
PROLOGUS 


In primo huius operis volumine, exposita inveniuntur in 
generali universaliora principia totius scientiae moralis, atque 
doctrina de virtutibus theologicis quae versantur circa ipsum 
ultimum finem, qui est in agendis primum principium. 

In altero volumine dictum fuit in speciali de variis mediis 
ex ipsa rei natura intrinsece ad finem necessariis, ad quae 
nos disponunt virtutes morales; quae omnes ad quatuor 
reducuntur cardinales. 

At alia quoque sunt media extrinseca, ex positiva Dei 
voluntate ad salutem praescripta, nempe sacramenta a Christo 
Domino instituta; inter quae eminet ss. Eucharistia, quae 
simul est iuge Novae Legis sacrificium. Quapropter in praesenti 
tomo tradenda tota venit doctrina moralis de sacramentis, 
tum in generali, tum in speciali, cum omnibus regulis ei 
praeceptis quae ad ipsa pertinent. 

At practicas illas quaestiones intelligere perfecte non videtur 
possibile, quin de sacramentorum generali natura et de 
singulorum indole proprio rectus adsit conceptus; atque 
antipaedagogicum habemus morales solutiones separare a 
speculativa cui innituntur doctrina. Placeat igitur, ad instar 
fundamenti, exponere et quaestiones de sacramentis specula- 
tivas, breviter tamen ac summatim: longiores scii, demon- 
strationes, profundiores explicationes atque investigationes 
subtiliores relinquendo dogmaticis. 


De sacramentis multa decrevit legislatio ecclesiastica, cuius 

canones et praescriptiones profecto erunt attendenda, cum 
quodam tamen moderamine: quando scii, et in quantum erit 
necessarium ad sufficientem | intelligentiam aut pleniorem 
theologiae moralis cognitionem, qualem requiri in sacerdotibus 
possit videri debitum. A maiore abundantia ieiuni manere 
intendimus, ne moralem scientiam velimus convertere in 
canonicam disciplinam; perfectiores scii, textuum eluci- 
dationes, intricatiora problemata, specialiores in  iuridico 
processu vias, atque totius iuris aspectum syntheticum existi- 
mamus iurisperitis reservanda. 

Faxit Deus ut, patrocinante B. Virgine, opus inceptum 
compleri possit in certiorem scholarum eruditionem, potiorem 


utilitatem cleri, atque perfectiorem aedificationem corporis 
Christi. 


Scribebam, in festo S. Alberti Magni, Confessoris atque 
Ecclesiae Doctoris, die iffi novembris 1932. 


Auctor. 


THEOLOGIA MORALIS SPECIALIS 


DE SACRAMENTIS 


INTRODUCTIO. 


i. Materia tractanda. — Theologia est scientia ex 
principiis revelationis deducta de ipso Deo et aliis rebus 
in ordine ad Deum. Complectitur plures partes : 

1) Una est mere speculativa, dogmatica, cuius finis 
directus unice est cognoscere veritatem de ipso Deo 
tum a) in se ut supernaturale ens super omnia elevatum, 
tum b) ut supernaturale principium, seu auctor atque 
finis rerum, maxime hominis, quem destinavit Deus ad 
visionem sui intuitivam in quam homo pervenire potest 
per gratiam. Ex quo sponte nascitur : 

2) Altera pars practica, moralis, cuius finis directus et 
principalis est dirigere actiones humanas. Si enim Deus 
est nostri principium et finis, sequuntur in nobis erga 
ipsum relationes morales et officia : debemus scii, eum 
auctorem nostri agnoscere, et ad eum finem ultimum 
tendere. Pars moralis tractat in genere et in specie a) de 
actibus humanis quibus in Deum tendere debemus, de 
ipsorum regulis scil.de conscientia et de lege,et de ipsorum 
principiis, scii, de habitibus, virtutibus nempe et Spiritus 
sancti donis, quae omnia sunt media homini intrinseca 
atque suapte natura necessaria quibus tendimus in Deum ; 
et e contra b) agit de peccatis quibus a Deo elongamur 
vel recedimus, et de ipsorum principiis, seu de vitiis. 

Hae duae partes in theologia sunt necessariae, ita ut sine 
ipsis nec concipi posset, nam esse non potest nisi sit de 
Deo et nisi fiat ab homine cognoscente finem supernatu- 

ralem ; quodsi adsint, etiam intelligitur per se completa. 

3) At in praesenti ordine, post peccatum originale, ex 
libera voluntate ordinavit Deus alia media specialia homini 
extrinseca ut eum cognoscere et ad ipsum tendere valeamus. 
Sunt nempe a) Verbum incarnatum, quod viam veritatis 
nobis ostendit et ad salutem nos perducit beatitudinis 
aeternae ; b) sacramenta, quibus gratiam et salutem 
consequimur, et quae a Christo efficaciam habent. Et sic 
tertia pars theologiae fuit addita. 

Porro doctrina de Verbo incarnato tota est speculativa 
ideoque in dogmatica explicatur ; doctrina vero de sacra- 
mentis in generali et in speciali partim est speculativa, 
partim practica. Cum tamen sacramenta potius sint insti- 
tuta ut recipiantur quam ut credantur, magis pertinent ad 
theologiam moralem, et ideo rectius doctrina sacramentalis 
in parte morali exponitur et opportunius. Atque haec est 
materia quae nunc est tractanda. 


Divisio tradita est summae S. Thomae, qui in I, q. 2, proaem. 
Scribit: « r? tractabimus de Deo, (non solum secundum quod in 
se est, sed etiam secundum quod est principium rerum et finis 
earum, et specialiter rationalis creaturae); 2? de motu rationalis 
creaturae in Deum; 3? de Christo qui (secundum quod homo) 
via est nobis tendendi in Deum ». 


2. Ordo in tractatione sequendus. — Materia expli- 
canda est tota doctrina de Sacramentis tum in generali tum 
in speciali, ac de quibusdam aliis quae cum ipsis connexio- 
nem, relationem aut similitudinem habent, uti sunt sacra- 
mentalia, ritus et caeremoniae, irregularitates aut impedi- 
menta, censurae aut indulgentiae. Quae declaranda sunt 
secundum ipsum naturalem sacramentorum ordinem,scii.: 

i? De Sacramentis in generali, 

2? De Baptismo, 

3? De Confirmatione, 

4? De Eucharistia ut est sacramentum et sacrificium, 

5? De Poenitentia, 

6? De Extrema Unctione, 

7° De Ordine, 

8? De Matrimonio. 


TRACTATUS 


DE SACRAMENTIS IN GENERALI. 


INTRODUCTIO. 


S. Th. Ill, q. 60, a. 1 et 2. 


3. Sacramentum secundum nomen etymologice 
significat id quod sacrat, seu medium sacrandi ; unde 
denominatur ex ordine ad aliquod sacrum et ad sancti- 
tatem. Graece dicitur quod significat id quod 
est occultum ; at idem fere sonat : res enim sacrae seu 
divinae maxime solent esse arcanae. 


Quia autem multipliciter est aliquid sacrum, et multi- 
pliciter ordo ad sanctitatem, multiplex est significatio 
sacramenti. Sicut enim sanum dicitur non solum animal 
quod proprie sanitatem habet, sed per analogiam etiam 
vultus aut color qui est signum, et medicina quae est causa 
sanitatis ; ita sacramenta dicuntur non tantum illa quae 
in se habent aliquam sanctitatem occultam, sed ea omnia 
quae ad illam vel signi vel causae ordinem vel qualemcum- 
que aliam habitudinem habent. Hinc vox sacramentum 
significat in sermone ecclesiastico : 

a) veritates divinas, in se sacras, lumen rationis exce- 
dentesl3 et speciatim illas quae in Ecclesia antiqua cela- 
bantur non initiatis ; 


b) figuras, parabolas, similitudines, symbola quibus res 


i. Mt. XIII, ii : « Vobis datum est nosse mysteria regni coelorum » ; 
Eph. I, 9 : « ut notum faceret sacramentum voluntatis suae » ; item III, 
3, 9 ; Col. I, 27 ; I Tim. III, 16 ; Sap. II, 22 ; VL, 24 ; I Cor. XIII, 2. 

supernaturales nobis proponuntur! ; quo sensu saepe 
locutus est S. Augustinus 24 


C) caeremonias seu ritus et signa ad cultum Dei instituta, 
quibus homo sanctitate sanctificatur et sacris initiatur?. 


Sermone profano sumitur : a) pro omni secreto quatenus est 
non violandum sed servandum ac si esset sacrum : ita Tob. XII, 
7, legitur : sacramentum regis abscondere bonum est ; b) pro 
iuramento, praesertim militum erga rempublicam, quia fit per 
aliquod sacrum, et quia non violandum sed servandum est ut 
aliquod sacrum ; c) pro pecunia litigantium deposita in templo, 
quia ibi servatur ut res sacra. 


lam a pluribus saeculis, usu theologorum et Ecclesiae 
vox sacramentum signis sanctificantibus facta est maxime 
proprial ; unde in praesenti tractatu hoc sensu sumitur : 
« proprie, ait S. Thomas, q. 60, a. 2, dicitur sacramentum, 
secundum quod nunc de sacramentis loquimur, quod est 
signum rei sacrae in quantum est sanctificans homines ». 


4. Divisio tractatus. — Tractatus dividitur in quinque 
partes : de sacramentorum essentia, — necessitate seu 
existentia, — effectibus, — causa, — et numero. 

ia pars est : De essentia sacramenti: 1. de notione et 
significatione signi sacramentalis ; — 2. de partibus signi 
sacramentalis : a) de materia et forma, b) de unione materiae 
et formae ; — 3. de determinatione signi sacramentalis 
a) de causa determinante materiam et formam ; b) de 
mutatione materiae et formae. 


1. Apoc. I, 20 : < sacramentum septem stellarum » ; XVII, 7 : < osten- 
dam tibi sacramentum mulieris » ; Eph. V, 32 : « sacramentum magnum 
in Christo et in Ecclesia » ; Dan. II, 18, 30, 47. 

2. De Civ. Dei, 1. X, 5 : « Sacrificium visibile invisibilis sacrificii 
sacramentum i. e. sacrum signum est » ;— c. Faust., l. XIX, 11, caere- 
moniae cultus externi, et 1. H de Pecc. mer. et rem., ritus impositi 
catechumenis vocantur sacramenta ; — ep. ad Marcel. 138, n. 7 : « signa 
cum ad res divinas pertinent vocantur sacramenta ». 

3. I Cor. IV, i : « Sic nos existimet homo ut ministros Christi et 
dispensatores mysteriorum Dei ». 

4. Saeculo XII Hugo a S. Victore ait sacramenta gratiam continere, 
Summa sententiarum eam Conferre, Petrus Lombardus eam causare. 

Quae doctrina fuit communi usu recepta et probata a C. Tridentino. 
Et positivum fundamentum habet in Patribus, licet apud ipsos sensus 
vocis sacramenti sit valde indeterminatus. Describunt enim signa 
sanctificantia, recolentes symbolum visible in quo est virtus Spintus 
sancti et invisibilis gratia. Cfr. Tertullianus, de Bapt. IV ; Ambrosius, 
de Spiritu sancto, I, 77 ; Augustinus, Q. in Hept., Ill, 84. 

2a pars est : De necessitate sacramentorum in praesenti 
ordine, ante peccatum originale, ante et post Christum. 

3a pars est : De effectibus sacramentorum : A. de gratia : 
I. de gratia a sacramentis causata : a) de gratia habituali 
gratum faciente, b) de gratia speciali seu sacramentali, 
c) de gratia inaequali causata ; — 2. de modo quo gratia 
causatur : a) de causalitate sacramentorum efficiente, 
b) de causalitate sacramentorum instrumental!, c) de 
virtute causativa sacramentorum, d) de causalitate sacra- 


mentorum Veteris Legis ; — 3. de tempore quo gratia 
causatur; — B. de charactere : 1. de existentia characteris; 
— 2. de essentia characteris ; — 3. de sacramentis cha- 


racterem imprimentibus. 

4a pars est : De causa sacramentorum ; 1. de causa insti- 
tuente ; — 2. de causa ministrante seu ministro : a) de 
variis ministris, b) de fide et sanctitate ministri, c) de 
intentione ministri, d) de iis quibus sunt sacramenta 
ministranda $ — 3. de causa suscipiente seu subiecto 
a) de conditionibus validae susceptionis, b) de conditio- 
nibus licitae susceptionis. 

5a pars est : De numero sacramentorum : 1. de numero 
septenario ; — 2. de sacramentorum ordine seu compa- 
ratione ad invicem. 


Sequitur appendix : de Caeremoniis sacramentorum et 
sacramentalibus. 


Theoria de sacramentis in generali non exhibetur in Scripturis 
vel Patribus, sed tantum doctrina de singulis ; habet tamen 
fundamentum in S. Augustino ; fuit autem aedificata a Scho- 


lasticis saec. XII, qui per modum unius omnia sacramenta 
considerare ceperuntlS. 


i. De Sacramentis utiliter conferri possunt: S. Thomas, in III, 
q.60-65, cum comment. Caietani, Iohannis a S. Thoma, Sylvii, Salman- 
ticensium,Nugno Cabezudo, Billuart; item Petrus de Ledesma, Summa 
de Sacramentis; Drouin, De Re Sacramentaria; — inter scholasticos S. I. 
S. Rob. Beliarminus, Suarez, et de Lugo ; — inter recentes dogma- 
ticos Franzelin, Billot, Heinrich-Gutberle., Hugon,De Baets, Van Noort, 
Pohle, Diekamp, Del Val, Sasse ; — item Hame, Principia dogmatico- 
moraha universae theologiae sacramentalis; De Smet, Tractatus dogmatico- 
maralis de Sacramentis m genere; — Chardon, histoire des Sacrements; 
Hahn, DieLehre von den Sakramenten in ihrer geschichtlichen Entwicklung; 
Oswald, Die dogmatische Lehre von den h. Sakramenten; Probst, Sakra- 
menten und Sakratnentalien in die drei erste Jahrhunderten; Pourrat, 
La Théologie sacramentaire; Schanz, Die Lehre von den h. Sakramenten 
der Katholische Kirche; Gihr, Die h. Sakramente der Katholische Kirche; 

PRIMA PARS. 


DE ESSENTIA SACRAMENTI. 


QUAESTIO PRIMA. 


DE NOTIONE ET SIGNIFICATIONE SIGNI 
SACRAMENTALIS. 


S. Th. Ill, q. 60, a. i, 2, 3. 


5. Definitio sacramenti. — Plures traduntur sacra- 
menti definitionesf, quae tamen omnes reduci possunt 
ad duas. Prima est : sacramenta sunt signa caeremonialia 
practica sanctificationis humanae. In qua definitione indi- 
catur : 


A. Genus ad quod sacramenta pertinent : sunt nempe 


signa, et quidem externa quae significant per similitudinem 
rerum sensibilium. 


B. Id quod ipsis est proprium et quo differunt ab aliis 
signis, nempe : 


— pro quaestionibus practicis S. Alphonsus et manualia moderna, uti 
Ballerini, Lehmkuhl, Marc, Aertnijs-Uamen, Génicot-Salsmans, Noldin- 
Schmitt, Priimmer, Tanquerey, Vermeersch ; — inter canonistas Cap- 
pello, Tractatus canomco-moralis de Sacramentis, | ; — inter oratores 
Monsabré, Les Sacrements. 

i. Gregorius M., in c. 16 1. I Reg : « Sacramentum est in quo sub 
tegumento rerum invisibilium divina virtus secretius humanari salutem 
operatur ». — Hugo Viet., 1.1 de Sacr., p. 9, c. 2: « Materiale elementum, 
foris sensibiliter propositum, ex similitudine repraesentans, ex insti- 
tutione significans, et sanctificatione continens invisibilem et spiritualem 
gratiam ». — Mag. Sent. : « Sacramentum est quod ita signum est et 
forma invisibilis gratiae, ut ipsius imaginem gerat et causa existát ». — 
Cone. Trid. : « Symbolum rei sacrae et invisibilis gratiae forma visibilis, 
sanctificandi vim habens » sess. 13, c. 3. — Cat. C. Trid. : « Sacramentum 
est res sensibus subiecta quae ex Dei institutione, sanctitatis et iustitiae 
tum significandae tum efficiendae vim habet», vel iuxta Augustinum 
composita: «Invisibilis gratiae visibile signum ad nostram iustificationem 
institutum ». — Cat. theol. ad Ordinandos : « Signum practicum rei 
sacrae (Sanctificantis) ». — Scotus : « Est signum sensibile gratiam Dei. 
yel effectum eius gratuitum ex institutione divina efficaciter significans, 
ordinatum ad salutem hominis viatoris ». — Sylvius : « Sacramentum 
V. L. est signum sacrum figurativum gratiae per passionem Christi 
dandae. Sacramentum N. L. est invisibilis gratiae foima visibilis, ex 
Dei institutione sanctificandi vim habens». Vel; invisibilis gratiae.signum 
visibile ad nostram sanctificationem divinitus institutum, ut dicitur in 
lure et apud S. Canisium. 

1i? Sunt signa caeremonialial i, e. signa sacra ex parte 
rei significantis, lege permanenter instituta, ad publicum 
et ordinarium cultum pertinentia. 


Sic differunt a) ab omnibus signis, quae licet ad cultum non 
pertineant, tamen divina repraesentant, uti sunt martyrium, 
et etiam omnes creaturae ; 

b)a symbolis quae non sunt instituta a lege, uti sunt imagines 
Christi, Crucis, Sanctorum ; 

c) ab iis quae non sunt instituta permanenter et in perpetuum, 
uti lingua ignea in die Pentecostes, et signa quibus Christus 
remittebat peccata 


2? Sunt signa practica i. e. efficacia, conferentia id quod 
significant. 


Sic distinguuntur a signis mere speculativis, res divinas 
repraesentantibus v. g. ad populi instructionem, uti sunt simili- 
tudines mysteriorum, imago crucis, et caeremoniae accidentales 
sacramentorum * 


30 Sunt signa sanctificationis humanae, et quidem sancti- 
ficationis arcanae qua homo Deo fini supernaturali coniun- 
gitur ; unde sacra sunt etiam ex parte rei significatae. 


Sic distinguuntur tum a sacramentalibus,Uti consecratio altaris, 
aspersio aquae benedictae, quae significant dispositionem ad 
sanctitatem * ; tum a sacrificio quod est signum interioris affectus 
quo homo se devovet Deo, non autem sanctificationis per illud 
conferendae : sacrificii enim finis directus est ut eius actione 
Deus honoretur, sacramentum autem ut eius susceptione homo 
sanctificetur. 

Sanctificatio est duplex : una interior quae fit per gratiam 
gratum facientem et virtutes infusas, qua homo fit capax vitae 
aeternae : haec pertinet ad N. Legem ; altera externa et legalis 
quae consistit in externa consecratione, purificatione, insertione 


1. Augustinus, c. Faust, 1. XIX : «Signa sunt quibus in unum 
religionis nomen fideles adunantur» et ab aliis distinguuntur ; unde 
debent esse sensibilia. 

2. Hinc sacramenta non sunt : transitus maris Rubri, petra fundens 
aquas, manna, serpens aeneus, immolatio Isaac, verba Christi consti- 
tuentis apostolos sacerdotes aut miracula facientis, baptismus Iohannis, 
descensus columbae, lotio pedum, insufflatio in discipulos, charismata 
extraordinaria. 

3. Item verba Scripturae ; et illae caeremoniae V. L. quae sanctitatem 
Christi significabant qua in se sanctus est, non illam qua sanctificat. 

4. Alia sunt : tonsura, absolutio a censuris, professio religiosa, exor- 
cismus, benedictio matrimonii, consecratio virginis, benedictio abbatis, 
lotio pedum. 

in populum Dei, dcputatione ad sacra ministeria (Hebr. IX, 13), 
et quae est simul figurativa prioris : haec propria est V. Testa- 
mento. Iamvero sacramenta efficiunt sanctitatem propriam illi 
oeconomiae ad quam pertinent, unde oritur fundamentalis diffe- 
rentia inter sacramenta V. et N. Legis : haec significant et efficiunt 
sanctitatem interiorem in praesenti, illa significabant et efficiebant 
in praesenti sanctitatem legalem (qua aliquis coram lege habetur 
ut purus, sanctus, idoneus ad officia religionis), et huius collatione 
erant signa, figurae, typi et reales promissiones Christi salvatoris 
quem praedicabant venturum, et futurae sanctificationis inte- 
rioris per passionem Christi et sacramenta N. Legis conferendael. 


6, Alia definitio S. Thomae. — Definitio supra tradita 
indicat id quo sacramenta ab aliis signis distinguuntur, 
nempe quod sint signa practica; at non est omnino 
completa, quia plura a sacramentis significantur quae ab 
ipsis non producuntur. Unde S. Thomas tradit aliam 
definitionem : Signum rei sacrae, in quantum est sanctificans 
homines (a. 2) ; in qua haec ultima verba : « in quantum 
est sanctificans homines » non referuntur ad signum sed 
ad rem sacram ; unde sensus est : signum rei sacrae prout 
haec est causa nostrae sanctificationis interioris. 

Etenim sacramentum proprie dicitur id quod ordinatur 
ad significandam nostram sanctificationem. Atqui in ea 
« tria possunt considerari : videlicet ipsa causa sancti- 
ficationis nostrae, quae est passio Christi ; et forma nostrae 
sanctificationis, quae consistit in gratia et virtutibus ; et 
ultimus finis sanctificationis nostrae, qui est vita aeterna. 
Ergo haec omnia per sacramenta significantur » ; nam 
significant rem sacram quatenus sanctificat, i. e. causam 
sanctificationis quatenus effectus suos producit. Sed haec 
est essentialis differentia inter sacramentum V. et N. Legis, 
quod illud significabat Christum venturum et sanctitatem 
futuram ; hoc autem repraesentat redemptionem iam 
factam et sanctitatem praesentem, unde est « et signum 
rememorativum eius quod praecessit, scii, passionis Christi, 


i. Cfr. I-II, q. 103, a. 2. — Hinc q. 61, a. 4, ad 3 : « illa (V. L.) fuerunt 
congrua gratiae praefigurandae, haec autem (N. L.) sunt congrua gratiae 
praesentialiter demonstrandae :. Et Augustinus, in Ps. 73 : « Illa pro- 
mittebant tantum et significabant ; haec autem dant salutem ». 

Sacramenta humanae sanctificationis in V. L. enumerantur : circum- 
cisio, initiatio sacerdotum, esus agni paschalis et panum propositionum, 
expiationes plures et purificationes. Sacramenta vero non sunt : conse- 
cratio tabernaculi aut vasorum, sacrificia, expiationes domorum. 

et demonstrativum eius quod in nobis excitur per Christi 
passionem, scii, gratiae, et prognosticum i. e. praenun- 
tiativum futurae gloriae » (a. 3). Sacramenta autem V. Legis 
haec omnia praenuntiabant. 


Sic in Baptismo significantur simul gratia quae est semen 
gloriae, et mors, sepultura, resurrectio Christi, secundum Rom. 
VI, 3-6 ; in Confirmatione significatur mysterium Christi crucifixi 
quod ludaeis est scandalum, Gentibus autem stultitia (I Cor. I, 
23); in Matrimonio significatur unio Christi et Ecclesiae, 
Christus autem dilexit Ecclesiam et seipsum tradidit pro ea, ut 
illam sanctificaret (Eph, V, 25-32); Eucharistia est « sacrum 
convivium, in quo recolitur memoria passionis, mens impletur 
gratia, et futurae gloriae nobis pignus datur » (Cfr. I Cor. XI, 
24-25 ; Ioh. VI, 50-59). 

Similiter in V. Lege, circumcisio (Gen. XVII, 10 ; Rom. IV, 
It) significabat causam sanctificationis, adventum Christi in 
carne de semine Abrahae ; formam sanctificationis, gratiam 
Christi ligantem concupiscentiam ; et cum fiebat octavo die qui 
est dies resurrectionis Christi, repraesentabat etiam finem 
sanctificationis, futuram resurrectionem et gloriam. Item Agnus 
paschalis significabat Christum immolandum, gratiam reficien- 
tem Eucharistiae, et salutem sanguine Christi consequendam. 


7, Corollaria. — Ex praedictis facile intelligitur : 


1. Quare S. Thomas ponit sacramenta in genere signi, non 
autem in genere causae: a) quia sacramenta non causant nisi in 
quantum significant ; b) quia sacramenta etiam significant res 
sacras quas non causant. 


2. Intelligitur etiam quod vox sacramentum non sit terminus 
univocus sed analogus, qui perfecte et simpliciter dicitur de 
sacramentis N. Legis, imperfecte et secundum quid de sacra- 
mentis V. Legisl. Vel enim differunt a) in ipsa significatione 
sanctitatis quam practice et simpliciter aut tantum speculative 
et secundum quid significant ; vel b) in ipsa sanctificatione quam 
efficiunt, quae est aut vera et perfecta sanctitas, aut tantum 
imperfecta ipsius umbra. 


i. « Sacramentum non dividitur per sacramenta V. et N. Legis sicut 
genus per species, sed sicut analogum in suas partes, ut sanum in habens 
sanitatem et signans eam : sacramentum autem simpliciter est quod 
causát sanctitatem, quod est signum tantum non est sacramentum nisi 
secundum quid, et ideo esse causam poni potest in definitione sacramenti, 
sicut habens sanitatem in definitione sani» S. Thomas, ia IV, Sent., 
d. 1, q. x,a. i,qc. 3,a d5. Et in Summa, IIL,q. 62,a. iad 1 : « Sacramenta 
N.Legis simul sunt causae et signa ; et inde est quod sicut communiter 
dicitur : efficiunt quod figurant. Ex quo patet quod habent perfecte 
rationem sacramenti in quantum ordinantur ad aliquid sacrum, non 
solum per modum signi sed etiam per modum causae ». 

3. Sacramenta a) in ordine ad Christum, sunt quaedam divinae 
Incarnationis reliquiae, quibus Christus sui memoriam nobis 
reliquit atque suum meritum et fructus suae passionis nobis 
applicat. Unde dicuntur ab eius latere fluxisse et a Ss. eius Corde, 
una cum Ecclesia, dimanasse (Aug. in Ioh., tr. 120, n. 2) ; 

b) in ordine ad Ecclesiam, sunt tesserae, quibus fideles ab in- 
fidelibus distinguuntur ; vincula, quibus Ecclesiae membra in 
unum corpus visibile colliguntur; instrumenta vitae divinae et 
sanctitatis ; et ideo pertinent ad essentialia Ecclesiae constitutiva ; 

c) quantum ad homines, sunt fontes salutis, medicinae quae 
vulnera sanant, instructiones et eruditiones quibus homo per 
sensibilia manuducitur ad spiritualia ; 

d) quantum ad Deum, sunt mirabilia divinae Sapientiae inventa 
quibus Deus medetur nobis, et insignes Omnipotentiae effectus, 
quae infirmis elementis contulit virtutem sanctificandi. 


8. Animadversio. — Sacramenta, quatgnus fuerunt des- 


cripta, de facto existere est conclusio totius theologiae sacra- 
mentalis. 


QUAESTIO SECUNDA. 


DE PARTIBUS SIGNI SACRAMENTALIS. 


Articulus I. 
De Materia et Forms Sacramentorum. 


S. Th. Ill, q. 60, a. 4 et 6. 


9. Notiones. — Signum est id per quod aliquis devenit 
in cognitionem alterius. Ad quod tres requiruntur con- 
ditiones : ut sit manifestativum, ut ordinem dicat ad 
alterum distinctum, ut sit prius cognitum. 

Signum dividitur in naturale et conventionale, prout 
inducit in alterius cognitionem ex natura sua, sicut fumus 
significat ignem et vestigium animal, vel propter connexio- 
nem ex positiva institutione ortam, sicut ramus olivae 
indicat pacem. Conventionale est duplex : a) arbitrarium 
seu ad placitum, quod ex natura sua est omnino indifferens 
ad aliquid significandum : talia signa sunt verba, nam 
quod vocamus domum posset vocari lapis, et vice versa ; 
b) symbolicum, quod ex natura sua, independenter a 
positiva institutione, non quidem significat alterum, habet 
tamen ex natura sua aptitudinem ad hoc potius quam illud 

significandum, propter aliquam similitudinem, convenien- 
tiam seu analogiam quam ex se habet cum re significata. 
Sic corporalis ablutio vel manducatio habet ex natura sua 
aptitudinem ad^significandam purificationem vel refectio- 
nem animae. 


10. Principium I. Sacramenta tum V. tum N. Legis 
non sunt signa naturalia, nec mere arbitraria, sed 
ad ipsa requiruntur res quae symbolice significant. 

Probatur : a) Non sunt signa naturalia, quja inter corpo- 
ralia et spiritualia non est naturalis connexio ; ergo sunt 
signa conventionalia ex positiva institutione. 

b) Non sunt signa mere arbitraria sed symbolica : Homini 
est connaturale ut per similitudines rerum sensibilium 
perveniat in cognitionem spiritualium ; atqui res sacrae 
quae per sacramenta significantur sunt quaedam spiritualia 
bona quibus homo sanctificatur ; ergo homini est conna- 
turale ut tamquam sacramenta sumantur res sensibiles, 
lamvero sapientia Dei unicuique rei providet secundum 
suam naturam. Ergo conveniens est, ut sapientia Dei 
tamquam sacramenta sumat res sensibiles quae similitu- 
dinem quamdam cum rebus sacris habent. Unde Augusti- 
nus, ep. 98 ad Bonif., n. 9: « Sacramenta, si quamdam 
similitudinem earum rerum, quarum sacramenta sunt, non 
haberent, omnino sacramenta non essent ». 


11. Principium Il. Ad perfectionem N. Legis requi- 
ritur quod sacramenta constent rebus symbolicis et 
simul verbis. — Certum est et pertinet ad doctrinam 
catholicaml. 

Probatur: a) Ex Scripturis, pro Baptismo (ad Eph. V, 
26 ; Ioh. III, 5 et Mt. XXVIII, 19), Eucharistia (Mt. 
XXVI, 26 ; Mc. XIV, 22j Le. XXII, 19) et Extrema 
Unctione (lac. V, 14, 15) ; indicatur forsan pro Ordine 
(Act. VI, 6 ; XIIL 3) et pro Confirmatione (Act. VIII, 15). 

b) Ex Traditione, cuius testes sunt tum Patres, uti pro 
Baptismo : Didache, c. 7 ; lustinus, Apol. I, 61 ; Tertul- 


i. Modus loquendi iam adhibetur a Petro Lombardo, IV Sent., d. 1, 
sub D. 

lianus, adv. Prax. 26 ; de Bapt. 13 ; Origenes, in Rom. 
V, 8 ; pro Eucharistia : lustinus, Apol. I, 66 ; Irenaeus, 
adv. Haer. IV, 18, 5 ; V, 2, 3 ; Origenes, in Mt. XI, 14 ; 
pro istis sacramentis et quibusdam aliis, ut pro Confir- 
matione et Ordine, inde a saeculo IV et V communiter, 
v. g. Gregorius Nysseuus, or. in Bapt. Christi ; praesertim 
Augustinus, in Ioh. tr. 15, n. 4 ; tr. 80, n. 3 ; — tum Litur- 
gici textus omnes et Ritualia, quae a saec. IV et V iam 
exstant et quibus constat singula sacramenta rebus componi 
et verbis ; — tum Concilia, ut Florentinum, deer, pro 
Armenis. 


c) Ratione aptissimae convenientiae : Sacramenta N. L. 
tripliciter considerari possunt : i? ex parte causae sancti- 
ficantis quae est Verbum incarnatum, cui sacramentum 
quodammodo conformatur in hoc quod rei sensibili verbum 
adhibetur, sicut carni sensibili est Verbum Dei unitum ; 
2? ex parte hominis sanctificati, qui componitur ex anima 
et corpore, cui proportionatur sacramentalis medicina, 
quae per rem visibilem corpus et sensus tangit, et per 
verbum ab anima creditur ; 30 ex parte ipsius signifi- 
cationis sacramentalis : verba, ait Augustinus, de Doctr. chr. 
II, 3, inter homines obtinuerunt principatum significandi, 
quia per verba magis distincte possumus exprimere quod 
mente concepimus, et. ideo ad perfectionem significationis 
sacramentalis conveniens fuit ut significatio rerum sensi- 
bilium per aliqua verba determinaretur. Aqua enim signifi- 
care potest et ablutionem propter sui humiditatem, et 
refrigerium propter sui frigiditatem ; sed cum dicitur 
ego te baptizo, manifestatur quod aqua utimur in Baptismo 
ad significandam emundationem spiritualem. 


Differentia praedicta sacramentorum corresponde! differentiae 
ipsius oeconomiae V. et N. Legis : 

i? Illa erat minus expressa, haec clarioris significationis, 
secundum Apostolum, ad Hebr. X, 1, distinguentem umbram 
coelestium in V. T., imaginem coelestium in N., res ipsas coelestes 
in gloria ; utlde in sacramentis V. L. sufficiebant res quae Satis 
obscure et tamquam per umbram coelestia significant, contra 
in N, L. clarior significatio tamquam per imaginem requirebatur, 
et ideo sacramenta constant rebus et verbis. 

2? Clariora debent esse signa rei praesentis quam rei futurae i 
sed sacramenta V. L. praenuntia erant Christi venturi, et ideo 

non ita expresse (sed solis rebus) significabant Christum sjcut 
sacramenta N. L. quae ab ipso procedunt et quamdam simili- 
tudinem ipsius in se habent, utpote non solis rebus sed etiam 
verbis constantial. Cfr. Augustinus, c. Faust., 1. 19, c. 16 et 17. 


12. Principium IIl. Sacramenta N. Legis constant 
rebus et verbis tamquam materia et forma. — Iste 
mpdus loquendi pertinet ad usum ab Ecclesia inde a saec. 
XIII receptum?, quem improbare non liceret. 

Probatur : Res et verba quibus constant sacramenta, per 
analogiam recte vocantur materia etforma. Sicut enim res 
corporeae constant duobus principiis realiter distinctis 
quorum 1) unum, materia, est potentia indeterminata et 
imperfecta (materia prima, — marmor), alterum, forma, 
est actus determinans materiam ad esse tale vel tale et 
illam perficiens (anima, — forma statuae); 2) materia 
praesupponitur, forma accedit ; et sic 3) ipsarum unione 
constituitur unum ens (unum vivens, — una statua) : ita 
sacramenta constant duobus : 1) rebus quae magis confuse 
significant, indeterminate et imperfecte, ac verbis quae 
magis distincte, determinate, perfecte significant et quae 
ideo res determinant ad aliquam determinatam signifi- 
cationem, sicut declaratum est n. praec. ; 2) res praesup- 
ponuntur verbis, secundum illud Augustini, tr. 80 in Ioh., 
n. 3 : « Verbo Baptismus consecratur : detrahe verbum et 
quid est aqua nisi aqua? Accedit verbum ad elementum 
et fit sacramentum » j 3) harum unione constituitur unum 
signum sacramentale habens unam significationem. 


Cum autem hac formula, ipsa compositio signi sacramentalis 
tam apte simul et concise indicetur, usu universalis .Ecclesiae 
tam graecae quam latinae, et Cone. Constl, art. 22 (c. Wicleff, 
et Hus), Flor. (decr. pro Armenis) et Trid., sess. 14 de poen., 
c. 2 et3 ; de extr. unet., c. 1, fuit consecrata. 


13: Animadversiones. —! 1. Materia et forma hic in- 
telhguntur partes reales sacramenti ; praeter eas assignari possunt 


l.In Vetere Lege aliquando adhibebantur verba, sed erant mere 
caeremoniaiia, non sacramentalia. 

2. Dicunt generatitn ita prius locutum esse Gulielmum Altissiodoren- 
sem (f 1231) in Summa aurea composita inter a. 1215 et 1220. Alii 
assignant Stephanum Langton (t 1228), uti Gdlmann, qui in Taufe 
in nomen Jesu, et Sakramentenlehre id vindicat contra Schanz. 

partes metaphysicae seu logicae, scii: ex una parte totum sensibile, 
constans ex rebus et verbis, quod est signum ; ex altera parte 
eius significatio per quam est signum, quae est sacramenti forma 
metaphysica, sicut humanitas in homine. 


2. Ex hoc quod sacramentum definitur signum conventionale, 
male concluderetur esse merum ens rationis, quod non existit 
nisi dum cognoscitur. Non quidem est ens physicum quod habet 
propriam existentiam, sed ens morale et iuridicum. Talia sunt 
obligationes, iurisdictiones, tituli, dignitates, deputationes, signa 
conventionalia : haec non existant nisi dependenter ab ordinatione 
alicuius intellectus practici, sed illa ordinatio, quamdiu non revo- 
catur, manet subiecto affixa. Unde in rebus et verbis sacramenti 
simul ac in institutione adest reale fundamentum ut concipiatur 
tamquam signum. Licet ergo ipsa significatio sit aliqua relatio 
rationis, huius fundamentum tamen est reale, et ideo sacramentum 
etiam existit, dum non concipitur. Eodem modo relatio creatoris 
in Deo est rationis, sed in ipso et in creaturis adest fundamentum 
ut Deus creator appelletur, et hoc fundamentum reale est, nam 
Deus manet creator etiamsi ut talis non concipiatur. 


3. Res quae sunt sacramenti materia intelliguntur non solum 
res exteriores, ut aqua, chrisma, etc., verum etiam ritus sacri 
seu actiones humanae sensibiles, uti ablutio, unctio, impositio 
manus, confessio, etc. quia in his est eadem ratio indeterminata 
significandi ac in rebus ; pariter verba formae, licet regulariter 
sint voces, possunt esse ea quae ipsis aequiyalent, ut signa qui- 
bus mutus matrimonium init. 

In specie materia et forma sunt : in Baptismo ablutio hominis 
per aquam, et : Ego te baptizo in nomine P. et F, et Sp. s. ; in 
Confirmatione chrismatio hominis in fronte, et Verba: Signo te 
signo crucis et confirmo te chrismate salutis... aut alia aequivalentia ; 
in Eucharistia, accidentia panis et vini, et : Hoc est corpus meum, 
hic est sanguis meus, etc. ; in Poenitentia, actus poenitentis 
contritio, confessio, satisfactio, et absolutio sacerdotis : Ego te 


absolvo... ; in Extrema Unctione : unctio multiplex, et : /ndulgeat 
tibi Dominus quidquid deliquisti; in Ordine : impositio manuum 
vel traditio instrumentorum, cum verbis appropriatis ; in 


Matrimonio, traditio corporum et acceptatio verbis vel signis 
expressa. 


4. A materia ex qua intrinsece constituitur seu componitur 
sacramentale signum, distinguenda est, tribus in sacramentis, 
materia extrinseca circa quam solum versatur sacramentum : illa 
vocatur materia proxima, haec materia remota. Talis est sub- 
stantia panis et vini in Eucharistia, peccata in Poenitentia, 
corpora in Matrimonio : licet enim praerequirantur ad sacra- 
mentum, non tamen ingrediuntur signum sensibile. ı— In aliis 
sacramentis, quia consistunt in applicatione seu usu rei sensibilis, 
materia ex qua remota dicitur ipsa res quae adhibetur, v. g. 
aqua, oleum ; proxima, ipsius applicatio seu usus, v. g. ablutio, 
unctio. 

5. Ex Cone. Flor, docenti (deer, pro Arm.) « sacramenta 
perfici (i. e. confici) rebus tamquam materia, verbis tamquam 
forma, et persona ministri cum intentione faciendi quod facit 
Ecclesia », ne concludas sacramenta materia et forma non com- 
poni : Concilium enim utitur verbo perfici, quia intentio ministri 
quae necessaria est ad sacramentum efficiendum, non ingreditur 
compositionem signi sacramentalis. Quodsi res et verba non 
componerent, non sese haberent tamquam materia et forma ; 
neque, ut dicit Trid., sess. 14, c. 3, essent partes sacramenti, ad 
ipsius integritatem requisitae. 


Articulus H. 


De Unione Materiae et Formae. 


14. Principium Il. Ad essentiam seu validitatem 
sacramenti per se sufficit partium unio seu simultas 
moralis. — Sacramentum enim non est physice unum 
sed morale compositum, scii, unum signum, ad quod 
sufficit unio qua secundum communem aestimationem 
hominum utraque pars concurrat ad unam significationem. 
Unde debet inter materiam et formam tanta esse coniunctio 
ut secundum moralem aestimationem hominum, spectata 
natura cuiusque sacramenti, una alteram afficiht, hoc est, 
ut verba censeantur cadere in talem rem, et cum ea unum 
totale signum constituere. Ex quo sequitur unionem illam 
vel simultatem materiae et formae non esse eamdem in 
omnibus sacramentis, quia signa sacramentalia sunt naturae 
diversae. 


i? Hinç sacramentum Poenitentiae non exigit unionem 
strictam, quia institutum est per modum iudicii, in quo sententia 
non necessario sequitur statim examen causae ; unde potest quis 
post plures horas vel dies absolvi, modo confessarius retineat 
ideam status poenitentis. 


2? Similiter in Matrimonio quia est contractus : sufficit enim 
ut consensus unius ponatur, dum consensus alterius adhuc 
moraliter perseveret. 


3? E contra in Eucharistia requiritur simultas physica totalis, 
quia pronomina hoc et hic demonstrant materiam esse praesentem 
eo tempore quo verba pronuntiantur. 


40 Denique pro ceteris sacramentis pauci auctores, inter quos 
Caietanus, requirunt quamdam simultatem physicam quia eorum 
formae significant materiae applicationem in praesenti ; at 
partialem, qua scii, forma proferri inchoetur antequam materia 
desistatur applicari, aut, vice versa, materia applicari incipiat 
antequam forma desistatur proferri. Alii multi tenent esse illa 

valida sacramenta, si forma pronuntiatur immediate ante vel 
statim post adhibitam materiam, quia tempus praesens in forma 
expressum, v. g. ego te baptizo, moraliter loquendo admittit 
quamdam latitudinem, sicuti patet ex eo quod Baptismus est 
certo validus, etiamsi ablutio non fiat nisi sub verbis : in nomine 
Patris... 

In praxi: cum in sacramentis, sententia solum probabili cum 
periculo nullitatis uti, sit regulariter illicitum, iuxta primam 
sententiam est agendum, ut ceteroquin a Rituali praescribitur ac 
proinde requiritur saltem ad liceitatem ; quodsi sacramentum 
aliter fuerit ministratum, repetatur sub conditionef. 


15. Principium Il. Ab eodem ministro debet fieri 
unio seu applicatio totalis formae ad materiam, et in 
sacramentis quibus materia externa sit applicanda subiecto, 
etiam ab eodem ponidebet materia ac pronuntiari forma.— 


I. Legentes recentissime opera facile putarent hac in re aliquid esse 
immutatum ; atque nunc omnino certum esse sacramentum habendum 
ut validum nec sub conditione repetendum, quando ita fuit ministratum 
ut cum materia immediate connectatur forma aut vice versa. 

Sed haec conclusio non concordat cum instr. S.Off. 2 maii 1858, quae 
sub conditione dicit repetendum Baptisma si completa ablutione forma 
pronuntietur vel e contra absoluta prolatione formae ad ablutionem pro- 
cedatur. Atque S. Alphonsus qui sententiam contrariam videtur appro- 
bare in Th. M., 1. VI, n. 9, in Examine Ordinandorum, n. 6, et in 
Conf. dir.,n. 3, illam vocat practice non probabilem. Invocant autem : 

1)Plura decreta S. Off. (12 sept. 1877 ; 17 mart. 1897 ; 30 nov. et 14 dec. 
1898), quibus ordinationes declarantur validae. Sed, ut notat Priimmer, 
non dirimunt quaestionem, quia non constat de essentiali materia et forma 
Ordinis ; — praeterea particulare est huic sacramento quod prius fiat 
impositio manuum super singulos, tunc solum oratio proferatur super 
omnes ; at ex eo quod est cuidam sacramento particulare nequit valide 
deduci generalis regula quae valeat pro omnibus.Speciatim in decr.17 mart. 
1897, non erat dubium de simultate materiae et formae, sed quaestio 
erat de immediato tactu calicis, quem licet ordinandus antea immediate 
tetigerit, sub pronuntiatione formae tamen ab hoc aliorum manibus 
fuit prohibitus : ordinatio declaratur valida, quia tactus mediatus sufficit 
atque aderat mediantibus aliorum manibus. 

2) Etiam responsum S. C. de disc. Sacr. 17 nov. 1916. Est solutio 
alicuius casus expositi de validitate Baptismi : « proposito dubio : An 
validum dici possit Baptisma in casu, respondendum censuerunt : prout 
proponitur negative ». Solutioni praeficitur in Act. S. Sedis, aliquod 
adnotandum cuiusdam consultoris, in quo inter varias considerationes 
legitur : « Communis doctrina est ad validitatem Baptismatis non requiri 
unionem physicam materiae et formae, séd satis esse unionem moralem 
quae habetur tum si fiat ablutio immediate antequam forma absolvatur, 
tum si fiat immediate post ». Haec tamen non in ipso decreto inveniuntur, 
nec approbationem àut auctoritatem habent a Congregatione, quia non 
sunt motivum in quo decretum fundatur, cum Baptisma in casu nihil- 
ominus invalidum declaretur. 

A fortiori nequit did decretum S. Officii supra memoratum a. 1858, 
ab hac alia Congr. de disc. Sacr. fuisse revocatum ; ac proinde suum 
valorem conservare dicendum est. 

Confectio enim sacramenti est una actio sacramentalis no- 
mine Christi ponenda, quae ex duabus partibus componitur, 
scii, ex applicatione formae ad materiam, vel et utriusque 
ad subjectum ; unde ab eodem applicatio fieri debet nec 
esset actio una si inter duos ministros divideretur ; — et 
secus plerumque non verificaretur sensus verborum for- 
mae, ut si unus aquam infunderet baptizando et ablueret 
et alter diceret : ego te baptizol. 


Attamen 1) pro sacramentis in quibus non est materia 
applicanda subiecto, non idem minister debet ponere materiam 
et formam, sed sufficit quod formam applicet materiae. Ita in 
Poenitentia sacerdos formam scii, absolutionem applicat materiae 
seu actibus positis a poenitente ; in Eucharistia sacerdos valide 
consecraret materiam, scii, hostiam aut calicem, a diacono in 
altari repositam; in Matrimonio coniux acceptat corpus ab 
altera parte oblatum. 

2) Plures valide possunt simul integram materiam et formam 
ponere totius sacramenti, ut si plures simul aquam infunderent 
baptizando et dicerent : Ego te baptizo... vel te baptizamus (n. 
140); et presbyteri ordinati simul cum episcopo consecrant. 

3) In sacramentis quae pluribus constant partibus integralibus, 
singulae valide possunt a diversis poni, dummodo idem materiam 
et formam respiciat uniuscuiusque partis. Ita uno sacerdote 
consecrante hostiam, alter valide consecraret calicem ; et in 
extrema Unctione, posset unus sacerdos primam unctionem 
peragere sub debita sua forma, alter secundam, tertius tertiam, 
etc. uti heri solet in Ecclesia graeca. 


QUAESTIO TERTIA. 
DE DETERMINATIONE SIGNI SACRAMENTALIS. 


Articulus I. 


De Causa determinante Materiam 
et Formam. 


S. Th. Ill, q. 60, a, 5 et 7. 


16. Principium I. Deus determinavit signa sacra- 
mentalia. — Certum est. 


Probatur: Non pertinet ad aliquem determinare illud 


i. Opinio de probabili valore sacramenti in casu quo materia simul 
et forma non ab uno eodemque ministro posita fuerit, omnino reiicienda 
est, ut etiam liquet de Baptismo ex decreto S. C. de Sacr. 17 nov. 1916. 

quod est in potestate alterius, sed solum id quod est in 
sua potestate. Atqui sanctificatio hominis non est in 
potestate ipsius, sed in potestate Dei sanctificantis. Ergo 
non pertinet ad hominem proprio iudicio determinare signa 
quibus sanctificatur, sed hoc debet esse divina institutione 
determinatum. 


17. Principium Il. In Nova Lege Deus determinavit 
signa sacramentalia mediante Christo, huius volun- 
tati humanae determinationem committens facien- 
dam. — Certum est, quia sequitur ex doctrina Trid, defi- 
nientis, sess. 7, can. I, Christum sacramenta instituisse. 


Potuit Deus determinare signa variis modis : a) per seipsum, 
nullo interveniente homine, sicut iecit in Veteri Lege quam 
Moyses tantum promulgavit ; b) potest deputare hominem ad 
determinandum signum quod postea ratum habeat : ita, ante 
egem mosaicam, interiore instinctu homines determinasse quae- 
dam sacramenta sat generatim dicitur; c) potest voluntati 
humanae Christi relinquere determinationem signi, et ita egit in 
Nova Lege. 


Probatur: 1? 


Ex fontibus revelationis: pro quibusdam 
sacramentis constat ex Scripturis, scii, pro Baptismo 
(Ioh. III, 5 ; Mt. XXVIII, 19), prp Eucharistia (Mt. XXVI, 
26) et pro Poenitentia (Ioh. XX, 22-23) ; — pro aliis ex 
traditione, cuius testis est Cone. Tnd., sess. 21, c. 2, 
docens substantiam ipsam sacramentorum non fuisse refic- 
iam Ecclesiae arbitrio ; ergo fuit determinata ab institu- 


tore, quem c. 1 et sess. 7, can. 1, dicit esse Christum. 


2? Ratione convenientiae: Christus ut homo promeruit 
nobis gratiam datam per sacramenta ; unde congruum erat 
ut ipse voluntate sua humana determinaret signa quibus 
confertur. 


18. Principium III. Christus materiam et formam 
non determinavit in individuo sed solum quoad 
substantiam ; — imo, probabilius, non semper 
determinate in ultima specie, sed, pro quibusdam 
sacramentis, solum generatim et in confuso. 


Probatur ia pars: Christus enim non requirit specialem 
aquam, v. g. pluvialem, vel vinum, v. g. album, vel oleum, 


DE SACRAMENTIS IN GENERALI 27 


v. g. Palaestinense, sed quidquid sit vere oleum, vinum, 
aqua, etc. sufficit ad sacramentum ; pariter non determi- 
navit formam quoad materialem sonum verborum, quoad 
idioma vel elocutionem grammaticam, sed tantum, quoad 
essentialem significationem. Ergo non determinavit mate- 
riam et formam in individuo, sed solum quoad substantiam. 


Probatur 2a pars: Christus videtur non eodem modo 
determinasse materiam et formam in omnibus sacramentis : 


1) perfectissime eas determinavit pro Eucharistia et 
Baptismo ; 

2) minus perfecte pro Poenitentiae sacramento quod 
solum statuit exercendum per modum iudicii; et pro 


Extrema Unctione, quam habemus insinuatam et adum- 
bratam, Mc. VI, 13 ; 


3) item pro Matrimonio, quod simpliciter elevavit ad 
dignitatem sacramenti, relinquens arbitrio Ecclesiae et 
contrahentium determinationem signorum quibus con- 
sensum exprimerent ; 


4) probabiliter modo valde generali pro Confirmatione 
et praesertim pro Ordine : determinavit tantum, quod ab 
Ecclesia adhiberentur signa et verba idonea ad exprimen- 
dum characterem et gratiam propriam Confirmationis, vel 
potestatem Ordinis; Ecclesia vero signa determinavit diversa 
pro diversis temporibus et locis, et sic explicatur diversitas 
materiae et formae in ordinationibus validis Ecclesiae 
latinae et graecae. « Unde credimus, ait Innocentius IV, 
in c. Presbyter, de sacr. iterandis, quod, nisi essent formae 
postea inventae, sufficeret ordinatori dicere : « Sis sacerdos », 
vel aha aequipollentia verba ; sed Subsequentibus tempo- 
ribus formas quae servantur Ecclesia ordinavit ». Et Cone. 
Flor, in decreto pro Armenis, aliam materiam et formam 
indicat Confirmationis et Ordinis ac primitus erant in 
usul. 


i. Decretum illud, licet non sit documentum infallibile, non tamen 
est mere practicum seu disciplinare, ut quibusdam visum est; sed 
depretum dogmaticum quod exponit doctrinam Ecclesiae romanae de 
Sacramentis, et nomine Concilii et Ecclesiae romanae Pontifex tradi- 
dit Ecclesiae Armenorum : in quo non facile admitti potest errorem 
irrepsisse. 

Neque dicas : Cone. Trid. declaravit Ecclesiam mutare non 
posse sacramentorum substantiam; substantia autem constituitur 
elementis essentialibus, scii, materia et forma, sine quibus 
sacramentum esse non potest. — Responderi potest : in materia 
et forma sacramentorum sola substantialia, iuxta modum loquendi 
Concilii, sunt quae Christus instituit ; unde si generali modo 
quasdam materias et formas determinaverit, substantia horum 
sacramentorum npn mutatur per maiorem determinationem 
specificam ab Ecclesia factam, dummodo generalis significatio a 
Christo definita retineatur. 

Et sane : in sacramentis attendendum est id quod est potius 
et formale, scii, significatio, qua aliquid formaliter constituitur ut 
signum, quae est forma sacramenti metaphysica, atque efficacia 
huius signi ad gratiam specialem conferendam in ordine ad finem 
cuiusque sacramenti. Quod si id a Christo fuerit determinatum, 
vere dici poterit substantiam sacramenti instituisse ; nec plus 
requiritur a Concilio, ut constat ex sententia illorum qui con- 
cilio interfuerunt, uti Ruardi Tapperl et Ravesteyn’ Lova- 
niensium. 


Articulus I. 


De M utatione Materiae et Formae. 


S, Th. Ill, q. 60, a. 7 et 8. 


19. Notiones. — Praenotandum est 


1) determinationem materiae et formae non esse relictam 
arbitrio hominum, uti patet ex art. praec., sed esse factam 
a Christo aut, forsan partialiter, ab Ecclesia, sed ita ut a 
ministro mutari non possint ; 

2) in materia et forma distingui partem essentialem, sine 
qua essentia sacramenti non subsistit et sacramentum non 
est validum ; et partem perficientem seu mere integralem 
quae concurrit ad sacramentum constituendum, sine qua 
tamen est validum, sed imperfectum vel incompletum, 
v. g. satisfactio in re quoad Poenitentiam, unctio pedum 
in Extrema Unctione, verba: in nomine Patris... pro forma 
absolutionis. 


20. Principia, — I. Mutatio a ministro de industria 
facta ex intentione mutandi essentialia ritus sacramentalis, 


.x. Explicatio articulorum 20 venerabilis facultatis S. Theologiae Lova- 
niensis, a. 1. 


2. Apologia decretorum Concilii Tridentini, 

reddit sacramentum invalidum, etiamsi maneat ritus 
legitimus, quia minister non videtur habere intentionem 
faciendi quod facit Ecclesia. 

II. Omnis mutatio essentialis in materia vel forma reddit 
sacramentum invalidum. Mutatio essentialis adest 

1. Quando materia quae adhibetur, iuxta usum commu- 
nem et aestimationem hominum- non convenit in eadem 
ratione et nomine cum materia essentiali quam adhibet 
Ecclesia, etsi forsan physice non differat, v. g. si vinum vel 
glacies sumatur loco aquae. 


Fieri potestl a) ob defectum complementi, si materia nondum sit 
perfecta ad naturalem usum, v. g. panis crudus ; 

b) ob corruptionem, si materia pristinam naturam amiserit, 
v. g. panis macidus vel acetum ; 

c) ob admixtionem alterius materiae, ita ut ex ipsa rei natura 
vel ex hominum aestimatione nova quaedam, non vero prior 


materia habeatur, v. g. si tritico hordeum in magna quantitate 
admisceatur. 


2. Quando ipse sensus formae corrumpitur. 


Ita fit : a) si verba habeant sensum diversum a sensu intento 
ab Ecclesia, v. g. si quis diceret : hic (adverbialiter) est corpus; 
baptizo in nomine matris; 

b) si magna cum interruptione pronuntientur, ita ut moraliter 
non videantur cohaerere : interruptio syllabarum longe facilius 
quam verborum interruptio sensum immutat, unde in praxi 
verbum inceptum est repetendum nisi agatur de interruptione 
modicissima ; 

C) si pronuntientur divisim a pluribus, aut ab illo qui non 
ponit materiam quando haec est applicanda subiecto ; 

d) si essentialia partialiter omittantur, v. g. pro Baptismo 
te, in nomine Patris. 


m.E contra mutatio accidentalis non reddit sacramentum 
invalidum. Accidentalis mutatio adest : 

1. Quando materia, iuxta communem aestimationem, 
manet eadem, sed mutatur accidens eius contra praeceptum 
Ecclesiae vel reverentiam sacramenti, v. g. si quis sine 
necessitate baptizet in aqua non benedicta vel turbida. 

2. Quando mutatio in forma relinquit debitum sensum. 


Fit pluribus modis : a) sola mutatione idiomatis vel usu plurium 
idiomatum in eadem forma ; 


i. De his cfr. Cappello, o. c. I, n. 22. 

b) transmutatione verborum in verba et usu communi omnino 
synonyma, v. g. : ego te abluo, lavo; 

C) mera transpositione verborum seu ordinis interversione, v. g. : 
ego baptizo te, hoc est meum corpus; 

d) parva interruptione in prolatione, dummodo forma maneat 
moraliter una, v. g. si quis dicit : ego te baptizo, silete ! in nomine,.., 
aut si per pauca momenta tussit aut sternit inter verba ; 

e) additione quae non mutet sensum, v. g. : in nomine Patris 
creatoris... ; commendo te B. M. V. et te baptizo... ; 

f) subtractione verbi vel syllabae quae non est de essentia 
ego, enim; 

g) corruptione parva aut mutilarione verbi ex praecipitatione 
aut balbutie, v. g. : in nomine Patrias, et Filias..., copus, calis, 
e e ego. 


IV. Si forma sit ambigua vel aequivoca, ita ut, iuxta 
communem loquendi modum, duplicem sensum habeat, 
ab intentione ministri dependet an mutatio sit substantialis 


vel accidentalis, prout forma proferatur in sensu debito 
vel in sensu falso. 


Ita v. g. : In nomine Patris et Filiae est valida forma si sic dicatur 
ex ignorantia lineuae latinae, sed si dicatur ad introducendam 
haeresim est invalida ; — in nomine Patris maioris et Filii minoris... 
est valida in sensu catholico, invalida in sensu ariano ; — ego te 
baptizo in nomine Patris, ego te baptizo in nomine Filii, ego te 
baptizo in nomine Spiritus sancti, si dicatur ad significandam non 
eamdeffl esse essentiam Patris, Filii et Spiritus sancti, est inva- 
lida; secus valida est ut apud quasdam sectas quae habent 
rectam intentionem illam proferendi (S. Off. n ian. 1882). 


21. Corollaria. — Exinde sequuntur conclusiones | 

I. Error ministri, si sit mere internus, non irritat formam, modo 
intentio recta adsit ; si autem exterius manifestetur, videndum 
est, num verba essentialia formae integra maneant, necne : in 
primo casu sacramentum est validum, in altero invalidum. 

2. Prava intentio ministri potest inducere mutationem formae 
substantialem, quando minister consulto verbis substantialiter 
erroneis aut aequivocis utitur. 

3. Necesse non est, ut verba formae sensum ex se ipsis prae se 
ferant intentum a Christo ; requiritur et sufficit ut ex modo quo 
hic et nunc proferuntur, communi accipiendi ratione, eiusmodi 
sensum suggerant audientibus. 

4. Errores grammaticales, generarim loquendo, mutationem 
substantialem formae non inducunt, nisi sensus plane diversus 
inde oriatur, seu nisi verba nedum corrupta, verum et omnino 
diversa resultent, ut si dicas : ego baptizar in nomine... Quod etiam 
valet de corruptione ob defectum linguae aut imperitiam vel 
praecipitationem. 


i. Cappello, 1. c. 

22. Mutatio materiae vel formae sacramentorum 
est peccatum sacrilegii. — Nam includit irreverentiam 
in sacramenta ; et quidem : 


1. Mutatio essentialis est peccatum mortale ex genere 
toto, quia a) gravem semper continet irreverentiam in 
sacramentum, cuius est simulatio et irrisio, et in Christum, 
in cuius nomine ageret sic ministrans et nihil faceret ; 
b) praeterea peccatum grave est contra charitatem proximi, 
quia hic fraudatur notabili bono spirituali; et c) contra 
iustitiam, saltem si ministro incumbat administratio sacra- 
menti ex officio, imo semper, quia eo ipso quod voluntarie 
in se suscipit sacramenti administrationem, ex tacito 
contractu se obligat ad illud, pro posse, valide et recte 
administrandum. 


2. Mutatio accidentalis, extra casum necessitatis, est 
peccatum sacrilegii mortale ex genere suo, quia est in 
Ecclesia grave praeceptum, ex reverentia erga sacramenta 
latum, ministris impositum, ut sacramenta non ministrent 
nisi servatis solemnitate, idiomate, forma grammatica, 
caeremoniis ab Ecclesia institutis (c. Trid. sess., 7, can. 13) ; 
quod praeceptum tamen admittit levitatem materiae. 


Hinc a) si mutatio sit notabilis, peccatum erit grave ; b) si 
mutatio sit levis, peccatum erit veniale, ut si quis sacerdos in 
Baptismo privato uteretur lingua vulgari, vel ex negligentia 
corrumperet aliquantulum formam ; nisi tamen ita ageret ex 
contemptu, cum periculo errandi in substantia aut cum gravi 
scandalo fidelium. 


23. Regulae practicae. — I. Extra necessitatem, nun- 
quam licitum est uti materia velforma dubia aut probabili, 
imo etiam probabilius valida. 


Valor enim sacramentorum pendet ab illo qui materiam et 
formam instituit vel determinavit ; atqui dubium aut probabilitas 
(etiam maior) opinionis nequit efficere ut materia et forma quae 
non fuerunt institutae sint institutae, ut materia et forma ineptae 
evadant aptae, ut v. g. id quod non sit aqua fiat aqua ; ergo qui 
illis utitur se exponit periculo non conficiendi sed simulandi 
sacramentum et simul detrimentum inferendi proximo. Unde sicut 
peccat mortaliter contrareligionem etcharitatem veliustitiam ille 
qui facit sacramentum nullum, ita ille qui eodem periculo se 
exponit. Hinc damnata fuit ab Innoc. XI propositio quae asserebat 

licitum esse in sacramentis conferendis sequi opinionem proba- 
bilem de valore sacramenti, relicta tutiorel. 


II. In casu urgentis necessitatis vel magnae utilitatis, quando 
aliter fieri nequit, licitum est uti materia vel forma dubia, 
saltem pro sacramento necessitatis. Sic. v. g. infans in mortis 
periculo baptizari debet in materia dubia si alia non adsit ; 
absolvendus est moribundus dubie dispositus 2. 


Ratio est, quia in tali casu minister non se exponit periculo 
sed potius illud permittit, et proximo non facit iniuriam cum ipsi 
tribuat quod tribuere potest. In quo casu, ut reverentiae sacra- 
menti aliquo modo consulatur, et irreverentia, quantum possibile 
sit, reparetur, ministrandum est sacramentum sub conditione : 
si possum, vel si es capax ; quae conditio time sufficienter reparat 
irreverentiam sacramenti (cfr. n. 84, 30 A). 

Dicimus : aliquo modo, quantum possibile sit. Apponendo 
enim conditionem, non valemus omnem ex periculo nullitatis 
irreverentiam etiam materialem a sacramento auferre ; unde 
qui, in casu, sine sufficienti necessitate ministraret, aut temere 
iteraret sacramentum, sub conditione tamen, sine dubio gravem 
iniuriam ipsi irrogaret et mortaliter peccaret, sine ratione se 
exponens periculo nihil agendi et in re gravissima ludendi : si 
enim ratio insufficiens est, censetur non adesse, et conditio, si 
dubium inane est, pro non adiecta habetur. — At conditionem 
apponimus, ut declaremus nos non agere nisi necessitate coactos, 
ac melius ostendamus et protestemur nos non inferre sacramento 
irreverentiam voluntariam : « Ratio igitur, ait Lehmkul, Th. M. II, 
n. 37, cur conditio... exprimatur, potius est reverentia sacro 
ritui a Christo instituto debita, ita ut minister protestetur, sibi 
deficiente necessaria conditione, in animo non esse ipsum 
tentamen nomine Christi agendi facere ; quo magis absit ab 
omni rei sacrae profanatione ». 


24. Animadversio. — Regulae praedictae valent pro 
suscipiente sicuti pro ministrante ; unde est illicitum recipere 
sacramentum dubium, praesertim quod saepius hoc modo 
suscipiens magnum damnum sibi inferat. 


1. Prop. I inter damnatas : « Non est illicitum in sacramentis con- 
ferendis sequi opinionem probabilem de valore sacramenti, relicta 
tutiore, nisi id vetet lex, conventio aut periculum gravis damni incur- 
rendi ; hinc sententia probabili tantum Utendum non est in collatione 
Baptismi, Ordinis sacerdotii aut episcopalis ». 

2. Excipe Eucharistiam, pro qua, ob idololatriae periculum,nunquam 
adhibere liceat materiam probabiliter invalidam ; nisi forte ad sacrificium 
complendum. 

SECUNDA PARS. 
DE NECESSITATE SACRAMENTORUM 


QUAESTIO UNICA. 
DE SACRAMENTIS DIVERSORUM TEMPORUM. 
S. Th. Ill, q. 61. 


25. Principium I. Post peccatum originale sacra- 
menta homini necessaria sunt ad salutem, necessi- 
tate convenientiae. — Sacramenta quidem necessaria 
non sunt necessitate absoluta : Deus enim potest sancti- 
ficare hominem mediis quibus vult. At post peccatum 
originale necessaria fuerunt necessitate convenientiae 
propter triplicem conditionem humanae naturae lapsae: 

1) Quantum ad intellectum, cuius est proprium in hoc 
statu ut unice per corporalia et sensibilia in spiritualia et 
intelligibilia deducaturl ; ergo convenienter divina sa- 
pientia auxilia salutis, quibus homo de spiritualibus eru- 
ditur, confert sub corporalibus et sensibilibus signis. 

2) Quantum ad affectum: homo enim peccando se 
subdidit per affectum corporalibus rebus ; ibi autem debet 
medicinale remedium homini adhiberi ubi patitur morbum ; 
et ideo conveniens fuit ut Deus per quaedam corporalia 
signa homini spiritualem medicinam adhiberet, ut ipse, in 
humilitate, se corporalibus subiiciens, per ipsa ad Deum 
erigeretur. Ceterum si spiritualia nuda ei proponerentur, 
lis animus applicari non posset, corporalibus deditus. 

3) Quantum ad actionem : est enim homo lapsus maxime 
propensus ad actiones exteriores et corporales ; unde 
nimis durum esset ei totaliter abstinere in cultu divino a 
corporalibus actibus ; et ideo convenienter instituta sunt 
corporalia exercitia in sacramentis ad evitanda quaecumque 
exercitia superstitiosa- 


i. In statu innocentiae non accipiebat intellectus cognitionem ex 
sensibilibus sed ex influentia divini luminis. « Intellectio, ait Caietanus, 
in a. 2, ad 2, quia ex speciebus non acquisitis ex sensibus sed infusis a 
Deo procedebat, non dependebat a phantasmatibus sed utebatur illis 
ut inferioribus, sicut anima utebatut corpore subdito ». Magis scii, 
cognoscebat spiritualia ex influentia divini luminis. 


Summa Theologiae Moralia III. — 3 

« Sic igitur per sacramentorum institutionem homo conve- 
nienter suae naturae (lapsae et sibi relictae) eruditur per sensi- 
bilia ; humiliatur, se corporalibus subiectum agnoscens, dum sibi 
per corporalia subvenitur ; praeservatur etiam a noxiis actionibus 
per salubria exercitia sacramentorum » (a. i). Addi potest id 
convenire naturae hominum sociali, ut colligantur sacris signis 
in unam fidem et unum religionis cultum, nam « necessarium est 
ad humanam salutem homines adunari in unum verae religionis 
nomen » (a. i), ut notat Augustinus, c. Faust., 1. 19, c. 11. 


26. Principium II. Ante peccatum originale non erat 
conveniens dari sacramenta. — Probatur : 


1) Medicina non est necessaria nisi aegroto ; sed sacramenta 
sunt quaedam spirituales medicinae, quae adhibentur contra 
vulnera peccati, ut dictum est n. praec. ; ergo non fuerunt 
necessaria ante peccatum. 

2) In statu innocentiae superiora inferioribus dominabantur 
et nullo modo dependebant ab iis, nam sicut mens totaliter 
subdebatur Deo, ita et inferiores animae vires subdebantur 
menti, ei corpus animae. Sed per sacramenta anima dependet a 
sensibilibus quantum ad instructionem et sanctificationem. Ergo 
sacramenta sunt contra ordinem status innocentiae. 


3) Ceterum nascerentur homines gratia instructi ; haec ergo 
non debuit per sacramenta causari. 

Unde « in statu innocentiae homo sacramentis non indigebat, 
non solum in quantum ordinantur ad remedium peccati, sed 
etiam in quantum ordinantur ad animae perfectionem » (a. 2). 


27. Principium III. Naturae lapsae ante et post 
Christum sacramenta necessaria fuerunt valde 
diversa. — Probatur: 


Sacramenta necessaria sunt ad salutem ut signa rerum quibus 
homo sanctificatur. Sed post peccatum, nullus sanctificari potest 
nisi per Christum. Ergo ante ipsum necessaria erant signa 
quibus homo fidem suam fprotestaretur de futuro Salvatoris 
adventu ; post ipsum signa quae ab ipso procedunt et vim 
habent, et quibus fidem nostram protestamur in Christum 
natum et passum, et in redemptionem impletam (a. 3 et 4). 


28. Animadversiones. — 1. Sacramenta diversa diversis 
temporibus congruunt. Hinc a) ante legem mosaicam homines 
movebantur in Deum solo instinctu legis naturae et inspirationis 
divinae, nulla lege exterius data, unde non fuerunt sacramenta 
determinata, sed ex interiori instinctu determinabant homines 
quibus rebus sensibilibus ad Dei cultum uterentur vel et fidem 
ih redemptionem futuram significarent ; — b) decursu autem 
temporum, et propter obtenebrationem legis naturae ex peccatis 
hominum, et Simul ut fides in Christum esset expressior, fuit data 

lex determinata scripta, in qua etiam fuerunt quaedam sacramenta 
determinata (a. 3, ad 2). 


2. In V, L. sacramenta proprie sunt illa quae in populo Dei 
dabantur sive ministris sive fidelibus ad quamdam consecrationem 
vel deputationem ad cultum Dei ; scii, a) institutio populi in 
statu colendi Deum quae fiebat per circumcisionem; b) institutio 
sacerdotum in statu colendi Deum per consecrationem (Ex. 
XXIX ; Lev. VIII) ; c) usus eorum quae pertinent ad cultum, 
uti pro populo esus agni paschalis (Ex. XIII), pro sacerdotibus 
esus panum propositionis (Lev. XXIV, 9) ; d) remotio immun- 
ditiarum per quas aliqui impediuntur a cultu, quae fiebat per 
varias expiationes et purificationes (Lev. XIV ; Num. XIX). Haec 
omnia ordinabantur ad figurandum Christum (I-II, q. 102, a. 5). 


3. Quaedam sacramenta N. L. habuerunt in V. L. sacramenta 
figuralia sibi correspondentia. Nam  circumcisioni respondet 
Baptismus, convivio agni paschalis Eucharistia, omnibus puri- 
ficationibus Poenitentia, consecrationi pontificis et sacerdotum 
Ordo. — Confirmationi autem quae est sacramentum plenitudinis 
gratiae ad robur non potest respondere in V. L. sacramentum, 
quia nondum advenerat tempus plenitudinis ; similiter Extremae 
Unctioni quae est immediata praeparatio ad introitum gloriae, 
cuius aditus nondum patebat in V. L., pretio nondum soluto. 
Matrimonium denique fuit in V, L. prout erat in officium 
naturae, non autem prout est sacramentum coniunctionis Christi 
et Ecclesiae quae nondum erat facta (ad 3). 


TERTIA PARS. 


DE EFFECTIBUS SACRAMENTORUM. 


CAPUT I. 


DE EFFECTU PRINCIPALI: GRATIA. 


29. Doctrina Ecclesiae duplicem sacramentis tribuit 
effectum : unum principalem qui ab omnibus confertur, 
scii, gratia ; alterum secundarium, qui in quibusdam in- 
venitur : character. De gratia Cone. Trid. docet tria, 
quae in tribus quaestionibus sumus explicaturi 

1) definit sacramenta N. Legis vere continere gratiam 
quam significant et illam conferre ex opere operato (sess. 7, 
can. 6 et 8); 

2) docet causalitatis modum: Baptismus (idem dic de 


alis sacramentis) est causa instrumentalis justificationis 
(sess. 6, c. 7) ; 


36 SUMMA THEOLOGIAE MORALIS 


3) definit quando sacramenta causant gratiam : scii, non 
ponentibus obicem, i. e. omnibus, quantum est ex parte 
Dei, si rite ea suscipiant (sess. 7, can. 6 et 7). 


QUAESTIO PRIMA. 


DE GRATIA CAUSATA. 


Articulus I. 


De Gratia gratum faciente a 
Sacramentis causata. 


S. Th. Ill, q. 62,a. i ; in IV Sent., d. 1, q. 1, a4. 4; Q. D. de Ver. 27, a. 4. 


30. Notiones. — Opus operatum] est opus quod efficitur, 
et opponitur operi operantis : hoc est ipsa subiectiva operatio 
hominis prout ipsi est imputabilis et ab eo dignitatem, 
valorem, meritum habet; illud non est ipsa operatio 
meritoria sed ipsum obiectivum opus editum, abstrahendo 
a valore personali et merito operantis. 

In sacramentis opus operatum est ipsum signum sensi- 
bile ; hoc opus externum obiective spectatum 


1? positive : secundum Cone. Trid. confert gratiam ; 


20 negative: signum illud virtutem non habet ex 
dispositione subiectiva seu merito, siye ministri operantis 
positionem sacramenti, sive hominis operantis susceptio- 
nem, sed a Deo ; 


3? unde subiectiva operatio, sive ministri sive susci- 
pientis, sua virtute non est ullo modo causa illius gratiae 
quae per signum externum obiectivum confertur ; 


40 est tamen ipsius conditio sine qua non ; nam sine opere 
ministrantis non haberetur opus externum operatum, et 
sine dispositione quae est opus suscipientis, in isto esset 


I. Haec formula prius videtur usurpata fuisse a Petro Pictaviensi 
(t 1205), in Lib. Sent. V,c. 6 ; adhibita fuit ab Innocentio III, De S. Al- 
taris mysterio, 1. III, c. 5 ; a Gulielmo Altissiodorensi, Summa aurea, 
in IV, d.i, a. 2 et 3; a S. Alberto M., in IV Sent., d. 1, a. 5 ; refertur 
etiam a S. Thoma, in IV Sent., d. 1, q. 1, a. 5, qc. 1, et a S.Bonaventura, 
in IV, d. i, a. 1, q. 5. 

obstaculum, propter quod opus operatum gratiam conferre 
non posset N 


31. Thesis. Sacramenta N. Legis gratiam causant 
ex opere operato. — Est defide ex definitione Cone. 
Trid. sess. 7, can. 6-8, contra Protestantes. 


Thesis adversatur: 

1) Protestantibus, qui docent sacramenta esse symbola ordinata 
ad fidem excitandam, et sigrla promissionum divinarum, non con- 
ferentia sanctificationem nisi mediante fide suscipientis, uti dicunt 
generarim cum Luthero (cfr. can. 5 et 8) ; vel et Spiritum sanc- 
tum occasione sacramenti excitare fidem in praedestinatis, non in 
aliis, ut habet Confessio Augustana (cfr. can. 7) ; vel esse signa 
externa iustitiae per fidem acceptae, aut mera signa professionis 
Christianae quibus fideles distinguuntur ab infidelibus, ut magis 
placet Zwinglio, Socinianis, Unitariis et Rationalistis (cfr. can. 6); 

2) Modernistis quorum damnata fuit haec propositio (41) : 
« Sacramenta eo tantum spectant ut in mentem hominis revocent 
praesentiam Creatoris semper beneficam » ; 

3) Donatistis etiam, Waldensibus et Wicleff, qui contendebant 
sacramenta non operari ex opere operato sed dependenter a 
virtute ministri, ideoque sacramenta a pravo ministro collata 
esse invalida (cfr. can. 8 et 12). 


Probatur : 1? Ex Scripturis quae docent : 

a) effectum sacramentorum non tam esse fidem quam 
gratiam quae sanctificat (Eph. V, 26 ; I Cor. VI, 11), 
spiritualiter emundat (Eph. V, 26), abluit vel remittit 
peccata (Act. II, 38 ; XXII, 16 ; I Cor. VI, 11 ; lob. XX, 
22, 23 ; lac. V, 14, 15), qua renascimur et renovamur 
spiritualiter (Ioh. III, 5 ; Tit. III, 5), quae consistit in 
collatione Spiritus Christi et salutis (Act. II, 38 ; VII, 17 , 
XIX, 6 ; Mc. XVI, 16 ; Gal. III, 27 ; I Petr. III, 21 ; 
Hebr. X, 22) ; porro haec omnia indicant gratiam habi- 
tualem gratum facientem ; 

b) docent hunc effectum obtineri vi ipsius signi sensi- 
bilis, tamquam per causam : posito enim signo statim 
habetur effectus (Mc. XVI, 16 ; Act. VIII, 17 ; Gal. IIl, 
27); obtinetur per signum externum : per lavacrum 
(Tit. III, 5) ; lavacro aquae in verbo vitae (Epji. V, 26) ; 


I. «Non eorum meritis a quibus ministratur, nec eorum quibus 
ministratur, constare Baptismum, sed propria sanctitate atque veritate, 
propter eum a quo institutus est male utentibus ad perniciem, bene 
utentibus ad salutem » Aug., c. Cresc. IV, 19. 

per impositionem manuum (II Tim. I, 6) ; manducando 
carnem Christi (Ioh. VI, 55) ; ipsum lavacrum regenerat et 
renovat (Tit. III, 5) ; imo causalitas tribuitur aquae sicut 
ipsi Spiritui sancto (Ioh. III, 5). Ergo ipsum signum 
sensibile est vera causa gratiae. 

2? Ex Traditione : secundum Patres a) Spiritus sanctus 
et virtus seu omnipotentia divina elementis illabitur,et ita 
vis supernaturalis inest symbolis ad sanctificandum ho- 
mines]; — b) comparant sacramenta causis naturalibus, 
et speciatim aquam Baptismi regenerantem cum utero 
materno ex quo generamur? ; — c) explicite enuntiant 
finem et effectum signi externi esse gratiam in anima 
producendam? ; et ideo virtutem symboli extollunt et 
mirantur4. Unde Symbola et Concilia confitentur unum 
Baptisma in remissionem peccatorum (C. Milev. can. 2 ; 
Const. I ; Araus. II, can. 25 ; Flor. deCr. pro Arm.). 

3? Ex praxi Ecclesiae, quae ministrat sacramenta pueris, 
amentibus, sensibus destitutis; utitur in sacramentis lingua 
latina, graeca, etc. ; praecipit omnibus receptionem sacra- 
mentorum. Atqui si sacramenta non conferrent gratiam 
ex opere operato, sed tantum excitarent fidem, sequeretur 
a) quod Baptismus collatus infantibus nullius esset effi- 
caciae ; b) quod sacramenta collata ei qui linguam non 
intelligeret, nihil efficerent ; c) quod sacramenta gratiam 
tam conferrent adstantibus quam suscipientibus, quod 
tamen et ipsi Protestantes negant. Ergo praxis Ecclesiae 
est contra Protestantes. 


32. Corollarium. — Ex dictis facile intelligitur verba 
sacramentorum non esse tantum concionatoria et promissoria, ut 
dicunt Protestantes, sed esse consecratoria : licet enim, quod non 
negamus, i? ea adstantes instruere et ad fidem excitare possint, 
quia sunt reales praedicationes verbi divini ; item 20 ipsa 
promissiones divinas contineant vel iam factas remémorent ; 


1. Tertullianus, de Bapt. 4 ; Cyr. Hier. cat. myst. 3, n. 3 ; Cyr. AI. 
in Ioh. III, 5 ; Ephraem, Adv. scrutat, serm. 40. 

2. Cyprianus, ep. ad Don. n. 4 ; Cyr. Hier. cat. myst. 2, n. 4 ; Chrys. 
in Ioh. hom. 26, n. 1 ; Greg. Nys. or. in Bapt. Christi; Ephraem, Hymn, 
de Virgin. XXXVIII, 3 ; Leo, serm. 5 in Nat. D, 5. 

3. Barn. ep. 11-12 ; Hermas, simii. IX, 36; Origenes, in Ioh. VI, 17 ; 
Tertull., De Carn. res. 8 ; De Bapt. 5 et 7 ; Opt. Milev., De Schismate 
V, i ; Aug., in Ioh. tr. 3, n. 5 ; in Ps, 83, 2. 

4. Aug., in Ioh. tr. 80, n. 3 et plures sub a et b allegati. 

attamen 30 et praecipue ordinantur immediate ad rei vel personae 
Benedictionem, consecrationem aut sanctificationem, et nonnisi 
secundario et dependenter ab hoc fine principali, etiam sunt 
concionatoria et promissoria (C. Trid., sess. 7, can. 5 et 6). — 
Porro consecratpria sunt triplici modo : a) quantum ad materiam, 
quam determinant ad significationem sacrarnentalem (n. 12); 
b) quantum ad suscipientem, quatenus sunt pars signi ipsum 
sanctificantis ac consecrantis ; c) quantum ad suam originem : 
sunt enim instituta a Christo et ita consecrata ad supernatu- 
rales effectus producendos. 

Unde Hugo a S. Victore, De Sacramentis 1. n. et scr. (P. L. 
CLXXVÍ, 35) : « Sacramenta gratiae per invocationem Trinitatis 
sanctificationem in se suscipiunt ac deinde sanctificationem con- 
ferunt, ut sint ex sanctificatione sanctificantia ». 


33. Animadversio. — Protestantes  obiiciunt textus 
Scripturae : a) affirmantes nos iustificari per fidem ; et b) exclu- 
dentes valorem operum distinctorum a fide. 

Resp. Ad im : per fidem iustificamur, quia fides est una, imo 
prima, ex dispositionibus ad iustificationem requisitis, cum sit 
radix omnium aliarum ; unde iustificamur per fidem sensu 
affirma.tivo, non exclusive : Scripturae enim et alias dispositiones 
indicant aut exigunt (I Ioh. III, 3; Rom. VIII, 24; Le. VII, 47; 
I Ioh. III, 14 ; Le. XIII, 3 ; Act. II, 38; III, 19), imo non sufficere 
ipsam fidem affirmant (I Cor. XIII, 2; lac. II, 24-26 ; Gal. V, 6). 

Ad 2m : hinc excluduntur opera quae non nituntur in fide, 
ut opera legis mosaicae, aut mere naturalia, non autem opera 


quae ex ipsa fide oriuntur, cum et ista necessaria sint (lac. II, 
24-26 ; Mt. VIL, 21 ; Rom. II, 6-13). 
Quae latius explicari solent in tr. de Gratia. 


Articulus II, 
De Gratia speciali seu Sacramentali. 


S. Th. Ill, q. 62, a. 2; in IV Sent., d. 1, q. 1, a. 5. 


34. Thesis. Sacramenta N. Legis singula causant 
gratiam specialem et sibi propriam. — Certum est. 

Sacramenta non tantum causant communem gratiam 
gratum facientem, cum virtutibus infusis et donis Spiritus 
sancti quae cum ipsa connectuntur velut proprietates ; 
sed insuper gratiam specialem quae ipsi aliquid addit 
diversum in diversis sacramentis. Hinc gratia sacramentalis 
non est sola illa specialis, nec sola communis gratia gratum 
faciens, sed gratia gratum faciens prout quaedam gratia 
specialis eam comitatur atque afficit. 

Probatur ; 1) ex documentis Ecclesiae : Etenim sequitur 
ex doctrina C. Trid. asserentis, sess. 7, can. 6, sacramenta 


40 SUMMA THEOLOGIAE MORALIS 


continere et conferre gratiam quam significant; cum autem 
ipsorum significatio sit diversa, etiam gratia oportet sit 
diversa ; quae ceteroquin pro singulis indicatur a C. Flor., 
in decr. pro Armenis. 


2) ex rationE : Sacramenta ordinantur ad speciales effectus 
in vita Christiana, alias frustra essent sacramenta instituta, 
et instituta diversa. Unde producunt gratiam specialem, 
et quidem a) diversam ab illa quae extra sacramenta 
obtinetur, et b) diversam in unoquoque sacramento. 


35. Formalis ratio gratiae sacramentalis. -r- Gratia 
sacramentalis est speciale auxilium ad consequendum proprium 
cuiuscumque sacramenti finem ; quod tamen diversimodo expli- 
catur. Multi recentiores, post Caietanum et Suarez, tenent esse 
gratiam habitualem intrinsece unam eteamdem, quatenus inducit 
ordinem extrinsecum vel exigentiam ad gratias actuales speciales, 
fini cuiuscumque sacramenti correspondentes, et ideo tribuit ius 
ad illas gratias habendas in tempore opportuno. Probabilius tamen 
cum S. Thoma dicimus gratiam habitualem esse aliquo modo 
intrinsece diversam, seu gratiam gratum facientem quatenus vel 
intrinsece ipsi inest modus quidam aut vigor specialis * vel, quod 
alis magis placet? ex ipsa fluit specialis habitus : contrarius 
illis defectibus ad quos reparandos singula sacramenta fuerunt 
instituta. Sicut enim originalis iustitia includebat vigorem aut 
habitum quo facultates inferiores perfecte subdebantur rationi, 
et quo concupiscentia erat totaliter ablata, ita gratia sacramentalis 
est vigor aut habitus imminuens concupiscentiam prout praecise 
fini sacramenti opponitur ; quia autem homo illum modum, 
vigorem, aut habitum recepit, ideo habet etiam ius ad gratias 
actuales tempore opportuno recipiendas. 


Probatur: Deus non minus providet de ordine supernatural! 
ac de ordine naturali, et ideo ad actus supernaturales non tantum 
dat homini gratias actuales, sed principia habitualia et permanentia 
quibus habitualiter illos efficere possit (1, n. 618); ergo etiam ad 
effectus speciales sacramentorum non tantum dat gratias actuales, 
sed principia quibus habitualiter ad illos disponimur. Atqui 
sacramenta N. Legis sunt instituta contra vulnera peccati. Ergo 


dantur auxilia habitualia quibus vulnera peccati habitualiter 
quadamtenus ligantur. 


36. Diversa est gratia sacramentalis in singulis 
sacramentis. — Etenim : 


i? In Baptismo est habitualis gratia gratum faciens regenerativa, 
1. Ita S. Thomam interpretantur Iohannes a S. Thoma, Cabrera, 
Contenson, Salmanticenses, BiUuart, Tanquerey. 
2. Ita Paludanus, Capreolus, et recenter Billot. 

quatenus est plene renovans hominem, qui liberatur ab omni 
reatu peccati et regeneratur in novam vitam quae est per fidem 
Christi ; unde additur speciale auxilium contra obtenebrationem 
intellectus et tarditatem cordis ad credendum, quae directe 
impediunt fidem. 

2? In Confirmatione est gratia roborativa,quatenus auget vitam 
fidei et illam ducit ad aetatem perfectam, cum speciali auxilio 
contra timorem et respectum mundanum. 

30 In Eucharistia est gratia nutritiva et unitiva, quatenus 
spiritualiter transformat hominem in Christum per charitatem, 
cum speciali auxilio contra amorem proprium impedientem ne 
homo in amore Dei persistat. 

40 In Poenitentia est gratia sanativa seu reparativa, quatenus 
formaliter remittens peccata actualia et ad Deum convertens, 
cum speciali auxilio contra vulnera peccati actualis. 

50 In Extrema Unctione est gratia plene sanativa et alleviativa, 
quatenus est allevians animam aegroti et abstergens peccatorum 
reliquias, cum speciali auxilio contra oppressionem animi in 
ultimis vitae periculis. 

6? In Ordine est gratia ministrorum consecrativa, quatenus est 
aptans ad sancte obeunda sacra officia, cum speciali auxilio 
contra infirmitatem quae ab his officiis retrahit. 

70 Jn Matrimonio est gratia animorum unitiva et concupiscentiae 
refrenativa, quatenus est adiuvans ad sancte operanda coniugii 
officia, cum speciali auxilio contra concupiscentiam ut ab his 
officiis retrahit, 


37. Animadversio. — Notentur verba S. Thomae, IV 
Sent., d. i, q. 1, a. 4, qc. 5, ad2: « Gratia virtutum opponitur 
peccato secundum quod continet inordinationem actus ; sed 
gratia sacramentalis opponitur ei secundum quod vulnerat 
naturale bonum potentiarum animae ». 


Articulus III. 


De Inaequali Sacramentorum Gratia. 


38. Notiones. — Quaedam sacramenta per se et primario 
sunt instituta ad causandam gratiam primam, quae scii, 
datur illi qui eam non habet, seu quae ex iniusto facit 
iustum. Vocantur sacramenta mortuorum, quia possunt 
suscipi in statu peccati mortalis, licet non debeant : sunt 
Baptismus et Poenitentia. Alia quinque per se et directe 
sunt instituta ad causandam gratiam secundam, quae scii, 
aliam supponit praeexistentem et illam auget, seu quae de 
iusto facit iustiorem. Vocantur sacramenta vivorum, quia 
in statu gratiae suscipi debent. Diversae ergo ad recipienda 
sacramenta per se requiruntur dispositiones. 

Hinc quaeritur : i) utrum sacramenta mortuorum 
quandoque per accidens producere possint gratiam secun- 
dam et sacramenta vivorum gratiam primam ; 

2) utrum gratia producta proportionetur dispositionibus, 
ita ut, iisdem datis dispositionibus, aequalis conferatur 
gratia, aut e contra inaequalis. 


39. Thesis I. Sicuti sacramenta mortuorum Causant 
gratiam secundam in illis qui gratiam iam habent, 
ita a pari, per accidens, fit quod sacramenta vivorum 
causant gratiam primam : non quidem in illis qui 
Sciunt se recipere sacramentum indigne, nam hi novum 
peccatum committunt nec contritionem habent, sed in illis 
qui bona fide existimantes se esse rite dispositos, inculpa- 
biliter sacramentum in statu peccati recipiunt et simul 
attritionem de peccatis suis habent. — Prima pars est 
certa; altera est sententia S. Thomae atque communior et 
probabilior. 

Probatur : Cone. Trid. definit generali modo sacramenta, 
— ad normam causarum naturalium, — conferre gratiam 
non ponentibus obicem. Atqui iustus qui gratiam habet, 
certo non ponit obicem gratiae. Ergo etiam sacramenta 
mortuorum ipsi conferunt gratiam. — Pariter peccator 
bona fide accedens, qui habet contritionem imperfectam 
de peccato, non ponit obicem gratiae, uti patet ex illo qui 
suscipit Baptismum et Poenitentiam. Ergo etiam sacra- 
menta vivorum ipsi conferunt gratiam. Quod est valde 
probabile de omnibus, at de Extrema Unctione est certis- 
simum ex lac. V, 15 (q. 72, a. 7, ad 3 ; q. 79, a. 3 ; suppi, 
q: 30» æ i.) 

Ob diversam causam evenire potest ut quis constitutus in 


peccato mortali recipiat bona fide sacramentum vivorum : 


1) si invincibiliter ignoret se esse in statu peccati mortalis vel 
huius sit immemor ; 


2) si falso existimet invincibiliter illud esse purgatum con- 
tritione, vel bona confessione aut valida absolutione,cum non sit; 

3) si invincibiliter ignoret ad sacramenti receptionem requiri 
statum gratiae et putet attritionem sufficere. 


40. Thesis Il. Sacramenta specie diversa causant 
de se seu in aequaliter dispositis gratiam inae- 
qualem ; eadem specie sacramenta de se seu aequa- 

liter dispositis conferunt aequalem gratiam, in- 
aequalem vero inaequaliter dispositis. 

Probatur ini : Sacramenta diversae speciei de se, i. e. 
supposita aequali dispositione, conferunt gratiam inae- 
qualem. Causa enim nobilior et dignior de se nobiliorem 
seu maiorem producit effectum. Sacramenta autem alia 
sunt aliis perfectiora, ita ut omnibus praestet Eucharistia. 
Ergo de se producunt gratiam inaequalem, et Eucharistia 
de se confert gratiam omnibus aliis maiorem (q. 64, a. 3). 

Probatur 2m : Sacramenta solo numero distincta de se, 
i. e. supposita aequali dispositione, conferunt gratiam 
aequalem, unde duo infantes recipiunt aequalem gratiam in 
Baptismo; at, supposita inaequali dispositione, conferunt 
gratiam inaequalem, maiorem vel minorem, secundum 
quantitatem dispositionis,ut dicit Trid. de omni gratia iusti- 
ficante, sess. 6, c. 7. Sacramenta enim operantur ad instar 
causarum naturalium, quae in subiectis aequaliter dispo- 
sitis aequalem causant effectum, in magis dispositis maio- 
rem, in minus dispositis minorem (q. 69, a. 8). 


QUAESTIO SECUNDA. 


DE MODO QUO SACRAMENTA GRATIAM CAUSANT. 


41. Notiones. — Causa est principium influens in esse 
alterius. Causa extrinseca est duplex : vel enim influit 
agendo seu operando et tunc est efficiens, vel influit per 
modum obiecti, quatenus cognoscitur, et tunc est bonum 
movens agentem ut sui gratia aliquid faciat, et haec est 
finalis. 

Causa efficiens dividitur : 

a) ex parte virtutis qua agit, in principalem quae virtute 
sibi propria et completa operatur effectum sibi similem vel 
proportionatum ; et instrumentaient quae exercendo actio- 
nem propriam et producendo effectum sibi proportionatum, 
simul movetur ab agente principali, et sic cooperatur 
ipsius effectui : operatio securis est scindere, sed in 
quantum movetur ab artifice, scindit artificiose ; 

b) ex parte modi quo attingit effectum, in perficientem 

quae efficit ultimam rei perfectionem, sicut animal gene- 
rat animal; et disponentem quae efficit aliquam dispositio- 
nem exigentem ab alio introductionem ultimae perfectionis : 
sic actio et semen patris non efficit animam humanam, sed 
dispositionem in materia quae exigit animae infusionem. 

Causa moralis seu occasionalis est illa quae afferendo 
motivum, v. g. dignitate sua, excitat, allicit, et sic movet 
causam intelligentem ad producendum effectum ; vocatur 
moralis quia, iuxta communem aestimationem, effectus 
causae intelligentis recte ipsi imputatur; A quibusdam 
dicitur causa efficiens, quia movet personam ad efficien- 
dum ; at nonnisi metaphorice et improprie dici potest 
efficiens, nam motivum movet, non quidem aliquid produ- 
cendo, sed per modum obiecti, quatenus cognoscitur et 
eius gratia aliquis agit, et ideo potius reducitur ad causali- 
tatem finis quam ad causalitatem efficientiae. 

lamvero quaeritur utrum sacramenta sint causae mere 
occasionales vel et morales, an potius vere efficientes 
instrumentales, vel et physicae, et quomodo causalitas 
eorum intelligi possit. Qua in quaestione erit difficile ad 
veram pervenire certitudinem ; quapropter referendo aut 
opinando, magis quam disputando aut dirimendo, nobis 
loqui hac in re liceat. 


Articulus I. 


De Causalitate Sacramentorum 
proprie dicta et efficienti. 


S.Th. III, q. 62, à. i et3 ; in IV d. 1, q. 1, a. 4; Q. D. de Ver. 27, a. 4. 


42. Status quaestionis. — A. Quidam dixerunt 
sacramenta non esse causas gratiae efficientes per se, 
quia aliquid operantur, sed causas per accidens quia Deus, 
sacramentis positis, operatur effectum. 


Ita plures veteres, tempore S. Thomae, dein Scotus, Henricus 
Gandavensis, Durandus, G.Biel, Nominales aliique; favet etiam 
S. Bonaventura, quamvis tamen haesitanter loquatur. Quam 
opinionem impugnavit S. Thomas, eo quod sacramenta non 
essent verae et proprie dictae causae, sed tantum signa et con- 
ditiones sine quibus non produceretur gratia J quod videtur 
repugnare dictis S. Scripturae et praesertim SS. Patrum : 

« Quidam dicunt quod non sint causa gratiae aliquid operando, 
sed quia Deus, sacramentis adhibitis, in anima gratiam operatur ; 

et ponunt exemplum de illo qui afferens denarium plumbeum, 
accipit centum libras ex regis ordinatione : non quod denarius 
ille aliquid operetur ad habendam praedictae pecuniae quanti- 
tatem ; sed hoc operatur sola voluntas regis... Sed si quis recte 
consideret, iste modus non transcendit rationem signi; nam 
denarius plumbeus non est nisi quoddam signum regiae ordi- 
nationis de hoc quod pecunia recipiatur ab isto... Secundum 
hoc igitur sacramenta novae legis nihil plus essent quam signa 
gratiae ; cum tamen ex multis Sanctorum auctoritatibus habeatur 
quod sacramenta novae legis non solum significant, sed causant 
gratiam » (q. 62, a. 1). 

Licet haec sententia a Conciliis Florentino et Tridentino 
non fuerit expresse proscripta, horum tamen doctrinajn, 
quae non est nisi vox traditionis : « sacramenta nempe 
N. Legis differre ab antiquis eo quod continent et conferunt 
gratiam, dum sacramenta V. Legis illam non causabant », 
in sensu proprio admittere nequit. Unde ab hoc tempore a 


theologis fuit derelicta. 


B. Recentiores illam paulo mutaverunt : sacramenta 
ministrantur nomine Christi, ac proinde sunt moraliter 
actiones Christi, sicut actiones legati censentur magis 
actiones regis quam ipsius. Atqui actiones Christi habent 
meritum, obiectivam dignitatem infinitam. Ergo sacramenta 
hanc dignitatem participant, in quantum Christus in ipsa 
derivat merita et ea exhibet Deo ad sanctificationem 
nostram impetrandam et exigendam. lamvero merita Christi 
dignitate sua habent vim movendi Deum ad gratiam 
largiendam. Ergo sacramenta tam bene sunt causae morales 
gratiae ac ipsa merita Christi : haec est sola differentia 
quod merita habent dignitatem propriam, sacramenta 
dignitatem ab ipsis derivatam ; unde sacramenta sunt 
causae morales, non principales sed instrumentales. 

Causalitatem moraletn sacramentis tribuunt Melchior Canus, 


Molina, Becanus, Vasquez et alii multi e S. I.; praesertim Lugo, 
Franzelin, Pesch, qui eam melius proposuerunt. 


43. Sacramenta suntne dicenda causae morales? 
— Hic modus dicendi minus probatur, propter varias 
rationes 


o 


i? Si sacramenta essent tantum causae morales, non essent 
proprie dictae causae efficientes et instrumentales, et ideo non 


verificaretur in sensu proprip quod de ipsis asserunt SS. Patres 
et Concilia. 

2? Dato quod essent instrumenta Christi hominis, non tamen 
essent instrument^ Dei quem movent et a quo non moventur 
ad gratiam impetrandam, nam secus Deus oraret seipsum. 

3? Essent causae impetratoriae. Sed impetratio est causalitas 
propria sacrificio quod est signum orationis internae ; ratio autem 
sacrificii essentialiter differt a ratione sacramenti. Ergo causalitas 
impetrativa sacrificii non est sacramentis tribuenda. 

4? Non essent verae causae sed tantum signa: a) Actiones sagra- 
mentales non sunt ab ipsa persona Christi sed tantum moraliter 
eius actiones censentur. Sed meritum est valor actionis personalis 
et ideo ab hac inseparabilis. Ergo sacramenta non habent intrin- 
sece dignitatem meritorum Christi, sed tantum extrinsece cen- 
sentur hanc dignitatem habere. — b) Quod in sacramentis cau- 
sát gratiam, non tam est operatio ministri quam ipsum signum 
externum. Atqui hoc nequit habere dignitatem moralem, sed ad 
summum repraesentare merita tamquam pretium quo acquiritur 
gratia. Ergo non sunt nisi signa meritorum Christi et gratiae. 

5? Unde haec causalitas moralis non satis ea distinguit a 
sacramentis V. Legis, quae etiam repraesentant merita Christi, ut 
dicetur a. 4 : quod enim merita sint praeterita vel futura, non 
mutat modum causalitatis. 


44. Sacramenta suntne verae causae efficientes 
instrumentales? — Si sacramenta non sunt causae 
morales, sequitur quod sunt verae causae efficientes : non 
principales quidem, quia ex natura sua non habent virtutem 
supernaturalem, gratiae aut aliis effectibus supernaturalibus 
proportionatam ; unde effectus productus non ipsis assi- 
milatur sed Deo ;— verum instrumentales, quae ex influxu 
Dei dicunt ordinem ad gratiam. 


Hinc intelligitur quo sensu sacramenta dicuntur continere 
gratiam, non quasi sit in lis ut accidens in subiecto, res in loco 
vel liquor in vase, uti Protestantes catholicis imponunt ; sed ut 
in signo et in causa efficiente : effectum enim aliquo modo in 
virtute causae praecontineri necesse est. 


Articulus II. 


De Causalitate Sacramentorum 
instrum ental'*. 
S. Th. Ill, q. 62, a. 1-4; q. 63, a. 6 ad 3 ; q. 66,a.1; q. 68, a. 8; q. 73, 


a.i et 6; q. 84,a. 1; Suppi, q. 30, a. 3 ; q. 34, a. 2 ; q. 42, a. l et 3; 
IV Sent., d. 1, q. 1, a. 4; Q. D. de Vei. 27, a. 4. 


45. Origo quaestionis est ordinis historici. In Com- 
mentario super Sententias S. Thomas proponit sacramenta 
esse causas instrumentales dispositivas gratiae, quatenus 

causant in anima dispositionem (scii, characterem aut 
alium ornatum), quae est necessitas seu titulus postulans 
ut a Deo gratia causetur ; in Summa theologica vero 
huius non meminit sed simpliciter dicit sacramenta esse 
causas instrumentales gratiae- Hinc quaeritur utrum 
S. Thomas sententiam mutaverit et reliquerit causalitatem 
dispositivam, ut adstruit Caietanus; vel e contra in Summa 
eamdem sententiam teneat sed brevius exponat, non expli- 
cite memorando dispositionem, quia id sufficienter erat 
notum, dum omnes qui sua aetate veram causalitatem 
tribuebant sacramentis, inteUigebant mere dispositivam 

ita v. g. Gulielmus, S. Albertus Magnus, Innocentius V. 


Antiquiores thomistae per tria fere saecula hoc ultimo modo 
interpretati sunt S. Thomam, uti Paludanus, Petrus de Taren- 
tasia, Capreolus, Ferrariensis, Deza, Sylvester Prierias, Dionysius 
Carthusianus, imo ipse Caietanus iunior ita scripsit. At in Com- 
mentario Summae theologicae ponit Caietanus S. Thomam 
ibi novam exponere sententiam sibi propriam, nempe sacra- 
menta esse instrumenta quibus sub motione Dei virtus physica 
tribuitur efficiendi ipsam gratiam ; et hoc modo dein thomistae 
sat generatim interpretati sunt s. Doctorem. Recentiore tempore 
Billot ad veteres rediit, et contendit S. Thomam nunquam 
mutasse sententiam sed constantem fuisse in asserenda causali- 
tate mere disppsitiva ; quam ipse tamen non intelligit physicam 
sed intentionalem, quae scii, producit aliquid ordinis moralis 
et iuridici, quod non existit nisi dependenter ab intentione et 
ordinatione intellectus practici, uti sunt ius, titulus, dignitas, 
potestas moralis, deputatio ad officium, etc. Plures secuti sunt 
Billot, dum quidam alii defenderunt causalitatem dispositivam 
physicaml. 

Animadvertunt : a) S. Thomam post commentarium super 
Sententias scripsisse Quaestiones disputatas de Veritate, et in 
q. 27, a. 4, exponere causalitatem sacramentorum respectu 
gratiae quin meminerit alicuius dispositionis ab ipsis causatae ; 
et nihilominus in resp. ad 3, hanc rursus indicari, atque iterum 
in Quaestione de Potentia 3, a. 4, ad 8, quae tamen est recep- 
tioris compositionis ; — b) ipsum nunquam explicite doc- 
trinam de causalitate dispositiva retractasse ; — c) atque nec 
in Summa eam ullo modo confutasse, quod tamen eam neganti 


i. De hac quaestione vide Billot, De Ecclesiae Sacramentis, I, th. 
6et 7 ; Pégues in Revue Thomiste, 1904 ; Hugon in opere dogmatico, 
et in opusc. La causalité instrumentale en théologie/ Richard,La causalité 
instrumentale, in Revue Néo-scolastique, 1909 ; Leroux, Les Sacrements 
causes dispositives intentionnelles de la grâce, in Rev. Eccl. de Liège, 1914- 
15; Tuyaerts, Utrum S.Thomas causalitatem Sacramentorum mere disposi- 
tivam unquam docuerit, in Angelicum, 1931 ; Simonin et Meersseman, 
De Sacramentorum efficientia apud Theologos Ord. Praed., 1936. 


48 SUMMA THEOLOGIAE MORALIS 


fuisset omnino necessarium, cum in Scholis tunc esset univer- 
saliter recepta. 

Haectamen argumenta minime sunt convincentia; et ideogene- 
ratim pergunt thomistae affirmare silentium S. Doctoris in Summa 
sufficienter manifestare relinquendam esse causalitatem disposi- 
tivam eamque satis confutari implicite, in responsis ad obiectiones 


Hinc quaeritur : 1. utrum sacramenta sint aliquo sensu 
causae instrumentales dispositivae, efficientes scii, dis- 
positionem ad gratiam ; 2. utrum, etiam hoc dato, insuper 
sint causae instrumentales perfectivae efficientes ipsam 
gratiam. 

Utrumque potest admitti, nam etiam illi qui dicunt 
sacramenta effective et physice causare ipsam gratiam, 
admittere possunt ipsa praevie causare quamdam ad gratiam 
dispositionem N 


46. Sacramenta suntne causae instrumentales 
dispositivae ad gratiam ? — Ita videtur affirmandum : 
Sacramenta vere producunt aliquem effectum, v. g. cha- 
racterem in Baptismo, qui effectus est dispositio, quae 
non tantum removet impedimenta gratiae : tunc non esset 
vera causa ; sed quae exigit a Deo gratiae infusionem. 


Secundum modum loquendi S. Augustini distinguentis inter 
sacramentum seu signum et rem seu effectum sacramenti?, tria 
sunt in sacramentis distinguenda 8 : 10 signum externum, com- 
positum ex materia et forma, quod recte vocatur sacramentum 
tantum, quia significat et non significatur ; 20 gratia collata, quae 
vocatur res sacramenti, quia non significat sed tantum signifi- 
catur ; 39 dispositio ad gratiam necessitans quae saltem natura 
gratiam praecedit, ut intermedium inter duo vocatur res et sacra- 
mentum, quia ex una parte est res significata a signo externo, et 
ex altera parte est sacramentum seu signum gratiam significans, 
lamvero sacramenta vere efficiunt id quod est res et sacramentum, 
et hoc est dispositio seu titulus ad gratiae infusionem. 


Probatur: Sacramenta efficiunt id quod figurant ut ab 
ipsis conferendum. Atqui directe et immediate significant 


1. Id testatur Hugon, Tract. Dogm., III, de Sacramentis, q. 3, a. 2, 
n. xx. 

2. Quaest. in Hept., Ill, 84. 

3. Distinctio iam in usu est saec. XII et invenitur apud Hugonem 
a S.Victore, Gul. Altissiodorensem, Mag. Sententiarum, et Innocentium 
III, c. 6, x, III, 41, de celeb. Missae, c. cum Marthae. A S. Thoma 
traditur q. 63, a. 6, ad 3; q. 66, a. 1; q. 73, a. l et 6; q.84 a. 1 ; suppi, 
q. 30, a. 9 ; q. 34, a. 2; q. 42, a. 1. 

aliquem effectum a gratia distinctum, et nonnisi mediate 
et dependenrer ab illo, ipsam gratiae collationem. Ergo 
sacramenta directe et immediate efficiunt dispositionem a 
qua dependet collatio gratiae. 


Prob, minor : Verba formae a quibus pendet significatio 
materiae directe et immediate significant aliquid diversum a 
gratia : 


i? In Eucharistia evidenter significant praesentium corporis 
et sanguinis Christi, et nonnisi mediate refectionem spiritualem 
animae quatenus corpus et sanguis Christi sumuntur. 

2? In Matrimonio contractus significat vinculum conjugale, 
quod exigit gratiam quatenus repraesentat unionem Christi 
cum Ecclesia. 

3? In Ordine significatur potestas sacra seu character, cuius 
officium nequit convenienter exerceri sine gratia. 

4? Item in Confirmatione. 

5? Item in Baptismo, in quo sensus formae est : ego sacramentum 
i. e. signum ablutionis tibi confero * Baptismus enim potest esse 
validus et non producere gratiam propter obicem ; sed signum 
practicum quod non efficit id quod immediate significat est 
invalidum ; ergo Baptismus non immediate significat gratiam, 
sed characterem qui est signum internum ablutionis et reno- 
vationis interioris. 

6? In Extrema Unctione, forma deprecativa significat infirmum 
committi in manus Dei, cuius indulgentia expectatur ; unde 
aegrotus recipit aliquid quo interne Deo devovetur et quo ius 
habet ad receptionem gratiae alleviantis. 

7? Poenitentia est instituta per modum iudicii ; sed in iudicio 
humano, absolutio a carcere significat ius datum ad liberationem ; 
ergo etiam verba : Ego te absolvo a peccatis, recte dicuntur 
significare : ego tibi do ius ad liberationem a peccatis. Unde res 
et sacramentum est interior contritio significata ab actibus poeni- 
tentis, quatenus per absolutionem fit titulus ad gratiam quae a 
peccatis Eberat 


47. Animadversiones.— i. Sacramentum, cum sit signum 
pro hominibus, necessario est externum ; unde dispositio seu 
titulus ad gratiam non proprie, sed analogice tantum vocatur 
sacramentum, quatenus est sensibilis per aliud ; ad quod requi- 
ritur quod infallibiliter et necessario cum signo externo connectatur- 

2. Gratia licet sit radix et semen gloriae, nequit dici sacra- 
mentum gloriae, quia non connectitur infaUibifiter cum signo 
externo. 

3. Omnes fere theologi admittunt existentiam illius quod 
vocatur res et sacramentum, sed non concordant in illo assignando: 
pro Poenitentia quidam indicant pacem conscientiae et serenita- 


1. Conformiter ad S. Thomam qui ita explicat formam Poenitentiae, 
q. 84, a. 3, ad 5. 
2. Cfr. lohannes a S. Thoma, de Sacr., disp. 33, a. p. 5 


Sumina Theologae Morali- III. — 4 

tem animae, et pro Extrema Unctione alleviationem animae et 
confirmationem contra pericula mortis. Non recte tamen : a) quia 
non immediate significantur a signo externo ; b) quia producuntur 
mediante gratia et quia non connectuntur infaUibiliter cum signo 
externo, nam sacramenta possunt esse valida et hos effectus non 


producere. Ergo sicut gratia nequit dici sacramentum, ita nec 
illa. 


48. Sacramenta suntne etiam causae instrumen- 
tales perfectivae et physicae ipsam gratiam pro- 
ducentes? —  Sufficiat in hac quaestione scholastica, 
principaliora tradere quae ex utraque parte afferuntur 
argumenta. 


A. Qui negant causalitatem physicam productivam gratiae, ita 
arguunt : 


1. «Causa secunda instrumentalis non participat actionem 
causae superioris, nisi in quantum per aliquod sibi proprium 
dispositive operatur ad effectum principalis agentis : si enim 
nihil ibi ageret secundum illud quod est sibi proprium, frustra 
adhiberetur ad agendum ; nec oporteret esse determinata instru- 
menta determinatarum actionum » (I, q. 45, a. 5). Ergo sacra- 
menta solum dispositive operantur, ad effectum principalis 
agentis Dei ; ac proinde non producunt nisi effectum praevium 
ad gratiam quae a Deo causatur. 

2. Gratia proprie creatur vel saltem producitur actione quae 
creationi aequivalet, quia est participatio naturae divinae ad quam 
nulla creatura capacitatem positivam habet; unde productio 
gratiae exigit potentiam infinitam quae nequit communicari 
creaturae. Ergo sicut nulla creatura potest esse instrumentum 
creationis, ita nec instrumentum ipsam gratiam attingens. 

3. Instrumentum debet cooperari principali agenti : exercendo 
enim actionem propriam debet instrumentaliter agere, sicut 
securis scindendo lignum producit formam scamni. Unde actio 
instrumentalis debet esse in eadem linea ac actio instrumenti 
propria, cuius est modificatio et elevatio. Sed actio sacramentis 
propria est significare, actioni tamen significandi nulla Competit 
causalitas physica, unde dicitur quod significando causant. 

4. Sacramenta conferunt gratiam quando et ubi non existunt, 
nam quae cum obice recipiuntur, obice remoto conferunt gratiam 
(n. 57), et matrimonium valere potest etiam si per procuratorem 
ineatur aut consensus non renovetur. Atqui a) causa physica 
non agit nisi quando et ubi existit; b) in praedictis casibus 
sacramenta non causant gratiam nisi dispositione in anima 
relicta; ergo item in aliis casibus, quia SS. Patres eodem modo 
loquuntur de causalitate pro omnibus circumstantiis. Non ergo 
sunt sacramenta causae physicae ipsius gratiae. 

5. Sacramenta eodem modo operantur ac Christus patrabat 
miracula. Atqui humanitas Christi solum signo vel gestu designa- 
bat quaedam imperio divino et ita producebat exigentiam ut 
in iis fierent miraculosa opera, divinitas ea physice efficiebat. 

Ergo sacramenta non producunt nisi exigentiam in anima, ut in 
ea ipse Deus physice efficeret gratiam. 

6. Patres comparant causalitatem sacramentorum generationi 
humanae. Sed parentes non faciunt nisi disponere materiam- 
Deus infundit principium vitae quod est anima. Ergo sacramenta 
non producunt nisi dispositionem ad principium vitae super- 
naturalis quod est gratia, Deus solus eam infundit. 

Ita veteres supra citati ; recentius Billot eiusque discipuli, uti 
Van Noort, Hor. Mazzella, Richard, De Smet, Blondiaux, 
Leroux, Bittremieux, de la Taille qui tamen tenent causalitatem 
dispositivam intentionalem, dum alii adstruunt dispositivam 
physicam, ut Delval, De Bellevue et Gonthier. 


B. Qui tenent sacramenta physice producere ipsam gratiam 
eamque directe et immediate attingere, ita respondent simul 
argumentando in contrarium 

1. Instrumenta dicuntur dispositive operari, sive ex parte rei 
operatae, jn quantum efficiunt dispositionem praeviam, sive 
saltem ex parte modi operandi, modificando actionem principalis 
agentis ita ut non sint pura media sed vere agant ; unde non 
requiritur semper ut terminum distinctum ab effectu principali 
habeant. 

2. Gratia proprie non creatur, sed educitur de potentia animae; 
unde nihil impedit quod mediante instrumento causetur : efficere 
quidem gratiam virtute propria exigit potentiam divinam infini- 
tam, non autem id facere potestate derivata et instrumentali. 

3. In instrumentis creaturarum oportet ut actio accommodata 
sit effectui producendo, sed in instrumentis Dei actio non debet 
esse necessario accommodata, quia Deus actione cuiuscumque 
instrumenti potest quodcumque efficere. Et tamen exercendo 
actionem propriam, sacramenta agunt instrumentaliter : sicut 
dum aqua corpus tangit, simul cor abluit (q. 62, a. 1, ad 2). 

4. In sacramentis divina virtus inest quae simul adest omnibus 
locis et temporibus ; insuper sacramenta valide recepta relin- 
quunt in anima dispositionem aut vestigium, quo tamquam 
physico instrumento Deus uti potest ad gratiam postea confe- 
rendaml. 

5. Humanitas Christi physice cooperatur Verbo, et est instru- 
mentum physicum in patrandis miraculis et producendis effecti- 
bus supernaturalibus. Ergo et sacramenta sunt physica instru- 
menta jn productione gratiae. 

6. SS. Patres, si eorum verba in sensu proprio et pleno su- 
mantur, nequeunt intelligi nisi de vera virtute, efficacia, et 
causalitate physica. Quapropter haec causalitas omnino convenit 
excellentiae et dignitati Sacramentorum N. Legis qualis in Eccle- 
siae traditione celebratur. 

Ita non solum Thomistae generatim post Caietanum, uti 
Iohannes a S. Thoma, Nugno Cabezudo, Sylvius, Salmanticenses, 


I. Plures sunt modi reVivisCentiae sacramentorum explicativi in 
sententia causalitatis physicae, ut videre est apud Billuart, Hugon, 
Marin-Sola, in Divus Thomas, 1925 ; Haynal, in Angelicum, 1927. 

Gonet, Gotti, Billuart, sed etiam Suarez, S. Bellarminus, Valentia, 
Conimbricenses atque doctor sorbonicus Ysambertus ; novissime 
autem Oswald, Bucceroni, Matiussi, Hugon, Nepveu, Casajoana, 
Heinrich-Gutberlet et alii * 

Ex quibus patet thomistas minime cogi ad relinquendam 
sententiam causalitatis physicae, sed eam ipsis videri posse pro- 
babiliorem, et quidem merito. 


Articulus II. 


De Sacramentorum Virtute causative. 


S. Th. Ill, q. 62, a. 4 et 5. 


49. In sacramentis adest virtus instrumentalis 
divina ad producendos sacramentales effectus. — 
Virtus sacramentorum extollitur a Patribus ; et merito. 
Ad producendum enim effectum requiritur in omni causa 
quaedam virtus, quae in instrumento non est permanens 
sed communicatur ipsi per motum agentis principalis ; 
unde in sacramentis ad producendos spirituales effectus 
est virtus instrumentalis spiritualis, habens esse fluens, et 
transiens ex uno in aliud, et incompletum, sicut et motus 
est actus imperfectus ab agente in patiens (a. 4). 


Haec virtus diversimode intelligitur secundum diversum mo- 
dum  declarandi efficientiam sacramentorum. Ab aliquibus 
admittitur sola virtus ordinis intentionalis, quae tota dependet ab 
ordinatione intellectus, et inservit ad intentiones suas exterius ma- 
nifestandas et deferendas sive speculativas sive practicas : sic 
verba, quibus lex promulgatur vel testamentum fit vel quis depu- 
tatur adbfficium,sunt instrumenta quibus intellectus in alio causát 
obligationem, iura vel alias relationes morales. lamvero talem 
virtutem aiunt sacramenta recipere participatam ab intellectu 
divino, ad causandum deputationem ad officia sacra, titulum vel 
ius quod gratiam exigit. — Ab aliis autem vis realis adstruitur 
ordinis physici, qui potius considerant virtutem intentionalem 
esse sacramentis extrinsecam atque insufficientem, cum ipsis 
videatur non transcendere rationem signi. 

Ne autem existimetur virtutem spiritualem non posse inesse 
materiali signo : « Virtus spiritualis non potest esse in re corporea 
per modum virtutis permanentis et completae... Nihil tamen pro- 
hibet in corpore esse virtutem spiritualem instrumentaliter, in 
quantum scii, corpus potest moveri ab aliqua substantia spirituali 
ad aliquem effectum spiritualem inducendum ; sicut et in ipsa voce 
sensibili est quaedam vis spiritualis ad excitandum intellectum 


I. Praesertim legi meretur Hugon in o. c., p. 47, nota 1. 

hominis, in quantum procedit a conceptione mentis. Et hoc 
modo vis spiritualis est in sacramentis, in quantum ordinantur 
a Deo ad effectum spiritualem » (ad 1). 


50. Sacramenta virtutem suam receperunt a 
Christo, et speciatim ab eius passione. — Duplex 
enim est instrumentum : unum separatum ut baculus, aliud 
coniunctum ut manus. Per instrumentum autem con- 
junctum movetur instrumentum separatum, sicut baculus 
per manum. Principalis autem causa efficiens gratiae est 
Deus, ad quem cooperatur humanitas Christi sicut instru- 
mentum coniunctum, sacramentum sicut instrumentum 
separatum. Et ideo oportet quod virtus salutifera a divini- 


tate Christi per eius humanitatem in sacramenta derivetur 
(a. 5). 


Sed liberatio a peccatis et sanctificatio quae fit. per gratiam 
sunt ex meritis et satisfactionibus Christi ; ergo sacramenta 
specialiter habent virtutem ex passione Christi, et ideo ex latere 
Christi dicuntur fluxisse : aqua enim et sanguis repraesentant 
Baptismum et Eucharistiam, ad quae omnia sacramenta redu- 
cuntur (Cfr, Rom. VÍ, 3 ; Eph. V, 2 et 25-26). 


51. Animadversio. — Virtus sacramentis conceditur 

r° quodammodo inchoative et in actu primo, per institutionem 
Christi, et pro aliquibus per sanctificationem vel benedictionem 
materiae quae facta fuit a Christo, si ipsa sit usus, ut pro Bap- 
tismo, et Eucharistia, secus fit ab eius ministris, ut in Confirma- 
tione et Extrema Unctione : hisce datur sacramentis quod possint 
sanctificare ; 

20 completive seu consummative et in actu secundo, ex mandato 
Christi, quando nomine ipsius minister sacramenta applicat 
ad usum : tunc ipsis datur quod actu sanctificant. 


52. Corollaria. —! Ex praedictis intelligitur : 

i? Sacramenta eodem modo causalitatis operari suos effectus 
ac humanitas Christi miracula patrabat vel peccata remittebat. 

20 Protestantes nobis falso tribuere Deum non esse qui 
iustificat, sed sacramenta id facere propria virtute quam appellant 
vim magicam. 


Articulus IV. 


De Causalitate Sacramentorum 
V. Legis. 


S. Th. Ill, q. 62, a. 6. 


53. Thesis I. Sacramenta V. Legis proprie non 
causabant gratiam. — Certum est. 

Probatur: i? Ex Scripturis. Apostolus vocat ea infirma et 
egena elementa (Gal, IV, 9) : infirma quia mundare a peccato 
non poterant ; egena quia in se gratiam non continebant ; — non 
efficiunt nisi sanctitatem legalem, emundationem carnis, et 
nunquam valuerunt emundare conscientiam et perfectum facere 
servientem (Hebr. IX, io-13) ; -r- quapropter iustificatio in 
V. T. data fuit vi fidei, sed nunquam vi legis i. e. vi operum, 
Oobservantiarum, sacramentorum legis (Rom. III, 28), inter quae 
est ipsa circumcisio (IV, 9). Unde lex fuit reprobata propter 
infirmitatem eius et inutilitatem (Hebr. VII, 18). 

2? Ex Traditione : Patres docent differentiam inter sacra- 
menta V. et N. Legis, ut Augustinus, in Ps. 73, n. 2 :» Si discer- 
nimus duo Testamenta, Vetus et Novum, non sunt eadem 
sacramenta : N. L. sacramenta dant salutem, sacramenta V. L. 
praenuntiant salvatorem ». Quam differentiam postea declaravit 
C. Flor. deer, pro Arm. : «illa non causabant gratiam sed 
eam solum per passionem Christi dandam esse figurabant » ; 
Trid. autem eam definit (sess. 7, can. 2), non tamen formaliter 
statuens in quonam praecise consistat. 

3? Ex ratione: Sub V. Lege pretium gratiae nostrae, quod 
erat passio Christi, nondum erat solutum. Sed pretio nondum 
soluto, sacramenta in se virtutem ex passione Christi derivatam 
habere non poterant, sed solum erant signa passionis futurae, 
et sicut chirographus exhibens Christi meritorum promissionem. 
Ergo signa erant gratiae, non causae. 


54. Thesis II. In quibusdam sacramentis ante 


Christum conferebatur iustificatio et gratia a Deo. 

Probatur : a) Deus antecedenti voluntate sincera et operosa 
vult salutem omnium ; quae voluntas difficulter intelligeretur, 
nisi instituisset remedium seu ritum quo ante usum rationis 
iustificarentur parvuli a peccato originali. Quem ritum determi- 
narunt homines interiori instinctu, Deo illum ratum habente ; 
at tempore Abrahae, pro masculis de ipsius genere institutum 
fuit sacramentum circumcisionis, b) Quod principium, prima 
Occasione occurrente in controversia contra Pelagianos et Dona- 
tistas, explicite proposuerunt Augustinus et alii Patres post ipsum. 
Hinc c) multis iam saeculis id communi consensu admittitur in 
Schola, lice; aliqui ut S, Bonaventura dixerint, extra casum 
circumcisionis, non requiri sacramentum externum sed sufficere 
fidem internam parentum. Unde d) Innocentius III, c. Maiores 
de Bapt., asserit originalem culpam remissam fuisse perl circum- 
cisionis mysterium. 

Atqui quod in voluntate Dei salvifica habet fundamentum, 
a SS. Patribus explicite fuit declaratum, ab omnibus theologis 
admissum et auctoritate S. Sedis firmatum, nequit negari sine 
temeritate. Ergo. 


55. Thesis III. Àn sacramentis V. Legis gratia conferri 
poterat mediante fide in futurum Redemptorem, 


i. Intellige tanquam per medium, non tanquam per causam. 

cuius fidei erant signa protestativa. —! Christus est 
caput populi redemptorum, unde omnes sanctificantur per eius 
influxum qui ad nos pervenit per sacramenta. In N. Lege per ipsa 
potest Christus operari sicut causa efficiens, quia ab ipso fuerunt 
instituta ; quod non potuit in V. Lege, quia causa efficiens 
nequit esse suo effectu posterior. Ergo non potuit influere 
Christus nisi per modum causae finalis quae praecognoscitur et 
desideratur ; et ideo sacramenta V. Legis non erant nisi signa 
praefigurativa passionis et redemptionis Christi, et signa protesta- 
tiva fidei et spei in desideratum Redemptorem eiusque merita. 

Et quidem 

i? Adulti aggregabantur populo Dei et sanctificabantur, vi 
meritorum Christi, ex opere operantis i. e. actibus fidei, spei et 
charitatis quos exercebant et manifestabant in sacramentis, et ad 
quos haec excitare poterant. 

2? Parvuli autem, per actus aliorum sacramentum applicantium, 
et nomine ipsorum fidem confitentium, aggregabantur populo 
fideli, cuius fides ipsis applicabatur, ut iam inter fideles a Deo 
reputarentur. Haec fides populi in Christum erat medium quo 
unirentur metitis Christi, propter quae Deus ipsis gratiam 
dabat : sacramentum ergo non erat vera causa, sed mera conditio 
sine qua non dabatur iis gratia, et signum repraesentans merita 
Christi futura, propter quae gratia conferebatur a Deo. « Et ideo, 
ait S. Thojnas, ad 3, in circumcisione conferebatur gratia, 
in quantum erat signum passionis Christi futurae ». Hoc sensu 
ab aliquibus dicitur in circumcisione conferri gratiam quasi ex 
opere operato, scii, non active, sed passive. 


QUAESTIO TERTIA. 


DE TEMPORE QUO GRATIA CAUSATUR A 
SACRAMENTIS. 


S. Th. Ill, q. 69, a. 10 ; suppi, q. 9, a. 1. 


56. Notiones. — Sacramenta conferunt gratiam ex opere 
operato non ponentibus obicem; quam formulam erronee 
explicant Protestantes, ac si catholici docerent ipsum opus 
externum iustificare absque fide aut bono motu interno 
seu dispositione operantis, dummodo in ipso non adsit 
actualis dispositio contraria, sed negative sese habeat. — 
At catholici omnes docent obicem non tantum esse actum 
contrarium, sed etiam statum habitualis adhaesionis ad 
peccatum, ad quem removendum requiruntur actus super- 
naturales fidei, spei et contritionis imperfectae, qui actus, 
licet non sint causa gratiae cum non influant in ipsius 
productionem, tamen sunt conditio sine qua non producere- 


~ — 

tur, quia removent id quod infusionem gratiae impediret. 
Imo quo maior est vel minor illa dispositio, eo maiorem 
vel minorem gratiam confert sacramentum (n. 40) : eodem 
modo ignis efficacius lignum comburit quod sit magis 
siccum, licet siccitas sit mera conditio removens prohibens, 
et non sit causa efficiens combustionis. 


Ad quod bene intelligendum, definiendum est quid sint fictio 
et obex in sacramentis. 

A. Fictio idem est ac simulatio : consistit in hoc quod aliquis 
dicto vel facto ostendit quod non est in rei veritate. Est duplex : 

1? essentialis, quando aliquis fingit se velle suscipere sacra- 
mentum dum non vult : haec reddit sacramentum invalidum ; 

2? accidentalis, quando aliquis recipit sacramentum sine debita 
dispositione sed cum obice : qui enim sacramentum recipit 
ostendit se velle percipere gratiam, unde si voluntas eius maneat 
peccato adhaerens, aliud ostendit quam sit in rei veritate, et 
sic est fictio qua fingit se ad effectum sacramenti esse dispositum 
dum non est : tunc sacramentum est validum, sed informe i. e. 
sine fructu seu forma gratiae. 


B. Obex est duplex : 

i? obex positivus, contrarius seu formalis est carentia, plene 
voluntaria et graviter culpabilis, dispositionis requisitae ad 
gratiam sacramenti, v. g, carentia fidei aut contritionis imper- 
fectae; scii, peccatum indignae susceptionis sacramenti seu actus 
hic et nunc positus contrarius infusioni gratiae ; 

20 obex negativus seu materialis est carentia inconscia dispositio- 
nis necessariae ad gratiam sacramenti, ex ignorantia vel oblivione 
non graviter culpabili, seu solus status adhaesionis ad peccatum. 

Distingui quoque potest : obex simpliciter, qui, ut diximus, 
impedit effectum sacramenti principalem, ipsam gratiam ; 


et obex secundum quid, qui impedit solum effectum quemdam 
secundarium. 


57. Principia. — I. Sacramenta non operantur ex opere 
operato antequam realiter suscipiantur. Causa enim efficiens 
non operatur antequam existát ; unde si quis cum con- 
tritione perfecta habet desiderium seu votum sacramenti, 
gratiam gratum facientem recipit ex opere operantis, non 
tamen id quod est res et sacramentum, nec gratiam sacra- 
mentalem. 

II. Sacramenta suscepta invalide propter fictionem es- 
sentialem nihil unquam producunt, quia revera non sunt 
sacramenta. 

III. Sacramenta valide suscepta efficiunt: 


a) id quod est res et sacramentum eo tempore quo susci- 

piuntur, secus enim non haberent suam significationem ; 
excipitur Eucharistia in qua res et sacramentum, scii. 
Christus, existit praesens ante susceptionem. 


b) item gratiam gratum facientem et sacramentalem, si 
non adest obex; 

C) si obex adsit, dummodo et quamdiu manet res et sacra- 
mentum, conferunt hanc gratiam momento quo obex removetur, 
et quidem toties quoties peccator iustificatur. Ratio est quia 
sacramenta operantur ad normam causarum naturalium, 
quae si impediuntur a producendo effectu propter obicem, 
statim remoto obice effectum consequuntur, dummodo m 
subiecto relicta sit dispositio ad illum. Atqui sacramenta 
transacta relinquunt in anima dispositionem quae exigit 
gratiam. Ergo remoto obice, gratiam conferunt quamdiu 
manet dispositio illam exigens ; et hoc appellant theologi 
reviviscentiam sacramentorum. Consistit ergo reviviscentiain 
eo quod sacramentum validum sed informe propter indis- 
positionem subiecti, hac indispositione sublata, obtineat 
effectum suum, scii, gratiae, primarium vel secundarium. 


Removetur obex : 1? negativus, per se dispositione cuius carentia 
obex fuit, i. e. sola contritione imperfecta, ut dictum est n. 39 ; 

2? per accidens si superveniat peccatum mortale, removetur 
tantum contritione perfecta, vel contritione imperfecta cum novo 
sacramento : ratio est quia nullum sacramentum habet virtutem 
remittendi peccatum post ipsum commissum ; 

3? positivus seu contrarius obex hoc etiam modo removetur, 
contritione scii, perfecta, vel imperfecta cum novo sacramento : 
fictio enim, quatenus impedit effectum sacramenti, est sacra- 
mento, sicut ipse effectus, natura posterior ; ergo hoc sacramento 
peccatum fictionis seu indignae Susceptionis non remittitur. 


58. Corollaria. — Ex principio posito sequitur : 

x? Baptismum, Confirmationem et Ordinem reviviscere durante 
tota vita, quia relinquunt dispositionem permanentem in anima, 
characterem. Quod extra omne dubium est pro Baptismo, quia 
remotio originalis peccati est absolute necessaria ad salutem, et 
neque sacramento Poenitentiae, neque iterato Baptismo, neque 
ideo huius voto obtineri potest. 

2? Eucharistiam non reviviscere, quia sacramento transacto, 
nihil remanet in anima; quodsi aliquis dolendo de peccatis ante- 
quam species corrumpantur, gratiam consequeretur, non esset 
reviviscentia quia sacramentum adhuc adest. 

3? Extremam Unctionem et Matrimonium reviviscere durante 
eadem aegritudine vel eodem comugio : tamdiu enim remanet 
res et sacramentum. Ita sententia longe communior. 

4? Poenitentiam probabiliter reviviscere, casu, qui a pluribus 
theologis habetur ut possibilis, quo contritio habeatur sufficiens 
ut pars sacramenti, sed insufficiens ut dispositio ad gratiam 
reviviscit quando dispositio sufficiens ad gratiam accedit, sed 
semel tantum, quia ita ius ad remissionem peccati absolutione 
concessum iam est exhaustum. 


CAPUT II. 


DE EFFECTU SECUNDARIO f: CHARACTERE. 
QUAESTIO PRIMA. 


DE EXISTENTIA CHARACTERIS. 


S. Th, III, q. 63, a. 1. 


59. Character (a voce graeca x^paücr/pl i. e. figura, 
signaculum, nota ; merkteeken) est spirituale signaculum, 
a ceteris distinctivum, indelebiliter animae impressum, 
quo homo deputatur et consignatur ad quaedam pfficia 
cultus Christiani. 


Dicitur : 1) signaculum, quod licet de se non sit sensibile, 
nobis tamen est signum ratione ritus externi quo confertur ; 

2) spirituale, tum ratione potestatis quae traditur ad divina, 
tum ratione subiecti in quo recipitur ; 

3) indelebile : est proprietas quae characteri convenit, quia 
est consecratio quaedam spiritualis quae tamdiu remanet 
quamdiu eius subiectum ; 

4) animae impressum: non ipsum Dei Verbum, ut erronee dixit 
Rosmini?, sed quid creatum in anima ; quod tamen non intelli- 
gendum de ipsa animae essentia sed de eius facultate ; 

5) quo homo deputatur ad officia cultus Christiani: continet 
character aptitudinem seu potestatem divina suscipiendi aut 
agendj ; 

6) a ceteris distinctivum : cum sit signaculum, munus habet 
distinguendi coram Deo quidem et angelis, et etiam coram 
hominibus, ratione visibilis sacramenti quo imprimitur. 


60. Thesis: Quaedam sacramenta animae impri- 
munt characterem seu spirituale signaculum a 
gratia distinctum. — Est de fide ex Cone. Trid., sess. 7, 


l. Patres graeci tamen non utuntur hac voce sed termino: oqpayi, 
sigillum, a verbo oqopayitei*, obsignare, sigillare, quod etiam adhibetur 
in Scripturis. 

2. Prop. 28 damn. 

can. 9 confirmante Cone. Flor., et sess. 23, c. 4 et can. 4, 
contra Wicleff qui aiebat characterem Scripturae et Patribus 


ignotum, et contra Protestantes qui dicunt Innocentium III 
illum excogitasse. 


Doctrina non clare eruitur ex Scripturis, quamvis affirment 
Christianos sigillari, quod videtur de sacramentis intelligendum 
(Il Cor. 1,21-22 ; Eph. 1,13 ; IV, 30); nec ex primitiva traditione ; 
quia omnes textus intelligi de gratia sacramentali stricte possent. 

1) Patres ab initio agnoscunt sigillum impressum quod homines 
notat etdistinguit coram Deo etangelis, quod comparant characteri 
quo notantur milites in corpore vel oves in dorso, cum obsignatione 
monetae, et annuli in cera, aut cum nota circumcisionis : per 
hoc sigillum' signantur fideles ut pertinentes ad familiam et 
gregem Deil Attamen non semper sigillum Patres sufficienter 
distinguunt a gratia sacramenti, nec omnes habent illud ut 
inamissibile. 

2) A saec. IV magis explicite illud explicant, atque indelebile 
dicunt, infragile, ac indissolubile quod nullo conatu frangi 
potest8. 

3) Denique aiunt illud esse separabile a gratia, nec in se 
mutari cum gratia amittitur °’. Ita doctrina quae initio implicite 
latebat et obscure proferebatur, postea explicite et clare fuit 
proposita ; sed ab initio in ipsa Ecclesiae praxi erat certo contenta. 


Probatur : i? Ex praxi Ecclesiae: Quaedam sacramenta 
semel valide collata, semper ab initio Ecclesiae habita 
fuerunt ut initerabilia ; nulla autem huius rei ratio esse 
potest nisi quia characterem imprimunt indelebilem, ut 
argumentatur Augustinus, in Ps. 39. 


Probante scii, tota Ecclesia, defendit contra Donatistas 
a) sacramentorum validitatem non pendere a bonitate ministri, 
Sed vera sacramenta dispensari ab haereticis et schismaticis ; 
b) quaedam sacramenta sine sacrilegio iterari non posse, etiam 
in iis qui ea ab haereticis acceperunt ; c) rationem initerabilitatis 


1. Hermas, simii. VI, 3 ; IX, 16 ; 2a Clem. VIII, 6 ; Tertull., de 
spectaculis, 24 ; de res. cam. 8; Cl. Alex., Qujs dives salvetur, 42 ; 
Strom, II, 35 Hippol, de Christo et Antichristo, 6 ; Cypr. ep. 73; 
Cyr. Hier., Cat. I, 2-3 ; XVIII, 33 ; XXI, 7 ; XXII, 7 ; Chrys. in II Cor., 
1. Ill, n. 7 ; hom. 2 in Eph. n. 1 ; Ambr. de myst. 42 ; de Sp. S? 1. Ita 
pro Baptismo : Hermas., 2^ Clem., Cl. Alex., Tertul., Cypr., Bas., Cyr. 
Hier. ; pro Confirmatione : C1. Alex., Tertul., Cypr., Cyr. Hier., Ambr. ; 
pro Ordine : Greg. Nys., in Bapt. Christi. 

2. Bas. in S. Bapt. 4-5 ; Greg. Naz. or. in Bapt. ; Greg. Nys. or. in 
Bapt. n ; Cyr. Hier, procat. 16, 17 ; Const, apost., HI, 16. 

3. Ambr., de Sp. s. 1 ; Bas. et Greg. Naz., 1. c., et praesertim Augus- 
tinus. 

esse quod sacramenta habent effectum infrustrabilem, characte- 
rem indelebilem. In qua controversia Augustinus appellare 


potuit ad sensum totius Ecclesiae et ad consuetudinem univer- 
salem. 


2? Ratione convenientiae : Sacramenta deputant homines 
ad aliquas functiones spirituales et sacras, Atqui ille qui ad 
aliquid deputatur, consuevit ad illud consignari, sicut 
milites solebant notis corporalibus insigniri, eo quod 
deputabantur ad militiam corporalem. Ergo conveniens 


est quod in sacramentis charactere spirituali insigniantur 
fideles. 


Confirmatur : Sicut lex nova non tantum externe, sed partici- 
patione naturae divinae nos interne reddit sanctos et filios Dei 
adoptivos, ita ad eius perfectionem pertinet ut non tantum 
ordinatione extrinseca rationis, sed etiam intrinseca et inhaerente 
consecratione et obsignatione ad divina deputemur et participes 
simus divinae potestatis * 


QUAESTIO SECUNDA. 
DE ESSENTIA CHARACTERIS. 


S. Th. Ill, q. 63, a. 2, 3, 4 et 5. 


61. Character non est quid rationis, vel mera 
relatio, sed qualitas realis et absoluta, non quidem 
habitus sed potentia. — Etenim : 


1? Non est mera ordinatio seu relatio rationis, sed etiam est 
aliquid physicum, uti constat a) ex Conciliis quae illum dicunt 
animae inhaerentem et impressum; b) ex SS. Patribus qui illum 
comparant notae seu characteri corporali, quem imprimebant 
Corpori illorum qui adscribebantur militiae ; c) ex consensu 
omnium Theologorum, uno excepto Durando. Unde sine nota 
temeritatis non posset negari. 

2? Non est mera relatio : licet enim realem relationem includat 
ut signum, distinctivum et configurativum Christo, harum 
relationum oportet esse reale fundamentum. 

3? Non est habitus, quia habitu bono nullus potest male uti ; 
sed charactere potest quis male uti, sicut sacerdos dum sacrilege 
consecrat? ergo character non est habitus. 

4? Est potentia, qua aliquis fit capax ad officia divini cultus. 


i. S. Thomas, in IV Sent., d. 4, q. 1, a, 2, qc. 2, ad 3. 

Probatur : Charactere deputamur ad cultum divinum qui 
consistit in divina recipiendo et aliis tradendo. Sed ad 
utrumque requiritur potentia, sive receptiva sive activa. 
Ergo character est potentia. 


62. Characteris potentia est ministerialis et instru- 
mentalis. — Habere characterem competit ministris 
Christi ; sed minister se habet per modum instrumenti in 
quantum, ut servus domini, deputatur ad aliqua officia; ergo 
potentia characteris est sicut virtus instrumentalis, non 
completa, sed participata. Cum autem character sit poten- 
tia ordinans ad actus cultus, S. Thomas concludit ipsum 
non residere in essentia animae, sed in potentia ; et qui- 
dem in intellectu practico, quia cultus est professio fidei. 


Potentiam illam non uno modo theologi explicant, sed secun- 
dum diversas suas opiniones de causalitate sacramentorum. Qui 
defendunt causalitatem moralem aut intentionalem, dicunt in cha- 
ractere tradi potentiam moralem, quae non confert simplex posse 
recipere vel tradere sacra, sed id posse ex officio et tamquam mi- 
nister Christi ad hoc deputatus, licet illa deputatio quandoque sit 
conditio requisita ad validitatem ; haec tamen potentia non con- 
ceditur nisi cum signaculo spirituali quo anima physice ut minister 
Christi signatur. Unde duplex elementum in charactere admittunt 
realiter distinctum.— E contra qui tenent causalitatem physicam, 
docent characterem esse potentiam physicam, et praeterea nihil, 
quae dat simplex posse, nempe sacra posse valide aut convenienter 
recipere vel conferre. 


63. Character importat triplicem relationem. — 

1? Est signum gratiae cuius infusionem a Deo postulat : 
in N. Lege enim sine gratia nullus convenienter exercere 
potest officium cultus. 

2? Est signum distinctivum : actiones characteris sunt 
exercendae in Ecclesia visibili ; unde debet innotescere 
fidelibus. Sed ex natura sua est invisibilis. Ergo non est 
signum distinctivum, nisi propter necessariam suam con- 
nexionem cum sacramento externo, quatenus hoc posito 
habetur character, et hic nequit haberi extra sacramen- 
tum. 

30 Est signum configurativum Christo: sicut moneta 
configuratur regi cujus imaginem fert, ita character sacra- 
mentalis est participatio potestatis sacerdotalis Christi, qua 

ipsi assimilamur et configuramur. Etenim character est 
participatio potestatis illius cuius auctoritate deputantur 
fideles ad officia sua ; sed hoc facit Christus in quantum 
habet plenitudinem sacerdotii, et est auctor et institutor 
totius cultus ; ergo. 


Cum Christus non habeat participationem sed pleni- 
tudinem sacerdotii, in ipso non est character. 


64. Character est indelebilis, non tantum in praesenti 
vita, quod est defide ex definitione C. Trid., sess. 7, can. 9, 
et constat ex initerabilitate trium sacramentorum quae a 
Patribus per characterem explicatur ; sed etiam in futura 
vita, quod est communis doctrina quae videtur certa. 


Probatur : Quod non habet causam corruptionis, a Deo conser- 
vatur in esse. Sed character nequit corrumpi, neque ex parte 
subiecti quia anima est immortalis ; neque ex parte causae 
principalis, quia Christus manet sacerdos in aeternum ; neque 
ex parte sui, quia non habet contrarium. 

Confirmatur : Character est quaedam consecratio ; sed res 
Deo consecrata v. g. oleum, altare, etc. semper manet talis 
quamdiu existit integra ; ergo. 

In beatis remanet ad gloriam, sed ordinatur ad alios actus 
coelesti hierarchiae proprios ; in damnatis remanet ad ignomi- 
niam : ex ipso enim iustior apparebit damnatio eorum qui tantum 
munus neglexerunt. 


QUAESTIO TERTIA. 


DE SACRAMENTIS QUAE CHARACTEREM 
IMPRIMUNT. 


S. Th. Ill, q. 63, a. 6. 


65. Thesis. Tria sacramenta imprimunt characte- 
rem. — Est de fide ex C. Trid. sess. 7, can. 9, definiente 
doctrinam iam explicite affirmatam a C. Flor., decr. pro 
Armenis. 


o 


Probatur: 1? Ex Traditione quae tantum Baptismum, 
Confirmationem et Ordinem omnino initerabilia agnoscit, 
quia haec sacramenta in nobis haerent et manent; atqui 
sacramentum externum non manet nec est in homine ; 

ergo manet res et sacramentum. Sed res et sacramentum 
quod perpetuo hominem signat est character. Ergo. 


20 Ex ratione theologica: Character imprimitur iis 
sacramentis quibus homo deputatur ad speciale officium 
cultus publici. Atqui hoc non fit per Poenitentiam et 
Extremam Unctionem, quae contra accidentalem defectum 
peccati instituuntur ; nec in Matrimonio quod deputat ad 
officium domesticum ; nec in Eucharistia quae non ordinat 
hominem ad aliquid perfectius, sed ipsa est omnium finis 
et consummatio. Ergo tantum in Baptismo, Confirmatione 
et Ordine, quibus homo deputatur ad divina ex officio vel 
recipienda, vel defendenda, vel ministranda. 


66. Animadversio. — Per characterem Baptismi, homo 
consecratur servus Christi et membrum Ecclesiae, et accipit 
potestatem  passivam recipiendi sacramentaliter quaecumque 
sacra. 

Per characterem Confirmationis consecratur miles Christi, et 
accipit potestatem partim activam fidem Christi ex officio 
profitendi, partim passivam aptius recipiendi alia sacramenta 
et praecipue Ordinem. 

Per characterem Ordinis consecratur sacerdos Christi et dux 
in Egclesia, et accipit potestatem activam conficiendi et minis- 
trandi sacramenta. 

Unde, sicut Christus est rex, propheta et sacerdos, ita in Ec- 
clesia Christi triplici potestate Christi dotata, per Baptismum 
configuramur Christo regi, quatenus efficimur eius servi ; per 
Confirmationem configuramur Christo magistro et prophetae, 
cum insigniamur milites fidei quam ipse docuit ; per Ordinem 
formaliter configuramur Christo sacerdoti et efficimur eius 
ministri et dispensatores mysteriorum Dei. 


QUARTA PARS. 
DE CAUSA SACRAMENTORUM. 


67. Materia tractanda.— Causare sacramentum non est 
simpliciter determinare signum sacramentale seu materiam 
et formam, sed est ipsis dare virtutem significandi et effi- 
ciendi, quod potest fieri dupliciter : 1) per auctoritatem 
i. e. tamquam causa efficiens principalis, potestate propria 
ab alia superiore non derivata ; 2) per ministerium i. e. 

tamquam causa instrumentalis, seu potestate a superiore 
derivata, quae est iterum duplex : a) ministerialis princi- 
palis, quae habet quamdam  principalitatem respectu 
aliorum instrumentorum, et b) simpliciter ministerialis, quae 
est immediate ministrans. 

Porro qualiscumque potestas considerari potest sive in 
institutione, sive in dispensatione sacramentorum. Praeterea 
ad existentiam sacramenti requiritur subiectum capax 
susceptione, quod est causa materialis. Hinc dicemus : 1. de 
causa instituente, 2. de causa ministrante, 3. de causa 
suscipiente. 


QUAESTIO PRIMA. 


DE CAUSA INSTITUENTE. 


S. Th. Ill, q. 64, a. I, 2, 3, 4. 


68. Principium I. Solus Deus est causa principalis, 
potestate auctoritatis tum  instituens sacramenta, 
tum in ipsis operans. — Certum est. 


Probatur : Ille instituit aliquid quod dat ei robur et vir- 
tutem, sicut patet de institutionibus legum. Sed virtus 
sacramenti est a solo Deo. Ergo solus Deus potest insti- 
tuere sacramentum. Prpb. min. : Solus Deus potest operari 
in anima, et solus ut causa principalis potest conferre sive 
gratiam, quae est participatio eius naturae, vel ius ad 
illam, sive virtutem instrumentalem eam causandi. Unde 
solus Deus valet propria potestate instituere sacramen- 


tum, et virtutem Uli communicare conferendi gratiam 
(a. i et 2). 


69. Principium IIl. Christus ut homo habet potesta- 
tem ministerialem principalem in sacramenta, in 
quantum operatur ad interiores effectus sacramentorum 
meritorie et efficienter. 

Probatur: Christus 1) ut caput totius humanitatis, ex 
plenitudine gratiae aliis meruit gratias salutis et jta contulit 
merita quae in sacramentis applicantur, et 2) unione 
hypostatica est instrumentum Deo coniunctum, dum alii 
ministri sunt instrumenta separata. Unde in genere causae 

ministerialis habet quamdam  principalitatem respectu 
aliorum ministrorum, quae vocatur potestas excellentiae 


(a. 3). 


Haec consistit in quatuor : i) in hoc quod meritum et virtus 
passionis Christi operatur in sacramentis (I Tim. II, 5, 6; Eph., 
V, 2), et ideo 2) sacramenta nomine eius ministrantur (Ioh. I, 
33 ; Act. IL, 38 ; I Cor. I, 13) ; unde 3) convenientissime ipsi 
relicta est potestas ea instituendi, et 4) ipse potuit effectum 
eorum etiam sine ipsis conferre (Le. V, 20 ; VII, 48 ; XXII, 19 ; 
Mt. IX, 2). 


70. Principium III. Christus instituit omnia sacra- 
menta N.Legis.— Estdefide definitum a C.Trid.,sess. 7, 
can. i, contra Reformatores ; et constat etiam ex prop, 
damn. 39 et 40 Modernistarum. 


Assertio intelligenda est de institutione saltem mediata, quia 
Concilium non plus intendebat definire, dum nolebat damnare 
theologos id defendentesl. 


At sufficienter certum est Christum immediate per seipsuro 
instituisse omnia sacramenta nec apostolis contulisse, generali 
quodam mandato et indeterminate, potestatem ex propria 
auctoritate determinandi sacramenta pro libitu secundum 
speciem et numerum ; sed ipsum determinasse singula sacra- 
menta, i.e. septem signa cum aliquali gratia speciali, et quidem 
ad proprium finem. Qui tamen diceret Christum non omnia 
sacramenta per seipsum revelasse apostolis, sed quaedam me- 
diante Spiritu sancto post ascensionem, licet ista sententia nulli 
argumento nitatur solido, non tamen certo affirmaret aliquid 
quod iam ab Ecclesia iudicatur erroneum in sacra doctrina <. 


1. Constat ex historia Concilii et ex testimonio illorum qui inter- 
fuerunt Concilio, uti Ruardi Tapper et Dominici Soto. Cfr. De Baets, 
in Revue Thomiste, mars 1906. 

Inter scholasticos citantur plures qui pro quibusdam sacramentis 
videntur admisisse institutionem mediatam, uti Hugo Victorinus, Mag. 
Sententiarum, Alexander Alensis et S. Bonaventura pro Extrema 
Unctione ; Gulielmus Altissiodorensis, Alexander Alensis et S. Bona- 
ventura pro Poenitentia ; S. Bonaventura iterum et Alexander pro 
Confirmatione. Quidam tamen eos benigne intelligunt de revelatione 
seu manifestatione institutionis per Spiritum sanctum ; alii de ultima 
determinatione materiae et formae. Quod ita intelligi possint, non videtur 
certum, saltem pro omnibus. 

2. Non tamen probandus est modus loquendi aliquorum modernorum 
asserentium Christum quaedam sacramenta solum instituisse in suis 
principiis. Modus dicendi est aequivocus; imo falsus, si intenderent ea 
tantum fuisse instituta virtualiter, quasi conclusiones quae solum postea 
e principiis noscuntur deducibiles et deducuntur. Tunc enim non essent 
formaliter revelata. 


Summa Theologiae Moralis III. — 5 

Probatur; i) Ex documentis revelationis: «Si Christus 
alicui dedisset potestatem | sacramenta instituendi, id 
maxime fecisset Apostolis. Atqui hi declarant se esse 
tantum ministros et dispensatores mysteriorum (I Cor. I, 
12 ; MI, 5 ; IV, i). Ergo. — Unde Ambrosius, de Sp, s?, I, 
prol, i8 : « Nostra enim Sunt servitia, sed tua (Christe) 
sunt sacramenta ». Et Augustinus, in Ioh., tr. 5, ostendit 
sacramentum non pendere a dignitate ministri, quia est 
sacramentum Christi. 

2) Ex Cone. Trid. quod Ecclesiae denegat potestatem 
mutandi sacramentorum substantiam (sess. 21, c. 2); 
huius autem nulla esset ratio, si apostolis aut Ecclesiae 
tradita fuisset a Christo potestas instituendi sacramenta. 

3) Ex ratione : Sacramenta pertinent ad ipsam consti- 
tutionem Ecclesiae et sunt fundamenta N. Legis ; ergo 
institui debuerunt ab ipso fundatore et institutore N. Legis, 
Christo ; uti iam animadvertit Dionysius mysticus, in libris 
de coelesti Hierarchia, I et de Hierarchia ecclesiastica, I. 


71. Christus sacramenta instituit variis in adiunctis 
et temporibus : 


i? Eucharistiam et Ordinem in ultima coena. 

20 Baptismum, dum in Iordane contactu suo aquas sanctificayit 
et virtutem sanctificandi ipsis contulit, unde etiam ipse postea 
baptizavit (Ioh. III, 22) ; at praeceptum Baptismi non imposuit 
nisi post resurrectionem (Mt. XXVIII, 19). 

3? Poenitentiam in die resurrectionis (Ioh. XX, 23). 

4? Matrimonium probabiliter dum benedixit nuptiis in Cana 
Galilaeae (Ioh. ID, sed legem indissolubilitatis indicavit Mt. 
XIX, 6, 9. 

5? Confirmationem et Extremam Unctionem non ministravit, 
quia plenitudo gratiae non erat concedenda apte adventum 
Spiritus Sancti, nec immediata praeparatio ad introitum gloriae 
ante Christi ascensionem ; sed a) Confirmationem instituit 
promittendo Spiritum sanctum (Ioh. XIV, 17) ; b) Extremam 
Unctionem adumbrando futuram eius institutionem (Mc. VI, 13) 
et post resurrectionem cum apostolis loquens de regno Dei ad 
cuius constitutionem pertinent sacramenta (Act. I, 3) ; at c) pro- 
mulgatae non fuerunt nisi per apostolos. 


7?. Animadversio. —, Potuisset Christus potestatem ex- 
cellentiae communicare ministris, nam potuisset mero homini 
tantam plenitudinem gratiae concedere ut meruisset de condigno 
pro omnibus aliis gratiam per sacramenta dispensandam, ut 

docet S. Thomas, a. 4. At de facto illam sibi reservavit, « propter 
fidelium utilitatem, ne in homine spem ponerent, et ne essent 
diversa sacramenta, ex quibus divisio in Ecclesia oriretur, sicut 


apud illos qui dicebant : Ego sum Pauli, ego sum Apollo, ego sum 
Cephae (I Cor. I, 12) » (ad 1). 


QUAESTIO SECUNDA. 
DE CAUSA MINISTRANTE. 
Articulus I. 
De Variis Sacramentorum Mlinistris. 


S. Th. Ill, q. 64, a. 3 et 7. 


73. Christus ut homo est minister principalis 
conficiens et dispensans sacramenta, non quidem per 
seipsum, sed per visibiles legatos qui, potestate ab ipso 
recepta, nomine eius visibilia sacramenta agunt. Constat 
ex variis locis Scripturae (Ioh. I, 33 ; Eph. V, 25 ; I Cor. I, 
12 ; Mt. XXVIII, 19) et ex ipsa forma Eucharistiae. 


Hinc non solum Christus et ipsa sacramenta, verum etiam 
ministri sunt verae causae instrumentales sanctificationis. Et 
ideo sicut ipsa signa sacramentalia, ita etiam potuit Christus 
determinare personam seu ministrum a quo signa efficerentur, 
et quidem ita ut hac persona ministri deficiente, signum non 
esset validum nec suos produceret effectus. Unde illi sunt ministri 
secundarii qui determinantur a Christo institutore. 


74. Ministri secundarii de facto sunt : 
1? Lege ordinaria homines viatores, utpote Christo 
simul et suscipientibus similes, ratione utentes, quos solos 
Christus alloquitur, dum in Evangelic de ministris agit 
(Cfr Mt. XXVIII, 19 pro Baptismo ; Le. XXII, 19 Pro 
Eucharistia ; Ioh. XX, 23 pro Poenitentia ; lac. V, 14 pro ex- 
trema Unctione ; I Cor. IV, 1 sq. et Eph. IV, 8 sq. genera- 
rim) ; — non autem Angeli vel animae separatae, quamvis 
extraordinarie Christus ipsis hanc potestatem possittribuere: 
non enim virtutem suam allegavit ministris vel signis. 

2? Non tamen omnes viatores, sed ministri ordinarii et 


solemnitatis, ex officio agentes, sunt illi qui specialiter ad 

hoc sunt consecrati per sacramentum Ordinis, ut definit 
C. Trid., sess. 7, can. 10 contra Protestantes (Eph. IV, 11). 
Excipitur Matrimonium, in quo sunt contrahentes. 


3? Minister extraordinarius et necessitatis potest esse 
laicus in Baptismo et in distributione Eucharistiae. 


Notetur neminem posse sibi ministrare sacramentum, excepta 
Eucharistia. 


Articulus I. 


De Fide et Sanctitate Ministri ad 
Licitam Ministrationem requisitis. 


S. Th. Ill, q. 64, a. 5, 6, 9 et 10. 


75. Principium I. Ad validitatem sacramenti, in 
ministro non requiritur fides nec sanctitas. — Hoc 
ultimum est de fide, ex Cone. Trid., sess. 7, can. 12; 
primum autem est de fide pro Baptismo ex Trid., sess. 7 
de B., can: 4, pro aliis sacramentis est theologice certum ex 
communi consensu Ecclesiaeque praxi, et deducitur ex 
similibus argumentis ac pro Baptismo. 


Probatur : i) Si fides vel sanctitas requireretur, id esset 
vel ex natura sacramenti et potestatis ministerialis, vel ex 
positiva voluntate Christi. Atqui : 


A. Non primum : Sacramenta non operantur ex vir- 
tute meritorum vel fidei ministri, sed virtute divina et ex 
meritis Christi (Ioh. I, 33 ; I Cor. III, 4, 5, 7 ; I, 13). Haec 
autem nequeunt impediri malitia hominis, etiam ministri. 
Ergo non requiritur ipsius fides vel sanctitas ex natura 
sacramenti vel potestatis ministerialis. 


«Ministri, ait S. Thomas, instrumentaliter operantur in 
sacramentis, eo quod quodammodo eadem ratio est ministri et 
instrumenti... Instrumentum non agit secundum propriam 
formam et virtutem, sed secundum virtutem eius quo movetur. 
Et ideo accidit instrumento, in quantum est instrumentum, 
qualemcumque formam vel virtutem habeat, praeter id qoud 
exigitur ad rationem instrumenti ; sicut quod corpus medici, 
quod est instrumentum animae habentis artem, sit sanum vel 
infirmum... Unde ministri Ecclesiae possunt sacramenta conferre, 
etiamsi sint mali » (a. 5). « Sicut autem pertinet ad propriam vir- 
tutem hominis charitas, ita et fides. Unde sicut non requiritur 

ad perfectionem sacramenti quod minister sit in charitate...j ita 
non requiritur ad perfectionem sacramenti fides eius ; sed 
infidelis potest verum sacramentum praebere, dummodo cetera 
adsint quae sunt de necessitate sacramenti » (a. 9). 


B. Nec requiritur positiva voluntate Christi, ut probatur 
ex perpetua traditione. Constat : 


a) ex controversia disciplinari inter S. Cyprianum et S. Ste- 
phanum R. P.: ille, secundum consuetudinem introductam ab 
episcopo Agrippino, Uno ex praedecessoribus, rebaptizabat bap- 
tizatos ab haereticis et schismaticis, quia haec sacramenta habe- 
bat ut invalida ; contra quem S. Stephanus, invocans usum 
communem Ecclesiae rebaptizare prohibuit, imo excommunica- 
tione minatus est S. Cyprianum ; 

b) ex controversia dogmatica, habita saeculo IV, inter S. Au- 
gustinum quem probavit tota Ecclesia, et Donatistas qui invalida 
habebant sacramenta collata a peccatoribus, saltem publicis ; 

c) ex Conciliis Arei. (314) can. 8 ; Nie. I (325), can. 8 et 19 ; 
et Const. I (381), can. 7, quae aliquos haereticos admitti sine 
rebaptizatione iubent; ex C. Carth. I (348) et Laod., can. 78 ; 
Consti sess. 45, a. 4 Wicleff, et a. 22 prof. fid. pro Wicleffitis et 
Hussitis ; item decretis Innoc. Ill in prof, fidei pro Waldensibus ; 
Iohannis XXII contra Fratricellos ; Eugenii IV in deer, uniorjis. 


2) Si nullus sine interiore fide et sanctitate valide con- 
ferret sacramenta, perpetua apud fideles esset incertitudo 
et anxietas salutis. 


Notetur sacramentum Poenitentiae, extra articulum mortis, 
invalide ministrari a schismaticis et haereticis, non ex defectu 
fidei sed ex defectu iurisdictionis. 


76. Principium I. Ad  liceitatem  confectionis et 
ministrationis sacramenti, in ministro requiritur 
status gratiae, imo peccatum mortale sacrilegii committit 
ille qui in statu peccati mortalis a) ut minister, b) agens ex 
officio ad quod consecratus fuit, c) ponit actionem sacra- 
mentalem qua ministerialiter sanctificat. — Certum est. 


Probatur: 1) Ex Rituali romano, quod expresse id 
asserit, tit. I, n. 3 et 4: 


«Cum in Ecclesia Dei nihil sanctius, aut utilius, nihilque 
excellentius, aut magis divinum habeatur, quam Sacramenta 
ad humani generis salutem a Christo Domino instituta, Parochus 
vel quivis alius Sacerdos, ad quem eorum administratio pertinet, 
meminisse in primis debet, se sancta tractare, atque omni fere 

temporis momento ad tam sanctae administrationis officium 
paratum esse oportere. Quamobrem illud perpetuo curabit, ut 
integre, caste, pieque vitam agat ; nam etsi Sacramenta ab impuris 
coinquinari non possint, neque a pravis ministris eorum effectus 
impediri, impure tamen et indigne ea ministrantes, in aeternae 
mortis reatum incurrunt. Sacerdos ergo, si sit peccati mortalis 
sibi conscius (quod absit), ad Sacramentorum administrationem 
ne audeat accedere, nisi prius corde poeniteat ; sed si habeat 
copiam confessarii, et temporis locique ratio ferat, convenit 
confiteri ». 


2) Ex ratione: Gravis est irreverentia erga Deum et 
sacramenta, esse Deo instrumentum immundum ad sanctis- 
simos effectus producendos, nam rectus ordo postulat ut 
minister deputatus, vi officii sui, conformetur tum 
Domino, iuxta Lev. XIX, 2 : Sancti estote, quoniam ego 
sanctus sum ; tum sanctitati rei quam perficit. Irreve- 
rentiam scii, committit qui nomine Christi cum Deo pro 
salute agit hominum, dum ipse Dei inimicus est. 


Unde S. Thomas : « Non est dubium quin mali exhibentes se 
ministros Dei et Ecclesiae in dispensatione sacramentorum 
peccent. Et quia hoc peccatum pertinet ad irreverentiam Dei 
et contaminationem sacramentorum, quantum est ex parte 
peccatoris, — licet sacramenta secundum seipsa incontaminabilia 
sint, — consequens est quod tale peccatum ex genere suo sit 
mortale’ » (a. 6). 

At deficiente una ex tribus conditionibus praedictis, non 
probatur gravitas peccati cum sufficiente certitudine ; est tamen 
veniale, quia Sacrum officium exercere in statu peccati includit 
semper aliquam irreverentiam. 


77. Corollaria. — Ex praedictis sequitur : 

1. Minister in statu peccati a) solemniter baptizans sacrilegium 
mortale committit ; b) baptizans privatim, non probatur peccare 
mortaliter, quia non agit ex officio, ut minister, sed ut quivis 
Christianus ; c) a fortiori si obstetrix vel laicus in casu necessitatis 
baptizaret. 


2. Ministrans in statu peccati Poenitentiam, Extremam Unctio- 
nem, Confirmationem vel Ordinem, peccat mortaliter, quia 
semper se exhibet ut ministrum. Non peccaret tamen, si in casu 
improviso tempus non superesset eliciendi actum contritionis 
perfectae, vel confitendi antequam  administret sacramentum 


I. Quantum est ex parte ipsius ministri, ait Caietanus, maculatur 
actio illa, quoniam tractatur ut profana, non ut sacra. Manducans 
sacrilege corpus Domin' non discernit ab aliis cibis sed sumit insum ut 
cibum profanum, ait Paulus ; idem accidit in ministrante indigne. 

quod differri non potest. Quod est rarissimum, quia fere semper 
aliquod saltem momentum temporis superest. 


3. Sacerdos qui conficit Eucharistiam in statu peccati mortalis 
peccat graviter ; at ille qui tantum distribuit, non probatur cum 
certitudine peccare mortaliter, quia distributio communionis 
non est actio sacramentalis gratiam causans et sanctificans, sed 
sacramentum mere applicans, nec actio stricte ministerialis, 
quia porrigens communionem non est stricto sensu minister ex 
intentione agens nomine Christi. 


4. Parochus in statu peccati assistens matrimonio non peccat 
mortaliter, quia non est minister sacramenti. Contrahentes in 
statu peccati mortaliter peccant quatenus suscipiunt sacramentum 
indigne, non autem quatenus ministrant, quia non sunt ministri 
specialiter constituti. 


5. Non probantur peccare mortaliter qui in statu peccati 
a) exercent diaconatum, subdiaconatum aut ordines minores ; 
vel b) sacramentalia aut benedictiones agunt ; vel c) chrisma 
Confirmationis aut oleum infirmorum conficiunt ; vel d) audiunt 
confessionem sed non absolvunt aut ante absolutionem conterunt ; 
vel e) S. Eucharistiam transferunt, aut de terra elevant, aut cum 
illa populum benedicant ; vel f) corporalia, calices, reliquias, etc. 
tangunt ; vel g) concinnantur, nisi ratione scandali si sint publici 
peccatores. Ratio est quia omnes illae actiones non tendunt 
proxime ad sanctificationem animae. 


78. Animadversiones. — 1. Qui in statu peccati plura 
sacramenta absque interruptione ministrat, probabiliter non facit 


tot peccata quot sacramenta, quia non constituunt nisi actionem 
moraliter unam, unam ministrationem. 


2. Minister conscius peccati mortalis debet, antequam sacra- 
mentum ministret, se disponere ad gratiam, sive per confessionem, 
quod est consultius, sive per contritionem perfectam, ad quam 
eliciendam sufficit adhibere moralem diligentiam. At si agitur 
de conficienda Eucharistia, cum simul suscipi debeat, ex praecepto 
Ecclesiae tenetur prius confiteri, quantumvis sibi contritus 
videatur (C. Trid., sess. 13, c. 7, et C. 1. C., can. 807). 


3. Secundum Rituale romanum, 1. c., parochus vel quivis 
alius sacerdos ad quem ex officio pertinet sacramentorum ad- 
ministratio, tenetur semper se fiabere paratum ad ea ministranda 
in gratia ; unde etiam si in casu necessitatis non peccet mortaliter, 
ministrando sacramentum, peccabit tamen quia non poenitendo, 
periculo se exponit ministrandi sacramenta indigne seu in statu 
peccati. Idem dicendum de sacerdotibus quibus occasiones 
ministrandi sunt obviae, uti sunt illi qui in amplis nosocomiis 
aut castris ministrent vel paroeciis. Idem dicendum de obste- 
tricibus, sed sub veniali. 


4. Praeter statum gratiae regulariter in ministro requiritur: 

tum ut ipsi legitima facultas sit administrandi sacramentum, 
qua ab Ecclesia ad hoc deputatur, seu debita iurisdictio ordinaria 
aut delegata vel licentia, quia ministratio sacramentorum de se 
est munus pastoris ; tum ut ab hoc non specialiter prohibeatur 
ob censuram, irregularitatem, aut aliud impedimentum. 


79. Cooperatio ad illicitam ministrationem. — Cum 
ad sacramenta licite ministranda requirantur bonae dis- 
positiones in ministro, sequitur in suscipiente obligatio, 
ex charitate et religione, non recipiendi ea nisi a ministro 
digno, ut vitetur tum scandalum, petendo sacramentum, 
tum cooperatio ad irreverentem sacramenti ministrationem, 
illud recipiendo. — Et quidem graviter peccat : 


1. Ille qui sacramentum petit vel recipit ab illo qui est 
illud invalide vel dubie ministraturus, quia est inducere 
directe vel cooperari ad actionem intrinsece malam. 


2. Ille qui petit vel recipit a ministro haeretico aut 
schismatico, quia esset communicatio in divinis ; excipitur 
casus extremae necessitatis pro Baptismo et Poenitentia, 
et hac deficiente, pro Extrema Unctione, nisi tamen id 
haberetur ut professio haeresis vel schismatis (I, n. 755). 

3. Ille qui petit vel recipit a ministro censurato vitando; 
nisi in mortis periculo, et quidem pro omnibus sacra- 
mentis, si desint alii ministri (can. 2261, $ 3). 

4. Ille qui petit vel recipit a ministro malo, nisi sit 
rationabilis causa necessitatis vel utilitatis, et nisi agatur 
de S. Communione, quod non excedit veniale. — Petere 
autem a ministro tplerato, qui non est in statu peccati, 
non est peccatum. 


Notetur : a) Non sufficere quod minister malus habeatur ex 
conjecturis vel vanis rumoribus ; sed debet de malitia moraliter 
certo constare ; quocirca non sufficit ut quis sciat eum peccavisse 
mortaliter v. g. heri, cum possit supponi hodie emendatus, nisi 
certo constet esse consuetudinarium aut versari in occasione 
proxima voluntaria. 

b) Cum aliena malitia nemini in suo iure noceat, hinc a ministro 
malo sacramentum petere licitum est, et aliquando obligatorium, 
si adsit iusta causa, maxime si desit alius qui possit aut velit 
ministrare (can. 2261, $ 2). Sufficit quaecumque causa rationa- 
bilis, etiam levis, si agitur de ministro tolerato qui ex officio 
tenetur ministrare, ut dum parochianus sacramenta pro more 
Christiano suscipere velit (a. 6, ad 2) ; si de aliis ministris, requi- 
ritur causa aliquando gravior, qualis est secundum S. Alphonsum, 

Th. M., 1. VL n. 89 : i? si urgeat praeceptum confessionis vel 
communionis ; 20 si ex dilatione susceptionis immineat peri- 
culum peccati ; 30 si alias permanere debeas in mortali ; 40 si 
occurrat iubilaeum lucrandum (aut indulgentia plenaria iri loco 
ubi rarae essent) ; 50 si velis missam applicare pro amico de- 
functo ; 6? si alias diu carere debeas communione vel perito 
directore. 


Articulus TIT. 


De Intentione Ministri ad V alidam 
Ministrationem requisita. 


S. Th. Ill, q. 64, a. 8 et 10. 


80. Principium I. Ad validitatem sacramenti, in 
ministro, praeter potestatem, requiritur intentio 
seu deliberata voluntas conficiendi sacramentum.— 
Est de fide ex C. Trid.,sess. 7, can. 11, et can. 4 de Bapt., 
definitum contra Protestantes. 


Probatur: i? Ex Traditione, cuius testes sunt Inno- 
centius III, prof. fid. pro Waldensibus ; Cone. ConstG, 
sess. ult., const, contra Wicleff, a. 22 ; Flor., deer, pro 
Arm. ; et Trid iam citatum. 

2? Ex Scripturis, in quibus implicite adstruitur, I Cor. IV, 
i : Sacerdos, in ministratione sacramentorum est minister 
Christi ; atqui ut homo sit minister Christi debet velle 
agere nomine Christi et intendere quod Christus instituit ; 
ergo. Prob, minor : 

a) Minister differt a caeco instrumento per hoc quod 
sit agens voluntarium ; unde debet velle uti sua potestate 
ministeriali, et sic per voluntatem seipsum subiicere agenti 
principali : actus enim humanus non operatur ultra in- 
tentionem agentis. 

b) Similiter data fuit ministris non mera deputatio sed 
potestas (Mt. XXVIII, 18-19 i Ioh. XX» 21 ; Le. XXII, 
19) ; sed qui habet potestatem potest ea uti vel non uti ; 
et ideo requiritur in ministris intentio utendi sua potestate 
seu agendi nomine Christi. 

Ergo requiritur intentio ex parte ministri. 

3? Ratione: Positio materiae et formae est actio in- 
differens quae varia potest significare et ad varios fines fieri : 
ablutio v. g. ad munditiem corporalem, ad sanitatem, ad 

ludum, ad merum exercitium, ad solam repraesentationem ; 
oportet ergo determinetur ad unam significationem sacra- 
mentalem, quod non fiet nisi per intentionem ministri. 
Ergo etiam intentio requiritur ex parte operis. 


Neque dicas : ritus externus determinatur per verba formae; 
ergo superflua est intentio. — Resp. : supposito quod verba 
proferuntur nomine Christi, in persona Christi; secus non 
suam haberent significationem sacramentalem. 


81. Principium II. Intentio requisita est voluntas, 
saltem virtualis et implicita, absoluta vel huic 
aequivalens, determinata ad certam materiam et 
personam, faciendi ritum sacramentalem. — Dicitur : 

i? Voluntas; hinc impotens ratione, perfecte ebrius, 
somnians, non conficit sacramentum, etiamsi hoc antea 
intenderit, quia non agit humano modo, ex intentione. 

2? Ex parte subiecti : saltem virtualis et implicita : non 
enim sufficit intentio interpretative quam quis habuisset, 
si ad hoc vel illud advertisset, nec mere habitualis i. e. 
oljm habita et non retractata, nam hae non faciunt actum 
humanum (I, n. 55) nec influunt in constitutionem sacra- 
menti. Nec requiritur actualis quam quis hic et nunc 
habet, quia non semper est in hominis morali potestate ; 
sed virtualis qua quis ex virtute seu influxu intentionis 
actualis praeteritae sacramentum ponit vel ponere pergit * 
Item non requiritur explicita, qua quis dicit : intendo 
facere sacramentum, sed sufficit implicita, in alio actu 
contenta, ut si quis vocatus, ad ecclesiam Vadit et omnia 
requisita ad Baptismum distractus peragit. 


In praxi, qui actiones ponit de more et intentionem non ex- 
cludit, habet intentionem implicitam 5 a fortiori qui timet an 
habeat intentionem sufficientem, hoc ipso habet plus quam 
sufficientem. 


30 Ex parte modi quo voluntas fertur in obiectum : 
a) Absoluta vel huic aequivalens i. e. conditionata de 


i. Apud veteres, intentio virtualis nonnunquam vocatur habitualis, 
ut apud S. Thomam, a. 8, ad 3 ; sed intelligit virtualem, nam subiungit : 
«ex virtute primae intentionis perficitur sacramentum :. Ad vitandas 
tamen aequivocationes, servanda est terminologia hodie recepta. 

praeterito vel praesenti : si enim momento quo sacra- 
mentum fit, haec conditio velificatur, intentio transit in 
absolutam et valet sacramentum ; secus non perficitur ex 
defectu intentionis. At conditio de futuro contingenti 
(v.g. si restitues), et etiam de futuro necessario (v.g. si sol 
orietur) cum animo suspendendi sacramentum, reddit 
illud invalidum : impedit enim unionem inter intentionem 
ministri et applicationem materiae et formae, nam suspendit 
praesentem intentionem et facit ut minister non habeat 
voluntatem conficiendi sacramentum in praesenti ; verifi- 
cata autem conditione etiam non est sacramentum, quia 
tunc non amplius existunt materia et forma. 


Excipitur matrimonium, quod sequitur naturam contractus ; 
unde conditione verificata, si consensus perseveraverit, materia 
et forma matrimonii adsunt, nam cum intentione perseveranti 
coincidunt. 


b) Determinata ad certam materiam, quia secus esset 
indifferens, v. g. si quis sciens esse m hostias, vellet 
consecrare io non indigans quasnam ; et ad certam perso- 
nam, quia secus nulla fieret applicatio, v. g. si quis diceret : 
te absolvo, ad 2 personas. 


Sufficit autem ut determinetur ad personam praesentem, 
quaecumque illa sit ; unde valide absolvitur vir qui existimatur 
femina, Petrus qui videtur Paulus. Error circa personam non 
invalidát, nisi minister intentionem alligaret personae determi- 
natae ; in matrimonio tamen error personae est substantialis, 
quia persona est ipsum obiectum contractus. 


40 Ex parte obiecti :faciendi ritum sacramentalem. Ritus 
enim de se est indifferens et poni potest ad diversum finem : 
tamquam sacer aut tamquam profanus, imo ludendo, aut 
fingendo, absque voluntate scii, conficiendi sacramentum ; 
ut ergo sit sacramentum, determinari debet per intentionem 
ritum faciendi ut sacramentalem seu faciendi quod facit 
Ecclesial, ut dicunt Concilia, seu quod fit in Ecclesia. 
Quod magis Venit explicandum. 


i. Primus qui formulam adhibuit, est Gulielmus Altissiodorensis, in 
IV Sent. De Bapt. 

82. Principium III. Ad validitatem sacramenti non 
sufficit intentio externa, i.e. tantum faciendi actum 
externum, sed implicite saltem requiritur interna, 
faciendi quod Christus instituit aut saltem quod 
Ecclesia facit. — Non sufficit itaque intentio ponendi, 
etiam serio et in habitu ministri, sed mere materialiter 
actum externum (licet interius quis velit simulare) ; 
quam intentionem appellant externam, ex parte nempe 
obiecti, et quam aliqui dixerunt sufficerel ; nam : 

a) Qui habet solam intentionem externam, interne autem 
non habet intentionem faciendi quod facit Ecclesia, impli- 
cite intendit simulare sacramentum licet non aperte ; qui 
autem sacramentum simulat sive aperte sive occulte, 
nequit dici agere nomine Christi. 

b) Actus externus, etiam in loco sacro a ministro vestibus 
sacris induto positus, fieri potest ad diversum finem 
potest esse actio seria vel simulata, facta nomine Christi 
vel nomine proprio, profana repraesentatio aut exercitatio 
vel actio sacra. Non ergo determinabitur ad esse sacra- 
mentum nisi per intentionem internam, externo actui 
consonam, faciendi scii, actum formaliter ut sacrum, ut a 
Christo institutum et ab Ecclesia intentum. 


Quae sententia in praxi est omnino tenenda, quia sacramenta 
sunt tutiori modo ministranda (n. 23) ; imo contraria videtur 
nec speculative tuta, quia ab Alex. VIII damnata fuit prop. 28 : 
« Valet Baptismus collatus a ministro qui omnem ritum externum 
formamque baptizandi observat, intus vero in corde suo apud 
se resolvit : non intendo quod facit Ecclesia ». Licet enim non 
explicite damnatus sit ille qui solum negative non dicit: intendo 
quod facit Ecclesia, sed positive non addit : non intendo quod 
facit Ecclesia ; quia tamen hoc implicite dicit, ideo cum Bene- 
dicto XIV2 merito aestimatur, ex damnatione propositionis 
grave vulnus inflictum esse sententiae quae id sufficere asserit. 


83. Corollaria. — Cum intentio implicita sufficiat, hinc : 

1° Non requiritur explicita intentio illius quod intendit 
Ecclesia, scii, conficiendi aliquod sacrum, vel sacramentum, 
vel producendi eius effectum. 

20 Nec requiritur fides in Christo, Ecclesia aut sacramento, sed 
quaecumque sit opinio ministri de Christo, de sacramento et 


1. Tribuitur Alano ab Insulis ; formaliter propositum fuit a Catharino, 
Salmeron, Contenson, Juenin, Natali Alexander, Serry, Drouin et aliis. 
2. De Syn, dioec., 1. VII, 4, 8. 

eius efficacia, valide ministrat dummodo velit facere ritum quem 
facit Ecclesia, quique ab ea habetur pro sacro, etsi ipse illum 
reputet nihil esse : «quia enim Ecclesia aliquid facit, ideo ex con- 
sequenti et implicite intendit aliquid facere quamvis non expli- 
cite », ait S. Thomas, in IV Sent., d. 6, q. 1, a. 3, sol. 2, ad 1. 

3? Neque requiritur intentio explicita faciendi quod facit 
Ecclesia Romana, sed generalis faciendi quod facit vera Ecclesia, 
quidquid de ista'minister sentiat; unde haereticus, volendo quod 
facit sua Ecclesia quam falso reputat veram, implicite vult quod 
facit Ecclesia Christi et Romana. 

4? Neque requiritur cogitatio expressa de Ecclesia, sed 
sufficit intentio faciendi aliquid quod identice facit Ecclesia, 
v. g. quod iubetur in Evangelio, quod Christiani faciunt, quod a 
postulante petitur : sic baptizati sacramentum matrimonii mi- 
nistrant quod ignorant esse Ecclesiae sacramentum. 

5? Imo etiamsi minister habeat duas intentiones contrarias, 
v. g. faciendi quod Christus instituit sed non quod Ecclesia facit, 
quod Ecclesia facit sed nOn quod Ecclesia romana, celebrandi 
matrimonium sed dissolubile vel non sacramentum, faciendi 
sacramentum sed non dandi gratiam ; valet sacramentum, dum- 
modo intentio generalis faciendi quod de facto facit Ecclesia sit 
praedominans et praevaleat intentioni provenienti ex errore, 
i. e. sit illa quam secundum actualem dispositionem minister 
eligeret si cognosceret utramque simul consistere non posse. 


Quodsi utraque esset aequalis, nihil operaretur, nam altera 
alteram destrueret ; si autem de hoc dubitaretur, sacramentum 
esset dubium. 


84. Graviter peccat ex defectu intentionis debitae: 


1i? Ille qui ministrat sacramentum absque intentione, vel 
sub conditione de futuro suspensiva intentionis, quia non est 
validum sacramentum, sed eius simulatio et irrisio. 


2? Ille qui ministrat sub conditione occulta, extrinseca 
sacramento, sive sit humano modo incognoscibilis v. g. 
si es praedestinatus,siDeus videt te hoc anno moriturum, 
sive sit cognoscibilis v. g. si es ieiunus, si recitasti rosarium, 
quia ex ipsa positione conditionis oritur dubium circa 
validitatem sacramenti, et inde se exponit periculo nihil 
faciendi et frustrandi proximum effectu sacramentali ; et 
ex altera parte nulla potest esse ratio talis ministrationis. 
Imo nonnullis, inter quos S. Alphonsus, Th. M., 1. VI, 
n. 28, probabilius videtur sacramentum, sub occulta 
conditione humano modo incognoscibili confectum, esse 
invalidum, quia « cum Deus commiserit administrationem 
sacramentorum cognitioni et voluntati hominum, nequit 

apponi conditio, quae non potest cadere sub humana 
cognitione ». 


3? Ille qui sine gravi causa. ministrat sub conditione 
occulta de praesenti vel de praeterito Jet sacramento 
intrinseca, seu ex natura sua ad eius valorem requisita, ita 
ut dubium de valore non oriatur ex ipsa positione condi- 
tionis: luditenim in re gravissima et sanctissima,quia peri- 
culum incurrit faciendi sacramentum nullum, et sic Christo 
irreverentiam infert et proximum magno damno exponit. 


E contra A.licitum est si adestcausa sufficiens, qualis generarim 
habetur quando sacramentum hic et nunc est necessarium aut 
valde utile et nequit haberi certo validum : 

a) si dubium serium oritur an sacramentum quod iterari 
nequit fuerit collatum aut valide collatum, vel an confessarius 
absolverit poenitentem ; tunc ministretur sacramentum sub 
conditione : si nondum es baptizatus, absolutus, etc. ; 

b) si dubium est an habeatur subiectum capax, v. g. an puer 
confitens materiam peccati mortalis sit compos rationis, an sensi- 
bus destitutus velit recipere sacramentum vel adhuc vivat, an 
absolvendus poenitear, an foetus sit horno ; tunc ministretur 
sacramentum, sub conditione : si es capax; 

c) si dubium est de validitate materiae vel formae, v. g. an 
hoc sit aqua, aut de potestate ministri : dubium enim de potestate 
ministri, vel de eius iurisdictione pro sacramento Poenitentiae, 
reddit materias et formas dubias ; tunc ministretur sacramentum 
sub conditione : si possum. 

B. Ponere conditionem apertam quam aliquis cognoscit de 
facto verificari, non videtur nisi veniale, quia nullum adest pro 
sacramento periculum nullitatis, sicut etiam sine ratione repetere 
syllabam aut verbum in pronuntiatione formae. 

C. Denique matrimonium, cum sit contractus, valide et, si 
adsit causa gravis, 'etiam licite ministratur sub conditione de 

futuro. 


85- Animadversiones. — 1. Cum parochus non sit mi- 
nister matrimonii, nulla requiritur apud eum intentio, sed sufficit 
eius voluntaria assistentia ut testari possit contractum. 


2. Ut quis licite ministret, etiam requiritur attentio ad actum 
externum seu applicatio mentis ad ea quae fiunt, cuius defectus 
tamen est tantum irreverentia levis, nisi adsit periculum errandi 
substantialiter. 


3. Ecclesia in Ritualibus nullibi agnoscit ministrationem sub 
conditione : si es dispositus; unde ab ea videtur abstinendum. 
Forma enim conditionalis adhibenda est casu quo sit dubium 
de validitate sacramenti ne exponatur periculo nullitatis ; non 
autem si dubitetur de sola dispositione suscipientis, praesertim 

quod talis ministratio impediat reviviscentiam sacramenti. 
Deficiente enim conditione, in casu dispositione, sacramentum 
esset invalidum et ideo reviviscere amplius non posset. 

Neque dicas ministrum conditione : si es dispositus, intelligere 
capacitatem. — Id sane posset, si ita expresse intenderet. At 
non est sensus, receptus : aliud enim est capacitas recipiendi 
sacramentum, aliud dispositio ad sacramenti fructum. Verba: 
si es capax, ego te baptizo vel absolvo, ex ipso contextu signi- 
ficant : si es capax baptismi vel absolutionis ; e contra verba : 
Si es dispositus..., significant : si habes dispositiones requisitas 
ad bene recipiendum baptismum vel absolutionem, scii, cum 
fructu. Opportunum autem non est alium sensum suggerere, 
quia est aequivocationem ponere, et occasionem continuandi 
errorem illorum, qui putant etiam in dubio solius dispositionis 
esse ministrandum sub conditione. 


4. Conditio non est voce exprimenda, nisi quandoque ut 
scandalum vitetur, vel si a rituali praescribatur, uti fit pro 
sacramentis quae solent publice ministrari, sicut pro Baptismo in 
casu reiterationis : si nondum es baptizatus; vel pro Extrema 
Unctione in dubio mortis i si vivis. 


Articulus IV. 


De iis quibus sacramenta sunt 
ministranda. 


S. Th. Ill, q. 80, a. 6 ; q. 81, a. 2. 


86. Officium ministrandi sacramenta in illo qui 
curam habet animarum. — Qui curam animarum 
habent i. e. qui ex officio seu titulo speciali jurisdictionis, 
sive ordinariae (episcopus, praelatus religionis, parochus 
et illi qui ad modum parochi sunt),sive delegatae (parocho- 
rum coadiutores et vicarii cooperatores, iuxtagan.476, $6), 
aliquam partem ovilis Christi pascere debent, sub gravi 
tenentur ex iustitia ratione muneris, contractus, stipendii, 
etc. subditis ministrare sacramenta. In specie : 

i? Sub gravi tenentur per seipsos regulariter sacramepta 
ministrare suis subditis, quoties rationabiliter petant etiam 
causa devotionis (can. 467, $ 1 et 892, $ 1) ; — nisi ipsi 
sint legitime impediti, vel possint, sine incommodo sub- 
ditorum, per alios ea ministrare : aliquoties tamen ea 
negare per se non est mortale, quia ordinarie damnum 
reparari facile potest. 

Hinc peccat graviter parochus qui Aabitualiter vel ex consue- 


tudine : a) est morosus et difficilis ad audiendas confessiones, 
praesertim infirmorum ; vel b) aegre fert si quidam intra hebdo- 

madam communicant, et diu eos expectare facit sicque eos 
Communione avertit ; vel c) recusat Eucharistiam deferre ad 
aegrotos, etiam extra periculum mortis. 

2? In gravi necessitate, et a fortiori in extrema, tenentur 
cum evidenti vitae periculo ministrare sacramenta necessaria 
scii. Baptismum et Poenitentiam (S. C. C. 12 oct. 1576), 
et, si eodem periculo possunt, Eucharistiam et Extremam 
Unctionem ; quodsi de Poenitentia non habeatur sufficiens 
certitudo, debent ministrare Extremam Unctionem quae 
per accidens necessaria foret. 

Potest tamen parochus ministrationem aliis committere, nisi 
expresse et nominatim requiratur ; non autem a grege, tempore 
periculi communis v. g. pestis, discedere (S. C. C., 6 dec. 1576). 

3? In necessitate communi tenentur Eucharistiam et 
Extremam Unctionem ministrare etiam cum incommodo 
gravi. 


87. Obligatio ministrandi sacramenta in sim plici 
sacerdote. — Alii sacerdotes, non ex iustitia, sed deficien- 
tibus illis qui curam animarum habent, ex charitate tenentur 
ministrare sacramenta. Et quidem 

1? in communi necessitate, sub levi,si id possunt sine in- 
commodo ; 

20 in gravi necessitate proximi, sub gravi, cum incom- 
modo non Valde magno ; 

30 in extrema necessitate proximi, vel gravi necessitate 
communitatis, tenentur ministrare etiam cum periculo vitae, 
dummodo sit fundata spes iuvandi et non sit alius qui 
adiuvet. 


Hinc non teneris, ad aliquem baptizandum vel absolvendum, 
exponere certo vitam tuam, si verisimiliter perire debeas ante- 
quam munus tuum exequi possis, ut si infantulus nondum 
baptizatus certo moraliter debeat in flammis suffocari antequam 
ad eum possis pervenire, quia nemo tenetur ad opus inutile, 
aut quod prudenter tale praesumitur, cum proprio gravi damno ; 
— vel si probabiliter praesumas illum esse baptizatum aut non 
versari in statu peccati, aut etiam posse facile sibi subvenire 
per actum contritionis ; — vel si tu, existens in mortali, dubites 
de propria contritione ; — vel te moriente plurium aliorum 
salus periclitaretur. 


88. Obligatio denegandi sacramenta. — Cum ad 
sacramenta valide et licite recipienda requirantur con- 

ditiones et dispositiones, sequitur in ministro obligatio 
ea non ministrandi incapacibus vel indignis. Id enim per se 
est grave peccatum sacrilegii in quantum sacrum pro- 
fanationi exponitur, secundum Mt. VII, 6 : Nolite dare 
sanctum canibus ; infidelitatis in quantum minister agit 
contra officium boni dispensatoris ; et séandali vel coope- 
rationis ad peccatum grave. Per accidens tamen est licitum 
propter gravissimam causam, quia actione non mala 
licitum est cooperari peccato alterius, ad vitandum maius 
malum (I, n.489), scii, ad vitandum scandalum,vel iniustam 
diffamationem petentis, vel illegitimum usum notitiae in 
confessione sacramentali acquisitae. 


Hinc oritur obligatio aliquo modo cognoscendi statum suscipientis ; 
et quidem : 

1. Si agitur de sacramentis in quorum administratione sacerdos 
est veluti iudex, tenetur inquirere de suscipientis idoneitate et 
dignitate atque iudicare ex positivis indiciis. Ita speciatim : 

a) in sacramento Poenitentiae prae ceteris maior requiritur 
certitudo dispositionum suscipientis, cum minister sit ibi vere 
iudex ; 

b) in Ordine inquirendum de scientia et probitate suscipientis, 
quod maxime spectat ad bonum commune Ecclesiae ; 

c) in Matrimonio parochus inquirere tenetur de impedimentis 
et de sufficienti instructione ; 

d) in Baptismo adultorum inquirendum circa fidem et propo- 
situm vitae christianae. 

2. Pro aliis sacramentis : Confirmatione, Eucharistia, Extrema 
Unctione, non tenetur sacerdos positive iudicare de suscipientis 
dispositione ; quilibet fidelis, ubi exterius reverenter petit, 
praesumitur dignus, nisi de contrario constet. 


89. Regulae in denegatione sacramentorum ser- 
vandae. — A. Deneganda sunt generatim sacramenta : 

1? incapaci seu non apto, qui scii, valide non potest, vel 
adultus non vult ea recipere, quia in casu vera haberetur 
sacramenti simulatio, et ideo abusus rei sacrae intrinsece 
malus: ita si quis vellet Baptismum conferre iam baptizato 
aut illi qui baptizari non velit. Quodsi de capacitate 
dubitetur in casu necessitatis, ministretur sacramentum 
sub conditione ; 

2? peccatori publico v.g. nominatim excommunicato vel 
notorie existenti in peccato mortali, sive publice sive 
occulte petat, nisi emendatus appareat cum debitis dis- 
positionibus ; excipitur, pro sacramentis necessitatis, arti- 

culus mortis si sit sensibus destitutus et quaedam saltem 
probabilitas sit debitae dispositionis ; 

3? item peccatori occulto occulte petenti, modo minister 
peccatum cognoscat aliter quam ex confessione, nam secus 
nec moneri potest peccator extra confessionem. 

B. E contra peccatori occulto publice petenti,vel publico 
petenti in loco ubi non agnoscitur talis nec praevideatur 
brevi agnoscendus, si sine scandalo vel diffamatione nequeat 
praeteriri, concedenda sunt Baptismus, Confirmatio, Eu- 
charistia et Extrema Unctiol ; nisi velit Eucharistiam 
recipere ad positive eam inhonorandam : tunc enim repel- 
lendus est ut iniustus aggressor honoris sacramento debiti. 
Absolutio vero datur occulte et Ordo non datur omnibus, 
unde indispositis sunt neganda. 

Quod si peccator petat, praesentibus tantum quibusdam 
puerulis vel iis qui peccatorem cognoscunt, censetur petere 
Occulte, nisi sint rem evulgaturi. 


luxta can. 2197, publicum est delictum, si iam divulgatum 
est aut talibus contigit seu versatur in adiunctis ut prudenter 
indicari possit et debeat facile divulgatum iri, sive sit notorium 
notorietate iuris post sententiam iudicis competentis aut con- 
fessionem delinquentis in iudicio factam, sive notorietate facti, 
cum delictum publice notum sit et in talibus adiunctis commis- 
sum, ut nulla tergiversatione celari nulloque iuris suffragio 
excusari possit. Potest autem esse publicum sive absolute si 
satis communiter, sive relative si a multis et praesentibus aut 
a maiore parte delictum cognoscitur, quin ad communem vulgi 
notitiam adhuc pervenerit. 

Ex can. 855, « publice indigni sunt excommunicati, interdicti 
manifestoque infames » uti meretrices vel concubinarii publice 
noti, « nisi de eorum poenitentia et emendatione constet et 
publico scandalo prius satisfecerint ». Hisce aequiparandi sunt 
haeretici et schismatici, etiam bona fide errantes, quibus, iuxta 
can. 732, « vetitum est sacramenta ministrare... nisi prius, 
erroribus reiectis, Ecclesiae reconciliati fuerint ». 

In dubio de publicitate delicti potius dandum est sacramentum 
palam petenti ; in dubio de emendatione vel retractatione 
delicti certo publici aut de amoto scandalo,potius est differendum. 

Ubi indignitas ex solo crimine oritur, secluso scandalo amo- 
vendo, sufficit peccatorem publice esse confessum, ita ut brevi 
eius poenitentia divulgetur. Si vero emendatio aut satisfactio 
vel retractatio sit facienda ad scandalum removendum, regulariter 


r. Regulae praedictae traduntur in Codice iuris, pro Eucharistia, 
can. 855. 

prius est removendum scandalum per remotionem occasionis 
vel retractationem publicam, aut saltem ita exhibitam ut brevi 
evulgari possit ; — nisi tamen occulte peccator petat, aut alia 
ratione scandalum praecaveri queat. 


9°. Animadversiones. — 1l, Ad vitandum sacrilegium 
indignae susceptionis, licitum non est simulare sacramenti 
ministrationem, quod est maius peccatum, utpote purum men- 
dacium sacrilegum. Simulare sacramentum est externe agere ac 
si esset sacramentum, ita quod absentia sacramenti innotescere 
non possit. Unde simulatio sacramenti est ficta positio ritus 
seu actionis apparenter sacramentalis, ita ut externe significetur 
sacramentum confici vel ministrari, quod tamen est invalidum 
propter occultum defectum ; quia in sacramento conficiendo 
vel ministrando, aliquod saltem essentiale mutatur vel omittitur, 
nimirum materia vel forma vel debita intentio. Ita v. g. ministrare 
materiam et formam sine intentione, aut ita pronuntiare verba 
absolutionis, celebrare missam consecrando aquam aut omittendo 
verba consecrationis, quod etiam includit periculum idololatriae 
materialis. Simulatio sacramenti nunquam licita est; unde 
damnata fuit prop. 29 ab Inn. XI : « Urgens metus gravis est 
causa iusta sacramentorum administrationem simulandi. » 

A simulatione sacramenti differt dissimulatio seu occultatio, 
non sacramenti quidem sed denegati sacramenti. Haec consistit 
in faciendo externe aliud ac sacramentum, quod cum ipso quam- 
dam similitudinem habet ; unde est substitutio alius ritus ritui 
sacramentali seu positio actionis non sacramentalis, qua nec 
externa adsit species sacramenti nec videatur confici vel ministrari 
sacramentum, sed huius negatio tamen adstantibus occultari 
possit. Ita v. g. dare benedictionem loco absolutionis, saltem si 
poenitens inde non decipiatur ; dicere formulam communionis 
corpus Domini etc. et praeterire peccatorem consentientem, adire 
confessarium aut ingredi confessionale. lamvero aliquando, iusta 
accedente causa, licitum est dissimulare negationem sacramenti, 
non quidem directe ut proximus decipiatur, sed ut veritas 
occultetur. 

Notetur matrimonium, quia sequitur naturam contractus, 
licitum esse ob metum gravem ficte contrahere : id non est 
simulatio sacramenti, quia matrimonium metu extortum non 
potest esse sacramentum validum ; imo nec est vera simulatio 
contractus, quia ex circumstantiis ab omnibus fictio intelligi 
potest. Unde non est nisi dissimulatio denegati consensus. 


2. Sacramentum indigno ministrare, qui id postulet minando 
mortis aut mali aequivalentis, certo illicitum est si postuletur 
in odium fidei vel contemptum religionis ; ac etiam probabilius 
si ob aliam rationem : talis enim postulatio est positive iniuriosa 
sacramento atque veluti invasio honoris et reverentiae sacramento 
debitae, cui obsecundans minister proxime cooperaretur, ex 
quo malo solum mediate sequeretur effectus bonus nimirum 
evasio mortis. 

QUAESTIO TERTIA. 
DE CAUSA SUSCIPIENTE. 
Articulus I. 


De Conditionibus ad V alidam 
Susceptionem requisitis. 


91. Subiectum sacramenti est vera eius causa sed 
materialis. — Suscipiens non est, sicut minister, causa 
efficiens quae virtutem dat sacramentis, sed causa materialis, 
quatenus deficiente suscipiente vel quadam dispositione 
in ipso, non habetur subiectum capax recipiendi imme- 
diatum effectum sacramenti, ac proinde hoc non habet 
suam significationem et est invalidum: 

Subiectum est homo viator qui solus est capax gratiae 
recipiendae per signum sensibile ; pro Baptismo est omnis 
huiusmodi homo, pro  Confirmatione et Eucharistia 
baptizatus, pro Ordine baptizatus masculus, pro Matri- 
monio baptizatus qui habet usum rationis, pro Poenitentia 
baptizatus qui peccavit, pro Extrema Unctione baptizatus 
qui peccavit et infirmatur. 


92. Principium I. Ad validitatem sacramenti requi- 
ritur in adulto, praeter capacitatem, intentio susci- 
piendi sacramentum, vel quod Christus instituit et 
Ecclesia facit, aut quod Christiani recipiunt. — Ratio 
est, quia sicut nullus adultus iustificatur et salvatur sine 
consensu proprio, ut ait C. Trid., sess. 6, c. 7, ita nec 
recipit media salutis, nec initiatur ad vitae novitatem aut 
consecratur Deo : oportet enim haec ab adulto recipiantur 
humano modo. 


Ita Cone. Carth. III (a. 397) et Araus. I, can. 12 (a. 441) ; 
Innocentius III, 1. 3, t. 42, cap. Mai. de Bapt. et dein omnes 
theologi ; Rituale Romanum ; Instr. S. C. P. F. 23 iun. 1830 i 
et deer. S. O. 28 nov. 1900. In pueris haec intentio suppletur 
intentione Christi et Ecclesiae. 

Neque obstat Cone. Flor, urgens tantum tria : materiam, 
formam etintentionem ministri ; Concilium enim i? voluit tantum 
exprimere ea quae ad sacramenta perficienda active se habent ; — 
2? agit de iis quae omnibus sacramentis sunt necessaria ; iamvero 
suscipiens non requiritur ad perficiendam Eucharistiam ; simi- 
liter intentio non requiritur in parvulis. 

93. Principium Il. Intentio requisita est habitualis 
i. e. actualis non retractata, et quidem per se sufficit 
habitualis implicita suscipiendi sacramentum, seu 
quod Christus instituit et Ecclesia facit, aut quod 
Christiani recipiunt. — In subiecto intentio recipiendi 
sacramentum seu consensus positivus voluntatis est con- 
ditio ut susceptio sacramenti sit voluntaria, ad eius valorem 
requisita ; unde 


A. Ex parte actus seu subiecti sufficit minor intentio 
quam in ministro : 


1. Non requiritur intentio actualis vel virtualis, quae 
influit tamquam causa seu principium activum, et non ut 
mera conditio : suscipiens enim non est principium 
activum sacramenti sed subiectum passivum tantum ; unde 


in ipso non requiritur intentio quae sit humanae actionis 
principium. 


2. Sed requiritur et sufficit intentio habitualis implicita, 
olim habita et in praesenti persistens, utpote non retractata. 


3. At non sufficit mere interpretativa, quae nullo modo 
habetur sed quae tantum haberetur si cogitatio occurreret : 
qua scii, quis vellet sed nondum vult. 


Quod si aliquando dicant quodammodo sufficere interpreta- 
tivam, est lis de verbis : ita loquuntur improprie, et noil intel- 
ligunt mere interpretativam de futuro, sed praesumptam de 
praesenti, qua aliquis, secundum habitualem notitiam et dispo- 
sitionem praesentem Christiane vivendi, explicite peteret sacra- 
mentum si ab ipso quaereretur ; — sed ista est habitualis impli- 
cita, quae ob conjecturalia signa praesentia adesse praesumitur. 

Dicunt autem ad Poenitentiam et Matrimonium requiri 
virtualem, quia subiectum actus humanos ponere debet 5 — sed 
ista non requiritur praecise in subiecto, ad recipienda illa sacra- 
menta, sed ad ponendam partem signi sacramentalis, scii, 
materiam quam suscipiens praebere debet, et quidem momento 
quo praebet : consistit enim materia in actibus humanis ad quos 
ad minus requiritur intentio virtualis. 

Eucharistia cum sit permanens est valida sine intentione 


suscipientis : haec tamen requiritur ad validam susceptionem 
sacramentalem. 


B. Ex parte obiecti eadem intentio requiritur ac in 
ministro : idem enim quod ipse ministrat debet subiectum 
voluntarie suscipere. Est scii, voluntas, recipiendi sacra- 

mentum seu ritum ut sacrum, saltem implicite, v. g. 
suscipiendi quod Christus instituit, aut quod Ecclesia 
facit, vel sicut Christiani aut Catholici recipiunt, aut 
vivendi vel moriendi more christiano ; —— non autem 
sufficit sola intentio sese salvandi in contritione contenta, 
quidquid aliqui dixerint- 

i? Haec enim intentio non est sufficienter determinata ; non 
enim magis determinata est ad unum medium salutis, v. g. 
Baptismum vel Poenitentiam, quam ad alia v. g. ex opere ope- 
rantis ; imo si sufficeret, omnis fere homo intenuonem recipiendi 
Baptismum haberet : unusquisque enim etiam Mahumedanus 
vel ludaeus, etiam ille qui de Baptismo nunquam audivit, talem 
intentionem habere potest, et tamen quis potest dicere illum 
habere voluntatem Christianam religionem amplectendi? Habet 
scii, iste voluntatem sese salvandi sed per religionem iudaicam 
vel mahumedanam, non autem per Ecclesiam et sacramenta 
Christi. Qui enim adhaeret alii religioni oppositae censeri non 
potest habere implicitam voluntatem per Baptismum amplec- 
tendi religionem Christi. Unde per saecula non fuit mos tales in 
extremis baptizandi, sicut nunc ab aliquibus introduci tentatur. 

Similiter haereticus qui sacramentum Poenitentiae non ad- 
mittit, imo positive recipere recusat, voluntatem sese salvandi 
habet ; quomodo cum ahqua probabilitate dici posset, hoc ipso 
illum velle recipere Poenitentiam ? 

2? Talis intentio non est absoluta, sed mere conditionata de 
futuro : voluntas enim recipiendi sacramentum, puta Baptismum, 
nonnisi conditionate continetur in contritione. Haec est sola 
voluntas servandi praecepta, non autem est immediate voluntas 
Baptismi ; immediate est voluntas examinandi religionem Christi 
si proponitur, et, si vera cognoscatur, recipiendi Baptismum ; unde 
qui hanc voluntatem habet immediate intendit implere praecepta 
cognita, et vellet Baptismum, si huius obligatio cognosceretur, 
sed id non cognoscit et non vult. Ideo qui habet solam volun- 
tatem salutis, valide recipere sacramenta non potestl. Cum hac 
voluntate quidem potest quis pertinere ad Ecclesiae animam per 
gratiam et charitatem, non autem ad corpus sociale Ecclesiae, 
nec proinde, recipere Baptismum et a fortiori aha sacramenta : 
haec enim sunt vincula socialia quibus coniungimur corpori. 

Sicut ergo ad conferendum sacramentum non sufficit intentio 

quaedam generalis salvandi aut sanctificandi, sed requiritur deter- 
minata intentio sanctificandi per tae determinatum medium 
aut sacramentum, ita ad suscipiendum sacramentum non sufficit 
generalis voluntas salutis, sed exigitur determinata intentio sese 
salvandi per determinatum sacramentum. 

3? Hinc in omnibus documentis ecclesiasticis constanter 

supponitur in suscipiente non sola voluntas salutis sed intentio 
recipiendi sacramentum. Sic Rituale, t. 2, c. 3, n. i : < nonnisi 


I. Ita Suarez, Lugo, Noldin, Marc, Prümmer, Umberg. 

sciens et volens baptizetur ; et in mortis periculo exigitur, si 
Baptismum petere nequeat, ut manifestaverit aliquo probabili 
modo intentionem Baptismum suscipiendi » ; quae verba repetit 
Codex, can, 752, qui et exigit ut adultus «suo quisque animi 
motu Baptismum petat » (can. 745). Eodem modo praescribit 
Rituale, t. 5, c. 1, h. 8: « Extrema Unctio praeberi non potest 
nisi fideli » (can. 940), et n. 11 : « infirmis qui, cum suae mentis 
compotes essent, illud saltem implicite petierunt aut verisimiliter 
petiissent (can. 943) ». Et S. Off., ad quaestionem : « utrum missio- 
narius conferre possit Baptismum in articulo mortis Mahumedano 
adulto qui in suis erroribus supponitur in bona fide (et ideo 
voluntatem sese salvandi habet),si iam advertentiam amiserit... », 
respondit 30 mart. 1898 : « De Mahumedanis moribundis et 
sensibus iam destitutis respondendum est ut in deer, S. Off. 
18 sept. 1850: Si ante dederint signa velle baptizari vel in praesenti 
Statu aut nutu aut alio modo eamdem dispositionem ostenderint, 
baptizari posse sub conditione, quatenus tamen missionarius 
cunctis rerum adiunctis inspectis, ita prudenter iudicaverit », Ex 
quo responso patet S. Off. contrariam sententiam non aestimare 
ut probabilem, quoniam habetur ut non attendenda in praxi * 


94. Conclusiones practicae. — In praxi, habitualis 
voluntas suscipiendi sacramentum implicita habetur : 

i? pro Baptismo, in voluntate suscipiendi Christianam reli- 
gionem aut essendi Christianum et vivendi Christiane ; 

20 pro Confirmatione, in voluntate essendi perfectum Christia- 
num aut sicut bonus Christianus vivendi aut agendi ; 

3? pro Viatico et Extrema Unctione, in voluntate moriendi 
more christiano aut non moriendi sine sacramentis ; atque id 
etiam sufficit pro Poenitentia, in articulo mortis, dum aliqualis 
confessio peccatorum vel manifestatio contritionis praecesserit. 

At talis voluntas non sufficit, sed explicita requiritur : 

a) ad S. Communionem in aliis adiunctis recipiendam, quia 
voluntas vivendi Christiane non continet voluntatem toties et 
tali tempore sacramentum Eucharistiae recipiendi ; 

b) ad Ordinem et Matrimonium, in quibus novus status cum 
novis officiis est suscipiendus. 


95. Corollaria. — Ex dictis sequitur invalidum esse sacra- 
mentum 

i' quod quis suscipit cum intentione neutrali, nec consentiens 
nec dissentiens sed negative se habens ; 

2? quod quis suscipit simulate, cum fictione essentiali, v. g. 
iocose et irrisorie ; 

3? quod per meram vim, animo repugnante, suscipitur. 

E contra valide confertur dormientibus, ebriis, lapsis in amen- 
tiam, sensibus destitutis, qui antea habuerunt intentionem illa 
recipiendi ; sed est illicitum nisi in probabili periculo mortis, 
vel nisi impedimentum usus rationis sit perpetuum. 


i. Hinc nequit dici cum Génicot a S, Off. quemdam modum agendi 
tantum commendari. 

Articulus I. 


De Requisitis ad Licitam 
Susceptionem. 


96. Principium I. Ad licitam sacramenti susceptio- 
nem in adulto requiruntur: a) capacitas et intentio 
necessariae ad valorem ; — b) dispositio necessaria ad 
fructum seu effectum. 

Ad fructuosam susceptionem alia requiritur dispositio in 
sacramentis vivorum et mortuorum. In his requiruntur fides, 
spes et attritio sine quibus nullus adultus iustificari potest ; 
non autem charitas. In illis requiritur conscientia status 
gratiae, 1, e. illa qua non cognoscit se esse in statu peccati. 
Quodsi aliquis conscius sit peccati et Eucharistiam velit 
recipere, confiteri debet ex speciali praecepto ; pro aliis 
sacramentis vivorum etiam sufficit actus charitatis vel 
contritionis perfectae. 


97. Principium Il. Grave peccatum sacrilegii com- 
mittit qui sacramentum indigne suscipit ; nimirum : 


1? ille qui recipit sacramentum sine capacitate vel in- 
tentione, quia est simulatio et irrisio sacramenti. Ita femina 


qui accederet ad ordinationem, absolutionem postulans 
sine attritione, Confirmationem recipiens non baptizatus ; 

2? qui recipit sacramentum sine dispositione requisita 
ad fructum, quia privat sacramentum principali suo effectu, 
nempe gratia, ad quam significandam et producendam est 
institutum ; unde reddit significationem sacramenti partia- 
liter falsam et ipsius finem evacuat. 


QUINTA PARS. 
DE NUMERO SACRAMENTORUM. 


QUAESTIO PRIMA. 
DE NUMERO SEPTENARIO SACRAMENTORUM. 
S. Th. q. 65, a. 1. 


98. Thesis. Septem sunt N. Legis sacramenta nec 

plura nec pauciora. — Est de fide definitum in Cone, 
Trid., sess. 7, can; I contra Protestantes. 


Probatur : 1i? Ex documentis revelationis : a) Scriptura et 
Patres de quolibet sacramento mentionem faciunt, uti 
probatur in tractatibus specialibus de singulis sacramentis ; 
et praeter illa nulla alia proprie dicta agnoscunt. Unde b) 
Ecclesia semper damnavit eos qui aliquod ex ipsis septem 
recusarunt : ita saec. III Novatianos negantes Confirmatio- 
nem, saec. IV Manichaeos de Matrimonio male sentientes, 
saec. XIV  Wicleffitas Extremae Unctioni adversantes; 
saec. XVI Protestantes quorum alii tria, alii duo tantum 
sacramenta admittebant, in quo errore adhuc hodie 
perseverant, Ritualistis exceptis. Hinc c) in hac doctrina 
perpetuus est consensus inter Ecclesiam Latinam, Graecam 
et omnes sectas Orientales, uti constat ex Liturgiis et 
Ritualibus, et ex Cone. Lugd. II et Flor. ; quod ostendit 
ipsam doctrinam iam extitisse ante earum separationem ac 
inniti in communi traditione. 


20 Ex ratione convenientiae : Sacramenta ordinantur ad 
perficiendum hominem in vita spirituali, quae concipienda 
est per similitudinem ad vitam corporalem. Atqui vita 
corporalis consideranda est 1. quantum ad individuas 
personas quae existunt ante societatem, et sic ad eam 
requiritur a) per se ut homo prius generetur et nascatur, 
deinde Ut crescat ad aetatem perfectam et roboretur ad 
plenam vitam, denique ut in vita nutriatur et conservetur ; 
b) per accidens si infirmetur,ut prius ab infirmitate sanetur, 
et deinde ut plene convalescat ab infirmitatis reliquiis ; — 
2. quantum ad societatem requiritur potestas et eam regendi, 
et eam conservandi, producendo nova membra. Ergo a 
pari in vita spirituali 1. considerata quantum ad individuas 
personas, requiritur a) per se ut homo illam acquirat per 
Baptismum ; deinde in ipsa crescat ad plenitudinem vitae 
et roboretur ad aetatem perfectam per Confirmationem ; 
denique illam conservet et nutriat per Eucharistiam ; 
b) per accidens autem si homo peccaverit, ut sanetur à 
morbo peccati per Poenitentiam, et plene liberetur a 
peccatorum reliquiis per Extremam Unctionem ;— 2, con- 

siderata quantum ad Ecclesiam, requiritur tum potestas 
multitudinem regendi spiritualiter per Ordinem ; tum 
potestas eam propagandi et conservandi per Matrimonium. 


Numeratur autem Ordo ante Matrimonium, quia magis 
participat de ratione spiritualis vitae ad quam ordinantur 


sacramenta. 


«Etiam patet sacramentorum numerus secundum quod 
ordinantur contra defectum peccati. Nam Baptismus ordinatur 
contra carentiam vitae spiritualis ; Confirmatio contra infirmi- 
tatem animi quae in nuper natis invenitur ; Eucharistia contra 
labilitatem animi ad peccandum ; Poenitentia contra actuale 
peccatum post Baptisma commissum J Extrema Unctio contra 
reliquias peccatorum, quae scii, non sunt sufficienter sublatae, 
aut ex negligentia, aut ex ignorantia ; Ordo contra dissolutionem 
multitudinis, Matrimonium in remedium contra concupiscentiam 
personalem et contra defectum multitudinis qui per mortem 
accidit »1 (a. 1). 

Notentur verba S. Thomae, ad 8 : « Ad deletionem peccati 
venialis non requiritur infusio gratiae. Unde cum in quolibet 
sacramento novae legis gratia infundatur, nullum sacramentum 
novae legis instituitur directe contra veniale ». 


99. Animadversio. — Ante saeculum XII nunquam 
inveniuntur omnia septem sacramenta simul numerata. Patres 
enim a) non systematice tractant de sacramentis, et non 
indicant nisi ea quae necessaria sunt ad peculiarem scopum quem 
sibi proponunt, saepius practicum, uti v. g. instructionem neo- 
phytorum, atque, propter disciplinam arcani, nonnunquam 
parce loquuntur et non prolixe de sacramentis agunt. — b) Prae- 
terea sacramenta, licet sub uno respectu quod gratiam causent 
sint similia, sub aliis respectibus sunt res maxime diversae ; 
unde Patres non enumerant simul nisi ea quae specialem simili- 
tudinem vel connexionem habent, uti v. g. sacramenta initiationis 
Christianae quae simul conferebantur, scii. Baptismus, Confir- 
matio et Eucharistia ; — vel sacramenta consecratoria : Baptismus, 
Confirmatio et Ordo, quibus aliquando connumeratur Eucha- 
ristia ; — vel ea quae sunt specialiter medicinalia : Poenitentia 
Extrema Unctio et Matrimonium. — c) Hinc apud Patres et 
alios scriptores invenitur doctrina specialis de singulis sacra- 
mentis, non autem doctrina generalis sacramentorum ; nec erat 
possibile : cum enim significatio vocis « sacramentum » nondum 
erat perfecte determinata, quandoque sub hoc eodem nomine 
simul cum sacramentis proprie dictis enumerabant alia signa 


l]. Aliae convenientiae ab aliis traduntur. Ita S. Albertus M. in 
IV Sent., d. 2, a. i, septem sacramenta opponit septem peccatis capi- 
talibus ; S. Bonaventura, in Breviloquio VI, 3, ea ordinat ad septem 
principales virtutes. 

sacral? aut etiam in signis sacris enumerandis auaedam sacra- 
menta poterant omittere. — d) At saeculo XII, sensu vocis 
sacramentum iam perfecte determinato, quando synthesis theo- 
logica totius doctrinae Christianae facta est, etiam ceperunt 
tractare de sacramentis in generali, et statim invenitur enumeratio 


eorum completa et exclusive * in quam omnes dein unanimiter 
consentiunt. 


QUAESTIO SECUNDA. 


DE ORDINE SACRAMENTORUM. 


S. Th. Ill, q. 65, a. 2, 3, 4. 


100. Quadruplex distingui potest ordo seu com- 
paratio inter sacramenta : ordo naturae, dignitatis, 
necessitatis, et prioritatis in usu. 


Ordo naturae, qui servatur in ordinaria sacramentorum 
enumeratione, est ordo relationis ad perfectionem vitae 
spiritualis, qui iam fuit supra indicatus, n. 98. 


10i. Ordo dignitatis. — Eucharistia aliis omnibus est 
simpliciter dignior et perfectior : 


1° In quantum est signum sanctificationis, tum a) reme- 
morativum passionis Christi, quia perfectissime mortem 
Christi i. e. ipsam separationem corporis et sanguinis 
repraesentat (I Cor. XI, 24-25) ; tum b) demonstrativum 
gratiae, quia significat gratiam per modum nutritionis seu 
unionis animae ad Christum, et sic unionem animae ad 
alia membra Christo capiti unita, et unionem inter Ec- 
clesiam, corpus Christi mysticum, et caput Christum ; 


tum c) prognosticum gloriae, quia continet ipsum beati- 
tudinis obiectum. 


2? In quantum est causa sanctificationis, quia in ipsa 
continetur Christus substantialiter, in aliis sacramentis 


1. Ita Petrus Damianus enumerat duodecim sacramenta, Hildebertus 
novem. Bernardus ait esse multa, inter quae recenset lotionem pedum. 

2. Enumerationem comoletam 7 sacramentorum iam tradit auctor 
Sententiarum Divinitaris, probabiliter circa TIA7-TTAS., forsan antea S.Otto 
Bambergensis in sermone habito in initio saec. XII, at alii sermonem 
dicunt compositum s bioerapho, qui tamen scripsit circa 1150-1152. 
Eam adoptavit Petrus Lombardus et dein omnes. Qui usus communis 
constat ex prof, fidei Waldensibus imposita ab Innocentio III. 

continetur tantum virtus instrumentalis a Christo partici- 
pata. 

3" In quantum est actus religionis ; etenim ut sacrificium 
est actus principalis cultus externi, in quo ipse Christus 
perfectissime protestatur Dei excellentiam et nostram 
sublectionem. 


Hinc alia sacramenta ad Eucharistiam ordinantur ut ad finem : 
Ordo ad eius confectionem, Matrimonium ad eius repraesentatio- 
nem, alia ad eius receptionem saltem meliorem. Cfr. C. Trid., 
sess. 13, c. 3. 

Post Eucharistiam reliqua veniunt ordine sequenti : Ordo, 
Confirmatio, Baptismus, Extrema Unctio, Poenitentia, Matri- 
monium, nam non esse inter se paria testatur C. Trid., sess. 
7, can. 3; quae tamen possunt esse digniora secundum quid : 
Baptismus ratione necessitatis, Ordo et Confirmatio ratione mi- 
nisterii quia non conferuntur nisi ab episcopo ; Matrimonium 
ratione significationis. 


102. Ordo necessitatis. — Tria sacramenta sunt 
simpliciter necessaria necessitate medii ad vitam spiritualem : 
Baptismus absolute omnibus, Poenitentia sub conditione 
lapsis post Baptismum, Ordo Ecclesiae (Prov. XI, 14). 
Alia non sunt necessaria nisi necessitate convenientiae, 
quatenus sine ipsis non habetur vita spiritualis ita con- 
venienter. 

Necessitate praecepti necessaria sunt Baptismus et 
Eucharistia, Poenitentia vero sub conditione peccati post 
Baptismum commissi. De Ordine et Matrimonio non datur 
praeceptum, quia non spectant ad omnes. Item de Con- 
firmatione et Extrema Unctione probabiliter non datur 
per se rigorosum praeceptum ; in praxi tamen qui ea, data 
opportunitate, negaret, facile peccaret per accidens, ex con- 
temptu, vel negligentia tanti medii salutis, vel scandalo.Etin 
hoc sensu intelligendum putamus Codicem, 0311.78761944. 


103. Ordo prioritatis in usu. —Est duplex: Unus quoad 
valorem, et sic Baptismus praecedere debet alia sacramenta. Alius 
quoad liceitatem, et sic Confirmatio debet praecedere Ordinem, 
ordo inferior superiorem ; pariter supposito peccato, Poenitentia 
praemitti debet in re susceptioni Eucharistiae, et saltem in voto 
aliorum susceptioni sacramentorum vivorum. 

APPENDIX. 


DE CAEREMONIIS SACRAMENTORUM 
ET SACRAMENTALIBUS. 


Articulus I. 


De Caeremoniis Sacramentorum. 


104. Caeremoniae sunt ritus accidentales in solernni sacramen- 
torum administratione adhiberi soliti. Unde a sacramentis differunt, 
quia non sunt institutionis divinae sed ecclesiasticae ; et quia ad gratiam 
conferendam non directe ordinantur, sed ad venerationem erga sacra- 
menta et devotionem promovendam. 

Protestantes illas contemnunt ut superstitiosas. At inde ab initio 
semper quaedam caeremoniae in sacris ministrandis fuerunt adhibitae 
in Ecclesia, cui potestas data est instituendi omnia quae ad convenientiam 
cultus et sacramentorum ministratioiiis pertinent, ut docet C. Trid., 
sess. 22, c. 5. Unde sess. 7, can. 13 definit: « Si quis dixerit receptos et 
approbatos Ecclesiae catholicae ritus, in solemni sacramentorum admi- 
nistratione adhiberi consuetos, aut contemni, aut sine peccato a ministris 
pro libitu omitti, aut in novos alios per quemcumque ecclesiarum pasto- 
rem mutari posse, à. s. ». 


105. Caeremoniarum utilitas est multiplex : 1) conferunt ad 
ornatum et maiestatem divini cultus et reverentiam sacramentorum, ita 
quod sancta sancte tractentur, dum maiorem reverentiam in ministris, 
suscipientibus et adstantibus excitant; 2) vivide declarant et veluti 
oculis visibilem reddunt mirabilem efficaciam sacramentorum, et intel- 
lectum quasi manuducunt ut doctrinam sacramentariam capiat atque 
sibi impressam retineat; 3) ita mentem erigunt ad contemplationem 
divinorum, et fidem ac charitatem excitant ; 4) addi potest quod membra 
Ecclesiae discernunt ab haereticis qui has caeremonias non observant. 


106. Obligatio servandi caeremonias ex genere suo gravis est, 
ita ut ministri in conscientia et sub peccato teneantur caeremonias servare, 
sive ab Ecclesia universali sjve in particulari sua regione aut ordine vel 
ritu praescriptas ; nisi necessitas excuset. Quodsi res arbitrio relinqueretur 
ministrorum, maxima nasceretur difformitas et confusio. 

Secluso etiam contemptu aut scandalo, peccant qui sine iusta ratione 
caeremonias omittunt aut mutant, graviter vel leviter secundum mate- 
riam ; haec eo facilius erit gravis quo caeremoniae sint altioris signifi- 
cationis, aut effectum habeant specialem, aut non serventur in maiori 
quantitate, aut exinde natum sit sequi maius fidelium scandalum- 


Articulus H. 


De Sacratnentalibus. 


107. Sacramentale etymologice est id quod ad sacramentum 
pertinet; unde caeremoniae ritum essentialem Sacramentorum con- 
comitantes, ab antiquis theologis saepe vocantur sacramentalia. Usu 
tamen hodierno, sub hoc nomine veniunt ritus ecclesiastici qui peculiarem 
cum sacramentis similitudinem habent, et sunt quasi minora sacramenta 


i. Vox : sacramentalia, iam adhibetur a Petro Lombardo, in IV, d. 6, H. 

Differentiam simul et analogiam habent cum sacramentis : signa practice 
sunt quae aliquatenus divino Cultui deputant, et effectum habent sed 
gratia sacramentali inferiorem. Sunt enim res aut actiones quibus 
Ecclesia in aliquam sacramentorum imitationem uti solet ad obtinendos 
ex sua impetratione effectus praesertim spirituales (can. 1144). Definiri 
possunt : ritus sensibil ;s et sacri ab Ecclesia instituti ad quosdam effectus 
tumspirituales tum temporales significandos et producendos. Dicuntur: 

1) ritus sensibiles: sunt enim rés uti aqua benedicta, agnus Dei, cereus 
paschalis, aut actiones uti benedictiones personarum vel rerum, signum 
crucis, oratio Confiteor ; 

2) ab Ecclesia instituti, quae tamen potestatem ea instituendi al ipso 
Christo receperit ; unde si quaedam independenter ab Ecclesia extitt tint, 
tamen ab Ecclesia habent quod sacramentalia sint, stabiliter sCil. instituta. 
Hinc can. 1145 : « nova sacramentalia constituere aut recepta authentice 
interpretari, ex eisdem aliqua abolere aut mutare, sola potest Sedes 
Apostolica » ; 

3) ad quosdam effectus significandos et producendos tum praesertim spiri- 
tuales tum temporales: ex sua Ecclesia: impetratione scii, obtinendos. 

Hinc distinguuntur a) a meris sacramentorum caeremoniis, ut vestis 
candida in Baptismo aut paramenta sacra, quae unice ad ornamentum 
cultus et reverentiam conciliandam sacramentis ordinantur et ad eorum 
efficaciam significandam ; b) a sacramentis, tum ratione originis, tum 
ratione effectus qui non est ipsa iustificatio et habitualis gratia aut eius 
augmentum, tum ratione modi operandi, quia non sunt causa: efficientes 
ex opere operato, sed ut causae morales influunt ex opere operantis Eccle- 
siae et vi ipsius impetrationis. 


10S. Benedictiones sacramentalia plerumque consti- 
tuunt vel et sacramentalia sunt.-— Distinguuntur benedictiones: 


1) Constitutivae, quibus res aut persona fit sacra i. e. divino cultui 
deputatur aut consecratur : ita benedictio ecclesiae, oratorii, Campanae, 
vasorum, paramentorum ; consecratio templi, altaris, calicis ; benedictio 
abbatis aut virginis ; deputatio clerici ad ministerium divinum per 
tonsuram. Sunt causa efficiens rei sacrae, et per se sacramentalia proprie 
non sunt ; per accidens tamen possunt esse si ipsa benedictione vel usu 
rei benedictae bona nobis obvenienda impetrant tamquam causa moralis, 
ut v. g. rosarium aut scapulare benedictum. 

2) Invocativae, quibus rei vel personae a Dei benignitate aliquod 
particulare beneficium impetratur. Sunt sacramentalia, ut causae morales 
effectum obtinentes : ita benedictio mulieris, infantis, infirmi, nuptiarum, 
agri, domus, mensae, alimentorum, animalium. 

3) Constitutivae et simul invocativae, quibus res eo fine benedicuntur 
ut ex earum applicatione vel usu aliquod bonum permanenter in hominem 
redundet vel aliquod malum avertatur : ita panes benedicti aut cineres, 
palmae benedictae, numismata, agnus Dei, aqua lustralis, etc. 

4) Ad has ultimas referuntur exorcismi ad repellendam actionem 
nocivam daemonis in personas aut res: in iis mbcentur formulae invoca- 
tivae et simul daemoni iubetur et constituitur necessitas ut ab actione 
nociva desistat. 

'Hinc ad tres species reducuntur sacramentalia : a) ad benedictiones 
Ecclesiae, b) ad rerum benedictarum usum, et c'i ad exorcismos. 

Olim solebant aliae tradi divisiones, sed nec erant scientificae nec 

sufficienter fundatae. 


109. Efficacia sacramentalium ex hucusque expositis sat 
intelligitur. Obtinent scii, quatuor effectus 


1) collationem gratiae actualis ad officia specialia peragenda, ad opera 
salutaria, aut fervorem charitatis ; 


DE SACRAMENTIS IN GENERALI 95 


2) remissionem peccati venialis vel et poenae temporalis, quatenus 
excitant motum contritionis, aut retractationem peccati saltem implicite 
continent vel satisfactionem ; 

3) cohibitionem et repulsionem daemonis; 


4) largitionem boni temporalis, v. g. sanitatis, aut prosperitatis agro- 
rum, in quantum utile esse possit ad salutem. 

Obtinentur ex opere operantis Ecclesiae, non ex dispositionibus 
ministrantis aut suscipientis, licet in maiori aut minori gradu secundum 
dispositiones suscipientis a quibus pendent tamquam a conditione ; 
a dispositionibus vero ministrantis v. g. viri sanctissimi non pendent, 
sed ex ipsis addi potest alius effectus ex opere operantis ministri. 

Non tamen obtinentur immediate, nec infallibiliter, quia deesse 
possunt conditiones requisitae ut oratio sit ineffabiliter efficax, et adesse 
Obex ex parte rei petitae aut ex parte hominis ; at datis conditionibus 
requisitis, impetrationes Ecclesiae infallibiliter exaudiuntur. 


no. Dispositiones iuris canonici. — 4A: De ministro sta- 
tuuntur : 


can. 1146: «Legitimus sacramentalium minister est clericus, cui ad 
id potestas collata sit quique a competente auctoritate ecclesiastica non 
sit prohibitus eamdem exercere », uti prohibetur excommunicatis et 
personaliter interdictis, etiam si requirantur post sententiam, nisi in 
mortis periculo (can. 2261 et 2275). 


can. 1147: « $ 1. Consecrationes nemo qui charactere episcopali careat 
valide peragere potest, nisi qui vel iure vel apostolico induito id ei 
permittatur ». 


$ 2. « Benedictiones autem impertire potest quilibet presbyter, exceptis 
lis quae Romano Pontifici aut Episcopo aliisve reserventur ». Pontifici 
reservantur pallium aut agnus Dei, parocho benedictio nuptialis et 
domorum sabbato sancto, episcopo benedictio Ecclesiae aut campanae 
solemnis. 


$ 3. « Benedictio reservata quae a presbytero datur sine necessaria 


licentia illicita est, sed valida, nisi in reservatione Sedes Apostolica aliud 
expresserit ». 


$ 4. «Diaconi et lectores illas tantum valide et licite benedictiones dare 
possunt, quae ipsis expresse a iure permittuntur ». 


B. De ritu servando : 


can. 1148: « $ 1. In sacramentalibus conficiendis seu administrandis 
accurate serventur ritus ab Ecclesia probati. 


$ 2. Consecrationes ac benedictiones sive constitutivae sive invocativae 
invalidae sunt, si adhibita non fuerit formula ab Ecclesia praescripta ». 


C. De subiecto : 


can. 1149: «Benedictiones, imprimis impertiendae catholicis, dari 
quoque possunt catechumenis, imo, nisi obstet Ecclesiae prohibitio, etiam 
acatholicis ad obtinendum fidei lumen vel, una cum illo, Corporis sani- 
tatem ». Attamen ea recipere prohibentur excommunicari et personaliter 
interdicti post sententiam (can. 2260 et 2275), et qui matrimonium 
mixtum sine Ecclesiae dispensatione inire ausi sunt (can. 2375). 


can. 1152: «Exorcismi a legitimis ministris fieri possunt non solum 
in fideles et catechumenos, sed etiam in acatholicos vel excommunicatos ». 


TRACTATUS 


DE BAPTISMO. 


INTRODUCTIO. 


in. Primum sacramentum est Baptismus, omnia 
alia ordine receptionis et necessitatis praecedens, utpote 
quo regeneramur in vitam spiritualem. Vocatur a voce 
graeca Bantičw quae proprie idem significat ac immergere, 
tingere, abluere {plonger, laver; — dompelen, doperi); 
unde significat ablutionem, et vario sensu usurpatur, 
etiam in Scripturis, sive pro lotione communi (ludjth, 
XII, 7), sive pro lotione legali et rituali (Neh. IV, 23; 
Mc. VII, 4 ; Hebr. IX, 10), sive pro baptismo Iohannis 
(Mt. IIL, 7, 11), sive denique pro baptismo christiano 
(Mt. XXVIII, 19 ; Mc. XVI, 16). Metaphorice autem pro 
ingenti afflictione, ut pro passione Christi (Le. XII, 50 ; 
Mç. X, 38); et pro copiosa effusione gratiae Spiritus 
sancti (Act. I, 5). 

Sensu autem strictiore et theologico sumitur pro sacra- 


mento regenerationis per lavacrum aquae et expressam 
SS, Trinitatis invocationem 


112. Baptismus definitur : Sacramentum N. L. a Christo 
Domino institutum, in quo per ablutionem aquae sub invo- 
catione SS. Trinitatis a ministro impertitam, homo viator 
regeneratur in vitam  supernaturalem et divinam | atque 
Ecclesiae aggregatur. In qua definitione indicatur : 

i? Genus ad quod Baptismus pertinet: sacramentum 
N. Legis, 

20 Auctor Baptismi seu causa efficiens principalis : 
a Christo Domino institutum, 

30 Materia : in quo per ablutionem aquae, 

4° Forma : sub invocatione SS, Trinitatis, 

5? Causa ministerialis : a ministro impertitam, 

6? Subiectum : homo viator, 

7° Effectus tum principalis seu gratia : regeneratur in 
vitam supernaturalem et divinam, tum secundarius seu 
character : atque Ecclesiae aggregatur. 


113. Baptismus variis nominibus fuit designatus : 


1) A materia dicitur lavacrum (Aov- oóv) aquae (Eph. V, 26), 
sacramentum aquae, unda genitalis, fluvius aquae vitalis. 

2) A forma sigillum (oqpayi ; Il Cor. I, 22), signaculum vel 
obsignatio fidei, sacramentum fidei, signaculum SS. Trinitatis. 

3) Ab effectu: lavacrum regenerationis et renovationis (Tit. 
IIL, 5 ; Herm. sim. IX, 16), ablutio peccatorum (Act. XXII, 16), 
et illuminatio (qoroaó : II Cor. IV, 4, 6 ; Hebr. VI, 4) prae- 
sertim apud Graecos. 


114. Divisio tractatus. — Tractatus dividitur in quin- 
que quaestiones : 


o 


1? De ipso Baptismi sacramento : a) de eius institutione, 
b) de materia, c) de forma. 

2? De effectibus Baptismi. 

3? De necessitate Baptismi. 

40 De ministro Baptismi. 

5? De subiecto Baptismi, scii, de baptizandis a) adultis, 
b) pueris, c) filiis acatholicorum, d) nonnatis, e) abortivis, 
f) monstris, et g) rebaptizandis sub conditione. 

Accedit appendix de caeremoniis Baptismi 


i. Praeter generalia de Sacramentis, specialia de Baptismate utiliter 
conferri possunt: S. Thomas, III, q. 66-71 cum comm. Caietani, Sylvii 


et Billuart ; — item Suarez ; — inter recentiores : Tanquerey in Th. dog- 
matica et morali ; De Smet, De Sacramentis in genere, Baptismo et Confir- 
matione; — dogmatici ut Billot, Van Noort et Hugon ; — historici et 


positivae scientiae cultores : Corblet, Histoire dogmatique, liturgique, 
archéologique du Sacrement de Baptéme; Ennoni, Le Baptéme dans VEglise 
primitive; Diet, de Théol., art. Baptéme; Imposition des mains; Coppens, 
L'Imposition des mains et les rites connexes; d'Alés, De Baptismo et Confir- 
matione; pro quaestionibus practicis S. Alphonsus et manualia modema 
omnibus nota ; inter canonistas Cappello, Tractatus canonico-moralis de 
Sacramentis, I ; Claeys-Bouaert et Simenon, Manuale luris Canonici. 


Summa Theologiae Moralii III. — 7 

QUAESTIO PRIMA. 


DE IPSO BAPTISMI SACRAMENTO. 
Articulus I. 
De Baptismi Institutione. 


S. Th. Ill, q. 66, a. i et 2. 


115. Status quaestionis. — Reformatores admittebant 
Baptismum a Christo fuisse institutum, sed virtutem 
sacramenti negabant, cum dicerent solum valere ad exci- 
tandam fidem ac proinde baptismupi Iohannis eamdem 
vim habuisse cum Baptismo Christi. Protestantes autem 
liberales et Modernistae negant Christum instituisse 
Baptismum. 


Contendunt enim Christum fundasse religionem mere spiri- 
tualem absque ritibus externis, et Christianos ritum Baptismi a 
ludaeis aut Graecis esse mutuatos ; — aut asserunt Christum 
retinuisse baptismum Iohannis ut symbolum purificationis et 
poenitentiae, Christianam vero communitatem primitivam bap- 
tismo rationem et necessitatem sacramenti adiunxisse. Hinc 
damnata fuit prop. 42 Modernistarum: «Communitas Christiana 
necessitatem baptismi induxit, adoptans illum tamquam ritum 
necessarium eique professionis Christianae obligationes adnec- 
tens ». 

Contra quos catholici omnes ut dogma tenent sacramentum 
Baptismi fuisse ab ipso Christo institutum, licet de tempore 
institutionis diverse sentiant. 


116. Thesis Baptismus est verum sacramentum a 
Christo institutum, a baptismo Iohannis essentialiter 
diversum. — Est de fide : primum ex C. Trid., sess. 7, 
de Sacr., can. 1 confirmante C. Flor. ; alterum ex eadem 
sess., de Bapt., can. 1. 


Probatur ; 1) Ex verbis Christi qui omnia elementa sacramenti 
indicavit : a) vim regenerandi hominem Baptismo tribuit et 
aperiendi regnum Dei (Ioh. III, 5)5 b) determinavit materiam 
scii, ablutionem, et. formam, invocationem SS. Trinitatis (Mt. 
XXVIII, 19) ; c) in perpetuum instituit (ib. 20) et legem statuit 
universalem necessario servandam ad obtentionem salutis (Ioh. 
III, 5; Mc. XVI, 16). 


2) Ex praxi Ecclesiae universalis inde ab initio : ab ipso die 
Pentecostes Baptismi ritus adfaibetur ab apostolis in remissionem 

peccatorum (Act. II, 3&; 41 ; VIII, 12, 38 ; XVI, i4-t5j 33)» 
quern in nomine seu auctoritate lesu ministrant (II, 38; VIII, 16 ; 
XIX, 1-5) quique omnibus imponitur ut conditio aggregationis 
ad communitatem Christianam, etiam Paulo qui a Christo mis- 
sionem acceperat (IX, 18), Cornelio qui visibiliter recepit Spiritum 
sanctum (X, 44-48) et iis qui receperunt baptismum Iohannis 
(XIX, 1-5). Quem ritum Ecclesia semper ut necessarium retinuit, 
ut iam testantur Didaché VII ; ep. Barn. X1 ; Hermas, simii. 
IX, 16 ; lustinus, Ap. I, 61. Quae declarari nequeunt nisi Bap- 
tismus ab ipso Christo fuisset institutus ; quod ceteroquin 
Evangelistae aperte testantur (Mt. XXVIII, 19 ; Mc. XVI, 16 ; 
Ioh. III, 5). 


117. Baptismus videtur fuisse institutus quando 
Christus a Iohanne fuit Baptizatus (Mt. Ill, 16 sq.). 


Tunc enim, secundum S. Thomam, a. 2, aquae contulit suam 
significationem sacramentalem atque virtutem sanctificandi con- 
tactu carnis suae in praesentia manifestationis SS. Trinitatis ; 
efficaciam tamen definitivam morte sua et passione in cuius 
virtute sacramenta operantur ; denique praeceptivo mandato Bap- 
tismum omnibus imposuit ante ascensionem (Mt. XXVIII, 19). 


Sunt tamen qui aliter sentiunt 

a) Quidam, ut Alexander Alensis, solum post Christi resurrec- 
tionem dicunt Baptismum institutum ; sed hoc non videtur 
admittendum, tum quia Christus et apostoli vivente Christo 
baptizaverunt (Ioh. III, 22 ; IV, 1-2), quod de baptismo Iohannis 
minus bene intelligeretur, tum quia apostoli recepissent Eucha- 
ristiam et Ordinem ante Baptismum, quod non videtur conve- 
niens. 

b) Alii, ut S. Bernardus et Estius, aiunt Christum instituisse 
Baptismum, dicendo ad Nicodemum : Nisi quis renatus fuerit 
ex aqua... (Ioh. III, 5) ; sed non Videtur sacramentum instituisse 
in colloquio privato. 

c) Denique alii, ut plures Scotjstae, Suarez, Wirceburgenses, 
Pesch, tempus indicant quo Christus apostolos misit ad praedi- 
candum (Mt. X, 1-10 ; Le. IX, I sq. ; Mc. III, 15 ; VI, 7) ; sed 
huius assertionis nullum assignatur fundamentum positivum. 


118. Animadversio. — «In sacramento Baptismi est tria 
considerare ` aliquid scii, quod est sacramentum tantum ; aliquid 
autem quod est res et sacramentum ; aliquid vero quod est res 
tantum. Sacramentum tantum est aliquid visibile exterius exiStens, 
quod scjl. est signum interioris effectus : hoc enim pertinet ad 
rationem sacramenti ; exterius autem suppositum sensui est ipsa 
aqua, et eius usus, qui est ablutio... facta sub forma praescripta 
verborum. Res autem et sacramentum est character baptismatis, 
qui est res significata per exteriorem ablutionem ; et est signum 
sacramentale interioris iustificationis quae est res tantum huius 
sacramenti, scii, significata, et non significans » (a. 1). 

Articulus II. 


De Materia Baptismi. 
S. Th. Ill, q. 66, a. 3, 4, 7, 8. 


119. Errores.— Circa materiam Baptismi plures erraverunt. 
Gnostici quidam et Manichaei, testibus Irenaeo, Tertulliano, 
Augustino, e collatione Baptismi excludebant aquam, quam 
dicebant ortam a principio malo ; asseclae Marci oleum aquae 
admiscebant; discipuli Simonis magi et Cathari, ad litteram 
sumentes verba Mt. III, 11, ut materiam ponebant ignem, et 
ideo baptizabant in loco tenebroso medias inter lampades. 

Luther et Deza contendebant quidquid balnei loco esse pptest, 
deficiente aqua, aptum esse ad Baptismum. Calvinus, licet 
agnosceret aquam requiri in Baptismo, vocem « aqua » in textu 
Ioh. II, 5 intellexit metaphorice de aqua viva, seu Spiritu 
vivificante ad instar aquae. Quakeri Baptismum aquae ut ritum 
iudaicum Répudiant, et nonnisi spiritualem Baptismum agnoscunt 
qui est in testimonio bonae conscientiae et Spiritus sancti re- 
ceptione. 

Baptistae et Anabaptistae, sicut plures Graeci schismatici cum 
Marco Ephesino, solum Baptismum admittunt per immersionem, 
modum in Ecclesia latina a saec. XIV communius usitatum 
habent invalidum vel et haereticum. 


120. Principium I. Materia Baptismi remota est 
omnis et sola aqua naturalis (can. 737). — Est de fide 
definitum in Cone. Trid., sess. 7 de Bapt, can. 2: «Si 
quis dixerit aquam veram et naturalem non esse de neces- 
sitate Baptismi (contra Luther), atque ideo verba illa 
D. N. I. C. : Nisi quis renatus fuerit ex aqua et Spiritu s. 
ad metaphoram aliquam  detorserit (contra Calvinum), 
anathema sit ». 

Probatur : 1) Ex documentis revelationis. Christus determinavit 
aquam (Ioh. III, 5 et 22-26), Apostoli nonnisi in aqua baptizant 
(Act. VIIL, 27-39 5 X, 44-48). Unde Paulus Baptismum vocat 
lavacrum aquae (Eph. V, 26), et Petrus in ia ep. III, 20 : « .Arca 
in qua... animae salvae factae per aquam, quod et vos similis 
formae salvos facit Baptisma ». Primitiva Ecclesia hanc praxim 
firmiter tenet, ut constat ex Didaché VII ; ep, Barn. XI ; lust, 
ap. L, 61 ; Patres confutant haereticos qui aquam non adhibent ; 


Liturgiae omnes ab initio aquam praescribunt ; Innocentius III 
declarat aquam ad verum Baptismum necessariam. Quod Concilia 


confitentur: Lat. IV, c. 1; Vien., cqnst. de fide cath. ; et Flor., 
pro Arm. 
2) Ex convenientia rationis: « Ex institutione divina aqua est 


propria materia Baptismi ; et hoc convenienter... a) quantum 
ad effectus Baptismi, quibus competunt aquae proprietates quae 
sub humiditate lavat, ex quo conveniens est ad significandam et 

causandam ablutionem peccatorum; sUa frigiditate etiam temperat 
superfluitatem caloris, et ex hoc competit ad mitigandam concu- 
piscentiam fomitis ; sua diaphaneitate est luminis susceptiva, unde 
competit Baptismo, in quantum est fidei sacramentum... ; — 
b) quia ratione suae communitatis et abundantiae est conveniens 


materia necessitatis huius sacramenti : potest enim ubique de 
faciji haberi » (a. 3). 


121. Ad validitatem Baptismi requiritur aqua 
naturalis seu elementaris in statu liquido, i. e. 
omne quod usu et nomine aquae venit apud homines. 


Talis est aqua fluminum, pluviae, putei, fontis, stagnorum, 
cisternarum, balnei, paludis, lacuum, maris, sive amara sit aut 
venenata sive dulcis, sive calida et fervens sive frigida et gelida, 
sive benedicta sit sive non sit. Item aqua resoluta ex nive, gelu, 
grandine, rore, nebulis, vaporibus condensatis, vel fluens ex 
lapidibus (quod dicitur sudor pavimenti), foliis, aut parietibus 
nimbosp vel hiberno tempore ; item aqua arte chemica aut 
distillatione alterius elementi obtenta, si ab elementis extraneis 
sit pura ; item aqua mixta cum materia extranea in parva quanti- 
tate, modo non tantum chemice sed etiam secundum communem 
aestimationem aqua sit certo praedominans et adhuc vocetur 
aqua, v. g. aqua putrida (S. Off. 17 apr. 1839), turbida aUt parum 
lutosa, mineralis, sulphurea, ferruginea, etc. 

Hinc 1) materia invalida sunt : vinum, oleum, ius carnis vel 
adipis, humores corporis animalis aut humani : lac, sanguis, 
urina, saliva, lacrymae, sudor, pituita, liquor amnii, sputum, 
phlegmata, etc ; — succus ex arboribus, fructibus (pomis, pyris, 
cerasis), floribus, herbis, radicibus, granis expressus; — nix, 
glacies, grando, pruina, vapor et alia non resoluta quia non sunt 
apta ad ablutionem ; aqua valde permixta ita ut plus habeat 
de aliena substantia quam de aqua, vel non sit amplius apta 
ablutioni, v. g. lutum, atramentum, cerevisia valde bona, bonum 
caffaeum, bona thea, bonum iusculum, lixivium. Haec enim omnia 
non sunt aqua ; vel si sunt, secundum communem aestimationem 
non habent usum nec nomen aquae. 

2) Materia dubia sunt iusculum tenue, lixivium non nimis 
crassum, parva cerevisia, aqua theana vel caffaema ordinaria, 
parvum atramentum, aqua ex sale resoluta, aqua artificialis 
distillatione extracta ex floribus vel herbis, v. g. rosacea, violacea, 
etc. aut fluens ex vite vel arboribus. 





122. Ad liceitatem requiritur aqua pura ac inunda ; 
in Baptismo autem solemni, aqua ad hoc specialiter 
consecrata. Baptismus autem solemnis est ille qui 
ministratur cum omnibus caeremoniis (can. 737, $ 2) 


sicuti, extra periculum mortis, regulariter est conferendus 
(can. 759, 8 2). 

Graviter peccat, contra reverentiam sacramenti, ille qui 
sine necessitate adhibet aquam impuram, sordidam, tur- 
bidam, — vel qui in Baptismo solemni non utitur aqua 
consecrata (can. 757, $ 1) : quodsi in casu necessitatis 
desit aqua consecrata, adhibeatur benedicta, secus naturalis 
(S. Off., 20 iun. 1883) » extra casum necessitatis nova est 
benedicenda (17 apr. 1839). 

In Baptismo mere privato seu non solemni, melius est 
uti aqua benedicta, — vel si baptizans sit sacerdos aut 
diaconus, etiam aqua consecrata ; alii aqua consecrata uti 
non possunt. 


123. Principium Il. Materia Baptismi proxima est 
exterior corporis ablutio, — quae non solum per 
im mmersionem, sed etiam per infusionem aut asper- 
sionem valida esse potest. — Primum pertinet ad fidem, 
uti constat ex universali praedicatione et usu Ecclesiae, 
atque ipsa significatione nominis: Baptismus indicatur 
multisque locis Scripturae (Act. II, 38 ; XXII, 16 ; I Cor. 
VL ii ; Eph. V, 26; Tit. III, 5; Hebr. X, 22), et patet 
ex unanimi testimonio Patrum et Liturgiarum (can. 737). 

Alterum est certum doctrina Ecclesiae quae ex ritualibus 
et ex praxi liturgiae constat, et in Codice iuris refertur, 
can. 758 ; ad quod etiam referri potest definitio C. Trid., 
sess. 7 de Bapt., can. 3. 


Probatur : 1) Nomen : Baptismus, licet etymologice significet 
immersionem, usu tamen communi, etiam in Scripturis relato, 
significat omnem ablutionem (n, ni). 

2) Ad essentiam Baptismi pertinet ablutio aquae per quam 
Significatur interior ablutio peccatorum ; qua servata servatur 
essentia sacramenti. Atqui servatur non solum per immersionem, 
sed etiam per infusionem aut aspersionem quae, dummodo aqua 
fluat, vere abluit. Érgo non solum per immersionem, sed etiam 
per infusionem aut aspersionem servatur essentia ac proinde 
valor Baptismi. 

3) Ab initio, usitatus aliquando fuit modus baptizandi per 
infusionem aut aspersionem, uti explicite testatur Didaché VII, 3. 
Ceterum ipsi apostoli videntur ita baptizasse in Pentecoste una 
die trja millia, altera vero quinque millia hominum (Act. II, 41), 
cum in his circumstantiis ritus immersionis vix fuerit possibilis ; 
item quando S. Paulus baptizavit custodem in carcere (XVI, 33). 
Et in Baptismo per immersionem, qui erat ritus ordinarius, 
immersio apud adultos non solebat esse totalis, sed aqua ascen- 


DE BAPTISMO IO3 


debat usque ad genua vel medium corporis et simul effunde- 
batur super caput. Insuper Baptismus clinicorum qui in lecto 
decumbentes baptizabantur habitus est ut validus ; atque martyres 
in carcere vel in ipso loco supplicii per effusionem baptizati 
sunt. 

4) « Quandoque potest imminere necessitas (aliter baptizandi 
quam immersione) propter paucitatem aquae, vel propter debili- 
tatem baptizandi, cui potest imminere periculum mortis ex 
immersione. Et ideo dicendum est quod immersio non est de 
necessitate Baptismi » (a. 7). 

Neque obstat sola immersione figurari nostram cum Christo 
in sepulchro repositionem (Rom. VI, 3). — Etenim «in im- 
mersione expressius repraesentatur figura sepulturae Christi..., 
sed in aliis modis baptizandi repraesentatur aliquo modo, licet 
non ita expresse : nam quocumque modo fiat ablutio, corpus 
hominis, Vel aliqua pars eius aquae supponitur, sicut corpus 
Christi sub terra fuit positum » (ad 2). Ceteroquin haec figuralis 
significatio in Baptismo est mere secundaria. 


124. Ad validitatem Baptismi requiritur ablutio 
baptizandi a baptizante ; secus enim non verificaretur 
sensus formae, et Ceteroquin ita habet universalis traditio. 
Dicitur 

1) Ablutio, ad quam requiritur quod aqua corpus imme- 
diate et physice tangat et successive fluat ac decurrat per 
aliquam eius partem, ita ut censeatur lotum vel ablutum. 
Ad quod tamen parva quantitas sufficit ; nec est necesse 
ut sordes corporales abstergantur : Baptismatis enim 
ablutio ad solam emendationem spiritualem ordinatur. 
Fieri potest vel a) motu baptizandi in aqua, vel b) motu 
aquae in baptizandum ; nimirum : 

a) Per immersionem, ad quam requiritur i? ut quis in vel 
sub aqua moveatur; unde invalidus esset Baptismus si 
quis teneretur immotus in aqua immota ; 2? et probabiliter 
iuxta quosdam, etiam ut ex aqua extrahatur. 


Hinc dubie valida est ablutio occisiva qua aliquis proiiceret 
infantem in fluvium ; insuper est graviter illicita quia non sunt 
facienda mala ut eveniant bona : ipsa autem protectio in locum e 
quo puererui non potest iam de se mala est utpote tendens directe 
ad solam occisionem, nec immediate habet effectum bonum 
sicut ablutio, sed tantum mediate et per accidens, quia de facto 
terminatur potius ad aquam et ablutionem quam ad aliquid aliud. 
Ablutio scii, in casu est effectus proiectionis quae, etiam si non 
fieret in aquam, nihilominus mortem causaretl. — Est tamen 


I. Billuart, de Baptismo, art. 3, $ III 

licitum abluere aqua gelida, alia deficiente, etiamsi timeretur mors 
aliquantulum acceleranda, quia haec actio per se et immediate 
tendit ad ablutionem et sanctificationem, non ad occisionem 
unde mors eveniret per accidens et excellentiore bono compensa- 
retur vitae aeternae. 


b) Etiam per infusionem et per aspersionem, quamvis hic 
ultimus modus sit in praxi periculosus. Ad utramque 
requiritur aliquis motus aquae. 


Unde materia invalida est solus tactus aquae sine fluxu, uti 
gutta vel sudarium madidum manens in fronte ; facile dubia 
est ablutio una vel altera gutta aut per modum unctionis per- 
acta (S. Off. 14 dec. 1898) ; valida si quis motu digiti vel sudarii 
madefacti ablueret partem corporis. 


2) Ablutio baptizandi i. e. a) totius corporis vel partis 
praecipuae, scii, capitis in quo vigent omnes sensus inte- 
riores et exteriores (a. 7, ad 3). 


Validus est Baptismus si fiat super caput ulcerosa crusta 
opertum, quia crusta non est nisi cutis infantis ex morbo foede 
deturpata, et alias homo cuius totum caput variolis obductum 
esset, nec ablui nec baptizari posset ; — dubius est Baptismus 
si ablutio fiat in aliis membris quam capite, quia in nullo est 
integritas vitae sicut in capite ; et eo magi? dubius qtio fiat n 
membro minus notabili et a capite remotiore ; unde probabilius 
est validus si fiat in corde, pectore, collo, scapulis, humeris, 
magis dubius in brachio vel cruri, valde dubius in pede, manu, 
digito (can. 746, $ 2 et 3). 


b) ipsius corporis, quod debet physice et immediate 
tangi. 


Hinc dubitatur de valore Baptismi collati in capillis etiam 
capitis, quia non certo sunt partes corporis! ; magis dubius est 
si in barba vel unguibus ; valde dubius si in funiculo umbilicali 
aut in una fiat ex duabus membranis quae immediate involvunt 
infantem in utero matris quaeque nascuntur ex ovo : quamvis 


i. Quodsi caput sit crinibus coopertum, debet sacerdos, dum dextra 
manu aquam fundit super verticem capitis, sinistra crines discriminare 
vel curare ut aqua per tempora capitis decurrat vel, quod in praxi est 
facilius, conferre Baptismum in fronte quia in vertice esse abluendum 
nullibi praescribitur. (Cfr. Noldin, Th. M.., III, n. 60).— Quidam, ut 
Lugo et Génicot, existimant Baptismum collatum in capillis esse aeque 
certum ac in cuti, nam si crines animalis lavantur, animal dicitur ablutum 
Responderi tamen potest verum esse de animali quod aliter lavari non 
potest, non de homine qui natura sua crines ubique non habet, et ideo 
immediate valet ablui. 

enim sint originis foetalis, non tamen sunt pars permanens 
infantis sed potius involucrum aut instrumentum transitorium ; 
fere certo invalidus si in tertia fiat membrana exteriore foetum 
involvente, quia haec oritur ex substantia matris ; invalidus si in 
vestibus vel corpore matris (S. Off. 21 maii 1671). 


3) Ablutio a baptizante : si enim fieret a baptizato, vel 
a tertio, vel a sola causa naturali v. g. dum puer labitur 
in aquam, falsa forent verba : ego te baptizo. Unde invalidus 
est Baptismus in quo pronuntiatur forma sed non ab illo 
qui facit ablutionem (S. C. S., 17 nov. 1916). 


Valet Baptismus si quis tenet infantem sub aqua cadentem sine 
alterius ope vel ab altero iam effusa, quia tenens est sola causa 
ablutionis ; quodsi alter intendat vel sciat se infundere aquam 
in infantem, Baptismus est dubius quia dubitatur an ille qui tenet 
vel ille cuius ope aqua descendit sit causa ablutionis. 


125. Ad liceitatem est ille modus ablutionis ser- 
vandus qui in usu est apud singulas Ecclesias (can. 
758). — Graeci per trinam immersionem baptizant, quam 
etiam adhibere possunt dum apud Latinos commorantur ; 
at in Ecclesia latina generatim ablutio facienda est per 
infusionem trinam in modum crucis peragendam. 


Graviter peeçat qui, in Baptismo solemni, modum ablutionis 
usualem mutat, vel trinam infusionem non facit. Triplex ablutio 
inhonorem SS.Trinitatis ab initio Ecclesiae fuit usitata, ut testa- 
tur Didachè, VII, 4. 


Articulus III. 


De Forma Baptismi. 


S. Th. Ill, q. 66, a. 5 et 6. 


126. Principium. Forma Baptismi est : Ego te baptizo 
in nomine Patris et Filii et Spiritus sancti, aut alia aequi- 
valens (can. 737). — Est certum. 


Probatur : 1) Ex verbis Christi, Mt. XXVIII, 19, ut intellecta 
fuerunt in constanti et perpetua traditione Ecclesiae. 

2) Ex praxi Ecclesiae inde ab initio, ut constat ex testimoniis 
Didaché VII ; lustini Apol. Ï, 61; Tertulliani, de Bapt. 13 ; 
adv, Prax. 26; Cypr. ep. 73; Ambrosii, de Myst. IV, 20 ; Au- 
gustini, c. Don. VI, 25 ; Const. Apost. VII, 22 ; Can. Ap. can. 49 ; 
Can. Hipp., can. 133 ; atque ritualium graecorum et latinorum ; 
item Cone, Lat. IV, c. 1 Firmiter; C. Vien., const, de fide cath. ; 

Flor., pro Arm., et Trid., sess.7,de Bapt., can. 4, licet jd non sit 
directe obiectum definitionis. 

3) Ratione convenientiae : « Oportet quod in forma Baptismi 
exprimatur causa Baptismi. Est autem eius duplex causa : una 
quidem principalis, a qua virtutem habet, quae est sancta Tri- 
nitas ; alia autem instrumentalis scii, minister, qui tradit exterius 
sacramentum. Et ideo oportet in forma Baptismi de utraque fieri 
mentionem. Minister autem tangitur, cum dicitur : Ego te baptizo; 
causa principalis, cum dicitur : in nomine Patris et Filii et Spiritus 
sancti. Unde haec est conveniens forma Baptismi » (a. 5). Quod 
certo convenit sacramento initiationis fidei, cuius praecipuum 
mysterium est SS. Trinitas. 


127. Ad validitatem Baptismi, quinque in forma 


sunt exprimenda : persona baptizantis, — actus bapti- 
zandi in alterum exercitus, — persona baptizati, — unitas 
divinae essentiae, — trinitas personarum sub nominibus 


distinctis et, probabiliter, propriis N 

1? Persona baptizantis est exprimenda sive explicite, ut 
in forma latina, sive implicite saltem, ut in forma graeca : 
Baptizatur N. servus Christi, in nomine..., in qua vox 
baptizatur, ex adiunctis idem valet ac baptizatur a me, 
baptizatur hoc meo ministerio, ut explicat S. Thomas, 
a. 5, ad 1. 


Hinc omissio pronominis ego non invalidaret Baptismum in 
lingua latina ; in linguis modernis autem videndum an adsit 
intentio recte pronuntiandi formam et an actio ministri suffi- 
cienter ex adiunctis indicetur ; unde in praxi saepe erit invalidus 
Baptismuss. 


2? Actus baptizandi quoque est exprimendus, secus 


1. A modo loquendi recepto recedit De Smet, o. c., n. 233, dicens ad 
validitatem formae sufficere duo, nempe mentionem actionis baptismalis 
et invocationem distinctam SS. Trinitatis : non postulatui mentio personae 
ministrantis (ego) cum minister ipsa sacramentali operatione satis designa- 
tur ; nec mentio personae subiecti (te) quia in ipsa actione baptizandi 
certam personam afficiente, sufficienter determinatur subiectum, unde 
S. Off. validam decrevit formam Armeniorum in qua talis mentio deside- 
ratur : Baptizat (vel: baptizet) nunc manus mea in nomine...— Respon- 
demus, cum S, Thoma, a. 5, ad 2, requiri saltem mentionem implicitam 
aequivalentem,non solum ex parte materiae sed et ex parte formae ; unde 
et in praedicta forma Armeniorum verba : nunc, manus mea sufficienter 
indicant subiectum quod manus hic et nunc abluit. 

2. Non : baptizetur, ut plures dixerunt, sed id ex confusione ortum 
est propter similitudinem cum forrricerai 

3. Ita S. C. C. n febr. 1797 validam declaravit, ex intentione profe- 


rentis sufficienter clara, formam : < Enfante, te baptise en nom...» 
(Aertnijs, Th. M., II, n. 49, 2?). 

forma materiam non determinaret, cum infusio aquae ad 
varios fines posset fieri, ut animadvertit S. Thomas, ad 2, 
et certo constat ex damnatione prop. 27 ab Alex. VIII! ; 
— et quidem actus in praesenti exercitus, secus tempus 
praesens ; baptizo non verificaretur. 


Valet Baptismus si qiiis utatur voce synonyma : ego te abluo, 
lavo, mergo, tingo, intingo ; — non valet si cxprimatur sola 
voluntas baptizandi : ego volo tibi ministrare sacramentum 
Baptismi (S. Off. 23 iun. 1840), vel si actio praesens non ex- 
primatur : baptizatus est in nomine (S. C. P. F. 27 mart. 1631), 
vel si modus ablutionis non significetur sed alius modus vel 
solus effectus : ego te mundo, purgo, ungo, tibi ministro sacra- 
mentum remissionis peccatorum, etc. ; — dubius est si de hoc 
dubitetur : ego pono tibi (super te) aquam Dei (S. Off. 17 febr. 
1897) , ego te christianizo seu reddo christianU m23 


30 Persona baptizati est exprimenda, quia forma circa 
certam personam versari debet. 


Exprimitur per verbum te vel aliud aequivalens (S. C. P. F. 
5 iul. 1631), uti : baptizatur Paulus, metis hic, aut talis (N.) 
servus Christi, baptizo dominationem aut maiestatem vestram, 
vel : baptizo vos, si sint plures. 


40 Unitas divinae essentiae exprimitur verbis : in nomine. 


Hinc invalidus foret Baptismus si quis diceret : ip nominibus, 
vel simpliciter : in... aut cum Patre..., aut ex parte Patris... ; — 
vel : in nomine Patris et Filii, et gratia Spiritus sancti ; — vel: 
in nomine Patris per Filium in Spiritu sancto; — dubius si : in 
virtute, maiestate, auctoritate Patris..., vel : in uno Deo Patre, 
Filio, Spiritu sancto ; — vel: nomine sine in °’. Hisce in casibus, 
vel non sufficienter essentia Dei aut eius unitas exprimitur, vel 
saltem id incertum est 

Ambiguae sunt formae : cum nomine, in nomen (op den naatn) ; 


1. « Valuit aliquando Baptismus sub hac forma collatus : In nomine 
Patris... praetermissis : Ego te baptizo ». — Item Alex., III, c. 1, III, 42: 
« Si quis puerum in aqua immerserit in nomine P... et non dixerit : ego 
te baptizo in nomine..., non est puer baptizatus ». 

2. Per se significat effectum Baptismi, sed usu loquendi vox in quibus- 
dam linguis Significat actionem sacramentalem scii, ablutionem sacra- 
mentalem : baptizo. Ita pro lingua Slavonics, uti scimus ex approbatione 
ritualis slavonici (anno 1894). 

3. Hanc ultimam aliqui dixenmt ambiguam, propter decretum 
S. C. C., 12 sept. 1801, allegatum a N. Revue Théol.,X.K (1868), p.113. 
At animadvertit Lehmkuhl (Th. M., II, n. 89, nota 1) ita esse ex usu 
linguae italae vel etruscae, quo consueverunt supprimere litteram i ante 
m et n, ita ut n’ nome omnino sit : in nome ) quare minime constat id 
etiam valere in latina aliave lingua. 

Patris maioris, Filii minoris ; in nomine Patris, in nomine Filii, 
in nomine Spiritus sancti ; vel : ego te baptizo in nomine Patris, 
ego te baptizo in nomine Filii, ego te baptizo in nomine Spiritus 
sancti ; unde eorum validitas pendet ex intentione proferentis, 
et sic intelligenda sunt decreta romana quae loquuntur de primo 
et ultimo casul. Item locutiones aliquatenus corruptae, ut in 
nomine Patris et Filiae, in nomine Patrias et Filias, et forma : 
in nomine Dei Patris, et Dei Filii, et Dei Spiritus sancti, quam 
tamen aliqui ut dubiam habent. Similiter forma cui additur 
et B. M. V., vel : in nomine B. M. V., quia ex intentione pendet, 
an ipsi B. Virgini idem nomen tribuatur ac Deo ; quodsi quis 
diceret : in nomine B. M. V., et Patris..., esset ad minus dubia, 
si non invalida. 


5? Trinitas personarum est exprimenda 
a) sub nominibus distinctis. 


Hinc invalidus est Baptismus collatus in nomine lesu, Dei, 
Dei unius et trini, SS. Trinitatis, trium personarum, in nomine 
Paternitatis, Filiationis et Spirationis, in nomine matris, filii... 
Omissio prioris verbi et non reddit formam invalidam (S. C. C. 
12 sept. 1801) ; duplicis et, non repetito verbo : in nomine, reddit 
dubiam; secundi verbi et reddit ambiguam, unde validitas pendet 


ex intentione proferentis (S. C. C. 12 maii 1753), at secundum 
alios tunc est dubial. 


b) probabiliter etiam sub nominibus propriis. 


Unde dubius erit Baptismus collatus in nomine genitoris vel 


ingeniti, geniti et procedentis, spirati vel doni ; — creatoris, 
redemptoris et sanctificatoris ; — omnipotentis, sapientis et 
boni; — Patris, Christi lesu et Spiritus sancti ; rae, 2ae, 3** 


personae SS. Trinitatis ;—Patris et Filii et Spiritus, omittendo: 
sancti. 


128. Ad liceitatem requiritur ut forma adhibeatur 


ut in rituali indicatur propriae Ecclesiae ; nam unus- 


quisque ritum suum sequi debet (can. 733, $ 2 ; Rit. rom 
tit. 2, c. 1, n. 9). 


luxta rituale romanum forma est : N. ego te baptizo in nomine 
Patris, et Filii, ef Spiritus sancti, omisso Arnen (ita S. C. R. 
9 iun. 1853), qua voce olim populus vel clerus praesens respon- 
debat sacerdoti ministranti. Graeci e contra dicunt : Baptizatur 
N. servus Christi in nomine Patris et Filii et Spiritus sancti. Arnen. 
Parva mutatio, transpositio, additio vel omissio, quae sensum 


i. De sensu ultimi decreti non omnino concordant. Cfr. Lehmkuhl, 
l. c. nota 3. 

relinquit, per se est peccatum veniale ; notabilis mutatio etiam 
relinquens sensum est peccatum grave, v. g. si sacerdos latinus 
uteretur forma graeca aut vice versa. 


129: Animadversiones. — 1. Forma pronuntianda est 
simul cum infusione aquae, non solum moraliter, ità ut una 
alteri immediate succedat, sed etiam physice. Sic non solum ad 
liceitatem, sed etiam probabiliter ad validitatem, ita ut saltem 
partialiter pronuntietur forma durante ablutione. Quod in praxi 
omnino est tenendum, quia in dubio de valore sacramenti 
faciendum est id quod est tutius (n. 14). 

2. Olim disputatum est de validitate Baptismi collati in 
nomine lesu aut Christi, ob quasdam locutiones Scripturae 
(Rom. VI, 3 i Act. IL, 38; VIIL, 12, 16 ; X, 48 ; XIX, 5). Quem 
plures, ut P. Lombardus et Caietanus existimarunt omnibus 
temporibus validum]; alii autem ut S. Bonaventura, S. Thomas, 
Scorns, dixerunt ex speciali dispensatione aut ex instinctu Spiri- 
tus sancti factum fuisse ut solo tempore apostolico ita posset 
valide conferri. 

Prima sententia contradicit universae etantiquissimae traditioni, 
unde iussu Pii V fuit expuncta ex operibus Caietani. Altera 
sententia videtur improbabilis. Nunc enim meliores interpretes 
Scripturae putant verba «in nomine lesu» non exprimere 
formulam liturgicam seu ritualem Baptismi, sed esse formulam 
iuridicam, quae indicat Baptismi indolem : illum scii, a Christo 
institutum et eius auctoritate ac potestate ministratum, ab aliis 
baptismatibus ludaeorum et nominatim a baptismate Iohannis 
distinctum, quo homines Christo incorporantur et quem susci- 
piunt ad professionem hominis lesu. Ipsae quoque Scripturae 
hanc interpretationem innuunt (Act. XIX, 2-3) : cum enim 
S.Paulus discipulos Ephesinos reperiit in ignorantia Spiritus sancti, 
ab ipsis quaerit: «in quo ergo baptizati estis? », ita insinuans 
mentionem fieri de Spiritu sancto in ipsa collatione Baptismi. 

3. Quidam auctores moderni Baptismum antiquitus quandoque 
absque forma ministratum fuisse opinati sunt, quia in pluribus 
Baptismi descriptionibus forma non memoratur. Sed argumentum 
negativum nihil probat, quia sufficientia sunt documenta et 
antiquissima in quibus explicita fit mentio verborum formae. 


QUAESTIO SECUNDA. 


DE EFFECTIBUS BAPTISMI- 
S. Th. Ill, q. 69, et q. 66, a. 9. 


130. Effectus sacramenti Baptismi, etiam in infan- 
tibus, est regeneratio et renovatio in vita spirituali seu 


I. Allegant responsum Nicolai I ad Bulgares. At non agitur de actu 
infallibili, atque insuper de sensu illius disputatur. Cfr. Van Noort, 
o. c., n. 189. 

nativitas ad novam vitam supernaturalem, qua homo 
configuratur morti et resurrectioni Christi, et ideo a) mori- 
tur peccato, et b) vivit Deo. Quod Scripturae praedicant : 
primum in Act. II, 38 ; XXII, 16 ; I Cor. VI, 9-11 ; Rom. 
VI, 3-6 ; alterum in Ioh. III, 5-6 ; Tit. III, 5 ; Rom. VI, 
4-11 ; atque Patres id ab initio celebrant. Unde Baptismus : 

A. negative : In omnibus non ponentibus obicem, 
removet omne peccatum, et ideo causát 

1) remissionem peccati originalis, ad quod principaliter 
institutus est ; 

2) remissionem omnis peccati actualis, si quid commise- 
rint, sive mortalis sive etiam venialis ; 

3) remissionem omnis poenae peccato debitae, non 
soluin aeternae sed et temporalis, ita ut baptizatus statim 
post mortem intret in gloriam ; 

4) consequenter apertionem ianuae regni coelestis, a 
quo impedimur reatu culpae et poenae. 


Est de fide ex C. Trid., sess. 5, can. 5 et sess. 6,c. 7 et 14, quo 
confirmatur Flor., deer, pro Arm. 

Quodsi aliquis ponat obicem, obice per poenitentiam remoto, 
effectus praedictos consequitur (q. 69, à. 10), ita quod Poenitentia 
prius agat ut removens prohibens, Baptismus prius ut causa 
gratiae (ad 2) ; et ideo si quis propter obicem nondum consecutus 
sit quemdam effectum, ut remissionem peccati venialis, vi 
Baptismi remittetur postea simul cum poena debita, quando scii, 
retractat culpam, sive in hac vita, sive saltem in primo instanti 
post mortem. 


B. positive : Non ponentibus obicem confert gratiam, ut 
est de fide ex definitione C. Trid., sess. 5, can. 5 et sess. 7, 
can. 6 ; quod si obex adsit, Baptismus conferet gratiam eo 
momento quo obex postea per poenitentiam removebitur : 

1) gratiam habitualem gratum facientem, sine qua, 
iuxta fidem, non habetur remissio peccati, ut scimus ex 
doctrina de justificatione et gratia ; 

2) omnes virtutes infusas et dona Spiritus sancti, quae 
secundum doctrinam certam simul infunduntur cum gratia ; 

3) gratiam specialem sacramentalem, nempe ad exer- 
cendam fidem et ducendam vitam christianam, ut dictum 
est n. 36 ; 

4) ius ad gratias actuales, ad hunc finem necessarias, 
durante vita consequendas. 


DE BAPTISMO XII 


C. denique : Omnes qui valide recipiunt, consecrat et 
signat charactere indelebili, quod fide est credendum ex 
C. Trid., sess. 7, can. 9 : ita homo incorporatur Christo et, 
saltem iure et debito, fit discipulus Christi ac membrum 
Ecclesiae (n. 66). 


Hic effectus etiam producitur in illis qui ponunt obstaculum 
gratiae. Insuper facit ut baptizatus jurisdictioni Ecclesiae in 
perpetuum subiiciatur : ita Trid., sess. 7 de Bapt,, can. 8 et 14, 
et Codex iuris, can. 87. 


131. Animadversio. — Licet Baptismus non auferat 
statim poenalitates praesentis vitae, eius virtute tamen 
amittunt rationem poenae, atque auferentur a iustis in 
resurrectione. Ita S. Thomas, a. 3 : 


« Baptismus habet virtutem auferendi poenalitates praesentis 
vitae, non tamen eas aufert in praesenti vita ; sed eius virtute 
auferentur a iustis in resurrectione... Et hoc rationabiliter : 
i? quidem quia per Baptismum homo incorporatur Christo et 
efficitur membrum eius... Et ideo conveniens est ut id agatur in 
membro incorporato quod est actum in capite. Christus autem 
a principio suae conceptionis fuit plenus gratia et veritate ; 
habuit tamen corpus passibile, quod post passionem et mortem 
est ad vitam gloriosam resuscitatum. Unde et Christianus in 
Baptismo gratiam consequitur quantum ad animam ; habet 
tamen corpus passibile, in quo pro Christo possit pati; sed 
tandem resuscitabitur ad impassibilem vitam ; ut Apostolus 
dicit... (Rom. VIII, 11 et 17); 20 hoc est conveniens propter 
spirituale exercitium, ut videlicet contra concupiscentiam et alias 
passibilitates pugnans homo, victoriae coronam acciperet... 
3? hoc fuit conveniens, ne homines ad Baptismum accederent 
propter impossibilitatem praesentis vitae, ct non propter gloriam 
vitae aeternae... (I Cor. XV, 19) ». 


132. Corollarium : Sacramentum Baptismi iterari 
non potest; ut definivit C. Trid., sess. 7, De Sacr., 
can. 9, et De Bapt., can. 11 et 13. Quod quadruplici ratione 
ostendit S. Thomas, q. 66, a. 9 : 


« 1° Quia Baptismus est quaedam spiritualis regeneratio, prout 
scii, aliquis moritur veteri vitae, et incipit novam vitam agere... 
Unius autem non est nisi una generatio. Et ideo non potest 
Baptismus iterari, sicut nec carnalis generatio... 

2? Quia in morte Christi baptizamur, per quam morimur 
peccato, et resurgimus in novitate vitae. Christus autem semel 
tantum mortuus est. Et ideo Baptismus iterari non debet... 

3? Quia Baptismus imprimit characterem qui est indelebilis, 

et cum quadam consecratione datur. Unde sicut aliae conse- 
crationes non iterantur in Ecclesia, ita nec Baptismus... 

40 Quia Baptismus principaliter datur contra originale pecca- 
tum. Et ideo sicut originale peccatum non iteratur, ita nec etiam 
Baptismus... » 


QUAESTIO TERTIA. 
DE BAPTISMI NECESSITATE. 


S. Th. Ill, q. 68, a. i et 2 ; q. 66, a. 11 et 12. 


133. Principium I. Post promulgatum Evangelium 
ex positiva Dei ordinatione Sacramentum Baptismi 
omnibus hominibus per se et ordinario necessarium 
est necessitate medii ad salutem ; adultis vero etiam 
necessarium est necessitate praecepti naturalis et divini, 
cum medium illud ab iis suscipi debeat voluntarie. — Est 
de fide. 


Probatur: Pro adultis ex verbis Christi, Mt. XXVIII, 19 et 
Mc. XVI, 16; pro omnibus, etiam pueris, ex Ioh. III, 5-6: 
Nisi quis renatus fuerit ex aqua et Spiritu sancto... quae verba 
affirmant Baptismum esse conditionem sine qua non vitae 
spiritualis ; quod ita esse, etiam pro pueris, intellexit Ecclesia. 
Uti constat ex perpetua traditione ; et ex C. Flor., decr. pro 
Arm. et pro lac. ; et ex definitione Trid., sess. 7, can. 5, sess. 5, 
can. 5, et sess. 6, c. 4 (can. 737, § 1). 

Necessitatem Baptismi tamquam medii negant Pelagiani 
peccatum reficientes originale, et Protestantes tenentes solam 
fidem sufficere ; pro pueris Lutherani id dicunt necessarium, 
e contra Calvinistae, licet id habeant ut ritum introductionis in 
Ecclesiam ; Baptistae negant validitatem Baptismi in infantibus. 
Modernistae plures necessitatem Baptismi ortam dicunt ex lege 
ecclesiastica (prop. 43). 


134. Principium Il. Sacramentum Baptismi extra- 
ordinarie aut per accidens suppleri potest per bap- 
tismum sanguinis seu martyrium, vel per baptis- 
mum flaminis seu actum charitatis vel contritionis 
perfectae cum voto saltem implicito ipsius sacra- 
menti. — Certum est ex traditione Ecclesiae. 


Probatur: A. Baptismus sanguinis est martyrium, seu mors 
inflictà et tolerata pro Christo, pro vera fide aut alia virtute 
Christiana. 

Vices gerit sacramenti, uti constat ex verbis Christi, Mt. X, 
32, 39 ; Le. IX, 24 ; etiam in pueris, quod patet ex eo quod inno- 
centes ab Herode occisos semper Ecclesia ut martyres coluit, 
« qui non loquendo sed moriendo confessi sunt ». Quod omnino 
est convenientissimum : cum enim sacramenta ex passione Christi 
eiusque meritis efficaciam habeant, oportet ut realis imitatio 
passionis Christi, qua homo maxime configuratur Christo, appli- 
cationem meritorum passionis et effectum sacramenti obtineat 
(q. 66, a. 11). 

B. Baptismus flaminis] seu desiderii, qui ita non vocatur quia 
adest desiderium Baptismi, cum in aliis adultorum baptismis 
etiam adsit, sed quia Baptismi non adest nisi desiderium : est 
actus charitatis vel contritionis Charitate perfectae, qui desiderium 
seu Votum Baptismi saltem implicite includit, in voluntate faciendi 
omnia quae Deus sub gravi praecipit et adhibendi omnia media 
necessaria salutis, inter quae primum est Baptismus ; « in quantum, 
ait S. Thqmas, q. 66, a. 11, alicuius cor per Spiritum sanctum 
movetur ad credendum et diligendum Deum, et poenitendum 
de peccatis ». 

Vices gerit sacramenti in adultis, quia, cum sacramenta virtutem 
habeant a Spiritu sancto ut a causa prima, potest aliquis per 
virtutem Spiritus sancti consequi effectum, non solum sine 
Baptismo aquae sed etiam sine baptismo sanguinis. Uti constat 
assertis omnino generalibus de dilectione Dei (Ioh. XIV, 23) 
et de poenitentia (Ez. XVIIL 21), quae comprobantur facto 
Cornelii in quem, antequam baptizatus fuerit, visibiliter descendit 
Spiritus sanctus (Act. X, 33, 44) ; item ex C. Trid., sess. 6, c. 4, 
et ex doctrina de iustificatione ex opere operantis, i. e. actu chari- 
tatis et perfectae contritionis, quae demonstratur in tr. de gratia, 
et eruitur ex damn. prop. 30 Baii. 

Cum autem votum sacramenti requiratur, sequitur illos qui 
baptismo flaminis aut sanguinis fuerunt iustificati, manere obli- 
gatos ad sacramentum Baptismi, data opportunitate, recipiendum ; 
unde esset baptizandus qui in odium fidei iam lethaliter vulne- 
ratus, aliquot adhuc instantibus vivere pergeret. 


135. Corollarium. — Triplex est Baptismus : fluminis, 
flaminis et sanguinis. 


l. Baptismus fluminis vel aquae, nempe sacramentum Baptismi 
est signum externum caeremoniale : ritus sacer a Christo institutus 
et nomine eius ministratus, ut sit eius instrumentum in remis- 
sionem peccatorum et insertionem in Ecclesia. lustificat ex opere 
operato cum sola attritione, imprimit characterem et remittit 
omnes poenas peccatis debitas, ut supra explicatum est n. 130. 

2. Baptismus flaminis vel desiderii : est actus charitatis vel 
contritionis charitate perfectae. Non est sacramentum, quia 
non est signum externum, nec proinde characterem imprimit ; 
unde post talem baptismum remanet obligatio recipiendi sacra- 


i. Ista denominatio in usu est ab initio saec. XIII. 

mentum Baptismi. lustificat ex opere operantis, et ordinario 
non remittit omnes poenas. 

3. Baptismus sanguinis seu martyrium. Non est sacramentum, 
quia non est signum caeremoniale sacrum seu ritus a Christo 
institutus, qui nomine eius ministratur ut sit eius instrumentum 
ad sanctificationem ; unde non imprimit characterem. lustificat 
quasi ex opere operato, non active scii, sed passive, cum sola 
attritione, et in ipso remittuntur omnes poenae peccatis debitae. 
Praestat aliis propter maiorem et perfectiorem conformitatem 


cum Christo, et ideo maiorem gratiam in eo Deus largitur 
(q. 66, a. 12). 


Ne existimes ad Baptismum sanguinis non sufficere attritionem, 
sed requiri dispositionem charitatis secundum illud I Cor. XIII, 
3. — Nam a) martyrio in debita dispositione sine obice suscepto, 
eo ipso obtinetur charitas ; b) requiritur charitas ad hoc quod 
martyrium non solum sit medium  iustificationis, sed etiam 
opus meritorium, et in hoc sensu videtur loqui apostolus. 


QUAESTIO QUARTA. 
DE MINISTRO BAPTISMI. 


S. Th. Ill, q. 67. 


136. Notiones, — Minister alius est ordinarius qui vi 
ordinis suscepti primario deputatur ad Baptismum con- 
ferendum, alius extraordinarius qui vi ordinis tantum ad 
id deputatur secundario, primario autem ad assistendum 
ministro ordinis altioris ; — alius legitimus qui ad bapti- 
zandum insuper habet debitam licentiam, alius illegitimus 
qui hanc licentiam non habet ; — alius est minister Baptismi 
solemnis, qui  ministratur servatis Omnibus ritibus et 
caeremoniis quae in rituali praecipiuntur, alius minister 
Baptismi non solemnis seu privati qui sine omnibus 
caeremoniis confertur (can. 737, $ 2). 


137. Principium I. Minister ordinarius Baptismi est 
omnis et solus sacerdos, ut ait C. Flor., deer, pro Arm. 
Cum collatio Baptismi sit actus pastoris, atque ea baptizatus 
Ecclesiae etiam particulari aggregatur, aggregationem vero 
facere pertinet ad illum qui iurisdictionem in illa Ecclesia 
habet; hinc facultas baptizandi solemniter reservatur 
parocho et Ordinario loci, et alius sacerdos non potest sua 

potestate legitime uti nisi licentiam obtinuerit a parocho 
vel loci Ordinario ; quáe tamen licentia in casu necessitatis 
legitime praesumitur etiam pro Baptismo solemni (can, 


738, $ i) 


Hinc 1) Ordinarius loci et parochus ius reservatum habent 
baptizandi per se vel per delegatum omnes qui in suo territorio 
domicilium vel quasi-domicilium habent, atque etiam vagos, dum 
actu in territorio commorantur. 

2) Peregrinos per se baptizare non possunt, quia isti non sunt 
subditi, et ideo ad propriam parochiam sunt deferendi ; nisi id 
facile et sine mora fieri non possit: tunc enim quilibet parochus 
in cuius paroecia sunt eos solemniter baptizare potest (can. 
738, $ 2) ; uti saepe accidere potest si mater in sanatorio parturit. 

3) Extra territorium suum non possunt baptizare, ne suos 
quidem subditos, sine debita licentia parochi vel Ordinarii 
loci (can. 739). 

4) Adultorum baptismus, ubi commode fieri possit, ad loci 
Ordinarium deferatur, ut, si voluerit, solemnius conferatur 
(can. 744). 

5) Peccant parentes qui, extra casum necessitatis vel sine 
licentia parochi, prolem deferunt ad alienos sacerdotes, quia ius 
proprii parochi violant ; item sacerdotes qui, extra casum neces- 
sitatis, eam baptizant sine facultate ordinaria vel delegata, et 
quidem per se graviter, licet saepius in diversis adiunctis gravis 
culpa abesse possit. 


138. Principium Il. Minister extraordinarius Bap- 
tismi solemnis est diaconus ; qui tamen sua potestate 
uti non potest sine licentia parochi vel Ordinarii loci, quae 
non est concedenda nisi iusta de causa. Causa sufficiens 
censetur si parochus abest vel aegrotat, vel si concione 
habenda aut audiendis confessionibus sit occupatus. Ubi 
necessitas urget, licentia legitime praesumitur (can. 741). 


Diaconus solemniter baptizans : 1) omnes ritus et caeremonias 
adhibere potest aç debet; 2) at salem et aquam benedicere 
nequit ; unde deficiente sale benedicto, omittat caeremoniam 
cum oratione adiuncta (S. R. C. 10 febr. 1888) ; 3) si sine 
parochi vel Ordinarii loci licentia baptizat, peccat et quidem 
per se graviter ; sed irregularitatem non contrahit, quia non 
usurpat ordinem. 


139. Principium III. Minister extraordinarius Bap- 
tismi privati est quilibet homo ratione utens, sive 
vir, sive mulier, sive catholicus, sive haereticus aut schis- 
maticus, sive fidelis, sive infidelis, qui semper valide, licite 

vero in mortis periculo et deficiente ministro ordinario, 
baptizat (can. 742) ; uti certo constat ex doctrina et praxi 
Ecclesiae, imo est de fide ex C. Lat. IV, cap. Firmiter; 
C.Flor., et ex Trid., sess. 7, can. 4 definiente Baptismum 
ab haereticis debito modo collatum esse verum Baptismum. 


De quo notetur : 

i? Casus necessitatis est in solo periculo mortis ; non autem 
si sacerdos ob distantiam, intemperiem vel infirmitatem haberi 
non possit nisi post diuturnum tempus. Sufficit autem probabile 
periculum mortis, imo fundatus timpr, qui in missionibus ob 
diversa adiuncta facilius admitti potest (S. R. C,, to febr. 1888). 

2? In Baptismo privato est ordo inter ministros servandus 
«si adsit sacerdos, diacono praeferatur, diaconus subdiacono, 
clericus laico et vir feminae, nisi pudoris gratia deceat feminam 
potius quam virum baptizare, vel nisi femina noverit melius 
formam et modum baptizandi », ait Rituale, tit. 2, c. 1, n. 16, et 
firmatur can. 742, $ 2. Quae regula intelligenda est de ministris 
catholicis, ita quod : 

a) quilibet fidelis non excommunicatus praeferendus sit 
cuilibet haeretico etiam sacerdoti ; 

b) fidelis etiam praeferendus sit clerico censurato post sen- 
tentiam declaratoriam vel condemnatoriam (S. O., 20 aug. 1671) ; 

c) femina extranea praeferatur patri infantis, nam, ait rituale, 
< patri aut matri suam prolem baptizare non licet, praeterquam 
in mortis periculo, quando alius praesto non est qui baptizet - 
(can. 742, $ 3) : ita ne duplex paternitas in eadem persona cumu- 
letur. 

3? Graviter peccat ille qui contra praedictum ordinem baptizat 
praesente sacerdote non prohibito ; nec potest sacerdos iure suo 
cedere nisi ratione decentiae v. g. ad baptizandum foetum in 
utero matris. Item grave erit si infidelis, haereticus, schismati- 
cus, excommunicatus vitandus sine necessitate praeferatur catho- 
lico etiam laico. In aliis casibus hunc ordinem praetervertere, 
probabiliter est tantum veniale. 


140. Principium IV. Plures ministri, quorum singuli 
totum signum sacramentale ponunt independenter 
ab actione et intentione aliorum, baptizant valide, 
quam vis non licite. Tunc enim singuli sunt causa totius 
sacramenti, ac proinde agunt ut ministri Christi qui 
singulis dcdit potestatem totum sacramentum conficiendi 
independenter ab aliis ; — e contra si agerent ut causae 
partiales et inadaequatae quae vires ad invicem conferre 
debent et ab invicem sunt dependentes, quia sic non 
agerent ministrum Christi sed ut causa communis et 
simultanea. 

Hinc dato quod duo baptizent : 

i? Si uterque intendat baptizare non per seipsum solum sed 
coniunctim cum altero seu dependenter ab actione et intentione 
alterius, tunc neuter baptizat, quia non possunt plures ministri 
tamquam causae partiales ad sacramentum concurrere. 

20 A fortiori si unus ablueret et alter formam proferret. 

3? Si vero uterque intendat baptizare divisim seu independenter 
ab intentione alterius, tunc qui prius absolvit materiam et formam, 
valide baptizat, alter invalide ; — si uterque simul absolvat, 
uterque baptizat, at « non traderent aliud et aliud sacramentum, 
sed Christus, qui est unUs interius baptizans, unum sacramentum 
conferret » (a. 6). 

4? Si una simul dicant : nos te baptizamus, intelligendo se ut 
partiales causas convenire ad unum Baptismum conferendum, 
ut naturalior est sensus verborum, invalide baptizant quia es- 
sentialiter mutant sensum formae (a. 6) ; — e contra valide, si 
singuli id dicerent tamquam causae totales et independentes. 


141. Animadversiones. — I. In Baptismo necessitatis 
adhibeantur, quantum fieri potest, duo testes vel saltem unus, 
quibus Baptismi collatio probari possit (can. 742, § 1). 


2. Curet parochus ut fideles, praesertim obstetrices, medici 
et chirurgi, rectum baptizandi modum pro casu necessitatis 
probe ediscant (Rit. tit. 2, c. 1, n. 13 ; can. 743). Quae obligatio 
est gravis. 


3. Cum parocho judicandum occurrit de valore Baptismi privati, 
praestat prius personam baptizantem, deinde testes, separatim 
interrogare. Examinare autem oportet : 

a) quis baptizaverit et in quibusnam adiunctis : si enim 
Baptismum contulit persona quae anxia, perturbata et perplexa 
esse solet, vel si Baptismus collatus fuit a prudenti, at in adiunctis 
difficilioribus, in quibus ob repentini casus periculum omnia 
festinanter et perturbate agenda erant, facilius est dubitandi 
locus ; 

b) quam formam pronuntiaverit, an integre, an vocaliter et 
non solum mente ; 

C) quam et quantam aquam et ubi effuderit ; 

d) num simul formam protulerit et abluerit ; 

e) quam intentionem habuerit : nonnunquam enim obstetrices 
quaedam sacramentum conferunt sub conditione de futuro : si 
morieris, si non poteris ad ecclesiam deferri, si non poteris nasci, 
etc., quae reddit sacramentum invalidum. Inquisitio tamen 
praecipue erit de materia et forma, quia recta intentio praesumitur 
nisi specialis sit ratio dubitandi. 

Generarim expedit ut parochus, antequam ponat quaestiones 


determinatas, personam quae baptizavit inducat ad narrandum 
quomodo egerit. 

QUAESTIO QUINTA. 
DE SUBIECTO BAPTISMI, 


S, Th. Ill, q. 68, a. i. 


142. Subiectum Baptismi est omnis et solus homo 
viator, nondum baptizatus, sive infans sive adultus (can. 
745, $1). — Dicitur : 

1) omnis homo, quia Baptismus est necessarius omnibus 
hominibus necessitate medii ad salutem seu finem ultimum 
vitae aeternae (n. 133); unde omnis homo est baptizandus, 
etiam qui iam iustificatus sit ex opere operantis per Bap- 
tismum flaminis, aut miraculose formatus esset et peccatum 
originale non contraxisset ; 

2) solus homo viator, quia sacramenta conveniunt homi- 
nibus viatoribus, non autem angelis aut animabus sepa- 
ratis (n. 91) ; 

3) nondum baptizatus, quia Baptismus nec licite nec 
valide iterari potest, cum imprimat characterem indele- 
bilem ; 

4) sive infans, qui usum rationis nondum habet, sive 
adultus, qui usum rationis sufficientem adeptus est. Porro 
in adultis, ad validitatem requiritur intentio saltem habi- 
tualis et implicita, ad ligeitatem insuper aliae plures 
dispositiones ; — in pueris vero nulla requiritur dispositio, 
et similiter in perpetuo amentibus qui nunquam rationis 
usum habuerunt, quia in eo aequiparantur pueris. 


Hinc can. 745, $ 2: « 1? Parvulorum seu infantium 
nomine veniunt... qui nondum rationis usum adepti sunt, 
eisdemque accensentur amentes ab infantia, in quavis 
aetate constituti ; 

20 Adulti autem censentur, qui rationis usu fruuntur, 
idque satis est ut suo quisque animi inotu Baptismum 
petat et ad illum admittatur. » 

In specie dicendum venit de baptizandis adultis, pueris, 
filiis acatholicorum, nonnatis, abortivis, monstris, atque 
dubie baptizatis rebaptizandis. 

Articulus I. 


De Baptizandis Adultis. 
S. Th. Ill, q. 68, a, 3, 8 et 12. 


143. Principium I. Adulti tenentur Baptismum 
petere et recipere quamprimum possunt moraliter 
i. e. digne et commode. — Homo enim tota vita debet se 
convertere et tendere ad Deum finem supernaturalem 
secundum modum a Deo praescriptum, i. e. in vera eius 
Ecclesia visibili. Atqui Baptismus est medium ordinarium 
per se necessarium ut homo se perfecte convertat ad 
Deum finem supernaturalem (n.133-134), estque medium 
omnino necessarium ut ingrediatur veram Ecclesiam. Ergo 
homo tenetur Baptjsmum recipere quamprimum moraliter 


possit, et non potest differre de die in diem (Cfr. C. Trid., 
sess. 7, can. 12). 


Curn autem Baptismus quantum ad effectum principalem 
possit suppleri per votum, adultis non omnino statim est confe- 
rendus, sed oportet, probationis causa, « differre usque ad aliquod 
certum tempus, r° quidem propter cautelam Ecclesiae ne deci- 
piatur, sacramentum ficte accedentibus conferens ; 20 ad utili- 
tatem eorum qui baptizantur, quia aliquo temporis spatio 
indigent, ad hoc quod plene instruantur de fide et exercitentur 
in his quae pertinent ad vitam Christianam ; 30 ...ad quamdam 
reverentiam sacramenti, dum in solemnitatibus praecipuis, scii. 
Paschae et Pentecostes, homines ad Baptismum admittuntur, et 
ita devotius sacramentum suscipiunt ». 

«Haec tamen dilatio est praetermittenda duplici ratione 
i? quidem quando illi qui sunt baptizandi apparent perfecte 
instructi in fide et ad Baptismum idonei, sicut Philippus statim 
baptizavit eunuchum (Act. VH!), et Petrus Cornelium et eos 
qui cum eo erant (Act. X) ; 20 propter infirmitatem aut aliquod 
periculum mortis... Peccat autem qui ultra tempus institutum 
ab Ecclesia differat accipere Baptismum, nisi ex causa necessaria, 
et licentia praelatorum Ecclesiae » (a. 3). 

Peccatum est ex genere suo grave, et ideo peccat mortaliter 
non solum ille qui ex contemptu sed etiam qui ex negligéntia 
differt sine rationabili causa ; non solum qui differt usque ad 
finem vitae, quod graviter reprehenderunt Patres, sed etiam qui 
per notabile tempus : ad quod prudenter aestimandum, in praxi 
attendenda sunt adiuncta, imprimis dilationis causa (Suppi, 
q.6,a 5) 

Necessitas autem aliquantum differendi esse potest : instructio 
in religione perficienda, grave malum hic et nunc vitandum, 
gravissima persecutio timenda, ut si minorennis a patre e domo 


o 

eiiceretur et ita ad miseriam reduceretur. Attamen tunc fides 
et Baptismus flaminis statim suscipi debent. 


144. Principium IIl. In adultis, praeter voluntatem 
recipiendi Baptismum, regulariter requiritur debita 
instructio de mysteriis fidei atque dolor de peccatis. 
— Ut dicit can. 752, § 1 : « Adultus, nisi sciens et volens 
probeque instructus, ne baptizetur ; insuper admonendus 
ut de peccatis suis doleat ». 


Itaque : i? Ad validitatem sacramenti et impressionem cha- 
racteris, requiritur intentio seu positiva voluntas, saltent habi- 
tualis et implicita, recipiendi Baptismum (a. 7), et non sufficit 
generalis voluntas salutis (n. 93). 

2° Ad liceitatem et ad consequendam sacramenti gratiam, 
requiruntur tamquam dispositiones (C. Trid., sess. 6, c. 6) : 

a) assensus fidei, et ideo instructio in praecipuis mysteriis, etiam 
SS. Trinitatis et Incarnationis (S. O., 25 ian. et 10 maii 1703), 
et exercitatio in obligationibus vitae christianae ; sine qua fide 
ceteroquin impossibilis est dolor supernaturalis et remissio 
peccatorum (a. 8) ; 


b) motus spei in vitam aeternam, atque in gratiam et remis- 
sionem peccatorum in Baptismo obtinendas ; sine qua spe nec 
possibilis est dolor de peccatis ; 


C) vera et sincera attritio supernaturalis et appretiative summa 
de omnibus peccatis propriis, saltem mortalibus, ad minus 
habitualis i. e. habita et non retractata. Peccatoribus ergo qui 
habent propositum persistendi in peccato non est sacramentum 
conferendum : « i? quia per Baptismum homines Christo in- 
corporantur.. ; quamdiu autem aliquis habet voluntatem 
peccandi, non potest esse Christo coniunctus... 20 quia in ope- 
ribus Christi et Ecclesiae nihil debet fieri frustra ; frustra autem 
est quod non pertingit ad finem ad quem est ordinatum : nullus 
autem habens voluntatem peccandi simul potest a peccato 
mundari.. 30 quia in sacramentalibus signis non debet esse 
aliqua falsitas : est signum falsum cui res significata non respon- 
det ; ex hoc autem quod aliquis lavandum se praebet per Baptis- 
mum, significatur quod se disponit ad interiorem ablutionem, 
quod non contingit de eo qui habet propositum persistendi in 
peccato » (a. 4). 


Non tamen imponenda sunt opera satisfactoria baptizandis, 
quia Baptismus liberat ab omni poena (a. 5) ; nec specialis con- 
fessio exterior peccatorum sacerdoti facienda, sed sufficit interior, 
et illa generalis quam faciunt abrenuntiando Satanae et omnibus 
eius pompis et operibus. « Si qui tamen baptizandi ex devotione 
sua peccata confiteri vellent, esset eorum confessio audienda, 
non ad hoc quod eis satisfactio imponeretur, sed ad hoc quod 
contra peccata consueta eis spiritualis informatio vitae traderetur» 
(a. 6). 

145. Principium III. In casu necessitatis sufficit in 
adulto ut aliquo modo ostendat praecipuis fidei 
mysteriis assensum praebere serioque promittat se 
Christianae religionis mandata servaturum ; — imo 
si in periculo mortis nec sacramentum petere queat, 
baptizandus est absolute si certo, sub conditione si 
aliquo probabili modo intentionem illud suscipiendi 
manifestaverit. — Ita iuxta can. 752, $ 2 et 3. 


Si nullo modo manifestaverit voluntatem suscipiendi, Bap- 
tismus ipsi conferri non poterit. Si vero postea convaluerit, erit 
instructio eius complenda ; et si dubium de valore Baptismi 
collati maneat (ob intentionem v. g. mere praesumptam), sub 
conditione rursus erit baptizandus. 


146. Corollaria. — 1. Amentes et furiosi non sunt 
baptizandi, nisi tales a nativitate Vel ante adeptum rationis 
usum fuerint : tunc enim baptizandi sunt ut infantes 
(can. 754, $ 1) quibus aequiparantur (can. 745, $ 2). 

Qui autem usum rationis habuerunt, tractandi sunt ut 
adulti (a. 12). Unde a) si lucida habeant intervalla, dum 
mentis compotes sunt, baptizentur si velint ; b) praeterea 
imminente mortis periculo baptizandi sunt, si, antequam 
insanirent, suscipiendi Baptismi desiderium ostenderint 
(can. 754, $ 2 et 3). 


Quae etiam valent de iis qui lethargo aut phrenesi laborant : 
vigilantes tantum et volentes baptizandi sunt ; at si periculum 
mórtis impendeat, baptizandi sunt si ante lethargiam aut piirenesin 
desiderium suscipiendi Baptismum habuerint (ib. $ 4). 


2. Dubie amentes et dubie adulti per se non sunt bapti- 
zandi, sed Baptismus differendus donec plenius sint evo- 
luti ; in casu necessitatis si expectare sit impossibile, bapti- 
zentur, sub conditione (S. O. 18 iul. 1892). 


Articulus II. 
De Baptizandis Pueris. 


S. Th. III, q. 68, a. 3 et 9. 


147. Principium I. Infantes capaces sunt Baptismi. — 
Est de fide uti constat ex prof. fid. ab Innocentio III 

imposita Waldensibus, ex C. Lat. IV, cap. Firmiter,Vien., 
et Trid., sess. 7 de Bapt., can. 13 contra Anabaptistas, 
et ex tota traditione et praxi Ecclesiae, inde ab initio. 


Probatur : Pueros baptizari 1) est necessarium, quia nascuntur 
in peccato originali quod Baptismo purgatur ; 2) est conveniens 
«ut a pueritia nutriti in his quae sunt christjanae vitae, firmius 
in ea perseverent»; 3) estfructuosum, quia sacramenta in omnibus 
non ponentibus obicem producunt gratiam ; pueri autem obicem 
apponere non possunt (a. 9). 

Neque dicas pueros fidem suscipere non posse, sed fide et 
intentione carere quibus adulti ad Baptismum ducuntur. Nam 
licet non suscipiant fidem actualem, recipiunt tamen habitum ; 
actuali vero dispositione aut intentione non indigent, sed fide et 
intentione Ecclesiae ducuntur ad Baptismum. 


148. Principium IIl. Fidelium pueri baptizandi sunt 
quamprimum. — Praeceptum eos baptizandi est iuris 
divini (n. 133) ; baptizandi quamprimum, si non iuris 
divini, saltem est iuris ecclesiastici consuetudine intro- 
ducti (can. 770). 


Constat ex Siricio papa (384-398), ep. ad Himer., 2 ; ex Cone. 
Flor., decr. pro lacobitis, quod « admonet, non esse per quadra- 
ginta aut octogipta dies seu aliud tempus iuxta quorumdam 
observantiam sacrum Baptisma differendum ; sed quamprimum 
commode fieri potest, debere conferri » ; ex C. Trid., sess. 7, 
can. 12, Baptistis anathema dicente qui aiebant « neminem esse 
baptizandum, nisi ea aetate, qua Christus baptizatus est, vel 
in ipso mortis articulo » ; item ex Rit. rom., tit. II, c. 1, n. 39 ; 
ex Ben. XIV, Const. Omnium sollicitudinum, 12 sept. 1744 ; ex 
S, O. n ian. 1899 et ex Leone XIII, ep. 13 aug. 1899 qui consue- 
tudinem differendi Baptismum infantium reprobat vehementis- 
sime, qua « nil.. iniquius, nil ecclesiasticis sanctionibus magis 
contrarium... : detestabilem usum, in Deum simul impium ac 
in homines, ubicumque infeliciter invaluerit, ex animo impro- 
bemus et exsecremur ». 

Rationem dat S. Thomas : « Si pueri sint baptizandi, non est 
differendum Baptisma : i? quidem quia non expectatur in eis 
maior instructio, aut etiam plenior conversio ; 20 propter peri- 
culum mortis, quia non potest eis alio remedio subveniri, nisi 
per sacramentum Baptismi » (a. 3). 

Ex quibus patet Baptismum esse infantibus conferendum 
quamprimum moraliter i. e. commode fieri potest, v.g. intra tres 
dies ; atque grave peccatum esse diu differre. Et ideo graviter 
peccant parentes qui sine iusta ratione ex negligentia Baptismum 
infantium procrastinant per notabile tempus, v.g. per mensem 
aut forsan per 10-15 dies ; ac etiam per tempus brevius si adsit 
speciale infantis periculum, aut scandalum, aut particulare 
praeceptum regionis vel dioecesis. 

Hinc : 1. «Infantes quamprimum  baptizentur, et parochi ac 


concionatores frequenter fideles de hac gravi eorum obligatione 
commoneant » (can. 770). 


2. Sustineri non potest quod aliquibus, ut Ballerini, Génicot 
et Noldin, placuit : dilationem scii. Baptismi etiam notabilem 
non esse grave peccatum ubi mortis periculum non sit timendum. 
Id Scii, non est conforme verbis Ritualis, Codicis atque Leo- 
nis XIII. Unde in novis editionibus operis Noldin id a P. Schmitt 
fuit emendatum. 


Articulus III. 
De Baptizandis Acatholicorum Filiis. 


S. Th. Ill, q. 68, a. 10 ; IMI, q. 10, a. 12. 


149. Principium I. Infantes ludaeorum et infidelium, 
extra periculum mortis, non sunt baptizandi insciis 
aut invitis parentibus (can. 750, $ 1) — Licet enim 
baptizentur valide, ut tenendum est contra Durandum, 
non tamen licite, tum quia ita violatur ius naturale paren- 
tum, tum quia iniuria fit fidei et sacramento propter certum 
periculum defectionis, tum quia est contra consuetudinem 
et legem Ecclesiae : ita S. Thomas et Thomistae contra 
scholam Scoti quae id habebat licitum, nisi in casu quo 
maiora sequerentur incommoda. Quam S. Thomae doctri- 
nam probavit Ecclesia, scii. Benedictus XIV in Const. 
Postremo mense, 28 febr. 1747, et Const. Probe te memi- 
nisse, 15 dec. 1751, atque Instr. S.C. P. F., 17 aug. 1777. 


Probatur ex S. Thoma : «Pueri infidelium fili aut habent 
usum rationis aut non habent. Si autem habent, iam quantum 
ad ea quae sunt iuris divini et naturalis, incipiunt suae potesta- 
tis esse, et ideo propria voluntate, invitis parentibus, possunt 
Baptismum suscipere, sicut et matrimonium contrahere. Et ideo 
tales licite moneri possunt et induci ad suscipiendum Baptis- 
mum. — Si vero nondum habent usum liberi arbitrii : 

1) Secundum ius naturale sunt sub cura parentum, quamdiu 
ipsi sibi providere non possunt... Et ideo contra iustitiam 
naturalem esset, si tales pueri invitis parentibus baptizarentur ; 
sicut etiam si aliquis habens usum rationis baptizaretur invitus. 

2) Esset etiam periculosum taliter filios infidelium baptizare, 
quia de facili ad infidelitatem redirent propter naturalem affectum 
ad parentes. 

3) Et ideo non habet hoc Ecclesiae consuetudo, quod filii 
infidelium invitis parentibus baptizarentur » (a. 10). 

Dicitur : extra periculum mortis; nam in periculo praevalet 
necessitas salutis infantis quae elidit ius parentum, nec tantum 
adest periculum perversionis. 

150. Exceptionaliter infantes isti baptizari possunt 
in triplici casu : 


i? Quando versantur in eo periculo mortis, ut prudenter 
praevideantur morituri antequam rationis usum attingant (S. O., 
18 iul. 1892) ; periculum intelligendum est infanti proprium, 
non omnibus commune etiam saevientelue (S. C. P. F., 17 aug. 
1777) 


2° Quando extra potestatem parentum (i. e. patris, matris, 
avi, aviae) vel tutorum positi possunt in catholica religione 
educari : tunc enim neç violatur itis parentum, nec adest peri- 
culum perversionis, uti si fuerint a parentibus expositi aut 'dere- 
licti, aut si parentes et tutores omnino desint, aut ius in eos 
amiserint, vel illud exercere nullo pacto queant (can, 750, § 2, 20). 

3° Si parentes ambo consentiunt in Baptismo, aut alteruter, 
vel tutores qui loco parentum exercent paternam auctoritatem, 
aut saltem unus ex illis, et simul sit spes christianae educationis 
(S. O., 13 febr. 1867 ; can. 750,8 2, 1°) vel et spes conversionis 
parentum : aequale enim naturale ius est in utroque parentum, 
quod in casu committitur Ecclesiae, et in favorem pueri exercitum 
praevalet perversae voluntati aliorum. 

Non tamen baptizari debent, nisi in proximo mortis periculo ; 
— imo nec stante hoc periculo, si sacramentum conferri nequeat, 
quin infidelium odia et persecutiones in religionem Christianam 
excitentur : bonum enim commune Ecclesiae bono privato 
unius praeferendum est (S. C. P. F., 17 aug. 1777). 


151. Principium Il. Infantes duorum haereticorum 
aut schismaticorum, aut duorum catholicorum qui 
in apostasiam, haeresim vel schisma prolapsi sint, 
licet stricto iure baptizari possent, Ecclesia tamen 
statuit ut generatim servarentur eaedem normae ac 
pro infantibus infidelium (can. 751). 


Ecclesia enim a) per se baptizare potest infantes parentum 
baptizatorum, quia Baptismate isti legibus Ecclesiae subduntur ; 
unde per se ius Ecclesiae est observantiam urgendi divinae legis, 
atque illos parentes ad Baptismum filiorum cogendi aut filios 
invitis parentibus baptizandi. 

b) Attamen, cum generatim spes non sit educationis catholicae, 
sed e contra magnum sit defectionis periculum, Ecclesia, pru- 
dentiae causa, non utitur iure suo, et servandas statuit normas 
supra traditas pro infantibus infidelium. Hinc baptizari non 
possunt, si parentes, deficiente v. g. ministro suae sectae, Baptis- 
mum postulent sed educationem catholicam promittere nolint 
(S. O., 26 aug. 1885); e contra si promittant et simul sit probabilis 
spes debitae educationis, etiam si unus tantum petat et promittat. 

c) Generatim dicuntur istae normae servandae, quia specialia 
adiuncta possunt adesse, quae aliud suadeant. 

152. Animadversio. — Eaedem normae non praescri- 
buntur applicandae infantibus catholicorum qui, indiffe- 
rentes facti, Christiane non vivunt : illi enim infantes si 
offerantur ordinarie baptizari possunt, quia facile spes 
quaedam adest catholicae educationis. Idem valet si 
alteruter parentum est catholicus ; quo casu iste, pro posse, 
monere debet coniugem acatholicum de Baptismo collato 
(S. C. P. F., 20 nov. 1672). 


Articulus IV. 


De Baptizandis Nonnatis. 


S. Th. III, q. 68, a. II. 


153. Status quaestionis. —  Nonnati intelliguntur 
foetus in utero matris reconditi vel saltem nondum perfecte 
editi. Qui ob gravem infirmitatem aut statum matris vel 
propter partum difficilem periclitari possunt, ita ut neces- 
sarium esse possit eos ante nativitatem baptizare. lamvero 
pro iis qui iam partim sunt editi, si caput emittant, Baptis- 
mus in ipso collatus est certo validus ; si emittant aliud 
membrum, Baptismus in eo collatus est dubius, iuxta 
dicta n. 124. De iis Vero qui in utero sunt omnino recon- 
diti, duplex datur theologorum opinio : 


Prima sententia fere omnium veterum negat Baptismum 
ipsis valide posse conferri, tum quia nullus potest renasci 
antequam natus sit (Ioh. III, 5), tum quia baptizandus 
debet esse membrum distinctum societatis humanae ac 
proinde non sufficit abluere matrem ; ipse autem infans 
in utero est clausus, ut olim per saecula dicebat Rituale 
romanum, t. 2, c. 1, n. 16, post S. Thomam, q. 68, a. 11 
et in IV Sent., d. 6, q. 1, a. 1. Haec ratio tamen non valet 
quia supponit infantem non posse directe et immediate 
attingi, quod hodie falsum est : plerumque enim attingi 


valet instrumento ; — prima ratio autem non habet nisi 
tenuem probabilitatem : homo enim iam dicitur natus in 
utero, uti legitur Mt. I, 20 : « Quod in ea natum est de 


Spiritu sancto est », 


Unde altera sententia, quae est paucorum antiquorum 

sed iam moraliter omnium recentiorum, recte affirmat 
Baptismum valide infantibus in utero matris conferri 
qui enim contraxit peccatum originale et homo est viator, 
capax est Baptismi (C. Trid., sess. 5, can. 4), dummodo 
attingi valeat. 


154. Principia. — I. « Nemo in utero matris clausus 
baptizetur, donec probabilis (in sensu proprio, scii, 
verisimilis) spes sit, ut rite editus baptizari possit » (can. 
746, $ 1 


Extra casum necessitatis enim in utero baptizare non decet, 
eo vel magis quod Baptismus, ob difficultatem certo abluendi 
caput infantis, facile sjt dubius ; dubium autem sacramentum 
ministrare non est licitum extra necessitatem. 


II. Deficiente probabili spe quod infans rite edi possit : 


1) « Si infans caput emiserit et periculum mortis immi- 
neat, baptizetur in capite ; nec postea, si vivus evaserit, 
est iterum sub conditione baptizandus. 


2) « Si aliud membrum emiserit, in illo, si periculum 
immineat, baptizetur sub conditione (si es capax, vel si 
possum) ; attunc, si natus vixerit, est rursus sub condi- 
tione (si nondum es baptizatus) baptizandus » (can. 746, 
$2 et 3). 


Cum membrum principale scii, caput emiserit, iam censetur 
infans natus quia nata est pars praecipua, et ideo Baptismus certo 
est validus ; e contra si aliud membrum emiserit, Baptismus non 
est sufficienter certus. Hinc concludunt theologi: si membro 
quodam emisso et Baptismate in isto collate, mortis periculum 
perseveret, et aliud membrum multo nobilius vel capiti valde 
propinquius emittatur, rursus baptizetur sub conditione : si 
es capax et nondum es baptizatus. 


III. Imminente omnino mortis periculo, infans in utero 
clausus, pro posse baptizandus est sub conditione. 


In casu enim ante omnia curandum est de salute aeterna 
infantis. Ad quod disrumpeiida sunt velamina in quibus recon- 
ditur infans, ut immediate aqua ablui valeat. Scissio velaminum 
instanti periculo mortis ope instrumenti facile fieri potest ultimis 
temporibus gestationis, quando foetus saltem probabiliter est 
vitalis , in prioribus autem rarissime ob magnum periculum 

quod ex velaminum destructione affertur partui, infanti, et 
matri ; unde non est tentanda nisi certo constet et foetum vivere 
et vita eius minui: tunc enim ante omnia salvanda videtur infan- 
tis anima. 

Non obstat scissionem membranarum primis mensibus aequi- 
valere occisioni directae, quae nunquam licita esse potest, nec 
ad Baptismum conferendum. In casu enim est actio quae imme- 
diate habet duplicem effectum : unum bonum, alterum malum. 
Nam ipsa perforatio membranarum aufert quidem elementum 
necessarium ad vitam temporalem infantis, scii, liquorem amnii 
cuius causát effusionem, sed aeque immediate confert elementum 
necessarium ad vitam spiritualem : possibilitatem attingendi 
infantem et conferendi Baptismum. Haec scii, possibilitas im- 
mediate contingit ex ipsa perforatione, et non mediante conse- 
quenti effusione liquoris, atque etiam eo non fuso subsisteret. 

Aufert siquidem extremam necessitatem spiritualem, perfo- 
rando membranam quae est obstaculum Baptismi, licet ita 
simul ponat infantem in extrema necessitate temporali, ex 
consequenti amissione liquorisl. 


IV. « Foetus in utero baptizatus, post ortum denuo 
sub conditione (si nondum es baptizatus') baptizari debet » 
(can. 746, § 5), 


Ratio est, tum quia Baptismus est in se aliquatenus dubius, 
propter probabilitatem licet parvam sententiae asserentis nemi- 
nem posse renasci antequam sit natus ; tum qüia valde difficile 
est scire an quis caput sufficienter attigerit. Ita Benedictus XIV 
et S. C. C., 12 iul. 1794 et 16 mart. 1897. 


155. Quaestio : An foetus extrahendus est ex utero 
matris ut baptizari possit? — Ait S. Thomas, ad 3: 
« Non sunt facienda mala ut eveniant bona, et ideo non 
debet homo occidere matrem ut baptizet puerum ». Unde 
sectio caesarea) seu incisio yentris et uteri materni ad 
extrahendum foetum vivum, est illicita si mortem matris 
quasi necessario inferat. 


A. Viva matre, operatio licita est, et per se tenetur 
mater eam subire, his datis conditionibus : si 1) mater 
naturaliter parere non possit ; 2) salus matris et infantis 
ope sectionis prudenter sperari possit, nam non potest 


I. Ne inde concludas scissionem membranarum etiam fieri posse ad 
salutem matris procurandam. Deest enim paritas ; quia possibilitas 
salvandi matrem non obtineretur immediate sed tantum mediante nocu- 
mento infantis, scii, mediante effusione liquoris. 

occidi mater nec ipse foetus ut hic, antequam decedat, 
baptizetur ; et 3) iudicio periti non possit infans aliter 
baptizari. Tunc enim ex lege charitatis sub gravi tenetur 
mater praeferre salutem aeternam proximi, scii, infantis, 
incommodo et periculo propriae vitae temporalis. 


Requiritur itaque ut 1) foetus pro adiuilctis praesentibus sit 
vitalis, secus extractione ab utero materno occideretur ; 2) mater 
sit robusta ; 3) et peritus sit chirurgus : tunc enim ob progressum 
artis chirurgicae periculum mortis pro matre plerumque est 
satis remotum. 

In praxi: a) Obligatio matris raro existit, quia saepius foetus 
supervivit matri defunctae vel seria adest spes quod supervivat, et 
quia generarim ope instrumenti in utero baptizari potest ; er- 
roneum tamen esset dicere nunquam obligari matrem * 

b) Etiam casu quo teneatur ad incisionem patiendam, generarim 
prudentia vetat matrem, si in bonafide versetur, monere de gravi 
obligatione, ob periculum ne forte, negando consensum, moriatur 
in statu peccati ; ad sectionem tamen hortari eam debent sacer- 
dos, item medicus et propinqui. 

c) Medicus ad sectionem faciendam tenetur, si ab ipso petatur, 
et tenetur hortari matrem ut illam patiatur, quia ex iustiria tenetur 
adhibere media tutiora ad servandam vitam matris et prolis ; 
unde ad hoc officium praestandum sacerdos medicum inducat, 

d) Ab imperito, v. g. a sacerdote, viva matre sectio fieri non 
potest. 


B. Matre praegnante certo mortua, statim post mortem 
facienda est operatio caesarea, uti praescribit Rituale, 
tit. 2, c. i, n. 20: « Si mater praegnans mortua fuerit, 
foetus ab iis quos spectat extractus, si certo vivat, baptizetur 
absolute ; si dubie, sub conditione » (can, 746, § 4). 

Obligatio oritur ex gravi praecepto charitatis, qua tene- 
mur aeternae salutis proximi, in casu infantis, consulere 
etiam cum maximis incommodis temporalibus ; et si 
foetus vitalis sit, accedit alia ratio conservandi eius vitam 
temporalem. 


i. Obligationem quidam practice negant, vel de ea dubitant, uti 
Génicot, Th. M., II, n. 144 ; Noldin, Th. M., II, n. 344» Cappello, 
o. C., n. 165 ; quia certum deberet esse infantem alio modo salvari non 
posse, atque operatione ceno salvari. — At 1) non requiritur hac in re 
certitudo absoluta sed sufficit id esse moraliter certum ; 2) etiam non 
requiritur ut operatione certo salvetur infans, sed ut huius adsit probabilis 
spes : ita secundum regulas traditas in tractatu de Charitate, ubi de 
auxilio ferendo in casu extremae necessitatis spiritualis. Unde P. Schmitt 
hac in re emendavit doctrinam in ed" 20s quam dedit operis Noldin. 

Secfio facienda est dummodo tres adsint conditiones : 

1) mater moraliter certo mortua sit, unde, in dubio, non est 
facienda nisi post testimonium periti de morte 5 

3) probabile sit quod foetus vivat; hinc nullus tenetur ad 
illam sub graviditatis exordiis, sex prioribus hebdomadibus, vel 
iuxta alios, secundo aut tertio mense, quia tunc foetus fere semper 
est mortuus, vel saltem valde incertum est an vivens evadet ; 
facienda tamen est quarto mense, praesertim si mulier subitanea 
vel celerrima morte perierit, nisi graves adsint rationes existi- 
mandi foetum ante matrem vel cum ipsa esse mortuum ; 

3) idoneus adsit qui peritiam sufficientem habeat ut sectionem 
sine foetus periculo perficere possit ; nullus tamen tenetur 
artem aut modum addiscere, quia ad satisfaciendum praecepto 
nullus tenetur media adhibere remote, quando scii, praeceptum 
adhuc non urget. 

Obligatio a) primo spectat medicum vel chirurgum, qui indu- 
cendus est ad illam faciendam etiamsi dicat prolem iam mortuam, 
quia hac in re solent levius procedere et ita loqui ne sectionem 
faciant ; 

b) quodsi nolit vel adesse nequeat, accedat quicumque alius 
ad hoc idoneus, ut v. g. obstetrix : praeceptum enim charitatis 
in extrema necessitate de se obligat omnes ; de quo proinde 
sacerdos moneat, nisi gravissima timeantur incommoda ; 

c) aliis vero, praesertim cognatis, incumbit curare ut sectio fiat; 

d) deficientibus aliis, ad sectionem faciendam non certo videtur 
teneri sacerdos, tum propter frequentem imperitiam, tum propter 
indecentiam, tum praesertim propter periculum scandali et 
maioris mali ex oblocutionibus, odio et calumniis inimicorum 
religionis : magis enim curandum est bonum commune et vitan- 
dum scandalum multorum quam procuranda salus unius infantis 
(S. Off., 13 dec. 1899) ; ob quam rationem a demandanda et 
peragenda sectione missionarii abstineant apud Sinenses (S. Off., 
15 febr. 1780). Hae tamen rationes non valent pro omnibus 
circumstantiis, v. g. si familia catholica sit discreta, aut in mis- 
sionibus, Sinensibus tamen exceptis ; unde, secundum plures, 
per se teneretur sacerdos : hoc quamvis verius videri possit, 
certum tamen dicere non audemus 

Notetur non esse dubium quod foetus per horam, imo per 
plures possit matri supervivere. Ut autem viia infantis facilius 
conservetur, uterus matris defunctae pannis tegendus est, quo 
calorem retineat ; os autem matris aperire, ne infans defectu 
respirationis pereat, nullius utilitatis est, quia non respirat per 
matrem. 


156. Animadversiones, — 1. Baptismus in utero matris, 
praevie disruptis, Si possibile sit, velaminibus, confertur ope 


i. Sacerdotem teneri docent multi ut Cangiamila, Debreyne, Theologia 
Mechliniensis, Vering, Konings, Lehmkuhl ; negant tamen alii ut 
Bouvier, Gousset, Marres, Berardi. Modus faciendi operationem Caesa- 
ream indicatur apud Dens, Theol. Mechl., Aertnijs, et apud Antonelli, 
Medicina pastoralis, I, n. 446. 

alicuius instrumenti irrigatorii, v. g. syphunculi pleni aqua, vel 
cum aliqua spongia, sed altera manu inquirendum est an aqua 
partem infantis attingat ; — hisce autem mediis deficientibus 
confertur sola manu madefacta, quamvis iste modus facile sit 
dubius (S. Off., 14 dec. 1898). Adhibeatur aqua calida vel tepida, 
quia frigida noceret matri ; imo quando ex aqua pura verum 
mortis periculum in matre timendum sit, misceri potest cum 
hydrargyro bichlorato corrosivo, soluta una parte huius chlorati 
in mille partibus aquae, ut novimus ex resp. S. Off., 21 aug. 
1901. 

2. Ministerium ordinario a medico, vel, ipso deficiente, ab 
Obstetrice servandum est quae a medico vel a parocho est edu- 
canda. 

3. De Baptismo sic collato monendus est parochus (can. 778). 


Articulus V. 
De Baptizandis Foetibus Abortivis. 


157. Status quaestionis. —  Foetus immaturi seu 
abortivi sunt illi qui eiiciuntur ex utero matris non vitales, 
i. e. ante tempus quo extra uterum matris vivere in hic 
et nunc determinatis adiunctis possint. Hi, si vivant 
anima rationali, sunt homines ac proinde certo baptizandi ; 
at dubium est quonam momento foetus animatur anima 
humana : an solum post aliquod tempus, quando iam suffi- 
cienter apparet figura humana (quod nunc scimus accidere 
post tres circiter menses), uti docuerunt Aristoteles, 
S. Thomas et fere omnes veteres et rursus placet pluribus 
recentioribus ; — an e contra ab ipso initio conceptionis, 
ut nimis confidenter vel etiam absque ulla haesitatione 
sat generatim affirmant modernil. Cum tamen in neces- 
sariis necessitate medii ad salutem,probabilibus aut dubiis 
sententiis practice inhaerere sit illicitum, sed tutius sit 
agendum, hinc in praxi omnes foetus vivi vel dubie vivi 
sunt baptizandi ; ex quo facile intelliguntur regulae 
sequentes. 


158. Principia. — I. Foetus viventes, post tres circiter 
a conceptione menses, seu praebentes figuram sufficienter 
humanam, sunt absolute baptizandi. 


I. De hac quaestione, sicut de tota materia huius atque praecedentis 
et sequentis articuli, cfr. nostras Quaestiones de Embryologia et de Mini- 
strations Baptismatis, II, q. 3, 4 et 5, quae rem latius exponunt. 

II. Foetus viventes, ante tres a conceptione menses, seu 


non praebentes figuram humanam, saltem sunt baptizandi 
sub conditione : si es homo, vel si es capax. 


III. Foetus dubie viventes baptizandi sunt sub eadem 
conditione. 


159. Corollaria practica, — 1. Examinanda sunt quae 
mulier gravida profudit in abortu vel fluxu sanguinis, etiam primis 
mensibus, Ut si foetus detegatur baptizetur. Nec existimetur 
foetus eiectus cito mortuus : notare iuvat foetus minimos paucis 
diebus post eiectionem aliquando viventes inventos. 

2. Cum tamen, ante sex menses, diu vivere non soleant, cito 
sunt baptizandi. Neque enim terendum est tempus in inquirendis 
signis vitae, sed si ovum apparet recens et foetus albus, non 
gilvus nec subfusus, statim est baptizandus. Signum tamen 
certum mortis est putrefactio ovi vel foetus non incipiens sed 
bene apparens, cuius signa sunt maculae et foetor x. 

3.Ante finem tertii mensis, signa vitae solentesse incerta, et diffi- 
culter observantur propter embryonis parvitatem? ; unde de facto, 
in praxi, coincidit tempus quo foetus certe sit homo et quo vita 
cum certitudine observari possit. Et ideo Codex luris canonici 
tamquam generali norma practica, quae valet ordinario et in 
pluribus, statuere potuit, cap. 747 : « Curandum ut omnes foetus 
abortivi, quovis tempore editi, si certo vivant, baptizentur 
absolute ; si dubie, sub conditione ». Regulariter scii., nisi quid 
certo obstet, ita est faciendum. Codex loquitur secundum 
ordinaria contingentia et rarissimas potest negligere exceptiones3. 
Ceterum canon forsan intelligi potest de vita humana, ut opi- 
natur Vermeersch. 

4. Foetus qui ovo vel involucro involutus editur, consultius 
baptizatur per immersionem, tum quia est valde parvus, tum quia 
ita facile in liquore amnii natat ut incertum sit utrum aqua 
baptismali attingatur ; accedit quod secundum aliquos posset 
occidi contractu aeris4. 

Baptismus fit sequenti modo : sub aqua tepida velamina 
disrumpantur, ut liquor amnii effluat, quo facto statim forma 


t. De aliis signis vitae aut mortis, dicitur in dicto nostro opusculo, 
q. 4, III et IV. 

2. « Rarius contingit ante mensem tertium finitum vitam observari 
in embryone, saltem absque involucris suis e sinu materno eiecto ; sic 
autem elici solet inde ab incepto tertio mense ». De Smet, o. c., n. 319. 

3. Id valet etiam si redactores Codicis sententiam modernorum 
secuti sint de animatione inde a primo instanti conceptionis. Nam, ut 
notat Vermeersch, Th. M., III, n. 219, Codex sententiam « minime 
doctrinaliter proponit, sed mere tradit practicam normam ». Ceterum 
auctoritas Codicis hac in re non est irrefragabilis, sicut nec illa Ritualis 
romani. Unde sicut Rituale in praxi de Baptismo in utero matris vel de 
baptizandis monstris errare per plura saecula potuit, ita posset et in 
quaestione practica errare Codex ; de quo si constaret esset relinquendus. 


4. Periculum tamen negat Capellmann, Medicina pastoralis, de Bap- 
tismo. 

Baptismi pronuntietur : si es homo, ego..., dum materia ovi 
immergatur tota ; et ut sacramentum certo validum omnino sit, 
foetus etiam statim extrahatur. 

Nec probari potest modus quem multi docuerunt auctores 7? 
foetum scii, prius esse baptizandum in membranis sub conditione : 
si possum vel si es capax ; et iterum ruptis velaminibus, sub 
conditione : si non es baptizatus. Neutrum enim Baptisma est 
certum : non primum, quia non fit in foetum ; nec Secundum, 
quia, ut isti dicunt, forsan aere occiditur foetus. 

5. Non est conferendus Baptismus, si foetus certo sit mortuus, 
aut si ovum abortivum efficiat massam carnam quam molam 
vocant. Mola est fructus conceptionis vitiatus ita ut foetus 
totaliter resorbeatur aut solum eius vestigium reperiatur. De quo 
iam scribit Hieronymus Florentinius ' : « Si involucrum illud 
effusum appareat membrana circumdatum quae sit subalbi 
coloris, similis intestinis, figurae ovalis, et quae digito tactu 
mollescat et cedat, signum est foetum esse, non molam : si vero... 
sit caro informis, nigris venis et sanguineis intexta, scabra, dura 
aut vario colore infecta, tunc mola iudicabitur, non foetus » 


160. Monitum. — A parocho, juxta can. 743, et occasione 
data a confessario, caute et prudenter monendi sunt medici, 
Obstetrices, et matres de obligatione baptizandi minimos etiam 
foetus abortivos, ne non baptizati proficiantur. Optimum est, 
si medicus catholicus, vel ipso deficiente parochus, doceat obste- 
trices, et istae, vel parentes, iuniores doceant matres vel uxores. 


Articulus VI. 


De Baptizandis M onstris. 


161. Status quaestionis. — Monstrum est foetus in 
quo species corporis humani totaliter aut notabiliter est 
deturpata ; ostentum proprie vocatur quod membra solum 
habet multiplicata aut diminuta aut aliter deformia, licet 
apud moralistas etiam sub generali nomine monstri 
comprehendatur. Monstra alia sunt simplicia, alia geminata 
(duplicia vel multiplicia), prout unum, aut duo vel forsan 
plura adsint individua ad invicem adhaerentia. 

Monstra quae speciem humanam non praebent sed 
ferinam, olim putabantur ex congressu mulieris cum brutis 
oriri, et ideo non baptizabantur, aiente Rituali, tit. 2, 
c. i, n. 19: « monstrum quod humanam speciem non 


1. Adhuc liodie ita dicunt : Theol. Meehl. ; Eschbach ; Mourreau 
et Lavrand (Le médecin chrétien) ; olim docuerunt Cangiamila et De 
Breyne. 

2. Dissertatio de Hominibus dubie baptizandis, Lugduni, 1658. 

prae se fert, baptizari non debet ». Hodie conceptionem 
ex coitu cum brutis physiologi omnino negant speciemque 
ferinam mulieris phantasiae vel conformationis defectui 
tribuunt ; hinc monstra viventia generarim censentur esse 
homines, et ideo sunt baptizandi, ut iam praescribit Rituale 
in nova editione, n. 22, post Codicem (can. 748). Baptizandi 
sunt absolute si certo vivant et speciem habeant humanam ; 
— si vero speciem ferant bestialem, saltem conditionate, 
quia ante finem tertii mensis deformari species forsan 
potuit, ita ut nunquam fuerit humana, nec proinde, iuxta 
sententiam animationis tardioris, anima rationalis unquam 
advenerit, sed sola adsit sensitiva. 


162. Principia. — I. Quoad monstra simplicia: bapti- 
zanda sunt absolute si caput habeant humanum vel humano 


propius ; sub conditione : si es homo, si habeant caput 
ferinum. 


II. Quoad monstra geminata : si monstrum plures homines 
distinctos efformet, omnes absolute baptizandi sunt ; in 
dubio vero utrum unus an plures sint homines, unus 
absolute, ceteri sub conditione baptizandi sunt. 


Hinc : 1) Si duo (vel plura) distincta sint capita et pectora, 
ita ut sola trunci pars inferior sit communis, indubie, duo (vel 
plufa) censentur individua adeoque singula seorsum sunt bapti- 
zanda. 

2) E contra si monstrum duo habet pectora et caput unum, 
vel duo capita et unum pectus, vel duo capita et pectora non 
distincta, unum caput absolute baptizetur ; alterum caput aut, 
isto deficiente, pectus quod capiti non videtur respondere, vel 
utrumque si nullum respondeat capiti, sub conditione : si non 
es baptizatus. 

3) Si unum habeatur caput unumque pectus, et sola membra 
inferiora multiplicentur, unicum reputatur vitae centrum unum- 
que individuum semel dumtaxat abluendum. 


163. Animadversiones. — 1. Generali formula ait Codex 
juris, can. 748 : « Monstra et osterlta semper baptizentur saltem 
sub conditione ; in dubio autem unusve an plures sint homines, 
unus absolute baptizetur, ceteri sub conditione. » Quod valet 
per se et regulariter, dummodo sit possibilitas vitae humanae. 

2. Nam baptizandum non est acardiacum, quod constat solo 
ventre et pedibus sine capite et pectorel, ita ut etiam si cor adsit, 


i. « Caput Sine pectore aut pectus sine capite non inveniuntur» 
Capelltnann, o. c. p. m. 

quod tamen raro accidit, illud sit rudimentale et atrophicum ; 
a fortiori baptizanda non est mola seu massa carnea informis, 
ut iam dictum estn. 159, 5. In utroque casu certo non est homo, 
utpote organis ad vitam humanam omnino necessariis carente. 


3. Si vero dubitetur de praesentia capitis, sub conditione 
Baptismus conferatur. 

4. In casu multiplicis monstri, si periculum mortis immineat 
tempusque non suppetat ut singula separatim baptizentur, 
poterit minister, singulorum capitibus aquam infundens, omnes 
simul baptizare dicendo : ego vos baptizo in nomine... Quod 
tamen extra periculum imminens non est licitum, cum tunc 
semper forma pro unoquoque sit repetenda. 


Articulus VII. 


De Rebaptizandis sub Conditione. 


164. Principia. — Baptismus potest et debet repeti sub 
conditione, quoties adest aliquod dubium positivum serium, 
prudens et non spernendum de eius valore : dubium scii, 
non in meris scrupulis sed in rationibus alicuius gravitatis 
fundatum, ut semper fit quando Baptismus in utero fuit 
collatus capite nondum emisso (can. 746, § 5); — 
deficiente autem dubio positivo et serio, Baptismus iterari 
non potest absque peccato gravi. 


In primo enim casu lex charitatis procurandi salutem aeternam 
praevalet legi religionis quae vetat sacramentum exponere 
nujlitati ; in altero casu, sacrilegium est sacramentum ministrare 
incapaci. 

Quae principia, propter practicum in sacro ministerio re 
momentum, variis occurrentibus casibus placeat applicare. 


165. Pueri ab obstetricibus, medicis, laicis bapti- 
sati per se et indiscriminatim non sunt rebaptizandi ; — 
tt in praxi, quia generatim adest quaedam suspicio, saepius 
aunt rebaptizandi, nisi testimonium baptizatoris testimonio 
zestium excultorum confirmetur, etiam unius fide digni, 
aut nisi ipse sit omnino fide dignus. 


Ubi ergo persona omnino seria, etiam mera obstetrix, quae 
sit fide digna, circumspecta, et in ritu baptizandi instructa, 
assereret infantem a se rite baptizatum esse, non esset cur de 
valore Baptismi serio dubitaretur ; non facile tamen fidendum 
declarationibus obstetricum, quia saepius non audent fateri se 
male baptizasse ne amittant fiduciam parentum, vel quia agita- 
tionis causa aut aliquando et ebrietatis compotes sui hoc mo- 
tnento non fuerunt. 

De tali Baptismo est instituendum examen, nisi quis certus 
sit se ad certitudinem pervenire non posse, vel cognoscat modum 
agendi baptizatoris esse dubium, vel parochus qui rem examinavit 
aut alius fide dignus testetur Baptismata collata habenda esse 


dubia, etc. Examen instituatur iuxta normam supra indicatam 
n. 14X, 3. 


166. Pueri expositi sub conditione baptizandi sunt, 
etiam si apponatur schedula attestans ipsorum Baptisma, 
nisi certa notitia habeatur personae a qua schedula scripta 
sit, vel nisi indicet quisnam baptizaverit. Unde can. 749 : 
« Infantes expositi et inventi, nisi re diligenter investigata 
de eorum Baptismate constet, sub conditione baptizentur ». 


167. Qui inter christianos educatus caret testi- 
monio Baptismi scripto vel orali, censeri potest et praesu- 
mitur baptizatus in regione ubi omnes omnino baptizantur. 


Si tamen serium dubium, ex positivis indiciis, ob aliquam 
circumstantiam oriatur,v.g.quia parentes indifferentes vel négli- 
gentes, vel vagabundam aut omnino turbatam duxerint vitam 
tempore nativitatis, etc., baptizetur sub conditione. 


168. Baptismus ab haeretico vel schismatico col- 
latus examini est subiiciendus ; quod examen insti- 
tuendum est in singulis casibus, episcopo consulto. 


1. Si Baptismus iudicatus fuerit validus, non renovatur ; 
sed recipitur abiuratio seu professio fidei coram duobus 
testibus, et insuper datur puberibus absolutio a censuris 
in foro externo ab episcopo vel a clerico ad hoc specialiter 
delegato, et ministratur sacramentum Poenitentiae. 


2. Si Baptismus fuerit invalidus, rursus conferatur abso- 
]utel, et nulla fit abiuratio, nec fit confessio, nec datur 
absolutio. 


3. Si Baptismus dubius sit, vel si nulla inquisitio institui 
aut circa valorem sacramenti nihil resciri possit, est 
praesumendus dubius et iterandus sub conditione (S. Off., 
20 nov. 1878). 


I. Quod intelligendum est in ordine ad receptionem iri Ecclesiam ; 
nam in casu matrimonii mixti Baptismus non repetitur sub conditione, 
si quis in haeresi manere vellet: in ordine ad matrimonium enim non 
requiritur certitudo de valore Baptismi suscepti (S. Off., 13 apr. 1878) 

Quo casu hic ordo servetur : 

i? abiurauo seu professio fidei, cum absolutione a censuris 
in foro externo (pro puberibus) ; 

2? congruentius tunc auditio peccatorum et excitatio ad 
contritionem ; 

30 Baptismus conditionatus j 

40 confessio peccatorum quae, si instituta fuerit ante Baptis- 
mum, summatim iteretur, et absolutio cpnditionata. 

Ita conformiter ad Instr. S. Oif., 20 iul. 1859 et 2 dec. 1874. 


APPENDIX. 


DE CAEREMONIIS BAPTISMI. 


S. Th. Ill, q. 66, a. 10 ; q. 67, a. 7-8 ; q. 71. 


169. Obligatio servandi ritus et caeremonias. — 1.Baptis- 
mus per se et extra casum necessitatis, solemniter conferri debeti. e. cum 
omnibus caeremoniis et ritibus in rituali praescriptis (can. 755, $ 1). Quae 
obligatio est ex genere suo gravis, ex gravi praeceptp Ecclesiae ob reve- 
rentiam erga sacramentum lato (n. ioj) ; unde graviter peccat minister 
si absque iusta ratione omnes caeremonias omittat, vel notabilem earum 
partem, vel eas notabiliter mutet. 


Ita si negligat unctionem olei vel chrismatis, insufflationem, salivae 
et salis impositionem, usum aquae consecratae, professionem fidei, vel 
etiam plures caeremonias minores. Item grave peccatum est uti veteribus 
oleis ultra annum, si tiova haberi possint ; secus enim non esset hac de 
causa Baptismus differendus, sed ministrandus cum oleis armi praecer 
dentis, quae ideo conservanda sunt donec nova advenerint. Mox 
deficiente oleo benedicto, aliud oleum de olivis non benedictum adii- 
ciatur, etiam iterato, minore tamen copia (Rjt. rom., tit. 2, c. 1, n. 47-49); 
eodem modo ac pro aqua benedicta faciendum est si in baptisterio sit 
imminuta (can. 757, $ 2 ; Rit., n. 6). 

Per accidens, in periculo mortis, Baptismus privatim conferri potest: 
tunc si conferatur a ministro qui nec sacerdos est nec diaconus, ea tantum 
ponantur, quae sunt ad Baptismi validitatem necessaria ; si a sacerdote 
vel diacono, serventur quoque, si tempus adsit, caeremoniae, quae 
Baptismum sequuntur (can. 759, $1). 


2. Totus ritus baptismalis in lingua ritualis peragendus est, i. e. latine 
in Ecclesia latina, etiam quoad interrogationes patrinis faciendas. Potest 
tamen minister interrogationes latine prolatas in lingua vernacula repetere 
et responsiones eadem lingua excipere ; imo aliquando a S. Sede conce- 
ditur indultum ut simpliciter fiant in hac lingua. Pariter patrini recitare 
possunt Pater et Credo lingua vernacula, dum sacerdos ea recitat latino 
sermone. 

Proles catholicorum baptizanda est ritu parentum ; quodsi parentes 
sint diversi ritus, baptizetur ritu patris, nisi aliud iure speciali cautum 
sit. Si unus tantum parentum sit catholicus, huius ritu proles baptizanda 
est (can. 756). Obligatio certe gravis est, 

Baptizatus pertinet ad eum ritum cuius caeremoniis baptizatus est, 
nisi fraus, vel necessitas, vel dispensatio apostolica intervenerit. Si autem, 
contra praescriptum can. 756. ad preces parentum a ministro alieni 

ritus baptizatus sit, pertinet ad ritum in quo baptizari debuisset, ut 
declaravit Corim. interpr. Cod., 16 oct. 1919, nisi tamen legitima 
Ordinarii venia accesserit. 


3. Quamvis non sit praeceptum, sed solum de consilio ut nomen 
Christianum detur baptizando, curet tamen parochus ne obscena, fabulosa, 
aut ridicula, vel inanium deorum vel impiorum ethnicorum nomina 
imponantur (Rit, n. 54). Quod si id impediri nequeat, non ideo Bap- 
tismus differendus est sed puer baptizandus ; at nomini a parentibus 
imposito addatur, submissa voce, nomen alicuius sancti et in libro 
baptizatorum inscribatur utrumque (can. 761), ut scii, persona certo 
dignosci possit. 

Ius eligendi nomen pertinet ad parentes, tunc ad patrinos ; his defi- 
cientibus parochus imponat. Nomen in Baptismate impositum, in 
Confirmatione mutari licite potest ; id tamen generatim non videtur 
opportunum, ne confusiones oriantur. 


4. Caeremoniae pro infantium aut adultorum Baptismo diversae prae- 
scriptae sunt atque servandae. At loci Ordinarius, gravi et rationabili 
de causa, indulgere potest ut caeremoniae pro Baptismo infantium adhi- 
beantur in Baptismo adultorum (can. 75S, $ 2). Si caeremoniae praeter- 
missae quavis ratione fuerint, quamprimum in ecclesia suppleantur 
(can. 759, $ 3), quae obligatio gravis est ; unde si in mortis periculo 
sacerdos privatim baptizavit etiam caeremonias addens Baptismum 
sequentes, cessante periculo ceterae postea supplendae sunt (Rit., c. 2, 
n. 29). Cum autem caeremoniae sequantur Baptismum, hinc : 

a) Si Baptismus catholici certo valide fuerit collatus ip infantili aetate, 
pro adulto supplendae sunt caeremoniae e ritu Baptismi infantium. 

b) Si Baptismus catholici sub conditione iteratur, caeremoniae si 
quidem in priore Baptismo omissae fuerint, sunt supplendae ; si autem 
in priore Baptismo adhibitae sint, repeti in altero possunt aut omitti 
(can. 760). Idem videtur dicendum, si Baptismus fuerit certo invalidus. 

c) Si Baptismus haeretici conditionate iteratur in adulta aetate, per 
se caeremoniae sunt supplendae ; attamen Ordinarius loci permittere 
potest ut omittantur (can. 7$9, $ 2) ; si in infantili aetate, caeremoniae 
suppleantur secreto, nam hoc modo est Biptismus iterandus. 

d) Si Baptismus haeretici est certo validus, iterari nequit et caeremoniae 
suppleri non solent. Rituale ait, c. 3, n. 12 : « suppleantur, nisi rationabili 
de causa aliter loci Ordinario videatur ». 


170. Tempus et Locus Baptismi. —  Notentur canones 
sequentes : 


1. De tempore: Can. 770 :» Infantes quam primum baptizentur... » 
(n. 148). 

Can. 771 : « Baptismus privatus, urgente necessitate, quovis tempore 
et loco administrandus est ». 

Can. 772: «Etiam solemnis Baptismus qpalibet die administrari 
potest ; decet tamen adultorum Baptismum, secundum antiquissimum 
Ecclesiae ritum, conferri, si fieri commode queat, in pervigilio Paschatis 
et Pentecostes, praecipue in métropolitains aut cathedralibus ecclesiis ». 

Can. 753: « $ i.Tam sacerdotem qui adultos baptizaturus est, quam 
ipsos adultos qui sani sint, decet esse ieiunos. 

$ 2. Nisi graves urgentesque causae obsi t, adultus baptizatus statim 
Missae sacrificio assistat et s. commumonem percipiat ». 


2. De loco: Can. 773 : «Proprius Baptismi solemnis administrandi 
locus est Baptisterium in ecclesia vel oratorio publico », non in semi- 
publico aut mere privato. 

Can. 774 : « $ 1. Quaelibet paroecialis ecclesia, revocato ac reprobato 
quovis contrario usu vel privilegio vel consuetudine, baptismalem habeat 
fontem, salvo legitimo iure cumulativo (sed non exclusivo) aliis ecclesiis 
jam quaesito» quod etiam subsistit, novis ecclesiis paroecialibus cum 
fonte erectis (C 'm. interpr. 12 nov. 1922). 

«$ 2.L.OCI Ordinarius potest pro fidelium commoditate permittere vel 
iubere ut fons baptismalis ponatur etiam in alia ecclesia vel publico 
oratorio intra paroeciae fines. » 

Can. 775 : « Si ad ecclesiam paroecialem, aut ad aliam quae iure 
fontis gaudeat, baptizandus, propter locorum distantiam aliave adiuncta, 
sine gravi incommodo aut periculo accedere aut transferri nequeat, 
Baptismus solemnis a parocho conferri potest et debet in proxima 
ecclesia aut oratorio publico intra paroeciae fines, licet haec bapdsmali 
fonte careant. » 

Quodsi nec hoc sit possibile, vel aliquo tempore expectari poterit 
usque dum baptizandus ad ecclesiam poterit deferri, vel extraordinarie 
ab Ordinario est licentia obtinenda Baptismum domi solemniter confe- 
rendi, de qua can. sequens. 

Can. 776: « $ i. in domibus autem privatis Baptismus solemnis 
administrari non debet, nisi hisce in adiunctis : 


«1? Si baptizandi sint filii aut nepotes eorum qui supremum actu 
tenent populorum principatum velius habent succedendi in thronum, 
quofies isti id rite poposcerint ; 

«20 Si loci Ordinarius, pro suo prudenti arbitrio et conscientia, iusta 
ac rationabili de causa, in casu aliquo extraordinario id concedendum 
censuerit », v. g. ob periculum permanens infamiae, vel si pater impius 
obstinate prohibeat infantem baptizare in ecclesia, vel si infirmus prae- 
videatur ad ecclesiam non deferri, vel si consuetudo invaluerit pro 
infantibus nobilium (Cfr. S. Cqngr, Saçr., 22 iul. 1925). 

«$ 2. In memoratis casibus Baptismus conferendus est in sacello 
domus aut saltem in alio decenti loco, et aqua baptismali de more bene- 
dicta ». 

Ergo solemniter baptizare in sacri tia non est licitum, nisi in iis adiun- 
ctis quibus domi permitti potest, ac proinde solum ob rationabilem 
causam ex Ordinarii licentia in singulis casibus concedenda. 


171. De patriots. — Patrini seu susceptores dicuntur illi qui bapti- 
zatum de sacro fonte suscipiunt. Quo pacto fiunt quasi-pa entes spiri- 
tuales, eo quod sub tutela et cura suscipiunt baptizatum, quia est veluti 
parvulus nuper genitus qui nutrice et paedagogo indiget a quibusinstrua- 
tur in fide et vita Christiana. Hanc scii, specialem curam assumunt 
patrini (q. 67, a. 7). 

De patrinis attendendae veniunt plures determinationes iuris : 


1. Ex can. 762 et 763, requiritur patrinus a) sub gravi quidem in Baptis- 
mo solemni, « quatenus fieri potest » i. e. nisi gravis et rationabilis causa 
excuset ; unde Baptismus solemnis diu differri non debet eo quod 
patrinus inveniri non possit, ut in locis missionum facilius contingit ; 

b) etiam in Baptismo privato, si facile haberi queat ; quod si non inter- 
fuerit, adhibeatur in supplendis caeremoniis, quo tamen casu nullam 
contrahit spiritualem cognationem ; 

c) cum Baptismus iteratur sub conditione : idem scii, tunc patrinus, 
quatenus fieri potest, adhibeatur qui in priore Baptismo adfuit ; extra 
hunc casum in Baptismo conditionato pàtrinus non est necessarius, sed 
licite adhiberi potest. 

2. Unus patrinus tantum, licet diversi sexus a baptizando, vel ad 
summum unus et una adhibeantur (can. 764). Hinc axioma : Sufficit 
unus patrinus, permittuntur duo, prohibentur tres vel plures. Obligatio 
gravis est, quia Ecclesia impedire voluit ne multiplicennir cognationes 

(C. Trid., sess. 24, cap, 2, de ref.). Grave peccatum est adhibere tres vel 
plures ; adhibere duos patrinos eiusdem sexus reputatur tantum veniale, 
si patrini sunt eiusdem cum baptizato sexus ; si sint diversi sexus a 
pluribus cum S. Alphonso, Th. AL, 1. VI, n. 155, dicitur mortale, quia 
eo casu multiplicantur impedimenta matrimonii. Si plures patrini 
accedant a parentibus designati, parochus potest permittere ut omnes 
testes sint,imo ut tangant, modo externe designet unum et unam, quibus 
solis tradat infantem atque moneat eos tantum esse veros patrinos, 
eosque solos adnotet tamquam tales. Ita S. Alphonsus, n. 154. 


3. Ut quis valide sit patrinus, ex can. 765 oportet : « 1? Sit baptizatus, 
rationis usum assecutus et intentionem habeat id munus gerendi ; — 
2? Ad nullam pertineat haereticam aut schismaticam sectam» nec sententia 
condemnatoria vel declaratoria sit excommunicatus aut infamis infamia 
iuris apt exclusus ab actibus legitimis, nec sit clericus depositus vel 
degradatus;— 30 Nec sit pater vel mater vel coniux baptizandi ;— 40 Ab 
ipso baptizande eiusve parentibus vel tutoribus, aut his deficientibus, 
a ministro, sit designatus ; — 50 Baptizandum in actu Baptismi per se 
vel per procuratorem physice teneat aut tangat vel statim levet seu susci- 
piat de sacro fonte aut de manibus baptizantis ». 

Hinc : a) Patrini non sunt illi qui tangunt infantem sed a parentibus 
vel a parocho non sunt designati, aut qui designati sunt sed infantem 
non tangunt. 

b) E contra qui a parentibus designati, si a parocho repellantur sed 
niffilotninus infantem teneant ; — nisi repellantur ob defectum con- 
ditionis requisitae ad validitatem. 

c) Nemo per procuratum munus patrini suscipit, nisi huic consentiat. 
Ut autem certo de hoc constet, reprobanda est consuetudo qua mandatum 
expressum non datur, sed solum a parentibus procurator constituitur 
(S. C. Sacr., 24 iul. 1925). 


4. Ut quis licite patrinus admittatur, ex can. 766 : « i? Decimum 
quartum suae aetatis annum attigerit, nisi aliud iusta de causa ministro 
videatur ; — 20 Non sit propter notorium delictum excommunicatus vel 
exclusus ab actibus legitimis (can, 2256, $ 2) vel infamis infamia iuris, 
quin tamen sententia intercesserit, nec sit interdictus aut alias publice 
criminosus vel informis infamia facti ; — 30 Fidei rudimenta noverit ; —! 
4? In nulla religione sit novitius vel professus, nisi necessitas urgeat 
et expressa habeatur venia superioris saltem localis ; — 50 In sacris 
ordinibus non sit constitutus, nisi accedat expressa Ordinarii proprii 
licentia ». 

Baptizans ipse non excluditur expresse ; in casu adhiberi debet 
procurator (Cfr. S. C. R., 14 iun. 1873). 


5. Effectus validae susceptionis sunt : A. Obligatio in patrinis « spiri- 
tualem filium perpetuo sibi commendatum habere, atque in iis quae ad 
Christianae vitae institutionem spectant, curare diligenter ut ille talem 
in tota vita se praebeat, qualem futurum esse solemni caeremonia spo- 
ponderunt » (can. 769). Quare curare tenentur ut filii sibi commendati 
catechetica institutione erudiantur (can. 1335). 

Obligatio gravis est cum sit de re gravi; sed solum urget in casu 
necessitatis quando baptizatus cura patrini et instructione indiget, ut 
si inter infideles aut haereticos nutriatur, vel parentes habeat infideles, 
aut haereticos, aut in instructione filii omnino négligentes. Quodsi puer 
inter catholicos nutriatur, praesumi potest sufficienter a parentibus 
instrui, donec contrarium constet (q. 07, a. 8). 


B. Cognatio spiritualis inter patrinum et baptizatum, eodem modo ac 
inter baptizantem et baptizatum, non autem inter patrinum et parentes 
(can. 768). Ex qua cognatione oritur impedimentum dirimens matri- 
monii (can. 1079), et reatus incestus spiritualis casu quo inter se carnaliter 
peccent. 

Spiritualemjcognationem non contrahit : a) qui tantum procuratorem 
egit nomine veri patrini, cum hic solus spiritualiter Hat cognatus ; b) qui 
patrinus non fuit in Baptisffio, sed solum in supplendis caeremoniis 
(can. 762, $ 2) ; €) qui tantum patrinus tuit in Baptismo sub conditione 
iterato : hoc enim in casu neque patrinus qui priori Baptismo adfuit, 
neque qui posteriori, cognationem spiritualem contrahit, nisi idem 
patrinus in utroque Baptismo adhibitus fuerit (can. 763, $ 2) : tunc enim 
solum constat patrinum fuisse in valido Baptismo. 

6. Munus pastoris in admittendis, designandis, repellendis patrinis 
est prudentiae. Speciatim 

a) In dubio, utrum quis valide vel licite admitti possit necne ad patrini 
munus, parochus, si tempus suppetat, consulat Ordinarium (can. 767). 
Secus, ait Vermeersch, Th. M., Ill, n. 234, « dubium patrinum potius 
arceat ; si sine serio incommodo id facere nequeat, adiungat alium 
certe idoneum », si scii, secundu, iam non esset designatus. 

b) «In reiiciendis indignis a munere patrini parochus utatur omni 
prudentia et benignitate, ne alios offendat neve noceat bono religionis. 
Hinc nunquam utatur verbis duris et iniuriosis, sed suavi modo dicat, 
se unice ex praescriptis Ecclesiae agere atque non posse admittere talem 
personam ut patrinum », notat Priimmer, Th. M., III, n. 147. 

c) « Quando infans annuntiatur baptizandus, sacerdos iam statim 
inquirat de qualitate patrinorum, et non expectet, donec omnes parati 
sunt in ecclesia.Statim tunc moneat, ut alius patrinus designetur » (ibid.). 

d) Si ex recusatione patrini indigni orirentur valde magna incommoda, 
curet ne patrinus tangat baptizandum in actu Baptismi ; et si ne hoc 
quidem possibile est, potest, si exinde grave non oriatur scandalum, 
tolerare patrinum indignum, quia isx de patrinis indignis reiiciendis est 
positiva ecclesiastica quae non obligatcum tam magno incommodo. Et 
idem valet in casu de patrino tolerando haeretico aut schismatico, cum 
ipse tamen ex can. 765 vere patrinus non esset. 

e) Ex praescripto Ritualis, tit. 2, c.2, n. 31 : « Admonendi sunt suscep- 
tores de spirituali cognatione, quam contraxerunt cum baptizato ; quae 
cognatio impedit Matrimonium, ac dirimit ». 


172. Animadversiones de Baptismi adnotatione et proba- 
tione. — i. « Parochi debent nomina baptizatorum, mentione facta de 
ministro, parentibus ac patrinis, de loco ac die collari Baptismi, in baptis- 
mal! libro sedulo et sine ulla mora referre » (can. 777, $ 1). Obligatio per 
se gravis est; inscriptio personaliter incumbit parocho, nisi sit ratio 
excusans ; quo casu eam saltem confirmet subsignatione. 

2. « Ubi vero de illegitimis filiis agatur, matris nomen est inserendum 
si publice eius maternius constet, vel ipsa sponte sua scripto vel coram 
duobus testibus id petat; item nomeh patris, dummodo ipse sponte 
sua a parocho vel scripto vel coram duobus testibus id requirat, vel ex 
publico authentico documento sit notus ; in ceteris casibus inscribatur 
natus tamquam filius patris ignoti vel ignotorum parentum » (can. 777, 
$ 2). Nomen parentum ita inscribendum est ut omnis infamiae vitetur 
occasio ; si infamia praevideatur, in casibus particularibus recurrendum 
est ad S. Congr. Concilii (Com. interpr. 14 iul. 1922). 

3. « Si Baptismus nec a proprio parocho nec eo praesente administratus 
fuerit, minister de ipso collato quamprimum proprium ratione domicilii 
parochum certiorem reddat » (can. 778). Si baptizatus domicilio careat, 
parochus quasi-domicilii, si vagus sit, parochus loci certior est reddendus. 

4. « Ad collatum Baptismum comprobandum, si nemini fiat praeiu- 
dicium, saris est unus testis omni exceptione maior, vel ipsius baptizari 
iusiurandum, si ipse in adulta aetate Baptismum receperit » (can. 779). 
Si autem probatio alicuius iuri noceat, plenior requiritur, ut si nullitas 
matrimonii ab ea pendeat : tunc tamen sufficeret testis qualificatus, e. g. 
parochus qui deponat de rebus a se ex officio gestis (can. 1791, $ 1). 


TRACTATUS 


DE CONFIRMATIONE. 


INTRODUCTIO. 


173. Secundum sacramentum est Confirmatio. — 
« In vita spirituali, ait S. Thomas, C. G. IV, 60, primum est 
spiritualis generatio per Baptismum ; secundum est spiri- 
tuale augmentum perducens ad robur perfectum per 
sacramentum Confirmationis » Nomen desumptum est 
ab effectu: confirmatio (vormsel, olim vroomsel) enim 
dicitur a verbo confirmare (i. e. confortare, firmum reddere ; 
vromeriy, hoc sacramentum autem invita spirituali confortat, 
roborat et quasi ad quamdam adultam aetatem perducit. 


Denominatio fundamentum habet in Scripturis, II Cor. I, 21 ; 
sed prius videtur adhibita fuisse saec. IV a S. Ambrosio, de 
Mysteriis, VII, 42, certissime autem a Cone. Araus. I (a.441), can.2. 


Alis quoque nominibus vocatum fuit : 
a) a materia remota dicitur chrisma salutis, sacramentum chris- 


matis, Unguenti mysterium ;, graece : xpio/Ga, vel ro ubpov i. e. 
unguentum, quod est nomen a Graecis recentioribus adhiberi 
solitum ; 


b) a materia proxima : signaculum seu oqQpaxi , consignatio, 
unctio, impositio manus seu xeqoOsoiC; 

c) ab effectu : donum Spiritus sancti ; sacramentum plenitu- 
dinis; perfectio et consummatio seu veAceioo1 et DipCioo1 . 


174. Confirmatio definitur ; Sacramentum N. L. a 
Christo Domino institutum, in quo manus impositione et 
chrismatis unctione sub praescripta verborumforma baptizatis 
confertur Spiritus sanctus ad fidem strenue profitendam. 

In qua definitione indicatur : 


1° Genus ad quod Confirmatio pertinet : sacramentum 
N. Legis. 


2? Auctor Confirmationis : a Christo Domino institutum. 

3° Materia : in quo manus impositione et chrismatis 
unctione. 

4? Forma : sub praescripta verborum forma. 

5? Subiectum : baptizatis. 

6? Effectus : confertur Spiritus sanctus ad fidem strenue 
profitendam. 


175. Divisio tractatus.— Tractatus dividitur in quatuor 
quaestiones 

i? De ipso Confirmationis sacramento i a) de eius insti- 
tutione ; b) de eius partibus constitutivis seu materia et 
forma. 

2? De effectibus Confirmationis. 

3? De ministro Confirmationis. 

4? De Confirmationis subiecto * 

Accedit appendix de caeremoniis Confirmationis. 


QUAESTIO PRIMA. 
DE IPSO CONFIRMATIONIS SACRAMENTO. 


Articulus I. 
De Institutione Confirmationis. 


S. Th. Ill, q. a. i. 


176. Status quaestionis. —  Reformatores Confir- 
mationi denegarunt dignitatem sacramenti ; et hodie 
Protestantes omnes, Ritualistis exceptis, hoc sacramentum 
negant. 


Iam olim Novatiani, Waldenses et Albigenses videntur hoc 
Sacramentum negasse aut saltem neglexisse ut ritum inutilem. 
Luthenjs autem primus fuit qui sacramentum expresse negavit, 
et asseruit meram esse caeremoniam ecclesiasticam. Calvinus 


i. De Confirmatione conferri possunt S. Thomas III, q. 72 cum comm. 
Caietani et Billuart ; S.Bellarminus, Controv., de Confirmatione; Witasse, 
Tractatus de Confirmatione; Van Noort, Tanquetey, De Smet, Hugon 
in suis operibus de Sacramentis ; Chardon, 'Histoire des Sacrements; 
Nepefny, Die Firmung; Heimbucher, Die H. Firmung; L. Janssens, 
La Confirmation; Bickell, Die Firmung bei den Nestorianern; Dolger, 
Das Sakrament der Firmung historisch-dogmatisch dargestellt; Diet, de 
Théol., art. Chréme et Confirmation; Coppens, L'Imposition des mains 
et les rites connexes; d'Alés, De Baptismo et Confirmatione. 

docuit Dominum voluisse ut Apostoli manuum impositione 
charismata Spiritus sancti seu gratias gratis datas fidelibus 
communicarent ; at cessantibus charismatibus et ritus cessare 
debuit. Sed Ecclesia eum retinuit ut solemnitate quadam cate- 
chesis absolveretur qua adolescentes fidei suae rationem coram 
episcopo exponebant. Fuit itaque ab episcopis invecta caeremonia 
ut suam auctoritatem super fideles assererent ; posterior autem 
aetas eam ut sacramentum posuit et ita dimidiam efficaciam a 
Baptismo abstulitl. 

Hodiernis temporibus Modernistae quidam statuebant : « Nihil 
probat ritum sacramenti Confirmationis usurpatum fuisse ab 
apostolis : formalis autem distinctio duorum sacramentorum, 
Baptismi scii, et Confirmationis, haud spectat ad historiam 
Christianismi primitivi » (prop. 44). Quod fuit ab Ecclesia 
reprobatum. 


177. Thesis. Confirmatio est verum N. L. sacra- 
mentum a Christo institutum et a Baptismo dis- 
tinctum. — Est de fide ex Cone. Lugd. II, prof. fid. 
Mich. Palaeologi; Flor., deer, pro Arm. ; et Trid., sess. 7, 
de Sacr., can. 1, et de Conf., cap. 1, cuius prima pars est 
contra Lutherum, altera contra Calvinum. 


Probatur: 1) Ex Scripturis: Act. VIII, 12-18 et XIX, 
1-6, ex quibus constat Apostolos imposuisse manus 
fidelibus baptizatis ut acciperent Spiritum sanctum. 


Ubi omnia inveniuntur elementa essentialia sacramenti ; 

a) signum sensibile : impositio manuum ; 

b) gratiam conferens ex opere operato, quia manibus impositis 
statim datur Spiritus sanctus ; hic autem, testante Scriptura 
(Ioh. VII, 37-39 ; Rom. V, 5 ; I Cor. H, 12 ; III, 16 ; Gal. V,22 ; 
I Thés. IV, 8), non datur sine gratia ; in casu autem gratia 
confert virtutem et robur ad confitendam fidem (Act. I, 8) ; 

C) distinctum a Baptismo, quia manus imponuntur super antea 
baptizatos, et hoc competit solis apostolis, non diaconis ; item 
ab Ordine, quia impositio fiebat super omnes et tam mulieres 
quam viros ; 

d) permanenter institutum : adhibetur enim non semel, sed 
communiter, non ab uno apostolo quidem, sed ab omnibus ; et 
quidem ut impletio promissionum Christi qui Spiritum sanctum 
omnibus promisit fidelibus. Unde refertur tamquam pertinens 
« ad inchoationem Christi » (Hebr. VI, 1-4) i. e. ad initiationem 
Christianorum. Quod ceteroquin ex universali patet Traditione. 


2) Ex Traditione. Initio non sunt testimonia direct? et 
formalia, quia scriptores sunt pauci et non intendunt 


i. Van Noort, o. c., n. 242. 

expositionem completam facere doctrinae aut praxeos 
Ecclesiae aut etiam rituum  initiationis ; at plures sunt 
allusiones incidentes. A saeculo III testimonia explicita 
habentur de Confirmatione ut distincta a Baptismo, ac 
tamquam pertinente ad primitivam disciplinam et conti- 
nuante apostolorum praxim. Saeculo IV communis est 
doctrina. Unde Innocentius I saec. V eam recolit ut uni- 
versaliter notam et usitatam. 


Allusiones et insinuationes habent Clem. Rom. II, 2 ; Hermas, 
Simii. IX ; Iren., adv. Haer. I, 23, 31 ; Clem. AL, Quis dives 
salvetur, 42 ; Origenes, de Prine. I, 3. Testimonia explicita 
exhibent Tertull., De Baptismo VI et VIII ; de earn.res. 8 ; de 
praescr. 36 ; Cypr. ep. 73, n. 9, et 74, n. 7 ; Firmil. ep. ad Cypr. 
n: 7 (75 inter ep. Cypr.) ; opus anonymum De Rebaptizante, 
n. 3 ; Cornelius, ep. ad Fab. (H. E. VI, 43) ; Didascalia III, 12 ; 
Cone. Elib. (a. 306), can. 38 ; Cyr. Hier., cat. myst. III, 3 ; 
Greg. Naz., or. XL, 15; Hilar., in Mt. IV, 27 ; X, 2 ; XIX, 12 ; 
Ambr., de myst. VI, 29 ; VII, 42; Chrys., in Act. horn. XVIII, 3 ; 
Hieron., adv. Lucif. 9 ; Pacian., ad Sympr. I, 6 ; Opt. mil, de 
schism. Don. II, 42 ; IV, 7 ; Aug., c. 2 ep. Pel. II, 104 ; de Trin. 
XV, 26 ; Leo, serm. de nat. IV, 6. 


3) Ex ratione convenientiae quam exponit S. Thomas, a. i: 


Ubi occurrit specialis effectus gratiae, ibi oportet speciale sit 
sacramentum. Atqui,sicut invita corporali alia specialis perfectio 
est generari ad vitam, et alia pervenire ad perfectam aetatem, 
ita in vita spirituali aliud est spiritualiter regenerari, et aliud 
accipere quasi perfectam huius vitae aetatem. Ergo sicut est 
speciale Sacramentum, nempe Baptismus, quo regeneramur ad 
vitam gratiae, ita oportet esse speciale sacramentum quo adipis- 
cimur perfectam huius vitae aetatem, et hoc est Confirmatio. 
Unde Confirmatio est speciale sacramentum. 


3F178. Animadversio. —-, De modo et tempore quo sacra- 
mentum illud institutum fuit, multiplex fuit opinio. Melius 
dicitur cum S. Thoma, ad 1 : « Christus instituit hoc sacramen- 
tum, non exhibendo, sed promittendo (Ioh. XVI, 7) », quatenus 
voluntate sua statuit esse conferendum, ipse autem non mi- 
nistravit quia «in hoc sacraménto datur plenitudo Spiritus 
sancti, quae non erat danda ante Christi resurrectionem et 
ascensionem (Ioh. VII, 39) ». 

Articulus II. 


De Partibus Confirmationis 
constitutivis. 


S. Th. Ill, q. 72, a. 2, 3, 4 et 9. 


179. Status quaestionis. — Magna fuit incertitudo et 
opinionum diversitas de partibus constitutivis seu de 
materia et forma Confirmationis. In Scripturis dicuntur 
apostoli Spiritum sanctum contulisse impositione manuum 
(Act. VII, 17; XIX, 6), quin ulla mentio fiat alicuius 
unctionis, vel etiam clare indicetur prolatio verborum 
formae. Nunc autem, praemissa quadam manuum im- 
positione in generali facta super omnes simul confirmandos, 
— quae caeremonia in quibusdam Ecclesiis etiam omit- 
titur, — sacramentum singulis confertur unctione chris- 
matis facta in fronte : quae, cum fiat manu, hac ratione 
quaedam specialis impositio manus dici posset. 

Hinc quaerunt quaenam elementa in Confirmatione 
fuerunt ab ipso Christo determinata ac proin immutabilia 
sunt, et quaenam fuerunt determinata ab Ecclesia ; — item 
quid nunc sit materia sacramenti et forma, aut etiam variis 
temporibus fuerit 


180. Opiniones diversae. — Ad praedictas quaestiones 
solvendas multiplex pronuntiata fuit sententia : 

ia quam tenent Aureolus, Sirmondus, Se-Beuve, essentialia sa- 
cramenti ponit in sola impositione manuum versus omnes confir- 
mandos et oratione correspondente. At certo falsa est, tum quia 
contradicit Cone. Flor., deer. pro Arm., et omnibus ritualibus 
quae materiam ponunt unctionem,tum quia S. C. P. F. declaravit, 
6aug. 1840, non esse repetendam Confirmationem in qua praeter- 
missa fuerit ista generalis impositio manuum, tum quia haec 
apud Graecos deest. Ceterum non bene componitur cum can. 2, 
Cone. Trid., sess. 7, de Conf. : « Si quis dixerit, iniurios esse 
Spiritui sancto eos qui sacro Confirmationis chrismati virtutem 
aliquam tribuunt, a. s. ». 

2" est Maldonati et Sylvii, qui ponunt solam unctionem ut 
materiam sacramenti, quae sola est in usu apud Graecos. At in 
Scripturis commemoratur manuum impositio, atque traditio 
semper retinuit mentionem manus impositionis. Ita Inno- 
centius III, a. 1204 : « Per frontis chrismationem manus impositio 
designatur quae alio nomine dicitur Confirmatio » ; et prof. fid. 
Mich. Palaeologi in Cone. Lugd. II : « Sacramentum Confir- 
mationis quod per manuum impositionem episcopi conferunt 

chrismando renatos » ; recentissime Codex iuris, Can. 780: 
« Sacramentum Confirmationis conferri debet per manus impo- 
sitionem cum unctione chrismatis in fronte et per verba in ponti- 
ficalibus libris ab Ecclesia probatis praescripta. » Unde dicendum 
videtur non solam chrismationem sufficere sed saltem requiri 
impositionem manus concomitantem, quatenus chrismario non 
quidem mediante instrumento, sed immediate tpanus contactu 
imposito sit facienda. 


3a ambas impositiones requirit et unctionem . ita Tournely, 
Habert, Gotti, Concina.At falsum est primam requiri impositio- 
nem, uti constat ex Const. Benedicti XIV Ex quo primum 
i mart. 1756 declarantis primam impositionem esse meram caere- 
moniam atque valide conferri Confirmationem a Graecis qui illam 
omittunt ; item ex deer. S. Off., 17 apr. 1872 et 22 mart. 1892. 


4« quae esi multorum, inter quos S. Bellarminus, S. Alphonsus, 
Billuart, ait materiam semper fuisse in chrismatione cum con- 
comitante manus impositione. Sed mentio unctionis distinctae 
ab unctione in Baptismo adhibita et Confirmationi propriae 
nullibi occurrit in Ecclesia primitiva ; atque ipsi Apostoli non 
dicuntur usi fuisse nisi manuum impositione, imo non videtur 
ipsis fuisse tanta olei copia ad inungendas turbas. Quod si dicatur 
apostolos ex speciali privilegio potuisse sacramentum conferre 
sola manuum impositione, aut id aliquando ita fecisse per mira- 
culum, secus autem adhibuisse unctionem quando solam gratiam 
sine donis exterius apparentibus communicabant, haec sunt 
coniecturae sine sufficienti fundamento. 


5a quam tenuerunt Ruardus Tapper, Morinus, Estius, Mayer, 
ait tum impositionem manuum tum chrismationem sufficere. 
Haec sententia, quatenus affirmaret etiam hodie alterutram 
materiam sufficere et episcopum inter utrumque ritum posse 
eligere, certo falsa est, uti constat ex declaratione Benedicti XIV. 
Si autem affirmet pro diversitate temporum et locorum diversam 
fuisse materiam secundum diversam determinationem Ecclesiae, 
probabilis est sed coincidit cum sententia sequente. 


6a denique tenet Confirmationem primitus collatam fuisse im- 
positione manuum, nunc autem conferri unctione chrismatis manu 
imposita facta. Christus scii, non omnino determinavit signum 
sacramentale, sed ultimam determinationem reliquit Ecclesiae 
quae pro diversis temporibus et locis aliter determinare id potuit. 
De facto historia primaeva testatur solam manuum impositionem ; 
in fine saec. II addita fuit ut ritus secundarius consignatio in 
fronte, absque unctione, quae saltem in Occidente ante saec. IV 
non obtinuit. Saec. IV, ob praxim introductam  seiungendi 
Confirmationem a Baptismo, invaluit unctio chrismatis seu con- 
signatio cum chrismate cui accessit forma propria. Decursu 
vero saeculorum paulatim factum est, consuetudine scii, ab Ec- 
clesia probata, ut unctio manu imposita praevaluerit et considerata 
fuerit ut ritus essentialis, dum e contra generalis impositio 
manus quae originarie erat ritus essentialis, facta sit mera caere- 
monia accidentalis. Ita plures moderni, ut Billot, Tanquerey, 
Galtier, De Smet, Hugon ; ef revera sic melius dicitur spectatis 

documentis historicis, atque verificatur quod iam innuit C. Flor, 
dicens : « Loco illius (apostolorum) manus impositionis datur 
in Ecclesia Confirmatio ». 


181. Materia remota est sacrum chrisma, i. e. oleum 
olivarum admixtum balsamo atque speciali benedictione 
consecratum ab Episcopo. Ita ex Ritualibus et ex decretis 
Clementis VI, Eugenii IV in Cone. Flor., Clementis VIII 
et Benedicti XIV. 


Dicitur : i? Oleum olivarum, quod omnino requiritur ad 
valorem sacramenti, nam 


« Proprie dicitur oleum, et maxime habetur in usu ubi haberi 
potest ; quilibet autem alius liquor ex similitudine huius oleum 
nominatur ; nec est in usu communi, nisi in supplementum 
apud eos quibus deest oleum olivarum ». Ita S. Thomas, a. 2, 
ad 3. Unde invalidum esset sacramentum, si ex petroleo, oleo 
nucum vel amygdalum conficeretur. 

Oleum significat tum nitorem conscientiae, ut ait C. Flor., 
deer, pro Arm., tum plenitudinem Spiritus sancti ad robur 
spirituale, ut ait S. Thomas, a. 2, sicut pugiles ex olei inunctione 
corpori agilitatem dabant et robur ad pugnam. 


2? Admixtum balsamo, uti iam ab antiquis factum est 
temporibus et probabilius ad valorem requiritur. 


Sufficit autem balsamum cuiusque regionis, dummodo sit 
in ea quantitate ut det sui odorem. Apud Graecos plura aha 
aromata solent adiungi, sed non exigitur ad validitatem. 

Balsamum significat odorem bonae famae, ut ait C. Flor., 
l. c., seu suavitatem virtutum et incorruptionem fidei (a. 2). 


30 Benedictum, quod est de valore sacramenti, ut docent 
éCommunissime 


In sacramentis quibus usus est ipse Christus, non requiritur 
benedictio sed ex ipso usu Christi materia aptitudinem recepit 
signi sacramentalis. At in sacramentis quibus Christus non est 
usus, specialis requiritur consecratio qua apta fiat materia ut sit 
gratiae instrumentum (a. 3). 


40 Ab Episcopo qui gerit personam Christi (a. 3, ad 3), 
quod etiam ad valorem requiritur ex Cone. Flor. 


Quamvis tamen quidam aliter sentiant aut putent ex commis- 
sione S. Pontificis sacerdotem delegari posse ad consecrandum 
chrisma ; quae delegatio tamen nunquam conceditur (can. 781, 
S 1) etiam in Ecclesia graeca, nec ohm concessa certo noscitur. 

5? Speciali benedictione, quod etiam probabilius requi- 
ritur ad valorem, at non est omnino certum. 


Hinc S. Alphonsus, Th. M., 1. VI, n. 163, dicit in articulo 
mortis, sub conditione conferri posse sacramentum ex solo oleo 
ab episcopo benedicto, propter magnam utilitatem sacramenti ; 
at valde dubitare licet an Confirmatio unquam possit dubie 
valida ministrari, cum non sit sacramentum necessitatis. 


Ad liceitatem et quidem sub gravi requiritur chrisma recens. 
In casu tamen necessitatis dum deficit recens, aut ex speciali 
S. Pontificis dispensatione, cum vetere confirmare est licitum. 


182. Materia proxima est unctio chrismatis in fronte 
per modum crucis immediate facta per manus impositio- 
nem. Constat ex Pontif. Rom. et ex can. 780 et 781, $ 2. 

Dicitur ; 1) Unctio, quae ad valorem sacramenti est 
necessaria, ut constat ex decretis et praxi Ecclesiae. 

2) Chrismatis, scii, ex oleo et balsamo specialiter com- 
positi et benedicti ab episcopo, ut explicatum fuit supra. 


Quantitas adhiberi debet ad unguendum frontem in forma 
crucis sufficiens. 


3) Infronte, ut significetur confirmandum, Christum eru- 
bescere non debere. Quod valde probabiliter ad valorem re- 
quiritur,quia sic est antiquus et universalis Ecclesiarum usus. 


Hinc si fieret unctio in alia corporis parte, ut in maxilla aut 
pectore, dubium esset sacramentum, et sub conditione iterandum. 
In quibusdam Ecclesiis orientalibus non tantum in fronte sed 
etiam in pluribus aliis partibus fiunt unctiones, at istae non 
sunt essentiales sed solum intégrales sacramenti partes. 


4) Per modum crucisfacta, ut sic confirmandus accipiat si- 
gnum Christi cuius miles efficitur ; quod etiam necessario re- 
quiritur secundum communiorem sententiam, et postulatur 
ab ipsa sacramenti forma qualis adhibetur in Ecclesia latina. 


Rationes consignationis cruce factae in fronte exponit S. Tho- 
mas, a. 9 : y In hoc sacramento homo accipit Spiritum sanctum 
ad robur spiritualis pugnae, ut fortiter, etiam inter adversarios 
fidei, Christi fidem confiteatur. Unde convenienter signatur 
chrismate signo crucis in fronte propter duo : t? quidem quia 
insignitur signo crucis, sicut miles signo ducis, quod quidem 
debet esse evidens et manifestum. Inter omnia autem loca corporis 
humani maxime frons manifesta est, quae quasi nunquam 

obtegitur ; et ideo linitur confirmatus chrismate in fronte, ut in 
manifesto demonstret se esse Christianum, sicut et apostoli post 
acceptum Spiritum sanctum se manifestaverunt, qui prius in 
coenaculo latebant ; 2? quia aliquis impeditur a libera confessione 
nominis Christi propter duo, scii, propter timorem, et propter 
verecundiam. Utriusque autem horum signum maxime mani- 
festatur in fronte,.. unde verecundati erubescunt, timentes 
autem pallescunt... Et ideo in fronte signatur chrismate, ut neque 
propter timorem, neque propter erubescentiam nomen Christi 
confiteri praetermittat ». Idem tradit Cone. Florentinum. 


5) Immediate : non mediante instrumento, sed ipsa 
manu imposita. 


Ita S. Off., 14 ian. 1885 ; et can. 781, $ 2 ; — secus enim vera 
non adesset manus impositio et deesset conditio sequens. 


6) Per manus impositionem, quatenus tamen ab ipsa 
unctione manu facta non distinguitur sed in ea necessario 
includitur. 


Prima impositio manuum super omnes confirmandos facta 
quae praemittitur unctioni, non pertinet ad ipsum sacramentale 
signum, sed est mera caeremonia, ita ut ea omissa, confirmatis 
sacramentum non sit repetendum, nec requiratur ut omnes 
confirmandi ipsi intersint. 

Ad liceitatem requiritur ut unctio fiat pollice dextero, reliqua ma- 
nu super caput imposita , quod si absque iusta ratione fieret alio 
digito aut manu sinistra, esset peccatum : grave esse non constat. 


183. Forma est : Signo te signo crucis, et confirmo te 
chrismate salutis, in nomine Patris, et Filii, et Spiritus sancti. 
Arnen. Haec est hodie praescripta a Rituali et traditur a 
Cone. Flor. ; sed plures antea subiit mutationes. In Ecclesia 
graeca est alia, quoad sensum substantialiter aequivalens 


et ibi certo valida: Signaculum doni Spiritus sancti: Y«payi 
6cpeà Ilv-0itaro — dylOU. 


Convenientiam formae ostendit S. Thomas, a. 4 : 


« Forma sacramenti continere debet quidquid pertinet ad 
speciem sacramenti... In hoc sacramento datur Spiritus sanctus 
ad robur spiritualis pugnae. Et ideo in hoc sacramento tria sunt 
necessaria, quae continentur in forma praedicta; quorum im est 
causa conferens plenitudinem roboris spiritualis, quae est sancta 
Trinitas, quae exprimitur cum dicitur : In nomine Patris... ; 
— 2m est ipsum robur spirituale quod homini confertur per 
sacramentum materiae visibilis ad salutem, quod quidem tangitur 
cum dicitur : Confirmo te chrismate salutis; — 3“ est signum 

quod pugnatori datur, sicut et in pugna corporali milites insigniis 
ducum insigniuntur, et quantum ad hoc dicitur : Consigno te 
signo crucis, in quo scii, rex noster triumphavit ». 


Ad validitatem requiruntur : 

1) Signo te, scii, nota et charactere militis Christi ; cui 
correspondet in graeco : signaculum seu sigillum ; 

2) confirmo te chrismate salutis, in gratia accepta per 
unctionem Spiritus sancti ; quod in graeco dicitur : doni 
Spiritus sancti. Sigillare enim donum, i. e. gratiam, Spi- 
ritus sancti, est eam habenti confirmare, firmiorem et 
stabiliorem reddere ; 

3) etiam probabiliter : in nomine Patris... ; non tamen 
certum est, quia deest in graeco, nisi dicatur tota Trinitas 
implicite indicari nomine Spiritus sancti. Ceteroquin 
nihil impedit Ecclesiam diversam determinasse formam 
pro Ecclesia latina et graeca. Unde practice sacramentum 
non erit certum, nisi omnia dicantur. 


Accidentalis mutatio esset, si quis diceret : corroboro pro con- 
firmo ; aut sanctificationis loco salutis. 


QUAESTIO SECUNDA. 


——HEE-:ae(€X——— DE EFFECTIBUS CONFIRMATIONIS. 


S. Th. Ill, q. 72, a. 5 et 7. 


184, Effectus sacramenti Confirmationis, etiam in 
infantibus, est roboratio in vita spirituali seu confortatio et 
augmentum vitae supernaturalis, ita ut homo in ea addu- 
catur quasi ad aetatem perfectam. Id explicite docet 
Cone. Flor., et ceteroquin constat modo loquendi a Scrip- 
turis et Patribus adhibito, iuxta quem in Confirmatione 
ipse Spiritus sanctus infunditur et confertur simpliciter, 
i. e. plene cum omnibus donis, ad robur et firmitatem 
iustitiae, et ad plenam eorum effusionem ac ubertatem,dum 
in Baptismate iam contulit renascentiam et remissionem 
peccatorum?2. Et quidem : 


i. Act. VIII, 15-16 ; XIX, 5-6. 
3. Act. IL, 38; XXII, 16 ; Hebr. X, 22 ; lob. III, 5 ; Eph. V, 26. 

A. Non ponentibus obicem confert gratiam, quod est 
de fide ex C. Trid., sess. 7, can. 1 : per se gratiam secun- 
dam, quia confortatio et augmentum in vita spirituali 
hanc de se supponit ; per accidens probabiliter gratiam 
primam, si quis bona fide in peccato accedat de ipso 
attritus (a. 7, ad 2). 


Hinc a) per accidens remittit peccatum mortale ; b) etiam 
remittit venialia, mediante fervore seu exercitio charitatis prout 
efin quantum hoc illorum retractationem saltem implicite con- 
tineat; c) quodsi quis ponat obicem, obice per poenitentiam 
remoto, gratiam sacramenti obtinebit. 


Confert autem sacramentum : 


1) gratiam habitualem gratum facientem, quam auget, 
ut diximus : non enim datur Spiritus sanctus nisi cum 
gratia gratum faciente (a. 7) ; 

2) omnes virtutes infusas et dona Spiritus sancti, quae 
simul cum gratia infunduntur et cum ea proportionaliter 
augentur ; 

3) gratiam specialem sacramentalem confortantem (ad 3), 
scii, ad strenue et audacter confitendum publice fidem 
coram hominibus eamque defendendum et pro ea pugnan- 
dum ; ut constat ex effectu producto in apostolis ; 

4) ius ad gratias actuales, ad hunc finem necessarias, per 
totam vitam opportuno tempore consequendas. 


B. Omnes qui valide recipiunt consecrat ct signat 
charactere indelebili, ut de fide est ex Trid., sess. 7, can. 9, 
quo homo baptizatus fit miles Christi, potestatem accipiens 
ex officio fidem publice profitendi et pugnandi atque 
sacra congruentius recipiendi. Quod ita ostendit S. Thomas, 
a. 5: 


« Character est quaedam spiritualis potestas ad aliquas actiones 
sacras ordinata.. Dictum est autem supra, quod sicut Baptismus 
est quaedam spiritualis regeneratio in vitam Christianam, ita 
etiam Confirmatio est quoddam spirituale augmentum promovens 
hominem in spiritualem aetatem perfectam. Manifestum est 
autem ex similitudine corporalis vitae, quod alia est actio hominis 
statim nati, et alia quae competit ei, cum ad perfectam aetatem 
pervenerit. Et ideo per sacramentum Confirmationis datur homini 
potestas spiritualis ad quasdam alias actiones sacras, praeter 
illas ad quas datur ei potestas in Baptismo. Nam in Baptismo 
accipit homo potestatem ad ea agenda quae ad propriam pertinent 

salutem, prout scii, secundum seipsum vivit ; sed in Confir- 
matione accipit homo potestatem ad agendum ea quae pertinent 
ad pugnam spiritualem contra hostes fidei, sicut patet exemplo 
apostolorum, qui antequam plenitudinem Spiritus sancti acci? 
perent, eram in coenaculo perseverantes in oratione ; postmodum 
vero egressi non verebantur publice fateri etiam coram inimicis 
fidem Christianam. Et ideo manifestum est quod in sacramento 
Confirmationis imprimitur character ». 

« Et ideo character Confirmationis est signum distinctivum, 
non infidelium a fidelibus, sed spiritualiter provectorum ab his 
quibus dicitur, I Petr. II, 2 : Sicut modo geniti infantes.. » (ad 1). 

Hic effectus etiam producitur in illis qui ponunt obstaculnm 
gratiae ; et est titulus permanens ob quem, remoto obice, gratia 
sacramenti confertur et sacramentum semper reviviscit. 


185. Corollaria.— 1. Character Confirmationis ex necessi- 
tate praesupponit characterem baptismalem, quia nemo potest 
promoveri in aetatem perfectam nisi prius fuerit natus ; unde 
si aliquis non baptizatus confirmaretur, nihil reciperet (a. 6) 


2. Sacramentum Confirmationis est initerabile, quia imprimit 
characterem indelebilem ; nec unquam in Ecclesia fuit iteratum 
id quod valide putabatur ministratum. Quod si quandoque 
legatur confirmatis in haeresi manus fuisse impositas cum invo- 
catione Spiritus sancti vel ad accipiendum Spiritum sanctum, 
id intelligendum est vel de ritu poepitentiali ; vel de gratia 
confirmationis quae, ob remotionem obicis per poenitentiam, 
eo momento largitur ; aut etiam, in quibusdam Ecclesiis, de reite- 
ratione Confirmationis, quia eam ab haereticis ministratam 
habebant invalidam, dum conditionem validitatis ab Ecclesia 
positam putabant esse veram fidem ministri circaSS. Trinitatem. 


QUAESTIO TERTIA. 


DE CONFIRMATIONIS MINISTRO. 


S. Th. Ill, q. 72, a. 11. 


186. Minister ordinarius Confirmationis est solus 
episcopus (can. 782, $ 1), quia vi sui ordinis et muneris 
sine speciali commissione S. Pontificis sacramentum valide 
ministrare potest. — Est de fide ex Cone. Trid., sess. 7, de 
Conf., can.3, et sess 23, can. 7, confirmante doctrinam et 
decisiones Innoc. I, Gelasii, Innoc. III, et Cone. Flor. 
Innuitur in Scripturis, Act. VIII, 12-17, constat ex anti- 
quissima traditione et praxi, cuius convenientiam ostendit 
S. Thomas, a. 11 

«In quolibet opere ultima consummatio supremae arti aut 
virtuti reservatur, sicut praeparatio materiae pertinet ad inferiores 
artifices, superior autern dat formam.. ; unde epistola, quae 
a notario scribitur, a domino signatur. Fideles autem Christi 
sunt quodammodo divinum opus, secundum illud I Cor. Ill, 9 : 
Dei aedificatio estis; sunt etiam quasi quaedam epistola Spiritu 
Dei scripta, sicut dicitur II Cor. Ill, 3. Hoc autem Confirmationis 
sacramentum est quasi ultima consummatio sacramenti Baptismi, 
ita scii, quod per Baptismum aedificatur homo in domum spiri- 
tualem, et conscribitur quasi quaedam spiritualis epistola ; sed 
per sacramentum Confirmationis, quasi domüs aedificata dedi- 
catur in templum Spiritus sancti, et quasi epistola conscripta 
signatur signo crucis. Et ideo collatio huius sacramenti episcopjs 
reservatur, qui obtinent summam potestatem in Ecclesia, sicut 
et in primitiva Ecclesia per impositionem manuum apostolorum, 
quorum vices gerunt episcopi, plenitudo Spiritus sancti dabatur ». 


Ut autem licite episcopus confirmet, requiritur iurisdictio 
ordinaria, aut licentia saltem rationabiliter praesumpta 
ab eo qui talem iurisdictionem habet. Hinc can. 783 : 


S1. « Episcopus in sua dioecesi hoc sacramentum etiam 
extraneis legitime ministrat, nisi obstet expressa proprii eorum 
Ordinarii prohibitio » Quod valet etiam de locis exemptis 
iuxta can. 792. 

$ 2. « In aliena dioecesi indiget licentia Ordinarii loci saltem 
rationabiliter praesumpta, nisi agatur de propriis subditis quibus 
Confirmationem conferat privatim ac sine baculo et mitra ». 

Obligatio est de se gravis, et ideo graviter peccaret episcopus 
qui auderet has praescriptiones transgredi in aliquo puncto. 


187. Minister extraordinarius Confirmationis est 
presbyter cui vel ex iure communi vel ex peculiari vel 
ex generali Sedis apostolicae induito facultas concessa sit 


(can. 782, $ 2). — Certum est ex C. Flor, et ex perpetuo 
Ecclesiae usu. 


An autem episcopus de se posset presbytero hanc facultatem 
conferre, est dubium, quia talis delegatio simplicis sacerdotis 
non refertur ad potestatem ordinis sed ad potestatem iuris- 
dictioms. Hinc si olim id factum est, cum tacito consensu Sedis 
Apostolicae factum dici potest, dum nunc lege canonica cautum 
est ne fiat : in praesenti enim ius illud S. Pontifici est reservatum, 
nec sine eius licentia, ex iure autinduito concessa valide exercetur. 

De hac facultate sacerdotibus commissa notentur sequentes 
dispositiones 

i. Hac facultate ipso iure gaudent, praeter S. R. E. Cardinales 
quibus competit ubique terrarum, Abbas vel Praelatus nullius, 
Vicarius et Praefectus apostolicus, qui tamen ea valide uti ne- 

queunt, nisi intra fines sui territorii et durante rrunere tantum 
(can. 782, § 3) 

2. Secundum jus commune presbyter ritus latini cui, vi 
indulti (et non ex iure communi), haec facultas competat, Confir- 
mationem valide confert solis fidelibus sui ritus, nisi in induito 
aliud expresse cautum fuerit (can. 782, $ 4). — Decreto diei 
i maii 1948 concessum est ut, quoties latini ritus presbyteri, 
vi legitimi indulti, Confirmationis sacramentum valide et licite 
administrari possunt fidelibus proprii ritus, idem — dummodo 
constet ipsum immediate post Baptismum, uti mos est, jam 
non fuisse collatum — conferre valeant fidelibus quoque rituum 
orientalium quorum spiritualis cura ipsis commissa permaneat. 
Haec valent etiam quoties sacramentum conferri potest ad 
normam decreti « De confirmatione administranda iis qui, 
ex gravi morbo, in mortis periculo sunt constituti » (Cfr infra 
n. 5) 

3. Nefas est presbyteris ritus orientalis, qui facultate vel privi- 
legio gaudent Confirmationem una cum Baptismo infantibus sui 
ritus conferendi, eamdem ministrare infantibus latini ritus 
(can. 782, § 5). 

Hac facultate, quibusdam exceptis ut Maronitis et Italo- 
Graecis, gaudent generatim vi consuetudinis immemorabilis ; 
unde administratio Confirmationis infanti latino, quamvis illicita, 
tamen potius videtur valida, licet quidam de hoc dubitent. 

4. Presbytero quoque licet, si apostolico /ocali (non mere 
personali) privilegio sit munitus, in designato sibi territorio 
confirmare etiam extraneos, nisi id ipsorum Ordinarii expresse 
vetuerint (can. 784). 

5. Per decretum Spiritus Sancti Munera Sacrae Congreg. 
de Discipl. Sacram, generali induito omnibus parochis proprio 
territorio gaudentibus, quasi-parochis, vicariis perpetuis, vicariis 
oeconomis ac sacerdotibus quibus exclusive et stabiliter commissa 
est in certo territorio et cum determinata ecclesia plena animarum 
cura cum omnibus parochorum juribus et officiis, facultas 
conceditur ut, per semetipsos, sacramentum Confirmationis 
administrent, in proprio territorio, iis personis qui ibidem 
degunt (non exceptis peregrinis nec commorantibus in locis 
a paroeciali jurisdictione subductis) ac ex gravi morbo in vero 
mortis periculo sunt constituti, sive sint infantes sive sffit 
adulti. — Requiritur tamen ut Episcopus dioecesanus haberi 
non possit vel sit impeditus, nec alius praesto sit Episcopus 
catholicus, licet titularis tantum, qui sine gravi incommodo 
ipsi suffici queat. — Si moribundi adhuc hujus sunt capaces 
oportet ad fructuosam hujus sacramenti receptionem quantum 
possibile praeparentur; ac, si forte convaluerint, plenius in- 
struantur. 

Insuper serventur normae quas idem decretum praecipit 
* Confirmatio conferatur servata disciplina per C. L C. inducta 
et ad rem accommodata, nec non ritu adhibito ex Rituali Romano 
excerpto, quae fuse et ex integro infra transcribuntur : gratis 
vero quovis titulo est conferenda. » 

« Ad normam canonis 798, collari sacramenti adnotationem 

minister extraordinarius in paroeciali confirmatorum libro 
peragat, ibidem inscribendo nomen suum ac nomina confirmati 
(et si eius subditus non sit, etiam illius dioecesis et paroeciae), 
parentum et patrini, diem et locum, adiectis demum verbis 
< confirmatio collata est ex Appstolico induito, urgente mortis 
periculo, ob gravem confirmati morbum ». Adnotatio facienda 
est etiam in libro baptizatorum ad normam can. 470, $ 2. 

Si confirmatus sit alienae paroeciae, quamprimum minister 
ipse de collato sacramento parochum confirmati proprium 
certiorem reddat per authenticum documentum, quod omnes 
notitias complectatur, de quibus supra. » 

« Ministri extraordinarii tenentur praeterea singulis vicibus 
statim ad Ordinarium dioecesanum proprium authenticum 
nuntium mittere collatae a se Confirmationis, additis adjunctis 
omnibus in casu concurrentibusl. » 


188. Obligatio ministrandi Confirmationem. — 
Episcopus tenetur sacramentum Confirmationis subditis 
ministrare rite et rationabiliter petentibus, praesertim 
tempore visitationis dioecesis (can, 785, $ 1), quae singulis 
quinquenniis absolvi debet (can. 343, $ 1); non autem 
cum periculo mortis, quia non est sacramentum necessi- 
tatis : nisi forsan in casu quo ex non ministratione oriretur 
scandalum. Eadem obligatione tenetur presbyter, privilegio 
apostolico donatus, erga illos quorum in favorem est 
concessa facultas (can. 785, § 2). 


Obligatio ex natura sua gravis est, nisi gravis ratio excuset. 
Unde Ordinarius legitima causa impeditus aut potestate confir- 
mandi carens, debet, quoad fieri possit, saltem intra quodlibet 
quinquennium providere ut suis subditis hoc sacramentum 
administretur (83). 

Si autem graviter neglexerit sacramentum Confirmationis suis 
subditis per se vel per alium ministrare, Metropolita debet 
eum S. Sedi denuntiare (8 4 et can. 274, 40). 

Presbyter qui nec a iure nec ex Romani Pontificis concessione 


I. Decretum exstat A.A.S., t. 38 (1946), pp. 349-358. — In omnibus 
fere periodicis de re theologica aut canonica tractantibus, huiusce 
decreti prodiere commentaria. 

Per decretum S. Congr. de Prop. Fide, diei 18 dec. 1947, insuper 
conceditur Ordinariis locorum a S. Congr. de Prop. Fide dependentibus, 
potestas tribuendi « omnibus sacerdotibus sibi subditis curamque 
animarum gerentibus, facultatem sacram Confirmationem fidelibus sive 
adultis sive infantibus, infra fines missionalis circumscriptionis exstan- 
tibus et in mortis periculo constitutis, valide ministrandi; necnon 
licite in ipso loco residentiae Episcopi, absente tamen quolibet Episcopo 
vel legitime impedito ; servataque formula a Rituali Romano statuta » 
(A.A.S., t. 40 (1948), p. 41). 

facultatem habens sacramentum Confirmationis ministrare ausus 
fuerit, suspendatur ; si vero facultatis factae limites praetergredi 
praesumpserit, eadem facultate eo ipso privatus existát (can. 


2365). 


189. Animadversio. — Theologi non concordant in de- 
clarando modo quo simplex sacerdos obtineat potestatem Confir- 
mationem ministrandi. Melius videtur dicendum ad hoc sacra- 
mentum conferendum requiri dignitatem excellentem, quae 


episcopis plene competit ex proprio suo charactere, sacerdotibus 
non absolute et plene, sed solum radicaliter et inchoative ; unde 
indigent extrinseco augmento dignitatis quo character ipsorum 
ordinetur ad novum effectum, scii, collationem Confirmationis. 
Hoc autem supplementum dignitatis ipsis confertur speciali 
deputatione Pontificis, ita ut potestas eorum inchoata accedente 
delegatione extendatur et compleatur. Pontifex scii, qui habet 
plenitudinem potestatis in Ecclesia, valet infima superioris 
muneris episcopalis quae respiciunt corpus Christi mysticum, 
qualis est potestas confirmandi, committere iis qui iam habent 
potestatem summam circa corpus Christi verum, nempe sacer- 
dotibus 1. 


QUAESTIO QUARTA. 


DE SUBIECTO CONFIRMATIONIS. 


S. Th. Ill, q. 72, a. 6 et 8. 


190. Subiectum capax Confirmationis est omnis et 
solus homo baptizatus et nondum confirmatus (can. 786). 
Unde valide confertur pueris et perpetuo amentibus, qui 
licet nullos hostes spirituales impugnandos habeant, robur 
spirituale et augmentum gratiae accipere possunt ; adultis 
vero, dummodo intentionem habeant saltem habitualem 
et implicitam recipiendi sacramentum (n. 92-93). 

Ut autem licite et fructuose recipiatur, debet suscipiens 
esse in statu gratiae constitutus, cum agatur de sacramento 
vivorum et, si usu rationis polleat, sufficienter instructus 
(cán. 786), tum scii, de necessariis cognitu necessitate medii 
et praecepti, tum de iis quae spectant ad sacramentum 
suscipiendum, ut exponit Instructio S. C. P. F. anni 1774. 


i. Cfr. S. Thomas, à. 11, ad 1; et IV Sent, d. 7, q. 3, a. 1, qc. 3; 
Billuart, art. 7, obi. 2 ; Billot, o. c. th. 36 ; Hugon, Tract. Dogm. III, de 
Conf., a. 5, i— Aliam opinionem proponit Pe Spipt, o. c. n. 401 

191. Speciale praeceptum recipiendi Confirmatio- 
nem per se non datur, quia sacramentum non est neces- 
sarium ad salutem sed ad perfectionem salutis (a. 1, ad 3). 
Hinc : 


a) Qui illud non recipiunt per se non peccant graviter. 

b) At praetermittere tam magnum medium salutis regulariter 
et secluso sat magno incommodo non fit ex rationabili motivo, 
ac proinde solet includere culpam levem,unde can. 787 : « Quam- 
quam hoc sacramentum non est de necessitate medii ad salutem, 
nemini tamen licet, oblata occasione, illud negligere... ». 

c) Per accidens potest adesse grave peccatum ratione scandali, 
aut contemptus, aut specialis necessitatis ob peculiare periculum 
amittendae fidei. 


192. Confirmatio omni aetati convenit et est de se 
omnibus exhibenda. — Nam, sicut de intentione naturae 
est ut omnis qui corporaliter nascitur ad perfectam aetatem 
perveniat, licet hoc interdum impediatur, propter corrupti- 
bilitatem corporis, quod morte praevenitur, ita et multo 
magis de intentione Dei est ut qui nascitur spiritualiter 
in perfectam aetatem perveniat vitae supernaturalis. Sed 
anima, ad quam pertinet et spiritualis nativitas, et spiri- 
tualis aetatis perfectio, immortalis est, et potest sicut 
tempore senectutis spiritualem nativitatem consequi, ita 
tempore iuventutis vel pueritiae consequi perfectam 
aetatem ; quia huiusmodi corporales aetates animae non 
praeiudicant. Ergo potest omni aetati conferri Confirmatio 
et per se debet omnibus exhiberi (a. 8). 

Hinc «etiam in puerili aetate homo potest consequi 
perfectionem spiritualem aetatis... ; et inde est quod multi 
in puerili aetate propter robur Spiritus sancti perceptum, 
usque ad sanguinem fortiter certaverunt pro Christo » 
(ad 2). Et etiam morituris hoc sacramentum dandum est, 
ut in resurrectione perfecti appareant... Unde «et pueri 
confirmati decedentes et maiorem gloriam consequuntur, 
sicut et hic maiorem obtinent gratiam » (ad 4). 


Primis saeculis Confirmatio dabatur statim post Baptismum. 
A saec, V, propter multiplicationem fidelium in ecclesia latina 
collatio Confirmationis, utpote episcopo reservata, cepit separari 
a ministratione Baptismi; et ita paulatim mos invaluit eam diffe- 
rendi ad annos discretionis, excepta tamen Hispania, ubi consue- 

tudo antiqua sicut apud Graecos servata fuit usque ad hodiernum 
diem. 

lamvero praesens consuetudo Ecclesiae latinae est con- 
venientior, tum ob maiorem reverentiam tanti sacramenti, tum 
ob spem uberioris fructus in suscipientibus conscie. luxta 
hodiernam disciplinam can. 788 consecratam 1) regulariter 
differenda est Confirmatio usque ad, nec ordinario ministranda 
ante usum rationis ; 2) potest tamen antea conferri, si infans in 
periculo mortis sit constitutus vel ministro id expedire ob iustas 
et graves causas videatur ; 3) non tamen diutius est differenda, 
sed convenienter datur ad septimum circiter aetatis annum. 


APPENDIX. 


DE CONFIRMATIONIS CAEREMONIIS. 
S. Th. Ill, q. 72, a. 10 et 12. 


193. Caeremoniae accidentales ab episcopo in Confirmationis 
collatione adhibendae indicantur in Pontificali romano ; per se obligant 
sub gravi, licet quaedam minoris momenti sub levi tantum praescri- 
bantur (n. 106). Notandae veniunt : 

1. Impositio et extensio manuum in principio super omnes confirman- 
dos, cui, licet tnera sit caeremonia ad validitatem non requisita, omnes 
tamen adesse tenentur (can. 789). 

2. Alapa, super genam data, ut confirmatus meminerit se tamquam 
fortem athletam paratum esse oportere ad omnia adversa pro Christi 
nomine ferenda, ut nunc symbolice explicant * antiquitus tamen videtur 
fuisse osculum pacis, cui, decursu temporis, ratione decentiae respectu 
mulierum successit levis tactus a. Ceteroquin censetur caeremonia 
levioris momenti quae solum sub levi obligat. 

3. Benedictio communis quae datur in fine, et cui omnes intéresse 
debent (can. 789). 

4. Caeremonia cerei non est in Pontificali praescripta sed solo usu 
introducta. 

5. Fascia seu vitta linea qua frons confirmati est ligandus, ex consuetu- 
dine iam non obligat, dummodo pars inuncta diligenter abstergatur, ne 
chrisma defluat. 

6. leiunium, quod confirmandis mandatur in Pontificali, est tantum 
de consilio ; unde consuetudo invaluit ut sacramentum non ieiunis, imo 
post prandium, ministretur. 

7. Aliud nomen, praeter baptismale, ab episcopo imponi potest, non 
debet (S. C. R., 20 sept. 1749). 

8. Vestes sacrae praescribuntur ab episcopo induendae ; ex qualibet 
tamen iusta causa potest administrare sine mitra et baculq, adhibito 
'rochetto et stola, imo privatim etiam cum sola stola (S. Off., 12 febr. 
1851 ; can. 783, § 2). 

Modus quo simplex sacerdos ex delegatione S. Sedis ministrare debet 
indicatur in Instr. S. C. P. F., 4 maii 1774 (S. Off., iul. 1888), in appen- 
dice ad Rit. rom. posita, et in recenti Instr. S. C. de Sacr., 20 maii 1934» 


1. Cat. rom., 2 p., c. 3, n. 26. 
2. Dólger, o. c., p. 155. 

non potest insignia pontificalia assumere, sed uti superpelliceo et stola, 
vel et pluviali ; atque delegationem suam populo praelegere ac explicare 
tenetur. 


194. Tempus et locus Confirmationis. — 1. Confirmatio 
quovis tempore conferri potest, maxime autem decet illam administrari 
in hebdomada Pentecostes (can. 790). Olim praesertim conferebatur 
sicut Baptismus, in vigiliis Paschae et Pentecostes. 

2. Proprius Confirmationis administrandae locus est ecclesia ; nihilomi- 
nus ex causa, quam minister iustam ac rationabilem iudicaverit, potest 
hoc sacramentum in quolibet alio loco decenti conferri (can. 791). 
Ministrare in loco indecenti, nisi gravi de causa, esset peccatum grave. 

3. Episcopo ius est intra fines suae dioecesis Confirmationem admi- 
nistrandi in locis quoque exemptis (can. 792). 


195. Patrinus ex vetustissimo Ecclesiae more,ut in Baptismo, sic in 
Confirmatione adhibendus est, si haberi potest (can. 793). Quae obligatio 
de se gravis est (S. Off., 5 sept. 1877). 

Rationem affert S. Thomas, a. 10: « Hoc sacramentum exhibetur 
homini ad robur pugnae spiritualis. Sicut autem aliquis de novo natus 
indiget instructore in his quae pertinent ad conservationem vitae..., ita 
illi qui assumuntur ad pugnam, indigent eruditoribus, a quibus instruan- 
tur de his quae pertinent ad modum certaminis... Et propter hoc etiam 
ile qui accipit hoc sacramentum, ab alio tenetur, quasi per alium in 
pugna spirituali erudiendus. — Similiter etiam quia per hoc sacramentum 
confertur homini perfectio spiritualis aetatis..., et ideo ille qui ad hoc 
sacramentum accedit, sustentatur, quasi adhuc spiritualiter imbecillis 
et puer ». 

Unus tantum sit patrimis, vel una, pro singulis confirmandis (can. 
794a $ 2) ; nec permittuntur ut in Baptismo unus et una. Patrinus autem 
Unum tantum confirmandum aut duos praesentet, nisi aliud iusta de 
causa videatur (can. 794, $ 1). Unde, si adsit iusta causa, minister per- 
mittere potest ut unus tantum sit patrinus pro omnibus masculis, et una 
pro omnibus feminis (S. G. C., 14 iun. et 12 iul. 1823), ut in pluribus locis 
fieri solet. 

Ut quis valide sit patrinus, requiruntur conditiones similes ac pro 
patrinis Baptismi, scii, ex can. 795 : 

I? Sit ipse quoque confirmatus, rationis usum assecutus et intentionem 
habeat id munus gerendi ; 

2? Nulli haereticae aut schismaticae sectae sit adscriptus, nec sententia 
condemnatoria vel declaratoria sit excommunicatus aut infamis infamia 
iuris aut exclusus ab actibus legitimis, nec sit clericus depositus aut 
degradatus ; 

3? Non sit pater, mater, coniux confirmandi ; 

4? A confirmando eiusve parentibus vel tutoribus vel, hi si desint aut 
renuant, a ministro vel a parocho sit designatus ; 

5" Confirmandum in ipso Confirmationis actu per 5e vel per pro- 
curatorem physice tangat. Ad quod sufficit ut manum dexteram super 
dextrum humerum confirmandi ponat. 

Conditiones obligant sub gravi. 

Ut quis licite ad patrini munus admittatur, oportet ex can. 796 : 

I? Sit alius a patrino Baptismi, nisi rationabilis causa, iudicio ministri, 
aliud suadeat, aut statim post Baptismum legitime Confirmatio confe- 
ratur ; 

2' Sit eiusdem sexus ac confirmandus, nisi aliud ministro in casibus 
particularibus ex rationabili causa videatur ; 

3? Ut adsint omnia quae pro Baptismi patrino requiruntur (n. 171,4). 

Effectus muneris patrini talis est ut, Sicut ex Baptismo, ita etiam ex 
valida Confirmatione oriatur inter confirmatum et patrinum cognatio 

spiritualis, ex qua patrinus obligatione tenetur confirmatum perpetuo 
sibi commendatum habendi eiusque Christianam educationem curandi 
(can. 797), si nempe confirmatus egeat et alius desit ; non tamen impedi- 
mentum oritur matrimonium dirimens. 


196. Animadversiones. — 1. Parochus in peculiari libro inscribat 
nomina ministri, confirmatorum, parentum et patrinorum, diem ac locum 
confirmationis ; atque in libro baptizatorum adnotationem scribat collatae 
confirmationis (can. 798 et 470, $ 2). 

2. Si proprius confirmati parochus praesens non fuerit, de collata 
Confirmatione minister vel per se ipse vel per alium quamprimum 
eumdem certiorem faciat (can. 799) ; quod onus etiam incumbit ipsis 
Cardinalibus (can. 239, $ 1— n. 23). 

3. Ad collatam Confirmationem probandam, modo nemini fiat praeju- 
dicium, satis est unus testis omni exceptione maior, vel ipsius confirmati 
iusiurandum, nisi confirmatus fuerit in infantili aetate (can. 800). 


TRACTATUS 


DE SS .EUCHARISTIA. 


INTRODUCTIO. 


S. Th. Ill, q. 73, a. 4 et 6. 


197. Tertium sacramentum est SS.Eucharistia.— 
Sicut enim prius in Baptismate debemus renasci ad vitam 
spiritualem et divinam, dein in ea per Confirmationem 
roborari et quasi crescere usque ad perfectam aetatem ; 
ita per totam vitam nutriri in vita divina debemus, quod 
fit per S. Eucharistiam. 


198. Eucharistia est sacramentum omnium per- 
fectissimum, ut supra declaratum fuit, n. 101, ita 
quod alia sacramenta ad eam ordinentur ut ad finem. 
Hinc per excellentiam vocatur sanctissimum, venerabile 
sacramentum, sacramentum sacramentorum, vel simpliciter 
sanctissimum; item donum, sancta dona, mysteria tremenda, 
etc. ; et ideo etiam multis nominibus consuevit 
appellari. Tanta scii, est huius sacramenti dignitas et 
perfectio ut uno nomine exprimi nequeat, unde pluribus 
vocabulis eam exprimere conati sunt. Etenim : 


A. Omne sacramentum est signum rememorativum passionis 
Christi, demonstrativum gratiae et prognosticum futurae gloriae, 
lamvero Eucharistia i? ut signum rememorativum passionis Christi 
vocatur sacrificium, hostia, sacramentum pretii nostri, novum 
testamentum, memoriale redemptionis, holocaustum salutis, 
etc. ; 20 ut demonstrativum unionis animae cum Christo et mem- 
brorum Ecclesiae inter se vocatur communio, synaxis, mysterium 
pacis et unitatis, sacramentum amoris, etc. ; 30 ut prognosticum 
fruitionis Dei in patria dicitur viaticum, quia hic praebet nobis 
viam illuc perveniendi ; item pignus haereditatis aeternae. — 
Generaliter dicitur Eucharistia i.e. est bona gratia, quia Christus 
in ipsius institutione gratias egit et optima est gratiarum actio quo- 
tidie Deo oblata, et quia est bona gratia per excellentiam utpote 
Christum tamquam fontem omnis gratiae, charitatis et vitae 

aeternae continensl2 Quod nomen est praecipuum et antiquis- 
simum * 


B. Pariter, sicut in omni sacramento, ita in Eucharistia distin- 
guuntur tria : sacramentum tantum seu signum externum, quod 
tantum significat et non significatur ; res et sacramentum, quod 
significatur et simul significat ; res tantum seu effectus gratiae, 
quae significatur et non significat. Sacramentum tantum sunt 
species panis et vini consecratae seu species informatae verbis 
consecrationis, quae significant corpus et sanguinem Christi 
praesentia in ratione cibi et potus ; res et sacramentum sunt 
corpus et sanguis Christi, quae praesentia significantur per species 
et significant spiritualem animae refectionem ; res est ipsa 
spiritualis animae refectio per gratiam divinam3. lamvero 
i? ratione signi externi quod est sacramentum tantum dicitur panis 
vitae, panis sanctus, angelorum, supersubstantialis, qui de coelo 
descendit, — vinum germinans virgines, calix benedictionis, 
eulogia mystica seu benedictio et consecratio ; 2? ratione rei 
contentae quae simul est sacramentum : corpus, caro, sanguis 
Christi, sacramentum corporis et sanguinis Domini, sancta, 
sancta sanctorum, sanctum Domini, ipsum bonum (ro ayabov), 


ipsum perfectum (ro v&A^eiov) ; 30 ratione effectuum qui sunt res 
sacramenti: sacramentum gratiae, gratia salutaris, vita, cibus 
animarum, aeternae vitae cibarium, alimonia, pharmacum et 
poculum immortalitatis, etc. 


C. Denique ratione circumstantiarum in quibus fuit instituta 
vel ministratur, Eucharistia dicitur coena sacra, coena Domini, 
mensa Domini, coelestis, mystica, sacrum convivium, agapae, 
metalepsis (i. e. assumptio), sacramentum altaris, epulae divinae, 
fractio panis. 

Dicitur quoque mysterium fidei, quia est maximum mysterium 
sola fide tenendum, et quia praecipua divina mysteria in uno 
compendio Eucharistia simul complectitur. 


199. Multiplex excellentia Eucharistiae etiam variis 
figuris fuit praenuntiata. — Etenim : 


i?^ Quantum ad id quod est sacramentum tantum, potissima 
figura fuit oblatio Melchisedech qui obtulit panem et vinum 
(Gen. XIV, 18); etiam panes primitiarum i^Lev. XXIII, 10) et 
propositionis (XXIV, 5), ac multiplicatio panum a Christo facta 
(Ioh. VI ; Mc. VI et VIII). 


1. Unde S. Bonaventura, de inst. novit. : « hoc sacramentum memoriale 
est totius dilectionis suae et quasi compendium quoddam omnium 
beneficiorum suorum ». 

2. Ita iam in Didacbé et apud S. lustinum. 

3. Notissima sunt verba Innocentii III, Deer. 1. 3, tit. 41, c. 6: « Distin- 
guendum est utiliter inter tria, quae sunt in hoc sacramento discreta, 
videlicet formam sensibilem, veritatem corporis, et virtutem specialem. 
Forma est panis et vini, veritas carnis et sanguinis, virtus unitatis et 
charitatis. Primum est sacramentum et non res, secundum est sacra- 
mentum et res, tertium est res et non sacramentum ». 

2? Quantum ad Christum passum qui in sacramento continetur, 
et ita est res et sacramentum, figurae sunt omnia sacrificia V. L., 
praecipue sacrificium expiationis (Lev. XVI) et sanguis testamenti 
(Ex, XXIV, 8). 

30 Quantum ad effectum seu rem sacramenti, praecipua eius 
figura fuit manna quod in se habebat omne delectamentum et 
saporis suavitatem (Ex. XVI, 13 ; Num. XI, 7) ; item lignum 
vitae (Gen.IIl, 9), panis subcinericius Eliae (lud. V11, 13 ; III Reg. 
XIX, 6, 8), hydria farinae quae non exhauriebatur (III Reg. 
XVII, 16). 

At praecipua figura est Agnus paschalis, qui eam praefigurabat 
quantum ad haec tria : quantum ad i”, quia manducabatur cum 
panibus azymis ; quantum ad 2m, quia immolabatur a toto 
populo Israel, tempore Paschatis, quod est figura immolationis 
Christi in cruce ; quantum ad 3*, quia per sanguinem Agni 
paschalis protecti sunt filii Israel ab Angelo devastante et educti 
de servitute aegyptiaca. 


200. Duplex est aspectus Eucharistiae, quia sacra- 
mentum est simul et sacrificium. — Potest considerari 
Eucharistia, vel respective ad homines quos sanctificat 
et sub hac ratione est sacramentum, vel respective ad 
Deum quem honorat seu ad eiijs cultum et sic est sacri- 
ficium. Unde tractatus dividitur in duas sectiones, quarum 
altera de ipso sacramento, altera de sacrificio agit, in qua 
etiam de eius ministro et ritu dicetur. 


Sectio A. 


DE IPSO EUCHARISTIAE SACRAMENTO. 


201. Sacramentum Eucharistiae definiri solet: 
Sacramentum N. L. a Christo Domino institutum, quod sub 
speciebus panis et vini consecratis, continet corpus et sanguinem 
Christi, ad spiritualem hominis refectionem: 

In qua definitione indicatur : 

i? Genus ad quod Eucharistia pertinet : Sacramentum 
N. Legis; 

2? Auctor Eucharistiae : a Christo Domino institutum; 

30 Signum externum quod est sacramentum tantum, 
constans simul materia : quod sub speciebus panis et vini, 
et forma : consecratis per ipsa verba Christi quae nunc 
S sacerdote nomine eius proferuntur ; 

4° Res et sacramentum : continet corpus et sanguinem 
Christi ; 


5? Res seu effectus proprius sacramenti : ad spiritualem 
hominis refectionem, quibus indicatur et subiectum qui est 
homo baptizatus : ipse enim solus qui Baptismate ad vitam 
spiritualem est natus, spiritualiter refici potest. 


202. Divisio tractationis. — Secundum datam defi- 
nitionem, cuius veritas ostendetur toto decursu tractatus, 
hic dividitur in tres partes : 

Prima agit de sacramento externo : i? de ipso sacramento 
in se, scii, de eius existentia, essentia et institutione; — 
2? de materia : a) de materia in generali, b) de pane, 
c) de vino ; — 30 de forma : a) de forma in generali, b) de 
forma consecrationis panis, c) de forma consecrationis vini. 

Secunda agit de corpore et sanguine Christi, quae sunt 
res et sacramentum : x? de actione qua Christus fit praesens: 
a) de reali praesentia Christi, b) de desitione et conversione 
panis et vini, c) de accidentibus remanentibus ; — 20 de 
modo quo Christus est praesens ; — 30 de speciebus sub 
quibus Christus est praesens. 

Tertia agit de effectibus qui sunt res sacramenti : i? de 
ipsis effectibus secundum se ; — 2? de usu Eucharistiae 
ad effectus obtinendos, i. e. a) de dispositionibus anijnae, 
b) de dispositionibus corporis, c) de frequentia commu- 
nionis, et d) de communionis necessitatel. 


i. De Sacramento Eucharistiae conferri possunt : S. Albertus M., 
De Sacrosancto Corporis Domini Sacramento ; S. Thomas, C. Gent. 
IV, 61 sq., et III, q. 73-80, cum comm. Caietani, Iohannis a S. Tho- 
ma, Salmanticensium et Billuart ; — item Suarez, in IIIm pm; S. 
Bellarminus, Controv. : de Sacramento Eucharistiae; Lugo, De Vene- 
rabili Sacramento Eucharistiae; Du Perron, Traité du Sacrement de 
l'Eucharistie; Franzelin, Tractatus de SS. Eucharistiae Sctcramento et 
Sacrificio; Scheeben, Die Mysterien des Christentums, Billot, Van Noort, 
Tanquerey et Hugon in operibus dogmaticis ; Labauche, Leçons de 
Théologie Dogmatique, IV ; de la Taille, Mysterium Fidei; A. Van Hove, 
de SSa Eucharistia; — Béguinot, La trés sainte Eucharistie, exposé de 
la Foi des 12 premiers siècles; Corblet, Histoire dogmatique, liturgique, 
archéologique du sacrement de l'Eucharistie; Chardon, Histoire des Sacre- 
ments; Ermoni, L'Eucharistie dans TEglise primitive; Rauschen, Eucha- 
ristie und Buszsakrament (gall, vers.) ; Battifol, L'Eucharistie (ed. 5a) ; 
Diet, de Théol., art. Eucharistie; Struckmann, Die Gegenwart Christi 
in die H. Eucharistie nach den Schrift. Quellen der Vor-Nicaemschen Zeit; 

PRIMA PARS. 
DE SACRAMENTO EXTERNO. 


QUAESTIO PRIMA. 


DE IPSO SACRAMENTO SEU SIGNO. 


Articulus I. 


De Exîstentia Sacramenti 
Eucharistiae. 


S. Th. Ill, q. 73, a. I. 


Thesis. Eucharistia est verum et proprie dictum 
N. L. sacramentum. — Ita declaratur a Cone. Lat. IV, 
c. i, et Flor., deer, pro Arm.; ac definitur a Trid., sess. 7, 
can. 1 ; nec a Protestantibus, paucis exceptis, negaturl. 

Probatur : i? Ex eo quod Eucharistiae convenit definitio 
sacramenti. Est enim a) signum sensibile per species panis 
et vini et verba consecrationis ; b) rei sacrae : species enim 
iam non significant substantiam panis et vini sed corpus 
et sanguinem Christi ; c) in quantum est sanctificans ho- 
mines: corpus enim et sanguis Christi ordinantur ad 
spiritualem animae refectionem, secundum Ioh.VI, 48-59 : 
Qui manducat hunc panem vivet in aeternum ; unde 
est signum practicum sanctificationis ; d) a Christo N. L. 
legislatore institutum in perpetuum (Le. X XII, 19). 

2? Ex perpetua traditione quae constat ex Ritualibus, 
Patribus et praxi Ecclesiae. 

30 Ratione convenientiae : Sicut ad vitam corporalem 
requiritur generatio per quam homo vitam accipit, et 
augmentum quo perducitur ad perfectionem vitae, ita 
requiritur etiam alimentum quo conservatur in vita ; et 


d'Alès, Prima Linteamina tractatus dogmatici de SS. Eucharistia; Goos- 
sens, Les Origines de P Eucharistie ; Janssens, De H. Eucharistie; — pro 
parte practice S. Alphonsus in Th. M., et alii auctores moderni ut 
Aertnijs-Damen et Marc-Gestermann-Rausch, Ballerini, Lehmkuhl, 
Noldin-Schmitt et Génicot-Salsmans, Prümmer, Vermeersch ; — pro 
parte canonica : Gasparri, Tractatus canonicus de SS. Eucharistia; et 
Cappello, Tractatus canonico-moralis de Sacramentis, I ; — inter ora- 
tores : Monsabré, L'Eucharistie. 


I Negant Quakeri et Unitarii : hi dicunt esse meram commemora- 
tionem coenae. 

ideo sicut ad vitam spiritualem oportet esse Baptismum 
qui est spiritualis generatio, et Confirmationem quae est 
spirituale augmentum, ita sacramentum Eucharistiae quae 
est spirituale alimentum. 


Articulus I. 
De Essentia Sacramenti Eucharistiae. 


S. Th. Ill, q. 73, a. L ad 3, et a. 2. 


204. Thesis. Eucharistia continet corpus et sangui- 
nem Domini non tantum in usu, dum sumitur, sed 
a momento consecrationis ; unde sacramentum consistit 
in re permanente, non autem in sumptione transeunte. — Ita 
docent Cone. Lat. IV, c. 1, et Flor, pro Arm. ; definit 
Trid., sess. 13, c. 3 et 6, et can. 4 contra Protestantes, 
nominatim contra Lutherum. 

Probatur: i? Ex perpetua fide et perantiqua praxi 
Ecclesiae, sive domi sive in templis Eucharistiam asser- 
vantis, adorantis, et ad infirmos et alios absentes deferentis. 

20 Ratione : Ad essentiam sacramenti non requiritur 
ut de facto hic et nunc conferatur gratia, sed ut habeatur 
effectus quem immediate significat, scii, res et sacramentum 
(n. 46), Atqui in Eucharistia immediatus effectus obtinetur 
ante sumptionem, statim ac verba consecrationis profe- 
runtur. Ergo sacramentum Eucharistiae habetur a momento 
consecrationis, et non tantum in usu, dum sumitur. Prob. 
min. : Verba consecrationis hic et nunc, independenter ab 
usu, significant Christi praesentiam; ergo dum pronuntian- 
tur, fit Christus praesens, secus ipsius verba forent falsa. 


205. Quibus essentialiter componitur sacramen- 
tum permanens Eucharistiae ? 


Quidam theologi asserunt quod, ad differentiam aliorum 
sacramentorum quae non sunt permanentia sed transeuntia, in 
Eucharistia aliud est fieri et aliud esse seu factum esse : in fieri 
componitur materia et forma, scii, substantia panis et vini, et 
verbis consecrationis ; in facto esse loco materiae et formae 
habentur species et corpus vel sanguis Christi. 


Immerito tamen. Nam a) si nomine fieri intelligant successivam 
positionem materiae et pronuntiationem formae, nomine esse 

autem materiam totaliter positam et formam totaliter pronuntia- 
tam, tunc etiam in aliis sacramentis distingyityr fieri et esse ; — 
at quando agitur de materia et forma, non quaeritur ex quibusnam 
sacramentum efficitur seu quaenam illud producunt quando non 
adhuc est, sed ex quibus constituitur sey quaenam illud compo- 
nunt quando vere est sacramentum ; sacramentum autem non 
egt nisi momento quo omnia verba fuerunt pronuntiata et totum 
signum fuit positum. — b) Si autem nomine fieri intelligant pri- 
mum momentum quo totum existit sacramentum, non debet 
distingui ab esse, quia primo momento quando totum fit, signum 
iisdem componitur ac momentis subsequentibus quando iam 
totum factum est. 


Dicendum est itaque 

1. Verba consecrationis sunt pars essentialis et intrinsece 
constitutiva sacramenti, quia species sine verbis non signifi- 
cant Christum : non enim possumus cognoscere corpus 
Christi per illas species, nisi quatenus cognoscimus illas 
per verba consecratas ; unde verba speciebus dant suam 
significationem et sic sunt pars componens signum sacra- 
mentale. Et ita de omnibus sacramentis verum est dicere 
cum Cone. Flor., quod perficiuntur rebus tamquam materia 
et verbis tamquam formal. 

2. Hinc materia permanens Eucharistiae sunt species 
panis et vini; forma permanens verba consecrationis 
quatenus permanenti modo afficiunt et determinant species ad 
significandum Christum, et sic moraliter et in virtute 
significandi perseverant. Sacramentum enim non est com- 
positum physicum cuius forma debet physice conservari, 
sed est morale compositum, ad quod sufficit ut forma ma- 
neat virtute : unum signum cuius forma semel prolata 
maneat speciebus quasi affixa et ab intellectu perceptibilis. 
Eodem modo benedictio transiens manet in aqua benedicta. 


206. Corollaria. — Ex praedictis sequitur : 

A. Differre Eucharistiam et alia sacramenta : 1? Concinet enim 
aliquid absolute sacrum, scii. Christum, alia autem aliquid 
sacrum in ordine ad aliud, scii, virtutem sanctificandi. Unde 
2? Eucharistia perficitur in consecratione materiag, alia vero 


I. Optime Mannens, Th. Dogm. III, de Euch. : ' Verba consecrationis 
sensibiliter prolata virtualiter perseverant et determinant species ad 
significandum et continendum corpus Christi, quod non significant et 
continent nisi quatenus consecratae sunt, seu quatenus apprehenduntur 
una cum verbis ; concurrunt ergo verba per modum formae ad intrinsece 
constituendum signum sacramentale ». 

in applicatione ad hominem sanctificandum. Hinc 3? in Eucha- 
ristia res et sacramentum est in ipsa materia et res sacramenti 


seu gratia est in suscipiente ; in aliis sacramentis utrumque est 
in suscipiente. 


B. Appellationem : sacramentum Eucharistiae vario modo sumi 
posse: 1° proprie pro solo signo externo quod est sacramentum 
tantum, et tunc sunt solae species panis et vini et verba conse- 
crationis, quae scii, simul significant corpus et sanguinemChristi ; 
ita dicitur : sacramentum Eucharistiae continet Christum ; — 
2? minus proprie pro eo quod est res et sacramentum, et tunc est 
corpus et sanguis Christi ; quo sensu dicitur : sacramentum 
Eucharistiae est sub speciebus, adoratur, aut offertur ; — 30 com- 
plete pro signo externo practice simul cum suo effectu immediato 
sine quo non esset validum, et sic sunt species consecratae 
quatenus Christum continent j hoc sensu dicitur : sacramentum 
Eucharistiae duobus constat, vel sanctificat. 


C. Ea quae mere transeunt non constituere essentiam Eucharistiae 
ut sacramentipermanentis. Ita 10 consecratio, quae non est nisi actio 
ipsum conficiens ; 2? substantia panis et vini, quae non est 
materia intrinseca et proxima ex qua constituitur, sed tantum 
materia extrinseca et remota ex qua fit sacramentum et circa 
quam versatur actio sacramentalis ; 30 sumptio, quae non est 
nisi conditio necessaria ut sacramentum iam in se perfectum 
operetur gratiam : distributio enim non fieri debet a ministro 
cum intentione agendi nomine Christi et faciendi quod facit 
Ecclesia, sed valide fieret a puero vel amente, et ideo non est 
actio stricte sacramentalis. 


207. Eucharistia est sacramentum formaliter 
unum, licet ex duabus partibus materialiter inte- 
gratum. — Licet physice et materialiter diversae sint 
species panis et vini, est tamen Eucharistia formaliter et 
moraliter unum in specie. 


Probatur : Unum dicitur non tantum quod est indivisibile 
vel continuum, sed etiam aliquid perfectum quod ex 
diversis partibus constat quae in uno conveniunt : ita partes 
domus constituunt perfectam domum ; hoc quoque modo 
sacramentum est unum in quantum plura, scii, materia et 
forma, uniuntur ad unum significandum. At fieri potest ut 
perfecta significatio non habeatur nisi pluribus materiis 
et formis, uti v. g. in Extrema Unctione: tunc illae omnes 
non constituunt nisi unum sacramentum. Sed a) corpus 
et sanguis Domini, quae praecise ut in morte separatae 
sunt causa nostrae salutis, non distincte et perfecte signi- 
ficantur nisi per duas species separatim consecratas ; — 


DE EUCHARISTIA 169 


pariter b) refectio corporalis non fit per solum cibum sed 
etiam per potum, et ideo refectio spiritualis non sat expresse 
et perfecte significatur per solum cibum. Unde species 
panis et vini sese mutuo complent in ordine ad aliquid 
unum significandum. Ubi autem una est significatio, ibi 
est sacramentum formaliter unum12— Quodsi essent duo, 
octo essent in Ecclesia sacramenta, quod est contra Cone. 
Lat., Flor, et Trid. 


Ex dictis tamen immerito concluderetur : 1. unamquamque 
speciem non esse sacramentum, sicut unaquaeque unctio forsan 
non est sacramentum infirmorum ; in unaquaque enim specie 
continetur res et sacramentum, scii. Christus (C. Trid., sess. 21, 
c. 3 et can. 3) ; — 2. Eucharistiam sub una specie sumptam non 
conferre totam gratiam sacramenti : una enim species dicit ordi- 
nem ad alteram, et sumitur ut pars totius sacrificii et convivii, et 
sic participat vim significandi totius, imo continet totum Christum; 
unde qui unam sumit, totum effectum sacramenti recipit * 


208. Animadversio. — Cum sacramentum sit ens morale, 
non sunt tot sacramenta numero distincta, quot sunt species 
physice distinctae, sed tot sunt quot species moraliter separatae, 
i. e. quae non dicunt ordinem ad aliquid unum, v. g. ad unam 
celebrationem, refectionem aut distributionem. Unde si decem 
homines sumunt species, tot sunt sacramenta, vel si in diversis 
altaribus ponuntur ; — e contra duae species panis et vini in 
eadem missa, vel species in uno ciborio contentae non sunt nisi 
unum sacramentum, et qui plures particulas simul, aut etiam 
post breve intervallum suscipit, unicum recipit sacramentum ad 
unam refectionem in uno convivio. 


Articulus TIT. 


De Eucharistiae Institutione. 


S. Th. Ill, q. 73, a. 5. 


209. Eucharistia instituta fuit in ultima coena, 
uti referunt tres Evangelistae : Mt. XXVI, Mc. XIV, et 
Le. XXII, et Apostolus, I ad Cor. XI, et definit Cone. 
Trid,, sess. 13, c. 1. 


Quod factum fuit convenientissime : a) Christus continetur in 
hoc sacramento, unde seipsum relinquere debebat in specie 
sacramenti quando in propria specie erat discessurus. — b) Eu- 


1. Hinc dicendum est cum thomistis esse sacramentum unum ex 
unitate finis et significationis. 
2. Ita et in V. L. minima manducatio erat participatio totius sacrificii. 

charistia repraesentat passionem Christi et succedebat sacrificiis 
V. L., unde instituenda erat imminente passione qua vetera 
sacrificia ipsius repraesentativa cessare debebant. — c) Quae ab 
amicis discedentibus ultimo exhibentur solent esse maxima 
dilectionis signa, et quae ultimo dicuntur magis retinentur et 
profundius animae imprimuntur ; unde hoc potissimum donum 


maximo affectu retinendum, instituendum erat immediate ante 
Christi mortem. 


2io. De die qua Christus coenam habuit, contro- 


Vertitur. — Latini sat communiter docuerunt habitam fuisse 
die qua ludaei manducare debebant agnum paschalem cum 
panibus azymis, scii, vespere diei 14 mensis Nisan (Mt. XXVI, 
17, 20 ; Mc. XIV, 12, 17; Le. XXII, 7), etconsequenter dicunt 
in tali pane Christum consecrasse, atque Christum passum esse 
ipso die festi Paschatis. 

E contra Graeci et quidam critici moderni tenent Christum 
passum esse ipsa die ad festum Paschae praeparatoria, ad cuius 
vesperam Pascha erat manducandum (Ioh. XIII, 1, 29 ; XVIII, 
28 ; XIX, 14, 31, 42 ; t Cor.V, 7), et consequenter docent pridie 
scii, die 13 institutam esse Eucharistiam atque Christum cele- 
brationem Paschae anticipasse. Quod vario modo explicant, 
sive dicendo anticipationem illam factam ad morem Galilaeorum ; 
sive asserendo hoc anno mortis Christi dubium fuisse de novi- 
lunio ac proinde de die Paschae ; aut forsan de datatione commune 
extitisse dubium atque Pharisaeos manducasse Pascha ad vespe- 
ram feriae 5ae i. e. initio feriae 6ae, secundum quam datatio- 
nem loquuntur Synoptici; e contra Sadducaeos celebrasse ad 
vesperam feriae 6ae (quam ipsi dicebant I4am Nisan) seu 
ineunte sabbato, ad quem modum loquitur Iohannes h 

Hinc concludunt Graeci pane fermentato, quo et ipsi utuntur, 
Christum usum esse; immerito tamen, quia a vespere diei 13'6 
quae est initium diei I4ae ludaei debebant omnem panem 
fermentatum e domo removere, et quia Agnus paschalis a Christo 
anticipatus non manducabatur nisi cum azymo. 


QUAESTIO SECUNDA. 
DE MATERIA EUCHARISTIAE. 
Articulus I. 
De Materia in generali. 


S. Th. Ill, q. 74, a, 1 et 2 ; q. 78, a. 6. 


211. Principium I. Materia remota Eucharistiae est 
panis et vinum (can. 814).—Est de fide. Licet enim primis 


i. De hoc cfr. Lagrange, S. Mare, p. 318 sq. ; Vosté, Studia loannea, 
VIII ; iterum Lagrange in Rev, Bibi., 1930, p. 287. 

temporibus quidam veteres haeretici circa hoc erraverint, 
catholici tamen per saecula in eo conveniunt, atque ita 
tradunt Cone. Lat. IV, c. 1; Flor.; ac Trid., sess. 13, variis 
in capitibus. 


Probatur: a) Ex Traditione unanimi Ecclesiae graecae et 
latinae quae usum contrarium semper damnavit. 

b) Ex Scripturis : Mt. XXVI, 26, 27, 29 et Le. XXII, 19. 

c) Ratione : Convenit enim 1? quantum ad usum sacramenti 
qui est manducatio : sicut aqua recte assumitur in Baptismo, 
quia corporalis ablutio communiter fit in aqua, ita in Eucharistia 
panis et vinum quibus homines communius reficiuntur : refectio 
enim completa est ex cibo et potu ; 20 quantum ad passionem 
Christi, in qua sanguis est a corpore separatus, et ideo in hoc 
sacramento quod est memoriale passionis, seorsum sumitur panis 
ut sacramentum corporis et vinum ut sacramentum sanguinis ; 
3? quantum ad effectum... qui est unio fidelium cum Christo 
et inter Se in unum corpus mysticum : hoc enim constituitur 
ex diversis fidelibus sicut panis conficitur ex diversis granis et 
vinum fluit ex diversis uvis. Ita S. Thomas, q. 74, a. 1 et ad 1.— 
Addit Catechismus C. Trid. id convenire quantum ad fidem 
nostram : « cum panem et vinum in humanam carnem et san- 
guinem vi naturae quotidie immutari advertimus, facilius 
adduci possumus hac similitudine ut credamus panis et vini 
substantiam in veram Christi carnem verumque eius sanguinem 
caelesti benedictione converti ». 


212. Principium II. Ad validitatem sacramenti requi- 
ritur ut materia sit ministro praesens et demonstra- 
bilis ac intentione eius in individuo determinata. 


1? Debet esse praesens physice et moraliter, ita ut per 


pronomina hoc et hic, secundum modum loquendi hominum 
possit sensibiliter designari, secus non verificarentur verba 
demonstrativa ; hoc, hic. 


Hinc invalide consecraretur : a) materia posita retro altare, 
post parietem, post tergum sacerdotis, nisi forte teneatur manu 
(quo casu consecratio esset dubia) ; b) materia longe distans, etsi 
videri possit : demonstranda enim non esset per verbum : hoc, 
sed per verbum : illud ; quanta propinquitas requiratur ad 
praesentiam moralem, iudicio prudentum est relinquendum, 
attentis usu hominum, praxi Ecclesiae, materiae situ, magnitu- 
dine, parvitate, etc. ; c) materia ita modica ut sensu percipi non 
possit: haec enim nec designari nec signum sensibile esse potest. 


2° Debet esse materia demonstrabilis, quin necessarium 
sit ut actu percipiatur, seu ut videatur vel tangatur aut 

sono verborum quasi feriatur (unde improbanda est inde- 
cora praxis eorum qui os proxime admovent ut halitum in 
calicem et panem inspirent) ; sed sufficit ut per pronomina 
hoc et inc sitdemonstrabilis sive in se,sive in alio tamquam 


in suo toto vel continente vel vase ad illam continendam 
destinato. 


Sic valide consecratur : a) in tenebris vel a caeco sacerdote ; 
b) in ciborio, pyxide, calice, dolio, vase cooperto ; c) hostia sub 
aliis latens : magna enim quantitas Valori non obstat dummodo 
sit tota praesens ministro. — E contra dubie consecrantur hostiae 
collocatae sub mappa, corporali, cussino, pede calicis, in foliis 
missalis, vel in tabernaculo clausae, quia disputari potest an 
sufficienter demonstrari possint. 


30 Debet esse per intentionem ministri in individuo 
determinata, quia pronomina hoc et hic designant materiam 
determinatam, et quia actiones sunt circa singularia et 
determinata. Sicut enim non consecrat minister nisi conse- 
crare intendat, ita nec hanc materiam consecrat nisi eam 
determinate intendat consecrare. 


Unde invalide quis vellet consecrare plurium aut unius hostiae 
partem non designans quamnam, vel hostias quas Deus elegerit 
aut alter designaverit, si designationem nesciat : tunc enim materia 
manet indeterminata pro ministro. É contra valide quis vellet 
consecrare omnes hostias praeter infimam et supremam ; vel 
omnes pares si sint ordine collocatae et determinetur initium 
unde sint numerandae, qui lusus tamen esset graviter illicitus. 
Sufficit quoque materiam determinare in globo, intentione 
v. g. consecrandi omnes hostias praesentes, licet numerus 
ignoretur vel circa illum erretur ; quae intentio commendatur 
a Missali romano. 

Ob hanc intentionem, dum adsit : 

a) Si sacerdos in manibus inscienter habeat duas maiores 
hostias, sunt ambae consecratae, et secundum Missale sumendae : 
vult enim consecrare totum quod manibus tenet. 

b) E contra non consecrantur hostiae positae in altari, inscio 
sacerdote : voluntas enim non fertur in incognitum. Nec obstat 
quod olim formaverit intentionem, semel pro semper, conse- 
crandi totam materiam quae est in corporali ; nam intentio ista 
mere habitualis non sufficit ad conficiendum sacramentum, quia 
hic et nunc non virtualiter influit! : ad conficiendum enim sacra- 


i. Talem intentionem generalem semel pro semper elicitam sufficere 
affirmant pauci recentiores. Ita Cappello, o. c., n. 302, et P. Castillon in 
N. R. Th., 1920 : hic ultimus tamen in nota 4 cum quadam dubitatione 
loquitur ; Noldin-Schmitt, n. 115 nota et Génicot-Salsmans, n. 174, 

meatum requiritur aetus humanus qui exigit intentionem 
actualem aut virtualem (n. 8t; Z, n. 55). 

C) Secus vero si sacerdos ipse vel alter, ipso iubente vel adver- 
tente, eas consecrandas ad altare antea detulerit, licet tempore 
consecrationis ad eas non attendat, dummodo sint in corporali 
repositae : certo sunt consecratae, quia intentio eas consecrandi 
virtualiter perdurat. 

d) Quodsi in corporali non reponerentur, probabiliter sunt 
consecratae, quia intentio videtur perdurare ; plures tamen 
auctores cum S. Alphonso, Th. M., 1. VI, n. 217, contrarium 
tenent, quia nullus censetur velle consecrare extra corporale, 
cum id obiective sit mortale peccatum ; vel etiam quia, ante- 
quam super corporali fuerint repositae, dici possit in ipso solum 
adfuisse propositum eas ibi reponendi ad consecrationem, 
nondum consecrandi. Unde in praxi, cum agatur de valore 
sacramenti, tutius est agendum ; ac proinde hostiae sumantur 
(si paucae sint) post sanguinem, vel in alia missa sub conditione 
consecrentur. 

Nec sufficit dicere totum pendere ab intentione sacerdotis. 
Sane si sacerdos explicite diceret se velle consecrare etiam extra 
corporale (quod esset graviter malum), sine dubio essent hostiae 
consecratae, sicut certo non essent, si explicite intenderet nolle 
consecrare extra corporale ; sed quaestio est an intentio conse- 
crandi potest praesumi adesse implicite, si nihil explicite intende- 
rit sacerdos.Id autem potest videri dubium pro istis hostiis qua- 
rum consecratio non est necessaria ad ipsam essentiam sacrificii. 

e) Consecrato calice non consecrantur guttae exterius adhae- 
rentes, nisi hoc expresse intenderetur, quod esset graviter illi- 
citum. 

f) De guttis calici interius adhaerentibus, si desit specialis 
intentio, an sint consecratae disputatur : probabile est consecrari 
proximiores fundo, sicut etiam verisimile est pro micis adhaeren- 
tibus hostiae. 


213. Principium III. Ad liceitatem consecrationis 
requiritur, praeter hoc quod usus Ecclesiae et ritus iure 
ecclesiastico praescripti serventur, ut utraque materia, 
panis scii, et vinum, simul consecretur, et quidem 


ex iure divino. 
Probatur : a) Sacramentum est institutum a Christo per 


videntur approbare,sed haec sententia nullam pro se habet antiquitatem. 
Non invenitur expresse enuntiata apud S. Alphonsum aut ante ipsum ; 
nec eam inveni apud Lehmkuhl, D'Annibale, Marc, Aertnijs-Dàmen, 
aut Tanquerey. BaUerini, n. 56, solum ponit quaestionem de hostiis 
inscienter allatis : quare consecratae non essent si omnes praesentes 
sacerdos consecrare vellet? sed quaestionem non resolvit, et loquitur 
de intentione in praesenti elicita. Nec Vermeersch, n. 348, audet dicere 
intentionem securam, nisi saepius repetatur ; sed tunc iam est virtualis. 
Atque etiam tunc dubitari potest an influat in materiam cuius praesen- 
tiam nec suspicatur sacerdos. 

modum convivii spiritualis ; atqui ad convivium requiritur 
cibus et potus ; ergo. 

b) Christus praecepit ut hoc sacramentum non confice- 
retur nisi simul Deo offeratur sacrificium, imo non dedit 
sacerdotibus potestatem consecrandi nisi per modum 
sacrificii, ut patet tum ex C. Trid. quod sic explicat verba: 
Hoc facite in meam commemorationem (sess. 22, c. i et 
can. 2), tum ex forma ordinationis : Accipe potestatem 
offerendi sacrificium. Unde non potest separari sacramentum 
a ratione sacrificii. Atqui sacrificium non habetur nisi 
consecratione duplicis speciei ; sine qua non repraesenta- 
retur mystice separatio sanguinis a corpore Christil. 
Ergo iure divino simul requiritur utraque consecratio. — 
Ex quo sequitur, si aliquis voluntate praedominante 
sacrificium omnino nollet vel excluderet, consecrationem 
fore invalidam. 


Consecratio tamen unius materiae sine altera est valida, non 
tantum si casu accidat, sed etiam si fiat ex intentione et de 
industria, quia in omnibus sacramentis quando proferuntur 
verba super materiam, statim habetur effectus, nec pendet ab 
eventu futuro? : verba enim efficiunt quod significant, ideoque 
consecrato pane et non calice proponitur corpus Christi fidelibus 
adorandum. — Neque obstat ministrum de industria conse- 
crantem unam materiam non habere intentionem sacrificandi 
licet enim non intendat complere sacrificium, potest tamen 
habere intentionem illud inchoandi seu ponendi eius partem et 
sic intentionem sacrificii non omnino excludit ; quodsi etiam 
hoc omnino excluderet, consecratio esset invalida. 


214. Quaestio: Utrum ad praebendum viaticum 
moribundo, licitum sit consecrare intentionaliter 
unam materiam? — luxta Rubricas Missalis romani 
et Codicem iuris, can. 817, est omnino illjcitum. Ratio eSt 


]l. Ne dicatur : in consecratione panis vi verborum ponitur corpus 
sine sanguine ; ergo in sola consecratione panis vi verborum significatur 
separatio corporis a sanguine. — Resp. Billuart, diss. 3, a. 5 : « In sola 
consecratione panis ponitur vi verborum corpus sine sanguine, praecise 
et fonnafiter vi verborum solius consecrationis panis, nego : adiuncta 
consecratione calicis, conc. Si enim dicam praecise : Hoc est corpus meum, 
non significatur formaliter corpus meum esse separatum a sanguine ; 
bene vero cum addo : Hic est sanguis meus. Aperte enim tunc significatur vi 
verborum meum corpus poni seorsum a sanguine vi verborum ». 

2. S. Th. in IV Sent, d n, Q 2, a. 1, qce. 1, ad 4 ; d. 8, q. 2 a. 4j 
III, q. 78, a. 6, Aliquando citatur Lugo pro sententia opposita ; non tecte 
tamen, uti constat ex de Euch., disp. 19, sect. 8, n. 102 et 104. 

a) quia irrisorium est nomine Christi incipere sacrificium 
quod quis scit non posse compleri ; b) quia ex una parte 
sacramentum non est necessarium et ex altera parte 
praeceptum Christi strictissimum (n. 213), nec in eo un- 
quam fuit dispensatum vel dispensari potest, cum circa 
substantiam | sacramentorum (quae etiam integritatem 
complectitur) Ecclesia nullam habeat potestatem (C. Trid., 
sess. 21, c. 2), 


Per accidens tamen et praeter intentionem una materia conse- 
cratur absque altera sine peccato, ob impossibilitatem physicam 
vel moralem : a) si quis aquam vel alium liquorem pro vino 
consecrasset, neque defectum intelligeret nisi diu post; aut 
postquam advertisset, non posset haberi vinum, vel non posset 
illo uti sine gravi scandalo vel irreverentia (ut si tantum in 
sacristia) aut sine vitae periculo (ut si vinum foret venenatum) ; 
b) si consecrata hostia, immineret mortis periculum, v. g. ex 
incendio, ruina templi, hostium invasione ; secluso tamen 
scandalo et contemptu fidei, v. g. si ab hoste exigeretur ; c) si 
sacerdos, consecrata hostia,continuare non posset ut si moreretur, 
loquelam amitteret, in amentiam incideret, nec esset alius qui 
posset sacrificium perficere ; quodsi alius supplere et sacerdos 
infirmus communionem suscipere potest, debet hostia dividi 
eique pars dari. 


215. Animadversiones. — 1l, Ad Vitandum periculum 
corruptionis pro speciebus, non maior quantitas consecretur 
quam tempore opportuno possit assumi. 


2. Si misceantur hostiae non consecratae cum consecratis, 
totus cumulus deferatur ad altare et totus consecretur sub con- 
ditione, in quantum est necessarium : hoc modo scii, faciendum 
est ut sic pars non consecrata certo sufficienter demonstretur. 
Ita S. Alphonsus, Th. M., 1. VI, n. 216 


3. Guttulae exterius adhaerentes calici non sunt consecrandae 
nec praesumuntur consecratae. Guttulas interius adhaerentes 
convenit abstergere purificatorio ante calicis oblationem (S. C. R., 
7 sept. .1816), non autem ante consecrationem . Porro de illis, sicut 
nec de micis, non tenetur quis intentionem elicere ; quodsi velit, 
melius eliciet semel pro semper intentionem non consecrandi, nisi 
id quod se habet per modum unius continui : magis enim prae- 
cavenda irreverentia sacramenti quam laesio ieiunii. Micae vero 
quae sunt in ciborio convenientius consecrantur, quia abest peri- 
culum illas perdendi. 


4. Ob idololatriae materialis et nullitatis sacrificii periculum, 
nunquam licitum est adhibere materiam (vel formam) proba- 
biliter invalidam, neque ut infirmus viaticum recipiat, neque ut 
populus die festo audiat missam ; sed forte tantum ad sacrificium 
complendum. 

5. Si minores hostiae pro communicando populo, paulo post 
oblationem, afferantur sacerdoti, suppleta mentaliter oblatione, 
licitum est eas consecrare ; imo etiamsi offerantur incepto iam 
canone, quando plures secus sine communione remanerent, aut 
etiam unus qui secus diu expectare deberet communionem : quo 
Casu quidam commendant huic dare partem hostiae maioris. 
Nunquam autem licitum est eas post consecrationem peractam 
consecrare, quia esset incipere alterum sacrificium hocque facere 
incompletum, unde id esset sacrilegium. Noldin id licitum 
dixerat, sed in hoc fuit generaliter improbatus. 


Articulus IL 
De Pane in speciali. 


S. Th. Ill, q. 74, a. 3 et 4. 


216. Principium I. Ad validitatem sacramenti requi- 
ritur panis triticeus usualis. — Probatur: 


1. Ex praxi Ecclesiae, quae iam indicatur in Didaché 
IX, 3-4 ; S.Iust., apol. I, 65-66; dial. 41 et 117 ; S. Iren., 
adv. haer. IV, 17-18 ; Tertull., ad ux. IL, 5 ; adv. 
Marc. I, 14 ; Cypr., de laps. 25 ; ep. 63 ; Clem. Alex., 
Strom. I, 9; Paed. 11; Orig., hom. 19 in ler., 4, 18 ; c. 
Cels. VIII, 33. 

2. Ex declaratione Cone. Flor., Missalis, et can. 815; 

3. Ratione convenientiae. 


Ita convenit, tum a) quia panis triticeus communius apud ho- 
mines est in usu, nam alii panes videntur introducti in huius 
defectum, tum b) quia magis confortat et ita convenientius 
significat effectum huius sacramenti. 


217. Principium IIl. Ad panem triticeum requiruntur 
quatuor: 1. ut sit ex grano tritici, 2. aqua naturali 
confectus, 3. igne coctus, et 4. substantialiter in- 
corruptus. — Debet esse : 


i. Ex grano tritici, quod non est frumentum quodeum- 
que sed nobilissimum. 


Hinc : a) Materia insufficiens est panis confectus ex hordeo, 
avena, panico, maizio seu tritico turcico, oryza, milio, vel ex 
fabis, pisis, castaneis, amygdalis, pomis terrestribus vel aliis 
leguminibus et arborum fructibus : communi enim aestimatione 
a tritico distinguuntur, nec ipsis utuntur homines ad faciendum 
panem usualem nisi ob defectum tritici. — b) Dubie sufficiens est 

panis ex farre, speltal, secali seu siligine % amydo (quod fit ex 
tritico corrupto), glutine. — c) Quodsi cum tritico misceantur alia 
grana in parva quantitate, licet id per se sit graviter illicitum, 
remaneret materia sufficiens et tota transiret in corpus Christi, 
quia tota morali aestimatione est panis triticeus ; si vero magna 
esset permixtio, v. g. ex aequo vel quasi ex aequo, esset materia 
insufficiens ; unde hostiae vario colore tinctae, quibus solent ob- 
signari litterae, sunt materia inepta vel saltem dubia, quia per 
mixtionem sunt notabiliter alteratae nec panis usualis. 


2. Aqua naturali confectus: granum scii, in farinam 
redactum vel saltem contritum et compressum3, cum 
aqua naturali est praeparandum, quia generarim usu com- 
muni ita panis usualis conficitur. 


Unde : a) Non est materia apta panis subactus lacte, ovis, 
oleo, butyro, etiamsi alicubi fieri ita soleat, nisi horum sit exigua 
quantitas et aqua Sit pars potissima in massa efibrmanda. — 
b) Dubia est panis aqua rosacea vel alterius distillationis confec- 
tus, aut etiam aqua marina, quia forte non est panis usUalis. 


3. Igne coctus : massa scii, debet esse igne tosta sive in 
clibano sive in ferro calido. 


Hinc non sufficit farina crUda etiam aqua subacta, aut elixa 
ad modum placentae vel libi, aut sole torrida. 


4. Substantialiter incorruptus (can. 815) : si enim tanta 
est corruptio quod solvitur species panis, ut si sapor et 
color et alia accidentia mutantur, ex tali materia non potest 
confici corpus Christi. 


Aliquando vero non est tanta corruptio quae speciem solvat 
sed est aliqua dispositio ad corruptionem, quod declarat aliqualis 
mutatio saporis, et ex tali pane potest valide confici corpus 
Christi ; sed peccat conficiens propter irreverentiam sacramenti, 
nisi necessitas urgeat. Quod peccatum est mortale ex genere suo. 


218. Principium IIl, Ad liceitatem requiritur ut 


1. Spelta apud quosdam videtur significare speciem frumenti, scii, 
suevicum ; quo casu esset materia valida. 

2. Siligo significatione classica est praestantissima species veri fru- 
menti ; sed apud S. Thomam et alios videtur idem esse ac secale, vel 
quaedam species frumenti imperfecta, quo casu est materia dubia. 

3. luxta deer. S. Off., 23 iun. 1852, ad validitatem non requiritur 
quod panis sit ex farina molita confectus ; sed ex granis contritis et 
compressis usque ad materiam albam validus est, et aliquando licitus. 
At curandum est, si fieri possit, « ut frumentum non contundatur solum- 
modo sed apto instrumento ih farinam redigatur, quae cribro exacte 
purgetur ». 

hostia sit 1. recenter confecta, 2. munda, integra et 
pura, et 3. figurae et qualitatis determinatae iuxta 
ritum et consuetudinem Ecclesiarum. — Debet esse 
hostia panis 

1. Recenter confecta, ita ut nullum sit periculum cor- 
ruptionis (can. 815 et 1272). 


Ut pane aliquatenus mucido per se est grave peccatum ; si 
tameia vera adesset necessitas, non esset illicitum. 


2. Munda, integra et omnino pura : ita ut panis sit mere 
triticeus (can. 813) 


Secluso semper scandalo, videtur solum veniale sine causa 
rationabili consecrare hostiam fractam vel maculatam, et nullum 
est peccatum, si deprehendatur post oblationem. 


3. In Ecclesia latina debet esse figurae orbicularis, et pro 
celebrante : maior, in qua imago crucifixi sit expressa 
secundum constantem consuetudinem quae servanda est 
(S. C. R. 26 apr. 1834) ; atque confecta ex pane azymo. 


Si maior hostia desit, potest sacerdos, etiam solius devotionis 
causa, celebrare cum hostia minore, modo absit scandalum, quod 
praecaveri generatim potest monendo populum de defectu 
hostiae maioris. 

Graeci adhibent hostiam quadratam, et pro particulis distri- 
buendis, triangulares, et utuntur pane fermentato, qupd etiam 
faciunt plures Orientales. 


219. Consuetudo diversa utendi pane azymo vel 
fermentato pro diversis Ecclesiis, est antiquissimal 
et C. Flor, firmata. 


Consuetudo Ecclesiae latinae est rationabilior : i? quia Christus 
hoc sacramentum instituit quando nihil fermentatum in domibus 
ludaeorum esse debebat ; 2? quia panis est proprie sacramentum 
corporis Christi quod sine corruptione conceptum est ; 30 quia 
magis significat puritatem et integritatem cordis cum qua sumi 
debet (I Cor. V, 7, 8) ; 40 quia species facilius servantur incor- 
ruptae. — Habet tamen consuetudo Graecorum aliquam rationem 
1° propter significationem : a) quia Verbum indutum est carne 
sicut fermentum miscetur pani ; b) quia Christus suscepit nostra 
peccata sicut panis corruptionem frumenti ; c) quia fermentum 
habet vim penetrantem et efficit panem sapidiorem, et ideo 


l. A sec. VI historice constat usus panis fermentati ; pro Ecclesia 
latina testimonia de azymo assurgunt ad saec. VIII. 


DE EUCHARISTIA 179 


congruenter designat charitatis fervorem et suavitatem hoc sacra- 
mento datam ; 20 in detestationem haeresis Nazaraeorum qui 
ritus ludaeorum Evangelio miscebant. 

Definitum est in Cone. Flor., decr. unionis, non referre ad 
valorem sacramenti sive consecretur panis fermentatus sive 
azymus : uterque enim est panis triticeus usualis, nec Christus 
determinavit materiam in individuo sed quoad substantiam 
tantum. Tenetur tamen unusquisque sacerdos in missae cele- 
bratione servare ritum suae Ecclesiae, et quidem « ubicumque 
Sacrum litet » ut iam omnino certum est ex can. 816. Quod 
praeceptum propter reverentiam erga sacramentum in hoc ritu 
antiquissimo servando quod toti Ecclesiae est utilissimum, con- 
suetudo ecclesiastica adeo urget ut nec ad communicandum 
infirmum nec ut populus die festo audiat missam licitum sit hunc 
ritum mutare, Sed in solo casu integrandi sacrificium, nempe 
si sacerdos post secundam consecrationem deprehendat panem 
esse defectuosum nec possit praescriptum habere. 

luxta novam Codicis disciplinam, ex can. 851 : « Sacerdos 
sacram communionem distribuat azymo pane vel fermentato, 
secundum proprium ritum. Ubi vero necessitas urgeat nec sacer- 
dos diversi ritus adsit, licet sacerdoti orientali qui fermentato 
utitur, ministrare Eucharistiam in azymo, vicissim latino aut 
orientali qui utitur azymo ministrare in fermentato ; at suum 
quisque ritum ministrandi servare debet » (Cfr. can. 733, $ 2). 

Fideles per se etiam tenentur in communione servare ritum 
suae ecclesiae ; at ex recentiore concessione (S. C. P. F., 18 aug. 
1893 ; 30 nov. 1894), si commode nequeant proprio ritu com- 
municare, iam ipsis datur facultas ut, pietatis causa, sacramentum 
quolibet ritu suscipiant. Quod iam consecratur can. 866 ; at 
suadet codex ut praecepto communionis paschalis suo quisque 
ritu satisfaciat ; id vero praecipit pro viatico : « Sanctum 
Viaticum moribundis proprio ritu accipiendum est, sed, urgente 
necessitate, fas est quolibet ritu illud accipere ». 


Articulus TII. 
De Vino in speciali. 
S. Th. Ill, q. 74, a. 5-8. 


220. Principium I. Ad validitatem sacramenti requi- 
ritur vinum de vite: Probatur : 

]. Ex institutione Christi dicentis Mt. XXVI, 29 : Non 
bibam amodo de hoc genimine vitis... 





2. Ex perpetua traditione, quae constat ex Didaché IX, 2. 


3. Ex declaratione Cone. Flor., decr. pro Arm., Missalis 
romani, et can. 815. 


4. Ratione convenientiae. 

Ita convenit a) quia solum vinum de vite proprie et communiter 
habetur ut vinum, nam alii liquores vina dicuntur secundum 
quamdam similitudinem ad vinum vitis ; b) quia magis significat 
effectum huius sacramenti qui est spiritualis laetitia. 


221, Principium Il. Ad vinum de vite usuale seu 
potabile requiritur et sufficit succus, ex uvis maturis 
expressus, non corruptus.— Omnis scii, species vini est 
materia valida, cuiusvis sit coloris, regionis, conditionis, 
aetatis, et ex quibuscumque uvis maturis expressum, etiam 
ex uvis passis, dummodo ex colore, odore et gustu dignos- 
catur esse verum vinum (S. Off., 22 iul. 1706 ; 7 maii 
1879 ; 10 apr. 1889). 


Hinc materia invalida sunt : 


i? Liquores seu vina artificialia ex granis, pomis, pyris, moris, 
malogranatis, vel aliis fructibus aut herbis expressa, uti sicera, 
cerevisia, rythmum, licet cum vino magnam habeant simili- 
tudinem. 


2? Vinum chemice compositum, quamvis omnia vini elementa 
contineat. 


3? Ea quae sunt a vite sed quae non sunt vinum, uti a) succus 
in uvis adhuc inclusus, quia non est potus sed cibus, nec proprie 
vinum, nec satis demonstrari potest verbis : hic calix ; — b) vinum 
in offa panis imbibitum, quia non solum est vinum sed simul 
etiam panis, nec potus sed cibus ; — c) agresta seu omphacium 
lverjus) i. e. liquor ex uvis immaturis expressus, quia est via ad 
vinum sed nondum habet speciem vini | — d) acetum quod est 
vinum corruptum, quia mutatio substantialis facta est chemica 
combinatione inter alcool et oxygenium aeris ; — e) vappa seu 
vinum perfecte evanidum, e quo scii, alcool quod est elementum 
vini essentiale evanuerit et vinum factum penitus putridum ; — 
f) spiritus vini seu vinum adustum, etc. 

4? Lora {piquette) quae fit aqua in magna copia superfusa acinis 
iam expressis ; nisi tamen multus succus adhuc in ipsis uvis 
remaneret, quo casu hoc secundum vinum esset materia valida 
vel dubie valida, sed graviter illicita. 

5? Sapa seu defrutum i. e. mustum seu vinum recens nondum 
defaecatum, sed ad 1/2m vel 1/3m partem decoctum, quia in 
communi aestimatione non est amplius vinum nec potus, sed 
cibus. 

6? Vinum permixtum in magna quantitate cum aromate vel 
cum alio liquore : si permiscetur liquor in tanta quantitate quod 
possit perfundi per totum vinum, totum fieret permixtum et 
solveretur species vini ac esset liquor alterius speciei ; si vero 
liquor adiunctus esset tam parvae quantitatis quod non posset 
perfundi pet totum, non fieret totum permixtum sed aliqua 
pars eius, et liquor additus transiret in speciem vini et vini 
species remaneret. 

222. Principium IIl. Ad licéitatem requiritur ut 
vinum sit i. perfectum, 2. purum, 3. liquidum seu 


non congelatum, 4. aqua naturali modicissima 
mixtum. — Debet esse : 


1. Perfectum ex facta fermentatione, ob reverentiam scii, 
sacramenti. 


Mustum (moít) i. e. vinum recens nondum perfecte fermen- 
tatum et defoecatum, habens proinde admixtas foeceS non 
consecrabiles, est materia de se graviter illicita, nisi adsit neces- 
sitas, alio vino deficiente. 


2. Purum, i. e. non mixtum, nec acescens aut putrescens, 
ea acescentia quae inceptam corruptionem indicat. 


Hisce uti est peccatum mortale ex genere suo, nisi adsit neces- 
sitas alio vino deficiente ; at veniale est ob parvitatem materiae, 
si esset v. g. vinum paulo impurum aut omnino parum acescens. 

Imo licitum esse potest in modica quantitate addere materiam 
alienam, puta aquam, spiritum vini, saccharum, si sit necessarium 
v.g. ad vinum conservandum vel emendandum. Ita iuxta decl. 
S. Off., 30 iul. 1890 licitum est adhibere vinum album cui miscetur 
quantitas spiritus vini dummodo spiritus extractus fuerit ex geni- 
mine vitis, et quantitas alcoolica addita cum ea quam vinum 
naturaliter continet, non excedat proportionem 12 pro centum, et 
admixtio fiat quando vinum est valde recens, i.e. quando fermenta- 
tio tumultuosa decrescit. Imo, si vinum naturaliter iam contineat 
plus quam 12 % spiritus, licite additur usque ad 18 46, si neces- 
sarium sitad conservandum vinum quod exportetur (5 aug. 1906). 
Attamen ad vini corruptionis periculum praecavendum praeferri 
debet ut ebulliatur vinum ad 65 altitudinis gradus, potius quam 
parva addatur quantitas liquoris « eau de vie »(8 maii 1887);— 
item spiritus alcoolicus, quia est de vite, potius addendus quam 
saccharum (5 aug. 1896) ; — nec expedit uti chemico processu 
ad vini acredinem naturalem corrigendam (27 apr. 1892). 


3. Liquidum seu non congelatum, et quidem sub gravi, 
quia debet esse potabile. 


Est tamen validum, quia retinet substantiam et denominatio- 
nem vini, manetQue ex natura sua potabile sicut panis induratus 
est comestibilis, licet non proxime ; ceterum post consecrationem 


Christus manet praesens si species vini congelatur, uti constat 
ex Missali. 


4. Aqua naturali modicissima mixtum (can. 814), quod in 
celebratione sacrificii requiritur Sub gravi ex praecepto 
ecclesiastico. 

Aqua requiritur naturalis; unde uti aqua rosacea vel alterius 
distillationis esset grave peccatum. Quantitas requiritur sensibilis, 
sed sufficit una gutta ; nunquam excedat octavam vel quintam 
partem vini, vel forte tertiam secundum diversam vini generosi- 
tatem. 


223. Commixtio aquae et vini i?non est de necessitate 
sacramenti, uti constat ex missali praescribente esse omit- 
tendam post consecrationem, de def. c. X, n. 7, et ex modo 
loquendi Conciliorum quae indicant esse consuetudinejn 
ac praeceptum, nunquam necessitatem essentialem ; — 
2? nec est de praecepto divino : licet enim Christus aqua 
usus sit, non tamen omnes circumstantias ultimae coenae, 
v. g. colorem vini, servandas praecepit, sed tantum actionis 
substantiam ; — 30 sed est de iure ecclesiastico, uti constat 
ex C. Flor., decr. pro Arm., et Trid., sess. 22, c. 7, can. 9. 


Est autem praeceptum grave, licet res sit in se levis, quia 
multum conducit ad finem gravem, significationem magni mo- 
menti : fit enim a) propter institutionem, quia creditur quod 
Dominus ad morem ludaeorum aquam cum vino miscuit ; 
b) quia convenit repraesentationi passionis : aqua enim fluxit 
cum sanguine e latere Christi ; c) quia convenit ad significandum 
effectum sacramenti, qui est unio populi fidelis cum capite 
Christo, cuius unionis exemplar est unio humanae naturae cum 
Verbo: sicut enim aqua iil vinum convertitur, ita unitur humana 
natura Verbo et populus Christo, et sic vitam divinam partici- 
pant (C. Trid,, 1. c., c. 7). 

Aqua illa miscetur vino, et cum vinum non sit nisi mixtio 
plurium substantiarum inter quas est aqua, hinc modica aqua 
addita in vinum transit, et sic mediate convertitur in sanguinem 
Christi. 


QUAESTIO TERTIA. 


DE FORMA EUCHARISTIAE. 


Articulus I. 
De Fqrma in generali. 
S. Th. Ill, q. 78, a. i et 4. 
224. Principium I. Forma Eucharistiae sunt verba 


Christi, non autem preces sive praecedentes apud 
Latinos,sive sequentes apud Graecos.— Propositio est 

theologice certa ex Cone. Flor, dicente : « Forma huius 
sacramenti sunt verba Salvatoris, quibus hoc confecit 
sacramentum », et ex Trid., sess. 13, c. 3 et 1. 


Ita contra Graecos schismaticos recentes, qui praeter verba 
Christi insuper requirunt epiclesim i. e. invocationem Spiritus 
sancti, quae consecrationem subsequitur et qua rogatur ad panem 
et vinum immutanda ; — et contra Catharinum qui tamquam 
conditionem sine qua non exigebat orationem -.Quam oblationem..., 
quae in ritu romano consecrationem praeceditl. 


Probatur: 1? 


Ex praecepto Christi: Sacerdos eodem 
modo consecrat ac Christus, secundum praeceptum : Hoc 
facite in meam commemorationem; quod non esset nisi 
ab utroque fieret per sola verba : Hoc..., Hic... ; uti cetero- 
quin docent Cone. Trid. et Patres. Porro sacerdos in persona 
Christi dicens : Hoc..., Hic..., dicit verum. Ergo vi horum 
verborum, independenter a praecedentibus et subsequenti- 
bus, adest corpus et sanguis Christi. In his solis verbis 
scii, loquitur sacerdos in persona Christi ; in aliis oratio- 
nibus solum in persona Ecclesiae. 

2? Ex traditione cuius testes sunt Liturgiae et Patres 2, 
quam Graeci, Marco Ephesino excepto, in Cone. Flor,con- 
fessi sunt ; quamque istud Concilium ad Armenos decla- 
ravit. Ceterum haec sola verba sunt eadem apud omnes. 

30 Ratione convenientiae: Eucharistia est sacramentum 
excellentissimum ; convenit ergo ut verba proferantur, 
non ex persona ministri in propria persona loquentis, sed 
quasi loquentis ex persona Christi, i. e. quod minister non 
solum loquatur ut minister (Ego baptizo, absolvo...) sed 
etiam personam Christi quasi induat. 


1, Est etiam contra Gnosticos, qui non habent formam sed orationem, 
quia similitudinem cum coena tollunt et rememorationem passionis, 
sed unice considerant donum immortalitatis. — Contra Graecos schisma- 
ticos hac in re pluries animadvertit Ecclesia : Benedictus XII, a. 1341 
inter errores Armenorum notatos ; — Clemens VI, a. 1351 ad Armenos ; 
— Benedictus XIII 8 iul. 1729 ; — Pius VII, 8 maii 1822 ; -r- Pius X, 
26 dec. 1910 in epistola contra Max de Saxonia. 

2. lust. ap. I, 66 ; Iren. ady. haer. IV, 18 ; Tertul. adv. Marc. IV, 
40 ; Cypr. ep. 63, c. 14 ; Origenes, in Matt. horn. XI, 145 c. Ceis. 
VIII, 33 ; Euseb. de laud. Const. 16 ; Cyr. Hier. cat. XIX, 7 ; XXL 3; 
XXVI, 4 ; Greg. Nys. or. cat. 37 ; Chrys. horn, i de prod. lud. ; Ambr. 
de myst. IX, 32 ; auctor 1. de Sacr. IV, c. 4, n. 14 ; Aug. serm. 227. 
Cfr. Missale rom., de def., V, l. 

« Quia forma debet esse conveniens rei, ideo forma huius 
sacramenti differt a formis aliorum sacramentorum in duobus : 
i? quidem, quia formae aliorum sacramentorum important 
usum materiae, puta baptizationem vel consignationem ; sed 
forma huius sacramenti importat solam consecrationem materiae, 
quae in transsufestantiatione consistit ; puta cum dicitur : Hoc 
est corpus meum, vel : Hic est calix sanguinis mei; — 2? quia formae 
aliorum sacramentorum proferuntur ex persona ministri : sive 
per modum exercentis actum, sicut cum dicitur : Ego te baptizo...:, 
sive per modum imperantis, sicut in sacramento ordinis dicitur: 
Accipe potestatem... sive per modum deprecantis, sicut cum in 
sacramento extremae unctionis dicitur : Per istam unctionem et 
nostram intercessionem... Sed forma huius sacramenti profertur 
ex persona ipsius Christi loquentis, ut detur intelligi quod 
minister in perfectione huius sacramenti nihil agit nisi quod 
profert verba Christi » (a. 1). 

Subsequent! autem Spiritus sancti invocatione Graeói, sicut 
Latini oratione praecedenti, non tam rogant ut fiat corpus Christi, 
sed potius ut fiat salutare fidelibus : « ut nobis fiat corpus et 
sanguis dilectissimi Filii tui D. N. I. C.I ». Imo etiam dicendum 
videtur aliquando orationes liturgicas successive explicare quod 
in instanti peragitur, et ideo referendas esse non ad tempus quo 
dicuntur sed ad tempus pro quo dicuntur : ita post consecrationem 
invocari Spiritus sanctus ad faciendum quod in ipsa consecratione 
peragitur. Quodsi Patres quandoque dicant transsubstantiationem 
fieri invocatione SS. Trinitatis vel Spiritus supervenientis, non 
intelligenda est specialis invocatio epiclesis, sed ipsa verba conse- 
crationis quae sunt oratio liturgica et practica invocatio Spiritus 
sancti, nam virtute divina fit transsubstantiatio, quae per appro- 
priationem, utpoteopus sanctificationis, tribuitur Spiritui sancto. 


225, Principium II. Verba : Hoc est corpus meum, Hic 
est calix sanguinis mei, sunt probabiliter sola essentialia, 
ita ut verba subsequenda in consecratione calicis 
pertineant tantum ad integritatem. — Probatur : 


a) Illa sola verba sunt essentialia quae significant id 
quod efficitur ; atqui verba praedicta, omissis omnibus 
aliis, significant conversionem panis et vini in corpus et 
sanguinem Christi. 

b) Quidam Patres : lust., ap. 2 ; Damasc., IV de Fide 
orth. 14; Innoc. Ill, 1. 4 de Missa, c. 6, aiunt consecra- 
tionem confici his verbis : Hic est sanguis meus. 

c) Unde Graeci et Orientales quaedam ex aliis aut 
etiam omnia omittunt, sicut Latini in consecratione panis 


i. Quidam censent epiclesim post consecrationem olim extitisse 
etiam in multis liturgiis latinis, — De epiclesi consuli potest Dictionnaire 
de Théologie'catholique, art. Epiclese. 

non habent verba : quod pro vobis tradetur, quae pro- 
nuntiantur in diversis Ecclesiis orientalibus. 


Hinc : i? Verba quae adduntur in consecratione calicis : novi... 
non videntur esse de essentia ; sunt tamen de integritate quia 
declarant virtutem sanguinis Christi in passione effusi vel in 
sacramento oblati ; determinationes autem praedicati sunt de 
integritate locutionis. Quidam tamen illa ut essentialia habent, 
etiam invocantes testimonium S. Thomae (q. 78, a. 3 ; IV Sent., 
d. 8, q. 2, a. 2, qc. 1), cuius verba tamen ab aliis intelliguntur 
de sola integritate. Unde in praxi illicitum est verba illa omittere, 
quia est sacramentum exponere periculo nullitatis ; — et si 
omissa fuerint, forma sub conditione erit repetenda, ut praescribit 
Missale, de def. tit. 10, n. 3. 

20 Verba praecedentia : Qui pridie... Simili modo... non sunt 
de essentia nec de integritate. Secundum Scotum (IV Sent., 
d. 8, q. 2, n. 4) tamen,conditio necessaria sunt ut sacerdos loquatur 
non in propria persona de proprio corpore, sed in persona 
Christi de ipsius corpore Salvatoris. Sed hoc caret omni solido 
fundamento : loqui enim vel non loqui in persona Christi pendet 
ex sola intentione ministri, uti patet ex eo quod minister proferens 
sine intentione verba : Qui pridie..., hoc est..., non tamen perso- 
nam Christi sed tantum personam narrantis ageret. /n praxi 
nihilominus dicenda sunt ex gravi praecepto Ecclesiae. 

3? Similiter verbum : enim, non est nisi particula Coniunctiva 
cum praecedentibus ; illud omittere probabiliter est tantum 
culpa levis, nisi fial ex contemptu. 


226. Animadversio. — Verba consecrationis proferenda 
sunt non tantum Zistorice, narrative et recitative quasi a Christo 
dicta, ex intentione nempe narrandi quae Christus fecit : hoc 
enim facit minister in propria persona nec est necessarium ad 
valorem sacramenti, uti patet ex dictis, nam qui omitteret verba : 
Qui pridie, non historice loqueretur; — sed etiam dicenda sunt 
assertive seu significative ex intentione imitandi Christum et ap- 
plicandi verba materiae praesenti : non enim applicat formam 
materiae quae Christo fuit praesens, sed in ipsius Christi persona 
loquens imitatur eum intgndens applicare verba materiae prae- 
senti, ac si Christus per os suum ea diceret ; item effective et 
practice : vult enim facere quod verba significant ac si Christus 
sacramentum faceret. In praxi qui habet intentionem cele- 
brandi missam aut offerendi, hanc quoque habet intentionem. 

In illis verbis, secundum Patres, sicut in aliis sacramentis, inest 
virtus instrumentalis ad faciendam transsubstantiationem. Quod 
diversimode explicant in diverso systemate causalitatis sacra- 
mentorum. In transsubstantiatione consideranda sunt duo : reces- 
sus panis et vini, et accessus corporis et sanguinis Christi, 
lamvero qui adstruunt causalitatem mere dispositivam, dicunt 
illam virtutem attingere solum panem et vinum iisque necessi- 
tatem imponere recedendi in ordine ad praesentiam Christi; 
quae necessitas est dispositio exigens a Deo ut transsubstantia- 

tionem perficiat atque praesentiam Christi. Qui vero tenent 
causalitatem physicam perficientem, dicunt virtutem pertingere 
ad ipsam praesentiam Christi, licet tantum immediate attingat 
panem et vinum quae convertit, solum mediate ipsum Christum. 


Articulus II. 
De Forma Consecrationis Panis. 


S. Th. Ill, q. 78, a. 2 et 5. 


227. Sensus formae consecrantis panem. — In 
verbis : Hoc est corpus meum, quibus consecratur panis 

1? Hoc non significat formaliter rem determinatam, secus 
dicendo : hoc est liber, significaremus : liber e$t liber, 
quod est tautologia ; sed significat indeterminate id quod 
est coram me, quod teneo manibus, quod est contentum 
sub his speciebus. 

2° Est sumitur, non metaphorice et figuraliter pro 
significat, sed proprie et substantive : indicat identitatem 
inter subiectum et praedicatum. 

30 Corpus est, non sola caro, sed compositum materiale 
ex carne, ossibus, nervis etc., abstrahendo tamen a sanguine 
et anima. 

40 Meum determinat vocem corpus ad significandum 
corpus Christi ; denotat verba proferri a sacerdote in 
persona Christi. 

Ideo verbum : hoc a) non significat panem nec eius 
species : falsum est enim quod panis aut eius accidentia 
sint corpus Christi ; — b) nec significat corpus Christi, 
secus sensus esset : corpus meum est corpus meum ; — 
c) nec indicat significatum per hoc: tunc enim Christus 
non esset ibi secundum veritatem ; — sed d) significat 
aliquid commune pani et corpori scii, substantiam in 
communi, i. e. rem praesentem, praescindendo a determi- 
natione suae naturae, id quod est contentum sub speciebus 
non indicando quid sit. En significatum formale. Unde 
sensus est : quod continetur sub his speciebus vere est 
corpus meum, scii. Christi. 


Quia autem de facto nihil indeterminatum existit, hinc de- 
monstratur aliqua res determinata, licet non formaliter ut talis 
significetur : ilia res est significatum materiale. Circa quod est 

differentia inter propositionem speculativam et practicam : illa 
enuntiat id quod est et illud non facit ; haec facit verum esse 
illud quod enuntiat. Hinc in propositione speculativa praesup- 
ponitur identitas inter subiectum et praedicatum ; unde res 
demonstrata seu significatum materiale subiecti : hoc, est idetn 
in initio et in fine propositionis, ut in ista : hoc est liber ; — in 
practice identitas illa efficitur, unde res demonstrata a subiecto 
seu significatum materiale subiecti : hoc, in fine propositionis 
est saltem aliquo modo aliud ac in initio. Unde Pro verbis conse- 
crationis, significatum materiale seu id quod demonstratur in 
initio est substantia panis, in fine est corpus Christi. Significatio 
autem ac proinde veritas vel falsitas propositionis non habetur 
nisi quando tota est enuntiata. Sensus ergo non est : hoc quod 
(nunc i. e. initio) est panis, est corpus meum ; sed : hoc quod 
teneo manibus et est contentum sub speciebus (quod erat panis 
initio locutionis) est (consequenter ad enuntiationem) corpus 
meum seu verum corpus mei, i. e. Christi. 


228« Forma consecrationis panis est convenientis- 


sima. — Forma significare debet id quod sacramento efficitur, 
scii, conversionem panis in corpus Christi. Sed conversio conside- 
rari potest in fieri et in facto esse. Haec autem conversio non 
debuit significari in fieri sed in facto esse : a) quia non est succes- 
siva sed instaiitanea ; unde in ipsa non est nisi factum esse j 
b) quia in sacramentis praecipue intenditur non fieri sed res 
facta. Porro in facto esse non manet panis secundum substantiam 
sed tantum secundum accidentia, unde convenienter designatur 
modo indeterminato secundum sola accidentia per verbum hoc : 
id quod est sub accidentibus ; — at adest corpus Christi, et ideo 
convenienter enuntiatur determinate et expresse designatur. 
Unde forma conveniens est : hoc est corpus meum. 


229. Applicationes practicae.— I. /nvalida foret conse- 
cratio si mutaretur sensus formae : 

a) Si loco hoc diceretur illud quod designat rem absentem vel 
remotam ; aut hic adverbialiter (non masculine per errorem 
grammaticum), aut : ecce corpus meum, hic ponitur corpus 
meum, quia non significatur conversio. 

b) Si omitteretur verbum est, quia nulla adiuncta indicant 
illud subaudiri ; aut si eius loco poneretur : erit, fit, fiat, sit, 
aut diceretur: hic panis convertitur in corpus meum, quia non 
significaretur conversio iam facta. 

c) Si minister diceret : hoc est corpus Christi, quia sic loquere- 
tur in propria persona tantum. 

d) Si diceret : hoc est substantia mea, hoc est corpus meum 
figuratum. 

II. Dubia est forma : 

a) Si loco hoc poneretur istud, quia dubitatur an sufficienter 
demonstratur res praesens. 

b) Si loco corpus diceretur caro, quia ex una parte corpus plus 
dicit quam cato, ex altera in Scriptura corpus aliquando caro 
dicitur. 

III. Ambigua videtur forrna : hoc corpus est meum. Potest enim 
corpus tam bene pertinere ad praedicatum quam ad subiectum : 
sed a pluribus habetur ut invalidai unde practice est dubia. 


IV. Valida sed graviter illicita esset forma : hic cibus, haec res 
contentum sub speciebus est corpus meum ; hoc est meum 
corpus ; hoc meum est corpus, hoc est corpus meum reale, quod 
de Virgine suscepi; hoceSt coipus meus...,quia idem est sensus. 


Veniale solum esset si ex negligentia in pronuntiatione parva 
induceretur corruptio. 


Articulus III. 


De Forma Consecrationis Vini. 


S. Th. HL q. 78, a. 3. 


230.Sensus formae consecrantis vinum.— In verbis : 
e est calix sanguinis mei... quibus consecratur vinum : 

° Hic non est md adyerbialiter, sed idem sonat 
ac Zo ; sicut idem est dicere: istud est panis vel iste est 
panis. 

Calix sanguinis mei est locutio figurativa secundum 
metonymiam, qua ponitur continens pro contento, ut sit 
sensus : Hic est sanguis meus contentus in calice. Sanguis 
enim Christi in sacramento continetur quatenus est potus 
fidelium, quod oportuit designari per vas huic accom- 
modatum. 

30 Sanguinis mei: est humor praecipuus corporis, abstra- 
hendo ab hoc quod sit in corpore contentus vel ab eo 
separatus. 

40 Testamenti sumitur sive a) pro promissione, pacto, 
foedere, sive b) pro signo a promittente relicto. lamvero : 

a) In V. L. foedus erat circa promissiones terrenas, in 
N. L. est promissio haereditatis coelestis a Christo facta 
nobis peccatoribus, quae non valet nisi ipsius Christi 
morte in remissionem peccatorum oblata. Sanguis ergo 
Christi est pars promissionis seu foederis novi. 

b) Sanguis in cruce effusus, et etiam sanguis in calice 
fusus qui effusionem crucis repraesentat, est signum 
authenticum aChristo relictum,in confirmationem promis- 
sionis, atque instrumentum quo foedus sancitur ; et hoc 
modo calix non tantum dicitur continere sanguinem quo 
N. T. sancitur, sed etiam, ut Paulus et Lucas dicunt, est 

ipsum Novum Testamentum. Eodem modo in V. T. 
foedus sancitum fuit sanguine animalium a Moyse dum 
populum aspersit, dicens Ex. XXIV, 8: Hic est sanguis 
foederis quod Dominus pepigit vobiscum. 

5? Novi, tum quia nunc exhibetur, tum ut contra vetus 
distinguatur ; et aeterni, tum quia ab aeterno foedus fuit 
praeordinatum, tum quia est de bonis aeternae haereditatis, 
tum quia durat in aeternum. 

6? Mysterium fidei, quia sanguis Christi est occulto modo 
in sacramento, fideque sola cognosci potest, atque passio 
Christi per fidem iustificat. 

7? Qui pro vobis, sumentibus, et pro multis, i. e. omnibus 
quantum ad sufficientiam, effundetur in Cruce et, durante 
tota N. Lege, in hoc sacramento, vel secundum textum 
graecum : effunditur i. e. nunc in coena et brevi post in 
passione ; in remissionem peccatorum, quae est effectus 
passionis Christi aeque ac huius sacrificii. 


231. Forma consecrationis vini est conveniens. 
— Convenit 

a) quoad conversionem, quae significatur eodem modo ac in 
forma panis ; 

b) quoad verba addita, quibus designatur virtus sanguinis. 
Haec enim ordinatur ad tria : i? et principaliter ad aeternam 
haereditatem (Hebr. X, 19) ad quam designandam dicitur : Novi 
et aeterni testamenti; 20 ad iustitiam gratiae quae est per fidem 
(Rom. III, 25) et ideo dicitur : Mysterium fidei; 30 ad removenda 
peccata quae sunt impedimenta duorum praedictorum (Hebr. IX, 
14) et quantum ad hoc subditur : Qui... 

Porro sanguis seorsum consecratus expressius passionem Christi 
repraesentat, et ideo potius in consecratione sanguinis fit mentio 
de passione et de fructu operis quam in consecratione corporis, 
quod est passionis subiectum, ut etiam designatur per verba 
quod pro vobis tradetur i. e. passioni subiicitur. 


232. Animadversiones practicae. — l|. De formis 


invalidis et dubiis indicetur eodem modo ac pro forma panis. 
2. Valida sed graviter illicita esset forma : hic calix, hic potus 


est sanguis meus ; — hic est calix novum testamentum in meo 
sanguine (ut habet Lucas) ; — hic est sanguis meus infiniti valo- 
ns ; — hic est meus sanguis ; — item in Ecclesia latina : hic (non 


adverbialiter sed masculine) vel hoc est sanguis meus. 
3. Omissio verbi : novi, aut aeterni, et mysterium fidei non reddit 
formam invalidam, quia implicite dicuntur in aliisl. 


i. Cfr. Salmanticenses morales, tr. 4, c. 5, puncto 2, n. 39. 

SECUNDA PARS. 
DE CORPORE ET SANGUINE CHRISTI 
QUAE SUNT RES ET SACRAMENTUM. 


QUAESTIO PRIMA. 


DE ACTIONE QUA CHRISTUS FIT PRAESENS. 


233. Doctrina catholica. — Secundum doctrinam 
catholicam, verbis consecrationis efficiuntur tria maxime 
admiranda, tribus in articulis explicanda : 

i° Christi corpus et sanguinem hoc sacramento vere 
contineri, 

2? nullam in eo elementorum, i. e. panis et vini, substan- 
tiam permanere, 

3? accidentia quae sensibus percipiuntur in nulla re 
esse subiecta. 


Articulus I. 
De Reali Praesentia Christi. 


S. Th. Ill, q. 75, a. 1. 


234. Thesis. In sacramento Eucharistiae continetur 
Christus vere, realiter et substantialiter, et non tan- 
tum in signo, vel figura, aut virtute. — Ita definivit 
Cone. Trid., sess. 13, c. 1 et can. 1 contra Sacramentarios, 
uti sunt Zwinglius, Carlostadius, Oecolampadius, post 
Cone. Lat. IV, c. 1 contra Albigenses, et Cone. Flor., decr. 
unionis 


Continetur Christus i? vere, i. e. non tantum representative 
in signo : quod praecipue est contra Zwinglium ; 

2? realiter, i. e. non tantum in figura seu similitudine expressa, 
vel obiective quatenus per fidem apprehenditur et per contempla- 
tionem fidei praesens figuratur id quod in coelo est : quod magis 
videtur contra Oecolampadium ; 

3? substantialiter, i. e. non tantum secundum effectum, opera- 
tionem et virtutem : quod est directe contra Calvinum et multos 
anglicanos. 


i. Idem docetur in prof. fid. pro WaldensibUs ab Inn. Ill praescripta ; 
ac damnatione prop. Wicleff in C. Constl, sess. 8 et 13- 

235. Doctrina probatur 1° ex verbis promissionis. 
— Christus promisit, Ioh. VI, panem vitae aeternae, qui de 
coelo descendit: carnem suam manducandam in verum 
cibum. Atqui, licet panis a. v. 27 ad 47 forte intelligendus 
sit sensu figurato et translato de spirituali per fidem 
manducatione, seu de fide in Christum aut de gratia, verba 
tamen a. v. 48 ad 59 sensu proprio et immediato intelligenda 
sunt de propria Christi came realiter manducanda. Ergo 
Christus promisit carnem suam realiter manducandam, quae 
promissio non verificaretur nisi in Eucharistia vere esset 
praesens. — Similiter promisit suum sanguinem bibendum. 


Probatur: a) Christus si vellet loqui sensu proprio, non posset 
loqui nec in ultima coepa locutus est clarius et apertius : panis 
enim manducandus est eadem caro quam dabit pro mundi vita 
(v. 52) i. e. caro sua pro salute mundi immolata, ubi manducatio 
proponitur ut participatio immolationis. Sed participatio sacrificii 
cruenti ubique terrarum fit per realem manducationem victimae. 
Ergo agitur de vera came realiter manducanda, quae ideo vere 
est cibus (v. 56). — Si autem Christus loqui vellet sensu figurato, 
non posset loqui obscurius. 

b) Etenim locutionis bibere sanguinem apud ludaeos a sanguine 
abhorrentes nullus est sensus metaphoricus ; locutio autem man- 
ducare carnem alicuius in hebraica aliisque orientalibus linguis 
sensu translato sumitur in malam partem de calumniis, iniuriis, 
persecutionibus contra aliquem * Atqui ille sensus hic est impos- 
sibilis : quomodo enim Christus praeciperet et praemio donaret 
calumnias in se directas? (v. 52, 54, 55, 57). 

c) Quapropter auditores verba Christi intellexerunt in sensu 
proprio de came vere et realiter manducanda, et ideo hanc rem 
ut impossibilem existimant (v. 53, 61). Atqui si ex ignorantia 
male intellexissent, Christus errorem correxisset ut facere solebat ; 
non autem correxit, imo sexies confirmavit, exigendo fidem in 
verba sua ut a ludaeis fuerant intellecta (v. 54-59). 

d) Imo cum propter sensum proprium multi discipuli abierint, 
Christus eos abire sinit ; quod non fecisset si male intellexissent, 
cum simplicissima explicatione eorum  apostasiam impedire 
potuisset. At etiam apostolos abire permisisset, si verbis suis 
non credidissent (v. 68). 

e) Hinc de sensu proprio intellexit tota traditio catholica 
Patres, et Concilia Eph., Nie. II, et Trid., sess. 13, c. 2 ; sess. 21, 
c. i, licet id non definiat. 


1. Ps. XIII, 4; XXVI, 2; lob XXXI, 31 ; Mich. III, 3 ; Eccle. IV, 5; 
Zach. XI, 9 ; Ezech. XXXIX, 17, 18 ; Gal. V, 15. 

2. Christus corrigit Ioh. III, 5 ; IV, 32-34 ; VI, 32-36; VIII, 21-23 ; 
32-34 ; 40-44 ; XI, 14 ; Mt. XVI, 6-11 ; XIX, 24-26 ; Mc. VIII, 15-21 ; 
— contra confirmat Ioh. V, 41-51; VIII, 56-58; X, 30-38; Mt. IX, 
2-6. 

Neque dicatur Christus errorem correxisse et sensum spi- 
ritualem indicasse, dicendo : Spiritus est qui vivificat, caro non 
prodest quidquam; verba quae ego locutus sum vobis spiritus et vita 
sunt (v. 64). — Non correxit enim, uti probat recessus discipu- 
lorum, et praeterea verba illa non opponenda sunt praecedentibus 
sed cum ipsis componenda ; nec idem profecto est dicere : verba 
mea spiritus et vita sunt, ac dicere : verba mea metaphorica sunt. 
Est ergo sensus : caro non prodest quidquam ad intelligenda spiri- 
tualia i. e. homo animalis ea non percipit, sed spiritus vivificat 
i e, homo spiritualis gratia Dei adiutus ea percipit. Unde caro 
Christi non est mere materialiter manducanda sicut cibus cor- 
poralis, sed spirituali et sacramentali modo, ac cum debita dispo- 
sitione. lamvero verba quae locutus sum vobis spiritus et vita sunt 
i. e. sunt de re spirituali. Sed quidam inter vos sunt homines 
carnales et ideo non creduntl. Ita iam Chrysostomus. 


236. Doctrina probatur 2? ex verbis institutionis. — 
In ultima coena Christus, designans id quod continetur 
sub speciebus panis et vini, dicit esse corpus et sanguinem 
suum (Mt. XXVI, 26-29 ; Mc. XIV, 22-25 i Le. XXII, 
19-20 ; I Cor. XI, 23 sq). Atqui haec verba sunt sumenda 
sensu proprio et immediato, non autem sensu translato. 


Ergo corpus et sanguis Christi vere continentur sub specie- 
bus panis et vini. 


Probatur: a) Christus si vellet loqui in sensu figurato, locutus 
esset maxima obscuritate, ut ex hoc solum patet quod iam anno 
1577 plus quam 200 interpretationes diversas verborum Christi 
invenerint Protestantes ; si autem sensu proprio, non posset 
loqui clarius. Qui sensus adhuc expressius significatur graece 
per emphasim : Hoc quod do vobis manducandum (manducate : 
hoc est enim) est ipsum corpus meum, ipsum quod pro vobis 
traditur; id quod porrigo bibendum est ipse sanguis meus, 
ipse NI T ipse qui pro multis effunditur. Corpus autem tra- 
dendum est verum corpus ; sanguis in sacrificium effundendus 
N. T. sanciens, verus sanguis sicut V. T. vero sanguine fuit 
sancitum. 

b) Et sane Christus statuebat foedus, condebat testamentum, 
instituebat sacramentum, ferebat legem, dogma tradebat cre- 
dendum, et amicos instanti morte alloquebatur; quae omnia 
fieri solent propria et clara locutione, non autem verbis metapho- 
ricis, saltem aequivocis et obscuris, ac captu difficilibus. 

c) Imo sensu figurato Christus loqui non potuit : Apostoli 
enim erant viri simplicissimi, miraculis assueti, nihil impossibile 
reputantes ; unde sensum metaphoricum nullo modo manifestum 


I. Alii aliter interpretantur: caro mea a divinitate Verbi, spiritu 
vivificante, seiuncta nihil prodest ; prodest autem unita spiritui vivificanti 
i. e. cum divinitate. Sed interpretatio non videtur cohaerere textui nec 
est conformis menti audientium. 

ac captu difficilem nec suspicari poterantl. Christus ergo qui est 
Deus apostolos decepisset, et per eos Ecclesiam in errorem 
perniciosissimum iniecisset quem sciebat per 20 saecula dura- 
turum. 

d) Unde apostoli verba Christi in sensu proprio intellexerunt : 
cum enim figuras minus obscuras declarare soleant), hic nec 
unus eorum sensum figuraient insinuat etiam verbulo. Imo 
Paulus, I ad Cor. XI, 27, ex ipsis concludit : Itaque quicumque 
manducaverit panem hunc vel biberit calicem Domini indigne, 
reus erit corporis et sanguinis Domini; sed Christo non praesente, 
reus non esset ipsius corporis sed huius symboli ; e contra : qui 
manducat indigne iudicium sibi manducat, non diudicans corpus 
Domini, i.e. quia non discernit illud a pane vulgari, aut quia 
practice actione sua rem quam suscipit non aestimat ut corpus 
Christi. 

e) Et ita intellexit communis interpretatio Patrum, quam defi- 
nivit credendam Cone. Trid., sess. 13, c. 1. 


237. Doctrina probatur 30 ex Traditione et perpetua 
fide Ecclesiae. — Constat variis modis : 


A. Ex Patribus, quorum testimonia sunt indubia inde ab 
aetate apostolica, et in omni regione : Ignatius, qui Docetas 
reprehendit «eo quod non confitentur Eucharistiam 
carnem esse Salvatoris.. quae pro nobis passa est», ad 
Smyrn. VII, 1 ; lustinus qui loquitur secundum doctrinam 
receptam, quam probat per ipsa verbaChristi ex evangeliis 
desumpta, apol. I, 65-67 ; dial. 41, 70, 117 ; Abercius in 
epit, referens factum universale ; Irenaeus qui dicit 
Eucharistiam institutam a Christo et Ecclesiae traditam 
ab apostolis et acceptam in universo mundo, atque constare 
duplici elemento, terrestri scii, et coelesti (i. e. corpore 
Christi et spiritu divinitatis), adv. haer. IV, 17, 18 ; V, 
2, 3 ; Clem. Alex., Paedag. I, 5,6; Origenes, hom. 9 in 
Lev. 10 ; hom. 13 in Ex: 3 ; Tertull. adv. Marc. IV, 22 ; 
de cam. res. 8 ; Cypr. de laps. 16 ; ep. 57 et 63 ; Dion. 
Alex. ap. Euseb. H. E. VI, 44 ; VII, 9 ; Athan. fragm. VII ; 
Cyr. Hier., cat. XX, 1, 3; XXII, 1-2 ; XXIII, 20-22 ; 
Chrys. hom. 46 in Ioh. 3 ; hom. 82 in Mt. 4 ; Bas. ep. 93 ; 


1. Sic Mt. XVI, tr ; Ioh. XI, 12 ; IV, 32 ; Le. XXII, 36-38 ; Ioh. 
XIV, 7-9, apostoli intclligunt proprie. 

2. Declarant v. g. sensum metaphoricum : Ioh. II, 19-21 ; III, 3-5 i 
IV, 32-34 ; VII, 38-39 ; VIII, 32-34 i XXI, 19-23 ; Mt. XVI, 6, 12; 
XVII, 12, 13 ; Ioh. XII, 4 cum Mt. XXVI, 8 et Mc. XIV,4 ; Le. XXII, 
39 ; Mt. XXVII, 44 et Mc. XV 32. 

Greg. Naz. or. 45, n. 19 ; Greg. Nys- or: cat. 37; Aphraates 
dem. Ill, 2 ; Ephrem, hymn, de Virg. XXXVII ; Hilar., 
de Trin. VIII, 14 ; Ambr. de myst. 8-9 ; Lib. de Sacr? 
IV, 16; Hier. ep. 14, n. 8; Aug., serm. 71 et 272 ; inter 
ined. 6 ; in Ioh. XXVII, 11 ; XLVII, 2 ; in Ps. XCVIII, 
9; XXXIII, 2 ; Cyr. Alex., in Luc. XXII, 19 ; in Mt. 
XXVI, 27 ; loh. Damasc., de fide orth. IV, 13 


Patres i? provocant ad Christi verba promissionis et insti- 
tutionis ut realem praesentiam probent ; 

20 docent corpus quod manducamus esse ipsum corpus Christi 
quod natum est de Virgine, passum in cruce, resuscitatum sedens 
ad dexteram Patris ; 

3? non esse meram figuram aut imaginem sed verum corpus 
et sanguinem Christi ; 

4? Christum non sumi sola fide vel mere spiritualiter, sed vere, 
physice et corporaliter ; 

5? hoc sacramentum confici per veram conversionem panis 
in corpus Christi ; 

6? esse maximum mysterium, stupendum miraculorum com- 
pendium, omnem sensum ac rationem superare ; 

7? utuntur praesentia reali ut principio demonstrationis contra 
Gnosticos, Docetas, Monophysitas, Nestorianos, Arianos, Mace- 
donianos, etc. 

8? dicunt Eucharistiam adorandam et summa cum reverentia 
tractandam. 


B. Ex Liturgiis etiam antiquissimis. 


Tales sunt : forma antiquissima liturgiae romanae quam refert 
Hippolytus, apost. trad. (s. II) ; ea quae legitur in Constitutio- 
nibus apostolicis, VIII, 12 (s. IV), et in essentialibus concordat 
cum iis quae referuntur a Clemente romano ; ea quae in Aegypto 
adhibebatur iuxta Sacramentarium Serapionis (fin. s. III); 
similiter liturgia alexandrina, et ea quae refertur a Cyrillo 
Hierosolymitano (s. IV) ; item chaldaica, etc. 


C. Ex Conciliis Nie. I, Eph., Nie. II, Turonensi, Roma- 
no II, Vien., Lat. IV, Constl., Flor, et Trid. 


D. Ex Ecclesiae magisterio, quod semper reprobavit 
minimum errorem contra veritatem Eucharistiae. 


i. De doctrina Patrum conferri possunt: Nicole et Amauld.La perpé- 
tuité de la Foi de FEglise catholique touchant l'Eucharistie; Bellarminus, 
Controv : de sacr. Eucharistiae ; Billuart, Franzelin, Van Noort, Tan- 
querey, Hugon in tr. theol. ; Wiseman, Lectures on the Real presence; 
Dictionnaire de Théologie, art. Eucharistie; Mgr Besson, La présence 
réelh de N. S. J. C. dans le sacrement de l'Eucharistie ; Battifol, 
L'Eucharistie, ed. 5* ; d'Alés, De Sanctissima Eucharistia. 

Ita S. Ignatius Antiochenus iam carpit Docetas qui ab Eucha- 
ristia abstinent, quia est caro Salvatoris. Origenes, de or. V, 1 et 
Epiphanius, haer. LX, 11, testantur quosdam haereticos non uti 
Eucharistia vel eam abiicere. Nestoriani non negabant quidem 
praesentiam realem, sed errabant quia Christi carnem dicebant 
non unitam Verbo, sicut e contra Monophysitae illi qui non 
admittebant carnem in Christo. 


Saec. XI Berengarius qui transsubstantiationem prius negavit, 
postea etiam praesentiam realem, a Cone. Romano coactus fuit 
ad retractationem. Item saec. XII ut haereticus habitus est 
Tanchelinus qui negabat praesentiam realem ; et Petrus de 
Bruis qui dicebat sacerdotes non habere potestatem consecrandi ; 
saec. XIII Waldenses transsubstantiationem negantes, et Albi- 
genses quidam etiam realem praesentiam, quibus praescripta 
fuit professio fidei ab Inn. Ill ; saec. XIV Wicleff qui erravit 
saltem circa transsubstantionem, qua occasione etiam damnata 
fuit in Cone. €onst haec propositio 3a : Christus non est in 
eodem sacramento identice et realiter propria praesentia corpo- 
rali (cfr. interrog. pro Wiclefftis et Hussitis 16 et 17) ; saec. XV 
Pius 11 reprobavit errorem Zanini de Solcia : In hostia consecrata 
Christum non quoad humanitatem sed divinitatem dumtaxat 
existere; saec. XVI damnati Protestantes ; saec. XIX Modernistae 
qui historicitatem negant institutionis, sed secundum fidem aiunt 
oportere ut noster agendi modus sit ac si essemus coram Christo. 


E. Argumento praescriptionis. Saeculo XI, quando audita 
fuit prima negatio realis praesentiae a Berengario, in illam 
universa Ecclesia possidebat fidem possessione tranquilla 
et immemoriali, uti patet ex ipsa confessione Berengarii 
et ex oppositione universali contra eius affirmationes. 
Haec autem possessio probat originem apostolicam huius 
doctrinae ; ergo. 


Etenim : a) doctrina tam magni momenti introducta fuis- 
set vel simultanée, de consensu omnium, quod factum tam 
illustre constaret historice ; vel paulatim et successive, et hoc non 
fuisset factum sine contradictione et oppositione, quod etiam 
historia narraret ; b) talis introductio eo magis improbabilis est 
quod eadem doctrina apud omnes sectas invenitur orientales, 
primis saeculis ab Ecclesia seiunctas ; c) introductio rei non 
revelatae ut dogma in tota Ecclesia esset contra promissionem 
infallibilitatis ipsi factam a Christo. 


Obiiciunt quasdam locutiones aequivocas quandoque a Patribus 
adhibitas; ad quas intelligendas valere possunt sequentes regulae : 


o 


i? Eucharistiam vocant figuram, similitudinem, typum, ima- 
ginem, signum corporis Christi, quia ratione specierum est signum 
et sacramentum, tum corporis non quidem absentis sed praesentis, 
tum corporis in cruce immolati,cuius immolatio hic adumbratur, 

tum corporis mystici seu Ecclesiae, cuius unitas per panem ex 
multis granis confectum repraesentatur. 

2? Sacramentum Eucharistiae dicitur panis, tum ratione acci- 
dentium quae remanent, tum ratione materiae quae conversa est 
in corpus Christi. 

3? In Eucharistia dici potest non esse idem corpus quod de 
Virgine est naturo et in cruce passum, quoad modum scii, essendi, 
quamvis idem credendum sit quoad substantiam. 

4? Manducationem spiritualem commendant ut solam veram, 
hoc sensu quod sumptio externa et realis absque spirituali nihil 
prosit. 

5? Dicunt panem benedictum non esse corpus Christi, 
intelligendo panem ante consecrationem, vel eulogias seu panem 
benedictum qui non communicantibus dabatur in signum 
unionis. 

6? Dicitur corpore Christi corpus nostrum nutriri et augeri, 
tum ratione specierum quibus continetur, tum ratione incorrup- 
tionis et immortalitatis quod nostris corporibus tribuit. 

7? Si antiquiores minus accurate aut obscure scripserint, non 
est tribuendum errori in fide, sed vel terminologiae defectuosae 
nondum scientifice definitae, vel simplicitati quia sciebant se a 
fidelibus recto sensu intelligi, vel quandoque disciplinae arcani, 


Speciatim S. Augustinus, qui pluribus in locis indubie asserit 
praesentiam realem, in aliis locis primo intuitu aequivoce et 
obscure loquitur. Nec tamen Augustinus Augustino est oppo- 
nendus sed cum seipso conciliandus, qui a sententia sui in 
Christo patris S. Ambrosii et ab universali fide sui temporis non 
putandus est recessisse. 


In specie : a) saepius dicit Christum dedisse signum corporis sui, 
illud signum dici posse ipsum corpus Christi, fideles corpus Christi 
edere in signo. Quod non intelligendum est nudum signum, 
sed sacramentum, scii, signum practicum vere continens Domi- 
num; porro sacramentum seu ipsae species consecratae possunt 
dici corpus Christi quatenus illud continent ; atque fideles illud 
sumunt in sacramento, non in propria specie, sed sub figura 
panis, non visibiliter Sed invisibiliter. 


b) Carnalem manducationem  reiicit et spiritualem  adstruit. 
Reiicit scii, manducationem in propria specie, qualem intellige- 
bant Capharnaitae, non vero sacramentalem ; haec tamen mandu- 
catio vere spiritualis non est, si caro Christi mere materialiter 
et externe sumatur in sacramento, nec etiam spiritui Christi seu 
divinitati communicetur. 


c) Unde dum ait : manducare illam escam et illum bibere potum 
est in Christo manere et illum manentem in se habere, quod fit per 
charitatem ; non negat sacramentalem manducationem realis cor- 
poris Christi, sed haec vere manducatio non est, nisi sit cum 
fructu atque anima reficiatur et nutriatur, i. e. nisi fiat simul 
cum dispositione et adsit coniunctio cum Christo per spiritum. 

S. Augustinus scii, ingenio suo synthetico varios aspectus 
sacramenti successive aperit, atque plus quam praedecessores 
ipsi rei sacramenti insistit atque eius effectibus spiritualibus. 

238. Doctrina confirmatur ratione convenientiae. 
— Ita S. Thomas, a. 1 : Christum esse vere praesentem 
conveniens est propter tria : 


1? perfectioni N. L., cuius sacrificium debebat continere 
Christum passum, non tantum in figura, ut iam fiebat in 
V. L., sed in veritate ; 

2? charitati Christi: proprium enim amicitiae est con- 
vivere amicis ; unde Christus per essentiam in sacramento 
est praesens ut sit, in hac via, perfecta coniunctio capitis 
ad membra, et sic maximae charitatis sit signum, et nostrae 
spei sublevatio ex tam familiari coniunctione cum Christo ; 

30 perfectioni fidei : sicut enim divinitatem suam exhibet 
Christus invisibiliter, ita et in hoc sacramento carnem 
suam nobis exhibet invisibili modo. 


239. Obiiciunt : A. Protestantes : 


i8 Locutiones similes verbis Christi saepe esse figuratas, unde 
in ipsis subintelligendum est: in figura vel in signo, v. g. dum 
quis statuam indicans dicit: Hic est CarolUs Magnus i. e. in 
imagine, vel quando Scriptura dicit: septem spicae plenae vel 
septem boves pulchrae ubertatis anni sunt (Gen. XLI, 26), 
ager est mundus (Mt. XIII, 38), Sara et Agar duo testamenta 
sunt (Gal. IV, 24), petra erat Christus (I Cor. X, 4), semen est 
verbum Dei (Le. VIII, n), ego sum ostium, vitis vera, panis 
(Ioh. X, 2,7 ; XV, 1; VI, 35). Unde et verba Christi signi- 
ficare possunt : hoc est corpus meum in figura. 

Resp. : In istis locutionibus, vel a) praedicatum enuntiat 
proprietatem subiecti per similitudinem, et sic est figura subiecti, 
v. g. ego sum vitis vera, ostium, Alexander est leo ; sed tunc non 
sunt similes verbis eucharisticis, in quibus subiectum est indeter- 
minatum et praedicatum determinatum, e contra in illis ; — vel 
b) subiectum est figura praedicati, sed tunc requiritur ut ex 
natura sua (v. g. statua), vel ex usu loquendi recepto (v.g. ramus 
olivae), vel ex nota iam institutione (v. g. typi V. T.), vel ex 
contextu appareat esse signum. Sed hic panis et hoc vinum desi- 
gnata, nec ex se, nec ex usu recepto, nec ex Christi monitione aut 
aliis adiunctis spectari possunt ut signa corporis et sanguinis ; 
unde verba sunt absolute intelligenda, non de eo quod res signi- 
ficat sed de eo quod est. Et sane, licet figuraliter quis dicere 
possit : Alexander est leo, nullus tamen dicet : hic leo est 
Alexander ; — simili modo : caro mea est cibus vel panis, non 
autem : hic panis est caro mea. 

2? Verbum est aliquando sumitur pro significat. Ita Gen. XVII, 
ip, de circumcisione dicitur: Hoc est pactum meum ; sicut Ex. 
XII, II de agno paschali : Est enim phase i. e. transitusDomini. 
Quod maxime verum est in lingua aramaica seu syro-chaldaica 
quae caret verbo significat. 

Resp. : a) Locutiones non sunt similes : in illis enim subiectum 
est quaedam caerempn'a (circumcisio, agnus paschalis) quae ex 
natura sua est signum, et praedicatum non est quaedam sub- 
stantia ; praeterea b) ita exponi possunt ut verbum est suam signi- 
ficationem conservet : circumcisio enim est pars foederis, unde 
dicitur hebr. pactum meum observandum ; ac nomen phase 
impositum ftrt ipsi ritui agni paschalis, ergo hoc sensu ipse est id 
quod vocatur phase seu transitus Domini ; c) ceterum in casu 
sensus locutionum clarus est, nec potest ansam praebere decep- 
tioni. d) Verba Christi autem non syriace sed graece nobis relata 
sunt in Scripturis iuxta sensum ab apostolis intellectum qui 
non est figuratus, atque Syri, etsi vocabulo careant, plus quam 
40 modos habent ad exprimendum signum ; ceteroquin Christus 
usus est dialecto hierosolymitana quae talibus locutionibus 
abundat. 

3" Christus in sui memoriam instituit sacramentum ; atqui 
sacramentum ex natura sua est signum, memoria non est rei 
praesentis sed absentis ; ergo ex adiunctis apostoli intelligere 
debebant Christum non esse praesentem nisi ut in signo. 

Resp. : Christus non prius indicavit se instituere sacramentum, 
ut exinde apostoli recte intelligerent verba mox pronuntianda ; 
sed prius intellexerunt verba, et exinde intellexerunt species 
continentes Christum esse signa sacra. Deinde Christus ipse 
non fecit sacramentum in sui memoriam, sed voluit ut postea 
fieret in memoriam suiipsius ut passi et gloriam manifestantis in 
coelo : hac autem ratione non est praesens. Denique memoria 
non opponitur praesentiae sed oblivioni, unde aliquid fit in me- 
moriam rei praesentis sed invisibilis. 


B. Critici liberales et modernistae : 


Narrationem institutionis dicunt pon esse historicam et Chris- 
tum non instituisse sacramentum ; unde verba : Hoc facite in 
meam commemorationem, non leguntur apud Matthaeum et 
Marcum, et Evangelium Iohannis nec institutionis meminit. 
Christus scii, cum apostolis celebravit quamdam vulgarem 
coenam iudaicam seu convivium fraternum, ut aiunt J. Réville, 
Loisy, Harnack, vel ipsis proposuit parabolam aut svmbolum 
memorativum suae passionis, ut dicunt Weiszaecker et Jülicher ; 
id autem paulatim apud Christianos evolvit in coenam Damini 
ad commemorandam eius mortem, tunc in sacramentum, demum 
in ipsum cornus Domini manducandum. 

Resp. a) Epistola Pauli ad Cor. scripta est circa a. 55 et est 
antiquior evangeUis Matthaei et Marci ; in ea non imponit aposto- 
lus aliquid ex se sed natrat quod ipsi traditum est (XI, v. 2a), id 
supponit Corinthiis notum nec ipsis directe inculcat sed mere oc- 
casionaliter meminit, occasione abusuum qui in celebratione Eu- 
charistiae irrepserant. Affirmat etiam a Christo praeceptam fuisse 
hanc celebrationem in commemorationem suae passionis (v. 24) ; 
quod etiam refert Lucas, qui tamen in scribendo libro Actuum 
ac proinde etiam in Evangelio noscitur ab epistolis paulinis esse 
independens. Unde narratio Pauli valorem habet historicum, 
quem merum silentium Matthaei et Marci non potest auferre 

nec ipsi omnino silent, cum relatione inter coenam et agnum 
paschalem innuant novum pascha a Christo instituendum. 


b) Iohannes de institutione silet, quia sufficienter eam annuntia- 
verat eamque universaliter notam sciebat; ex altera parte narratio 
huius facti non postulabatur indole speciali sui evangelii, quod 
est potius doctrinale quam biographicum. 


c) Adversarii explicare nequeunt haec tria : i. quomodo 
apostoli et christiapi in ideam devenerunt renovandae coenae, 
vulgarem coenam habuerunt ut coenam Domini, atque puta- 
verunt praeceptam eius reiterationem dum praecepta non fuit j 
quodsi dicatur esse parabola Domini : aliae sunt parabolae aut 
eventus in vita Christi qui magis debuerunt afficere discipulos ; 
si ergo coena non sit nisi parabola et fractio panis, cur una coena 
reiteratur? — 2. quomodo benedictio mensae usualis effecta est 
sacramentum ; — 3. quomodo panis usualis habitus est ut factus 
corpus Christi. Non explicant scii, quomodo tam modico spatio 
25 annorum tanta evolutio, absque controversia et reclamatione, 
invalescere potuit universalis in communitate quae a novitate 
potius abhorrebat : est enim factum quod conscientia primitivae 
Ecclesiae credit in sacramento. Ad tantam evolutionem tempus 
sufficiens defuit. 


240. Corollarium. — Cum in Eucharistia Christus sit 
vere praesens, sequitur hoc sacramentum esse adorandum. 
Christus adoratur ut obiectum principale, sed coadorantur 
ut obiectum secundarium et cultu relativo species, quatenus 
coniunguntur corpori Christi, sicut purpura regis simul 
honoratur cum rege. Cfr. C. Trid. sess. 13, c. 5, 
can. 6. 


Articulus II. 


De Desitione et Conversione Panis 
et Vini. 


S. Th. Ill, q. 75, a. 2, 3, 4, 6, 7, 8. 


241. Thesis. Verbis consecrationis i? desinit tota 
substantia panis et vini, 20 totaque substantia panis 
convertitur in corpus et tota substantia vini in 
sanguinem Christi; qua conversione Christus fit 
praesens. — Propositio est defide quoad utramque par- 
tem, ex Cone. Lat. IV, c. 1 ; et ex Trid., sess. 13, c. 4 et 
can. 2 contra Protestantes, qui universaliter omnes con- 
versionem reiiciunt. 

Conversio illa aptissime appellata fuit transsubstantiatiol, i. e. 
mutatio totius et solius substantiae in totam et solam substantiam, 
et a Cone. Trid. definitur : mirabilis et singularis conversio 
totius substantiae panis in corpus et totius substantiae vini in 
sanguinem Christi, manentibus dumtaxat speciebus panis et 
vini (can. 2). 


Probatur 1? Ex Scripturis: a) Verbum hoc indicat sub- 
stantiam immediate contentam sub his accidentibus ; si 
ergo substantia panis remaneret, accidentia necessario 
indicarent substantiam suam propriam et sensus formae 
esset : hic panis est corpus meum, qui sensus est falsus. 


Neque dicas per metonymiam saepe continens exhiberi pro 
contento, ut si quis, designando calicem dicat : hoc est vinum ; 
ita enim dici potest si aliquid usu communi ad aliud continendum 
destinatur, sed quando Christus est locutus, panis non destina- 
batur ad continendum suum corpus. Sicut nullus dicit de pane 
continente aurum : hoc est aurum, sed hic (adverbialiter) est 
aurum, ita si panis mansisset Christus non : Hoc, sed : Hic 
dicere debuisset. 


b) Porro substantia panis non cessat, vel annihilatione, 
vel alia actione (v. g. resolutione in materiam) diversa 
ab illa qua Christus fit praesens : verba enim efficiunt 
tantum id quod significant ; sed non significant nisi actio- 
nem qua Christus fit praesens ; ergo oportet panem 
desinere eadem actione propter praesentiam Christi. Sed 
actio qua unum desinit et alterum accedit est conversio 
unius in alterum. Ergo substantia panis desinit conversione 
in Christum. 


20 Ex Traditione quae constat ex Liturgiis antiquissimis, 
Patribus, Conciliis Lat. IV, Lugd. II in decl. fid. Graec., 
Constl, Flor, in deer, pro Arm., Trid.; atque S. Pontificum 
decretis, nominatim professione fidei imposita Berengario 
in Cone. Rom. II, atque bulla dogmatica Auctorem Fidei 
contra syn. Pistor, a Pio VI edita, qua sub n. 29 damnatur 
doctrinam transsubstantiationis esse quaestionem mere 


I. Stephanus de Balziaco Augustodunensis ep. (f 1139-40) videtur 
primus fuisse qui scripserit transsubstantiari; Rolandus Bandinelli 
(Alexander III) habet transsubstantiationem ; quae vox recognita fuit a 
Cone. Lat. IV. A S. Thoma (a. 4) dicitur quod proprio nomine vocari 
potest transsubstantiatio. 

scholasticam ; insuper ex doctrina sectarum orientalium 
ab Ecclesia primis iam saeculis separatarum. 


Non semper eodem modo hoc dogma fuit enuntiatum : 

1° Initio, tribus il$ saeculis id solum implicite et aequivalenter 
docent: Eucharistiam nempe non esse panem et potum commu- 
nem, sed esse corpus et sanguinem Christi. Ita Ignatius, ad 
Smyrn. VII, i; lustinus, ap. I, 66 , Irenaeus, adv. haer. IV, 
17; V, 2. 

20 A saec. IV explicite praedicatur : a) quantum ad terminum 
a quo, dicunt non amplius esse panem et vinum. Ita Cyril. 
Hier., cat. XXIII, 7, et Ephraem, de Fide hymni, 1; b) quantum 
ad terminum ad quem, aiunt panem fieri et effici corpus Domini. 
Ita Ephraem, 1. c. et hymn, de sacerdotio; lib. de Sacr. IV, 
c. 4; Aug. serm. 227 ; c) quantum ad actionem conversionis, 
docent materiam transmutari in corpus Domini, esse trans- 
elementationem, transformationem, conversionem. Ita Chrys., 
hpm. i de prod. lud., n. 6 ; Greg. Nys., or. cat., c. 37 ; Ambr. 
de Fide IV, c. 10; lib. de Sacr. IV, c. 4 et 5; Theod. Mops, 
in Mt. XXVI, 26 ; Cyr. Alex, in Mt. XXVI, 27 ; in Le. XXII, 
19; Caes. Arei., hom. 5 de Paschate; Ioh. Dam., de Fide 
orth. IV, c. 13. 

3? Dogma explicant ex analogiis cum conversionibus natura- 
libus aut miraculosis. Ita Cyr. Hier., c. XXII, 2; Greg. Nys., 
or. cat. c. 37 ; Ambr., de myst. 19 ; lib. de Sacr. IV, c. 4. 


30 Ratione : Christus in sacramento nequit fieri substan- 
tialiter praesens, nisi a) per actionem quae realiter mutat 
ipsum, vel substantialiter, quod esset creatio vel reproductio; 
vel accidentaliter in ipso producendo accidens scii, novum 
ubi, quod esset adductio vel introductio sub speciebus ; — 
aut b) per actionem quae realiter mutat aliud, et haec 
esset conversio alterius in Christum. Atqui Christus non 
fit praesens per productionem, quia non producitur nec 
esse acquirit quod iam est; nec per adductionem, quia 
corpus eius gloriosum est impassibile et immutabile ; 
quae infra magis probantur. Ergo per conversionem. 


242. Doctrinae damnatae. -— Ex praedictis sequitur: 

i? Corpus Christi non tantum coniungi localiter pani,— aut 
in ipso esse inclusum ('inio sacramentalis) sicut aqua in vase, — 
aut ipsi uniri sacramentaliter quatenus est in, sub et cum pane,quia 
est ubi est Verbum quod in sumptione panis operatur dum 
sumitur, ut dicebat Lutherus (consubstantialia) : etiam si non 
repugnaret corpus Christi esse ubicumque sit Verbum, in hisce 
tamen nulla est conversio. 

2. Christum non assumpsisse panem et vinum personaliter, 
ut docuit Osiander (impanatio): non enim esset veri nominis 

conversio, nec corpus carneum de Virgine formatum, nec sanguis; 
vinum enim assumptum non est sanguis. 


3. Panem non converti in corpus Christi, quatenus desineret 
esse in se et ideo essc substantiam, sed esset in alio ut in subtecto 
et sustentaretur a corpore Christi ut a Subiecto, quod damnatum 
est in Bayma (S. Off., 7 iul. 1875), — vel informaretur anima 
Christi rationabili aut sensitiva, quod reprobatum in Rosmini 
(prop. 29 damn, a S.Off., 14 dec. 1887) non enim esset conversio 
haec singularis, nec totius substantiae, nec panis in verum 
corpus natum de Virgine et in cruce oblatum. 


243. Natura transsubstantiationis. — Conversio est 
transitus unius rei in aliam, secundum aliquam rationem 
entis vel substantialem vel accidentalem ; hinc ad eam 
requiritur 

1? Duplex terminus : unus a quo qui desinit, alter ad quem 
qui accedit. Deficiente termino a quo, habetur creatio ex 
nihilo ; deficiente termino ad quem, habetur annihilatio. 
In Eucharistia terminus a quo est substantia panis et vini, 
terminus ad quem substantia corporis et sanguinis Christi 

2? Ut sit nexus intrinsecus inter desitionem unius et succes- 
sionem alterius, ita ut imius desitio ordinetur ad succes- 
sionem alterius et haec successio exigat desitionem prioris. 
Non sufficit mera concomitantia vel successio, seu nexus 
mere extrinsecus ex sola voluntate Dei, qua una res 
desineret eodem tempore ac loco ac altera inciperet : tunc 
enim essent duae actiones per accidens se concomitantes, 
quarum una annihilatio, altera creatio dici deberet ; sed 
oportet haec fiant eadem actione et nectantur ex natura rei, 
ita ut ipsa actio qua desinit unum sit etiam actio qua fit 
alterum, a. v. ut recessus unius sit accessus alterius. Hinc 
in Eucharistia non habetur, uti dixerunt Scotus et Nomi- 
nales, annihilatio cuius terminus est nihil: panis enim non 
desinit in nihil, sed ut sit aliquid aliud, scii, corpus Christi ; 
non desinit cessatione conservationis divinae, sed ipsa 
actione positiva qua ponitur corpus Christi (Cfr. bulla 
Pii VI, Auct. fidei, prop. 29). 

3? In conversionibus naturalibus praeterea requiritur ut 
utriusque termini sit aliquid commune tertium, quod est 
subiectum conversionis : creatura enim non agit nisi 


i. Hisce aliquatenus iam praeiverat Cartesius, sed non aperte senten- 
tiam proponebat. 

praesupposito subiecto quod mutat, seu materia quam 
transformat. At si Deus conversionem faciat, id non 
probatur necessarium, quia non tantum ens secundum 
aliquam rationem vel formam, sed secundum omnem 
rationem attingit et ideo totaliter convertere potest, ita ut 
hoc totum ens fiat totum illud. Attamen in Eucharistia 
manent accidentia communia, non quidem ut elementum 
et subiectum conversionis : haec enim est solius substantiae 
in substantiam ; sed ut conditio sine qua Christus non 
fieret praesens. 

Haec perfecte verificantur in sententia Magnorum 
Scholasticorum, imprimis S. Thomae quae adstruit 
veram et jormalem conversionem, scii, unam simplicem 
actionem qua Deus, ut auctor entis, quidquid entitatis est 
in substantia panis immediate mutat in id quod est enti- 
tatis in substantia corporis Christi (materiam in materiam, 
formam in formam), ita ut id quod nunc est panis sit 
corpus Christi, et corpus Christi praeexistens 1 sit id quod 
erat panis. Qua actione corpus Christi nullo modo muta- 
tur intrinsece, sed solus papis in Christum ; etiam panis 
non annihilatur, sed actione divinae omnipotentiae quid- 
quid est entis in pane desinit in corpus Christi praeexis- 
tens et immutatum. Quapropter vere dici potest : ex 
pane fit corpus Christi. 

Id bene intelligere non valemus, sed admittimus quia 
non est nisi enuntiatio magis explicita, sine ullo addito, 
mysterii revelati in Conc. Trid. definiti ; atque expositio 
praedicta sola videtur conformis modo loquendi Conci- 
liorum. 


244. Sententiae non probandae. — Ad explicandam 
actionem transsubstantiationis, praeter modum expositum, triplex 
praecipue datur sententia : 

Ie tenet corpus Christi adduci. Haec a pluribus proposita fuit 
iam tempore S. Thomae, qui eam confutat, a. 2, soletque tribui 
Scoto.— Adductio autem fit per motum localem ; unde in hac 
explicatione sequeretur a) quod Christus desineret esse in coelo, 


1. Ita etiam Alexander Alensis, S. Albertus M., S. Bpnayentura, 
Aegidius rom., Dionysius Carth., Caietanus, Iohannes a S. Thoma, 
Nugno Cabezudo, BillotHugon, Van Noort, de la Taille. Legi meretur 
Cachia, De Natura transsubstantiationis iuxta S. Thomam et Scotum. 

2. Sinon praeexisteret, non esset conversio quia fieret ex nihilo subiecti. 

b) quod pertransiret omnia loca intermedia, c) quod non esset 
in diversis locis : nihil enim ad diversa loca simul movetur. 


2» est Suarezii, quae tenet corpus Christi reproduci. Ita etiam 
Lessius, Franzelin, imo aliquatenus Billuart. — At a) non 
intelligitur quod producatur ex nihilo sui et esse acquirat illud 
quod iam existit : quodsi novum esse ipsi non detur, productio 
hon esset, et iam non esset ratio cur Christus fieret praesens ; 
quodsi detur, praesens non esset corpus Christi illud antea 
existens quod in cruce fuit oblatum. Praeterea b) idem ens 
secundum unum esse substantiale posset conservari, vivere, 
velle bonum, etc., et simul secundum aliud esse annihilari, mori, 
velle malum, etc., quod videtur contradictorium. 


3a est Card, de Lugo, quem sequuntur Sylv. Maurus, Lahousse, 
Desan : tenet corpus Christi non tam adduci sed potius introduci 
vel constitui sub speciebus, quia recipit novum ubi, quod secundum 
ipsum, est speciale accidens enti intrinsecum, quo fit praesens 
huic vel illi parti spatii imaginarii. — At a) esse locatum hic vel 
illic, sicut esse vestitum, non videtur esse accidens intrinsecum, 
sed est extrinseca relatio ad dimensiones aliorum corporum ; 
b) multilocatio videtur impossibilis : ens enim unum est in se 
et indivisum ; multilocatione autem a seipso dividitur et locorum 
distantiis separatur ; c) conversio substantialis non potest 
terminari ad solum esse accidentale : ubi ; accidens scii, non 
potest habere vim multiplicandi substantiam ; nec conversio 
eucharistica potest exerceri circa ipsum corpus Christi, quod, 
cum sit impassibile, secundum se converti nequit. 


Praeterea : i? In sententiis praedictis non verificatur quod una 
et eadem actione Christus fiat praesens et panis desinat ; unde 
affirmant panis conversionem et annihilationem negant nomine- 
tenus, re autem admittunt unam actionem qua Christus fit 
praesens, etalteram annihilationi similem qua panis desinit. 

2° Deinde actio immediate versatur circa Christum, dum 
pmnis conversio immediate versatur circa id quod convertitur. 

3? Denique, cum Christus reproduci vel adduci posset etiamsi 
panis maneret, conversio panis non esset necessaria ad Christi 
praesentiam, nec conversio ut talis esset mirabilis, sed alia actio 
illa quae posset esse eadem, etiamsi panis maneret ; quod videtur 
esse contra modum loquendi Conciliorum. 


245. Corollaria: — 1. In conversionibus naturalibus 
compositum transit in compositum, sed materia non transit in 
materiam, nec forma in formam : agens enim naturale non potest 
attingere principia entis secundum se. Hic autem et totum con- 
vertitur in totum, et partes convertuntur, quia materia panis fit 
materia corporis Christi et forma panis fit forma corporis Christi. 


2. Conversio illa fit in instanti : 1i? quia terminus ad quem 
est substantia et ideo non suscipit maius et minus : non enim 
magis vel minus aliquid potest esse corpus Christi ; 2? quia non 
datur subiectum conversionis quod successive praeparatur ; 
3? quia fit virtute infinita quae operatur solo imperio. 

Articulus II. 


De Accidentibus remanentibus. 


S. Th. Ill, q. 75, a. 5. 


246. Thesis. Species seu accidentia panis et vini, 
peracta consecratione, remanent, et quidem secun- 
dum esse obiectivum et reale. 

Species panis et vini sunt accidentia illa quae sensibilia 
sunt, ut quantitas, figura, color, sapor, etc., et relationem 
ad perceptionem dicunt. Post consecrationem illas manere 
sensibiliter constat testimonio sensuum et doctrina Conci- 
liorum. Porro illae species non sunt pure intentionales 
seu merae apparentiae, ut quidam dixerunt, quatenus 
virtute divina, sive in sensibus nostris eaedem sensationes N 
sive in aére vel aethere eaedem vibrationes producerentur 
ac produceret panis et vinum 2, sed sunt aliquod obiec- 
tivum et reale. 

Propositio est ad minus fheologice certa, quia Concilia 
Lat. IV, Conste, Flor, et Trid. illam manifeste supponunt. 


Licet non explicite definiatur, in connexione tamen cum 
dogmate enuntiatur in Conciliis : a) opponunt enim totam 
substantiam panis et vini quae convertitur, speciebus quae 
manent, cuius sensus obvius est : aliquid obiectivum quod fuit 
panis et vini transire, et aliud obiectivum quod fuit panis et 
vini non transire sed manere et idem esse ac antea ; praesertim 
b) quod tempore Conciliorum nomine specierum omnes intelli- 
gebant aliquid obiectivum. Deinde c) in Cone. Consti2damnata 
est propositio 2a Wicleff : Accidentia panis non manent sine 
subiecto ; unde vera est contradictoria, quod sine subiecto 
manent ; sed solae apparentiae non recte dicuntur accidentia 
panis, et sunt in subiecto ; ergo. — Neque dicas Concilium 
damnasse propositionem ad sensum Wicleff qui intelligebat ea 
non manere sine subiecto panis : tunc enim nulla esset differentia 
cum propositione ia, in qua iam damnatur substantiam panis 
et vini manere. Ceterum coaetanei narrant Wicleff in tribus 
errasse, et errorem fundamentalem qui originem aliis dedit, 
fuisse accidentia non manere sine subiecto etiam per potentiam 
Dei ; porro Concilium illos tres errores in tribus propositionibus 
voluisse damnare. Unde ante exortam philosophiam Cartesianam 
theologi omnes doctrinam ut certam habebant. 


1. Ita Msignan, Saguens, et aliquo modo Drouin et Wittasse. 
2. Ita Tongiorgi, Palmieri, etiam aliquatenus Franzelin, quorum 
explicationes non in omnibus concordant. 

247. Doctrina traditionalis probatur: 


i^ Ex Traditione quae constat ex doctrina Patrum, 


Conciliorum et Theologorum, ut iam dictum est. 


Patres prius implicite id exprimunt, dicentes Eucharistiam 
esse escam seu panem, et potum, sed non communem : lust., 
ap. I, 65 ; Iren., adv. haer. IV, 18 ; — aiunt eam constare duplici 
elemento : terreno, sensibili, visibili, i.e. speciebus, atque coelesti, 
intelligibili, invisibili, scii. Christo : Orig., hom. 13 in Ex., 34; 
Cyr. Hier., cat. XXIII, n. 20; Chrys., hom. 82 in Mt. 4; 
Aug. de Trin. III, 10 ; serm. 272 ; elementum visibile 
dicunt esse figuram, antetypum, similitudinem, signum corporis 
Christi : Tert., adv. Marc. IV, 40 ; Gyr. Hier., cat. XXII, 9; 
XXIII, 20; Aug., c. Adimant. XII, 3; enarr, in Ps. III, |; 
— dicunt illud esse qualitates, permanentem naturae proprie- 
tatem, imo naturam sensibilem, aut manere quoad apparentias, 
quoad phenomena, quae distinguunt ab illo quod revera est: 
Cyr. H., cat. XXIL 4 sq. ; Greg. Nys., or. cat. 37; Cyr. AL, in 
Luc. XXII, 19; Gelas. (?), 1. de 2 naturis in Christo, 14; — imo 
ex obiectiva eorum realitate arguunt contra quosdam Mono- 
physitas : sicut manent accidentia, ita revera manet corpus 
Christi eiusque natura humana in incarnatione, quamvis aliqui 
hac in re excesserint, verbotenus saltem admittentes permanen- 
tiam substantiae panis et vini. 





2? Ex verpis institutionis. Ut vera sit propositio : hoc est 
corpus meum, requiritur ut invariata maneat formalis 
significatio subiecti : hoc, licet res demonstrata mutetur ; 
hoc autem significat id quod est sub his accidentibus. 
Atqui si transirent accidentia sub quibus designatur res 
demonstrata, non invariata remaneret significatio subiecti. 
Ergo accidentia manent.— A. v: ut hoc sit corpus meum, 
hoc debet manere. 


30 Ratione : a) Eucharistia per species est signum sensibile 
et visibile 5 illae species dicuntur frangi, separari, circum- 
ferri, corrumpi. Atqui sensu obvio haec omnes intelli- 
gunt de re aliqua obiectiva sensibili, non autem de modi- 
ficatione in nostris sensibus vel obiectis circumpositis. 

b) Deus nequit esse auctor deceptionis. Atqui si desinente 
pane, procuraret constanter et universaliter apparentiam 
obiecti non existentis, deciperet ; si autem accidentia 
remanent, nulla est deceptio in sensibus, quia accidens 
quod est obiectum proprium sensus manet, intellectus 
vero cuius obiectum proprium est substantia, per fidem 
a deceptione praeservatur. 

c) Imo permanentia specierum videtur esse conditio 
essentialiter requisita ut Christus sit realiter praesens. 
Nulla enim substantia est alicubi praesens ut contenta sub 
determinatis dimensionibus, nisi per relationem ad reales 
dimensiones et spatium ; unde etiamsi panis convertatur 
in corpus Christi, hoc non fieret praesens ubi est panis, 
nisi quatenus dimensiones panis, quae in spatio continebant 
substantiam panis, remaneant et iam determinentur ad 
continendum ChristiNcorpus, quod ideo cum ipsis et 
spatio relationem habet. 


Aliis verbis : in accidentibus estrealis relatio continentiae quae 
terminabatur ad substantiain panis ; per conversionem in corpus 
Christi terminus huius relationis non est amplius panis sed 
corpus Christi, quod proinde sine ulla sui mutatione fit praesens 
sub speciebus. 


248. Animadversio.— 'Accidentia remanere,rationabiliter 
per divinam providentiam fit : 1? quia non est consuetum homi- 
nibus sed horribile carnem hominis comedere et sanguinem 
bibere ; 20 ne hoc sacramentum ab infidelibus irrideretur si 
sub specie propria Dominum manducaremus ; 30 ut dum in- 
visibiliter corpus et sanguinem Domini nostri sumimus, hoc 
proficiat ad meritum fidei (a. 5). 


QUAESTIO SECUNDA. 


DE MODO QUO CHRISTUS EST PRAESENS. 
S. Th. Ill, q. 76 et q. 81, a. 3 et 4. 


249. Thesis I. In Eucharistia totus Christus praesens 
est sub unaquaque specie. — Est de fide ex Cone. 
Trid., sess. 13, c. 3, can. 3. 


Probatur : 1? Ex Scripturis. Ioh. VI, 58 dixit Christus : 
Qui manducat me et ipse vivet propter me. Verbum : me 
significat totum Christum ; ergo totus sumitur ac proinde 
praesens est sub specie panis, sub qua sola manducatur. 
Unde Ap.ad Cor. XI, 27, dicit reum esse corporis et sangui- 
nis Domini, illum qui manducaverit panem consecratum 
vel biberit Calicem Domini. 


20 Ex Traditione quae constat ex Liturgiis, Patribus, et 
Conciliis Flor., Constl, sess. 8, art. 17, et Trid., 1. c. 

Liturgiae et Patres dicunt in sacramento esse Christum 
vivum, integrum, ut in coelis est, Deum. Praxis est adorandi etiam 
unam speciem, in qua proinde saltem adest quoque divinitas ; 
item praxis est communicandi sub una specie, in qua proinde 
Christus est totus, nam dicitur Christus manducari. 


3? Ratione : a) Quod alicubi continetur, ibi est totaliter 
cum omnibus quae, tamquam partes hic et nunc insepa- 
rabiles, ipsi uniuntur in unitate individui, secus enim a 
seipso esset divisus ; ergo totus Christus est praesens sub 
unaquaque specie. 

b) Absurdum foret quod corpus'Christi gloriosum esset 
alicubi mutilatum vel sine sangüine aut anima ; nám 
« Christus resurgens ex mortuis jam non moritur » Rom. 


VI, 9- 


250. Thesis II. In Eucharistia sub speciebus, aliud 
continetur per se i. e. vi sacramenti seu vi verborum 
consecrationis, aliud per accidens seu per realem 
concomitantiam. — Est doctrina communis et certa, 
etiam a Conciliis consecrata, Flor., et Trid., sess. 13, c. 3. 


Probatur : Verba per se efficiunt quod formaliter signi- 
ficant : efficiunt enim in quantum significant ; ergo vi 
sacramenti seu vi verborum fit praesens id quod significant 
scil, corpus et sanguis Christi.E contra per concomitantiam 
adest quod de facto alteri realiter unitur ; ergo per con- 
comitantiam naturalem aut supernaturalem in sacramento 
praesens est quidquid naturaliter vel supernaturaliter 
Corpori aut sanguini Christi est unitum. 


Itaque : 1? Vi verborum et per se continetur id ad quod 
directe et perse terminatur conversio quae fit virtute verborum, 
seu in quod convertitur panis et vinum, scii, sola substantia 
corporis sub specie panis, et sola substantia sanguinis sub specie 
vini. Quod enim sub specie panis per verba : Hoc est corpus 
meum contineri significatur, est substantia corporis Christi, 
praescindendo a sua propria specie connatural! et ab accidentibus, 
a sanguine, ab anima, et a divinitate. 

Nam corpus meum significat solam substantiam quae habet 
esse corporis, abstrahendo ab omni alio esse addito substantiali 
vel accidentali, abstrahendo an illud esse recipiat ab anima vel 
ab alia forma, abstrahendo ab hoc quod adhuc sit Filio Dei 
et divinitati unitum vel non ; cum non sit essentiale corpori 
quod taliter vel taliter se habeat. — Simili modo argumentari 
potest pro specie vini. 

2? Per accidens et naturalem concomitantiam adest illud quod 
de facto cum termino conversionis naturaliter unitur ; cum 
corpore autem naturaliter unitur sanguis et cum sanguine 
corpus, et cum utroque anima et omnia accidentia propria. 

3° Per accidens et supernaturalem concomitantiam sub utraque 
specie adest divinitas Filii propter indissolubilem cum corpore, 
sanguine et anima Christi unionem hypostaticam (Cone. Trid., 
sess. 13, c. 3). 

Per circuminsessioném etiam praesentes ibi sunt Pater et 
Spiritus sanctus, ubi est. Filius ; sed quia non sunt uniti corpori 
et sanguini, proprie non sunt ibi per concomitantiam. 

Hinc a) nunc adest corpus, sanguis, anima, et quidem in statu 
glorioso, sub unaquaque specie : in Christo enim immortali 
haec omnia inseparabiliter uniuntur ; 

b) in ultima coena non\ fuerunt sanguis et anima a corpore 
separata : aderat enim corpus vivum, sed adhuc passibile, mortale, 
non gloriosum ; Y 

c) si in triduo mortis Christi facta fuisset consecratio, solum 
corpus fuisset sub specie panis, solus sanguis sub specie vini, 
anima nullibi, divinitas sub utraque specie, quia quod Verbum 
assumpsit, nunquam dimisit j 

d) si autem sacramentum conservatum fuisset, mortuo Christo, 
cessasset praesentia sanguinis et animae sub specie panis, corporis 
et animae sub specie vini, quia non amplius fuissent vere unita ; — 
resuscitato Christo rursus accessissent in statu glorioso. 


251. Thesis III. Totus Christus existit sub tota specie, 
et totus sub singulis eius partibus post earum 
separationem ; — imo etiam iam ante separationem. 
— Primum est de fide ex Cone. Trid., sess. 13, can. 3 ; 
alterum est fheologice certum ex eodem Cone., sess. 13, 
c. 3 et ex universali theologorum consensu. 

Probatur ia pars : a) Ex universali praxi Ecclesiae, fran- 
gendi hostiam consecratam et distribuendi particulas tam 
panis quam vini consecrati. 

b) Apostoli ex uno calice biberunt (Mc. XIV, 23). 
Atqui unusquisque bibendo totum Christum sumpsit. 
Ergo totus Christus est praesens sub singulis partibus, 
facta separatione. 

Probatur 2apars : Praesentia Christi non efficitur divisione 
partium sed consecratione. Ergo si totus Christus praesens 
est sub singulis partibus divisis, iam praesens est totus 
ante divisionem. 


Utraque pars etiam constat ex modo quo Christus est praesens, 
quae est praesentia per modum substantiae, ut declarabitur 
n? seq. 


Summa Theologiae Moralis III. — 14 

Non tamen in una hostia pluries existit ante divisionem, sed 
semel tantum. Etenim Christus non est in sacramento pluries 
quia ipse multiplicatur, sed quia, unus cum sit, pluribus specie- 
bus continetur. Sed quamdiu hostia est indivisa, unum est 
continens. Unde ante divisionem non nisi semel adest Christus, 
post divisionem tot sunt praesentiae quot partes sacramenti. 


252. Christus sub speciebus nop est praesens per 
modum quantitatis sed per modum substantiae. — 
Cum totus Christus sit praesens iy sacramento, sequitur 
ipsum adesse cum tota sua quantitate seu extensione, cum 
suo organismo et omnibus potentiis corporis, imo Cum 
perceptionibus, operationibus et passionibus quas in coelo 
habet ; secus enim a seipso divideretur. Attamen non est 
praesens modo extenso seu peri modum quantitatis, sicut 
est in coelo, nam partes suas non extendit ad partes spatii 
ita ut una pars corporis correspbndeat uni, et altera alteri 
parti spatii, Etenim 


1? Non extenditur per extensionem specierum panis et vini. 
Per transsubstantiationem quidem Species continent corpus 
et sanguinem Christi sed non ipsi insunt, in ipso non resi- 
dent nec ipsum afficiunt, unde ipsi non communicant 
suam extensionem. Ceterum impossibile est quod Christus, 


homo adultae aetatis, habeat extensionem non maiorem 
parva hostia. 


2? Neque extenditur ad spatium per extensionem propriam 
Omnis enim substantia etiam corporea per se ipsam non 
est extensa, sed indivisibilis ; habet dimensiones i. e. 
plures partes, et unam extra aliam, atque fit extensa per 
quantitatem dimensivam. Substantia tota praesens est in 
qualibet sua parte, sed ratione suae quantitatis seu ex- 
tensionis continetur in uno loco ubi extenduntur suae 


dimensiones : hae enim natae sunt occupare locum et 
determinatum situm. 


In Eucharistia vero per se est sola substantia corporis et 
sanguinis Christi, ad quam terminatur conversio ; unde 
Christus non est praesens ratione extensionis seu quanti- 
tatis ; sed e contra extensio et alia accidentia Christi 
praesentia sunt per concomitantiam et ratione substantiae, 
unde praesentia sunt per modum substantiae i. e. eo modo quo 

praesens est substantia. Ergo Christus est totus in tota 
specie panis et vini et totus in qualibet sua parte. 

Itaque : dum ordinario substantia corporea git alicubi 
in loco ratione suae extensionis, hic e contra extensio 
alicubi est ratione substantiae. 


253. Corollaria. — Ex praedictis sequitur 

i? Christum non aliquid pati a rebus circumstantibus nec. in 
eas corporaliter operari, quia non adest extenso modo,qui modus 
est conditio sine qua non ad motum seu actionem corporaleml. 

20 Corpus Christi in sacramento non moveri per se, quia 
nullam actionem seu motum recipere potest ; sed mere per 
accidens quatenus, motis speciebus quibus unitur, cessat esse 
ubi fuerunt et incipit ubi nunc sunt. 

3? Oculum corporeum non posse videre Christum in Eucha- 
ristia, quia non adest modo extenso. Unde nec ipse Christus videt 
alios Circumstantes nec auoit loquentes, licet haec omnia et 
visione beatifica et scientia sua infusa, speciali titulo suae in 
Eucharistia sacramentalis praesentiae, cognoscat. 

Sed nec intellectus creatus viribus propriis cognoscere potest 
praesentiam Christi, quia supernaturalia excedunt suam capa- 
citatem, bene tamen illam cognoscere potest visione beatifica. 

4? Corpus Christi non esse in parva hostia per quamdam 
condensationem vel partium compenetrationem. 

5? Corpus Christi in sacramento non esse localiter i. e. exten- 
dendo partes suas ad spatium, aut circumscriptive quatenus 
limitibus loci continentis circumscriberetur et mensuraretur ; 
neque definitive, quia praesentia sua non limitatur ad unum locum, 
cum possit esse in aliis ; nec per modum spiritus qui est in loco 
quia operatur in corpora : licet enim corpus Christi totum sit 
in qualibet parte specierum, nihil tamen in ipsas operatur. 


254: Animad versio. — De apparitionibus Christi in sacra- 
mento, ait S. Thomas, q. 76, a. 8 : « Dupliciter contingit talis 
apparitio, qua quandoque in hoc sacramento miraculose videtur 
caro, aut sanguis, aut etiam aliquis puer. Quandoque enim hoc 
contingit ex parte videntium, quorum oculi immutantur tali 
immutatione, ac si expresse viderent exterius carnem, vel san- 
guinem, vel puerum, nulla tamen immutatione facta ex parte 
sacramenti. Et hoc quidem videtur contingere quando imi 
videtur sub specie Carnis vel pueri, aliis tamen videtur, sicut 
et prius, sub specie panis ; vel quando eidem ad horam videtur 
sub specie carnis vel pueri, et postmodum sub specie panis... Et 
quia per hunc modum nulla immutatio fit ex parte sacramenti, 
manifestum est quod non desinit Christus esse sub hoc sacra- 
mento, tali apparitione facta. 


i. Hinc nullatenus admittenda singularis sententia Cienfuegos, qui 
tenet Christum e sacramento exercere actiones vitae sensitivae, ac vi- 
dere et audire adstantes.Id est contra modum praesentiae sacramentalis. 


E RRS 

Quandoque vero contingit talis apparitio non per solam 
immutationem videntium, sed specie quae videtur realiter 
exterius existente, et hoc quidem videtur esse quando sub tali 
specie ab omnibus videtur, et non ad horam, sed per longum 
tempus ita permanet ; in hoc casu quidam dicunt quod est 
propria species corporis Christi... Sed hoc videtur esse incon- 
veniens.., quia corpus Christi non potest in propria specie 
videri nisi in uno loco, in quo definitive continetur. Unde cum 
videatur in propria specie, et adoretur in coelis, sub propria 
specie non videtur in hoc sacramento... Et ideo dicendum est 
quod manentibus dimensionibus quae prius fuerant, fit mira- 
culose quaedam immutatio circa alia accidentia, puta figuram 


et colorem, et alia huiusmodi, ut videatur caro, vel sanguis, 
aut etiam puer... Et sic patet quod, remanentibus dimensionibus, 


quae sunt fundamenta aliorum accidentium..., remanet vere 
corpus Christi ». 


QUAESTIO TERTIA. 


DE SPECIEBUS SUB QUIBUS CHRISTUS 
EST PRAESENS. 


S. Th. Ill, q. 77- 


255. Principium I. In sacramento Eucharistiae acci- 
dentia panis et vini collective sum pta remanent sine 
subiecto.— Non enim sunt in pane, aut vino, quia desinit ; 
— nec in Christo : homini enim talia accidentia non cpn- 
veniunt et Christus gloriosus non mutatur aut alteratur ; — 
nec in circumstantibus : accidentia enim non transeunt 
de subiecto in subiectum. 


Si autem comparantur ad invicem, sola quantitas dimensiva 


seu extensio proprie subsistit sine subiecto, et cetera in ipsa 
ut in subiecto manent : experientia enim constat omnia accidentia 
corporis esse extensa, quod esse nequit nisi in quantitate extensiva 
resideant. 


256. Principium IIl. Deus supplet causalitatem 
subiecti seu substantiae respectu accidentium : non 
quidem ut causa materialis cui accidentia insunt, sed ut 
causa efficiens, quatenus sublato influxu subiecti quod est 
substantia, conservat nihilominus accidentia sub proprio 
suo esse. 


Quod non est impossibile, quia essentia accidentis non est id 
quod est in alio seu quod substantiae inhaeret, sed id cui com- 

petit ex natura sua esse in alio, seu quod habet aptitudinem et 
exigentiam  inhaerendi alteri. Sicut autem substantia quae 
exigit ex natura sua ut sit per se, supernaturaliter potest non esse 
per se, uti patet ex mysterio incarnationis ; ita supernaturaliter 
potest aliquod accidens non esse in alio. Quod tamen impossibile 
est pro his accidentibus quae essentialiter sunt modificationes 
seu modi essendi alicuius subiecti, uti habitus, gratia, sanitas, 
actio, motus, relatio, etc. 


257. Principium Illi. Consequenter ad suam conser- 
vationem miraculosam, accidentia omnem actionem 
agere possunt quam agerent existente pane et vino. 
— Agere enim sequitur esse ; unde si ipsis detur esse 
sine substantia, datur et agere. Similiter pati possunt 
quidquid paterentur existente pane aut vino ; unde viribus 
naturae possunt corrumpi ab agente naturali. 


Corruptis speciebus, idem ex iis generatur ac ex ipsorum 
substantia fieret ; quod constat experientia, v. g. phenomeno 
nutritionis. Hoc non fit ex substantia per conversionem corporis 
Christj, quod est impassibile, nec attingi valet ab agente naturali ; 
quodsi converteretur in aliud, amplius non esset. Fit autem 
actione divinae omnipotentiae ministrante materiam absentem, 
non quidem per novum miraculum sed vi miraculi praecedentis : 
cum enim accidentia panis et vini possunt pati sicut substantia, 
si in ipsis producuntur dispositiones quae aliam substantiam exi- 
gunt, materia huius substantiae, quae deest, a Deo fieri debet : 
vel illam creando, ut quidam dicunt, vel melius, ut alii: conver- 
tendo quantitatem specierum remanentem in hanc materiam. 


258. Principium IV. Speciebus ita corruptis ut ipsa 
substantia panis et vini secundum communem 
aestimationem corrum peretur, cessat praesentia 
Christi. — Tunc enim verbum hoc non retinet suam 


significationem, nec manent species quae sunt signum 
sensibile a Christo institutum. 


Non cessat praesentia Christi conversione, ut dictum est 
n. praec. ; nec abductione vel annihilatione ; sed desinit quia 
cessat habitudo sui corporis et sanguinis ad species : cessante 
enim continente, etiam cessat contentum contineri. Desinit 


tamen absque ulla sui mutatione, sicut Deus desinit esse dominus 
creaturae cessantis. 


259. Corollaria. — Desinit Christus non tantum si species 
stricto sensu corrumpantur ; sed etiam 


a) si species dividantur in partes tam parvas ut non sint amplius 
sensibiles ; 

b) vel non amplius sint panis et vinum ; 

C) item si vino consecrato infundatur alius liquor quo vinum 
chemice substantialiter immutetur, ad quod aliquando parva 
quantitas potest sufficere ; 

d) pariter si vino misceatur alius liquor in tam notabili quanti- 
tate ut diffundatur per totum et non amplius censeatur vinum ; 

e) imo probabilius, si in tanta quantitate vinum addatur vino 
consecrato. Plures in hoc casu, cum quadam probabilitate 
censent manere consecratum, praesertim si addatur vinum 
eiusdem speciei, quia manent species quae sunt signum sensibile 
sacramenti,unde consultum est ut sacerdotes in secunda ablutione 
plus aquae sumant quam vini ; — verius tamen negat S. Thomas : 
licet enim maneant species vini, non tamen est hoc idem numero 
vinum, saltem secundum communem aestimationem. 

Notetur sub liquore aut vino addito certissime Christum 
non fieri praesentem, quia illud non fuit consecratum. 


260. Animadversiones practicae.— Permanentia spe- 
cierum in homine pendet ab uniuscuiusque virtute digestiva quae 
est valde diversa. Unde apud aegrotos etiam permanent post plu- 
res horas, vel etiam forte post diem. Pro sanis quidam dixerunt 
eas citissime corrumpi, nisi forsan stomachus plenus sit cibis ; 
communius aestimant post quadrantem esse corruptas ; alii 
tamen ad plenam corruptionem exigunt dimidiam horam, qui 
magis loquuntur scientifice quam secundum aestimationem 
hominuml. Hiric in praxi: 


o 


i? Hostiae non sint nimis tenues ne citius corrumpantur. 

20 Convenit, propter reverentiam erga sacramentum, ut 
communicantes saltem per quadrantem horae instituant gratiarum 
actionem et a rebus saecularibus abstineant. 

3? Item ne manducent ; quodsi fieret sine ulla ratione, facile 
aderit levis quaedam irreverentia. 

4° Qui sacram recepit communionem, intra aliquot horas 
a sumpto sacramento non potest, ob quamdam stomachi infirmi- 
tatem, se ad vomitum provocare aut stomachum lavare, quia 
ob infirmitatem adest periculum species nondum esse corruptas. 
Ita quamdiu probabilis sit permanentia specierum. 

5? In casu vomitus, valet praescriptum Missalis romani, 
tit. 10, de def., n. 14 : « Si species integrae appareant, reverenter 
sumantur, nisi nausea fiat ; tunc enim species consecratae caute 
separentur et in aliquo loco sacro reponantur, donec corrum- 
pantur, et postea in sacrarium proficiantur. Quod si species non 
appareant, comburatur vomitus, ct cineres in sacrarium mit- 
tantur ». 

6? In actu expuendi tamen nullum est periculum irreverentiae, 
quia sputa proveniunt ex via respirationis, non ex stomacho ; 
at cautum est ab hoc abstinere quodam tempore, ne forte aliquod 
fragmentum dentibus seu faucibus adhaeserit et reficiatur. 


I. Dicitur qualitates chemicas diutius permanere. At aliquid forsan 
chemice potest esse panis, licet non amplius sit secundum aestimationem 
hominum, quia iam desunt qualitates sensibiles physicae. 

7? Tussis, etiamsi frequentior sit et multa simul sputa ex- 
secrentur, communionem non impedit, quia sputa quae tussiendo 
expelluntur, non e stomacho et oesophago, sed a pulmonibus et 
bronchis proveniunt. Tunc solum, si vehementissime tussi aeger 
subito tentaretur, periculum esset ne, ipso tussis impetu, vel 
vomitu qui tussiendo excitaretur, hostia sacra reiiceretur. 


TERTIA PARS. 


DE EFFECTIBUS QUI SUNT RES SACRAMENTI. 


QUAESTIO PRIMA- 
DE IPSIS SACRAMENTI EFFECTIBUS. 


S. Th. Ill, q. 79 ; in IV Sent, d. 12, q. 2 à. ] et 2. 


261. Principium I. Effectus proprius et primarius 
Eucharistiae est gratia gratum faciens quatenus est 
adunatio hominis ad Christum et transformatio in 
Christum per charitateml. — Certum est ex Cone. 


Flor., deer, pro Armenis, et annuntiatur a Christo, Ioh. 
VI, 48-59. 


Si enim character, qui est participatio sacerdotii Christi, a Deo 
gratiam exigit, etiam repraesentatio passionis Christi,et praesertim 
multo magis praesentia ipsius auctoris gratiae. Haec tamen 
gratia Eucharistiae differt ab illa quae datur in aliis sacramentis : 

i? Gratia et charitas datur vel augetur per omnia sacramenta, 
sed quasi propter aliud et ad finem peculiarem a charitate 
distinctum : ita in Confirmatione ad resistendum exterioribus 
impugnationibus fidei ipsam confitendo ; Eucharistia autem ordi- 
natur per se primo et directe ad nutriendam charitatem ut ad 
proprium finem, seu propter solam charitatis perfectionem quae 
consistit in unione cum Deo : « ad hoc quod homo in se perfectus 
existát per coniunctionem ad Deum », ait S. Thomas, a. 1l, ad 1. 

20 Hinc gratia sacramentalis directe charitatem fovet ; unde 
praebet homini speciale auxilium contra inordinatum amorem 
sui : nihil enim directius opponitur charitati Dei et proximi 
quam egoismus, quo quis omnia fefett ad propriam personam 
üt ad finem. 

3“ Non tantum datur charitas quoad habitum, sed etiam 
excitatur quoad actum : exercitium charitatis Scholastici vocant 
eius fervorem (ad 2 et a. 4). 


I. De tota hac quaestione conferri possunt articuli quos conscripsimus 
in Revue Eccl. de Liége, 1906-1909 . Les Fruits de la S. Communion. 

Probatur : i? Ex verbis Christi, Ioh.VI, 57 : Qui manducat 
meam carnem... in me manet et ego in eo. Atqui manere in 
altero et habere alterum manentem in se est locutio quae 
significat amorem perfectum, quo amans secundum 
affectum unitur amato et in ipsum transformatur, iuxta illud 
I Ioh. IV, 16 : Qui manet in charitate, in Deo manet et Deus 
in eo. Ergo. 


20 Ex traditione quae constat ex Patribus et ex Conciliis 
Flor., 1. c. et Trid., sess. 13, c. 2. 


Patres « describunt unionem sacramentalem cum Christo ut 
capsam unionis cum ipso capite et inter nos invicem;— describunt 
vitam derivatam a carne Christi, quae est caro Verbi, et ideo 
caro vitae et ipsa vivifica ; — describunt derivata a corpore et 
sanguine Christi dona gratiarum, quibus haec vita constat, eamque 
declarant velut transmutationem nostri in ipsum Christuml ». 


30 Ratione : Proprius effectus uniuscuiusque sacramenti 
sumi debet ex similitudine cum effectu corporali signi 
sacramentalis. Atqui effectus panis et vini est corporalis 
refectio per assimilationem physicam. Ergo effectus pro- 
prius Eucharistiaeest refectio animae per unionem spiritua- 
lem cum Christo ; haec autem Unio est per charitatem. Sed 
cibus non tantum reficit habitualiter sed etiam actu restau- 
rat. Ergo Eucharistia nutrit charitatem et habitu et actu. 


Est autem differentia, quia cibus corporalis convertitur et 
transformatur in substantiam nostram, sed spiritualis cibus non 
convertitur in manducantem sed eum ad se convertit. Unde 
proprius effectus huius sacramenti est conversio et transformatio 
hominis in Christum, ut dicat cum Apostolo : Vivo ego, non 
iam ego, vivit vero in me Chriitus. 

'Transformatio fit per charitatem. Amor affective unit amantes. 
Amatus manet in amante, quatenus impressus in mente per 
cogitationem et in affectu per complacentiam, unde amans illum 
habet ut unum sibi et alterum se, atque tam vult vel agit pro 
amato sicut pro seipso. Vicissim amans manet inamato, quatenus 
adhaeret ipsi quasi unum cum ipso, et reputat bona eius et 
mala ut sua, et voluntatem eius ut suam, atque cogitat, vult, 
desiderat et agit sicut ipse, factus quasi idem amato. Unde trans- 
formatur in amatum2. 

Ita in communione eucharistica, per charitatem unimur 
Christo. Christus manet in nobis quatçnus ipsi bonum volumus 


1. Ita Franzelin, o. c., th. XVII; textus Patrum ibi referuntur in 
th. VIII. 
2. Id explicatum fuit in tr. de Charitate. 

et agimus propter Christum sicut, imo plus quam, propter nos ; 
nos manemus in Christo quia eius voluntatem reputamus ut 
nostram atque volumus et agimus sicut ipse, effecti quasi alter 
Christus : ita transformamur in ipsum. 


262. Principium IIl. Eucharistia generali modo ut 
effectus secundarios habet quantum ad vitam spiri- 
tualem, omnia quae cibus et potus materialis facit 
quantum ad vitam corporalem, scii, vitam spiri- 


tualem sustentat, auget, reparat et delectat. — Certum 
est ex Cone. Flor, et Trid. 1. c. 


Effectus proprius et primarius sacramenti est ille qui primo 
significatur et immediate producitur a signo sacramentali ; 
secundarii sunt illi qui ex effectu primario derivantur. Sacramenta 
enim efficiunt quod figurant ; non autem significant directe nisi 
unum effectum, scii, proprium et primarium ; ergo omnia alia 
quae producunt derivantur ab hoc effectu primario. Ita Eucha- 
ristia non figurat nisi refectionem spiritualem, quae fit per unio- 
nem charitatis. Ergo omnes alii effectus quos producit derivantur 
ab effectu primario qui est unio charitatis. 


Probatur: Eucharistia est cibus spiritualis, et ideo 
producit quantum ad vitam spiritualem omnes effectus 
quos producit cibus corporalis quantum ad vitam corpo- 
ralem. Atqui cibus corporalis primo unitur substantiae 
nostrae corporali et ab ea assimilatur, et ideo consequenter 
vitam nostram corporalem sustentat, auget, reparat et 
delectat. Ergo Eucharistia nos unit et transformat in 
cibum spiritualem, Christum, et ideo vitam nostram 
spiritualem sustentat, auget, reparat et delectat. 


1? Sustentat i. e. dat gratiam ad perseverandum et praeservat 
a peccatis futuris. Quod facit excitando fervorem charitatis, et 
minuendo amorem proprium qui est causa omnium peccatorum, 
atque largiendo gratias actuales ad perseverandum (Ioh. VI, 
50-54). 

2? Auget: cum enim vita gratiae minui non possit, hinc 
Eucharistia quae nutrit, per se necessario eam auget. 

3? Reparat: sicut cibus restaurat vires quotidie deperditas 
per actionem caloris naturalis, ita Eucharistia vires deperditas 
ex calore Concupiscentiae per venialia peccata. 

4? Delectat : gaudium enim est naturalis effectus actus chari- 
tatis, quae delectatur tum de perfectione ipsius Christi amati, 
tum de eius in nobis praesentia et per sacramentum et per gratiam. 
* Per hoc sacramentum, quantum est ex sui virtute, non solum 
habitus gratiae et virtutis confertur, sed etiam excitatur in actum 
see. illud II Cor. V, 14 : Charitas Christi urget nos. Et inde est 

quod ex virtute huius sacramenti anima spiritualiter reficitur, 
per hoc quod anima spiritualiter delectatur, et quodammodo 
inebriatur dulcedine bonitatis divinae, see. illud Cant. V, i 
Comedite, amici, et bibite, et inebriamini, charissimi » (a. I, ad 2). 
Unde canit Ecclesia : Panem de coelo praestitisti eis, omne delecta- 
mentum in se habentem. 


263. Principium II. Speciatim quoad peccata, 
Eucharistia per se non remittit peccata mortalia, 
sed venialia; a mortalibus tamen praeservat, et 
concupiscentiam ad peccandum inclinantem minuit. 
Unde ait Cone. Trid., sess. 13, c. 2 : antidotum quo 
liberemur a culpis quotidianis, et a peccatis mortalibus 
praeservemur. 


i? Eucharistia per se non remittit mortalia, uti constat ex uni- 
versali praxi Ecclesiae denegandi Sacramentum et non admittendi 
peccatores publicos ante reconciliationem ; et ex doctrina 
communi Patrum et Theologorum, ac Cone. Trid., sess. 13, 
c. 2, can. 5, atque ex doctrina Apostoli et praecepto confitendi 
ante communionem (I Cor. XI, 27-28; C. Trid., c. 7, can. n). 
Ceterum cibus ex natura sua vitam non dat sed auget. 

Per accidens tamen producit gratiam primam, si peccator, 
bona fide putans se esse in statu gratiae, accedat et, saltem ante 
consumptionem specierum, contritionem imperfectam  eliciat. 

2? Venialia quibus homo non adhaeret affectu, Eucharistia 
remittit directe. Directe enim opponuntur effectui primario 
sacramenti scii. fervori charitatis. Unde illa remittit quatenus 
excitat ad tales actus charitatis qui saltem implicite et virtualiter 
includunt venialium displicentiam. 

3? A peccatisfuturis praeservat, tum mortalibus, tum venialibus 
quae disponunt ad mortale : a) directe, quia sustentat, auget, 
roborat vitam spiritualem ; b) indirecte, quia minuit causas 
peccati : exteriores, nam hoc sacramentum est signum passionis 
Christi, et ideo repellit impugnationes daemonis (a. 6) ; interiores, 
quia licet non directe, tamen indirecte minuit fomitem con- 
cupiscentiae « ex quadam consequentia in quantum auget cha- 
ritatem » (ad 3), qua homo magis delectat de rebus coelestibus 
quam de. mundanis (Zach. IX, 17). 


264. Principium IV. Quoad gloriam coelestem, 
Eucharistia speciali modo causát adeptionem gloriae 
estque pignus haereditatis coelestis et resurrectionis 
gloriosae. — Ita Ioh. VI, 50, 52, 55 et 59 ; et Cone. 
Trid., sess. 13, c- 2. 


Nam Eucharistia r) quoad animam a) dat specialia auxilia ad 
perseverandum ;b) specialiter perficit unionem charitatis, quam 
unionem perficiendo praeparat ad perfectam unionem in coelo. 

Etiam 2) quoad corpus, quia ex anima redundat effectus gratiae 
ad corpus : propter unionem nostram cum Christo per chari- 
tatem, nos ut seipsum, et ideo carnem nostram velut suam consi- 
derat in resurrectione conformandam. Ergo Eucharistia corpori 
dat incotruptionem et gloriam. Unde Christus : Qui manduca 
meam carnem et bibit meum Sanguinem, habet vitam aeternam et 
ego resuscitabo eum in novissimo die (Ioh. VI, 55). 

Hinc a Patribus dicitur semen gloriae etpharmacum immortalitatis. 


265. Quomodo impediuntur fructus sacramenti ?— 
Augmentum gratiae habitualis non impeditur defectu devotionis 
vel affectu ad peccata venialia, sed sola adhaesione ad peccatum 
mortale : hac enim absente non est obex ad gratiam, unde Cone. 
'Trid., sess. 13, c. 7, non aliam dispositionem exigit ad vitandum 
sacrilegium, cum tamen communicare sine ullo fructu certe 
esset grave peccatum. -- Peccata venialia praeterita et habitu 
tantum remanentia nullo modo impediunt effectum sacramenti, 
quia per ipsum tolluntur ; venialia virtualiter adhuc placentia 
vel actu exercita, et defectus devotionis et mentalis recollectionis 
etiam involuntarius, impediunt fervorem charitatis et spiritualem 
dulcedinem, quia hisce opponuntur, et minuunt augmentum 
gratiae habitualis, ita ut ille qui esset omnino tepidus, minimum 
augmenti reciperet (a. 8). 


266. Corollaria. — I. Duplex est unio cum Christo, 
a) Unio materialis per receptionem sacramenti : haec non est 
fructus, sed sola applicatio sacramenti facta homini, seu ipsa 
communio, quae haberi potest in peccatore. Praeter quam nulla 
alia unio physica concipi potest, cum corpus Christi in nostram 
substantiam converti non possit (n, 257), nec extra species 
sanguis eius per totum nostrum corpus diffundi, nec ipsae species 
ante corruptionem per totum corpus vadant. — b) Unio spiri- 
tualis per charitatem, quae est fructus primarius communionis. 
De hac sola agit lohannes c. VI, nam v. 57 est parallelus cum 
v. 55j 58 et 59, unde agit de unione quae de se durat in perpe- 
tuum, ut omnes fatentur ; unio autem materialis cum Christo 
est tantum momentanea. 


2. Eadem est ratio unionis cum Christo et cum membris 
eius. Cum ergo Eucharistia perfecte unit Christo per amorem, 
eo ipso perfecte unit aliis Christo unitis, secundum I Cor. X, 17: 
Quoniam unus panis, unum corpus multi sumus, omnes qui de uno 
pane participamus, 


3. Quidam theologi tenent Christum, propter ipsum contactum 
physicum corporis nostri cum suo, illud suo velle conformare ; 
unde concupiscentiam  veneream in nobis quantum potest 
extinguit, et nobis est specialis titulus ad resurgendum in corpore 
glorioso. — At a) hi effectus non sunt nisi secundarii, unde 
nobis non proveniunt immediate ex ipso contactu physico, sed 
mediante effectu primario, charitate ; b concupiscentia quae 
immediate per sacramenta minuitur est illa tantum o,uae oppo- 

nitur ipsorum fini, unde in Eucharistia est solus amor sui ; 
concupiscentiam autem veneream, sicut quamcumque aliam, 
minuit mediate, quo stante verum manet usum frequentem 
Eucharistiae optimum esse remedium contra luxuriam, et 
fovere virginitatem, c) Christus vult carnem nostram confor- 
mare suae in resurrectione, quia per charitatem fit primo- 
genitus inter fratres ; unde Eucharistia hunc effectum producit 
mediante charitate; ceterum non relinquit in nobis specialem 
titulum exigitivum gloriae, quia res et sacramentum non est in 
homine suscipiente, sed in speciebus panis et vini. 


267. Animadversiones. — 1. Sacramentum Eucharistiae 
poenas temporales non remittit directe : sacramentum enim vi 
sua et directe non tollit nisi id quod opponitur ipsius fini ; sed 
Eucharistia non est instituta ad satisfaciendum sed ad nutriendam 
charitatem ; reatus autem poenae temporalis nec charitati nec 
eius fervori opponitur. Remittit tamen concomitanter, excitando 
ad actus charitatis, qui possunt esse satisfactorii secundum 
mensuram devotionis operantis. 

Licet Eucharistia ut sacramentum non remittat directe poenas, 
ut sacrificium habet tamen vim satisfactivam (a. 5). 


2. Eucharistia, ut sacramentum, ex opere operato non prodest 
alis quam sumentibus, quia cibus non prodest nisi sumenti. 
Et tamen recte sumitur : t? pro animabus purgatorii, quia com- 
munioni adnecti potest indulgentia ipsis applicabilis ; imo 2? pro 
ipsis et pro vivis : à) communio enim est excellens actus religionis, 
unde potest esse satisfactoria coram Deo ex opere operantis 
et potest prodesse aliis per modum suffragii ; b) excitat chari- 
tatem, et sic reddit nos aptiores ad impetrandum pro aliis (a. 7). 

Alis tamen qui non sumunt prodest per modum sacrificii, in 
quantum pro salute eorum offertur. 


QUAESTIO SECUNDA. 


DE USU SEU SUMPTIONE SACRAMENTI 
AD EFFECTUS OBTINENDOS. 


S. Th. Ill, q. 80. 


268. Usus seu sumptio Eucharistiae est eius mandu- 
catio et potatio, quae non est completa dum cibus vel potus 
est in ore, sed solum quando traiicitur ex ore in stomachum, 
vel, secundum alios, illuc pervenit. 


Unde 1) qui species in ore tenet ibi dissolvendas, aut eas 
statim ex ore elicit, non manducat nec communicat, nec fructus 
sacramenti percipit. 

2) E contra qui eas déglutit et postea evomit. 

3) Qui modo artificioso per fistulam stomacho vel ventri 

appositam, sacramentum transfunderet quod modo naturali non 
potest sumere, non videtur communicare quia, licet sacramentum 
nutrire posset, non tamen per modum manducationis sumeretur, 
saltem secundum aestimationem hominum ; ceteroquin modus 
iudicatur non expedire (S. Off., 27 ian. 1886 ; 27 nov. 1919). 

4) E contra qui modo naturali illud sumeret in ore sed per 
oesophagum artificialem in stomachum traiiceret. 


In ipso actu manducationis, quando scii, sumptio est 
completa, sacramentum causai gratiam habitualem in illis 
qui non ponunt obicem; si obex adsit et postea removeatur, 
valde probabile est tunc conferri gratiam, dummodo species 
non sint consumptae. Sed semel data, non videtur amplius 
augeri vi sacramenti, quia manducatio est finita ; fervorem 
charitatis tamen, nascente vel crescente nostra dispositione, 
probabiliter cauSat vel auget sacramentum toto tempore 
quo manet in nobis, sicut cibus, quamdiu adest, actu 
reficit et confortat. 


Hinc non est carpenda sacerdotis devotio, qui multum vini 
sumit ad consecrationem ut diutius sacramentum in ipso perse- 
veret ; attamen Innocentius XI damnavit abusum (S. C. C., 
12 febr. 1679) tradendi communicantibus plures particulas 
simul vel solito grandiores, si fieret ad insanam quamdam 
devotionem fovendam. 


269. Triplici modo sacramentum Eucharistiae 
sumi potest secundum Cone. Trid., sess. 13, c. 8, con- 
formiter ad doctrinam S. Thomae, a. 1 


1) sacramentaliter tantum, quando sumitur realiter et 
valide sed absque fructu gratiae propter obicem : tunc 
sumitur id quod est res et sacramentum ; 

2) spiritualiter tantum, quando a insto sumitur solo 
affectu et desiderio, ex quo aliquis sacramenti fructus prove- 
niat ex opere operantis : tunc sumitur sola res sacramenti; 

3) sacramentaliter et spiritualiter simul, quando sacra- 
mentum realiter sumitur cum fructu ex opere operato 
tunc sumitur res et sacramentum simul et res. 


Si sacramentum reciperetur invalide, v.g. ab adulto non bapti- 
zato, vel inscio, aut ab animali, esset manducatio materialis 
tantum, non autem sacramentaliS nec spiritualis 


Dicendum venit de dispositionibus tum animae tum corporis 
requisitis ad communionem, et de eius frequentia ac necessitate. 

Articulus I. 


De Dispositionibus Animae. 


S. Th. Ill, q. 8o, a. 2-6 et 9. 


270. Subiectum capax communionis est omnis et 
solus homo viator baptizatus, qui solus est subiectum 
Eucharistiae proportionatum, quia solus est capax eius 
effectuum. Angeli non habent corpus; ceterum beati modo 
perfectiore et eminentiore uniuntur Christo per visionem 
beatificam et per charitatem perfectam ; quibus non com- 
petit recipere in signo, quia non habent fidem sed mani- 
festam visionem. 

In adultis ad validitatem requititur intentio, quae pro 
viatico sufficit habitualis et implicita : qui enim vult 
Christiane vivere, implicite vult non mori sine sacramentis ; 
— ad dignam et fructuosam receptionem non sufficit sola 
fides (C. Trid., sess. 13, can. n), sed tres requiruntur 
dispositiones animae ; duae remotae : a) probatio status 
gratiae, et b) sufficiens discretio, atque una proxima : 
c) magna devotio et reverentia. 


271. Requiritur im primis sub gravi probatio status 
gratiae. — Consistit in eo quod aliquis prudenti existi- 
matione non sit conscius mortalis peccati ; vel si conscius 


sit, praemittat confessionem sacramentalem, quantumvis 
sibi contritus videatur. 


Probatio requiritur ex iure naturali et divino (I Cor. 
XI, 28), quia Eucharistia est sacramentum vivorum ; non 
autem probatio per confessionem, quia sine ipsa, sola 
contritione perfecta, reverentiae sacramenti consuli posset. 
Concessio autem praecipitur ex iure ecclesiastico, et intro- 
ducta fuit antiqua consuetudine declarante talem probatio- 
nem esse necessariam, quam servandam decrevit Trid. sess. 
13,0.7, quamque confirmavit Codex iuris (can. 856 et 807). 


Dicitur : i? non sit conscius mortalis peccati; unde a) dubitans, 
sive negative sive positive, utrum mortaliter peccaverit, confiteri 
non tenetur . ipse enim non habet conscientiam i. e. certam 
scientiam ; b) negative dubitans an peccatum fuerit rite confessus, 
i. e. nullam solidam rationem habens id credendi, ad confessionem 

tenetur ; positive i. e. propter gravem rationem dubitans, pro- 
babiliter non tenetur, quia non est amplius peccati conscius ; 


2? si conscius sit, praemittat confessionem; unde si quis confessus 
fuerit et sine gravi culpa peccatum mortale omiserit, praecepto 
iam satisfecit, quia per confessionem eius status gratiae fuit 
probatus. 

Hisce tamen casibus consulenda est confessio ; non autem 
scrupulosis. 


272. Absque praevia confessione communicare vel 
celebrare est licitum : quando simul necessitas urget 
et deest copia confessarii. 

A. Necessitas requiritur gravis, quia etiam grave est non 
exequi praeceptum magni momenti in tam gravi materia ; 
unde per se non sufficeret celebritas festi, onus missae 
dicendae ex beneficio, magna devotio, indulgentia lucranda, 
sacerdotis paupertas nisi esset omnino gravis. 


Commmuniter inter necessitates excusantes recensentur 


1? Periculum mortis sive ipsius communicaturi (si sit sacerdos 
ipse, vel laicus praesente sacerdote qui nescit loqui), sive alterius 
(ut consecretur hostia pro ipso). 


2? Officium implendum ex quo sequitur magna utilitas plurium, 
ut si parochus vel alius sacerdos teneatur celebrare v.g. ut populus 
die festo audiat missam, et desit alius ; non autem, ut videtur, 
pro utilitate unius, ut si pro laico urgeat praeceptum commu- 
nionis annuae vel paschalis, quia potest differri. 

Certo tamen non posset sacerdos celebrare ut ipse valeataudire 
missam, quia non est necessitas : nullus enim sacerdos tenetur 
celebrare ut missam audiat. 


3? Fundatum periculum infamiae vel scandali, quod oriretur 
ex omissione sacri (v. g. in celebrandis funeribus vel benedicendis 
nuptiis) vel communionis (v. g. si quis in scamno communionis 
peccati recordetur nec sine infamia recedere possit). 


4? Integritas sacrificii, quando non adsit alius ad illud perfi- 
ciendum, aut si celebrans post consecrationem peccati recor- 
daretur vel reus fieret. 

Quodsi fiat ante consecrationem, per se confiteri vel sacrificium 
abrumpere debet ; fn praxi tamen fere semper timeri potest 
infamia vel scandalum. 


5? Periculum profanationis, v. g. in subita irruptione eorum qui 
hostias profanabunt. 

In hisce casibus tamen praecipitur actus contritionis perfectae 
cum morali diligentia eliciendus, nisi tempus desit, uti accidere 
potest dum quis sedens ad mensam communionis peccati recor- 
datur, vel dum hostes irruptionem faciunt ; quo ultimo casu 
non sumatur hostia sacramentaliter ex intentione communicandi, 
sed mere materialiter ad illam in corpore abscondendam. 

B. Deest copia confessarii, non quidem si absit ille cui 
soles vel cupis confiteri, vel si non adsit nisi familiaris, cui 
solum cum magna erubescentia confiteri possis, sed si 


Confessio institui nequeat, aut non sine magno incommodo 
ipsi extrinseco. 


Ita : 1? Si nullus sit praesens sacerdos approbatus cum iuris- 
dictione, ad absentem vero ire nequeas sine magna difficultate, 
quae aestimanda est, spectatis debilitate, aetate, negotiis sacer-, 
dotis, et circumstantiis aéris, distantiae, brevioris temporis, 
conditionum itineris, etc. 

2? Si praesens nolit vel non possit audire confessionem, v. g. 
surdus, complex, ignarus linguae, censura ligatus. 

3? Si ex confessione timeas grave incommodum confessioni 
extrinsecum excusans ab eius integritate materiali, uti sunt fractio 
sigilli, infamia complicis, infamia propria apud tertium, graves 
inimicitiae, gravis provocatio ad malum. 

Non sufficit magna confusio subeunda aut infamia apud 
confessarium, quia est incommodum intrinsecum confessioni. 
Pauci recentiores tamen censent, ex epichia, verecundiam 
extraordinariam et vere invincibilem esse incommodum extrin- 
secum, ut si soror apud fratrem, pater apud filium deberet 
confiteri peccatum valde probrosum. Sed ita nunquam fuit 
declaratum decursu tot saeculorum, ideoque solum ultimo 
tempore pauci illi auctores legem bene intellexissent ! Ceterum 
pro hac exceptione nullum afferunt positivum fundamentum ; 
ea autem admissa, facile occasio esset multiplicandi casus, et ita 
periculum legem eludendi. 


273. Celebrantibus absque praevia confessione 
specialiter praeceptum est confitendi quam primum. 
— Cone. Tridentinum imponit sacerdotibus peccati 
consciis, qui cum vel sine contritione ex necessitate urgente 
absque praevia confessione celebrarunt, ut quamprimum 
confiterentur (sess. 13, c. 7) ; et hoc confirmatur Codice 
iuris, can. 807, Quod non est consilium sed strictum 
praeceptum, uti patet ex prop. 38 ab Alex. VII damnata 


Cum sit lex ecclesiastica, est stricte interpretanda ; unde non 
applicatur laicis, nec sacerdotibus solum communicantibus, nec 
ilis qui ita celebrarunt ex mera malitia, 1. e. sine necessitate 
aut dum copia eis fuerit confessarii, nec illis qui post missam 
inceptam peccati recordarentur Vel rei fierent, uti indicant 
verba : absque praevia confessione. 


Porro illud quamprimum non significat : cum sacerdos suo tem- 


i. « Mandatum Tridentini, factum sacerdoti sacrificanti ex necessitate 


cum peccato mortali, confitendi quamprimum, est consilium, non prae- 
ceptum ». 


DE EUCHARISTIA 225 


pore confitebitur, uti patet ex prop. 39 damnatal, sed moraliter 
statim, quod ordinarie explicant infra tres dies : quod enim 
intra triduum fit, in iure dicitur fieri statim. Non potest tamen 
talis sacerdos iterum celebrare antequam sit confessus, nisi 
necessitas et simul defectus confessarii perseverent. Quodsi 
confessarius moraliter praesens sit profecturus et praevideatur 
alius defecturus, esset confitendum sine mora. 


274. Communicare cum conscientia peccati est 
peccatum sacrilegii valde grave. — Apostolus enim, 
ad cuius modum loquuntur Patres, dicit reum corporis 
et sanguinis Domini iudicium sibi manducare et bibere 
(I Cor. XI, 27-29), quod confirmat Trid., sess. 13, can. 11, 
c. 7. Et sane : Qui impedit effectum principalem sacramenti 
notabiliter peccat, quia quantum potest reddit significatio- 
nem eius falsam ; quod est contra reverentiam debitam 
sacramento et eius institutori Christo ; unde est sacri- 
legium. 


< Quicumque, ait S. Thomas, a. 4, hoc sacramentum sumit 
significat se esse Christo unitum, quod fit per charitatem, 
quam nullus habet cum peccato mortali ; et ideo ille qui cum 
peccato sumit, falsitatem in hoc sacramento committit, et ideo 
incurrit sacrilegium tamquam sacramenti violator ». 

Magis complete in Comm. super IV Sent, d. 9, q. 1, a. 3, 
qc. i, indicat triplicem esse abusum, quasi ex triplici falsitate, in 
indigna receptione sacramenti : « 1? Ex eo quod est sacramentum 
tantum, ex quo apparet quod hoc sacramentum in modum cibi 
proponitur, cibus autem non competit nisi viventi ; unde si 
carens vita Spirituali per peccatum mortale accipiat hoc sacra- 
mentum, abutitur ipso. 2? Ex eo quod est ibi res et sacramentum, 
quod est ipse Christus, qui est sanctus sanctorum, unde recepta- 
culum eius debet esse sanctum ; et ideo si aliquis cum contrario 
sanctitatis corpus Christi sumat, sacramento abutitur. 30 Ex eo 
quod est res tantum, quod est corpus Christi mysticum, quia 
ex hoc ipso quod aliquis ad hoc sacramentum accedit, significat 
se ad unitatem corporis mystici tendere ; unde si peccatum in 
conscientia tenet, per quod a corpore mystico separatur, fictionis 
(in stricto sensu) culpam incurrit, et ita abiititur sacramento ». 

Attamen non est peccatum omnium gravissimum 


I? Per sei. e. exparte obiecti graviora sunt peccata quae directe 
opponuntur Deo vel reverentiae ipsi debitae (contra virtutes 
theologicas vel virtutem religionis), uti infidelitas, blasphemia, 
periurium ; etea quae fiunt contra humanitatem Christi in propria 
specie (laedendo religionem), quia immediate Christum attin- 


1. « Illa particula quamprimum intelligitur cum sacerdos suo tempore 
confitebitur ». 

gunt; unde si communio sacrilega a Patribus comparatur peccato 
Iudae osculantis vel occidentium Christi, id intelligendum est 
cum proportione, secundum quamdam similitudinem, quia 
utrumque committitur contra corpus Christi, non tamen secun- 
dum criminis quantitatem. Porro gravior est irreverentia proiicere 
sacramentum in lutum (ad conculcandum) aut dare canibus 
(ad manducandum), quia sic magis ab usu sacramenti receditur. 
— Est tamen gravius peccatis quae fiunt contra alia sacramenta 
vel res sacras, — aut contra creaturas (laedendo alias virtutes 
morales), quamvis haec possint esse graviora ex parte nocumenti 
seu damni illati (v. g. homicidium). 

2? Neque per accidens i. e. ex parte peccantis est ordinarie 
gravius aliis, quia raro ex contemptu fit sed saepius ex timore, 
ne aliquis existimetur peccator. 


275. Requiritur etiam sufficiens instructio et 
discretio. — Ex natura rei ea requiritur instructio atque 
discretio, qua saltem  sacramentalem hanc mensam a 
profana, coelestem hunc panem a communi discernant 
ab adulto enim, sacramentum non recipitur valide sine 
intentione, quae impossibilis est sine praedicta instructione 
et discretione. Ob maiorem reverentiam tamen, ex consue- 
tudine requiritur instructio maior circa veritates fidei et 
officia vitae christianae : quae instructio quam statuit lex 
ecclesiastica non est exigenda ad Viaticum quod praeci- 
pitur jure divino. 


Ita can. 854 : « $ 1. Pueris, qui propter aetatis imbecillitatem 
nondum huius sacramenti cognitionem et gustum habent, 
Eucharistia ne ministretur. 


$ 2. In periculo mortis, ut sanctissima Eucharistia pueris 
ministrari possit ac debeat, satis est ut sciant corpus Christi a 
communi cibo discernere illudque reverenter adorare. 


$ 3. Extra piortis periculum plenior cognitio doctrinae christia- 
nae et accuratior praeparatio merito exigitur, ea scii, qua ipsi 
fidei saltem mysteria necessaria necessitate medii ad salutem pro 
suo captu percipiant, et devote pro suae aetatis modulo ad 
sanctissimam Eucharistiam accedant ». 

Ad recipiendam itaque S. Communionem aliqualis requiritur 
usus rationis, qui tunc haberi censetur atque tantum habetur, 
cum puer mortaliter peccare possit. Ut patet ex Cone. Trid. 
quod in docendo « parvulos usu rationis carentes, nulla obligari 
necessitate ad sacramentalem Eucharistiae communionem », 
unam huius rationem assignat, eos mortaliter peccare non posse : 
«si quidem, inquit, adeptam iam filiorum Dei gratiam in illa 
aetate amittere non possunt » (sess. 21, c. 4). — Valide tamen 
ante usum rationis pueri communicarent : qui enim vivit per 
Baptismum etiam potest nutriri ) ut ceteroquin patet ex praxi 

primitivae Ecclesiae, quae praxis usque ad nostra tempora 
viguit apud Orientales, et hodie adhuc de iure saltem existit 
apud Graecos, sed in Ecclesia latina rationabiliter est abrogata 
per consuetudinem approbatam et in Rituali romano expressam 
(tit. 4, c. i, n. 10 et 11) : ut enim a fidelibus maxime aestimaretur 
sacramentum, nulli illud concedit Ecclesia qui tantum donum 
discernere nesciat. Unde pueris ante usum rationis iri Ecclesia 
latina concedere Eucharistiam esset graviter illicitum. 

Hinc : i? Sub gravi prohibitum est dare Viaticum illis qui ad 
usum rationis nondum devenerint, uti amentibus perpetuis. 

2*'Plene amentibus qui habuerint usum rationis, et delirantibus 
est dandum viaticum, dummodo antea habuerint intentionem 
saltem implicitam communicandi,et absit periculum irreverentiae. 

3* Semifatuis et senibus repuerascentibus detur communio in 
Paschate si habeant dispositionem stricte sufficientem ; quodsi 
maiorem habeant, dari potest aliquoties in anno pro gradu 
discretionis et devotionis. 

4? Amentibus qui lucida intervalla habent,phreneticis, epilep- 
ticis, energumenis, a daemone possessis, dari communio potest 
quando sunt sui compotes, in lucidis scii, intervallis vel momentis 
tranquillitatis. 

5? Surdo-mutis a nativitate, etiamsi caeci nati sint, detur 
si fuerint instructi, pro gradu discretionis qui in ipsis dignoscitur. 

6? In dubio positivo de pueri capacitate ad recipiendum 
viaticum, eliget parochus quid velit : est enim casus perplexus. 


ludicium de sufficienti puerorum dispositione competit con- 
fessario ipsorum, atque parentibus et iis qui loco parentum 
sint (can. 854, $ 4). Itaque non est ius exclusivum parochi ; huic 
duplex ius et officium assignatur : tum invigilandi ne pueri 
ad S. Synaxim accedant ante adeptum usum rationis vel sine 
sufficiente dispositione, ad quod etiam eos examini subiicere 
poterit si opportunum prudenter judicaverit, ut si merito suspi- 
cetur ne confessarius vel parentes hac in re imprudenter se 
gerant ; — tum curandi ut usum rationis assecuti et sufficienter 
dispositi quamprimum hoc divino cibo reficiantur (can. 854, $ 5). 


276. Requiritur praeterea magna reverentia et 
actualis devotio, seu elevatio mentis in Deum. — Ut ait 
Cone. Trid., sess. 13, c. 7, « quo magis sanctitas et divinitas 
huius sacramenti viro Christiano comperta sit, eo diligentius 
cavere ille debet, ne absque magna reverentia et sanctitate 
ad id percipiendum accedat » ; unde hortatur Concilium 
omnes ut hoc sacramentum « ea fidei constantia et firmitate, 
ea animi devotione, ac pietate et cultu credant et venerentur, 
Ut vere eis sit animae vita et perpetua sanitas mentis » (c. 8). 


Ex natura rei requiritur ut communio fiat : 


1) cum actibus saltem implicitis fidei, spei, desiderii, piae 

religionis; quorum actuum commendatur modus perfectior 
ex maiori intensitate, aut ex accedente humilitatis, contri- 
tionis, et praesertim charitatis exercitio procedens : quanto 
enim maiore dispositione gaudent fideles, tanto maiores 
fructus percipiunt ; 


2) cum attentione : communio enim est actus religionis 
qui cum attentione fieri postulat ; 


3) ad bonum finem et sine peccatis venialibus actu exercitis 
aut virtuali affectu ad venialia ; haec enim positivam 
quamdam includunt irreverentiam, et impediunt effectum 
sacramenti qui est fervor charitatis, atque augmentum 
gratiae minuunt. At quia non tollunt omnem effectum, 
ideo in casu non adest praeceptum grave ex stricta necessi- 
tate ne communio sit indigna, sed solum leve ex con- 
venientiae necessitate omnem vitandi irreverentiam. 


Hinc : i? Qui communicat cum distractione voluntaria, com- 
mittit veniale peccatum irreverentiae. 


20 Qui habet venialia praeterita non remissa et iis actu non 
adhaeret, non peccat quia non adest positiva irreverentia sed 
mera absentia perfectioris reverentiae ; si autem affectu suo hic 
et nunc iis adhaeret, venialem incurrit irreverentiam. 


3? Qui in actu communicandi ponit actum qui etiam aliter 
est veniale peccatum, v. g. cogitationem vanam, desiderium 
levis furti, malitiam huius peccati et malitiam levis irreverentiae 
contrahit. 


4? Item si communionem facit ad finem secundarium venialiter 
malum, v. g. ad vanitatem. 


277. Animadversiones. — 1. Secundum dicta in tr. de 
Sacramentis, n. 89, peccatoribus deneganda est S. Communio, 
etiam illis qui sensibus sunt destituti, nisi certa signa dederint 
poenitentiae ; item sensibus destitutis quorum dispositio igno- 
ratur : ex una parte enim non est ipsis necessaria, ex altera parte 
reverentia erga tantum sacramentum anteponenda est merae 
utilitati fidelium. Nulla tamen adest ratio eam negandi supplicio 
afflictis, si poeniteant; quibus per modum viatici est ministranda 
ipso die vel pridie supplicii. 

Ad peccatorem publicum poenitentem, "Viaticum publice 
deferri non potest nisi publicum scandalum reparaverit ; quodsi 
sit impossibile, deferri potest occulte. 


2. Prohibetur communio, tum excommunicatis (can. 2260, 
$ 1), tum personaliter interdictis (can. 2275, $ 2), antequam 
fuerint a censura absoluti. 

Articulus I. 


De Dispositionibus Corporis. 


S. Th, III, q. 80, a. y et 8. 


278. Ex parte corporis ad S. Communionem 
requiruntur, praeter capacitatem communicandi i. e. 
hostiam deglutiendi, duae dispositiones : ieiuniupi naturale, 
et decentia ; haec autem consistit in eo quod communi- 
caturus sive in externo habitu sive in corporis compositione 
nihil prae se ferat quod Sanctissimum  dedecet, unde 
complectitur duo : decentem habitum et munditiem. 

Hinc tria dicuntur requiri : 1. habitus externus decens ; 
2. mundities corporis ; 3. ieiunium. 


279. Habitus externus decens et humilis ex rei natura 
requiritur sub levi, ita ut communicans ex-vgstibus et 
actione corporis reverentiam externam prae se ferat. Qui 
nimis irreverenter accedunt, sunt arcendi ut inopportuni 
et inurbani; nec exinde oritur ipsis infamia, cum non 
arceantur tamquam peccatores. 


Hinc : r? Non accedant cum vestibus aut calceis dilaceratis 
vel sordidis, quantumvis viles apud pauperes esse possint. 

2? Mulieres accedere debent in habitu modesto (can. 1262, 
$ 2), pectore sufficienter cooperto, et sine vano ornatu ; quodsi 
aliqua turpiter denudata vel nimis immodeste accederet, neganda 
esset communio, praesertim si publica monitio praecessisset, et 
scandalum esset timendum. 

30 Ex consuetudine mulieres communicent capite tecto, viri 
e confia detecti et capite nudo. 

4? Convenit ut milites deponant atma et laici chirotecas. 

5? Sacerdotes et diaconi, more laicorum communicantes, ex 
Rituali (tit. 4, c. 2, n. 4) stolam induere debent, etiam si in aegri- 
tudine communicent. Quod obligat sub veniali. 


280. Mundities corporis est absentia inquinamenti ex 
maculis aut sordibus. Haec non impediunt communionem 
per se, quia non continent malitiam moralem, sed per 
accidens, vel propter periculum irreverentiae quod in- 
cludunt, vel propter effectus secutos. 


i? Propter irreverentiam : a) Sordes et maculae apertae sunt 


abstergendae, si fieri potest. 

b) Quod si sit impossibile, at brevi auferendae sperentur, et 
commode communio differri possit, ex reverentia differatur, vel 
privatim recipiatur ; secus si sint perpetuae aut diuturnae, uti 
lepra, fistula, etc. Idem dicendum est de fluxu sanguinis. 

Sacerdos tamen infectus lepra vel alio morbo horrorem affe- 
rente prohibetur celebrare in publico, propter scandalum et 
horrorem populi ; secreto ergo potest. 

c) Licitum non est communionem dare aegris, qui ob assiduam 
tussim in periculo etiam probabili versantur ne s. hostiam ex ore 
reficiant, aut non in stomachum dimittere possint; semel tamen 
sumpta, per se non est timendum ne expellatur cum sputis, quia 
tussis et sputa e stomacho non proveniunt,utdiximus n.260,6?et7?. 

d) Nec licitum est illis dare communionem qui vomitu laborant, 
quamdiu duret periculum probabile ; quodsi vomitus cesset, 
consulatur medicus si fieri possit, secus tentetur prius experientia 
cum liquore, vel cum levi cibo si vomitus ex solo cibo proveniat. 
Quodsi dubium remaneat, communio differatur, quia magis 
urget reverentia sacramenti. 


20 Propter alios effectus, scii, propter evagationem vel pertur- 
bationem mentis, aut turpem recordationem vel commotionem 
in animo relictam, quae impediunt ne homo se disponat debita 
reverentia et devotione, tunc communionem impedire possunt 
pollutio aut actus coniugalis. Et quidem 

a) De consilio tantum actus coniugalis eadem die vel nocte 
praecedenti sine peccato habitus. Quod etiam valeret de tempore 
purgationis post partum, et de fluxu menstruo si iste talem 
perturbationem causaret. 

b) Sub veniali autem actus coniugalis ob meram voluptatem 
habitus, et pollutio inculpabilis aut non graviter culpabilis. 
Haec tamen non sunt universaliter applicanda, ut si adsit iusta 
quaedam causa necessitatis aut devotionis S vel perturbationem 
quis repellat, vel pollutio saepius a diabolo excitetur aut a scrupulo 
vel anxietate. Ita abstinere generatim non debent coniuges, 
qui frequentissime solent communicare et saepius actum coniu- 
galem recte omnino exercent. 

De hisce confessarius non loquatur cum mulieribus nisi inter- 
rogetur; quo casu uxori dicateam obligari ad debitum reddendum 
si saepe communicat v. g. singulis hebdomadis, ne scjl. periculo 
exponatur peccandi contra iustitiam vel charitatem ; quodsi 
raro, v. g. in praecipuis festis, roget virum abstinere in honorem 
communionis, modo non incurrat viri indignationem. 


3? Propter utrumque communionem impedit sub veniali actus 
luxuriae consummatus graviter culpabilis sive in se sive in sua 
causa, uti pollutio ex cogitatione mortaliter mala vel propter 
nimiam crapulam secuta, etsi quis gratiam in confessione recu- 
peraverit ; — nisi scandalum vel iusta causa sat notabilis excuset 
prout confessario videbitur. Ita Massale, de def. tit. 9, n. 5. 


I. Causa iusta esse potest solemnitas occurrens, scandalum vitandum, 
periculum notae, iubilaeum vel indulgentia specialis lucranda, specialis 
devotio, regula ordinis communionem imponens. 

Simili ratione impediri potest communio propter graves iras, 
contentiones, ebrietates, immediate antea habitas. 


281. leiunium naturale,a primis Ecclesiae temporibus 
introductum, et universali consuetudine, Conciliis, Rituali 
et missali confirmatum, praescriptum jure ecclesiastico 
(Can. 808 et 858), hodie regitur Constitutione Apostolica 
« Christus Dominus » (diei 6 jan. 1953) et Motu Proprio 
« Sacram communionem » (diei 19 martii 1957), in quo indul- 
ta constitutionis praedictae extenduntur. Exinde disciplina 
vigens pro fidelibus omnibus in locis quibuscumque talis 
est : 

Tempus jejunii eucharistici servandi a sacerdotibus ante 
missam et a christifidelibus ante sacram communionem, horis 
sive antemeridianis, sive postmeridianis, limitatur ad tres 
horas quoad cibum solidum et potum alcoholicum, ad unam 
autem horam quoad potum non alcoholicum. 

Potus qui conceditur est potus quilibet non-alcoholicus, etiam 
si ei admisceatur saccharum, vel farina, vel ovum, etc... 

Notetur quod jejunium per tempus supra dictum servare 
tenentur etiam illi qui missam celebrant vel sacram communionem 


recipiunt media nocte aut primis diei horis, prout fit nocte Nativi- 
tatis Domini et Paschatis. 


Praeceptum jejunii : 

1? Est negativum: non enim praecipitur ieiunium, sed 
prohibetur ne quis non ieiunus accedat ad communionem. 
Non prohibetur cibus vel potus, sed communio post frac- 
tum ieiunium, unde ille qui minimum quid sumpserit, 
quamvis per modum medicinae, sive voluntarie sive non, 
communicare non potest; si tamen fractio non est certa, 
non probatur prohibitio et manet ius communicandi, sive 
quis dubitet an aliquid sumpserit, sive an sumpserit 
ante vel post horam permissam : factum enim fractionis non 
praesumitur sed est probandum. 


20 Est grave, quia latum fuit ob finem gravem, scii, 
a) praecipue ob reverentiam Eucharistiae debitam, ut inde 
fideles discant discernere inter hunc cibum et cibos ordina- 
rios ; b) ad indicandum quod Christus et eius charitas debet 
primum occupare locum in cordibus nostris ; c) propter peri- 
culum vomitus et ebrietatis, quod contingit ex hoc quod 

homines inordinate cibis utuntur (a. 3), vel ob devotionem, 
ut mens sit liberior et expeditior ad divina tractanda. 


3? Imo non admittit parvitatem materiae, quia, cum sit 
negativum, consistit in indivisibilia 


282. Ut ieiunium frangatur tres requiruntur con- 
ditiones : 


i? Ut res sumpta sit cibus vel potus, i.e. sit per se digesti- 
bilis a stomacho et ita habeatur aestimatione communi. 
Aquae tamen sumptio non frangit jejunium. 


Aqua non intelligitur tantummodo aqua naturalis, sed illa 
omnis quae usu communi vocatur aqua. Sic non frangit jejunium 
sumptio aquae « mineralis », etiamsi ad effervescendam « gasa » 
quaedam addita sint, nec aquae cui ad desinfectionem chemicalia 
quaedam admixta sint. 

Hinc metallum, frustum ligni solidi et duri ac plene sicci, 
ungues, capilli, saxum, vitrum, filum ex serico aut lana, lapilli, 
ossicula fructuum omnino depurata non frangunt ieiunium, quia 
nullo modo alterantur in stomacho. E contra charta, filum ex 
lino, terra, carbones, creta, pulveres ex ossibus vel lapidibus, 
pulveres medicinales ex metallo vel vitro, ligna comestibilia ut 
rhabarbarum vel glycyrrhiza, cera, palea, gumma, quia saltem 
aliquo modo digestibilia sunt et secundum communem aesti- 
mationem ita censentur. 


2? Ut sumatur per modum cibi et potus, i. e. per modum 
comestionis et potationis, etsi inadvertenter aut in somno 
factae. 


Hinc non frangit : a) id quod sumitur per modum simplicis 
gustationis in ore et dein expuitur, quia in stomachum non descen- 
dit, imo etiamsi casualiter aliquid transeat permixtum salivae 


ut infra dicetur; — e contra si quid deglutiretur et postea 
evomeretur ; 


b) id quod sumitur per modum simplicis respirationis, v. g. 
fumus ciborum vel tabaci, pulvis in aére versans, pulvis tabaci 
vel aqua per nasum, musca, floccus nivis, guttula pluviae ; 
respirare enim non est edere et bibere, etiamsi casu aliquid cibi 
vel potus in stomachum descenderet, dummodo fiat praeter 
intentionem ; — e contra si ex proposito, quia non esset respi- 
ratio, nec sumeretur per simplicem attractionem, sed per volun- 
tariam traiectionem ; 


C) id quod sumitur per modum salivae, ut si quis casualiter et 
praeter intentionem cum saliva permixtum deglutiat modicum 
aquae, lavando dentes, os vel guttur, aut modicum quid prove- 
niens ex gustatione, reliquias ciborum dentibus adhaerentes, 
guttulam sanguinis vel pelliculam a labiis, aut modicum succi vel 
folii tabaci ex fumigatione vel masticatione, licet hoc sit indecens 

valde. Quodsi quantitas magna sit, vel si advertenter, et data 
opera seu ex intentione deglutiatur, non amplius sumitur per 
modiim salivae ; 

d) id quod sumitur per modum iniectionis subcutaneae, vel 
clysterii nutritivi, vel et, probabiliter, lavamen artificiale stomachi 
cum aqua ope syphonis gastrici ; — dummodo hic exterius oleo 
vel unguento comestibili non sit inunctus : etenim sola aqua 
adhiberi solet ad stomachum lavandum et ideo traiectio alterius 
censetur vera comestio aut potatio. Quidam tamen id etiam 
permittunt. 


3? Ut sumatur ab extrinseco. 


Hinc sanguis ex digito vulnerato, humor descendetis ex naribus, 
lacrimae ex oculis, lac ex mammis, urina, etc. frangunt ieiunium ; 
non autem saliva, sanguis, pituita intus ex ore vel gengivis, aut 
ulcere intra os aut interius ex naso profluens ; nec probabiliter 
reliquiae ciborum si ex intentione deglutiantur, quia moraliter 
censentur partes comestionis praecedentis, imo, secundum 
quosdam, nec cibus aut po^us qui momento ante mediam noctem 
iam in ore sumptus hora sonante traiiceretur. E contra, dicendum 
de illo qui, hora sonante, cibum sumere pergit, aut haustum 
potus perficit ; item de illo qui cibum v. g. saccharum ante horam 
permissam os immittit ut paulatim deglutiat, et post horam per- 
missam cum saliva traiicit : cum enim in hunc finem ori imposuerit 
ut sensim deglutiatur, non est reliquia comestionis praecedentis 
sed comestio voluntarie et intentionaliter continuata. 


283. Licitum est non ieiunum communicare : 

1? In probabili mortis periculo ex quacumque causa prove- 
niat, sive sit ex morbo, vulnere, veneno, etc., sive urgeat eX 
sententia iudicis, aut instante praelio vel operatione chirur- 
gica periculosa (Rit. rom., tit. 4, c. 4, n. 4; can. 858, $ 1). 

Perseverante periculo, licitum est saepius, distinctis diebus, 
communicare, imo per se quotidie ; in praxi tamen spectetur 
iudicium confessarii, et in paroeciis consuetudo. 

2? Propter reverentiam sacramenti, vel a) ad perficiendum 
sacrificium consecratione inceptum, sive illud continuando, 
sive particulas proprii sacrificii immediate post ipsum 
sumendol, imo alterius sacrificii si sit solum medium 
aptum salvandi eas ab irreverentia, ut si ad tabernaculum 
sine incommodo deferri non possent; non ita hostiam 
maiorem, nisi omnino deesset locus decens ad eam servan- 
dam 2; — vel b) in periculo ne pereat sacramentum vel 
profanetur ex parte hostium- 


1. Missále, de def. tit. 3, n. 5 et tit. 4, n. 5. 
2. Ib., tit. 7, n. 2-3. 

In ultimo casu si desit sacerdos aut diaconus, potest laicus 


ipse Eucharistiam sumere; potest quoque minister eam praebere 
laicis non ieiunis. 


3? In periculo gravis scandali aut infamiae, ut si laicus in 
mensa communionis vel sacerdos ante consecrationem 
recordaretur se non esse ieiunum et sine infamia non posset 
recedere, vel si parochus aut vicarius die festivo, stante 
funere, aut beneuictione nuptiali non esset ieiunus, quod 
ab aliis ignoratur, et sacrum omittere non posset sine 
suspicionibus, gravi obmurmuratione vel offensione populi, 
periculo ne plures sacrum deinceps omittant, etc. Proba- 
biliter censent plures licitum uti epichia, casu quo solem- 
niter sacerdos est celebraturus primitiis vel puer primant 
communionem solemnem et ieiunium inadvertenter viola- 
verit, et laesio manserit occulta. 


4? Si ritus praescribat, ut in Baptismo adultorum, sale 
praegustato (S. C. P. F., 13 feb. 1806). 


5? Infirmi, quamvis non decumbant, potum non alcoholi- 
cum et veras ac proprias medicinas, sive liquidas, sive solidas, 
ante missae celebrationem vel Eucharistiae receptionem sine 
temporis limitatione sumere possunt. Infirmi autem non 
tantum illi sunt, qui graviori morbo laborant sed etiam qui 
minori morbo sunt affectati, ut feminae indispositae ex 
graviditate, senes debilitate laborantes, et generarim omnes 
qui datis circumstantiis rationabiliter medicamento egent. 
Sub medicamento Vero intelligitur verum medicamentum 
etiam si non sit a medico praescriptum aut a pharmacopola 
venditum, dummodo aestimatione communi medicamentum 
vocari possit. 


6? Ex dispensatione, si adsit rationabilis causa praeter 
casus praevisos in constitutione Apostolica Christus 
Pominus, a S. C. de Sacr. pro communicantibus fidelibus, 
etiam sacerdotibus, a S. C. de Relig. pro communicantibus 
religiosis, a S. Officio pro sacerdotibus celebrantibus. 
Notetur omnes facultates et dispensationes, tum terri- 
toriales tum personales, hactenus a S. Sede concessas 
abrogatas esse per constitutionem supra dictam. 


284. In aliis casibus non videtur licitum communicare 
non ieiunum. — Ita sacerdos non potest celebrare non 

ieiunus, ut viaticum dare possit moribundo, quia non 
debet suum praeceptum violare ut alter adimpleat praecep- 
tum viatici. 


Excipe forsan : a) si sacramentum Poenitentiae aut Extremae 
Unctionis recipi nequeat : tunc enim Eucharistia est sacra- 
mentum necessitatis ut ex attrito quis fiat contritus ; b) si sacerdos 
moribundus sibi ipsi velit dare Viaticum, quia hoc casu lege 
ieiunii non tenetur, saltem ad communicandum. 

Ratio est quia Eucharistiae sacramentum, sicut maioris 
est dignitatis, ita minoris est necessitatis ; unde maior habenda 
est ratio reverentiae erga sacramentum quam utilitatis fidelium. 
Hinc non urget praeceptum communionis, nisi possit conve- 
nienter cum debita reverentia et ritu praescripto adimpleri ; imo 
cessat praeceptum Viatici si obtineri nequeat iuxta ritum Ec- 
clesiae, sicut etiam cessat quando sacerdos, ut ministrare hostiam 
consecratam posset, deberet celebrare sine vestibus sacris aut 
in pane fermentato. Unde in can. 858, $ 1, non indicantur nisi 
duae in lege ieiunii exceptiones : periculum quod urget mortis, 
et necessitas impediendi irreverentiam in sacramentum. 

Quidam theologi aliter sentiunt, quia praeceptum recipiendi 
communionem est divinum,praeceptum ieiunii est ecclesiasticum, 
unde cedit priori. — At a) praeceptum communionis annuae non 
est mere divinum, sed ecclesiasticum determinans praeceptum 
divinum indeterminatum communicandi aliquoties in vita, b) 
Etiam praeceptum divinum potest cedere praecepto ecclesias- 
tico, casu quo ex huius violatione maiora orirentur incommoda, 
c) Maxime, etiam praeceptum ieiunii non est mere ecclesiasti- 
cum, sed determinat praeceptum naturale et divinum reverentiae 
in sacramentum, ac proinde maioris momenti esse potest. Sicut 
ergo praeceptum communionis annuae est in substantia prae- 
ceptum divinum aliquoties communicandi, ita praeceptum ieiunii 
est in substantia praeceptum naturale servandi externam reve- 
rentiam erga sacramentum, et ideo strictius urgeri potest et 
etiam ab Ecclesia urgetur. Unde verius estillos theologos optare ut 
lex ieiunii iam mitius interpretaretur, quam quod iste sit sensus 
legis antiquae, aut quod ipsa lex, hac in re, mutationem subierit ; 
quia huius rei nullum adducunt positivum fundamentum. 


285. Animadversio. — Ut hostia vel particulae ori 
adhaerentes possint deglutiri, etiam extra periculum mortis, 
cum hostia vel post illam dari potest ablutio aquae vel vini, 
quamvis haec prius deglutiatur quam hostia. Violatio enim 
ieiunii saltem moraliter non praecedit communionem ; ceterum 
lex ieiunii praescribit tantum ut nihil sumatur ante sacramenti 
sumptionem, quod adimpletur. 

Afticulus III. 
De Frequentia Communionis. 
S. Th. Ill, q. 80, a. io. 


286. Status quaestionis. — Communio frequens est illa 
quae saepius in hebdomada vel etiam quotidie sumitur ; 
non autem hebdomadaria proprie et stricto sensu est fre- 
quens. Quoad s. communionis usum duo tantum statuit 
Ecclesia : i? ut semel tantum in die sumi possit, excepto 
casu Viatici pro eo qui eadem die ex devotione communi- 
cavit (can. 857) ; 20 ut Semel saltem in anno communio 
sumatur. Intra quos duos limites Ecclesia nihil amplius 
praecepit, quamvis ad frequentationem sacramenti ad- 
hortetur. Hinc quaeritur utrum, quando, et quibusnam 
communio frequens sit commendanda ; et quaenam sint 
dispositiones omnino requisitae aut valde congruae fré- 
quentions usus sacramenti. 


287. Principium I. Communio per se et ex vi 
ipsius sacramenti, cuius virtus est hominibus salu- 
taris, utilis est et semper laudabilis, etiamsi Sit 
quotidiana, ut homo quotidie eius fructum percipiat. 


Probatur : i? Ex usu frequenti communionis in primitiva 
Ecclesia. 


An autem extiterit usus quotidianae communionis satis uni- 
versaliter, est incertum, quia solebant communicare in missa, 
sed missa non semper singulis diebus offerebatur ; at etiam domi 
reficiebantur sacra Eucharistia. 


2° Ex Traditione antiqua et perpetua. 


Constat a) ex doctrina Patrum : Tertul. 1. 2 ad uxor. c. 6 ; 
de or. dpm. c.6; Cypr.de or.dom. c.18; Chrys.in ep.adEph. I, 
hom. 3 ; in I ad Tim., hom. 6 ; Hüar. fragm. VII; Lib. de Sacr., 
l. 5, c. 4 ; Hieron. ep. 27 ad Licin. ; Aug. ep. 54 (al. 118) ad 
lan.; serm. 227 ad inf.; serm. 351 de poen., n. 10;— b) ex C. Trid. 
quod, sess. 13, c.8, omnes et singulos fideles hortatur ut ea fide, 
devotione, pietate et cultu panem illum venerentur ut frequenter 
suscipere possint ; et sess. 22, c. 6, optaret ut in singulis missis 
adstantes sacramentaliter communicarent;—c) ex Catech. C. Trid. 
qui monet parochos ut hortentur fideles etiam ad quotidianam 
communionem,p.2,c.4, q.58;— d) ex variis decretis, utexprop. 
22 et 3 ab Alex. Vili damnatisl; ex deer. S.C.C., 12 febr. 1679 


i. « Sacrilegi sunt iudicandi, qui ius ad communionem percipiendam 
praetendunt, antequam condignam de delictis suis egerint poenitentiam ». 

sub Inn. XI, quod reprobat prohibitionem frequentis com- 
munionis, nullum statum etiam negotiationis vel coniugii illam 
impedire asserit, atque iudicium de internis dispositionibus ad 
frequenter communicandum relinquit confessariis ; maxime 
autem ex decr. eiusdem S. C. C., 20 dec. 1905 sub Pio X, quo 
faciliores conditiones ad frequentem communionem determi- 


nantur ac a pluribus theologis statui solebant. 

30 Ratione: Sacramentum hoc convenienter sumitur 
quotidie, tum quia traditur per modum cibi spiritualis, 
« unde sicut cibus corporalis quotidie sumitur, ita et hoc 
sacramentum quotidie sumere laudabile est» (a, 10, ad 4) ; 
— tum quia manna quae illud praefigurabat quotidie 
dabatur populo in deserto ; — tum quia institutum est 
ad augendum charitatis fervorem in remedium quotidiani 
defectus et ut medium ad perseverandum aptissimum; — 
tum quia in se perfectius est accedere ad illud ex amore 
quam recedere ex timore reverential! (ad 3). 


Per accidens tamén et si consideratur communio « ex parte 
sumentis, in quo requiritur quod cum magna devotione et reve- 
rentia ad hoc sacramentum accedat », non semper est utilis et 
laudabilisx. « Et ideo si aliquis se quotidie ad hoc paratum 
inveniat, laudabile est quod quotidie sumat... Sed quia multoties 
in pluribus hominum multa impedimenta huius devotionis 
Occurrunt propter corporis indispositionem vel animae, non est 
utile omnibus quotidie ad hoc sacramentum accedere, sed quoties 
se homo ad illud praeparatum invenerit » (a. 10). 


288. Principium II. Dispositiones ad communionem 
frequentem aut quotidianam requisitae non sunt 
maiores ac pro omni communione, nimirum status 
gratiae et recta piaque intentio ; quantumvis expediat 
ut frequenter communicantes magis se disponant et etiam 
a venialibus peccatis, saltem plene deliberatis, eorumque 
affectu sint expertes. 

Ita ex decr. S.C.C. Sacra Tridentina synodus, sub Pio X, 
20 dec. 1905. 

Requiritur et sufficit 


a) Status gratiae, quo scii, actu hic et nunc seu mo- 


— « Similiter arcendi sunt a sacra communione, quibus nondum inest 
amor Dei purissimus et omnis mixtionis expers ». 

I. Damnata fuit ab Innocentio XI, prop. 56 : « Frequens communio 
etiam in iis qui gentiliter vivunt, est nota praedestinationis ». 

mento communionis, « culpis mortalibus vacent cum pro- 
posito se nunquam in posterum peccaturos ». 


b) Recta mens seu intentio, qua scii, quis « non usui aut 
vanitati aut humanis rationibus indulgeat (v. g. inani 
aemulationi,desiderio captandae benevolentiae superiorum, 
aut sensibili suavitati potius quam solidae pietati), sed 
Dei placito satisfacere velit, eiarctius charitate coniungi ac 
divino illo pharmaco suis infirmitatibus ac defectibus 
occurrere ». Ita in laudato decreto, in quo tres conditiones 
negativae sunt copulative, positivae disiunctive videntur 
intelligendae. Saltem substantialiter verifigari debeiit, licet 
forsan accessorie quaedam humana consideratio misceatur. 


o 


Probatur: i? Communio in statu gratiae est actus 


substantialiter bonus, qui fructum producit ex opere ope- 
rato, saltem augmentum gratiae habitualis ; quodsi cum 
mente undequaque recta fiat piaque intentione, actus 
iste nullo modo vitiatur, et erit ex omni parte bonus. 


20 Communio non est merces virtutis aut meriti, sed 
medium ad virtutem acquirendam ; nec ante omnia ad 
honorandum Deum, sed ad hominum utilitatem est 
instituta. Unde secundum intentionem Christi magis in 
ea quaerenda est utilitas communicantis, quam perfectior 
ad eam dispositio. 


Congruit tamen omnino ut meliores, quantum fieri possit, 


adsint dispositiones ; ideo in decreto optima adduntur consilia 
atque prudentes regulae : 


a) « Etsi quam maxime expediat ut frequenti et quotidiana 
communione utentes, venialibus peccatis, saltem plene delibe- 
ratis, eorumque affectu sint expertes, sufficit nihilominus ut 
culpis mortalibus vacent, cum proposito se nunquam in posterum 
peccaturos ; quo sincero animi proposito fieri non potest, quin 
quotidie communicantes a peccatis etiam venialibus, ab eorumque 
affectu sensim se expellant ». 

Expedit ut omnis absit affectus ad peccata venialia, qui si 
actu perseveret, impedit effectum sacramenti qui est fervor seu 
actualis exercitatio ac dulcedo charitatis. Non tamen in hoc est 
speciale peccatum quod impediatur sacramentalis effectus, dum- 
modo non omnis effectus impediatur sacramenti. Quod in casu 
eo magis verum est, cum ex frequentia communionis fiet ut 
paulatim et istud impedimentum removeatur. 


b) « Cum vero Sacramenta N. L., etsi effectum suum ex opere 
operato sortiantur, maiorem tamen producant effectum quo 
maiores dispositiones in iis suscipiendis adhibeantur, idcirco 

curandum est ut sedula ad sacram communionem praeparatio 
antecedat, et congrua gratiarum actio inde sequatur, iuxta 
uniuscuiusque vires, conditionem ac officia ». 


Una communio valde fervens multo maiores fructus producere 
valet quam plures ordinariae aut multae tepidae. Hinc sedula 
est praeparatio procuranda, tum remota tum proxima. Remota, 
qua habitualiter quis conservetur in puritate, in dies magis ab 
omni culpa et defectu se liberet, ac maiori desiderio s. commu- 
nionis ardeat ; proxima quae in diversis affectibus consistit 
viva fide, magna in Christum fiducia, ardenti desiderio, humili 
etiam de venialibus contritione, profunda reverentia, et praesertim 
perfecta charitate unitiva, quae scii, aptius ad proprium effectum 
sacramenti disponit. 


Gratiarum actio ferventissimis actibus constet : vivido et, 
quoad fieri possit, perseveranti amore quo appetamus ut plus a 
nobis et ab omnibus creaturis diligatur lesus, profunda adora- 
tione, plena oblatione et traditione sui, subtectione intellectus 
per fidem et voluntatis per charitatem, ommum virium submis- 
sione Spiritui sancto qui est Spiritus Christi, pia gratitudine, 
humili petitione, ac perdurante per diem tanti recordatione 
beneficii. Eo magis de immediata gratiarum actione videtur 
cura adhibenda quod, manentibus speciebus, sacramentum 
quemdam fructum producere pergit, charitatis scii, fervorem 
et dulcedinem (n.263); nisi distractione, incuria aut inordinato 
affectu ponamus obicem (n. 265). 


c) « Ut frequens et quotidiana communio maiori prudentia 
fiat uberiorique merito augeatur, oportet ut confessarii consilium 
intercedat. Caveant tamen confessarii ne a frequenti seu quoti- 
diana communione quemquam avertant, qui in statu gratiae 
reperiatur et recta mente accedat ». 


Itaque non requiritur confessarii licentia, sed solum consilium 
prudentiae causa et uberioris fructus. Nec ipsius est commu- 
nionem concedere, sed de opportunitate eius iudicare atque 
declarare dispositiones adesse requisitas ipsisque invigilare. Ut 
enim indicavit Innocentius XI, 12 feb. 1679, “ frequens ad sacram 
alimoniam percipiendam accessus, confessariorum secreta cordis 
explorantium, iudicio est relinquendus; qui ex conscientiarum pu- 
ritate et frequentiae fructu et ad pietatem processu laicis,quod pros- 
picient eorum saluti profuturum, id illis praescribere debebunt ». 


Nullo modo igitur interveniat confessarius Ut illos qui rectam 
habeant intentionem arceat, sed ut de recta dispositione certiores 
reddat ; et omnes ad ferventiorem dispositionem et maiorem 
puritatem exstimulet ; ac etiam illos aliquando prohibeat quorum 
recta intentio aut debita dispositio suspecta habeatur, quo scii, 
ferventius accedere doceantur : quales sunt qui post multas 
communiones venialia non curant, sed omnino deliberate eadem- 
que frequentia recidivi committunt, et linguae vitiis V. g. pluri- 
mum indulgent, aut vitam vere mundanam vel tepidam ducunt. 
Invigilet quoque ne frequens communio cum detrimento susci- 
piatur, sive officiorum status in famulis, ancillis, matribusfamilias, 
sive pacis et tranquillitatis familiarum. 

289, Corollaria practica. -r- e Parochi, confessarii 
etcontionatores, Christianum populum ad pium et salutarem com- 
munionis frequentis et quotidianae usum, crebris admonitionibus 
multoque studio cohortentur ; et quidem personas cuiusvis 
ordinis, conditionis ac aetatis (can. 863). 

Caveant tamen ne eam tamquam praeceptam imponant, cum 
tantum sit valde commendata ; nec aliquem ad ipsam quasi 
cogant, ne scii, absque gustu sed cum fastidio eam suscipiat ; 
Sed potius progressive fideles ad eam perducant. Loqui vero 
frequentius non omittant de requisitis dispositionibus ; doceant 
effectus uberiores esse quo meliores sint dispositiones ; sedula 
cura inculcent potissimum congruam praeparationem et gratia- 
rum actionem. 

2. Communio frequens et quotidiana praesertim in religiosis 
institutis cuiusvis generis promoveatur, quammaxime autem in 
clericorum Seminariis, quorum alumni altaris servitio inhiant ; 
item in aliis Christianis omne genus ephebeis. 

Hinc can. 595, $ 2 superioribus iniungit: « Frequens imo 
quotidianus accessus ad ss. Eucharistiam religiosis rite dispositis 
libere pateat », de quo iudicare, non ad superiores, sed ad confes- 
sarium per se pertinet. Attamen: $ 3«Si post ultimam sacramen- 
talem confessionem religiosus communitati gravi scandalo fuerit 
aut gravem et externam culpam patraverit, donec ad poenitentiae 
sacramentum denuo accesserit, Superior potest eum, ne ad sacram 
communionem accedat, prohibere ». 


3. Quapropter si quae sint instituta, quorum in regulis aut 
constitutionibus communiones aliquibus diebus affixae aut iussae 
reperiantur, normae istae non tanquam praeceptivae sed ut mere 
directivae sunt habendae ; numerusque communionum praefixus 
ut quid minimum pro religiosorum pietate (can. 595, § 4). 

4. Omni studio curandum est ne pueri ex mera consuetudine, 
distracti et irreverentes accedant : periculum enim est attenta 
eorum levitate, ne eucharisticus panis ipsis ex usu quotidiano 
vilescat. Hinc superiores, in catholicis ephebeis, nonnisi caute 
et prudenter huic vel illi in particulari suadeant frequentiorem 
communionem, ne forte hypocrisim foveant et sacrilegiis ansam 
praebeant. Magna sit communionis /ibertas. 

5. Frequens communio non est iis neganda qui interdum in 
mortale peccatum labuntur, modo illud detestentur et serio 
emendare proponant ; neque iis qui affectum ad venialia delibe- 
rata habent ; imo nec iis qui ex interna fragilitate vel ex vehe- 
mentiore tentatione in mortalia recidivi inveniuntur at seriam 
ostendunt voluntatem contra peccatum dimicandi ; —- sed iis 
qui affectum voluntarium ad mortalia habent et ex prava volun- 
tate frequenter in mortalia labuntur. 

Quod si quidam poenitentes sedulam praeparationem et 
congruam gratiarum actionem iuxta ipsorum vires, conditionem 
ac officia habitualiter negligant, id ordinario erit signum non recta 
mente eos accedere atque necessariis dispositionibus carere. Qui 
proinde ad meliores dispositiones sunt provocandi, aut a 
frequentiore communione aliquatenus retinendi ut reverenter 
magis et ferventius accedere addiscant. 

6. Hebdomadariá confessio pro frequenter communicantibus 
valde est commendanda 5 non tamen est exigenda nec semper 
opportune suadetur, sive ob defectum temporis ex parte confes- 
sariorum aut poenitentium, sive ob periculum ne accessus ad 
confessionem iis difficilior reddatur qui ea magis indigent. 
Ceterum maius bonum spirituale ex frequenti communione 
percipi solet quam ex frequenti confessione ; unde, ubi utrumque 
coniungi nequeat, praestat confessionem potius quam commu- 
nionem omittere. Ne tamen diutius a confessione abstineant, 
et singulis quindenis, Vel saltem mensibus accedant; unde 
omnibus sat facilis pateat copia confessionisl. 


290. Animadversiones. i? De tempore communionis 
recipiendae. 

Ut sacrificio immediatius participent et ad communionem 
tamquam ad caenam communem accedant, fideles quantum 
possibile sit, intra missae sacrificium et quidem post commu- 
nionem sacerdotis celebrantis, communionem recipiant. 
Permittitur tamen fidelibus juxta can. 867, $ 4 ut communi- 
cent extra missam horis quibus missae sacrificium offerri 
potest secundum can. 812, $ 1 ; hoc est abhinc una hora ante 
auroram usque ad unam horam post meridiem, et quantum 
ad communionem postmeridianam vel proxime ante vel 
statim post missam vespertinam, vel si non datur missa 
vespertina occasione cujuslibet caeremoniae religiosae (Congr. 
S. O., die 21 martii 1960). 


20 De communione spirituali. 

Quando sacramentum realiter suscipi nequeat, a Sanctis 
valde commendatur communio spiritualis, quae est votum 
seu desiderium ex fide viva, quae scii, per dilectionem 
operatur, conceptum sumendi Eucharistiam, ex quo pro- 
venit aliquis sacramenti effectus ex opere operantis. Ita 
conformiter ad Cone. Trid-, sess. 13, c. 8. 


Tribus actibus perficitur : i? actu fidei vivae in praesentiam 
Christi ; 2? actu charitatis cui adiungitur peccatorum contritio ; 
3? actu desiderii in unionem intimam cum Christo per sacra- 
mentum obtinendam. 

Licet rectum non sit desiderium Eucharistiam sumendi pluries 
in die, tamen pluries in die desiderium habere sumendi Eucha- 


l. De praedictis in decreto Sacra Tridentina Synodus, et in iis qui 
de eo scripserunt commentarium. Conferri possunt Cappello, Noldin, 
Aertnijs-Damen in o. c. 

ristam momento opportuno est laudabile, etiam pro illis qui 


mane communicaverunt : est enim excellens praeparatio ad 
communionem sequentem. 


Peccatores etiam desiderare possunt communionem sed sub 
conditione conversionis ; at non communicant spiritualiter quia 
ex hoc desiderio non provenit ipsis effectus sacramenti. 


Articulus IV. 


De Communionis INNecessitate. 


S. Th. Ill, q. 73, a. 3; q. 80, a. n et 12. 


291. Principium I. Sacramentum Eucharistiae in re 
non est absolute necessarium necessitate medii ad 
iustificationem et salutem. — Est de fide quoad par- 
vulos ex Cone. Trid., sess. 21, c.4 et can. 4 contra quosdam 
Graecos et Calvinistas ; certum est quoad adultos. 


Eucharistia est enim sacramentum vivorum, unde sine ipso 
haberi gratia potest gratum faciens quae ad salutem obtinendam 
sufficit ; siquidem per Baptismum datur et per Poenitentiam 
recuperatur. Ergo Eucharistia non est necessaria sicut haec 
sacramenta, et ideo Ecclesia eam quibusdam denegavit. Cfr. 
Rom. VIII, i ; Gal. III, 27 5 Tit. Ili, 5, et S. Aug., 1. 1 de 
pecc. mer. et rem. XIX, 25. 

Necessarius tamen est effectus Eucharistiae, scii, unio cum 
Christo eiusque corpore mystico, quae per gratiam Baptismi 
inchoative obtinetur. 

Eucharistia itaque non est necessaria necessitate medii quoad 
realem susceptionem, sed quoad rem ab ea significatam. 


292. Principium IIl. Sacramentum Eucharistiae ne- 
cessitate medii est quodammodo necessarium in 
voto seu in proposito ; non quidem ut medii neces- 
sarii in re, sed ut finis contenti in volitione medio- 
rum. — Est sententia S. Thomae et veterum, cui recen- 
tissimi rursus magis insistunt. 

Probatur : 1. Non requiritur votum sacramenti tamquam medii 


necessarii in re: hoc enim modo necessarium tantummodo est 
illud quod necessarium est in re, quando de facto recipi nequit. 

2. Requiritur votum Eucharistiae tamquam fontis et finis 
omnium sacramentorum. Id sequitur ex S. Thomael doctrina, 
iuxta quam alia sacramenta non conferunt gratiam nisi respiciendo 
ad Eucharistiam tamquam omnium sacramentorum finem, et in 
virtute Eucharistiae quae ex seipsa virtutem infundendi gratiam 
habet (n. 101). Quo posito, ita argumentari liceat : 


I. Q. 65,a. 3; q. 79, a. 1, ad 1 ; q. 73, a- 3- 

Omnis res inclinatur in suum finem, et omnis inchoatio est 
propter consummationem. Eucharistia est finis et consummatio 
omnium sacramentorum. Unde qui Baptismum recipit, per gra- 
tiam quae inchoat unionem cum Christo, inclinatur ad perfectio- 
nem et consummationem huius unionis quae habetur in Eucha- 
ristia. Et qui Baptismum recipit aut vult recipere, debet velle 
et saltem implicite vult Eucharistiam tamquam finem et consum- 
mationem eius. Quam intentionem in pueris supplet Ecclesia. 


293. Principium III. Eucharistia, secundum órdina 
riam Dei Providentiam, adultis est medium moraliter 
necessarium ad perseverandum longo tempore, est- 


que etiam necessaria necessitate praecepti divini. 
— Certum est. 


Constat ex ipsis verbis Christi, Ioh. VI, 54: Nisi manducaveritis 
carnem Filii hominis et biberitis eius sanguinem, non habebitis 
(manentem) vitam in vobis/». Qui ceteroquin expressis verbis 
praeceptum illud imposuit dicendo, Le. X XII, 19 : Hoc facite in 
meam commemorationem. Quod fatetur C. Trid., sess. 13, c. 2 
(C. Nie. I, c. 12-13). 


294. Praeceptum divinum sumendi Eucharistiam 
obligat omnes adultos, fideles immediate, infideles mediate, 
mediante scil.Baptismate ad quod suscipiendum tenentur ; 
et quidem sub gravi, quia Eucharistia est medium neces- 
sarium perseverantiae (Ioh. VI, 54). 


Praeceptum obligat, non quidem quotidie, uti constat 
ex decreto Innoc. XI, 12 febr. 1679, sed : 


a) aliquoties in vita. Christus enim instituit Eucharistiam 
in cibum spiritualem animae ; cibus autem saepius est 
sumendus ad vires reficiendas- Quoties autem sit Eucha- 


i. Non est perfecta paritas cum verbis similibus quae dixit Christus 
de Baptismo, Ioh. III, 5 : Nisi quis renatus fuerit ex aqua et Spiritu sancto. 
Nam « haec verba: Nisi manducaveritis, in secunda persona diriguntur 
ad adultos praecepti capaces, et sic pro illis important praecepti necessi- 
tatem ; ista vero : Nisi quis renatus fuerit, in tertia persona dicuntur 
generaliter et de omnibus. Altera disparitas est quod Baptismus sit 
institutus ut renascentia necessaria necessitate medii ad salutem. At 
Eucharistia ut cibus spiritualis, qui vel non est necessarius ad vitam 
aliquamdiu servandam, ut patet in cibo corporali ; vel si sit necessarius, 
cum sit spiritualis, sufficit quod sumatur spiritualiter (q. 73, a. 3, ad 2). 
Haec est enim differentia inter alimentum corporale et spirituale, quod 
alimentum corporale convertatur in substantiam illius qui nutritur, et 
ideo non potest homini prodesse ad vitae conservationem nisi realiter 
sumatur ; sed alimentum spirituale convertit hominem in seipsum... : 
potest autem aliquis in Christum mutari, et ei incorporari voto mentis 
et actibus virtutum, praesertim charitatis, sine reali perceptione huius 
sacramenti. > Billuart, diss. 6, a. 1, $ 1. 


Y 

ristia sumenda, determinandum relinquitur iudicio Ec- 
clesiae ; unde qui adimplet praeceptum ecclesiasticum, 
eo ipso adimplet divinum ; 

b) praesertim in proximo periculo mortis, quavis ex causa 
procedat, uti constat ex universali praxi (C. Nie. I, c. 13). 
Eucharistia enim instituta est ut medium ad perseveran- 
dum in gratia et ut viaticum confortans adversus animae 
hostes. Numquam autem magis est necessaria conservatio 
gratiae quam in fine vitae, in quo tentationes etiam possunt 
esse graviores. Unde tenentur non tantum extreme decum- 
bentes, sed capite damnati, periculose navigaturi et prae- 
liaturi, periculosam incisionem subituri, et illae mulieres 
quae regulariter cum periculo mortis pariunt (can. 864, $1). 

Notetur : 1) illos qui eadem die sacra communione fuerint 
refecti, non stricto teneri ut in vitae discrimine adducti denuo 
communicent, quamvis sit valde suadendum : ita can. 864, § 2 ; 


quod etiam probabiliter videtur valere de illis qui paucis ante 
diebus ex devotione communicaverint ; 


2) illum qui post viaticum susceptum peccavit, non teneri ad 
illud denuo recipiendum ; 


3) e contra illum qui sacrilege recipit viaticum, adhuc teneri, 
quia communione sacrilega non satisfecit praecepto divino 
communicandi. Unde communicet alia die praetextu devotionis ; 
quodsi adsit infamiae periculum et mortis imminentis, clanculo 
potest deferri sacramentum etiam a confessario religioso, non 
autem eadem die ; 


4) per accidens i. e. ratione alterius praecepti obligari posse 
aliquem ad communionem, quoties superanda est gravis tentatio, 
quae aliter superari moraliter nequit ; quo casu sát raro, si omit- 
teretur, non esset peccatum contra praeceptum communicandi, 
sed contra virtutem contra quam tentatio insurgeret. 


295. Praeceptum ecclesiasticum sumendi Eucha- 
ristiam. -r- Ecclesia pro variis temporibus, vario modo 
determinavit praeceptum divinum. A tempore Cone. 
Lat. IV, c. 21, statutum est quod adhuc enuntiatur in 
Codice iuris, can. 859, $ 1: « Omnis utriusque sexus 
fidelis, postquam ad annos discretionis, i. e. ad rationis 
usum, pervenerit, debet semel in anno, saltem in Paschate, 


Eucharistiae sacramentum recipere ; nisi forte de consilio 
proprii sacerdotis, ob aliquam rationabilem causam, ad 


tempus ab eius perceptione duxerit abstinendum ». Quod 
praeceptum obligat sub gravi. 

Dicitur : 1) Omnis utriusque sexus fidelis, scii, omnis 
baptizatus, nemine excepto, sive laicus sive sacerdos, sive 
iustus sive peccator, etiam excommunicatus, sive sanus 
sive infirmus, quamvis huic posset aliquando concedi 
quaedam dilatio. 

2) Postquam ad annos discretionis pervenerit, seu ad suffi- 
cientem usum rationis quo discernere sufficienter valeat bo- 
num et malum, atque ad finem ultimum tendere et ab illo se 
avertere atque peccatum mortale committere capax sit, ut 
scimus ex Cone. Trid., sess. 21,c. 4 de ref. (n. 275), et ex 
decr. S. € de Sacr. Quam singulari, 8 aug. 1910. Quod, 
nostris temporibus et nostris in regionibus, solet accidere 
circa septennium, ut declaratum | invenimus in eodem 
decreto. 

3) Debet Eucharistiae sacramentum recipere, devote scii, 
et cum debitis dispositionibus, uti patet tum ex fine 
praecepti, tum ex eo quod Cone. Later, explicite addebat 
verbum: reverenter. 

4) Semel in anno : id est principaliter praeceptum quod 
sacramentum reciperetur semel in anno ; qui annus ex 
decl. auth. Eugenii IV,8 iul. 1440, computandus non est a 
prima ianuarii, neque ab ultima communione, sed a 
paschate ad pascha. 

5) Saltem in Paschate: id est secundario praeceptum, 
quod communio ad minus fiat tempore Paschatis, licet 
Ecclesia exoptet ut pluries recipiatur. Tempus paschale 
currit a dominica Palmarum usque ad dominicam in albis 1. 
At locorum Ordinarii possunt ex iusta causa, i.e. si ita 
personarum ac locorum adiuncta exigant, hoc tempus 
etiam pro omnibus suis fidelibus anticipare, non tamen 
ante 4am dominicam Quadragesimae, vel postponere, non 
tamen ultra festum SS. Trinitatis (can.859, $ 2); quo pri- 
vilegio, si sit locale, uti possunt peregrini commorantes. 
Parochus autem non potest tempus anticipare nec in casu 
particulari, quia tempus praecepti nondum est inceptum, 
sed solum postponere, ut explicite dicitur. 


I. Opportune elegit Ecclesia tempus paschale : a) quia illo tempore 
Christus hoc sacramentum instituit ; b) quia communio est memoriale 
passionis quae circa Pascha contigit ; c) quia fideles ieiunio quadragesi- 
mal! ad digne communicandum melius sunt dispositi. 

6) Nisi forte de consilio proprii sacerdotis, ob aliquam 
rationabilem causam, ad tempus ab eius perceptione duxerit 
abstinendum. Proprius sacerdos est parochus (et a fortiori 
Ordinarius loci) qui ob rationabilem causam ad aliud 
tempus potest differre, v.g. si mulier post partum nondum 
devenerit ad ecclesiam, si quis iter suscipere debeat a quo 
brevi sit rediturus, si quis aegrotet et brevi possit adire 
ecclesiam, si pleniore cognitione doctrinae Christianae 
egeat vel meliore praeparatione. Item confessarius qui in 
foro interno locum tenet proprii sacerdotis, sed in con- 
fessione et ob causam conscientiae tantum. 


Notetur : a) Ille qui ante septennium habet usum rationis 
seu discretionem sufficientem, tenetur ad communionem (can. 
859, § 1), non tamen statirn sed infra annum faciendam. 

b) Praecepto communionis recipiendae non satisfit per sacri- 
legam communionem (can. 861), ut iam certum erat ex prop. 55 
ab Inn. XI damnata. 

c) Praeceptum paschalis communionis adhuc urget, si quis 
illud praescripto tempore, quavis de causa, non impleverit 
(can. 859, $ 4). Etsi praeceptum secundarium communicandi in 
Paschate impleri amplius non valeat, non cessat implendum 
praeceptum principale communicandi semel in anno. Et quidem 
quamprimum, ut est securius ne oblivioni tradatur, et innuitur 
verbo : urget; licet iuxta aliquos sufficiat ut ante Pascha sequens 
fiat. 

d) Qui praevidet fore impediendum toto tempore Paschali, 
non tenetur praevenire. Imo nec praeveniendo satisfacit, quia 
tempus obligationis non est inceptum ; msi tamen licentiam 
anticipandi obtinuerit ab Ordinario loci. 

e) Qui, Paschate incepto, praevidet impedimentum pro ultimis 
diebus, tenetur communicare quamprimum. 

f) Qui omisit communionem in Paschate, sive omiserit ex 
peccato, sive inculpabiliter, adhuc tenetur communicare : et 
quidem si dispensatus fuerit ad differendum, tenetur tempore 
quod ipsi fuerit assignatum ; secus durante anno, saltem ante 
futurum tempus paschale. 

g) A Cone. Lat. IV praescriptum fuerat ut communio paschalis 
reciperetur a proprio sacerdote, i.e. a parocho eiusve delegato 
ac proinde in ecclesia paroeciali. Nunc autem dicitur can 859, $ 3: 
« Suadendum fidelibus ut huic praecepto satisfaciant in sua 
quisque paroecia. Et qui in aliena satisfecerint, curent proprium 
parochum de adimpleto praecepto certiorem facere ». Quod tamen 
non est extendendum ad sacerdotes, qui etiam antea satisfaciebant 
ubivis, celebrando. 


296. Animadversiones.— 1. « Perdurante mortis periculo, 
sanctum Viaticum secundum prudens confessarii consilium, 
pluries, distinctis diebus, administrari et licet et decet» can. 
864, $ 3- 


DE EUCHARISTIA 247 


2. « Sanctum Viaticum infirmis ne nimium differatur ; et qui 
animarum curam gerunt, sedulo advigilent ut eo infirmi plene 
sui compotes reficiantur » can. 865. Quae obligatio est ex genere 
suo gravis, 

3. «Obligatio praecepti communionis sumendae,quae impuberes 
gravat, in eos quoque ac praecipue recidit, qui ipsorum curam 
habere debent, i. e: in parentes, tutores, confessarium, institu- 
tores et parochum » can. 860. Obligatio evidenter est gravis. 

4. Puerorum prima communio in forma solemni, quae in 
nonnullis regionibus viget, per se reservatur parocho, atque illis 
institutis qui hospitatis ibi iuvenibus educandis dant operam 
(S. C. Ep. et Reg., 14 Mart. 1908). 


297. Principium IV. Eucharistia non est necessaria 
sub utraque specie omnibus fidelibus. — Est de fide 
ex Cone. Trid., sess. 21, c. 1 et can. 1 contra Hussitas, 
Lutherum, Calvinum, et Orientales schismaticos ; ita post 
Cone. Conste, sess. 13, quod statuit ut laici in sola specie 
panis communicarent. 


Constat ex uinversali Ecclesiae praxi : licet prioribus saeculis 
haec fuerit diversa, saepius tamen servabatur sola species panis, 
sicut pro infirmis, tempore persecutionis, monachis in solitu- 
dinibus ; imo in publicis conventibus aliquando sub una specie 
tantum distribuebatur communio; item in missa praesanctificato- 
rum, quae dieParasceves celebratur, apud Graecos vero pluries in 
hebdomada toto tempore Quadragesimae durante, E contra ali- 
quando ministrabatur sola species vini, uti infantibus post Bap- 
tismum, vel, urgente necessitate, etiam infirmis. 


Neque obstant verba Christi, Ioh. VI, 54 : Nisi manducaveritis 
carnem Filii hominis et biberitis eius sanguinem, non habebitis vitam 
in vobis.— Nam t? particula et, licet de se sit copulativa, saepe 
tameq in Scripturis sumitur disjunctive, v. g. Exod. XXI, 15, 
ubi hebraice habetur et pro aut; et Act. IIT, 6, ubi Petrus ad 
claudum quem sanavit, dixit : « Aurum et argentum non habeo », 
ubi illud significare voluit, ait Benedictus XIV, sibi neque esse 
aurum neque argentum. 20 In verbis Christi autem sumenda 
est pro vel ; nam, ur argumentatur C. Trid., sess. 21, c. 1 : Qui 
dixit : « Nisi manducaveritis... », dixit quoque : « Si quis mandu- 
caverit ex hoc pane vivet in aeternum. » Et qui dixit : « Qui 
manducat meam carnem et bibit meum sanguinem habet vitam 
aeternam », dixit etiam : « Panis quem ego dabo caro mea est 
pro mundi vita. » Et denique qui dixit : « Qui manducat meam 
carnem et bibit meum sanguinem, in me manet et ego in illo », 
dixit nihilominus : « Qui manducat hunc panem, vivet in aeter- 
num. » 30 Quod particula et in verbis quae obiiciuntur debeat sumi 
disiunctive, praeter allatam sententiam : Qui manducat meam 
carnem vivet in aeternum, quae falsa furet, si sumeretur copu- 
lative, manifeste tradit Paulus,! Cor. XI, 27: « Itaque quicumque 
manducaverit panem hunc vel biberit calicem Domini indigne, 
reus erit corporis et sanguinis Domini ». 


—. 

298. Principium V. Communio si spectetur ex parte 
sacramenti, convenit quod sumantur corpus et san- 
guis ; si vero spectetur ex partesumentium qui debent 
sumere cum summa reverentia et cautela, melius 
indicavit Ecclesia ut non sumatur sub utraque specie, 


Primum constat ex eo quod in utraque specie consistit per- 
fectio sacramenti (n. 207), et ideo quia ad sacerdotem pertinet 
hoc sacramentum perficere, nullo modo debet corpus sumere 
sine sanguine. 

Secundum patet ex Cone. Trid. quod asserit, sess. 21, c. 3 et 
can. 2., Ecclesiam ita egisse ob graves et iustas causas. Causae 
autem recenseri possunt : 

i? Ne sanguis Chris’! in terram funderetur, praesertim in 
magno communicantium concursu. 

20 Cum s. Eucharistia aegrotis praesto esse debeat, timendum 
est ne, si diutius species vini asservaretur, acesceret. 

3? Ut servaretur uniformitas in hoc sacramento unitatis : sunt 
enim multi abstemii qui a vino abhorrent , sunt alii qui repugnant 
ex eodem calice bibere post sordidos, foetidos, etc. 

4? In pluribus regionibus maxima est vini penuria. 

5? Ad convellendam duplicem haeresim : unam quae negabat 
sub qualibet specie totum Christum contineri; alteram Hussi- 
tarum, quam adoptarunt Protestantes, quae damnabat ut sacri- 
legii reos qui unam tantum speciem sumebant. 

Mutatio in modo communicandi facta est consuetudine, quae 
ab Ecclesia fuit approbata. Apud Graecos et quosdam Orientales 
communio sub utraque specie adhuc est in usu durante missa. 


299. Corollarium. — Ex eo quod Eucharistia non sit 
necessaria sub utraque specie, concludi debet cum Cone. 
Trid., c. 3, «nulla gratia, necessaria ad salutem, eos 
defraudari, qui unam speciem solam accipiunt ». 

At Eucharistia sub una specie, non solum fidelibus 
nullam defraudat gratiam ipsis ad salutem necessariam ; 
verum per se producit eamdem gratiam ac sub duplici 
specie, ut dictum est n. 207. Per accidens tamen potest 
producere maiorem, scii, vel quia species diutius pçr- 
durant, vel propter maiorem devotionem illius qui s. san- 
guinem sumit. 

Infunditur gratiae habitualis augmentum, ipso momento 


sumptionis panis ; nec tamen altera species inutilis est, propter 
maiorem scii, significationem passionis. 


3??^. Animadversio. — Certis in casibus licitum est laicis 
sumere speciem vini 


i? Si sit periculum ne profanetur. 

2? Si sacerdote post sumptionem corporis defuncto, non adsit 
alter sacerdos qui speciem vini remanentem consumat. 


3? Si sanguinem effusum sacerdos lambere recuset. 
4? Ex privilegio. 


Non tamen, in Ecclesia latina, ad sumendum viaticum (can. 
852), ut communiter docent theologi conformiter ad dicta n. 284. 


Sectio B. 


DE SACRIFICIO EUCHARISTIAE. 


S. Th. Il-Il, q. 85 et q. 86, a. 1 ; I-II, q. 102, a. 2, 3, 4; ITI, q. 22, a. 2; 
q. 47,a. 1; q. 48, a. 3 ; q. 49. 


301. Alia est ratio sacramenti, alia sacrificii. — 
Licet in Eucharistia eadem sit res contenta et oblata, 
multipliciter tamen differt ratio sacramenti et sacrificii : 

i? Sacramentum consistit in re permanente, etiam sub 
una specie ; sacrificium in actione transeunte : oblatione 
et immolatione Christi sub utraque specie. 


2? Sacramentum per se et primario ordinatur ad sancti- 
ficationem nostram cuius est causa efficiens; sacrificium 
ad reddendum Deo cultum, quod potest esse causa impe- 
tratoria beneficiorum a Deo obtinendorum L 

30 Sacramentum sumentibus est causa meriti ; sacri- 
ficium non merendi tantum sed satisfaciendi quoque 
efficaciam habet. 


40 Sacramentum ex opere operato prodest soli suscipienti, 
sacrificium celebranti et aliis. 


302. Sacrificium secundum nomen. — Sacrificium 
dicitur a sacrum facere, et ideo significat actum quo homo facit 
aliquid sacrum; unde 

i? in sensu /atissimo significat actum vel opus cuiuscumque 
virtutis factum in honorem Dei, et a virtute religionis imperatum, 
v. g. opera misericordiae vel obedientiae (Hebr. XIII, 15-16 ; 
Ps. L, 19) ; 

20 in sensu strictiore est omnis actus a virtute religionis elicitus, 
qui scii, non aliam bonitatem habet nisi quia fit in honorem Dei ; 
hoc sensu sacrificium internum (Ps. XLIX, 14 ; I Petr. II, 5, 9) 
quo anima seipsam offert Deo, magis est sacrificium quam exter- 
num : cultus enim exterior non est nisi expressio interioris ; 


i. Hinc S. Thomas, q. 79, a. 7 : « In quantum in ipso repraesentatur 
passio Christi qua Christus se obtulit hostiam Deo... habet rationem 
sacrificii ; in quantum vero in ipso traditur invisibilis gratia sub visibili 
specie, habet rationem sacramenti >. 

3? in sensu strictissimo et proprio est actus praecipuus cultus 
externi et publici ab omnibus aliis distinctus, solemnissimus et 
excellentissimus, quia perfectius testatur supremum Dei domi- 
nium et omnium plenam ab eo dependentiam j unde est sacrum 
facere per excellentiam (Os. VI, 6 ; I Reg. XVI, 2-5). 

Consequenter, per extensionem et improprie sacrificium etiam 
designat terminum actionis sacrificalis, scii, rem sacrificatam 
seu victimam, quatenus sacrificio sit Deo oblata et facta sacra ; 
Seu ipsum sacrum factum. 


303. Realis definitio sacrificii. — Sacrificium stricte 
dictum definitur : Oblatio externa rei sensibilis et permanentis 
per aliquam eius immutationem aut destructionem a sacerdote 
facta Deo ad testificandum supremum eius dominium et 
nostram subiectionem. In qua definitione indicatur : 


1? Genus ad quod sacrificium pertinet : oblatio, qua ali- 
quid offertur Deo deputandum qultui divino ; et quidem 
externa, quia pertinet ad cultum externum et publicum 
sic differt a devotione et sacrificio mere interno. 


2? Materia : rei sensibilis et permanentis ; sensibilis quidem, 
quia sacrificium est sensibile signum, cum ad significandam 
fiat internam mentis oblationem qua homo se Deo ut 
supremo domino offert ac subiicit ; permanentis quoque, 
quae scii, apta sit tum ad significandum dominium per- 
manens Dei in hominem et in totam creationem, tum ad 
repraesentanduip ipsum hominem qui seipsum tradit Deo. 


Per hoc oblatio differt ab adoratione, quia haec actionem 
transeuntem, v. g. genuflexionem, illa exhibet Deo rem perma- 
nentem, quae in sacrificio offertur ut vicaria substantiae nostrae 
sensibilis et permanentis ; unde intelligitur quare ad sacrificia 
praesertim adhibita fuere illa animalia et aliae res quae inserviunt 
homini eiusque sustentationi. 


3? Forma : per aliquam immutationem aut destructionem, 
qua scii. ad significandum supremum Dei in omnia domi- 
nium, res subtrahitur omni usui hominum atque totaliter 
et in perpetuum cedit in dominium Dei, ac ita tota conse- 
cratur Deo et fit sacra. 

Non requiritur a) ut immutatio semper habeatur per destructio- 
nem realem Seu physicam, sed potest sufficere aequivalens, quae 
scii, quoad formam exteriorem aut secundum aestimationem 
hominum in ratione significandi reali immutationi aequivaleat : 


sic res quae ad naturales usus redditur inepta, ut vinum effusum, 
vel in via ponitur destructionis, et quidquid destructionis fert 


» 

speciem ita ut aptum sit ad exprimendam significationem sacri- 
ficio propriam ; — b) nec requiritur necessario ut significetur 
destructio vitae humanae in honorem Dei : etiam oblatio alius 
rei quae tota consecratur Deo apta est ad significandum supre- 
mum Dei dominiqm nostramque totalem subjectionem, imo 
significatio immolationis vitae humanae per se minus congrua 
videri posset. Supposito tamen peccato, quo homo dignus est 
morte, ad placandum Deum offensum et peccatum expiandum, 
factum est ut in sacrificio propitiatorio victima vicaria vitae 
humanae destrueretur loco hominis ad significandam expiationem 
peccati. Ut notat S. Thomas, I-II, q. 102, a. 3, ad 3 : « per occisio- 
nem animalium significatur destructio peccatorum et quod ho- 
mines erant digni occisione pro peccatjs suis, ac si illa animalia 
loco eorum occiderentur ad significandam expiationem pecca- 
torum ». 

Destructione vel immutatione sacrificium ab omnibus aliis 
oblationibus distinguitur : in simplici oblatione res dum offertur 
manet integra, quamvis postea possit consumi ; in sacrificio 
ipsa oblatio formaliter fit per immutationem aut destructionem j 
unde S.Thomas, II-II, q.86, a. 1 : « nomen oblationis commune 
est ad omnes res quae in cultum Dei exhibentur, ita quod si 
aliquid exhibeatur in cultum Dei, quasi in aliquod sacrum quod 
inde fieri debet consumendum, et oblatio est et sacrificium ; si 
vero exhibeatur ut integrum maneat, divino cultui deputandum 
vel in usum ministrorum expendendum, erit oblatio, non sacri- 
ficium ». Item, paulo antea, q. 85, a. 3, ad 3: « Sacrificia proprie 
dicuntur quando circa res Deo oblatas aliquid fit, sicut quod 
animalia occidebantur et comburebantur (sacrificium cruentum), 
quod panis frangitur et comeditur et benedicitur (sacrificium 
incruentum). Et hoc ipsum nomen sonat, nam sacrificium dicitur 
ex eo quod homo facit aliquid sacrum. Oblatio autem directe 
dicitur, cum Deo aliquid offertur, etiamsi nihil circa ipsum fiat, 
sicut dicuntur offerri denarii vel panes in altari, circa quos nihil 
fit. Unde omne sacrificium est oblatio, sed non convertitur ». 


40 Causa efficiens scii, minister : a sacerdote. Ad expri- 
mendum sensum religionis publicum nomine societatis, 
requiritur persona publica, i. e. quae publica auctoritate 


gaudet, vel ab ipsa legitime deputatur ut pro omnibus vel 
nomine omnium agat. 


Ita antequam constituerentur civitates et regna, dum non 
erant nisi familiae et tribus, paterfamilias aut primogenitus 
quasi naturaliter indicabantur ad offerendum sacrificium ; postea 
et reges id quandoque fecerunt sicut Melchisedech ; at plerumque 
ad hoc designatj fuerunt ministri distincti : convenit enim ut in 
societate sint ministri a populo segregati, permanenter ad hoc 
instituti, qui vocantur stricto sensu sacerdotes ; quibus institutis, 
invalide talis actus sacrificii ah aliis tentaretur. Cum autem 
Christus constitutus fuerit caput omnium hominum, naturaliter 
sacerdos erat totius humanitatis. Quodsi ordinationem totius 
cultus sibi reservet Deus, uti factum est in ordine supernatural!, 

nullus alius sacrificium vel sacerdotium instituere potest (Hebr. 
V, 14). 


50 Finis sacrificii, tum finis cui: facta Deo, nam sacri- 
ficium est actus virtutis religionis ; tum finis qui : ad testis 
ficandum supremum eius dominium et nostram subtectionem. 


Ex eo quod in honorem Dei res destruatur aut immutetur, 
atque subtrahatur omni usui humano et tota tradatur et conse- 
cretur Deo, significatur plenum in cunctas res dominium Dei 
et omnium ab ipso dependentiam, imprimis dominium eius in 
esse et vitam hominis ad quem cunctae res fuerunt creatae. 


304. Animadversiones. — 1. Sacrificium est in genere 
oblationis, et tamen oblatio non est tota eius essentia : omne enim 
sacrificium est oblatio, sed omnis oblatio non est sacrificium- Hoc 
est specialis oblatio, quae simul est signum externum, nam « fit 
ad aliquid significandum : significat autem interius spirituale 
sacrificium quo anima seipsam offert Deo » (II-II, q. 85, a. 2). 
Unde est actio externa qua res tota consecratur Deo et fit sacra, 
ad significandam exterius totalem consecrationem nostrae mentis 
ad Deum.Oblatio se habet per modum generis, signum ad modum 
differentiae specificae. 

2. Hinc immutatio victimae qua consecratur Deo, non est mera 
conditio praerequisita ad oblationem sacrificalem, sed est ele- 
mentum eius constitutivum, quatenus oblatio sacrificalis fit 
per ipsam sacram immutationem, et haec sit quaedam realis 
oblatio et pragmatica donatio. 

3. Quapropter immutatio victimae nec est dicendum elementum 
quasi materiale in sacrificio, sed ipsum elementum formale quo 
praecise constituitur et ab omnibus aliis actibus religionis 
formaliter differt. 

Ad praecavendam aequivocationem, duplex omnino in illo 
distinguendum est formale elementum : aliud quo formaliter 
constituitur in ratione actus religionis, et hoc est intentio interna 
honorandi Deum seu sacrificium internum, sine quo cultus 
externus non esset nisi simulatio ; aliud quo formaliter consti- 
tuitur praecise ut sacrificium externum et non sit mera oblatio, 
aut adoratio, aut oratio vel alius actus religionis, et hoc est signum 
externum quo res immutatione quadam aut destructione tota 
dicatur Deo. 

4. Destructio tamen seu immutatio mere materialiter spectata 
non est sacra, sed si spectetur formaliter in quantum significatione 
spirituali informatur. Hinc quando occisio victimae praecedebat 
sacrificium, — ut quandoque contigit, — nec a sacerdote fiebat, 
qui victimam prius occisam offerebat Deo, duplex quidem erat 
actio materialis et physica, sed una tantum formaliter in ratione 
significationis, ex qua fiebat quod mactatio, ut a sacerdote prae- 
cepta vel ratam habita, iam esset sacra, et oblatio non mera 
oblatio sed vere sacrificalis. 

5. Cum sacrificium non aliam bonitatem habeat nisi ratione 
suae significationis, quia est signum interioris affectus quo homo 

se totum submittit Deo, hinc non est signum naturale quod illud 
ex natura sua significat, sed conventionale, unde requirit posi- 
tivam institutionem ; non tamen est mere arbitrarium, sed sym- 
bolicum, quia ex se habet aptitudinem ad repraesentandam 
nostram totalem ad Deum subtectionem. 


6. Hinc thurificatio, candelarum incensio, etc. non sunt sacri- 
ficium, tum quia etiam fiunt ab illis qui non sunt sacerdotes, 
tum quia non fuerunt institutae ad agnitionem supremi Dei 
dominii, sed ad augendam solemnitatem, ad excitandam fidem 
et devotionem, etc. (C. Trid., sess. 22, c. 5). 


7. Oblatio sacrificalis saepius vocatur immolatio. Haec vox in 
sensu proprio significat mactationem cruentam, quo sensu 
sumitur a S. Thoma, III, q. 83, a. 1; a Patribus tamen et Scho- 
lasticis, ut P.Lombardo et Alberto M., etiam adhibetur de sacri- 
ficiis incruentis, et tunc significat omnem actionem proprie 
sacrificalem seu immutationem sacrificii constitutivam, quo sensu 
loquitur ipsum Cone. Trid., sess. 22, c. 1 et 2. 


305. Diversae sacrificii species. — Omne sacrificium es- 
sentialiter et primario est latreuticum, quia fit in honorem Dei 
ad testificandum Deum esse primum principium, a quo homo 
totaliter dependet et quo est quidquid est. Ex quo consequitur 
a Deo ipsum habere quidquid habet, et expectare quidquid reci- 
piet, et si a Deo se avertat per peccatum, esse poena mortis 
dignum ; ad quae agnoscenda etiam possunt offerri sacrificia. 
Hinc ratione finis, sacrificium dividitur in /atreuticum (huldeoffer) 
quod specialiter offertur ad cultum Dei ; et eucharisticum (dank- 
offer) pro beneficiis acceptis ; et impetratorium (smeekoffer) pro 
beneficiis accipiendis ; et propitiatorium (zoenoffer' quod etiam 
specialiter fit ad placandum Deum offensum et peccatum repa- 
randum. 

In V. L. ratione formae et finis distinguebantur : holocaustum 
(brandoffer), quod totum comburebatur in honorem Dei et ideo 
erat sacrificium latreuticum et perfectissimum ; — hostia pro 
peccato (zondeoffer) aut pro delicto, quae magis specialiter offere- 
batur pro peccatis populi, in qua altera pars cedebat sacerdoti 
qui ideo dicebatur edere peccata populi ; — et hostia pacifica 
(vredeoffer) quae magis specialiter offerebatur pro beneficiis 
acceptis vel accipiendis, in qua tertia pars cedebat in usum 
offerentium (Lev. VI-VII). 

Ratione modi quo offeruntur, alia sunt sacrificia cruenta^ quae 
fiebant cum occisione victimae, v. g. sanguinis effusione, com- 
bustione, et in V. L. erant principalia ; alia incruenta, in V. L. 
accessoria, utpote quae offerebantur potius una cum cruento aut 
loco cruenti, quae fiunt sine morte victimae, v. g. fractione 
aut combustione rei solidae, effusione liquidi (Lev. I-II), missione 
in desertum, etc. 


306. Omnibus sacrificiis successit, tamquam emi- 
nentius, unum sacrificium Novae Legis : immolatio 
Christi quam consummavit in passione et morte 

crucis! (Mt. XXVI, 53 ; Ioh. XVIII, 6). In quo sacrificio : 


o 


i? Victima est Filius Dei caro factus ut substitueretur 
pro hominibus (Hebr. II, 11,17 ; I Tim. II, 5, 6 ; Rom. V ; 
Eph. V, 2), atque ipsa unione hypostatica sanctificatus et 
consecratus hostia in aeternum. 


20 Forma non tam est materialis occisio quam volun- 
taria depositio animae et dispositio propriae vitae, in hono- 
rem Dei facta, et externe manifestata in libera permissione 
mortis ; ita quod Christi humana natura, « cum in passione 
oblata est Deo, sanctificata novo modo fuerit, scii, ut 
hostia actualiter tunc exhibita » (IIL, q. 22, a. 2, ad 3). 


30 Minister: non sunt ipsi occisores, sed Christus qui 


mortem inferre, dum impedire potuit, voluntarie admisit 
(Ioh. X, 17, 18). 


40 Valor, scii, honor Dei, meritum et satisfactio, est 
infinitus. 


Itaque sacrificium Christi ab antiquis sacrificiis valde differt : 

i? dignitate qua infinite ab iis distat : a) ex parte offerentis qui 
est Filius Dei homo factus, et b) ex parte rei oblatae quae est 
eius corpus et sanguis ; 

2? fine, quia offertur simul ad quadruplicem finem j 


39 efficacia : non tantum valet ex opere offerentium hominum, 
sed intrinseca dignitate semper est àcceptabile Deo quem 
infallibiliter honorat, unde ex opere operato non tantum tollit 
immunditiam legalem, sed quantum est de se etiam infallibiliter 
impetrat gratiam ; 

4? perfectione et stabilitate, quia nullum aliud praefigurat, 
annuntiat et praeparat, sed ipsum ab omnibus aliis praefiguratur, 
quae proinde, ipso accedente, cessare debebant (C. Trid., sess. 
22, c. D. 

Erant in antiqua lege hostiae multiplices, transeuntes ac valoris 
mere relativi ; hostia Novae Legis est una, perpetua et valoris 
absoluti, utpote infinitae dignitatis ac semper grata et accepta Deo. 

Nunquam ergo erit novum sacrificium, meritorium aut pro- 
pitiatorium, quia Christus satisfecit pro peccatis omnium et 
omnibus meruit gratias salutis. 


307. Sacrificium Novae Legis cruente consum- 
matum in cruce, est in sacramento Eucharistiae 


i. Oblationem crucis esse verum et prpprie dictum sacrificium 
constat ex doctrina Apostcli, ad Eph. V, 2 ; ad Hebr. VII, 26-27 ; IX, 
25, 28 ; X, 10, 14, 18, ex universali et constanti fide, et ex C. Trid., sess. 
22;:6. 1, 

perpetuo offerendum, tum ad Dei dominium agnos,- 
cendum, tum ad merita et satisfactiones crucis 
applicandum. — Haec est doctrina catholica quam ita 
proponit Cone. Trid., sess. 22, c. 1 et 2: 


lesus Christus « Deus et Dominus noster, etsi semel seipsum 
in arca crucis, morte intercedente, DeO Patri oblaturus erat, ut 
aeternam illic redemptionem operaretur : quia tamen per mortem 
sacerdotium eius extinguendum non erat, in coena novissima, 
qua nocte tradebatur, ut dilectae sponsae suae Ecclesiae visibile, 
sicut hominum natura exigit, relinqueret sacrificium, quo cruentum 
illud semel in cruce peragendum repraesentaretur, eiusque memoria 
in finem usque saeculi permaneret, atque illius salutaris virtus 
in remissionem eorum, quae a nobis quotidie committuntur, 
peccatorum applicaretur ; sacerdotem secundum ordinem Melchi- 
sedech se in aeternum constitutum declarans, corpus et sanguinem 
suum sub speciebus panis et vini Deo Patri obtulit, ac sub earumdem 
rerum symbolis Apostolis, quos tunc Novi Testamenti sacerdotes 
constituebat, ut sumerent, tradidit, et eisdem eorumque in 
sacerdotio successoribus, ut offerrent, praecepit per haec verba : 
Hoc facite in meam commemorationem, uti semper Catholica 
Ecclesia intellexit, et docuit. Nam, celebrato veteri Pascha, quod 
in memoriam exitus de Aegypto multitudo filiorum Israel 
immolabat, novum instituit Pascha, seipsum ab Ecclesia per sacer- 
dotes sub signis Visibilibus immolandum in memoriam transitus 
sui ex hoc mundo ad Patrem, quando per sui sanguinis effusionem 
nos redemit eripuitque de potestate tenebrarum et in regnum 
suum transtulit. 


...Et quoniam in divino hoc sacrificio, quod in Missa peragitur, 
idem ille Christus continetur et incruente immolatur, qui in ara 
crucis semel seipsum cruente obtulit, docet s. Synodus, sacrificium 
istud vere propitiatorium esse, per ipsumque fieri, ut, si cum vero 
corde et recta fide, cum metu et reverentia, contriti ac poenitenteS 
ad Deum accedamus, misericordiam consequamur, et gratiam 
inveniamus in auxilio opportuno. Huius quippe oblatione 
placatus Dominus, gratiam et donum poenitentiae concedens, 
crimina et peccata etiam ingentia dimittit. Una enim eademque 
est hostia, idem nunc offerens sacerdotum ministerio, qui seipsum 
tunc in cruce obtulit, sola offerendi ratione diversa. Cuius equidem 
oblationis cruentae, inquam, fructus per hanc uberrime perci- 
piuntur : tantum abest ut illi per hanc quovis modo derogetur ». 


308. Sacrificium eucharisticum seu altaris defi- 
nitur : Sacrificium incruentum Novae Legis, — in quo 
corpus et sanguis Christi sub speciebus panis et vini, — 
mystica immolatione, — per legitimum | Christi ministerium 
offeruntur Deo, ad recognoscendum supremum eius domi- 
nium, nobisque merita sacrificii crucis applicanda. — Jn qua 

definitione successive indicantur omnia elementa sacrificii: 
materia, forma, minister, et finis. 

Definitionem esse realem probabitur toto decursu 
tractatus 1. 


Sacrificium incruentum altaris vocari solet missa. Vox proba- 
biliter derivatur a verbo mitto, ita ut idem Sit ac missio ; hoc 
nomine autem appellatur hoc sacrificium a dimissione quarum- 
dam personarum, quae vel sacrificio interesse prohibebantur 
(missa catechumenorum), vel eidem interfuerunt (missa fidelium). 
Etiam dicitur sacrum, eo quod res oblata sit sacratissima, vel 
potius eo quod sit actio sacra per excellentiam ; graece appel- 
latur uvorayo yía i. e. initiatio, peractio mysterii ; Aarpeía i. e. 
cultus servitutis ; :epovpyía i. e. sacrificium, victima ; 0voía 
i. e. immolatio ; praesertim  A4errovpyía i. e. cultus publici 
officjum. 


309. Divisio materiae tractandae. — Materia divi- 
ditur in duas partes : prima agit de ipso Missae sacrificio ; 
altera de praeceptis ad sacrificium pertinentibus. 

In ia parte : de ipso sacrificio eucharistico dicitur : 

i? de existentia sacrificii ; 

20 de materia sacrificii ; 

3? de forma sacrificii : a) de actione qua offertur, b) de 
modo quo offertur; 

4? de ministro sacrificii : a) de ministro principali, 
b) de ministro secundario celebrationis, c) de ministro 
distributionis ; 

50 de fine et effectibus sacrificii : a) de variis effectibus, 
b) de modo quo producuntur, c) de iis quibus effectus 
obveniunt, d) de iis pro quibus sacrificium offerri potest, 
e) de valore et quantitate effectuum. 


I. De sacrificio eucharistico cfr. S. Thomas, III, q. 82-83 cum comm. 
Caietani, Iohannis a S. Thoma, Billuart, et alia opera pro sacramento 
Eucharistiae iam recensita (p. 162, n. 1); ulterius haec specialia : 
Pasqualigo, De Sacrificio N. Legis; Benedictus XIV, De SS. Missae 
Sacrificio; 'Thalhofer, Das Opfer des A. und N. Bundes; Lambrecht, 
De SS. Missae Sacrificio; Schwane, Die Eucharistische Opferhandlung; 
Renz, Die Geschichte des Messopfers-Begriff; Gihr, Das H. Messopfer, 
dogm. U. ascet. erklart; Brouwer, Het H. Misoffer, of liturg. verklaring; 
Dom Vendeur, La $'-- Messe; Guilleaume, Le S. Sacrifice de la Messe; 
Simons, Le sacrifice parfait et universel de la loi nouvelle; Lamiroy, 
De essentia s. Missae sacrificii; de la Taille, Mysterium Fidei, Bittre- 
mieux, De nota destructionis in sacrificio Missae; Lepin, L'Idée du 
Sacrifice de la Messe d'aprés les théologiens. 

In 2a parte agitur de praeceptis pertinentibus ad sacri- 
ficium, scii. 

i? de obligatione celebrandi sacrificium : a) ex sacer- 
dotio, b) ex officio, c) ex beneficio, d) ex stipendio, e) ex 
praecepto obedientiae aut voto ; 

20 de requisitis ad ministrationem. 

Accedit appendix de caeremoniis, ritibus, aliisque prae- 
ceptis ad celebrationem Eucharistiae et dispensationem 
pertinentibus. 


PRIMA PARS. 
DE IPSO SACRIFICIO EUCHARISTICO. 


QUAESTIO PRIMA. 


DE EXISTENTIA SACRIFICII. 


310 Status quaestionis. — Missam vere esse sacri- 
ficium, praeter Albigenses, negarunt Novatores Omnes, 
non solum ii qui negabant praesentiam realem, uti Sacra- 
mentarii, Calvinistae et multi Anglicani, sed etiam qui 
eam retinebant, ut Luther cum suis. 


Nullum enim admittunt sacrificium, nisi spirituale bonorum 
operum, atque dicunt Christum non instituisse nisi signum seu 
nudam commemorationem sacrificii in cruce peracti, aut meram 
coenam in qua nobis se tradit manducandum. Critici autem 
liberales, ulterius progressi, ipsam negant historicitatem insti- 
tutionis Eucharistiae, uti iam diximus,n.239, B. Imo Modernistae 
dicunt doctrinam sacrificii crucis non esse evangelicam sed 
paulinam, atque coenam Christianam paulatim indolem actionis 
assumpisse liturgicae (prop. 38, 45, 49). Atque quidam catholici, 
ut Renz et praesertim Wieland, cuius opera in Indicem relata 
sunt 2 ian. 1911, dixerunt per duo fere saecula Ecclesiae latuisse 
notionem sacrificii et ex influxu paganismi notiqnem sacrificii 
applicatam fuisse apud Irenaeum. E contra nostris diebus, inter 


Anglicanos, Ritualistae et praesentiam realem et veritatem sacri- 
ficii eucharistici rursus admittunt. 


Doctrina autem catholica statuit in Missa celebrari 
verum et proprie dictum sacrificium, quod simul est es- 
sentialiter repraesentativum sacrificii crucis, non tamen 
meram huius imaginem, repraesentationem aut comme- 
morationem. 

311. Thesis. Celebratio Eucharistiae est verum et 
proprie dictum sacrificium Novae Legis. — Est de 
fide ex Cone. Trid., sess. 22, c. 1, can. 1 et 2. 

Probatur : 

A. Ex Scripturis: i? Ex vaticinio Malachiae I, 10-11 
«Non est mihi voluntas in vobis, dicit Dominus exer- 
cituum ; et munus non suscipiam de manu vestra. Ab ortu 
enim solis usque ad occasum magnum est nomen meum 
in Gentibus, et in omni loco sacrificatur et offertur nomini 
meo oblatio munda ». 

Ad quae verba notandum venit a) occasionem huius prophetiae 
fuisse sacerdotes malos, qui, tempore prophetae, sacrificia sua 
neglexerunt, contempserunt et polluerunt, quos increpat verbis 
adductis ; b) verba : sacrificatur et offertur esse praesentis temporis 
et tamen significare futurum, secundum morem prophetarum 
qui tam certi sunt de futuris ut ea tamquam praesentia describant, 
atque absque respectu temporis, ea veluti praesentia vident ; 
C) verba : sacrificatur et offertur oblatio munda, vi vocis hebraicae 


atque usu Scripturae designare sacrificium proprie dictum, ac 
praesertim incruentum. 


Praedictis verbis propheta annuntiat sacrificia ludaeorum 
esse abolenda, iisque substituendum esse novum atque 
verum et proprie dictum sacrificium ; quod non potest 
esse aliud ac sacrificium eucharisticum. 

Et quidem : a) Annuntiatur sacrificium novum, nam cultui 
hebraico opponitur alius cultus oblatione munda in Omni 
loco Gentium reddendus, et hic praecise est ratio cur Deus 
munus sacerdotum ludaeorum non suscipiat : ab ortu 
enim solis... ; ergo sacrificium ludaeorum displicet Deo 
non solum ratione offerentium sed ratione ipsius sacrificii, 
et ideo est abolendum, 

b) Est sacrificium proprie dictum, tum quia voces hebraicae 
id significant, tum quia opponitur proprie dictis, quibus est 
substituendum, sacrificiis, tum quia sacrificium improprie 
dictum seu spirituale non est novum sed est in usu omnium 
temporum ; unde é in c. III iam designantur ministri 
qui illud sunt oblaturi et de quibus specialem curam 
habebit Dominus (coll. Is. LXVI, 18): 

c) Non aliud esse potest quam sacrificium eucharisticum : 
non enim est sacrificium aaroniticum, quia non est novum 
et praecise dicitur reprobandum; non sacrificium paganum, 

cum prophetae eiusmodi sacrificia abhorrean ; non sacri- 
ficium crucis quod semel tantum oblatum non offertur 
in omni loco nec apud Gentes. Ergo est sacrificium eucha- 
risticum cui soli perfecte conveniunt characteres sacrificii 
annuntiati : est enim novum, universale, mundum, a sacer- 
dotio diverso offerendum, ex quo magna glorificatio nominis 
Dei in omnibus Gentibus procedit. 


Confirmatur : 1" ex interpretatione Patrum ab initio Ecclesiae : 
Didaché, 14 ; lust. dial. 41 ; Iren. adv. haer. IV, 17 ; Tertul. 
adv. lud. 5 ; Euseb. dem. ev. I, to ; Chrys. adv, lud. V, 12 ; 
Aug. de Civ. D. XVIII, 35 ; loh. Dam. de F. orth. IV, 14 ; 


2? ex authentica interpretatione ipsius Cone. Trid., sess. 22, 
c. i, quod de sacrificio missae dicit : « Haec illa munda oblatio 
est, quae nulla indignitate, aut malitia offerentium inquinari 
potest, quam Dominus per Malachiam nomini suo quod magnum 
futurum esset in gentibus, in omni loco mundam offerendam 
praedixit ». 


2? Ex psalmo CIX, 4, explicato in ep. ad Hebr. V, 5, 6 : 
« Christus non semetipsum clarificavit ut pontifex fieret, 
sed qui locutus est ad eum : Filius meus es tu, ego hodie 
genui te ; quemadmodum et in alio loco dicit : Tu es 
sacerdos in aeternum secundum ordinem Melchisedech » 


Ad quae notandum : a) sacerdotium alicui conferri in ordine 
ad sacrificium, atque per se et primario respicere sacrificium, 
ut testatur epistola, V, 1 : « Omnis pontifex ex hominibus as- 
sumptus, pro hominibus constituitur in iis quae sunt ad Deum 
ut offerat dona et sacrificia pro peccatis » ; b) Christum dici 
sacerdotem, non secundum ordinem Aaron, sed secundum 
ordinem, i. e. secundum similitudinem, modum, ritum Melchi- 
sedech, qui, testante Gen. XIV, 18, protulit panem et vinum ; 
c) Christum dici sacerdotem in aeternum, ac proinde aliquo modo 
permanere eius sacrificium. 


De Christo itaque annuntiantur tria : a) eum oblaturum 
esse verum sacrificium, cum sit sacerdos ; b) esse sacer- 
dotem secundum ordinem seu ritum Melchisedech ; c) esse 
sacerdotem in aeternum et ideo eius sacrificium semper 
duraturum. Atqui Christus secundum ritum Melchisedech 
sacrificium offerre non potuit nisi in ultima coena, quando 
corpus sub speciebus panis et vini posuit, et hoc quotidie 
in Eucharistia renovatur ex praecepto Christi mandantis 
Hoc facite in meam commemorationem. Ergo Eucharistia 

verum est sacrificium ; quodsi non esset, Christus non esset 


vere, ut sacerdos, seu in sacerdotio, secundum ordinem 
Melchisedech. 


Confirmatur : i? Licet sub aliis etiam rationibus Melchisedech 
typum gesserit Christi, et quia rex simul et sacerdos, et quia 
vi nominis est rex iustitiae, et quia erat rex Salem i. e pacis, 
et quia in Scriptura apparet « sine patre, sine matre, sine genea- 
logia, neque initium dierum neque finem vitae habens » et ita 
perennitatem Christi sacerdotis praefiguret, atque talibus conside- 
rationibus solis epistola ad Hebraeos attenderit, non tamen per 
hoc esset Christus formaliter sacerdos secundum ordinem 
Melchisedech. 


2? Unde Patres de Eucharistia intelligunt Christi sacerdotium 
secundum Melchisedech : Cypr. ep. 63 ; Cl. Al. strom. IV ; 
Euseb. dem. ev. V, 3 ; Lib. de Sacr. V, 1 ; Chrys. et Theodor, 
in ep. ad Hebr. ; Ambr. de myst. VIII, 16; Hier. ep. 73 ; Aug. 
de Civ. D. XVI, 22 ; XVIL 20 ; XVIII, 35 ; ep. 177, n. 12. 

3? Et ita declarat Cone. Trid., sess. 22, c. 1. 

Intelligitur autem in ep. ad Hebr. nop fieri mentionem sacrificii 
Melchisedech, cum scopo intento nullatenus poterat inservire, 
qui erat probandi excellentiam sacerdotii eius super sacerdotium 
leviticum : sacrificia enim aequalia, imo excellentiora, utpote 
cruenta oiferebant sacerdotes aaronici. 


30 Ex verbis, institutionis, Le. XXII, 17-20 ; I Cor. XI, 


24-25 : « Hoc est corpus meum quod pro vobis datur 
(al. tradetur)... Hic est calix novum testamentum in 
sanguine meo qui pro vobis fundetur » ; vel Mc. XIV, 


22-24 et Mt. XXVI, 26-28 : « Hoc est corpus meum... 
Hic est sanguis meus novi testamenti, qui pro multis 
effundetur », et addit Mt. « in remissionem peccatorum ». 


Circa quae notandum : a) verba : dari aut tradi et effundi pro 
vobis aut multis, i. e. in vestri aut multorum beneficium, ex usu 
recepto verum significare sacrificium ; — b) verba : qui pro vobis 
effundetur, apud Lucam et Paulum, non referri grammatice ad 
sanguinem sed ad calicem, quod patet ex graeco, ita ut sensus 
sit : hic calix effunditur ; ubi per metonymiam pqnitur continens 
pro contento ; unde sensus est effundi sanguinem quatenps est 
in calice aut relationem habet ad calicem, vel sanguinem in calice 
relationem habere ad effusionem ; — c) verbum : effundetur in 
textu graeco poni in praesenti: effunditur, sicut in praesenti est : 
datur, traditur; ita ut obvie intelligatur de traditione et effusione 
praesenti, quamvis etiam possit intelligi de proxime futura. In 
primo casu directe affirmatur corpus nunc tradi et sanguinem 
nunc effundi, et poni in statu immolationis quae realiter consum- 
metur in cruce quam mystice adumbrat ; in altero casu directe 
significatur corpus tradendum et sanguis fundendus in cruce, 

quae tamen iam exhibentur sub ratione corporis traditi et san- 
guinis effusi. 


In institutione itaque Eucharistiae Christus sub speciebus 
panis et vini corpus et sanguinem suum in externo statu 
immolationis, nempe corporis traditi et sanguinis effusi, 
posuit et obtulit pro nobis in remissionem peccatorum. 
Atqui traditio corporis et effusio sanguinis pro aliis in 
remissionem peccatorum manifeste declarant sacrificium. 
Ergo positio corporis et sanguinis Christi sub speciebus 
in statu immolationis declaratur esse sacrificium. lamvero 
idem quod in coena factum est iussit Christus facere in 
perpetuum, dicens : Hoc facite in meam commemoratio- 
nem. Ergo celebratio Eucharistiae est instituta a Christo 
in perenne sacrificium. 


Confirmatur : i? ex eo quod Christus coenam substituerit 
paschae iudaicae, et sanguinem N. T. sanguini effuso in confir- 
mationem foederis antiqui (Ex. XXIV, 8) ; 


20 ex interpretatione Patrum, v. g. Cypr. ep. 63; et Cone. 
Trid., sess. 22, c. 1. 


40 Ex usu Ecclesiae primitivae. 


Positive indicatur Act. XIII, 2 : Ministrantibus illis (gr. yei- 
TOUpxobvtOV) i. e. cultum sacrificalem  exhibentibus ; item 
I Cor. X, 18-20, ubi opponitur calix et mensa Domini calici et 
mensae daemoniorum, i. e. sacrificiis daemoni oblatis, ut constat 
ex voce Ovoia (v. 18) quae indicat verum sacrificium ; pariter 
insinuatur ad Hebr. XIII, 10; — negative autem constat ex 
eo quod post Christum alia omnia cessarunt sacrificia. 


Facta ex scripturis argumenta singula non semper sufficientem 
praebent, certitudinem, sed omnia simul. 


B. Ex Traditione, quae manifeste constat e Patribus, 
Liturgiis, ac decretis Ecclesiae. 


1° Initio Patres testantur Eucharistiam verum esse sacrificium: 
Did. 14 et 15 ; lust. dial. 41, 70, 117 ; Iren. adv. haer. IV, 17 ; 
Tert, de or. 19 ; HippoL in Cant. Ill, 4 ; Cypr. ep. 63 ; Orig. 
hom.9, inLev.; c. Cels. VIIL33; Chrys. hom.17in Hebr.; Eus. 
dem. ev. I, to ; Cyr. Hier. cat. X XIII, 7-10 ; Gr.Nys. or. cat. 18 ; 
item Liturgiae in quibus passim occurrunt voces : oblatio, 
immolatio, sacrificium, hostia. Hoc sacrificio dicunt, omnia 
sacrificia consummari, atque (impleri prophetia MMalachiae, 
eiusque antitypum esse sacrificium Melchisedech ; ut iam 
diximus supra. 

2? Aliquatenus rationem sacrificii explicant Iren. adv. haer.IV, 
18 ; Orig. c. Cels. VI-VIII ; Hippol. in anaph.; Cypr. ep. 63 ; Gr. 
Naz.or. 4 et ep. 171; Gr. Nys.in Ch.res.or. l,atque insistunt in 
eo quod consecratione panis et vini Deo offeruntur corpus et san- 
guis Christi olim pro nobis in cruce traditi ; cuius mortis memoria 
sic semper apud fideles renovatur, ita ut sacrificium totum sit 
in oblatione victimae olim morti traditae, qua mors vivide re- 
praesentatur. 


3? Magni Patres : Ambr. in Le. I, 28 ; de Off. I, 48 ; in Ps. 
XXXVIIL 25 i Chrys. de Sacerd. III, 4 ; Aug. ep. 98 ; ep. ad 
Bonif.; Greg.dial.IV, 58, plenius exponunt rationem sacrificii ac 
repraesentationis sacrificii crucis ; ad quod saepe utuntur verbis 
«immolationis in sacramento » ; quibus non quidem intelligunt 
sacrificium mere symbolicum ac nude repraesentativum, sed 
symbolicum simul et reale, et realiter continens id cuius est 
figurativum. 


40 Quae doctrina sacrificii eucharistici etiam invenitur apud 
Ecclesias orientales separatas, atque pluries fuit authentice ab 
Ecclesia confirmata : ita ab Innoc. Ill in prof. fid. pro Wald. ; 
a Cone. Lat. IV, c. x ; in Cone. Lugd. II, prof. fid. Mich. Pal. ; 
atque prof. fid. Pii IV, Greg. XIII et Bened. XIV. 


C. Ratione : Sacrificium est ex iuris naturalis praecepto 
offerendum (II, n. 693), unde nulla unquam fuit natio aut 
religio sine sacrificio ; ergo in vera religione a Christo 
fundata oportet esse sacrificium offerendum. Nullum 
autem esset, nisi celebratio Eucharistiae esset sacrifi- 
cium. 


Unde et in illa omnes verificantur conditiones sacrificii, uti 
sumus ostensuri. 


312. Obiiciunt Protestantes : ex ep. ad Hebr. unum esse 
sacerdotem Christum (VII, 23-25) ; atque pariter unum sacri- 
ficium (VII, 27 ; X, 12-14). Ergo in N. L. non est nisi unum 
sacrificium crUcis. 

Resp. : Ad xm, dist. : non est nisi unus sacerdos principalis, 
conc.; non est nisi unus ministerialis, nego: apostoli et eorum 
successores sunt enim ministri Christi et dispensatores myste- 
riorum Dei (I Cor. IV, 1), qui sacrificium offerunt ex praecepto 
Christi iubentis : Hoc facite in meam commemorationem (ib. 
XI, 24). 

In ep. ad Hebr. excluduntur sacerdotes qui se succedunt eo 
modo quo sacerdotes levitici, ita quod sint ab invicem indepen- 
dentes, aequales, et nomine proprio offerentes ; non autem 
sacerdotes secundarii et ministeriales, essentialiter subordjnati 
et dependentes, atque vicarii Christi sacerdotis in aeternum qui 
ipsorum utitur ministerio. Unde in eadem ep. innuitur sacri- 
ficium altaris (XIII, 10). 

Ad 2m dist. : non est nisi unum sacrificium simpliciter et quoad 
substantiam, conc.; non est nisi unum quoad modum offerendi 
et secundum quid, nego. 

Unum est sacrificium N. L. ita ut non erit nova victima nec 
nova realis immolatio, quia una sua immolatione crucis Christus 
infinitum acquisivit meritum atque pro peccatis abunde satisfecit. 
Unde nunquam erit novum sacrificium de se propitiatorium ; 
sed nihil impedit quominus eadem hostia rursus offeratur in 
sacrificium laudis et adorationis, quod essentialiter est rememo- 
rativum et applicativum meritorum et satisfactionum crucis. 
Secundum ep. ad Hebr. repetenda sunt sacrificia V. L., utpote 
in se insufficientia et inefficacia ad condignam satisfactionem ; — 
satisfactione autem plus quam sufficiente praestita per realem 
immolationem infinitae virtutis et perpetuae efficaciae, non 
amplius ad satisfaciendum est offerendum sacrificium, quasi 
in supplementum sacrificii peracti, at nihil impedit quominus 
immolatio eiusdem hostiae symbolice renovetur in signo, ut 
fructus ipsius nobis proveniat ac magis magisque applicetur. 


QUAESTIO SECUNDA. 
DE MATERIA SACRIFICII SEU RE OBLATA. 


S. Th. Ill, q. 83, a. i ; q. 82, a. 4 3 q. 79, a. 7. 


313. Thesis. Victima est Filius Dei secundum 
naturam humanam ipsi soli propriam, et quidem 
i° corpus et sanguis Christi, 2° quatenus sunt sensi- 
bilia per species panis et vini. — Certum est ex perpetua 


praedicatione Ecclesiae et ex Conc. Trid., sess. 22, c. 1 et 2. 

Probatur ia pars: Hostia est ipse Christus, seu potius 
corpus et sanguis Christi. 

1° Ex verbis Christi instituentis et declarantis in hoc 
sacramento esse corpus suum quod frangitur seu traditur, 
ac sanguinem suum qui effunditur, seu esse veram hostiam, 
in remissionem peccatorum. 

20 Ex traditione quae constat; ex modo loquendi Patrum, 
Liturgiae et Conc. Tridentini. 


Patres et Conchium id docent, tum implicite unum et idem 
dicendo sacrificium missae et crucis, tum explicite asserendo in 
missa Christum offerri ipsum,aut eius corpus et sanguinem; quod 
etiam faciunt Liturgiae. 


3? Ratione: a) Eadem est hostia in missa et in cruce, 

in qua Christus obtulit corpus suum et sanguinem ; b) con- 
gruit perfectioni Ecclesiae ut offerat Deo id quod est maius 
et excellentius in ea : de melioribus bonis enim sacrificium 
fieri consuevit; melius autem et perfectius in Ecclesia est 
corpus ef sanguis Domini. 


Probatur 2a pars : Est Christus sub speciebus panis et vini ; 
nam : 


1. Christus sacrificium illud sub speciebus panis et 
vini instituit. 

2. Christus est sacerdos secundum ordinem Melchi- 
sedech, offerentis panem et vinum ; quod verum non esset 
nisi offerret seipsum sub panis et vini specie. 


3. Nulla actio nostri attingit Christum in propria specie 
existentem. 


4. Res oblata debet esse sensibilis ; sed corpus et sanguis 
Christi non sunt sensibilia nisi per species panis et vini. 


Species tamen non sunt pars rei oblatae, ut quidam dicunt, 
sed sunt conditio necessaria ut reddatur sensibilis ; sunt quidem 
pars sacramenti, non autem sacrificii, unde Cone. Trid. dicit 
corpus et sanguinem offerri sub (non cum) speciebus. 


314. Corollarium. — Solus Christus est victima in hoc sacri- 
ficio; unde non sacrificantur panis et vinum quae in Christum conver- 
tuntur. Nam 

1° Iuxta Cone. Trid., una et eadem hostia, sola offerendi 
ratione diversa, offertur in missa et in cruce, in qua nihil fuit 
oblatum praeter Christum. 

20 Nulla est ratio cur Christus, praeter oblationem excellen- 
tem corporis et sanguinis, voluerit offerri res minimas ut panem 
et vinum. 

3? Non congruit perfectioni N. L. quod eaedem res offeran- 
tur, quae in V. L. in figuram novi sacrificii fuerunt oblatae. 


Neque obstat quod panis et vinum destruantur ; nain a) non 
destruuntur sensibiliter ; b) non omne quod destruitur est victima 
sacrificii : requiritur enim positiva institutio in signum cultus. 

Panis et vinum igitur non sunt nisi terminus a quo, et materia 
ex qua victima fit praesens sub speciebus. 

QUAESTIO TERTIA. 


DE FORMA SACRIFICII, 


Articulus I. 
De Actione qua Christus offertur. 


S. Th. IM, q. 83,4. 1et4 ; q. 79,a. 5 et 7 ; q. 82, a. 4 ; a. 10 et ad 
q. 80, a. 12, ad 1 et 3. 


315. Thesis L Tota essentia sacrificii eucharistici 
consistit in consecratione; et quidem utriusque 
speciei. — Est sententia longe communior. 


Probatur ia pars : Tota essentia est in sola consecratione. 


1? Ex verbis Christi: Christus, in vetbis consecrationis 
quae sunt effectiva et practica, declarat corpus suum 
frangi seu tradi, et sanguinem suum effundi in remissionem 
peccatorum. Atqui haec, secundum modum loquendi 
Hebraeorum, significant immolationem sacrificii. Ergo in 
consecratione perficitur sacrificium. 

2° Ex auctoritate Patrum et Theologorum, nominatim 
Iren. adv. haer. IV, 18 ; Chrys, hom. i in prod. lud., 6 ; 
Greg. Nys., or. i in res. ; Cyr. Hier., cat. XXIII, 8; et 
S. Thomae qui inter alia habet : 

« In quantum in hoc sacramento repraesentatur passio Christi, 
qua Christus se obtulit hostiam Deo, habet rationem sacrificii » 
q. 79, a. 7. Atqui « repraesentatio Dominicae passionis agitur 
in ipsa consecratione huius sacramenti, in qua non debet corpus 
sine sanguine consecrari » q. 80, a. 12, ad 3. Ergo « in consecra- 
tione Eucharistiae sacrificium Deo offertur » q. 82, a. 10, ad 1 ; 


sed « consecratio... alterius materiae, non est sacrificium, sicut 
consecratio Eucharistiae » q. 82, a. 4, ad 1. 


30 Ratione : a) Christus est principalis offerens et sacerdos 
eius nomine visibiliter offert (I Cor. XI, 24-25 ; Le» XXII, 
19); atqui in sola consecratione sacerdos explicite agit 
in nomine Christi, ita ut propriae personalitatis quasi 
objitus, agat ac loquatur ac si ipse Christus esset, dicens : 
hoc est corpus meum... ; ergo. 

b) Celebratio sacrificii altaris est sacrificii crucis 
essentialiter repraesentativa ; quod non significat actio- 
nem quamdam vel circumstantiam sacrificio additam re- 

praesentare crucem, sed id fieri per ipsam actionem 
sacrificalem. Atqui haec repraesentatio solum fit in conse- 
cratione. Ergo in consecratione perficitur actio sacri- 
ficalis altaris. 

c) Principalis potestas sacerdotis est consecrare. Atqui 
in ordinatione sacerdotis non dicitur : accipe potestatem 
consecrandi, sed accipe potestatem offerendi sacrificium. 
Ergo ipsum consecrare est sacrificium offerre ; secus non 
appareret quandonam potestas consecrandi traderetur. 


Quibus argumentis si simul considerentur, et una cum iis 
quibus excluduntur aliae sententiae, thesis ad minus dicenda 
est probabilissima, si non moraliter certa. 


Probatur 2a pars : Ad essentiam sacrificii utraque requi- 
ritur consecratio. 


i? Christus dicitur sacerdos secundum ordinem Melchi- 
sedech i. e. secundum ritum offerendi Melchisedech, — 
ut intellexit traditio, — qui solus in utroque, scii, pane 
et vino, sacrificavit. 


2? Sacrificium altaris est expressa repraesentatio sacrificii 
cruenti crucis. Atqui in cruce fuit sanguis a corpore 
effusus et separatus. Ergo et in altari debet sanguis reprae- 
sentari a corpore separatus et effusus ; quod non esset nisi 
specie vini a pane separati repraesentaretur sanguis ut a 
corpore effusus. 


« Repraesentatio dominicae passionis agitur in ipsa conse- 
cratione huius sacramenti in qua non debet corpus sine sanguine 
consecrari » q. 8o, a. 12, ad 3. Nam « sanguis seorsum a corpore 
consecratus, expresse passionem Christi repraesentat», «quia se- 
paratio sanguinis a corpore fuit per passionem » q. 78, a. 3, ad 2 
et i. 

Licet ergo consecratio unius speciei de se posset videri sufficiens 
ad sacrificium et ad victimae symbolicam immolationem, non 
tamen sufficit ad sacrificium quod a Christo fuit institutum, qui 
in honorem Dei nullum aliud instituit praeter repraesentationem 
suae mortis per sanguinis effusionem (C. Trid., sess. 22, c. 1). 
Et haec est sententia longe probabilior. 


316. Corollaria. — Ex praedictis sequitur ad essentiam 
aut integritatem sacrificii non pertinere : 

i? Actiones quae praecedunt consecrationem | vel sequuntur 
communionem, quia non versantur circa corpus et sanguinem 
Domini, sed sunt mera sacrificii praeparatio vel gratiarum actio. 

2? Item actiones quae inter consecrationem et communionem 
ponuntur, uti sunt elevatio vel oblatio verbalis victimae, fractio 
hostiae et mixtio specierum, tum quia non sunt a Christo insti- 
tutae nec fiunt in persona Christi ; tum quia secundum missale 
aliquando omitti possunt (de def., tit. 3 et 4) ; tum quia non 
repraesentant passionem nisi secundum quamdam circumstan- 
tiam frustraque dicerentur adhiberi ad Christum immolandum, 
cum ipsum non immutent nisi ad summum localiterl. 


3? Item communionem populi: a) quia Cone. Trid., sess. 22, 
can. 8, declarat missas in quibus solus sacerdos communicat 
esse licitas (cfr. C. Nie. I, can. 18 ; prop. 28, syn. Pist. damn, 
a Pio VI) ; b) quia communio non semper a sacerdote distribuitur 
sed aliquando a diacono, imo olim a laicis ; ergo non est actio 
sacrificalis ; c) quia sumptio est participatio sacrificii (I Cor. X, 
16; Hebr. XIII, ip), unde supponit hostiam iam oblatam et 
immolatam2. 


317. Thesis Il. Communio specierum in eodem 
sacrificio consecratarum facta a celebrante non est 
de essentia sacrificii ; est tamen de eius integritate. 

Probatur ia pars : Communio non est de essentia sacrificiis. 


i? Ex auctoritate Patrum et Theologorum : Cypr. de 
laps. 26.; Chrys. hom. 1 in prod. lud. 6; Greg. Nys., or. | 
in res. ; Cyr. Hier., cat. XXIII, 7-10 ; C. Toi. XII, a. 681, 
c. 5; et S. Thomae, q. 79, a. 5 et q. 82, a. 4. 

2? Manducatio est actio inepta ad sacrificium : non enim 
offertur aliquid Deo, nec aliquid usui humano sub- 
trahitur in honorem Dei deputandum, per actionem qua 
ab homine aliquid in propriam utilitatem | consumitur. 


A. v. consumptio in propriam utilitatem non est symbo- 
lum nostrae subiectionis erga Deum. 


3? Sacrificium offertur nomine^Christi ; sed communio 


]. Plures theologi, ut M. Canus, Estius, Valentia, fractionem hostiae 
dixerunt essentialem ; alii, ut S. Bellarminus, eam habuerunt ut partem 
intégraient sacrificii. Utrumque manifeste opponitur S. Thomae, q. 83, 
a. 4 ; a. 5, ad 7 ; a. 6, ad 6. 

2. S. Thomas, q. 79, a. 7, ad 3. 

3. Contrarium docuerunt plures : quidam moderni, ut Bellord, eam 
dixerunt totam essentiam, quia sacrificium nihil aliud esse quam con- 
vivium cum divinitate autumant, quod tamen falsum est, cum in holo- 
causto nulla detur comestio victimae, et tamen illud erat sacrificium 


magis perfectum ; — alii consecrationem simul et communionem 
ponebant essentiam, sed praecipue in communione, quam praeparat 
consecratio : ita S. Bellarminus et S. Alphonsus ; — alii vero praecipue 


in consecratione, licet partialiter in communione, ut Dom. Soto, Lugo, 
Salmanlicenses. 

non fit in persona Christi, nam Christus non fit cibus pro 
seipso nec se manducat per alium. 


Nec dicas : Christus tradit se ad communicandum, sicut 
tradebat se ad crucifixionem. — Nam interfectores quibus se 
tradebat non erant ministri nomine eius immolantes, dum 
sacerdos est verus eius minister qui nomine Christi agere debet. 


4? Sacrificium altaris essentialiter est repraesentativum 


passionis Christi ; atqui communio non repraesentat 
passionem ; ergo. 


Neque obstat I Cor. XI, 26 ; nam communicantes annuntiamus 
Christi mortem, non quatenus ipsa sumptio esset imitatio crucis, 
sed quatenus participes passionis victimae in cruce immolatae 
et nunc in memoriam mortis rursus oblatae. 


5? In communione nulla actio adest quae ipsam victimam 
afficiat, sed afficit solas species ; unde erronee diceretur 
Christus ipsa immutari, destrui aut immolari. 


Probatur 2a pars : Communio celebrantis est pars integralis. 
Ita S. Thomas, q. 79, a. 7, ad 3 ; q. 82, a. 4 ; q. 83, a. 6. 


i? Ex praxi Ecclesiae, quae ita urget communionem in 
omni circumstantia ut nunquam licitum sit illam omittere, 
et, defectu celebrantis, ab alio sacerdote, etsi non ieiuno, 
sit facienda (Missale, tit. 10, n. 3). 


2? In hoc sacrificio paratur Christus in rationem cibi 
et potus ; hoc autem dicit naturalem ordinem ad sumptio- 
nem, quod agnoscunt Patres: Chrys. hom. 3 ad Eph. ; 
Aug. in Ioh. XXVI, 13 ; Greg. dial. IV, 58; ergo sumptio 
est pars complens integritatem sacrificii. 


3? Sacrificium altaris est sacrificium propitiatorium et 
pacificum, in quo sacerdos participare solet sacrificio in 
signum pacis et societatis Deum inter et homines. 


Unde sine sumptione missa esset verum sacrificium sed 
incompletum, sicut vir sine brachio est verus homo sed incom- 
pletus. Hinc missa in Parasceve a Patribus et Theologis negatur 
esse sacrificium ; quodsi ab aliis sacrificium vocetur, id intelligunt 
sensu imperfecto de sacrificii participatione. 


318. Obiiciunt : In sacrificio requiruntur duo : praeparatio 
seu adductio victimae et eius immolatio. Atqui in consecratione 

non habetur immolatio sed tantum positio victimae : nihil enim 
immutatur aut destruitur in quantum ponitur ; quodsi tunc fieret 
mutatio Christi, non fieret in altari sed in coelo. Ergo insuper 
requiritur communio ut Christus immoletur seu destruatur. 

Respondetur illa duo requiri distincta si victima in propria 
specie offertur, quia tunc non ponetur in statu victimae nisi per 
actionem quae attingit et mutat ipsam ; si autem offertur in specie 
aliena, poni potest in statu victimae per actionem quae realiter 
mutat aliud in ipsam. Non sequitur tamen quod Christus immo- 
letur quatenus mutetur in coelo vel praecise quatenus hic ponatur, 
sed quatenus ponitur in statu victimae ; quae actio, licet physice 
sit positio et non immutatio, huic tamen aequivalet secundum 
aestimationem hominum, quia Christus per actionem quae 
mutat panem et vinum in ipsum, hic ponitur in externo statu 
immolationis et victimae. Unde eadem actio sub diversa ratione 
est praesentatio et quasi adductio victimae per transsubstantia- 
tionem, simul et oblatio ac immolatio. 


319: Corollaria practice. — Ex doctrina exposita plura 
sequuntur in praxi attendenda 


1. Specialis applicatio missae necessario fieri debet ante conse- 
crationem, ita ut postea facta invalida sit et nullius valoris. 


2. Qui consecrationi adest, sacrificio quoad essentiam interest 
et fructuum eius fit particeps ; licet Ecclesiae praecepto audiendi 
die festo sacrum non satisfaciat, cum Ecclesia missam praecipiat 
integram. 


3. Celebrans tenetur de suo sacrificio communicare, nec 
potest sumere hostiam in alia missa vel ab alio sacerdote conse- 
cratam, et hostiam a se consecratam reponere in pyxide aut in 
ostensorio. 


4. Eadem quoque hostia, quae simul cum calice consecrata 
fuit, et non alia, debet frangi et a celebrante sumi ; nam liturgica 
fractio hostiae est praeparatio ad sumptionem. 


5. Ipsa pariter hostia modo consecrata, et non alia antea 
consecrata elevari debet, ut adoretur ; et omnes caeremoniae 
per se peragi debent cum una eademque hostia, uti postulat 
perfecta sacrificii integritas. 


6. Sine gravissima causa, licitum minime est particulas in 
missa consecratas sumere de altari ante communionem cele- 
brantis, ut distribuantur fidelibus communicaturis, quia ex eodem 
sacrificio prius celebrans, dein fideles communicare debent. 


7. Pariter hostiae in missa consecratae non sunt ante peractam 
communionem reponendae, sed super altari usquedum relin- 
quendae, quia quodammodo pertinent ad sacrificium quod 
communione completur. 

Articulus II. 


De Modo quo Christus offertur. 
S. Th. Ill, q. 74, a. 1; q. 79, a. 7; q. 83, a. 1 ; q. 78, a. 3, ad t et 2. 


320. Status quaestionis. — Demonstrato essentiam 
sacrificii verificari in consecratione, quaeritur de modo quo 
in consecratione oblatio et immolatio sacrificalis fiat, seu 
de modo quo Christus offeratur et immoletur. 


Circa quod multae per decursum temporum enuntiatae fuerunt 
sententiae, quae ad tres classes reduci possunt. 

a. Alii tenuerunt sacrificium altaris diversa ratione esse abso- 
lutum et repraesentativum, seu in se verum et proprie dictum 
sacrificium esse per aliud quam per repraesentationem passionis 
Christi. 

b. Alii e contra ipsam rationem sacrificii constituunt in ipsa 
repraesentatione mortis Christi, vel in immolatione seu destruc- 
tione mystica passionem repraesentante. 

c. Alii denique, hac immolatione vel eius repraesentatione 
supposita, actionem sacrificalem formaliter reponunt non quidem 
in destructione sed in oblatione rei immolatae aut destructae. 


321. Principium I. Sacrificium altaris non alia 
ratione est sacrificium et alia repraesentativum 
crucis, sed in quantum est sacrificium est reprae- 
sentativum, et in quantum repraesentat passionem 
etiam verum est sacrificium. 

Haec est doctrina traditionalis, quae ab initio et constan- 
ter invenitur enuntiata apud Patres et Scholasticos : ipsum 
Missae sacrificium formaliter esse repraesentativum crucis, 
non quidem per accidens, seu per quamdam circumstantiam 
ipsi additam, sed per se i. e. per suam essentiam seu immo- 
lationem ipsi propriam ; quod non esset nisi ipsa repraesen- 
tatio sacrificii cruenti crucis ipsa esset immolatio Christi 
in missa, et haec immolatio incruenta Christi esset reprae- 
sentatio immolationis cruentae. 


Ita v. g. lust., dial. L.XX, 4 ; Cypr., ep. 63 ; Cyr. Hier., 
eat. 23 ; Sacram. Serapionis XIII, 12-14 ; Const. Apost. VII, 
25, 4 ; Eusebius, dem. ev. I, 10 ; H. E., X, 2-3 ; Greg. Naz., 
ep. 171 ; Chrys., de Sacerd. III, 4 ; de prod. lud., I, 6 ; in Mt., 
hom. 82, i ; Caes. Naz., dial. 3, inter. 169 ; Ambros. in ps. 
XXXVIII, 7 ; de off. min. I, 48 ; Aug., ep. 98 ; Greg., dial. 
IV, 58 ; Cyr. Alex., ep. 17 ; Pasch. Radb. de corp, et sang. 


m 

Di, XIX, 3 ; Lanfrancus, de corp, et sang. DI, 14 ; Alex. Al., 
p. 4, q. 10, m. 3, a. 2j S. Thomas, q. 79, a. 7 ; q. 73, à. 4, ad 3 ; 
q. 74,a, I 1 a. 7, ad 2 i q. 76, a. 2, ad 1; q. 78, a. 3,ad 7 ; q. 80, 
a. 12, ad 3; q. 83, a. Ix. 

Confirmatur quoque ex sacrificiis V. L. quae eatenus erant 
praefgurativa crucis quatenus in ipsis hostia immolabatur. 


Plures aliter sentierunt, scii, non sufficere repraesentationem 
passionis Christi realiter praesentis ut verum adsit sacrificium : 
ita enim non est verum et reale sacrificium quo Christus destrui- 
tur, sed tantum destrui repraesentatur, non est vera immolatio 
sed mera immolationis repraesentatio ; et quidem : 

1? Alii, ut S. Bellarminus et S. Alphonsus, dixerunt Christum 
destrui quatenus sumitur in communione et sic ejus praesentia 
sub speciebus cessat ; quod iam sufficienter confutavimus in 
art. praec., n. 317. 

2? Alii pauci dixerunt esse sacrificium, quatenus vere destruun- 
tur panis et vinum. At a) id asseritur sine fundamento, ut nota- 
vimus n. 314 ; b) non jam offerretur sacrificaliter aut immo- 
laretur Christus ; c) panis et vinum non destruuntur visibiliter, 
unde id non sufficit ad constituendum sacrificium proprie dictum 
Scii, externum et visibile. 

3? Al? ,ut Suarez et Scheeben, posuerunt destructionem conver- 
sivam, dicentes panem etvinum sacrificari quatenus destruuntur, 
Christum quatenus producitur : non enim tantum offertur res 
quae mutatur et destruitur, ut animal, sed etiam illa in quam 
mutata fuit seu quae de novo producitur, uti fumus in holocausto. 
At à) panis et vinum non sacrificantur, ut iam dictum est n. 314 ; 
b) falsum est quod Christus producitur (n. 244) ; c) licet 
res producta offerri possit, tamen contra sensum communem 
dicitur res sacrificari in quantum producitur. 

4? Alii, ut Lugo et Franzelin, dicunt Christum destrui non 
realiter sed aequivalenter seu humano modo, quatenus, cum sit 
gloriosus in coelo, hic sub speciebus panis et vini constituitur 
in statu decliviori, humiliori et quasi mortuus, redactus ad statum 
cibi et potus, destinatus ad consumptionem, et ineptus ad exer- 
cendas actiones connaturales vitae corporeae, non secus ac 
incarnatio Verbi dicitur ab Apostolo exinanitio Filii Dei (Phil.II, 
7T). Ad quam sententiam aliquo modo accesserunt Waffelaert et 
Lamiroy, dicentes Christum poni in statu immolatitio, quatenus 
eius corpus fit manducabile et cibus, sanguis potabilis ac potus, 
ac proinde poni in statu victimae immolatae. 


i. Neque generatim id negant auctores illi qui sacrificium formaliter 
reponunt, non in immolatione seu destructione, sed in sola oblatione. 
Audiatur imus de la Taille, M. F., élue. XIX : « Celebrationi nostrae 
eucharisticae inesse et rationem sacrificii et passionis repraesentationem ; 
imo hinc pendere sacrificii indolem quod habeatur imago passionis 
(seu immolatio symbolical uno ore Patres proclamavere. Quorum 
sententia tam aperte est tamquam nota iis qui vel extremo digito paginas 
illorum volutaverunt, ut si quis testimoniis insisteret congerendis, is 
nonnisi actum agere videretur ». Item Lepin, L'idée du Sacrifice de la 
Messe, p. 750, conformiter ad de Condren, Olier, Juenin, Le Brun, 
aliosque eiusdem scholae. 

At a) nihil sacrificatur quatenus destinatur in usum hominis 
aut poniturin statu cibi: sic enim magis accommodatur in usum 
hominis quam offeratur Deo. b) Christus manet in hoc sacra- 
mento immutatus (n. 243-244) ; licet ergo non exerceat actiones 
circa res circumstantes, quia ibi existit modo  inextensc scii, 
ad modum substantiae, est tamen ibi cum omnibus actionibus 
vitalibus atque gloriosis dotibus quas in coelo exercet aut habet. 
Unde Christus in se npn subit immunitionem, sed solum externe 
ponitur in humiliore statu rei inanimatae, quasi non viveretl. 

Praedictae sententiae omnes sunt reficiendae, quia, ut dictum 
est, ipsum sacrificium missae, per hoc ipsum quod est sacrificium, 
etiam est repraesentativum passionis ; quod in dictis Sententiis 
non verificatur. 


322. Principium H- Sacrificium eucharisticum es- 
sentialiter consistit in immolatione Symbolica seu 
mystica, i. e. in ipsa passionis dominicae reprae- 
sentatione, quatenus Christus, semel cruente im- 
molatus, sub signis sacramentalibus in externo 
habitu immolationis per species reparatas ponitur 
et offertur ac si sanguis eius esset a corpore rea- 
liter effusus. 

Est perfectior enuntiatio et accuratior doctrinae tra- 
ditionalis expositae sub principio prirno. Probatur : 


1? Ex verbis Christi instituentis, qui Eucharistiam esse 
sacrificium docet, dicendo corpus suum ibi dari et sangui- 
nem suum effundi. Atqui sanguis Domini non effunditur, 
nisi quatenus sub distincta specie praesens fiat ac si esset 
a corpore separatus. Ergo in hoc consistit sacrificium 
eucharisticum. 

20 Ex auctoritate Patrum et Theologorum supra tradi- 
torum. 

30 Ratione : Essentia sacrificii eucharistici repraesentat 
immolationem crucis ; atqui sacrificium crucis repraesen- 
tatur quatenus Christus sub distincta specie offertur ; 
ergo in hoc consistit ipsa essentia sacrificii eucharistici. 


I. Inutile est rememorari singularem sententiam Cienfuegos (Vita 
abscondita, disp. 2, lect. 1) dicentis Christum miraculose in sacramento 
exercere actus vitae sensitivae, hos autem postea suspendere, atque in 
mixtione corporis cum sanguine, iterum eos assumere ; porro in actuum 
illorum vicissitudine reponi essentiam sacrificii. — Sed haec asseruntur 
sine ratione, et contradicunt doctrinae S. Thomae, q. 76, a. 7, ad 2, 
et 8. ad 2 ; nec ita haberetur sacrificium essentialiter repraesentativum 
passionis. 

Id tamen non semper recte explicatur ; et quidem 


i- Vasquez et Perrone, ad quos aliquatenus accedit Coghlan, 
dixerunt Missam non esse sacrificium in se absolutum, sed mere 
repraesentativum, ac proinde in ipsa non requiri realem immo- 
lationem seu veram immutationem, sed sufficere meram huius 
repraesentationem. — At a) tunc missa non esset verum sacri- 
ficium, sed tantum eius imago : repraesentatio enim ut reprae- 
sentatio non est sacrificium,cum tamen Cone. Trid-, sess.22, c. i, 
dicat missam esse verum et proprium sacrificium ; b) licet a sen- 
tentia Protestantium, quae ait missam esse nudam commemora- 
tionem sacrificii crucis, haec sententia differat verbo quia dicit 
esse sacrificium relativum, et ideo a Trid., can. 8, non fuerit 
damnata, re tamen ab ipsa differre non videtur. Non confundi 
potest vera immolatio incruenta cum immolatione mere figurait 
et metaphorica. 


20 Multi, uti Lessius, Sylvius, Gonet, Billuart, Pesch, Hugon, 
tenent Christum immolari, quatenus vi verborum sanguis sepa- 
ratur a corpore : quamvis enim per concomitantiam cum corpore 
etiam adsit sanguis, hoc tamen fit per accidens quantum ad verba 
consecrationis. I— At a) si per accidens sanguis non separatur, 
per accidens non datur sacrificium, ad quod non sufficit ut causa 
ponatur immolationis sed ut victima revera immoletur : ita si 
gladius non occidat victimam, per accidens non erit sacrificium. 
Restat ergo quod in praedicta sententia non est nisi sacrificii 
tentamen ; — b) verba non habent vim separandi sanguinem a 
corpore, nam sanguinem non excludunt : ante consecrationem 
vel sanguis erat separatus, et tunc separatio non fit vi verborum ; 
vel non erat separatus et tunc verba non separaverunt nec 
separabunt. 


3? Unde aliter et magis sobrie est dicendum : Vi verborum scii. 
Solum corpus est praesens sub specie panis, et solus sanguis sub 
specie vini ; unde species consecrata panis non repraesentat nisi 
corpus, species vini non repraesentat nisi sanguinem. Corpus 
ergo et sanguis, licet non realiter, sacramentaliter tamen i. e. 
signis suis sunt separata; unde Christus sub speciebus est in 
externo habitu separationis sanguinis a corpore, non aliter ac si 
sanguis esset realiter a corpore separatus. Insuper species panis 
et vini sunt species rei inanimatae ; ergo non repraesentant nisi 
corpus et sanguinem inanimata : corpus exsangue et mortuum, 
sanguinem effusum ; unde licet Christus non sit realiter mor- 
tuus, est tamen in externo habitu destructionis et mortis, non 
secus ac si esset cruente occisus. 

Positio hostiae in tali statu sufficit ad sacrificium, quod est 
signum symbolicum supremi Dei dominii et nostrae ad eum 
subtectionis ; signum autem est aliquid externum et visibile ; 
ergo ad essentiam sacrificii non requiritur immolatio realis et 
cruenta, sed sufficit symbolica et perfecta huius repraesentatio, 
qua hostia realiter praesens ponitur in externo habitu mactationis 
et mortis, ita ut exterius omnino appareat ac si mortua esset. Et 
licet externus ille habitus non semper sufficeret ad reparandum 
peccatum et ad sacrificium de se efficaciter propitiatorium, ad 
quod requiritur vera etrealis immolatio, quia peccatum facit reum 

mortis ; eamdem tamen ac mors realis habet vim significandi 
nostram submissionem, et multo expressius quam effusio vini 
aut fractio cibi vel missio hirci in desertum. Et ideo sufficit ad 
hostiam iam realiter immolatam rursus in honorem Dei offeren- 
dam in sacrificium, quod non est propitiatorium nisi quia revera 
continet hostiam immolatam et quia applicat huius satisfac- 
tiones pro peccato iam praestitas12 


Haec est sententia quam S. Thomas a traditione didicit 
atque docet 1. c., quamque proponunt magni Thomistae, 
ut Caietanus et Iohannesa S. Thoma, item Pasqualigo, 
Bossuet, recentius vero Billot, Van Noort,' Grimai, Pégues, 
et Garrigou-Lagrange. 


323. Principium III. Sacrificium eucharisticum alta- 
ris, licet formaliter consistat in oblatione, non 
tamen oblationem exigit ab immolatione distinc- 
tam, sed offertur ipsa incruenta seu symbolica 
imm olatione. 


Ita contra plures recentiores qui immolationem ut 
meram conditionem praerequisitam habent ad sacrificium, 
id autem formaliter, aut etiam exclusive, in oblatione 
reponunt. Immerito, ut videtur. 


Nam : 1) Id opponitur S. Thomae dicenti q. 79, a. 7 : « in 
quantum in hoc sacramento repraesentatur passio Christi, qua 
Christus obtulit se hostiam Deo...,habet rationem sacrificii»,et 


1. Notetur sententiam nostram a doctrina omnino differre quam 
proposuit De Lugo : i? quia affirmamus repraesentationem sanguinis 
effusi, in ordine ad significationem sacrificalem, aequivalere immolationi 
reali, quod ipse negat; — 2^? quia in hac repraesentatione essentiam 
sacrificii reponimus : essentia enim rei est id quod tamquam primum in 
ipsa concipitur, et ex quo omnia alia derivantur ; atqui ih morte cruenta 
id quod concipitur tamquam primum est effusio sanguinis, a qua deri- 
vatur et absentia motus et vitae, et status mortis ; ergo et in morte sym- 
bolica, id quod concipitur tamquam primum et quasi essentia est ipsa 
sacramentalis separatio sanguinis a corpore, cuius externus habitus 
mortis est tantum concomitans consequentia. Non ergo negamus exter- 
num habitum mottis pertinere ad rationem sacrificii, sed dicimus non 
esse principalem in ipso, tamquam essentiam, sed se habere potius per 
modum cuiusdam consequentiae ; — 30 quia explicamus cur essentia 
sacrificii consistat in consecratione duplicis speciei, sine qua non reprae- 
sentatur effusio sanguinis ; in sententia Lugonis huius rei nulla datur 
ratio, quia et sub una specie Christus constituitur in externo habitu 
mortis. 

2. Ita de quibusdam iam fert Habert; id expresse docuerunt in Gallia 
plures, ut de Condren, Olier, Plowden; recentius Thalhofer, de la 
Taille, Lepin, ad quos accedunt aliquatenus Battifol, Riviére, Mac 
Donald, Grivet ; etiam d'Alés. 

q. 73, a. 4, ad 3 : « dicitur sacrificium in quantum repraesentat 
ipsam passionem Christi ». 

2) Sacrificium non constituitur mera et fprmali oblatione 
a) non quidem oblatione interna : haec quidem est formale 
elementum quo sacrificium constituitur in ratione actus virtutis 
scii, religionis, et quod sufficit ad sacrificium internum ; sed 
est insufficiens ad constituendum sacrificium externum et proprie 
dictum ut tale, aut ab aliis actibus religionis formaliter distin- 
guendum ; b) nec externa oblatione, quia non omnis oblatio est 
sacrificium ;— sed c) constituitur reali oblatione quae sacrificio 
est propria, quaeque habetur per sacrificalem immolationem. 
Ergo verum sacrificium eucharisticum altaris non constituitur 
tale interna oblatione Christi ; nec mera oblatione externa 
sacrificii peracti in cruce, quae etiam in coelis fit Patri per quod- 
dam sacrificium metaphoricum et improprium ; sed ipsa sym- 
bolica et incruenta immolatione Christi offertur. 

3) Sicut ipsa mors Christi voluntaria fprmaliter est sacrificium 
cruentum crucis, ita ipsa repraesentatio crucis in sacramento est 
formaliter sacrificium incruentum, non autem per oblationem 
actu distinctam. 


324. Corollaria. — 1. Sacrificium missae non est nova 
immolatio in sensu proprio, seu mactatio cruenta; unde S. Thomas, 
q. 83, a. i, docet quod celebratio huius sacramenti dicitur im- 
molatio Christi, quia imago est quaedam repraesentativa passionis 
Christi, quae est vera eius immolatio, et quia per hoc sacramentum 
participes efficimur fructus dominicae passionis. — Nihilominus 
in altari novafit immolatio symbolica et analogica,seu vera immolatio 
incruenta, uti loquuntur Patres : Cypr., ep. 63 ; Aug., ep. 98, 
Greg., dial. 4, et Scholastici, ut Petrus Lonabardus et Albertus M. 
Quare ipsum Cone. Trid., sess. 22 : « in divino hoc sacrificio... 
Christus... incruente immolatur » (c. 2), quoniam « novum 
instituit Pascha, seipsum ab Ecclesia per sacerdotes sub signis 
visibilibus immolandum » (c. 1). 


2, Non fit nova hostia in altari. Christus ipsa unione hypostatica 
sanctificatus est et consecratus hostia in aeternum, quod tamen 
non impedit quin humana eius natura, « cum in passione oblata 
est Deo, sanctificata novo modo fuerit, scii, ut hostia actualiter 
tunc exhibita » (IIL, q. 22, a. 2, ad 3). Per resurrectionem et 
ascensionem Christus acquisivit statum  definitivum hostiae 
immolatae, acceptatae et glorificatae remanentis in aeternum. 
Hinc in sacrificio altaris non consecratur novo modo in hostiam, 
sed hostia perpetua constituitur sacramentaliter praesens denuo 
offerenda. 


3. Sacrificium crucis et sacrificium altaris aliquo modo sunt 
unum, alio modo duplex sacrificium. Est substantialiter unum, 
ratione offerentis principalis Christi, ratione rei oblatae seu 
hostiae, et ratione valoris seu meriti et satisfactionis ; modaliter 
duplex, ratione formae seu ritus offerendi, nam ait C. Trid., 
ratio offerendi est diversa. Et quia in sacrificio offerens, et donum 
quod offertur seu hostia, et meritum sunt principale, modus 

autem seu ritus potius aliquid secundarium, ideo sacrificium 
N. L. est simpliciter unum, et duplex secundum quid. 

Hinc si in sacrificio formaliter spectatur ipsa oblatio et immolatio 
sacrificalis : a) sacrificium missae est a sacrificio crucis distinctum; 
nam, etiam si diceretur oblatio interna Christi mansisse una et 
eadem atque mansura in aeternum, externa tamen oblatio quae 
sacrificii proprie dicti est essentialiter constitutiva renovatur 
per sacerdotem ; unde sacrificium incruentum multiplicatur 
quoties passio Christi multiplicatis oblationibus repraesentatur ; 
— b) etiam est sacrificium missae a sacrificio crucis aliquo modo 
diversum, quia diversa est oblatio in immolatione incruenta et in 
cruenta ; — c) nihilominus dicunt essentialem ordinem ad invicem : 
sacrificium, missae essentialiter refertur et subordinatur cruci 
quia essentialiter cornmemorativum et applicativum crucis : non 
enim est sacrificium nisi quia continet passionem, scii. Christum, 
hostiam realiter in cruce immolatam, sub ipsis signis immolationis; 
sacramentalis autem immolatio in signo non est immolatio nisi 
ratione immolationis realis in cruce. Ünde non sunt adnumeranda, 
sed sunt sacrificium unum unitate ordinis et immolationis, quia 
eadem immolatio in re et in signo, idem sacrificium in specie 
propria et in specie sacramentil. 


4. Sacrificium missae idem est quoad substantiam cum sacrificio 
coenae, ab eo differt tamen accidentaliter : in coena Christus oblatus 
est passibilis et mortalis, per seipsum, ad significandam mortem 
crucis futuram, atque in unione cum ista ad acquirendum meri- 
tum et pro peccatis nostris satisfaciendum ; — in missa offertur 
impassibilis et immortalis, per manus sacerdotis, ad repraesen- 
tandam mortem crucis praeteritam et ad merita acquisita nobis 
applicanda. 


QUAESTIO QUARTA. 


DE MINISTRO SACRIFICII. 


325. Materia tractanda. — Minister, alius est princi- 
palis, scii, ipse Christus cuius nomine sacrificium offertur ; 
alius secundarius, qui nomine et in persona Christi agit 
ministri principalis, quique spectari potest tum in actu 
celebrationis sacrificii, tum in actu dispensationis, quo 
hostia distribuitur in communionem participanda fidelibus. 


Articulus I. 
De Ministro principali. 


S. Th. Ill, q. 78,4. 1et 4; q. 82, a. 1, 5 et 7, ad 3 ; q. 83, a. 1, ad 3. 


326. Christus est sacerdos N. T., summus et su- 


x Cfr. T. II, n. 697: 


DE EUCHARISTIA DTT 


prentius, iureiurando constitutus a Deo in aeternum, pon- 
tifex coelestium, unctus in ipsa incarnatione per gratiam 
unionis hypostaticae, quando ingrediens mundum homo 
factus» destinatus est ut seipsum offerret in sacrificium 
redemptionis et voluntate sua humana hoc munus accepit. 


Ita in ep. ad Hebr. V-XL Unde Augustinus, in ps. 26 : « In 
carnis susceptione unctus est ille Christus ut rex et sacerdos ». 

Est autem sacerdos secundum naturam humanam : ut Deus 
enim, sicut Pater et Spiritus sanctus superiorem non habet cui 
sacrificet, sed ipse est cui sacrificium offertur; ut homo autem, 
secundum naturam ipsi propriam est servus Dei cui sese sub- 
mittere potest et debet, et secundum hanc naturam sacrificat 
naturae divinae, i.e. Patri, Spiritui sancto et sibi ipsi ut Deus. 
Quod perfecte adimplevit uno actu infinitae dignitatis et valoris, 


in sacrificio crucis, ut probatum supponimus in tr. de Redemp- 
tione. 


Quaeritur autem utrum, sicut in cruce, ita et in altari Christus 
sit sacerdos seu minister. 


327. Thesis. Christus est minister principalis sacri- 
ficii altaris. — Certum est ex C. Lat. IV, c. 1 et Trid., 
sess. 22, c. 2. 

Probatur: i? Ex Scripturis: Christus, in Ps. CIX, 4, 
dicitur sacerdos secundum ordinem | Melchisedech, quod 
secundum traditionem interpretatum fuit, quia sacrificavit 
in pane et vino ; et sacerdos in aeternum, quod non esset 
verum nisi sacerdos esset sacrificii quod semper iteratur: 
Similiter ad Hebr. VII, 24, dicitur sacerdos N. T. cui 
nemo alius succedit, sempiternum habens sacerdotium ; 
ergo ipse sacrificat in missa, secus aliquis ipsi succedisset, 
cum sit eadem hostia ac in cruce. 

2? Ex Traditione, scii, ex Patribus, ut Iren. adv. haer- 
IV, 17-18 ; Cypr. ep. 63 ; Chrys. hom. 50 in Mt. 3; 17 in 
Hebr. 3, et 1 de prod. lud. ; L. de Sacr. IV, 4,14 ; Theodor. 
inPs. 109; Eus. Caes. dem. ev. V, 3; Aug. de Civ. D. XVII, 
20 ; Liturgiis, et Conciliis, ut Lat. IV, c. 1, Flor., decr. 
pro Arm., et Trid., sess. 22, c. 1 et 2. 

30 Ex verbis consecrationis : Sacerdotes non consecrant 
nisi personam Christi agentes et ipsius verbis utentes ; ergo 
sacrificium offerunt nomine Christi, et ideo non sunt nisi 
ministri secundarii, dum Christus est minister principalis. 

4? Ratione convenientiae, tum a) ob excellentiam sacri- 

ficii, quod, secundum Mal. I, est oblatio munda, quae 
semper exhibet Deo magnum honorem ; atqui dignitas 
praesertim pendet a dignitate offerentis ; ergo requiritur 
ut offerens semper sit maxime sanctus, quod maxime 
convenit Christo ; — tum b) ob dignitatem rei oblatae, 
quae est res infinitae dignitatis atque purissima, et ideo 
a simili offerente debct offerri, Christo. 


328. Quomodo Christus sit minister principalis. — 
Sacrificium non perficitur mere materiali immolatione 
victimae, secus omnis mutatio aut destructio facta a sacer- 
dote esset sacrificium ; sed morali actione religiosa, qua ex 
intentione honorandi Deum immolatio ipsi offertur. Unde 
requiritur : i? ut immolatio Victimae aliquo modo de- 
pendeat a voluntate sacerdotis ; 20 ut dirigatur per ipsum 
in honorem Dei. 

Qqae duo in missa verificantur de Christo : 

1? Christus non tantum instituit sacrificium, quod non 
sufficeret ut esset sacerdos in ipso, sed humana voluntate 
voluit illud perpetuo offerri nomine suo per sacerdotes tam- 
quam per suos legatos, quibus hanc potestatem concessit, 
ita ut sacerdotes non exequantur nisi voluntatem Christi, et 
actio sacerdotum sit moraliter actio Christi et potius huic 
tribuatur quam sacerdotibus, sicut actio legati magis 
tribuitur regi quam ipsi. 

2? [n ultima coena Christus praevidens omnia et singula 
sacrificia futura, iam time omnia et singula voluit fieri in 
honorem Dei eaque ipsi obtulit, quae voluntas habitualiter 
perseverat non retractata. 


Hoc modo Christus est verus sacerdos. Cum multis theologis 
addi potest: cum Christus ipse sit praesens in sacrificio cum 
sua voluntate, impossibile est quod illud non tantum habi- 
tualiter sed etiam actuali voluntate dirigat in Dei honorem. 


329. Obiicitur: Actio sacrificalis debet esse a sacerdote 
ut a causa principali. Atqui consecratio est actio supernaturalis, 
quae non habet causam principalem nisi Deum, et cuius Christus 
homo mere estinstrumentum. Ergo Christus homo non est sacerdos. 

Respondetur distinguendo: actio sacrificalis, formaliter ut est 
actio moralis et religiosa, i. e. ut testificatio reverentiae interioris 
et honoris erga Deum, debet esse a sacerdote ut a causa 
principali, conc.; ut est actio physica, nego; sacerdos enim 
v. g. potest imperare victimae occisionem, quae ab aliis exe- 

cutioni datur. Atqui consecratio ut actio physica non habet 
causam physicam principalem, nisi Deum, cone.; ut actio moralis 
et religiosa, seu ut testificatio non habet nisi Deum causam 
moralem principalem, ad exclusionem Christi hominis, nego. 
Homo scii. Christus, voluntate humana sibi propria voluit uti 
sua potestate patrandi miracula, ad causandam transsubstantia- 
tionem in honorem Dei; et hoc fecit non ut instrumentum 
divinitatis sed ut causa principalis, quamvis executio operis non 
pertineat ad ipsum nisi Ut ad causam instrumentalem. Est ergo 
Christus homo causa moralis principalis in sacrificio, et causa 
efficiens instrumentalis. 


Articulus TI. 


De Ministro secundario celebrationis. 
S. Th. Ill, q. 82, a. 1,2, 5, 67 et 8 ; q. 78, a. l et 4 ; q. 83, a. 1, ad 3. 


330. Thesis. Omnes et soli sacerdotes sunt ministri 
secundarii proprie dicti in sacrificio altaris (can. 802), 
utpote soli a Christo in Apostolis designati per verba : 
Hoc facite in meam commemorationem. — Est de fide ex 
Cone. Lat. IV, c. 1 et Trid., sess. 22, c. 1 et can. 2, et ex 
doctrina fidei de sacramento Ordinis. 

Ita contra Gnosticos quosdam, etiam mulieres admittentes, 
et contra Waldenses, aptos reputantes omnes viros pios, et contra 
Lutheranos et Calvinistas dicentes omnes christianos baptizatos 
esse sacerdotes. 

Probatur : 1? Ex universali et perpetua praxi Ecclesiae, 
quae testificata invenitur a Patribus, ut Ign., ad Smyrn., 
VIIL i ; lust., i ap., 65 ; Orig., in Num. hom. IV, 3; 
Cypr., ep. 5 et 63 ; Eus., dem. ev. IV, 3 ; Chrys., de 
Sac. III, 4 ; Hier., ep. 146 ; Ambr., in ps. XXXVIII, 7 ; 
L. de Sacr. IV, 4 ; Aug., C. D. XVI, 22; XVII, 17; et 
confirmata fuit a Conciliis Nie. I, can 18; Lat. IV, c. 1; 
Flor. decr. pro Gr. ; Trid., sess. 22, c. 1, can. 2; sess. 23, 
c. 1 et 4, can. 1. 

20 Ratione quam affert S. Thomas, q. 82, a. 1 : « Hoc 
sacramentum est tantae dignitatis, quod non conficitur nisi 
in persona Christi. Quicumque autem aliquid agit in per- 
sona alterius, oportet hoc fieri per potestatem ab illo con- 
cessam. Sicut autem baptizato conceditur a Christo potestas 
sumendi hoc sacramentum ; ita sacerdoti, cum ordinatur, 
confertur potestas hoc sacramentum consecrandi in persona 
Christi- Per hoc enim ponitur in gradu eorum quibus 

dictum est a Domino (Lc.XXII, 19): Hoc facite in meam 
čommemorationem Et ideo dicendum est quod proprium 
est sacerdotum conficere hoc sacramentum ». 


Potestas sacerdotis consistit in indelebili charactere ordinis, 
unde valide consecrat etiamsi sit malus, haereticus, schismaticus, 
suspensus, excommunicatus, degradatus : sacerdos enim non 
consecrat nomine suo et virtute propria, sed nomine Christi, in 
cuius persona agit tamquam minister, et virtute ipsius Dei. 
Non autem ex hoc ipso desinit aliquis minister esse Christi, 
quod est malus. Cfr. Cone. Trid., sess. 7, can. 12; sess. 23, c. 4, 
can. 4 ; Cone. Const®, sess. 8, prop. 4 et art. 22. 


331. Plures sacerdotes simul consecrare et sacri- 


ficare possunt. I— Non quidem ut causae partiales, sive ex 
parte formae cuius unusquisque pronuntiaret partem, sive ex 
parte virtutis ac si nullus haberet potentiam sufficientem ad con- 
secrandum solus sed tantum omnes simul; verum ut causae 
totales quae singulae consecrationem efficiunt, dummodo omnia 
verba formae pronuntient et ad idem instans eorum intentio 
feratur, quo omnes formam absolverint ita ut simul unum 
signum ponant. Non ergo sufficit ut « plures sacerdotes valide 
missae sacrificium concelebrent, si unus tantum eorum verba 
« Hoc est corpus meum » et « Hic est Sanguis meus » super panem 
et vinum proferat, ceteri vero verba Domini non proferant, sed 
celebrante sciente et consentiente, intentionem habeant et mani- 
festent sua faciendi verba et actiones ejusdem ». Sed « ex institu- 
tione Christi, ille solus valide celebrat, qui verba consecratoria 
pronuntiat ». Resp. Congr. S. O., die 23 maii 1957. 

In Ecclesia latina concelebratio tantum licita est in ordinatione 
presbyterorum et in missa consecrationis episcoporum (can. 803), 
et secus graviter prohibita ; in Ecclesia orientali autem adhuc 
in usu est. Curent concelebrantes ut finiant verba simul (saltem 
moraliter) cum celebrante principali, habeantque intentionem 
saltem implicitam consecrandi non ante ipsum sed simul cam 
ipso ; ad quod sufficit intentio faciendi meliori modo aut id quod 
intendit Ecclesia. 


332. Quomodo sacerdos est verus minister sacri- 
ficii. — Minister sacrificii est ille a cuius voluntate de- 
pendet oblatio et immolatio victimae, et qui illam vult in 
honorem Dei. Atqui 

i? ad voluntatem sacerdotis debita cum intentione 
materiam et formam ponentis, Christus fit praesens et 
incruente immolatur ; 

20 hanc immolationem in honorem Dei sacerdos vultsal- 
tem implicite : qui enim vult facere quod facit Christus 
vel intendit Ecclesia, implicite vult sacrificium in honorem 
Dei offerre, quia hoc Christus et Ecclesia intendunt. 

Quodsi pravus sacerdos nollet sacrificare, sed voluntate 
praedominante tamen vellet consecrare, non offerret nomine 
suo, sed tantum nomine Christi et Ecclesiae 


333. Quid requiritur in sacerdote ut tamquam 
minister Christi licite sacrificet. — ut sacerdos licite 
consecret et sacrificet, requiritur praeterea ut sit in statu gratiae, 
ex praemissa confessione in casu peccati regulariter recuperandae, 
nullaque censura, irregularitate vel impedimento canonico 


irretitus, atque a media nocte ieiunus existát (can. 807 et 808), 
ut iam explicatum fuit n. 271 et 281. 


Sacerdos in mortali celebrans non videtur committere plura 
peccata distincta, scii, indignam confectionem, ministrationem 
ab indigno, et factam indigno, ac indignam susceptionem, sed 
unicum, quia omnia illa ordinantur ad unum sacrificium ; licet 
peccatum sit tanto gravius quod plures malitias contineat. 


334 Quonam sensu Ecclesia et fideles dicuntur 
offerre sacrificium. — Ecclesia et fideles dicuntur 
offerentes, non quidem sensu proprio seu ministerialiter, 
quatenus victimae oblatio et immolatio ac eius ordinatio 
in honorem Dei ab ipsorum voluntate penderent, sed 
improprie, quatenus ad oblationem et immolationem sacri- 
ficalem concurrunt vel intentioni Deum honorandi partici- 
pant, et ita moraliter uniuntur sacerdoti. 


o 


i? Participare possunt intentioni Deum honorandi, coniun- 
gendo voluntatem voluntati Christi et sacerdotis : 


a) voluntate implicita et habituali, uti facit Ecclesia : Christus 
enim seipsum offert pro societate Ecclesiae cuius est caput, 
et sacerdos ex designatione Ecclesiae, nomine totius Ecclesiae 
i. e. omnium fidelium (etiam infantium) sacrificium offert ; 

b) perfectius voluntate explicita et actuali, intentionem uniendo 
intentioni Christi et sacerdotis ; 

C) melius, assistendo sacrificio et internam intentionem externe 
manifestando ; 

d) optime tandem, assistendo simul et communicando : sic 
enim plenissime fiunt participes sacrificii et suum assensum in 
illud manifestant, confitendo sacrificium pro ipsis oblatum atque 
hostiam, Christum, pro ipsis esse immolatam (I Cor. X, 18). 

2? Concurrere externe possunt ad sacrificium 


a) petendo aut procurando quod Sacrificium celebretur, v. g. 
praestando stipendium, faciendo fundationem, etc. 

b) ministrando necessaria ad sacrificium, uti vasa, vestes, 
luminaria, panem, vinum, etc. 

c) inserviendo altari, maxime tamquam diaconus. 


Cooperatio est eo maior quo obiective sit propinquior sacri- 
ficio, aut subiective cum perfectiore dispositione praestetur. 

335: Obiiciunt Protestantes illud I Petr. II, 9 : « Vos autem 
genus electum, regale sacerdotium », unde aiunt omnes esse 
sacerdotes atque sacrificium ut tales offerre posse. 

Resp. Omnes sunt regale sacerdotium sensu improprio, conc.; 
sensu proprio, nego. Secundum contextum enim debent fideles 
spirituales hostias offerre Deo, ut ipse Petrus explicavit v. 5; 
seu, ut ait Paulus, Rom. XII, 1, exhibere corpora sua hostiam 
viventem Deo ; ergo sunt sacerdotes secundum analogiam. — 
Quod si aliquando dicantur offerre ipsum sacrificium altaris, 
id faciunt, mediantibus sacerdotibus, ut explicatum fuit. 


Articulus III. 
De Ministro secundario dispensationis. 


S. Th. Ill, q. 82, a. 3 et 9. 


336. Principium I]. Solus sacerdos est minister 
ordinarius dispensationis s. Eucharistiae (can. 845, 
$1). — Certum est. 

Probatur : i? Ex verbis Christi: Hoc facite in meam 
commemorationem, ad apostolos directis. 


2? Ex traditione apostolica et constanti usu Ecclesiae, uti 
constat ex Patribus : Cl. Rom., ad Cor. XL, 1-4 ; Didac. 
X, 7; XV, i; Ign., ad Smym. VIII, 1-2; lust., 1 ap., 65; 
Iren., adv. haer. IV, 18 ; ep. ad Viet. 3; Cl. Al, Strom. 
IV, 25; Cypr., ep. 43 et 70 ; et ex Conc. Trid., sess. 13, 
c. 8 ; sess. 23, c. I. 


3? Ratione et quidem triplici: a) Sacerdos consecrat in 
persona Christi; atqui consecratio de se ordinatur ad 
distributionem, unde Christus sicut consecravit in ultima 
coena, ita et aliis sumendum dispensavit; ergo sicut ad 
sacerdotem pertinet consecratio, ita et dispensatio. — 
b) Sacerdos constituitur medius inter Deum et populum ; 
unde sicut pertinet ad eum dona populi Deo offerre, ita et 
dona divina populo tradere. — c) In reverentiam sacra- 
menti statutum est ut non tangatur nisi a re consecrata 
seu benedicta; unde corporale, calix, manus sacerdotis 
consecrantur ; alii ergo illud tangere non possunt, nisi in 
necessitate, uti ad vitandam profanationem sacramenti. 


337. Principium Il. Diaconus, quasi propinquus 
ordini sacerdotali, aliquid participat de eius officio, 

et, iuxta vigentem disciplinam, est minister extraor- 
dinarius dispensandae communionis (can. 845, $ 2). 

Constat ex antiqua et constanti traditione, quam testantur 
lust., i ap., 65, 67 ; Cypr., de laps. 25 ; Conc. ap. VIII, 
13 et 28 ; Dion. Alex, in H. E. VI, 44 ; Damasus, carm. 18 ; 
Bas., ep. 93 ; et ex usu Ecclesiae. Olim enim, sicut adhuc 
hodie in Ecclesia graeca, diaconus erat dispensator san- 
guinis ; non autem corporis nisi in necessitate, iubente 
episcopo vel presbytero, quod adhuc in praesenti obtinet. 
Unde iuxta can. 845, $ 2, minister «extraordinarius est 
diaconus, de Ordinarii loci vel parochi licentia, gravi de 
causa concedenda, quae in casu necessitatis legitime 
praesumitur. ». 


Ex commissione itaque sive Ordinarii loci sive parochi (non 
autem Ordinarii regularis vel simplicis rectoris ecclesiae, ut 
quidam gratis asserunt sine positivo fundamento) potest diaconus 
communionem distribuere, dummodo concedatur ex rationabili 
causa sufficienter gravi, ut si sacerdos absit vel sit infirmus, si 
nullus sit qui commode possit administrare, si in magno festo 
omnes sacerdotes confessionibus audiendis aut praedicationi valde 
occupati sint, aut non sufficientes adsint pro numero communi- 
cantium, si non adsit nisi sacerdos censuratus et ut talis publice 
declaratus, etc. ; — in casu autem necessitatis commissio non 
exigitur sed legitime praesumitur, imo diaconus ministrare tene- 
tur si adsit necessitas ministrandi viaticum et desit omnis sacerdos 
qui possit aut velit ministrare. 


338. Quaestio : An deficiente ministro, quandoque possit 
esse licitum communicare seipsum? 


Respondetur : i? Sacerdos vel diaconus potest deficiente 
ministro seipsum communicare in ordine ad viaticum. Imo, 
iuxta plures, praesertim recentiores, etiam solius devotionis causa 
dummodo non sit timendum scandalum ; sed id non auderemus 
asserere, quia ex una parte non adest necessitas recipiendi sacra- 
mentum, et ex alia parte recipi nequit iuxtà modum communi- 
candi nunc receptum et Ecclesiae consuetudine iam diu per saecula 
firmatum. 

2? Alius clericus vel laicus, an possit, urgente necessitate et 
deficiente ministro, sibi ministrare viaticum, ut in Ecclesia 
primitiva quandoque factum est, disputatur. Recentiores plures 
affirmant, quia in casu obligat praeceptum divinum communi- 
candi, quod magis urget quam consuetudo ecclesiastica praescri- 
bens modum communionis. Merito tamen negant praesertim 
veteres cum S. Thoma, in IV d. 13, p. 1, a. 3, sol. 1, ad 3, quia 
praeceptum divinum cessat quando cum debita reverentia ex 
recepta consuetudine Ecclesiae statuta impleri nequit (n. 284), 


284 SUMMA THEOLOGIAE MORALIS 


praesertim quod receptio huius sacramenti non sit necessitatis ; 
— nisi forsan in casu quo peccator aliud sacramentum recipere 
non posset et dubitaret de perfectione suae contritionis. 

De sententia recentiorum qui in utroque casu benignius 
sentiunf, verius est dicere illos hac in re potius optare quamdam 
ecclesiasticae consuetudinis mutationem, quam  demonstrasse 
antiquam consuetudinem iam fuisse in novam legitime immuta- 
tam, cuiqs rei nullum assignant positivum fundamentum. 


Notetur 1) haec tamen licite fieri posse ex obtenta dispensatione 
aut permissione ; 


2) extra casum necessitatis, omnes diacono inferiores solem- 
niter ministrantes s. communionem incurrere irregularitatem 
(can. 985, $ 7) ; 


3) diaconum indebite ministrantem non incurrere, quia non 
usurpat ordinem (ibid.). 


339. Principium IIl. Ad licitam dispensationem in 
ministro etiam requiritur iurisdictio vel debita 
“centia  — Ratio est, quia ad pastorem pertinet pascere 
oves et ministrare sacramenta ; Unde necessaria est potestas 
iurisdictionis, vel facultas seu licentia ab eo obtenta quae 
talem iurisdictionem habet; ita ut peccaret graviter qui 
sine ulla facultate aut licentia ministraret. 


Hinc Eucharistiam dispensare possunt : 


1? Ex iurisdictione ordinaria vel quasi-ordinaria, praeter 
S. Pontificem, Ordinarius loci; parochus in sua paroecia 
et qui ad instar parochi sunt ; superiores religionis clericalis 
non solum quoad professos et novitios, sed etiam quoad 
eos qui in religiosa domo diu noctuque manent, famulatus, 
educationis, hospitii aut infirmae valetudinis causa iuxta 
can. 514, $ i ; rector Seminarii quoad omnes qui in semi- 
nario sunt (can. 1368) et rector ecclesiae (can. 484, $ 1). 


20 Ex licentia omnes sacerdotes qui eam directe vel 
indirecte, explicite vel implicite, de iure vel ab homine ob- 
tinuerunt ; qualem omnes habent tum in casu necessitatis, 
tum si missam celebrent: possunt scii, communionem 
ministrare intra missam, et si, praeter missam solemnem 
aut cantatam aut conventualem, privatim celebrent, etiam 
proxime ante et statim post (can. 846, $ 1) ; imo etiam si 
celebrent in oratorio privato, nisi Ordinarius loci, iusta 
de causa, in casu particulari id prohibuerit (can. 869). 

Adduntur aliae praescriptiones : 1. «Etiam extra missam 
quilibet sacerdos eadem facultate pollet ex licentia saltem 
praesumpta rectoris ecclesiae, si sit extraneus » can. 846, $ 2. 


2. « Ius et officium s. communionem publice ad infirmos etiam 
non paroecianos extra ecclesiam deferendi, pertinet ad parochum 
intra suum territorium. Ceteri sacerdotes id possunt in casu 
tantum necessitatis, aut de licentia saltem praesumpta eiusdem 
parochi vel Ordinarii » can. 848. 


3. « Communionem privatim ad infirmos quilibet sacerdos 
deferre potest, de venia saltem praesumpta sacerdotis cui custodia 
sanctissimi Sacramenti commissa est » can. 849, § 1. 


4. « S. communionem per modum  Viatici sive publice sive 
privatim ad infirmos deferre, pertinet ad parochum » can. 850 ; 
in Seminario tamen ad rectorem (can. 1368), in religione clericali 
ad superiores (can. 514, $ 1), qui etiam extra domum professis 
et n?viciis eam deferre possunt sive privatim, sive publice de 
licentia parochi (com. int. 16 iun. 1931, ad 1), et in monialium 
domo ad confessarium ordinarium vel vices gerentem (can. 514, 
2). In solo casu necessitatis aut de licentia parochi alii sacerdotes 
Viaticum ministrare possunt. 


340. Animadversio. Praeter debitam licentiam, requi- 
ritur etiam ut minister non sit censuratus vel impeditus. Et 
quidem : 


1) si sit simpliciter toleratus, non potest sponte ministrare, sed 
solum si a fidelibus requiratur, aut adsit causa excusans gravis 
scandali vel infamiae vitandae ; 


2) si sit censuratus sententia condemnatoria aut declaratoria, et 
a fortiori si sit vitandus, non potest ministrare nisi in mortis 
periculo, deficientibus aliis ministris. Cfr. can. 2261, $ I, 2 et 3. 


Quodsi aliter egerit, erit irregularis ex delicto (can. 985, n. 7). 


QUAESTIO QUINTA; 


DE FINE ET EFFECTIBUS SACRIFICII. 


341. Principium generale. — Sacrificium N. L. 
omnibus anterioribus successit, et ideo « bona omnia, per illa 
significata, veluti omnium consummatio et perfectio com- 
plectitur » (C. Trid., sess. 22, c. 1) ; unde offertur ad qua- 
tuor sacrificiorum fines, et est simul latreuticum, eucha- 
risticum, propitiatorium et impetratorium. Et ideo habet 
effectus quadruplici fini correspondentes. De quibus iam 
venit dicendum. 

Articulus I. 


De Variis Sacrificii KEffectibus. 


S. Th. Ill, q. 79, a. 5 et 7. 


342. Principium I. Sacrificium altaris, quantum ad 
Deum, est latreuticum et eucharisticum, quantum 
ad nos est impetratorium et propitiatorium. — Ita 
Conc. Trid., sess. 22, can. 3. 

Sacrificium altaris institutum est ad quatuor fines, ac 
proinde quadruplicem habet effectum 

A. Quantum ad Deum : 1? Est latreuticum. Omne enim 
sacrificium offertur in Dei honorem et agnitionem supremi 
eius dominii et nostrae servitutis. 


Quod ceteroquin in casu patet ex Mal. I, n, et ex pluribus 
verbis Missae. Huic fini respondet primus effectus,cultus latriae 
excellentissimus, qui Deo procurat honorem infinitum. 


2? Est etiam eucharisticum, quia offertur pro beneficiis 
a Deo acceptis, specialiter pro beneficio redemptionis, 


Patet ex ipso nomine Eucharistiae (Mt. XXVI, 27; I Cor. XI, 
24) et ex pluribus verbis Missae. Huic fini respondet secundus 
effectus : gratiarum actio. 


B. Quantum ad nos est propitiatorium, ut definivit 
Conc. Trid., sess. 22, c. 1 et 2, can. 3, non quidem ut 
sacrificium crucis quod persolvit pretium redemptionis de 
se sufficiens ad omnia peccata reparanda, sed quatenus 
impetrat applicationem satisfactionum et meritorum crucis, 
ad quam obtinendam fuit institutum. 


Secundum etymon vocis et secundum modum loquendi Concilii 
sacrificium est propitiatorium, quia habet vim non tantum 
negative placandi Deum i. e. auferendi eius indignationem, ne 
inferat mala pro peccatis ; sed etiam consequenter positive incli- 
nandi et movendi Deum ad favorem, ut concedat remissionem 
peccati et reconciliationem, ac alia bona quae amicis dare con- 
venit. Nam a) in omni hypothesi, sacrificium datur impetra- 
torium ad obtinenda beneficia vel gratias ; b) supposito autem 
peccato, quo Dei incurrimus indignationem, praevie debemus 
impetrare quod auferatur Dei indignatio, et sic impetratio fit 
propitiatio, et sacrificium impetratorium fit propitiatorium. Aliis 
verbis propitiatio impetrationem includit, et aliquid addit, scii, 
quod fiat etiam ad placandum Deum offensum et peccatum 

reparandum. Unde haec duo non sunt consideranda ut duo fines 
adaequate distincti et separati. 


Hinc: i? Sacrificium est stricto sensu propitiatorium, et 


offertur pro peccatis. 


Constat a) ex doctrina Apostoli, ad Hebr. V, 1-3, dicentis 
munus sacerdotis esse ut offerat pro peccatis ; sacerdos autem 
nullum aliud sacrificium offert praeter missam ; 

b) ex verbis Christi dicentis in Eucharistia corpus suum tradi, 
sanguinem suum effundi pro multis in remissionem peccatorum 
(Mt. XXVI 28; Le. XXII, 19-20) ; 

c) ex traditione quae conservatur a Patribus : Orig., hom. 13 
in Lev. 3 ; Tertul., de cor. mil., 3 ; Ambr., de off. I, 48 et exh. 
ad virg. 14; Cyr. Hier. cat. XXIII, 8-9 ; Chrys. hom. 69 ad 
pop. Ant. ; hom. 3 in ep. ad Phil., 4 ; Hier., in Tit. I, 8 ; Aug., 
conf. IX, 11-12, et enchir. noj 

d) ex liturgiis, etiam antiquis, quales Sunt illae quae dicuntur 
S. lacobi, S. Chrysostomi, S- Basilji, et syriaca. 

Huic fini corresponde! tertius effectus : remissio peccatorum, 
poenarum et satisfactionum. 


2? Est etiam impetratorium, et offertur pro gratiis obti- 
nendis. 


Constat a) ex Patribus, Conciliis et Liturgiae verbis, 

b) ex eo quod Christus non tantum nobis meruit in cruce 
remissionem peccatorum, sed etiam alia beneficia ; merita autem 
crucis sunt in missa applicanda, 

C) si missa valet ad remissionem peccati et gratiam inimicis 
reddendam, quanto magis ad bona peccatis deperdita reddenda 
aliaque amicis tribuenda. 

Huic fini respondet quartus effectus : obtentio bonorum tum 
spiritualium tum temporalium ad salutem conducentium. 


343. Animadversio. — Sacrificium altaris participat de 
Omnibus formis sacrificii : de holocausto, quia mystica oblatio 
tam pretiosae vitae multo perfectius significat debitum nostrae 
servitutis erga Deum, quam totalis illa combustio animalis quae 
fiebat in incenso taurorum vel arietum ; de hostia pacifica etiam, 
quia horrorem sanguinis non habet; de sacrificio pro peccato 
demum, quia repraesentat expiatoriam Christi mortem, ac per 
hoc aptum est impetrare iis pro quibus offertur, applicationem 
generalis satisfactionis in cruce Deo exhibitael. 


344. Principium IL Sacrificium altaris offertur soli 
Deo, potest nihilominus offerri in honorem Sancto- 


rum. — Offertur soli Deo, uti patet ex inspectione quatuor 
finium. Et tamen illud celebramus in honorem Sanctorum ; 


I. Billot, ze Ecclesiae Sacramentis, lae sacrificio. $ II. 

i. e. i? ad gratias agendas Deo pro Beatorum sanctitate, Victoriis 
virtutibus, et aliis mirabilibus aut bonis quae in iis vel per eos 
operatus est Deus, qui proinde in eis laudatur (C.Trid., sess. 22, 
c. 3) ; — 2? offerimus illud ad Obtinendum quod cultus Sanctorum 
hic in terris augeatur, v. g. canonizatione aut festi institutione 
vel solemniori celebratione ; — aut 30 ad obtinendum patrocinium 
Sanctorum tamquam ad finem, ut ili pro nobis intercedere 
dignentur in coelis quorum memoriam agimus in terris, scii, 
petimus a Deo ut per sacrificium obtineamus hanc gratiam quod 
Sancti pro nobis orent in coelo (ibid., c. 3 et can. 5); — 40 etiam 
offerimus illud per Sanctos, implorando eorum patrocinium, scii, 
petimus ab iis quod sacrificium Deo placeat; non quidem ut 
offertur a Christo vel Ecclesia : sic enim semper placet Deo ; 


sed quatenus offertur a nobis, ut fiat Sanctorum intercessione 
Deo acceptum. 


Articulus II. 


De Modo quo effectus producuntur. 


S. Th. Ill, q. 82, a. 6 et a. 7, ad 3. 


345. Principium generale. — Effectus sacrificii non 
tam pendent a dignitate rei oblatae et a modo offerendi quam 
a dignitate offerentis (Gen. IV, 4; Le. XXL, 3; Mc. XII, 42) ; 
unde secundum quod diversi sunt offerentes, diversi sunt 
effectus. Hinc considerari possunt : 

1? Effectus ex opere operantis, tum sacerdotis, tum fidelium 
offerentium. Sacrificio enim sicuti aliis operibus bonis 
possunt mereri, satisfacere, impetrare secundum gradum 
devotionis eorum ; hi effectus maiores sunt in sacerdote 
sanctiore aut bono quam in minus sancto aut malo. 

2? Effectus ex opere operantis Ecclesiae. Haec nequit 
mereri aut satisfacere, quia non habet actualem sed tantum 
habitualem voluntatem, meritum autem supponit actionem 
personalem ; potest tamen per sacerdotem impetrare bona 
pro fidelibus et quidem melius quam aliis orationibus, 
quia hisce missa est excellentior. Quodsi sacerdos non sit. 
membrum Ecclesiae, uti publicus haereticus vel schisma- 
ticus, aut excommunicatus vitandus, hos effectus non con- 
sequitur, quia non agit nomine Ecclesiae. 

30 Effectus ex opere operantis Christi qui offert seipsum 
et merita crucis applicat. Isti sunt ex opere operato (i. e. ex 
dignitate rei oblatae et ministri principalis) quantum ad alios 
offerentes et ad Ecclesiam ; et de his in praesenti agemus. 

Duo ultimi effectus iidem sunt, sive sacrificium offeratur 
a bono sive a malo sacerdote : Christus enim et Ecclesia 
semper sunt sancti Deoque grati et accepti. 


346. Principium I. Effectus sacrificii,ut est latreuti- 
cum et eucharisticum quantum ad Deum, habentur 
immediate, infallibiliter et statim post consecra- 
tionem. — Ex ipsa enim immolatione Christi honor et 
gratiarum actio sponte nascuntur et exhibentur Deo. 


347. Principium II. Effectus sacrificii,ut est propitia- 
torium nobis et impetratorium, alii habentur im- 
mediate, alii mediate. — Idem enim dicendum de 
effectu impetrationis sacrificii ac de effectu omnis alius 
orationis. 

Et quidem : 1? Non datur immediate 


a) remissio peccatorum mortalium : nullus enim secundum 
doctrinam catholicam iustificatur nisi eX opere operantis, 
vel ex opere operato per sacramenta ; 


b) remissio peccatorum venialium : haec enim non remit- 
tuntur nisi mediantibus actibus contritionis vel charitatis, 
quae eorum retractationem includunt ; 


c) gratia habitualis gratum faciens : haec enim immediate 
non causatur nec augetur nisi ex opere operantis, vel a 
sacramentis ; quodsi a sacrificio daretur, sequeretur quod 
parvulus baptizatus pro quo plura offerrentur sacrificia, 
posset esse sanctior quam üle qui diuturnam vitam in praxi 
omnium virtutum peregisset, quod est contra communem 
Ecclesiae sensum. 


Haec tamen obtinentur mediate: peccata enim possunt esse 
causa cur Deus ex iusta ira uberiores non concedit gratias, quas 
concederet si peccata non obstarent ; per sacrificium iusta Dei 
ira placatur ne in poenam peccatori deneget gratias, imo movetur 
eius bonitas ad dandas gratias uberiores ; unde « placatus Do- 
minus gratiam ad poenitendum », i. e. ad contritionem vel ad 
sacramenti poenitentiae congruam receptionem concedit, et his 
mediantibus peccata non tantum venialia sed « etiam ingentia 
dimittit » (cfr. C. Trid., sess. 22, c. 2). Simili modo sacrificium 
obtinet gratias actuales ad opera meritoria vel ad sacramentorum 
receptionem, quibus mediantibus gratia habitualis potest obti- 
neri et augeri. 


Summa Theologiae Moralis III — 19. 

2° Immediate dantur, sicut aliis orationibus fieri potest : 


a) relaxatio satisfactionum a vivis praestandarum pro 
peccatis remissis : sacrificium enim substitui potest loco 
satisfactionum a vivis praestandarum seu operum poeni- 
tentiae quibus poenae redimuntur ; 

b) remissio poenarum temporalium a vivis vel defunctis 
pro peccatis remissis luendarum : Christus enim debita 
solvit poenae peccatorum, et Deus, factam solutionem pro 
iis acceptans, ea condonat, ita ut fideles iam pati non de- 
beant vel pro iis satisfacere ; 

c) alia bona spiritualia et corporalia. 


348. Principium III. Effectus sacrificii ut est propitia- 
torium nobis aut impetratorium non semper obti- 
nentur infallibiliter. —! Missa enim eos obtinet, illos 
impetrando ; oratio autem, ut infallibiliter impetret, plures 
habeat conditiones necesse est, scii, ex parte orantis ut 
sit pia, ex parte sublecti i. e. illius pro quo fit, ut quis 
non sit indispositus, et petat pro se, ex parte orationis ut sit 
perseverans, ex parte obiecti ut petantur necessaria ad 
salutem. 

ia Conditio ex parte orantis semper verificatur, nempe 
ex parte Christi offerentis principalis : qui semper bene 
orat et dignus est ut exaudiatur, quia est persona infinita 
et quae per passionem omnia ad salutem necessaria nobis 
promeruit. 

2a Conditio est ex parte illorum pro quibus offertur 
sacrificium. lamvero non requiritur ut quis offerat illud 
pro se : ex natura sua enim sacrificium fit pro omnibus, 
et ex sua institutione est propitiatorium pro offerente et 
pro aliis ; — requiritur tamen ut hi impetrationi Christi 
non ponant obicem indignitatis : Christus enim non impe- 
trat bona pro homine qui ad illa ponit obicem. 


Hinc ajremissio peccatorum non obtineturab illo quiiisadhaeret, 
vel etiam de mortalibus omnino non doiet, aut nullo modo in 
eorum remissione confidit. Quodsi non ponat obicem et gratiam 
recipiat ad poenitendum de peccatis, non adhuc sequitur infal- 
libiliter horum remissio, quia Deus potest dare gratiam suffi- 
cientem cui homo potest non cooperari, 

b) remissio poenarum et satisfactionum non obtinetur, nisi ab 
illo qui est in statu gratiae et qui obtinuit remissionem illius 

peccati de cuius poena est purgendus : nequit enim remitti poena 
temporalis illi qui reus est aeternae, vel illi qui nondum solutus 
est culpa, 

c) placatio irae divinae, largitio gratiae, aut remissio poenarum 
potest esse plenior vel minus plena pro gravitate peccati, pro 
actuali dispositione subiecti, pro aliis operibus bonis antea factis, 
etc. 


3a Conditio ex parte orationis requirit ut sit perseverans, 
unde fit ut uno sacrificio non semper exaudiamur ; quot 
sacrificia requirantur dependet a dispositionibus subiecti, 
a gravitate eius peccati et a voluntate Dei. 


4a Conditio ex parte obiecti requirit ut petantur neces- 
saria ad salutem. Unde requiritur 

a) ut res sit expediens ad salutem : Christus enim non 
impetrat quod ad salutem non expedit ; quod autem tunc 
aliud bonum concedat, est pia sed non certa sententia; 


b) ut sit secundum ordinarium cursum Providentiae 
non enim institui potest medium ordinarium in Ecclesia, 
ad obtinenda infallibiliter miracula vel beneficia extraor- 
dinaria- 


349. Animadversio. — Effectus supra descripti, qui com- 
petunt sacrificio ut est nobis propitiatorium, alii dantur statim po- 
sito sacrificio seu peracta consecratione, scii, placatio irae divinae, 
remissio poenarum et satisfactionum ; alii tempore opportuno, 
scii, gratiae actuales ad peccati remissionem vel alias necessitates 
spirituales, et bona temporalia, statim tamen datur aliquale ius 
ad illos. 

Hinc 1? applicatio fructuum a sacerdote non videtur valide 
fieri posse post consecrationem. 

20 Licet multi probabile habeant applicationem valide fieri 
post iam et ante 2am consecrationem peractam, quia utraque 
est de essentia sacrificii, in praxi tamen non est licitum ita 
agere sacerdoti qui ex iustitia, v. g. ex contractu, stipendio aut 
beneficio, tenetur ad applicandum, quia ipsi committitur valor 
applicationis, et ideo tenetur facere applicationem certo validam 
eamque non exponere periculo nullitatisl. Quae solutio adhuc 
hodiernis temporibus est urgenda, quia quidam theologi adhuc 
censent primam consecrationem solam esse de essentia ; nec 
e recentissimis disputationibus hac in re maior facta est certi- 
tudo sed potius minor. 

3? Melius est applicationem facere ante missam seu ab eius 
initio, ut scii, preces et orationes etiam prosint iis pro quibus 
sacrificium offertur. 


i. Cfr. Haine, o. c. q. 99 ; Gasparri, o. c., n. 470. 

Articulus III. 


De Iis quibus effectus obveniunt. 


350. Triplex sacrificii distinguitur fructus. — Ef- 
fectus sacrificii, in quantum est propitiatorium aut impe- 
tratorium ex opere operato,vocanturfructus, quorum triplex 
distinguitur portio 

iQ Generalis quae obvenit toti Ecclesiae. 

Etenim a) ex communione Sanctorum singula membrorum 
Ecclesiae opera bona omnibus prosunt aliis membris ; a fortiori 
fructus oblationis Christi qui est eorum caput ; b) Christus qui 
in cruce se obtulit mediator pro omnibus, hic ut caput Ecclesiae 
se offert ad merita crucis applicanda ; unde se offert directe pro 
omnibus Ecclesiae membris quorum est caput : « pro omnibus 
fidelibus Christianis vivis et defunctis », et indirecte pto omnibus 
aliis ut Ecclesiae membra fiant, sicut dicit Missale : « pro nostra 
ettotius mundi salute ». — Non tamen omnes eamdem partem 


recipiunt sed maiorem pro maiore dignitate, sanctitate et disposi- 
tione, participatione vel concursu ad sacrificium. 


2? Specialis, quae obvenit illis pro quibus sacerdos 
intendit celebrare. 


Hanc etiam sibi potest applicare, si pro nullo alio celebreti 


3? Specialissima, sacerdoti propria, qui eam recipit 
etiamsi pto aliis celebret : ipsi enim non tantum obvenit 
fructus ex opere operantis quia offert nomine proprio vel 
Ecclesiae, sed etiam ex opere operato quia offert nomine 
Christi cuius vices gerit. 


Haec probabiliter ita est propria sacerdoti, ut nec valide eam 
possit abdicare (Hebr. VII, 27), et certo non licite ceditur alter, 
pro secundo stipendio, tum quia ex contractu sacerdos obligatur 
ad applicationem certo validam (n. 349), tum quia Ecclesia id 
prohibet, in damnatione prop. 8 ab Alex VIII. 


351. Principium I. Ad percipiendum fructum gene- 
ralem vel specialissimum, nulla requiritur applica- 
tio ; e contra ad percipiendum fructum specialem. 
— Nam ex ipsa voluntate Christi fructus generalis aut 
specialissimus derivatur in illos qui, obicem non ponentes, 


I. « Duplicatum stipendium potest sacerdos pro eadem missa licite 
accipere applicando petenti partem etiam specialissimam fructus ipsimet 
celebranti correspondentem ». 

ipsius sunt capaces ; — e contra portio fructuum specialis 
relicta est liberae applicationi sacerdotis. 


Constat a) ex universali, ab Ecclesia probata (C. Trid., sess. 23, 
c. i ; Pius VI, bulla Auct. fid., n. 30), fidelium praxi qui, erogato 
stipendio v. g., petunt sacrificium pro se specialiter offerri ad 
determinatum finem, et expectant fructum non ex opere operantis 
sacerdotis sed ex opere Christi, 

b) Sacrificium est oratio realis ; sed oratio est de se indifferens 
et non determinata ad talem personam ; unde nisi applicetur 
specialiter, non prodest. Quae applicatio facienda est a sacerdote : 
ille enim qui habet potestatem offerendi, et habet potestatem 
applicandi fructum sacrificii. 

Animadvertantur tria ; i? Sacerdos potestatem applicandi 
fructus sacrificii habet vi suae ordinationis ; unde ab illo haec 
nequit auferri mandato superioris vel sententia Ecclesiae, ac 
proinde semper valide applicat cuicumque vult. 

20 Sacerdos valide fructus potest applicare pluribus, imo fructus 
inter eos dividere, ita ut v. g. uni applicetur sacrificium in remis- 
sionem peccati, alteri ad impetrandam gratiam, et si teneatur 
applicare uni, valide sed illicite dividit fructus. 


3? Quodsi null applicet aut nonnisi incapaci, remanebit 
fructus in thesauro Ecclesiae. 


o 


352. Principium Il. Ad applicationem fructus spe- 
cialis requiritur et sufficit voluntas habitualis, abso- 
luta vel huic aequivalens, saltem implicite determi- 
nata ad certam personam vel certum finem. — Di- 
citur 


1? Habitualis, i. e. actualis, olim habita, quae tamen non 
fuerit retractata, etiamsi ita praeterita sit ut non moveat 
ad ponendum actum praesentem. 


Applicatio enim est donatio seu translatio fructus ; donatio 
autem, etiam multo tempore anteagcta et multis actibus interrupta, 
valida est, dummodo revocata non fuerit. Unde qui heri promisit 
Petro sacrificium crastinum, hodie vero de hoc non cogitat, 
valide applicat. — Non tamen sufficit intentio mere interpretàtiva, 
quam aliquis habuisset et qua fructus applicare voluisset casu 


quo hoc vel illud advertisset ; nam de facto non voluit nec appli- 
cavit. 


2? Absoluta, vel huic aequivalens, i. e. conditionata de 
praeterito vel de praesenti. 


Etenim applicatio conditionata de futuro, quia suspendit in- 
tentionem, facit ut sacrificium pro illa intentione non offeratur : 
ita qui applicaret cuidam sub conditione quod postea alter volue- 

rit, vel quod stipendium sit oblaturus aut prius moriturusl. 
Valide tamen applicaret pro eo quem scit de facto iam velle 


petere missam, nisi sit pro effectu ad quem nondum iuvaret 
sacrificium. 


3? Saltem implicite determinata ad certam personam vel 
certum finem; secus enim nulla fieret applicatio. 


Ita v. g. si quis applicaret uiii ex decem misSis legendis, non 
determinatis cuinam, vel illi cui Deus aut B. V. vult applicare, 
quia Deus aut B. V. nulli determinato applicat relinquens id 
sacerdoti ; e contra plures dicunt valere si quis Vellet applicare 
illi pro quo Deus aut B. V. mavult vel praefert eum applicare. — 
Non tamen requiritur ut sacerdos explicite cognoscat et velit 
personam, sexum, vel necessitatem, sed sufficit quod velit 
implicite, intendendo v. g. missam quam intendit alius sacerdos, 
sacrista, superior, — dummodo iste determinatam voluntatem 
habeat, — aut quam exigit fundatio vel stipendium, aut quam 
sibi notavit in libello, aut pro eo qui prius stipendium dederit, 
vel secundum ordinem quo stipendia ipsi obvenerunt, aut pro 
maximo peccatore, pro anima gravioribus tentationibus afflicta, 
pro anima purgatorii maxime derelicta aut proxima redemptioni, 
etc. : ita quoque valet applicatio si quis erronee legat pro defuncto 
loco defunctae, quia est error mere accidentalis. 

Quodsi plura v. g. 20 stipendia fuerint a pluribus collecta 
aut a variis ignotis oblata v. g. in ara ecclesiae, sufficit illa dicere 
secundum ordinem statutum ab eo qui illa distribuit, aut secun- 
dum ordinem eorum qui stipendia dederunt, quam intentionem 
implicite censetur habere ille qui toties legit ad intentionem 
dantis, quia qui prius est tempore, potior est iure ; — at etiam 
possunt dici omnes missae ad intentionem omnium, iuxta 
proportionem pecuniarum aut missarum quae singulis compe- 
tunt, quia cum fructus sit divisibilis, idem est 20 mi sas dare 
simul omnibus quam unicuique missam unam, et ideo celebrato 
numero missarum, singuli acceptum habebunt quod eis debitum 
est (S. Poen., 7 dec. 1892). 


353. Animadversiones. — 1. In casu quo sacerdos 
duplicem applicationem fecerit contrariam, si fuerit memor 
prioris intentionis, valet secunda ; si immemor, attendendum 
quaenam sit voluntas praedominans : erit prior, si voluerit 
applicare absolute, etiamsi postea aliud intenderit ; erit secunda, 
si adfuerit ratio mutandi, v. g. repentina necessitas, oblatio 
stipendii ; si utraque aeque efficax et absoluta fuerit, videtur 
secunda praevalere, quia est actualis et fortior ad sacrificium. 
In praxi nulla est difficultas : Offeratur enim crastina die pro 
intentione cui non fuit satisfactum. 


2. Anticipata applicatio, pro eo qui primo sit petiturus aut 
daturus stipendium est illicita (can. 825, 1?), tum quia fideles 


i. Quod si applicaret sub conditione : si Deus sciat esse futurum, 
applicatio esset saltem dubie valida, ut dictum est n. 84. 

non petunt missam celebratam sed celebrandam, tum quia sacer- 
dos exponit dantem periculo ne privetur fructu : potest enim ille 
pro quo missa offertur, nondum esse rite dispositus, vel causa 
pro qua petitur nondum existere, v. g. si pro primo in paroecia 
morituro, aut pro liberatione ab infirmitate nondum contracta. 
Unde S. C. C. id prohibuit 25 nov. 1605. 


3. Attamen si sacerdos praevideat quod missae postulandae 
sint pro aliquo iam defuncto, valide illas nunc offerret, quia 
offeruntur pro determinata persona disposita et iam existente 
causa, et solum incurreret sacerdos stipendii amittendi periculum. 
Sed iure vigente id est prohibitum, ac proinde illicitum (can. 825, 
1?) ; et ideo ut in casu licite retineat stipendium oblatum, con- 
sensum offerentis obtinere debet ac proinde ipsi declarare 
tenetur se iam applicasse. 


4. Valide et licite anticipantur missae fundatae ut semel, bis, 
ter in hebdomada aut in mense dicantur sed tantum in honorem 
Dei vel Sanctorum, aut in requiem animae hominis iam defuncti ; 
e contra illicite si fundatae sint etiam pro defunctis futuris, 
ut pro defunctis paroeciae aut pro successive morituris, vel affixae 
sint Certis diebus v. g. sabbato in honorem B. M. V., feriae VI 
in honorem Passionis, vel fundatae in commodum populi ne 


certis diebus missa deesset, vel in fundatione id fuerit expresse 
prohibitum. 


Articulus IV. 


De lis pro quibus Sacrificium 
offerri potest. 


S. Th. Ill, q. 79, a. 3 ; Suppi., q. 71. 


354. Principium I. Sacrificium altaris offertur no- 
mine Ecclesiae seu societatis fidelium a Christo 
huius capite ; unde offertur directe pro bono fidelium et 
eorum societatis, scii, pro eius conservatione et propa- 
gatione, et sic indirecte pro aliis,scii, ut eorum conversione 
Ecclesia áugeatur 


Fructus ergo generalis directe prodest i? omnibus fidelibus 
vivis, i. e. omnibus membris corporis Ecclesiae quae pertinent 
ad communionem sanctorum, et 20 fidelibus defunctis, quo 
nomine non quidem veniunt damnati, quales sunt infantes non 
baptizati, qui ad Ecclesiam lion pertinent, nec Sancti : hisce 
enim nec illis sacrificium prodest, — sed a) omnes defuncti 
baptizati qui sunt in purgatorio, quamvis in terris haeresi aut 
schismati adhagserint : remoto enim obice adhaesionis ad suam 
sectam, iam perfecte pertinent ad Ecclesiam, et sunt de illis 
qui nos praecesserunt cum signo fidei ; imo b) etiam probabiliter 
omnes qui, etsi non baptizati, in purgatorio sunt, quia pertinent 
ad Ecclesiam qualiter in purgatorio exjstit, et sunt simpliciter 

de corpore mystico Christi : in purgatorio enim deest distinctio 
inter corpus et animam Ecclesiae. 

Sacrificium offerri pro defunctis probatur, tum exemplo V. L. 
(II Macch. XII, 43), tum ex traditione quae constat Liturgiis, 
Patribus! (n. 342), et Ecclesiae sensu et praxi; tum ex fidei 
definitione a C. Trid., sess. 22, c. 2, can. 3 et sess. 25 de purg., 
confirmante doctrinam C. Flor., decr. unionis. 


355. Principium II. Ecclesia generatim et regulariter 
non orat nisi pro fidelibus et pro conversione alio- 
rum ; exceptionaliter autem orat quandoque pro 
aliis et pro eorum bonis cuiuscumque generis. — Ita 
pro catechumenis, haereticis, schismaticis, infidelibus, 
aut natione vel patria infidelium, uti constat tum exemplis 
V. L. (I Esdr. VI ; II Macch. III), tum ex doctrina Apostoli 
(I Tim. II, i sq.), tum ex historia Ecclesiae. 

Potest etiam pro illis orare per sacrificium missae, et similiter 
sacerdos habet potestatem pro ipsis offerendi et fructum specialem 


applicandi ; quibus in casibus etiam Christus pro illis oraret, 
nisi forsan obicem apponerent. 


356. Principium III. Sacerdos valide applicat sacri- 
ficium cuicumque, vivo vel defuncto, dummodo hic 
non sit incapax ; non tamen licite, quia Ecclesia 
quasdam applicationes prohibet. 

Iuxta vigentem disciplinam, prohibita est : 

1? Applicatio publica, qualis ex annuntiatione freta com- 
munitati esse potest, aut ex natura rei ut in missa exequiali 
et anniversario cantato : 

a) pro excommunicatis quibuslibet vivis (can. 2262), quia 
effectus censurae est privatio publicorum suffragiorum 
Ecclesiae ; 

b)pro defunctis quibus denegata fuit sepultura ecclesiastica 
(can. 1241). 

Tales sunt infideles (exceptis catechumenis), notorii apostatae, 
sectae haereticae vel schismaticae aut sectae màssonicae aliisve 
eiusdem generis notorie addicti, excommunicari vel interdicti 


post sententiam, qui mandaverint suum corpus cremationi 
tradere, peccatores publici et manifesti. Si vero in dubio Ordinarius 


I. Conferri possunt : Did. ap.VI, 59; Tert. de cor, 3 : de exh. 
cast, it ; de monog., 10; Cypr.ep. 66, n. 2; c». Hier. c. XXIII, 
n. 8-10 ; Chrys. horn. 3 in Phil,n. 4 ; hom. 21 in Act. n. 4 ; Epiph. 
anacephal. II; Ambr. de off. I, 48; Aug. in Hept., q. 57, n. 4; conf. IX, i2. 

alicui ex his sepulturam ecclesiasticam concesserit, etiam missa 
publica dici potest. 


2? Applicatio privata, quae scii, secreto fit et occulte, 
ac soli sacerdoti aut uni vel alteri nota est, prohibetur pro 
excommunicatis vitandis, nisi pro eorum conversione 


(can. 2262, § 2, 2). 


Ergo privatim iam licitum est pro omnibus, fidelibus et infideli- 
bus, etiam haereticis et schismaticis, vivis et defunctis stipendio 
quoque accepto aut ad eorum intentionem applicare, secluso 
tamen scandalo (S. Off., 12 iul. 1865), et exclusis solis excommu- 
nicatis vitandis. Unde can. 809 : « Integrum est missam applicare 
pro quibusvis tum vivis tum etiam defunctis purgatorio igne 
admissa expiantibus, salvo praescripto can. 2262, $ 2, n. 2» 
in quo dicitur : « Non prohibentur sacerdotes missam privatim 
ac remoto scandalo pro excommunicato (qualis ex can. 2314, $ 1 
censetur haereticus et schismaticus) applicare ; sed, si sit vitandus, 
pro eius conversione tantum ». 


357. Corollaria. — 1. Non prohibetur sacerdos pri- 
vatim orare pro excommunicato licet vitando, etiam inter memento 
missae. 

2. Applicatio contra prohibitionem Ecclesiae facta, quamvis 
illicita, tamen valida est ; unde sacerdos qui pro tali applicatione 
stipendium accepit, applicatione iam facta ad restitutionem non 
tenetur. 


Articulus V. 


De Valore Sacrificii et Quantitate 
eius effectuum. 


S. Th. III, q. 79, a. 5 ; a. 7, ad 3 ; Suppi, q. 71, a. 13, ad 2. 


358. Differunt valor et effectus sacrificii. — Valor 
est quantitas virtutis et efficaciae, quam ad producendos 
effectus sacrificium habet ex dignitate  offerentis et 
rei oblatae ; effectus autem est id quod consequitur eX 
ila dignitate vel intuitu eius datur. Valor considerari 
potest in se, i. e. in actu primo seu quoad sufficientiam; et 
in actu secundo, quoad efficientiam seu applicationem, i. e. 
simul cum effectibus de facto productis. 


359. Valor sacrificii vario sub respectu est infinitus 
aut finitus. — Sacrificium spectari potest prout offertur 
ab Ecclesia et fidelibus, vel a Christo, secundum se vel 
quoad applicationem, respectu Dei aut nostri. lamvero 

A. Valor sacrificii, si consideretur ex opere operantis 
sacerdotis, fidelium et Ecclesiae, est finitus : licet enim res 
oblata sit infinite digna, actus tamen illam offerendi habet 


dignitatem finitam et quidem maiorem pro maiori sancti- 
tate. 


B. Valor sacrificii ex opere operato seu ex opere Christi : 


i? In se consideratus est infinitus, tum ex dignitate rei 


oblatae et offerentis, tum quia applicat merita infinita 
crucis. 


20 Consideratus quoad applicationem respectu Dei est 
infinitus: Christus enim tribuit Deo cultum infinite 
dignum adorationis et gratiarum actionis. 


30 Consideratus quoad applicationem respectu nostri est 
finitus : 

a) intensive, et quia homo est incapax boni infiniti quod 
eius dispositione limitatur, et quia poeûa infinita inferni 
sacrificio non remittitur ; fructus tamen crescere possunt 
in indefinitum pro quantitate nostrae devotionis ; 

b) etiam extensive quoad fructum generalem et specialis- 
simum, quia numerus fidelium vel sacerdotum concele- 
brantium est finitus ; crescit tamen ille fructus in inde- 
finitum pro numero fidelium aut concelebrantium : non 
enim minores fructus percipiunt fideles, aut sacerdotes 


simul idem sacrificium celebrantes, eo quod maior sit 
eorum numerus ; 


, 


C) praesertim quoad fructum specialem : hic enim non 
videtur crescere, sed e contra quanto pluribus applicatur 
tanto minus datur singulis. Id saltem nobis videtur verius. 


Etenim 1. sacerdos habet potestatem limitandi fructum 
specialem ad unam personam, quae potestas non intelligeretur 
si fructus ille esset extensive infinitus ; 2. in Ecclesia viget praxis 
fidelium qui pro seipsis petunt peculiarem applicationem ad 
peculiarem finem, aut particularem applicationem pro particulari 
defuncto ; porro praxis illa foret nociva si fructus esset extensive 


infinitus : multo melius enim omnia sacrificia offerrentur pro 
omnibus vivis et defunctis. 


360. Quaestio disputata. — Ultima sententia non admit- 
titur ab omnibus. Multi enim theologi censent fructum specialem 
impetratorium, et plures fructum stricte propitiatorium» esse 

extensive infinitum, ita ut non minuatur in singulis si pluribus 
applicetur, sed e contra unicuique tantum prosit si pluribus ac 
si uni applicetur3. 

Haec sententia est probabilis, unde si quis missam titulo 
mere gratuito offert pro aliquo, potest illam sententiam sequi 
et applicare ei secundam intentionem, sub conditione quod 
fiat absque praeiudicio illius pro quo celebrare tenetur ratione 
tituli onerosi ; non tamen licite potest applicare pro stipendio 
et sitnul alio titulo debito, puta obedientiae aut fidelitatis 
(can. 825, 20). A fortiori non potest unam missam applicare 
pro duabus intentionibus ex iustitia debitis, quia tunc tenetur 
ad applicationem certo validam ; ita autem agendo exponeret 
alteram applicationem periculo nullitatis ; unde Ecclesia id 
prohibuit damn. prop. 10 ab Alex VID, et can. 825, 20 et 30, 
Ceterum in casu pro altero stipendio deficit titulus sustentationis. 


361. Animadversio. — Limitatio fructuum sacrificii non ab 
omnibus eodem modo explicatur.Plures dicunt eam oriri ex mera 
voluntate Christi qui fructus limitavit ut fideles frequentius 
celebrationem procurarent ; apt ex voluntate Dei, quia iuxta 
ordinem suae providentiae, causas determinatas ordinat ad 
detertninatos et limitatos effectus. Alii, forsan melius, dicunt 
mensuram fructuum praecipue pendere ex duobus : ex perfectione 
applicationis et ex dispositionibus, ita ut in paritate dispositionum 
et in paritate applicationis sacrificium eosdem effectus producat: 
sicut autem fructus limitatur intensive dispositionibus requisitis, 
ita extensive ex eo quod applicatio non est aeque perfecta si pro 
pluribus ac si pro uno offeratur. Applicatio enim est actus huma- 
nus sacerdotis determinantis intentionem ad unam personam et 
unum finem ; actus autem humanus, quanto in plura obiecta 
tendit, tanto minus determinate fertur in singula ; unde minus 
perfecta est applicatio seu minus determinata intentio, ac proinde 
missa oblata pro pluribus non tantum prodest singulis ac si 
offetatur pro uno. 

E contra pro fructu generali ad quem nulla requiritur appli- 
catio specialis : cum enim singuli fideles aliquo modo per sacer- 
dotem et cum sacerdote offerant, multiplicantur oblationes ac 
proinde earum fructus. 


t. Fructus sacrificii esse extensive finitos, docent S. Bonaventura, 
in IV, d. 45, a. 2, q. 3, Scotus, Paludanus, D. Soto, Suarez, Lugo, 
S. Bellarminus, Pasqualigo et multi recentiores inter quos Lambrecht 
et Billpt. E contra Caietanus, Iohannes a S. Thoma, Salmanticenses, 
Habert, Tournely, Gonet, Wigandt et plures Thomistae ; res tamen 
dubia est, ait BiUuart. S.Alphonsus infinitatem tenuit in Th. M.,I. VI, 
n. 312; sed, ut notat Gaude, post annum 1769 in opusculo De Caerem. 
missae, ac In Trid., sess. 22, n. 22 mutavit sententiam. De mente S. Tho- 
mae disputant : in III, q. 79, a. 5 videtur favere extensioni infinitae ; 
e contra in IV Sent, d. 45, q.2, a. 4, qc. 3, ad 2, et qc. 2, sed contra, et in 
Suppi, q. 71, a. 3, ad 2. Aliqui tenent limitationem pro fructu satisfac- 
torio, extensionem infinitam pro impetratoriO : ita inter alios Lehmkuhl 
et Cappello. 

2. «Non est contra iustitiam pro pluribus sacrificiis stipendium 
accipere et sacrificium unum offerre ». 

SECUNDA PARS. 


DE PRAECEPTIS PERTINENTIBUS AD 
SACRIFICIUM ALTARIS. 


QUAESTIO PRIMA. 


DE OBLIGATIONE CELEBRANDI SACRIFICIUM. 


362. Obligatio celebrandi ex vario fonte oriri 
potest : ex ipso suscepto sacerdotio, ex officio suscepto vel 
beneficio possesso, ex tradito stipendio, ex particulari 
praecepto aut voto. 


Articulus I. 


De Obligatione ex Sacerdotio. 


S. Th. Ill, q. 82, a. 10. 


363. Praecipua obligatio celebrandi oritur ex 
sacerdotio. — Christus sacerdotibus imposuit grave 
praeceptum celebrandi sacrificium, uti certissimum est, 
tum ex ipsius verbis : Hocfacite in meam commemorationem, 
quae ita explicat Cone. Trid., sess, 22, c. 1 ; tum ex natura 
potestatis sacerdotalis, quae data est a Deo ut nomine 
omnium honoretur et omnibus gratiae procurentur salutis : 
talis autem potestas certo instituta fuit ut exerceretur. 


Praeceptum illud obligat ad minus communitatem sacerdotum 
(ib. can. 2) ; an autem illud praeceptum vel etiam aliud eccle- 
siasticum obliget singulos sacerdotes ratione sacerdotii, a 
quibusdam fuit in dubium revocatum. Nunc autem generatim 
admittunt gravem obligationem singulis incumbere sacerdotibus, 
quia unusquisque tenetur uti gratia sibi data cum fuerit oppor- 
tunum, praesertim si cedat in magnum honorem Dei et utilitatem 
totius societatis ; talis autem est potestas sacerdotis, quam nisi 
exerceret, fine suo frustaretur. Ceterum omnes debemus Dei 
dominium agnoscere per sacrificium (II, n, 698) ; videtur 
autem inordinatum, si sacerdos qui recepit potestatem id faciendi 
per sacrificium proprium (Hebr. V, 1), id nunquam faciat nisi 
sacrificio aliorum. Quod consentaneum est C. Trid., sess. 23, 
c. 14, et decr. S. C. C., nov. 1696. Et in Codice iuris iam dicitur, 
can. 805 :«Sacerdotes omnes obligatione tenentur Sacrum litaridi 
pluries per annum ». 

Obligatio est gravis propter gravitatem materiae ; sufficit 
tamen ut aliquis celebret in praecipuis festis vel, ut alii dicunt, 

ter quaterve in anno, debita distantia servata ; quodsi non faceret, 
fidelibus facile esset grave scandalum. 


36A Animadversio. — Convenit omnino ut sacerdotes 
saepius celebrent, praesertim singulis dominicis et festis, unde 
in praedicto can. 805 additur : « Curet autem episcopus vel 


superior religiosus ut iidem (sacerdotes) saltem singulis diebus 
dominicis aliisque festis de praecepto divinis operentur », quod 
omittere, sat facile posset populo Christiano videri scandalosum. 
Imo, ait S. Alphonsus, 1. Th. M. 1. VI, n. 559, illum qui quotidie 
celebrareV possit et, ubi consuetudo quotidie celebrandi viget, sine 
ulla iusta, causa, sed tantum ob desidiam celebrare negligat, vix 
posse a veniali culpa excusari. Non autem si ex rationabili motivo, 
v. g. majoris praeparationis, reverentiae, humilitatis, aut veri 
incommodi, aliquoties a celebrando abstineat. 


Articulus II. 


De Obligatione ex Officio. 


365. Obligatio celebrandi iure divino oritur ex 


officio pastorali. — Praeceptum divinum omnes pastores 
animarum, qui scii, pastorale officium susceperunt, sub gravi 
obligat non solum certis diebus celebrare, sed et pro populo i. e. 
pro ovibus sibi commissis sacrificium applicare. 

Haec obligatio in ipso officio pastorali continetur (Hebr. V, 1), 
quod officium est iuris divini; unde Cone. Trid. ait praecepto 
divino mandatum esse omnibus quibus animarum cura commissa 
est, pro ovibus suis sacrificium offerre (sess. 23, de ref., c. 1). 
Ad illud tenentur episcopi iure divino absoluto, quia sunt insti- 
tutionis divinae ; parochi et alii pastores iure divino hypothetico, 
Si Ut pastores ab Ecclesia instituantur. 

Obligatio oritur ex iustitia, quia ad eam, sicut ad alia officia 
pastoralia, tenentur pastores ex quasi contractu ; ad quid praecise 
obligantur, generali et abstracto modo praescribit lex divina, 
sed determinari in concreto debet lege ecclesiastica. 


366. Ad quid tenentur pastores. — I. S. Pontifex sola 
lege divina, non vero lege ecclesiastica, et ideo tantum 
aliquoties tenetur missam celebrare aut pro ovibus appli- 
care. 

II. Episcopi dioecesani, abbates vel praelati nullius, 
vicarii capitulates sede vacante, administratores apostolici 
permanenter constituti, parochi sive saeculares sive reli- 
giosi, et vicarii oeconomi in paroecia vacante constituti, 
tenentur, a capta possessione, missam celebrare pro grege 
diebus dominicis atque festis de praecepto etiam suppres- 

sis (can. 339, $ 1 et 466, $ 1 ;comm. interpr. 17 febr. 
1918 et S. C. C. 28 dec. 1919). / 


Non obligantur stricte vicarii generales, episcopi titulares, 
coadiutores aut auxiliares, praelati regulares, vicarii substituti et 
coadiutores, nec a fortiori vicarii cooperatores vel capellini. 


III. Vicarii et praefecti apostolici, atque quasi-parochi, 


a capta possessione tenentur missam applicare pro grege 
solum 11 diebus festis de praecepto (can. 306). / 


367. Animadversiones. — 1. Si dies festus incidit in diem 
dominicam, unica missa obligationi satisfit (can. 339. & 2). 


2. Si festum ita transferatur ut in die ad quem, non/solum fiat 


officium cum missa festi translati, sed serventur quoque obli- 
gationes audiendi missam et abstinendi a servilibus/ missa pro 
populo applicanda est in die ad quem; secus in die a quo (can. 339, 
$3) l 

3. Episcopus aut parochus, qui duas vel plures dioeceses, aut 
plures paroecias, aeque principaliter regat, aut praeter propriam 
dioecesim aut paroeciam, aliam vel alias in admfinistrationem 
habeat, unam tantum missam pro populis sibi commissis applicare 
debet (can. 339, § 5 et 466, § 2). Quod etiam valet de vicario 
oeconomo qui plures paroecias tempore vacationis regit (com. 
interpr., 14 iul. 1922). Si autem festa patronorum unius et alterius 
parochiae diversis diebus occurrant, in utroque die festo applicatio 
fieri debet (S. C. C., 12 nov. 1927). 


368. Modus implendi obligationem. — Obligatio 
applicandi pro populo est realis, personalis, localis, et 
affixa diei. 


i? Realis, ita ut pastor, qui ex iusta causa impeditus 
applicare non potest, per alium aut alio die obligationi 
satisfacere debeat, et qui applicationem omisit, quamcitius 
applicare teneatur (can. 339, § 4 et 6). 


Notetur nullam causam excusare a missa pro populo celebranda, 
nec consuetudinem immemorabilem ; praeter dispensationem 
S. Pontificis in casu particulari. 


2° Personalis, ita ut pastor per se ipse applicare teneatur, 
nisi legitime impediatur (ib.). Impedimentum legitimum 
est infirmitas, obligatio celebrandi missam conventualem, 
si parochus simul sit canonicus, vel legitima absentia 
(can. 466, § 5), aut quodcumque aliud dummodo grave 
indicetur. 

S. C. C. declaravit, ut parochus excusetur, causam iustam non 
esse i a) consuetudinem contrariam ; b) exequias celebrandas; 
c) missam pro sponsis dicendam ; d) missam pro certo die 
fundatam, quae in diem festum de praecepto incidat ; e) per- 
suasionem fidelium qui putant missam paroecialem solemnem 
cum cantu et explicatione Evangelii semper pro populo applicari 
et ideo libenter ad eam confluunt. Ita per se et nisi aliud incom- 
modumlgrave accedat. 


30 Localis, ita quod missa pro populo in ecclesia pa- 
roeciali Micatur ut populus ei interesse possit, nisi rerum 


adiunctalaliud exigant aut suadeant (can. 466, § 4), v. g. 


si sit fesrnm in ecclesia filiali, aut si agatur de mera sup- 
pletione missae omissae. 


Localis opligatio existit pro parochis, non autem, ut patet, pro 
episcopis qui ubique pro grege celebrare possunt. Quodsi 
parochus legitime absit, pro lubitu vel ipse in loco, ubi moratur, 
ya alius prg eo in ecclesia paroeciali applicare potest (can. 466, 


4° AffixaMiei, ita ut applicatio sine necessitate in 
alium diem transferri non possit ; nisi Ordinarius loci iusta 
de causa id permittat (can. 466, § 3). 


Causa iusta esse potest missa exequialis, pro sponsis, in die 


anniversaria opitus vel depositionis, aut pro urgenti causa 
publica. 

Non requiritur ut missa quae pro populo applicatur sit missa 
solemnis, cantata vel ipsa paroecialis ; etiam per privatam 
missam obligatio adimpletur. 


369. Animadversiones. — 1. Qui obligationem quoad 
substantiam implet, sed debitum modum non servat, nisi fre- 
quenter sine iusta ratione fiat, peccat tantum leviter. 


2. In quibusdam dioecesibus ex induito permittitur ut diebus 
festis suppressis missa non applicetur pro populo, sed ad mentem 
episcopi vel pro stipendio huic tradendo pro piis operibus. Quo 
casu iam permittitur, ut non ipsa die, qua tenentur, nec per se, 


sed per alium sacerdotem, parochi huic obligationi satisfaciant 
(S. C. C., 16 dec. 1914). 


3. Pauperibus parochis conceditur, ut, si die festo offeratur 
pingue stipendium, missa ad intentionem offerentis dici possit, 
applicatione pro populo in alium diem translata (Ben. XIV, 
Const. Cum semper, 19 aug. 1744). 

Articulus III. 
De Obligatione ex Beneficio. 


370. Obligatio celebrandi Oritur ex beneficio sus- 
cepto. — Beneficium est ius perpetuum percipiendi/iructus 
ex bonis ecclesiasticis propter aliquod officium spirituale, 
clerico auctoritate ecclesiastica copstitutum (canJ 1409) ; 
quod est curatum vel simplex, prout curam animarum 
adnexam habet vel non habet. In praesenti intelligitur 
beneficiujn simplex, quod beneficiato imponit obligationem 
ex pia fundatione missam celebrandi, sive quotidie, sive 
certis diebus. Obligatio ex iustitia commutative est satis- 
faciendi institutioni fundatoris, i. e. missas impositas non 
solum celebrandi, sed etiam ad intentionem |fundatoris 
applicandi, quia talis praesumitur fundatoris voluntas ; — 
nisi certo constaret illum celebrationem imposuisse solam» 
applicatione totaliter aut partialiter relicta liberae cele- 
brantis determinationi. | 


Applicatio missarum praesumitur totaliter facienda animae 
fundatoris (S. C. C., 18 aug. 1668 5 26 mart. 1718), nisi tamen 
certum e celebrandis missis numerum sibi applicandum prae- 


scribat: tunc enim applicationem aliarum liberam reliquisse 
censetur. l 


371. Modus im plendi obligationem, -fi Beneficiatus 
qui ad missae obligatur celebrationem, tenétur 

1° Omnia adiuncta a fundatore praescripta implere, 
quantum ad missae speciem seu qualitatem, locum vel 
tempus. 


Hinc peccat si, absque iusta causa, adiuncta stipulata omittat, 
et quidem graviter, si saepius ea omittantur et determinata 
fuerint ob gravem finem perdurantem, ut ob commodum populi, 
ob specialem Sancti cultum, ob specialem memoriam ; e contra 
si ex gravi causa excusante vel si finis non subsistat, aut si dispen- 
satio legitime obtenta fuerit, quam ad perpetuum concedere 
potest S. Sedes, ad tempus ob iustam causam Episcopus. 


2° Non tamen per seipsum satisfacere, nisi id expresse vel 
aequivalenter exigatur ; sed potest facere per alium. 
Praesumitur onus reale principaliter adnexum loco, non 
personale. 


Qui habet onus missae quotidianae : a) si onus sit reale, ita ut 
possit per alium satisfacere, nullam missam potest omittere, sed, 
ipso non celebrante, curare debet ut per alium missa dicatur ; 

b) etantra sionus sit persona'e et ipse per se quotidie celebrare 
teneatur, missam aliquando ex iusta causa omittere potest nec per 
aliumWupplere debet, quin tamen possit pro se vel suis applicare 
nec a fortiori pro stipendio. Ita S. C. C., 18 sept. 1683. 

lusta causa in casu excusans est : 

a) Brevis infirmitas, qualis generatim censetur illa quae non 
excedit!quindecim dies (S. C. C., 4 iun. 1689 ; 17 nov. 1695); 
quodsi sit diuturna, bénéficiants per alium supplere tenetur, 
excepto casu quo factus sit omnino impotens nec aliunde haberet 
unde viaret (S. C. C., 5 febr. 1650 ; 24 apr. 1655). 

b) Religio, ad celebrationem ob defectum dispositionis, aut 
humilitatis vel reverentiae causa omittendam movens ; quod 
permittunt semel in mense. 

c) Impedimentum rationabile, uti iter instituendum, exercitia 
spiritualia) peragenda, sed per paucos dies tantum. 


372. Corollaria practica. —! 1. In cathedralibus et 
collégialités ecclesiis missa conventualis, quae quotidie a 
canonicis !celebranda est, applicari debet benefactoribus 
generatim ^cuiuslibet respectivae ecclesiae (can. 417, $ 1). 


Si secunda aut tertia missa conventualis celebretur, in hisce 
sub memento defunctorum fiat commemoratio benefactorum 
ecclesiae generatim. Quodsi canonicatuum praebendae tenues 
sint, possunt a S. C. Concilii facultatem implorare non applicandi 
benefactoribus missam conventualern diebus ferialibus, sed tan- 
tum diebus festis ex praecepto (Ben. XIV, const. Cum semper, 
19 aug. 1744] $ ii). 

Notandum Unsupet : 

3) Capitularis infirmitate detentus non tenetur eleemosynam 
praebere sacerdoti capitulari, qui ipsius vicem supplet in missae 
conventualis celebratione et applicatione, nisi statuta capitularia 
vel particulari^ consuetudo aliud ferant (can. 417, $ 2). 

b) Servari potest consuetudo praebendi stipem celebranti, ve) 
ex cumulo distributionum, velexreditibus omnium praebendarum 
per contributum (ib., $ 3). 

c) Si quis eodem die urgeatur onere celebrandi missam et pro 
populo et conventual!, hanc ipse celebret applicetque per se, 
illam per alium vel per se die sequenti (can. 419, $ 2). 


2. Parochus a) ius habet exonerandi omnes fundationes in 
sua ecclesia institutas, per se vel per alium, nisi aliter in 
fundatione exprimatur ; b) offimtm habet adimplendi eas 
vel curandi ut adimpleantur, iuxta voluntatem fundatoris 
quoad numerum missarum, locum, tempus, modum 
celebrationis. 


Fundationis stipendium est id quod fundator determinavit ; 
determinatione deficiente id quod taxa dioecesana vel consuetudo 
statuit. At, quando parochus fundationem per alium sacerdotem 
adimplet, generatim sufficit quod ipsi iustum stipendium, iuxta 
legem aut consuetudinem vigentem, tribuat, retenta sibi, si 

detur, parte excedente redituum: praesumitur enim fundatio 


cum pinguiore stipendio facta in favorem parochi vel réctoris 
ecclesiae ; — nisi tamen in ipsa fundatione expresse/ aliter 


notetur. I 


3. Reductio seu imminutio numeri missarum celebrandarum 
fieri potest, quando reditus fundationis ad rationem iusti 


stipendii non iam sufficiant, sive minuentibus ipsis redi- 
tibus, sive augente taxa legali stipendii. \ 


Nequit fieri privata auctoritate ; et ideo, usqtieduir» reductio 
per legitimam auctoritatem facta fuerit, debet parochusrvel rector 


ecclesiae tqt celebrare missas et cum tali solemnitate qnam prae- 
scripserit fundator, etiamsi reditus fundationis sint Incongrui. 


Legitima auctoritas in casu est ille quem fundator /designavit 
in ipsa fundatione ; qua designatione deficiente est /spla Sedes 
apostolica, non autem episcopus, nisi speciale indultum acceperit 
(S. C. C., 31 iun. 1625 ; can. 1517, $ 1 et 1551). Reductione ab 
Ecclesia facta fundatores nullum damnum  patiüntur, quia 
fructum satisfactorium ex thesauro suo supplet et satisfactiones 
Christi et sanctorum illis applicat pro quibus missae erant 
offerendae, fructum vero impetratorium ex oratione supplet 
quatenus preces, quae nomine eius fiunt, in hunc dirigit. 


Notetur : Si absque culpa, dos pro missarum fundatarum onere 
prorsus perierit, vel reditus eius percipi nequeant, cessat vel 


suspenditur obligatio celebrandi (S. C. C., 20 iun. 1641 et 18 aug. 
1705). [ 


Si autem dos, sine culpa, partialiter perierin et fundator 
stipendium pro singulis missis determinaverit, sufficit dicere 
tot missas quot stipendia percepta ; si vero stipendium non 
determinaverit, sed solum numerum missarum celebrandarum, 
non potest numerus earum imminui, nisi reductione obtenta a 
legitima auctoritate, ut dictum est. I 


Articulus IV. 
De Obligatione ex Stipendio. 


373. Obligatio celebrandi oritur ex tradito sti- 
pendio. — Stipendium est summa pecuniae vel alia res 
pretio aestimabilis, quae tribuitur sacerdoti ad susten- 
tationem, cum munere offerendi sacrificium ad determina- 
tum finem. Obligatio illa est iustitiae commutativae : oritur 
ex contractu oneroso innominato : do ut facias, quo ex una 
parte sacerdos, accepto stipendio, celebrare pro illo qui 
stipendium praebuit tenetur ex iustitia, ita ut si pon faciat, 
restituere teneatur ; et ex altera parte, quando cum pro- 
missione stipendii sacerdos celebravit pro aliquo, hic 
tenetur ex iustitia stipendium solvere. 

Coatractus ille non est emptionis et venditionis rei sacrae et 
simomacus, sed licitus : non enim datur stipendium ut pretium 
missa» vel laboris ipsi intrinseci et ab ea inseparabilis, sed unice 
ad sustentationem sacerdotis ut suum ministerium exequi possit. 
Etenim a) pictor dicitur gratis pingere ecclesiam, etiamsi ipsi 
dentur olores et alia necessaria ad pingendum, imo et ipsa 
sustentaio ; — b) sicut a fidelibus exigi possunt cera, panis, 
vinum, Vestes sacrae, ita etiam sustentatio sacerdotis qui ad 
sacrificium missae est necessarius ; — c) nam sacerdotes de 
sacerdotio vivere possunt, quia dicitur I Cor. IX, 13-14 : Nescitis 
quoniam qui in sacrario operantur, quae de sacrario sunt edunt, et 
qui altarii deserviunt, cum altari participant? Ita, et Dominus 
ordinavit tis qui evangelium annuntiant, de evangelio vivere; cum 
dixerit : Dignus est enim operarius cibo suo..., mercede sua (Mt. X, 
10 ; Le. XI 7) ; unde et in V. L. sacerdotes vescebantur victimis ; 
— d) sanelnullus tenetur gratis se tradere servitio aliorum (I Cor. 
IX, 7); ergo sacerdotes possunt vivere de oblationibus fidelium; 
quodsi servitio particulari unius se tradant missam ipsi appli- 
cando, ab ipso particularem oblationem exigere possunt; — 
e) cui concordat universalis praxis Ecclesiae, ab eius auctoritate 
probata : C. Trid., sess. 22, de obs.; C. Constl, sess. 8, prop. 25 ; Pio 
VI in damni prop. 54 Syn. Pist. ; et can. 824, $ 1 : « Secundum 
receptum et probatum Ecclesiae morem atque institutum, sacer- 
doti cuilibet missam celebranti et applicanti licet eleemosynam 
seu stipendium recipere ». 

Confirmatur ex origine stipendii, qui est in Oblationibus 
fidelium. In primitiva Ecclesia, intra missarum solemnia, fideles 
oblationes suas scii, panem et vinum dabant ad altare, ex quibus 
sacerdotes sumebant necessaria ad sacrificium pro omnibus 
oblatum ; quae supererant cedebant partim clericis partim 
pauperibus. Postea praeter panem et vinum, in usum sacerdotum 
et clericorum, alia offerebantur in eleemosynam : oleum, lac, 
mei, fructus, incensum, dein etiam denarii. Inde factum est 
quod denarios etiam offerrent ante missam atque offerentes 
postularent ut ipsum sacrificium pro ipsis specialiter offerretur. 
A saeculo VII consuetudo introducta est ita celebrandi pro 
particularibus fidelibus ad specialem intentionem ; saeculo XII 
usus stipendiorum est universalis. 


374. Corollaria. — Ex praedictis sequitur : 


i?^ Non tantum pauperem sed etiam divitem sacerdotem 
accipere posse stipendium, uti fert universalis praxis : omnis enim 
munere suo vivere potest, et operarius est dignus mercede sua ; 
nec ipse, sed ille qui sacrificium postulat tenetur necessaria ad 
ilud tribuere. 

2? In die Nativitatis Domini tria stipendia licite accipiuntur, 
quia totum quod sacerdos illa die accipit et aliis diebus non 
excedit victum necessarium pro toto anno ; per se id quoque 
licitum esset in commemoratione omnium defunctorum, aut in 
binatione, nisi Ecclesia ad cupiditatem refrenandam prohiberet. 
Unde can. 824, $ 2 : « Quoties autem pluries in die celebrat, si 
unam missam ex titulo iustitiae (i, e. ex officio, beneficio aut 

| 
stipendio) applicet, sacerdos, praeterquam in die Nativitatis 
Domini, pro alia eleemosynam recipere nequit, excepta/aliqua 
retributione ex titulo extrinseco * l 
3° Beneficiarii qui ex fundatione tenentur certis diebus imissam 
celebrare, non autem applicare, possunt stipendium ab alio acci- 
pere cui applicent : hoc enim casu stipendium fundationis datur 
ob laborem extrinsecum, vel officium susceptum erga paroeciam, 
ecclesiam aut capellam. j. 


375. Quantitas stipendii. — Titulus stipendii est 
sustentatio sacerdotis, non quidem unius diei integrae, nam in 
reliquo diei potest etiam concionare, docere et similia agere; 


neque praecise sustentatio pro solo tempore /missae 


celebratio enim impedit sacerdotem per magnam diei 
partem ab aliis multis operibus quibus possjet victum 


quaerere ; quare S. Alphonsus dicit sufficere sustentationem 
mediae vel tertiae diei partis. ) 


Cum victus, vestitus, habitatio, libri, et alia /sacerdotibus 
necessaria, sicut etiam ipsa pecunia, non semper teint eiusdem 
valoris, cumque varient circumstantiae locorum e/t temporum, 
etiam variat stipendium. Sicut autem pretium rerum civili 
auctoritate taxari potest, ita etiam S. Pontifex, et[Episcopus in 
dioecesi, determinare valet quantitatem sustentations tribuendam 
et quantitatem pecuniae ipsi correspondentem, quae determinatio 
praesumitur recta nisi evidentem iniustitiam contineat ; unde 
efficit ut non possint sacerdotes plus exigere, nec fideles invito 
sacerdote minus stipendium pro missa celebrata !tribuere, quin 
iniuste agant. Deficiente autem taxatione legali, stipendium 
determinatur a consuetudine. Hinc can. 831 

« $ i. Ordinarii loci est manualem missarum stipem in sua 
dioecesi definire per decretum, quantum fieri potest, in dioecesano 
Synodo latum ; nec sacerdoti licet ea maiorem exigere. 

$ 2. Ubi desit Ordinarii decretum, servetur consuetudo dioe- 
cesis. 

$ 3. Etiam religiosi, licet exempti, circa stipem manualem 
stare decreto Ordinarii debent aut dioecesis consuetudini ». 

Exigere ultra stipendium iustum est simonia, saltem iuris 
ecclesiastici (can. 730). 


376. Animadversiones.— i? Episcopus prohibere nequit 
sacerdotibus ne maius stipendium accipiant sponte oblatum 
(S. C. C., 16 ian. 1649); at prohibere potest ne minus accipiatur, 
ut sacrificium missae non vilescat (S. C. C., 16 iul. 1689). Hinc 
can. 832 : « Sacerdoti fas est oblatam ultro maiorem stipem pro 
missae applicatione accipere ; et, nisi loci Ordinarius prohibuerit, 
etiam minorem ». 

2? Sacerdos exigere potest stipendium maius pro labore 
extraordinario et titulo missae extrinseco, v. g. pro itinere longo, 
hora tardiore, cantu, determinata die, etc. ; nisi id iam aliunde 
debeatur. Non tamen pro emolumento spirituali, v. g. pro cele- 

bratióne in altari imaginis miraculosae ; unde can. 918, § 2: 
« pro missis celebrandis in altari privilegiato nequit, sub obtentu 
priyilegii, maior exigi missae eleemosyna ». 

3? Licitum est de missarum stipendio pacisci, sed secundum 
taxationem vel consuetudinem : cum enim tribuitur ex iustitia, 
nihil obstat quominus possit in pactum deduci ; vitetur tamen 
scandalum in talibus pactionibus, quantum possit. 


377 Qualitas et quantitas obligationis ex sti- 
pendio. — Ex stipendio oritur obligatio celebrandi sacri- 
ficium iuxta intentionem illius qui stipendium tribuit. 
Obligatio est iustitiae, quia sacerdos et fidelis ineunt verum 
contractum, in quo ex una parte fidelis stipendium praebet 
ut celebretur missa, et sacerdos ex altera parte stipendium 
accipit cum onere sacrificium celebrandi. Obligatio, etiam 
unius missae dicendae, est ex genere suo gravis, quia 
gravidas hic mensuranda est non ex stipendio sed ex fructu 
spirituali, cuius privatio est notabile damnum. 


Quod patet ex instantia quacum Ecclesia multis decretis 
obligationem gravem urgebat, et ex eo quod id hodie iam com- 
muniter docent auctores ; — nisi forsan magnus dicendus sit ad 
eamdem omnino intentionem missarum numerus, aut nisi stipen- 
dium sit adeo tenue ut missa censeatur gratis promissa, quia 
simplex promissio per se et nisi qui? aliter intenderit, non obligat 
sub gravi. 

Hinc in casu quo unica missa fuerit omissa, gravis manet 
obligatio eam applicandi quamprimum, si finis adhuc obtineri 
possit, aut monendi oblatorem et reddendi stipendium. Et qui 
missam tempore congruo applicare omiserit, stipendium restituere 
tenetur ex iustitia ; obligatio restituendi tamen non est gravis, 
nisi stipendium materiam saltem relative gravem constituat. 


378. Modus implendi obligationem. — Obligatio 
contracta ex stipendio spectari potest : 

i?Quoad personam.?er se loquendo potest sacerdos satis- 
facere per seipsum vel per alium ; quodsi donans id aegre 
ferat, non videtur tamen obligatio gravis celebrandi per 
seipsum,quia etiam per alium satisfit quoad substantiam. 


Ex can. 838, « qui habent missarum numerum de quibus sibi 
liceat libere disponere, possunt eas tribuere sacerdotibus sibi 
acceptis, dummodo probe sibi constet eos esse omni exceptione 
maiores vel testimonio proprii Ordinarii commendatos » ; quo 
casu tamen « obligatione tenentur usquedum acceptatae ab eis- 
dem obligationis et recepti stipendii testimonium obtinuerint » 
(can. 839). 


A fortiori licet missas celebrandas tradere Ordinario. 

n—— 


2? Quoad numerum : Sacerdos tenetur tot sacrificia 
celebrare et applicare quot acceptavit stipendia, eqam si 
sint exigua (can. 828); quia donans stipendium petit 
applicationem certo validam, imo missam sibi reservatam, 
ad exclusionem aliorum si applicatio hisce facta sibi, noceat. 


Hinc qui aliter fecerit, ad reparationem tenetur si àdhuc sit 
possibilis, et secus ad restitutionem.Cfr.Urb. VIII, 21 iun. 1625 ; 


et prop. 8 et 10 ab Alex. VII damnatas. 


30 Quoad tempus: Sacerdos tenetur celebrare tempore 
explicite vel implicite determinato (can. 834). 


Hinc a) qui stipendium accepit ut certo die, v. g. in festo 
determinato, celebret, tenetur isto die celebrare ; b) missa postu- 
lata pro urgenti necessitate, v. g. pro agonizante, lucranda lite 
proxime iudicanda, recenter defuncto, felici partu, evadendo 
periculo, quamprimum celebranda est et tempore utili; c) si 
magnus numerus missarum eidem sacerdoti simul 'tradatur vel 
si tradens sciat sacerdotem ad multas alias missas teneri, tunc 
merito censetur consentire in longiorem dilationem ; e contra 
si magnus numerus tradatur communitati multorum sacerdotum ; 
d) qui stipendia offerunt in locis ubi Ob magnum concursum 
multa stipendia offeruntur, censentur consentire in dilationem ; 
e) quod si tempus nullo modo determinetur, tenetur celebrare 
sacerdos infra modicum tempus, pro maiore vel minore missarum 
numéro ; f) si oblator arbitrio sacerdotis tempus celebrationis 
expresse reliquerit, sacerdos poterit tempore quo sibi magis 
placuerit eas celebrare, at saltem infra annum a tempore re- 
ceptionis computandum. Ita ad normam can. 834 et 835. 

Modicum tempus S.C.C., 11 maii 1904, interpretata est ita 
«infra mensem pro una missa, et semestre pro 100 missis, et 
aliud longius vel brevius temporis spatium plus minusve longum 
iuxta maiorem vel minorem numerum missarum », v. g. mensem 
pro 3 vel 4 missis, 40-45 dies pro 10, 2 menses pro 20,3 pro 40, 
4 pro 60 ; 5 pro 80, 6 pro 100, annus pro 200 (S, C.C., 27 febr. 
19*5). Quae taxatio, licet Codex ab ea proponenda abstinuerit, 
praebet tamen prudentem regulam a qua non erit multum 
recedendum. At non mathematice sed moraliter est sumenda, et 
intelligenda est quantum ad singulos offerentes, non autem 
cumulative quantum ad omnes. Tempus computandum est 
a momento quo missae recipiuntur sive a donatore, siye a tradente, 
sive etiam ab Ordinario, nisi aliud constet (can. 837), i. e. nisi 
aliud sive explicite sive implicite pactum sit, ut si urgens adsit 
causa, vel tempus expresse determinatum sit, vel transmittens 
conditionem adiiciat. 


Dilatio notabilis est peccatum grave : obligat ad resti- 
tutionem, si causa celebrandi cessaverit ; si maneat, tenetur 
sacerdos ad compensandum bonis spiritualibus (ut oratio- 

nibus, ieiuniis, indulgentiis) damnum spirituale quod 
forsan ex dilatione fuerit secutum. 


40 Quoad locum et qualitatem aliasque circumstantias. Si 
oblator expresse aliquas circumstantias in missae cele- 


bratione determinaverit, sacerdos, eleemosynam acceptans, 
eius voluntati stare debet (can. 833). 


Sacerdos, si circumstantias servare non possit aut non 
velit, de hoc oblatorem monere debet ; et isto non contra- 
dicente, ad circumstantias non tenetur. Si celebraverit non 
servando circumstantias, in materia gravi debet defectum 
supplere. Non tamen tenetur restituere stipendium, nisi 


circumstantia ab offerente fuerit intenta tamquam conditio 
sine qua non. 


Hinc a) quando aliquis acceptat stipendium ut celebret in 
tali loco, v.g. in altari B. M. V., in tali sacello, tenetur ibi cele- 
brare ; omissio tamen huius circumstantiae generatim non est 
graviter culpabilis, et excusatur per rationabilem causam, nec 
per se inducit onus restitutionis ; facilius foret gravis omissio 
eiusdem circumstantiae in multis missis eiusdem donationis, 
modo circumstantia ob gravem rationem fuerit stipulata. 

b) Qui ex stipendio obligatur ad celebrandum in altari privile- 
giato, non satisfacit in altero altari, nisi privilegio personali altaris 
gaudeat, nec satisfacit applicando aliam indulgentiam plenariam, 
quia hanc defunctus non tam certo lucratur (S. C. Indulg., 
2 maii 1852). Quodsi ex errore bonafide commisso non satisfecerit, 
in compensationem tenetur aliam indulgentiam plenariam appli- 
care defuncto (S. G. Indulg., 22 feb. 1847 et 24 iul. 1885). 

c) Qui missam votivam dicere tenetur, non satisfacit applicando 
missam de die, nisi legitimum impedimentum excuset ; qui 
tamen defectus per se veniale peccatum non excedit. 

d) Si fidelis missam petit pro defuncto, sacerdos satisfacit per 
missam de sancto nec tenetur dicere missam de requie, nisi 
expresse fuerit postulata ; similiter qui debet applicare pro vivis 
satisfacit per missam de requie, nisi alia fuerit expresse petita. 
Praesumitur oblator solam quaerere applicationem, non ritum 
(can. 833). 

e) Si petitur missa in honorem alicuius mysterii Christi, B. M. V. 
vel Sancti, satisfit missa diei currentis, nisi expresse petatur 
votiva ; quamvis consultius sit, pro posse, per votivam satisfacere 
missam (S. C. R., 13 iun. 1899). 

f) Si fidelis petit missam cantatam aut solemnem, sacerdos 
applicans missam lectam valide applicat, sed non perfecte 
satisfacit (S. C. P. F., 8 iun. 1844), et ideo tenetur ad missam 
cantatam vel solemnem celebrandam, quam tamen non debet 
huic fideli, sed alteri applicare potest. 

g) Si petantur 30 missae gregorianae, sine interruptione 30 diebus 
continuis pro uno eodemque defuncto missa celebretur, quin 

tamen necesse sit ut ab eodem celebretur sacerdote. Vocantur 
gregorianae, quia, ut declaravit S. C. Indulg., 15 mart. 1884, 
pie et rationabiliter creditur animas pro quibus applicantur, 
specialiter iis adiuvari ob intercessionem s. Gregorii ut a purga- 
torio liberentur. Essentiale est ut sine interruptione missae 
celebrentur per 30 dies continuos, tribus ultimis diebus hebdo- 
madae sanctae exceptis (S. Off., 12 dec. 1912). 

Hinc circumstantia illa graviter obligat. Unde qui voluntarie 
tricenarium interrupit, ad repetendam seriem tenetur ; qui vero 
involuntarie, an ita supplere teneatur disputant. Plures negant, 
quia sacerdos non censetur se voluisse ad id obligare, nec offerens 
stipendium rationabiliter id exigere ; suadent tamen indulgentiam 
plenariam defuncto applicare in compensationeml. Sed nimis 
confidenter loquuntur, nam tota res pendet ab intentione lar- 
gientis stipendium ; suntque inter largientes, praesertim in 
.certis regionibus, qui stricte exigunt executionem contractus 
certo validam. Unde in praxi potius videtur, ad cautelam, 
recurrendum ad S. Poenitentiariam2 ; censent tamen quidam 
etiam sufficere ut interrumpens curet unam missam celebrari 
ad altare Gregorianum in Urbe, vel ad aliquod aliud, quod 
instar Gregoriani privilegiatum est, quia putant ita obtineri 
idem S. Gregorii adiutorium. 


379. Corollaria. — Hinc facile intelliguntur disposi- 
tiones sequentes 


A. «Nunquam licet 

1? Missam applicare ad intentionem illius qui applicationem, 
oblata eleemosyna, petiturus est, sed nondum petiit, et elee- 
mosynam postea datam retinere pro missa antea applicata (nisi 
oblator monitus id ratum habeat, ut diximus n. 353, 3); 

2? Eleemosynam recipere pro missa quae alio titulo debetur 
et applicatur ; 

30 Duplicem eleemosynam pro eiusdem missae applicatione 
accipere ; 

40 Alteram recipere eleemosynam pro sola celebratione, alteram 
pro applicatione eiusdem missae, nisi certo constet unam stipem 
oblatam esse pro celebratione sine applicatione » can. 825. 

B. « Tot celebrandae et applicandae sunt missae, quot sti- 
pendia etiam exigua data et accepta fuerint » can. 828. Quod si 
inscio sacerdote traditum fuerit stipendium taxato inferius et 
offerens ignoretur, sacerdos potest illud in capsam eleemosy- 
narum pro missis celebrandis immittere aut Ordinario tradere loci. 

C. «Licet sine culpa illius qui onere celebrandi gravatur, 
piissarum eleemosynae iam perceptae perierint, obligatio non 
cessat» can. 829. Stipendium enim traditione in dominium 
sacerdotis transivit ; res autem perit domino. 

D. « Si quis pecuniae summam obtulerit pro missarum appli- 
catione, non indicans earumdem numerum, hic supputetur 


l. Ita v. g. Marc, Aertnijs-Damen, Priimmer, Cappello. 
2. Ita Vermeersch, Th. M., III, n. 278, quod etiam tenet Cappello, 
0. C., n. 769. 

secundum eleemosynam loci in quo oblator morabatur, nisi aliam 
fuisse eius intentionem legitime praesumi debeat » can. 830, v.g. 
si de taxa dioecesana quaesierit, aut aliud stipendium dare con- 
sueverit. 

E. « Nemini licet tot missarum onera per se celebrandarum 
recipere quibus intra annum satisfacere nequeat » can. 835. At 
licitum est si oblator in id manifeste consentiat (can. 841, § 2), 
aut si per alios celebrandae sint missae (can. 836). 

F. « In ecclesiis, in quibus ob fidelium peculiarem devotionem 
missarum eleemosynae ita affluunt, ut omnes missae celebrari 
ibidem debito tempore nequeant) moneantur fideles, per tabellam 
in loco patenti et obvio positam, missas oblatas celebratum iri 
vel ibidem, cum commode poterit, vel alibi » can. 836. 


380. Specialis prohibitio cuiuscumque negotia- 
tionis vel mercaturae cum stipendiis missarum. — 
Praescribit cari. 827 : « A stipe missarum quaelibet etiam 
species negotiationis vel mercaturae omnino arceatur » ; 
quibus verbis non solum ipsa negotiatio vel mercatura, 
sed etiam quae harum speciem i. e. apparentiam vel fun- 
datam suspicionem gerunt, atque cooperatio ad ea omnia 
prohibentur. (S. C. C., 11 maii 1904.) Quae prohibitio est 
ex genere suo gravis. 


Negotiationem vel mercaturam agit cum stipendiis missarum: 


i? Qui ope stipendiorum eo de fine collectortm vel 
acceptorum, commercium aliquod agit v. g. librorum aut 
sacrorum utensilium, merces scii, pro stipendiis tradendo, 
ut ex stipendiorum differentia vel etiam ex sola mercium 
venditione lucrum percipiat. 


Non tamen prohibetur : a) librariis sut mercatoribus missas 
pro se suisque defunctis celebrandas committere sacerdoti eique 
pro stipendio libros aut utensilia tradere ; 

b) sacerdotibus pro missis celebrandis aut celebratis accipere 
vinum, oleum, frumentum aliaque, aut debitum solvere, modo 
species negotiationis arceatur ; 

C) rectoribus ecclesiarum et seminariorum aut piorum operum 
moderatoribus stipendia sponte oblata acceptare ac sacerdotes 
rogare ut gratis missas persolvant, praefatis operibus devolvendo 
eleemosynam ; 

d) vicariis cooperatoribus aliisve sacerdotibus in dpmo parochi 
degentibus, huic pro victu et servitio cedere eleemosynam missae 
quotidianae siye lectae sive cantatae. 

Haec non sunt negotiationes, sed solutiones aut donationes. 


2? Qui colligit vel acceptat stipendia ut, transmittens 
missas celebrandas minori stipendio, vel ex cambio pe- 
cuniae, lucrum percipiat. Hinc can. 840, $ 1 : « Qui mis- 

sarum stipes manuales ad alios transmittit, debet acceptas 
integre transmittere, nisi aut oblator expresse permittat 
aliquid retinere, aut certo constet excessum supra taxam 
dioecesanam datum fuisse intuitu personae ». 


Ex intentione enim oblatoris totum stipendium per se desti- 
natur celebranti, nec proinde ad pios usus pars retineri potest. 

Unde qui retinet partem stipendii peCcat contra iustitiam et 
restituere tenetur celebranti. 

Attamen : 

a) Non est illicitum partem retinere : I. si oblator expresse 
permittat ; 2. si certo constet stipendium pinguius datum fuisse 
intuitu personae, v. g. ratione specialis amicitiae, necessitatis, 
gratitudinis, recompensationis, etc. ; 3. si sacerdos, cui com- 
mittitur celebratio, sponte remittat pattern stipendii ; 4. si maior 
eleemosyna ad iura parochialia pertineat, quae dicuntur iura 
stolae, ut in missis exequialibus vel nuptialibus, quia istae 
parocho competunt ; 5. si quis habeat indultum post 1904 con- 
cessum ; 6. si agatur de missis fundatis quae tempore debito 
celebrari non potuerunt, nisi obstet mens fundatoris. De his 
enim valet can. 840, $ 2: « In missis ad instar manualium (fun- 
datis scii, quae non potuerunt debite applicari), nisi obstet mens 
fundatoris, legitime retinetur excessus et satis est remittere 
solam eleemosynam manualem dioecesis in qua missa celebratur, 
si pinguis eleemosyna locum pro parte teneat dotis beneficii 
aut causae piae >. 

b) Nec est illicitum intentiones missarum commutare, etiam 
si stipendia sint inaequalia, ut si Petrus hodie celebret ad intentio- 
nem Pauli, et Paulus crastina die ad intentionem Petri ; aut 
Paulus in ecclesia Petri ad intentionem Petri absentis, et Petrus 
ad intentionem Pauli : talis conventio non est nisi de mutuo 
servitio reddendo. 

c) Non est illicitum de stipendio retinere pro expensis trans- 
missionis aut administrationis, dummodo non plus retineatur 
quam pro expensis necessarium sit (S. C. C., 25 febr. 1905). 
at idem non valet pro expensis altarium, paramentorum, lumi- 
num, vini, hostiarum, nisi ecclesia sit valde pauper (Inn. XII, 
Const. Nuper, 23 nov. 1697, VIDI), quo casu Ordinarius concedere 
potest ut moderata exigatur stipes, quam ipsius est definire ita 
ut nemini, nec religiosis exemptis, fas sit maiorem exigere 
(can. 1303, $ 2 et 3). 


381« Monita practice. — 1. Can. 837: «Qui missas 
per alios celebrandas habet, eas quamprimum distribuat, firmo 
praescripto can. 841 ; sed tempus legitimum pro earumdem 
celebratione incipit a die quo sacerdos celebraturus easdem 
receperit, nisi aliud constet », ut dictum est n. 378, 30. 

2. Can. 841 : « $ i. Omnes et singuli administratores causarum 
piarum aut quoquo modo ad missarum onera implenda obligati, 
sive ecclesiastici sive laici, sub exitum cuiuslibet anni, missarum 
onera quibus nondum fuerit satisfactum, suis Ordinariis tradant 
secundum modum ab his definiendum. 


c mc 

$ 2. Hoc autem tempus ita est accipiendum, ut in missis ad 
instar manualium obligatio eas deponendi decurrat a fine illius 
anni intra quem onera impleri debuissent ; in manualibus vero, 
post annum a die suscepti oneris, salva diversa offerentium 
voluntate ». 

Ita sane, nisi agatur de minore numero missarum quae brevi 
sint dicendae. 

3. Can. 842 : « Ius et officium advigilandi ut onera missarum 
adimpleantur, inecclesiissaecularium pertinet adloci Ordina- 
rium ; in religiosorumecclesiis, adeorumsuperiores ». 

4. Can. 843 : « $ i. Rectores ecclesiarum aliorumque piorum 
locorum sive saecularium sive religiosorum in quibus elee- 


mosynae missarum recipi solent, peculiarem habeant librum in 
quo accurate notent missarum receptarum numerum, intentio- 


nem, eleemosynam, celebrationem. 
$2. Ordinarii tenentur obligatione singulis saltem annis 
huiusmodi libros sive per se ipsi sive per alios recognoscendi ». 


5. Can. 844 : « $ 1. Ordinarii quoque locorum et superiores 
religiosi qui propriis subditis aliisve missas celebrandas com- 
mittunt, quas acceperint missas cum suis eleemosynis citp in 
librum per ordinem referantcurentquepro viribus ut quampri- 
mum celebrentur. 

$ 2. Imo omnes sacerdotes sive saeculares sive religiosi debent 
accurate adnotare quasquisque missarum intentiones receperit, 
quibusve satisfecerit ». 


Articulus V. 


De Oblizatione ex Praecepto 
Obedientiae aut WV oto. 


382. Obligatio celebrandi oriri potest ex speciali 


praecepto obedientiae a legitimo superiore imposito. — 
Ita 


30 


1? S. Pontifex omnibus saceidotibus, et Episcopus 
sacerdotibus sibi subditis, saltem ratione muneris suscepti 
aut implendi, praecipere potest celebrationem missae ; 
imo et applicationem pro determinata intentione, quae 
non est actus mere internus, sed actus internus cum 
externo coniunctus (I, n. 327). 

20 Superiores regulares praecipere possunt suis subditis, 
etiam in virtute obedientiae, ut celebrent secundum 
intentionem ab ipsis statutam aut a constitutionibus 
praescriptam, salvis tamen exceptionibus a constitutionibus 
aut a legitima consuetudine sancitis. 


Quo casu, religiosi tenentur etiam ex iustitia et quidem sub 
gravi, si stipendia missarum a superioribus accipiuntur eo 

pacto, ut per subditos missas celebrari curent ; — e contra, si vi 
potestatis dominativae missae applicationem superiores iniun- 
garlt, aut vi constitutionum missam ad certam intentionem 
exigant, religiosi tenentur tantum ex obedientia, graviter, leviter, 
aut sub sola poena, iuxta superioris intentionem. 


383. Animadversiones. — 1. Praeter votum religiosae 
obedientiae, ex quo aliquis, praecipiente superiore in virtute 
obedientiae, teneri potest ad celebrandam missam, potest quis 
ex voto privato se ad id obligare ; quae obligatio erit gravis, nisi 
vovens intenderit se tantum obligare sub levi. 


2. Simplex promissio alicui facta offerendi sacrificium pro ipso, 
obligat, dummodo sit vera promissio ; non tamen sub gravi, nisi 
quis expresse ita intenderit. 


3. Confessarius sacerdoti poenitenti iniungere potest missae 
celebrationem aut applicationem tamquam poenitentiam sacra- 
mentalem ; quo casu, nisi aliud expresse dixerit, praesumitur 


exigere missae applicationem ab omni alia obligatione distinctam 
et separatam. 


QUAESTIO SECUNDA. 


DE REQUISITIS AD CELEBRATIONEM. 


384. Ad licite celebrandum requiruntur tria : i? ex 
parte corporis, immunitas a vitio quod impedit celebratio- 
nem et constituit irregularitatem ex defectu (can. 984, n. 2) 
— ieiunium (can.808), — et mundities, ut supra fuit expli- 
catum (n. 280-284) ] 20 ex parte animae : status gratiae, 
post conscientiam peccati mortalis, confessione probatus 
ut dictum est n.271-272 (can. 807), immunitas a censura, 
irregularitate aliisque poenis et impedimentis canonicis 
(can. 2261), et debita praeparatio (can. 810) ; 30 ex parte 
adiunctorum externorum; observantia caeremoniarum, ri- 
tuum et aliorum ab Ecclesia praeceptorum. 


385. Obligatio valde gravis est caeremonias et 
ritus servandi aliaque Ecclesiae praecepta quoad 
celebrationem sacrificii. — Cum enim nihil sanctius 
sit sacrificio altaris, vult Ecclesia ut cum multo apparatu 
et cultu externo offeratur, et ideo multa praescripsit circa 
locum aut tempus, circa res adhibendas et ritus servandos, 
ut cum decore, reverentia ac pietate actio sacra exerceatur, 
ut scii., ait Cone. Trid., sess. 22, c. 5 : « et maiestas tanti 
sacrificii commendaretur, et mentes fidelium per haec visi- 

bilia religionis et pietatis signa ad rerum altissimarum, quae 
in hoc sacrificio latent, contemplationem excitarentur ». De 
quo in Cone. Trid., sess. 7, can. 13 ; sess, 22, c. 4 et 5, 
can. 7 et 9 ; atque in Codice iuris, can. 733, 811, 818, 
821 et 822. 


Quaedam ordinavit Ecclesia, quae ex interpretatione recepta 
habentur ut mere directiva, sicut ea quae missam praecedunt aut 
sequuntur ; multa vero sunt vere praeceptiva; inter haec autem 
quaedam, reverentiae debitae causa, omnino stricte urgentur ita ut 
nunquam aut vix unquam sine iis licite celebraretur: ita nun- 
quam posset sacrificium offerri sine calice, quasi nunquam sine 
vestibus sacris aut extra altare, raro extra locum sacrum. 


386. Peccatum est ex genere suo grave rubricas 
sacrificii praescriptas mutare. — Est enim transgressio 
gravis praecepti Ecclesiae ; et quidem 

1? rubricis addere ex animo mutandi seu introducendi 
novum ritum, est peccatum grave, quia est usurpare aucto- 
ritatem Ecclesiae in re magni momenti ; ex indiscreta vero 
devotione, est veniale si materia sit levis, grave si notabilis ; 

2? e rubricis omittere aliquid de se notabile, specialem 
continens significationem, est grave ratione qualitatis ; 
caeremonias autem leviores omittere est veniale, nisi fiat 
in magna parte, quo casu est grave ratione quantitatis. 


APPENDIX. 


DE RITIBUS, CAEREMONIIS ALIISQUE PRAECEPTIS 
in Eucharistiae celebratione ac dispensatione servandis. 
S. Th. Ill, q. 83, a. 2-6. 


387. De tempore celebrationis, -r- A. Dies. — Sacerdoti bene 
disposito, per se loquendo et seclusa Ecclesiae prohibitione, quotidie 
celebrare licitum est, imo et laudabile. Nam, ut ait Liber de Imitatione 
Christi, IV, c. 5 : - Quando sacerdos celebrat, Deum honorat, angelos 
laetificat, Ecclesiam aedificat, vivos adiuvat, defunctis requiem praestat, 
et sese omnium bonorum participem efficit » Et S. Bonaventura, de 
praep. ad mis., c. 5 : « Sacerdos qui non celebrat, quantum in ipso est, 
privat Trinitatem laude et gloria ; in purgatorio existentes refrigerio ; 
Ecclesiam Christi speciali beneficio ; seipsum medicina vel remedio 
contra quotidiana peccata et infirmitates ». « Quia enim fructu dominicae 
passionis quotidie indigemus propter quotidianos defectus, notat 
S. Thomas, a. 2, quotidie in Ecclesia regulariter hoc sacramentum 
offertur ». Hinc can. 820 : « Missae sacrificium omnibus diebus celebrari 
potest, exceptis iis qui proprio sacerdotis ritu excluduntur ». 

Ritu latino : 1) Penitus excluditur dies Parasceves, quia illa die passio 
Domini recolitur prout realiter i. e. cruente gesta est, et ideo non re- 

praesentatur mystice seu incruente (a.2, ad 2). Omnibus tamen fidelibus 
communicare licet, ut infra dicetur num0 392. 

2) Feria 5- in Coena Domini Missa Chrismatis in ecclesiis cathe- 
dralibus celebranda est post Tertiana. Missa vero in Coena Domini 
solemniter celebranda est vespere, hora opportuniore, non tamen ante 
horam 5am nec tardius hora 8a. Ubi vero salus animarum id suadeat 
Ordinarius loci permittere potest ut in qualibet ecclesia aut oratorio 
publico una vel duae missae lectae celebrentur, in oratorio vero semi- 
publico una tantum, ita ut omnes fideles Sacro assistere necnon S. Com- 
munione refici possint. MisSae privatae vetantur. Lectae quae ab Ordi- 
nario permittuntur iisdem horis dicantur quibus et solemnis. 

Sabbato Sancto nulla missa permittitur, nisi solemnis de nocte. 
(Decr. Maxima Redemptionis, S. C. Rit., 16 Nov. 1955, cum Instructione 
adnexa). 


B. Hora. — luxta hodiernam disciplinam « Missae celebrandae 
initium ne fiat citius quam mia hora ante auroram vel serius quam una 
hora post meridiem » can. 821, $ 1. 

Aurora est initium diluculi diei seu primae lucis irradiatio, quae prae- 
cedit ortum solis plus minusve secundum temporum et locorum varie- 
tatem ; ubi aurora non habetur, sumatur ab exordio vitae civilis, moralis 
et usualis, quo homines surgant ad opera (S. C. R., 2 nov. 1634). Quod 
tempus non est mathematice sed moraliter accipiendum, et quidem 
pro missa publica secundum communem loci usum ; pro privatis vero 
secundum tempus sive verum, sive medium, sive legale (can. 33, § 1). 

Praescriptio obligat sub gravi (C. Trid., sess. 22 ; Pius V, 29 mart. 1566), 
ita ut mortale peccatum sit eius transgressio notabilis, qualis censeri 
solet illa quae noram integram ante vel post tempus statutum excedit. 
Exceptiones tamen admittuntur : 


i? Ex privilegio, saltem si post Cone. Trid.sit concessum, uti factum 
est quibusdam ordinibus religiosis. 

2° Ex dispensatione Ordinarii in casu particulari (o. C. R., 7 iul. 
1899, ad 4). 

3? Ex consuetudine rationabili, v. g. ut opifices et famuli summo 
mane possint audire sacrum. 

4? Ex iusta causa occurrente, v. g. itineris, publicae supplicationis, 
funerum, nuptiarum, viatici ministrandi : levior causa sufficit pro 
modico recessu a tempore lege permisso, et eo gravior requiritur quo 
notabilior fiat anticipatio aut postpositio. 

5? Ut stabilitur decreto S. C. Rit., diei 16 Nov. 1955 

a) Fer. V in Coena Domini, Missa solemnis, necnon et lectae quae 
ab Ordinario loci permittuntur celebrari debent vespere, non tamen 
ante horam 5am nec tardius hora 8a. 

b) Fer. VI in parasceve solemnia liturgica celebrentur post meridiem, 
circa horam 3am. Si tamen ratio opportuna id suadeat, tardius celebrari 
possunt, non tamen ultra horam 6am. 

c) Solemnia Vigiliae Paschalis ita habeantur ut missa solemnis vigiliae 
incipiat circa medietatem noctis inter Sabbatum Sanctum et Dominicam 
Resurrectionis Domini. 

Si tamen judicio Ordinarii loci expediat citius celebrationem Vigiliae 
incipere, id permittitur, nullatenus tamen ante solis occasum. 

6? In nocte Nativitatis Domini, media nocte, sed non antea, inchoari 
potest missa conyentualis vel paroecialis, non autem alia sine aposto- 
lico induito (can. 821, § 2) ; at in omnibus religiosis et piis domibus 
oratorium habentibus ciim facultate ss. Sacramentum habitualiter as- 
servandi, unus sacerdos tres rituales missas, vel, servatis servandis, 
unam tantum celebrare potest (ib. $ 3); item s. communio potest 
petentibus ministrari (ib., et can. 867, § 4; cfr. n. 392 A, c. 1). 
Quod tamen non importat facultatem celebrandi ianuis apertis: in hoc 

enim se conforment etiam regulares prohibitionibus episcoporum 
(S. Off., 26 nov. 1908). 

7? Constitutio Apostofica « Christus Dominus » et Instructio C. S. 
Officii die sexu januarii 1953 Ordinariis locorum facultates tribuit 
quoad Missas vespertinas. Facultate scilicet fruuntur permittendi in 
proprio territorio Missae vespertinae celebrationem, si adjuncta id 
necessario exigunt, praescripto can. 821, $ 1, non obstante. Bonum com- 
mune aliquando sacrorum mysteriorum celebrationem post meridiem 
expostulat: v. g. pro quarumdam industriarum opificibus, qui festivis 
quoque diebus laboribus succedunt in vices; pro illis operariorum 
classibus, qui matutinis festorum horis occupantur, ut muneribus 
portuum addicti; pro iis pariter qui ex dissitis regionibus maxima 
frequentia in unum locum conveniunt, ad quandam festivitatem refi- 
giosam vel socialem celebrandam, etc. 

Motu Proprio «Sacram Communionem» diei 19 martii 1957, ordinariis 
locorum, exceptis vicariis generalibus sine mandato speciali, facultatem 
tribuit permittendi missae celebrationem horis postmeridianis et hoc 
quidem quotidie, si bonum spirituale notabilis partis christifidelium id 
postulet. Ejusmodi missae non possunt celebrari ante horam quartam post 
meridiem. 


C. Quoties in die. — Iuxta can. 806, $ 1, excepto die Nativitatis Domini 
et die Commemorationis omnium fidelium defunctorum, quibus facultas 
est ter offerendi sacrificium, non licet sacerdoti plures in die celebrare 
missas, nisi ex apostofico induito aut potestate facta a loci Ordinario. 
Quod obligat sub gravi, ita ut sacerdos qui aliter facere praesumpserit 
sit puniendus (can. 2321). Itaque : 

r? In Ecclesia latina possunt sacerdotes ter celebrare in Natalities 
Domini, in honorem triplicis nativitatis Christi : temporalis, spiritualis, 
et aeternae ; item in commemoratione omnium defunctorum 5 et qui ex 
induito semper dicit missam votivam, v. g. B. V., aut missam quamdam 
pro defunctis, potest ter eamdem respective dicere (S. C. R., 26 ian. 1920). 

2? Ordinarius loci potest facultatem binandi concedere, sed nonnisi 
« cum, prudenti ipsius iudicio, propter penuriam sacerdotum die festo 
de praecepto notabilis fidelium pars missae adstare non possit (qualis 
censetur multitudo saltem 20 vel 30 personarum) ; — non est autem in 
eius potestate plures quam duas missas eidem sacerdoti permittere » 
(can. 806, $ 2). Ita binatio permitti, imo praecipi potest, si unus sacerdos 
duas paroecias regat aut duas ecclesias satis distantes, aut si una tantum 
sit ecclesia ad quam insimul populus universus convenire non potest 
ad eamdem missam propter angustiam loci vel tempus minus congruum ; 
dummodo tamen in utroque casu nullus alius adsit sacerdos. Tres autem 
missas dicere licitum non est nisi ex speciali induito apostofico. 

Facultas binandi, non quidem ex induito personaliter habita, sed ab 
Ordinario concessa non est mere personalis, sed reatis; unde, parocho 
absente vel impedito, potest ipsa uti vices supplens. In casu autem 
necessitatis repentinae licentia episcopi, si adiri nequeat, praesumi 
potest; nisi statuta dioecesana vel provincialia postulent, ut indicium 
vicarii foranei seu decani intercedat. 

Sacerdotes, qui bis vel ter celebrant possunt in prioribus missis 
ablutiones praescriptas sumere, sed tantum adhibita aqua nisi agatur 
de tribus Missis in die Nativitatis Domini vel in Commemoratione om- 
nium Fidelium Defunctorum sine intermissione celebratis in quibus 
rubricae speciales harum Missarum observare tenentur. 


30 Sacerdotes qui Missam Solemnem de nocte celebrant in Vigilia 
Paschatis, possunt in die Resurrectionis et missam festivam diei offerre, 
vel etiam plures missas si facultate ad hoc polleant. 

Ordinarii locorum qui, feria V in Coena Domini, Missam Chrismatis 
post Tertiam celebrant, possunt et Missam Solemnem celebrare in 

vespere. lisdem Ordinariis licet, si Sabbato Sancto missam Vigiliae 
Paschalis celebraverunt, etiam missam solemnem Dominicae in Resur- 
rectione celebrare, quin ad hoc teneantur. (Cfr. Decr. S. C. Rit. diei 
16 Nov. 1955, cum Instructione ab eadem S. Congreg. addita). 

D. Tempus impendendum. — Pro missa privata temporis spatium 
impendendum fere accedat ad mediam horam ; atque, monente Bene- 
dicto XIV, de sagrif. mis., sect. 2, n. 217, «ad tertiam horae partem 
saltem debet pertingere, neque horae dimidium excedere ». Non facile 
excusabitur a mortali, qui infra quadrantem missam absolvit, saltem 
habitualiter, cum id de se natum sit gravem irreverentiam importare 


sacramenti et grave scandalum populi : ita S. Alphonsus, Th. M^ 
1. VI, n. 400. 


388. De loco celebrationis. —  Regulariter, ex iure com- 
muni, » missa celebranda est super altare consecratum, et in ecclesia vel 
oratorio consecrato aut benedicto ad normam iuris » (can. 822,8 1), i. e. in 
ecclesia vel oratorio publico, aut semipublico. Quae obligatio est gravis 
ex fine intento (C. Trid., sess. 22). Rationem convenientiae assignat 
S. Thomas, a. 3, ad 2: «tum ad repraesentandam sanctificationem quam 
Ecclesia consecuta est per passionem Christi ; tum etiam ad significandam 


sanctitatem quae requiritur in his qui hoc sacramentum suscipere 
debent ». 


Exceptionaliter celebrari potest : 

1° In oratorio privato : et quidem « in privatis coemeteriorum aediculis, 
Ordinarius loci permittere habitualiter potest, etiam plurium missarum 
celebrationem j in aliis oratoriis domesticis nonnisi unius missae, per 
modum actus, in casu aliquo extraordinario, iusta et rationabili de causa » 
(can. 1194), seX1l * ex induito Apostolicae Sedis, i. e. S. C. de Sacr8, 
celebrari potest, postquam Ordinarius, per se vel per alium, oratorium 
visitaverit et probaverit, unica missa lecta singulis diebus, exceptis festis 
solemnioribus » (can. 1195) iuxta tenorem indulti, et saltem excepto 
festo Paschatis ; «dummodo oratorium divino tantum cultui reservatum 
sit et ab omnibus domesticis usibus liberum » (can. 1196). 

20 Extra ecclesiam et oratorium super petram sacram et decenti loco 
(etiam sub dio vel tentorio), nunquam autem in cubiculo, licentiam 
celebrandi concedere potest loci Ordinarius, aut, si agatur de domo 
religionis exemp'tae, superior maior ; at iusta et rationabili de causa, in 
aliquo extraordinario casu et per modum actus (can. 822, $ 4), i, e. etiam 
pluries, sed non habitualiter. Haec facultas Ordinarii est tamen restric- 
tive interpretanda (com. int., 16 oct. 1919, ad 12). 

In urgente necessitate, si Ordinarius adiri non possit, licentia potest 
praesumi, dum magnus numerus fidelium missa careret de praecepto. 

3* In altari portatili, quod privilegium « vel iure, ut Cardinalibus et 
Episcopis, vel induito Sedis tantum apostolicae conceditur », et « ita 
intelligendum est, ut secum ferat facultatem ubique celebrandi, honesto 
tamen ac decenti loco et super petram sacram, non autem ni mari » 
(can. 822, § 2 et 3). 

4? Denique in mari, quod iure conceditur Cardinalibus et Episcopis, 
aliis vero tantum ex induito omnino speciali, quod saepius datur mis- 
sionariis, quos S. C. P. E., 1 mart. 1902, monet « ut quoties ex privilegio 
utuntur, sedulo et religiose servent praescriptas regulas, in ipso apostoli- 
cae concessionis rescripto apponi solitas : videant nempe utrum mare 
sit adeo tranquillum ut nullum adsit periculum effusionis ss. specierum 
e calice ; curent ut alter sacerdos, si adsit, celebranti rite adsistat ; et, 
si in navi non habeatur capella propria vel altare fixum, caveant omnino 
missionarii ne locus ad missae celebrationem delectus quidquam indecens 
aut indecorum prae se ferat », ut si «in cellulis celebraretur pro privatis 
usibus destinatis» ; nisi « quando adiuncta removeant omnia irreverentiae 
pericula », ut 13 aug. interpretata est eadem S. Congr. 

Illicitum est < missam celebrare in templo haereticorum vel schismati- 
corum, etsi olim rite consecrato aut benedicto » (can. 823, $ 1) , item in 
ecclesia execrata, nempe si tota simul destructa fuerit, vel maior pars 
simul corruerit, vel in usus profanos ab Ordinario loci redacta sit (can. 
1170) ; in ecclesia violata antequam reconciliata fuerit (can. 1172 et 
1173, $ 1)5 ac in ecclesia interdicta, exceptis casibus a iure exceptis 
(can. 2270, 8 x). 

Peccatum grave est celebrare in oratorio domestico vel loco profano 
sine licentia auctoritatis ecclesiasticae, vel in ecclesia non consecrata 
et non benedicta, a fortiori in ecclesia execrata, violata aut interdicta ; 
quodsi violatio accidat ante missae canonem vel post communionem, 
missa statim interrumpi debet ; secus sacerdos prosequatur usque ad 
communionem (can. 1173, $ 2). 


Notetur can. 804 : < $ 1. Sacerdos extraneus ecclesiae in qua celebrare 
postulat, exhibens authenticas et adhuc validas litteras commendatitias 
sui Ordinarii, si sit saecularis, vel sui superioris, si sit religiosus, vel 
S. Congregationis pro Ecclesia orientali, si sit ritus orientalis, ad missae 
celebrationem admittatur, nisi interim aliquid eum commisisse constet, 
cur a missae celebratione repelli debeat. 

$ 2. Si iis litteris careat, sed rectori ecclesiae de eius probitate apprime 
constet, poterit admitti ; si vero rectori sit ignotus, admitti adhuc potest 
semel vel bis, dummodo, ecclesiastica veste indutus, nihil ex celebratione 
ab ecclesia in qua litat, quovis titulo, percipiat, et nomen, officium 
suamque dipecesim in particulari libro signet. 

$ 3. Peculiares hac de re normae, salvis huius canonis praescriptis, ab 
Ordinario loci datae, servandae sunt ab omnibus, etiam religiosis 
exemptis, nisi agatur de admittendis ad celebrandum religiosis in ecclesia 
suae religionis ». 

Quae sane intelligenda sunt de celebratione accidentali, non diuturna 
aut habituali, nam nulla per se datur obligatio aliquem admittendi ad 
habitualem in determinata ecclesia celebrationem. 


389. De requisitis ad celebrandum. — A. Altare est lapis 
quadratus ad sacrificandum destinatus et consecratus. « Quod quidem, 
ait S. Thomas, a. 3, ad 5, competit significationi huius sacramenti, tum 
quia altare significat Christum : dicitur enim I Cor. X, 3 : Petra autem 
erat Christus ; tum etiam quia corpus Christi sepulcro lapideo fuit 
reconditum. Competit etiam quoad usum sacramenti : lapis enim et 
solidus est, et de facili potest inveniri ubique, quod non erat necessarium 
in V. L., ubi fiebat in uno loco altare ». 

Altare aliud est fixum, i. e. mensa seu tabula lapidea, unico lapide 
naturali integro et non friabili constans, una cum stipitibus, per modum 
unius cum eadem consecratis (can. X197, X? et 1198, $ 1) : tabula seu 
mensa lapidea ad integrum altare protendi debet, et apte cum stipite 
cohaerere (v. g. calce seu coemento) ; stipes autem (i. e. basis) sit lapideus 
vel saltem latera seu columellae quibus mensa sustentatur sint ex lapide 
(can. 1198, $ 2), quin tamen necesse sit ut ex uno lapide sint. Requiritur 
ut in ecclesia consecrata, saltem unum altare, praesertim maius, sit fixum. 

Aliud est mobile, scii, petra, ut plurimum parva, quae sola consecratur , 
vel petra cum stipite qui tamen non fuit una cum eadem consecratus 
(can. 1197, § i, 2?) : in hoc ultimo casu altare diciturfixation, quod sufficit 
pro indulgentiis lucrandis ; secus vocatur petra sacra, quae tunc inserenda 
est in altari ligneo vel ex alia materia confecto, ut habet missale. Petra 
ex unico lapide naturali,integro et non friabili constet, atque tam ampla 
sit ut saltem hostiam et maiorem partem calicis capiat (can. 1198, $ 1 et 3). 

In utroque altari, fixo aut mobili, debet esse sepulcrum lapide clausum, 
continens reliquias (can. 1198, $ 4), ex partibus corporis plurium Sancto- 
rum, praesertim martyrum (S. C. R., 6 oct. 1837) ; ad validitatem tamen 

consecrationis sufficit ut includantur reliquiae unius martyris (16 febr. 
1906). 

Grave praeceptum est sacrificium missae celebrare super altare conse- 
cratum, ut constat ex constanti praxi Ecclesiae, ex Missali, rubr. gen., 
tit. 20; de def.,tit. 10, et ex can. 822, $ 1 et 2, et quidem ita ut nunquam 
fas sit sine altari celebrare (S. C. P. F., 2 sept. 1780) atque S. Sedes 
nunquam concedat indultum celebrandi extra altare. Hinc vix posset 
dari casus in quo licitum esset, nisi « forte mortis, non tamen in con- 
temptum religionis, intentatae », ait Billtiart, diss. VIII, a. 10. 


Notetur : a) Altare debet esse consecratum secundum liturgicas 
leges et proprium ritum ad quem pertinet celebrans. 

b) Deficiente altari proprii ritus, sacerdoti fas est ritu proprio, cele- 
brare in altari consecrato alius ritus catholici^ non autem super Graecorum 
antimensiis (can. 823, $ 2), quae non sunt altaria lapidea sed panni quidam, 
altarium ritu et vice consecrati, quibus utuntur Graeci etiam extra altare. 

cj In altaribus papalibus nemo celebret sine apostolico induito (can. 
823. $ 3) 

d) Altare tum immobile tum mobile debet esse divinis tantum officiis, 
et praesertim missae celebrationi reservatum, quolibet profano usu 
prorsus excluso (can. 1202, § 1). 

e) Subtus altare nullum sit reconditum cadaver ; cadavera autem, 
quae prope altare sepulta forte sunt, distent ab eo saltem spatio imius 
metri ; secus missam in altari celebrare non licet, donec cadaver remo- 
veatur (can. 1202, $ 2). 

Grave peccatum est sacrum facere extra altare, vel super altare non 
consecratum, aut execratum quod scii, consecrationem amisit, aut inter- 
dictum. luxta can. 1200 : 

«$ i. Altare immobile amittit consecrationem, si tabula seu mensa 
a stipite, etiam per temporis momentum, separetur; quo casu Ordinarius 
potest permittere ut presbyter altaris consecrationem rursus perficiat 
ritu formulaque breviore. 

$ 2. Tum altare immobile tum petra sacra amittunt consecrationem : 

i? Si frangantur enormiter sive ratione quantitatis fractionis, sive 
ratione loci unctionis (ut si tabula fuerit in duas vel plures notabiles 
partes divisa, vel si pars defracta unam contineat ex lateralibus crucibus 
ab episcopo in altaris consecratione specialiter inunctis). 

20 Si amoveantur reliquiae aut frangatur vel amoveatur sepulcri oper- 
culum, excepto casu quo ipse episcopus vel eius delegatus operculum 
amoveat ad illud firmandum vel reparandum, vel subrogandum, aut ad 
visitandas reliquias. 

$ 3. Levis fractio operculi non inducit execrationem et quilibet sacerdos 
potest rimulam cemento firmare. 

$ 4. Execratio ecclesiae non secum fert execrationem altarium, sive 
immobilium, sive mobilium ; et vice versa ». 


B. Ornatus altaris. — Ex rubricis generalibus Missalis, tit. 20, altare 
ita ornari debet : 

1? Opertum sit tribus tobaleis seu mappis mundis et benedictis. Confici 
debent ex lino aut teneri cannabe (S. C. R., 15 maii 1819) : superior 
debet esse longa, utrimque ad terram usque demissa (9 iun. 1899), 
reliquae duae breviores esse possunt, seu una duplicata. 

20 In anteriore facie pallio seu antependio ornatum, coloris, quoad fieri 
potest, diei festo vel officio convenientis ; nisi tamen ipsa structura 
antependio non indigeat, ut si sit marmorea, aut ornata metallo vel lapide 
pretioso, aut per modum tumbae seu urnae sit confecta. 

30 Cruce in medio superimposita cum imagine Crucifixi, atque duobus 
saltem candelabris cum cereis accensis, hinc et inde in utroque eius latere. 
Crux debet esse sat magna ut sacerdos celebrans ac populus sacrificio 
assistens Crucifixum facile et commode intueri possint. Quodsi in altari 

sit magna Crucifixi effigies picta vel caelata, non requiritur alia crux ; — 
item, si in altari ubi publice expositum est ss. Sacramentum celebretur, 
crux necessaria non est, sed quaelibet ecclesia servet hac in re suam 
consuetudinem (S. C. R., 2 sept. 1741) : tolerari tamen non potest usus 
collocandi crucem in throno qui publicae expositioni ss. Sacramenti 
inservit (2 iun. 1883 et 11 iun. 1904). 

Candelae debent, saltem pro maxima parte, esse cereae (S. C. R., 
14 dec. 1909, 13 dec. 1957). Exceptis Cardinalibus et Episcopis, in missa 
stricte privata non est aliis sacerdotibus licitum habere quatuor candelas 
accensas, at ratione alicuius solemnitatis permittitur habere etiam plures 
(S. C. R-, 12 sept. 1857). 

4? Cum tabella secretarum ad crucis pedem, et missali super pulvinar vel 
parvum pulpitum in cornu epistolae. Aliae duae tabellae minores iam 
solent apponi in utroque cornu altaris, quae, usu et maioris commoditatis 
gratia fuerunt introductae ; sed non praeceptae. 

Addit Missale : a) « A parte epistolae paretur cereus ad elevationem 
sacramenti accepdendus » usque ad communionem. Sed iste usus fere 
communiter desiit, quae consuetudo potest servari (S. C. R., 9 iun. 1899) ; 
apud Praedicatores tamen usus permansit. 

b) «Super altare nihil omnino ponatur, quod ad missae sacrificium 
vel ipsius altaris ornamentum non pertineat ». Possunt tamen ad ornatum 
apponi ss. reliquiae et imagines atque flores, ut constat ex damn. prop. 23, 
syn. Pist. ; sed a reliquiis et imaginibus est abstinendum tempore Pas- 
sionis, et, praeter imagines angelorum adorantium, etiam durante 
expositione publica ss. Sacramenti; a floribus tempore Adventus et 
Quadragesimae, festis occurrentibus exceptis (S. C. R., n maii 1878). 

Peccatum est praedictas praescriptiones sine necessitate aut absque 
induito transgredi ; grave autem, absque gravi necessitate celebrare 
sine ulla mappa, aut sine ullo lumine, aut sine missali ; quod ultimum 
exponit periculo errandi, unde non licite fieret nisi casu quo deesset 
missale et sacerdos ex experientia vere certus esset se non erraturum. 

Deficiente lumine infra missam, si ante consecrationem totaliter 
deficiat et aliud haberi non possit, desistendum est a celebratione ; si 
unus tantum cereus extinguatur, aut etiam uterque sed post consecra- 
tionem, non est desistendum sed absolvendum sacrificium. Cereis inter 
celebrandum extinctis, iterum accendantur, quin tamen interim sacrum 
interrumpatur. 


C. Vasa sacra et accessoria. — Vasa sacra sub gravi requisita sunt 
calix cum patena, ex debita materia confectus, et quidem ab episcopo vel 
habente privilegium consecratus; quam consecrationem conferri solo usu 
calicis in celebranda missa gratis affirmaretur. « Consecrationes, ait 
S. Thomas, a. 3, adhibentur his rebus quae veniunt in usum huius 
sacramenti, tum propter sacramenti reverentiam, tuni ad repraesentan- 
dum effectum sanctitatis quae ex passione Christi provenit, secundum 
illud Hebr. XIII, 12 : lesus ut sanctificaret per Suum sanguinem popu- 
lum... » 

Debet esse calix, ex auro vel argento, saltem quoad cuppam, ut dicit 
Missale, tit. x, n. 1, —et stante paupertate, potest esse ex stanno, vel, ut 
recentius concessum est, ex aluminio aliis metallis commixto (S. C- R., 
6 dpc. 1866); cuppa et superficies patenae, si non sunt aureae, sub gravi 
debentesse intus inauratae (can. 1305, $ 2). Non potest esse ex aere, 
cupro, aurichalco, ligno, cornu, multo minus ex vitro propter fragilitatem. 
Utrefert S. Thomas,ib. ,ad 6: «statutum est ut «calix Domini cum patena, 
sive ex auro omnino, sive ex argento fiat, vel saltem stanneus habeatur. 
De aere aut ex aurichalco non fiat, quia ob vini virtutem aeruginem 
parit, pariterque vomitum provocat. Nullus autem in ligneo seu vitreo 
calice praesumat missam cantare », quia scii, lignum porosum est, et 
sanguis consecratus in eo remaneret ; vitrum autem fragile est, et posset 

fractionis periculum imminere ; et eadem est ratio de lapide. Et ideo 
propter reverentiam sacramenti statutum est ut ex praedictis materiis 
calix fiat ». — In quibusdam regionibus calici adjungitur parvum cochlear 
quo aqua in vinum immittatur ; cuius usus non est prohibitus (S. C. R., 
6 febr. 1858) : confici potest ex quacumque materia nec benedicen- 
dum est. 


Tamquam ss. vasorum accessoria requiruntur : 


1? Corporale, palla etpurificatorium : duo priora debent esse benedicta, 
non ita tertium ; at oportet quod cuncta tria sint munda et ex lino 
vel cannabe confecta. Nihil tamen prohibet quominus corporale, aut 
palla in parte superiori, auro vel serico ornetur, dummodo corporale 
non ornetur in medio; et palla linea subnexa calicem cooperiat ac pannus 
superior non sit nigri coloris nec referat aliqua mortis signa (S. C. R., 
17 iun. 1894). 

20 Velum et bursa, utrumque eiusdem materiae et coloris ac paramenta 
celebrantis ; non tamen sunt seorsum benedicenda. 

3? Ampullae cum pelvicula et manutergio mundo ; ampullae non sint 
aureae vel argenteae, nisi pro episcopo, sed vitreae ; tolerari tamen potest 
consuetudo adhibenda aureas et argenteas (S. C. R., 28 apr. 1866). 

4? Campanula, cuius usus inservit ut adstantibus qui celebrantem 
videre et audire nequeunt, partes missae principaliores ac praecipuae 
actiones circa sacra innotescant, atque omnibus inculcetur attentio et 
devotio. Duae pulsationes praescribuntur : ad Sanctus et ad utramque 
Elevationem; tertia saepe additur immediate ante consecrationem ad 
attentionem fidelium magis excitandam. In quibusdam regionibus aut 
ecclesiis etiam pulsari solet ad signationem calicis cum s. hostia ante 
Pater noster, et ad Domine non sum dignus ante communionem ; quod, 
ubi est consuetudo, tolerari potest (S. C. R., 14 maii 1856) sed servari 
non debet. 

Grave peccatum est celebrare sine debito calice cun. patena consecrato, 
aut cum calice execrato, vel sine corporali benedicto ; palla, purifica- 
torium et alia accessoria requiruntur tantum sub levi : defectu pallae 
posset calix tegi vel corporali, si satis amplus sit, ut olim fiebat, vel bursa 
apt purificatorio. 

Ex can. 1305 execratur calix cum patena : a) si tales laesiones vel mu- 
tationes subierint, ut pristinam formam amiserint, et iam ad suos usus 
non habeantur idonea: sic execratur calix quando totaliter frangitur aut 
in fundo perforatur, aut quando cuppa divellitur a pede fixo ; — non 
autem si cuppa separatur a pede versatili, quia per huiusmodi separatio- 
nem formam non amittit cum eius partes sine novo artificio possint 
iungi ; neque calix et patena amittunt consecrationem ob consumptionem 
vel reparationem auraturae, salva samen,priore in casu, gravi obligatione 
rursum ea inaurandi ; 

b) si ad usus indecoros adhibita vel publicae venditioni exposita 
fuerint. 


D. Vestes sacrae sex enumerantur in Missali, de cel. tit. iiquae sunt 
de praecepto (can. 8ii) : amictus, alba, cingulum, manipulus, stola, et 
casula seu planeta. Oportet esse benedicta? : amictus et alba debent esse 
ex lino vel cannabe (S. C. R., 15 dec. 1819) ; cingulum congruentius 
est lineum, sed potest esse ex gossypio, lana, imo et sericum (22 ian. 1701 
et 23 dec. 1862) ; manipulus, stola et casula debent esse eiusdem materiae 
pretiosae, scii, ex serico vel subserico seu serico mixto, non autem ex 
tela gossypii aut lini, aut etiam lanae, neque ex vitrea textura (23 sept, 
1837 et il sept. 1847), atque coloris officio convenientis. Debent unius 
esse coloris, saltem praevalentis, ita ut pro hoc solo adhiberi valeant ; 
non possunt esse flavei coloris vel aurei, sed permittuntur ex tela aurea 
quae pro albo, rubro vel et Viride possunt adhiberi, non vero pro violaceo 

aut nigro (5 dec. 1868) ; item ex tela argentea pro paramentis albi coloris 
(20 nov. 1885). 

Paramenta non possunt esse lacerata aut scissa, sed debent esse integra, 
munda, ac pulchra, ob reverentiam sacramenti ; ab hoc tamen excusare 
potest paupertas aut necessitas, si alia haberi non possint. 


Celebrare sine vestibus sacris est valde grave, et similiter sine alba vel 
casula, ita ut nunquam aut vix unquam possit esse licitum ; — item 
grave est celebrare sine stola, quae est praecipuum ornamentum sacer- 
dotis, aut cum alba, stola, casula non benedictis vel execratis, aut Cum 
vestibus valde laceratis vel immundis, nisi gravis necessitatis causa ; — 
cetera obligant tantum sub levi, sicut et color paramentorum, nisi adsit 
grave scandalum. 

Execrantur vestes sacrae et benedictionem amittunt, quando ita 
dissolvuntur ut formam suam amittant vel inhabiles fiant ad usum 
sacrum ad quem destinatae sunt, et quando ad usus indecoros adhibitae 
vel publicae venditioni expositae fuerint(can. 1305, $1). Ita v.g. cum usui 
proprio idoneae esse desierint, sive detritae sint, sive formam amiserint, 
ut si ex planeta facias stolam, e stola manipulum, ex alba amictum, si ex 
alba fuerit abscissa manica, licet mox iterum assuenda, si cingulum ita 
rumpatur ut neutra pars cingere possit ; — e contra manet benedictio 
si ante plenam separationem reficiantur et partes connectantur. 

Notetur vestes sacras laceratas aut vetustate consumptas non posse ad 
profanos usus adhiberi, sed esse comburendas atque cineres in sacrario 
condendos ; quodsi benedictionem amiserint, ad profanos, non tamen 
sordidos, adhiberi possunt (can. 151IO, $ 1). 

Praeter vestes sacras, oportet ut sacerdos a) sit calceatus : utendum 
est calceis quibus clerici publice uti solent (S.C. R., 31 aug. 1872, ad 3) ; 
ex iusta causa crepidae possunt sufficere nigri coloris ; 

b) gerat vestem convenientem talarem (can. 81I, $ 1) ; 

c) abstineat a pileolo et annulo, nisi ex privilegio aut induito apostolico 
(can. 811, $ 2), et idem videtur dicendum de coma fictitia ac de pileolo 
(Ben. XIV, de syn. dioec. II, 9). 

Duo priora de se obligare censentur solum sub levi, tertium vero sub 
gravi. Hinc sine licentia caput gerere tectum durante tota missa esset 
mortale peccatum ; probabiliter autem non esset mortale si fieret usque 
ad canonem, secluso contemptu et scandalo, et ideo id non videtur 
illicitum etiam absque dispensatione, si adsit necessitas vitandi frigoris 
vel doloris capitis ob senectutem vel morbum sacerdotis, ita ut non posset 
aliter celebrare sine magno incommodo. 


E. Minister. — Ad celebrandum, sub gravi requiritur : 
1° Minister qui sacerdoti inserviat et respondeat (can. 813, $ 1; 
S. C. R., 18 decr. 1877) ; — excepto casu quo ex induito apostolico 


privilegium quis habeat sine ministro celebrandi, si alias Celebrare non 
possit ; item casus gravis necessitatis, scii, ut populus audiat missam de 
praecepto, vel ut conficiatur viaticum, vel si post inceptam missam 
minister recedat, maxime si facta iam fuerit oblatio. Si missa sine ministro 
celebretur, sacerdos non debet bis recitare Confitear (S. C. R., 4 sept. 
1875), sed respondere : Misereatur nostri. Minor tamen necessitas 
sufficit ad celebrandum cum ministro nesciente respondere, quam sine 
ministro ; unde celebrans non debet scrupulo affici, si minister male 
pronuntiet, nec facile corrigere errores, ne turbet seipsum, vel circum- 
stantes, vel ordinem missae, sed sufficit ut omissa a ministro suppleat. 

2? Et quidem masculus; permittitur tamen ut, deficiente viro, iusta 
de causa, mulier ex longinquo respondeat, modo nullo pacto ad altare 
accedat et ministret (can. 813, $82;S. C. R., 27 aug. 1836 et 18 mart. 1899). 

Hinc grave peccatum est a; sine ullo ministro celebrare, praeter casum 
gravis necessitatis aut specialis indulti ; b) celebrare cum muliere mi- 
nistrante et accedente ad altare. 

Notetur : a) In privata missa a simplice sacerdote non posse adhiberi 
duos ministros, nisi ratione alicuius solemnitatis (S. C. R., 12 sept. 
1857, ad 7) ; sécus id reservatur episcopo. 

b) Populum seu coetum fidelium assistentium loco ministri respondere 
poSse coniunctim, at expedire ut hac in re servetur praxis communis 
(S. C. R., 4 aug. 1922) ; non tamen posse secretas partes sacerdotis alte 
a populo recitari. 

c) Nulli sacerdoti celebranti, praeter episcopos aliosque praelatos usu 
pontificaluum fruentes, competere ut habeat presbyterum assistentem 
(can. 812) ; tolerari tamen potest in prima missa neo-sacerdotis solemniter 
celebraiitis, ut assistat presbyter cum superpelliceo et pluviali sed sine 
stola (S. C. R., i dec. 1882, ad 2) ; item in missa privata neo-sacerdotis, 
aut sacerdotis caecutientis aut infirmi potest, ratione securitatis, adhiberi 
presbyter assistens cum Superpelliceo vel et cum stola (S. C.R., 11 iun. 
1880, ad 7). 


390. De ritibus sacris seu de recitandis et agendis in 
celebratione. — Durante celebratione missae omnes ritus integre 
et accurate observandi sunt qui dicendi aut faciendi praescribuntur 
in Missali (can. 818); unusquisque autem uti debet missali sui 
ritus, nisi aliter ex privilegio ipsi velloco in quo celebrat concessum 
sit. Et quidem invariatim omnia debet semper servare quae cunctis 
missis sunt communia, cetera vero variare conformiter ad officium iuxta 
Kalendarium ecclesiae in qua celebrat, nisi facultas sit dicendi missam 
votivam et adsit rationabile ea utendi motivum ; quodsi in oratorio pri- 
vato celebret, semper legere debet conformiter ad proprium Kalendarium. 

Porro in Missali multa praescribuntur dicenda et agenda, « quia, ait 
S. Thomas, in hoc sacramento totum mysterium nostrae salutis compre- 
henditur, et ideo prae ceteris sacramentis cum maiori solemnitate agi- 
tur» (a. 4); «significantur autem in celebratione huius sacramenti 
quaedam pertinentia ad passionem Christi, quae repraesentatur in hoc 
sacramento, vel etiam ad corpus mysticum (et huius dispositionem), 
quod significatur in hoc sacramento ; et quaedam pertinentia ad usum 
huius sacramenti, qui debet esse cum devotione et reverentia » (a. 5). 

Obligatio ex genere suo gravis est servandi ritus praescriptos (n.385-386), 
ita ut eos omittens vel notabiliter eos mutans mortaliter peccare possit, 
tum a) ratione qualitatis, ut si omitteretur oratio vel caeremonia magni 
momenti specialem habens significationem ; tum b) ratione quantitatis, 
si multa omittantur. 

Grave est partes ordinarias omittere magni momenti, ut confessionem 
cum aliis in principio missae, epistolam cum graduait et versibus, evan- 
gelium, collectas principales, panis aut vini oblationem, infusionem aquae 
in vinum, praefationem, notabilem partem canonis ut specialem oratio- 
nem aut integram periodum, elevationem ss. specierum, Pater noster 
et Libera, fractionem panis aut mixtionem cum sanguine, purificationem 
patenae et calicis ; — item partes ordinarias magni momenti mutilare 
notabiliter ; — valde alte proferre verba consecrationis, aut tam submisse 
ut ea sacerdos percipere non possit et periculum incurrat errandi ; — 
partes minores vel extraordinarias omittere sed in magna quantitate, 
quia coalescunt in unam materiam gravem cum pertineant ad unius 


eiuSdemque praecepti transgressionem ; — item multa addere v. g. 
longas preces publicas, praesertim quando non continentur in missali, 
aut militas preces vel caeremonias omnino impertinentes ; — in alio 


ritu ap suo celebrare, aut in alia lingua quam sua liturgica (can. 819). 

E contra tantum leve censetur : a) omittere partes ordinarias minoris 
momenti, uti psalmum ludica, Kyrie eleison, Evangelium S. Iohannis, 
unam ex tribus collectis praescriptis, ablutionem digitorum, ere., nisi 
fiat in notabili quantitate ; item preces post missam a Leone XIII prae- 
scriptas; b) omittere partes extraordinarias : Gloria, Credo, commemora- 

tionem aut orationem imperatam, tractum,sequentiam,praefationem pro- 
priam, speciale communicantes; nisi plura omittantur et in magna quan- 
titate ; c) voluntarie mutilare pauca verba, etiam in canone, salvo sensu 
et secluso scandalo ; d) mutare missam diei, praeter rubricas et secluso 
scandalo, aut locum orationum ; e) clara voce dicere secreta vel e con- 
verso ; f) in missa cantata noti recitare quae cantantur a ministro vel 
choro, aut cantanda quaedam non cantare ; g) omittere vel mutilare 
aliquot benedictiones, genuflexiones, inclinationes, manuum elevationes, 
nisi fiat in notabili quantitate, aut thurificationem in missa solemni ; 
h) addere plures commemorationes vel nomen alicuius sancti in Canone, 
aut Gloria, Credo, Pater, Ave, vel aliquot alias preces ex importuna 
devotione;ita ad elevationem submissa voce quaedain pia verba proferre, 
ut declaravit S. C. R., 6 nov. 1925, ad 1 ; i) in omnibus nimis festinanter 
procedere. 


Celebrationem missae convenienter esse ordinatam in omnibus quae 
dicuntur in ea et fiunt, post S. Thomam, a. 4 et 5, ostendit Billuart, 
diss. VIII, a. 11, «exponendo praecipuas caeremonias missae, in qua 
distinguuntur diversae partes : praeparatio, instructio, oblatio, conse- 
cratio et sumptio. 


A. Imprimis sacerdos se praeparat: i? per Confessionem iuxta illud 
Prov. XVIIL, 17 : lustus prior est accusator sui; 2? per Introitum qui est 
laps divina desumpta ut plurimum ex Psalmis ; 30 commemorat praesen- 
tem miseriam dum misericordia petitur dicendo : Kyrie eleison ter pro 
persona Patris, ter pro persona Filii, ter pro persona Spiritus sancti, 
contra triplicem miseriam ignorantiae, culpae, et poenae ; 40 commemorat 
coelestem gloriam ad quam tendimus post praesentem miseriam,dicendo : 
Gloria in excelsis Deo, quod cantatur in festis in quibus huius gloriae 
fit mentio, intermittitur in officiis luctuosis, quae ad commemorationem 
miseriae pertinent ; 50 sacerdos recitat Orationes pro populo, ut dignus 
habeatur tantis mysteriis. 


B. Post praeparationem sequitur Instructio populi ; quia hoc sacra- 
mentum est mysterium fidei. Fit autem haec instructio dispositive per 
doctrinam prophetarum et apostolorum, vulgo dictam Epistolam, perfecte 
per doctrinam Christi contentam in Evangelio. Et quia Christo credimus 
tamquam divinae veritati, cantatur Symbolum fidei, in quo populus 
ostendit se per fidem doctrinae Christi assentiri. Hic olim finiebatur 
missa catechumenorum^ quibus peractis dimittebantur. 


C. Post praeparationem et instructionem sequitur Oblatio circa quam 
duo aguntur : laus populi in cantu Offertorii, per quod significatur lae- 
titia offerentium, et Oratio sacerdotis qui petit ut oblatio populi Deo sit 
accepta (a. 4). Deinde sacerdos altare thurificat, tum ad reverentiam 
huius sacramenti, ut scii, per bonum odorem depellatur si quid mali 
odoris in loco fuerit, tum ad repraesentandum effectum gratiae, qua, 
sicut bono odore, Christus plenus fuit, et ab illo per sacerdotis ministe- 
rium ad fideles derivatur (a. 5, ad 2). Secundum alios per hanc caere- 
moniam monentur fideles ad caelestia ferventi desiderio ascendere, sicut 
fumus ex thure incenso ascendit. 


D. Deinde sacerdos accedit ad Consecrationem, quae cum virtute 
supernatural! agatur, auxilium precum ad illam rite peragendam petit 
a fidelibus dicendo : Orate fratres; postea in Praefatione excitat devotio- 
nem populi, et ideo monetur sursum corda habere ad Deum. Finita 
praefatione populus laudat divinitatem Christi cum angelis dicens 
Sanctus, Sanctus, Sanctus, et humanitatem cum pueris dicens : Benedictus 
qui venit. Tunc sacerdos commemorat secreto illos pro quibus sacrificium 
offertur, deinde commemorat sanctos quorum patrocinia implorat, ac 
petit consecrationis effectum, cum dicit: Quam oblationem tu Deus 
benedictam, adscriptam, ratam, rationabilem acceptabilemquefacere digneris. 

Quorum verborum sensus est : facere digneris hanc oblationem bene- 
dictam i. e. per quam benedicamur ; adscriptam i. e. per quam in coelo 
adscribamur ; ratam i. e. per quam de visceribus Christi esse censeamur ; 
rationabilem i. e. per quam à bestiali sensu exuamur ; acceptabilem, ut 
qui nobis ipsis displicemus, per hanc acceptabiles eius unico Filio 
simus (a. 4 et ad 7). Alii paulo aliter haec verba exponunt. 

His praemissis, sacerdos Consecrationem peragit verbis Salvatoris 
cum dicit : Quipridie quam pateretur, etc. Deinde excusat praesumptionem 
per obedientiam ad mandatum Christi cum dicit : Unde et memores. 
Postea petit ut hoc sacrificium sic peractum sit Deo acceptum dicendo : 
Supra quae propitio, et proficiat sumentibus, mortuis et ipsis sacerdotibus 
offerentibus » (a. 4). 

Notetur autem «quod sacerdos post consecrationem non utatur 
crucesignatione ad benedicendum, sicut ante consecrationem, sed solum 
ad commemorandum virtutem crucis et modum passionis Christi 
(a. 5, ad 4). Fiunt autem signa crucis, vel semel, vel ter, vel quinquies: 
semel propter essentiae unitatem, ter propter Trinitatem personarum, 
quinquies propter vulnera Christi Domini et expressam repraesenta- 
tionem passionis huius (cfr. ib. ad 3) ». 

E. « Tandem agitur de Perceptione sacramenti, ad quam praeparatur 
populus tum per Orationem totius populi communem, quae est dominica, 
dicendo Pater noster, et per orationem privatam quam specialiter sacerdos 
pro populo offert, dicendo : Libera nos; tum per pacem quae datur 
dicendo : Agnus Dei; est enim hoc sacramentum unitatis et pacis. In 
missis tamen defunctorum, in quibus sacrificium non tam offertur pro 
pace praesenti quam pro requie mortuorum, pax intermittitur. Sequitur 
Perceptio sacramenti, primo percipiente sacerdote, et postmodum aliis 
dante. Ultimo autem tota missae celebratio in gratiarum actione termi- 
natur, populo exultante pro sumptione mysterii, quod significat Cantus 
post Communionem et sacerdote per Orationem gratias offerente ; quibus 
peractis diaconus dimittit populum dicens : Ite, missa est (a. 4) ». 

Quibus si assistentes velint se conformare, prius contritionem eliciant 
et spem in parte praeparatoria ; dein fidem durante instructione ; postea 
amorem charitatis habeant oblativum,immolativum, ac unitivum, respec- 
tive sub oblatione, consecratione, ac communione ; hisce omnibus in 
fine addatur gratiarum actio. 


391. De defectibus in celebratione occurrentibus. — 
Defectus in celebratione occurrunt quando non servantur ritus prae- 
scripti. Quod fieri potest voluntarie aut involuntarie, voluntarie autem 
sine iusta causa vel ex quadam necessitate, in notabili vel in parva 
quantitate, ita ut defectus sit supplendus aut corrigendus, vel non 
corrigendus nec supplendus. De quibus itaque plura inquirenda sunt. 


A. An celebrare potest qui praevidet se quaedam esse omissurum ob 
impotentiam vel oblivionem ; et an omissa sunt supplenda ? 

Resp. Excusari potest omissio leviorum caeremoniarum aut partium, 
ut sunt v. g. genuflexiones usque ad terram, inclinationes profundae, 
una vel altera commemoratio, dummodo caveatur scandalum populi, 
absitque gravis indecentia. — E contra si maiores debeant partes 
omitti aut notabiliter a ritibus sit recedendum, non potest celebrare 
sacerdos nisi obtento induito. 

Hinc 1) celebrationem permittunt sacerdoti, qui sine baculo ad altare 
accedere nequit, aut qui non potest hostiam supra caput elevare, vel qui 
erectus stare nequit et celebrat brachiis innixus super altare ; saltem si 
moneatur populus. 

2) Qui ex oblivione aliquid omisit et iam aliquantulum progressus 
illud recordatur, non debet supplere, quia turbaret ordinem missae ; 
nisi secreto orans post pauca verba adverteret se quidquàm Omisisse, aut 
nisi quid omisisset de substantia sacrificii. 

3) Qu; evangelium aut epistolam indebitam recitavit, non debet 
repetere. 


B. An missa interrumpi possit, et interrupta sit resumenda ? 

Resp. Interrumpere missam per se et de industria est illicitum ; per 
accidens vero licitum esse potest si adsit iusta causa, quae, extra canonem, 
requiritur gravis, canone incepto gravior, et inter consecrationem et 
communionem gravissima. Et quidem 


i? Extra canonem, licitum est : 


a) Ad concionem vel proclainationes populo faciendas, ad suscipienda 
vota religiosa, ad conferendos Ordines sacros ; item ad recipiendas 
populi oblationes ubi usus existit ; non autem ad preces publicas, praeter 
rubricas, ceteris inserendo, recitandas. Ita etiam post communionem 
sacerdotis, licite fidelibus distribuitur communio atque concio haberi 
potest de altari ad populum priusquam ipsi communio distribuatur, vel 
emissio aut renovatio votorum fieri ante communionem religiosorum aut 
monialium npn autem distribui communio extra conspectum altaris vel 
in cubiculis infirmorum (can. 868). 

b) Si supervenerit princeps, episcopus, turba peregrinorum vel pro- 
cessio, die festo, quo alias missam audire non possent; quo casu, si 
oblatio nondum facta fuerit, sacerdos de novo incipere potest, ut totum 
sacrum audiant. Vel ob similem causam, ut si posterior missa solemnis 
sine scandalo alias omitti non posset. 

c) Si ecclesia polluatur (can. 1173, $ 2» — aut vitandus supervenerit 
qui non possit expelli, nisi a cessatione excuset grave incommodum 
(can. 2259, $ 2), — aut si sacerdos recordetur de aliquo impedimento 
v. g. se non esse ieiunum vel in statu gratiae, vel esse irregularem aut 
excommunicatum, modo missa sine scandalo aut gravi nota relinqui possit. 


20 Etiam canone incepto, imo inter consecrationem et communionem 
licitum est ob grave periculum mortis vel integritatis corporalis aut 
profanationis sacramenti ex parte hostium aut impiorum irruentium, 
vel imminentis alluvionis aut ruinaetempli, puta ex incendio velterrae- 
motu ; item ob urgentem necessitatem corporalem celebrantis, et ob 
gravem necessitatem spiritualem proximi, scii, ad ministrandum sacra- 
mentum morituro. Attamen : 


a) Id post consecrationem et ante communionem non erit licitum 
nisi moriturus egeat sacramento necessario, scii. Baptismo vel Poenitentia, 
vel etiam, si Poenitentiam recipere nequeat, Extrema Unctione ; alias 
Unctionem extremam, sicut et Viaticum ministrare non est licitum nisi 
moriturus sit in propinquo ita ut sacerdos sacras vestes exuere non debeat. 

b) Sacrificium abrumpere ita ut perfici forsan non possit, licitum non 
erit, nisi ob impotentiam physicam si celebrans ita infirmetur ut con- 
tinuare omnino non possit, vel ob periculum itaimminens ut aliter quam 
deserendo sacrificium vitari nequeat atque sacerdoti tempus desit illud 
complendi. 


Notetur : 1) Sacerdos missam interrumpens post consecrationem 
cavere debet ut sacramentum interim custodiatur proindeque illud in 
tabernaculum, si adsit, includat. 

2) Quod si missa omnino abrumpenda sit post consecrationem unius 
speciei, potest sacerdos sumere hostiam consecratam vel eam cum calice 
alio loco consecrando secum auferre ; — si autem utramque consecratio- 
nem perfecerit, utramque speciem statim sumat si possit, Vel si non 
possit, secum auferat loco tuto postea sumendam. 

3) Missa resumenda non est ante consecrationem interrupta si sacerdos 
graviter infirmetur vel moriatur ; — resumenda est ab initio si interruptio 
sit ita notabilis ut moraliter non censeatur persistere una actio, ut si 
sacerdos diutius quam una hora absens fuerit ; quo casu si jam facta 
fuerit oblatio, nova materia est accipienda et antea oblata sumpto sanguine 

consumenda ; — e contra resumenda est ubi sacerdos desierit, si 
brevior fuerit interruptio. 
4) Post consecrationem unius speciei,interrupta, missa resumenda 


est ubi fuerit intermissa; et quidem qui incepit sacerdos ipse,si possit, 
complere debet etiamsi ad hoc ieiunium frangere deberet, quia prae- 
ceptum integritatis sacrificii magis obligat quam praeceptum ieiimii ; 
quod si non possit, alius accedat, licet non ieiunus, aut irregularis 
vel excommunicatus, qui dividat hostiam et unam partem praebeat 
ili, si possit sumere, sacerdoti qui sacrificium inchoaverit. Si autem 
sacerdos deficiat post sumptionem solius corporis Christi, ab alio calix 
sumendus est. 

5) Sacerdos qui alterius sacrificium perfecit, non potest rursus cele- 
brare, nisi in casu quo adsit facultas bis celebrandi. 


C. Quid faciendum est sidefectus accidat circa ipsam materiam panis et 
vini? 

Resp. attendendum esse ad regulas practicas in Missali statutas : 

1. Quoad defectum panis ibi legitur, de def., tit. 3, n. 4-7 : 

a) « Si celebrans ante consecrationem adverterit hostiam esse corruptam, 
aut non esse triticeam, remota illa hostia, aliam ponat et facta oblatione, 
saltem mente concepta, prosequatur ab eo loco, ubi desivit ». 

b) « Si id adverterit post consecrationem, — etiam post illius hostiae 
sumptionem, — posita alia, faciat oblationem, ut supra (i. e. saltem 
mente conceptam), et a consecratione incipiat, scii, ab illis verbis Qui 
pridie quam pateretur; et illam priorem, si non sumpsit, sumat post 
sumptionem corporis et sanguinis, vel alii sumendam tradat, vel alicubi 
reverenter conservet. — Si autem sumpserit, nihilominus sumat eam, 
quam consecravit ; quia praeceptum de perfectione sacramenti maioris 
est ponderis, quam quod a ieiunis sumatur ». 

c) « Quodsi hoc contingat post sumptionem sanguinis, apponi debet 
rursus novus panis, et novum vinum cum aqua ; et facta prius obla- 
tione, ut supra, sacerdos consecret incipiendo ab illis verbis : Qui 
pridie; ac statim sumat utrumque, et prosequatur missam, ne sacra- 
mentum remaneat imperfectum et ut debitus ordo servetur ». 

d) « Si hostia consecrata dispareat, vel casu aliquo ut vento, aut mira- 
culo, vel ab aliquo animali accepta, et nequeat reperiri, tunc altera 
consecretur ab eo loco incipiendo : Qui pridie quam pateretur, facta eius 
prius oblatione, ut supra ». 

2. Quoad defectum vini ibidem dicitur, tit. 4, n. 3-6 : 

a) « Si celebrans ante consecrationem sanguinis, quamvis post conse- 
crationem corporis, advertat aut vinum, aut aquam, aut utrumque non 
esse in calice, debet statim apponere vinum cum aqua, et facta Obla- 
tione, ut supra (i. e. saltem mentaliter), consecrare, incipiendo ab illis 
verbis : Simili modo... ». 

b) « Si post verba consecrationis advertat vinum non fuisse positum sed 
aquam (aut esse corruptum), deposita aqua in aliquod vas, iterum 
vinum cum aqua ponat in calice, et consecret, resumendo a verbis 
praedictis : Simili modo... ». 

c) « Si hoc advertat post sumptionem corporis vel huiusmodi aquae, 
apponat aliam hostiam iterum consecrandam, et vinum cum aqua in 
calice, offerat utrumque, et consecret et sumat, quamvis non sit ieiunus. 
— Vel, si missa celebretur in loco publico, ubi plures adsint, ad evi- 
tandum scandalum poterit apponere vinum cum aqua, et facta oblatione 
ut supra, consecrare, ac statim sumere, et prosequi cetera ». Notetur 
hunc secundum modum mere subsidiarie indicari, si vitandum sit 
scandalum ; primum absolute ut per se adhibendum, qui ceteroquin 
proponitur a S. Thoma, a. 6, ad 4 : < Si hoc (i. e. deficere vinum) perce- 
perit post sumptionem corporis, aliam hostiam apponere debet iterum 

consecrandam simul cum sanguine, quod ideo dico, quia si diceret sola 
verba consecrationis sanguinis, non servaretur debitus ordo consecrandi ; 
et, sicut dicitur in Cone. Toi. VII (decr. 7, q. 1, resp. ad 1) « perfecta 
videri non possunt sacrificia, nisi perfecto ordine compleantur ». Si vero 
inciperet a consecratione sanguinis et repeteret Omnia verba consequentia 
[qui pro vobis et pro multis effundetur), non competeret, nisi adesset hostia 
consecrata, cum in verbis illis occurrant quaedam dicenda, et flenda 
non solum circa sanguinem, sed etiam circa corpus ». 

Notetur aquam aut vinum cortuptum non esse expuenda a sacerdote 
qui illud deprehendat dum habet in ore, sed deglutienda, tum ob peri- 
culum eiiciendi particulam hostiae, tum etiam ob indecentiam. 

d) Ex tit. io, n. 13 additur : « Si contingat totum sanguinem post conse- 
crationem effundi, si quidem aliquid vel parum remansit, illud sumatur... 
— Si vero nihil omnino remansit, ponat iterum vinum et aquam, et 
consecret ab eo loco : Simili modo... facta prius tamen calicis oblatione, 
ut Supra » (scii, mentaliter). 


3. Quoad defectum alterutrius, notetur : 

a) « Si materia quae esset apponenda ratione defectus vel panis, vel 
vini, non posset ullo modo haberi, si id sit ante consecrationem corporis, 
ulterius procedi non debet ; — si post consecrationem corporis, aut etiam 
vini, deprehenditur defectus alterius speciei, altera iam consecrata, 
tunc, si nullo modo haberi possit, procedendum erit, et missa absolvenda, 
ita tamen, ut praetermittantur verba et signa, quae pertinent ad Speciem 
deficientem. — Quod si expectando aliquamdiu haberi possit, expectan- 
dum erit, ne sacrificium remaneat imperfectum » (tit. 4, n. 8). 

b) «Si aliquid venenosum ceciderit in calicem, vel quod provocat 
vomitum, vinum consecratum reponendum est in alio calice, et aliud 
vinum cum aqua apponendum denuo consecrandum ; et finita missa 
sanguis repositus in panno lineo, vel stuppa, tamdiu servetur, donec 
species vini fuerint desiccatae, et tunc stuppa comburatur, et combustio 
in sacrarium proficiatur. — Si aliquod venenatum contigerit hostiam 
consecratam, tunc alteram consecret, et sumat eo modo, quo dictum est, 
et illa servetur in tabernaculo loco separato, donec species corrumpantur, 
et corruptae deinde mittantur in sacrarium » (tit. 10, n. 6-7). 

c) In dubio an materia, sive panis sive vini, iam consecrata fuerit valida, 
procedendum est eodem modo ac dictum est de casu quo panis aut 
vinum post consecrationem deficere deprehendatur ; quia in dubio de 
validitate et integritate sacrificii tutius est agendum, nec potest sacri- 
ficium exponi periculo nullitatis aut mutilatioilis. Disputant autem utrum 
absolute vel sub conditione sit denuo consecrandum. 


392. De ritu dispensandi s. communionem. — A. Quoad 
tempus. 1° Quantum ad diem- Juxta can. 867 : 

« Omnibus diebus licet ss. Eucharistiam distribuere ». Quae vero 
sequuntur in hoc canone non amplius valent in quantum iis contradicit 
Decretum « Maxima Redemptionis », S. C. Rit., diei 16 Nov. 1955, 
uria cum Instructione ipsi adnexa. Juxta quae jam dicendum : 

a) Fer. VI in Passione et Morte Domini fidelibus ss. Eucharistiam 
distribuere licet, at tantummodo inter solemnem actionem liturgicam 
postmeridianam. Infirmis vero in mortis periculo versantibus etiam 
alia hora. 

b) Fer V in Coena Domini s. Communio fidelibus tantummodo 
distribuatur in Missa vespertina vel immediate post. Item in Sabbato 
Sancto nonnisi inter Missarum solemnia Vigiliae vel immediate post. 
Exceptis tamen etiam infirmis qui in mortis periculo sunt constituti. 

Inter missarum solemnia videtur intelligendum de distributione 
quae cum missa connectitur et fit post communionem, sacerdotis ; 
nonnulli tamen id interpretantur post cantatum Gloria ; — Immediate 
post missam, i. e. sine intervallo post celebrationem. Unde illicitum 

est s. communionem distribuere in sacello ubi non celebratur missa, 
vel in ecclesia ante missam aut paulo post ; ad aliter autem faciendum 
non sufficit quaelibet causa licet in se rationabilis, forsitan tamen 
grave incommodum. 

Quoad jejunium eucharisticum observandum ab illis qui Fer. V 
solemnia vespertina celebrant vel communicant, sive in die Parascevis 
inter officia liturgica postmeridiana ad Sacram Synaxim accedunt, 
servanda sunt quae statuuntur in Motu Proprio « Sacram communionem », 
diei 19 martii 1957 (cfr. supra n? 281). leiunium eucharisticum obser- 
vandum est inde a tribus horis ante initium missae pro sacerdotibus cele- 
brantibus, ante communionem missae pro Christifidelibus. Meminerint 
tamen ieiunium ecclesiasticum usque ad horam mediae noctis protrahi. 

2? Quantum ad horam. 

a. Quod respicit distributionem communionis horis antemeridianis 
canon determinat quod communio distribui potest solum horis quibus 
celebratio missae permissa est (c. 867, 4). Quod de jure ecclesiastico est 
abhinc una hora ante auroram usque ad unam horam post meridiem, cum 
canon 812 non sit abrogatus. 

b) Quod attinet ad distributionem sacrae communionis horis postme- 
ridianis valet indultum concessum in Constitutione Apostolica « Christus 
Dominus », numero 15. Possunt fideles libere accedere ad sacram mensam 
durante missa vespertina et immediate ante vel statim post. Insuper 
Decretum Congr. S.O. concedit Ordinariis locorum facultatem permit- 
tendi distributionem S. Communionis horis postmeridianis (inde ab 
hora 16 saltem) occasione cujuslibet caeremoniae religiosae (ut adoratio 
SS. Sacramenti, hora sancta, etc...) si ibi non celebratur missa postme- 
ridiana (C. S. O., die 21 martii 1960). 

C) Praeterea occurere poterit rationabilis causa petendi et distribuendi 
S. Communionem extra horas supra, sub a. et b. assignatas, quia clausula 
« nisi aliud rationabilis causa suadeat » canonis 867, $ 4 (Sacra communio 
iis tantum horis distribuatur, quibus missae sacrificium offerri potest, 
nisi aliud rationabilis causa suadeat) non est formaliter abrogata. Tamen 
rarius applicari poterit, cum mitigata lege ieiunii eucharistici, difficilius 
rationabilis causa occurret. Insuper indulta supra allata tendunt ad hoc 
ut assistentiae sacrificio missae foveant. Qui finis frustraretur si absque 
causa proportionate gravi S. Communio qualibet hora quibuscumque 
petentibus distribueretur. Hoc modo etiam consulitur ne animarum pas- 
tores frequentibus fidelium petitionibus praepediantur quominus hodier- 
ni apostolatus necessitatibus satisfacere valeant. 

d) Sacrum Viaticum quacumque diei ac noctis hora ministrari potest, 
nocte tamen tantummodo quando datur urgens necessitas. 


B. Quoad locum, iuxta can. 869 : 

«S. Communio distribui potest ubicumque missam celebrare licet, 
etiam in oratorio privato, nisi loci Ordinarius, iustis de Causis, in casibus 
particularibus id prohibuerit ». 

Unde licentia extra ecclesiam vel oratorium celebrandi, ex induito 
apostolico vel ex facultate Ordinarii concessa ad normam can. 822, ex 
ipso iure etiam facultatem de se importat ibi distribuendi s. commu- 
nionem, licet de facto missa non dicatur; ut interpretatur Damen, 
Th. M., II, n. 129. 

Attamen : i» «Sacerdoti celebranti non licet Eucharistiam intra 
missam distribuere fidelibus adeo distantibus ut ipse altare e conspectu 
amittat » can. 868. 

2? S. Communio extra ecclesiam ad domum privatam deferri non 
potest nisi ad communicandum infirmum ; unde non potest simul 
aliis sanis ministrari in via, vel in domo infirmi, nisi in casu extraordi- 
nario licentia ab Ordinario obtenta per modum actus, aut obtento 
induito apostolico (S. C. Sacr. 5 ian. 1928). 


DE EUCHARISTIA 333 


3? Non potest ministrari s. communio in altari ubi ss. Sacramentum 
solemniter est expositum, sine necessitate vel gravi causa vel ex speciali 
induito (S. C. R., 11 maii 1878, ad 1 ; et 17 apr. 1919). 


C. Quoad modum ministrandi, iuxta can. 733, sacerdos accurate servare 
debet ritus et caeremonias quae in libris ritualibus ab Ecclesia probatis 
praecipiuntur ; et quidem unusquisque secundum ritum suum (cfr. can. 
851, $ 2). 

Distributio Eucharistiae potest esse connexa cum missa aut non 
connexa, et tunc fieri in loco ubi est ss. Sacramentum, vel extra, si hoc 
deferendum sit ad infirmos. 


1? Intra missam fieri potest cum paramentis missae; et, si sacerdos pri- 
vatiin celebret (non autem si missam cantatam aut conventualem), 
etiam proxime ante et statim post, etiam in alio altari; quod valet quoque 
de missa pro defunctis, sed time omittenda est benedictio populi in fine. 

2? Extra missam, sacerdos indutus sit superpelliceo et stola coloris Con- 
venientis officio (violacei, in die commemorationis defunctorum), vel 
etiam uniformiter albi coloris; diaconus autem ferat stolam transversam. 
Accendantur duo cerei, praemittatur confessio generalis, et consuetae 
dicantur orationes, prout in Rituali, tit. 4, c. 2, praescribitur. 

Ubi speciatim notandum quod, data communione, reversus ad altare, 
debet dicere : O sacrum convivium... cum versu : Panem de coelo (utrique 
addendo alleluia durante tempore paschali et Octava Corporis Christi, 
nisi in paramentis ministret nigris), deinde Domine exaudi orationem..., 
Dominus vobiscum... et orationem : Deus qui nobis (tempore paschali : 
Spiritum nobis...) cum longiore conclusione. Et datur benedictio manu, 
cum formula : Benedictio Dei omnipotentis... ; quod etiam servandum 
est a diacono. 

3? Ad infirmos s. communio deferenda est publice nisi iusta et rationa- 
bilis causa aliter suadeat (can. 847), de qua indicare non pertinet, ut 
quidam dicebant, 3d sacerdotem, sed ad Ordinarium loci tantum (S. C. 
de Sacr., 5 ian- 1928). Si publice deferatur, sacerdos sit indutus super- 
pelliceo et stola, et serventur omnia quae praescribuntur a Rituali, tit. 4, 
c. 4, n.29; quod si privatim deferatur, monet Rituale : « Sacerdos saltem 
stolam semper habeat propriis coopertam vestibus ; in sacculo seu bursa 
pyxidem recondat, quam per funiculos collo appensam in sinu reponat ; 
et nunquam solus procedat, sed uno saltem fideli, in defectu clerici, 
associetur. Cum autem ad infirmi cubiculum pervenerit, sacerdos super- 
pelliceum quoque induat cum stola si illud antea non induerit ». Preces 
invariabiliter dicantur nulla habita ratione temporis paschalis. 

Peccatum est preces et caeremonias praescriptas omittere : ministrare 
sine vestibus sacris est grave ; omissio solius stolae, et forsan solius 
superpellicei servata stola, nisi adsit scandalum, non certo excedit 
veniale ; item omittere cetera. 

Notetur : a) In necessitate, si aliter fieri non possit, licitum est Viaticum 
ministrare sine vestibus et sine lumine (S. C. P. F., 9 dec. 1822). 

b) Publice deferri debet Eucharistia capite detecto (Rit., tit. 4, c. 4, n. 
12); episcopus tamen, ob frigus, vel inclementiam aéris aut infiimitatem 
potest hac in re dispensare, non quidem pro civitatibus, sed si ruri diu 
sit sacramentum deferendum ; unde in casu necessitatis licentia potest 
praesumi ex epichia. 

c) Eucharistia ministranda est pollice et indice dextro. Aliis digitis 
ministrare non est licitum nisi ex gravi necessitate, quando sacerdos 
digitis solitis uti non potest et alius sacerdos deest ; instrumento sacra- 
mentum porrigere, v. g. imposita particula in cochleari cum vino aut 
aqua, licitum videtur si infirmus laboret peste, aut hostiam aliter déglutir? 
non posset (n. 285). 

d) Diaconus ministrans gerat stolam transversam, Cetera omnia 
servet quae indicantur in Rituali, etiam ritum benedicendi infirmum cum 

Ss. Sacramento, idque etiam post regressum in ecclesia (can. 1274, $ 2). 

Animadversio. — In casu urgentis necessitatis licitum videtur Viaticum 
deferre currendo, dununodo sit necessarium, cursus non sit nimis festinus, 
et magnum desit scandalum multitudinis. Pariter licitum est s. com- 
munionem deferre equitando, causa tempestatis, distantiae, difficilioris 
itineris et periculi in mora, dummodo equus sit mansuetus, ita ut absit 
periculum lapsus et irreverentiae. His in casibus gestatur sacramentum 
in bursa collo suspensa (Rit., tit. 4i c. 4^ n. 13). Similibus in circumstan- 
tiis licitum est uti via ferrea aut vehiculo electrico. A fortiori licitum est 
in rheda vel curru etiam automobili ; quod de se nihil confert ad irreveren- 
tiam sed potius ad reverentiam sacramenti ; dummodo sacerdos vestes 
gerat sacras. Rota vel velocipede uti tamquam medio ordinario deferrendi 
ss. Eucharistiam, etiam privatim, est illicitum ; pro viatico tolerari potest, 
si locus sit remotior, necessitas urgens, nec ullum aliud medium habeatur, 
sed amoto scandalo tantum (S. C. de Sacr., I3 iun. 1919). 


D. Quoad defectus occurrentes : i? Si sacrae particulae pro communi- 
cantium numero non inveniantur sufficientes, dividi possunt in partes 
minores, sicut consuetum est ; non tamen in partes nimis parvas. 

20 Si decidat hostia, aut. eius fragmentum, tegendus est locus et postea 
abluendus ac ablutio mittatur in sacrarium (Missale, de def., tit. 10, 
n. 15). Quod tamen non obligat sub gravi, et ideo omitti potest si admi- 
rationem populi nimis provocaret, ut si vultus aut barba aut vestis 
ablueretur. — Quodsi sacramentum ceciderit supra pectus mulieris 
nudum vel intra vestes, ipsa, non sacerdos, illud quaerat et suis manibus 
in ciborium reponat vel sibi in os immittat ; et si facile illud reperire 
nequeat, seorsim recedat in sacellum aut sacristiam ; posteaque, si facile 
fieri ppssit, digitos abluat et ablutio in sacrarium proficiatur. — Si vero 
hostia ceciderit in clausuram inonialium, sacerdos clausuram ingre- 
diatur. — Quodsi minimum fragmentum a solo sacerdote noscatur 
decisum, illudque facile sine turbatione populi non possit inveniri, res 
Dei providentiae committatur. 

Si per negligentiam aliquid de sanguine Christi ceciderit, si quidem 
super terram seu super tabulam, lingua lambatur, et locus ipse radatur 
quantum satis est, et abrasio comburatur, cinis vero in sacrarium profi- 
ciatur. Si super lapidem altaris ceciderit, sorbeat sacerdos stillam, et 
locus bene abluatur et ablutio in sacrarium mittatur. Si super linteum 
altaris vel in ipso solum corporali ceciderit, linteamina ter abluantur 
ubi sanguis ceciderit, calice supposito, et aqua lotionis in sacrarium 
proiciatur ; et ità quoque faciendum est si in vestibus sacerdotalibus 
ceciderit aut in substrato pedibus panno vel tepeto (de def., tit. 10, 
n. 12). 

Ex istis, unum etiam sub gravi obligat, scii, quod abluatur linteum, 
et radatur locus vel saltem abluatur, casu quo species vini imbibantur. 

30 Quando reliquiae vel fragmenta hostiae reperiuntur post sumptio- 
nem corporis et sanguinis, sacerdos ea sumat etiam post ablutionem 
(de def., tit. 7, n. 2), ut dictum est n. 283. Si vero ad aliud sacrificium 
pertineant, vel si hostia integra post ablutionem requiratur, in taberna- 
culo reponantur ; et si fieri nequit, in altari super corporale relin- 
quantur, in sacrificio sequenti sumenda ; quodsi decenter servari non 
possint, potest sacerdos ea sumere ne irreverentiae exponatur sacramen- 
tum (de def., tit. 7, n. 3). 

40 Casu quo Eucharistia evomatur: «si species integrae appareant, 
reverenter sumantur nisi nausea fiat: tunc enim species consecratae 
caute separentur, et in aliquo loco sacro (v-g. in vase cum aqua) repo- 
nantur, donec corrumpantur et in sacrarium proficiantur. Quodsi 
species non appareant, comburatur vomitus (cum stuppa aut alia 
materia) et cineres in sacrarium mittantur » (de def., tit. 10, n. 14). 

Quodsi sumpto viatico infirmus statim moriatur : si hostia appareat 

in ore, modeste extrahatur et reverenter servetur donec species corrum- 
pantur ; si vero non appareat, nihil faciendum, licet ignoretur an defun- 
ctus eam deglutiverit. 


393. Asservatio et expositio sacramenti.— Notentur canones 
sequentes : 


i? Particulae consecratae, eo numero qui infirmorum et aliorum 
fidelium communioni satis esse possit, perpetuo conserventur in pyxide 
ex solida decentique materia, eaque munda et suo operculo bene clausa, 
cooperta albo velo serico et, quantum res feret, ornato (can. 1270 et 
Rit., tit. 4, c. i, n. 5). Pyxis seu ciborium non debet esse consecratum 
sed benedictum ; quod etiam valet de ostensorio vel saltem de limula 
expositionis. 

Hostiae consecratae, sive propter fidelium communionem, sive propter 
expositionem ss. Sacramenti, et recentes sint et frequenter renoventur, 
veteribus rite consumptis, ita ut nullum sit periculum corruptionis, 
servatis instructionibus quas Ordinarius loci hac de re dederit (can. 1272). 
Hostiae renoventur melius singulis octiduis vel saltem quindenis ; 
singulis solum mensibus non esset licitum nisi adiuncta indicarent non 
adesse periculum corruptionis. Novae hostiae consecratae nunquam 
veteribus admisceantur, sed veteres prius distribuendae sunt vel a sacer- 
dote in missa sumendae (Cfr. Rit., tit. 4, c. i, n. 7). 


2? SS. Eucharistia servari debet in tabernaculo inamovibili super altare 
in medio posito (can. 1269, $ 1); continuo seu habitualiter custodiri nequit, 
nisi in uno tantum eiusdem ecclesiae altari (can. 1268, $ 1). Custodiri 
nequit nisi in ecclesia vel in oratorio, non autem apud moniales intra 
chorum vel septa monasterii (can. 1265 et 1267). Tabernaculum sit 
affabre extructum, undequaque solide clausum, decenter ornatum ad 
normam legum liturgicarum, ab omni alia re vacuum, ac tam sedulo 
custodiatur ut periculum cuiusvis sacrilegae profanationis arceatur 
(can. 1269, $ 2). In eo igitur non sint vasa s. oleorum neque reliquiae. 
Nec ante nec supra illud apponi fas est imagines sanctorum, aut reliquias, 
etiam s. crucis (S. C. R. 12 mart. 1836). Licite tamen pro more ponitur 
s. crux super illud pro celebranda missa. 

Sacramentum semper reponatur super corporale vel in palla. Coram 
tabernaculo, in quo asservatur, una saltem lampas diu noctuque luceat, 
nutrienda oleo olivarum, vel cera apum ; ubi Vero oleum olivarum haberi 
nequeat, Ordinarii loci prudentiae permittitur ut aliis oleis commutetur, 
quantum fieri potest, vegetalibus (can. 1271). Quod est praescriptum 
sub gravi ita ut grave peccatum sit per notabile tempus negligere, saltem 
si fiat per unum diem aut per plures noctes. Cfr. Rit., tit. 4, c. 1, n. 5-6. 

At a) gravi suadente causa ab Ordinario loci probata, non est vetitum 
ss. Eucharistiam nocturno tempore extra altare, super corporale tamen, 
in loco tutiore et decenti, asservari, servato tamen praescripto lampadis 
accensae (can. 1269, 83). 

b) Clavis tamen tabernaculi in quo sacramentum asservatur dili- 
gentissime custodiri debet, onerata graviter conscientia sacerdotis qui 
ecclesiae vel oratorii curam habet (ib. $ 4), non tamen requiri semper 
videtur ut immediate ab ipso sacerdote, nec alio mediante, custodiatur. 
Nihilominus generali regula, ipsi « districte praecipitur ut clavis taber- 
naculi nunquam super mensa altaris aut in claustro ostioli relinquatur, 
ne tempore quidem quo mane divina officia ad Sacramentialtare ets. Com- 
munionis distributio peraguntur, praesertim si hoc altare haud in con- 
spicuo sit. Hisce vero absolutis clavis vel ab ecclesiae rectore domi custo- 
diatur aut ab ipso continenter gestetur, amissionis periculo remoto, vel 
in sacrario, et quidem in loco tuto et secreto, reponatur altera clavi 
claudenda, quam alteram elavem uti supra rector tueatur » (Instr. S. C. 
Sacr. 26 maii 1938). 

3? In ecclesiis aut oratoriis quibus datum est asservare ss. Eucha- 
ristiam, fieri potest expositio privata seu cum pyxide ex qualibet iusta 
causa sine Qrdinarii licentia ; expositio vero publica seu cum ostensorio 
die festo Corporis Christi et intra octavam fieri potest in omnibus 
ecclesiis inter Missarum solemnia et ad Vesperas ; aliis vero temporibus 
nonnisi ex iusta et gravi causa praesertim publica et de Ordinarii loci 
licentia, licet ecclesia ad religionem exemptam pertineat (can. 1274, $ 1). 

In expositione privata ciborium suo velo coopertum relinquendum 
est in tabernaculo aperto ; expositio publica fit cum ostensorio in throno, 
quibusdam in locis ex consuetudine in diebus minus solemnibus fit in 
ciborio. In omni expositione sex saltem accendantur cereae. 

Coram ss. Sacramento velato vel in pyxide exposito intra vel extra 
tabernaculum, licitum non est missam celebrare cantatam aut lectam ; 
ad missam coram ss.Sacramento solemniter exposito requiritur Ordinarii 
licentia (S. C. R., 27 iul. 1927). 


TRACTATUS 


DE POENITENTIA. 


INTRODUCTIO, 


394. Quartum sacramentum est Poenitentiae. — 
Tribus prioribus sacramentis in divina vita gratiae nasci- 
mur, roboramur et nutrimur ; quae tria requiruntur per se. 
At vita gratiae amitti potest ; tunc per accidens, non quidem 
omnibus sed peccantibus, necessarium est sacramentale 
remedium ad istam vitam recuperandam ; et hoc est sacra- 
mentum Poenitentiae. Quod sacramentum illud proprium 
habet : non ex materia externa confici quae subiecto appli- 
cetur, sed ex ipsis actibus humanis poenitentium materialiter 
constitui. Unde per modum introductionis dicendum venit 
de ipsius Poenitentiae actu et virtute, « non solum, ut ait 
Cat. Rom., quia fidelis populus ad omne virtutis genus 
institui a pastoribus debet, sed etiam quia huius virtutis 
actiones tamquam materiam praebent in qua Poenitentiae 
sacramentum versatur ; ac, nisi prius, quae sit Poenitentiae 
virtus recte intelligatur, sacramenti etiam vim ignorari 
necesse sit ». Fiat itaque sermo : 


DE VIRTUTE POENITENTIAE. 


Septem in articulis dicemus : 1. de ipsa virtute poenitentiae; 
2. de eius obiecto ; 3. de eius distinctione ab aliis virtutibus 
4. de actibus poenitentiae ; 5. de eius subiecto ; 6. de eius ne- 
cessitate ; 7. de eius relatione cum sacramento. 


Articulus I. 


De Ipsa Virtute Poenitentiae. 


S. Th. Ill, q. 85,ra. 1-3. 


395. Poenitentia secundum nomen. — Poenitentia 
secundum alios a poenam tenere dicitur seu teneri poena 

eius quod commissum est, eo quod poenam imponit pro 
peccato ; secundum alios a pene seu penitus, eo quod designat 
aliquod intimum quod cor valde afficit. 


Generaliore sensu significat 


a) sensu latissimo taedium vel displicentiam cuiuscumque, 
etiam illus quod non dependet a nostra voluntate, ut v. g. 
senectutis, et sic praecipue est passio ; 


b) sensu minus lato dolorem vel retractationem voluntatis 
praeteritae, sive bona fuerit sive mala, atque consilii mutationem; 


C) strictius dolorem et retractationem de actu malo propter 
malos effectus secutos, v.g. ingarcerationem aut inhonorationem. 

Simili modo vox graeca pueTtàvoia, quae etymologice est 
resipiscentia, mentis mutatio, prioris voluntatis retractatio. 


Sensu strictissimo et theologico est dolor animi de peccato 
commisso, Dei causa conceptus ; qui spectari potest in 
actu et in habitu. 

Poenitentia in actu considerata (boeté) definiri potest cum 
S. Thoma, a. i : dolor moderatus de peccatis praeteritis, in 
quantum sunt offensa Dei, cum intentione removendi ea. 


Dolor dicitur moderatus, i. e. iuxta rationem rectam et non 
excessivus, proiiciens in desperationem ; sed est cum spe veniae 
et intentione removendi peccata, ac proinde cum firmo emendatio- 
nis et satisfactionis proposito. 


Considerata in habitu poenitentia (boetvaardigheid) est 
habitus quo poenitens assumit hunc dolorem ; definiri 
potest : virtus qua dolet homo de peccato commisso in 
quantum est offensa Dei, seu habitus inclinans ad repa- 
randam iniuriam per peccatum Deo illatam, ut habet Bil- 
luart 


396. Poenitentia est virtus. — Virtus enim est habitus 
electivus iuxta rectam rationem. Per poenitentiam autem 
homo deliberate dolet de peccatis commissis, in quantum 


I. Diss. 2, art. 1.— Non datur locus distinguendi inter offensam et 
iniuriam, uti fecimus in peccatis contra proximum (I, n. 891, in nota) : 
omnis enim offensa Dei est etiam iniuria, quia Deus summum habet 
ius ad omnes actus nostros, et ideo omne peccatum ius Dei laedit et 
est iniuria. 

sunt offensa Dei, cum proposito emendationis quod est 
iuxta rectam rationem- Ergo. 


< Virtus, ait S. Thomas, est habitus electivus secundum rectam 
rationem. Pertinet autem ad rationem rectam ut aliquis doleat 
a) de quo dolendum est, b) et eo modo, et c) fine quo dolendum 
est. Quod quidem observatur de poenitentia de quo nunc lo- 
quimur ; nam poenitens assumit a) moderatum dolorem b) de 
peccatis praeteritis c) cum intentione removendi ea. Unde 
manifestum est quod poenitentia de qua nunc loquimur, vel est 
virtus vel actus virtutis » (a. i). Et ideo de ipsa datur praeceptum 
(Mt. IV, 17 ; Le. XIII, 3i XXIV, 45-47 | Act. II, 38). 


Est virtus specialis, quia habet obiectum speciale seu 
honestatem specialis rationis : offensam Dei ut reparandam 
et aequalitatem moralem cum Deo restituendam, seu 
debitum erga Deum reparationis. Iniuria Dei enim, ob 
singularem huius excellentiam, est specialis inordinationis ; 
ergo adest speciale debitum reparationis. 


« Species habituum, ait S. Thomas, distinguuntur secundum 
speciem actuum, et ideo ubi occurrit specialis ratio actus lauda- 
bilis, ibi neCesse est ponere specialem habitum virtutis. Mani- 
festum est autem quod in poenitentia invenitur specialis ratio 
actus laudabilis, scii, operari ad destructionem peccati praeteriti, 
in quantum est offensa Dei, quod non pertinet ad rationem alterius 
virtutis » (a. 2). 

Pariter, ibi est specialis virtus, ubi occurrit specialis ratio 
actus difficilis. Atqui in poenitentia adest magna et specialis 
difficultas, tum ex eo quod homo removet peccatum cui volun- 
tarie adhaeret, et de quo iam delectatus est, tum ex eo quod 
contra seipsum vindictam exercet in sui punitionem. Unde 
necesse est ponere quod poenitentia sit specialis virtus. Hinc 
de poenitentia datur praeceptum speciale. 


Est una virtus, quia habet obiectum unum : omnia enim 
peccata considerat et de iis dolet sub una ratione, in quantum 
sunt offensa Dei reparanda. 


Licet unaquaeque virtus habeat motivum formale ex quo 
possit oriri dolor de peccato sibi opposito, v. g. iustitia motivum 
aequalitatis servandae, castitas moderamen in delectatione, 
charitas bonum divinum, ex cuius amore homo dolet de laesione 
iustitiae, castitatis aut charitatis ; est tamen quaedam virtus 


I. Propositum emendae seu emendationis est intentio removendi 
peccata sive praeterita sive futura. 

specialis ab omnibus distincta quae uno et eodem actu dolet de 
peccatis omnibus, non prout singula sunt opposita diversis virtu- 
tibus, sed sub speciali ratione prout sunt Dei offensa quae repara- 
tionem exigit : « in quantum scii, sunt emendabilia per actum 
hominis cooperantis Deo ad suam iustificationem » (a. 2, ad 2.) 


Est virtus connexa cum iustitia, species quaedam iustitiae 
commutativae. Haec eniin est ad alterum cum quadam 
commutatione et inclinat ad reddendum unicuique ius 
suum strictum ad aequalitatem : stricte autem debetur 
Deo ut offensa in eum commissa reparetur a reo vel invitus 
vel sponte, quod est quaedam commutatio. Ad hoc vero 
ut sponte reparetur impellit poenitentia. Ergo poenitentia 
est quaedam species iustitiae commutativae. Unde dicitur 
a Caietano, in a. 4 : « Virtus reddens Deo ius suum pro 
peccato in eum commisso ». 


Non tamen est species proprie dicta ac stricta iustitia,ut dicebat 
Durandus, sed iustitia secundum quid et imperfecta, seu pars 
potentialis iustitiae commutativae. Nam haec requirit ius strictum 
quod est inter aequales. Poenitentia non est inter aequales, cum 
homo sit sub potestate Dei constitutus. Unde etiam nequit 
reddere ad perfectam aequalitatem, tum quia non tantum reddit 
quantum debet, cum offensa infinita non compensatur adaequate 
satisfactione finita : poenitentia quidem subiicit creaturam Deo, 
sed peccatum subiicit Deum creaturae ; tum quia reddit ex 
bonis ipsius Dei, et iam pluribus aliis titulis debitum. Et ideo 
poenitentia a perfecta ratione iustitiae deficit et analogice redu- 
citur ad iustitiam commutativani, sicut observantia, pietas et 
religio (a. 3, et ad 2). 


397. Animadversio. — Praedicta omnia intelligenda non 
sunt de poenitentia quae est passio appetitus sensitivi et non 
pertinet ad rationem ; sed de poenitentia voluntatis quae est cum 
electione et ad rationem pertinet : retractat peccatum praete- 
ritum non ex intentione conandi ad hoc quod factum non fuerit, 
— hoc esset stultum, — sed cum intentione removendi sequelam 
ipsius, scii, reatum culpae et reatum poenae (q, 84, a. 9, ad 2 


et 3 ; q. 85, a. 1, et ad 2 et 3). 
Articulus IT. 


De Obiecto Poenitentiae. 


S. Th. Ill, q. 84, a. 2; q. 85, a. 2 etad 2 ; a. 3 etad 1 et 2 ; 
q, 90, a. i et ad 3. 


398. Obiectum proprium Poenitentiae est bonum 
speciale, quod consistit in reddendo ius debitae repa- 

rationis pro offensa seu iniuria Dei, et in restituendo 
aequalitatem cum Deo. Sed in hoc uno obiecto distingui 
possunt tria : 

1° Obiectum materiale seu id quod intendit et facit poeni- 
tentia, materia circa quam versatur : sunt actus quibus 
peccatum reparatur. Quod multi distinguunt proximum 
et remotum : remotum dicunt esse quodlibet peccatum 
personale tamquam offensivum Dei et iuris Dei laesivum, 
ut removendum et destruendum, delendum et reparan- 
dum ; proximum omnes actiones quibus reparatio debita 
exhibetur et peccatum removetur et reparatur. « Materia 
poenitentiae, ait S. Thomas, q. 85, a. 3, ad 1, sunt actus 
humani quibus Deus offenditur vel placatur ». 


2? Obiectum materiale primarium (alii dicunt formale 
quod), quod poenitentia principaliter, per se et ratione sui 
intendit et facit in actibus nostris, est ius divinum laesum 
ut reparabile per aliquam compensationem ; seu aequalitas 
imperfecta debita inter reparationem nostram et ius Dei ad 
illam, qua aequalitate reparatio proportionatur, — secun- 
dum possibilitatem nostrae infirmitatis et benignitatem 
divinae misericordiae, — iuri reparationis quod Deo est 
debitum. 


30 Obiectumformale quo, seu motivum proximum propter 
quod reddimus Deo debitum reparationis et restituimus 
aequalitatem, est specialis honestas quae in restitutione 
aequalitatis laesae et reparatione iuris divini elucet : volu- 
mus enim Deo reddere debitum reparationis et sic restituere 
aequalitatem inter nos et Deum quia id bonum est. 


Deus, quatenus ratione offensae ipsi ius et debitum est 
ut reparatione sit placandus, non est materia poenitentiae 
seu obiectum quod poenitentia immediate attingit, sed 
tantum finis cui reparatio fit et debitum iuris violati reddi- 
tur, seu ille ad quem est poenitentia (a. 3, ad 1). Similiter 
titulus iuris in Deo non est motivum proximum, sed solum 


fundamentum remotum cur reparatio sit debita et 
reddenda. 


Exinde intelligitur poenitentiam destructionem peccati et 
offensae Dei non proxime intendere ex motive divinae bonitatis : 
id est officium charitatis ; sed praecise ob specialem honestatem 

actus quo iniurja Deo illatà compensatur, quamvis tamen id ex 
actu et motivo charitatis mediate possit prqcedere et imperari. 
Hinc sequitur obiectum proprium poenitentiae : 

1) non esse destructionem, detestationem aut displicentiam 
peccati absolute, in quantum scii, est inhonestum et malum, 
nam eiusmodi motivum vel nimis commune est, cum quaelibet 
virtus actus malos oppositos destruere nitatur', vel si sit speciale, 
consideratur peccatum ut oppositum appetitui finis ultimi seu 
amori Dei, sive imperfecto concupiscentiae sive perfecto ami- 
citiae et charitatis ; 

2) nec esse, saltem directe, ius divinum illaesum servare, nam 
id pertinet vel ad obiectum charitatis, vel simul ad omnes alias 
virtutes, ad quas sicut attinet sequi rectum rationis ductum, ita 
effugere malum illis oppositum ; quo servatur ius Dei illaesum ; 

3) multo minus esse bonum pacis cum Deo, seu iterum habere 
Deum placatum et pacatum, ut aliqui dixerunt post De Lugo 
allegantes S. Thomam,in IV Sent., d.14, q. 1, a. 1, qc. 3, ad ult.: 
« sicut est alicuius virtutis ut homo placet eum quem offendit, ita 
est alicuius virtutis ut homo Deum placet quem peccando offen- 
dit».— Nam a) bonum pacis est potius finis virtutis quam pbiec- 
tum, est effectus sequens exhibitam satisfactionem : « Dicendum 
quod in hoc quod dicit, quod poenitentia reconciliat Deo, non 
tangitur relatio poenitentiae ad obiectum suum, sed magis ad 
finem. Sed ordo eius ad objectum tangitur in hoc quod dicitur 
peccata commissa flere » ib. qc. 4, ad 1. Obiectum scii, est 
expiatio peccati ; finis est Deus reconciliandus. Insuper b) ex 
alia virtute id intenditur : si peccator sui causa veniam intendat 
et Deum placatum et pacatum velit, amor erit concupiscentiae 
et virtutis spei ; si Dei causa id velit, erit amor amicitiae et 
charitatis. 


399. Obiectum poenitentiae remotum. — Ex dictis 
quoque intelligitur obiectum materiale remotum,circa quod 
poenitentia versatur, esse omnes actiones quae offendunt 
Deum et ius divinum laedunt et illa quae ad hoc concur- 
runt, sciL 

1) proprie et principaliter peccata actualia mortalia, 
quae plene offendunt Deum et perfecte aversum reddunt ; 

2) proprie et secundario peccata venialia, quae etiam 
aliquo modo Deum offendunt redduntque indignatum, quia 
rationem offensae participant ; 


i. «Poenitentia accipit specialem rationem obiecti ex hoc quod 
respicit peccatum a se commissum et expiabile per poenitentis actum ; 
et ita actus poenitentiae non est detestari peccatum absolute, quia hoc 
est cuiuslibet virtutis, sed detestari aliquid expiabile per actiones eius, 
et quantum ad culpam et quantum ad reatum : hoc enim nulla alia 
virtus facit: S. Thomas, in IV, d. 14, q. 1, a. 1, qc. 3. 

3) item peccata iam dimissa, tum quia de eorum re- 
missione infallibiliter non constat, tum ut perfectiorem 
retractationem et abundantiorem satisfactionem exhibea- 
mus ; unde dicitur Ps. L, 4 : Amplius lava me ab iniquitate 
mea... ; 

4) non autem peccatum originale, quia non proprie 
retractatur nec proprio actu removetur nisi quod propria 
voluntate fuit patratum ; potest tamen de ipso esse poeni- 
tentia late sumpta pro quacumque detestatione rei praete- 
ritae ; 

5) neg a fortiori peccata aliena, ut talia, licet de culpa- 
bili ad ea cooperatione facienda sit poenitentia ; 

6) nec meras imperfectiones, nisi forsan indirecte in 
quantum impediendo uberius auxilium Dei disponunt ad 
culpam, aut in quantum ex culpa oriuntur eamque in- 
cludunt (Cfr. q. 84, a. 2, ad 3 ; suppi, q. 2a. 2 et 3 ; 


q; 16, a. 3). 


400. Corollarium. — Hinc, ratione finis, distinguuntur 
tres species diversae actuum poenitentiae (quae vocantur partes 
subiectivae), scii. : poenitentia ante Baptismum, poenitentia 
mortalium, poenitentia venialium : « Pertinet ad poenitentiam 
ut detestetur peccata praeterita cum proposito immutandi vitam 
in melius, quod est quasi poenitentiae finis. Et quia moralia 
recipiunt speciem secundum finem... conveniens est quod 
diversae species poenitentiae accipiantur secundum diversas 
immutationes quas poenitens intendit. Est autem triplex im- 
mutatio a poenitente intenta : prima quidem per generationem 
in novam vitam, et haec pertinet ad poenitentiam quae est ante 
Baptismum ; secunda est per reformationem vitae praeteritae 
jam corruptae, et haec pertinet ad poenitentiam mortalium post 
Baptismum ; tertia autem immutatio est in perfectiorem ope- 
rationem vitae, et haec pertinet ad poenitentiam venialium, quae 
remittuntur per aliquem ferventem actum charitatis » q. 90, a. 4. 


Articulus II. 


De Distinctione Poenitentiae ab 
aliis Virtutibus. 


S. Th. Ill, q. 85, a. 2 etad i ; a. 5 et 6 ; q. 84, a. 9, ad 3; 
suppi, q. 3, a. 2. 
401. Poenitentia non est virtus generalis. —— Non 
enim est omnis virtus vel omnium aggregatio, aut conditio 
generalis cuiuscumque virtutis, ut putabat Gulielmus 

Altissiodorensis ; sed species iustitiae bene distincta, ut 
dictum est n. 396 ; et ideo non expellit omne peccatum 
formaliter (sicut habitus expellit suum contrarium), sed 
effective, in quantum cooperatur ad destructionem peccati 
prout est remissibile ex divina gratia (a. 2, ad 3). 


Attamen includit exercitium piultarum virtutum : « in quan- 
tum enim est iustitia quaedam hominis ad Deum, oportet quod 
participet ea quae sunt virtutum theologicarum, quae habent 
Deum pro obiecto. Unde poenitentia est cum fide passionis 
Christi, per quam iustificamur a peccatis, et cum spe veniae, 
et cum odio vitiorum, quod pertinet ad charitatem. In quantum 
vero est virtus moralis, participat aliquid prudentiae, quae est 
directiva omnium moralium virtutum ; sed ex ipsa ratione 
iustitiae non solum habet id quod iustitiae est, sed etiam ea 
quae sunt temperantiae et fortitudinis, in quantum scii, ea quae 
delectationem causant ad temperantiam pertinent, vel terrorem 
incutiunt, quem fortitudo moderatur, in communionem iusti- 
tiae veniunt » (a. 3, ad 4). 


402. Poenitentia, utpote virtus specialis, ab om- 
nibus aliis virtutibus est distincta. — Et quidem : 


49 


1? Differt poenitentia a virtutibus theologicis, quia non 


attingit ipsum Deum, finem ultimum, sed versatur circa 
aliquod creatum quod est medium ad finem. 


Virtutes theologicae habent ut obiectum materiale Deum, ut 
obiectum formale aliquod bonum divinum, scii, ipsum Deum 
quatenus veritas revelans, omnipotentia auxilians, summum 
bonum nobis communicandum in se infinite perfectum. Poeni- 
tentia ut obiectum materiale habet actus nostros, ut obiectum 
formale bonum creatum hominis cum relatione tamen ad Deum, 
scii, bonum aequalitatis restituendae cum Deo offenso (a. 3, 
ad 1). 

Speciatim differt a charitate: haec detestatur peccatum quia 
Deo displicet utpote malum Dei extrinsecum, divinae bonitati 
contrarium, divinam amicitiam dissolvens ; poenitentia dolet de 
peccato quia est offensio divini iuris, emendabilis et reparabilis, 
seu offensa Dei contra ius Domini supremi (in omnes actus 
nostros) et ita reparanda. Potest nihilominus poenitentia imperari 
a motivo charitatis et tunc est perfecta (a. 2, ad 1). 

Unde charitas directe tendit in unionem cum Deo, indirecte 
in remotionem peccati ; poenitentia directe in remotionem 
peccati, indirecte in unionem cum Deo. 


2? Differt quoque poenitentia a religione, cui eam prin- 
cipaliter identicam dicebat Caietanus. Nam religionis 
obiectum est cultus Deo redditus propter eius excellentiam ; 

unde respicit Deum ut Dominum vel benefactorem. 
Obiectum poenitentiae est debita compensatio pro peccato, 
unde respicit Deum ut offensum et placandum. 


Insuper : a) In poenitentia adest magna et specialis difficultas, 
tum ex eo quod homo removet peccatum cui voluntarie adhaeret 
et de quo iam delectatus est, tum ex eo quod contra seipsum 
vindictam exercet in sui punitionem ; quae difficujtas non est 
in religione. Ubi autem est magna et specialis difficultas, oportet 
esse specialis virtus (n. 396). 

b) Deo qui ius habet ad honorem et cultum nostrum, novus, 
supposito peccato, et specialis titulus iuris est, ut scii, restituamus 
honorem debitum ei subtractum. Ergo poenitentia nova et 
specialis est virtus a religione distincta. In utraque enim diversa 
est ratio debiti : religio Deo debet quia aliquid ab eo recipimus ; 
poenitentia quia ei aliquid detraximus et abstulimus. 

c) Religio abstrahit a peccato ; e contra poenitentia. Prior 
respicit ius divinum in tota latitudine sumptum ; altera ius 
divinum ut laesum et reparandum. 


30 Differtpoenitentia a iustitia distribution aut vindicativa ; 
ut respective tenendum est contra Gabriel Biel et contra 
Scotum. Haec enim iustitia est superioris ad inferiores, 
et poenas vel praemia taxat uni per respectum ad alios qui 
etiam puniuntur vel praemiantur ; poenitentia vero est 
inferioris ad superiorem, et unius singularis personae per 
respectum ad Deum. 


Speciatim, omnino discernenda venit a iustitia vindicativa : 

a) Vindicativa proprie inest in indice, in crimen alienum in- 
fligente poenam quam reus saepius invite sustinet ; poenitentia 
est in ipso reo qui voluntarie poenam sustinet pro culpa propria 
commissa. 

b) Vindicativa respicit offensam communiter quam récom- 
pensát per opera exteriora ; poenitentia respicit offensam Dei, 
unde consistere debet in compensatione voluntaria et interna 
qualis Deo competit. 

c) Vindex publicus poenam sceleri proportionatam secundum 
leges necessario infert ; poenitens, incapax poenam proportio- 
nandi suo culpae mortalis delicto, labore modico, odium Dei 
et aeternam damnationem peccato debita amolitur. 

d) ludex intendit punitionem delinquentis propter commune 
reipublicae bonum ; poenitens intendit emendationem sui et 
reconciliationem cum Deo, ac dolendo et adversum se saeviendo, 
sibi soli consulit (Cfr. a. 3, ad 3 j et in IV Sent., d. 14, a. 1, 
q. L qc. 6). 


403. Corollaria. '— 1. Poenitentia est virtus moralis, ac 

proinde est in medio.— Quamvis enim uno sensu in ipsius materia 
nequeat dari excessus, scii, secundum quantitatem, quatenus 
non possumus nimis voluntate dolere de peccato in Deum 
commisso, secundum alias circumstantias tamen datur excessus, 
v. g. si poenitentia exhibeatur cui, ubi, quando, quomodo etc. 
non debet. Unde etiam modus datur excessivus secundum quanti- 
tatem, non ex parte doloris rationalis, sed ex parte doloris sensi- 
bilis qui potest esse nimius in desperationem proiiciens (q. 84, 
a. 9, ad 3). 


2. Poenitentia non est prima virtus. — Non quidem tempore 
et quoad habitum, quia omnes simul infunduntur ; — nec natura 
et quoad actum, quia secundum rationem causae efficientis et 
finalis naturaliter priores per se sunt virtutes theologicae, tum 
quia prius est credere, sperare et amare Deum quam etiam ex 
hoc dolere de peccato, tum quia secundum se necessariae sunt 
ad bonum hominis, poenitentia tantum supposito peccato. At 
quantum ad aliquid est poenitentia prima quoad actum, scii, 
secundum ordinem causae materialis et dispositivae : sub hac 
ratione prius est recedere a peccato quam converti in Deum 
(a. 6). 


3. Poenitentia distinguitur a timore Dei, cuius obtectum est 
ipse Deus ut potens infligere malum poenae (timor poenae vel et 
servilis), vel ut ex reverentia non offendendus (timor culpae et 
filialis) ; obtectum autem poenitentiae est ius divinum laesum 
ut emendabile. Nihilominus actus poenitentiae potest procedere 
a timore,qui recte a S. Thoma dicitur poenitentiae principium,qua- 
tenus est principium actuum quibus Deo in poenitentia coopera- 
mur. A timore servili enim poenitentia est ut a primo et remoto 
principio ex parte voluntatis, seu ut a primo motu affectus ad 
hoc ordinato : non necessario quidem et semper, sed regulariter 
et ordinario, quatenus timore suppliciorum homo incipere solet 
a peccato retrahi, et ita est poenitentia imperfecta et initialis; — 
a timore filiali est poenitentia ut ab immediato et proprio prin- 
cipio movente, quatenus propter reverentiam Dei aliquis satis- 
factionem debitam offert, et sic iam est poenitentia perfecta (a.5). 


404« Animadversiones. — 1. Quae diximus valent prae- 
cipue de poenitentia supernatural! et infusa : in ordine enim 
praesenti supernatural!, actus poenitentiae supernaturalis re- 
quiritur ad remissionem peccati, et virtus supernaturalis poeni- 
tentiae infunditur a Deo una cum gratia habituali. Nec tamen 
inutiliter, licet reconciliatio cum Deo eodem momento fiat, tum 
quia sicut ultima dispositio ad formam causatur a forma, ita 
ultima dispositio ad gratiam et virtutes infusas causatur a gratia 
et charitate et virtute poenitentiae quae infunditur ; tum quia 
postea inservit ad perfectius dolendum de peccato remisso, ad 
dolendum de venialibus, ad propositum servandum praecavendi 
peccata futura, et ad satisfaciendum operibus poenalibus quibus 


reatus culpae peccati venialis vel reatus poenae temporalis 
penitus tollitur. 

In ordine naturali, etiam necessarius fuisset actus poenitentiae, 
sed non videtur fuisse actus perfectae virtutis, quia de se in- 
sufficiens ad tollendum reatum culpae. 


2. Ex eo quod S. Thomas, ubi doctrinam exponit de virtutibus 
in generali aut in specie, non loquitur de virtute poenitentiae, 
nonesset concludendum eam non esse virtutem ab aliis distinctam. 
Methodus S. Thomae aliter explicari potest : sive quia in generali 
doctrina virtutum loquitur de iis quae homini necessariae sunt 
per se, dum poenitentia huic solum competit per accidens, in 
suppositione peccati commissi ; — sive quia sequitur expositio- 
nem Aristotelis, qui inter virtutes non reponit poenitentiam, 
cum haec in ordine naturali ad perfectionem virtutis non videatur 


assurgere J efficacem vero poenitentiam supernaturalem Phi- 
losophus ignorabat. 


Articulus IV. 


De Actibus Poenitentiae. 
S. Th. Ill, q. 85, a. 2, etad 1 ; a. 3 et 4; q. 90, a. 2 ; suppi, q. 16, a. 3. 


405. Triplex est actus elicitus poenitentiae : 


1) proprius et principalis est contritio seu dolor de 
peccato commisso in quantum est offensa Dei, ex inten- 
tione illud emendandi et destruendi, seu cum proposito ope- 
randi ad deletionem peccati praeteriti (a. 2, ad 1) et non 
peccandi in futurum! (Le. XV, 18) ; — actus secundarii 
sunt : 

2) confessio i. e. dolorosa agnitio interna vel externa seu 
accusatio culpabilitatis (II Reg. XII, 13), et 

3) satisfactio seu expiatio per poenas. 

Quorum trium primus est praecipue in corde, alter in 
ore, tertius in opere- Detestatio autem peccati (Ps. CXVIII, 
104), quae in contritione continetur, proprie non est actus 
poenitentiae, secus beati essent poenitentes ; sed ipsi 
necessario praerequiritur, quia si peccatum non haberetur 
ut malum detestandum, non possemus de illo dolere. 


Horum omnium actuum haeg est genesis : peccator 
t? apprehendit peccatum commissum ut malum, et voluntas 
illud abominatur et detestatur, quia malum est, et hoc poeni- 


i. « Proprius actus eius est in obiectum proprium, quod est peccatum 
commissum. Et ideo eius actus principalis scii, contritio secundum suam 
speciem respicit tantum peccatum praeteritum, sed ex consequenti 
respicit futurum » S. Thomas, in IV, d. 17, q. 2, a. 2, qq. 4. 

tentiae praerequiritur : detestatio si perfecta sit, a charitate 
procedit ; 

2? animadvertit malum esse sibi praesens in se vel in effectibus, 
et de eo dolet, et cum non possit sincere de peccato dolere nisi 
firmiter illud reparare ac destruere et in posterum vitare velit, 
id etiam proponit ; quod fit in contritione; 

3? hunc dolorem exprimit et accusat confessione ; 

4? cum praeteritum malum etiam sit poenis reparandum, 
sponte oritur voluntas satisfaciendi operibus poenalibus. 


406.A ctusim perati poenitentiae multi esse possunt. 
— Omnes scii, illi quibus reparatur peccatum, ut oratio, eleemo- 
syna, ieiunium, abnegatio sui ; omnes actus virtutum quatenus 
ordinabiles sunt ad satisfaciendum pro peccato, et a virtute poe- 
nitentiae ex voluntate satisfaciendi imperantur. 


407. Reiicienda sententia Protestantium. — Poeni- 
tentia itaque non est sola resipiscentia seu propositum novae 
vitae, ut multi docent Protestantes post Lutherum, sine 
ullo peccati antea commissi dolore et detestatione. 


Contritio enim, ait, ad iustificationem necessaria, nedum sit 
peccati detestatio, est terroris quidam sensus peccatori incussus, 
et ab eo passive susceptus, quo ad fidem in Christum excitetur. 
« Constat autem, ita confessio Augustana (1530), a. 12, poenis 
tentia proprie his duabus partibus : altera (passiva) est contritio 
seu terrores incussi conscientiae, agnito peccato ; altera (activa) 
est fides, quae concipitur ex Evangelio seu absolutione, et credit 
propter Christum remitti peccata, et consolatur conscientiam, 
et ex terroribus liberat ». 


lamvero secundum Concilium Tridentinum, contritio animi 
dolor ac detestatio est de peccato commisso, cum proposito 
non peccandi de cetero. Declarat igitur sancta Synodus 
hanc contritionem non solum cessationem a peccato et 
vitae novae propositum et inchoationem, sed veteris etiam 
odium continere... (sess. 14, c. 4) ; imo definivit falsam esse 
poenitentiae notionem protestanticam seu duas tantum 
esse poenitentiae partes, terrores scii, conscientiae incussos 
et fidem qua credit quis sibi per Christum remissa peccata 
(sess. 14, can. 4) ; insuper contritionem quae paratur per 
detestationem peccatorum cum proposito melioris vitae esse 
verum et utilem dolorem, non coactum sed voluntarium 
ac liberum, et nos praeparare ad gratiam (can. 5). Unde 
certum est talem actum esse bonum et honestum. 

Et merito. Nam : 

A. Quamvis sensu etymologico uetàvoia idem sonet ac 
mentis mutatio, certum est usu biblico vocabulum non meram 
consilii mutationem, sed etiam praeteritae vitae detestationem, 
dolorem et expiationem significare ; sic V. g. dicebat lob (XLII, 
3-6) : « Ideo insipienter locutus sum... idcirco ipse me reprehendo, 
et ago poenitentiam in favilla et cinere ». Iterum ait David 
(Ps. L, 19) : «-Sacrificium Deo spiritus contribulatus; cor contritum 
et humiliatum, Deus, non despicies » ; nec aliter Prophetae: « Con- 
vertimini, et agite poenitentiam ab omnibus iniquitatibus vestris... 
Proficite a vobis omnes iniquitates vestras in quibus praevaricati 
estis et facite vobis cor novum et spiritum novum » (Ezech. XVIII, 
30; Is. XXXVI, 31-32 ; Bar. II, 11-18 ; ler. XXXI, 18-20). 
Praeterea S. Paulus poenitentes Corinthios alloquens explicite 
tristitiam commemorat ut verae poenitentiae elementum (II, 
Cor. VII, 9-10) : « Nunc gaudeo, rion quia contristati estis, sed 
quia contristati estis ad poenitentiam... Quae enim secundum 
Deum tristitia est, poenitentiam in salutem stabilem operatur ». 


B. Consonat ipsa ratio : 1) Ex parte offensoris semper id quod 
primo exigitur est reparatio offensae. 

2) Ex parte conversionis: qui resipiscit et vitam in melius 
mutat, idcirco consilium mutat quia priorem vitam malam esse 
intelligit, secus enim nulla ratio esset mutationis. Atqui sicut 
amare bonum tenemur, ita et malum odisse, praesertim si a 
nobis fuerit commissum ; secus propositum novam ducendi pro 
Deo vitam non esset sincerum ; ergo poenitentia peccati detes- 
tationem essentialiter importat. 

3) Ex parte offensi, reconciliatio cum persona offensa plus 
requirit quam cessationem iniuriae : ut enim ab homine veniam 
quis obtineat, primum detestationem ac dolorem iniuriae illatae 
manifestare debet, ut hoc dolore motus, alter iniuriam condonare 
velit. Eodem igitur modo peccator sese cum Deo habere debet. 


Quodsi Patres dicant optimam poenitentiam esse novam vitam, 
non ita intelligendi sunt ac si poenitentia essentialiter esset nova 
vita, sed quod haec signum sit, optimum indicium, animae vere 
poenitentis. 


Articulus V. 


De Subiecto Poenitentiae. 


S. Th. Ill, q. 85, a. 4; supp, q, 1, a. 2; q. 3, a. 1; q. 16. 


408. Subiectum proximum virtutis poenitentiae 
est voluntas. — Ita quia dolor rationalis est actus volun- 
tatis ; et quia poenitentia est pars iustitiae, iustitia autem 
est in voluntate. Hinc dolor poenitentiae essentialiter 
distinguitur a dolore sensibili qui est passio appetitus 

sensitivi, quique licet ex dolore spirituali saepe oriatur et 
sit eius signum, non tamen semper sequitur nec necessario 
ad poenitentiam requiritur. 


409. Subiectum remotum est omnis homo peccati 


capax. — Actgs enim proprius poenitentiae proprie dictae 
supponit peccatum ; unde habitus seu promptitudo ad poeni- 
tendum datur, non quidem illis qui peccare non possunt, sed 
illis qui sunt peccati capaces, etiamsi illius non sunt rei, ut 
prompti sint ad dolendum de peccato si quid antea commiserint 
vel postea forte committant. Habitus scii, est perfectio et prompti- 
tudo potentiae ad actum, et ideo non absentia actus sed sola 
absentia potentiae illum impossibilem reddit. Unde in casu sola 
impossibilitas peccandi vel se emendandi, non mera absentia 
peccati, virtutem poenitentiae impedit, « nec tamen sine exer- 
citio est frustra, quia est perfectio potentiae naturalis » (Suppi, 
q. 16, a. I, ad 1). 


410. Corollaria. — Exinde facile deducuntur conclusiones 
sequentes. Virtus poenitentiae 

1) non fuit in Christo qui absolute est impeccabilis ab in- 
trinseco ; 

2) nec in Angelis qui peccare possunt sed quorum peccatum 
non est naturaliter remissibile (secus de potentia absoluta), quia 
voluntatem immobilem habent ac proinde priorem voluntatem 
naturaliter mutare non possunt ; 

3) fuit tamen probabiliter in B. V., quia non absolute im- 
peccabilis fmt sed solum moraliter et ab extrinseco ; 

4) item in Adamo etiam ante peccatum ; 

5) certo autem est in pueris baptizatis quibus infunditur simul 
cum gratia, et in iustis viatoribus ; 

6) manet quoque in beatis, quamvis in iis alium habeat actum, 
scii, gratias agere Deo pro misericordia praestita relaxante 
peccata, et gaudere de satisfactione alias peracta (Suppi, q. 16). 


Articulus VI. 


De Poenitentiae Necessitate. 


S. Th. Ill, q. 84, a. 5, et 7 ; q. 86, a. 2; q. 87, a. 1 ; suppi, q. 2, 
3.3; q. 6, a. 5. 


411. Status quaestionis. — Quaeritur an poenitentia 
sit necessaria ad iustificationem et salutem, Dupliciter 
aliquid dicitur necessarium ad finem : quatenus praeci- 
pitur a legitimo superiore, vel quatenus est medium quo 
non adhibito non obtineatur finis ; — unde hoc ultimum 
ita necessarium est, ut sine ipso etiam involuntarie et 

inculpabiliter omisso finis obtineri absolute nequeat ; e 
contra primum ita praescribitur, ut qui voluntarie et culpa- 
biliter omiserit peccet et ideo finem non consequatur, sed 
ille qui involuntarie et inculpabiliter omiserit nihilominus 
finem consequi possit. lamvero 


1) Doctrina catholica est poenitentiam in genere, i. e. 
quamdam peccati detestationem ac retractationem, neces- 
sariam esse necessitate medii ad iustificationem et salutem, 
posito peccato mortali ; controversum autem fuit an requi- 
ratur actus formalis poenitentiae, an sufficiat virtualis. 


Nam a) Scotistae et Nominales tenngrunt virtualem actum 
poenitentiae sufficere, qualis continetur in actu charitatis per- 
fectae : est enim contradictorium amare Deum super omnia 
actu perfecto et velle peccatum supra Deum ; hinc in actu 
charitatis est vis ad conterendum de peccato, ita ut actus habeat 
virtutem producendi poenitentiam seu contritionem perfectam. 
Unde includit poenitentiam in voto, b) E contra Thomistae 
generatim requirunt actum poenitentiae formalem, quorum aliqui, 
ut Melch. Canus, putant illum semper requiri sine exceptione, 
c) Nihilominus insigniores Thomistae, conformiter ad principia 
S. Thomae, quem etiam sequuntur Suarez et multi alii, dicunt 
actum formalem per se requiri quando quis de suis peccatis 
cogitat, sed per accidens remissionem peccati per virtualem 
poenitentiam obtineri posse, quando quis ex oblivione vel in- 
consideratione de peccatis suis non éogitat 


2) Communis theologorum sententia est poenitentiam 
etiam necessarian! esse necessitate praecepti. 


Cui contradicere dicunt urium Fr. de Victorial, qui ait textus 
Scripturae intelligendos esse de sola necessitate medii quae 
existere potest sine necessitate praecepti, cum gratia, licet ad 
salutem necessaria, non cadat sub praecepto. Illogice tamen 
quando enim medium necessarium non est quid habituale aut 
nobis extrinsecum, sed actus noster, eo ipso etiam est prae- 
ceptum. 


412. Thesis I, Supposito peccato mortali, certum 
est actum poenitentiae, saltem virtualem, esse in 
praesenti rerum ordine necessarium necessitate 
medii ad iustificationem et salutem. — Dicitur : 


1. S. Thomas III, q. 79, a. 3; q. 87, a. 1 ; cfr. Ioh. XIV, 21 ; I Ioh. IV, 
7 ; Augustinus 1. 2 contra Cresc., c. ii, n. 15 ; 1. 14 de Civ. Dei, c. ult.; 
de Sp. et Lit., c. 32, n. 56 ; Gregorius, hom. 33 in Evang. 

2. De Septem Sacramentis, q. 121. 


c 

a) Certum est; ita ad minus ex C. Trid., sess. 14, c. 1 et 4, 
sess. 6, c. 6 et 14, quod loquitur de poenitentia formali, ita ut 
haec requiratur saltem per se et regulariter. 

b) In praesenti ordine, quia plures theologi existimant. Deum 
de potentia absoluta posse condonare peccatum et gratiam in- 
fundere sine ullo actu poenitentiae vel retractatione peccatoris, 
sed id non facere quia sapientiae, justitiae et sanctitati non con- 
venit : hanc sententiam non expresse excludimus quamvis illam 
non veram censeamus. 


C) Posito peccato mortali, quo nempe avertuntur a Deo fine 
ultimo : si enim peccatum sit veniale tantum, poenitentia, quam- 
vis exoptabilis, necessaria non est ad justificationem et salutem- 


Probatur: 1) Ex Scripturis quae, poenitentiam omnino 
exigunt,et salutem ita cum poenitentia coniungunt ut sine 
ea haberi non possit. 


a) Ita frequenter Prophetae, v. g. leremias (XVIII, 8-10): 
« Si poenitentiam egerit gens illa a malo suo, quod locutus sum 
adversus eam, agam et ego poenitentiam super malo quod 
cogitavi ut facerem ei... ; si fecerit malum in oculis meis, non 
audiat vocem meam, poenitentiam agam super bono quod locutus 
sum ut facerem ei » (Cfr. XXXI, 18-20 ; loel II, 12-14). Item 
Ezech. (XVIII, 21-32) : « Si autem impius egerit poenitentiam 
ab omnibus peccatis suis... vita vivet et non morietur... si autem 
averterit se iustus a iustitia sua, et fecerit iniquitatem secundum 
omnes abominationes, quas operari solet impius, numquid 
vivet? Qmnes iustitiae eius, quas fecerat, non recordabuntur ; 
in praevaricatione qua praevaricatus est, et in peccato suo quod 
peccavit, in ipsis morietur» ; quae poenitentia ita necessaria 
est ut, si propheta non monuerit de illa facienda, nihilominus 
non erit venia impio absque illa (XXXIII, 8) : aeque scii, neces- 
saria est quam perseverantia iusto ad praemium consequendum 
(XXXIII, 12-16). Unde Eccli. II, 22 (in Vulg.): «Si poeni- 
tentiam non egerimus incidimus in manus Domini », 

b) Item Christus in N. T. « Si poenitentiam non egeritis, 
omnes similiter peribitis » (Lc.XIII, 5; Matt. IV, 17 ; III, 2-8; 
Lc. Ill, 8). 

c) Unde et Apostoli poenitentiam promulgarunt necessariam, 
tum ad Baptismum (Act. II, 38) : « Poenitentiam agite et baptize- 
tur unusquisque vestrum... in remissionem peccatorum vestro- 
rum », tum ad remissionem peccati (Act. Ill, 19): « Poenitemini 


igitur et convertimini, ut deleantur peccata vestra » (Cfr. VIII, 
22 ; XL 18 et Apoc. II, 5). 


Quibus omnibus poenitentia apparet conditio necessaria 
ut deleantur peccata. Ergo poenitentia, in praesenti ordine, 


cum remissione peccati et salute iungitur ut medium cum 
fine. 

2) Ex Traditione quae constat ex historia Ecclesiae pri- 
mitivae de disciplina poenitentiali. 


Non solum Tertullianus, in tractatu : De Poenitentia, et 
Chrysostomus, in 1. de Compunctione, ac in hom. 9 de Poen. 
(cfr. hom. 4 et 11), toti sunt in necessitate poenitentiae incul- 
canda ; sed eadem doctrina iam invenitur apud Pastorem Hermae, 
mand. IV, 2-3 ; simii. VII, 4 et 6 ; lustinum, in dial, cum Tryph. 
n. 141; Irenaeum, adv. haer. I, 13, et Cyprianum, de Lapsis, 
et ep. 31. Postea apud Ambrosium, ep. 28 (alias 51); de Poen. II, 
10; de Lapsu virg. 33-34 ; Augustinum, in Ps. XXX, 5 et in 
ep. 50 ad Bonif. ; Gregorium, hom. 20 in Evang., etc. Quam 
doctrinam ratam habuit Concilium Tridentinum, ut diximus. 


3) Ex ratione theologica : Homini ex una parte impu- 
tatur peccatum, usquedum illud retractaverit ; — ex altera 
parte Deus nequit condonare peccatum cui homo habitu 
adhaeret, et nequit diligere nisi illum quem intrinsece 
dignum sui amoris reddat. Proinde nequit iustificare 
peccatorem absque huius voluntatis immutatione, i. e. 
nisi iste velit, nisi voluntarie aversus a Deo, etiam ad 
Deum voluntarie convertatur cum detestatione praedictae 
aversionis et proposito emendandi. Hoc autem est poeni- 
tentia (q. 84, a. 5, ad 2 ; q. 86, a. 2). 


Accedit ratio convenientiae. Peccator salvari nequit nisi prius a 
Deo remissionem peccati sui obtinuerit. Atqui sine poenitentia, 
Deus saltem convenienter peccata remittere nequit : sapientia 
enim vetat, ne sibi reconciliet nec in amicitiam recipiat quem a 
se voluntarie aversum et in peccati amore obstinatum cognoscit ; 
id scii, vetat ne sui agendi ratione foveat peccatum ; —I iustitia 
petit reparari quod laesum fuit, et prohibet ne offensa remittatur 
sine aliqua reparatione ; sanctitas pariter,ne Deus sibi uniat 
aliquid impurum peccato adhuc adhaerens. lamvero qui graviter 
peccavit manet a Deo aversus, habitualiter saltem, usquedum 
poeniteat ; neque offensam Deo irrogatam pro posse reparat, 
sed in ea perseverat, et peccato adhaerere pergit. Ergo Deus 
peccatum remittere nequit, attentis suis attributis, nisi peccator 


per actum poenitentiae ad Deum sese convertat, et ideq sine 
poenitentia peccator salvari nequitl. 


413. Thesis IIl. Actus poenitentiae, supposito peccato 
mortali, etiam necessarius est necessitate praecepti 
naturalis et divini. — Est sententia communis, à qua 
recedere videtur temerarium. 


i. Tanquerey, de Poenitentia, n. 9, 2. 


Summa Theologiae Moralis III. — 23 


354 SUMMA THEOLOGIAE MORALIS 


Probatur : i) Ex Scripturis in quibus, ut diximus num. 
praec., Deus necessitatem poenitentiae tam emphatice, 
tam instanter, tot repetitis vicibus declarando, gravissi- 
masque poenas minando impoenitentibus, satis clare 
manifestat se Velle et praecipere ut omnes poenitentiam 
agere teneantur. 


Praeterea a) teste Scriptura, qui poenitere renuit, inobedientiae 
convincitur et quidem gravis, cum gravi puniatur poena : « Quia 
vocavi et renuistis, extendi manum meam et non fuit qui aspi- 
ceret,.. ego quoque in interitu vestro ridebo » (Prov. I, 24-33 » 
cfr. Is. I, et ler. XVIII). 

Aliunde b) Christus et Apostoli sub forma praecepti poeni- 
tentiam praedicaverunt : « Exinde coepit Jesus praedicare et 
dicere... Poenitentiam agite ; appropinquavit enim regnum 
coelorum » (Mt. IV, 17). « Poenitentiam agite et baptizetur 
unusquisque vestrum » ; « Poenitemini igitur, et convertimini 
ut deleantur peccata vestra » (Act. II, 38 ; III, 19). 


2) Ratione : a) Vi iustitiae erga Deum : quisque tenetur, 
vi iustitiae naturalis, reparare et compensare iniuriam alteri 
illatam ; atqui homo, per peccatum mortale, gravem iniu- 
riam Deo irrogavit ; ergo ex praecepto naturali iustitiae, ad 
hanc iniuriam compensandam, tenetur poenitentiam agere. 


b) Vi charitatis erga Deum et erga seipsum : Eo ipso 
quod obligamur ad diligendum Deum super omnia,eo ipso 
si peccávimus tenemur ad retractandum peccatum quod 
opponitur dilectioni Dei, et ita ex iure naturae, quia ex 
iure naturae tenemur Deum diligere super omnia. Similiter, 
posita ordinatione Dei veniam concedendi poenitentibus, 
ratio dictat, propter rectum amorem nostri, ut non negli- 
gatur medium necessarium et unicum ad salutem. 


Et ita obligamur ex ipsa virtute et speciali praecepto poeni- 
tentiae. Specialis enim iustitia quae intercedit inter Deum 
offensum et nos, quaeque poenitentia vocatur, exigit ut obiectum 
ipsi directe oppositum, scii, iniuria Deo per peccatum illata 
reparetur et removeatur quatenus est obstaculum finis ultimi, 
Dei, qui est finis simpliciter ultimus in quantum est summum 
Bonum in se, et finis ultimus noster in quantum est summum 
bonum nostruml. 


i. Virtus infusa, cum essentialiter sit medium ad finem ultimum, 
obligat per se, quando per se est medium necessarium ad iustificationem 
et salutem. Non ergo per accidens, sed per se obligat ad removendum 
id quod directe opponitur vel obstat fini ultimo. 

414. Praeceptum poenitentiae non est negativum 
sed affirmativum, et ideo non obligat pro semper seu pro 
singulis momentis, sed aliquando et tempore opportuno. — 
Non ergo obligat statim post peccatum commissum, tum 
quia talis obligatio non est de natura praecepti affirma- 
tivi, tum quia nec fideles nec confessarii talis obligationis 
sunt conscii. Et quamvis peccator statim desistere a pec- 
cato et ab actuali affectu peccandi debeat, non tamen sta- 
tim poenitere. Sed : 


A. Ipsa virtus et praeceptum poenitentiae obligat per se 
i. e. in circumstantiis conditioni omnium peccatorum 
communibus 


1) in articulo mortis, et etiam in valde probabili periculo 
mortis (ex bello, partu laborioso, periculosa navigatione, 
etc.) vel perpetuae amentiae; secus enim nunquam obli- 
garet, cum tota ratio obligationis sit reconciliatio cum Deo 
ac aeterna salus, quae in casu exponitur proximo periculo ; 


2) etiam aliquoties in vita, quia ille qui Deum graviter 
offendit ac reconciliationem diu negligit, videtur Deum 
ipsum negligere et contemnere, unde dilatio nimia con- 


versionis in Scripturis graviter reprehenditur (Eccli. V, 
8-9 ; Rom. II, 4-5) ; 
3) imo non tantum semel (ut etiam praescribitur eccle- 


siastico praecepto), sed probabiliter etiam pluries in anno, 
ut etiam diximus de charitate (I, n. 972). 


Id eruitur ex doctrina de necessitate gratiae habitualis ad 
observandam totam legem et ad vitandum peccatum mortale 
(I-II, q. 109, a. 4 ; De Ver. q. 24, a. 12). Ordinario scii, peccator 
per totum annum non abstinebit a novo peccato; non quidem ex 
defectu virium sufficientium, sed quia ille qui aversus est a fine 
facile agit contra finem, et qui conversus est ad finem contrarium 
saepe operatur propter istum, secundum quod Gregorius dicit 
(Mor. XXV, c. 9) ; « Peccatum namque quod poenitentia non 
diluit, ipso suo pondere mox ad aliud trahit » Unusquisque 
enim operatur iuxta finem illum quem amat et intendit ; nec 
solet sibi eligere media difficilia ad finem alium quem minus 
amat. Cum ergo per peccatum mortale quis anteponat boni 
creati amorem dilectioni Dei et legis, fieri non potest ut, licet 
aliquem retineat affectum ad Deum et ad propriam salutem, ex 
illo infirmo affectu superet difficultates quae in mandatis uni- 
versis per longum tempus occurrentibus reperiuntur, nisi suo 
toto animo salutem propriam et Deum ipsum efficaciter prae- 

feràt omnibus aliis rebus. Haec autem est retractatio efficax seu 
poenitentia (cfr. I-II, q. 109, a. 8 ; De Verit. q. 24, a. 12). 


Tempus autem quo praeceptum obligat magis determinari 
nequit, sed variat secundum varia individua, tentationes, cir- 
cumstantias internas vel externas. 


B. Ipsa virtus et praeceptum poenitentiae obligat per 
accidens i. e. occasione cuiusdam specialis circumstantiae, 
v, g. : 

1) cum poenitentiam quis externe velit manifestare, 
secus enim illa manifestatio esset simulatio ; 

2) cupa ipsum poenitentiae sacramentum debeat aut 
velit recipere. 


C. Aliae virtutes et praecepta etiam aliquando obligant 
ad actum poenitentiae ; 


1) quando tentationes oriuntur contra alias virtutes quae 
nonnisi per poenitentiae actum superandae sperantur ; 

2) quando aliquis peccator debet vel intendit suscipere 
alia Sacramenta aut quaecumque administrare ; 

3) quando peccator debet vel intendit exercere actum 
alterius virtutis quae secus exerceri nequit : ita v. g. si velit 
elicere actum charitatis erga Deum. 


At in his casibus obligatio non oritur ex ipso praecepto aut 
virtute poenitentiae, sed ex alio praecepto virtutis. Notetur autem 
praeceptum sanctificandi festa aut diem dominicam non im- 
portare obligationem actum poenitentiae eliciendi, cum status 
gratiae non requiratur ad Deum colendum et diem Domini 
servandam. 


415. Animadversiones. r- x. Non solum datur prae- 
ceptum positivum poenitentiae, divinum scii, et ecclesiasticum, 
sed etiam naturali ture est poenitentia praescripta : « ex naturali 
enim ratione homo movetur ad poenitendum de malis quae 
fecit ; sed quod hoc vel illo modo homo poenitentiam agat, est 
ex institutione divina... De iure naturali est quod aliquis poeniteat 
de malis quae fecit, quantum ad hoc quod doleat ea fecisse, et 
doloris remedium quaerat per aliquem modum, et quod etiam 
aliqua signa doloris ostendat..., sed sicut alia quae sunt de iure 
naturali; determinationem acceperunt ex institutione legis 
divinae,... ita etiam et poenitentia » (III, q. 84, a. 7, et ad 1). 


2. Obligatio pluries poenitendi per annum, propter periculum 
relabendi in peccatum, quamvis theoretice videatur fundata, 
practice tamen laborat quadam incertitudine. Nam a) umues non 

admittunt gratiam habitualem necessariam esse ad vitandum 
peccatum (quae est sententia S. Thomae), sed aliqui dicunt ad 
hoc sufficere gratiam actualem specialem ; — b) quamvis gratia 
sit moraliter necessaria ad vitanda omnia peccata, possunt tamen 
vitari singula, et ideo forsan non datur praeceptum comparandi 
statum gratiae ; — c) advertere deberent fideles periculum 
peccandi ex absentia gratiae et quidem periculum hic et nunc 
proximum, et quod non aliud medium supersit ad resistendum. 
Quod raro accidet. Unde in praxi peccatoribus talis obligatio 
non est imponenda, quamvis valde hortandi sint ut statim 
poenitentiam agant. 


3. Ex dictis de praecepto poenitendi, sequitur a) propositum 
non poenitendi esse speciale peccatum impoenitentiae, quod directe 
opponitur virtuti poenitentiae et praecepto poenitendi ; — 
b) simplicem omissionem poenitentiae non esse peccatum im- 
poenitentiae, nisi quando praeceptum poenitendi per se obligat ; 
—1 c) omissionem poenitentiae quando ad illam obligamur per 
aliud praeceptum, non esse peccatum contra poenitentiam, sed 
contra aliud praeceptum vi cuius exigebatur. 


Articulus VII. 


De HR elatione inter Poenitentiae 
Virtutem et Sacramentum. 


S. Th. Ill, q. 84, a. i et 7 ; suppi, q. 5, a. 1; q. 6, a. 1. 


416. Principium. Virtus poenitentiae, sicut eius actus, 
fuit peccatoribus omni tempore praecepta ac neces- 
saria ad justificationem et salutem ; post Christum 
autem et est necessarium Poenitentiae sacramen- 
tum. — In V. L. scii, extitit poenitentia ut virtus, et 
erant actus eius : contritio, confessio saltem coram Deo, 
satisfactio ; in N. L. isti actus insuper fiunt sacramentum : 
sicut enim Christus elevavit matrimonium, scii, ipsum 
contractum coniugalem, ad dignitatem sacramenti gratiam 
significantis et efficientis, ita et ipsam nostram poenitentiam 
de peccatis post Baptismum commissis, 1. e. actus quibus 
poenitentiam exercgemus, elevavit ad dignitatem sacramen- 
talis signi, quatenus sunt materia cui verba absolutionis 
accedunt tamquam forma, ita ut simul cum absolutione ad 
gratiam sacramentalem significandam et efficiendam coope- 
rentur instrumentaliter. Tantum ergo abest ut per sacra- 
mentum superflua evaserit virtus, ut ipsius virtutis actus 
sint elementum sacramenti, atque praeter valorem ex 


358 SUMMA THEOLOGIAE MORALIS 


opere operantis, insuper de causalitate ex opere operato 
participare possint. Ad hoc tamen Christus unam requirit 
conditionem : voluit confessionem iam non fieri immediate 
Deo sed ministro ab ipso delegato. Et poenitentiam ita 
exercendam ut medium iustificationis instituit ac praecepit 
secundum verba Ioh. XX, 23 : Quorum remiseritis... 


Ne tamen exinde concludatur poenitentiam in N. L. rigo- 
rosiorem exigi et difficiliorem quam in V. L., cum e contra 
mitior sit multum et commodior. Ad remissionem offensae 
exigitur ex natura rei poenitentia perfecta, i. e. contritio ex 
ipso amore charitatis procedens ; item ad remissionem poe- 
narum, poenae debitae retributio stricte exigi potest; deni- 
que nulla a Deo debetur specialis gratia peccatori poenitenti. 
lamvero : 


1) In V. L. ad remissionem peccati contritio perfecta exige- 
batur quae, non quidem iustis virtute poenitentiae instructis, 
sed peccatoribus a Deo aversis et peccato adhaerentibus est sat 
difficilis ; unde valde timere poterant homines suam poeni- 
tentiam non esse sufficientem, nisi exceptionaliter Deus ipse 
remissionem peccati per prophetam iis renuntiaret, uti fecit 
David per Nathan ; — in N. L. Deus non exigit contritionem 
perfectam, sed solam imperfectam, etiam minimam, sufficere 
voluit, dummodo sit sincera et se extendat ad omnia peccata 
mortalia, sub una conditione confessionis apud ministrum a 
Deo delegatum tamquam signi sincerae contritionis. Unde 
confitentes, conscii de sinceritate suae contritionis, confidere 
et moraliter certi possunt esse de remissione peccatorum, cum 
sacerdos nomine Dei absolvens iis remissionem renuntiet. 


2) In V.L. sat rigprose poena exigebatur ; in N. L.multo plus 
de illa gratis remittitur ex absolutione sacramentali confitentibus 
data. 

3) In V. L. dabatur sola gratia ex opere operantis ; in N. L. 
abundantior ex opere operato et specialis gratia ad non relaben- 
dum in peccata confessa. 

Breviter Christus instituit rifum in quo sacramentum est 
ministrandum, scii, materiam et formam, quae sunt iudicialis 


processus et absolutio ministri ; —- determinavit modum spe- 
cialem quo actus poenitentis exerceri debent, scii, confessionem 
externam et satisfactionem a sacerdote impositam ; — ac poeni- 


tentiae tribuit maiorem efficaciam ex opere operato ad remissionem 
peccati et ad vitam gratiae obtinendam. Et ita poenitentia faCta 


est opus in quo maxime elucet misericordia Dei et vis passionis 
Christi. 


417. Sacramentum Poenitentiae definitur : Sacra- 
mentum N. L., a Christo per modum iudicii institutum, ad 
remittenda homini contrito, confesso et satisfactionem pro- 

mittenti, vi absolutionis sacerdotalis, peccata post Baptismum 
commissa. Dicitur : 


1) Sacramentum N. L., a Christo per modum iudicii 
institutum, ad indicandum genus : sacramentum, et diffe- 
rentiam : per modum iudicii, quod requirit duplex elemen- 
tum Scii, accusationem tamquam sacramenti materiam et 
pronuntiationem sententiae tamquam formam ; 


2) ad remittenda peccata, ut exprimatur effectus proprius 
huius sacramenti ; 


3) homini contrito, confesso et satisfactionem promittenti; 
quae verba indicant dispositiones poenitentis quae sunt 
partes intégrales materiae proximae huius sacramenti ; 


4) per absolutionem sacerdotis, quo indicantur forma 
simul et minister ; 


5) peccata post Baptismum commissa; quibus verbis 
designatur explicite materia remota, implicite subiectum 
sacramenti, scii, homo baptizatus qui commisit peccata 
sive mortalia, sive saltem venialia. 


418. Divisio tractatus. — Cum virtus poenitentiae in 
N. L. per sacramentum praecipue exerceatur, postquam 
egimus de natura et necessitate virtutis poenitentiae, in 
posterum dicemus de virtute et sacramento simul. 

Tractatus dividitur in quinque partes 


Prima pars est : De ipso sacramento Poenitentiae in se: 
i. de existentia, scii, tum a) potestatis clavium, tum b) 
ipsius sacramenti ; — 2. de elementis eius constitutivis 
a) de materia remota, b) de materia proxima, c) de forma ; 
— 3. de eius institutione, necessitate et iteratione. 


Secunda pars est : De effectibus Poenitentiae: 1. de re- 
missione peccatorum mortalium ; — 2. de remissione 
venialium ; — 3: de remissione poenarum ; — 4. de revi- 
viscentia virtutum et meritorum. 

Tertia pars est : De partibus Poenitentiae : 1. de contri- 
tione, scii, de eius a) essentia et divisione, b) materia seu 
obiecto, c) qualitatibus, et d) effectu ; — 2. de confessione, 
scii, de eius a) necessitate, b) essentia, c) qualitatibus, et 
d) effectu ; — 3. de satisfactione, scii, de eius a) essentia, 

b) qualitatibus, c) impletione per opera poenalia, et 
d) effectu. 


Quarta pars est : De ministro Poenitentiae : i. de eius 
potestate tum a) ordinis, tum b) iurisdictionis ; — 2. de 
concessione et limitatione potestatis : a) de iurisdictione in 
genere, b) de iurisdictione quam supplet Ecclesia, c) de 
restrictione iurisdictionis ad personas, d) de restrictione 
quoad peccata reservata ; — 3. de usu et officiis potestatis : 
a) ante confessionem, b) intra confessionem, c) post con- 
fessionem ; — 4 de abusu potestatis : a) de absolutione 
complicis, b) de sollicitatione ad turpia. 

Quinta pars est : De subiecto Poenitentiae : 1. de requisitis 
ad capacitatem validae receptionis, ubi speciatim : a) de 
pueris, semifatuis, surdomutis ; b) de moribundis ; — 
2. de requisitis ad dispositionem fructuosae receptionis, 
ubi speciatim a) de consuetudinariis et recidivis ; b) de 
occasionariis. 


Sequitur appendix de ritu poenitentiali, indulgentiis et 
censuris N 


i. In immensum iam crevit litteratura de Sacramento Poenitentiae ; 
quocirca illa sola quae magis utilia habemus scripta hic recensemus. 

1. Inter opera generalia : S. Thomas, III, q. 84-90, et Suppi, q. 1-28, 
cum Commentariis et Opusculis Caietani ; item comm. quae confecerunt 
Arauxp, loannes a S. Thoma, Nugno Cabezudo, Gonet et Billuart, 
omnes ex Ordine Praedicatorum ; item Sylvius et Salmanticenses. Extra 
scholam thomisticam : Suarez et Lugo, e S. I. 

2. Inter tractatus dogmaticos: Wirceburgenses, Palmieri, De San, 
Billot, Pesch, ex S. I. ; Mancini, Lottini et Hugon, ex O. P. ; Van NoOrt- 
Verhaar, de Sacramentis, I1 ; Diekamp ; etc. 

3. Inter opera moralia magis practica : P. de Ledesma, O. P., Summa 
de Sacramentis; Martinez de Prado, O- P-, de Poenitentia; S. Alphonsus, 
Theologia Moralis, et Homo Apostolicus; libri morales recentes, quales 
ediderunt Ballerini, Lehmkuhl, Génicot, Noldin et Vermeersch e S. I. ; 
Aertnijs, Marc et Wouters e C. SS. R.; Van der Velden, O. F. M. ; 
Prümmer, O. P, ; et Haine. 

4. Inter opera dogmatica simul et moralia : Theologia Mechliniensis, 
de Poenitentia; Tanquerey ; et Chrétien, de Poenitentia. 

5. Inter opera canonica : Blat, Commentarium textus Codicis Iuris cano- 
nici, 1. III, de Sacramentis ; Cappello, Tractatus canonico-moralis de 
Sacramentis, II ; Claeys-Bouaert et Simenon, Manuale Iuris Canonici. 

6. Inter opera historica: Morinus, de Disciplina in administratione 
Poenitentiae; Petavius, de Poenitentiae vetere in Ecclesia ratione Diatriba; 
Sirmond, Historia Poenitentiae publicae; Frank, Die Bussdisciplin der 
Kirche; Hilgenfeld, Die Ketzergeschichte des Urchristentums; Pignataro, 
de Disciplina Poenitentiali priorum saeculorum; Funk, Zur Altchristliche 
Bussdisciplin; Battifol, Etudes d'histoire et de théologie positive, I ; Va- 
candard, La pénitence publique de l'Eglise primitive; Etudes de critique et 
d'histoire religieuse, I1 ; Rauschen, Eucharistie und Buszsakrament (gallice 

PRIMA PARS. 


DE IPSO POENITENTIAE SACRAMENTO. 


QUAESTIO PRIMA. 


DE EXISTENTIA SACRAMENTI POENITENTIAE. 


419. Ordo dicendorum. — Christus Dominus proprie 
instituit hoc sacramentum quando potestatem remittendi 
peccata, quae potestas clavium dicitur, apostolis contulit. 
Unde agendum est : 

1? de existentia huius potestatis clavium, secundum 
documenta Scripturae et Traditionis ; 

20 de existentia ipsius sacramenti, quod est huius 
potestatis effectus. 


Articulus I. 
De Existentia Potestatis Clavium. 


S. Th., in Suppi, q. 17 et 18 ; q. 8, a. 1, ad 1. 


420. Errores. — Circa potestatem clavium multi erra- 
verunt, sive eam negaverint, sive indebite eam restrinxerint, 
sive male intellexçrint eam aut eius originem divinam 
reiecerint. 


A. Primis Ecclesiae temporibus potestatem remittendi peccata 
post Baptismum commissa negarunt Encratitae, qui illa habebant 


versum) ; Mayer, Die Beichte ais Bekenntms der einzeln Sunden; Tixeront, 
La théologie antinicéenne; Le sacrement de pénitence dans l'antiquité 
chrétienne; Gôtz, Die Busslehre Cyprians; Hunermann, Die Buszlehre 
des H. Augustino; Busse und Bussdisziplin im Christlichen Altertum; 
K. Adam, Die Kirchliche Sündenvergébung nach dem H. Augustin; Die 
geheime Kirchenbusse nach dem H. Augustin; Poschmann, Die Sünden- 
vergebung bei Origenes; Die Kirchliche Vermittlung der Sündenuergebung 
nach Augustin; Die abendlàndische Kirchenbusse im Ausgang der christ- 
lichen Altertums; de Labriolle, La crise montaniste; d'Alès, L'édit de 
Calliste; La théologie de Tertullien; La théologie de S. Cyprien; GOttler, 
Der H. Thomas von Aquin und die vortridentinischen Thomisten üher die 
Wirkungen des Buszsakraments; Schultes, Reue und Busssakrament; 
Schmoll, Die Busslehre der Frühscholastik; Teetaert, La confession aux 
laïques dans TEglise latine depuis le VIII' jusqu'au XIVe siècle. 

7. Inter opera dogmatica simul et historica; Vacant-Mangenot, Diet, 
de Théol. cath.; d'Alés, Diet. Apol. de la foi; Galtier, De Poenitentia 
tractatus dogmatico-historicus; d'Alés, Prima  delineamenta | tractatus 
dogmatici de sacramento Poenitentiae. 

8. Inter oratores, Monsabré, La Pénitence. 

irremissibilia, cum Christianos perfectos esse et a peccato 
abstinere oporteat ; alii eam indebite restrinxerunt, ut Monta- 
nistae, quibus se adiunxit Tertullianus, tria ponentes peccata 
irremissibilia: adulterium, idololatriam et homicidium ; quod 
Novatianus dixit de apostasia, eius autem discipuli de cunctis 
peccatis gravioribus, quae sunt ad mortem. 


B. Potestatem remittendi peccata reiecerunt Protestantes, 
licet plures, ut Luther, haesitaverint an ideo negarent Poeni- 
tentiam esse sacramentum. Quod tamen sacramentum non 
remitteret peccatum ex opere operato, nam absolutio vim solum 
haberet excitandi fidem et declarandi peccatorum remissionem, 
non eam efficiendi. Sed Calvinus, quem multi secuti sunt, 
negavit Poenitentiam a Baptismo distingui seu ab eius memoria. 
Baptismus quidem excitat fidem peccata esse condonata et 
propositum novae vitae ; peccato autem rursus commisso, 
memoria Baptismi renovatur excitatio illius fidei novaeque vitae 
propositum. Anglicani tamen agnoscunt a sacerdotibus peccatores 
absolvi posse atque utilitatem confessionis admittunt, non autem 
eius necessitatem ; imo Ritualistae absolutionem dicunt esse 
sacramentum sed inter sacramenta minora reponunt. 


C. Protestantes liberales solos charismaticos habent ut duces 
Ecclesiae primitivae a fidelibus electos. Initio poenitentia erat 
mere disciplinaris, non sacramentafis. Solus Deus remittebat 
peccata ; sed charismatic! declarabant voluntatem Dei mise- 
rentis, antequam poenitentes reciperentur in Ecclesia, quod 
episcopi facere non poterant nisi simul charismatic! essent. 
Postea, disparentibus charismatibus, id devolutum est episcopis 
qui, institüta hierarChia, veram potestatem sibi arrogarunt, et 
assumpserunt sanctificationis ministerium, cui valor agnitus est 
specialisl2 Unde factum est ut fideles per eos cuperent sibi 
peccati solutionem impetrari ; ex quo natus est consuetudo ipsis 
manifestandi seu confitendi peccata. Qui mos prius apud mo- 
nachos, dein inter fideles late fuit propagatus, adeo ut diceretur 
remissio peccatorum non esse nisi per sacerdotes. Tandem ipsa 
confessio hic inde fuit praecepta, imo universali Ecclesiae im- 
posita in Cone. Lateranensi IV, a. 1215. 

Speciatim, iuxta Leas, Christus qui in evangelio inculcat 
cultum internum in spiritu et veritate, non instituit ritum exter- 
num ad remittenda peccata, sed solam exigit dilectionem et 
poenitentiam cordis. Nec potestas peccata remittendi ritu 
sensibili agnoscebatur primis saeculis, nam disciplina quae 


1. Huc etiam spectat quorumdam modemistarum propositio 46 : 
«Non adfuit in primitiva Ecclesia conceptus de Christiano peccatore 
auctoritate Ecclesiae reconciliato, sed Ecclesia nonnisi admodum lente 
huiusmodi conceptui assuevit. Imo etiam postquam poenitentia tamquam 
Ecclesiae institutio agnita fuit, non appellabatur sacramenti nomine, 
eo quod haberetur tamquam sacramentum probrosum ». Item prop. 47 : 
* Verba Domini : Accipite Spiritum sanctum; quorum remiseritis peccata, 
remittuntur eis, et quorum retinueritis retenta sunt, minime referuntur ad 
sacramentum poenitentiae, quidquid Patribus CTridentinis asserere 
placuit ». 


2. A^history of auricular confession and indulgences, 1896. 

vigebat poenitentiàlis vim habebat reconciliandi cum Ecclesia 
in foro externo, non autem cum Deo. Patres enim multa re- 
censentes media in remissionem peccatorum, inter ea absolutio- 
nem sacerdotalem non commemorant. Atque ipsa absolutionis 
verba non erant nisi preces quibus sacerdotes a Deo efflagitabant 
veniam, nullatenus autem formae sacramentales gratiam et 
veniam conferentes. 


421. Thesis. Christus Ecclesiae contulit potestatem 
omnia peccata post Baptismum commissa remit- 
tendi et retinendi, actu scii, vere iudiciali et per mo- 
dum iudicii forensis. — Est de fide ex Cone. Trid., 
sess. 14, confirmante doctrinam Cone. Flor. 

Definivit autem haec tria : 

1. In Ecclesia catholica peccata omnia post Baptismum com- 
missa remitti posse quoties fideles in ea labuntur (can. l1). 

2. In ea esse potestatem vere remittendi peccata ac retinendi, 
et non solum praedicandi evangelium seu peccatorum remis- 
sionem (can. 2). 

3. Hanc potestatem non esse nudum ministerium declarandi 


remissa esse peccata, sed exerceri per actum iudicialem. qui 
requirit confessionem poenitentis (can. 3). 


422. Doctrina catholica probatur ex Scripturis. — 
In Ecclesia veram esse potestatem remittendi peccata 
constat 

A. Ex promissione potestatis clavium in qua implicite 
continetur. Potestas promissa est Petro : « Tu es Petrus 
et super hanc petram aedificabo ecclesiam meam ; et tibi 
dabo claves regni coelorum, et quodeumque ligaveris 
super terram erit ligatum et in coelis, et quodeumque 
solveris super terram erit solutum et in coelis » (Mt. XVI, 
18-19) » aliis autem apostolis promittitur similis potestas 
participata : « Quaecumque alligaveritis super terram 
erunt ligata et in coelo, et quaecumque solveritis super 
terram erunt soluta et in coelo » (Mt. XVIII, 18). 


Hisce promittitur : 

i? Pepo potestas suprema in ordine ad regnum coelorum, 
quod est Ecclesiae finis, et consequenter ad regendam ipsam 
Ecclesiam. Claves enim tradere domus aut civitatis est locutio 
metaphorica exprimens supremam in domo aut civitate potesta- 
tem, uti constat ex usu constanti sacro atque profanol. 


i. Ita Diodorus Siculus referens inscriptionem sepulcri Isidis, ita 
habet : « Isis regina huius regionis, a Mercurio erudita, nam quaecumque 

2? Petro et apostolis potestas universalis et illimitata quae- 
cumque ligandi atque solvendi i. e. vinculum morale imponendi 
vel relaxandi, et quidem ita ut ipsis ligantibus aut solventibus 
in terris, id ratumhabeatur a Deo in coelis. Est autem triplex 
vinculum a regno coelorum prohibens : vinculum legis, vinculum 
peccati et vinculum poenae. Ab hoc ergo triplici vinculo solvere 
possunt, ac proinde remittere peccatum, quod est solum vin- 
culum directe removens e coelo. 


3? Potestas in Ecclesiam exercenda, non autem in eos qui foris 
sunt ; nam Petro promittitur in ordine ad ecclesiam aedifican- 
dam, et apostolis, in ordine ad delinquentes ecclesiae denuntiatos 
iudicandos et puniendos, uti patet ex contextu (5^. 17) ; a potestate 
ergo baptizandi omnino distinguitur. Potestas autem erit per- 
petua: promittitur enim Petro tamquam fundamento Ecclesiae, 
quod ad sustentationem aedificii semper manere debet, apostolis 
vero ut Ecclesiae ducibus ; et ideo in Ecclesia semper est mansura. 


Nec obstat quod, iuxta modum loquendi rabbinorum, solvere 
et ligare significent declarare licitum vel illicitum, secundum 
quod magistri benigniores solvere ab obligatione dicantur, 
rigidiores ligare. Sunt enim verba intelligenda iuxta sublectam 
materiam : unde si agitur de scholis, in quibus non est potestas 
auctoritatjva sed solum declarativa, sensus est declarare licitum 
aut illicitum ; e contra quando sermo est de potestate clavium 
seu regendi, et de vero iudicio et excommunicatione qua quis 
reiicitur auctoritative ab Ecclesia, contextus exigit ut intelli- 
gantur de vera potestate obligandi vel ab obligatione solvendi. 


B. Ex missione facta Apostolis remittendi et retinendi 
peccata (Ioh. XX, 21-23) : lesus « dixit ergo eis iterum 
Pax vobis. Sicut misit me Pater, et ego mitto vos. Haec cum 
dixisset, insufflavit, et dixit eis : Accipite Spiritum sanctum. 
Quorum remiseritis peccata, remittuntur eis : et quorum 
retinueritis retenta sunt ». Quibus verbis non traditur 
mera facultas praedicandi remissionem peccatorum aut 
declarandi peccata poenitentibus esse remissa, ut conten- 
dunt Protestantes, sed potestas illimitata vere remittendi 
omnia peccata, nec solum quoad poenam sed quoad cul- 
pam, et quidem modo iudiciali exercenda. Unde est 


ego ligavero nemo potest solvere » (Bibl. hist. I, 27) ; quae proinde 
significant potestatem regiam. losephus Flavius, de Bello lud. I, c. 5, 
n. 2 : « Alexandrae se in potestatis societatem adiungunt Pharisaei, iUi 
autem in feminae simplicis consuetudinem paulatim se insinuantes 
statim res omnes gubernant ita ut quosvis pro voluntate in exilium 
pellant et ab eo repellant, solvant ligentque », 1. e. supremam potestatem 
exerceant. Item Is. XXII, 22 ; Ap?c. I, 18 ; III, 7. Cfr. etiam Gen.XLI 
et Le. XII, 42. 

omnino distincta a potestate peccata remittendi per 
ministratiinem Baptismatis. 


1° Est potestas vere remittendi peccata. Nam a) Christus 
missionem apostolis tradit similem illi quam a Patre accepit, 
quaeque non solum erat praedicandi peccatorum remissionem 
sed ea vere dimittendi et destruendil. — b) Unde signo sensibili 
insufflationis ipsis Spiritum sanctum impertitur, quo mani- 
festaret potestatem tradi novam atque omnino singularem ; qualis 
non esset missio mere annuntiandi peccatorum condonationem, 
quod et fecerunt prophetae et quilibet fidelis praestare potest2. 
c) Hinc utitur verbo activo remiseritis (&wntre), quod non ex- 
primit statum quemdam passivum declarandum, peccata ni- 
mirum esse remissa, sed actionem positivam indicat a peccatis 
effective liberandi, ut constat éx usu biblico4et ex verbo cui 
opponitur : retinueritis, quod pariter actionem positivam re- 
quirit. — d) Quod si in altero inciso, verba : remittuntur eis et 
retenta sunt, iuxta ipsos Protestantes, intelligenda sipt de vera 
peccatorum remissione aut retentione, in primo inciso eodem 
sensu sumenda esse nequit esse dubium. — e) Unde remissio 
ab apostolis facta est immediate efficax, ita ut adsit nexus verae 
causalitatis inter pronuntiationem remissionis ab apostolis et 
ipsam remissionem. Non enim dicit : Quorum i. e. quorum- 
cumque remiseritis peccata, remittentur iis, sed remittuntur 
(àw&ovta'.) i. e. eo ipso remissa sunt, sicut ea quae retinueritis, 
sunt retenta. Nullatenus ergo agitur de praedicatione remissionis, 
quae non habet effectum immediatum  infallibilem, nec de 
pronuntiatione remissionis iam factae, quae non penderet ab 
ipsis apostolis remittentibus sed ipsi ab ea. 





2? Est potestas remittendi non solam poenam sed ipsam peccati 
culpam coram Deo. Nam a) locutio àyiévai và — àuapriac 
significat et quidem constanter remissionem ipsius culpae $ * 
b) Quod in casu manifestius est, cum ipsa missio Christi ita sit 
ab apostolis perficienda et complenda, qui venerat ad ipsam 
culpam peccati auferendam$. — c) Unde apostoli, peccata 


1. Mt. I, 21 ; IX, 2-13 ; XVII, 11 ; Le. V, 20, 32 ; VII, 47 ; XIX,10 ; 
XXIV, 47 ; Apoc. I, 5. 

2. Itaque non sermo fit de correptione fraterna quae a privato procedit 
et fit erga privatum, sed de missione publica quam Christus accepit 
a Patre, quaeque confertur per Spiritum sanctum scii, per charisma 
supernaturale ad missionem divinam execution! mandandam. Et hoc 
etiam ex eo apparet quod obiectum missionis sit remissio peccatorum, 
quae secundum Mt. IX, 2-4, fieri non potest nisi per potestatem divinam, 
et ideo requirit missionem divinam. 

3. Mt. XVIII, 32, 35 ; Mc. XL 25 5 Le. VII, 47-49 ; XL 4 ; Rom. 
IV, 7. 

4. Mt. VI, 12, 14 ; IX, 5, 6 ; Mc. II, 5, 10 ; Le. V, 20 ; VII, 47-40, 
XXIII, 34 ; Rom. IV, 5 5 VIII, n ; lac. II, 13. 

5. Mt. L 21 ; IX, 13 ; XVIIL 11 ; Mc. 11, 17 ; Le. V, 32; XIX, 
10 ; Rom. V, 10, 18, 19. 

remittendo, agunt in virtute Spiritus sancti cuius proprium est 
a peccato mundare et illud delere. 

3? Potestas est exercenda actu iudiciali per medum iudicii 
forensis. Etenim a) potestas confertur una et indivisibilis ad duos 
terminos contrarie oppositos, et ideo indiget per iudicium in 
ipso suo exercitio determinari ad unum vel alteruip. — b) Nam 
retinere (kpareiv, saisir, tenir) plus est quam non remittere, 
sed est positive conservare vinculum peccati ef impedire re- 
missionem, ita ut non remittatur nec valeat remitti : est ligare 
seu obligare aliquem ut rursus compareat in iudicio et interea 
subiectus maneat, et praescribere conditiones, opera, satisfactio- 
nes requisitas ut remissionem consequatur. —i c) Talis autem 
potestas, quae nomine Christi in tam gravi exercetur materia, 
non est arbitrarie pro libitu exercenda, sed prudenter et iuxta 
discretionem ; unde praerequirit iudicium de delictis a pecca- 
tore commissis ac de eius dispositionibus, quod sine eius con- 
fessione per se haberi non potest. 


Est itaque potestas omnino diversa a potestate baptizandi et 
peccata per Baptismum remittendi, tum quia ad istam non 
limitatur cum appareat illimitate exercenda, erga quoscumque 
peccatores ; tum quia Baptismus abluit peccata, non formaliter 
remittit, unde ablatio peccatorum tribuitur externae ablutioni 
et virtuti aquae et Spiritus sancti ; tum quia in Baptismo non 
exercetur proprie actus iudicialis nec ulla est potestas retinendi : 
non baptizare enim non est positive retinere sed mere negative 
omittere. Quod si non distingueretur a collatione Baptismi, 
nulla esset potestas remittendi in membra corporis Ecclesiae 
exercenda. — Id etiam patet ex interpretatione Patrum. 


423. Corollarium. — Ex praedictis constat potestatem 
remittendi peccata concessa esse illimitatam, quae se 
extendit ad omne genus peccatorum, ut verbis « quorum, 
i. e. quorumcumque, remiseritis peccata » manifestum est, 
cum dicantur sine restrictione. Id autem eo facilius intel- 
ligitur quod non sit nisi pars potestatis clavium quae- 
cumque solvendi. Unde Petro petenti, Mt. XVIII, 21 
« Domine, quoties peccabit in me frater meus, et dimittam 
ei? usque septies? » respondit lesus : « non dico, usque 
septies, sed usque ad septuagies septies » i. e. semper, sicut 
potestas solvendi quam nomine meo exercebis est inde- 
finita. 


Huic conclusioni plurima obiiciunt : 

i? Peccatum in Spiritum sanctum, dicente ipso Christo, esse 
irremissibile, scii, non remitti neque in hoc saeculo neque in 
futuro (Mt. XII, 31 ; Mc. III, 28 ; Le. XII, 10). 

Resp. Peccatum in Spiritum sanctum de quo loquitur evan- 

gelium, est illud Pharisaeorum peccatum quo miraculosa opera 
Christi, virtute Spiritus sancti facta ut homines salvarentur et 
a malo retraherentur, ex malitia tribuebant diabolo ; et ita 
malitiose contemnebant medium a Spiritu sancto praecise con- 
cessum ad homines convertendos. Unde hoc peccatum includit 
pravam dispositionem pertinaciae quae de se est permanens, et 
dum manet dst obstaculum positivae resistentiae ad actionem 
gratiae divinae) convertentis, et ita secundum naturam suam ex- 
cludit remissionem. Quapropter difficillime et rarius et solum 
quasi miraculose remittitur, et vere dici potest moraliter irre- 
missibile ; licet absolute irremissibile non sit per Omnipotentiam 
Dei (q. 86, a. ii ad 3 ; II-II, q. 14, a. 3). 


20 Doctrinam ep. ad Hebr. de apostatis. 


a) De iis dicitur VI, 4 : « Impossibile est enim eos qui semel 
sunt illuminati (Baptismate), gustaverunt etiam donum coeleste 
(S. Eucharistiam), et participes facti sunt Spiritus sancti (Con- 
firmatione), gustaverunt nihilominus bonum Dei verbum virtu- 
tesque saeculi venturi et prolapsi sunt, rursus renovari ad poe- 
nitentiam ». | 

Resp. Non dicitor peccatum eorum non posse remitti, nec eos 
poenitere non posspj sed affirmatur eos non posse omnino reno- 
vari, sicut fit per Bàptisma,quia id est initerabile, ut interpretan- 
tur Athanasius, ep.4 ad Serap..i3,et Chrysostomus in hom. 9 in 
h. 1., 3; aut quia rudimenta fidei quae primam conversionem 
adduxerunt, ad hoc sunt insufficientia, ut intelligunt quidam 
moderni. — Alii minus bene exponunt de impossibilitate morali, 
eodem modo ac dictum est de peccato in Spiritum sanctum. 


b) Item X, 26: « Voluntarie enim peccantibus nobis post 
acceptam notitiam veritatis, iam non relinquitur pro peccatis hostia, 
terribilis autem quaedam expectatio iudicii ». 

Resp. Non dicitur apostatas non posse converti et poenitere, 
sed eos, dum in apostasia manent, carere hostia pro peccatis. Si 
enim ingrati erga Christum immolatum abierunt, non alia est pro 
ilis hostia immolanda adeos denuo redimendos. Qui scii. Christum 
abnegant non habent unde possint redimi, ut intelligunt Patres : 
Athanasius, Ambrosius, Chrysostomus, Epiphànius. 


3. Verba I Ioh. V, 16 de peccato ad mortem : « Qui scit 
fratrem suum peccare peccatum non ad mortem, petat, et dabitur 
ei vità peccanti non ad mortem. Est peccatum ad mortem, non 
pro illo dico, ut roget quis ». 

Resp. Peccatum ad mortem videtur esse illud apostasiae et 
infidelitatis quo diyinitas Christi negatur a quo solo habemus 
vitam aeternam (v. 11-13) ; unde hoc peccatum est ad mortem. 
Non autem dicitur irremissibile, sed apostolus ait se non rogare 
ut oretur pro iis qui illud commiserunt. Unde est peccatum 
quod incurrit publicam excommunicationem ; orationes autem 
publicae pro excommunicatis non fiunt. 


424. Doctrina catholica probatur ex Traditione. — 
Doctrina poenitentialis complectitur tres quaestiones 

a) an in primitiva Ecclesia erat potestas remittendi peccata 
post Baptismum commissa, et an habebatur/instituta a 


Deo ; — b) an confessio erat necessaria ad /peccatorum 
remissionem, iliaque erat publica aut privata; c) an exer- 
cebatur illa potestas via absolutionis per episcopos aut 
sacerdotes dandae. Prima quaestio est de ex/stentia sacra- 
menti Poenitentiae, altera de confessione/ sacramentali, 


tertia de Poenitentiae ministro. In praesenti sola conside- 
randa venit prima. l 


lamvero non multa sunt monumenta I et II saeculi, et omnino 
pauca de Poenitentia, tum quia magnus erat fervor in Ecclesia 
primitiva, tum quja veritatibus fundamentalibus magis attende- 
bant, tum quia rarius confitebantur, sive quia plura mortalia 
considerabant ut venialia, sive quia poenitentiam diu differebant 
cum esset valde rigorosa et ad eam tantum semel admitterentur. 
Accedit quod poenitentia est potius res practica et agenda, quam 
credenda et praedicanda. Ceterum etiam documenta circa Poeni- 
tentiam sunt deperdita, ut v. g. decretum quod Callisto videtur 
tribuendum, et quod solum novimus ex Tertulliano qui illud 
impugnat. ! 

Et licet nondum omnino explicita inveniantur testimonia de 
potestate remittendi episcopis et presbyterii speciatim data pro 
peccatis post Baptismum commissis, nec de usu confessionis 
secretae, nec de obligatione confitendi omfiia peccata mortalia, 
ac proinde directe argumentis historicis certo probari forsan non 
possit haec esse de iure divino, indirecte tamen certo constant 
ex doctrina Ecclesiae saeculorum sequentium, quae est semper 
eodem modo infallibilis et immutata. At explicite ab initio 
praedicatur ipsa poenitentia atque remissio peccatorum. 


A. Scriptores ab initio saeculi II sat clare adstruunt 
peccata post Baptismum per poenitentiam deleri posse. 


Ita Ignatius loquitur de illis qui poenitentia ducti redierint 
ad unitatem Ecclesiae (ad Philad. 3), et Irenaeus de haereticis ad 
Ecclesiam Dei conversis, qui exomologesim seu poenitentiam 
fecerunt (adv. haer. I, 13 et III, 3-4) ; alia exempla tradit Euse- 
bius (H. E. V, i et 28) atque Dionysius Corinth, ait omnes 
lapsos, etiam haereticos, conversos esse rursus in communionem 
suscipiendos (ib. IV, 13) ; Hermas autem, in libro Pastor, pro 
omnibus peccatis post Baptismum commissis, etiam pro impu- 
dicitia,apostasia et idololatria, concedit poenitentiam, ad remis- 
sionem necessariam, at semel tantum, ne secus fideles ad pecca- 
tum inducerentur. Hoc ultimum post eum repetunt Clemens AL, 
Origenes, Tertullianus, Ambrosius, Augustinus. Poenitentiam 


autem Hermas ita Rescribit ut sub directione Ecclesiae fieri 
constet. 

B. Saeculo III, Tertullianus, in libro de Poenitentia, ut 
remediumprdinarium, pro gravioribus etiam peccatis, post 
Baptismum lapsis semel concedendam, exhibet poeni- 
tentiam valde laboriosam : constat enim confessione, exo- 
mologesil| seu publica satisfactionum impletione, et re- 
conciliationeNeu absolutione ; hanc ab episcopo concedi 
scimus ex tractatu posteriore de Pudicitia. In hoc tamen 
opere Tertullianus, iam Montanista factus, peccata gra- 
viora habet irremissibilia, praesertim tria : adulterium aut 
fornicationem, .homicidium, atque apostasiam aut idolola- 
triam. Ita videtur impugnare Callistum pontificem, qui 
Romae statuerat absolvendum esse ab adulterio 2. 

Pariter Origenes refert remissionem peccatorum, post 
poenitentiam seilel concedendam (hom. 15 in Lev.), atque 
confessionem apud sacerdotes instituendam (hom. 17 in 
Lc. ; hom. 2 in Lev.) ; in quodam loco tamen tria peccata 
indicat irremissibilia (de or. 28). 

Cyprianus quoique, in pluribus epistolis et in libro de 
Lapsis, defendit Apostatis mere libellaticis poenitentibus 
sat facile esse concedendam remissionem ; ipsis vero sacri- 
ficatis, etiam si a martyribus obtinuerint libellum pacis, 
nonnisi in periculosa infirmitate, aut post longam poeni- 
tentiam atque re matura ab episcopis perpensa. Qui modus 
agendi, dum pluribus displicebat, fuit a presbyteris ro- 
manae Ecclesiae probatus ; contradicens postea Novatianus 
et reconciliationem apostatis denegans, in Concilio Romae 
habito fuit damnatus, sedente Cornelio. Quae omnia con- 
firmata fuere in Cone. Carthaginensi, eodem anno (252) 
celebrato. 


In Oriente Firmilianus (ep. 75) et Dionysius Alex. (H. E. VI, 


I. Vox éEopoAóynot ,etiam quandoque apud unum et eumdem scripto- 
rem, usurpatur in triplici sensu : x? pro ipsa confessione praeparatoria 
ad poenitentiam publicam ; 20 pro tota et laboriosa poenitentiae exer- 
citatione, praesertim expiationis, ut in casu ; 30 pro agnitione publice 
facta a poenitente se esse peccatorem. 

2. Aliiillud edictum tribuerunt Zephyrino ; recentius quidam tribuunt 
Agrippino episcopo Carthaginensi. — Non tamen negat Tertullianus 
in Ecclesia esse potestatem remittendi peccata, sed existimabat remis- 
sionem non omnibus esse concedendam ; potestatem tamen dicebat 
Petro personaliter concessam, nec transmittendam episcopis, Sed com- 
petere charismaticis et spiritualibus. 


Summa Theologiae Moralis IIL — 24 


370 SUMMA THEOLOGIAE MORALIS 


41-46) idem docent contra Novatianos ; atque plura aia habentur 
documenta quae episcopis potestatem remittendi peccata sine 
exceptione affirmant, ut Can. ap. 52 ; Can. Hipp. 3 ; Const. 
Eccl. Aeg. ; Didasc. ap., c. 5-10 ; et Gregorii Thaum. ep. can. 


C. Saeculo IV denique, contra Novatianos generarim 


affirmant potestatem remittendi omnia peccata episcopis 
concessam. l 


Ita Ambrosius, in libro de Poenitentia; Paclanus, in ep. ad 
Sympronianum ; Chrysostomus, in opere de Sacerdotio III, 5-6 ; 
Gregorius Naz., or. 39; Ephraem, adv. haer. serm. 2; Aphraates 
(Patr. syr. I, p. 313-360) ; Hilarius, in Mt. XvIH 5 Const, ap. 
VIII, 5. 


Quod confirmatur, tum ex institutione, inde^a saeculo III aut 


IV, poenitentiariorum seu sacerdotum quibus officium incumbebat 


peccatoribus imponendi poenitentiam et imriertiendi absolutio- 
nem loco episcopi (H. E. V, 19 ; VII, i6); tum ex unanimi 


testimonio saeculorum sequentium. A saeculo V distinctio iam 
cepit institui inter poenitentiam publicam et privatam; illa semel 
tantum concedebatur, haec autem pluries, atque sic paulatim 
frequentior evasit et publicae exomologesi successit : ita mutatio 
introducta fuit in disciplina, quin fuerit mutata doctrina. 


Ex quibus certo constat in Ecclesia agnitam fuisse 


potestatem dimittendi peccata post Baptismum commissa. 
Id testantur scriptores saec. III atque libri liturgici et 
canonici eiusdem fere temporis, et quidem e variis parti- 
bus Ecclesiae ; quae persuasio tam universalis de re tanti 
momenti fuisset impossibilis, nisi II0 iam saeculo fuisset 
admissa et in praxim deducta. Secus Montanistae et 
Novatiani eam simpliciter negassent, atque ipsi fideles 
reclamassent si in re tam practica notabilis mutatio fuisset 
introducta, aut ipsae preces liturgicae adulteratae vel 
mutatae. De quibus nullum adest vestigium. 


Praeterea 1) saeculo II interventus episcopi, non quidem ex- 
presse, implicite tamen asseritur. Ita Clemens Rom. delinquentes 
Corinthios monet « presbyteris subiici et informari ad poeni- 
tentiam » (ad Cor. LVII, 1) ; Ignatius vero nihil alicuius mo- 
menti in rebus spiritualibus fieri sine auctoritate episcopi (Trail. 
2 ; Phil. 7), ut etiam dicit de ipso reditu ad Ecclesiae unitatem 
(Philad. 3); Hermas vero praepositis Ecclesiae poenitentiam 
renuntiat omnibus communicandam (vis. II, 4). 


2) Potestas exercita fuit modo iudiciali : a momento scii, quo 
interventus episcopi explicite memoratur, describitur tamquam 

iudicialis, uii constat ex edicto Callisti, et ex testimoniis Tertul- 
liani, Cypriani aliisque documentis. 

3) Potestasvad omnia peccata se extendit, cum primis tempori- 
bus nulla eius, appareat restrictio, atque tantum saeculo III et in 
aliquibus solum ecclesiis tria peccata habita fuerint irremissibilia : 
non quidem ac si remitti non possint, sed ita quod Ecclesia ipsa 
remittere ea non velit, et remissionem relinquat soli Deo. 

4) Poenitentia publica ad reconciliationem ducebat non solum 
cum Ecclesia sád etiam cum Deo, ita quod ipsam remittebat 
culpam. Constat ex verbis Callisti : « Ego delicta poenitentia 
functis dimitto Kk ex tota controversia cum  Montanistis et 
Novatianis, ex comparatione fieri solita Poenitentiae cum Baptis- 
mo (Tertul. Poefl. 7 et 9 ; Didasc. ap. 10 ; Hier. c. Pel. I, 33 ; 
Aug. de coni, adult. II, 16), ex ipsis formulis absolutionis quae a 
poena et culpa apsolvunt ; et ex doctrina explicita Cypriani 
de Laps. 29, Ambrosii et Paciani l.c., Leonis ep.112 (al.108), c.2 


425. Puncta incerta et controversa. — Quamvis po- 
testas remittendi ^peccata indubie fuerit agnita, non omnia 
tamen clara sunt et indubitata quantum ad disciplinam 
poenitentialem, sed plura controversiae subiiciuntur. 

1? Utrum poenitentia publica tribus maximis peccatis 
fuerit generatim denegata. 

Ita non videtur factum ab initio ; saeculo II nullum ap- 
paret huius rei indicium sed sine restrictione proponitur 
remissio peccatorum. Tantummodo saeculo III talis disci- 
plina extitit in quibusdam Ecclesiis, v. g. in Africa, etiam 
Romae, et, ut videtur, in quibusdam partibus Orientis, 
teste Origene. Sed rigorosa disciplina non duravit, nec in 
omnibus Ecclesiis apparet extitisse. 

2? Utrum iis peccatis etiam denegata fuerit reconciliatio 
in articulo mortis. 

Id etiam factum videtur in quibusdam Ecclesiis parti- 
cularibus, non tamen ubique. Hoc asserere contradiceret 
Cone. Trid., sess. 14, c. 7. Ceterum Serapion Alexan- 
driae tales delinquentes ad communionem ultimo mo- 
mento admittebat (H. E. VI, 44) ; quod ceteroquin prae- 
scripsit Cone. Nie. I, can 132. 

3? Utrum absolutio quae dabatur in fine publicae poem- 


5. Obiectiones videri possunt apud Qaltier, o. c., n. 152-155 ; ubi 
etiam speciatim agitur de doctrina Augustini, n. 156-161. 

2. Quidam theologi qui de disciplinis historicis parum curant, im- 
possibile existimant absolutionem sacramentalem diutius vel et in 
articulo mortis quandoque fuisse denegatam : id enim opponitur iuri 
divino, cum poenitentia sit medium necessarium salutis et potestas 

tentiae erat sacramentalis, vel an initio poenitentiae dabatur 
privata absolutio in foro interno, in fine vero absolutio 
publica in foro externo. 

Absolutio in fine certo videtur fuisse sacramentalis, nam 
ex verbis formulae dabatur ad relaxationem culpae et 
poenae. An autem initio poenitentiae etiam dabatur 
absolutio in foro interno, historice non constat. 

4? Utrum prioribus saeculis, praeter poenitentiam publicam, 
viguerit alia poenitentia privata. 

Poenitentia publica, ut ex documentis constat, in usu 
erat non solum pro peccatis gravioribus sed etiam pro me- 
diocribus seu levioribus, licet non pro minutis i. e. venia- 
libus quae sine interventu potestatis clavium remitti pos- 
sunt ; nec solum pro publicis delictis sed étiam pro occultis 
et secretis. Quo in casu confessio secreta sufficiebat, nec 
imponebatur publica, licet institui poterat ; at poenitentia 
satisfactoria publica erat, vel saltem post eam dabatur 
absolutio publice. An autem ita semper et ubique fiebat 
pro delictis occultis ; aut iuxta discretionem episcopi aut 
sacerdotis, pro illis, vel et aliquando pro publicis ob 
specialia adiuncta, sola iniungebatur poenitentia privata, 
clare definiri nequit. Poenitentiae privatae indicia existunt, 
non apodictica signal. 


clavium in peccatorum salutem sit concessa, adeoque obligatorie exer- 
cenda. — At contra factum non stat argumentum. Respondent alii non 
adesse conflictum cum iure divino, quia 1) Christus reliquit Ecclesiae 
munus ordinandi exercitium potestatis remittendi peccata pro bono 
meliori Ecclesiae, et statuendi conditiones ad validitatem sacramenti, 
modo simili ac pro matrimonio. 2) Ceterum praeceptum confitendi urget 
in periculo mortis ; in decursu vitae determinatio relinquitur iudicio 
Ecclesiae. 3) Denique et praecipue, cum sacramentum Poenitentiae non 
sit insupplebile, dum peccatum remitti possit contritione perfecta. 

Sed nec in articulo mortis absolute repugnat, quamvis incongruum 
videri possit, Ecclesiam in casu particulari absolutionem denegare et 
peccatorem relinquere soli iudicio Dei, etiam orando pro eius salute. 
Non enim repugnat Ecclesiam permittere, ut quis in poenam peccatorum 
moriatur exconununicatus, ac proinde sine sacramentis. 

i. Satisfactio publice implenda aut absolutio publice largienda, primo 
intuitu videri posset incompossibilis cum lege sigilli. At lex sigilli non 
eodem rigore declarabatur sicut nunc fieri solet. Fideles illo tempore 
eam non urgebant nec videbant eius incompossibilitatem cum publicitate 
poenitentiae, ex hoc quod publicitas fiebat in familia et quod omnes 
peccatores sumus, ut ait Tertullianus. Poenitentia hoc tempore erat 
res socialis,non individualis. Unde in casu non aderat diffamatio iniusta; 
secus et in ipsa confessione posset videri diffamatio, praesertim quod 
nondum solebant confiteri venialia. 

426. Animadversio. — Sacramentum Poenitentiae, 
quamvis pèr modum actus iudicialis sit institutum, ah hoc 
tamen plurimum differt. 


i? Fine: hiç intendit restitutionem ordinis et recompensatio- 
nem offensae ad aequalitatem iustitiae secundum arbitrium 
iudicis ex iustitia vindicative ; — illud intendit reconciliationem 
amicitiae cum Deo offenso et requirit redintegrationem, non 
quidem ad aequalitatem iustitiae sed solum secundum arbitrium 
misericordiae Dei offensi. 


2? Hinc processu iudiciali etiam differt: in iudicio forensi actus 
processüs nullo modo procedunt ab ipso reo, sed alius est accusa- 
tor, alius reus, alius testis ; hic delatio causae ab ipso reo fieri 


debet, et requiritur actio peccatoris contra seipsum ita ut ipse 
reus sit actor et simul accusator et testis. 

3? Item dispositione peccatoris: in iudicio forensi non refert 
utrum reus vplunfarie aut involuntarie in iudicium veniat, sed 
sufficit ut poenam a iudice latam patiatur sive sponte sive coacte, 
sive sit de poena contentus sive non sit. Hic autem requiritur ut 
sponte recompense! et voluntarie se submittat sacro Dei iudicio, 
ad quod concurrunt tres actus : a) displicentia offensae et voluntas 


eam recompensandi, quod fit per contritionem non in corde 
latentem sed actu externo manifestatam ; b) accusatio qua 
causam explicat et se submittit arbitrio sacerdotis loco Dei 
offensi, quod fit per confessionem; c) executio compensationis 
impositae secundum arbitrium ministri Dei, quod fit per satis- 
factionem (q. 90, a. 2. Cfr. Billuart, diss, i, a. 2). 


Articulus II. 
De Existentia ipsius Sacramenti. 


S. Th. Ill, q. 84, a. 1 et 7. 


427. Doctrina catholica. — Contra Protestantes, inter 
quos Poenitentiam esse sacramentum, aut saltem a Bap- 
tismo distinctum, plures negant, necessarium autem esse 
generatim omnes ; Cone. Trid., sess. 14, docet tria : 

i? Christum Dominum sacramentum Poenitentiae insti- 
tuisse, et quidem praecipue post suam resurrectionem per 
verba : Accipite Spiritum sanctum, quorum remiseritis 
peccata, remittuntur eis... (c. 1) ; 

20 Hoc sacramentum multis rationibus a Baptismo 
differre, quas dein exponit (c. 2) ; 

30 Poenitentiae sacramentum esse lapsis post Baptismum 
ad salutem necessarium, ut nondum regeneratis ipse 
Baptismus (ib.). 

428. Thesis. Ritus quo potestas peccata dimittendi 
exercetur, est verum N. Legis sacramentum a 
Baptismo distinctum. — Est defide ex C. Trid., sess. 14, 
l. c., can. i et 2. 


Probatur: i? Ex Scripturis, Ioh. XX, 23, ubi omnia 
elementa indicantur sacramenti : a) signum sensibile, nam 
potestas remittendi peccata exercetur agtu iudiciali, qui 
actus, cum exerceatur erga homines, humano et externo mo- 
do debet peragi, et ideo saltem duo importat : sensibilem 
scii, peccatorum et contritionis manifestationem, et exter- 
nam iudicis sententiam poenitentem absolventis ; b) gratiae 
collativum, nam sine infusione gratiae peccata deleri non 
possunt ; c) a Christo institutum, ut iam probatum fuit, et 
quidem permanenter, quia haec potestas data est Ecclesiae 
propter perpetuam necessitatem ; unde ab Ecclesia fuit 
perpetuo vindicata et exercita, ut iam diximus (n. 424). 


Est autem sacramentum a Baptismo distinctum. Nam a) hic 
ablutione aquae confertur, Poenitentia sub forma iudicii forensis 
— b) in Poenitentia minister est iudex, non ita in Baptismo sed 
quilibet homo etiam simplex fidelis, imo infidelis ; — c) in 
Baptismo subiectum est homo nondum ad Ecclesiam pertinens, 
e contra in Poenitentia ; — d) gratia Poenitentiae est remissiva 
et ideo potest pluries concedi, e contra gratia Baptismi, quia est 
regenerativa, semel tantum conceditur. 

Remissio directe significat solutionem a vinculo culpae in 
quantum est offensa Dei, unde formaliter est condonatio offensae 
impUtabilis ; ablutio significat directe emundationem a macula 
et est causa auferens peccatum ut est inquinamentum animae, 
unde formaliter est abstersio. Remissio restituit gratiam in quan- 
tum convertit ad Deum et aufert aversionem a fine ; abstersio 
restituit gratiam in quantum est animae decor et debita perfectio. 


2? Ex Traditione. Ab initio Patres Poenitentiam distin- 
guunt a Baptismo, ut Ignatius, Hermas, Tertullianus 
(n.424); eam tamen cum Baptismo conferunt atque asserunt 
utroque peccata vere remitti gratiamque conferti licet 
diversimode. Ita v. g. Athanasius, in Mt. XVI, 19 ; Hiero- 
nymus, dial. adv. Pel. I, 23 ; Ambrosius, de Poen. I, 1-8 ; 
Augustinus, de coniug. adult. II, 16 ; ep. 128 ; de Bapt. V, 
28 ; Pacianus, ep. 1 ad Sympr. (ap. Hier., de vir. ill., 106). 

30 Ratione convenientiae : Sicut misericordia divina 
sacramentale remedium instituit Baptismi contra originale 

peccatum, ita decebat quod aliud praeberet contra peccata 
actualia post Baptismum commissa, quo homines aeque 
certi redderentur de culpae suae remissione. 


429, Corollarium. —  Differentiae Baptismum inter et 
Poenitentiam enumerantur in Cone. Trid., sess. 14, c. 2, et ad 
sequentes reducuntur : 


1. Materia et forma sunt diversae : in Baptismo ablutio per 
aquam sub expressa invocatione SS. Trinitatis ; in Poenitentia 
actus poenitentis et verba absolutionis. 

2. Baptismus est adseriptio extranei in membrum Ecclesiae ; 
Poenitentia actus iudicialis ministri Ecclesiae in subditum reum. 

3. Baptismus repeti nequit propter characterem impressum ; 
Poenitentia repeti potest quoties subditus Ecclesiae peccata 
declaraverit. 

4. Effectus Baptismi est ablutio ab omni peccato etiam ori- 
ginali, ab omni culpa et poena ; effectus Poenitentiae est absolutio 
a peccato actuali, sed non ab omni poena, saltem ordinario. 

5. Baptismus quia est emundatio per ablutionem non exigit 
opera laboriosa ; haec exigit Poenitentia quia est remissio delicti 
per sententiam iudicialem. 


6. Baptismus est omnibus ad salutem necessarius, lapsis 
tantum Poenitentia. 


430. Animadversio. — In sacramento Poenitentiae, 
sicut in aliis sacramentis, distinguuntur tria, ut notat S. Thomas, 
a. i, ad I 


i? Sacramentum tantum, scii, signum sacrum externum quod 


significat et non significatur, et hoc in Poenitentia est absolutio 
ministri simul cum actibus externis poenitentis. 

20 Res sacramenti, scii, fructus qui significatur et non significat, 
et hic est remissio peccatorum et gratia formaliter ad Deum 
convertens, quam interdum conscientiae pax et serenitas cum 
vehementi spiritus solatio consequi solet, ut ait C. Trid., sess. 14, 
C23. 

3? Res et sacramentum, medium inter Utrumque, quod signi- 
ficatur a signo externo et simul internum fructum sacramenti 
significat ; efficitur a signo externo et simul est causa postulans 
et conferens infusionem gratiae. Hoc est interior poenitentia 
quae significatur actibus externis et vi absolutionis fit, etiam si 
sit imperfecta, titulus sufficiens ad obtinendam ex opere operato 
gratiam peccati remissivam. 

Quod ita forsan declarari potest : Indicium seu sententia 
iudiciaria ius facit, quod affixum est ei in quo fundatur, v. g. in 
iudicio forensi ut ea quae allegata fuerunt in processu sint titulus 
iuridicus quod crimen non amplius imputetur vel aliquis e 
carcete liberetur, ita ut si allegata falsa sint, eo ipso ius evanescat 
vel sententia iudiciaria fiat invalida. Sed in tribunali poenitentiae, 
id quod absolutionem fundat non est nisi poenitentia, seu con- 
tritio interior iuridice cognita per actus externos poenitentis. 

Ergo sententia absolutionis facit ut haec poenitentia interior sit 
titulus juridicus ad remissionem peccatil. 


QUAESTIO SECUNDA. 


DE ELEMENTIS CONSTITUTIVIS SACRAMENTI. 


431. Notiones. — Elementa constitutiva sacramenti 
sunt materia et forma. Materia distinguitur proxima, quae, 
in sacramentis transeuntibus, est ipsa actio humana sensi- 
bilis seu caeremonia sacra ; et remota, quae est illud 
circa quod versatur actio sacra. In sacramento autem Poeni- 
tentiae sola materia proxima est materia ex qua constitui- 
tur sacramentum et quae ingreditur ipsam essentiam 
constitutam (n. 13,4); — remota enim est tantum materia 
circa quam : ipsa non ingreditur compositionem sacramenti, 
sed est solum conditio necessario requisita circa quam 
mere exercetur actio sacramentalis, i.e. circa quam ponitur 
ipsa materia proxima ac pronuntiatur forma. 

De quibus dicendum est in specie. 


Articulus I. 


De Materia Remota. 
S. Th. Ill, q. 84, a. 2. 


432. Materia remota est illa circa quam versatur ipsa 


poenitentia ; unde sunt omnia et sola peccata post Baptis- 
mum commissa removenda, et ideo ab aliquibus vocatur 
materia removenda. Distinguitur a theologis inter materiam 
necessariam et liberam, seu inter peccata quae, ut remit- 
tantur, necessario potestati clavium et sacramento sunt 
subiicienda, et peccata quae necessario non sunt subii- 
cienda, valide tamen subiiciuntur. 


433. Thesis I. Materia remota necessaria sunt 
omnia peccata mortalia, post Baptismum commissa, 


i. Cfr. Iohannes a S- Thoma, Cursus theol., de Sacr., disp. 33, a. 5 ; 
Ledesma, Th. M. de Sacramentis, de Poen. conci. 4 ; Billot, De Ecclesiae 
Sacramentis IL, th. 4. Paulo aliter Horvath, Die Sundenvergebung im 
sakramentalen Geschehen, in Divus Thomas Fr. 1939. 

nondum potestati Ecclesiae rite subiecta, ut de- 
testanda et destruenda. — Est de fide ex Cone. Trid., 
sess. 14, can. 7. 


Dicitur : 


o 


x? materia necessaria, non ad validitatem seu constitutionem 


sacramenti afferenda, sed ad remissionem peccati et iustifi- 
cationem obtinendam sacramento subiicienda ; 

2? peccata mortalia post Baptismum commissa, ad excludendum 
tum peccatum originale de quo non datur poenitentia proprie 
dicta, tum peccata actualia ante Baptismum commissa, quia per 
Baptismum delentur, et quia potestas clavium non se extendit 
nisi ad eos qui Ecclesiae per Baptismum iam subiiciuntur ; unde 
Cone, Trid., sess. 14, c. 1, declarat hoc sacramentum fuisse 
institutum ad reconciliandos fideles post Baptismum lapsos ; 

30 nondum rite subiecta, non vero : nondum remissa, quia si 
subiiciuntur clavibus in confessione sacrilega vel nulla, iterum 
sunt sacramento subiicienda, etiam si iam essent remissa con- 
tritione perfecta aut absolutipne indirecta ; 

4? ut detestanda et destruenda, quia peccata non sunt materia 
ex qua constituitur sed circa quam versatur sacramentum Poeni- 
tentiae, sicut morbus est materia medicinae. Et sic possent 
vocari materia proxima, quatenus poenitentia immediate in ea 
agit ; in oppositione tamen ad partes quasi materiales, quibus 
sacramentum Poenitentiae integratur, sunt materia remota. 


Probatur : a) Ex Cone. Trid., sess. 14, c. 5, can. 7. 

b) Ex verbis Christi, Ioan. XX, 23, ex quibus patet in- 
dependenter a potestate Ecclesiae nullum posse remitti 
peccatum mortale : 

1° nec peccatum ab ipsa retentum, secus verum foret 
aliquod peccatum fuisse ab Ecclesia retentum et a Deo 
remissum, et sic falsa foret propositio Christi : quorum re- 
tinueritis retenta sunt; 

20 nec peccatum quod nondum subiectum fuit clavibus 
Ecclesiae : tunc enim omnia peccata possent remitti di- 
recte a Deo independenter a potestate Ecclesiae, cum suffi- 
ceret peccata ei nunquam subiicere ; et sic potestas a 
Christo Ecclesiae facta remittendi esset vana. 

Unde si peccatum mortale posset remitti absque aucto- 
ritate Ecclesiae, aut concessa a Christo potestas retinen- 
di foret falsa, aut potestas remittendi foret vana ; neu- 
trum potest esse ; ergo omnia peccata mortalia post Bap- 
tismum commissa sunt materia necessaria sacramenti 
Poenitentiae. 

Nec obstat ea remitti per contritionem perfectam ante sus- 


ceptionem actualem sacramenti, quia non remittuntur nisi cum 
voluntate ea subiiciendi sacramento Poenitentiae, ac proinde 
cum subiectione intentionali ad potestatem Ecclesiae. 


434. Thesis Il. Materia remota libera sed sufficient 


sunt, tum veniale nondum clavibus subiectum, tum 
quodcumque peccatum actuale rite subiectum et 
remissum. — Est certum. 


Dicitur : materia libera, quia ad remissionem et iustifica- 


tionem non est sacramento subiicienda, quamvis possit valide 
subiici. 


Probatur ia pars: de peccato veniali : 
a) Ex verbis Christi, qui fecit Ecclesiae potestatem 


remittendi quodcumque peccatum remissibile ; atque ve- 
niale est verum peccatum et remissibile ; ergo. 


b) Ex Conc, Trid., sess. 14, c. 5, can. 7 : « si quis dixerit 


non licere peccata venialia confiteri... a. s. » ; non autem 
liceret, si non esset materia sufficiens : tunc enim nullum 
foret sacramentum. 


Probatur pars: de peccato iam remisso : 
a) Ex testimonio Benedicti XI declarante hanc praxim 


salubrem (Const. Inter cunctas, 1304, in extrav. com., 
I- 5, t 7> c. 1). 


b) Ex universali praxi Ecclesiae, et omnium proborum, 
qui non solum in confessione generali, sed saepius alias 
subiiciunt absolutioni peccata iam dimissa (Conc. Trid., 
sess. 14, c. 5) 


c) Ratione ; Peccatum, eo quod fuit semel commissum, 


ac vere offendit Deum ipsique fecit ius ad aversionem 
à peccatore et ad castigationem poenae, manet semper 
obiectum circa quod versari potest Dei potestas dimit- 
tendi seu renuntiandi iuri suo ; quae dimissio ex parte Dei 
fit per infusionem novae gratiae de se peccati destructivae. 


Remittere peccatum est se obligare (per renuntiationem iuris) 


HE  —— —B .-— 3M non utendum iure per Offensam acquisito, in ordine ad 


aversionem a peccatore, per poenam insuper castigando. Atqui 
talis renuntiatio repetitis vicibus fieri potest, quia repetita 
renuntiatione significatur voluntas repetita non utendi iure quod 


aliquando fuit possessum, sive actu adhuc possideatur, sive iam 

fuerit renuntiatum : eodem modo ac religiosi qui emissam semel 
professionem saepius repetunt, et tribunalia rursus eamdem 
causam indicant, et ipsi peccatores rursus dolent et veniam petunt 
de peccato iarp remisso, et homines offensi eamdem offensam 
saepe sibi solent remittere. Ergo et Deus potest saepius remittere 
peccatum iam condonamm. 

Singulis scii, vicibus quibus datur absolutio, ponitur novum 
motivum seu novus titulus impediens ne a Deo fiat usus illius iuris 
quod habuit, novus titulus et causa ad liberationem a peccato 
et ad redintegrationem amicitiae divinae. Cum autem in N. L. 
repetita remissio vel renuntiatio fiat sacramentaliter, i. e. per 
infusionem gratiae ex opere operato, singulis vicibus infunditur 
gratia, per se deletiva peccati, quaeque per se tollit peccatum 
si actu existát, et quae per accidens non tollit si actu non existát h 


435. Obiicituy i Eodem modo traditur a Christo po- 
testas remittendi peccata mortalia et venialia. Unde vel mortalia 
possunt remitti independenter a potestate Ecclesiae, vel et 
venialia sunt materia necessaria sacramenti. 

Resp. Nego consequentiam. Traditur potestas eodem modo, at 
se non extendit ad peccatum mortale et veniale eodem modo, 
sed modo diverso pro diversitate materiae. Peccata sensu pleno 
sunt mortalia, quia totaliter avertunt a Deo quem plene offen- 
dunt, et ideo eorum remissio per se posset a Deo in perpetuum 
negari ; peccata venialia Deum offendunt secundum quid, quia 
non auferunt amicitiam cum Deo nec ius ad beatitudinem, et 
ideo per se aliquando sunt auferenda et a Deo remittenda. Unde 
potestas retinendi peccatum mortale talis est ut, negata ab 
Ecclesia remissione, perpetuo et ab ipso Deo negetur ; potestas 
erga veniale non est talis quia hoc est incapax retentionis per- 
petuae. Deus autem dedit Ecclesiae potestatem remittendi et 
retinendi peccata rationabiliter exercendam, sicut ipse exerceret, 
et ideo peccatum mortale potest perpetuo retineri ; peccatum 
veniale nec a Deo nec ab Ecclesia potest perpetuo retineri. 
Potestas itaque concessa est omnino universalis, sed pro natura 
materiae : Deus dedit potestatem remittendi quidquid est remis- 
sibile et retinendi quidquid est retentionis capax. Peccatum 
autem veniale, quamvis sit remissibile, non est capax retentionis 
perpetuae * 


1. S. Thomas, Suppi, q. 18, a. 2, ad 4. — « Accedit ex S. Thoma, 1. c., 
ait Haine (Th. M. Ill, de Poen., q. 13), magna bona ex talium confessione 
peccatorum provenire ; nam iterata contritione et confessione animus ab 
ipsis elongatur; iterata absolutione plenior remissio poenae obtinetur 
ac poenitens magis contra relapsum roboratur ». 

2. Quod ita illustrat BiUuart, de Poen. diss. 5, art. 2: « Disparitas 
est quod ex eo quod aliquis possit tollere maius impedimentum, recte 
colligitur posse tollere minus eiusdem ordinis ; et qui habet auctoritatem 
condonandi maiores iniurias, a fortiori posse et minores. Non sequitur 
autem quod ex eo quod quis potest apponere impedimentum pro re 
gravi, possit pro minori ; quod qui habet a superiore potestatem reti- 
nendi seu non remittendi graves iniurias, possit retinere leves : maior 


r 

436. Corollaria. — 1) Actus indeliberati hominis non 
sunt materia sacramenti Poenitentiae ; — nec per sç imper- 
fectiones deliberatae seu transgressiones consilii (ut si non 
responderis divinae inspirationi aut non feceris bonum quod 
potueris), nisi per accidens in quantum peccatum veniale in- 
cludunt, quod sit earum causa aut effectus, uti facile fit si proce- 
dunt ex non recta intentione aut ex quadam levitate. Unde 
poenitentes non sunt praecise impediendi ne tales imperfectiones 
declarent, sed potius hortandi sunt ut etiam dicant quo motivo 
hos actus posuerint. 


2) Susceptio valida Baptismatis, sed peccaminosa, est materia 
Poenitentiae : licet enim istud sacrilegii peccatum committatur 
tempore simul cum susceptione Baptismatis, est tamen natura 
posterius, cum sit Baptismatis profanatio, ac valorem eius non 
impediat sed tantum aliquem effectum, nempe gratiam. Post 
impressionem characteris scii, perseveravit saltem uno instanti, 
et ita fuit obex ad recipiendam gratiam, ac proinde accusandum 
est utpote post Baptisma commissum vel saltem continuatum 
ab homine Christiano. Nam character prius natura infunditur 
quam gratia, ita ut, quando homo per sacrilegium ponat obicem 
gratiae baptismali, iam Christianus sit, et hac ratione iam subiectus 
sacramento Poenitentiae quoad illud sacrilegium. 


Articulus II. 


De Materia Proxima. 


S. Th. Ill, q. 84, a. 1, et 4. 


437. Status quaestionis. — Circa materiam proximam 
varii fuerunt errores et sententiae : 

1) Luther docuit terrores conscientiae incussos ex agni- 
to peccato et minis Evangelii, simul cum fiducia certa 
remissionis obtentae, esse materiam proximam. 


Sed a) id damnavit Cone. Trid., sess. 14, c. 3, can. 4 ; b) ter- 
rores isti non sunt actus poenitentiae, imo nec necessaria dis- 
positip ad poenitentiam ; ipsa autem fiducia supponit remissionem 
iam factam. 


enim requiritur auctoritas ad retinendas leves iniurias quam ad graves. 
Sit exemplum in humanis : legati a rege ad reconciliandos ipsius inimi- 
cos vel damnandos missi, inquirunt causas graves ex quibus facti sunt 
inimici, eas remittunt vel retinent secundum dispositionem reorum ; leves 
autem iniurias quae non causarunt inimicitiam possunt quidem rpmittere, 
cum possint graviores ; at retinere non possunt quia ad haec levia re- 
tinenda, quae non fuerunt causa inimicitiae, non Sunt specialiter missi, 
et aliis modis independenter ab ipsis remitti possunt 

2) Calvinus duas partes poenitentiae assignat pro eius 
materia, nempe mortificationem passionum et vitiorum, 
et studium bene vivendi. 


Sed haec sequuntur poenitentiam ; et etiam sunt si non sint 
peccata. Unde non constituunt poenitentiam. 


3) Plures scholastici putarunt materiam proximam esse 
in impositione manus, a sacerdote in signum iurisdictionis 
facta dum poenitentem absolvit. Quod tribuitur inter 
alios Gulielmo Parisiensi, atque Thomae Waldensi. 


Sed a) iste ritus non habebatur ut essentialis, sed tamquam 
mera caeremonia, ut colligitur ex eo quod pluries in decursu 
poenitentiae super poenitentes publicos repetebaturl2 et ex eo 
quod peccata ab Ecclesia saltem aliquando sine ea remittebantur ; 
unde et Cone. Trid. de eo silet ; b) nec convenit tamquam 
materia huius sacramenti, ut ostendit S. Thomas, q. 84, a. 4 : 
« Impositio manuum in sacramentis Ecclesiae fit ad designandum 
aliquem copiosum gratiae effectum, quo illi quibus manus 
imponuntur, quodammodo per quamdam similitudinem con- 
tinuantur ministris, in quibus copia gratiae esse debet. Et ideo 
manus impositio fit in sacramento Confirmationis, in quo con- 
fertur plenitudo Spiritus sancti ; et in sacramento Ordinis, in 
quo confertur quaedam excellentia potestatis in divinis mysteriis... 
Sacramentum autem Poenitentiae non ordinatur ad consequen- 
dam aliquam excellentiam gratiae, sed ad remotionem pecca- 
torum, et ideo ad hoc sacramentum non requiritur manuum 
impositio, sicut nec ad Baptismum, in quo tamen fit plenior 
remissio peccatorum ». 


4) Disputatur inter S. Thomam et Scotum utrum actus 
poenitentis, nempe contritio, confessio, et satisfactio, sint 
vera materia proxima ex qua et ideo pars intrinsece consti- 
tutiva sacramenti. 


a) Docet Scotus] iudicium esse solam pronuntiationem sen- 
tentiae, et ideo totam essentiam sacramenti esse in absolutione ; 
actus vero poenitentis esse aliquid extrinsecum sacramento et 
dici materia sed improprie, seu quasi materia, quia extrinseca 
conditio et dispositio. Unde in hoc sacramento npn est nisi 


1. Triplex commemoratur impositio : prima adhibebatur quando 
poenitentia publica imponebatur, secunda repetebatur super poeniten- 
tes quoties ab ecclesia post catechumenos dimittebantur, sed haec potius 
erat ritus benedictionis, tertia in reconciliatione fiebat. 

2. In IV Sent., d. 14, q. 4, n. 3, et d. 16, q. l1, n. 7. 

forma; — vel si quis materiam et formam distinguere malit, 
dicere poterit cum Maldonato : absolutionem ut est externa 
caeremonia esse materiam, ut vim habet significandi esse for- 
mam ; aut cum aliis Scotistis : verba in quantum significant 
remissionem esse materiam, in quantum eam efficiunt esse for- 
maml. Porro antiquiores Scotistae, et, ut videtur, ipse Scotus, 
actus poenitentis intelligebant, non meras esse dispositiones, sed 
conditiones extrinsecas sine quibus praecedenter manifestatis non 
potest minister sufficienter cognoscere causam et sententiam 
ferre, ac proinde esse absolute necessarias ad validitatem sacra- 
menti. Ita v. g. Frassen, Montefortino, Herinx, Maior, Occam, 
Gabriel Biel, Almainus, Maldonatus. Moderniores autem Sco- 
tistae, et etiam Ballerini, Berardi, etc. actus considerant ut solas 
dispositiones ad dignam sacramenti receptionem, ac proinde 
non semper absolute necessarium esse ut externe manifesten- 
tur; — sed ista sententia, utpote omnino recentior, non habet 
fundamentum in traditione Ecclesiae. 


b) E contra S. Thomas iudicium ait consistere in toto processu 
iudiciali ; et ideo actus poenitentis ad essentiam sacramenti per- 
tinere tamquam partem intrinsece constitutivam ; unde sunt vera 
materia proxima ex qua constituitur sacramentum simul cum 
absolutione tamquam forma. Et ita non solum omnes Thomistae, 
sed etiam S. Bonaventura, Alexander Alensis, Richardus, Suarez, 
Vasquez, Bellarminus, Lugo, Salmanticenses, Billot, imo etiam 
quidam Scotistae ut Brancatus et Mastrius. 


c) Mediam viam inivit Durandus, quem, secutus est Marsiliusj 
dicens : solam confessionem esse materiam sacramenti, non autem 
contritionem quae non est sensibilis, quia per se est interna, nec 
satisfactionem quae sequitur ad sacramentum : contritio scii, est 
dispositio ad sacramentum Poenitentiae, et satisfactio est fructus. 
— Sed haec sententia est antiquata, et merito. Contritio enim est 
sensibilis per confessionem, et confessio non est nisi sit dolorosa; 
satisfactio autem non solum est fructus sed et complementum 
sacramenti. Unde de tribus actibus poenitentis unum et idem est 
dicendum. 


1. Haec tamen explicatio non est ad rem, quia non spectat compositio- 
nem physicam signi sacramentalis distinctivi Poenitentiae, sed com- 
positionem logicam seu metaphysicam quae omnibus sacramentis est 
communis. 

2. Ait actus poenitentis « ad sacramentum poenitentiae, ad hoc ut 
digne recipiatur, requiri » (in IV, d. 16, q 1, n. 7), sed id intelligendum 
de requisitis ad validitatem. 

Nam, d. 14, q. 4, a. 4, ex eo quod absolutio sit « quaedam sententia 
absolvens reum », deducit corollarium quod doctrina de sacramento 
poenitentiae subaltematur doctrinae de iudiciis et etiam doctrinae de 
sententiis »... « et pro tanto potest sacramentum poenitentiae dici sacra- 
mentum iudiciale et iudicium sacramentale », quatenus scii, terminat 
processum. 

Unde in Rep. par. in IV, d. 16, q. 1, n. 12: ? Absolutio enim sacra- 
mentalis... praesupponit et exigit (eos actus)... ad hoc quod poenitens 
sit capax signi sacramentalis absolutionis ». 

438. Thesis. Tres poenitentis actus: contritio, con- 
fessio et satisfactio sunt materia proxima sacra- 
menti Poenitentiae. — Ita communius et conformius ad 
Sensum traditionalem. 


Probatur : A. Ex modo loquendi Conciliorum. Florentinum, 
in deer, ad Armenos, post declaratam necessitatem materiae 
et formae in quolibet sacramento, ait : « Quartum sacra- 
mentum est Poenitentia, cuius quasi materia sunt actus 
poenitentis, qui in tres distinguuntur partes ». Tridentinum 
autem, postquam sess. 14, c. 2, dixerit hoc sacramentum 
«a Baptismo differre... materia et forma quibus sacramenti 
essentia perficitur », ait c. 3: « sacramenti Poenitentiae for- 
mam in qua praecipue (non unice) ipsius vis sita est, in 
illis ministri verbis positam esse : Ego te absolvo, etc... Sunt 
autem quasi materia huius sacramenti ipsius poenitentis 
actus, nempe contritio, confessio et satisfactio. Qui quate- 
nus in poenitente ad integritatem sacramenti, ad plenamque 
et perfectam peccatorum remissionem ex Dei institutione 
requiruntur, hac ratione Poenitentiae partes dicuntur». 


Quibus positis, dicimus thesim enuntiatam esse sensum 
obvium Conciliorum et totius Ecclesiae, si termini eorum 
sumantur proprie. 


1l) Nam si actus poenitentis essent tantum conditiones aut 
dispositiones extrinsecae, non essent partes ad integritatem 
sacramenti requisitae; secus Concilium Tridentinum loqueretur 
omnino improprie. 


2) Concilia materiam et formam aliorum sacramentorum 
distincte commemorant, et de Poenitentia nullam aliam mate- 
riam assignant nisi tres actus poenitentis ; ergo illi actus sunt vere 
materia proxima huius sacramenti ; — nisi dicatur eius materiam 
fuisse praetermissam, quod in re tanti momenti non videtur 
posse admitti. 


Obiiciunt : a) Concilium dixisse quasi materiam, non vero 
materiam. — Resp. : Ita vocantur actus poenitentis quia ponuntur 
loco materiae externae et corporalis ; ut ipse Catechismus Cone. 
Trid. iam explicat (de Poen., n. 17) : « neque vero hi actus quasi 
materia a Sancta Synodo appellantur, quia verae materiae ratio- 
nem non habeant, sed quia eius generis materiae non sint, quae 
extrinsecus adhibeatur (scii, elementum corporeum), ut aqua in 
Baptismo, et chrisma in Confirmatione ». Ceteroquin Concilia, 
ita loquendo, nihil faciunt nisi transcribere verba ipsius S. Tho- 
mae dicentis in opusc. 5, de art. fid. et Eccl. sacr. : « Quartum 

sacramentum est Poenitentia, cuius quasi materia sunt actus 
poenitentis $ 


b) Cone. Trid. dixisse actus poenitentis esse partes intégrales, 
non essentiales ; ergo non pertinent ad intrinsecam consti- 
tutionem essentiae sacramenti. — Resp. : Partes intégrales 
pertinent ad completam constitutionem intrinsecam entis corpo- 


ralis, et etiam possunt esse ipsi essentiales, uti cor et cerebrum 
in homine. 


B. Ex Rituali Rom., de Poen., c. 1, n. 1 : « Cum ad illud 
constituendum tria concurrant, materia, forma, et minister : 
illius quidem remota materia sunt peccata,proxima vero sunt 
actus poenitentis, nempe contritio, confessio, et satisfactio ; 
forma vero, illa absolutionis verba : Ego te absolvo, etc. ». 


Essentia ergo sacramenti constituitur et actibus poenitentis 
et absolutione ministri. Atqui dispositio vel conditio dici nequit 
materia, nec est id ex quo constituitur essentia sacramenti ; sed 
tantum de veris partibus aut vera causa id verificatur. Ergo. 


C. Ratione: Poenitentiae sacramentum est institutum 
per modum iudicii forensis, Sed iudicii forensis duplex est 
pars constitutiva : elementum determinans, scii, sententia 
prolata a indicé quae processum iudicialem complet et 
terminat, et elementum determinabile, scii, accusatio, testi- 
ficatio, etc., uno verbo instructio causae quae iudicium 
inchoat. Ergo in sacramento Poenitentiae duplex est pars 
constitutiva, quarum una est : accusatio, testificatio, emen- 
datio, etc. poenitentis, altera : sententia absolqtionis. Prob. 
min. : Sola verba sententiae, v. g. absolutionis, seorsum 
considerata non sunt actus iudicialis, sed mera oratio vel 
locutio quaedam, et non constituunt iudicialem actum, nisi 
ut informant et terminant processum. Ergo ipsa significatio 
sententiae absolutionis ut actus iudicialis, et ideo ut signum 
sacramentale, pendet ab actibus poenitentis, qui proinde 
ad intrinsecam constitutionem ipsius signi sacramentalis 


in se concurrunt. Alias scii, absolutio non esset sacra- 
mentalis. 


Confirmatur : a) Sicut forma Baptismi sine ablutione non sacra- 
mentaliter (seu symbolice) significaret purificationem animae, ita 
verba absolutionis sine iudiciali processu non significant iudi- 


i. Cfr. III, q. 84, a. 1, ad 1. 


DE POENITENTIA 385 


cialiter, nec proinde sacramentaliter, remissionem peccatil. Ita, 
v. g. verba Christi apud Mt. IX, 2 : Remittuntur tibi peccata tua, 
non sunt absolutio sacramentalis. 

b) Poenitentia interior vi absolutionis elevatur ad dignitatem 
signi sacramentalis et fit titulus et causa remissionis peccati, 
tamquam res et sacramentum (q. 84, a. 1, ad 3). Sed ad istam 
dignitatem elevatur, non tantum ut absolutione signata, sed 
etiam ut iuridice cognita et exterius significata per actus externos 
poenitentis (n. 430). Ergo non sola absolutip, sed etiam actus 
externi poenitentis connaturaliter elevantur ad dignitatem sacra- 
menti externi, et illud intrinsece constituunt. Eodem modo ac 
in Ordine ac Matrimonio : eo ipso quod potestas sacra et vin- 
culum conjugale elevata fuerunt ad dignitatem signi sacri, etiam 
signa externa quibus potestas traditur aut vinculum constituitur, 
connaturaliter elevata fuerunt ad hoc quod essent sacramentum 
externum. 

c) Si sola absolutio esset totum sacramentum, istud non esset 
(sicut omnia alia sacramenta) signum symbolicum seu caere- 
moniale similitudine rei sensibilis significans ; sed mere con- 
ventionale sicut omnis sermo humanus. 

d) Sacramentum vocatur confessioni^ seu poenitentiae, quod 
supponit confessionem vel poenitentiam esse partem constitu- 
tivam, secus sacramentum ab extrinseco elemento denomina- 
retur’. 

e) Satisfactio est pars sacramenti, docente Cone. Trid., sess. 14, 
c. 2 et 3, can. 4, et operatur ad perfectam remissionem poenae; 
unde videtur ad ipsum signum practicumpertinere ; et a fortiori, 
dicendum est de aliis actibus magis necessariis. 


439: Obiiciunt Scotistae: x° Iudicium est essentialiter 
sola sententia iudicis. 

Resp. : Ita arbitrarie limitatur iudicium, nam in sensu com- 
muni, iudicium etiam intelligitur totus processus iudicialis, non 
sola sententia quae ipsum terminat et quae habetur ut comple- 
mentum essentiale iudicii. 


1. Ne dicatur cum De San : ex eo quod significatio formae, scii, 
absolutionis, nequeat concipi sine materia seu actibus poenitentis, solum 
probari materiam esse necessariam conditionem, sed exinde stricte non 
sequi quod sit pars constitutiva signi sacramentalis. —- Resp. : Non 
solum est conditio sine qua non concipitur significatio formae, sed 
habetur plus : ipsa significatio formae in se pendet a materia et completur 
per materiam. Nam, sicuti in Baptismo aqua necessaria est, non quidem 
ad significationem verborum formae secundum se, sed tamen ad eorum 
significationem sacramentalem, seu ad significationem formae ut formae ; 
ita in poenitentia actus poenitentis non sunt necessarii ad significationem 
verborum absolutionis secundum se, sed ad significationem iudicialem 
formae ut formae, seu absolutionis ut informantis processum iudicialem. 
Unde ipsa significatio formae (utformae) in se pendet a materia ; et ideo 
materia concurrit ad significationem ; et ita non solum est conditio, sed 
pars constitutiva signi sacramentalis. 

2. Sacramentum impositionis manuum vocari potuit ; sed haec caere- 
monia indicat ipsum exercitium potestatis clavium, quod est elementum 
essentiale et constitutivum, non ita actus poenitentis in sententia Septi. 

2? Solus sacerdos est minister sacramenti, quia solus habet 
potestatem clavium ; ergo solus actus sacerdotis absolventis, non 
actus poenitentis perficiunt sacramentum, secus et poenitens 
esset minister. 

Resp. : Sacerdos potestatem debet exercere iudicio forensi, 
quod non fit sine instructione causae ; unde absolutio non valet 
nisi ut exercetur in processu iudiciali. Aliud scii, est quaerere 
de subiecto potestatis clavium, et aliud de ritu vel modo quo 
potestas clavium exerceri debet. Ex eo quod Christus potestatem 
clavium dederit solis sacerdotibus, non sequitur eam solo actu 
sacerdotis sine alio actu vel signo externo esse exercendam. — 
Nec tamen poenitens est minister, sed ille qui applicat et conjun- 
git formam materiae, et efficit compositum : poenitens ministrat 
materiam, scd non ministrat sacramentum. 


3? Sola absolutio, non actus poenitentis, significat et confert 
gratiam peccati remissivam ; ergo. 


Resp. : a) Poenitentia externa de se est solum signum quod 
significat poenitentiam interiorem ; haec ex virtute absolutionis 
elevatur ad dignitatem sacramenti et titulus fit ac causa gratiae 
peccati remissivae ; ergo ex absolutione poenitentia externa iam 
significat poenitentiam interiorem esse titulum et causam gratiae. 

b) Insuper absolutio de se sine actibus poenitentis non habet 
suam significationem et virtutem, sed absolutio ut terminans 
processum iudicialem. Ergo actus poenitentis simul cum actu 
ministri sunt unum signum practicum, et sic non solum signum, 
sed et causa efficiens instrumentalis gratiae peccati remissivae. 


4? Secundum Cone. Trid., sess. 14, c. 4, contritio est dispositio 
ad sacramentum cum fructu recipiendum ; ergo non est pars 
sacramenti. 


Resp. : Antequam a sacerdote assumatur tamquam materia 
coniungenda formae, solum est dispositio poenitentis ; ut con- 
iuncta autem cum forma iam mera dispositio non est. 


50 Praxis Ecclesiae est absolutionem moribundis concedere 
qui etiam nullum exterius edunt signum contritionis aut con- 
fessionis ; ergo isti actus non sunt pars signi sensibilis necessaria 
et constitutiva, sed sola dispositio. 


Resp. : a) Ex praxi nihil probatur, quia absolutio datur sub 
conditione ; unde valde incertum est an valeat. Et ideo ad 
summum ex illa praxi eruitur quandam tenuem probabilitatem 
tribui sententiae Scoti, non autem demonstrative certam esse, 
b) Etiam in sententia S. Thomae praxis intelligitur, quia mori- 
bundus, antequam fuerit sensibus destitutus, potuit verbis aut 
signis contritionem manifestare ; aut etiam signa actualiter 
exhibet sacerdoti praesenti, quamvis non advertantur a cir- 
cumstantibus. Et quia id aliqua cum probabilitate praesumitur, 
ideo tantum sub conditione absolvitur, c) In sententia Scoti 
eadem solvenda est difficultas, quia externam manifestationem 
peccati et contritionis habet ut conditionem necessariam ad 
valorem iudicii sacramentalis. 

44?. Conclusio. — In praxi, sententia recentiorum Sco- 
tistarum non videtur probabilis. Ad minus solide probatur actus 
poenitentis esse conditiones ; esse partes intrinsecas sacramenti 
videtur etiam verum. 


Articulus II. 


De Forma. 


S. Th. Ill, q. 84, a. 3 ; Opusc. 22. 


441. Thesis I. Forma conveniens et legitima est : Ego 
te absolvo..., vel verba formaliter aequivalentia, v. g. : 
ego tibi remitto, condono..., absolvatur Petrus a peccatis. — 
Ita decretum Cone. Flor, pro Arm. ; et Cone. Trid., sess. 
14, c. 3. 


Probatur ex S. Thoma, III, q. 84, a. 3: 


« Cum sacramenta N. L. efficiant quod figurant..., oportet quod 
forma sacramenti significet id quod in sacramento agitur pro- 
portionaliter materiae sacramenti. Unde forma Baptismi est : Ego 
te baptizo, et forma Confirmationis : Consigno te signo crucis et 
confirmo te chrismate salutis, eo quod huiusmodi sacramenta 
perficiantur in usu materiae ; in sacramento autem Eucharistiae, 
quod consistit in ipsa consecratione materiae, exprimitur veritas 
consecrationis cum dicitur : Hoc est corpus meum. Hoc autem 
sacramentum, scii. Poenitentiae, non consistit in consecratione 
alicuius materiae, nec in usu alicuius materiae sangtificatae, sed 
magis in remotione cuiusdam materiae scii, peccati, prout peccata 
dicuntur esse materia Poenitentiae... Talis autem remotio signi- 
ficatur a sacerdote, cum dicitur : Ego te absolvo; nam peccata 
sunt quaedam vincula... Unde patet quod haec est convenien- 
tissima forma huius sacramenti : Ego te absolvo ». « Ergo dicen- 
dum quod ista forma assumitur ex ipsis verbis Christi quibus 
Petro dixit (Mt. XVI, 19) : Quodcumque solveris super terram » 
(ib. ad 1). « Quia tamen sacerdos sicut minister absolvit, con- 
venienter apponitur aliquid quod pertinet ad primam auctori- 
tatem Dei, scii, ut dicatur : Ego te absolvo in nomine Patris et 
Filii et Spiritus Sancti » (ad 3). 

Breviter : forma debet exprimere exercitium potestatis clavium 
seu potestatis remittendi peccata, ministris Ecclesiae concessae, 
nomine Dei exercendae, cuius sacramentum Poenitentiae est 
usus et effectus ; quod praestat forma : Ego te absolvo a peccatis 
tuis in nomine Patris, etc. 


442. Thesis II. Forma debet exprimere exercitium 
potestatis clavium, seu potestatem remittendi pec- 
cata ab ipso ministro, sacerdote. Unde i? non sufficit 


388 SUMMA THEOLOGIAE MORALIS 


forma mere deprecativa ; sed, 2? si apparenter, materialiter 
et quoad modum loquendi aliquando fuerit aut sit depreca- 
tiva, saltem secundum sensum debet esseformaliter indicativa. 


Probatur primum : a) Forma debet indicare exercitium 
potestatis clavium, seu solvendi peccata. Petere autem 
non est solvere. Ergo non sufficit forma mere deprecativa, 
sed debet esse forma indicativa saltem quoad sensum. 


b) Pronuntiatio formae est actus iudicialis (Cpnc. Trid., 
sess. 14, c. 6 et can. 9). Atqui Sententia iudiciaria non est 
deprecatio : indicare enim est actus habentis potestatem ; 
deprecari est actus supplicantis. Ergo idem actus non est 
indicium et deprecatio sub eodem respectu. 


Probatur secundum: Forma secundum constructionem 
grammaticam deprecativa, secundum sensum partialiter 
debet aequivalere formae indicativae seu enuntiativae. 
Nam absolutio sacramentalis est sententia iudiciaria. Sed 
non esset sententia iudiciaria, nisi aliquo modo significa- 
retur a) potestas iudiciaria in pronuntiante, b) huius usus, 
et c) actualis effectus, scii., ius concessum in ordine ad 
remissionem peccatorum: Ergo. 


443. Conclusiones. — Hinc i? convenitforma expresse 
etformaliter indicativa, quae enuntiat usum actualem po- 
testatis judiciariae in ordine ad remissionem peccatorum 
de praesenti praestitam. Nam, ut ait S. Thomas, a. 3 


«Ista forma assumitur ex ipsis verbis Christi, quibus Petro 
dixit (Mt. XVI, 19) : Quodcumque solveris super terram. Et tali 
forma Ecclesia utitur in sacramentali absolutione » (ad i). At 
«in quibusdam absolutionibus quae in Ecclesia publice fiunt, 
sicut in prima et completorio, et in coena Domini, absolvens non 
utitur oratione indicativa, ut dicat : Ego te absolvo, sed oratione 
deprecativa, cum dicit : Misereatur vestri omnipotens DeUs, vel : 
Absolutionem et remissionem tribuat vobis omnipotens Deus » 
(Obi. ia). « Huiusmodi autem absolutiones in publico factae non 
sunt sacramentales, sed sunt orationes quaedam ordinatae ad 
remissionem venialium peccatorum. Unde in sacramentali abso- 
lutione non sufficit dicere : Misereatur tui omnipotens Deus, vel : 
Absolutionem et remissionem tribuat tibi omnipotens Deus, quia per 


haec verba sacerdos absolutionem non significat fieri, sed petit 
ut fiat » (ad 1). 


2? Attamen per se valida esse potest deprecativa, si ra- 

tione circumstantiarum sufficienter ostendat ministrum 
absolvere et remittere peccata, aut si Ecclesia hunc sensum 
ipsi adnexerit. 


Constat a) ex historia : Initio enim et per decem priora saecula, 
in utraque Ecclesia omnes formae quae noscuntur adhibitae 
fuerunt deprecativae, v. g. Deus, ei condona, eum absolve vel 
relaxa, etc.l 


b) ratione: Formula deprecativa, cum intentione absolvendi, 
et ratione adjunctorum, scii. : causa cognita, ab eo qui potestatem 
habet remittendi, et habetur ab omnibus ut iudex qui vere 
remittit licet non propria sed Dei auctoritate, sufficienter osten- 
dit (sive implicite, sive etiam explicitis verbis, v. g. : « per mi- 
nisterium meum », aut mentione potestatis clavium concessae) 
sacerdotem esse Dei ministrum et nonnisi auctoritate eius 
absolvere ; nec impedit quod sacerdos sit iudex vereque mi- 
nisterialiter absolvat, praesertim si Ecclesia ita praescribat vel 
toleret et usus sit communis. Tunc sensus erit : « Absolutus sis 
seu absolveris per me, per ministerium meum ». Ita et formula : 
Benedicat vos omnipotens Deus, non a laico sed a sacerdote prolata, 
a quo petitur benedictio iuxta consuetum ritum Ecclesiae, 
significat ; Ego vos auctoritate Dei benedico ; item absolutio a 
censuris saepe datur modo deprecative, et tamen est actus 
iudicialis. Et verba : Baptizatur servus Christi, aequivalent formae 
Baptismi : Ego te baptizo. 


Nec obstat Ecclesiam non posse mutare materiam et formam 
sacramentorum a Christo institutam, quia non omnes sacra- 
mentorum formae semper a Christo fuerunt omnino determi- 
natae secundum uniformitatem materialem, sed solum secundum 
significationem ; unde si Ecclesia ius habet ultimam determi- 


i. Quod constat ex Sacramentariis (v. g. Gelasiano) et Poenitentiali- 
bus ; et ex concordi testimonio Patrum, v.g. Ambrosii, de Spiritu S?, III, 
18 ; Hieronymi, in Ps. 28 ; c. Lucif., n. 5; Augustini, de Bapt., c. Don. V, 
20 ; serm. 99 ; Leonis M., ep. 108 ad Theod. etc. ; qui semper alludunt 
ad deprecativum formulae modum, nunquam ad indicativum. — A 
saeculo autem XI^, in ecclesia latina incipit transitus a formulis depre- 
cativis ad indicativas, ambaeque simul adhibentur ita ut deprecativae ad- 
datur formula indicativa. Usus tamen formulae deprecativae perduravit, 
ita ut initio saeculi XIII! adhuc vigeret, quod scimus ex testimonio Gu- 
lielmi Altissiodorensis, Gulielmi Parisiensis, et Hugonis Cardinalis, et ex 
ipso opusculo S. Thomae deforma absolutionis, qui defendens formam 
indigativam, id tamen simpliciter negare non potuit (c. 2 et 5). At paulo 
post, indicativa forma communiter recepta fuit; ita tamen ut preces con- 
comitantes vestigium sint antiquae disciplinae.— In Ecclesia vero orien- 
tali, post saeculum XIII mansit forma deprecativa, et hodie manet apud 
Graecos non unitos, imo apud unitos qui versantur extra Europam, 
et in Ecclesia Coptorum Alexandrina. At plures, etiam inter Schisma- 
ticos, formam indicativam ab Ecclesia latina mutuati sunt, ut lacobitae, 
Armeni, Copti, Russi, Rumeni ; item Graeci uniti qui versantur in parti- 
bus Europae, et Maronitae ; Rutheni vero schismatici forma utuntur 
quae est simul deprecativa et indicativa. 

nationem formae definiendi, nihil prohibet quin forma depre- 
cative, cum intentione manifestata sententiam iudicialem ferendi, 
possit esse valida. Qui autem aliter sentirent, videre deberent 
quomodo suam theoriam cum factis conciliare possent. Itaque 
forma indicativa est expressior et magis convenit potestati 
iudiciali, quae ministris Ecclesiae competit, quia certum est 
eos non solum postulare ut fiat remissio sed eam ut instrumenta 
Dei potestative operari; sed etiam legitimari potest forma 
deprecative, quia minister non nomine proprio sed nomine et 
auctoritate Dei remittit ; unde dicit quasi imperative : Absolvat 
te Deus, i. e. nomine Dei pronuntio quod Deus te absolvere debet. 


3? Nihilominus practice in Ecclesia latina adhiberi potest 
solaforma indicativa. Cum in Ecclesia occidentali enim iam 
a pluribus saeculis indicativae formulae usus praescriptus 
sit, merito de valore formulae deprecativae in Ecclesia 
latina dubitari potest. 


Ecclesia enim potest praescribere unam formam ut validam, 
et declarare potest aliam non esse legitimam, et ideo non iam 
habere sensum indicativum ; potest statuere conditiones exer- 
cendi actum iudicialem et formam unicam authenticam : potest 
enim non concedere iurisdictionem nisi pro forma indicativa. 
An autem ista fuerit intentio Ecclesiae, non est certum, sed 


dubium. Unde quia id saltem incertum est, abstinendum est a 
forma deprecativa tamquam dubial. 


444. Forma significat usum et effectum potestatis 
clavium, i. e. remissionem ipsius peccati seu culpae a 
ministro factam, ita ut sensus sit: ego vere remitto 
tibi culpam.— Quod indicat definitio Conc.Trid.,sess. 14, 
can. 9 ; unde « res et effectus sacramenti, quantum ad ejus 
vim et efficaciam pertinet, reconciliatio est cum Deo » (Cone. 
Trid., sess. 14, c. 3). 

Hinc A. sensusformae non est : 

1? Ostendo vel declaro te absolutum scil.in facie Ecclesiae. 


Ita contra Protestantes, qui dixerunt peccatum remitti sola 
fide, non vi sacramenti, et absolutionem « non esse actum iudi- 
cialem, sed nudum ministerium pronuntiandi et declarandi remissa 
esse peccata confitenti, modo tantum credat esse absolutum », 
quod a Trid. (can. 9) expresse fuit damnatum. Et contra Petrum 


i. Sunt et formae imperativae, sed illae reducuntur ad depreca- 
tivas, si nempe dirigantur ad Deum, v. g. absolvat te Deus, indulgeat, 
valent : Deus ei condona, indulge ; aliae ad indicativas seu enuntiativas, 
si dirigantur ad poenitentem, v. g. absolvere a me, absolvere a Deo, 
i. e. Deus per ministerium meum te absolvit. 

Lombardum et alios veteres qui idem asserebant, sed sensu 
valde diverso, nam admittebant assistricem Dei virtutem ope- 
rantis per se solam interius quod exteriori absolutione signifi- 
catur, quin veram causalitatem instrumentalem ministro vel 
eius sententiae tribuerent quantqm ad remissionem peccati, 
sed solum quoad remissionem in facie Ecclesiae ; quod tamen 
cum doctrina Cone. Trid. non satis cohaeret. 

Et sane a) sacramenta efficiunt quod figurant ; atqui Poeni- 
tentiae forma significat remissionem peccati ; ergo eam efficit. 
Sicut ergo forma Baptismi : ego te baptizo, non significat 
ostendo te ablutum, sed abluit ; ita forma Poenitentiae non 
solum ostendit hominem absolutum, sed absolvit (III, q. 84, 
a. 3, ad 5) ; 

b) secus enim potestas clavium enervaretur : frustranee data 
fuisset Apostolis si nihil possent nisi ostendere, cum Omnis 
doctus et prudens (discussione conscientiae) id facere posset. 


2? Nec sensus est: absolvo te a poena, uti interpretati 
sunt Richardus a S. Victore et quidam scholastici, ac Baius. 


Nam a) est contra sensum obvium formae et Ioh. XX, 23 

à peccatis; b) iuxta Cone. Trid., sess. 6, c. 15, poena aeterna 
una cum culpa remittitur ; ergo si forma non remittit culpam, 
nec remittit poenam aeternam ; c) iuxta idem Cone., sess. 14, 
c. L sacerdos habet potestatem ad reconciliandos fideles post 
Baptismum lapsos ; reconciliatio autem fit per remissionem 
culpae et non solius poenae (cfr. prop. 57 et 58 Bail damn.). 
Et d) tunc « non exigeretur voluntas suscipiendi effectum cla- 
vium ad culpae remissionem, sicut non exigitur votum suscipiendi 
alia sacramenta quae non ordinantur ad culpae remissionem sed 
contra poenam » (Suppi, q. 18, a. 1). 


30 Nec sensus est : absolvo te ab obligatione iterum peccata 
subiiciendi clavibus, uti habet S. Bonaventura, IV Sent., 
dist. 18, p. i, a. 2, q. 1. 


Nam a) est contra sensum obvium formae et Ioh. XX, 23 
solvere a peccatis; b) absolutio a confessione venialium, vel 
peccatorum iam remissorum, iam nullam haberet significationem 
et non valeret. 


40 Nec sensus est: ego do tibi gratiam de se remissivam 
peccati, ut ait Suarez, de Poen., disp. 19, sect. 2, n. 13-20. 


Nam verba directe significant remissionem peccati et solum 
indirecte gratiam, quia in praesenti ordine non remittitur gravis 
offensa sine infusione gratiae. Verba scii, ex se, id est ex insti- 
tutione humana, non directe significant gratiae collationem, 
quamvis eam producant ex institutione Christi secundum signi- 
ficationem sacramentalem. Sensus ergo potius est : ego tibi 
remitto peccata per infusionem gratiae. — Cui non obstat quod 

tunc remissio antecedit infusionem gratiae. Nam remissio, ut 
cessio iuris divini ad aversionem praecedit infusionem gratiae, 
et hanc consequitur ablatio seu expulsio peccati. 


B. Sed sensus formae est: ego iudicialiter tibi sacramen- 
tum (seu signum practicum sacrum, vel titulum et causam) 
absolutionis (i. e. remissionis) impendo, ut habet S. Thomas, 
q. 84, a. 3, ad 5, et in opusc. de forma absolutionis, c. 3 ; 
a. y. iudicialiter facio ut tibi debitum sit quod a peccato 
libereris. Unde verificatur sensus absolutionis, etiam si 


quis iam sit in statu gratiae, vel si ex defectu subiecti gtatia 
non conferatur. 


445. Ad validitatem formae requiruntur verba 
essentialia : Absolvo te, et probabiliter etiam : a peccatis. 

i? Certo requiruntur: Absolvo te, quia effectum sacra- 
menti, modum  iudicialem quo efficitur, et sublectum 
recipiens satis declarant. 

2? Probabiliter etiam : a peccatis, quia verba : absolvo te, 
non satis determinata sunt et possunt intelligi de abso- 
lutione a censuris vel a poenis, quamvis tamen probabiliter 
ex ipsa praevia peccatorum confessione res sufficienter 
indicetur ; in praxi autem addenda sunt quia in ministra- 
tione sacramentorum faciendum est quod est tutius: quod 
si omissa fuissent, forma foret repetenda sub conditione. 

30 E contra, essentialia non sunt; ego, in lingua latina, 
et tuis, quia sufficienter includuntur in : absolvo te ; per- 
tinent tamen ad integritatem formae. 

4? Nullo modo requiruntur verba : in nomine Patris, et 
Filii, et Spiritus Sancti, quae nec a Christo praescribuntur 
nec in antiquis formulis inveniuntur. 


Hinc a) voluntaria omissio vel substantialis corruptio verbi 
essentialis, aut verbi quod probabiliter est tale, semper est 
peccatum mortale, quia sacramentum irritat vel periculo nulli- 
tatis exponit, et poenitentem privationi gratiae sacramentalis ; 

b) absolutio sub forma aequivalenti, quamvis graviter illicita, 
valida est, v. g. si diceretur : remitto vel condono tibi ; absolvo 
vos aut excellentiam vestram; aut absolvatur talis a peccatis,etc., 
quia remanet idem sensus et solum est mutatio accidentalis ; 

c) sola omissio verborum : in nomine Patris... censetur levis 
transgressio legis ritualis. 


446. Modus quo forma proferri debet ad validi- 

tatem requisitus est a) ut sit ore prolata, b) in prae- 
sentem directa, c) independenter a conditione sus- 
pensive in futurum. 


A. Ore prolata verbis proprie dictis. De quo forsan aliquis 
dubitare posset, quia sacramentum istud institutum fuit 
per modum iudjcii ; ergo quod requiritur rigorose ad 
ferendam sententiam in aliis iudiciis, sufficere posset et in 
hoc iudicio. In aliis autem sufficit scriptum, nutus, et gene- 
rarim quodcumque signum quo valeat manifestari sen- 
tentia. Ergo et in hoc sacramento verba proprie dicta 
possent non requiri ; quod confirmatur exemplo matrimo- 
nii in quo nutus potest sufficere. Nihilominus verba proprie 
dicta ore prolata requiruntur ad validitatem. Probatur : 


a) Ex verbis Eugenii IV (in Cone. Flor., deer, pro Arm.) do- 
centis sacramentg perfici tribus, quorum unum sunt verba tam- 
quam forma, quibus deficientibus non existit sacramentum. Et 
quamvis postea dixerit de matrimonio regulariter perfici verbis, 
ita indicans posse aliquando fieri sine verbis, haec tamen exceptio 
non apponitur nisi pro matrimonio et ita confirmat regulam; imo 
dicitur forma poenitentiae esse verba absolutionis quae sacerdos 
profert, cum dicit, quod de solis verbis proprie intelligi potest. 

b) Item ex Cone. Trid. dicente sess. 14, c. 3 : « sacramenti 
Poenitentiae formam... in illis ministri verbis positam esse : Ego 
te absolvo, etc. » 

c) Ratio desumitur ex institutione Christi quam Traditio et 
consuetudo Ecclesiae perpetuo manifestavit in facto et doctrina. 

Discrimen autem cum matrimonio est : a) quod non novum 
quid instituit Christus Dominus quasi sacramentum, sed ipsum 
matrimonium elevavit ad dignitatem sacramenti ; b) in matri- 
monio ad hoc requiruntur verba ut comparti innotescat consensus; 
in aliis autem sacramentis non ad hoc requiruntur verba ; c) ma- 
trimonium est ex natura sua pro omnibus etiam mutis, ideo non 
requiruntur verba ad valorem ; quoad poenitentiam ex natura 
sua non est inconveniens quod muti non possint absolvere. 

Hinc in praxi : 1. sententia opposita, quae olim fuit plurium, 
non habet fundamentum ; 

2. unde non est attendendum ad hoc, quod ait Sporer, in casu 
extremae necessitatis sacerdotem mutum posse, deficiente omni 
alio sacerdote, absolutionem nutu vel scripto dare ; 

3. attamen necesse non est ut verba audiantur, sed sufficit 
ut sint de se audibilia ; imo prudentia potius postulat ut non 
alta, sed submissa voce proferantur, ne circumstantes advertere 
possint quemdam absque absolutione dimitti. 


B. In praesentem directa. Verba : te absolvo, supponunt 
poenitentem esse moraliter praesentem. Praesentia autem 
moralis ea est, intra quam homines, altiori voce loquentes, 

inter se loqui et audiri possunt et solent ; quod S. Alphon- 
sus cum aliis multis putat certo extendere posse ad 20 
circiter passus, praesertim ubi poenitens nondum est 
egressus ab aspectu confessarii ; si vero distantia sit maior, 
vel si confessarius et poenitens sim in diversis cubiculis 
omnino separatis, absolutio dubia erit, et ideo ab ea, extra 
casum extremae necessitatis, est abstinendum, quia in tali 
dubio faciendum est id quod est tutius. Hinc in praxi: 


1. Si poenitens a confessionali exeat antequam absolutio data 
fuerit, tuto potest absolvi si certo cognoscatur intra paucos 
passus esse ; quod ad 20 circiter potest extendi, si a confessario 
adhuc videatur ; secus benigne ad confessionale revocetur, Quod 
si iam longe absit neC inveniri possit, res committatur Deo; postea 
autem, si ad confessionem redeat, moneatur ut de omnibus suis 
peccatis etiam praeteritis doleat, et absolvatur. 

2. Absolvi potest moribundus iam e porta cubiculi. 

3. In praelio multitudo militum absolvi potest, quamvis 
quidam multum distent, quia efformant unum quid morale et 
hac ratione omnes sunt sufficienter praesentes. 

4. In casu necessitatis absolvi possunt (sub conditione) ii omnes 
qui aliquo sensu percipiuntur etiam in confuso, v. g. e tecto 
ruentes, labentes in flumen vel mare, in incendio iacentes, etsi 
a longo tantum aspiciantur, dum aliquo modo probabile sit illos 


moraliter esse praesentes, quia aliquo modo sensibili coram 
confessario adsunt. 


C. Independent ab omni conditione suspensiva in futurum. 
Sacramenta enim statim operantur effectum suum quem 
possunt, neque est in potestate ministri suspendere in 
futurum. Tempore enim quo sacramentum confertur, 
effectus non producitur, cum incerta sit conditionis exe- 
cut'o, et suspensa remaneat sacerdotis intentio quae requi- 
ritur ad validitatem sacramenti ; tempore autem quo 
conditio verificatur, iam non existit sacramentum, nec 
proinde effectum producere valet. Hinc 


1. Invalida est absolutio sub conditione de futuro incerto, 
v. g. absolvo te si infra mensem restitueris. 

2. E contra sub conditione de praesenti vel praeterito valet, si 
verificatur conditio, v. g. absolvo te si vivis, si es capax, si resti- 
tuisti, si te non absolvi, etc. Haec enim effectum non suspendit, 
nam verificata conditione, absolutio est reipsa absoluta, ac proinde 
eodem modo ac haec valet et statim suum effectum producit. 

3. Conditio si es dispositus, utpote de praesenti, non officit 
validitati, licet quidam hoc negaverint ; non tamen est opportune 
adhibenda in praxi. De quo postea dicetur, n. 617. 

447. Corollaria. — Exinde deduci possunt practica co- 
rollaria ; 


1? Illicitam esse et invalidam absolutionem, sive per litteras 
sive per internuntium datam absenti, etiam hoc modo confi- 
tenti N tum quia non fit verbis vocalibus, tum quia non fit 
in praesentem. 


Ceteroquin natura sacramenti Poenitentiae videtur exigere ut, 
ex modo quo ministratur, per se saltem possit sacerdos fieri certus 
de actuali poenitentis statu ; ad quod requiritur confessio praesens 
et absolutio praesentis ; nec internuntius gerit vices poenitentis 
quoad dispositionem. Propter quod Clemens VIII, die 20 iunii 
1602, in Congregatione S. Officii, ad minus utfalsam, temerariam 
et scandalosam, damnavit hanc propositionem : «licere per 
litteras seu internuntium confessario absenti peccata sacramenta- 
liter confiteri et ab eodem absenti absolutionem obtinere », 
mandavitque ne ullo unquam casu ad praxim deducatur. Ex 
quo sequitur absolutionem nOn solum esse illicitam sed et 
invalidam, secus enim aliquando, saltem in extrema necessitate, 
ad praxim posset licite deduci. 


2? Invalidam quoque esse absolutionem datam absenti, etsi 
confessio facta fuerit Sacerdoti praesenti, propter eadem 
motiva. 

3? Item invalidam esse absolutionem datam praesenti, sed 
vi confessionis in absentia factae, et hic et nunc nullo modo 
nec in generali renovatae. Deest enim tunc materia praesens 
(scii, confessio), ac proinde absolutio non esset sacramen- 
talis, utpote non informans materiam, nec magis certi- 
ficatur sacerdos de actuali statu poenitentis. 


Fertur quoque Clementem VIII pronuntiasse, se adductam 
propositionem damnasse et prohibuisse non solum copulative 
sed divisive, de absolutione et confessione seorsum ; et certissime 
Paulus V, in Congregatione S. Officii 14 iulii 1605, declaravit 
decretum valere in sensu diviso, ita ut contrariam interpre- 
tationem e scriptis Suarez expungi iusserit. 


i. Id admiserunt olim plures ut Petrus Paludanus, Adnanus, Sylvester, 
quorum sententia secundum P. Soto teneri potest. Iohannes a S. Thoma 
pro ipsa insuper affert I. Medina, de conf.«) ; et Navarmm, Summa c. 21, 
n. 30. Contra eam stant Caietanus et Ledesma et generatim recentiores ; 
atque adducuntur S. Thomas 111, q. 84, a. 3, ad 3; a. 4, ad 3 ; et IV 
Sent, d. I, q. I, a. 3, ad 3 ; d. 14, q. 1, a. 1, qc. 1, ad 2; d. 17, q. 
3, a. 4, qc. 3> ad 3» S. Bonaventura et S. Albertus M. in IV Sent. ; 
Alexander Alensis, III, q. 60, m. 1, a. rjRichardus in IV. d. I7» a. 2, 
q. 5 Ferrariensis, c. Gent. IV, c. 72. 

4? Unde, ut axioma solent dicere : invalidam esse ab- 
solutionem, sive a) absens confiteatur et absens absolvatur, 
sive b) praesens confiteatur et absens absolvatur, sive c) absens 
confiteatur et praesens absolvatur. 

5? Nihilominus non esse improbatam praxim absolvendi 
moribundos sensibus destitutos, qui confessionis desiderium 


manifestarunt, de quo per adstantes testimonium habetur, 
ut declaravit Clemens VIII. 


Nam tunc adest confessio praesentis facta praesenti per ad- 
stantes, quasi per interpretes. Ut enim ait Billuart, de Poen., 
diss. 7, art. 3,8 II, «praesens est poenitens, praesentes adstantes, 
praesens confessarius, et per testimonium adstantium praesens 
ipsa confessio ». Poenitens scii, praesens est, et eius confessio 
moraliter continuatur et exprimitur ore adstantium, ita ut 
moraliter certus esse possit sacerdos de statu actuali poenitentis, 
cum nullo modo verisimile sit illum, stante mortis periculo, 
bonam dispositionem mutasse. 


6? Denique invalidam esse, vel saltem valde dubiam, 
absolutionem per telephonium, aut per longum canalem 
phoneticum. 


Nam secundum modum naturalem et ordinarium colloquendi, 
non sunt poenitens et confessarius ad invicem praesentes, et 
aestimatione communi hominum, colloquium censetur fieri inter 
absentes : simplex communicatio nondum est praesentia, Imo 
neque ipsa vox loquentis auditur ip telephonic, sed solum 
perfecte reprodugitur; artificiosa autem translatio vocis non suf- 
ficit ut absolutio quae poenitentem attingit sit vere vocalis. Unde, 
ad summum,in casu extremae necessitatis, et tantum sub Con- 
ditione, posset sic poenitens absolvi, defectu modi certioris. 

Quod si S. Poenitentiaria, 1 iulii 1884, quaestioni circa hoc 
propositae, rescripsit nihil esse respondendum, videtur voluisse 
significare : quaestionem non ad se spectare, sed ad S. Officium. 


QUAESTIO TERTIA. 


DE INSTITUTIONE, NECESSITATE ET 
ITERATIONE SACRAMENTI POENITENTIAE. 


S. Th. Ill, q. 84, a. 5-10. 
448. Thesis L Christus sacramentum Poenitentiae 


instituit post resurrectionem, et quidem convenien- 
ter. — Prima pars est defide, ex Cone. Trid,, sess. 14, c. 1. 

Probatur: Christus principaliter instituit sacramentum 
Poenitentiae quando contulit potestatem iudiciariam absol- 
vendi et retinendi : est enim sacramentum Poenitentiae 
per modum iudicii institutum. Atqui Christus id fecit post 
resurrectionem, ut constat ex Ioh. XX, 21-23. Erg?- 


Dicitur : principaliter, quia antea potestas promissa fuit 
implicite (Mt. XVI et XVIII), quamvis non concessa explicite. 


Altera pars : convenientia, ita probatur a S. Thoma, a. 7 : 


« In hoc sacramento actus poenitentis se habet sicut materia ; 
id autem quod est ex parte sacerdotis qui operatur ut minister 
Christi, se habet ut formale et completivum sacramenti. 

lamVero d) materia, etiam in aliis sacramentis, praeexistit a 
natura, ut aqua, vel ab arte, ut panis ; sed quod talis materia 
ad sacramentum assumatur, institutione indiget hoc determi- 
nante. Sed i) formq sacramenti et c) virtus ipsius totaliter est ex 
institutione Christi, ex cuius passione procedit virtus sacra- 
mentorum. 

Sic ergo 1) huius sacramenti materia praeexistit a natura : ex 
naturali enim ratione homo movetur ad poenitendum dp malis 
quae fecit j sed quod hoc vel illo modo homo poenitentiam agat, 
est ex institutione divina. Unde et Dominus fn principio praedi- 
cationis suae indixit hominibus ut non solum poeniterent, sed 
etiam poenitentiam | agerent, significans determinatos modos 
actuum qui requiruntur ad sacramentum- 

2) Sed id quod est formale et pertinet ad officium ministrorum, 
determinavit cum dixit Petro (Mt. XVI, 19) : Tibi dabo claves 
regni coelorum... 

3) Efficaciam autem huius sacramenti et originem virtutis eius 
manifestavit post resurrectionem (Le. XXIV, 47), ubi dixit quod 
oportet praedicari in nomine eius poenitentiam et remissionem 
peccatorum in omnes gentes, praemisso de passione et resurrectione. 
Ex virtute enim nominis lesu Christi patientis et resurgentis hoc 
sacramentum efficaciam habet in remissionem peccatorum. 

Et sic patet convenienter hoc sacramentum in hac nova lege 
institutum fuisse ». 


449. Thesis II. Sacramentum Poenitentiae non est 
omnibus absolute necessarium ad salutem, quia sine 
ipso possunt salvari baptizati, sive parvuli sive adulti, qui 
non peccaverunt; sed aliquibus ex suppositione peccati, 
scii, peccatoribus lapsis post Baptismum, est neces- 
sarium, et quidem in re, vel in voto saltem impli- 
cito. — Est de fide ex Cone. Trid., sess. 6, can. 29, et 
sess. 14, c. 2, can. 1, contra Protestantes qui omnes negant 

hanc necessitatem, etiamsi sacramentum admittant vel 
eius utilitatem agnoscant. 


Dicitur : a) in re vel in voto, quia contritio perfecta extra 
sacramentum, cum sit ultima dispositio ad gratiam, semper 
importat iustificationem antequam in re suscipiatur sacramentum, 
non tamen sine voto sacramenti in ea incluso, ut ait C. Trid., 
sess. 14, c. 4. Et ideo, quamvis remissum sit peccatum, remanet 
obligatio absolutionem accipiendi ; 

b) invoto saltem implicito, prout aliquo modo includitur in omni 
contritione perfecta, etiamsi aliquis non cogitet de susceptione 
sacramenti, sive ex inadvertentia, sive ex oblivione, sive ex igno- 
rantia invincibili : qui enim diligit Deum super omnia et sincere 
dolet de peccato, implicite vult adhibere media a Deo instituta 
tamquam necessaria ad remissionem obtinendam. Atqui sacramen- 
tum Poenitentiae necessarium est medium. Ergo voluntas illud 
recipiendi aliquo modo includitur in contritione perfecta. 


Probatur: Necessarium est ad salutem peccatoris quod 
peccatum ab eo removeatur. Atqui hoc est impossibile 
sine medio a Christo instituto in quo operatur virtus 
passionis eius ad remissionem peccati ; Christus autem 
applicat virtutem passionis per sacramenta, et inter 
sacramenta nullum aliud invenitur pro remissione pecca- 
torum post Baptisma commissorum, nisi Poenitentia. Ergo 
sacramentum Poenitentiae ad salutem peccatoris est neces- 
sarium. 


Confirmatur: Data est ministris Ecclesiae potestas clavium 
quoad regnum coelorum, i. e. non solum aperiendi regnum sed 
et claudendi, non solum peccata solvendi sed et ligandi, non solum 
remittendi sed et retinendi peccata. Atqui frustranea esset haec 
potestas, si aliter posset obtineri remissio peccati. Ergo (C. Trid., 
sess. 14, c. 5). 

Hinc in traditione solet Poenitentia vocari secunda post nau- 
fragium tabulal (C. Trid., can. 2). 


450. Thesis IIl. Sacramentum Poenitentiae est 
pluries iterabile. Est de fide ex praedicatione uni- 
versali Ecclesiae, contra illos qui primis Ecclesiae tempori- 
bus affirmabant semel tantum post Baptisma fieri posse 
poenitentiam, saltem pro peccatis gravioribus ; item contra 
Montanistas et Npvatianos qui relapsis post Baptismum 


i. Ita Hier., ep. 130 (al. 8), n. 6 ; Tert., de Poen. IV ; Paciaii. 
ep. I, n. 5; Ambr., de Virg. laps, 8. Cfr. Aug., serm. 392. 

in graviora delicta omnem veniam denegabant. Constat 
quoque ex Cone. Lat. IV, et ex Trid., sess. 14, c. 2, can. 1. 


Probatur: 1? Ex verbis Christi: a) directe ex verbis institutionis 
(Ioh. XX, 23), quibus Christus dedit sacerdotibus potestatem 
remittendi peccata sine ulla restrictione vel limitatione, adeoque 
toties peccatores rite dispositi ad eos accesserint ; 

b) indirecte ex praecepto misericorditer condonandi (Mt. XVIII, 
21) ; ex quo ita arguit S. Thomas, a. 10 : 

« Homo inducitur ad misericordiam exemplo divinae miseri- 
cordiae, secundum illud Le. VI, 36 : Estote misericordes sicut et 
Pater vester misericors est. Sed Dominus hanc misericordiam 
discipulis suis imponit, ut saepius remittant fratribus contra se 
peccantibus; unde sicut dicitur, Mt. XVIII, 21, Petro quaerenti : 
Quoties peccabit in me frater meus, et dimittam ei ? usque septies ?, 
respondit lesus : Non dico tibi usque septies sed usque septuagies 
septies (i. e, semper). Ergo etiam Deus saepius per poenitentiam 
veniam peccantibus praebet, praesertim cum doceat nos petere, 
Mt. VI, 12 : Dimitte nobis debita nostra sicut et nos dimittimus ». 

20 Ex Ecclesiae praxi, quae iam a multis saeculis constans est 
et universalis, in eadem etiam peccata relapsos absolvendi toties 
quoties vere poenitent.es accedant. 

30 Ratione: Aliqui negarun't poenitentiam posse iterari, quia 
«putabant adeo grave esse peccatum, quod aliquis committit 
post veniam impetratam quod non sit possibile ipsum remitti ; 
in quo quidem errabant, et ex parte peccati, quod etiam post 
remissionem consecutam potest) esse sive gravius sive levius 
quam fuerit primum peccatum remissum ; et multo magis 
contra infinitatem divinae misericordiae quae superat omnem 
numerum et magnitudinem peccatorum, secundum Ps. L, 1... 
Et ideo misericordia Dei peccantibus post poenitentiam veniam 
praebet absque ullo termino. Unde manifestum est quod poeni- 
tentia pluries est iterabilis » (a. 10). 


451« Corollaria. — 1. Multiplex est ratio cur Poeni- 
tentia, dum Baptismus iterari nequit, ipsa tamen iterari potest. 
Nam a) Poenitentia non imprimit, sicut Baptismus, indelebilem 
characterem ; b) Baptismus principaliter est contra peccatum 
Originale non iterabile, Poenitentia contra actuale quod iteratur ; 
c) Baptismus habet totam efficaciam a passione Christi sine actu 
nostro, et ideo sicut passio est una ita et Baptismus, Poenitentia 
etiam requirit actum nostrum et ideo eius iterationem suscipit ; 
d) Baptismus est regeneratio, Poenitentia quaedam sanatio ; 
semel autem aliquis generatur, sed pluries sanari potest, quamdiu 
in hac vita erit. 


2. Poenitentia interior, qua quis dolet de peccato commisso 
debet durare usque ad finem vitae: semper enim debet homini 
displicere quod peccavit, quae displicentia dolorem causát in 
eo qui est susceptivus doloris, qualis est homo in hac vita ; — 
poenitentia vero exterior, qua quis exteriora signa doloris osten- 
dit et verbotenus peccata sua confitetur sacerdoti absolventi et 

iuxta eius arbitrium satisfacit, non debet semper durare, sed 
usque ad determinatum tempus secundum mensuram peccati (a. 8). 


3.Attamen poenitentia continua esse, non debet secundum actum, 
quod est impossibile, quia necesse est quod actus cuiuscumque 
virtutis interpoletur ad minus somno et aliis quae ad necessi- 
tatem corporis pertinent ; — sed secundum habitum, in quantum 
homo nunquam aliquid contrarium poenitentiae faciat, et pro- 


positum habeat quod semper sibi praeterita peccata displiceant 
(a. 9). 


SECUNDA PARS. 
DE EFFECTIBUS POENITENTIAE. 


452. Effectus proprius Poenitentiae est sanatio re- 
parativa a peccato actuali post Baptismum commisso. 

Unde a) negative remittit et aufert 1) omne peccatum 
mortale cum poena aeterna, 2) peccata venialia, 3) poenam 
temporalem debitam, saltem partialiter ; — b) positive : 
4) restituit gratiam gratum ftcientem, cum virtutibus et 
merito bonorum operum, et in sacramento tribuit speciale 
auxilium contra vulnera pedati, ad non relabendum. 


Hinc quatuor quaestionés, in quibus simul spectanda 
venit virtus Poenitentiae et Sacramentum. 


QUAESTIO PRIMA. 
DE REMISSIONE PECCATORUM MORTALIUM: 


S. Th. Ill, q. 86 et 88. 


453. Thesis I. Poenitentia in hac vita delet omnia 
peccata mortalia. — Est de fide ex Symbolo Leonis IX, 
ex Conc. Lat. IV, et ex Trid., sess. 14, c. 2, can. 1. 

Constat ex universalitate promissionis Dei in V. T. 

« Omnium iniquitatum eius quas operatus est, non recor- 
dabor amplius » (Ez. XVIII, 22), et Christi in N. T., sine 
restrictione dicentis : « Quorum remiseritis peccata remit- 
tuntur eis » (Ioh. XX, 23). 


Sane, si aliquod peccatum non posset per Poenitentiam deleri 
in hac vita, ideo esset, vel quia aliquis de peccato poenitere non 
posset, vel quia Poenitentia non habet vim delendi peccata. Non 
primum, quia hoc esset tollere libertatem arbitrii, cuius proprium 

est esse in. hac vita flexibile in bonum et maluml, et derogare 
virtuti gratiae per quam efficaciter moveri potest cor cuiusvis 
hominis ad poenitendum, et quocumque Deus voluerit inclinari 
(Prov. XXI, 1). -- Non secundum, quia a) hoc repugnat divinae 
misericordiae infinitae, quae affligitur de malitia (loel II, 13) : 
vinceretur enim quodammodo Deus ab homine, si homo vellet 
peccatum deleri quod Deus delere non vellet ; b) item derogaret 
virtuti passionis Christi per quam operatur Poenitentia : Christus 
enim satisfecit pro peccatis totius mundi (I Ioh. II, 2). Ergo. 


454. Thesis II. Poenitentia non delet peccata sine 
intrinseca immutatione voluntatis peccatoris, per 
gratiam Dei, i. e. sine actu poenitentiae saltem implicito 
seu voluntate saltem implicita retractandi et reparandi pec- 
catum ex gratia Dei efformata. — Primum est de fide ex 
Conc. Trid., sess. 6, can. 9, et 11 ; sess. 14, c. 4, can. 4 ; 
et fusius probatur in tr. de gratia. Alterum saltem est 
certum et patet ex iis quae diximus de poenitentiae 
necessitate, n. 412. | 


Constat tum ex parte peccatoris,tum ex parte Dei condonantis. 

a) Ex parte peccatoris offendentis, qui peccati manet reus, 
usquedum illud retractaverit est enim aversus a Deo fine 
ultimo et conversus ad creaturam, voluntarie privatus gratia et 
amicitia Dei, iniurius in Deum et\pdio dignus. Atqui sine immu- 
tatione intrinseca eius voluntatis non intelligitur conversus ad 
Deum et non conversus ad creaturam, aut retractasse abdicatio- 
nem amicitiae et gratiae, et sic noti esse amplius iniurium Deo 
et eius odio dignum. Ergo (1, n. 5I7). 

b) Ex parte Dei offensi et condonantis : repugnat enim aeternae 
eius iustitiae, veritati et sanctitati, habere ut iustum et bonum 
illum qui intrinsece est iniustus et cuius voluntas alligatur 
peccato, habere ut amicum et amore suo dignum qui est inimicus 
et odio dignus, se convertere ad illum qui voluntarie manet ab 
eo aversus. Ergo Deus, eo ipso quod peccatum remittit, pecca- 


I. « In operibus Dei non est aliquid frustra, sicut nec in operibus 
naturae : hoc enim et natura habet a Deo. Frustra autem aliquid mo- 
veretur, nisi posset pervenire ad finem motus. Necesse est ergo quod id 
quod natum est moveri ad aliquem finem, sit possibile venire in illum 
finem. Sed homo, postquam in peccatum cecidit, quamdiu status huius 
vitae durat, remanet in eo aptitudo ut moveatur in bonum, cuius signa 
sunt desiderium de bono et dolor de malo, quae adhuc in homine re- 
manent post peccatum. Est igitur possibile hominem post peccatum 
iterum redire ad bonum, quod gratia in homine operatur... Hinc est 
quod dicit Isaias I, 18 et Prov. X, 12. Hoc etiam quotidie a Domino non 
frustra petimus dicentes : Dimitte nobis débita'nostra. Per hoc autem 
excluditur error Novitianorum qui dixerunt quod de peccatis quibus post 
Baptismum peccat homo veniam consequi non potest ». S. Thomas, 
C. G. III, 156. 

torem reddit bonum et amore dignum, ex imp» facit iustum, 
et sic voluntatem eius mutat, quod sine retractatione peccati esse 
nequit. 

Haec itaque inter condonationem et gratiam hominis, ac 
condonationem et gratiam Dei est differentia, quod prima potest 
esse mere extrinseca, altera necessario est intrinseca : « potest 
scii, contingere quod homo remittat offensam, qua offensus est 
alicui, absque aliqua immutatione voluntatis eius ; non autem 
contingere potest quod Deus remittat offensam alicui absque 
immutatione voluntatis eius » (a. 2). 


455. Thesis III. Poenitentia delet omnia peccata 
mortalia simul, quia unum remitti nequit sine 
altero. — Certum est. Probatur: 


i? Peccatum mortale remittitur in quantum tollitur offensa 
Dei per gratiam : « offensa scii, directe opponitur gratiae : ex 
hoc enim dicitur aliquis alteri esse offensus quod repellat eum 
a gratia sua » (a. 2). Sed omne peccatum mortale contrariatur 
gratiae divinae et excludit eam. Ergo impossibile est quod unum 
peccatum sine alio remittatur. | 

20 Peccatum mortale non potest remitti sine actu sincerae 
poenitentiae, ut patet ex n. praec. Atqui non potest esse vera 
poenitentia nisi sit de omnibus peccatis mortalibus : poenitentia 
enim detestatur peccata sub ratjone omnibus communi, in quan- 
tum sunt contra Deum (a. 3), Ergo. 

3? Peccata mortalia sunt inter se connexa secundum aversio- 
nem a Deo : quodlibet enim gissolvit amicitiam cum Deo (l, n, 
445). Atqui is cui dimittitur peccatum, recipitur in amicitia 
Dei. Ergo non potest tolli uhum sine alio. 

i 


456. Animadversiones. — 1. Peccata ita delentur ut 
non redeant per sequens peccatum, ad modum quo opera bona 
reviviscunt per gratiae recuperationem. Quamvis enim improprie 
et secundum quid dici possint redire, in quantum per peccatum 
novum homo privatur gratia et fit reus poenae aeternae Sicut 
prius erat, et in quantum peccatum novum gravius est propter 
ingratitudinem maiorem, non tamen proprie et simpliciter 
redeunt, quia peccator non contrahit privationem gratiae ex 
eadem causa seu ex eodem actu peccaminoso (Rom, XI, 29 ; 
Ez. XVIII, 30; Ps. L, 11-12 ; Is. I, 18; Mich.VII, 19). Et ideo 
non est Deo exosus et damnandus propter peccata olim admissa 
etiam condonata. 


2. Poenitentia nostra considerari potest dupliciter : ut actus 
virtutis et ut pars sacramenti, et utroque modo est causa re- 
missionis peccati, sed diversimode : ex opere operantis vel ex 
opere operato. 

3) In quantum est actus virtutis, efficit retractationem et com- 
pensationem peccati, et sic est causa efficiens remissionis quantum 
ad remotionem offensae quae est impedimentum ad gratiam 

remissivam, sed est solum causa dispositiva seu materialis quan- 
tum ad infusionem gratiae. 


b) In quantum est pars sacramenti, est causa efficiens instru- 
mentons, quae ad ipsam infusionem gratiae et ad ipsam condo- 
nationem peccati et poenae operatur instrumentaliter ; « et sic 
patet quod remissio culpae est effectus poenitentiae secundum 
quod est virtus, principalius secundum quod est sacramentum » 
(q. 86, a. 6). 


3. Sacramentum Poenitentiae remissionem peccati, producit 
ex opere operato, non ex merito aut dispositione hominis ope- 
rantis, v. g. ex fide aut contritione, sed ex virtute operis seu 
operati, scii, ipsum signum quod ponitur nomine Christi vim 
habet gratiam conferendi et delendi peccatum. Dispositio nostra 
est mera conditio ; causa efficiens gratiam producens est ipsum 
signum sacramentale ut Dei instrumentum, scii, absolutio quae 
communicat vim sacramentalem ipsis actibus poenitentisetsimul 
cum iis effectus operatur. 

Quapropter contra Protestantes, qui contendebant peccata per 
fidem remitti et absolutionem sacerdotis non esse nisi nudum 
ministerium pronuntiandi et declarandi peccata esse per fidem 
remissa, definivit C. Trid. : « Si quis dixerit absolutionem sacra- 
mentalem sacerdotis non esse actum judicialem sed nudum 
ministerium pronuntiandi et declarandi remissa esse peccata 
confitenti, modo tamen credat se esse absolutum... a. s. » 
(can. 9). ! 


Simile quid antiquitus docUelunt quidam Scholastici cum 
P. Lombardo : absolutione sacerdotis proprie non dimitti peccata 
sed ostendi ea esse remissa aut retenta et homines esse ligatos 
vel solutos ; sensu tamen prorsus diverso. Non enim dicebant 
peccata sola fide seu fiducia dimitti, quam fidem excitabant 
praedicando remissionem peccatorum, sed simul per contritionem 
et ministerium sacerdotum. Secundum Protestantes, contritio et 
absolutio non sunt conditio sine quibus non ; sed vel medium, 
licet non necessarium, obtinendi iustificationem ex opere ope- 
rantis quatenus excitabant fidem, vel signum et nuda declaratio 
fidei habitae et remissionis obtentae. Scholastici ea habent ut 
conditiones sine quibus non, ita ut divina virtus sit exterius 
assistens in sacramento, et concomitanter efficiens ut quod 
sacerdos solverit in terris Deus solvat in coelo. Unde operatio 
ministri ostendit praesentem operationem Dei per quam in 
sacramenti collatione culpa remittitur, non autetn est nuda 
declaratio sine effectu. 


Quod tamen non est sufficiens, quia ita Deus operaretur solum 
cum sacerdote, non vere per sacerdotem. 

) QUAESTIO SECUNDA. 
i DE REMISSIONE PECCATORUM VENIALIUM. 
! S. Th. Ill, q. 87 ; Q. D. de Malo 7, a, 2 et 12. 


p 457. Thesis I. Peccata venialia delentur charitatis 
] fervore seu actuali exercitio quod virtualiter et 

(d im plicite includit horum peccatorum displicentiam, 
j Probatur : Unumquodque tollitur per suum oppositum. 
Atqui peccatum veniale non contrariatijr habituali gratiae 

vel charitatj, sed solum retardat actum eius ne in Deum 

feratur, in quantum nimis inhaeret bono creato : sic enim 

' in actu quo committitur impedit charitatis exercitium. 
Ergo tollitur per aliquem motum gratiae vel charitatis, seu 

| per actum quo removetur inordinata adhaesio ad res tem- 


porales. 
Alis verbis : Peccatum veniale non tollit gratiam habi- 
3 tualem et habitualem ordinationem ad Deum finem ulti- 


mum, sed solum actualem tendentiam ad Deum : est 
enim actus qui mere non refertur ad Deum. Ergo tollitur 
: et remittitur actu qui ad Deum tendit et qui actum 
l praecedentem retractat seu retractationem peccati includit. 


i Hinc : 1) Nequit remitti sine aliquo motu poenitentiae, saltem 
virtuali et implicito, illud retractante et reparante : ut enim 
diximus n.412,homo peccati manet reus donec illud retractaverit. 
Nam cessante actu voluntario quo homo recedit vel sese 
separavit aliqualiter a coniunctione ad Deum, non statim ad 
Deum redit et coniungitur, « sed requiritur motus voluntatis 
contrarius primo motui, sicut si aliquis sit distans alicui per 
| aliquem motum, non statim cessante motu fit ei propinquus sed 
I oportet quod appropinquet rediens per motum contrarium » 
( (I-II, q. 86, a. 2), 
! Atqui, per peccatum mortale mens omnino avertitur a Deo, 
utpote contra charitatem agens, per peccatum autem veniale 
] retardatur affectus hominis ne prompte in Deum feratur... Et 
E a <€ < «> sicut peccatum mortale remitti non potest quamdiu volun- 
tas peccato adhaeret (seu non retractat), ita etiam nec peccatum 
veniale, quia manente causa (scii, adhaesione ad peccatum) 
manet effectus» (q. 87,3 1), scii, reatus culpae qua homo aliqua- 
liter separatur a Deo. 





2) Non tamen a) requiritur motus poenitentiae formalis, sicut pro 
unoquoque peccato mortali, ad quod remittendum est per se 
necessarium ipsum Poenitentiae sacramentum, et quod per 

accidens solo actu charitatis remitti potest, non tamen sine voto 
formalis poenitentiae ; —: b) nec sufficit sola habitualis displicentia, 
quae habetur per solum habitum charitatis vel poenitentiae 
virtutis, quia sic charitas non compateretur peccatum veniale 
quod patet esse falsum ; — sed c) per se sufficit virtualis displi- 
centia et implicita retractatio, qua « aliquis hoc modo fertur 
secundum affectum in Deum, et res divinas, ut quidquid sibi 
occurreret quod eum ab hoc motu retardaret, displiceret ei, et 
doleret se commisisse, etiamsi actu de illo non cogitaret » (a. 1). 


3) Requiritur autem motus ex gratia habituali factus seu ex 
charitate formatus (a. 3 ; a. 2, ad 1 ; a. 4, ad 2). Remissio peccati 
enim non potest fieri nisi per opus satisfactorium gratum et 
acceptum Deo fini supernaturali ; sed nullum opus est gratum 
et acceptum Deo fini supernaturali, nisi fiat ex gratia habituali 
a persona Deo grata et accepta. Ergo. 


Alis verbis : Remissio peccati est opus gratuiti favoris et 
acceptationis divinae ; opus autem gratuiti favoris et acceptationis 
divinae supponit Dei amicitiam ; ergo. 


4) Imo omnis bonus motus ex gratia habitualifactus, quo pecca- 
tum veniale displicet, etiamsi non ex motivo charitatis fiat, videtur 
sufficiens ad remittendum illud veniale quod retractat, — nec 
requiritur contritio perfecta aut determinati gradus vel intensionis. 

Remittitur enim peccatum veniale per actum ex gratia factum 
et charitate formatum qui illud sufficienter retractat. Atqui 
omnis contritio seu displicentia etiam imperfecta et minima, 
dummodo sit vera et sincera, peccatum veniale sufficienter 
retractat, et si fiat a iusto in statu gratiae est ex gratia habituali 
et charitate formata. Ergo sufficit ad remissionem cuiuscumque 
peccati venialis. Confirmatur : Charitas imperat omnibus 
virtutibus supernaturalibus et ideo actus omnium virtutum ea 
formantur, etiamsi non immediate ex eius motivo procedant. 


458. Thesis II. Peccatum veniale remitti potest sine 
nova infusione gratiae habitualis. 


Probatur : Unumquodque tollitur per suum oppositum. 
Atqui peccatum veniale non contrariatur habituali gratiae 
vel charitati. Ergo ad illud tollendum non requiritur nova 
infusio gratiae habitualis vel charitatis. Et ideo, remitti 
potest, etiam extra sacramentum ex solo opere operantis, 
etiam contritione imperfecta. 


459. Thesis III. Peccatum veniale remittitur solo fer- 
vore charitatis qui eius displicentiam includit. — Quam- 
vis multae aliae causae recenseri soleant (C. Trid., sess. 14, 
c. 5), ad hanc unam reduci possunt, quia non sunt nisi 
media ad fervorem charitatis procurandum, ac non im- 

mediate remittunt sed mediapte actu virtualis poenitentiae. 
Quod ita fere ostendit S. Thomas, Q- D. de Malo 7, a. 12 : 


«Per fervorem charitatis peccata venialia remittuntur ; et 
ideo quaecumque nata sunt excitare fervorem charitatis possunt 
causare remissionem peccatorum venialium. 

« Actus autem charitatis ad voluntatem pertinet ; quae tri- 
pliciter ad aliquid inclinatur : a) aliquando ex sola ratione aliquid 
demonstrante ; b) aliquando ex ratione simul et aliquo interiori 
instinctu qui est a causa superiore scii. Deo (motione speciali 
gratiae actualis) ; c) aliquando autem cum hoc etiam ex incli- 
natione habitus inhaerentis. 


Ergo 1) sunt quaedam quáe causant remissionem peccati 
venialis in quantum inclinant voluntatem ad ferventem chari- 
tatis actum secundum tria praedicta, et sic per sacramenta N. L. 
venialia peccata remittuntur, quia et ratio ea considerat ut 
salutares medicinas, et divina Virtus in iis secretius operatur 
salutem, et etiam per ea confertur habitualis gratiae donum ». 
Ista remittunt ex opere operato: certo ita faciunt quae directe 
instituuntur ad remissionem peccati, scii. Baptismus, Poenitentia, 
Extrema Unctio, et etiam Eucharistia quae est remedium Contra 
quotidianas culpas ; insuper secundum S. Thomam idem dicen- 
dum est de aliis sacramentis, quia gratia quae infunditur nata 
est excitare liberum arbitrium ad fervorem charitatis et peccati 
detestationem, nisi tamen impedimentum sit ex parte subiecti. 


2) « Quaedam sunt quae causant remissionem venialis peccati 
secundum duo praedictorum : non enim causant gratiam sed 
excitant rationem ad aliquid considerandum quod excitat chari- 
tatis fervorem et etiam pie (i. e. recte) creditur (propter orationem 
Ecclesiae) quod virtus divina interius operatur excitando di- 
lectionis fervorem ? uti fit in sacramentalibus v. g. aspersione 
aquae benedictae, confessione generali et absolutione sacerdotis 
ante communionem, oratione in ecclesia dedicata, unctione 
corporis, etc. : ista remittunt ex opere operantis Ecclesiae. 


3) « Quaedam vero sunt quae causant remissionem venialis 
peccati solummodo excitando charitatis fervorem per modum 
considerationis, sicut oratio dominica, tunsio pectoris, et omnia 
opera bona, non quidem semper, sed quando includunt virtualem 
peccati contritionem ». Ista remittunt ex solo opere operantis 
poenitentis. 

« Attamen omnia ista causant remissionem peccatorum venia- 
lium in quantum inclinant animam ad motum poenitentiae qui 
est detestatio peccatorum vel implicita vel explicita » q. 87, a. 3, 
ad i. 


460. Corollaria. — 1. Peccata venialia saepius non 
tolluntur immediate a sacramento Poenitentiae, quia plerumque 
jam sunt remissa actu contritionis praecedente absolutionem ; 
at tunc rursus absolutione condonantur eodem modo ac peccata 
mortalia iam antea dimissa (n.434) ; aliquando tamen fit ut non 
deleantur ante absolutionem : 1) si coniuncta sunt peccatis 

mortalibus, quia tunc simul cum iis remittuntur ; 2) si contritio 
sit sufficiens ad aliquorum, sed non ad omnium venialium remis- 
sionem : tunc gratia a sacramento collata excitare potest ad 
contritionem sufficientem de aliis non remissis (n. 459). — At 
etiam, si nunquam ab ipso sacramento delerentur, non esset 
inconveniens, nam secundum S. Thomam, q. 65, a. 1, ad 8: 
«nullum sacramentum N. Legis institutum est directe contra 
venialia ». Et tamen in hoc casu non superflue subiicerentur 
venialia sacramento, non solum quia instituendo confessionem 
facilius contritionem de peccatis habeant fideles, sed etiam quia 
sacramentum confert tum ad pleniorem remissionem quoad 
poenam, tum ad remissionem certiorem quia inter venialia 
possent esse mortalia, tum ad gratiam specialem sanativam et 
de se praeservativam a peccatis confessis. 


Hinc non requiritur attritio determinatae intensitatis vel 
gradus ad obtinendam remissionem peccati venialis extra sacra- 
mentum Poenitentiae, uti tenent multi recentiores cum Lugo, 
qui aiunt attritionem non sufficere ad delenda quaecumque ve- 
nialia extra sacramentum Poenitentiae, sed ad pauciora vel plura 
secundum quod sit ex meliore motivo, cum maiore intensitate vel 
duratione, aut cum pluribus bonis operibus. Etenim a) omnis 
etiam minima contritio de peccato veniali, si sit sincera, est 
retractatio eius, ut dictum est (n. 457); b) peccatum veniale non 
opponitur determinatae intensitati seu gradui charitatis, quia 
nihil aufert nec minuit de charitatis habitu, cui non opponitur ; 
C) sicut minima contritio perfecta sufficit ad remissionem om- 
nium peccatorum mortalium, ita minima contritio imperfecta ex 
gratia facta sufficit ad remissionem omnium venialium. 


Nec huic doctrinae obstat sensus communis fidelium qui pecca- 
ta confitentur ad obtinendam venialium remissionem : id enim 
faciunt, sicut pro peccatis mortalibus remissis, ad certiorem 
remissionem ac pleniorem atque contra relapsum ; vel potius 
credunt sacramentum efficaciam habere ad remissionem venia- 
lium quin praecise cogitent qualis illa sit. 


2. Non tamen omnis affectus in Deum aut res divinas est 
virtualis poenitentia respectu omnis peccati venialis, sed tantum 
respectu illius quod displiceret si occurreret, sicque non quod- 
libet' peccatum veniale tollitur per quemlibet affectum in Deum, 
sed illud solum cuius dictus affectus est virtualis displicentia. 
Unde plena erit remissio, si nullus omnino affectus retineatur 
ad vernale. 


3. Hinc unum peccatum veniale remitti potest sine altero, 
quia aliquis potest habere poenitentiam virtualem circa aliquod 
peccatum et non circa alia, unde impeditur remissio quoad illa 
quibus adhaeret. A fortiori possunt remitti mortalia, quin remit- 
tantur venialia. 


4. Actus charitatis tam insignis ut detestaretur quodcumque 
veniale, remissionem omnium obtinet, non tamen omnium 
poenarum, ut nunc est dicendum. 

QUAESTIO TERTIA. 
DE REMISSIONE POENARUM. 
S. Th. Ill, q. 86,4. 4 et5; q. 87, a. 3, ad 3 ; suppi, q. 18, a. 2. 


461. Thesis I. Poenitentia, per solam contritionem 
perfectam, vel per contritionem imperfectam in 
sacramento, una cum culpa remittit poenam aeter- 
nam peccato mortali debitam ex parte aversionis.— 
Est de fide ex Cone. Trid., sess. 6, c. 14 et can. 30. 

Probatur: Poenitentia non remittit mortale peccatum 
nisi per infusionem gratiae habitualis gratum facientis. Sed 
gratia habitualis nos reddit participes divinae naturae, Dei 
amicos eiusque filios adoptivos, atque iure haeredes vitae 
et beatitudinis aeternae. Ergo poenitentia una cum culpa 
peccati mortalis, remittit poenam aeternam. 


462. Thesis II, Poenitentia simul cum culpa mortali 
aut veniali remittit, saltem  partialiter, poenam 
temporalem debitam peccato ob conversionem inor- 
dinatam ad creaturam et honorem Deo indejsub- 
tractum. 

Quod facit dupliciter : a) contritione et confessione, quae, 
propter erubescentiam, iam includunt reparationem quam- 
dam honoris divini per peccatum laesi ; 

b) satisfactione, praesertim quae est a sacerdote imposita, 
atque, ut ait Trid., sess. 14, c. 3, ad plenam perfectamque 
remissionem peccatorum concurrit. 

Quae ex opere operantis id facere possunt dum fiant in ipsa 


justificatione aut in statu gratiae ; sed vi absolutionis fiunt 
titulus et causa remissionis poenae ex opere operato. 


463. Thesis Ill. Poenitentia, etiam in sacramento, 
simul cum culpa etiam mere veniali, non semper 
totam remittit poenam, sed ordinario remanet poena 
temporalis subeunda ad honorem Deo subtractum 
plene restituendum. — Est de fide ex Cone. Trid., 
sess. 6, c. 14, can. 30, et sess. 14, c. 8, can. 12. 

Sic etiam homo cui damnum illatum fuit ab inimico, remittit 


culpam offensori dum iste reconciliationem quaerendo veniam 
petit, sed exigit nihilominus reparationem damni illati. 


M4 

Probatur : 1° Ex Scripturis, scii, tum ex exemplis illorum 
qui, remissione peccati obtenta, nihilominus poenam subire 
debent (Adam, Moyses et Aaron, David), tum ex verbis 
quae hortando consulunt imo praecipiunt ppenitentialem 
satisfactionem (loél IL, 12 ; Dan. IV, 24 ; Lc. Ill, 8). 


Nec iuvat dicere cum Luthero has poenas solum ordinari 
ad emendationem ; nam ex contextu patet etiam infligi in casti- 
gationem. 


2? Ex perpetua traditione, scii, non solum a) ex antiqua 
et constanti praxi Ecclesiae, definitione C. Trid. authentice 
firmata (sess. 6, c. 14, can. 30 ; sess. 14, c. 3 et 8, can. 4, 
12, 13, 15), — sed etiam b) explicitis testimoniis v. g. Tert. 
de Poen. 9 ; Cypr. de laps- ; Orig. hom. 3 in lud. 2 ; hom. 9 
in Lev. ; Ambr. in Le. VII, 156 ; de Poen. II, 6 ; Bas. hom. 
attende, 4 ; Hier, in loél I, 13 ; Aug. ç. Faust. XXII, 67 ; 
in Ps. L, 11 ; Greg. Mor. IX, 34 ; — insuper c) ex connexione 
cum dogmate Purgatorii. 


3? Ex ratione stricte probari nequit, cum Deus posset 
simul poenam remittere et culpam ; ostendi tamen potest 
ita rationabiliter fieri : 


A. Ex natura peccati et eius remissionis. In remissione 
peccati non mutatur poena aeterna in temporalem, uti 
dixerunt Scotus et Suarez, nam remissio poenae aeternae 
naturaliter sequitur remissionem culpae seu aversionis a 
Deo: per gratiam enim restituitur amicitia Dei et ius ad vi- 
tam aeternam, unde non potest homo aeternaliter separari a 
Deo et mereri poenam aeternam damni, et per copsequens 
haec poena totaliter tollitur. Ceterum, ut notat Caietanus, 
verba absolutionis absolvunt, non mutant. — Sed dicen- 
dum cum S. Thoma (q. 86, a. 4, et in IV Sent.d. 14, q.2, 
a, 1, qc. 2) satisfactionem requiri, quia ordinario non 
sufficienter reparatur conversio indebita ad creaturam. 


In peccato enim duplex est inaequalitas, opposita scii, amicitiae 
et iustitiae ; aequalitas nempe amicitiae laeditur in affectu, 
aequalitas iustitiae in effectu seu in rebus. Utraque autem laesio 
est reparanda. Nam a) divina amicitia violatur aversione a Deo, 
quae meretur poenam aeternam, et recompensatur contritione 
quae est recompensatio amicitiae violatae et aequalitatem ami- 
citiae restituit (quantum homini possibile est) ; b) etiam honor 

Deo debitus ei subtrahitur conversione indebita ad creaturam, 
qua lex violatur, atque impeditur ne Deo honorem debitum 
omnibus actibus tribuamus ; quod meretur poenam temporalem 
(L n. 524). lamvero hoc ordinario non totaliter recompensatur 
uno actu contritionis, quo non semper totus honor redditur qui 
fuit sublatus ; unde remanet temporalis poena ad aequalitatem 
iustitiae restituendam. 

Saltem ordinario: exceptionaliter enim fieri potest, ut omnis 
poena tollatur, si contritio sit extraordinaria et valde magna sive 
ex parte charitatis sive ex parte doloris sensibilis. 

Itaque : Quod sublatum est aversione a Deo nequit totaliter 
reddi, et ideo Deus recompensationem perfectam non exigit, sed 
contentus est imperfecta (n. 396); honor sublatus conversione ad 
creaturam potest totaliter restitui,et ideo etiam aDeo exigi potest. 


B. Ex differentia Baptismi et Poenitentiae (a. 4, ad 3 ; suppi, 
q. 18, a. 2). In Baptismo homo recipit totaliter virtutem passionis 
Christi, quae de se sufficiens est ad remittendam omnem Culpam 
et poenam : quia scii, per aquam et Spiritum sanctum, Christi 
commortuus est peccato et in eo regeneratus ad novam vitam, 
novus homo factus, in quo nihil de vetere (quantum ad animam) 
manere debet) et ideo in Baptismo nulla poena remanet pro 
praecedenti peccato. Sed in poenitentia non mutatur homo in 
aliam vitam» quia non est regeneratio sed sanatio quaedam per 
proprios actus obtinenda, qua in pristinam vitam reparatur ; ef 
ideo consequitur virtutem passionis Christi, non totaliter, sed 
secundum modum et dispositionem propriorum actuum qui 
sunt materia sacramenti Poenitentiae, sicut aqua Baptismi : in 
sanatione enim manent reliquiae morbi usque ad perfectam 
restitutionem. Unde non statim, per primum actum poenitentiae 
quo remittitur culpa, solvitur reatus poenae, sed completis 
omnibus actibus, inter quos etiam est satisfactio sufficiens 
praestanda. 

Et sane, Poenitentia instituta est per modum iudicii, cuius 
etiam est punire delicta. Hinc, ait Cone. Trid., divinae iustitiae 
ratio exigere videtur ut qui ante Baptismum per ignorantiam 
deliquerint, aut saltem non cum tanta malitia, cum maiore 
indulgentia recipiantur quam qui gratiae Dei quam receperint 
ingrati, Spiritum s: contristaverint et scienter templum Dei 


violaverint Unde aequum est ut ab his satisfactio exigatur 
(sess. 14, c. 8). 


464  Obiiciunt Protestantes Scripturas quae affirmant 
Deum gratis remittere peccata, ita ut non recordetur eorum, 
pec ea amplius noceant (Ezech. XVIII, 22 ; XXXIII, 11-12). — 
At dicitur Deus a) gratis remittere peccata, scii, ipsam eorum 
culpam et poenam aeternam, non vero adnexam poenam tempo- 
ralem ; — b) non recordari peccatorum, quia peccata non redeunt, 
et peccatorem conversum non considerat Deus ut inimicum, 
licet amicum poenis purget ; c) impietatem peccatorum non 
nocere, quia opera poenalia non nocent, et quia iustus habet unde 
satisfaciat. 

465. Animadversiones.— 1. Poenitentia remittit poenam 
temporalem non solum ex opere operantis, quia homo qui iusti- 
ficatur vel iustus iam est poenitendo honorem a Deo ablatum 
partialiter restituit, sed etiam ex opere operato, quia vi sacramenti 
actus nostrae poenitentiae fit titulus et causa efficiens remissionis 
saltem partialis poenae debitae, et quidem a) ita ut amplius 
valeat ad expiandum peccatum quam si proprio arbitrio homo 
faceret idem opus, i.e. etiam si ita factum non sufficeret ; b) imo 
etiam valeat ad remissionem maiorem quam obtineret eadem 
poenitentia ex merito proprio. 


2. Si remanere potest poena temporalis, quia subtracto effectu 
ex parte aversionis, remanere potest quidam effectus ex parte 
conversionis inordinatae ad creaturam, a fortiori nil prohibet 
quin, remissa culpa, remaneant dispositiones ad peccandum et 
infirmitas ad bonum ex praecedentibus actibus causatae, quae 
vocantur reliquiae peccati; ad quas auferendas Ordinario unus 
actus est insufficiens. Remanent tamen debilitatae et diminutae, 
ita ut homini non dominentur, et hoc magis per modum dis- 
positionis quam per modum habitus, quia retractantur. 


3. Itaque sicut « Deus totum hominem perfecte curat ; Sed 
quandoque subito sicut socrum Petri statim restituit perfectae 
sanitati, ita ut surgens ministraret illis, ut legitur (Le. IV) ; quan- 
doque autem successive sicut dictum est de caeco illuminato 
(Mc. VIII). Et ita etiam spiritualiter quandoque tanta commotione 
convertit cor hominis, ut subito perfecte consequatur sanitatem 
spiritualem non solum remissa culpa sed sublatis omnibus 
peccati reliquiis, ut patet de Magdalena (Le. VII), Quandoque 
autem prius remittit culpam (per gratiam operantem) et postea 
(per gratiam cooperantem) successive tollit peccati reliquias » et 
poenas (a. 5, ad 1). 


QUAESTIO QUARTA. 


DE RESTITUTIONE VIRTUTUM ET REVIVISCENTIA 
MERITORUM. 


S. Th. Ill, q. 89. 


466. Thesis I. Poenitentia simul cum gratia habi- 
tuali restituit omnes virtutes infusas. 

Probatur: Poenitentia non remittit peccatum mortale 
nisi mediante infusione gratiae habitualis gratum facientis 
(n. 454). Atqui ex gratia habituali fluunt omnes virtutes 
infusae, sicut ex anima potentiae. Ergo per poenitentiam 
simul cum gratia habituali omnes virtutes restituuntur. 


467. Thesis II. Poenitentia restituit merita bonorum 
operum ; unde opera bona virtutis viya, in statu 

gratiae et charitate facta, et per peccatum morti- 
ficate, per poenitentiam reviviscunt. — Est certum. 


Thesis agit de operibus vivis, quae in charitate et gratia facta, 
a principio supernatural! inhaerente in se valorem supernaturalem 
et meritorium habent; sed mortificatis, quae per subsequens 
peccatum mortale quod aufert gratiam impediuntur a suo 
effectu qui est perducere ad vitam aeternam, quatenus ad 
augmentum gratiae et vitam aeternam amplius perducere non 
valeant : haec merita restituuntur. Non autem de operibus 
mortuis seu honestis in statu peccati factis, quia ista ab initio 
et sine valore et merito sunt supernatural!, ac proinde nunquam 
in futurum possunt acquirere valorem quem non habent : non 
vixerunt et ideo rursus revivere non possunt ; — nec a fortiori 
de operibus rmortiferis seu malis quae hominem gratia privant et 


sunt peccata mortalia : haec destruuntur per poenitentiam nec 
reviviscunt (n. 456, 1). 


Probatur : 1? Ex fontibus revelationis, scii, ex verbis 


Scripturae traditione interpretatis. Ex sola Scriptura res 
peremptorie demonstrari nequit, quia verba afferenda 
stricte possunt aliter intelligi ; at cum Patres iis utantur 
ad proponendam reviviscentiae doctrinam, habetur argu- 
mentum ex traditione. Ita verba ad peccatores directa, 
Gal. III, 4: Tanta passi estis sine causa, si tamen sine causa, 
ita intelliguntur : si conversi fueritis, passiones illae non 
erunt sine causa sed iterum valebunt, ut explicant Hier, 
in h. 1, Ambr. 1. 1 in Lc., Chrys. hom. 10 in Gen. — 
Similiter Hebr. VI, 10 : Non enim iniustus Deus ut oblivisca- 
tur operis vestri et dilectionis, quam ostendistis in nomine 
ipsius, qui ministrastis sanctis et ministratis, videntur indicare 
Deum non obliturum bona charitatis opera eorum qui 
post peccatum poenitentiam agunt sed ea esse remuneratu- 
rum. Atque ita interpretantur Epiph. haer. LIX, 2 ; Chrys. 
hom. 10 in Gen. ; Athan. or. de blasph. in Sp. s. ; Aug. de 
fide et op. 14. 


20 Ex Concilio Tridentino, sess. 6, c. 16, quod tres solum 
ponit conditiones ad meritum : 1) opera sint in Deo facta, 
scii, sub influxu gratiae divinae, 2) sint hominis iusti, 3) qui 
in gratia moriatur; et non addit quartam : quod non 
fuerint mortificata. Unde ait can. 32 : si tamen in gratia 
decesserit, non autem : si in gratia semper permanserit. 


30 Ratione ; Causa remanens, sed carens suo effectu ob 

impedimentum, effectum producit impedimento sublato. 
Atqui opera in charitate facta seu procedentia ex intrinseco 
principio inhaerente vitae supernaturalis, si secundum se 
spectantur, per peccatum mortale nil amittunt de iis 
quae pertinent ad eorum vitam, et ideo semper in accepta- 
tione divina manent, quatenus de se digna vitae aeternae ; 
licet per accidens inefficacia sunt ad ducendum in vitam 
aeternam propter impedimentum peccati, et a suo effectu 
impediuntur quatenus peccator est vitae aeternae indignus. 
Ergo, impedimento peccati sublato, producunt suum 
effectum. Hoc autem impedimentum tollitur per poeni- 
tentiam. Ergo per poenitentiam opera mortificata recupe- 
rant suum effectum, seu efficaciam vere perducendi in 
vitam aeternam illum qui ea perfecit ; quod est reviviscere. 


468. De modo seu gradu quo virtutes restituuntur 


et merita reviviscunt disputatur inter theologos. — Omnes 
quidem admittunt et merita totaliter reviviscere sicut antea 
erant et ad totum praemium ad quod de se valebant ; unde nulla 
est differentia ex parte ipsius reviviscentiae, sed tota differentia 
provenit ex eo quod aliter concipiunt ipsum meritum vitae 
aeternae et augmentum gratiae. 


A. Multi recentiores, post Nominales, ut Vasquez, Suarez, 
Lugo et alii, praesertim ex S. I., habent actus nostros ut solas 
causas morales et meritorias gratiae et gloriae, atque dicunt omnes 
actus mereri determinatum gradum gratiae et gloriae et ideo 
virtutes et merita semper restitui in eodem gradu gratiae quo 
existebant ante peccatum. Unde etiam dicunt (quod incredibile 
videtur) peccatorem semper resurgere in gratia maiore illa quam 
habebat, eo quod determinatum gradum gratiae pro omnibus 
praecedentibus operibus recuperet et insuper novum gradum 
pro praesenti dispositione. 

Praecipuum eorum fundamentum est a) non posse intelligi 
bonorum operum meritum et reviviscentiam, nisi unicuique 
operi detur speciale praemium i. e. specialis gradus gratiae et 
gloriae ; secus non plus mereremur pluribus operibus quam uno ; 
— b) nec opera peccatoris totaliter reviviscerent ; — et c) peccata 
remissa poena aeterna punirentur, privatione scii, determinati 
gradus gratiae et gloriae correspondentis. 


B. E contra veteres : S. Thomas, S. Bonaventura, Scotus et 
'Thomistae : Caietanus, S. Antoninus, Bannez, Sylvius, Conten- 
son, ad quos recentius accessit Billot, habent actus nostros non 
solum esse causas morales et meritorias, sed et instiper dispositivas, 
atque dicunt omnia opera bona mereri gratiam et gloriam sed non 
in determinato gradu, nisi sub conditione quod adsit ad illum 

gradum proportionata dispositio (C. Trid., sess. 6, c. 7). Unde, 
ait S. Thomas, « secundum quod motus liberi arbitrii in poeni- 
tentia est intensior vel remissior, secundum hoc poenitens 
consequitur maiorem vel HiinOrem gratiam. Contingit autem 
intensionem motus poenitentis quandoque proportionatam esse 
maiori gratiae quam fuerat illa a qua ceciderat per peccatum ; 
quandoque autem aequali, quandoque vero minori. Et ideo 
poenitens quandoque resurgit in maiori gratia quam prius 
habuerat, quandoque autem in aequali, quandoque etiam in 
minori, et eadem ratio est de virtutibus quae ex gratia conse- 
quuntur » (a. 2). 

Ratio generalis est principium philosophicum quod qualitates 
quae admittunt plus et minus, in maiore vel minore gradu exis- 
tunt secundum diversam dispositionem subiecti. Unde opera 
bona non sunt obtentura augmentum gratiae, nisi momento quo 
ad illud aderit proportionata dispositio. — Ratio specialis est 
Opera reviviscere sicut antea erant, scii, ita ut mereantur aug- 
mentum gratiae sub conditione quod adsit conveniens ad hoc 
dispositio. Haec abest, sed non propter praecedens peccatum 
sed propter indispositionem actualem. Ergo opera reviviscunt 
ad totum praemium ad quod quantum est de se et ratione sui se 
extendebant. 


Respondent argumentis prioris sententiae 


Ad ira. Opera esse meritoria etiam si fion obtineant speciale 
praemium, quia idem praemium potest dari pluribus titulis : 
magna est perfectio moralis habere gloriam coelestem non solo 
titulo gratuito haereditatis sed etiam ut coronam operum, et eo 
maior est perfectio quo ex titulo plurium operum obtinetur. Ita 
Christus qui ius habebat ad gloriam corporis, idem ius meruit 
suis operibus, et non tantum uno sed omnibus. 

Ad 2m. Reviviscunt totaliter ut sunt secundum se, quia, ut 
dictum est, post peccatum sicut antea merentur determinatum 
gradum gratiae dummodo adsit conditio requisita, scii, con- 
veniens et proportionata dispositio nostra (a. 2, ad 2). 

Ad 3m. Non remanet poena aeterna, quia poena est id quod 
meritorie est a peccato. Peccatum mortale meretur privationem 
gratiae ut sic, sed non privationem in determinato gradu, ut 
constat ex eo quod ex gravissimo peccato potest sequi amissio 
minimae gratiae et ex minimo etiam amissio maximae gratiae; 
unde restituta gratia in quocumque gradu eo ipso omnis poena 
privativa aufertur. 


C. Post controversiam quidam thomistae recentiores sententiam 
intermediam elegerunt, dicentes non omnem gratiam restitui si 
non adsit dispositio, aliquem tamen gradum maiorem reddi 
propter merita praecedentia, v. g. si quis habeat dispositionem 
ad gradum 5!M,recuperabit gratiam in gradu 10°: ita Soto,Nugno, 
Alvarez, Ledesma, Gonet, Billuart. Sed hoc non est secundum 
principia S. Thomae de conformitate proportionata ad dis- 
positiones, nec est secundum principia prioris sententiae secun- 
dum quam opera totaliter reviviscunt. Unde videtur relinquen- 
dum tamquam illogicum ; et ceteroquin in nullo fundatur. 

469. Corollarium. — Differentia est inter peCcata et 
opera bona. Peccata secundum se radicaliter destruuntur et abo- 
lentur a Deo per poenitentiam sub gratia factam : non ita quod 
actus peccatorum non praecesserint, sed quod non habeant vim 
impediendi gratiam ; — opera meritoria cum sint gratiae non 
valent secundum se destrui et aboleri ab homine et ideo solum 
per accidens impediuntur a sito effectu, quia peccatum mortale 
reddit hominem incapacem praemii (a. 5, ad 1). « Remissio 
peccatorum, ait S. Thomas, in IV, d. 22, q. 1, a. 1, ad 6, est 
principaliter opus Dei sed mortificatio meritorum praecedentium 
est opus hominis. Homo autem sua actione non potest evacuare 
Simpliciter opus Dei, quamvis possit impedire ne sibi prosit ; 
et ideo homo per peccatum sequens non potest remissionem 
praecedentium peccatorum annullare. Potest autem sua actione 
evacuare quod per ipsum factum est, et ideo potest mortifi- 
cationem praecedentium meritorum per merita sequentia poe- 
nitens annullare, praecipue gratia adiutus ». 


470. Animadversiones. — Ex doctrina generali de sacra- 
mentis colligitur : 

i? Gratiam sacramentorum ante lapsum receptorum, peccatore 
per poenitentiam sese convertente, restitui dummodo in ipso 
remaneat titulus sacramentalis ad gratiam recipiendam. Ita 
Baptismi, Confirmationis, Ordinis gratia reviviscit tota vita 
durante, quia semper manet character indelebilis : gratia Extre- 
mae Unctionis et Matrimonio durante eadem aegritudine et 
eodem coniungio (n. 58). 

2? Sacramentum Poenitentiae maiorem gratiam concedere ex 
opero operato quam solus actus virtutis Poenitentiae ex opere 
operantis. Inter dispositiones nostras et gratiam ex opere ope- 
rantis concessam requiritur aequalitas arithmetica, sed inter 
dispositiones et gratiam sacramenti ex opere operato sola aequa- 
litas proportionalitatis. 

3? Sacramentum Poenitentiae, ad differentiam virtutis, etiam 
dare specialem gratiam sacramentalem, quae est sanativa pecca- 
torum clavibus subtectorum, et ideo speciale confert auxilium 
ad non relabendum in haec eadem peccata. 


TERTIA PARS. 


DE PARTIBUS POENITENTIAE. 
S. Th. Ill, q. 90. 


471. Notiones. — Dum in theologia de partibus Poeni- 
tentiae sermo instituitur, non intelliguntur partes essentiae 
seu elementa, quae constituunt sacramentum secundum 
suam totalitatem, scilicet materia et forma, de quibus dixi- 

mus supra ; sed partes unius elementi, scilicet solius materiae, 
quae dici solent intégrales secundum analogiam ad res 
materiales. Sicut in homine distinguuntur plures partes 
ex quibus integrum ht corpus humanum : cerebrum, cor, 
pectus, brachia, crura ; ita in sacramento Poenitentiae ele- 
mentum materiale integrum habetur et ita perfectio Poeni- 
tentiae integratur ex pluribus actibus (a. i et 2). 


Sicut autem in homine, inter partes intégrales, quae- 
dam sunt etiam essentiales sine quibus substantia hu- 
mana esse non potest (v. g. cor, cerebrum), et aliae mere 
intégrales sine quibus homo esset sed non esset comple- 
tus (brachia, crura, nasus), ita in sacramento Poenitentiae 
duae partes sunt sine quibus esse non potest : contritio 
et confessio ; tertia sine qua non esset integrum : satis- 
factio x. 


472. Tres sunt partes intégrales sacramenti 
Poenitentiae. — Certum est. Probatur : 


1? Ex doctrina Ecclesiae : Cone. Flor., decr. pro Armenis ; 
et Trid., sess. 14, c. 3 et can. 4. 


2? Ex ratione theologica : Poenitentia intendit recom- 
pensationem peccati, non in quantum haec est restitutio 
ordinis laesi et redintegratio aequalitatis iustitiae (ut facit 
iustitia vindicativa), sed in quantum est reconciliatio 
amicitiae inter Deum et hominem ; unde in ea ht recom- 
pensatio offensae secundum voluntatem offendentis et 
offensi, i. e. secundum spontaneam oblationem ex parte 
peccatoris offendentis et secundum arbitrium Dei offensi. 

Atqui ad talem recompensationem requiruntur tria 


i? voluntas recompensandi, quod ht per contritionem, 
2? subiectio facta arbitrio sacerdotis loco Dei peccatum 
remittentis, quod fit in confessione, 30 recompensatio 


secundum arbitrium ministri Dei, quod ht in satisfactione. 


Et ideo contritio, confessio et satisfactio sunt partes 
intégrales Poenitentiae (a. 2). 


i. Supponitur tamen semper animi dispositio ad satisfaciendum quae 
includitur in contritione, et sine qua non esset vera contritio. 

473. Animadversiones. — 1. Contritio, confessio et satis- 
factio sunt partes Poenitentiae in quantum est sacramentum, non 
in quantum est virtus. 

Nam actus pocnitentis qui multiplicantur non sunt partes 
habitus, ex quibus scii, habitus constituitur, sed effectus eius. 
« Unde relinquitur quod partes assignentur Poenitentiae in quan- 
tum est sacramentum, ad quod actus humani comparantur ut 
materia » proxima (a. 1, ad 2). Ét ideo quamvis contritio sit 
principalior actus poenitentiae ut est virtus, et principalior 
dispositio poenitentis, confessio tamen principalitatem habet in 
quantum est pars sacramenti seu signi sensibilis, quia est per se 
sensibilis, dum contritio de se sensibilis nOn sit sed « virtualiter 
in quantum implicat propositum confitendi et satisfaciendi » 
(a. 2, ad 1). Unde S. Thomas : « Poenitentia, in quantum est 
sacramentum, praecipue in confessione perficitur, quia per eam 
homo ministris Ecclesiae se subdit, qui sunt sacramentorum 
dispensatores » (Suppi, q. 10, a. 1). 


2. Non partes sunt subiectivae (sicut species), quibus adesset 
aequaliter tota virtus Poenitentiae, — nec potentiates, quibus tota 
adesset essentia sed non tota virtus (sicut essentia animae in 
singulis potentiis), — sed recte dicuntur intégrales, quia singulis 
nec tota essentia nec tota virtus adestl, sed omnibus simul ex 
quibus Poenitentia integratur (q. 90, a. 3). 


3. Non tantum sunt partes, quia ad invicem ordinantur (secun- 
dum ordinem virtutis et temporis), et ita unitae disponunt ad 
absolutionem ut formam, sed insuper sunt dispositiones ad gratiam 
sacramentalem recipiendam, imo una cum forma, absolutione, 
sunt signum et causa gratiae. 


CAPUT I. 


DE CONTRITIONE. 


S. Th., Suppi, q. 1, a. 1. 


474. Contritio, etymologice a conterere, significat in 
corporalibus actionem qua res solida et dura ad mini- 
mas partes reducitur ; unde, per similitudinem, in spiritua- 
libus significat illam dispositionem animi, qua cor peccato 
induratum frangitur et totaliter reducitur, ita ut affectum 
peccati totaliter dimittat. Est scii, dolor comminuens 


i. In sola tantum contritione, tota poenitentia continetur secundum 
virtutem, licet non secundum essentiam : « fundamentum enim quo- 
dammodo virtute continet totum aedificium, et hoc modo contritio 
continet virtute totam poenitentiam » (a. 3, ad 2). 

voluntatis duritiem, et quasi fractio cordis usque ad 
minutas partes (a. i). 

Generaliore sensu significat quemcumque dolorem seu 
displicentiam etiam imperfectam de peccato ; sensu stricto 
significat dolorem de peccato perfectum seu charitate 
formatum, et sic opponitur displicentiae et contritioni 
imperfectae, quae est accessus ad perfectam contritionem 
et dicitur attritio, quasi fractio cordis in magnas partes 
quin sit perfecte comminutum (a. 2, ad 3). 


475. Thesis. Contritio est necessaria necessitate 
medii et praecepti.— Quod sufficienter demonstratum 
est ex necessitate virtutis Poenitentiae (n. 412), et expli- 
cite docetur a Cone. Trid., sess. 6, c. 14, et sess. 14, c. 4, 
can. 4, contra Protestantes, qui dicebant totam poeni- 
tentiam esse solam resipiscentiam seu propositum novae 
vitae, sine peccatorum commissorum dolore et detesta- 
tione, aut expiatione. 


Catholicam veritatem demonstrant : 

g) Scripturae quae dicunt actum primarium Poenitentiae : 
contritionem, scii, dolorem et detestationem requiri ad destructio- 
nem peccati (loél IL,12 ; ler. VIII, 6 ; XXXI, 18-20 ; Ez. XVIII, 
30,31 ; Ps. L, 6, 19; VL 7 ; Is. XXXVIII, 15 ; II Cor. VII, 7 
9, 10 ; Ps. XXXI ; Act. II, 38). 

b) Patres qui compunctionem, contritionem, detestationem 
peccati necessariam habent : Hermas, simii. VII, 6 ; lust. dial, 
n. 14; Tertul. de Poenit., C. 8; Cypr., ep. 31; Ambros. de 
Poen., 1, IL, c. 10; Chrysos. de Comp., 1. I, n. 10. 

c) Ratio theologica: Ubique retractatio offensae est id quod 
primo exigitur ex parte offensoris ; apud Deum autem nulla 
valet retractatio nisi incipiat a dolore cordis,quia Deus intuetur cor. 


QUAESTIO PRIMA. 
DE ESSENTIA ET OBIECTO CONTRITIONIS. 
S. Th., Suppl, q. 1; q. 2, a, 1-5. 


476. Definitio contritionis. — Sensu generaliore, a 
Cone. Trid., sess. 14, c. 4, definitur contritio : « Animi 
dolor ac detestatio de peccato cum proposito non peccandi de 
cetero ». Quae definitio tamen communis est contritioni 
requisitae in V. et in N. L. ad remissionem peccatorum ; at 

in N. L. requiritur etiam, iuxta Concilium : « votum 
praestandi reliqua quae ad rite suscipiendum hoc sacra- 
mentum requiruntur ». Sic autem accepta contritio, ita 
definiri potest cum S. Thoma : dolor pro peccato assumptus 
cum proposito confitendi et satisfaciendi (q. 1, a. 1). Quae 
definitio aequivalet definitioni C. Trid. Dicitur : 


1) dolor, et non sola detestatio : quamvis enim sine odio 
et detestatione dolor esse non possit, potest tamen sine 
tristitia et dolore esse detestatio, ut in beatis. Dolor est 
detestatio mali nos afficientis, tristitia scii, de malo ali- 
quatenus nobis coniuncto et in nobis praesentel ; est 
autem detestatio, non mera displicentia, sed displicentia 
efficax quae tendit ad destructionem mali ; 

2) assumptus, scii, voluntarie ; unde est dolor voluntatis, 
non autem sensibilis, qui non semper est in nostra po- 
testate, quamvis iste aliquando sequatur et possit pertinere 
ad sacramentale signum sensibile ; 

3) pro peccatis commissis : materia circa quam versatur 
dolor est peccatum, ut tale, non ut poena sed ut culpa, 
ut offensa Dei destruenda ; 

4) cum proposito... : non est essentia contritionis, sed 
effectus. Dolor enim esse potest in eo qui non cogitat de 
futuro ; attamen in dolore virtualiter et implicite conti- 
netur propositum, quatenus dolor importat voluntatem 
se subiiciendi praecepto divino confessionis et satisfac- 
tionis ad peccatum destruendum, et non amplius peccandi 
in futurum. 

Hinc tria necessaria ad contritionem : odium, dolor, 
propositum. Est enim contritio praesuppositive in odio, 
formaliter in dolore, consecutive in proposito. 


477. Contritio est actus virtutis— Nam voluntatis pec- 
candi annihilatio et comminutio est de se bona, « quia hoc est 
detestari propriam voluntatem qua peccatum est commissum ». 
Est actus poenitentiae, quia est actus virtutis illius cuius est pec- 


I. «Detestatio, notat Van N?ort, De Sacramentis, t.II, n. 42, estcausa 
doloris, quare qui dolet, eo ipso habet detestationem. Et vice versa, 
necessario dolemus, si malum quod detestamur percipimus ut nobis 
coniunctum. Quapropter dolor et detestatio ita connectuntur, ut, qui 
suum peccatum detestatur, de eo doleat, et qui de eo dolet, illud neces- 
sario detestetur ». Cfr. S. Thom., I-II, q. 35, a. 1. 

catum praeteritum detestari et destruere, quod pertinet ad poe- 
nitentiam (a. 2). 


478. Obiectum contritionis. —  Contritio est dolor 
respiciens et comminuens voluntatis in peccatis duritiem 
(qua in suis terminis stat et legi Dei non cedit), atque 
retractans offensam Dei. Unde proprium eius obiectum est 
culpa, non in abstracto considerata sed ut commissa, in 
qua durities cordis et affectus ad peccatum invenitur. 


1) Hinc est de omnibus peccatis actualibus, quia in omnibus 
est quaedam durities voluntatis quae legi Dei non cedit, vel eam 
transgrediendo, vel omittendo, vel praeter cam agendo. 

2) Non est de futuris, quia non sunt malum voluntati conjun- 
ctum nec in iis voluntas iam induratur ; — est tamen de iis ex 
quadam consequentia, quatenus ab iis praecavet. 

3) Nec est de poenis, cum in iis non inveniatur durities volun- 
tatis et non sint Deo iniuriosae ; quamvis de iis possit esse 
mera displicentia. 

4) Nec de peccato originali, quod non provenit ex duritie 
voluntatis nostrae, quia nostra voluntate non est inductum sed 
ex vitiatae naturae origine contractum ; unde de eo non potest 
dari retractatio, quamvis possit esse dolor et simplex displicentia. 

5) Nec de peccatis alienis ut alienis, quia contritio debet esse 
in illo in quo durities voluntatis praecessit. Possumus tamen de 
illis dolere et pro illis satisfacere ; insuper contritionem habere 
de nostra ad ista peccata cooperatione. 


479. Corollarium. — Non est actus contritionis si quis 
dolet quod non doleat de peccatis, quia ipsius doloris obiectum 
non est peccatum commissum seu offensa Dei, sed ipse defectus 
doloris ; in timoratis tamen ordinario est signum contritionis, 
scii, quod vere doleant, quia nimis timent se non habere dolorem 
sufficientem, quem non satis magnum existimant aut non sen- 
tiunt. 


QUAESTIO SECUNDA. 


DE QUALITATIBUS ET DOTIBUS CONTRITIONIS. 


480. Materia tractanda. — Contritio, ut transiens in 
actum externum, est pars materiae sacramenti et ita ad 
constitutionem signi sacramentalis concurrens ; ut est 
interna in corde, est dispositio necessaria ad gratiam 
sacramenti. Sive perfecta sive imperfecta, ut suos producat 
effectus, debet 


1) quibusdam vestiri conditionibus, scii, esse a) veram 

et internam, b) supernaturalenj, c) summam, d) univer- 
salem ; 

2) propositum includere non peccandi de cetero, quod 
sit a) verum seu absolutum, b) firmum, c) efficax, d) uni- 
versale ; 

3) insuper ordinari ad sacramentum Poenitentiae, si 
quis illud recipere et in eo remissionem peccati obtinere 
intendat. 

Hinc tres articuli. 


Articulus I. 
De Dotibus ipsius Contritionis. 
S. Th., Suppi., q. 2 a. 6; q. 3, a. 3 et 4. 


481. Principium I. Contritio debet esse vera et 
interna, i. e. corde et animo vere concepta. — Ita ratione 
essentiae: est enim animi dolor et peccati detestatio, quae 
indicant actum voluntatis (loël II, 12-13 > Ez. XVIII, 31). 
Et sane contritio, utpote reparatio peccati, ab illo fonte 
procedere debet a quo peccata procedunt, i. e. a corde 
seu voluntate (Mt. XV, 19) ; unde est retractatio pravae 
voluntatis, qua peccator sincere intra se dicit : vellem pecca- 
tum non commisisse et volo illud in sequelis extirpari, et, 
si possem de novo agere, vellem non peccasse, ac ita facere 
hic et nunc paratus est. 

Jnsuper in sacramento Poenitentiae, ut sit pars sacra- 
menti, dolor aliquo modo oportet esse externus et sensi- 
biliter manifestatus ; ac requiritur, non solum de se, sed 
omnino et semper, formalis et explicitus, uti patet ex 
C. Trid., ad sacramentum exigente ipsam contritionem seu 
dolorem (sess. 14, c. 3 et 4), qui solus est actus poenitentiae : 
est scil, actus positivus quo voluntas vere et explicite 
dolet ac detestatur peccatum ut est offensa Dei. Talis 
itaque actus est conditio necessaria ut absolutio sit actus 
judicialis ac sit valida. 


Hinc non sufficit 1) mera externa recitatio vel lectio formulae» 
sine interno affectu voluntatis ; 

2) nec contritio existimata, qua quis bona fide putat esse 
contritus, dum revera non est : haec potest excusare poenitentem 
a sacrilegio sed defectum partis necessariae supplere nequit ; 
sicut nec aqua existimata sufficit ad Baptismum ; 

3) nec in ordine ad sacramentum Poenitentiae sufficit dolor 
virtualis et implicitus in actu alius virtutis, v. g. in actu charitatis, 
quamvis practice vix dari possit amor D’i super omnia absque 
dolpre formali de peccatis, in illo qui de his cogitat : actus scii, 
charitatis, qui est poenitentia virtualis, sufficit ad remissionem 
peccati sed non ad valorem sacramenti Poenitentiae, quia pon 
est institutus ut signum sacramentale et pars integralis sacra- 


menti, sicut nec in Eucharistia sufficit panis virtualis vel vinum 
virtuale ; 


4) nec sufficit propositum non peccandi de cetero: hoc enim 
potest stare cum complacentia in peccato praeterito ; nec dolor 
implicitus in proposito, quia npn est formalis ; 

5) nec sufficit dolor implicitus in desiderio dolendi, v. g. si optes 
dolere vel doleas te non dolere, nam pars sacramenti est ipse 


dolor de peccato, non desiderium doloris, neque dolor de absentia 
doloris ; 


6) neque etiam dolor implicitus in desiderio absolutionis seu in 
voluntate desiderante percipere fructus sacramenti, etiamsi 


habeantur tantum venialia vel mortalia iam remissa quasi materia 
confessionis ; 


7) nec sufficit dolor de peccato in abstracto, sed de peccato 
prout a confitente reo commissum est. 


482. Principium II, Contritio debet esse supernatu- 
ralis. — Et quidem a) tum subiective, ratione principii, 
ita ut eliciatur ex supernatural! auxilio Dei seu gratia 
inspirante et adiuvante, ut definivit C. Trid., sess. 6, can. 3 ; 
unde et idem Cone, explicite dicit attritionem esse donum 
Dei et impulsum Spiritus Sancti moventis (sess. 14, c. 4) ; 
b) tum objective, ratione obiecti seu motivi, ita ut eliciatur 
propter motivum supernaturale, i. e. supernaturaliter per 
lumen fidei cognitum et spectans ad salutem, cuiusmodi 
est ipse DeuS sub aliqua ratione vel aliquid respiciens Deum, 
sed ita ut spectetur Deus, non finis naturalis, sed tamquam 
finis supernaturalis lumine fidei cognitus. Unde non suffi- 
cit dolor naturalis propter motivum mere naturale sine 
relatione ad Deum finem supernaturalem. Hinc damnavit 
Innoc. XI prop. 57 : Probabile est sufficere attritionem 
naturalem, modo honestam. 

Probatur: Medium enim debet esse proportionatum 
fini, et dispositio eiusdem ordinis ac res ad quam disponit 
Atqui contritio est medium et dispositio ad gratiam om- 
nino supernaturalem, scii, ex parte principii et obiecti. 
Ergo actus contritionis debet esse supernaturalis utroque 
modo, non solum ex parte principii et gratiae sed et ex 

parte obiecti seu motivi. Et sane actus essentialiter, totus 
quantus est, dependet ex obiecto, quia non est nisi ten- 
dentia ad obiectum, sicut et motus ad terminum ; unde non 
est actus in se supernaturalis, nisi et obiectum sit super- 
naturale (I, n. 188). 


Hinc a) non sufficit peccati dolor naturalis tantum, scii, 
propter motivum mere naturale, quatenus scii, rectae rationi 
opponitur, sicut nec dolor propter philosophicam turpitudinem 
peccati, propter indignitatem eius intrinsecam absque relatione 
ad Deum, vel propter infamiam vel poenam naturalem absque 
hac relatione, vel propter effectum peccati, v. g. morbum, etc. 

b) nec sufficit dolor mere ob Deum auctorem naturae elicitus 
sola rationis lumine notum, sed oportet referatur ad Deum finem 
supernaturalem lumine fidei cognitum. De quo in praxi non 
erit difficultas, quia apud fideles ita per se fiet. 


483. Principium III. Contritio debet esse appretia- 
tive summa. — Ita ratione proportionis, ut sit dolor 
omnium maximus : secundum appretiationem tamen, qua 
poenitens intellectu suo peccatum super omnia mala 
aestimet, et ex hac aestimatione voluntate illud detestetur 
plus quam omne aliud malum ; adeo ut dispositive pa- 
ratus sit quodvis bonum amittere aut detrimentum pati 
potius quam peccatum perpetrare, ac pro nullo velit illud 
committere ; secus enim voluntas non averteretur abso- 
lute et pro omni casu a peccato. 


o 


Probatur: 1? Etenim contritio iam dispositionem in- 
volvere debet qua (mediante saltem absolutione) Deo pla- 
cere fiat possibile. Atqui, si quis praeferret Deo aliquod 
bonum creatum, non posset Deo placere, secundum illud 
Christi (Mt. X, 37) : Qui amat patrem aut matrem plus 
quam me, non est me dignus. Ergo contritio dispositionem 
involvere debet qua quis omne bonum creatum amittere 
praeferat potius quam offendere Deum. 

2? Tanto magis aliquid displicere debet, quanto magis 
contrarium placere. Atqui quod opponitur peccato, scii, 
finis ultimus, magis appretiative debet placere quam omne 
aliud bonum : omnia enim sunt appetenda propter finem 
ultimum. Ergo contritio, quae dolet de peccato opposito, 
debet esse dolor summus, seu dolere super omnia mala 


(q: 3, a. 1). 

Confirmatur: a) Ex loél II, 12 et ex C. Trid. (sess. 14, c. 4) 
secundum quod contritio excludere debet omnem affectum ad 
peccatum, et omnem peccandi voluntatem; quod praestare nequit 
nisi sit appretiative summa: nisi enim quis peccatum aestimet 
et detestetur ut maximum malum, quandoque eliget peccatum 
potius quam malum quod apprehenditur ut maius. 

b) Recta ratio postulat ut odio appretiative maximo prose- 
quamur id quod est reapse maximum malum ; atqui peccatum» 
utpote offensa Dei quodammodo infinita, et privans hominem 
maximis bonis, est omnium malum maximum; ergo. 


Non tamen requiritur : 
1) Ut contritio sit intensive summa, ita ut vehementia 


superet omnes alios dolores et toto vel maximo animi co- 
natu doleatl. 


a) Nam sic contritio esset difficillima et moraliter impossibilis 
pro multis, quod in scrupulos iniiceret, quia poenitentes saepius 
nec intensitatem nec intensitatis gradum distinguere possunt ; 
unde et praxis confessariorum non solet talem contritionem 
exigere a fidelibus. 

b) Intensitas, vehementia, acerbitas non pertinet ad essentiam 
doloris, nec variat speciem : contritio etiam minus intensa est 
dolor super omnia scii, appretiative. Quilibet gradus charitatis, 
quia est conversio totalis ad Deum, excludit peccatum ; unde et 
quicumque gradus contritionis. Unde S. Thomas (q. 5,a. 3) : 
«quantumcumque parvus sit dolor, dummodo ad contritionis 
rationem sufficiat (i. e. peccatum super omnia detestetur), om- 
nem culpam delet ». 

c) Quinimo dolor intensive summus non videtur possibilis ; 
nec a) summus simpliciter et absolute, cum Dei gratia possit 
semper magis et magis augeri ; — nec b) summus relative ad 
mala huius vitae : id enim non semper est in nostra potestate, 
quia in statu praesenti vehementius movemur a sensibilibus et 
ab obiectis propinquioribus et. propriis nostrarum facultatum, 
quam a bonis rationis et spiritualibus quae nobis non sunt 
propria obiecta nec nobis tam propinqua. Et tunc quoque seque- 
retur absurdum, quod ex duobus qui aeque intense dolent, 
unus iustificaretur, alter non, v. g. si unus intense dolet de 
peccato sed intensius de morte patris, non iustificaretur, et qui 
de hac remissius, iustificaretur ; —! nec c) summus relative ad 
vires gratiae a Deo hic et nunc concessae, quia nemo potest scire 
quanta sit illa intensitas quae requiritur, et quia omnino arbi- 
trarie Deus exigeret maiorem contritionem pro minore peccato. 


I. Dixerunt plures contritionem requiri non solum appretiative 
sed et intensive summam. Quod triplici sententia diversa explicatum 
fuit : 1) aliqui requirebant intensionem summam absolute possibilem, 
ut Adriarius VI, in IV, de Poen., q. 2 ; — 2) alii, surnmam relative ad 
alia bona dilecta, ut Petrus de Soto, de Inst. Sacr., lect. 14-15 ; — 3) alii 
denique intensionem summam quam Deus novit, relativam scii, ad vires 
gratiae, uti Lupus, Ledrou, Berti, Juenin, Morinus, Witasse, Gazzaniga. 

2) A fortiori, non requiritur contritio sensibilis, seu 
dolor qui in appetitum sensitivum redundet et in teneros 
cordis affectus, suspiria, lacrymas erumpat; nec proinde 
magis sensibilis quapi ille, quem saepe sentimus propter 
temporalia damna aut cognatorum et amicorum mortem. 


Contritio enim in sensibilitate non residet, Sed in voluntate, 
utpote dolor rationalis ; nec sensibilis dolor est semper in nostra 
potestate, cum appetitus sensitivus non obediat rationi ad nutum ; 
denique fieri potest ut aliquis, absque sensibili dolore, vehe- 
mentius doleat quam alius qui ad emotiones huiusmodi pronus 
sit. 


3) Nec requiritur ut comparatio instituatur explicita 
inter peccatum et cetera mala (nam sufficit virtualis et 
implicita), nec interdum esset utilis, quia non raro erit 
periculosa si explicite infirmioribus proponatur. 


« Manifestum est enim, ait S. Thomas, Quodl. I, 9, quod 
sicut delectabilia plus movent in particulari considerata quam 
in communi ; ita terribilia plus terrent si in particulari conside- 
rantur, et aliqui sunt qui in minore tentatione non cadunt, qui 
forte in maiore caderent. Sicut... aliquis non refugeret pati 
mortem cum Christo ; sed si descenderet ad considerandum 
singulas poenas, magis retraheretur. Et ideo descendere in 
talibus ad singula, est inducere hominem in tentationem et 
praebere occasionem peccandi » (Cfr. q. 3, a. 1, ad 4). 

Sed satis est si voluntas sit parata ad omnia mala perferenda 
potius quam peccatum committere ; — nec erit necessarium ut 
singula mala perpendat, sed sufficit confidere gratiam sibi dandam 
ad extremum etiam ferendum, si necesse esset, potius quam 
Deum offendere. Imo satis erit si propter Deum peccator deteste- 
tur peccatum, de eo doleat, et consequenter iam nolit peccare 

Perfectioribus tamen utiles esse possunt tales comparationes, 
quia sic expresse peccata summe detestantur, et affectum erga 
Deum ostendunt, ac voluntatem ad tales casus, si evenerint, 
magis paratam reddunt. 


4) Nec requiritur dolor aequalis pro omnibus peccatis, 
quamvis sit semper super omnia alia mala. 


Sed maior aestimative esse potest et minor, imo debet, iuxta 
gravitatem peccati : quanto enim malum est maius, tanto maior 
dolor esse potest (a. 3). 


484. Principium IV. Contritio debet esse universalis. 
— Ita ratione materiae, quoad mortalia commissa et non- 

dum clavibus rite subiecta, ctiam ignota et memoriae non 
occurrentia. Nam : 

a) Nullum peccatum mortale sine poenitentiae sacra- 
mento potest remitti, et peccatum de quo dolor non ha- 
betur est peccatum non subiectum poenitentiae ; ergo. 

b) Dolere debemus de peccatis quatenus sunt offensa 
Dei, a Deo avertens et amicitiam divinam privans ; sed 
haec ratio ad singula et omnia mortalia se extendit ; ergo 
de omnibus et singulis dolere debemus : unumquodque 
scil, exigit contritionem 

c) Sine contritione nullum remittitur peccatum ; atqui 
unum peccatum mortale nequit remitti sine altero, quia 
non potest quis esse amicus Dei et inimicus, a Deo aver- 
sus et ad Deum conversus ; ergo nullum remittitur mor- 
tale sine contritione de omnibus 1. 

d) Unde Scripturae peccatores urgent ad omnia pec- 
cata retractanda, ut veniam obtinere valeant (Ez. XVIII, 
30-31). 


Hinc 1) non sufficit ut quis de multis peccatis diversis doleat 
ex motivo quod est alicui speciale, scii, ob turpitudinem ipsi 
propriam, v. g. si quis furtum oderit propter specialem turpi- 
tudinem, non ideo detestatur luxuriam. 

2) Non tamen requiritur ut poenitens singula mortalia per- 
currat et formaliter ac distincte de singulis doleat, sed sufficit ut 
virtualiter et implicite ea detestetur ex motivo omnibus communi. 
Dupliciter scii, contritio potest esse explicite universalis seu 
explicite se extendere ad omnia mortalia : a) si poenitens de 
singulis cogitans totidem distinctos dolores eliciat ; b) si unico 
actu doloris poeniteat de omnibus quae distincte in memoria 
habet. Item implicite universalis etiam duplici modo fieri potest : 
a) formaliter implicite, si poenitens in confuso cognoscat se com- 
misisse plura peccata mortalia et ex motivo universali doleat de 
omnibus peccatis suis ; b) virtualiter, si poenitens de uno alterove 
peccato distincte cogitet, et de illo tantum doleat, sed ex motivo 
omnibus communi (eodem modo ac credens unum articulum 
fidei propter auctoritatem Dei revelantis, virtualiter implicite 
omnes admittit veritates revelatas de quibus valet motivum 
formale). Ita v. g. si dolet quia peccatum infinito bono repugnat, 
vel quia aeterna beatitudine privat, vel quia meretur poenam 
aeternam gehennae, vel communem habet turpitudinem ut est 
contra Deum summum legislatorem aut benefactorem. Haec 
contritio sufficit ; debet tamen poenitens cognoscere omnia 


1. HI, q. 86, a. 3. 
2. Ibid. 

peccata distincte, non ad contritionem, sed ut confessio sit 
integra. 

3) Nec requiritur ut simul doleat de omnibus aut aliquibus 
venialibus, quae non avertunt a tine ultimo nec amicitiam divi- 
nam destruunt, quia mortalia possunt remitti sine venialibus, 
et unum vernale sine altero. Unde sicut non tenemur ista con- 
fiteri, et unum possumus confiteri sine altero, ita nec in sacra- 
mento tenemur de istis dolere, et de uno possumus dolere sine 
altero. Attamen, 

a) si quis sola venialia accuset, sub gravi tenetur contritionem 
habere saltem de uno (numence spectato), quia secus deesset 
materia Sacramenti et sacramentum esset nullum ; 

b) si quis, simul cum aliis de quibus dolet, declaret venialia 
de quibus non dolet, et appareat ita agere unice ob bonum finem, 
v. g. ut melius a directore cognoscatur, vel humilitatis causa, vel 
ad promovendum dolorem, etc., quin velit illa subiicere abso- 
lutioni, non peccat ; 

C) si autem declaret illa ut materiam sacramenti, saltem venia- 
liter peccat, quia inordinatio est, tamquam materiam sacramenti, 
cum materia apta simul ponere aliam ineptam, et simulatio est 
petere veniam de eo de quo non dolet. Quodsi ita ex inconside- 
ratione aut negligentia agat, est leve ; si ex contemptu, videtur 
peccatum grave N 


485» Animadversiones. — 1. Excepto casu quo aliquis 
fidem aüt spem amiserit, non requiritur ut distincte eliciantur 
actus fidei aut spei, sicut nec votum sacramenti ; sed sufficit 
illa efforrnare in quantum continentur in omni sincera contritione 
quae sine illis existere nequit. 


2. Pro venialibus sufficit dolor de eorum frequentia, quia 
haec specialem includit difformitatem. 


3. Optimum erit, si ad singula mortalia diversae speciei 
saltem graviora, proprius et distinctus contritionis dolor habea- 
tur ; item, cum venialibus, se accusare et dolere de peccato 
gravi vitae anteactae, vel de aliquo peccato veniali sed maioris 
gravitatis. 


4. Ad dolorem contritionis non requiritur duratio seu mora 
temporis, quia est actus spiritualis qui in instanti exerceri potest ; 
quamvis tamen ordinario requiratur mora temporis in eius 
praeparatione (III q. 84, a. 8, ad 1). Unum instans sufficit ut 


I. Ne dicatur : apponere aliquid pro materia sacramenti quod apponi 
nequit, semper includere simulationem et falsitatem in re gravi; ut 
patet in eo, qui sacerdoti consecraturo, inter plures hostias triticeas, 
apponeret aliquas papyraceas. Nam, ut notat Hame, Th. M., Ill, de 
Poen. q. 28, «non valet paritas ; quia forma consecrationis directe 
cadit super materiam consecrandam, et ideo si aliqua materia appona- 
tur falsa, forma falsiiicaretur ; at forma absolutionis directe cadit super 
ipsam personam absolvendam, quae etiam in isto casu capax est abso- 
lutionis. Et ideo, esto quis in confessione aliqua venialia Commisceat, 
fie quibus non dolet, non per hoc peccat graviter », saltem necessario 
et semper. 

homo ex iusto fiat peccator ; item ut e peccatore fiat iustus. 
Hinc axioma : Homo in momento emendatur a gratia. Cfr. II Reg. 
XII, 13 ; Ez. XVIII, 21-24, 26-27, 31-32 ; H-II q. 45, a. 4. 


Articulus II. 
De Dotibus Propositi. 
S. Th. Ill, q. 84, a. 10, ad 4 ; q. 87, a. 1, ad 1 ; Suppi., q. 2, a. 4. 


A86 Principium I. Propositum ad contritionem re- 
quisitum est deliberata voluntas non peccandi de 
cetero. — Requiritur ad sacramentum, secundum Cone. 
Trid. quod, tradens definitionem contritionis quae est 


pars sacramenti, ait « esse dolorem... cum proposito » (seSs. 
14, c. 4). 


Requiri autem necessario ad sacramentum apparet 

1) Ex ipso Cone. Trid. quod ponit propositum in definitione 
contritionis ; quod vero ibi ponatur quasi pars essentialis patet 
ex parallelismo cum Joco ubi sermo est de attritione : ibi enim 


dicitur attritionem disponere cum sacramento ad iustificationem 
«si voluntatem peccandi excludat ». 

2) Ex rationibus intrinsecis : Ad remissionem peccati requi- 
ritur vera voluntas detestandi, seu omnino avertendi se a peccato 
et convertendi se ad Deum. Atqui sine proposito non amplius 
peccandi id fieri nequit. — Aliunde si quis vere doleat de peccato 
super omnia, ratio formalis doloris est peccatum sub aliqua 
speciali ratione esse contra Deum. Atqui peccatum esse contra 
Deum verificatur in peccato futuro sicut in praeterito cum sola 
differentia accidentali temporis. Ergo. 


487. Principium II. Propositum potest sufficere im- 
plicitum nec necessario requiritur explicitum * — Ex- 
plicitum et formale est actus specialis voluntatis, a dolore 
distinctus, quo aliquis statuit se velle emendare vitam seu 
abstinere a peccato ; implicitum seu virtuale est illud quod 
includitur in sincera contritione, et est realiter dolor : qui 
enim ex motivo universali serio dolet se peccasse, vere 
proponit implicite non amplius peccaturum. 


Hoc ultimum potest sufficere, nec necessario et ex natura rei 
requiritur propositum explicitum, cum non sit de essentia 
contritionis, quae etiam ex solo proposito implicito et virtuali 
sufficit ad sacramentum, cum, ut requirit Trid., voluntatem 


i. Cfr. Gury-Ballerini, Th. M., II, n, 462. 


l 
\ 

peccandi excludat. Unde 1) sufficit implicitum propositum, si 
quis de peccatis vitandis in futurum non cogitet ; 2) si autem 
cogitaverit, etiam connaturaliter debet elicere propositum expli- 
citum, secus enim esset signum contritionem non esse sinceram, 
et summam. In praxi itaque a) ante confessionem hortandi sunt 
poenitentes ad propositum explicitum, ad maiorem securitatem 
et certitudinem de propria eorum dispositione ; b) post con- 
fessionem factam, si propositum non adfuerit explicitum, non 
sunt inquietandi. 


488. Principium III. Propositum quatuor requirit 
qualitates : debet esse absolutum, firmum, efficax 
et universale. 


i? Ratione essentiae debet esse absolutum, i. e. debet 
existere hic et nunc voluntas absoluta non peccandi iterum, 
sed peccatum cavendi in posterum. 


Ideo non sufficit quodcumque simplex desiderium non peccandi, 
neque velleitas, neque voluntas conditionata, v. g. vellem amplius 
non peccare si possem, si non urgeret tentatio, nisi tam difficile 
et molestum mihi esset, etc. Neque sufficit voluntas non peccandi 
ad tempus, v. g. non peccabo per mensem. 


2? Ratione proportionis propositum debet esse firmum, 
i. e. ita in voluntate radicatum ut hic et nunc adsit volun- 
tas non peccandi, non obstante cuiuscumque mali metu 
vel cuiuscumque boni amore; quare neganda foret abso- 
lutio ei qui non sit hic et nunc dispositus, ut generaliter 
malit omne malum pati et quovis bono carere, potius 
quam Deum iterum offendere. 


Dictum est : a) Hic et nunc, i. e. actuali voluntate; nec requiri- 
tur ut ita in futurum maneat, nam potest quis mutare Voluntatem. 
Unde firmum propositum voluntatis non excludit timorem vel 
dubium, vel et aliqualem intellectus praevisionem futuri relapsus 
ex propria inconstantia aut fragilitate cognita, dummodo non 
sit cum absentia omnis fiduciae vel cum desperatione, vel et 
proinde eum omnimoda certitudine relapsus, sed cum Dei 
auxilio emendatio habeatur ut possibilis et intendatur. 

Propositum enim non requirit positivum iudicium se non 
amplius peccaturum. Nam propositum est actualis dispositio 
voluntatis, quae est peccati detestativa et vult conservare hanc 
detestationem. Iudicium vero pertinet ad intellectum qui, nota 
voluntatis inconstantia, potest praevidere lapsum esse possibilem, 
imo probabilem: Unde propositum non hoc iudicium excludit ; 
sed solum iudicium de certo relapsu et impossibili vitatu : spes 
enim est de bono futuro possibili. 

b) Generaliter i.e- in genere seu in confuso, nam iuxta commu- 

nem Doctorum sententiam cavendum est confessario ne poeni- 
tenti proponat in particulari mala ferenda vel bona relinquenda. 
Nam fieri potest et reapse fit, ut aliquis generaliter velit omnia 
perferre mala potius quam admittere peccatum, qui iam nollet 
si distincte et in individuo vivaciter proponerentur. Veruin 
quidem est hoc propositum generale esse remissum et multo 
minus perfectum quam propositum aliud ; attamen ex sententia 
communi et certa theologorum est sufficiens, et revera qui ita 
proponit vere vult super omnia peccatum vitarel. 

Firmitas propositi non efficit ut propositi violatio novum per 
se reatum constituat, sicut ex violato voto vel promissione. 
Propositum enim non est votum, quia non fit Deo sed erga 
semetipsum ; neque est promissio, quia promissio fit alteri : et 
quamvis propositum fiat aliquo modo in obsequium Dei, non 
est tamen promissio Deo facta. 


3? Propositum etiam oportet ratione efficientiae sit efficax, 
ita ut peccator hic et nunc velit adhibere media necessaria 
ad vitandum postea peccatum, et specialiter velit occasiones 
proximas peccandi mortaliter fugere, remittere offensas, 
odia et inimicitias deponere, et restituere pro iniuriis. 
Ratio est quia finis intentio, si sit vera, debet movere ad 
quaerenda media necessaria. 


Efficacia requiritur affectiva, non effectiva. Nam a) respicit 
voluntatem praesentem et efficit ut, quamdiu propositum maneat 
in animo, tamdiu peccator nequeat iterum peccare, b) Non est 
autem efficacia eventus futuri, quatenus ex eo quod propositum 
sit hic et nunc efficax, sequatur peccatum de facto in posterum 
numquam iam committi ; secus satis esset semel propositum 
bonum elicere ut aliquis numquam iam peccet. Unde, ex eo 
quod, post habitum propositum, aliquis frequenter relapsus sit 
in idem peccatum mortale, non necessario inferes eum non 
habuisse propositum efficax. Itaque propositum debet esse 
efficax affective, et ex eo quod non fuerit effective efficax, nequit 
concludi neque fuisse affective (cfr. III, q. 84, a. IO, ad 4). 

Hinc quaestioni : utrum propositum debet esse constans, ut 
possit dici efficax, resp. : per se negative, quia mutabilis est 
voluntas humana. Per se, nam si poenitens statim et sine ulla 
fere resistentia relabatur, hoc erit motivum suspicandi poeni- 
tentem proposito vere efficaci caruisse. Generatim qui efficaciter 
proponit, non adeo facile propositi sui obliviscitur, et saltem 
per aliquod tempus breve conatus adhibere et perseverare solet. 


40 Propositum denique ratione materiae debet esse 
universale, i. e. debet se extendere ad omnia mortalia non 
tantum patrata sed quaecumque in posterum vitanda. 


i. Cfr. Ballerini-Palmieri, de Poen., n. 458. 

Non tamen requiritur 1) ut de singulis peccatis vitandis speciale 
propositum efformetur, sed sufficit generale de omnibus in 
I genere ex motivo universali. Neque requiritur 2) ut se extendat 
\ad venialia. Quod si sola venialia declarentur, ad validitatem 
Sacramenti requiritur saltem a) propositum de uno cveniali 
declarato, scii, de vitando peccato omnino simili in iisdem om- 
tiino circumstantiis, seu de omnibus peccatis, non quidem 
eiusdem speciei, sed eiusdem omnino conditionis ; vel b) de vi- 
tando certo genere venialium ; vel c) de vitandis gravioribus ; vel 
d) de vitandis plene deliberatis ; vel e) de minuendo numero 
venialium (S. Th. Ill, q. 87, a. 1l, ad 1). Propositum etiam 
haberi potest de vitandis singulis venialibus seu de omnibus 
distributive vitandis, non autem de omnibus collective vitandis, 
quia singula vitare possumus, omnia autem simul vitare nobis 
est impossibile. 


Articulus III. 


De Contritione ad Sacramentum 
ordinata. 


489. Principium I. Ad validitatem sacramenti Poeni- 
tentiae, contritio debet aliquo modo referri et dirigi 
ad absolutionem, eique moraliter uniri. — Id enim 
necessarium est ad constituendam materiam proximam 
sacramenti et ita integritatem et unitatem signi sacramen- 
talis. Etenim 

Confessio requiritur sacramentalis seu facta ad abso- 
lutionem obtinendam. Atqui ad hoc non omnis confessio 
est sufficiens, sed sola confessio dolorosa ; confessio autem 
est dolorosa per contritionem. Ergo contritio debet aliquo- 
modo fieri ad obtinendam absolutionem. 


Prob. min. : sacramentum institutum per modum iudi- 
cii requirit accusationem : habet enim id speciale quod 
instructio causae fit per accusationem, quam ipse reus in- 
stituit ut veniam consequatur per sententiam iudicis absol- 
ventis. Atqui simplex narratio non est accusatio, sed ista 
debet fieri cum odio peccati et dolore, et ordinari ad 
absolutionem obtinendam. Ergo existere debet contritio 
et ordinari ad absolutionem, ut accusatio constituatur in 
ratione ' accusationis. 


490. Principium IIl. Contritio ad absolutionem ordi- 
nari eique moraliter uniri debet aliquo modo quo- 

cum que, quin specialiter determinetur modus quo id fieri 
debeat. — Itaque : 


1) Contritio non requiritur actualis, quae scii, in con- 
fessione actu existát aut immediate eam praecedat; sed 
sufficit ut maneat virtute, quatenus praecesserit non revo- 
cata (sive formaliter per actum contrarium, sive virtualiter 
per actum peccaminosum) ef moraliter censeatur perse- 
verare ita ut in confessionem influat, uti patet ex illo 
qui absolv tur distractus aut dormiens, vel imo in ipsa 
confessione de dolore nihil cogitat, sed antea contritus in 
confessione manet distractus. 

2) Nec requiritur ut oriatur ex praevia intentione ex- 
plicita et reflexa confitendi seu suscipiendi sacramentum, 
sed sufficit quod ista intentio postea accedat et ita con- 
tritio referatur ad sacramentum ; nam si quis occasione 
concionis aut lectionis excitetur ad dolorem (quin cogitet 
de absolutione) et dein ex dolore ad confessionem movea- 
tur, hic habetur bene dispositus, quamvis iste confessio- 
nem instituat ex dolore et non doleat ex intentione confi- 
tendi. 


3) Nec requiritur formalis et explicita relatio ad con- 
fessionem ut sacramentum, sed sufficit implicita, quae 
semper habetur quando poenitens in ordine ad absolutio- 
nem dat signum doloris sui praecedentis. 


Unde sufficit vel confessio ex motivo doloris — vel dolor ex 
motivo confessionis — vel confessio cum rememoratione doloris 
anterioris. Confessio scii, erit sacramentalis, si dolor aliquomodo 
ad confessionem referatur, « sive a) antecedenter, ut quando 
dolor de peccatis elicitur ex fine seu intentione confessionis 
faciendae, v. g. si cras volens confiteri, ideo hodie examino 
conscientiam et dolorem de peccatis elicio ; sive b) concomitanter, 
ut si nunc nil cogitans de facienda confessione, elicias dolorem 
et exinde motus proponas cras vel proxima occasione confiteri 
et reipsa, dolore non revocato, in proxima occasione confitearis ; 
sive c) consequenter, ut si hodie doleas de peccatis, nil cogitans 
de confessione facienda, cras autem facto proposito confitendi, 
referas primum dolorem pridie habitum ad istam confessionem, 
absque novo dolore elicito » (Haine, Th. M. Ill, de Poen., q. 30). 


4) At non sufficit si nullo modo dolor referatur ad con- 
fessionem, « ut si hodie doleas non cogitans de confessione 
crastina, nec cras confitens recorderis doloris hesterni, 

^invalide confiteris, nisi novum dolorem concipias, quia 

pars debet referri ad compartem, et confessio sacramen- 

Îlis et valida debet esse dolorosa, qualis non potest esse 
si per dolorem aliquo ex his modis ad se relatum ». Ita 
lluart, de Poen., diss. 4, a. 8, pet. 2, resp. 40. 


491. Principium IIl. Contritio praecedere debet ip- 
sam absolutionem, non tamen ipsam confessionem. 
— Debet praecedere absolutionem, quia secus confessio 
non est dolorosa ; et quia in iudicio cognitio causae debet 
praecedere sententiam iudicis, et haec sequitur omnes 
alios actus praevios. Non tamen praecedere debet ipsam 
confessionem quidquid aliqui dixerint, quamvis tamen 
melius et prudentius sit, ne postea distractionibus pertur- 
batus, confitens non satis serio ante absolutionem doleat. 


Id testatur unanimis praxis confessariorum qui solent, secun- 
dum Rit. Rom., tit. III, c. 1, n. 18, excitare ad contritionem 
eamque exigere a poenitente, non ante sed post confessionem. 
Et sane, ut confessio sit dolorosa sufficit : 1) quod referatur ad 
dolorem qui sequitur, et ex intentione et spe fiat contritionis 
sequentis et absolutionis ; quod tamen videtur necessario iam 
includere quoddam initium odii et doloris de peccato ; — aut 
etiam certius (pro illo qui velit de ratione allata dubitare) : 2) quod 
confessio continuetur dum dolor existát, et iste influat in con- 
fessionem moraliter continuatam eamque informet, « in quantum, 
ait Billuart (ib. resp. 30), quamdiu poenitens flectit aut humiliter 
petit seu expectat sententiam iudicis, tamdiu censetur moraliter 
perseverare in facta confessione, eamque ipso facto continuare », 
atque se implicite reum fateri ac veniam petere 

Unde, etiam si ab aliquo mera narratio, non accusatio, facta 
fuerit peccatorum suorum, ex eo quod subsequenter dolens 
expectet absolutionem, narrationem iam dolore informatam ipso 
facto continuat, i. e. accusationem facit atque ad absolutionem 
ordinat. Et ipsa expressio contritionis est nova accusatio eorum- 
dem peccatorum. 


492. Animadversiones practicae. — 1. Actus contri- 
tionis semel elicitus in ordine ad absolutionem perseverare potest 
pon solum per horas sed et per unum vel alterum diem, dum- 
modo non retractetur et perseveret in effectu v. g. voluntate confi- 
tendi, fuga occasionum, frequentioribus precibus, etc. Tale inter- 


I. «Prior narratio seu completa accusatio postea informatur per 
consequentem contritionem, et ut sic informata subiicitur clavibus ab 


ipso poenitente postulante vel expectante absolutionem » Suarez, disp. 
20, sect. 4, n. 3°. 

vallum non destruit moralem unionem inter varias partes actus 
iudicialis, nec proinde iudicii sacramentalis. Quanto autenj 
tempore perseveret contritio, prudenter diiudicandum est ei 
variis circumstantiis : facile censetur durare ultra diem, si 
confessio ex solo dolore instituatur ; e contra ad diem aut per 
multas horas tantum, si etiam ex devotione, obligatione, consue- 
tudine, etc. In praxi, ad maiorem fructum et securitatem praestat 
contritionem actualem elicere. 


2. Quando poenitens, statim vel paulo post absolutionem, 
peccatum etiam grave accusat ex oblivione omissum, non requi- 
ritur ut novus actus contritionis explicite eliciatur, modo fuerit 
concepta ex motivo universali. Contritio enim antea concepta 
ex motivo universali adhuc perseverat, et se extendit ad peccatum 
oblitum, et per novam accusationem ad novam absolutionem 
ordinatur ; imo dolor explicitus videtur adesse in actu accusandi 
hoc peccatum. In praxi tamen hortandi sunt poenitentes ut de 
novo actum contritionis eliciant. 


3. Quodsi intervallum sit longius ideoque dubitetur an con- 
tritio sufficienter perseveret, requiritur novus dolor, etiam pro 
peccatis iam absolutis et nunc de novo declaratis : dolor enim 
praeteritus, etiam de iisdem peccatis, nullo certo modo ordi- 
natur ad novum indicium sacramentale, et proinde est repe- 
tendus. 


QUAESTIO TERTIA. 


DE DIVISIONE CONTRITIONIS. 


S. Th., Suppl, q. 1 et 5; q. 10a. 1; q. 18, a. 1. 


493. Contritio distingui solet in perfectam et 
im perfectam. — Quae distinctio non invenitur explicite 
proposita apud Patres, qui solam contritionem, poeni- 
tentiam, detestationem peccati ex toto corde necessariam 
praedicabant ac varia eius motiva indicabant, sed non 
distinguebant varias dispositiones secundum perfectionem 
motivi aut efficaciae. Saeculo autem XII? distinctio fieri 
cepit N quae duplici modo intelligi potest : 

a) ratione efficaciae, ut saepius invenitur apud veteres 
contritio imperfecta est si Deus diligitur in se sed non 

super omnia ; perfecta si etiam diligitur super omnia ; 

b) ratione motivi, ut apud modernos : perfecta innititur 


i. Primus, apud quem distinctio occurrit, refertur esse Alarius ab 
Insulis, in Regulis de sacra theologia, reg. 85. 

perfecto motivo charitatis quo Deus diligitur propter se, 
et est proprie contritio ; imperfecta innititur motivo infe- 
riori et est attritio. Quae tripliciter distinguuntur : 


1) ratione originis et secundum causam : perfecta oritur 
ex amore supernatural! perfecto charitatis seu amicitiae 
erga Deum, summuin bonum absolute et in se, infinite 
perfectum, in se et propter se amabilem ; imperfecta, 
ex amore supernatural! imperfecto concupiscentiae erga 
Deum, bonum et perfectum relative ad nos et amabilem 
nobis, quia est summum bonum nostrum, cuius fruitione 
erimus beati, et quia summe bonus erga nos, a quo cuncta 
fuerunt beneficia suscepta ; 


2) ratione motivi seu pbiecti formalis et secundum es- 
sentiam : perfecta est ex motivo charitatis, in quantum 
peccatum est offensa contra Deum, summum bonum in se 
super omnia amabilem et dilectum ; imperfecta ex motivo 
inferiore, in quantum peccatum turpe est et recedit ab 
honestate et lege Dei, vel in quantum poenam meretur 
iustissimi iudicis seu inducit poenam a Deo infligendam ; 


3) ratione efficaciae et secundum effectum : perfecta ad 
iustificationem sufficit per se, et ideo sine reali susceptione 


sacramenti ; imperfecta de se ad iustificationem non sufficit, 
sed ex institutione Christi de facto sufficit cum reali sus- 
ceptione sacramenti. 


Duplex est amor Dei : a) amor perfectus, quo Deus amatur 
propter se, et ideo super omnia simpliciter, etiam super nos ipsos 
et super omnes creaturas ; b) amor imperfectus, quo amatur super 
omnia desiderabilia et concupiscibilia, non propter se sed propter 
bona quae largitur, non quia bonus in se est sed quia bonus 
nobis : motivum scii, est divina perfectio ut bona et amabilis 
nobis, imo ut summum bonum cuius fruitione beati aliquando 
erimus. Hinc amor imperfectus abstrahit a relatione ad bonitatem 
intrinsecam infinitam Dei, ita ut Deus ametur super omnia bona 
nostra sed nondum super nos ipsos : id tamen non positive 
excludit, quod esset malum, sed ab hoc abstrahit, et ita non est 
malum sed minus perfectum. Unde ex opposito : contritio 
perfecta detestatur peccatum ut summum malum in se et simpli- 
citer, Super omnia mala absolute ; imperfecta detestatur ut 
summum malum nostrum, super omnia mala nostra, et sic est 
summa secundum quid. 


Ex quibus intelligitur contritionem imperfectam non importare 
totam reparationem peccati, etiam illam quae humanae fragili- 

tati est possibilis, et ideo non assurgere ad perfectionem ir 
tutis ; sola contritio perfecta scii, est actus proprius et perfectui 
virtutis Poenitentiae. 


Articulus I. 


De Ipsa Contritione Perfecta. 


494. Thesis. Contritio, charitate perfecta, peccata 
etiam mortalia remittit absque sacramenti Poeni- 
tentiae reali susceptione, non tamen sine eius voto. 


Propositio hisce terminis generalibus enuntiata est certa ex 
Cone. Trid., sess. 14, c. 4, contra Lutherum et Protestantes qui 
negant contritionem disponere ad iustificationem ; Concilium 
autem « docet..., etsi contritionem (hanc)... aliquando charitate 
perfectam esse contingat, hominemque (tunc) Deo reconciliare 
prius quam hoc sacramentum actu suscipiatur ; ipsam nihilo- 
minus reconciliationem ipsi contritioni, sine sacramenti voto 
quod in illa includitur, non esse adseribendam ». Quem effectum 
semper obtinere quando contritio charitate est perfecta, et non 
solum rarissime, in casu extremae necessitatis, certum est contra 
Baium et lanseniuml, ex damnatione prop. 31, 32, 70 et 71 
Baii2. 

Dicitur : a) contritio charitate perfecta, scii, animi dolor 
et detestatio de peccato commisso cum proposito non 
peccandi de cetero, ex motivo charitatis perfectae in Deum 
propter se summe dilectum ; unde obiectum formale ipsius 


est summa Dei perfectio propter quam Deus est amabilis 
super omnia et offensa Dei detestanda et reparanda ; 


b) absque sacramenti Poenitentiae reali susceptione, quia 
contritio perfecta ex natura sua remissionem peccati 
convenientissime expostulat et ex Dei promissione infal- 
libiliter confert ; 


C) non tamen sine eius voto, quia, cum sacramentum 
Poenitentiae et ideo sacramentalis confessio sit in N. L. 
necessaria, non potest peccator vere esse contritus nisi 
velit delicta sua clavium potestati subiicere, scii. neCessa- 


i. Id quoque docuit Estius, in IV Sent., d. 17, $ 2-3. 

2. «Per contritionem etiam cum charitate perfecta et cum voto 
suscipiendi sacramentum coniunctam, non remittitur crimen, extra 
casum necessitatis aut martyrii, sine actuali susceptione sacramenti », 
prop. 71. 


3* 

ria media et praecepta Christi implerel. Non tamen 
requiritur semper ut votum sit explicituxn, sed si quis ne- 
cessitatem sacramenti ignoret vel illius non recordetur, 
sufficit implicitum in generali voluntate implendi omnia 
quae ad salutem sunt necessaria. 


Exinde sequitur : 

1) votum per se ûon habere vim delendi peccatum, nec contri- 
tionem ratione voti, sed totam vim esse a contritione perfecta ; 

2) proinde votum requiri non quasi sacramentum futurum, 
prout in Dei praevisione esset causa moralis remissionis pecca- 
torum, nec quasi remissio fieret conditionate : si nempe susci- 
piatur sacramentum 5 sed ipsam contritionem cum hoc voto 
iustificare, quatenus ex voto ponitur sufficienter conditio in hac 
oeconomia N. L. ad peccati remissionem requisita ; 

3) hominem, sic iustificatum, teneri ex praecepto divino pec- 
cata mortalia, per contritionem iam remissa, sacerdoti accusare 
tempore opportuno ; secus votum suscipiendi sacramentum non 
esset sincerum. — Nec àbsolutio sacerdotis in hoc casu est 
inutilis, cum operetur gratiam ex opere operato, quae non re- 
mittat peccata iam remissa sed magis iustificet, ac speciale auxi- 
lium addat gratiae sacramentalis. 


495. Probatur efficacia contritionis perfectae: 

1) Ex Scripturis, quae docent eos, qui ad Deum toto 
corde convertuntur eumque perfecte diligunt, statim 
iustificari. Atqui contritio perfecta dicitur ex eo quod 
charitate est perfecta. Ergo, si charitas iustificat, et con- 
tritio perfecta. 


Maior constat a) ex variis testimoniis V. L. (Prov. VIII, 17 ; 
Ez. XVIII 21-24 ; XXXIII, 12 ; Deut. IV, 29 ; loél II, 
12-13), quibus apparet peccatores potuisse sine sacramento 
obtinere remissionem peccatorum ; quod saltem intelligendum 
e?t de illis qui actu nobilissimo convertuntur qualis est poeni- 
tentia ex charitate perfecta, seu, ut explicite dicitur, qui Deum 
diligunt et ad eum convertuntur ex toto corde? ; 

b) a fortiori, id valet de N. T., in quo ceteroquin apparet 
hominem, si diligit Deum charitate perfecta, eo ipso a Deo 


1. Ita iam ante Cone. Trid. certum erat propter prop. 1 Petri de 
Osma: «Peccata mortalia, quantum ad culpam et poenam alterius 
saeculi, delentur per solam cordis contritionem sine ordine ad claves » ; 
quae 9 aug. 1478 damnata fuit ut erronea et catholicae fidei contraria, 
at ab auctore fuit revocata. 

2. Non obstant verba Christi : « Remittentur ei peccata multa, quo- 
niam dilexit multum > «Lc., VII, 47) : graece enim legitur : àq£ovrat 
i. e. remissa sunt. 

diligi, ita ut vivat (Le. X, 27-28), et Deus veniat ad hominem 
et mansionem faciat apud eum (loan. XIV, 23), et homo maneat 
in Deo et Deus in homine (I loan. IV, 16), cui seipsum mani- 
festat (I Ioan. IV, 7-9, 13), et qui ita ex Deo natus iam peccatum 
habere nequeat (I Ioan. Ill, 9). 


2) Ex Traditione, quae a) thesim supponit, tum in 
doctrina de Baptismo desiderii seu flaminis ; tum in eo 
quod confessio non sit instituenda ante susceptionem sa- 
cramenti vivorum ; imo nec ante celebrationem Eucha- 
ristiae, si desit copia confessarii et adsit necessitas cele- 
brandi ; — b) eam explicitis testimoniis enuntiat. 


Ita Tertul., de Bapt. 18, c. 4 ; de Poen., c. 4 ; Cyprianus, de 
Lapsis, c. 36 , de Mortalitate, 17 ; ep. X, 5 ; XII, 1 ; LXXIII, 
23 ; Pacianus, ep. 3 ad Sytnp., n. 8 ; Chrys. in II Tim., hom. 7, 
n. 8;1.2 de comp. ; or. in S. Rom. I, 1 ; Ambrosius, or. de obitu 
Vall, 51-53 ; Augustinus, 1. IV, de Bapt., 21, 78 ; in I ep. Ioan., 
I, n. 6; V, n. 10; serm. XXXIV, 3, 5; Enchir., c. 65 ; 
Greg., II in Reg., c. IÏ, 12, 26 ; hom. in Ev. II, 33 ; Leo M., 
ep. 91 et 108 ; Petrus Chrys., serm. 94 j Bernardus, Bapt., n. 7 
et 8 ; etc.l. 


3) Ratione convenientiae: Licet perfectissima ad Deum 
conversio ac contritio non adaequate compenset offensam 
Deo irrogatam, nec adaequet iniinitatem iniuriae, propter 
infinitam inter Deum et hominem inaequalitatem, sed 
rnaneat iniuria donec Deus liberaliter remittat, ex aequi- 
tate tamen decet omnino infinitae bonitati ut remittat ha- 
benti contritionem perfectam, tum quia est perfectissima 
dispositio quae a peccatoribus haberi potest, tum quia 
amorem Dei purum importat et ità ad divinam amicitiam 
optime disponit. 


Non enim convenit divinae bonitati, ut creaturam, ope divini 
auxilii, sese rectificantem circa ultimum finem, et perversi- 
tatem quantum possit a se abiicientem, adhuc repellat. Facienti 
scii, quod in se est, Deus non denegat gratiam. 

Nec id mutatum reputetur ex institutione sacramenti Poeni- 
tentiae. Cum enim lex positiva non mutet naturam rerum, 
perfecta contritio ex natura sua sufficiens dispositio ad gratiam, 
eamdem vim instituto sacramento retinet. 


496. Animadversiones. —! 1) Probationes allatae in thesi 


i. Cfr. Galtier, de Poenitentia, . 67-69. 

procedunt de contritione quocumque gradu charitatis formata, 
quae semper includit conversionem actualem et habitualem ad 
Deum. Amor enim appretiativus super omnia non potest con- 
sistere cum affectu seu voluntate peccandi. Unde valent de quo- 
cumque gradu, non solum de contritione valde intensa. Nullus 
igitur gradus intensitatis requiritur, sed minimus gradus est 
sufficiens, quidquid multi theologi olim docuerint (ante et post 
Trid.), tenentes contritionem non esse charitate perfectam nisi 
sit valde intensa ; quorum sententia tamen non est damnatal. 
Cfr. S. Thomas, Suppi, q. 5, a. 1; a. 3 ; LI-II q. 45, a. 4. 


2) Ne putetur actu contritionis nunquam remitti peccatum, 
cum illud iam remittatur actu charitatis ex cuius imperio con- 
tritio perfecta procedit. Nam haec duo fiunt simul in uno 
instanti, testante S. Thoma, q. 85, a. 6 et I-II, q. 113, a: 8 ; ita 
ut secundum ordinem causae materialis et dispositivae ex parte 
subiecti contritio natura praecedat, e contra secundum ordinem 
causae efficientis ex parte agentis praecedat charitas. 


3) Quidam theologi alia motiva praeter charitatem perfectam 
dixerunt sufficere ad perfectam contritionem et ad remissionem 
peccatorum extra sacramentum ; sive quodcumque motivum 
quod spectat Deum, v. g. ex virtute religionis, poenitentiae, 
obedientiae, gtatitudinis sumptum, quo detestamur peccatum 
non ut est contra Deum summe amabilem, sed iit iniurium Deo 
eiusque iuribus et voluntati oppositum (Scotistae, v.g. Brancatus, 
Minges); sive motivum amoris concupiscentiae et spei, quo 
amamus Deum ut summum bonum nostrum (ut pauci moderni : 
Bolgeni, Hurter, Palmieri, Egger). 

Haec sententia a) est omnino gratuita, in nullo argumento 
Scripturae vel Traditionis fundata ; — b) a Conc. Trid. ignota, 
quod unum motivum indicat contritionis perfectae, et hoc ubi 
eam ab attritione ex professo distinguit ; imo videtur omnia alia 
motiva ad attritionem reducere, cum turpitudo peccati est in eo 
quod sit contra ius, cultum, obedientiam Dei, et motivum spei 
(Deus possidendus) reducatur ad motivum timoris (beatitudinis 
amissae) ; — c) nec quadrat cum ratione : actus enim religionis 


i. Qui ad tres classes pertinent : 1) Alii dicebant detestationem ex 
motivo charitatis, si sit appretiative summa, esse contritionem perfec- 
tam ; et detestationem efficacem ex motivo charitatis esse appretiative 
summam ; at intensio requiritur ut si efficax. Ita multi antiqui scho- 
lastici docere dicuntur, ut v. g. S. Anselmus, Hugo Victorinus, Ma- 
gister Sententiarum, Rolandus, Gulielmus Ant., Albertus M., Richar- 
dus de S. Victore, S. Bonaventura ; item Scotus, Faber, Hicquaeus, 
Maior, Massilius, Ockam, Gabriel, Abulensis, Thomas Argentinas. — 
2) Alii dicebant detestationem ex motivo charitatis, si sit appretiative 
summa, esse contritionem perfectam ; sed detestatio efficax non semper 
est appretiative summa. Ergo gradus ulterior requiritur ultra effica- 
citatem. Ita Pallavicini et Gisbertus. — 3) Alii denique ad perfectam 
contritionem requirebant appretiative simul et intensive summam; quos 
iam supra indicavimus, p.422.— Variae istae sententiae non sunt directe 
contra Conc. Trid. quod eas formaliter damnare non intendit. Mens 
tamen Patrum non fuit dubia et per omnia doctrinae nunc generatim 
receptae favebant. 

vel amoris concupiscentiae non est dispositio sufficiens (seu 
ultima) ad habitum charitatis seu amoris amicitiae erga Deum 
super omnia amatum. Sic enim Deus non amatur plus quam 
bonum creatum ; quam bonum virtutis religionis quod est quid 
creatum, aut quam bonum nostrum quod est aliquid infra Deum ; 
— nec homo iam seipsum aestimat minus quam Deum et Deum 
plus quam sel. Unde homo non sese convertit toto corde, nec 
facit totum quod potest ad peccati remissionem ; et ideo Deus 
non tenetur ipsi remittere nec ex aequitate aut decentia. 


4) Inter theologos disputatur pro contritione perfecta, sicut 
pro charitate, utrum ad obiectum formale scii, infinitam boni- 
tatem sufficiat unum attributum divinum, an requiratur bonitas 
formaliter infinita ut est aggregatio seu cumulus omnium per- 
fectionum. Moderni multi dicunt sufficere unum attributum, 
quia in uno attributo implicite includuntur omnia alia et summa 
bonitas Dei, ac proinde contritio iam est propter ipsum Deum 
summe amabilem. Alii verius dicunt : si homo abstrahit vel non 
attendit aliis attributis, haec non sunt obiectum sui amoris, nec 
Deus infinite perfectus et summe amabilis formaliter concipitur, 
quo nihil melius detur et supra quem nihil desiderandum re- 
maneat (II-II q. 23, a. 5, ad 2 ; Q. D. de Char., a. 6). 


5) Quidam auctores distinguunt inter amorem charitatis seu 
amicitiae erga Deum, qui sufficit, et amorem simplicis benevo- 
lentiae, qui non sufficit, ad contritionem perfectam. Ita inter 
alios Billuart. At, licet verum sit de amore benevolentiae naturali 
erga Deum auctorem naturae, non valet de amore benevolentiae 
supernatural! erga Deum auctorem et finem ordinis supernatu- 
ralis : hic énim, si sit super omnia, iam est verae amicitiae quia 
fundatur in communicatione bonorum eiusdem vitae divinae, 
dum Deus iam amatur ut se amicabiliter communicans in visione 


beatifica °. Quod si non sit super omnia, nec erit attritio sufficiens 
ad obtinendam peccati remissionem. 


r. Imo, pro virtute religionis aut alia morali, Deus, etiamsi sit finis 
cui, non tamen est finis qui seu obiectum nostri actus. 

2. Nequit invocari S. Thomas, II-II, q. 27, a. 2, quia ab actu chari- 
tatis distinguit benevolentiam. Non enim distinguit actum Charitatis 
a supematurali amore benevolentiae, sed a mera benevolentia absque amore, 
quae « est simplex actus voluntatis, quo volumus alicui bonum, etiam 
non praesupposita unione affectus ad ipsum » ; dum « amor... importat 
quamdam unionem secundum affectum amantis ad amatum, in quantum 
scii, amans aestimat amatum quodammodo ut unum sibi,.. et sic 
movetur in ipsum ». « Sic ergo, concludit S. Doctor, in dilectione secun- 
dum quod est actus charitatis, includitur quidem benevolentia ; sed 
dilectio sive amor addit unionem affectus ». 

Quod si ab adversariis non amor benevolentiae intelligeretur, sed 
sola benevolentia seu merus actus volendi bonum, sane verum dice- 
rent ; sed animadversio non esset ad rem, cum ita non indicarent 
speciale motivum, quia in omni sincera contritione etiam imperfecta et 
formidolosa necessario et semper includitur voluntas reparandi pecca- 
tum, quod est velle bonum Deo. 

Articulus II. 


De Attritione seu Contritione 
imperfecta. 


497. Attritio necessaria et sufficiens ad remissionem pec- 
catorum in sacramento Poenitentiae est dolor de peccatis 
commissis, qui non ex motive perfecto charitatis sed ex 
alio motivo supematurali inferioris ordinis, scii, vel ex 
turpitudinis peccati consideratione, vel ex gehennae metu 
concipitur et poenarum (quatenus a Deo infliguntur ut 


homo a peccando abstineat), cum proposito non peccandi 
de cetero. 


Ex duplici motivo, secundum Cone. Trid., sess. 14, c. 4, 
concipi potest : « vel ex turpitudinis peccati consideratione, vel 
ex gehennae (i. e. poenae damni et sensus) et poenarum 
(temporalium Purgatorii et huius vitae) metu », ad quem 
etiam pertinet desiderium beatitudinis amissae (can. 5). 
Ad haec duo omnia aha motiva facile reducuntur. Praeter 
oppositionem enim peccati ad bonum Dei infinitum in se, 
quam respicit contritio perfecta, non est oppositio peccati 
nisi ad bonum nostrum, sive ad bonum honestum cui op- 


ponitur turpitudo peccati, sive ad bonum delectabile quod 
Deus in poenam peccati aufert. 


Primum motivum nobilius est cum consideret peccatum ut 
oppositum rectitudini ordinis moralis, quatenus a Deo statutus 
vel quatenus est ex motivo supematurali fidei cognitus, v.g. ut est 
iniuria, ingratitudo,inobedientia, iniustitia erga Deum, maculans 
animam, etc. Posterius motivum, licet minus nobile, est tamen 
bonum et utile ; ad quod intelligendum duplex Dei timor distin- 
gui potest : timor filialis, quo quis ex amore et reverentia Deum 
offendere timet, timet scii, malum culpae propter Deum, quia 
est offensa Dei optimi Patris, quod pertinet ad contritionem 
perfectam ; — timor servilis, quo Deus timetur tantum propter 
poenas quas minatur, vi cuius quis non solum ab ipso malo 
abstinet sed et affectum ad peccatum deponit, at propter poenam ; 
timet scii, malum poenae a Deo infligendae et culpam propter 
poenam, ita ut timor sit motivum attritionis, non autem conditio 
sine qua non haberetur attritio. Hinc timorem filialem non posi- 
tive excludit sed ab eo praescindit, et ideo timor servilis non est 
malus sed imperfectus (I, n. 822-823). 

A praedictis distinguitur et alius omnino est timor serviliter 
servilis, quando quis opus malum vitat, retinens tamen peccati 
affectum, ita dispositus ut poena sit conditio sine qua non 
vitandi peccatum : si non esset poena, vellem peccare ; timet 

scii, solam poenam, et quidem ut summum malum, magis quam 
culpam. Sed tunc non est verus timor Dei, quo scii, homo ad 
eum convertitur et vitat peccata, sed est peccatum quod verum 
Dei timorem positive excludit ; unde potius quam timor Dei, 
dicendus est timor mere mundanus et pravus. 

lamvero : i) Luther et Protestantes contendunt timorem sim- 
pliciter servilem non esse vere utilem et honestum, sed facere 


hypocritam et magis peccatorem; pariter lansenistae (Quesnellus, 
syn. Pist.) dixerunt non inhonestum, sed inordinatum et malum, 
quia est ex amore sui. 

2) Plures catholici tenuerunt solam attritionem non sufficere 
ad remissionem peccatorum consequendam in susceptione sacra- 
menti, sed requiri perfectam contritionem ; hanc autem non 
remittere peccatum sine sacramento, nisi certum gradum fhtensi 
tatis habeat seu intensive sit super omnia. 

Contra quos duplex statuitur thesis. 


498. Thesis I. Attritio concepta ex turpitudine pec- 
cati, amissione beatitudinis et aeternae damnationis 
incursu, potest esse verus et utilis dolor, ad gratiam 
remote praeparans. — Sic enuntiata est definita a Cone. 
Trid. contra Lutherum, sess. 14, can. 5. 

In c. 4 autem Concilium ita docet : 

«Illam vero contritionem imperfectam quae attritio dicitur, 
quoniam vel ex turpitudinis peccati consideratione vel ex gehen- 
nae et poenarum metu communiter concipitur, si voluntatem 
peccandi excludat cum spe veniae, declarat, non solum non facere 
hominem hypocritam et magis peccatorem, verum etiam donum 
Dei esse, et Spiritus sancti impulsum, non adhuc inhabitantis, 
sed tantum moventis, quo poenitens adiutus viam sibi ad iustitiam 
parat. Et quamvis sine sacramento Poenitentiae per se ad iusti- 
ficationem perducere peccatorem nequeat, tamen eum ad Dei 


gratiam in sacramento Poenitentiae impetrandam disponit»l. 

Probatur: 1) Ex Scriptura: Ille timor est bonus et 
utilis qui in Scripturis commendatur et praecipitur ut ad 
justificationem conducens. Atqui ita est de timore servili 
poenarum (Ps. CX, 10 ; Eccli. I, 27, 28 ; Prov. I, 7 ; Mt. 
X, 28 ; Le. XII, 4-5). 

2) Ex Traditione Patrum : a) verbis Christi citatis fre- 
quenter utuntur ad ostendendum timorem gehennae esse 
vere salutarem ; b) timorem iudicii et gehennae proponunt 
tamquam motivum detestandi et fugiendi peccatum ; v. g. 
Tertull., de Poen. XI, 1 ; — Clemens Alex., Strom. VII,12; 


i. Cfr. prop. 14 et 15 damn, ab Alex. VIII ; 60, 61, 62, 67 Quesnelli ; 
25 syn. Pist. 

— Chrys., hom. 15 ad pop. Ant. n. 2 ; — Au?., serm. 161, 
c. 3; in ep. I Ioan. tr. 9, c. 4 ; Enarr. in Ps. CXXVII, 81; 
— Greg., in I Reg. exp. V, 11. 

3) Ratione theologica: A. Attritio non est mala. Attri- 
tio ex metu gehennae tria importat : voluntatem fugiendi 
poenam, quae per modum finis se habet, — peccati detes- 
tationem quae est medium ad finem, — ordinationem 
huius medii ad finem obtinendum. Atqui haec tria bona 
sunt et utilia, imo necessaria ut tali motivo homines plu- 
rimum in officio contineantur. Ergo. 


Prob. min.: a) honestum est inferni poenas fugere, cum sint 
aliquod malum et ideo odio dignum, et beatitudinem prosequi 
sit bonum ; 

b) peccati detestationem esse bonam nemo est qui neget ; 

C) ordinare autem fugam peccati ad vitationem poenae tam- 
quam ad finem non est malum, cum sit medium aptum, et Deus 
ipse, sicut omnis legislator, poenarum minatione utatur ad nos 
a peccato deterrendos. — Aliunde peccator qui peccatum fugit 
propter poenam vitandam, non excludit altius motivum, quasi 
diceret poenam esse summum et principale malum, et sic finem 
ultimum in bono proprio poneret, sed abstrahit a motivo supe- 
riore : si enim excluderet, esset timor serviliter servilis. Unde 
motivum attritionis non est nobilissimum, sed non est turpe. 


B. Imo attritio remote disponit ad contritionem. Attri- 
tio sponte sua ad perfectam contritionem et charitatem 
tendit eamque in proposito continet. 


Nam qui ex gehennae metu efficaci odit peccatum, hoc de- 
testatur tamquam gehennae causam, ac proinde dispositus est 
ad faciendum quidquid oportet ut, vitando peccatum, et infer- 
num vitet. Ad hoc autem requiritur ut sibi proponat firmiter 
servare omnia praecepta, quorum primum et praecipuum est 
amor Dei super omnia, F.rgo ex timore gehennae inducitur ad 
Deum ipsum amandum. Est scii, dispositus ponere actum chari- 
tatis quando oportet, sed non hic et nunc ponit. 


499. Thesis Il. Ad remissionem peccatorum in 
sacramento Poenitentiae consequendam, non requi- 
ritur contritio perfecta, sed sufficit attritio. — Thesis 
non est definita nec theologice certa, sed est moraliter 
certa et tuta, utpote doctrina nunc communis, contra plures 
theologos antiquos 2. 


t, De mente S. Augustini, cfr. Galtier, De Poenitentia, n. 112-114 
2. Thesim tenent S. Thomas et Thomistae generatitn, Scotus, Duran- 
dus, Aureolus, Suarez et lesuitae, S. Alphonsus et omnes recentes. E 

Probatur : i) Ex Cone. Trid., sess. 14, c. 4, si sensu obvio 
intelligatur. Concilium describit partes sacramenti Poeni- 
tentiae et primo loco contritionem. Unde loquitur de con- 
tritione in quantum est pars sacramenti ; quam distinguit 
duplicem ; perfectam et imperfectam, et dicit eam ali- 
quando esse perfectam. Unde contritio quae est pars sa- 
cramenti non est semper perfecta, sed ad sacramentum 
etiam sufficit imperfecta ; cui ceteroquin definitio con- 
tritionis a Concilio tradita convenit. 


Confirmatur : in Cone, declaratur duplicem esse contritionem, 
perfectam quae peccatorem Deo reconciliat priusquam sacra- 
mentum actu suscipiatur ; imperfectam seu attritionem quae 
«eum ad Dei gratiam, in sacramento Poenitentiae impetrandam 
disponit », i. e. proxime et sufficienter disponit, seu sufficit. 
Auctores quidem rigidiores istud verbum disponit intellexerunt 
de dispositione remota, non autem de dispositione proxima ad 
iustificationem. Id tamen prohibet a) parallelismus inter con- 
triionem quae est dispositio proxima et attritionem ; item 
b) quod attritio etiam sine sacramento remote disponit ad gratiam, 
uti patet ex exemplo Ninivitarum a Concilio allato; unde inu- 
tiliter et inepte adderetur : in sacramento; denique c) cum Trid. 
non meminerit dispositionis proximioris in sacramento, definitio 
foret manca et doctrina incompleta, — Aliunde si Concilium verbo 
disponit, non autem sufficit, usum est, id factum est ne expresse 
damnaretur opinio antiquata P. Lombardi ; sed mens Concilii 
satis constat ex disputationibus inter Patres Tridentinos habitisx. 


2) Ex varia ratione theologica : Si contritio perfecta ad 
absolutionem praerequireretuf, 

a) peccatores nunquam vivificarentur sacramento Poe- 
nitentiae ac sacerdotis ministerio, cum iam contritione 
justificati essent ; quod contradicit C. Trid., sess. 14, c. 1 
et 3, can, 3 (cfr. can. 9), dicenti per sacramentum Poeni- 
tentiae peccata vere remitti ; et male conciliatur cum dam- 
natione prop. 59 Bail : « Peccator poenitens non vivificatur 
ministerio sacerdotis absolventis, sed a solo Deo qui poe- 
nitentiam suggerens et inspirans, vivificat eum et resusci- 
tat ; ministerio autem sacerdotis solum reatus tollitur » ; 

b) sacramentum non causaret id ad quod primario est 
institutum, scii., auferre peccatum mortale, et tunc nulla 


contra S. Anselmus, Hugo as. Victore, Magister Sententiarum, Rolandus, 
Albertus M., Richardus a s. Victore, S, Bonaventura, Pallavicini, Juenin, 
Berti, Ledrou, Gazzaniga, Ch. Lupus, Morinus, 

i. Cfr. Theiner, Act. T. I, p. 531-600. 

esset differentia inter sacramenta vivorum et mortuprum, 
nec Poenitentia esset secunda post naufragium tabula ; 

c) arctior esset via salutis et difficilior in N. L., quam 
in V. L., cum nunc etiam requiratur confessio ; imo eadem 
dispositio requireretur ad iustificationem ex opere operato 
et ad iustificationem ex opere operantis, cum tamen ad 
istam necessaria sit dispositio expostulans gratiam, ad 
illam sufficiat dispositio quae removet obstacula gratiae 
scii, voluntatem peccandi seu adhaesionem peccato. 

3) Ex universali praxi confessariorum et fidelium, qui 
non requirunt contritionem perfectam ut sacramentum 
ministrent vel suscipiant ; item ex praxi Ecclesiae sedulo 
moribundos absolvendi etiam quando gravissime deli- 
querant ; imo moribundo non denegatur absolutio dum- 
modo hic probabiliter est attritus. Quod in thesi opposita 
non explicatur : vel moribundus contritionem habet et tunc 
non indiget absolutione ; vel est solum attritus et tunc 
absolutio est inutilis. 


500€« Quaestio de dispositionibus ad attritionem 
requisitis. — Aftritio ad remissionem peccatorum neces- 
saria supponit certas animi dispositiones ; coniungi debet 
cum fide, secus non esset supernaturalis ; et cum spe veniae, 
secus nullum esset propositum melioris vitae. Disputatur 
autem an insuper requiratur initium dilectionis, seu an 
attritio ex solo metu gehennae concepta absque dilectione 
Dei ad iustificationem sufficiat in sacramento Poenitentiae. 


Occasionem disputationis praebuit Cone. Trid., sess. 6, c. 6 
describens conditiones ad iustificationem modo generali re- 
quisitas : « Disponuntur autem ad ipsam iustificationem, dum 
excitati divina gratia, fidem ex auditu concipientes, libere mo- 
ventur in Deum, credentes... et... a divinae iustitiae timore, quo 
utiliter concutiuntur,... in spem eriguntur fidentes... Deum sibi 
propitium fore illumque tamquam omnis iustitiae fontem 
diligere incipiunt,... ac propterea moventur adversus peccata per 
odium aliquod et detestationem, hoc est per poenitentiam quam 
ante Baptismum agi oportet ; denique proponunt... » Hinc 

i) dixerunt aliqui simul cum attritione requiri amorem Dei 
propter se dilecti, scii, initialem actum charitatis vel saltem 
benevolentiae, sive 

a) actum charitatis sed remissum (non intensum), dicentes 
contritionem perfectam requiri ad sacramentum Poenitentiae, 

quia sola contritio valde intensa peccatum remittit sine sacra- 
mento ut supra notavimusl ; sive 

b) initialem amorem Dei propter se dilecti, quo non diligitur 
super omnia bona, quamvis efficaciter retrahat ab omni peccato 
(Pallavicini, Bossuet) ; sive 

c) saltem amorem quemdam benevolentiae erga Deum, ut 
S. Carolus Borr., Billuart, Sardagna, Simonet, Diekamp, etc. 

2) alii tenent non requiri amorem charitatis, sed non alium 
nisi amorem concupiscentiae et spei, qui actus debet explicite 
et specialiter elici, ut Tournely et Wirceburgenses ; 

3) denique secundum alios nullus requiritur actus explicitus 
et formalis amoris, sed sufficit attritio ex metu gehennae sincera 
quae voluntatem peccandi excludit. Ita Fr. de Victoria, M. Cano, 
Valentia, Dom. Soto, Vasquez, Suarez, Lugo, Gonet, Gotti, 
S. Alphonsus, Ballerini, et quasi omnes moderni. 


lamvero videtur requiri aliquis amor Dei, saltem con- 
cupiscentiae, seu initium dilectionis, non tamen spe- 
cialis ; sed iste de facto continetur in omni sincera attri- 
tione quae voluntatem peccandi excludit, aut attritionem 
connaturaliter sequitur. Adest enim voluntas seu deside- 
rium conversionis,in quo implicite continetur amor iusti- 
tiae reparandae et Dei qui est fons iustitiae. Et ita aliqua- 
tenus conciliari possunt plures Sententiae oppositae. 

Talis amor videtur autem sufficere, nam nulla adest 
ratio affirmandi aliquem requiri amorem specialem. Ete- 
nim : ille amor sufficit qui proxime disponit ad iustifi- 
cationem in sacramento, dum obstacula gratiae removet. 
Atqui amor concupiscentiae erga Deum Summum Bonum 
nostrum in attritione inclusus disponit ad iustificationem : 
ex illo attritio detestatur peccatum ac spem veniae includit 
et voluntatem peccandi excludit (seu adhaerentiam ad 
peccatum), quae est obstaculum gratiae. Ergo non pro- 
batur amor nobilior requiri, praeter amorem concupiscen- 
tiae in attritione inclusum. Quodsi amor perfectior 
requireretur, videretur Ecclesiam non posse permittere 
sententiam oppositam. 


Verba autem C. Trid. a) intelligi possunt de amore concu- 
piscentiae et spei erga Deum ut nobis bonum : isto enim Deum 
amare incipiunt tamquam iustitiae fontem, ex amore scii, iustitiae 
sibi acquirendae; isto etiam moventur adversus peccata, quia 
sufficienter est aptus ad odium peccati producendum. Et nihilomi- 


i. Cfr. pag. 440. 

nus adest initium dilectionis, quatenus in attritione includitur ; 
1) in dolore quo peccator intendit reddere Deum propitium, et 
redire ad amicitiam divinam, quod est accessus ad charitatem ; 
2) in proposito quo vult servare totam legem divinam, ac proinde 
legem primariam charitatis ; 3) in spe veniae qua vult pervenire 
ad vitam aeternam et perfectissimam Dei amicitiam, et ita habet 
dilectionem charitatis pro ultimo fine. 

b) Forsan tamen melius intelliguntur de dilectione proprie dicta 
Dei propter se amati, quia decretum Concilii videtur reproducere 
articulum S. Thomae III, q. 85, a. 5x. Sed omnes actus descripti 
a Tridentino non sunt absolute et aeque necessarii ad iustifi- 
cationem cum sacramento ; ita v. g. timor nunquam necessarius 
est, quamvis ordinario adsit ; quidam semper necessarii sunt 
sive extra sive intra sacramentum, uti fides et spes ; alius solum 
extra sacramentum, scii, actus charitatis. Unde vox : propterea 
non indicat consequentiam solius dilectionis sed omnium actuum 
praecedentium, qui tamen non omnes semper sunt necessarii, ita 
ut odium et detestatio ac poenitentia pendeant ex fide (timore) 
et spe si cum sacramento, etiam ex initio dilectionis perfectae si 
sine sacramento iustificatio fiat. 

Ceterum, secundum Concilium, non necessario requiri amorem 
Dei propter se, patet tum ex disputationibus habitis in Concilio, 
tum ex theologis qui interfuerunt Concilio, quorum plures non 
requirunt talem amorem Dei propter se in sacramento Poeni- 
tentiae 1. Haec itaque sententia sufficienter tuta est in praxi, 
quia opposita in nulla ratione solida fundatur. 


501. ObilClunt : I) Dolor de peccato ob motivum gehennae 
importat voluntatem peccandi saltem conditionate, si non esset 


gehenna. 
Resp. Dist.: voluntatem peccandi importat per se, nego; per 
accidens subd. : quandoque, conc., semper, nego. — Si quis doleat 


ex metu gehennae, dicens in corde suo quod, si gehenna non 
esset, vellet peccare, peccat non solum conditionate, sed absolute ; 
at hoc non est ex metu gehennae praecise et in se considerato, 
sed ex pravo affectu voluntatis, qui reponit in evitatione gehennae 
ultimum finem. Si autem simpliciter doleat de peccato ob metum 
gehennae, tunc gehenna est motivum doloris, quod est bonum 
et ex natura sua ordinatur ad Deum, et ideo mediate tendit in 
id quod est verus ultimus finis. 


2) Si quis ex solo metu gehennae detestatur peccatum, vir- 
tualiter seu aequivalenter habet hunc actum : vellem peccare 
nisi infernum timerem. 

R. Cum sciat peccatum ducere ad infernum, hunc timet et 
aversatur propter se, et peccatum eiusque affectum propter 
ipsum. Unde potius dicit : cum detur infernus, quem metuo 
et fugere volo, nullatenus volo peccare. 


1. Cfr. in IV Sept., d. 14, q. 1, a. 2, qc.2-3; et d.20, q. 1, a. i,qc. 1, 
ad i. 

2. Cfr. Palmieri et Pesch, o. c., et Périnelle, Z'attrition d'apres le 
Concile de Trente et d'aprés S. Thomas d'Aquin. 

Non excludit itaque nec includit alia motiva, sed ad illa viam 
parat. Unde non recte dicitur quod, secundum fpraesentent 
dispositionem, non doleret ex alio motivo, si non esset infernus. 


3) Perversum est ordinare maius bonum ad minus, et odisse 
maius malum ad vitandum minus. Qui autem habet timorem 
servilem, maius malum, scii, peccatum, pdio habet ad vitandum 
minus, scii, infernum. Ergo. 

R. a) Dist. : Perversum est ordinare maius bonum ad minus, 
ut ad ultimum finem, conc.; secus, nego. Orantes enim pro bono 
temporali, ordinant cultum Dei ad finem temporalem. 

b) Nego minorem : gehenna non est minus malum ; nam non 
solum importat malum poenae, sed et malum culpae, aversionem 
a Deo. 


4) Attritus plus timet poenam quam culpam. 

R. Dist.: timet plus intensive, conc.; plus appretiative, subd.: 
si comparationem institueret et excluderet positive alia motiva, 
conc.; si non excludit, nego. 


5) Dolere tantum propter poenam est malum. 
R. Dist.: cum exclusione positiva alterius motivi, conc.: id 


sane est malum ; cum praecisione simplici ab alio motivo, nego: 
id est bonum. 


6) Si servilitas mala est, ergo et timor servilis. 

R. Dist.: servilitas intrinseca actui reddit actum malum, 
conc., ut in timore serviliter servili quo poena habetur ut summum 
malum; — servilitas extrinseca actui reddit actum malum, nego, 
ut in timore simpliciter servili, quo poena habetur ut malum; 
quod est rectum. Tunc scii, servilitas non est intrinseca operi, 
sed operanti, quatenus homo adhuc est in statu servilitatis seu 
peccati mortalis, conversus ad temporale bonum ; est scii, vitium 
timentis et dolentis, non timoris et doloris. Unde timor aut dolor 
malus non est. 


7) Attritio ex timore poenae non causát displicentiam peccati 
secundum se, sed tantum ut est inductivum poenae ; ergo non 
tollit affectum peccati secundum se. 

R. Dist.: non tollit directe et immediate affectum peccati 
secundum se, conc.; non tollit indirecte et mediate, nego. Nam 
indirecte saltem et mediate attritus non vult peccatum secundum 
se, cum nolit id quod ducit ad poenam ; directe illud non vult 
propter infernum. 


8) Multi tamen ita comparati sunt, ut peccarent si metus 
inferni eos non cohiberet ; ergo in iis latet affectus ad peccatum. 

Nego cons. Ex actibus conditionate futuris nemo bonus est 
aut malus. Nam multi, si Dei vel virtutis amore non ducerentur, 
de facto peccarent, et tamen ideo non dicunt hic et nunc : vellem 
peccare, nisi Deum aut virtutem diligerem. A pari, pro illis 
qui ducuntur timore servili. 


502. Animadversio. — Qui dicit : peccarem, si non esset 

infernus, vel id intelligit de actuali voluntate conditionata : si 
impune possem, peccarem ; et tunc nulla adest sincera attritio ; 
— vel de iudicio intellectus coniecturali : tam infirmus sum, ut 
praevideam me peccaturum fore si non esset infernus ; et id 
cum vera et sincera attritione componi potest. 


5?3- Corollaria. — i?) Poenitens, recipiendo sacramen- 
tum, ex attrito fit contritus, non quidem i) sensu formali et 
proprio, quod attritio fiat formaliter contritio perfecta, cum 
sint duo actus motivo et specie distincti 3 actus autem numerice 
idem nequit mutari quoad substantiam, nec esse ex diverso 
motivo vel diverso principio, v. g. a sola gratia actuali vel a 
virtute infusa ; sed 2) sensu materiali et improprio, ex parte 
subiecti, quatenus poenitens qui ex actu contritionis imperfectae 
denominatur attritus, nunc ex vi sacramenti denominari potest 
contritus, utpote habens gratiam qua informitas seu imperfectio 
contritionis, i. e. defectus seu absentia charitatis, tollitur : tum 
3) ratione habitus charitatis et poenitentiae, qui infunditur., quo 
fit contritus habitu, potens contritionem perfectam elicere ; tum 
b) ratione actus supernaturalis quo voluntarie gratiam et chari- 
tatem acceptat, quatenus attritio iuncta sacramento aequivalet 
contritioni quoad effectum productum, nempe peccati remissio- 
nem. 


2?) Hinc poenitentia, quae necessaria est necessitate medii, est 
vel contritio perfecta, saltem virtualis, cum voto sacramenti, vel 


contritio imperfecta formalis in sacramento. 


30) Hortandi tamen sunt et excitandi poenitentes ad amorem 
Dei et contritionem perfectam, maioris perfectionis et securitatis 
causa. Nec tam difficile esse talem contritionem habere, testatur 
S. Thomasl. 


QUAESTIO QUARTA. 
DE EFFECTU CONTRITIONIS. 


S. Th., Ill, q. 86, à. 6; Suppi., q. 5 et q. 9, a. 1. 


504. Contritio est causa remissionis peccatorum 
et infusionis gratiae. — Cum contritio possit considerari 
dupliciter : ut est pars sacramenti et ut actus virtutis poeni- 
tentiae, utroque modo sed diversimode effectum obtinet : 
ex opere operato et ex opere operantis. 

1) In quantum est pars sacramenti, simul cum reliquis 
partibus, scii, confessione et absolutione, est causa effi- 
ciens instrumentalis, quae ad ipsam infusionem gratiae 


I. Quodl. IV, a. 10; in Ioh. lect. 6, n. 6, v.44 C. Gent. IV, 723 
in IV Sent., d. 22, q. 2, a. x, sol. 3. 

et ipsam condonationem peccati et poenae operatur instru- 
mentaliter. 


2) In quantum est actus virtutis, non est causa forma- 
lis iustificatipnis quae unica est, iustitia qua Deus nos 
iustos facit (ut certum est ex Cone. Trid., sess. 6, c. 7), 
seu gratia gratum faciens ; — nec causa efficiens, quia 
Deus solus iustificat (c. 7) ; — nec causa meritoria (c. 6 
et 7, can 3 et 4 ; sess. 14, c. 4). Quamvis enim contritio 
efficiat retractationem et compensationem peccati, et sic 
efficienter concurrat ad remotionem offensae, quae est im- 
pedimentum gratiae remissivae (III, q. 85, a. 2, ad 3), 
attamen solum est causa dispositiva seu quasi materialis 
quantum ad gratiam recipiendam : dispositio enim redu- 
citur ad causam materialem. Quae tamen dispositio nostra 
principaliter est a Deo nos movente per gratiam. — Nam: 

a) Contritio perfecta, etiam extra sacramentum (cum solo 
tamen eius voto), causát dispositive, tamquam ultima dis- 
positio seu « quasi necessitas » ad gratiam ; qua dispo- 
sitione posita, secundum Dei liberalem ordinationem, 
statim gratia infunditur. 

b) Attritio de se causát dispositive sed remote, et causai 
sqfficienter gratiam simul cum sacramento. 

« Et sic patet quod remissio culpae est effectus poeni- 
tentiae secundum quod virtus est, sed principalius secun- 
dum quod est sacramentum » (III, q. 86, a. 6). 


505. Contritio, etiam parva seu remissa, est suffi- 
ciens : 


1) ad delenda etiam magna peccata, dummodo ad ra- 
tionem contritionis pertingat, quia peccatum displicet 
quantum debet i. e. super omnia mala ; 

2) attamen quo maior et intensior sit, eo magis remis- 
sionem peccati et poenae ac infusionem gratiae obtinet ; 

3) imo potest esse tam magna et intensa, tum ex parte 
charitatis, tum ex parte doloris sensibilis quem voluntarie 


excitet, ut sufficiat ad delendum omnem culpam et onrnein 
poenam. 


506. Quaestio : Utrum sacramentum Poenitentiae possit 

esse simul validum et informe seu infructuosuml ?— De hoc 
quaerunt moderni theologi occasione doctrinae de dotibus 
et effectu contritionis. 


3) Multi recentiores negant, quia dispositio ad gratiam re- 
quisita est et pars sacramenti, unde si hoc validum est, dispositio 
sufficiens ad justificationem scii, attritio adest ac proinde etiam 
fructus statim obtinetur ; quodsi non adsit attritio, nec validum 
est sacramentum. 

b) Multi tamen alii existimant contritionem, quae est necessaria 
pars ad valorem sacramenti Poenitentiae, non esse omnino 
eamdem ac illa, quae est dispositio sufficiens ad iustificationem 
et fructum sacramenti. Quam sententiam plures recentiores 
restringunt ad duos casus : i) quando quis duplicis peccati reus, 
ex invincibili oblivione, de altero tantum doleat propter turpi- 
tudinem ipsi specialem et hoc solum confiteatur ; 2) quando quis 
ex ignorantia invincibili crederet non esse peccatum mortale 
accedere ad sacramentum sine dolore de omnibus, dum tamen 
dolor ex motivo speciali adesset de aliquo. Hisce in casibus ipsis 
videtur sacramentum esse validum, quia homo apponit materiam, 
scii, confessionem formaliter integram et verum dolorem effi- 
cacem alicuius peccati cum proposito absoluto, et tamen non 
confertur gratia, quia datur obex : contritio enim non est univer- 
salis, cum aliud peccatum non sit retractatum. Ita Suarez, Lugo, 
Salmànticenses et alii, quorum doctrinam probabilem putat 
S. Alphonsus. — Attamen valde dubitare licet, an dari possit 
alicuius summa et efficax contritio propter Deum quae non sit 
Universalis. Insuper, si informitas sacramenti Poenitentiae ita 
restringenda esset ad duos casus valde raros et quasi metaphysicos, 
parum faceret ad praxim et practice negligi posset. 

c) Veteres autem theologi latius admittebant informitatem, et 
aliter distinguebant : inter contritionem quae est necessaria 
pars ad esse sacramenti, et contritionem quae est dispositio 
necessaria ad iustificationem. Prima utpote pars signi sacra- 
mentalis, est contritio ut externe et sensibiliter manifestari 
potest et moraliter certo a confessario diiudicari, scii, quod sit 
interna et sincera, supernaturalis et universalis ; — sed ad iusti- 
ficationem requiritur plus, etiam contritio summa, qua homo 
ita est dispositus, ut peccatum habeat summum malum et effi- 
caciter velit omnia mala pati, potius quam illud committere : hoc 
autem non est sensibile et fugit experimentum humanum, nec 
potest moraliter diiudicari ; unde non pertinet ad signum 
sensibile sacramenti. Quoties ergo aliquis priorem contritionem 
habeat, scilicet supernaturalem, et altera careat, scilicet ap- 
pretiative summa, hic et nunc inconscius tamen defectuosae 
dispositionis, sed se existimans rite dispositum (secus enim esset 
simulata et ficta contritio), sacramentum est validum sed in- 
fructuosum ; adveniente autem ulteriore dispositione, fructus 
suos operatur et reviviscit. Quod tantum semel fiet, quia una 


I. De quo confer Revue Eccl. de Liége, nov. 1909, et juil. 1910, 

reviviscentia ius ad remissionem peccati absolute concessum est 
exhaustum. 

Cui non obstat doctrina Cone. Trid. (sess. 14, c. 4) quod, 
loquens de contritione, quae primum locum habet inter partes 
poenitentiae, nullam agnoscit praeter illam quae voluntatem 
peccandi excludat. Potest enim id a Concilio requiri quatenus 
necessarium sit ut contritio etiam sit sufficiens tamquam dis- 
positio ad iustificationem. Non enim ait id exigi ad hoc quod 
contritio sit pars ipsius materiae sacramenti. 

Ultima sententia non est certa, sed vere probabilis, tum intrin- 
sece ob rationes indicatas, tum extrinsece ex auctoritate multo- 
rum, quorum testis est S. Thomas, q. 9, a. 1, docens dari con- 
fessionem informem. Quem ita interpretantur Capreolus, Du- 
randus, Paludanus, S. Antoninus, Soncinas, Bernardus de 
Gannaco, Caietanus, Dom. Soto, Sylvester, Candidus, Petrus 
de Soto, Melchior Canus, Ledesma, Iohannes a S. Thoma et 
plures alii ? nuperrime Billot, De Smet, Van Noort, Vermeersch, 
etc.l, Unde in praxi ad illam sententiam est attendendum, v. g. 
in quaestione an absolutio danda sit, vel non sjt, sub conditione, 
et sub quanam conditione ; ita ut in praxi nunquam dandum sit 
sacramentum sub conditione : si es dispositus, sed sub conditione : 


si es capax, ne scilicet impediatur, si quae daretur, reviviscentia 
sacramenti. 


CAPUT II. 
DE CONFESSIONE. 


507. Confessio ad sacramentum Poenitentiae requiritur, 
quia id institutum fuit per modum iudicii. Ad iudicium 
requiritur accusatio. In hoc autem iudicio non est accusator, 
nec actor, nec testis, nisi ipse reus, qui proinde debet 


manifestare delicta sua. Quod fit confessione qua subiicit 
peccata Deo, mediante huius ministro. 


Ante Christum non erat sacramentum Poenitentiae, nec proinde 
confessi sacramentalis ; existebat tamen quaedam peccatorum 
confessio tamquam actus virtutis poenitentiae. Et quidem 

a) In V. L. erat triplex, scii. 1i? confessio Deo facta ad facilius 
remissionem peccatorum obtinendam (Prov. XXVIII, 13 ; Eccli. 
IV, 31) ; — 2? confessio generalis qua summus sacerdos impuri- 
tates populi Israél semel in anno publice recitabat, ut descri- 
bitur Lev. XVI, 20-21 ; — 30 confessio alicuius peccati distincta 
quae fiebat sacerdotibus, qui sacrificium pro peccato determinato 
offerebant (quia victima diversa erat pro peccatorum diversitate), 


I. Etiam favet Kiselstein in Revue Eccl. de Liège, janv. 1924, 

vel et quando restitutio facienda erat (Lev. IV, 3-31 : V, 1-13 ; 
VI, 1-7 ; Num. V, 6-7). 

b) loanne proximum Christi adventum iam annuntiante et 
praeparante, ludaei qui in poenitentiam petebant baptismum 
loannis, confitebantur peccata sua ut efficacius propositum 
agendi poenitentiam manifestarent (Mt. III, 6 ; Mc. i, 5). 

c) Post Christum autem confessio specifica et distincta facta 
sacerdoti iam necessaria est ad validitatem Poenitentiae tamquam 
sacramenti (Cone. Trid., sess. 14, c. 5), unde vocatum fuit 
£&ouoAóynü i. e. declaratio’ Quae confessio instituta fuit ab 
ipso Christo Domino, et de iure divino necessaria est pro omnibus 
et singulis peccatis mortalibus (Ibidem, can. 6 et 7) ; modus tamen 
publige confitendi, quamvis non sit vetitus et ab aliquibus 
adhibitus in peccatorum et sui humiliationem, exemplum 
aliorum, aut Ecclesiae aedificationem, non est de praecepto, et 
ideo ab initio Ecclesiae etiam exstitit confessio secreta, quae 
non est a mente Christi aliena, nec inventum humanum. Ita 
definivit Cone. Trid., sess. 14, c. 5, reddens simul rationem 
theologicam necessitatis confessionis distinctae et specificae om- 
nium peccatorum : - Constat enim sacerdotes i? iudicium hoc 
(de peccatis ad remissionem), incognita causa exercere non po- 
tuisse, neque 2? aequitatem quidem illos in poenis iniungendis 
servare potuisse, si in genere dumtaxat, et non potius in specie, 
ac sigillatim, sua ipsi peccata déclarassent. Ex his colligitur, 
oportere a poenitentibus omnia peccata mortalia, quorum post 
diligentem sui discussionem conscientiam habent, in confes- 
sione recenseri, etiam si occultissima illa sint ». 


QUAESTIO PRIMA. 


DE NECESSITATE CONFESSIONIS. 


Articulus I. 
De Confessionis Necessitate Medii. 


S. Th., Suppi., q. 6, a. r, 2, 6. 


508. Errores. — Circa confessionis institutionem aut 
necessitatem multi erraverunt : 


a) Wicleff saec. XIV, confessionem habebat, non tamquam a 
Deo institutam, sed ut inutilem, dicens si homo fuerit debite 
contritus, omnis confessio exterior est sibi superflua et inutilis » ; 
quae propositio est 7a inter damnatas a Cone. Constantiensi. 

b) Petrus de Osma docebat peccata mortalia sola contritione 
deleri sine ordine ad claves (prop. 1), et confessionem de peccatis 
in specie esse ex statuto universalis Ecclesiae, non ex iure divino 


I. Usurpatur tamen etiam vox pro tota et laboriosa poenitentiae 
actione, ut diximus, p. 367. 

(prop. 2), nec esse faciendam de peccatis manifestis, sed solum 
de secretis (prop. 4) ; quae propositiones tamquam falsae et 
catholicae fidei contrariae damnatae fuerunt a Sixto IV, 9 Aug. 
1478, et ab auctore retractatae. 


c) Luther initio quidem retinuit confessionem peccatorum gra- 
vium et manifestorum ut saluberrimam (prop. 8 damn, a Leone X, 
15 iun. 1520), postea non solum negavit esse institutam a Christo, 
sed etiam impugnavit praeceptum ecclesiasticum, imo modum 
quo in Ecclesia fit dicebat esse « cruentissimam carnificinam ». 

d) Calvinus (Inst. III, 4) contendebat auricularem confessionem 
et distinctam, non a Christo, sed ab Innocentio III in Cone. 
Later. IV institutam, et esse Ecclesiae noxiam. 


e) Erasmus etiam negavit talem confessionem habere funda- 
mentum in antiquitate. 


f) Eybel contendit poenitentiam antiquitus institui ad remis- 
sionem peccati ut est delictum contra Ecclesiam ; non extitisse 
confessionem secretam nisi ut remedium quo consulebantur 
opera poenitentiae quibus remissio obtinebatur coram DeO ; 
hodiernam autem Ecclesiae consuetudinem esse abusum insti- 
tutioni Christi contrarium. Quae ut falsa vel et haeretica dam- 
navit Pius VI, Const. Mediator, 11 nov. 1784. 


g) Rationalistae et Protestantes liberales docent confessionem 
esse institutum ecclesiasticum ex lenta disciplinae pOenitentialis 
primitivae evolutione : ad istam initio pertinebat aliqua confessio 
publica ; dein, propter usurpationem a sacerdotibus potestatis 
remittendi peccata, confessio requirebatur distincta ; postea 
facta est secreta ; et denique habita est ut obligatoria, quod, 
post disputationem, sancivit Cone. Lat. IV. 

h) Protestantes ceteroquin omites, etiam maxime orthodoxi ut 
Ritualistae, licet confessionis utilitatem agnoscant, tamen eius 
necessitatem negant. 


509. Thesis. In N. L. iure divino, iis omnibus qui 
post Baptismum graviter peccaverunt necessaria ad 
remissionem peccatorum et salutem est confessio 
sacramentalis, et quidem omnium et singulorum 
peccatorum mortalium.— Est de fide ex Cone. Trid., 
sess. 14, c. 5, can. 6 et 7 ; quod definivit tria : 

i? divinam institutionem confessionis ; 

20 eius necessitatem ad salutem, scilicet ad remissio- 
nem peccatorum ; — quae proinde est necessitas medii 
ad finem, et cum agatur de actu humano ponendo, conse- 
quenter etiam adest necessitas praecepti ; 

30 eius obiectum, scilicet omnia et singula peccata mor- 
talia. 

Probatur : I. Ex Scripturis : 

A. Institutio divina confessionis. Christus instituit sa- 

cramentum Poenitentiae per modum iudicii (Mt. XVI, 
18-19 et XVII, 18 ; Ioh. XX, 23), ita ut ministri non 
possint, pro libitu, ligare aut solvere, remittere peccata 
aut retinere, sed solum iuxta leges aequitatis et prudentiae. 
Atqui tale iudicium proferri nequit sine praevia confes- 
sione omnium peccatorum mortalium. Ergo talem con- 
fessionem Christus instituit ut necessariam ad sacramen- 
tum Poenitentiae. 


i?^ Nam iudicium aequum et prudens ferri non potest nisi 
cognita causa, et quidem distincte et in particulari, uti constat 
ex iudiciis humanis ; ceterum unumquodque peccatum mortale 
per se solum est causa distincta ; — et aliunde causa regulariter 
cognosci nequit absque poenitentis confessione, qui solus a) pec- 
cata sua secreta revelare potest, aut b) etiam externorum veram 
malitiam, quae ex interno actu cognitionis et voluntatis pendet, 
ac c) probationem verae poenitentiae. 

2? Praeterea potestas collata fuit peccata remittendi aut reti- 
nendi ; quae sane non indiscriminatim est exercenda pro libitu 
ministri sed secundum statum et interiores dispositiones poeni- 
tentis ; de quibus aeque iudicare est impossibile sine confessione 
distincta et integra gravium peccatorum. 

3? Denique potestas retinendi est potestas imponendi con- 
ditiones sub quibus conceditur remissio, ita ut sub alia et alia 
conditione posita absolvatur qui hoc vel illo modo peccaverit. 
Ad quod requiritur distincta et integra peccatorum accusatio, 
sine qua aequitas servari non posset in imponendis poenis et 
temediis assignandis. 

Ergo Christus, concedendo Ecclesiae potestatem remittendi 
peccata per modum iudicii, eo ipso instituit confessionem, et 
quidem distinctam et integram. 

Nec sufficit cognitio dispositionum poenitentis, quia iudicium 
fit non tantum de dispositionibus et de culpabilitate, sed etiam 
de peccatis : agitur enim de peccatis remittendis vel retinendis. 
Et sine horum cognitione recta aestimatio culpabilitatis et dis- 
positionum foret impossibilis, nam haec supponit cognitionem 
criminum et de gravitate criminum. Ad sententiam igitur judi- 
cialem debet cognosci id a quo absolvitur, et id propter quod 
absolvitur. 


B. Necessitas confessionis. Christus instituit ut omnia 
peccata mortalia post Baptismum commissa non aliter 
remitterentur, quam per iudiciariam sacerdotis absolven- 
tis sententiam in iudicio sacramenti Poenitentiae, iuxta 
Ioh. XX, 23 : Quorum remiseritis peccata remittuntur eis, 
et quorum retinueritis retenta sunt. 


1? Nam Christus in Ecclesia tribunal constituit ad remissio- 

nem aut retentionem peccatorum. Sed, quando princeps in regno 
suo tribunal statuit ad causarum cognitionem, quae respiciunt 
non lites privatas sed ipsam societatem et observantiam legum,eo 
ipso voluntatem manifestat ut sit via necessaria ad has causas 
terminandas, et ut rei cogantur ad se sistendum coram tribunali 
ad lites terminandas cum lege ; secus enim vana esset et illusoria 
iudicum potestas quae impune contemneretur. Ergo. 

2? Potestas remittendi et retinendi peccata non est nisi speciale 
exercitium potestatis clavium. Atqui potestas clavium supponit 
vim obligandi omnes fideles in peccatum lapsos, ut ad illam 
recurrant pro huius vinculi solutione et regni coelorum apertione : 
quid enim prodesset habere potestatem clavium aut ligandi et 
solvendi, si alii possent aperire aut solvere? Ergo. 

3? Peccatum non remittitur a Deo, Apostolis (et sacerdotibus) 
retinentibus : quorum retinueritis retenta sunt, i.e. si retinueritis 
VOS, retineo et ego ; si non remiseritis vos, non remittam et ego. 
Ergo peccator non potest obtinere remissionem, nisi recurrendo 
ad potestatem Apostolis concessam et ad tribunal sacramenti 
Poenitentiae ; secus enim frustra retinerent, et vana aut falsa 
forent verba Christi (cfr. supra, n. 437). 

Breviter : sententia iudicialis fertur in ea quae in iudicio Sunt 
allata, et ideo, quoad sacramentum Poenitentiae, in peccata 
declarata. Oportet autem, iuxta id quod iam probatum est, omnia 
et singula peccata mortalia subiicere sacramento Poenitentiae 
seu potestati clavium. Ergo omnia et singula debent declarari 
in confessione. — Et ideo a primis temporibus confessio habe- 
batur ut necessario connexa cum debito exercitio potestatis 
clavium, et ita implicite habebatur de iure divino ; ut nunc est 
ostendendum. 


II. Ex Traditione, seu ex praxi etfide Ecclesiael. In qua 
agnoscitur implicite aut explicite, tum existentia confes- 
sionis sub forma publica aut secreta, tum confessionis 
necessitas et quidem ex iure divino. 


1) Existentia confessionis: a) initio implicite, quatenus imposi- 
tioni publicae poenitentiae praemittitur cognitio delicti iuridica 
(Didasc. IL, in quibus tres referuntur casus n. 16-18, n. 38-41, 
et n. 42-43), vel publica cognitio erroris aut schismatis (Ep. 
Corn. ; P. L. III, p. 718 sq.), vel examen causae (Cone. Carth., 
anno 251 ; Cypr. ep. 55 et 57, et hoc quoque supponitur in ep. 
Dyon. Cor., H. E., 1. IV, 23) ; 

b) tum explicite sub forma publica: ita Iren. adv. Haer. I, c. 13, 
n. 5 ; Tertull., de Poen., c. 9 ; Cypr. de Lapsis, c. 28 et 29 ; 
Orig., Hom. II in Lev. 4 ; Lact., Div. Inst., 1. IV, 30 ; Ambr. 
de Poen., 1. IL, c. 1 et 6 (quod et in vita Ambrosii, n. 39 refert 
Paulinus) ; 


i. Conferri possunt Morinus, De San, Pignataro, Battifol, Vacan- 
dard ; e manualibus : Tanquerey, 0. c., n. 101-121 ; Galtier, 0. c., n. 
421-435 ; Van Noort, o. c., n. 76-82 et 87. 

C) ac etiam tub forma secreta, scilicet confessio auricularis seu 
privata : ita Orig., hom. II in Ps. XXXVII, n. 6 ; Petrus Alex, 
(apud Mai, Spic. Rom. T. VII, p. 465) ; Athan., fragm. c. Nov. ; 
Aphraates, Dem. VII, n. 3-4 ; Socrates et Sozomenes (in H, E., 
l. VII, c. 16) ; Basilius, ep. 217, can. 34 ; Greg. Nyss., ep. can., 
can. 6 ; Ambr., de Poen., 1. II, c, 6 et 9 ; 

d) denique discrimen inter utramque, ut Aug., serm. 351, n. 9 ; 
Innoc. I, ep. ad Dec. XXV, 7, 10 ; Leo M., ep. 168. 

2) Insuper necessitas confessionis: implicite Clem., ep. ad 
Cor., c. 44 et 57; ps.-Clem., II ad Cor. VIII, 3 ; Iren., 1.1, c. 13, 
n. 7, et Orig., hom. 2 in Ps. XXXVII, n. 2 et 6 ; hom. 3 in Lev., 
n. 4 ; hom. 17 in Luc. ; explicite Methodius, de Lepra, 6, 7-9 ; 
Aphraates, 1. c. ; Socrates et Sozomenes, 1. c. ; Chrys., hom. 30 
in Gen., n. 1 et 3 ; Greg. Nyss., 1. c. ; Basii., reg. brev., n. 228 ; 
Ambr., de Poen., 1. II, 7 ; Hier., in Eccli., c. X ; Pacianus, Par. 
ad Poen., n. 8 ; Aug., serm. 351, n. 9 ; in Ps. CI, 2-3 ; serm. 67, 
n. 1-2 ; in Ioan., tr. XXII, 7 ; serm. de Poen, (ap. Mai, N. Bibi. 
P., t. I, p. 455) ; Leo M., ep. 168, c, 2. 

3) Denique necessitas confessionis est ex iure divino, vi insti- 
tutionis Christi, quia connectitur cum potestate clavium a 
Christo concessa, uti videre est apud Cypr., ep. 55, c. 29; 
Ambros. et Pacian. 1. c., Aug., serm. 392, n. 3 ; Leonem M., ep. 
108, etc. 

Ex quibus sequitur confitenda esse omnia et singula peccata 
mortalia. Etiam occulta et interna, ut explicite tradunt Tertul- 
lianus, Origenes, Cyprianus, Basilius, Pacianus, Ambrosius, 
Hieronymus, Augustinus, Innocentius I, etc., omnes autem 
implicite, cum doctrinam de confessione connexam proponant 
cum potestate clavium, extra quam non datur remissio pecca- 
torum. 

Itaque, ineunte saltem saeculo III, ex Origene, Tertulliano, 
Cypriano, scimus in universa Ecclesia esse praxim confessionis 
ut propriam Ecclesiae catholicae et apostolicam, nemine contra- 
dicente ; unde non est recentis institutionis, secus in re tanti 
momenti et tanti oneris oppositio facta fuisset et dissensus. Ergo 
ita iam extitit, saltem a medio saeculo II. Hac autem aetate adhuc 
vivebant auditores apostolorum vel immediati eorum discipuli, 
sub quorum oculis non introducta talis praxis fuisset, quin ad 
novitatem clamassent ; cuius rei nullum apparet indicium. 


III. Ex convenientiis rationis confirmaturl. Convenienter 
admodum a poenitente exigitur actus confessionis, si 
consideretur sive ex parte Dei, sive ex parte hominis, sive 
ex parte societatis. 


I. Cfr. P. Félix, Pourquoi on se confesse et pourquoi on ne se confesse 
pas?; Bougaud, Le Christianisme et les temps présents, t. V, ch. 6; Tan- 
querey, o. c., n. 123-125 ; Ferrerius Companus, De Biecht. Een groote 
maatschappelijke weldaad; M. Lamarche, O. P., De la Confession, in 
Revue Dominicaine, mai 1923 ; Diet. Apol., art. Pénitence, 

a) Ex parte Dei offensi, quia dolorosa confessio, ut humiliatio 
satis dura, ab una parte aliquatenus reparat iniuriam superbiae 
et iilobedientiae Deo per peccatum illatam, et ab alia parte etiam 
apud homines magnam vim habet ad promerendam veniam. 

b) Ex parte hominis poenitentis, cui valde utilis est ad facili- 
tatem veniae, securitatem et consolationem. Ante peccatum, 
praevisum onus omnia interna secreta explorandi et confitendi 
hominem a peccato absterret; post peccatum, attenta illorum 
consideratio et sincera confessio mire confert ad pacem et con- 
solationem animae, et adiuyat ad emendationem vitae. Cum autem 
nemo sit iudex in propria causa, amico et duce indigemus, tum 
ad aperienda ipsi et securius diiudicanda secreta cordis, ac sananda 
vulnera, tum ad praxim virtutum, tum ad progressum in vita 
spirituali. 

c) Ex parte societatis, tum domesticae, tum civilis, cui utilis 
est. Confessio enim causa vel occasio est, quod lites et dissidia 
componantur, inimicitiae deponantur, bona ablata restituantur, 
scandala praeveniantur aut reparentur, etc. Uno verbo, reddit 
facilem observantiam legum et moralitatis. 

Abusus autem non provocantur ab ipsa confessione, sed a 
fragilitate aut malitia hominum. Et quia Ecclesia hac in re 
cautissime procedit, relative rari sunt; ac beneficiis longe 
maioribus abunde compensantur. 


510. Corollaria. I. Ex praedictis apparet progressum 
quemdam et evolutionem adfuisse in praxi et in expositione dogmatis. 
Divina institutio et necessitas confessionis non explicite sed 
implicite continentur in Scripturis ; materia confessionis solum 
generali et confuso modo designatur ; et de tempore quo urget 
confessio aut modus quo sit instituenda nil statuitur. 


2. Inde etiam factum est quod pauca adsunt explicita testi- 
monia Ecclesiae primitivae, et quod minus frequenter confite- 
bantur fideles, eo vel magis quod plerumque erant ferventiores, 
et quod doctrina de pluribus peccatis gravibus non erat adhuc 
perfecte determinata : qui autem a gravibus immunes erant, 
aut se existimabant, non accedebant ad sacramentum, nam mos 
nondum vigebat accusandi venialia ; lapsi vero non pauci deterre- 
bantur ob laborem et diuturnitatem Poenitentiae, et ideo plus 
aequo differebant. 


3. Attamen omnia elementa essentialia ab initio adsunt et 
obligatio confessionis agnoscitur, quamvis modus diversis tempo- 
ribus valde diversus fuerit. Non igitur instituta confessio fuit ab 
Innocentio III in Cone. Lat., nec a Leone Magno invecta. 


4. In demonstranda thesi abstinendum a quibusdam testimoniis 
Scripturae aut Traditionis, quae licet primo intuitu, aut forsan 
probabilius, videantur confessioni sacramentali alludere, stricte 
tamen non probant. Ita v. g. Act. XIX, 18 ; lac. V, 16 ; I Joh. I, 
8-9 ; sed ista respective possunt intelligi de generali quadam 
accusatione facta communitati, aut de confessione facta prudenti 

viro consilii causa, aut de confessione coram solo Dep. Et si- 
militer Didache IV, 14 ; Clem. Rom., ad Cor. 51 ; ep. Barn., 
c. XIX, 12 . nam ista etiam apte intelligi possunt de confessione 
rituali ante s, communionem, qualis adhuc hodie in usu est. 


5. Doctrinae de confessionis necessitate non opponitur sen- 
tentia Chrysostomil, Refert iste Nectarium, occasione abusus, 
in Ecclesia Constantinopolitana abolevisse (a. 386), non quidem 
usum confessionis, sed a) munus poenitentiarii qui praeerat pu- 
blice poenitentinus, b) delationem criminum occultorum ad 
iudicem ecclesiasticum, c) obligationem agendae publicae poeni- 
tentiae et publicae confessionis pro criminibus coram poeni- 
tentiario accusatis, Alibi enim et ipse inculcat necessitatem 
confessionis, uti patet tum ex eius verbis, ut in hom. 30 in 
Gen., n. 1, aut dum monet ne erubescant aut pudeant poeniteri 
(hom. 4 in Laz., c. 41; hom. 2 de Poen., n. 1), aUt dicat : « sacerdoti 
vulnus manifesta » (hom. 3 ad pop. Ant., n. 5) ; tum ex appro- 
batione eius doctriiiae, quae nullam suspicionem ingerit coae- 
taneis qui omnes confessionem admittebant. Quod si dicat 
confitendum solum coram Deo, ex locis parallelis et aliorum 
similibus verbis patet non exclusisse confessionem sacerdoti 
faciendam, sed intelligendus de confessione quae fit in secreto, 
coram solo legato Dei, et non coram ecclesia tota, seu in theatris, 
ut ipse dicit in hom. 4 in Laz., c. 4. 


6. Nec opponitur Decretum Gratiani, in quo legitur : « Quidam 
Deo solummodo confiteri debere peccata dicunt, uti Graeci, 
quidam vero sacerdotibus confitenda esse percensent ; quod 
utrumque non sine magno fructu intra sanctam fit Ecclesiam » 
(G. XXXIII, q. III de Poen., d. 1, c. 90). Iste non negat neces- 
sitatem confessionis, de qua hoc tempore non movebatur quaestio, 
et quam absolute affirmat ; sed alludit quaestioni : utrum sola 
contritio iustificet impium antequam confessus sit et satisfecerit, 
seu utrum sola cordis contritione absque confessione quisquis 
possit Deo satisfacere ; et respondet a) esse qui dicunt veniam 
sine confessione sacerdoti facta obtineri posse ; b) dein opposi- 
tam esse sententiam ; c) denique, reservata sua sententia, recitat 
conclusionem praedictam. Videns enim, ex una parte, tota 
traditione affirmari necessitatem confessionis, et ex altera parte 
multos iustificari sine confessione propter contritionem (per- 
fectam), viam aptam conciliationis non inveniens rem in medio 
reliquit. 


1. De hoc conferri possunt Tanquerey, 0. c., n. in-112 ; Galtier, 
0. c.. n. 438-452 ; Van Noort, o. c., n. 81. 

2. Ita fere Kiselstein in Revue Eccl. de Liège, mars 1928, allegans 
d'Alés, de Sacr. Poenitentiae (1926), p. 105 ; Galtier, de Poenitentia 
(1923), n. 367 et 372 ; Teetaert, La confession aux laiques dans l'Eglise 
/anse (1926), p.127 et 237 ; Hugueny, Grcttien et la confession, in Revue 
des Sc. phil. et Mol., 1912, p. 81 ; Debil, La première distinction du de 
Poenitentia de Gratien, in Revue d'Hist, eccl., 1914, p. 251,442 ; Cavallera, 
A propos de l'histoire du sacrement de Pénitence in Bull, de litt. eccl., 


1923, p. 172. 

Articulus II. 


De Confessionis Necessitate 
Praecepti. 


S. Th., Suppi, q. 6a. 3 et 5i q. 8, a. 4 et 5. 


511. Duplex datur de confessione /praeceptum : 


divinum et ecclesiasticum. — Divinum, uti constat ex 
articulo praecedenti, obligationem determinat, non autem 
tempus quo impleri debet ; — ecclesiasticum praefinit 


tempus aliasque circumstantias. 


512. Praeceptum divinum non obligat statim post 
peccatum mortale, sicut nec ipsa poenitentia seu contritio 
« non est de necessitate salutis corporalis, ait S. Thomas, 
quod statim medicus quaepatur, nisi quando necessitas 
ornationis incumbit, et similiter est de malo spirituali » 
(q. 6, a. 5, ad 2) ; unde nullo unquam tempore Ecclesia 
iniunxit confessionem immediatam, nec fideles talis obli- 
gationis sunt conscii. Nihilominus 

A. Praeceptum obligat per se 

i? Certo, in articulo et in valde probabili periculo 
mortis, aut amentiae perpetuae, aut alterius impedimenti 
ob quod praevidere quis potest se nunquam habiturum 
occasionem confitendi peccata. 


Ita, sive periculum oriatur ex morbo, sive ex pugna, aut 
condemnatione iudicis, aut periculoso puerperio, vel ex incisione 
chirurgica, vel ex valde periculosa navigatione, aut ex quacumque 
alia causa. Qui enim, in tali periculo positus, divinum praeceptum 
non implet, temere se exponit proximo periculo ntmquam im- 
plendi ; unde censetur illud non velle adimplere, cum medium 
necessarium negligat, quod sane idem est ac praeceptum violare. 


2° Probabiliter, aliquoties in vita, quia peccator videtur 
teneri non diu remanere in peccato mortali, utpote qui 
alias in novum peccatum sit lapsurus ; medium autem or- 
dinarium surgendi a peccato est confessio. Quod valet 


saltem de illo qui non possit contritionem perfectam aut 
non velit illam elicere * 


i. Cfr: Quodl. I, ii. 

In praxi quoad hoc non est difficultas, cum Ecclesia decreverit 
saltem singulis annis esse confitendum : cum enim Christus 
ad hoc obligaverit indeterminate, et illud determinandum 
reliquerit Ecclesiae, cumque etiam contritione perfecta (cum 
voto sacramenti) praeceptum naturale poenitentiae impleri pos- 
Sit, per se nequit urgeri a poenitentibus quod confiteantur 
pluries quam |sit in praecepto Ecclesiae determinatum, et id 
servare per se sufficitl. 


B. Per accidens et ratione alterius praecepti naturalis aut 
positivi tenemür ad confitendum : 

i? quando sapra communio recipienda est, si communi- 
caturus in peccato mortali versatur nondum clavibus nec 
indirecte remisso (Cone. Trid., sess. 13, c. 7 ; Cod. lur., 
can. 856) , \ 

20 quando requiritur status gratiae, v. g. ad aliud sa- 
cramentum vivorum recipiendum, et simul peccator non 
potest aut non vult actum contritionis perfectae elicere ; 

30 quando gravis tentatio aut pravus habitus sine con- 
fessione superari nequit. Cum tamen saepe alia sint 
media, ad hoc potius hortandi quam cogendi sunt 
peccatores 2. 


In omnibus his casibus obligatio non oritur ex ipso praecepto 
confessionis, unde huius omissio non est peccatum contra 
praeceptum divinum confitendi, sed contra aliud praeceptum 
vi cuius confessio exigebatur. Non oritur obligatio statim confi- 
tendi, ex periculo obliviscendi peccata, quia nullum existit 
praeceptum illa memoriter retinendi seu providendi ne peccata 
oblivioni dentur, sed unicum praeceptum est confitendi ea 
peccata quorum post diligens examen conscientiam habemus. 


513. Praeceptum ecclesiasticum, postquam plures et 
diversae in Ecclesiis particularibus iam vigebant pro variis 
temporibus leges particulares, saec. XIII in Cone, Lat. IV. 
(1215) impositum est universale : « Omnis utriusque sexus 
fidelis, postquam ad annos discretionis pervenerit, omnia 


l. Per se; nam per accidens, si confessarius iudicaret omnino neces- 
sarium esse alicui ad perseverandum, posset imponere frequentiorem 
confessionem. 

2. Alii addunt : in regressu ad Ecclesiam, etiam si sub conditione ite- 
retur Baptismus (S. Off., 17 dec. 1868 ; S. C. P. F., 12 iul. 1869). Sed 
hoc non est nisi praeceptum ecclesiasticum confessionis annuae, quia 
dum in foro externo Baptismus praesumitur validus, Ecclesia urget 
praeceptum confitendi singulis annis. De quo vide nostras Quaestiones de 
Variis Peccatis in sacramentali confessione medendis, c. II, $ A, q. 1, n.XIV. 

sua solus peccata confiteatur fideliter, saltem semel in 
anno, proprio sacerdoti, et iniunctam sibi poenitentiam 
studeat pro viribus adimplere.., alioquin et vivens ab 
ingressu ecclesiae arceatur et moriens Christiana careat 
sepultura» ; quod confirmatum est Cone. Trid., sess. 14, 
c. 5, can. 8; et substantialiter in Cod. TUr. retentum, 
can. 906. Porro praeceptum illud non praecise latum fuit 
propter communionem paschalem, quia diyersus est finis 
utriusque, et ideo qui propter aliquam caudam non potest 
sacram communionem recipere, debet nihilominus semel 


in anno confiteri. I 

In quo praecepto indicantur sex, scii, confessionis prae- 
ceptae subiectum, — obiectum, — modus, — frequentia, 
— minister, — ct poenae in transgressore^. 


1? Subiectum praecepti est: omnis utriusque sexus fidelis; 
quibus verbis indicantur omnes baptizati iique soli, qui 
conscii sunt peccati mortalis nondum declarati in valida 
confessionel; etiam pueri, qui ad annos discretionis 
pervenerint i. e. ad usum rationis (uti constat ex can. 906), 
quo scii, inter bonum et malum discernere possint et 
capaces sint peccati mortalis. 


Hinc pastores tenentur 


a) pueros instruere circa confessionem iam a septennio, et 
quandoque antea, si iam rationis usu gaudeant ; 


b) absolvere debent eos qui peccatum mortale etiam dubium 
accusant, dummodo sint rite dispositi ; et in dubio de sufficienti 
discretione aut dispositione, isti sub conditione (si es capax) 
sunt absolvendi, ne scii, forte in peccato remaneant ; 

C) graviter errant Confessarii qui pueros sibi commissos absol- 


vere nolunt ante primam communionem, quem abusum reprobavit 
Pius IX in ep. ad ep. Galliae, 12 mart. 1855. 


2? Obiectum praecepti est quod : omnia peccata sua confi- 
teatur. Quod certo de venialibus intelligi nequit, quia 
nullus omnia confiteri potest (S. Thomas q. 6, a. 3, ad 3), 
sed de solis mortalibus2. Ecclesia enim suo praecepto non 


]. Etiam haereticus, cuius tamen, sicut et aliarum legum ecclesiasti- 
carum, transgressio coalescit in unum peccatum cum ipsa haeresi for- 
mali, quia per istius confessionem facile intelligitur. 

2. Posset tamen Ecclesia praecipere sub gravi confessionem venia- 
lium : ita v. g. religiosis aliquando sub gravi in quibusdam regulis im- 
ponebatur hebdomadaria vel quindena. 

voluit nisi determinare magis praeceptum divinum, sta- 
tuendo confessionis tempus ; praeceptum autem divinum 
non obligaY nisi ad confessionem mortalium, uti constat 
ex Cone. Tnd., sess. 14, c. 5. 


Ex quo seqditur eum qui mortaliter per annum non peccavit, 
stricte loquendi ad confitendum non teneri. Expedit tamen ut 
venialia habensNa confessione annua non abstineat; imo olim 


dixerunt plures Illum teneri « ut se sacerdoti repraesentet et se 
ostendat absque conscientia mortalis esse » (S. Thomas, l. c.), 


sed talem obligationem, hodie saltem, existere non probatur, 
nisi aliquando per accidens, ratione scandali. 


30 Modus confessionis est, ut confiteatur fideliter, quo 
significatur nonW satisfieri praecepto per confessionem 
voluntarie invalidam seu sacrilegam, uti constat ex dam- 
natione prop. 14 an Alex. VII, et ex can. 907 ; nec per con- 
fessionem involuntarie nullam, quia non est vera con- 
fessio nec per illam finis praecepti obtinetur, reconciliatio 
cum Deo. 


Et sane : confessio requiritur sacramentalis, quia Ecclesia 
magis determinare intendit praeceptum divinum, et quia Cone. 
Lat. addit : « injunctam poenitentiam studeat adimplere ». Hinc 


qui absolutionem non recepit, sive ob defectum contritionis, 
sive ob peccatum reservatum, sive ob aliam rationem, non satis- 


facit. Unde in casu adhhc urget praeceptum (Cone. Trid., sess. 14, 
6»). 


4? Frequentia confessionis his verbis determinatur : saltem 
semel in anno, tum quia fieri potest ut, ex alio praecepto 
quam illud ecclesiasticum annuae confessionis, teneamur 
saepius in anno, tum quia Ecclesia desiderat quod etiam 
pluries confiteamur quam semel in anno. Qui armus com- 
putatur: secundum alios, a tempore quo primum mortale 
peccatum committitur, — secundum alios, a ia ianuarii 
ad sequentem ianuarium, — secundum alios, a Paschate 
ad sequens Pascha, et iste modus servatur a fidelibus et 
est in praxi facilior, — secundum alios tandem, ab ultima 
confessione ; unde in praxi sufficit si non intercedat mo- 
raliter plus quam annus inter duas Confessiones. 


Hinc 1“ qui, incepto anno, praevidet se non amplius habi- 
turum copiam confessarii ante annum elapsum, et aliunde est 

conscius peccati mortalis, tenetur praevenire et confessionem 
instituere dum habet confessarii copiam, quia incepto anno iam 
adest et obligat praeceptum et ideo id impleri deoet tempore 


quo moraliter est possibile ; — non tamen tenetu/, nec potest, 
anticipare pro anno sequenti, quia praeceptum istud anni se- 
quentis nondum adest aut obligat ; / 


2? e contra si quis, mortalis peccati conscius/non confessus 
fuerit intra praescriptum tempus (infra annum )/ confiteri debet 


quamprimum, et quo diutius differat eo gravius peccat, quia 


tempus statutum fuit non ad finiendam sed ad/urgendam obli- 
gationem. — Quod si anno sequenti in novum/peccatum lapsus 


sit, non tamen tenetur bis confiteri, sed Una et eadem confessione 
satisfacit qua confitetur peccata mortalia tani praeteriti quam 


praesentis anni : sic enim adimplet totum finem praecepti, 
reconciliationem cum Deo. 


5? Minister legitimus Cui confiteri decemus, olim erat 
in lege determinatus : proprio sacerddti i. e. Pontifici, 
episcopo aut parocho ; sed hodie legitima consuetudine 
haec dispositio abrogata est, ita ut non solum ex privi- 
legio, sed quilibet possit, saltem gene/ratim et ordinario, 
confiteri cuilibet sacerdoti iurisdictionem habenti. 


Tempore autem S. Thomae lex confitendi proprio sacerdoti 
adhuc vigebat, et nihilominus scripsit : « Peccaret autem, si non 
esset facilis ad praebendam licentiam alteri confitendi, quia 
multi sunt adeo infirmi quod potius sine Confessione morerentur 
quam tali sacerdoti confiterentur. Unde illi qui sunt nimis 
solliciti ut conscientias subditorum per confessionem sciant, 
multis damnationis laqueum inficiunt, et per consequens sibi 
ipsis » (q. 8, a. 4, ad 6). 


6? Poena duplex a Conc. Lat. additur pro transgredien- 
tibus praeceptum, scil.prohibitio ab ingressu ecclesiae, seu 
excommunicatio, et privatio sepulturae ecclesiasticae ; sed 
utraque est ferendae, non latae, sententiae, et ideo non in- 
curritur nisi post episcopi sententiam. 


In novo Iure nulla amplius directe edicitur poena contra 


violatores praecepti ; attamen canon 1240 sepultura ecclesiastica 
privat peccatores publicos et manifestos, ad quos pertinere 
possunt qUi praeceptum istud non adimplent. 

QUAESTIO SECUNDA. 


a9 S. ENTIA CONFESSIONIS. 


S. Th., Suppl., q. 7. 


mfessionis. — Confessio sacramentalis 
tria propriorum peccatorum post Baptis- 
tà poenitente facta legitimo sacerdoti in 
rtute clavium obtinendam. Indicatur 

ito, non simplex narratio modo histo- 
a fortiori ad excusationem facta vel 
manifestatio qua quis peccata sua de- 
;que fit per modum reprehensionis et 
n; 

de se est actus virtutis ; licet mala fieri possit si debitis circum- 
stantiis non vestiatur (art. 2). 

Est actus virtutis poenitentiae. Quamvis enim confessio veri 
absolute et per se pertineat ad virtutem veritatis, Confessio veri 
cui additur specialis ratio boni et quae importat specialem diffi- 
cultatem, ad specialem virtutem pertinet, v. g. confessio fidei ad 
fidem, confessio beneficiorum Dei ad religionem, confessio in 
iudicio facta ad iustitiam. Atqui confessio peccatorum importat 
specialem rationem boni, quia est ad agnitionem ft emendationem 
culpae, et specialem difficultatem. Ergo est actus virtutis specialis. 
Haec autem est poenitentia, ad quam pertinet recognitio proprii 


peccati quae est via ad ipsam confessionem e^ipsa erubescentia 
confessionis. Ergo (art. 3). i 


516. Animadversio. — Quia actus/ virtutis naturalis 
est de iure naturae, confessio in generali considerata est de iure 
naturae in quantum poenitens ad confessionem naturaliter in- 
clinatur. Tamen determinatio circumstantiarum est de iure 
divino. Unde ius naturae inclinat ad confessionem» mediante iure 
divino quo circumstantiae determinantur (art. 2, ad 1). 


QUAESTIO TERTIA. 


DE DOTIBUS CONFESSIONIS. 


517. Materia tractanda. — Multae sunt qualitates seu 
dotes ad confessionem requisitae vel utiles, imo praeter 
hoc quod confessio ore facienda sit, sexdecim a theologis 


cum S. Thoma (suppi, q. 9, a. 4) enumerantur, his versibus 
expressae : 


Sit simplex, humilis confessio, pura, fidelis, 

Atque frequens, nuda, discreta, libens, verecunda, 
Integra, secreta, lacrymabilis, accelerata, 

Fortis et accusans, et sit parere parata. 


Quarum solum tres exigunt elucidationem, illae scii, 
quae requiruntur propria ratione confessionis in quantum 
est confessio, scii, ex hoc quod sit manifestatio. Manifestatio 
enim potest plus minusve impediri per imperfectam 
expressionem, per subtractionem, et per falsitatem. Ad 


quod avertendum confessio debet esse vocalis, integra et 
fidelis. 

N: Articulus I. 
b: 
De Necessitate confessionis vocalis. 


N S. Th., Suppl, q. 9, a. 3. 


518. Principium I. Confessio debet esse vocalis i. e. 
verbis expressa, non autem nutu, signis aut scriptis. 
— Probatur: \ 

1) Ex usu communi Ecclesiae. 

2) Ex bulla Benedicti XI, Inter cunctas, § 1 : « Nisi ar- 
ticulus necessitates occurrat, sacerdoti facienda est oris 
confessio ». 

3) Rationem assignat S. Thomas, in a. 3 : 


« Confessio... secundum quod est pars sacramenti, habet 
determinatum actum) sicut et alia sacramenta habent determina- 
tam materiam ; et sicut in Baptismo ad significandam interiorem 
ablutionem assumitur illud elementum cuius est maximus usus 
in abluendo, ita in aciu sacramenti ad manifestandum ordinarie 
assumitur ille actus quo maxime consuevimus manifestare, scii, 
proprium verbum. Alii autem modi sunt in supplementum istius ». 


519. Principium IIl. Confessio vocalis non requiritur 
ex ipsa sacramenti essentia, aut divino praecepto, 
sed ex consuetudine quae vim legis ecclesiasticae obti- 
nuit, ita ut graviter peccaret ille qui absque ulla causa 
vellet tantum per signum aut scripturam confiteri, dum 
facile voce uti potest. lusta vero existente causa, confessio 
signis aut scripto licite fieri potest, v. g. 1) si poenitens 
sit mutus ; aut, propter aegritudinem, linguam impeditam, 
turbationem, nonnisi cum magna difficultate loqui possit ; 
aut, propter nimiam verecundiam, anxietatem, vel scru- 
pulos, integre sua peccata declarare nequeat ; — item 2) si 
confessarius sit surdaster et non possit poenitentem audire, 
quin adstantes illum etiam audiant. 


Quibus casibus a) poenitens, si non sit mutus, saltem dicat : 
« de peccatis quae in hac charta scripta sunt, me accuso » ; aut 
indicet nutibus hanc scripturam ordinari ad confessionem et 
absolutionem ; quod tamen ad validitatem non absolute requiri- 
tur ; b) etiam deberet poenitens ita confiteri si urget praeceptum 
confessionis, quia incommodum scribendi non est tantum ut 
excuset a gravi praecepto (etiam divino) confessionis. Nec 
obstat quod homo non tenetur scribere peccata ne memoria 

excidant, nam nullum datur praeceptum peccata memoriter 
retinendi ; et ceteroquin necessitas confessionis ex se est multo 
maior quam necessitas integritatis materialis. 


520. Animadversio. ~ . Notentur verba S. Thomae, 
ad 2: «In eo qui usum linguae non habet sufficit quod per 
scriptum aut per nutum, aut per interpretem confiteatur, quia 
non exigifur ab homine plus quam possit ; quamvis homo non 
possit vel debeat Baptismum accipere nisi irj aqua, quae est 
omnino ab exteriori, et nobis ab alio exhibetur. Sed actus con- 
fessionis est ab iiitra et a nobis ; et ideo quando non possumus 
uno modo, debemus, secundum quod possumus, Confiteri ». 


Articulus II. 


De Integritate confessionis. 
S. Th., Suppi., q. 9, a. 2. 


521. Principium I. Confessio debet esse integra ita ut 
uni et eidem confessario tota materio necessaria 
simul subiiciatur quae nondum fuerit rite subiecta 
clavibus, i. e. omnia et singula peccata mortalia decla- 
rentur quae sint declaranda. 

Integritas est duplex : 1) formalis seu subiectiva con- 
sistit in accusatione omnium mortalium quae poenitens 
hic et nunc, spectatis omnibus adiunctis, pro sua capaci- 
tate post diligens examen moraliter potest et debet con- 
fiteri secundum practicum conscientiae dictamen, quam- 
vis aliqua omittat ex iusta causa ; — 2) materialis seu ob- 
iectiva complectitur absolute omnia peccata mortalia quae 
post Baptismum realiter sunt commissa et nondum cla- 
vibus rite subiecta. Ex quibus constat posse confessionem 
a) esse integram materialiter et non formaliter, ut si quis 
confiteatur omnia peccata mortalia cum debitis circum- 
stantiis, sed erronee putet veniale quod commisit esse mor- 
tale illudque reticeat ; b) ç contra esse integram formaliter 
et non materialiter, ut si quis confiteatur omnia mortalia 
quae post diligens examen repererit, sed unum ex obli- 
vione inculpabili omittat ; c) denique esse integram mate- 
rialiter et formaliter simul, ut si quis post diligens examen 
recordetur omnium peccatorum mortalium quae commi- 
serit iliaque accurate confiteatur. 

lantvero utraque integritas iure divino necessaria est 

ad validitatem sacramenti Poenitentiae, ita tamen utfor- 
malis integritas de necessitate medii, et in re ac proinde 
semper sit necessaria, et semper de praecepto; integritas 
materialis de necessitate medii solum in voto, et de neces- 
sitate praecepti per se et regulariter, ità ut causae excu- 
santes esse possint. Unde per se loquendo confessio debet 
esse integra materialiter, per accidens sufficit integritas 
formalis ; ita ut graviter peccet qui omittit aliquod pecca- 
tum quod hic et nunc declarare potest et debet. Utrumque 
constat ex C. Trid., sess. 14, c. 5. 


Requiritur dicta integritas 


1? Ex parte remissionis peccatorum : confessio enim divino iure 
necessaria est ad remissionem peccatorum mortalium, sicut et 
contritio. Atqui unum peccatum mortale sine altero remitti 
nequit. Ergo confessio sicut et contritio debet se extendere ad 
omnia mortalia. « Sacerdos, ait S. Thomas (ad 2), confessionem 
audiens vicem gerit Dei, et ideo debet ei fieri hoc modo con- 
fessio sicut fit Deo contritio. Unde sicut non esset contritio, nisi 
quis de omnibus peccatis quae memoriae occurrunt contereretur, 
ita nec esset confessio, nisi quis de omnibus quae memoriae 
occurrerint Confiteatur ». 


20 Ex munere iudicis et medici quo insignitur confessarius, quia 
sine confessionis integritate nec a) iudicium sacramentale rite 
exercere, aestimando scii, dispositiones poenitentis esse propor- 
tionatas quantitati culpae, nec b) aequitatem in statuendis poenis 
servare potest (C. Trid., sess. 14, c. 5). Quod ita declarat S. Tho- 
mas, in c. : « In medicina corporali oportet quod medicus non 
unum solum morbum, contra quem medicinam dare debet, 
cognoscat, sed etiam universaliter totam habitudinem ipsius 
infirmi, eo quod unus morbus ex adiunctione alterius aggravatur, 
et medicina quae uni morbo competeret, alteri nocumentum 
praestaret. Et similiter est in peccatis, quia unum aggravatur 
ex adiunctione alterius, et illud quod uni peccato esset conveniens 
medicina, altero incentivum praestaret, cum quandoque aliquis 
contrariis peccatis infectus sit... Et ideo de necessitate con- 
fessionis est quod homo omnia peccata confiteatur quae in 
memoria habet ; quodsi non faciat non est confessio, sed confes- 
sionis simulatio ». 


522. Principium Il. Ad integritatem confessionis iure 
divino, necessario declaranda sunt omnia peccata 
mortalia secundum numerum, speciem infimam, 
et circumstantias speciem mutantes. — Ita Conc. 
Trid., sess. 14, c. 5, can. 7. Et quidem declaranda sunt : 


130 


1? secundum numerum, nam unumquodque peccatum 

mortale per se solum constituit causam distinctam, quae 
necessario ad tribunal clavium est deferenda ; 

2? etiam secundum speciem, et circumstantias speciem 
mutantes : res enim quae iudiciali sententiae subiiciuntur, 
debent iudicibus innotescere, saltem per se et regulariter 
loquendo, non in communi tantum, sed in particulari et 
secundum infimam speciem ; 

3? denique omnia peccata mortalia simul, quia impossibile 
est remissionem quaerere unius mortalis peccati, non quae- 
sita simul remissione omnium quae onerant conscientiam. 

Declaranda igitur sunt 


A. Ipsa mortalia peccata, ait Conc. 1. c., et non solum 
eorum malitiae, et quidem : 


i? Secundum actum interiorem rationis et voluntatis. 


2? Et secundum ipsum actum etiam externum, si opere externo 
fuerit consummatum peccatum, quia 

a) et hoc est a Deo prohibitum v. g. non occides, non furtum 
facies ; 

b) est unum quid in genere moris cum actu interno estque 
verum peccatum (actus voluntarius inordinatus] licet non dis- 
tinctum numero et malitia a peccato interno, imo actus externus 
peccatum integrat estque pars ultimo consummans aliam com- 
partem scii, actum internum, a quo differt sicut species completa 
ab incompleta et opus consummatum ab opere incepto ; 

C) quia ita legem integritatis intelligit consuetudo universalis. 
Unde non sufficit accusare : intentionem habui vel propositum 
committendi furtum aut adulterium, sed furatus sum vel adulter. 

3? Imo etiam, propter similes rationes, secundum effectum 
externum praevisum ahquo saltem modo, voluntarium et culpa- 
bilem (v. g. mortem ex vulnere inflicto aut veneno ministrato, 
abortum e pharmaco sumpto, pollutionem ex lectione prava, 
blasphemias aut omissionem sacri ex ebrietate), quia ipse vel 
est externum peccatum vel saltem actum peccati complet et 
ultimo terminat, et ita est inordinatio voluntaria; — non tamen 
merus effectus materialiter malus utpote omnino involuntarius, 
Vel, antequam evenerit, efficaciter retractatus, est declarandus, 
nisi per accidens ratione poenae, irregularitatis, reservationis 
incurrendae, aut ratione reparationis faciendae. 


B. Peccata secundum numerum: omnia et singula, ait 
Conc., i. e. tot sunt accusanda quot sunt commissa, secus 
enim aliquid celaretur. Unde 


a) Si quis recordetur de certo et praeciso numero, hic est 
dicendus ; v. g. per se non sufficit confiteri : aliquoties blasphe- 
mavi, saepius sacrum omisi, etc., et peccat graviter ille qui scienter 

vel ex negligentia culpabili exponit numerum maiorem vel 
minorem. 

b) Si quis post diligens examen recordetur tantummodo de 
approximative numero, hic est dicendus addendo particulam 
circiter vel plus minusve, quae particula significat numerum 
dictum distare a numero reali modica quantitate per excessum 
vel defectum, et quidem secundum proportionem ad quanti- 
tatem numeri : ita v. g. secundum S. Alphonsum, circa 3 intel- 
ligitur 2-4, circiter decies 8-12, circa triginta 27-33, circa centum 
95-Ï05, circa mille 950-1050. 

c) Si neque approximativum numerum valeat aliquis memo- 
rare, dicat numerum approximativum singulis diebus vel hebdo- 
madibus vel mensibus vel annis commissorum peccatorum- 
Quod praesertim verificatur apud peccatores qui peccati habent 
consuetudinem, v. g. sufficit ut meretrix dicat : per duos annos 
in meretricio permansi et quoties occasio fuit, etiam coniugatis, 
vel et aliquando clericis, me praebui ; vel concubinarius : per 
3 annos in concubinato vixi; vel alius : obvias quascumque 
mulieres etiam cognatas, coniugatas, sacras concupivi, aut : de 
rebus turpibus quavis data occasione cum sociis locutus sum ; 
in variis casibus simul indicans aliquo modo peccati maiorem 
vel minorem frequentiam. 

d) Si nihil praecise nec approximative valeat poenitens revo- 
care, dicat utrum frequentissime, frequenter vel aliquando 
peccatis determinatis peccaverit (a pueritia — ante vel post matri- 
monium initum — occasione habitationis, etc.) Ita v. g. pro 
peccatis mere internis valde frequentibus : per plures horas 
pravis cogitationibus induisi, per mensem frequenter grave 
malum apprecatus sum, per 2 menses fui in desideriis pravis. 

e) Si post confessionem approximativam excessus notabilis 
detegatur ita ut accusatio fuerit notabiliter minor, oportet 
corrigere, non autem si excessus sit parvus, quia iste includitur 
in numero approximativo, aut si defectus detegatur ita ut accusatio 
fuerit notabiliter maior, quia minus in maiori includitur ; — e 
contra qui numerum certum expressit, si postea recordetur 
etiam semel plus peccasse, tenetur omissam vicem declarare 
quia non erat in accusatione inclusa. 


C. Peccata secundum speciem infimam moralem : non 
in genere sed in sua specie, ait Conc., i. e. non suprema 
sed infima, iuxta sensum obvium et proprium verborum, 
seu secundum malitiam suam formalem qua ab aliis 
distinguuntur, quatenus aliquod peccatum proprio suo 
obiecto completo constituitur et ab aliis distinguitur, vel 
quatenus opponitur virtuti vel praecepto in particulari et 
suo formali modo proprio opponitur ; secus non declara- 
rentur uti sunt. Ita v. g. non sufficit declarare se peccasse 
mortaliter, vel contra iustitiam vel contra castitatem aut 
charitatem, sed quale peccatum contra illas commissum 

fuerit : an furtum vel contumelia vel detractio, — an iu- 
dicium temerarium, odiiim, discordia vel scandalum, — 
an fornicatio vel adulterium vel stuprum vel pollutio etc. 
Cfr. Alex. VII, prop. 25 N 


Quodsi aliquis non distinxerit sufficienter spécgiem infimam 
vel eius non recordetur, sufficit ipsi supremam confiteri vel genus 
vel solummodo se peccasse mortaliter, secundum quod plus vel 
minus de peccato distinxerit aut recordetur. Ita v. g. qui non 
distinguit inter cogitationes et desideria prava, dicat : cogitationi- 
bus turpibus consensum dedi; qui non distinguit sermones 
malos de obscenis, impiis, peccatis commissis laete rememoratis, 
provocatione ad malum, sufficienter accusat dicendo se habuisse 
sermones turpes. 


D. Peccata secundum circumstantias speciem mutantes, 
ut habet expresse C. Trid. et can. 901, quae novam scii, et 
diversam speciem moralem addunt et peccatum diversae 
speciei constituunt. Quod evidenter intelligendum est de 
solis circumstantiis quae addunt speciem gravem seu mor- 
talem. Ita v. g. circumstantia sacri pro furto rei sacrae 
vel e loco sacro ; pro scandalo, circumstantia personae su- 
perioris quae ex pietate vel iustitia curam spiritualem 
habeat de aliquo ; circumstantia personae coniugatae in 
peccato luxuriae, etc. De quibus cfr. tr. de Act. Hum. et 
de Peccatis et tractatus speciales virtutum et praeceptorum. 


Non accusandae sunt circumstantiae leviter aggravantes vel 
minuentes, — imo nec probatur accusandas esse notabiliter aggra- 
vantes, tum quia non mutant substantialiter statum peccatoris, 
tum quia C. Trid. solum remémorát circumstantias speciem 
mutantes. Et haec est sententia S. Thomae 2. Excipe tamen 

a) per se, si circumstantiae ita aggravant ut de veniali faciant 
mortale (aut vice vefsa), quia sic substantialiter mutatur status 
peccatoris ac materia libera in necessariam (aut e contra) ; 

b) per accidens, si necesse sit ratione poenae aut inhabilitatis 
aut reparationis, vel si confessarius ut iudex ad cognoscenda 
vel melius cognoscenda statum, dispositiones, Obligationes poeni- 
tentis, ut medicus ad remedia indicanda, de iis interroget, v. g. 
de consuetudine, occasione, relapsu, effectibus, complicitate, 
etc. Cfr. prop. 58 damn, ab Innoc. XI 





r. « Qui habuit copulam cum soluta, satisfacit confessionis praecepto 
dicens : commisi cum soluta grave peccatum contra Castitatem non expli- 
cando copulam ». 

2. In IV Sent., d. 16, q. 3, a. 2 sol. 5. 

3. « Non tenemur confessario interroganti fateri peccati alicuius 
consuetudinem ». 

Ceterum fideles solent declarare circumstantias notabiliter 
aggravantes et ad hoc sunt hortandij nisi sint scrupulosi, quia 
talis declaratio conducit tum ad pacem conscientiae procurandam, 
tum ad humilitatem promovendam, tum ad pleniorem animae 
poenitentis manifestationem, unde erga poenitentem officium 
iudicis et medici perfecte exercere valebit confessarius. — Excipe 
tamen peccata contra castitatem ; in qua materia, ordinario 
saltem, ea quae sunt stricte necessaria et modo quidem verecundo 
sunt declaranda. 

Notetur autem praedicta omnia esse declaranda, non secun- 
dum cognitionem et scientiam maiorem aut theologicam quam 
postea aliquis acquisivit, sed secundum cognitionem et scientiam 
quam de peccatis habuit momento quo illa commisit, quia 
secundum hoc solum sunt voluntaria. Nihil enim volitum nisi 
praecognitum. 


523. Quaestio : Quid faciendum in dubio an aliquid 
sit declarandum ? — Hic recolere oportet, ex tr. de 
prudenti conscientia: A) dubium posse versari circa tria: 
1) an peccatum fuerit commissum, 2) an certo commissum 
fuerit grave, 3) an certo commissum et grave fuerit con- 
fessum; B) aliud dubium esse a) negativum in nulla vel 
levi ratione fundatum, b) aliud positivum in gravi et solida 
(licet non certa) ratione fundatum. 

lamvero A. Dubium negativum, quia in ratione levi est 
fundatum, censetur non adesse et esse nullum ; unde si 
nullá vel levis ratio adest existimandi peccatum fuisse 
commissum, vel commissum fuisse grave, non adest obli- 
gatio confitendi ; e contra si nulla vel levis ratio adsit 
existimandi peccatum grave commissum fuisse confes- 
sum, manet obligatio confitendi. Ita secundum principium: 
Melior est conditio possidentis. 


B. In dubio positivo 1) de commissione peccati gravis, per 
se non adest obligatio illud confitendi, tum quia C. Trid. ait 
esse obligationem confitendi peccata quorum conscientiam 
i. e. certam cognitionem habemus, et non : prout sunt in 
conscientia ; tum quia absolutoi regulariter non potest 
dari de peccato dubio, unde non est materia sacramenti 
necessaria. Per accidens potest dari obligatio, scii, ad con- 
silium petendum in dubio practice an aliquid sit licitum, 
ne postea incerte agendo quis peccet ; item et in articulo 
mortis, si deficiat contritio perfecta, deberet confessio 
institui saltem declarando aliquod peccatum certum. 

2) In dubio de gravitate peccati commissi, Probabilistae 
negant obligationem confitendi quia lex incerta non obli- 
gat, etiam probabilior ; — Probabilioristae et Aequipro- 
babilistae affirmant si probabilius sit peccatum esse grave, 
quia in dubio verisimilius est agendum. Et hic est usus com- 
munis apud fideles, probatus a S. Thoma, q. 6,a. 4, ad 3. 

3) In dubio de confessione peccati gravis commissi, Pro- 
babilistae negant obligationem confessionis, quia obligatio 
incerta fit et ideo in praxi est nulla ; — Probabilioristae 
et Aequiprobabilistae recentes affirmant si non sit proba- 
bilius peccatum iam fuisse confessum, quia legi certae 
non satisfit adimpletiope dubia ; a. v. manet obligatio 
usquedum verisimilius fuerit impleta. 


Ita speculative, in praxi autem unusquisque suum systema 
sequatur, sed ne imponat aliis. Insuper inspicienda etiam sunt 
categoriae et qualitates et adiuncta poenitentium, quibus tam- 
quam contecturis saepius ex praesumptione solvi dubium potest ; 
nimirum 

a) in 1? dubio : si habituati in peccato dubitant quod commise- 
rint, praesumptio est eos commisisse et obligationem adesse ; 
e contra si timorati, censentur non commisisse et non obligantur 
ad confessionem ; 

b) in 20 dubio: si rudes vel ignari dubitant de materia gravi, 
tenentur cpnfiteri quia non sciunt conscientiam efformare 
dicendo se non obligari, imo et vix possunt discernere quid sit 
mortale ; e contra docti. Item si scrupulosi et timorati dubitent 
de plena advertentia et consensu, censentur non peccasse gravi- 
ter; e contra si laxi dubitent, censentur graviter peccasse ; 

c) in 30 dubio: qui diligens examen instituere solent, si post 
multum tempus dubium occurrat, non tenentur quia moraliter 
certum est peccatum fuisse confessum ; 

d) insuper per accidens adest obligatio, ut dictum est sub B, 
in i? ; 

e) denique peccata dubia confiteri semper suadendum est 
omnibus, exceptis scrupulosis. 


524. Corollarium. — Ex praedictis sequitur non probari 
obligationem iterum accusandi peccatum iam ut dubium accusa- 
tum, nunc autem cognitum ut certum. 

Obligationem urget S. Alphonsus, quia secundum C. Trid. 
confiteri debemus peccata quorum conscientiam i. e. cognitionem 
certam habemus ; accusatio autem certa non includitur in 
accusatione dubia. 

Id nihilominus incertum est quia peccatum istud fuit directe 
remissum, cum sacerdos ab illo absolverit conditionate ; si vere 
commissum fuerit. Unde non debet iterum accusari, sicut nec 
peccatum undecimum de quo nunc esset aliquis certus qui 

confessus sit se peccavisse circiter decies, aut sicut peccatum 
quod nec poenitens nec confessarius sciebat esse mortale, si 
postea noscatur certo fuisse mortale. Quae duo etiam admit- 
tuntur a S. Alphonso. 


Ad argumentum ex C. Trid. deductum respondetur: illud dic- 
tum esse verum de peccatis nondum directe subiectis et remissis. 


525. Principium IIl. Ab integritate materiali ad 
confessionem requisita, iusta causa sive ignorantiae, 
sive impotentiae physicae aut moralis excusare 
potest, ita ut tunc sufficiat sola integritas formalis. — 
Ad impossibile enim nemo tenetur ; imo lex positiva non 
obligat cum gravi incommodo extrinseco. Causa scii, non 
solum physica esse potest, sed etiam moralis seu magna 
difficultas, non quidem illa quae confessioni est intrinseca 
et per se ipsi coniungitur, quantumvis gravis illa sit, uti 
magna repugnantia vel verecundia, timor reprehensionis, 
amissio famae penes confessarium, ut si religiosus debeat 
confiteri peccatum grave sacerdoti saeculari, parochus sup 
vicario nepoti, poenitens pius et notus suo confessario, 
etc. ; sed extrinsecum incommodum quod confessionem 
per accidens reddit valde difficilem. 

Quae causa excusat quamdiu existit. Unde 1) causa vere 
existere debet non solum respectu unius, sed etiam res- 
pectu cuiusvis confessarii, qui sine gravi incommodo adiri 


possit ; — 2) manet obligatio confitendi peccata omissa, 
ut directe remittantur, et ideo cessante causa excusante, 
iam sunt in confessione declaranda ; — 3) attamen non 


sunt accusanda quamprimum ita ut statim confitendum 
sit, sed solum in confessione proxime sequenti, ut constat 
ex prop. 11 damn, ab Alex. VIII. 

Causae autem excusantes reducuntur ad tres, quae sunt 
ignorantia seu oblivio — impotentia physica — impo- 
tentia moralis. 

A. Ignorantia vel oblivio ab integritate excusat 1) si 
poenitens, praemisso diligenti examine, alicuius peccati 
mortalis non recordetur ; — 2) si recordetur in examine, 
in confessione ex inadvertentia omittat ; — 3) si ex igno- 


i. « Peccata in confessione omissa seu oblita ob instans periculum 
vitae aut ob aliam causam, non tenemur in sequenti confessione ex- 
primere ». 

rantia vel errore non graviter culpabili indicet peccatum 
commissum esse veniale et illud non confiteatur. Quod 
verum est etiam si ignorantia proveniat ex gravi culpa 
praecedenti, v. g. distulendo confessionem ultra annum, 
modo ipsa ignorantia non sit graviter culpabilis. 
Notetur autem, ad vitandam oblivionem, illum qui infirma 
praeditus est memoria, non teneri peccata scribere : id enim 
est exquisita diligentia et medium extraordinarium ad quod nemo 


obligatur, et facile includit quoddam periculum manifestationis ; 
unde non est praxis communis nec usus apud timoratos et dili- 


gentes. 

B. Impossibilitas physica, seu absoluta oriri potest ex de- 
fectu virium, ex defectu temporis, et ex defectu loquelae. 

i? Ex defectu virium: a) si ita deficiant ut poenitens 
non sufficienter loqui aut cogitare valeat, v. g. si infir- 
mus incepta confessione deficiat, vel si sit in periculo 
deficiendi antequam confessio finiatur, vel, a fortiori, 
si iam sit sensibus destitutus ; b) si sacerdos ipse sit 
probabiliter moriturus antequam totam confessionem au- 
dire valeat. 

2? Ex defectu temporis, instante scii, naufragio, incen- 
dio, vel pugna, ita ut omnes quibus mors immineat non 
possint audiri ; quod etiam valet si peste infecti in publico 
nosocomio omnes audiri non possint propter angustiam 
temporis. Quo casu sufficere potest brevis confessio ali- 
cuius peccati minus infamantis, Vel omnes simul quodam 
signo fateri possunt se esse peccatores et dolere de pec- 
cato (v, g. manus attollendo vel pectus percutiendo), et 
deinde absolvi una forma : Ego vos absolvo ab omnibus 
censuris et peccatis. 

Non tamen excusat magnus concursus poenitentium in festo 
solemniori, nam si haec ratio admitteretur, multi ex industria 
ad sacramentum accederent tali tempore et periculum adesset 
indignos absolvendi. Aliunde poénitentes, quorum confessio 
audiri nequit, ad alium diem differri possunt,quod incommodum 
non est sat magnum ut ab integritate confessionis excuset. Unde 
et Innoc. XI praxim contrariam proscripsit (prop. 59) Hinc ad 


alios dies utiliter remittuntur, si possibile sit, confessiones 
piorum vel illorum qui longius confitentur. 


i. « Licet sacramentaliter absolvere dimidiate tantum  confessos, 
ratione magni concursus poenitentium, qualis verbi gratia potest con- 
tingere in die magnae alicuius festivitatis aut indulgentiae », 


DE POENITENTIA 477 


3? Ex defectu loquelae : a) mutus : si iste non sufficienter 
sit educatus ut possit integre per signa confiteri, tenetur 
scribere, vel si nec id possit, nutibus manifestare peccata 
sua in quantum fieri potest ; quod si scribatur confessio, 
curandum est confessario ut scriptura statim laceretur ; — 
b) ignarus idiomatis confessorii, si non possit alium adire 
confessarium a quo intelligatur : iste peccata sua meliore 
quo fieri potest modo, verbis aut signis confiteatur, quae 
sufficiant saltem ad exprimendum aliquod peccatum in 
specie, vel si id sit impossibile, ad manifestationem pecca- 
torum in genere. 


Non tamen uti tenetur interprete (S. Off., 28 febr. 1533), tum 
ob periculum revelationis, tum quia gravius onus est confiteri 
laicol. Potest tamen confessio per interpretem fieri, si placeat, 
dummodo praecaveantur abusus et scandalum, ac interpres ad- 
moneatur de obligatione servandi secretum (S. C. de P. F., 16 iul. 
1638 ; can. 903 et 889, $ 2). « Sic autem fieri potest (Haine, Th. 
M. Ill, q. 49) : a) interpres avertat faciem a poenitente ; b) recitet 
ipsi in suo idiomate interrogationes generales a confessario alta 
voce factas circa praecepta decalogi et Ecclesiae ; c) interea 
poenitens ad singulas interrogationes nutu significet confessario, 
an peccaverit necne, simulque numerum peccatorum digitis 
exprimat, quantum fieri potest. — Ceterum missionarius, igno- 
rans linguam regionis, sat commode confessiones excipere 
poterit, si dicat nomina praecipuorum et frequejitiorum pecca- 
torum ex lingua regionis, eaque enuntiet coram poenitente, qui 
nutu capitis significabit se deliquisse, ubi opus erit »2. 


C. Impotentia mofalis excusat generarim eos qui non 
possunt integre confiteri sine gravi incommodo confes- 
sioni extrinseco, vel sui, vel confessarii, vel alterius tertii, 
sive sittemporale sive spirituale. Unde hae tres conditiones 
simul ad eam requiruntur : a) ut non possit inveniri alius 
confessarius apud quem possit sine gravi incommodo 
institui confessio ; b) ut confessio hic et nunc sit necessaria 
nec commode differri possit ; adest tamen ratio sufficiens 
non differendi si urgeat praeceptum annuae confessionis 
aut communionis paschalis, si moralis sit necessitas com- 
municandi aut celebrandi ita ut non possit omitti sine 


x. Nec obstat dictum S. Thomae, q. 9, a. 3, ad 2 : quando non pos- 
sumus uno modo, debemus secundum quod possumus confiteri ; id 
enim intelligitur intra latitudinem praecepti. 

2. Etiam utilitatis esse potest schema elaboratum, a d'Herbigny, 
Prudens sexdecim linguarum conjessarius etiam sine ulla scientia linguarum. 

scandalo vel infamia, aut si secus poenitens diu (i. e. ultra 
triduum, imo per unum diem iuxta alios) cum periculo 
mortis vel aeternae salutis in statu peccati mortalis re- 
manere cogeretur ; c) ut ea tantum omittantur peccata vel 
circumstantiae quae sine gravi incommodo declarari ne- 
queant, v. g. peccata interna luxuriae etiam cum specie 
infima et occasio peccati interni accusanda sunt, si exter- 
num genus accusari in specie nequeat. 


Grave damnum fpoenitentis, confessarii aut tertii excubans 
esse potest : 


1) Periculum vitae, si tempore pestis confessarius timeat 
contagionem, tempore persecutionis poenitens graviter timeat 
emissarios : tunc enim, audito uno vel altero peccato, potest 
sacerdos absolvere. 


2) Periculum famae, quando rationabiliter timetur ne, ex 
integra confessione, poenitens graviter diffametur, non quidem 
apud confessarium, sed apud alios 

3) Si poenitens non possit confiteri nisi aliis audientibus qui 
removeri non possint, quod potest accidere in nosocomiis 
quando alius infirmus prope adiacet confitenti aut in eodem 
lecto ; cum vulneratis quando medicus debet adesse aut alii 
qui eos curent ; cum feminis parturientibus quando medicus 
adesse debet aut obstetrix. — Quod verificatur etiam in casu 
surdi vel surdastri, cuius surditatem confessarius advertit tantum 
in progressu confessionis, iis in adiunctis in quibus ad sacristiam 
duci non posset, quin suspicio oriretur quod grave peccatum 
commiserit : tunc enim confessarius abstineat ab interrogationi- 
bus, nec alta voce iniungat ut alio tempore redeat, ac levem 
poenitentiam imponatne secus circumstantes intelligent gravia 
peccata a poenitente fuisse commissa. Quando vero surditas 
ante confessionis inceptionem advertitur, poenitens regulariter 
ducendus est ad sacristiam vel alium locum, ubi absque periculo 
revelationis interrogari possit, nisi tamen prudens ratio obstet. — 
b) Si confessio, ut sit integra, valde prolixa esse debet, iis in 
adiunctis in quibus adstantes valde probabiliter ex prolixitate 
inferrent poenitentem reum esse multorum ac gravium pecca- 
torum, ut si sacerdos mox celebraturus, moribundus iam antea 
sacrilege confessus viaticum suscepturus, infans ad primam 
communionem accessurus, ordinandus ad suscipiendos ordines 
iam paratus, confessione generali aut prolixiore indigeret et non 
posset integre confiteri quin adstantes reum suspicarentur. Haec 
excusatio tamen non semper adest, quotiescumque confessio 
prolixa instituenda est, nam in ordinariis adiunctis nullum 
notabile periculum infamiae inde oritur, cum varias ob causas 


i. Saepe confessarius potest poenitentiam imponere quae e circum- 
stantibus non advertatur, v. g. poenitenti ostendendo rosarium vel 
coronam precatoriam. 

soleant quidam poenitentes longam moram apud cpnfessarios 
traherel. 

3) Periculum violationis sigilli: a) si gravi de causa poenitens 
timeat ne confessarius legem sigili frangat et confessionem 
revelet, Sive directe (quod rarissimum sane est), sive indirecte 
v. g. altius erigendo vocem quando mortalia accusantur, ita ut 
adstantes eum audire possint; aut ne ex indiscretione con- 
fessarii poenitens privationem officii vel sustentationis subeat ; 
b) si ipse confessarius suum peccatum confiteri non posset, quin 
peccata in confessione audita manifestaret v.g. si, statim post con- 
fessionem auditam, diceret se graviter peccasse nomen complicis 
inquirendo, vel male absolvendo simoniacum : ita enim mani- 
festaretur poenitentem aliquod peccatum mortale commisisse. 

4) Perjculum scandali quod timeretur ex confessione oriundum 
sive poenitenti sive confessario sive utrique : a) si poenitens, ob 
suam fragilitatem sibi notam et expertam, vereatur ne diutius 
aut minute recogitando peccata turpia, iis iterum consentiat ; 
b) si serio timeat ne, confitendo quaedam peccata carnalia, ad 
turpia sollicitetur a confessario quia v. g. scit id sibi vel aliis 
contigisse ; c) si serio timeat ne, integra confessione, in peccatum 
inducatur confessarius cuius fragilitatem perspectam habet, v. g. 
accusando desideria prava peccandi cum ipso ; d) si confessarius, 
propter sui vel poenitentis fragilitatem, valde probabiliter timeat 
ne, diligentius interrogando, seipsum aut poenitentem scanda- 
lizet ; quae sane rarissime occurrunt. 

5) Periculum damni spiritualis aut temporalis: a) si poenitens 
sit morosus et nimium scrupulosus in accusandis et explicandis 
peccatis : cum enim sit ibi magna difficultas confessionis et 
timeatur damnum poenitentis et ne fiat confessio odiosa, potest 
prudens confessarius, quando necessarium iudicaverit pro bono 
poenitentis, abrumpere confessionem et absolvere 5 b) si gravi 
de causa poenitens timeat ne ex manifestatione peccati incurrat 
odium confessarii, iniustam persecutionem, officii vel sustenta- 
tionis privationem, aut ne confessarius utatur notitia acquisita 
in damnum proximi v. g. eliciendo famulam quacum poenitens 
peccavit. 


Notetur autem varias istas causas fidelibus in condo- 
nando non esse exponendas, ne seipsos decipiendo novas 
excusationes inveniant et periculo exponantur multa reti- 
cendi: haec confessario, non fidelibus,scitu necessaria sunt. 


r. Requiritur itaque, notat Vermeesch, Th. M., III, n. 542, c, ut 
«prolixa confessio quasi certum argumentum foret plurium pecca- 
torum ». Unde, ait Noldin, Th. III, n. 286, i?, « hoc tamen non 
valet nisi in iis adiunctis, in quibus adstantes ex prolixa confessione 
necessario ad magnam peccatorum copiam concludere debeant... In 
ordinariis autem adiunctis non licet nisi vaga aliqua suspicione ex 
prolixa confessione ad multitudinem peccatorum concludere, quia com- 
plures aliae sunt rationes, ob quas poenitentes diutius apud confes- 
sarium morantur (Cfr. Ballerini-Palmieri, V, n. 249) ; sed periculum 
vagae suspicionis non est ratio excusans ab integritate confessionis ». 

526. An adsit obligatio confitendi peccatum quod 
explicari nequit sine periculo diffamandi tertiam 
personam aut etiam revelandi ipsum com plicem ?— 
Id quaerunt theologi occasione integritatis confessionis 
periculum enim esse potest diffamandi tertiam personam 
quae fuit occasio vel obiectum peccati, v. g. sororem 
gravidam percussam, viduam gravidam occisam ; aut 
etiam revelandi complicem, ut saepe contingere potest de 
peccatis quae committuntur inter coniuges, parentes et 
filios, cognatos vel affines, vel socios in iisdem negotiis- 
lamvero 

1) Poenitens tenetur crimen alterius occultare quantum 
potest, et ideo a) certe tenetur adire alium confessarium 
cui complex ignotus sit, si absque incommodo fieri possit 
neque excuset iusta et proportionata causa ; b) item poeni- 
tens non potest nec tenetur peccatum declarare quod non 
sit materia necessaria confessionis (scii, mortale remissum, 
aut veniale), ne illud confitendo grave peccatum alterius 
manifestetur : quia deest ratio proportionata et sufficiens. 

2) Extra hos casus potest poenitens, imo probabilius 
debet, confiteri integre, etiam cum periculo manifestandi 
grave peccatum alterius. Licitum enim est revelare crimen 
alterius ob iustam et legitimam rationem, praesertim quod 
revelatio non sit nociva cum non adsit periculum ulte- 
rioris divulgationis, quia confessarius ad secretum stricte 
teneturx  Ceteroquin complex committens peccatum et 
sciens alium debere confiteri, videtur cedere iure suo et 
implicite permittere illam revelationem. Et ista est praxis 
communis fidelium, nec dubitant de eius liceitate aut 
obligatione, quamvis tamen, quia aliqui aliter sentiunt, ad 
manifestationem peccati alterius stricte obligari non pos- 
sint. 


Ratio autem sufficiens manifestandi est necessitas vel magna 
utilitas, v.g. a) si urgeat periculum mortis aut praeceptum annuae 
confessionis vel communionis paschalis, b) si specialis adsit 


i. Ita S. Thomas, in IV Sent., d. 16, q. 3, a. 2, qc. 5 ad 5 ; opusc. ad 
lect. Bisunt. Item S. Raymundus, S. Bonaventura, S. Antonius, Caieta- 
nus, Sylvester, Medina, Billuart, Suarez, Lugo ; ac S. Alphonsus qui 
id habet probabilius. Negant Cano, P. de Soto, Ledesma, Navarrus, 
Valentia, Bonacina, Diana, 

utilitas scii, communionem mox recipiendi, c) si grave sit poeni- 
tenti omittere confessionem aut communionem, d) si alias 
privaretur beneficio indulgentiae extraordinariae, e) si secus per 
totam diem in mortali manere cogeretur et hoc ipsi durum esset, 
f) si poenitens nonnisi reluctanter alteri confessario posset suam 
conscientiam aperire, vel privaretur speciali solatio quod apud 
ordinarium confessarium invenit. 


3) Confessorius nuxnquam potest obligare poenitentem 
ad revelandum ipsi, tamquam confessario, nomen com- 
plicis sub poena denegandae absolutionis (quod severe 
prohibuit Ben.XIV, a. 1745 et 1746 sub poena suspensionis 
ferendae sententiae ; cfr. can- 888, $ 2), imo regulariter 
nec potest directe inquirere. Et esset peccatum mortale ex 
genere suo, quia haec praxis reddit sacramentum odiosum 
et sine causa inducit poenitentem ad infamandum com- 
plicem. Attamen confessarius propter rationem propor- 
tionatam potest, sive inquirere medio indirecto, sive im- 
ponere denuntiationem complicis extra confessionem fa- 
ciendam. 


a) Hjnc non prohibetur de qualitatibus complicis interrogationes 
facere, quae necessariae videntur ad integritatem confessionis 
vel ad detegendam naturam occasionis proximae, etiamsi exinde 
indirecte cognoscatur complex, v. g. utrum in eadem domo 
maneat, sit voto ligatus, cognatus, affinis, etc., uno verbo : non 
quis, sed qualis sjt. 

b) Imo potest, gravissima de causa, ob bonum commune 
(v.g. ad vitandum aliorum corruptionem), obligare poenitentem, 
etiam sub poena denegatae absolutionis, ad complicem extra 
confessionem  denuntiandum superiori, v. g. patri, domino, 
magistro, etc., imo et sibi ipsi si sit simul superior. 

C) Ac ipse potest licite excipere nomen complicis si poenitens 
potius indirecte per confessarium quam directe superiori velit 
denuntiare ; quo casu petat ut extra confessionem denuntiatio 
excipiatur, ne confessio odiosa fiat eis qui de hac re forsan sint 
audituri. Generatim tamen denuntiatio per confessarium non 
expedit, nisi poenitens nolit alteri rem manifestare. 


527. Corollaria. — Ex supradictis intelligitur : 


1) Requiri per se accusationem specificam et distinctam pro 
materia necessaria, scii, pro mortalibus nondum rite subiectis, 
nec genericam sufficere ad valorem; nisi in casu necessitatis. 


2) E contra in materia libera, per se non requiri specificam et 
distinctam sed ad validitatem sufficere genericam, quia ex una 
parte semper est eadem essentia sacramenti, et ex alia parte 

nulla est necessitas confitendi materiam liberam ; nisi forsan 
tota materia declararetur omnino generaliter, et nullum pecca- 
tum magis determinate. — Ad liceitatem vero certo non sufficere 
per se, confessionem omnino vagam et generalem, tum quia 
universalis consuetudo Ecclesiae exigit confessionem aliquo- 
modo distinctam (sicut et exigit vocalem), tum quia per se 
et in ordinariis adiqnctis, extra casum necessitatis, iudicium 
requirit materiam aliquomodo in specie determinatam. Unde 
si quis sola venialia confiteatur aut iam remissa, non sufficit 
dicere : accuso me de peccatis, vel venialia mea confiteor, vel 
olim peccavi graviter, sed debet saltem indicare genus peccati 
aut contra quamnam virtutem fuerit vel praeceptum. 

Diximus: per se; nisi forsan... Nam confessio omnino gene- 
ralis indirecte et per accidens potest esse invalida ex gravi illi- 
ceitate, uti constat ex declaratis 


3) Materiam dubiam aut meras imperfectiones non esse materiam 
sufficientem. Unde in casu poenitens addat peccatum saltem 
veniale ; et si non faciat, confessarius interroget de peccatis quae 
communius committantur (v. g. contra charitatem, patientiam, 
veracitatem, officia status, etc.) et, si nil certi obtineat, quaerat 
ilieccatum vitae anteactae. Quoad imperfectiones autem, in iis 
atet saepe aliquod veniale motivi inordinati aut intentionis 
malae, quando scii, non ex rationabili motivo fiunt ; unde si 
frequentes imperfectiones accusentur, in iis admiscentur ve- 
nialia, sed hortandi sunt poenitentes ut dicant potius quo motivo 
vel affectu inordinato hos actus posuerint. 


528. Animadversiones. — 1. Ad peccata sua integre 
confitenda, requiritur per se et regulariter examen conscientiae, 
cum ordinaria diligentia instituendum. De quo vide nostras 
Quaestiones de Variis Poenitentium categoriis, c. 1, q. 1. 


2. Poenitens clare et distincte, quantum potest, peccata cum 
requisitis omnibus exponere debet ; et si advertat confessarium 
ea non audivisse aut non intellexisse, tenetur ea repetere, prout 
accidere potest si quis confiteatur sub SonO organi, aut confes- 
sario surdastro, aut somnolenti. Imo si quis de industria ita 
confiteretur ut non intelligeretur, sacrilegium committeret et 
confessio iteranda foret. 


3. Casu quo confessio noscatur incompleta, complenda est in 
confessione proxime sequenti (prop. l1 damn, ab Alex. VII), 





I. Hinc magis speculative id verum est quam practice, ut notat Suarez, 
disp. 23, sect. 1, n. to: « Fortasse speculative tantum loquendo posse hoc 
defendi.. Nihilominus tamen practice negandum est propter incerti- 
tudinem materiae. Dico ergo, licet homo absolute non teneatur speciem 
peccatorum venialium confiteri, tamen supposito quod velit confiteri, 
teneri ad exhibendam materiam omnino certam, si potest, et ideo debet 
aliquod peccatum veniale in particulari suo arbitrio confiteri : adiuncta 


vero necessitate seu impotentia aliud dicendi, sine dubio illa materia 
sufficiens erit. » 


DE POENITENTIA 483 


secus haec non esset integra ; — si noscatur quacumque de causa 
invalida, repetenda est, et quidem modo distincto et ex integro 
si apud alium confessarium instituatur; si vero apud eumdem, 
modo generali aut plus minusve speciali prout opus sit ut in 
confuso recordetur status poenitentis seu confessionis praete- 
ritae ; — si noscatur sacrilega, insuper accusandum est peccatum 
sacrilegii, vel et plura si aliae fuerint confessiones factae cum 


memoria sacrilegii praecedentis N 


Articulus III. 
De Fidelitate confessionis. 
S. Th., Suppi., q. 6, a. 4. 


529. Principium. Confessio debet esse fidelis i. e. 
vera et sincera, hoc sensu quod absque falsitate et 
mendacio fiat, ita ut poenitens confiteatur peccata 
prout sunt in conscientia, scii, certa ut certa, dubia ut 
dubia, mortalia ut mortalia, etc., et in declaratione non 
deficiat, ut in peccatis commissis negandis aut minuendis, 
neque excedat, in iis exaggerandis aut in fictis culpis ad- 
iiciendis. De quo triplex potest enuntiari regula : 


I. Mentiri in confessione circa rem gravem necessario 
declarandam, ex natura sua, est grave mendacium per- 
niciosum et grave sacrilegium, scii, si fiat circa materiam 
necessariam ad integritatem confessionis aut circa dispo- 
sitiones ad absolutionem requisitas, quia est in re gravi 
pervertere indicium sacramentale ac decipere indicem, et 
ita confessio non esset integra et ideo esset irrita et abso- 
lutio invalida ; quod etiam ipsi poenitenti esset graviter 
perniciosum. 


Sic per se graviter peccat ille qui in confessione negat cir- 
cumstantiam gravis peccati speciem mutantem, qui peccatum 
mortale nondum confessum inficiatur, aut ita tegit vel dimisse 
dicit ut a confessario vix intelligi possit, — qui certo mortale 
confitetur ut dubium vel vice versa, — qui ex malitia se accusat 
de gravi non commisso, — qui mortalium numerum auget nisi 
forsan fiat ex scrupulo, animi perturbatione, simplicitate aut 
gnorantia, ad maiorem securitatem,— qui recenter commissum 
expresse aut aequivalenter fatetur ut peccatum antiquum iam 
antea declaratum (aliter si accusatione id in dubium relinquitur), 
— qui consuetudinem, relapsum, occasionem, de qua confessarius 


I. De confessione iteranda, sicut et de confessione generali, plura 
dicuntur in op. Quaestiones de variis Poenitendum categoriis, c. 1, q. 6. 

interrogat, falso negat aut hanc declarationem, ne a confessario 
petatur, studiose declinat. 

II. Mentiri circa rem levem vel circa materiam gravem 
liberam est per se sacrilegium veniale, quia id iudicium 
non pervertit in re gravi, nec facit sententiam irritam, 
nec sacramentum reddit invalidum, aut eius effectum im- 
pedit. Sic leviter peccat qui falso se accusat de peccato levi 
quod non est commissum, ** vel veniale quod commissum 
est negat, — aut negat mortale quod iam rite est accusatum. 

Per accidens tamen posset esse mortale a) si poenitens falso se 
accusaret de veniali, aliam non afferens materiam, vel b) si 
negaret quae dicere tenetur ad confessarii iudicium rite effor- 
mandum aut ad munus medici exercendum, v. g. respectu 
habitus, consuetudinis, occasionis, restitutionis iniungendae aut 
satisfactionis, remedii contra relapsum, etc., uno verbo si con- 


fessarius interrogaret de illis aut de materia libera tamquam 
pertinentibus ad praesentem materiam gravem (cfr. prop. damn. 


58, ab. Inn. XL). 

III. Mentiri circa rem quae ad confessionem non pertinet, 
v. g. circa nomen, aetatem, parentes, domicilium, etc., aut 
falsam narrando historiam, quamvis in sacro tribunali di- 
catur inter confitendum, non est hac ratione sacrilegium, 
quia nullatenus pervertit iudicium sacramentale. 

Unde peccatum manet quale antea erat, mortale vel veniale ; — 
mendacium tamen leve cum confessione miscere, alia ratione 
est venialis irreverentia erga sacramentum, scii, peccare eodem 
tempore ac remissio peccatorum quaeritur ; grave autem menda- 


cium est sacrilegium mortale quia indispositum reddit ad abso- 
lutionem. 


530. Corollaria practica. — Ex praedictis intelligitur : 

1) Per se non mentiri nec peccare, saltem graviter, il- 
lum qui mortale peccatum recenter commissum negative 
non declarat ut recens, sed nova peccata mortalia non dis- 
tinguit ab antiquis remissis et ea miscet, ita tamen ut po- 
sitive non affirmet sed in dubium relinquat quod sint an- 
tea remissa, v. g. qui in confessione generali non distinguit 
peccata mortalia ab ultima confessione patrata, etiam si 
de industria faciat ad occultandum tempus quo commissa 
fuerint. Non enim est mendacium sed aequivoca locutio. 


i. « Non tenemur confessario interroganti fateri peccati alicuius con- 
suetudinem ». 

Per accidens tamen circumstantia temporis esset declaranda 
si necessarium foret ob proximam removendam occasionem, 
aut ob casum reservatum, aut si secus species peccati non intelli- 
geretur et ita confessarius iustum iudicium ferre aut congruam 
poenitentiam imponere non posset, v. g. scire non posset an 
peccatum turpe fuerit ante vel post matrimonium, apte vel post 
votum castitatis commissum. Unde de hoc potest confessarius 
interrogare et tunc poenitens tenetur respondere. 


2) E contra per se mentiri et peccare graviter illum qui 
peccatum mortale nondum accusatum, post ultimam 
confessionem commissum, positive confitetur ut non 
recens, sed ut antiquum iam antea declaratum, sive expli- 
cite dicendo : « accuso me de tali peccato quod antea 
iam declaravi », aut « quod anno praeterito patravi », sive 
aequivalenter hac utendo formula : « dein me accuso de 
peccatis totius vitae aut vitae praeteritae, praesertim de 
hoc... » Est enim positive decipere confessarium in re 
gravi scii, in materia necessaria confessionis, circa rem 
Scitu necessariam. 

Quod proinde grave est, non solum si alia non declararentur 
mortalia recentia et ideo falso existimaretur poenitens esse in 
statu gratiae, aut si alias poenitentiam effugeret convenientem, 
vel ignoraretur esse in occasione proxima, sed per se et genera- 
rim: tum quia unumquodque mortale est causa distincta et sepa- 
rata clavibus subiicienda (n. 522), tum quia mendacium in tali 
casu est de se graviter perversurum confessarii iudicium, eodem 
modo ac mortalibus Commissis addere unum non commissum est 
peccatum grave. Et quamvis circumstantia temporis de se non 
sit declaranda, non potest tamen positive excludi cum falsitate 
in accusatione de praecepto facienda ; quia peccator, positive 
eam excludendo, negat eo ipso se recenter peccasse, quod 


falsum est, et sic accusat peccatum quod non fecit antea et 
negat peccatum quod nunc fecit. 


3) Per se non peccare, saltem graviter, illum qui fingit 
se instituere confessionem generalem et tamen aliquod 
peccatum mortale antea confessum voluntarie omittit ; 
imo nullatenus peccare si iusta adsit causa reticendi. 


Nisi tamen peccatum illud mortale propter quamdam ratio- 
nem esset necessario exponendum : tunc enim peccaret graviter. 


4) Per se non peccare illum qui venialia uni confessario, 
nempe ordinario, mortalia vero alteri, extraordinario ac- 


cusat, non quidem si absolutionem a venialibus obtineat 
antequam a mortalibus absolvatur (tunc enim priorem 

absolutionem sine debitis dispositionibus sacrilege acci- 
pit) sed si prius absolvatur a mortalibus, postea a venia- 
libus 1, dummodo id fiat ex honesto motivo v. g. verecun- 
diae causa aut ne forte periculo exponatur mortale reti- 
cendi ; quod si intendat deceptionem confessarii ordinarii, 


propriam gloriam vel aliud quid inordinatum, est pecca- 
tum leve. 


Per accidens tamen est graviter peccaminosum, si grave 
periculum adsit ex eo quod status poenitentis confessario ordi- 
nario sit ignotus, v. g. si poenitens ita ageret ad liberius peccan- 
dum, aut ita remaneret in occasione proxima, aut si iuvenis 
faceret ut posset admitti ad professionem religiosam aut statum 


clericalem, dum alias ob consuetudinem peccandi forsan arce- 
retur. 


5) Per se non peccare graviter illum qui vocem aut 
sexum simulat vel alia media adhibet ne a confessario 
agnoscatur, dummodo omnia sua mortalia aperiat ; nam 
necesse non est ut poenitens nominatim cognoscatur. Imo 
existente legitima causa atque recta intentione habita, 
huiusmodi dissimulatio non est peccaminosa. 


Per accidens tamen esset peccatum grave si fieret ex industria 
a consuetudinario vel recidivo, ad decipiendum confessarium et 
facilius absolutionem extorquendam, aut si ita non iam intelli- 
geretur peccati species, ut si femina simulans sexum virjlem 
confiteretur procuratum abortum, quem in seipsa procuravit. 


531: Animadversiones.— I. Praedictae occultationes per 


se et generarim non sunt approbandae, sed potius reprobandae, 
quia perfectae sinceritati nocent. 


2. Poenitens tenetur interroganti confessario sincere respon- 
dere, quoties hic legitime interrogat v. g. de habitu, tempore, 


relapsu, occasione proxima, uno verbo de iis sine quibus prudens 
iudicium ferri nequit. 


3. Si vero interrogatio manifeste indiscreta sit, ut facile fiat 
si versetur circa nomen, patriam, habitationis locum, an alibi 
confessus sit, etc., poenitens non tenetur respondere, cum haec 
ad sacramentalem confessionem non spectent, imo si iusta adsit 
causa, potest restrictione uti in suis responsis. 


i. Imo secundum aliquos non solum posset hoc tacere confessario 
ordinario, sed etiam dicere : a diebus quindecim non accessi, subin- 


telligendo : ad te ; sed hoc non videtur admittendum nisi sit ratio sat 
gravis ita agendi. 

QUAESTIO QUARTA. 


DE EFFECTU CONFESSIONIS. 
S. Th., Suppi., q. 10. 


532. Confessioni plures tribuuntur effectus. — 
Secundum S. Thomam: 

1) Vere liberat a morte peccati. Quod ex vi absolutionis 
facit simul cum aliis partibus poenitentiae, sicut materia 
sacramenti ex vi formae ; et tamen magis competit con- 
fessioni quam contritioni et satisfactioni. 

« Poenitentia, in quantum est sacramentum, praecipue in con- 
fessione perficitur, quia per eam homo ministris Ecclesiae se 
subdit, qui sunt sacramentorum dispensatores. Contritio enim 
votum confessionis adnexum habet, et satisfactio pro indicio 
sacerdotis, cui fit confessio, taxatur. Et quia in sacramento 
Poenitentiae gratia infunditur per quam fit remissio peccatorum, 
sicut in Baptismo, ideo eo modo confessio ex vi absolutionis 
coniunctae remittit culpam, sicut et Baptismus. Liberat autem 
Baptismus a morte peccati, non solum secundum quod actu 


suscipitur, sed etiam secundum quod in voto habetur... Et 
similiter dicendum est de confessione adiuncta absolutioni » (a. 1). 


Hinc a) contritio, si fuerit perfecta, non liberat a culpa 
nisi in quantum votum de confessione adiuncta absolutioni 
continet ; 

b) et tamen postmodum in actu confessionis et abso- 
lutionis gratia augetur ; 

C) si autem dolor non fuerit sufficiens ad contritionem 
perfectam, sed sola sit attritio, in actu confessionis et 
absolutionis remissio peccati dabitur, dummodo obex 
gratiae non praebeatur. 

2) Etiam confessio liberat a poena., et quidem dupliciter : 
a) ex ipsa vi absolutionis, et sic in voto existens in contritione 
perfecta liberat a poena aeterna sicut a culpa ; in re existens 
per vim clavium idem facit cum contritione imperfecta ; 
et insuper obtinet diminutionem poenae temporalis : « haec 
poena restat in purgatorio patienda,.. et est impro- 
portionata viribus poenitentis in hoc mundo viventis ; sed 
per vim clavium in tantum minuitur quod proportionata 
viribus poenitentis remanet, ita quod satisfaciendo se in 
hac vita purgare potest » ; — b) « ex ipsa, natura actus conf- 
tentis, qui (utpote opus satisfactionis et poenale) habet 

poenam erubescentiae adnexam ; et ideo quanto aliquis 
pluries de eisdem peccatis confitetur, tanto magis poena 
minuitur » (a. 2). 

3) Ideo aperit paradisum : a paradisi enim introitu prohi- 
betur aliquis per culpam et reatum poenae ; sed haec im- 
pedimenta confessio amovet ; et ideo dicitur paradisum 
aperire (a. 3). Quod facit vi clavium, quae sunt claves regni 
coelorum. 

4) Et spem tribuit salutis: spes enim rgmissionis pecca- 
torum non est nobis nisi per Christum. Atqui homo per 
confessionem se subiicit clavibus Ecclesiae ex passione 
Christi vim habentibus. Ergo recte dicitur quod confessio 
spem salutis tribuit (a. 4). Et quamvis « ex actibus non 
potest esse spes salutis principaliter, sed ex gratia Re- 
demptoris,... quia confessio gratiae Redemptoris innititur, 
ideo spem salutis tribuit, non solum ut actus meritorius, 
sed etiam ut pars sacramenti » (ad 1). 


533. Animadversio.— Notat Billot, o.c.,de Poen., th. 18 : 
« Ex praemissis consequitur...: non dari sacramentum validum et 
informe ex defectu ipsius confessionis. Rario est quia vel conscit 
homo inter confitendum, se committere defectum gravem contra 
confessionis legem, vel non. Si conscit, ergo confessio non est 
amplius formaliter integra, et deest id quod essentialiter requi- 
ritur in ratione partis ; unde tollitur validitas sacramenti. Si non 
conscit, ergo hoc ipso nihil ex parte confessionis desideratur 
quominus sacramentum, non validum modo sed et fructuosum 
existát. — Solum dubitari posset de casu in quo non esset integra 
confessio propter culpabilem negligentiam antecedentem, sed 
tunc reduceretur defectus ad defectum  attritionis, de quo 
supra », n. 506. 


CAPUT III. 
DE SATISFACTIONE. 


534. Satisfactio (satis-facere) est actus quo quis tantum 
facit quantum debet, actus quo solvit debitum, seu com- 
pensatio ad ponendam aequalitatem in rebus ; stricto sen- 
su autem est compensatio pro iniuria alteri illata. 

In theologia ita vocatur Deo illatae per peccatum iniuriae 
recompensatio voluntaria secundum quamdam iustitiae aequa- 
litatem. 

Alia ordinatur ad reparandam ipsam culpam et ad re- 
conciliationem cum Deo, et haec est ipsa contritio ; alia 
ad delendam poenam temporalem quae post remissionem 
culpae saepe manet Subeunda. Haec considerari potest in 
proposito seu voto et acceptatione, prout est sincera vo- 
luntas adimplendi poenitentiam, vel in executione, prout 
est actualis impletio poenitentiae iniunctae. /n proposito 
considerata non distinguitur a contritione, quae includit 
propositum confitendi et satisfaciendi sicut et non am- 
plius peccandi (III, q. 90, a. 2, ad 1) : non enim est vere 
contritus qui non vult reparare peccatum. /n re autem 
spectata est actus distinctus specialis, et distinguitur 
duplex : alia est extrasacramentalis quae a poenitente 
sponte suscipitur et vim habet satisfactoriam ex opere 
operantis ; alia est sacramentalis quae a ministro imponi- 
tur et operatur ex opere operato. Haec definitur : volun- 
taria toleratio poenae, ex potestate iudiciaria ministri im- 
posita, ad compensandam iniuriam Deo illatam redimendam- 
que poenam temporalem, etiam post remissum peccatum pro 
miuria debitam ; vel compensatio poenae temporalis peccatis 
debitae per opera bona et poenalia, a confessario taxata et 
a poenitente voluntarie acceptata (Suppi, q. 12, a. 3). 


QUAESTIO PRIMA. 
DE ESSENTIA ET NECESSITATE SATISFACTIONIS. 


S. Th. Ill, q. 86, a. 4 ; Suppi., q. 12 et 13 ; q. 18, a. 2. 


535. Thesis I. Necessaria est satisfactio ad repa- 
randam iniuriam per peccatum Deo illatam et ad 
redimendam poenam temporalem, quae ordinario, 
post remissionem culpae et poenae aeternae, remanet 
luenda in hoc saeculo vel in purgatorio. — Ergo non solum 
instituitur satisfactio ad aliorum exemplum, aedificationem 
et satisfactionem Ecclesiae, atque ad praecavenda peccata 
futura, uti volunt Protestantes. 


Protestantes nimirum, etsi poenitentialis disciplinae severi- 
tatem in primis Ecclesiae saeculis negare non valeant, eam tamen 
ut ecclesiasticam institutionem habent (ad aedificationem et 
satisfactionem Ecclesiae, et ad peccata praecavenda), eiusque 

divinam institutionem et necessitatem ad castigationem peccati 
negant ; nam, inquiunt, peccatum a Deo condonari nequit, quin 
simul poenae debitae, aeternae et temporalis, plena sit remissio ; 
praeterea, si satisfactiones nostrae dicantur necessariae, eo ipso 
iniuria irrogatur infinitae satisfactioni Christi, quippe quae 
insufficiens apparet, dum tamen plene satisfecit, non tantum 
pro culpa sed et pro omni poena.Cuius theoriae radix est doctrina 
de iustificatione per solam fidem : si enim sola fides plene ad 
iustificationem sufficit, inutilia evadunt opera satisfactoria ; 
unde nostris operibus nulla a Protestantibus vis meritoria 
agnoscitur aut satisfactoria. Erronee tamen. 


Probatur: i? Ex Scripturae exemplis supra allatis, et 


verbis quibus hortando consulit imo praecipit poeni- 
tentialem satisfactionem (n, 463, i?). 
20 Ex antiqua et constanti praxi Ecclesiae (ib., 20). 
30 Ex ratione theologica, quia contritione et confessione, 
licet aversio a Deo totaliter remittatur, peccatum tamen 
quantum ad conversionem in creaturam non semper 


complete reparatur, et ideo poena temporalis manet 
subeunda (ib., 30). 


Ratio insuper convenientiam ostendit satisfactionis 


A. Ex parte peccatoris poenitentis. Ut enim explicat C. Trid., 
sess. 14, c. 8, poenae satisfactoriae a peccato revocant (praeterito 
et futuro), i? nam a) quasi froeno coercent, b) cautiores et 
vigilantiores in futurum nos efficiunt, c) medentur peccatorum 
reliquiis et vitiosos habitus contrariis virtutum actionibus tollunt 
(et exteriores occasiones peccati), verbo « sunt medicina curans 
peccata praeterita et praeservans futura » (S. Th., q. 12, a. 3) ; 
— 20 inculcant efficaciter peccatum esse magnum malum dira 
poena dignum : si peccata sine poenitentia dimitterentur, ut levia 
existimarentur et facilitate ipsius veniae multi in graviora peccata 
laberentur. 

B. Ex parte Dei qui per peccatum offenditur : Ipse non est 
solum privatus amicus et pater misericors, sed et publicus 
legislator, rector et iudex totius humanae societatis. Atqui decet 
Deum, ut personam privatam, offensam sibi irrogatam dimittere ; 
sed simul rectorem et legislatorem decet ut delicta non remittat 
absque poena temporali, tum in ultionem peccati commissi et 
restitutionem honoris debiti et iuris laesi, ut non sola miseri- 
cordia exerceatur remittendo culpam, sed et iustitia exigendo 
poenam in restitutionem honoris laesi, tum ad fovendum 
bonum commune ut in futurum leges melius serventur et alii 
a malo deterreantur. — Item in poenis elucet sanctitas Dei 
simul et clementia. Sanctitas, quia ex iis gravitas peccati magis 
apparet, refrenatur licentia peccandi, tolluntur reliquiae pecca- 
torum et mali habitus, magis punitur ingratitudo peccantis post 
Baptismum et fidem Christo datam. Clementia, quia poenae 
leviores sunt in hac vita et simul meritoriae. 

C. Ex parte passionis Christi qui peccatum redemit. Passio 
Christi est velut causa universalis, quae per se sufficiens est ad 
remissionem culpae et poenae, sed singulis debet applicari per 
cooperationem propriam, qua fiunt conformes Christo qui pro 
peccatis nostris satisfecit patiendo (Rom. VIII, 17) ; unde passio 
Christi operatur remissionem peccati (culpae et poenae), secun- 
dum modum propriorum actuum seu dispositionem poenitentis 
plus minusve perfectam. Et ita maior apparet efficacia passionis, 
si non tantum per se facit bonitatem et satisfactionem praestat, 
sed etiam ipsos homines reddit operatives boni et satisfacientes. 


536. Satisfactio est actus virtutis. — Etenim i) satis- 
factio ad poenitentiam pertinet et operatur ad deletionem peccati 
(C. Trid., sess. 14, c. 3) ; sed actus ad poenitentiam pertinens 
et operans ad deletionem peccati est actus virtutis ; ergo. — 
2) Satisfactio servat medium : ponit aequalitatem et dat satis 
nec plus nec minus ; aequalitas autem rationem medii importat, 
et consequenter virtutis (q. 12, a. 1). 

Est actus iustitiae: haec enim virtus aequalitatem constituit 
in rebus ; id autem fit per satisfactionem qua constituitur aequa- 
litas emendae ad offensam praecedentem ; ergo (a. 2). 

Est quasi species iustitiae vindicativae, quae sola respicit 
offensam praecedentem et aequalitatem constituit in eo qui 
iustum patitur! ; satisfactio autem aequalitatem in faciente im- 
portat qui se ipsum punit et ita iustum patitur (a. 2). 

Non tamen est species iustitiae stricte dictae, quia Deo non 
valemus reddere aequale secundum quantitatem, tantum quantum 
debet. Unde a) sicut non possumus aequivalens dare Deo pro 
beneficiis acceptis, ita, a fortiori, nec pro debito peccati commissi. 
Praesertim b) quod iniuria Deo infinito illata quodammodo est 
infinita, et ideo est maior omni compensatione finita creaturae. 
At sufficit quod homo reddat id quod potest, quia amicitia 
non exigit aequivalens, sed quod possibile est, et hoc est 
etiam aequale aliqualiter secundum proportionem. Unde, licet 
non aequivaleat, sufficientem tamen satisfactionem offerre pos- 
sumus (q. 13, a. 1). — Et quamvis omnes suos actus et totum 
posse homo secundum se debeat Deo, non tamen a Deo de 
necessitate salutis exigitur ut totum posse suum ad aliquid 
unum expendat, cum oporteat eum circa multa esse sollicitum ; 
sed quaedam mensura ab eo requiritur, scii, impletio manda- 
torum Dei, et super hoc potest aliquid addere quo satisfaciat 
(ib. ad 3). 

Deus igitur stricte posset satisfactiones nostras exigere alio 
titulo ; unde gratia Dei satisfactoriae sunt, et ideo non de nostro 
sed de suo satisfactionem offerimus Deo (q. 13, a. 1). Pertinet 
ergo satisfactio, non ad iustitiam stricte dictam, sed ad partem 
potentialem iustitiae, scii, ad virtutem poenitentiae ipsi adnexam, 
quae virtutem iustitiae deficienter imitatur. 


i. Secundum hoc pertinet ad commutativam iustitiam (III, q. 85, 
a- 3. ad 3). 

537. Animadversio. — Quamvis ex stricta iustitia non 
possimus satisfacere Deo, quia non valemus ex nostris 
aequivalens reddere illius quod sublatum est, supposita ta- 
men gratuita Dei ordinatione quae satisfactiones pro posse 
nostro ex eius gratia factas velit acceptare ut sufficientes, 
iam satisfacere possumus et quidem 

a) pro aversione a Deo et culpa mortali solum de con- 
gruo, quia contritio etiam ex gratia habituali et charitate 
facta non praebet, pro violata Dei amicitia et infinita iniuria 
recessus a Bono infinito, compensationem aequivalentem 
secundum quantitatem, sed solum secundum proportionem; 

b) etiam de condigno pro inordinata conversione, ad 
creaturam, ac proinde pro culpa veniali et pro poena 
temporali peccato remisso debita, quia satisfactio finita 
aequivalens praestare potest poenae finitae et reddere 
valet tantum quantum debet ; unde talis satisfactio modum 
iustitiae servat. Et sane si mereri de condigno possumus 
ipsam vitam aeternam, quod maius est, a fortiori possu- 
mus de condigno satisfacere pro poena temporali, quod est 
minus. Cfr. C. Trid., sess. 14, c. 8; prop. 77 damn. BaiiL 


Hinc 1) Scripturae remissionem peccatorum bonis operibus 
poenalibus promittunt, (Is. I, 16, seq.; Ezech. XVIII, XXXIII; 
loél II, 13 ; Tob. IV, 11 ; I Cor. XI, 31-32 ; II Cor. VII, 10), 
imo satisfactionem praecipiunt (loél, II, 12 ; lob, ult. ; Dan. 
IV, 24 ; Mt. III, 2 ; Le. III, 8 ; XI, 41) ; Deus autem impossi- 
bile nec promittit nec praecipit ; 

2) id quoque semper intellexit Ecclesiae traditio, uti constat, 
non solum ex disciplina poenitentiali, sed etiam ex explicitis 
testimoniis : Tertulliani, de Poen. 7, c. 7, 8, 9, n ; Cypriani, 
de Lapsis, 35 et 36 ; ep. n, n. 1 et 2 ; ep. 55, n. 20 ; Origenis, 
in Ps. XXXVII, horn. II, 5 ; Ambrosii, de Poen., 1. II, c. 6, 
n. 48-49 ; in Le. VII, 156 ; Augustini, ep. 153 (al. 54), n. 6 ; 
Enchiridion, LXX, 15 ; serm. 19, n. 2 ; serm. 20, n. 2 ; Gregorii, 
in Ev. hom. 34, n. 16 ; Reg. part. Ill, 30 ; Caesarii Arei., serm. 
104, n. 4, etc. 


3) et ideo Concilia possibilitatem satisfaciendi pro poenis 
peccati definierunt : Flor, in decr. unionis; Trid., sess. 14. 
c. 8 et 9, can. 13. 

Ne tamen concludas satisfactionem esse actum strictae iustitiae, 
et non virtutis adnexae, Poenitentiae : a) quia non de nostris 
satisfacimus Deo, sed de suis et ex sua gratia, et ideo valor 


I. « Satisfactiones laboriosae iustificatorum non valent expiare de 
condigno poenam temporalem restantem pro culpis condonatis ». 

satisfactorius supponit voluntariam Dei acceptationem; b) quia 
de natura virtutis iudicandum est secundum actum primarium ; 
iste actus est contritio, quae non reddit aequivalens peccati 
mortalis, et ideo Poenitentia non est stricta iustitia, etiam si 
actus secundarius ex primario derivatus aequivalens reddere 
possit quoad obiectum secundarium, poenam temporalem. 


538. Obiiciunt Protestantes: 


Antiquiores contendebant poenas poenitentiales non fuisse 
olim nisi canonicas, ad satisfaciendum Ecclesiae, ad praecavendum 
lapsum fidelium, et ad probandam conversionis sinceritatem 
impositas. — At assertio non solum gratuita est, sed et aperte 
falsa, cum textus allati Scripturae, Patrum et Conciliorum expli- 
cite loquantur de satisfactione Deo praestanda, ac remissione 
ab ipso per poenas obtinenda. 


2? Recentiores, cum Harnack, aiunt rationem satisfactionis 
praestandae ortum habuisse ex principiis iuridicis, et una cum 
lis in Ecclesia latina, a Tertulliano fuisse introductam. — In- 
considerate tamen ita loquuntur ; nam a) etiam in Ecclesia 
Orientali eadem proponebatur doctrina, ut constat v. g. ex 
Origene, in Lev. hom. XI, 4, et Sozomeno (H. E. VII, 16) ; 
b) ante Tertullianum valor bonorum operum ad obtinendam 
a Deo peccatorum remissionem non erat ignotus, uti patet 
v. g. ex Prov. XV, 17 et XVI, 6 ; Tob. III, 21 et XII, 9 ; Lc. 
XVLO; et ex ps.-Clem. II ad Cor.,XVI, 4; Doctr. Ap. IV, 6; 
et ep. Barn. XIX, 10‘. 


539. Thesis Il. Sacramento poenitentiae satisfactio 
in proposito seu voto est essentialis et absolute ne- 
cessaria, ita ut si desit, sacramentum sit nullum ; 
satisfactio in re est tantum necessaria ad solam 
integritatem, ita ut si desit, sacramentum non sit 
invalidum sed tantum incompletum. — Non enim 
requiritur satisfactio a) ex parte justificationis, quae cum 
reatu poenae temporalis est compossibilis ; neque b) ex 
parte sacramenti, ad cuius essentiam pertinet propositum, 
non executio satisfactionis. Unde 


1) Poenitentes qui votum satisfaciendi habent, absolvi 
possunt antequam satisfactionem impleverint, ut constat 
tum a) ex prop. 5 Petri de Osma, anno 1478 damnata 
ut catholicae fidei contraria ; et ex prop. 16 damnata ab 
Alex. VIII, et 35 syn. Pist. damn, a Pio VI, contra lanse- 
nistas qui, rigorosam poenitentialem disciplinam primi- 
tivae Ecclesiae instaurare volentes, contendebant non 


x. Cfr. Galtier, de Poenitentia, n. 480-481. 

esse absolvendos poenitentes nisi prius peracta laboriosa 
et diuturna poenitentia iis iniuncta | ; tum b) ex praxi 
Ecclesiae, etiam primitivae in quibusdam casibus, v. g. 
in periculo mortis (Cone. Nic., can. 13 ; Innoc. I), ur- 
genti persecutione (S. Cypr., ep. 54, n. 25), in periculo ne 
propter dilationem absolutionis poenitens ad haereticos 
transeat (S. Cypr., ep. 52, n. 15 ; cfr. 2a ep. Clems et 
Cone. Ancyr., a. 314, can. 5), in spe ut ex indulgentia 
plures reversuri sint ad Ecclesiam (ep. Corn, inter Cypria- 
nas 46). Cfr. can. 886. 


2) Peccata per absolutionem remissa non redeunt, etiam 
si voluntarie omittatur satisfactio, sed in hoc casu no- 
vum peccatum committitur. 


Notetur confessarium, qui adverteret poenitentem esse neglir 
gentem in adimplenda satisfactione aut dubitaret de eius legitima 
dispositione, ut contingere posset in consuetudinariis et recidivis, 


posse ipsum ad praemittendam satisfactionem, saltem ex parte, 
adstringere. 


540. Thesis III. Confessarius potest et regulariter 
tenetur iniungere satisfactionem poenitenti. — Potest, 
tum quia ex institutione Christi (Mt. XVI et XVIII) 
habet potestatem non solum solvendi sed et ligandi ad 
poenam, tum quia operatio sacerdotis in usu clavium est 
conformis operationi Dei cuius est minister ; Deus autem 
potest ligare ad poenam. Teneri vero constat, quia sacerdos 
in hoc tribunali est Dei minister, et poenitentis iudex et 
medicus. Ut Dei minister, tenetur quantum est ex se, 
efficere ut sacramentum sit integrum per satisfactionem 
quae est pars integralis ; ut iudex debet servare aequitatem 
inter Deum et peccatorem eius peccatum vindicando ; ut 


x. Prop. 5a Petri de Osma ita sonabat : « Non sunt absolvendi poeni- 
tentes, nisi peracta prius poenitentia eis iniuncta » ; et 16a damn, ab 
Alex. VIII : « Ordinem praemittendi satisfactionem absolutioni induxit 
non politia aut institutio Ecclesiae, sed ipsa Christi lex et praescriptio, 
natura rei idipsum quodammodo dictante ». Conferri etiam possunt 
prop. 17a et x8a ab eodem Alex. VIII damnatae, ac 87a et 88a inter 
QuesneUianas. Demum doctrina Synodi Pistoriensis sub n. 35, « quatenus 
innuit... oporteat de via ordinaria, ut actus humiliationis et poenitentiae, 
qui imponuntur per modum satisfactionis sacramentalis, praecedere 
debeant absolutionem : falsa, temeraria, conamuni praxi Ecclesiae 
iniuriosa, inducens in errorem haereticali nota in Petro de Osma con- 
fixum » a Pio VI declaratur. 

medicus debet poenitentis vulnera curare et futura prae- 
cavere. 


Id definivit Cone. Trid., sess. 14, can. 15, c. 8 : « claves et 
ad ligandum concessas », non solum « ad novae vitae custodiam 
et infirmitatis medicamentum, sed etiam ad praeteritorum pecca- 
torum vindictam et castigationem ». Quod valet de casu quo 
sacerdos poenitentem absolvit, quia si nulla datur absolutio, 
necesse non est poenitentiam iniungere, cum sacramentum non 
conficiatur ; quamvis tamen valde utile sit ut poenitens ita 
melius ad absolutionem praeparetur ac brevior imponi possit 
satisfactio, quando suam confessionem erit completurus. 


Ita regulariter; nam per accidens non tenetur confessarius 
satisfactionem iniungere : i? si poenitens moraliter non potest 
eam implere v. g. si sit sensibus destitutus vel mente captus, 
aut morti proximus et simul valde debilis ; quo ultimo casu 
tamen expedit, levissimam poenitentiam imponere, quam ipse 
Sacerdos statim cum poenitente absolvat, ut pectus percutere, 
invocare nomen lesu, vel osculari imaginem crugifixi ; 20 si 
confessarius ex revelatione divina sciat omnem poenam tempo- 
ralem poenitentis iam esse remissam ; I— 30 si poenitens statim 
post absolutionem peccatum accusat ex oblivione omissum et 
iterum absolutionem accipit, saltem si hoc peccatum non mutat 
substantialiter statum poenitentis : videtur enim ibi non adesse 
nisi unum moraliter sacramentale iudicium ; in praxi tamen 
melius est novam etsi levem imponere poenitentiam. Similiter 
si Scrupulosus saepius brevi temporis intervallo redit cum novis 
culpis ex oblivione omissis et absolvitur, necesse non est novam 
imponere satisfactionem, quando confessarius iudicat iniunctam 
iam sufficere pro hac nova absolutione ; — sed melius est non 
tam frequenter scrupulosos absolvere. 


541. Obligatio imponendi satisfactionem per se 
gravis est, — Sacerdos enim abstinendo ab imponenda 
satisfactione agit directe contra intentionem Dei, auctoris 
sacramenti, et ita gravis fit irreverentia sacramento quod 
manet mutilum ; et grave nocumentum infertur poenitenti 
qui inde privatur magnis bonis, cum gravioribus poenis 
temporalibus obnoxius maneat et remedio opportuno con- 
tra futura peccata privetur. 


Hinc i? certo peccatum mortale est non imponere poenitentiam 
pro materia confessionis necessaria seu mortalibus nondum 
declaratis. 


Imo 20 probabiliter pro materia libera, seu pro venialibus, vel 
pro peccatis iam declaratis, quia gravis est irreverentia erga 
sacramentum illud reddere mutilum, ac privare parte integral! ; 
et quamvis satisfactio non imposita de se sit levis, respectu 

sacramenti semper gravis est in ratione irreverentiae. Contrarium 
tamen ab aliis habetur ut probabile, quia non est grave privare 
sacramentum parte mere integrali seu complemento in re levi, 
sicut iudex non deest graviter officio suo qui omittit levem 
poenam imponere aut complementum levioris momenti. In 
praxi tamen facile erit mortale, si scienter et sine ratione omitta- 
tur, quia facile adesse potest contemptus. 


542. Regulariter ante absolutionem satisfactio 
iniungi debet. — Constat ex Rituali Romano et ex Ec- 
clesiae consuetudine, et ceteroquin ordo iudicii postulat 
ut reus, antequam absolvatur, satisfactionem promittat, 
quo fiat dignus absolutione. Attamen 


1? Si omissa fuerit, statim post absolutionem iniungi potest et 
debet, quia tunc moraliter absolutioni unitur. 


2? Quod si advertat poenitens confessarium oblitum esse 
imponere poenitentiam, debet illam, ne sacramentum incom- 
pletum maneat, expostulare sive statim, scilicet ante discefssum, 
sive brevi post, si adhuc commode confessarium possit adire. 


30 Si vero hic defectus nonnisi post paucos dies advertamur, in 
proxima confessione satisfactio imponi potest, quae ad peccata 
in utraque confessione declarata extendatur ; non tamen necesse 
est cum incertum sit exinde integrari sacramentum incompletum, 
quia forsan deficit unio moralis inter absolutionem antea datam 
et impositionem poenitentiae nunc factam. Sed de hoc non sunt 
inquietandi poenitentes, cum satisfactio in re ad validitatem 
absolutionis non requiratur. 


QUAESTIO SECUNDA. 
DE QUALITATIBUS ET DOTIBUS SATISFACTIONIS 


Articulus I. 
De Satisfactione extrasacramentalaà. 


S. Th., Suppi., q. 13, a. 2; q. 14. 


543. Principium I. Satisfactio extrasacramentalis 
debet fieri in statu gratiae ex charitate. — Opera 
enim non sunt satisfactoria nisi ex acceptatione Dei ; sed 
Deus non acceptat nisi opera ipsi grata, ac proinde in 
gratia ac amicitia eius facta. 


Et quamvis debitor possit satisfacere et solvere debitum 
creditori, sive sit amicus sive non sit, non tamen peccator apud 

Deum : homines in solutione debiti non considerant nisi externam 
aequalitatem rei ad rem ; Deus intuetur cor, dispositiones, 
dignitatem et intentionem operantis. Unde homo tenetur ac- 
ceptare quantitatem debito aequalem ; Deus non tenetur, sed 
solum acceptat ab amicis. 


Hinc ad satisfactionem apud Deum plures requiruntur 
conditiones 

A. ex parte hominis satisfacientis : 

1? ut fiat in statu gratiae, ex charitate, ut dictum est ; 

2? ut fiat in statu vitae, quia post hanc vitam cessat 
tempus merendi et satisfaciendi ; 


B. ex parte Dei acceptantis, requiritur 

3° acceptatio; 

C. ex parte operis: 

4? quod sit liberum, quia est actus humanus ; 

5? qjuod sit bonum, quia per malum potius meremur 
poenarii quam illam solvimus ; 

6? quod sit supernaturale, quia poena retardat a fine 
supernatural! ; 

7? qpod sit poenale, ut dicetur quaestione sequenti, quod 
de essentia satisfactionis est potius quam eius conditio. Ad 
quod ceteroquin non sufficit ut opus de se sit poenosum et 
hac ratione aptum ad satisfaciendum ; ut de facto sit satis- 
factorium, oportet in operante adsit intentio satisfaciendi, 
nam nulla bonitas contrahitur nisi propter se intendatur. 

Unde satisfactio extrasacramentalis definiri potest: poenae 
temporalis quae post remissam culpam remanet, a poenitente 
iustificato voluntaria expiatio, per opera poenalia. 


544. Applicationes. — Igitur i? proprie satisfactoria 
non sunt: 


a) Opera bona sed pure naturalia. 

b) Nec a fortiori opera in actu vel affectu peccati facta. 

c) Nec opera supernaturalia in statu peccati facta, 
etiam pro peccatis actu remissis ; — nisi late et indirecte, 
quatenus disponere possunt ad maiorem charitatem, ad 
ampliorem remissionem (q. 14, a, 2) et ad assuefactio- 
nem bonorum operum ; « quia tamen hoc meritum non 
proprie dicitur meritum, ideo magis concedenduni est 

quod huiusmodi opera non sint alicuius boni meritoria 
quam quod sint » (q. 14, a. 4). 


d) Imo, nec ista opera valere incipiunt ad satisfactio- 
nem, accedente charitate, quia charitas adveniens non fa- 
cit quod opera facta, a charitate sint facta et sint Deo grata 
(q. 14, a. 3), seu quod non viva fiant viva. 


e) Opera tamen bona quorum effectus manet, possunt 
valorem satisfactorium acquirere, si effectus postea ex 
charitate offertur (v. g. debilitas ex ieiunio, substantiae 
diminutio ex eleemosyna) : quantum ad id quod manet, 
per poenitentiam Deo acceptata sunt. Sed illa quorum 
nullus est effectus, v. g. oratio, debent iterari (ad 3). 

E contra 20 satisfactoria esse possunt opera alias iam 


debita et praeceptax, non tamen praecepta eodem titulo 
satisfactionis. 


Habere enim possunt opera praecepta omnes qualitates 
requisitas ad satisfactionem, scii, quod sint libera, bona, 
supernaturalia et poenalia ; unde et ieiunia Ecclesiae, mar- 
tyrium, et flagella divinitus inflicta de praecepto sunt ser- 
vanda aut patienter ferenda, et tamen sunt satisfactoria. 


Et quamvis iam debita sint et exigantur a Deo, non tamen 
ut satisfactoria, sed solum ut bona vel et meritoria : non enim 
erant debita ut fierent sub tali speciali ratione expiationis et ad 
talem finem ; quando autem voluntarie assumuntur ut laboriosa 
et poenalia, et ordinantur in recompensationem poenae peccato 
debitae, iam praeter id quod debitum est, iis additur, quo fiant 
satisfactoria. Et ita duplex debitum possumus solvere per unum 
et idem pretium, sed quod habet duplicem valorem : valorem 
moralem vel et meritorium ex obiecto et circumstantiis vel ex 
gratia et charitate, quo implemus debitum praecepti vel voti ; 
et alium satisfactorium ex poena et labore, quo satisfacimus pro 
poena temporali peccato debita. 

Et quamvis in debitis strictae iustitiae et rebus humanis 
ordinario per unum et idem pretium duplici debito satisfacere 
non possimus, ita est quia in jis perfecta aequalitas exigitur 
strictae iustitiae et quidem externa aequalitas rei ad rem, im- 
possibile autem est quod res exterior sit aequalis duplici rei 
aequivalenti ; sed in debitis quoad Deum non exigitur aequalitas 
strictae iustitiae, et ideo minus attenditur externa aequalitas rei 
ad rem, sed inagis interna dignitas et intentio operantis quam 
id quod exterius exhibetur, ita quod aliquando solo actu volun- 


i. Ita Caietanus, Nugno, Suarez, Sylvius, Gonet, Billuart, etc. contra 
plures veteres ut Capreolus, Paludanus, Sylvester, Soto, Maior. 

tatis, v. g. perfectissimae charitatis, ipsi satisfiat. Ex hoc autem 
quod quis uni praecepto satisfaciat, nihil de illius dignitate, aut 
intentione detrahitur ad satisfaciendum alteri praecepto, aut debito 
poenae, cum unum actum possit ordinare ad diversos fines. 

Id tamen non valet, si opus iam debitum sit ut satisfactorium, 
aut si iniungatur ut tale, quia uno et eodem opere non tantus 
honor restituitur quam pluribus, nec idem opus valet simul 
aequari pluribus poenis ipsi aequalibus. 


545. Principium II. Homo non potest satisfacere pro 
uno peccato mortali et non pro alio, quantum ad 
culpam seu offensam, quia non potest tolli offensa nisi 
per redintegrationem amicitiae Dei ; — sed potest quan- 
tum ad poenam temporalem, quia unicuique peccato certa 
mensura poenae temporalis est debita, potestque homo 
applicare suam satisfactionem pro uno peccato et non pro 
alio, sicut potest applicare alteri et non sibi (q. 14, a. 1). 


546. Utrum unus pro altero satisfacere potest? — 
Respondendum est distinctione. Satisfactio enim ordinari 
potest ad duplicem finem : a) ad solutionem debiti, b) ad 
medicinam pro vitando peccato futuro ; item c) considerari 
potest vel ut extrasacramentalis vel ut sacramentalis. 
lamvero 


A. Unus potest pro altero satisfacere quantum ad solu- 
tionem debiti poenae pro peccatis commissis (dummodo sit 
in charitate), uti patet ex dogmate de communione sancto- 
rum. Etenim 


o 


1° Omnes sumus unum in Christo, et multa unius corporis 
in Christo capite membra, a quo omnia influxum recipiunt. 
Atqui in corpore humano aliquod membrum non in sui tantum 
sed et in alterius utilitatem operatur, ut oculus qui videt pro 
toto corpore. Ergo et in corpore mystico Ecclesiae. 

2? Charitas magis potest apud Deum quam apud homines. 
Atqui unus potest apud homines ex alterius amore debitum eius 
solvere. Ergo multo magis apud Deum, qui maxime liberalis 
est, et qui se acceptare satisfactiones ab uno pro alio de facto 
ostendit in Filio suo qui pro omnibus satisfecit. 

3? Hinc dicitur Gal. VI, 2 : Alter alterius onera portate, et sic 
adimplebitis legem Christi; et II Cor. VIII, 14 : In praesenti 
tempore vestra abundantia illorum inopiam suppleat, ut et illorum 
abundantia Vestrae inopiae sit supplementum, ut fiat aequalitas. 

Imo animadvertit S. Thomas (q. 13, a. 2) : qui ita satisfacit 
pro alio,ex maiore charitate agit in satisfaciendo quam ille qui 
satisfacit pro se ; ideo minor poena requiritur in satisfaciente 

pro alio, quia poena habet vim satisfaciendi ex chantate. Unde 
quamvis satisfactio pro altero solum de congruo acceptetur a 
Deo, posita tamen acceptatione, etiam de condigno potest valere, 
quia potest offerre opus quod ad aequalitatem reddit ex parte 
pretii seu materiae. 


B. Sed si satisfactio consideretur ut medicina ad prae- 
cavendum sequens peccatum, non potest prodesse alteri 
(nisi secundum accidens), sicut medicina accepta ab uno 
non sanat morbum alterius. Ex ieiunio enim unius non do- 
matur caro alterius, nec ex actibus bonis unius alius bene 
agere consuevit, quasi habitum agendi acquisiverit. 


Potest tamen secundum accidens prodesse, quatenus potest 
aliquis mereri de congruo alteri augmentum gratiae quod est 
efficacissimum remedium ad evitandum peccatum ; sed hoc est 
per modum meriti magis quam per modum satisfactionis (q. 13, 
a. 2). 


C. Sacramentalis autem satisfactio uni iniuncta non po- 
test, in quantum est sacramentalis, ab alio vel per alium 
impleri, quia, iuxta concilia Florentinum et Tridentinum, 
materia sacramenti sunt actus poenitentis qui virtute cla- 
vium ad esse sacramenti elevantur. Atqui satisfactio per 
alium impleta, quamvis sit poenitentis quia eius nomine et 
ipso petente fiat, simpliciter tamen non est eius actus. 
Ergo non potest virtute clavium ad esse sacramenti eleva- 
ri, nec consequenter fieri satisfactio sacramentalis. Unde 
nullus potest sacramentum alterius complere. 


Dicitur : qua sacramentalis; potest enim confessarius uni poeni- 
tenti imponere satisfactionem per alium ad eius petitionem exe- 
quendam (v. g. peregrinationem, eleemosynam) : tunc opus 
alterius secundum se, seu ut est ab alio, non erit sacramentale, 
sed solum ut fit ex petitione poenitentis, seu formaliter ut ab eo 
imperatum. Et ita ipsa petitio est formale satisfactionis ; opus 
alterius materiale. 


547. Principium III. Sicut iusti in statu viae ex chari- 
tate possunt hic in terris satisfacere pro aliis iustis 
qui sunt in statu viae, ita et possunt satisfacere pro 
defunctis. — Nam, ut ait S. Thomas, q. 71, a. 2 : 


« Charitas quae est vinculum Ecclesiae membra uniens, non 
solum ad vivos se extendit sed etiam ad mortuos, qui in charitate 
decedunt. Charitas enim, quae est vita animae sicut et anima est 

vita corporis, non finitur (I Cor. XIII, 8) : Charitas nunquam 
excidit. Similiter etiam mortui in memoriis viventium vivunt. 
Et ideo intentio vivorum ad eos dirigi potest. Et sic suffragia 
vivorum mortuis prosunt, sicut et vivis, et propter charitatis 
unionem, et propter intentionem in eos directam ». 

Et sic certissime adiuvari possunt animae purgatorii : « Poena 
purgatorii est in supplementum satisfactionis quae non fuerat 
plene in corpore consummata. Et ideo quia... opera unius 
possunt valere alteri ad satisfactionem, sive vivus, sive mortuus 
fuerit, non est dubium quin suffragia per vivos facta existentibus 
in purgatorio prosint » (a. 6). Et « quamvis animae post mortem 
non sint simpliciter in statu viae, tamen quantum ad aliquid 
adhuc sunt in via, in quantum scilicet earum progressus adhuc 
retardatur ab ultima retributione. Et ideo... quantum ad hoc 
quod detineantur ab ultima retributione, possunt ab aliis iuvari, 
quia secundum hoc adhuc sunt in via » (a. 2, ad 3). 


548: Animadversiones.— 1) Quamvis unus non possit al- 
teri mereri beatitudinem quae redditur secundum capacitatem, 
i. e. meritum et dispositionem praesentem videntis : unus enim 
non disponitur per actum alterius ) potest tamen satisfacere, 
quia poena temporalis non taxatur secundum praesentem 
dispositionem debitoris : quandoque enim ille qui nunc est 
melior habet maioris poenae reatum propter praecedentia peccata. 
Et ideo nihil prohibet, quantum ad poenae remissionem, quod 
unus alteri prodest et actus unius efficitur alterius, charitate 
mediante, per quam omnes unum sumus in Christo, secundum 
Gal. IIL, 28 (q. 13, a 2, ad 1). 


2) Licet unus pro alio solvere debitum possit, non potest 
pro alio conteri vel confiteri : contritio enim (et confessio) 
directe ordinatur contra culpam, quae ad dispositionem bonitatis 
vel malitiae ipsius hominis pertinet peccantis, et ideo contritione 
unius alter a culpa non liberatur ; unus scilicet non disponitur 
per actum alterius. Insuper confessione unius alter non subiacet 
peccata sua clavibus Ecclesiae ; non potest autem unus sacra- 
mentum pro alio accipere, quia in sacramento gratia suscipienti 
datur, non alji (ad 2). 


3) Qui satisfacit pro alio sibi meretur, quia opus bonum facit 
ex charitate, sed non sibi satisfacit, quia eadem quantitas poenae 
non sufficit ad utriusque peccatum. Tamen satisfaciendo pro 
alio sibi meretur aliquid maius quam sit dimissio poenae, scilicet 
vitam aeternam (ad 3). 


4) Satisfactio sacramentalis, in quantum sacramentalis, est ex 
opere operato et ideo alienari non potest ; sed in quantum est 
opus ex libero arbitrio procedens et ex opere operantis valorem 
habens de quo iste disponere potest, potest ordinari ad satisfactio- 
nem pro alio, et sic confessarius potest imponere poenitentiam 
seu satisfactionem in sublevainen animarum purgatorii. 


5) Quamvis possimus et debeamus impetrare remissionem 

poenarum, id tamen non possumus ordinate nisi mediante satis- 
factione seu recompensatione adaequata ; impetramus scilicet 
medium ad hoc necessarium, sive satisfactionis sacramentalis 
ex opere operato, sive satisfactionis ex opere operantis propriae 
vel alienae, sive satisfactionis indulgentiae ex satisfactionibus 
Christi aut Sanctorum superabundantibus nobis applicatae ex 
concessione Ecclesiae. Unde impossibile est alio modo satisfacere 
pro poena in praesenti vita, sicut impossibile est satisfacere 
pro culpa nisi mediante contritionis auxilio. Et ideo si impe- 
tramus a Deo, id facimus mediante operatione satisfactoria. 
Sicut quando nobis vel aliis impetramus gratiam seu remissionem, 
id facimus impetrando poenitentiam et non aliter, ita possumus 
impetrare satisfactionem seu remissionem poenae, sed impe- 
trando tupc simul opera satisfactoria. Cfr. Nugno, In Illm, 
Suppi, q. 13, a. 1 ; Suarez, in IIInm, d. 37, sect. 10. 


6) Hinc, sicut non possumus sola impetratione nobis obtinere 
gratuitam remissionem poenae temporalis, ità multo minus pro 
aliis viatoribus, aut a fortiori pro animabus purgatorii. « Nemo, 
ait Suarez, in IIInm, d. 48, sect. 2, potest sibi ipsi impetrare illo 
modo remissionem gratuitam poenae temporalis ; ergo neque 
alteri poterit i? quia, ceteris paribus, efficacior est oratio ad 
impetrandum sibi quam alteri ; 2? quia cum habeat aliquid unde 
solvat, immerito postulat gratuitam remissionem et dispensatio- 
nem a lege iustitiae, ubi nulla suppetit sufficiens ratio miseri- 
cordiae ». Unde, si petimus remissionem poenae pro aliis, id 
facimus secundum ordinem n divina providentia statutum ; et 
ideo non petimus ut per solas orationes fiat sine debita dis- 
positione ; sed a) petimus dispositiones, scilicet opera satisfactoria, 
vel etiam orationes ut opus satisfactorium pro iis offerimus 
orationes enim etiam sunt satisfactoriae, unde et aliis operibus 
satisfactoriis connumerari solent; b) etiam petimus ut Deus 
opera satisfactoria benigne acceptet aut illa defunctis applicet 
quamvis enim ita statuerit, etiam statuit ut a nobis postularetur. 


Articulus II. 


De Satisfactione Sacramental'. 


S. Th., Suppi., q. 8, a. 7; q. 18, 4. 4; q. 14, a. 3, ad 1. 


549. Principium. In sacramento Poenitentiae satis- 
factiones secundum quantitatem et qualitatem in- 
iungendae sunt, pro qualitate criminis ut reparandi, 
et pro poenitentium facultate convenientes. — Cer- 
tum est ex Cone. Trid., sess. 14, c. 8 : 


« Debent ergo sacerdotes Domini quantum spiritus et pru- 
dentia suggesserit, pro qualitate criminum et poenitentium 
facultate, salutares et copvementes satisfactiones iniungere ; ne, 
si forte peccatis conniveant, et indulgentius cum poenitentibus 
agant, levissima quaedam opera pro gravissimis delictis iniun- 

gendo, alienorum peccatorum participes efficiantur » (Cfr. 
can. 887). 

Sacerdos itaque non potest satisfactionem iniungere ad libitum, 
sed secundum rationabile arbitrium prudentia et divino instinctu 
regulatum, attentis variis circumstantiis negotiorum et perso- 
narum, i.e. quantitate et gravitate criminum, ac qualitate et 
dispositione poenitentis, debet illas taxare et imponere. Satis- 
factiones enim ordinantur ad debitum solvendum et ad remedium 
praestandum; et ideo sunt tum vindicativae ad punienda et 
expianda peccata praeterita, tum medicinales non solum pro 
sanandis praesentibus vulneribus sed et pro cavendis futuris. 
Unde dicere solent quod poenitentia debet esse : vindicativa pro 
peccatis praeteritis in eorum vindictam et castigationem ; medi- 
cinalis pro praesentibus peccati reliquiis tollendis in infirmitatis 
medicamentum ; praeservativa pro futuris peccatis cavendis in 
novae vitae custodiam.lamvero si consideretur ut poenae solutio, 
quodlibet opus poenale aptum est ad satisfaciendum pro poena 
cuilibet peccato debita, non eo sensu quod in quantitate sit 
aequale, sed quod quaelibet species poenae sufficiat ; unde sicut 
una contritio omnia delet, ita eadem poena honor Dei restituitur. 
Sed si consideretur ut medicina praeservans et curans et expellens 
vitia, convenit et aliquando debet esse satisfactio diversa secun- 
dum diversa peccata, quia contraria vitia contrariis virtutibus 
expelli debent; quamvis tamen oratio generalem influxum 
habeat et aliquomodo medicina sit omni malo morali. 


Probatur: In sacramento Poenitentiae ad destructio- 
nem peccati instituto et ad emendationem peccatoris, poe- 
nae non solum ordinantur ad debitum solvendum sed et 
ad remedium praestandum. Atqui non idem remedium 
datur omnibus infirmis, sed varium secundum diversam 
infirmitatem ; imo nec idem etiam aequaliter infirmis 
semper est praestandum, sed secundum dispositionem in- 
firmi. Ergo nec eadem satisfactio poenae est semper im- 
ponenda, sed secundum naturam peccati et secundum dis- 
positionem peccatoris. 


« Quia poenae satisfactoriae infligendae, medicinae sunt, sicut 
medicinae in arte determinatae non omnibus competunt, sed 
variandae sunt secundum arbitrium medici non propriam volun- 
tatem sequentis, sed scientiam medicinae ; ita poenae satisfacto- 
riae in canonibus (antiqui iuris) determinatae non competunt 
omnibus, sed variandae sunt secundum arbitrium sacerdotis 
divino instinctu regulatum. Sicut ergo medicus aliquando 
prudenter non dat medicinam ita efficacem quae ad morbi cu- 
rationem sufficiat, ne propter debilitatem naturae maius peri- 
culum oriatur, ita sacerdos, divino instinctu motus, non semper 
totam poenam, quae uni peccato debetur, iniungit, ne infirmus 
aliquis ex magnitudine poenae desperet, et a poenitentia totaliter 

recedat » S. Th., q. 18, a. 4 ; cfr. q. 9, a. 2 supra cit. n. 521. 


Confirmatur: Idem peccatum aliquando difficilius vitatur in 
uno quam in alio, puta in iuvene quam in sene, aut est pericu- 
losius, v. g. in sacerdote quam in laico. Et multitudo potest esse 
magis prona ad minus peccatum, a quo per poenam est deter- 
renda, quam ad aliud gravius. Audiatur S. Thomas, q. 8, a. 7 : 
« Poena post dimissionem culpae exigitur ad duo, scii, ad debitum 
solvendum, et ad remedium praestandum. Potest ergo taxatio 
poenae considerari quantum ad duo : primo quantum ad debitum, 
et sic quantitas poenae radicaljter respondet quantitati culpae, 
antequam de ea aliquid dimittatur » ; sed postquam dimissa 
est culpa per contritionem (vel et absolutionem), « quanto per 
contritionem dimissum est, tanto... per confessionem (in qua 
satisfactionis poena imponitur) minus dimittendum restat. Se- 
cundo quantum ad remedium vel illius qui peccavit, vel aliorum ; 
et sic quandoque pro minore peccato iniungitur maior poeni- 
tentia, vel quia peccato unius difficilius potest resisti quam pec- 
cato alterius, sicut iuveni imponitur pro fornicatione maior poena 
quam seni, quamvis minus peccet ; vel quia in uno peccatum 
est periculosius, sicut in sacerdote, quam in alio ; vel quia 
multitudo magis prona est ad illud peccatum ; et ideo per poenam 
unius alii sunt exterrendi. Poena ergo in foro poenitentiae 
quantum ad utrumque taxanda est. Et ideo non semper pro 
maiori peccato maior poena imponitur ». 


550. Applicationes. — Hinc satisfactiones debent esse 
proportionatae 


1) Gravitati criminum : ad hoc enim confessarius tene- 
tur ut iudex et medicus. Unde 


a) Peccat ille qui, absque iusta causa excusante, levem 
iniungit poenitentiam pro peccatis certo mortalibus ; et hoc 
peccatum est grave ex genere suo, quia, ut ait C. Trid., 
levissima opera gravissimis delictis iniungendo, alieno- 
rum peccatorum particeps efficitur et peccatis connivet. 
Et ideo graviter errant qui omnibus indiscriminatim 
aliquot Pater et Ave iniungunt, etiam v. g. pro multis 
peccatis carnalibus, non cogitantes an poenitentia peccatis 
sit proportionata, an medicinalis, qum sic praebeant ansam 
licentiosius peccandi. 


En regula generalis quae multas tamen fert exceptiones, v. g. si 
quis post unum peccatum mortale statim conterit, vel tantum 
unicum mortale per longum tempus commisit, facile aderit 
contritio magna quae ratio esse potest non imponendi poeni- 
tentiam gravem ; similiter si peccata sunt dubie gravia, sive 
objective sive subiective, non requiritur gravis satisfactio, cum 
in dubio odiosa sint restringenda. 

b) Si peccata mortalia multiplicantur vel augentur, 
etiam regulariter gravior iniungi debet poenitentia, et 
ea gravior quo plura et graviora sunt peccatalHlpnon 
tamen proportione arithmetica, quae duceret ad poeni- 
tentias moraliter impossibiles. 

c) Nec proportio debet esse perfecta, ita ut imponatur 
ea poenitentia quae sufficiat ad obtinendam a Deo inte- 
gram remissionem poenae quae sustinenda supersit, nam 
qualis haec sit, nos prorsus latet. Neque hodie ab Eccle- 
sia, sicut olim, determinata est poenarum taxa. 


luxta hodiernam disciplinam, gravis censetur poenitentia quae 
respondet operi quod, ratione oneris seu quantitatis, sub gravi 
ab Ecclesia imponitur vel imponi potest, v. g. missam semel 
audire, ieiunare, recitare rosarium, imo et tertiam rosarii partem, 
officium B. M. V. legere, vel septem psalmos poenitentiales, 
litanias Omnium Sanctorum cum sequentibus orationibus, viam 
crucis obire, meditari vel pium librum legere per quadrantem * 
Levis autem poenitentia censetur psalmus Miserere vel unus e 
consuetis psalmis, litania Lauretana, Vel Nominis lesu, aut 
Sacratissimi Cordis, actus fidei, spei et charitatis, quinquies 
Pater et Ave. Attamen poenitentia in se levis potest fieri gravis, 
si poenitens non semel sed pluries eam recitare debet, v. g. 
quinque Pater per octiduum. 


2) Quantitati poenae quae solvenda manet: posito enim 
quod contritio vehementior fuerit, eo ipso minuitur poena 
temporalis solvenda, ideoque minor potest esse poeni- 
tentia; quin tamen concludi possit ob contritionem valde in- 
tensam, nullam esse iniungendam poenitentiam, quia nun- 
quam certum est nullam remanere poenam temporalem, 
nec potest minister se exponere periculo mutilandi sacra- 
mentum. Hinc : 


a) Levior iniungi potest satisfactio tempore iubilaei vel occa- 
sione indulgentiae plenariae lucrandae,quia indulgentiis extingui- 
tur vel minuitur temporalis poena; quin tamen sit ratio sufficiens 
omittendi omnem impositionem, quia mancum non debet rema- 
nere sacramentum : ita Bened. XIV, Const. /nter praeteritos, 
3 dec. 1749, et Leo XII, Const. Caritate Christi, 25 dec. 1825. 


1. « Ergo per se non sufficit pro pluribus peccatis gravibus poeni- 
tentiam simpliciter gravem (v. g. rosetum) iniungere ». Noldin, Th. M, 
III, n. 300, 2°. 

2. Diximus : ratione oneris seu quantitatis; hinc parva hora non est 


poenitentia gravis, quia in officio praescribitur sub gravi, ratione quali- 
tatis. 


506 SUMMA THEOLOGIAE MORALIS 


b) Item si confessarius pro poenitente, ieiunio vel aliis poena- 
libus operibus velit satisfacere : quamvis enim talis satisfactio 
minus valeat quam satisfactio sacramentalis quae operatur ex 
opere operato, potest plus valere ex parte operis operantis, quia 
maiora fiunt opera aut ex maiore charitate. 


3) Facultati poenitentium, secundum prudentem confes- 
sarii aestimationem, i. e., ut ait Rit. Rom., tit. 3, c. 1, 
n. 19, « habita ratione status, conditionis, sexus, aetatis, 
dispositionis poenitentium », à. v. iuxta eorum vires et 
dispositiones, secundum prudentem confessarii aestimatio- 
nem mensurandas. Melius est enim imponere leviorem 
satisfactionem quae libenter et perfecte adimplebitur, quam 
imponere maiorem quae negligenter aut defectuose persol- 
vitur. — Sit ergo 


a) Secundum vires poenitentis. Ita aegrotis levis poenitentia 
iniungenda est quia graviorem adimplendi capaces non suntl ; 
imo si sint valde debiles, confessarius laudabiliter eos adiuvat ad 
statim poenitentiam adimplendam (recitando v. g. eam cum 
ipsis) ; quod si spes affulgeat recuperandae sanitatis, suggerit 
Rit. Rom., n. 26, ut aliud opus iniungatur conditionate, si con- 
valuerint, perficiendum. — Item tamquam viribus poenitentis 
non proportionatae ordinarie non sunt iniungendae poenitentiae 
incongruae: sive diuturnae, ad dimidium anni vel Ultra, aut in 
perpetuum, quia tales poenitentiae anxietatem generant et post 
aliquod tempus in oblivionem facile cadunt ; et si saepius a 
variis confessariis imponerentur, innumeris ligarent vinculis ; — 
sive manifestae (saltem pro peccatis occultis), quae scii, adimpleri 
nequeunt quin suspicio peccati gravis et ita indirecte revelatio 
confessionis oriatur (v. g. abstinentia a carnibus, vel potus in 
aqua pro filiisfamilias, ieiunium per tres dies pro uxore, via crucis 
pro illo qui nunquam instituit, abstinentia a sacra communione 
quando omnes communicant, et alia quae admirationem et 
suspicionem excitant) ; — sive inusitatae, moventes admiratio- 
nem populi (v. g. recitare quinque Pater et Ave in medio ecclesiae 
brachiis extensis, vel viam crucis instituere, ubi talia fieri non 
solent) ; — sive naturae repugnantes, uti lingua signare crucem 
in terram, invisere inimicos, pueris veniam petere a parentibus, 
vel aliis, ob inobedientiam, irreverentiam, furtula ; — sive nimis 
onerosae, ut ingressus in religionem, matrimonium, et quae 
ludibrio exponunt ; item vigiliae vel ieiunia vel corporis afflictio- 
nes adolescentulis, infirmis, rusticis vel opificibus continuo 
labore defatigatis ; aut peregrinationes, prolixae preces, elee- 


]. Potest tamen confessarius ipsis iniungere eleemosynam per man- 
datarium faciendam, si convenienter fieri possit. 

2. Aliquando tamen tales poenitentiae, graves et diuturnae, sunt 
imponendae, ratione reservationis censurae vel peccati, quam Ecclesia 
non intendit levare nisi imposita tali gravi et diuturna poenitentia. 

mosynae, illis qui sub potestate constituuntur : uxori, famulis, 
ancillis, vel pauperibus qui iugi labore victum sibi comparant ; 
— sive implicatae, multis diversis operibus constantes, quia 
oblivioni dantur. Hinc, si praescribitur recitatio orationis per 
aliquot dies, expedit monere ut si uno die omiserit poenitens, 
possit subsequent! die supplere, ut ita vitentur anxietates. 

b) Secundum dispositiones poenitentis, ubi attendendum est 
tum ad periculum scandali vel relapsus, ne levior imponatur 
poena, tum ad modum quo poenitens satisfactionem sit accepturus 
et impleturus, ne iniungatur gravior, quam probabiliter non 
accipiet vel non perficiet. Cum hoc sacramentum magis institu- 
tum sit ad procurandam hominum salutem quam ad satisfacien- 
dum divinae iustitiae, si uterqUe finis obtineri nequit, negligendus 
est secundarius, ut obtineatur poenitentis salus. Ad fem S. Tho- 
mas, l.c. supra e q.18, a. 4; et Quodl. III, q. 13, a. 28 : « Videtur 
satis conveniens, quod sacerdos non oneret poenitentem gravi 
onere satisfactionis, quia sicut parvus ignis a multis lignis super- 
positis de facili extinguitur, ita posset contingere quod parvus 
effectus contritionis in poenitente nuper excitatus, propter grave 
onus satisfactionis extingueretur, peccatore totaliter desperante ». 

Hinc nunquam imponatur satisfactio quae praevidetur poeni- 
tenti omnino repugnare ; imo aliquando iuvat eum interrogare 
an possit (aut velit) poenitentiam sibi impositam peragere ; alio- 
quin eam confessarius minuet vel mutabit. Ita fecerunt SS. Fran- 
ciscus Salesius et Carolus Borromeus. Experientia enim constat, 
ait S. Alphonsus, Th. M., 1. VI, n. 510 (scribens aetate qua multi 
confessarii valde magnam adhuc imponebant poenitentiam), 
multos a confessione deterreri timore nimiam poenitentiam 
accipiendi. 


551. Causae minuendi satisfactionem sunt 


a) Ex parte poenitentis: 1) Infirmitas sive corporalis 
(ad quam pertinet debilitas mentis) ex qua fit ut non- 
nisi aegre proportionatam poenitentiam implere possit, 
— sive spiritualis ex qua prudenter timetur, ne poenitens 
maiorem poenitentiam non sit accepturus, vel acceptam 
non impleturus, aut sit a confessione deterrendus, ita ut 
gravior poenitentia sit potius nocitura animae poenitentis 
quam profutura : tunc expedit ut opus liberum quod iam 
sit impleturus elevetur in poenitentiam, vel ut praeter 
leve opus supererogatorium iniunctum, addatur aliud quod 
sit iam aliunde praeceptum v. g. missae auditio in die 
dominica, ieiunium vel abstinentia a carnibus in vigilia, 
vel ut opus imponatur implendum durante opere iam prae- 
cepto v- g. rosetum dicendum sub missa cui poenitens mox 
intéresse debet. 

2) Extraordinaria contritio qua poena luenda minuitur, 
aut magna satisfactio iam ante confessionem impleta 
(in statu gratiae), aut etiam consuetudo multis bonis ope- 
ribus vacandi quibus pro peccatis satisfiet ; — nisi ta- 
men poenitentia ut medicina sit necessaria. 


3) Spes fundata specialis boni maioris aut specialis uti- 
litatis, v. g. alliciendi poenitentem ad saepe confitendum 
seu ad frequentem sacramentorum usum. 

b) Ex parte confessarii: 4) Voluntas pro poenitente sa- 
tisfaciendi seu poenitentia heroice pro ipso suscepta. 

c) Ex parte Ecclesiae : 5) lubilaeum vel alia indulgentia 
plenaria a poenitente nunc lucranda, per quam poena pec- 
cato debita integre solvi possit ; item indulgentiae etiam 
non plenariae, si poenitens sit sedulus in illis lucrandis ut 
contingit illis qui, adscript! confraternitatibus, fideliter 
implent opera praescripta. 


Quibus variis in casibus expedit monere poenitentem de 
insufficientia operis praescripti (vel et de causa ob quam opus 
levius iniungatur), ut voluntarie aliis modis satisfaciat et ne 
leviora putet peccata sua. « Sacerdos, monet S. Thomas, Quodl. 
III, q. 13, a. 28, poenitenti indicet quanta poenitentia esset sibi 
pro peccatis iniungenda ». 


552. Opus per modum satisfactionis iniungendum 
potest esse quodlibet opus bonum et supernaturale. 
— Ideo per se imponi potest 

a) Opus sive externum, sive mere internum (v. g. me- 
ditatio, actus interni fidei, spei, charitatis, examen con- 
scientiae) quod, licet ab auctoritate humana praescribi 
non valeat in regimine societatis seu foro externo, bene 
tamen in foro interno conscientiae ubi sacerdos non hu- 
manam sed divinam auctoritatem exercet ministerialiter. 


Ceteroquin opus mere internum efficitur sensibile per im- 
positionem sacerdotis et poenitentis acceptationem ; — attamen 
minus convenit rudibus et indoctis quibus actus interni sunt 
difficiliores ; imo generatim praeferenda sunt opera externa quia 
magis laboriosa ideoque ceteris paribus magis satisfactoria, et 
quia sacramento quod natura sua signum sensibile est, magis 
conveniunt. 


b) Opus sive privatum, sive publicum, quamvis hoc ul- 

timum non sit imponendum pro peccatis occultis, si ideo 
periculum oriatur manifestandi peccatum grave fuisse 
accusatum, ut dictum est n? 550. 


Unde ait Rituale, tit. III, c. 1, n. 22 : « pro peccatis occultis, 
quantumvis gravibus, manifestam poenitentiam non imponant ». 
Pro peccatis publicis tamen aliquando reparatio publica est 
praescribenda si scandalum aliter reparari non possit ; at non 
debet necessario iipponi tamquam satisfactio sacramentalis. 


c) Opus sive supererogatorium seu liberum, sive alias iam 
debitum et praescriptum : opus enim praescriptum ex na- 
tura sua satisfactorium esse potest, et ad efficaciam sa- 
tisfactionis sacramentalis potestate clavium elevari. Unde 
Sicut opus praescriptum et ex voto debitum duplex ha- 
bet meritum, ita opus praescriptum et pro poenitentia 
iniunctum ; et ideo si tale opus iniuiigitur, v. f auditio 
missae die dominica, eius omissio duplex specie erit pec- 
catum, scii, trangressionis legis et omissionis poenitentiae, 
quia duplex violatur praeceptum : unum generale per 
modum legis impositum, et alterum particulare per modum 
mandati. 


Ita imponi potest in satisfactionem obligatio restituendi, 
reparandi, remittendi, etc. ; ita si quis sit negligens in adim- 
plendis praeceptis Ecclesiae imponi potest impletio in uno die 
(v. g. ieiunium in vigilia), aut ad tempus ut per mensem vel usque 
ad proximam confessionem (v. g. auditio missae, abstinentia a 
carnibus) ; si negligens sit in persolvendis poenitentiis potest 
imponi suppletio ; item poenitentibus piis opera ex confraterni- 
tate praescripta, vel opera facere solita, ut preces quotidianae 
fideliter vel exactius peragantur. Imo praescribi potest cessatio 
ab opere bono, non quasi cessatio sit bona in se, sed quatenus 
occasionem praebeat virtutem exercendi, et experimentum sit 
obedientiae vel humilitatis ; — nisi tamen abstinentia indirecte 
manifestaret confessionem. 


Ordinario tamen non expedit opera iam praescripta iniungere, 
nisi ob singularem fragilitatem vel occupationem poenitentis, quo 
casu generatim addatur leve opus liberum, v. g. auditio missae 
imponatur cum concione aut cum prece. Sed opera libera sunt 
iniungenda, tum ut poenitenti occasio praebeatur plura bene 
operandi, tum quia plus exigi debet ab eo quam ab innocente, 
tum ut sentiat peccati pondus et vindictam ? unde opus per 
modum satisfactionis impositum non censetur esse idem ac 
illud quod iam lege praescribitur, nisi id expresse declaretur a 
confessario, v. g. si iniungatur missae auditio, poenitens tenetur 
missam audire non praeceptam. 

d) Opus sive absolute, sive conditionate adimplendum, 
sub conditione v. g. sanitatis restitutae, aut relapsus, 
saltem si simul alia poena praescribitur. Ita v. g. si iterum 
blasphemes, talem orationem dices ; si iterum te inebrieris, 
ieiunabis, etc., sed tantum ad tempus, vel ad aliam con- 
fessionem. 


Unde etiam iniungi potest opus disjunctive ita ut optio detur 
inter duo, v. g. inter opus grave vel levius : « sicut potest sacer- 
dos iniungere satisfactionem  poenitenti ex arbitrio alieno, ita 
potest ex arbitrio ipsius poenitentis, sicut si dicas : fac hoc si 
potes, et si non potes, facias hoc » S. Thomas, Quodl. III, q. 13, 
a. 28. 


e) Opus pro seipso, vel pro vivis, vel et pro defunctis, 
quod ultimum est eximium opus charitatis, ut ait Cat. 
Conc. Trid., p. 2, c. 5, q. 74. In altero casu, effectus impe- 
tratorius provenit aliis, satisfactorius redit ad poeniten- 
tem. In tertio casu, sicut supra dictum est : « defunctis ap- 
plicat valorem sui operis ex opere operantis, de quo dispo- 
nere potest; valor autem operis ex opere Ofperato sibi 
manet, utpote quem pro suo arbitrio sibi alienare non po- 
test ». 


Ita Billuart, de Poen., diss. IX, a. 5 in fine, conformiter ad 
Quodl. III, q. 13, a. 28. Aut etiam dici potest cum S. Alphonso, 
Th. M., 1. VI, n. 514, satisfactio operis datur defunctis, satisfactio 
voluntatis bonae manet poenitenti. Unde etiam opera imponi 
possunt quibus conceditur indulgentia, adeo ut poenitens eodem 
opere satisfactionem et conditionem indulgentiae impleat : ista 
enim non sese excludunt, ut iam certum est ex resp. S. C. Indulg., 
14 iunii 1901 et ex can. 932. « Non tamen convenit, ait Noldin, 
Th- M. IL, n. 303, ut loco gravis poenitentiae iniungatur opus 
in se leve cui adnexa est indulgentia, quia ex Conc. Trid. per 
se iniungi debent opera peccatis proportionata ». 


553. Convenit imponere satisfactiones congruas 
medicinales^ — Ut satisfactio non solum sit vindicativa 
peccati praeteriti, sed et medicinalis ad praecavenda pec- 
cata futura, praestat iniungere poenitentias congruas morali 
indoli poenitentis et peccatorum reparandorum naturae, 
ac certis vulneribus aptiora remedia : ab imposito enim 
opere multum pendet fructus poenitentiae bonumque 
poenitentis. 

Porro poenae medicinales multiplicis sunt generis 


a) Aliae vim occasionis aut tentationis minuunt, ut fuga otii vel 
personae allicientis ad peccandum, novissimorum consideratio, 
et aditus confessarii ante periculum statis intervallis recurrens. 

b) Aliae extenuant vim concupiscentiae et passionis, ut variae 
mortificationes interiores et exteriores. 

c) Aliae vires spirituales augent, ut oratio ; frequens invocatio 
Christi, S. Cordis, B. M. V., Angeli custodis ; actus fidei, spei 
et charitatis frequenter renovati; visitatio SS. Sacramenti; 
eleemosynae ; contritio et propositum magno animo renovata, 
v. g. mane ante crucifixum et vespere in examine conscientiae j 
stipulatio poenitentiae in casu relapsus, etc. 

Quia autem contraria contrariis curantur, secundum Rituale 
rom. 1. c.l, valde salutares sunt poenitentiae peccatis directe 
oppositae ; atque utile remedium ut in materia, in qua quis 
commisit illicita, abstineat a licitis. Non quasi pro singulis 
peccatis diversa poenitentia esset injungenda, sed ut pro peccato 
in quod poenitens saepe relabitur, quantum fieri potest, contraria 
poenitentia iniungatur : ita v. g. blasphematoribus orationes 
imponuntur congruae, et pro peccatis sensualitatis ieiunia, 
cilicia, aut flagellationes. Itaque convenienter praescribuntur 


o 


i? superbis: attenta consideratio propriae miseriae et infirmi- 
tatis ac frequentis relapsus ; item meditatio sententiae Apostoli 
(I Cor. IV, 7) : Quid habes quod non accepisti ?; 

2? divitibus avaris vel iniustis: eleemosynae, simul cum medi- 
tatione mortis qUae ab omnibus separat, aut paupertatis Christi ; 

3? luxuriosis: occasionum fuga, corporis et sensuum mortifi- 
catio, carnis afflictiones ac ieiunium, otiositatis fuga, subtractio 
commoditatis in lecto, diuturno somno, delicatiore victu, etc., 
frequens consideratio poenarum inferni, oratio ad B. M. V.; 

4? gulosis et ebriosis: subtractio aliqua cibi et potus, absti- 
nentia a potu inebriante, fuga cauponarum, vel ^ociorum quibus- 
cum inebriari solent ; 

5? invidiosis et odio laborantibus: reparatio damnorum quae 
aliis intulerunt, consideratio motivorum charitatis, et contume- 
liarum quibus Christus fuit affectus, opera charitatis erga proxi- 
mum quem aversantur, ut pro illo orent, illum honore prae- 
veniant, aut iuvent ; 

6° iracundis: ut ira moti, per aliquod tempus taceant, ut irae 
occasiones vitent, superbiam quae ad iram movet mortificent, 
et mala ex ira consecutura considerent ; 

7? pigris et acediosis: consideratio brevitatis vitae ac necessitas, 
dum tempus est, bene operandi ; assiduitas et perseverantia in 
quibusdam precibus per aliquod tempus recitandis, maior co- 


l. « Curet, quantum fieri potest, ut contrarias peccatis poenitentias 
iniungat, veluti avaris eleemosynas, libidinosis ieiunia, vel alias camis 
afflictiones, superbis humilitatis officia, desidiosis devotionis studia. 
Rarius autem et serius confitentibus vel in peccata facile recidentibus, 
utilissimum erit consulere, ut saepe, puta semel in mense, vel certis 
diebus solemnibus, confiteantur, et si expediat, communicent » n. 20. 


» 

natus in labore aut devotione per duos aut tres dies ; aut secessus 
ad exercitia spiritualia ; 

8? habituatis et recidivis: satisfactio aliquo tempore protra- 
henda, nam actus repetiti habitus malos fortius expugnant, et 
detestationem peccatorum renovandam fovent. 


554. Monita practice, — Quoad praxim, in impositione 
poenitentiae incedendum est media via inter utrumque ex- 
tremum nimii rigoris et nimiae laxitatis, ita ut non nimis 
levem imponat confessarius, nec nimis gravem ac facile omit- 
tendam. Magis tamen sectanda est misericordia quam 
severitas, tum quia sacramentum est tribunal misericor- 
diae, non irae, tum quia prius respiciendum est bonum poe- 
nitentis, quam vindicatio divinae iustitiae, quae cetero- 
quin in purgatorio continuari poterit : maior scii, ratio 
habenda est peccatoris quam peccati. Unde in dubio de 
necessitate aut opportunitate gravioris poenitentiae, be- 
nignior pars potius est eligendal. 


« Sacerdos, ait S. Thomas, in IV Sent., dist. 20, q.i, a. 2, qc. 2, 
ad 3, minorem condigno poenitentiam iniungens non semper 
peccat... quia quandoque etiam ex industria minorem poeni- 
tentiam imponens, plus prodest poenitenti quam noceat, qui 
forsan magnitudine poenae posset a poenitentia purganda im- 
pediri propter debilitatem virtutis adhuc in eo de novo recupe- 
ratae ; et ideo negligit minus damnum ut maius evitet ». At- 
tamen : 

i? Ne principia oblivioni tradantur, ita ut nunquam vel 
rarissime magna imponatur poenitentia, quia nimia laxitas non 
sufficienter abducit a peccato, sed e contra in consuetudine 
peccandi facit perseverare, uti experientia nimiae benignitatis 
probavit. Quod iam agnoscunt hodie patroni scholae benignioris, 
ut P. Vermeersch, Th. M. III, n? 501. 

2? Unde ita disponendi sunt poenitentes, ut poenitentiam 
moderate gravem libenter acceptent. 

30 Quae facilius acceptatur, si imponatur ad intentionem quae 
poenitenti erit grata, ut oratio pro defunctis familiae aut pro 
liberis, eleemosyna pro benedictione aut prosperitate familiae, etc. 

4? Nec obstat timor inculpatae oblivionis pro poenitentia 
longiore : melius est ut poenitentiae quam gravitatis peccati 
sui peccator fiat immemor. 

5? Denique nimis uniformiter ad quamdam precum reci- 
tationem satisfactio iam redigitur ; quem morem prudenti et 
constanti conatu corrigendum esse censet P. Vermeersch, 1. c. 

6? A fortiori, non recte procedunt qui sine ulla discretione 
omnibus semper eamdem fere poenitentiam imponunt (ibid.). 


i. Cfr, Instr. S. C. P. F., 3 oct. 1736. 


DE POENITENTIA SIS 


QUAESTIO TERTIA. 


DE IMPLETIONE SATISFACTIONIS 
SEU DE OPERIBUS SATISFACTORY. 


S. Th., Suppi., q. 15. 


555. Principium I, Omnia et sola opera bona et 
poenalia possunt esse satisfactoria.— Etenim, ut opus 
sit vere satisfactorium, debet praeteritam offensam repa- 
rare et a culpa futura praeservare. Id autem faciunt omnia 
et sola opera poenalia. Ergo. Nam : 

1) Compensant offensam Deo irrogatam: quamvis enim 
Deo quantum est ex parte eius proprie nihil subtrahi pos- 
sit, peccator tamen, quantum in ipso est, aliquid honoris 
subtraxit peccando, dum plus iusto sibi tribuit, propriae 
voluntati nimis induisit, et de bono creato nimis delectatus 
est plus quam oportet. Unde ad compensationem, i. e. ad 
aequalitatem restituendam, oportet aliquid subtrahi a pec- 
cante in honorem Deil ; et ideo oportet ut opus satis- 
factorium non solum sit bonum in honorem Dei, sed et 
poenale. Opus enim bonum in quantum tale non subtrahit 
aliquid ab operante sed magis perficit ipsum. Unde sub- 
tractio non potest fieri per opus bonum, nisi poenale sit, 
quo aliquid peccatori subtrahatur, et ipse contra naturalem 
inclinationem propriae voluntatis aliquid patiatur, aut a 
bono creato (utili vel delectabili) privetur. — Quod si opus 
esset bonum et non poenale, esset solum meritorium, non 
satisfactorium. 

2) Opera poenalia etiam a culpa futura praeservant, 
quia non facile honio ad peccata redit ex quibus poenam 
expertus est. — Nec dicatur Deus non delectari in poenis 
nostris ; non delectatur quidem in ipsis in quantum sunt 
poenae, sed in quantum sunt iustae (q. 15, a. 1 ; cfr. III, 
q. 86, a. 4). 


In praesenti statu naturae lapsae vix potest esse aliquod opus 


i. « Recompensatio offensae importat adaequationem, quam oportet 
esse eius qui offendit, ad eum in quem offensa commissa est. Adae- 
quatio autem in humana iustitia attenditur per subtractionem, ab uno 
qui plus habet iusto, et additionem ad alterum cui subtractum est 
aliquid » q. 15, a. 1. 

bonum quoa non sit aliquo modo poenale, arduum et laboriosum, 
scii, afflictionem carnis habens et carentiam maioris delectationis : 
cum enim sponte ad creaturas tendamus et ad sensibilia ac 
terrena, quando, durante quodam tempore, agimus supernaturaliter 
propter Deum, opus difficile et quidem afflictivum et poenale 
efficimus. Quod a fortiori verum est, si opus faciendum nobis 
iniungatur. 


556. Praecipua opera satisfactoria sunt elee- 
mosyna, ieiunium, et oratio. — Ad haec omnia alia 
reduci possunt, nam 


1) Satisfactio debet esse talis per quam aliquid nobis 
subtrahimus in honorem Dei. Atqui non habemus nisi 
tria bona, scii, bona animae, bona corporis, et bona 
fortunae ac externa. Ex bonis fortunae subtrahimus a.i- 
quid per eleemosynam, ex bonis corporis per ieiunium, 
ex bonis animae nihil subtrahendum quoad essentiam quia 
his sumus Deo accepti, sed eorum usus est subtrahendus 
per orationem qua facultates nostras submittimus Deo. 

2) Satisfactio peccatorum causas excidit. Tres autem 
sunt peccatorum radices, scii, concupiscentia carnis, con- 
cupiscentia oculorum, et superbia vitae. Atqui contra 
concupiscentiam carnis ordinatur ieiunium, contra con- 
cupiscentiam oculorum eleemosyna, contra superbiam 
oratio. 


3) Satisfactio debet peccatorum suggestionibus aditum 
non indulgere. Sed tria sunt peccatorum genera : pecca- 
tum enim committitur vel in Deum, vel in proximum, 
vel in nosipsos. Contra peccata in Deum ordinatur oratio ; 
contra peccata in proximum eleemosyna ; contra peccata 
in nos ieiunium (q. 15, a, 3). 


Hisce addi debent flagella, i. e. mala et adversitates praesentis 
vitae, quae pro peccatis a Deo infliguntur vel permittuntur 
(Conc. Trid., sess. 14, c. 9, can. 13) : haec si fiant aliquo modo 
ipsius patientis, in quantum ea voluntarie acceptat ad purgatio- 
nem peccatorum, vim satisfactoriam obtinent. Et sane laboriosius 
est velle poenam quae de facto infligitur quam illam quae volun- 
tarie eligitur (q. 15, a. 2). 


557. Animadversiones. — i») Ne concludas opus ex 
maiore charitate factum tanto minus esse satisfactorium, eo quod 
minus sit poenale. Quamvis enim minus poenale sit et afflictivum 
ex parte subiecti, non tamen objective et in se. Unde S. Thomas, 

q. 15, a, r, ad 2 : « Sicut in satisfactione consideratur poenalitas, 
ita in merito consideratur difficultas. Diminutio autem difficul- 
tatis, quae est ex parte actus (seu obiecti), diminuit ceteris 
paribus meritum ; sed diminutio difficultatis ex promptitudine 
voluntatis non diminuit meritum, sed auget. Et similiter dimi- 
nutio poenalitatis ex promptitudine voluntatis quam facit chari- 
tas non diminuit efficaciam satisfactionis sed auget ». 


2.) Omnia opera poenalia et satisfactoria facile reducuntur ad 
tres classes praedictas. Quia ieiunio satisfit in quantum per 
ipsum auferuntur bona corporis, per quod afflictio causatur, et 
quaecumque afflictio causatur per subtractionem alicuius boni 
ipsius, ideo « quidquid ad afflictionem corporis pertinet totum 
ad ieiunium refertur ; et ob similem rationem quidquid in proximi 
utilitatem expenditur totum eleemosynae rationem habet; et 
similiter quaecumque latria exhibetur Deo orationis accipit 
rationem ; et ideo etiam unum opus potest habere plures rationes 
satisfaciendi» (q. 15, a. 3, ad 5), e. g. cum quis Deum orat pro 
proximo, et cum quis carnem affligit pro alio. 


3 Itaque a) sub nomine eleemosynae comprehenduntur omnia 
misericordiae opera sive corporalia sive spiritualia : corporalia 
v. g. pecuniam, cibum, vestimentum praebere indigenti, visi- 
tare pauperem, vel infirmum, vel captivum eique vel minimum 
auxilium ferre ; spiritualia v. g. moestos consolari, anxiis et 
sollicitis familiis consilium praebere, ignorantem vel paucis 
verbis erudire, delinquentem vel unica vice corrigere, iniurias 
condonare, aliorum defectus patienter ferre, pro aliis orare. — 
Quoad eleemosynam pecuniariam, ne avaritiae suspicionem in- 
currat, confessarius non imponat missas a se celebrandas, nec 
impositas pro se acceptet, nec eleemosynas a se distribuendas 
vel suis obventuras. « Poenitentias pecuniarias, ait Rituale, n. 21 
sibi ipsis confessarii non applicent ; neque a poenitentibus quid- 
quam tamquam ministerii sui praemium petant vel accipiant ». 

b) Nomine ieiunii intelligitur omnis actus mortificationis sive 
internus sive externus. Tale est ieiunium proprie dictum et 
integrum (quod tamen hodie frequenter imponere non expedit) ; 
subtractio alicuius partis, praesertim delicatae, in ientaculo, 
prandio vel coena ; abstinentia a carnibus certo die ; privatio 
cibi vel potus extra ientaculum, prandium et coenam ; privatio 
totalis potus inebriantis (per breve tempus) ; moderatio in somno 
vel recreationibus, imo et abstinentia a ludo, venatione, conviviis, 
a choreis vel spectaculis, ab inutilibus ct periculosis colloquiis ; 
mortificatio (per certum tempus) vanae curiositatis, in visu, 
auditu, in legendis libris vel foliis publicis ; citius e lecto surgere ; 
certo tempore silentium servare ; afflictiones carpis per cilicia vel 
flagellationes; genibus flexis vel brachiis extensis se tenere; terram 
deosculari ; interiores actus obedientiae, humilitatis, charitatis 
erga inimicos, etc. ; — tandem patientia, per tempus determina- 
tum, pro illis qui multum laborant aut acerbos dolores sentiunt, 
vel persecutionem patiuntur, quibus expedit actus resignationis 
suggerere v.g. In manus tuas, Domine,commendo spiritum meum;— 
Non mea voluntas sed tua fiat; — Pro te, o lesu, pati et contemni. 

c) Orationis nomine intelligitur omne opus religionis et pietatis 
quod spectat cultum Dei, scii, tum preces proprie dictae, v. g. 
quinque Pater et Ave ; ter Ave Maria mane et vespere ; Angelus 
Domini ; actus fidei, spei et charitatis recitati ; actus doloris 
vespere elicitus ; rosarium ; litaniae variae ; quidam psalmi vel 
hymni ; Officium vel pars Officii ; Officium B. M. V. ; sacrifi- 
cium Missae ; preces novendiales in honorem Sanctorum ; 
orationes jaculatoriae toties per diem ; — tum orationes mentales, 
ut parva meditatio de novissimis vel de passione Domini ; pia 
lectio alicuius capitis Scripturae, vel libri de imitatione Christi, 
vel alius ; oblatio sui et omnium actionum et dolorum mane et 
aliquoties per diem ; renovatio boni propositi ; — tum praxis 
quaevis pietatis, uti sunt visitatio B. V. et efflagitatio ab ea perse- 
verantiae ; exercitium viae Crucis ; auditio concionis ; per gri- 
natio ; frequens sacramentorum receptio ; confessio sacramen- 
talis statim post lapsum vel statuto tempore facienda. 


558. Principium II. Poenitens obligatur acceptare et 
adimplere poenitentiam rationabiliter a confessario 
sibi impositam. — Certum est, propter Cone. Lat, IV 
dictans : « unusquisque fidelis.. iniunctam sibi poeni- 
tentiam studeat pro viribus adimplere » ; et propter Trid., 


sess. 14, c. 8 ex cuius doctrina concludi potest ; et propter 
Cod. lur., can. 887. 


Probatur : 1? Confessario, ut iudici, est potestas ligandi 
seu obligandi ad poenam, ac ius et officium poenitentiam 
imponendi. Atqui huic officio et iuri (nisi inutile esset) 
respondet in poenitente, ut reo, obligatio poenitentiam 
acceptandi et implendi. 

20 Poenitens, non secus ac confessarius, obligatur ad in- 
tegritatem sacramenti procurandam ; satisfactio autem sa- 
cramentalis est pars integrans sacramentum. 

30 Denique unusquisque tenetur parere iudici recte in- 
dicanti et punienti. Confessarius est iudex. Ergo, si recte 
et rationabiliter iudicat et punit, debet poenitens poeni- 
tentiam acceptare et implere. 


Obligatio tamen non urget : a) si confessio fuerit invalida, quia 
deficiente sacramento nulla oritur obligatio ; 

b) item si absolutio data non fuerit, nisi tamen medicinalis 
poenitentia imponatur tamquam conditio futurae absolutionis, 
vel nunc praescribatur ut minor possit iniungi quando absolvetur 
poenitens : tunc enim impleri debet ratione absolutionis reci- 
piendae ; 

C) si poenitentia non fuerit rationabiliter imposita (spectata 
hodierna Ecclesiae disciplina), ut si sit aperte iniusta vel impos- 

sibilis, v. g. ieiunium in aqua et pane pro verbp otioso, vel 
peregrinatio infirmo. Quod si poenitenti videatur nimis onerosa, 
rogare potest ut immutetur vel minuatur, cui desiderio con- 
fessarius regulariter acquiescet ; et, si iste nolit, poenitens potest 
sine absolutione discedere et alteri confiteri, vel poenitentiam 
acceptare et ab alio confessario postulare ut eam commutet. — 
Quod si quis omnem satisfactionem in se gravem etiam rationa- 
bilem recusaret, et solam levem acceptare vellet, per se non 
excusaretur a mortali, nec esset absolvendus. 


559. Obligatio implendi poenitentiam est gravis 
ex genere suo, ita ut poenitens teneatur sub gravi ad 
implendam poenitentiam quae legitime sub gravi iniungi- 
tur. — Certum est. 

Nam confessarius, ut minister et iudex, potestatem ha- 
bet praecipiendi quae pertinent ad integritatem iudicii 
sacramentalis et sacramenti, et quidem sub gravi in re 
gravi. Atqui satisfactio ad integritatem iudicii et sacra- 
menti pertinet ; et est pars integralis gravis momenti, 
quando notabilis poena pro gravibus delictis imponitur. 
Ergo confessarius potest praecipere satisfactionem, et qui- 
dem pro gravibus delictis notabilem poenam sub gravi. 
— Et ideo talem satisfactionem non implere est reddere 
sacramentum incompletum et mutilum in re gravi. Estque 
irreverentia sacramenti acceptare poenitentiam quam nol- 
let aliquis implere. 

Ut autem de facto adsit obligatio gravis, tres requirun- 
tur conditiones : i?) ex parte poenitentis, culpa gravis 
nondum rite subiecta ; 20) ex parte materiae, satisfactio 
gravis in se ; 30) ex parte confessarii, intentio obligandi 
sub gravi. Hinc 

a) Peccat graviter ille qui omittit totaliter, vel in notabili 
parte, satisfactionem sub gravi obligantem. 

b) Confessarius tamen potest pro gravibus delictis poeni- 
tentiam gravem sub levi imponere, quia obligatio dependet ab 
intentione praecipientisl. Quod tamen generatim non expedit, 
tum quia de se non convenit peccato gravi (cui secundum Cone. 
Trid., sess. 14, c. 8 proportionanda est poenitentia), tum quia 
obligatio ordinario proportionari materiae debet ; unde con- 


fessarius censetur obligare sub gravi quando satisfactio gravis 
imponitur pro mortalibus nondum accusatis, nisi contrarium 


i. Non tamen posset confessarius satisfactionem  iniungere sine 
obligatione et sub consilio tantum, quia sic non uteretur potestate li- 
gandi nec vere praeciperet, cum praeceptum sine obligatione non detur. 

expresse dicat. — Obligare tamen sub levi forsan posset, quando 
iam alia poenitentia sub gravi imposita fuit : tunc addi potest 
alia gravior sub levi, ut consulatur poenitentis infirmitati, vel ut 
satisfactio maior esse possit. 

c) Poenitentia levis sub levi obligat, quia materia levis non 
est capax obligationis gravis. 

d) Satisfactio in se gravis» pro peccatis venialibus vel morta- 
libus directe remissis imposita, probabiliter sub levi obligat, 
quia confessarius censetur noluisse sub gravi obligare, et cetero- 
quin poenitentia per se gravitati peccati proportionari debet ; 
excipitur si gravis poenitentia iniungatur pro levibus peccatis, 
quae ad mortalia valde disponunt, ut periculum istud removeatur 
(v. g. tepido religioso, puellae periculo expositae) : tunc enim 
urget lex naturalis proximas occasiones peccati vitandi. 

e) Qui omittit circumstantiam poenitentiae, peccat graviter vel 
leviter prout circumstantia sit gravis vel levis, piout in se vel 
relative ad poenitentem gravem vel levem molestiam causet. Ita 
circumstantia levis est : recitare rosarium coram imagine B. V. 
vel flexis genibus; gravis, e contra, id facere brachiis extensis. In 
praxi non expedit multas circumstantias imponere ; et, si im- 


ponantur, ordinario non sunt graves, nisi multo difficilius reddant 
opus. 


560. Principium III. Satisfactio eo modo implenda 
est quo a confessario determinatur, tum in se, tum 
in suis circumstantiis. — Obligatio enim tota quanta est 
pendet ab intentione praecipientis. Unde 

A. Impleri debet satisfactio : 


1) Tempore a confessario assignato; et si nullum tempus 
statutum fuerit, quamprimum moraliter, ut requirunt in- 
tentio confessarii praesumpta, ipsius poenitentis bonum, 
et integritas sacramenti quod mancum et incompletum ma- 
net quousque satisfactio impleatur, 


Non autem requiritur ut ante absolutionem vel communionem 
impleatur (prop. 22 ab Alex, VIII, damn.1), vel etiam (saltem 
pro validitate) ante confessionem sequentem ; quamvis omnibus 
suadendum sit ut post paractam confessionem statim impleatur, 
ne forte in oblivionem cadat. Hinc 

a) peccat qui poenitentiam, absque ratione, per aliquod 
tempus differat etiam non valde longum ; 

b) peccat autem graviter si poenitentiam sub gravi obligantem 
differat i? si praevideatur impotentia eam postea implendi ; 
20 si notabiliter minuatur substantia operis praescripti ; 30 si sit 
medicinalis, ita ut dilatio impediat finem, et in relapsus peri- 
culum inducat; 4? si immineat periculum oblivionis, et ideo in 


i. « Sacrilegi sunt iudicandi, qui ius ad communionem percipien- 


dam praetendunt, antequam condignam de delictis suis poenitentiam 
egerint >. 

praxi, propter hoc periculum, diu differre per longum tempus 
est mortale ; 

c) peccat solum leviter qui, etiamsi tempus a confessario sit 
determinatum, parum differat, nisi forsan in termino praefigendo 
circumstantia temporis aeque principaliter intendatur a con- 
fessario, v. g. ieiunium in vigilia festi in huius honorem ; 

d) peccat solum leviter qui diu differt poenitentiam levem 
aut sub levi impositam ; 

e) si poenitentia statuto tempore soluta non fuerit, remanet 
onus eam quamprimum peragendi, quia tempus est quid acces- 
sorium relate ad essentiam obligationis, et non ad finiendam sed 
ad urgendam obligationem praescriptum fuit : praeceptum enim 
confessarii primario rem praestandam respicit, secundario cir- 
cumstantiam temporis. 


2) Ab ipso poenitente, non autem ab alio nisi de consensu 
confessarii : est enim satisfactio pars integralis sacramenti 
cuius materia sunt actus poenitentis, ac proinde ab ipso 
poenitente perfici debet, sicut contritio et confessio ; ut 
constat ex prop. 15 damn, ab Alex. VII * 


Attamen a) confessarius potest, iusta accedente causa, per- 
mittere ut satisfactio ab alio praestetur (v. g. ieiuniupi, pere- 
grinatio) ex motione et petitiope poenitentis : tunc satisfactio 
imposita poenitenti est id ab alio petere seu ipsa procuratio 
operis per alium. Quod tamen ordinario non expedit, quia tunc 
poenitentia non est medicinalis, maxime si sit actus omnino 
personalis et qua talis afiiictivus. 

Etiam b) potest poenitens satisfactionem realem eleemosynae 
mere ministerialiter implere per alium ut mandatarium, sive 
iste ex bonis poenitentis, sive etiam ex bonis propriis solvat, 
quia idem esset ac si donationem faceret poenitenti qui istam 
in eleemosynam erogaret ; — nisi tamen hoc ultimum confes- 
sarius expresse prohibeat. 


3) Ex intentione implendi satisfactionem, quae intentio ta- 
men eo ipso iam habetur quod satisfactio acceptetur. Hinc : 


a) Si quis, immemor poenitentiae, impleat opus praescriptum, 
quod nullo alio titulo debitum est et ad nullum alium finem ordi- 
natur, eo ipso adimplet, quia censetur prius velle satisfacere quam 
opus supererpgatorium agere. 

b) E contra, si (memor vel immemor) positive opus ad alium 
finem ordinet et intentionem implendi explicite vel implicite 
excludat, non implet satisfactionem. Ita v. g. si rosarium im- 
ponatur ei qui quotidie recitat, potest arbitrio sUo eligere ut 
primum rosarium devotionis causa, secundum ut poenitentia sacra- 
mentalis dicatur; vel e contra primo rosario quotidiano poeniten- 
tiam implere. 


I. « Poenitens, propria auctoritate substituere sibi alium potest, qui loco 
ipsius poenitentiam implet ». 

B. E contra non debet necessario impleri satisfactio 
in statu gratiae, quia ordinario intentio confessarii non est 
imponere ut impleatur in statu gratiae (quamvis illud 
exoptet), nisi per accidens status gratiae necessarius sit 
ad substantiam operis praescripti, v. g. communionem aut 
indulgentiam : ad praeceptum enim implendum sufficit 
opus praescriptum quoad substantiam, licet finis prae- 
cepti immediate non obtineatur ; finis praecepti non cadit 
sub praecepto. 


561. Cessat obligatio im plendi satisfactionem : 

iQ Quando fit alicui impletio impossibilis physice vel 
moraliter. 

20 Quando poenitens eius oblitus fuerit (etiam si ex ne- 
gligentia culpabili) et non commode adire possit confessa- 
rium qui praesumi possit se esse eius memorem : confes- 
sionem enim repetere apud eumdem confessarium, vel ab 
alio confessario commutationem postulare, est medium 
extraordinarium et grave onus ad quod nemo stricte 
obligatur, quamvis melius sit. Expedit tamen ut poenitens, 
hoc in casu, voluntarie opus sibi imponat, ad supplendum 
aliquomodo poenitentiae sacramentali. 


30 Quando aliquis commutationem poenitentiae legitime 
obtinuerit. 


562. Principium IV. Commutari potest sacramen- 
talis poenitentia, iusta de causa, non quidem ab 
ipso poenitente, sed a confessario qui aequalem 
habet potestatem ac ille qui eam imposuit. 

A. Non a poenitente, nec ab alio sive laico sive sacer- 
dote iurisdictione carente, commutari satisfactio potest, 
nec in perfectiorem vel graviorem (secus ac pro voto, ubi 
vovens est suus legislator). Nam x? mutatio poenitentiae 
importat novum indicium quod ferri non potest nisi a 
iudice ; — 20 inferior non potest commutare legem supe- 
rioris etiam in melius ; — 30 nullum opus elevari potest 
ad dignitatem et efficaciam satisfactionis sacramentalis, 
nisi potestate ipsius ministri, vi clavium. Constat etiam 
ex damn. prop. 15 ab Alex. VII, iam citata n. 560, A. 2. 

B. Mutari potest sive ab eodem confessario sive ab alio 

aequalem potestatem habente. Poenitentia enim imponitur 
per modum legis particularis ; lex autem mutari potest sive 
a legislatore, sive a successore, sive a superiore. Item 
satisfactio est complementum absolutionis ; ergo nemo nisi 
ille qui absolvere potest a peccato, potest et satisfactio- 
nem commutare : accessorium enim sequitur principale. 
Unde poenitentia imposita a superiore pro casu reser- 
vato, solum potest commutari a confessario habente potes- 
tatem absolvendi a reservatis, nisi grave accedat incom- 
modum pro poenitente et non facilis sit accessus ad supe- 
riorem, quo casu ipsa reservatio cessare potest (can. 900). 

Ut autem commutari satisfactio possit, tres requiruntur 
conditiones 


1) Ipsum exercitium potestatis iudicialis seu iudicii sa- 
cramentalis, et ideo unio moralis inter commutationem 
et absolutionem : satisfactio enim est complementum ab- 
solutionis, et elevatio operis ad dignitatem satisfactionis 
sacramentalis fieri nequit a ministro, nisi quatenus est 
iudex et quatenus iudicium sacramentale exercet et ab- 
solutionem profert. Hinc 


a) Idem confessarius potest poenitentiam mutare statim post 
absolutionem antequam poenitens discedat, quia idem iudicium 
moraliter perseverat ; imo etiam extra confessionem per unum 
vel et forsan per aliquot dies, dummodo confessarius peccatorum 
recordetur saltem in confuso, quia nova poenitentia imposita 
cum absolutione data moraliter unitur (est idem iudicium conti- 
nuatum) ; — si autem tempus paulo longius esset, ad securitatem 
nova confessio instituenda esset et nova absolutio concedenda, 
ut certo valeat commutatio, et nova poenitentia certo valida sit 
et sacramentalis. Tutius scilicet faciendum est in favorem poeni- 
tentis qui ad hoc habet ius certum, et quia agitur de validitate 
poenitentiae sacramentalis. 

b) Si vero commutatio ab alio confessario petatur, quia iste 
non habet potestatem commutandi nisi in iudicio sacramentali, 
eam mutare non potest nisi in confessione et cum concessione 
novae absolutionis sive statim sive postea dandae ; secus iniunctio 
poenitentiae non esset actus iudicialis, nec ipsa satisfactio esset 
sacramentalis. 


2) Sufficiens cognitio status poenitentis, secus nova poe- 
nitentia nec proportionata nec medicinalis esse posset. 
Hinc : 


a) Si poenitens eumdem confessarium adeat, qui saltem in 

confuso status poenitentis recordetur, necesse non est confes- 
sionem repetere. 

b) Si alium confessarium adeat, nec oportet confessionem 
integre repetere, sed sufficit summariam instituere, aut etiam, 
in aliorum peccatorum confessione, declarare poenitentiam prius 


impositam, si istud sufficiat ad statum poenitentis sufficienter 
cognoscendum. 


3) lusta causa, scii, bonum spirituale poenitentis. Non 
enim censetur potestas collata a Christo in destructionem 
sed in aedificationem, imo potestas quae nomine Dei exer- 
cetur non conceditur nisi rationabiliter exercenda. lusta 
autem causa censetur necessitas, notabilis utilitas poeni- 
tentis ut spiritualis profectus aut opportunior medicina, 
excessus in priore poenitentia vel gravis difficultas in eius 
executione, periculum trangressionis, etc. Hinc 


a) Non sufficit sola postulatio poenitentis : in isto casu suadeat 
confessarius impletionem, dicat poenitentiam proportionari pecca- 
tis, etc., nisi timeat ex fragilitate poenitentem non impleturum. 

b) lusta dum adsit causa, fieri potest mutatio etiam si non 
postuletur a poenitente, dummodo tamen hic consentiat ; potest 
siquidem mutationi obstare, si eam ut gravamen spectat. 

c) Licet valide fieri possit, non commutentur tamen poeni- 
tentiae medicinales, si non fiant moraliter impossibiles. 


563: Corollaria. — 1. Poenitens iniunctam poenitentiam 
persolvere potest etiam dum aliud opus praeceptum adimplet, 
v. g. audiendo missam dominicalem, preces vel rosarium pro 
poenitentia recitare potest : quando enim Ecclesia praecipit 
opera bona, non excludit alia pia opera cum illis compossibilia. 


2. Preces iniunctae, nisi aliud expresse determinetur, eo modo 
imponuntur quo generatim ex praxi Ecclesiae persolvuntur 
v. g. psalmi, litaniae, rosarium, cum socio alternarim, recitari 
possunt ; auditio missae quotidiana intelligenda est ut semel 
tantum audiatur die dominica, etc. Ex alia parte preces quae a 
fidelibus vocaliter recitari solent, uti psalmos, litanias et alia, 
non sufficit oculis et mente tantum, ex libro percurrere ; e contra 
meditatio. Si poenitentes quoad ista sint in bona fide et putent 
sufficere recitationem mentalem, non sunt inquietandi, quia 
non spectat ad valorem sacramenti ; sed si quaerant quomodo 
sit persolvenda poenitentia, instrui debent iuxta principia tradita. 


3. Facta commutatione, potest poenitens, si velit, satisfactio- 


nem prius iniunctam eligere, quia commutatio, utpote poenitenti 
favens, sub hac conditione fieri censetur : nisi poenitens ad 
priorem redire velit. 


4. Poenitens minime liberatur a prima poenitentia, si iterando 
confessionem apud alium confessarium, non faciat mentionem 
de priori confessione ac poenitentia, tum quia tenetur reddere 

primum sacramentum integrum, tum quia ad commutandam 
poenitentiam requiritur ex parte confessarii actus voluntatis 
positivus, quo prior obligatio revocetur. 


5. Censent plures, propter aliquod dictum S. Thomael, 
oratione : Passio D. N. J. C... a confessario elevari, ad digni- 
tatem sacramentalis satisfactionis, omnia subsequenda opera 
bona poenitentis, seu « quidquid boni egerit et mali sustinuerit ». 
Id tamen in nullo habet fundamentum, nam verba « eo modo 
quo proferuntur, videntur potius esse oratio sacerdotis depre- 
cantis omnia bene esse poenitenti : non enim elevat ad esse 
sacramentale passionem Christi, merita B. V., et omnium Sancto- 
rum ». Ita Billuart, de Poen., diss. IX, art. 9, qui tamen addit id 
admitti posse, si confessarius hoc intenderet de bonis futuris 
poenitentis, et hoc ipsi indicaret. — Cum res sit valde dubia, 
nulla adest ratio minuendi poenitentiam sacramentalem poeni- 
tentibus imponendam. 


QUAESTIO QUARTA. 


DE EFFECTU SATISFACTIONIS. 
S. Th. Ill, q. 90, a. 1, ad 1 ; a. 2, ad 2. 


564. Satisfactio fit ob triplicem finem, et ideo 
triplicem effectum habet ex opere operantis. — Ita 
Cone. Trid., sess. 14, c. 8 : 

1. Est vindicativa, quatenus est ad praeteritorum pec- 
catorum vindictam et castigationem : ita punit poenitens 
peccata et iustitiae vindicativae satisfacit ac redemptio- 
nem poenae temporalis obtinet. 

2. Est medicinalis, quatenus est ad infirmitatis medi- 
camentum : ita medetur peccatorum reliquiis et vitiosos 
habitus contrariis virtutibus actibus tollit. 

3. Est praeservatwa, quatenus est ad praeservationem 
a peccatis futuris et ad novae vitae custodiam : id efficit 
elongando poenitentes ab occasionibus peccati et praemu- 
niendo contra relapsum. 


565. Satisfactio sacramentalis, prout est in re et 
in exeeutione, insuper ex opere operato ista tria 
efficacius producit. Et quidem 

1° Remissionem poenae temporalis maiori? vel minoris, 
tum pro gradu operis, tum pro satisfacientis dispositione 
(Cone. Trid., sess. 6, c. 14 ; sess. 14, c. 3 et 8), sed ita ut, 


i. Quodl. III, q. 13, a. 28. 

ait S. Thomas, Quodl. Ill, q. 13, a. 28, « amplius valeat 
ad expiandum peccatum quam si homo proprio arbitrio 
faceret idem opus ». 


2? Gratiam habitualem gratum facientem, et quidem di- 


recte si satisfactio praecedit absolutionem ; augmentum 
gratiae, si sequitur. 


« Satisfactio, ait S. Thomas IIL,q. 90, a. 2, ad 2, confert gratiam 
prout est in proposito (incluso in contritione), et auget eam, 
prout est in executione, sicut et Baptismus in adultis ». Quae 
verba S. Doctor clarius explicare impeditus fuit, morte abreptus 
antequam finem imponeret tractatui de Poenitentia. Unde du- 
bitari potest an satisfactio gratiam augeat directe (quod est 
sensus magis obvius), an indirecte tantum, quatenus confert 
gratiam actualem quae excitat nos ad exercitium charitatis, vel 
contritionis, vel operum quibus gratia augetur ; — imo forsan 
non omnino impossibile est intelligere de solo augmento extensivo 
ad novos effectus. Quo casu, nulla esset oppositio cum Com- 
mentario in Sent., 1. IV, d. 16, q.i, a. 1, qc. 2, ad 3, ubi S. Doctor 
scripsit: « Dicendum quod ex proposito satisfaciendi gratia 
confertur, quamvis satisfactio actualis gratiam praesupponat ; 
vel dicendum quod per satisfactionem consequitur poenitens 
perfectum effectum gratiae peccatum abolentis, quia liberatur 
totaliter a reatu poenae ». 


30 Consequenter etiam auxilia supernaturalia, in medici- 
nam et correctionem, quibus facilitas detur maior ad pec- 
cata futura praecavenda. 


566. Satisfactio sacramentalis etiam valide im pleri 
potest in statu peccati mortalis, ut dictum n. 560, B. 
Quo casu dat immediate ex meritis Christi ius ad remis- 
sionem poenae temporalis ; obice peccati autem remoto per 
contritionem vel et absolutionem, videtur reviviscere, et 
ideo effectum obtinet et iam in actu secundo poenam re- 
mittit. Nam, si sacramenta reviviscunt quoad essentialem 
seu principalem fructum, nulla est ratio cur non revivisce- 
rent quoad intégrale complementum. 


567. Animadversio. — Praeter effectus sacramentalis 
satisfactionis, sunt plures eius utilitates quas recenset Cone. 
Trid., sess. 14, c. 8 : 1) ne leviora reputentur peccata, tam duris 
poenitentiae laboribus expianda ; 2) ut deterreantur poenitentes 
a peccatis futuris et in iis cavendis vigilantiores reddantur ; 
3) per illas satisfactiones eradicantur habitus vitiosi ; 4) im- 
minentem Dei iram avertunt ; 5) nos Christo capiti conformes 
efficiunt ; 6) sunt in exemplum et aedificationem aliorum. 

QUARTA PARS. 


DE MINISTRO POENITENTIAE. 


QUAESTIO PRIMA. 


DE IPSA POTESTATE MINISTRI. 
S. Th., Suppi, q. 17, et q. 19, a. 2 et 3. 


568. Principium. Potestas remittendi peccata non 
competit omnibus fidelibus, sed quibusdam mi- 
nistris, scii. Apostolis et successoribus i. e. solis 
episcopis et sacerdotibus. — Ita declarante antiquissima 
et ininterrupta traditione ac Cone. Flor., decr. pro Arm., 
et Trid., sess. 14, c. 6. Unde codex iuris, can. 871 
« Minister huius sacramenti est solus sacerdos ». Ad munus 
eius valide exercendum requiritur itaque potestas ordinis; 
et, docente eodem Cone. Trid- c. 7, insuper ex iure divino 
potestas iurisdictionis, quia sententia iudicialis ferri non 
potest nisi in subditos. Hinc can. 872 : « Praeter potesta- 
tem ordinis, ad validam peccatorum absolutionem requi- 
ritur in ministro potestas iurisdictionis, sive ordinaria sive 
delegata, in poenitentem ». 

Quod ita exponit S. Thomas, q. 8j a. 4 : 


« Alia sacramenta non consistunt in hoc quod ad sacramentum 
accedens aliquid agat, sed solurn ut recipiat, sicut patet in 
Baptismo, et huiusmodi... Sed in Poenitentia actus accedentis 
ad sacramentum est de substantia sacramenti, eo quod contritio, 
confessio et satisfactio sunt poenitentiae partes, quae sunt actus 
poenitentis ; actus autem nostri, cum in nobis principium 
habeant, non possunt nobis ab aliis dispensari, nisi per imperium. 
Upde oportet quod ille qui dispensator huius sacramenti consti- 
tuitur, sit talis qui possit aliquid imperare agendum. Imperium 
autem non competit alicui in alium, nisi ei qui habet super eum 
iurisdictionem. Et ideo de necessitate huius sacramenti est, non 
solum ut minister habeat ordinem, sicut in aliis sacramentis, 
sed etiam quod habeat iurisdictionem ». 


569. Differt in ministro potestas ordinis et potestas 
iurisdictionis. — Nam potestas ordinis est potestas effi- 
ciens, sanctificandi seu efficiendi sacra, in casu potestas 
instrumentalis conferendi gratiam ; potestas iurisdictionis 
est potestas moralis, regendi subditos in rebus ad finem 

supernaturalem spectantibus, seu in ordine ad sanctitatem 
et vitam aeternam. 

lurisdigtio alia est fori Ecclesiae seu externi, quando 
directe et primario spectat publicum Ecclesiae regipien et 
utilitatem ; alia fori Dei seu interni, quando directe et pri- 
mario spectat privatam cuiuslibet fidelis utilitatem. Prior est 
potestas ecclesiastica et socialis quae conceditur a Pontifice 
ex propria auctoritate, et ideo ex hac derivatur ab eo ut a 
causa principali et auctoritate eius exercetur ; altera est 
potestas non ecclesiastica sed divina, quae conceditur aucto- 
ritate propria Dei (qui solus valet directe attingere con- 
scientiam et vinculum peccati), mediante tamen Pontifice 
ut ministro et instrumento divinitatis, et ideo non aucto- 
ritate Ecclesiae propria sed auctoritate ipsius Dei exercenda. 
Haec, ait BillotN est prius solvendi quam ligandi, illa vero 
prius ligandi quam solvendi. 


Itaque in confessario potestas ordinis et potestas jurisdictionis 
differunt multipliciter : 

r? Collatione. Prior consecratione scii, sacra ordinatione con- 
fertur et indelebiliter subiecto inhaeret ; altera actu externo mis- 
sionis ad subditos a superiore confertur], quae missio revocari 
potest, minui aut augeri, suspendi ac limitari, v. g. quoad homines, 
si certis hominibus aut hominum generibus restringatur ; quoad 
locum, v. g. inter limites unius dioecesis vel paroeciae ; quoad 
tempus, ita ut elapso certo tempore expiret v. g. post triennium ; 
quoad causas seu peccata, si superior sibi reservet absolutionem 
a quibusdam peccatis gravioribus (Cone. Trid., sess. 14, can. 11). 
Hinc sacerdotes potestate ordinis sunt aequales, non potestate 
iurisdictionis. 

20 Essentia. Potestas ordinis dat proximam aptitudinem et 
dispositionem ad hoc quod quis recipiat iurisdictionem in 
subditos ad absolvendum a peccatis ; est deputatio ad exercendum 
iudicium sacramentale, sed indeterminate in subditos, si quos 
habet: quorum (i. e. subditorum), ait Christus, remiseritis, 
remittuntur eis. Potestas iurisdictionis est facultas exercendi 
potestatem sanctificandi ordinis in aliquos determinatos tamquam 
subditos legitime designatos. Prior scii, dat capacitatem, altera 
est facultas istam capacitatem exercendi. 

3? Effectu. Ex potestate iurisdictionis iudicium est validum, 
ex potestate ordinis est efficax. 

Hinc potestas iurisdictionis definiri potest : Potestas externo 
superioris actu collata, qua sacerdos iurisdictionem exercere potest 
erga subditos in foro interno et poenitentiali, seu deputatio legitima 


l. De Ecctesia, th. XXI. 
2. Cfr. II-II, q. 39, a. 1. 

ad eüercendum munus absolvendi a peccatis modo iudiciali poeni- 
tentesNleterminatos tamquam subditosi1a 


S70\ Potestas confessarii pertinet ad potestatem 


clavium. — Clavis est instrumentum ad aperiendum regnum 
coelorum quod clauditur per peccatum quantum ad reatum culpae 
et quantum ad reatum poenae ; seu eminens potestas sacra qua 
obstaculum peccati removetur. Quamvis enim Christus auctoritate 
divina et merito passionis coelum, quantum est de se, aperuit 
in universali, ad ministros tamen eius pertinet aperire (per 
sacramenta) quantum ad hunc vel illum, quibus manet clausum 
propter originale vel actuale peccatum : Christus scii, ut princi- 
pale agens dicitur habere elavem excellentiae, sacerdotes, ut 
agentia instrumentalia, clavém ministerii-. 


Hinc exercitium potestatis includit duplicem actum seu duplex 
iudicium : t? iudicium discretionis de dispositionibus seu idonei- 
tate huius vel illius recipientis, quo discernitur an dignus sit 
vel non ; 2? ipsum iudicium sive absolutionis et remissionis, sive 
retentionis, quo aperimus vel claudimus, recipimus dignos vel e 
regno excludimus indignos. Et ideo distinguuntur duae claves 
3) clavis scientiae seu auctoritas actum scientiae exercendi quo 
discernitur et ostenditur cui sit aperiendum ; b) clavis potentiae 
seu ipsa auctoritas solvendi et ligandi qua aperitur coelum vel 
clauditur. Non ac si essent duae potestates quantum ad essentiam, 
sed duae ex comparatione ad actus quorum unus alium prae- 
supponit8. 


Etenim, ait S. Thomas, potestas illa clavium realiter idem est 
ac character seu potestas spiritualis instrumentons ordinis, ita ut 
eadem per essentiam sit potestas in corpus Christi reale et in 
corpus Christi mysticum, seu potestas qua sacerdos conficere 
potest Eucharistiam et potestas qua potest solvere et ligare, si 
iurisdictio adsit (q. 17, a. 2, ad 1) ; sed différant ratione secun- 
dum quod ad diversos effectus comparantur : character conse- 
cratione ad Deum, potestas clavium ad subditos. Unde claves 
dantur cum ordine in aliqua consecratione, sed exeeutio clavis 
indiget materia debita circa quam exercetur, scii, subditis, et 
ideo actus clavium habetur per iurisdictionem ; et ita ante 
iurisdictionem minister habet claves, sed non habet actum 
clavium ¢ (ad 2). 


1. Vel cum Billuart, diss. 6, a. 2, $ 1 : Porestas qua sacerdos ut tudex 
Kerr in alterum tamquam in subditum sententiam in foro conscientiae. ÀUt 
sicut Chrétien : »ozeszas supernaturedis judiciaria, actu auctoritatis legi- 
tinae collata, vi cuius sacerdos subditorum pegcata remittit in sacramento 
Poenitentiae. Ita in opusculo : De Poenitentia Quaedam Quaestiones, quod 
pro tota hac parte tractatus meretur inspici. 

2. Ita q. 19, a. 2; et q. 17, a. 1. Hinc < actus sacerdotis non est zm- 
mediare Super regnum, sed super sacramenta quibus homo ad regnum 
pervenit » q. 17, a. 2, ad 5. 

3. In q. 17, a. 3. ; mes 

4. Ex quo patet, etiam secundum S. Thomarn, quidquid aliqui 
putaverint, potestatem iurisdictionis distingui ab ordine nec cum eo 

Hinc potestas iurisdictionis (etiam in foro externo) qua aliquis 
subjicitur et admittitur (aut excluditur) ad communipnepi Ec- 
clesiae, per quam aliquis ad coelum vadit, etiam aliduando 
dicitur clavis sed improprie, quia non est immediate clavis regni 
coelorum, removens peccatum, sed quaedam remota dispositio 
ad ipsum seu ad gratiam (q. 19, a. 3), et conditio aq clavim 
exercendam (q. 17, a. 2, ad 1 et 2). Secundum hoc Petio singu- 
lariter dedit Christus potestatem ligandi et solvendi seu dimittendi 
peccata (Mt. XVI, 19), ut intejligatur quod ipse prae aliis habet 
potestatem iurisdictionis. « Et ideo indeterminate Domibus dicit : 
Quorum remiseritis peccata, intelligens tamen quod usus illius 
potestatis esse deberet, praesupposita potestate Petro collata, 
secundpm ipsius ordinationem » (q. 20, a. 1, ad 1). 

Clavis iurisdictionis non solum sacerdotibus sed et aliis 
competere potest, qui excommunicare possunt (q. 19, a. 3 ; q. 22, 
a. 2) ; clavis ordinis solis sacerdotibus (q. 20, a. 1, ad 1). 


Articulus I. 
De Potestate Ordinis. 


S. Th., Suppi, q. 8, a. 1-3 ; q. 19, a. 3-4. 


571. Status quaestionis. — Circa potestatem ordinis 
plures non recte opinati sunt. 


A. Circa id erraverunt: 1) Montanistae qui tenebant solos 
pneumaticos seu spirituales i. e. eos qui receperunt Spiritum 
sanctum posse peccata condonare, secundum verba Christi 
Accipite Spiritum sanctum... ; 2) Abaelardus existimans 
potestatem concessam solis apostolis, non successoribus, qui 
damnatus fuit in Cone. Senonensi, a. 1140 (prop. i2) 3) Fratri- 
celli, Waldenses, Wicleffitae, Hussitae, qui potestatem absolvendi 
peccata bonis laicis concedebant, pravis sacerdotibus denegabant 
(cfr. Cone. ConstG, a. 20 et 22) ; — 4) Lutherani qui communiter 
tenentpotestatem remittendi peccata reduci ad ministerium prae- 
dicationis et exhortationis, ad excitandam fidem in remissionem 
peccatorum, atque omnibus fidelibus, etiam mulieribus, in casu 
necessitatis per se competere (modo se credant absolutos) ; 
eamdem tamen, ad confusionem vitandam, non esse exercendam 
nisi ab iis qui ad hoc deputati sunt a communitate. Alü Pro- 
testantes, praeter Episcopalianos et Ritualistas, negant omnem 
potestatem clavium ; — 5) Protestantes liberales multi tenent 
primis Ecclesiae saeculis potestatem clavium exercitam fuisse a 





dari. Constat ex verbis ad | : « potestas... qua potest solvere et ligare, s; 
iurisdictio adsit » ; et ex resp. ad 2 : « clavis cum ordine datur j sed exe- 
cutio clavis indiget materia debita, quae est plebs subdita per iuris- 
dictionem ; et ideo antequam jurisdictionem habeat, habet claves, sed 
non habet actum clavium >. 


Sir 

solisicharismaticis, i. e. ab iis fidelibus qui speciali dono seu 
charismate gaudebant : hierarchia enim non est a Christo insti- 
tuta, sed charismata varia a Spiritu sancto inter fideles distri- 
buebantur. 


B.Quidam catholici in medio aevo tenuerunt diaconos aut infe- 
riores ilericos, ministros fuisse extraordinarios qui, deficientibus 
sacerdotibus, confessiones excipiebant et aliquid poterant ad 
absolutionem conferre ; — vel et diaconos antiquitus ministros 
extraordinarios absolventes habitos fuisse : ita v. g. Morinus. 
lino pauci dixerunt, deficientibus sacerdotibus et clericis, laicis 
confitendum esse. 


572. Thesis. Soli sacerdotes, ex iure divino, i. e. 
episcopi et presbyteri, sunt ministrii confessionis 
sacramentalis, qui valide possunt absolvere ; unde 
in iis requiritur potestas ordinis. — Est de fide ex 
Cone. Trid., sess. 14, c. 1 et 6, et can. 10, cuius canonis 
prima pars dirigitur contra Wicleff, altera contra Lutherum. 


Probatur: i? Ex documentis revelationis quibus constat 
a) verba Christi : Quorum remiseritis... directa fuisse ad 
eos solos qui mittuntur apostolos ; insuper b) potestatem 
concessam tamquam indicium exercendum ; sed ut habeatur 
iudex, esse debent superior et inferiores ; ergo non omni- 
bus, scii, inferioribus, haec potestas concessa fuit. Quinam 
autem de facto hac in potestate sint apostolorum succes- 
sores, an soli episcopi, an etiam sacerdotes vel alii, ex 
Traditione et usu Ecclesiae determinandum est, quibus 
constat a primis temporibus generatim illud munus non 
solis episcopis sed et presbyteris, non vero aliis, fuisse 
commissum. 


Id iam innuunt inde a primis temporibus : Ignatius dum 
peccatoribus non promittit remissionem peccatorum nisi redeant 
ad Ecclesiam congregatam et ad consensum episcopi (ad Philad., 
n. 3) ; Clemens Rom. dum Corinthiis praecipit ne removeantur 
illi qui episcopi (i. e. presbyteri) constituti et suo munere prae- 
clare functi sunt, ipsi autem subiiciantur presbyteris ut recipiant 
correctionem ad poenitentiam, ne excludantur a grege Christi 
(ad Cor. 44 et 57). Diserte autem id affirmant inde a saeculo III : 
Callistus sibi vindicans hanc potestatem ; Tertul., de Poen. IX 
et de Pud. XVIII, 17-18 ; Cypr., de Laps. 29 et ep. 17 ; Orig. 
in Lev. hom. 2, n. 4 ; in Num., hom. 10, c. 1 ; in Ps. 37, hom. 1 ; 
Athan., in fragm. ex 1. c. Nov.; Ephraim, or. de sacerd.; Didasc , 
c. 7 ; Bas., reg. brev., n. 228 ; Chrys., de sacerd. Ill, 5 ; Const., 
Ap. Il, 16 ; Ambr., de Poen. i, 2 ; Hier., in Mt. XVI, 19 ; Aug., 

serm. 351 ; enchir. 65 ; Leo M. ep. 108 et ep. ad Theod. ; Cone. 
Carth; Ill, can. 32 ; etc. i 


Initio quidem potestas reservabatur episcopo, at presbyteri 
quandoque eam exercebant ex commissione episcopi, ut patet 
ex Cypr., ep. 18 ; ex Const. Ap. VIII, 47, 52 ; ex Cone, lyppon., 
Hliber. et Carth. III, atque ex institutione presbyteri; poeni- 
tentiarii. A sàec. VI usus est generalis adeundi sacerdotes. 
Competebat autem ipsis ad exclusionem diaconorum, quod 
constat turn ex facto de istis silentio, tum ex doctrina explicita 
inde a saec. III : inter alia conferri possunt testimonia Ambr., 
de Poen. I, 2 ; Hier., in ler. XIII, 12 ; in Mt. XVI, 19 ; Aug., 
de Civ. D., XX, 10 ; ep. 228 ad Hon., n. 8; serm. 82, n. 8et n ; 
Innoc. I, ep. 25 ad Dec., n. 3, et aliorum. 


2? Etiam ratione ex S. Thoma, q. 19, a. 4 : Nullus re- 
mittere peccatum et gratiam conferre potest nisi nomine 
Christi ut instrumentum eius. Sed nemo est instrumentum 
nisi eligatur ut minister. Ergo soli ministri possunt remittere 
peccatal. Non autem soli episcopi erant eligendi sed etiam 
sacerdotes, propter magnam necessitatem huius sacramenti. 


i. Ex hoc principio concludit S. Thomas 1) non sanctos, sed sacer- 
dotes, nec 2) solos sacerdotes sanctos, sed etiam malos esse ministros 
sacramenti. 

Ium ita : « Ex hoc aliquid constituitur principale agens, quod habet 
aliquam formam, quam in alterum transfundere potest ; non autem ex 
hoc constituitur agens instrumentale, sed ex hoc quod est applicatum a 
principali agente ad effectum aliquem inducendum... Sed homo... nec 
ipse alteri gratiam, qua remittuntur peccata, dare potest, nec sufficienter 
mereri... Et propter hoc quantumcumque aliquis habeat de gratia, non 
potest pertingere ad effectum clavium, nisi applicetur ad hoc ut minister 
per ordinis susceptionem » (q. 19, a. 4). 

II"m ita : « Sicut participatio formae quae est inducenda in effectum, 
non facit instrumentum, ita nec subtractio talis formae tollit usum 
instrumenti. Et ideo cum homo sit tantum instrumentaliter agens in usu 
clavium, quantumcumque sit gratia per peccatum privatus, per quam 
gratiam fit remissio peccatorum, nullo modo tamen privatur usu cla- 
vium ° Nam « donum Spiritus sancti exigitur ad usum clavium, non ut 
sine quo fieri non possit (seu ad validitatem), sed quia sine eo incongrue 
fit ex parte utentis (seu ad liceitatem), quamvis subiiciens se clavibus 
effectum clavium consequatur » (a. 5, et ad 1). 

Et ideo etiam in haereticis, schismaticis et excommunicatis manet 
clavium potestas quantum ad essentiam (potestas ordinis) ; sed usus 
impeditur (plerumque) ex defectu materiae (potestas iurisdictionis). 
Cum enim usus clavium in utente praelationem (seu iurisdictionem) 
requirat respectu eius in quem utitur..., propria materia, in quam exer- 
cetur usus clavium, est homo subaitus. Et quia per ordinationem Ecclesiae 
unus alteri subditur, ideo etiam per Ecclesiae praelatos pozes subtrahi 
alicui ille qui erat ei subiectus. Unde, cum Ecclesia haereticos, schisma- 
ticos, et alios huiusmodi privat, subtrahendo subditos vel simpliciter, 


vel quantum ad aliquid, quantum ad hoc quod privati sunt, non possunt 
usum Clavium habere » (a. 6). 

Quod autem sacerdotes, non diaconi et ministri inferiores 
eligerentur, maxime est conveniens, ut ostendit idem S. Thomas, 
q.8,a. 1l : « Gratia quae in sacramento datur, a Christo capite in 
membfa descendit. Et ideo solus ille est minister sacramentorum 
in quibus gratia datur, qui habet ministerium super corpus 
Christi! verum, quod solius sacerdotis est, qui consecrare Eucha- 
ristiamMpotest. Et ideo cum in sacramento Poenitentiae gratia 
cogfertikr, solus sacerdos minister est huius sacramenti, et ideo 
ei soli facienda est sacramentalis confessio quae ministro Eccle- 
siae fieri solet ». 


573» Animadversio. — In thesi diximus solos sacerdotes 
esse ministros confessionis sacramentalis. 

Etenim confessio apud laicos, deficiente sacerdote, 

1) erat in usu ad maiorem erubescentiam et confusionem ', 
uti etiam refert S. Thomas, q. 8, a. 2, sed non erat sacramentalis 
uti constat ex responsione ad 1 et 3, et ex a. 3 ; 

2) est satisfactoria, si adsit contritio perfecta ; 

3) est sacramentale quo excitatur attritio ad remissionem 
peccatorum venialium, sicut tunsio pectoris (a. 3). 


574. Obliciunt: Ex historia Ecclesiae constat potestatem 
excipiendi confessiones vel et remittendi peccata, decursu 


temporum, agnitam fuisse pneumaticis, — nonnullis confesso- 
ribus et martyribus, — diaconis, — imo et laicis. 
Resp. : 1. Pneumatici initio Ecclesiae, specialibus fuerunt 


donati charismatibus (I Cor. XII, 3-11 ; XIV, 2-40 ; Eph. IV, 
ii), sed non legitur ipsis concessam fuisse potestatem remittendi 
peccata. Id solus Tertullianus asserit, montanista factus ; ac 
assertio universim reprobata fuit, etiam ab eius discipulo S. Cy- 
priano. 

2. Confessores et martyres privilegio donati fuerunt libellum 
pacis concedendi delinquentibus in ordine ad remissionem pecca- 
torum. Sed non audiebant confessionem nec absolvebant ; solo 
privilegio intercessionis gaudebant, quo, intuitu ipsorum con- 
fessionis, episcopi quosdam peccatores ad reconciliationem ad- 
mittebant. Quod constat ex epistolis S. Cypriani, cuius doctrina 
non solum probata fuit ab episcopis africariis, sed etiam, sede 
vacante, a presbyteris et diaconis romanis. 

3. Diaconi, deficiente episcopo et sacerdote, peccatores mori- 
bundos ad plenam reconciliationem admittebant et pacem cum 
Ecclesia, ac ad receptionem Viiatici, sive antea absoluti iam fuerint, 
sive nondum fuerint ; quo ultimo casu in iis supponebant sane 
contritionem perfectam. 

Sed quidam diaconi limites excesserunt suae potestatis ; id 
autem Concilia particularia prohibuerunt, ut constat v. g. ex 
statutis Odonis episc. Parisiensis (a. 1197) et ex Synodo Picta- 
viensi (a. 1280). 


I. Cfr. de hoc Teetactt; La Confession aux laiques dans t'glse latine 
depuis le WZIII- jusqu'au XIV- siàcle. 

4. Laid denique, in periculo mortis, deficiente sacerdote, 
durante medio aevo, excipiebant moribundorum confessionem, 
sed non absolvebant. Praxis autem utilis habita est, ad maiorem 
humilitatem et contritionem et maius desiderium confessionis ; 
imo a magnis etiam theologis dicebatur necessaria, ad proban- 
dum scii, sinceritatem contritionis, quatenus homo saltem debet 
praestare quod est ex sua parte et facere quod in se est, confitendo 
quantum possit et erubescentia confessionis debitam satisfactio- 
nem incipiendo, ut ita fieret venia dignus ex sacerdotis desiderio 
et disponeretur ad contritionem perfectam. Et tunc summus 
sacerdos, Christus, defectum sacerdotis supplet et remissionem 
concedit. 

Non tamen habetur ista confessio ut vere sacramentalis, cum 
saepius dicant esse reiterandam, v. g. S, Thomas, q. 8, a. 2, 
ad 3 ; et nihilominus, quia erat imitatio sacramentalis confes- 
sionis et quasi gressus ad eam, etiam vocari sacramentalis quo- 
dammodo poterat. « Quando necessitas imminet, au S. Thomas, 
ad i, debet facere poenitens quod ex parte sua est, scii, conteri et 
confiteri cui potest ; qui quamvis sacramentum perficere non 
possit, ut faciat quod ex parte sacerdotis est, absolutionem scii., 
defectum tamen sacerdotis summus sacerdos supplet. Nihilomi- 
nus confessio laico ex defectu sacerdotis facta sacramentalis est 
quodammodo, quamvis non sit sacramentum perfectum, quia 
deest ei quod est ex parte sacerdotis ». 


575. Corollaria. — Ex praedictis sequitur : 

1) Pro sacerdote invalide ordinato Ecclesiam defectum supplere 
non posse. 

2) Diaconum non posse deputari ad absolvendum a peccatis 
in sacramento Poenitentiae. 


3) Non esse obligationem confitendi peccata alis quam 
sacerdoti. 


Articulus 11, 


De Potestate lurisdictionis. 


S. Th., Suppi, q. 8, a. 4 ; q. 19, a. 5-6 ; q. 20. 


576. Opiniones vitandae. — Nonnulli veteres theologi, 
ut Durandus, tenuerunt iurisdictionem dari ipsa ordi- 
natione, quamvis agnoscerent eius usum Ecclesiae prohi- 
bitione ligari ; quae opinio communiter reiicitur.— Quidam 
lansenistae, in synodo Pistoriensi, ulterius progressi, 
asserebant conveniens, non autem necessarium esse ad 
validitatem absolutionis, ut confessarius iurisdictione 
polleret. Quod damnatum fuit a Pio VI in bulla Auctorem 
fidei, a. 37, ut falsum, temerarium, perniciosum, erroneum. 

577. Thesis. Ad validam absolutionem praeter 
potestatem ordinis, ex iure divino, requiritur po- 
testas iurisdictionis in poenitentem, quae non acci- 
pitur vi solius ordinationis sed superiorum ecclesia- 
sticorum concessione. — Certum est ex Conc. Trid. id 
explicite declarante sess. 14, c. 7 ; quod manifeste docet 
tria : a) sacerdotem (qui habet potestatem ordinis) posse 
carere iurisdictione in aliquos fideles ; b) in tali casu, 
absolutionem iisdem  impertitam esse invalidam ; c) 
iurisdictionem in poenitentes esse duplicem : ordinariam, 
et subdelegatam, quo confirmatur esse diversam a potestate 
ordinis quae eadem est in omnibus per sacramentum 
ordinis collata. 


Probatur : i°Ex ipsa natura sacramenti Poenitentiae quod 
institutum est per modum iudicii exercendum. Etenim 
indicium exerceri valide non potest nisi in subditum, qui 
iudicis auctoritati seu iurisdictioni fuit subiectus a legitimo 
superiore ; secus enim index non posset obligare nec 
urgere iudicii executionem. lamvero sacerdos subditos non 
habet nisi per iurisdictionem legitime collatam. Ergo ex 
ipsa natura sacramenti, et ideo ex iure divino, requiritur 
potestas iurisdictionis. 


Ita scientia iuridica et aptitude ad iudicandum non sufficit in 
indice humano, sed ad usum requiritur iurisdictio seu deputatio 
ad determinatam materiam, determinatos subditos, determinatas 
personas ; imo quilibet iudex quamlibet causam cognoscere 
non potest, sed unusquisque eas causas cognoscit quae explicite 
aut implicite a legitimo superiore ei assignantur, et tantum pro 
determinatis subditis, scii, suae ditionis. 


2° Ex praxi Ecclesiae qua potestas clavium exercetur 
modo iudiciali, et ab initio episcopi absolvebant suos 
subditos, postea vero, poenitendum numero crescente, 
etiam sacerdotes, sed ab episcopo designati. Quod confir- 
matur ex Conc. Lat. IV ; Flor., deer, pro Arm. ; Trid., 
sess. 14, c. 3 et 7, et ex bulla Auctorem Fidei, n. 37. 


30 Ratione, ex S. Thoma, q. 8, a. 4 : Minister Poeni- 
tentiae conditiones imponit ad obtinendam remissionem ; 
unde debet poenitenti imponere aliquid agendum, et non 
absolvit nisi ligando poenitentem ad aliquid faciendum. 

Sed imperium non competit alicui in alium nisi habeat 
in eum potestatem, scii, auctoritatem et iurisdictionem. 
Ergo sacerdos non potest absolvere nisi habeat iuris- 
dictionem in poenitentem. 


Obiiciunt Apostolis collatam fuisse a Christo completam 
potestatem absolvendi, ac proinde iurisdictionem, his verbis : 
Accipite Spiritum sanctum; quorum remiseritis, etc. i atqui eadem 
verba neo-prdjnatis sacerdotibus repetuntur ; ergo et ipsi eam- 
dem potestafem absolvendi accipiunt vi ordinationis. 

Resp. : Apostoli non receperunt iurisdictionem per verba 
praedicta, sed vi intentionis Christi, quae manifestatur per verba : 
Sicut misit me Pater, et ego mitto vos. Unde licet verba: Accipite... 
neo-sacerdotibus dicantur, non exinde accipiunt potestatem 
iurisdictionis,quam ceteroquin Ecclesia hisce verbis concedere 
non intendit. 


578, Corollaria. — i. lurisdictio, dum in aliis sacramentis 
solum ad licitam requiritur administrationem, requiritur ad vali- 
dam absolutionem : alia enim sacramenta per modum iudicii non 
conferuntur, nec sunt actus iudicialis in subditos, unde iuris- 
dictionem ex se non expostulant (q. 8, a. 4). 


2. lurisdictio, cum missione superioris conferatur, potest vario 
modo limitari quoad tempus, locum, personas, aut causas seu 
peccata, uti ex tota historia et praxi Ecclesiae constat, et Sancivit 
Conc. Trid., sess. 14, can. 11. Inde usus reservandi peccata qui 
ab antiquis temporibus in Ecclesia existit. 


3. lurisdictio etiam requiritur ad absolvendum a peccatis 
venialibus, quidquid aliqui olim dixerint. Quod iam omnino 
certum est ex can. 872 simul cum can. 874. 


4. Superior, v. g. S. Pontifex, potest absolvi, quia ut peccator 
est inferior apud Deum ; unde quamvis non possit aliquis iuris- 
dictionem in ipsum habere ut superiorem, habere tamen potest 
in eum ut privatam personam, auctoritate Dei, cuius nomine 
datur iudicium et absolutio, quique solus est causa principalis 
remissionis. Et tamen non potest Pontifex absolvere seipsum, 
quia ad iudicium requiruntur duae distinctae personae : reus 
sublectus, et iudex ; aliquis autem sibi ipsi subiectus esse non 
potest. Sed Pontifex potest aliquem nomine Dei designare ut 
sit superior et iudex sui tamquam privatae personae peccantis. 
Quod in foro externo utique est impossibile, quia ibi omnia fiunt 
nomine superioris qui est principalis iudex et legislator ; et ideo 
aliquem designare non potest superior ut nomine et auctoritate 
sui in seipsum ageret, sicut nec seipsum excommunicare aut 
iudicare valet (q. 20, a. 3). 

Addi quoque potest absolutionem esse principaliter de 
potestate ordinis et solum ex consequenti respicere iurisdictio- 
nem ; quantum autem ad potestatem ordinis omnes sacerdotes 
sunt aequales, non quantum ad iurisdictionem. 


===- 

QUAESTIO SECUNDA. 


DE CONCESSIONE ET LIMITATIONE POTESTATIS 
MINISTRI. 


Articulus I. 


De Iurisdictione in genere 
ordinaria vel delegata. 


S. Th., Suppi, q. 8, a. 4 et 5 ; q. 20, a. 1. 


579. Jurisdictio alia est ordinaria, alia delegata. — 
« Ordinaria ea est quae ipso iure adnexa est officio (in 
sensu stricto accepto ex can. 145) ; delegata, quae (legitime) 
commissa est personae » can. 197. 


Quae, in ordine ad confessionem, differunt tripliciter : 

1° Jurisdictio ordinaria datur a superiore ex missione ad 
munus aliquod pastorale quo aliquis fit subditorum quasi proprius 
sacerdos; delegata ex speciali concessione personali. 

2? Ordinaria iurisdictio ubique terrarum valide exercetur in 
subditos (can. 881) ; delegata exerceri nequit extra territorium 
quo concessa est (nisi iurisdictione ab Ordinario loci ibi obtenta). 

3? Ordinaria, dicente can. 199, per se potest aliis ex toto vel 
ex parte delegari, nisi aliud expresse iure caveatur ; delegata 


per se non potest subdelegari nisi specialis accedat concessio 
delegantis. 


580. Principium I. Quinam iurisdictionem ad con- 
fessiones habent ordinariam. — De hoc valet can. 873 : 

« $ 1. Ordinaria iurisdictione ad confessiones excipiendas, 
pro universa Ecclesia, praeter R. Pontificem, potiuntur 
S. R. E. Cardinales ; pro suo quisque territorio Ordinarius 
loci, et parochi aliique qui loco parochi sunt ». 


Cardinales, a sua promotione in consistorio, iurisdictione 
potiuntur sine restrictione, ad omnes personas et casus, exceptis 
tamen censuris S. Sedi specialissime reservatis, iisque quae reve- 
lationi secreti S. Officii adnexae sunt, iuxta can. 239, $ 1. Ita v. g. 
reservatae sunt quae feruntur in illos qui species consecratas 
abiigiunt, violentas manus inficiunt R. Pontifici, absolvunt a 
peccato turpi complicem. 

Ordinarius etiam est vicarius generalis aut capitularis; vicarius, 
praefectus aut administrator apostolicus. 

Parochus, praeter subditos, non potest poenitentes audire et 
absolvere extra stium territorium ; ex iure tamen particulari 
plerumque obtinet pro tota dioecesi iurisdicticnem delegatam. 

Loco parochi sunt rector quasi-paroeciae, vicarius paroecialis 

seu curatus i. e. rector paroeciae quae pleno iure unita est personae 
morali, administrator paroeciae seu vicarius oeconomus, vicarius 
parocho diu absenti substitutus cum consensu episcopi, vicarius 
adiutor si in omnibus supplet parochum imparem : ita iuxta 


can, 471-475] ; — item quandoque cappellanus militum pro 
suis subditis ; — non autem per se vicarius adiutor, nec vicarii 
cooperatores. 


« $ 2. Hac eadem iurisdictione gaudent etiam canonicus 
poenitentiarius ecclesiae quoque collegiatae (a fortiori 
cathedralis), ad normam can. 401, $ 1,et superiores religiosi 
exempti pro suis subditis, ad normam constitutionum ». 

Poenitentiarius potestatem habet absolvendi etiam a peccatis 
et censuris Episcopo — sive iure sive personaliter ab isto episcopo 
—1 reservatis, in dioecesi extraneos, et dioecesanos extra terri- 
torium quoque dioecesis. Non tamen habet per se jurisdictionem 


in religiosas (can. 876, $ 1). Superior religiosus etiam potest esse 
religionis laicalis exemptae, dummodo ipse superior sit sacerdos. 


« $ 3. Haec iurisdictio (ordinaria) cessat amissione officii, 
ad normam can. 183, et post sententiam condemnatoriam 
vel declaratoriam, excommunicatione, suspensione ab 
officio, interdicto ». 


Ergo ante sententiam, excommunicatus valide absolvit, etiam 
licite si toleratus sit et a fideli requisitus (can. 2261). 


581. Principium IIl. Quinam iurisdictionem ad con- 
fessiones habent delegatam. — Hic valent canones 874 
et 875. 

a) Canon 874 : « $ 1. Iurisdictionem delegatam ad reci- 
piendas confessiones quorumlibet sive saecularium sive 
religiosorum confert sacerdotibus tum saecularibus tum 
religiosis etiam exemptis Ordinarius loci in quo confessiones 
excipiuntur; sacerdotes autem religiosi eadem ne utantur 
sine licentia saltem praesumpta sui superioris), firmo 
tamen praescripto can. 519 », i. e. casu quo poenitens 
religiosus accedat ad suae conscientiae quietem, ut dice- 
tur n. 588, A. 

« $ 2. Locorum Ordinarii iurisdictionem ad audiendas 


I. Aliqui addunt rectorem Seminarii dioecesani quoad suos subditos 
ob can. 1368 ; sed de hoc dubitari potest, quia Ecclesia nor» censetur iuris- 
dictionem ordinariam concedere quando prohibet ne habitualiter in 
subditos exerceatur (can. 891). 

2 Secus peccare possunt, valide tamen absolvunt. 

confessiones Ahabitualiter ne concedant religiosis qui a 
proprio superiore non praesentantur ; iis vero qui à proprio 
superiore praesentantur, sine gravi causa eam ne denegent, 
firmo praescripto can. 877 » de examine idoneitatis. 

b) Canon 875 : « $ 1. In religione clericali exempta ad 
recipiendas (etiam extra domum) confessiones professo- 
rum, novitiorum, aliorumve de quibus can. 514, $ | 
(scii, eorum qui in religiosa domo diu noctuque degunt 
causa famulatus, educationis, hospitii aut infirmae vale- 
tudinis quamdiu habitualiter degunt), iurisdictionem dele- 
gatam confert quoque (independenter ab approbatione 
Ordinarii) proprius eorum superior, ad normam consti- 
tutionum ; cui fas est eam concedere etiam sacerdotibus 
e clero saeculari aut alius religionis », etiam quos proprius 
Ordinarius non approbaverit. 

«$ 2. In religione laicali exempta, superior proponit 
confessarium, qui tamen iurisdictionem obtinere debet ab 
Ordinario loci in quo religiosa domus reperitur ». 


Hinc : a) Episcopus concedit iurisdictionem ad absolvendos 
religiosos etiam exemptos, vel peregrinos qui in sua dioecesi 
confitentur, et ideo iurisdictio confessarii dioecesanis reser- 
vationibus afficitur, ut confirmatur resp. Com. interpr. 24 nov. 
1920 ; — nisi tamen etiam a superiore exempto pro suis subditis 
regularem iurisdictionem obtinuerit. 

b) Idem sacerdos in una dioecesi approbatus non potest valide 
absolvere in alia, nisi ab episcopo huius dioeceseos iurisdictionem 
accipiat * 

c) Episcopus Concedere potest iurisdictionem non solum suis 
subditis, sed etiam sacerdotibus extraneis ad confessiones exci- 
piendas, non in eorum sed in sua dioecesi. 


582. Animadversiones de quibusdam iurisdictionis 
circumstantiis. — 1. De conditionibus ad  liceitatem 
concessionis spectetur can. 877 : 


i. Aliquando ex mutuo inter se consensu Ordinarii dioecesium vici- 
narum delegant confessarios districtuum suae dioecesi adjacentium. Ita 
ex decreto Cone, provincialis Mechliniensis anni 1920, sub n. 203, 
jsacerdotibus ab Ordinario suo ad audiendas confessiones approbatis, qui 
1n paroeciis districtuum seu decanatuum alienae dioecesi contiguorum sta- 
bili quodam modo i. e. saltem per hebdomadam, etiam per feriarum tan- 
tum tempus degunt, conceditur ut in deganatibus alienae dioecesis suo 
decanatu contermirnis, 2uzre fines provinciae Mechliniensis, Valide et licite 
confessiones sacramentales excipiant. Qua tamen facultate sacerdote? 
extranei ne utantur, nisi legitime ab iis quorum interest advocentur >». 

« $ i. Tum locorum Ordinarii jurisdictionem (etiam 
ordinariam ex can. 149), tum superiores religiosi iuris- 
dictionem aut licentiam ne concedant, nisi iis qui idonei 
per examen reperti fuerint, nisi agatur de sacerdote cuius 
theologicam doctrinam aliunde compertam habeant. 

$ 2. Si post concessam iurisdictionem aut licentiam pru- 
denter dubitent num probatus a se antea sacerdos pergat 
idoneus esse, eum ad novum doctrinae periculum adigant, 
etsi agatur de parocho aut canonico poenitentiario ». 


2. De ambitu iurisdictionis delegatae, can. 878 : 


« $ 1. lurisdictio delegata aut licentia audiendarum con- 
fessionum concedi potest certis quibusdam circumscripta 
finibus » scii, quoad tempus, locum, personas : res enim 
tota pendet a voluntate delegantis. 

«$ 2. Caveant tamen locorum Ordinarii ac religiosi 
superiores ne iurisdictionem aut licentiam sine rationabili 
causa nimis coarctent ». 


Hinc a) si episcopus concedit iurisdictionem pro determinata 
poenitentiam categoria, ad alios invalide extenderetui, etiamsi 
limitatio omnino irrationabilis appareret ; 

attamen b) si postulatio ac concessio sit generalis, obtenta 
iurisdictip non limitatur ad operam quae fuit occasio concessionis : 
ita iurisdictio, occasione exercitiorum spiritualium in conventu 
aut societate pia tradendorum concessa, permittit audire con- 
fessiones aliorum fidelium ! continetur in concessione quidquid non 
excipitur, sive expressa restrictione, sive ipso iure, uti fit pro 
casibus reservatis. 


3. De modo seu forma qua datur concessio, can. 879 : 


« $ 1. Ad confessiones valide audiendas, opus est iuris- 
dictione scripto vel verbis expresse (licet implicite) concessa. 

$ 2. Pro concessione iurisdictionis nihil exigi potest », 
secus esset simonia. 


Nqtandum : a) Codex non excludere videtur usum telegraphi 
vel telephonii, sed concessionem iurisdictionis tacitam vel mere 
praesumptam, quae datur sine signo intentionali solo nutu, aut 
solum daretur si peteretur ; et a fortiori excludit iurisdictionem 
petitam et iniuste denegataml. 

b) At iurisdictione data, non excluditur licentia praesumpta 
ex can. 874, $ 1. 


i. Constat ex prop. 13* damn, ab Alex. VII : « Satisfacit praecepto 
annuae confessionis, qui confitetur regulari, episcopo praesentato, sed 
ab eo iniuste reprobato ». 

c) Nec requiritur intimatio; unde, ait Vermeersch, Th.M.III, 
n. 416 : in casu urgente, iurisdictio posset praesumi, ut aiunt, 
de praesenti, et qui moraliter certus est de recepto ab episcopo 
libello quo iurisdictionem postulat, et de responso affirmativo 
dato, sive procuratori sive per litteras, posset, rebus urgentibus, 
jam ante receptas litteras vel ante reditum mandatarii, confes- 
siones exciperel. 

Ita dummodo certitudo moralis fundetur in signo iani posito 
sufficienter certo et non in mera praesumptione ; signum certum 
esse potest nuntium per testem vel per telegraphum. 


4. De revocatione et suspensione iurisdictionis agit can. 880 : 

« $ i. Loci Ordinarius vel superior religiosus iuris- 
dictionem vel licentiam ad audiendas confessiones ne 
revocent aut suspendant, nisi gravem ob causam. 

$ 2. At graves ob causas Ordinarius potest etiam parocho 
aut poenitentiario canonico munus  interdicere, salvo 
recursu in devolutivo ad Sedem Apostolicam. 

$ 3. Non tamen licet (quamvis validum sit) Episcopo, 
inconsulta Sede Apostolica, si de domo formata agatur 
(quae constat sex religiosis non novitiis quorum quatuor 
sunt sacerdotes), omnibus alicuius religiosae domus con- 
fessariis, Una simul (i. e. collective) iurisdictionem adimere ». 


5. De subiecto iurisdictionis spectetur can. 881 

« $ i. Omnes utriusque cleri sacerdotes ad audiendas 
confessiones approbati in aliquo loco, sive ordinaria sive 
delegata iurisdictione instructi, possunt etiam vagos ac 
peregrinos ex alia dioecesi vel paroecia ad sese accedentes, 
itemque catholicos cuiuscumque ritus orientalis, valide et 
licite absolvere. 

$ 2. Qui ordinariam habent absolvendi potestatem, 
possunt subditos absolvere ubique terrarum ». 

Item can. 883 : 

« $ i. Sacerdotes omnes maritimum iter arripientes, 
dummodo vel a proprio Ordinario, vel ab Ordinario portus, 
in quo navim conscendunt,vel etiam ab Ordinario cuiusvis 


i. Applicari potest can. 38 de rescriptis quibus gratia conceditur sine 
interjecto executory, quia iurisdictio hoc modo solet concedi. Aliter est 
dicendum, si munus committatur exequendum, v. g. dispensandi in 
matrimonio, aut absolvendi aliquem a determinato casu reservato 
(S. Off., 14 nov. 1892) : tunc ante receptas litteras authenticas vel noti- 
tiam ab auctoritate concedentis transmissam, valide uti rescripto ne- 
quit, ut habet can. 53. 

portus interiecti per quem in itinere transeunt, facultatem 
rite acceperint confessiones audiendi, possunt, toto itinere, 
quorumlibet fidelium secum navigantium confessiones in 
navi excipere, quamvis navis in itinere transeat vel etiam 
aliquando consistat in locis diversorum Ordinariorum 
iurisdictioni subiectis. 


$ 2- Quoties vero navis in itinere consistat, possunt 
confessiones excipere tum fidelium qui quavis de causa ad 
navim accedant, tum eorum qui ipsis ad terram obiter 
appellentibus confiteri petant eosque valide et licite absol- 
vere etiam a casibus Ordinario loci reservatis ». 

Quae can. 883 de facultate confessionis sanciuntur pro 
sacerdotibus maritimum iter habentibus, valent et exten- 
duntur ad sacerdotes iter aériuin facientes, et quidem 
sub iisdem conditionibus quae a Codice et Comm. Interpr. 
Cod. statuuntur. (Motu proprio « Animarum Studio » 
diei 16 dec. anni 1947.) 


Concessio respicit 

i? sacerdotes, non ipsos, ut videtur, Ordinarios ; 

20 iter arripientes, et non meram in mari ambulationem seu 
excursionem, qua recreationis vel piscationis causa quis per 
aliquot horas a portu solvit ; 

3? vere maritimum, et non in lacu, aut tantum in flumine, 
quamvis ibi possit incipere ; 

4? durante toto itinere scii, ipsorum, ita ut iter iam inceptum 
sit et nondum terminatum, ac proinde non in portu ubi ascendunt 
nec in portu ubi eorum iter finem habet ; 

5? possunt confessiones in navi excipere quorumlibet fidelium 
secum navigantium in eadem navi aut in navibus eiusdem classis ; 

6? dummodo confessiones audiendi facultatem rite acceperint 
vel ab Ordinario proprio, vel ab Ordinario portus in quo navim 
conscendunt, vel etiam ab Ordinario cuiusvis portus interiecti per 
quem in itinere transeunt „ non autem sufficit recipere ab Or- 
dinario portus in quo iter terminatur. Ordinarius proprius 
intelligitur Ordinarius loci ad quem aliquis pertinet, non vero 
Ordinarius religiosorum, tum quia in toto contextu, imo in toto 
capite, Ordinarius semper dicitur de Ordinario loci, dum Ordi- 
narius religiosorum nunquam ibi venit sub hoc nomine, sed 
constanter vocatur Superior ; tum quia iure novo, quoad hoc, 
nihil immutatum fuit in concessione ex decr. S. Off. 23 aug. 1905, 
unde applicanda venit regula interpretationis can. 6, 2°, 30 et 
4°. Et id iam est omnino indubium ex responsione authentica 
comm. interpr. 30 iul. 1934 ; 

7? insuper ubi navis consistat, possunt confessiones excipere 
eorum qui quavis de causa ad navim accedant, atque eorum qui 
dum ipsi ad terram obiter appellant, confiteri petant. Verbum 

obiter, ex declaratione comm. interpr. 20 maii 1923, intelligendum 
est per tres integros dies s non ultra, si Ordinarius facile adiri 
queat. Quod etiam valet si ibi unam navem relinquere debeant 
et aliam expectare et conscendere ad iter prosequendum ; 

8° eosque valide et licite absolvere etiam a casibus Ordinario 
loci reservatis, etsi adsit alius sacerdos approbatus. 


583. Corollaria. — A. Tribus modis possunt poenitentes 
fieri subditi eorum qui ordinariam iurisdictionem habent t 

i? Ratione domicilii aut quasi domicilii subditi sunt episcopo 
vel parocho cuius in dioecesi vel paroecia domicilium aut quasi 
domicilium habent, iuxta can. 92. 

2? Privilegio status seu cooptatione in familiam religiosam : sic 
familiares Cardinalium reputantur eorum subditi, ita ut Car- 
dinales pro se suisque familiaribus eligere valeant in confessione 
quemcumque sacerdotem (can. 239) ; id quoque possunt episcopi 
(can. 349, $ 1); item novitii, famuli, etc, in religione clericali 
exempta subditi sunt superiorum (can. 875 et 514); item illi 
qui subduntur parocho personali, qualis quandoque est cap- 
pellanus militum. 

3? luris interpretatione seu consuetudine, iam in Jure novo 
inserta : ita vagi et peregrini fiunt subditi episcopi vel parochi 
loci per quem iter faciunt. 


B. Delegata iurisdictio concedi potest ab homine i. e. a superiore 
qui eamdem potestatem habet delegarte ; aut a iure v. g. pro 
suscipientibus iter maritimum. 


C. Cessat iurisdictio delegata secundum can. 207 

a) ex parte potestatis : 1? expleto mandato, si ad determinatum 
casum concessa fuerit ; 

20 exhausto numero casuum aut elapso tempore pro quo concessa 
fuerit, dummodo tamen confessio non incepta fuerit, quo casu 
perduraret usquedum poenitens absolveretur ; — attamen a 
potestate pro foro internp concessa, actus per inadvertentiam po- 
situs, elapso tempore vel exhausto casuum numero, validus est ; 

3? cessante causa finali delegationis, v. g. facultas specialis 
concessa pro tempore belli, delegatio ad supplendum cappella- 
num infirmum si is ante adventum delegati convaluerit et 
officium resumpserit ; 

b) ex parte delegantis : 40 revocatione delegantis (vel successoris) 
delegato directe intimata ; 

5? resoluto iure delegantis, scii, morte eius aut cessatione ab 
Officio, quando delegatio data est, non quidem usque ad revo- 
cationem, sed ad beneplacitum vel arbitrium vel « durante meo 
munere », « donec vixero », aut facta est ad casum particularem 
et confessio nondum incepta est ; 


i. Notant aliqui delegationem non extingui, si detur sub clausula : 
« ad beneplacitum dignitatis », quia dignitas non moritur. Sed talis 
formula nobis videtur ambigua, quia nomen abstractum aignitas potest 
usurpari ad designandam personam superioris in concreto, sicut »azesras 
ppnitur pro rege et sancriras pro Pontifice. Unde in casu esset attenden- 
dum ad stylum et mentem curiae. 


542 SUMMA THEOLOGIAE MORALIS 


C) ex parte delegati: 6? renuntiatione delegati deleganti directe 
intimata, et ab eo acceptata ; 


7° excommunicatione delegati vel suspensione eius ab officio aut 
iurisdictione, sed post sententiam condemnatoriam aut declara- 
toriam (can. 2264 et 2284). 


D. Olim, ex praescripto Conc. Trid., sess. 23, c. 15 ad valide 
audiendas confessiones saecularium, etiam sacerdotum, require- 
batur, praeter jurisdictionem, etiam pro religiosis exemptis, 
specialis approbatio Ordinarii, scii, huius iudicium authenticum 
de idoneitate ad audiendas confessiones. Ünde dicere solebant 
confessarios exemptos approbationem habere ab episcopo, sed 
jurisdictionem recipere a S. Pontifice. — Ius novum autem iam 
nullibi agnoscit approbationem distinctam a concessione iuris- 
dictionis, sed statuit etiam regulares exemptos jurisdictionem 
suam accipere ab Ordinario loci (can. 874). 


E. Quamvis illi qui ordinariam habent jurisdictionem, per se 
possint illam delegare aliis vel delegatam exteildere, id tamen 
ad Cardinales, canonicum poenitentiarium et parochum non est 
extendendum, quia id iure cavetur, uti pro Poenitentiario constat 
ex can. 401 ; pro parocho et illis qui loco eorum sunt ex authentica 
declaratione commissionis interpretationis, 16 oct. 1919; pro 
Cardinalibus eruitur ex can. 239, $ 1, 20, dum iis privilegium con- 
ceditur eligendi sacerdotem ut confessarium qui tunc, si iuris- 
dictione careat, eam ipso iure obtinet. Omnibus scii, aliis exclusis, 
concessio iurisdictionis delegatae iure reservatur Ordinario loci, ut 
ait can. 874, qui in ordine ad confessiones solus delegare valet ; 

nisi pro confessionibus audiendis illorum qui pertinent ad 
religionem clericalem exemptam, pro quibus insuper delegatam 
iurisdictionem dare valent superiores (can. 875). 


Articulus II. 
De Iurisdictione suppleta. 


S. Th., Suppi, q. 8, a. 6. 


584. Quid sit iurisdictio suppleta. — Quando deest 
iurisdictio, sive ordinaria sive delegata, eam potest Ecclesia 
supplere i. e. extraordinarie conferre dum non fuit regulariter 
collata. Id tamen non facit nisi gravi de causa, ob bonum 
commune animarum. 

Haec iurisdictio, quam supplet Ecclesia, differt a iuris- 
dictione ordinaria aut delegata, in eo quod confertur solum 
in ipso actu confessionis, posteaqUe extinguitur, dum altera 
ante confessionem datur et post absolutionem de se per- 
manet. Tres autem sunt casus in quibus Ecclesia supplet : 
1? in periculo mortis, 2? in casu erroris communis, 30 in 


casu iurisdictionis dubiae. 

585.Principium I. De iurisdictione in periculo 
mortis. — Valet can. 882 : 


«In periculo mortis omnes sacerdotes, licet ad confes- 
sionem non approbati, valide et licite absolvunt poenitentes 
a quibusvis peccatis aut censuris, quantumvis reservatis et 
notoriis, etiamsi praesens sit sacerdos approbatus, salvo 
praescripto can. 884 et 2252 ». 


o 


Dicitur : i? in periculo scii, gravi seu propinquo, et non tantum 
in articulo, quando mors iam ita instat ut moraliter certo sequatur, 
sed etiam quando aliquatenus imminet, ita ut ob adjuncta brevi 
possit occurrere, cum facile et sat frequenter contingat. De quo 
ex indiciis et contecturis est judicandum, ita ut prudenter timeri 
possit ne mors brevi sequatur ; unde non sufficit persuasio mere 
subiectiva sacerdotis aut familiae. Nihilominus si quis ex errpre 
periculum adesse aestimaverit, sed prudenter ob gravem rationem, 
absolutio erit valida utpote data in dubio positivo et probabili, 
ut dicetur n. seq. ; 


20 mortis, ex quacumque causa proveniat, sive ab intrinseco, 
ut ex infirmitate periculosa, partu difficili, vulnere inflicto, 
extrema senectute, sive ab extrinseco, ut ex iudiciali sententia, 
difficili incisione chirurgica, instante praelio, longa ac periculosa 
navigatione, etc. ; non tamen, iit quidam dixerit, ex itinere aéreo 
in ordinariis adiunctis, quia periculum proximum non infert ; 
quod si secus, nec liceret instituere ; 


3? omnes sacerdotes, etiam irregulares, suspensi, excommunicati, 
schismatici, haeretici, apostatae, dummodo fuerint valide ordinati ; 


4? valide et licite absolvunt ab omnibus peccatis et censuris in 
foro scii, interno, ita ut id nullum effectum sortiatur in foro 
externo, ut declaravit com. interpr. 28 dec. 1927 ; 


5? salvo praescripto can. 884 et 2252 ; Ubi duplex apponitur 
restrictio : a) iuxta can. 884, absolutio complicis, extra casum 
necessitatis, manet ex parte confessarii illicita (n. 635) ; b) iuxta 
can. 2252 : « Qui in periculo mortis constituti a sacerdote specialis 
facultatis experte, receperunt absolutionem ab aliqua censura 
ab homine vel a censura specialissimo modo Sedi Apostolicae reser- 
vata, tenentur, postquam convaluerint, obligatione recurrendi, 
sub poena reincidentiae, ad illum qui censuram tulit, si agatur 
de censura ab homine ; ad... aliquem facultate (absolvendi) prae- 
ditum,... si de censura a iure; eorumque mandatis parendi » 
(cfr n. 682, B). 


586. Principium Il. De casu erroris communis et 
iurisdictionis dubiae. — Valet can. 200 : 


«In errore communi aut in dubio positivo et probabili 
sive iuris sive facti, iurisdictionem supplet Ecclesia pro 
foro tum interno tum extemo ». 

A. Ecclesia supplet in errore communi: i? Ad hoc ut ecclesia 
jurisdictionem suppleat requiritur error, i. e. judicium falsum de 
alicujus jurisdictione sive ordinaria sive delegata. Non tamen 
oportet quod detur error de facto apud multos (error communis 
de facto), sed sufficit quod fundamentum erroris, factum scilicetin 
quo error fundatur, sit pluribus notum. Imo sufficit quod factum 
aliquod, quod per se natum sit multos in errorem inducere, 
publice positum sit. Non ergo refert utrum multi de facto 
adierint illum cui erronee jurisdictionem adscribunt, vel multi 
in errorem de facto inducti sint, sed utrum detur factum publi- 
cum, quod natum sit non unum vel alterum sed quemlibet 
indeterminate in errorem inducere (error communis de jure, 
virtualis, interpretativus). Nec oportet quod adsit titulus colo- 
ratus séu actus quo jus nititur qui tamen vitio occulto laborat. 
Sufficit titulus putativus, qui scilicet creditur adesse, cum revera 
nullo modo existát. Sic valide assistit matrimonio, is qui est 
parochus putativus. 

2? Secundum interpretationem Com. I. C die 26 mardi 1952, 
« applicandum est can. 209 in casu sacerdotis qui delegatione 
carens rnatrimonio assistit ». Quod non tantum valet si agitur de 
existimata delegatione ad universalitatem causarum matrimonia- 
lium sed etiam de delegatione ad Unum determinatum actuml. 

3? Attamen generatnn asseritur, et etiam in errore particulari 
valet quod supra diximus ex can. 207 : « Potestate pro foro interno 
concessa, actus per inadvertentiam positus, elapso tempore vel 
exhausto casuum numero, validus est ». 

4? Cum sacerdos, qui certo sciens, in casu erroris communis 
se iurisdictione carere antecedenter ad suppletionem Ecclesiae, 
hanc, quasi invitam, cogat ad supplendum sicque graviter 
ordinem perturbet, i/licite absolvit nisi adsit necessitas, et quidem 
gravis, poenitentis. A fortiori graviter peccaretqui voluntarie sive 
errorem communem sive gravem causam eo utendi provocaret. 


B. Ecclesia quoque supplet in dubio positivo et probabili, i. e 
serio et solide fundato in rationibus gravibus quae examini 
subiectae ilee eliduntur nec convincunt ; non vero in dubio levi 
aut tenui : si enim nulla ratio solida adsit, dubium est negativum, 
non vere probabile, et Ecclesia non supplet. Debet autem 
dubium esse obiectivum de ipsa iurisdictione, non subiectivum 
de doctrina vel scientia confessarii circa eam, ut si positive 
dubitet ipse quia non sufficienter inquisivit aut quia non bene 
recordatur quaenam sit norma in iure clare enuntiata, v. g. an 
in libris legerit vel a professore audiverit in tali casu adesse 
potestatem absolvendi : tunc scii, iurisdictio non est dubia, sed 
dubia de ipsa est notitia confessarii, nec in casu supplet Ecclesia. 
Ad utendum autem dubia iurisdictione,in dubio, scii, positivo et 
probabili sive iuris sive facti, specialis ratio necessitatis non re- 
quiritur. Casus esse potest : dubium an superior possit delegare, 
V. g. episcopus pro casu pontificio, an potestas audiendi confes- 
siones expiraverit, an peccatum sit reservatum, an adsit peri- 
culum mortis. 


i. Cfr. A. Delchard, wezveze Revue Théologique, 1952, pp. 1087-1090. 


DE POENITENTIA 545 


Ita confessarius dubitans an in can. 875 et 514, $ 1 in religiosa 
domo diu noctuque degentes intelligi possint qui una tantum 
die et nocte ibi manent, an e contra plus temporis requiratur ut 
possint dici degentes, poterit sequi sententiam probabilem beni- 
gniorem. 


Articulus III. 


De Limitatione Iurisdictionis 
quoad Personas. 


S. Th., Suppi, q. 20, a. 1. 


587. Limitari potest iurisdictio ad aliquas personas, 
ita ut certae personae excludantur a potestate et non licite, 
aut etiam non valide, absolvantur. Sic v. g. in quibusdam 
regionibus non omnes confessarii, sed aliqui tantum, 
solent approbari pro confessionibus mulierum. 

In iure novo quaedam praescriptiones statuuntur pro 
confessionibus, tum religiosorum eorumque novitiorum, 
atque alumnorum, tum praesertim religiosarum. 


588. Principium I. De confessione religiosorum 
eorumque novitiorum atque alumnorum. — Ad illos 
valide absolvendos nulla iam requiritur iurisdictio specialis, 
sed sufficit illa quae ab Ordinario loci vel ab eorum superiore 
conceditur ; quoad liceitatem quaedam in iure ponuntur 
praescriptiones. 

A. De ipsis religiosis valet can. 518 : 

« $ i. In singulis religionis clericalis (sive exemptae sive 
non exemptae) domibus deputentur plures pro sodalium 
numero confessarii legitime approbati, cum potestate, si 
agatur de religione exempta, absolvendi etiam a casibus 
(. e. peccatis et censuris) in religione reservatis », ita scil, 
ut optio sufficiens detur religiosis. 

« $ 2. Superiores religiosi, potestatem audiendi confes- 
siones habentes, possunt, servatis de iure (divino aut 
ecclesiastico) servandis, confessiones audire subditorum, 
qui ab illis sponte sua ac motu proprio id petant, at sine 
gravi causa id per modum habitus ne agant ». 

« $ 3. Caveant superiores ne quem subditum aut ipsi 
per se aut per alium vi, metu, importunis suasionibus 
aliave ratione inducant ut peccata apud se confiteatur ». 

Ergo : i) Ut superior licite audiat confessionem, dummodo 
per modum habitus non fiat, simplex petitio sufficit. 

2) Gravis causa, praeter spontaneam petitionem, requiritur 
ut superior aliquem audiat per modum habitus, ut difficultas 
confitendi apud alios religiosos, exeundi ad inveniendum con- 
fessarium ; causa gravis tamen difficulter adest si magna sit 
communitas et plures confessarii. 

3) Simplex petitio subditi non est sufficiens ratio ad illum 
habitualiter audiendum. 

Prohibitio respicit superiores, non subditos ; superiores 
intelligendi sunt proprie dicti, non vero praepositus domus 
filialis, minister, praefectus spiritus, oeconomus. 


Item can. 519 : « Firmis constitutionibus quae confes- 
sionem statis temporibus praecipiunt aut suadent apud 
determinatos confessarios peragendam (quarum proinde 
vis aut obligatio permanet), si religiosus etiam exemptus, 
ad suae conscientiae quietem, confessarium adeat (sive 
intra sive extra domum) ab Ordinario loci approbatum, 
etsi inter designatos non recensitum, confessio, revocato 
quolibet contrario privilegio, valida ac licita est ; et con- 
fessarius potest religiosum absolvere (in foro interno) etiam 
à peccatis et censuris in religione reservatis » ; non tamen 


in foro externo, nec a censuris ab homine reservatis iuxta 
can. 2245 et 2247. 


Ratio ad conscientiae quietem confessionem instituendi, non 
solum est peccatum grave commissum, sed etiam dubium ob 
tentationem, aut culpa levis non ordinaria, anxietas quae proprio 
confessario non facile aperitur, absentia fiduciae in confessario 
ordinario vel difficultas adeundi eum, aut simile motivum serium. 
Hisce in casibus quemcumqtie confessarium possunt adire, sed 
solum licito modo i. e. secundum regulas v. g. oblata intra vel 
extra conventum occasione ; non autem ideo possunt sine licentia 
exire e conventu nec a superiore exigere ut talem confessarium 
advocet. 


B. De novitiis valet can. 566, $82 : 

« In religionibus.., salvo praescripto can. 519 : 

i? Pro novitiorum numero imus vel plures habeantur 
ordinarii confessarii, salvo praescripto can. 891. 


20 Confessarii ordinarii, si agatur de religione clericali, 
in ipso novitiatus domo commorentur ; si de laicali, saltem 
frequenter ad domum novitiatus accedant, novitiorum 
confessiones audituri. 

3? Praeter confessarios ordinarios, designentur aliqui 
confessarii, quos novitii in casibus particularibus adire licite 
possint, nec Magister aegre id se ferre demonstret. 

4? Quater saltem in anno detur novitiis confessarius 
extraordinarius, ad quem omnes accedant saltem bene- 
dictionem recepturi ». 


C. De novitiis et alumnis valet can. 891 : 


« Magister novitiorum (qui stricte intelligendi sunt scii, 
ii qui nondum professionem emiserunt) eiusque socius, 
superior Seminarii collegiive sacramentales confessiones 
suorum alumnorum secum in eadem domo commo- 
rantium (non exterorum) ne audiant, nisi alumni ex gravi 
et urgenti causa in casibus particularibus sponte id petant ». 


o 


Hinc i? qui enumerantur in isto can. 891 non privantur 
iurisdictione ; unde confessio apud eos instituta non esset in- 
valida, sed prohibetur et est illicita. — 2? Superiores et alumni 
debent manere in eadem domo conventus, seminarii aut collegii, 
i, e. convictus ubi ad theologiam, philosophiam aut humanitatem 
informantur. — 3? Tres conditiones simul requiruntur ut licite 
audiantur confessiones : spontanea alumni petitio, graviset urgens 
causa, casus particularis. Ergo non possunt, etiam ob gravem 
causam, habitualiter et ordinario audire confessiones quorum- 
dam alumnorum. Et ideo magis restricta est, hac in re, eorum 
libertas, quam superioris quoad confessionem religiosorum. 


589. Principium II. De confessione religiosarum valet 
can. 876 : 


« $ 1. Revocata qualibet particulari lege seu privilegio, 
sacerdotes tum saeculares tum religiosi, cuiusvis gradus 
aut officii, ad confessiones quarumcumque religiosarum 
(sive monialium, sive aliarum religiosarum a S. Sede appro- 
batarum, sive etiam religiosarum dioecesanarum, imo 
mulierum in communi viventium sine votis iuxta can. 675) 
ac novitiarum (non vero postulantium) valide ac licite 
recipiendas peculiari iurisdictione indigents salvo prae- 
scripto can. 239, § i, n. i (de privilegiis Cardinalium), 
522 et 523. 

$ 2. Hanc jurisdictionem confert loci Ordinarius, ubi 
religiosarum domus sita est, ad normam can. 525 ». 

Ut autem hoc principium opportune in praxi applicetur, 
notandae veniunt ulteriores praescriptiones 

A. Can 520 : « § 1. Singulis religiosarum domibus 
(saltem formatis) unus dumtaxat detur confessarius ordi- 
narius, qui sacramentales confessiones universae communi- 
tatis excipiat, nisi propter magnum ipsarum numerum vel 
aliam iustajn causam sit opus altero vel pluribus », quo 
casu expedit sorores dividere in plures categorias secundum 
ordinem professionis, officium, vel linguam, ita ut singulis 
categoriis unus sit ordinarius. 

« $ 2. Si qua religiosa, ad animi sui quietem, et ad maiorem 
in via Dei progressum, aliquem specialem confessarium vel 
moderatorem spiritualem postulet, eum facile Ordinarius 
concedat : qui tamen invigilet ne ex hac concessione 
abusus irrepant ; quodsi irrepserint, eos caute et prudenter 
eliminet, salva conscientiae libertate ». 


Abusus v. g. sane esset si omnes fere religiosae specialem 
haberent confessarium, quia esset legem detorquere et frustrare. 


B. Can. 521 : « $ 1. Unicuique religiosarum communitati 
detur confessarius extraordinarius, qui quater saltem in 
anno ad domum religiosam accedat et cui omnes religiosae 
se sistere debent, saltem benedictionem recepturae. 

$ 2. Ordinarii locorum, in quibus religiosarum commu- 
nitates existunt, aliquot sacerdotes (saltem duos, non 
indeterminate) pro singulis domibus designent, ad quos 
pro sacramento Poenitentiae in casibus particularibus 
recurrere eae facile possint, quin necessarium sit ipsum 
Ordinarium toties quoties adire. 

$ 3. Si qua religiosa aliquem ex iis (extraordinariis vel 
supplementaribus) confessariis expetat, nulli Antistitae liceat 
nec per se nec per alios, neque directe neque indirecte, 
petitionis rationem inquirere, petitioni verbis aut factis 
refragari, aut quavis ratione ostendere se id aegre ferre ». 


Ergo nec potest per se inquirere directe v. g. petendo rationem 
ab ipsa religiosa, nec per alios v. g. per magistram novitiarum 
vel per alias sorores, aut indirecte ab aliis petendo ubi fuerit 
aut ea quae locuta sit. 


C. Canon. 522 : « Si non obstante praescripto can. 520 et 
521 aliqua religiosa, ad suae conscientiae tranquillitatem, 
confessarium adeat ab Ordinario loci pro mulieribus ap- 
probatum, confessio in qualibet ecclesia vel oratorio etiam 

semipublico peracta, valida et licita est, revocato quolibet 
contrario privilegio ; neque Antistita id prohibere potest 
aut de ea re inquirere, ne indirecte quidem ; ct religiosae 
nihil Antistitae referre tenentur ». 

Can, 523 : « Religiosae omnes, cum graviter aegrotant, 
licet mortis periculum absit, quemlibet sacerdotem, ad 
mulierum confessiones excipiendas approbatum, etsi non 
destinatum religiosis, arcessere possunt, eique perdurante 
gravi infirmitate, quoties voluerint, confiteri, nec Antistita 
potest eas sive directe sive indirecte prohibere ». 


Igitur aliqua religiosa, non communitas, ad suae conscientiae 
quietem, quemcumque confessarium ab Ordinario loci pro 
mulieribus approbatum potest adire ubique, etiam si confessarius 
occasionaliter vel vocatus ad ipsam domum religiosam accedat 
(com. interpr. 28 dec. 1927), — quin tamen ius expetendi 
illum aut exigendi religiosae competat ullum, — et apud eum 
confiteri in qualibet ecclesia vel oratorio etiam semipublico ; 
ergo etiam in ecclesia proprii conventus, vel in oratorio in com- 
modum communitatis vel coetus fidelium eo convenientium 
legitime erecto, non tamen in oratorio alicuius tantum familiae 
seu mere privato. 

Insuper religiosa in gravi morbo, qui scii, valde affligit aUt de 
facili periculosus evadit, potest quemcumque huiusmodi confes- 
sarium pro mulieribus approbatum expetere quoties voluerit, ac 
proinde etiam pluries in hebdomada. 


59°. Corollaria. — Ex praedictis sequitur : 

A. Religiosas omnes, sive novitias sive professas, domi aut 
foris confessionem valide peragere : 

1) apud confessarium ordinarium communitatis ; 

2) apud confessarium vel moderatorem specialem quem petenti 
ad animi sui quietem et ad maiorem Dei progressum Ordinarius 
facile concedet ; 

3) si graviter aegrotant licet mortis periculum absit, apud 
quemlibet sacerdotem pro mulieribus approbatum, perdurante 
gravi infirmitate ; 

4) apud confessarium extraordinarium communitatis (cui 
saltem quater in anno se sistere debent) aut supplementarem ex 
iis quos eo fine Ordinarius designaverit, per antistitem arcessitum; 

5) tandem apud confessarium occasionarium ab Ordinario loci 
pro mulieribus apJrobatum, « dummodo in ecclesia vel oratorio 
etiam semipublico fia^, aut, sicut recenter concessum est, in loco 
ad audiendas confessiones mulierum legitime designato » (com. 
int. 24 nov. 1920); quod non tantum de loco habitualiter 
designato est intelligendum, sed etiam de I0CO per modum actus 
designato, vel ad normam can. 910, $ 1 electo (com. int. 12 febr. 
1935), scii, causa infirmitatis aliave verae necessitatis et adhibitis 
cautelis quas Ordinarius loci opportunas iudicaverit. Locus 

requiritur ad validitatem, ut ex ipso textu constat et authentice 
fuit declaratum, 28 dec. 1927. 


B. Ut licite facultate sub n. 4 et 5 indicata utantur, animad- 
verterat P. Vermeersch, Summa luris novi, n. 189, « in casibus 
particularibus... requiritur et sufficit motivum rationabile, neque 
sine Ordinarii consensu, unum ex his confessariis sibi stabilem 
confessarium constituere possent. Casum tamen particularem apud 
personas anxiae conscientiae frequentius recurrere posse haud 
infitiamur. Omnibus causa rationabilis erit v. g. impedita confessio 
die consueta, devotio maior in pervigilio festi, culpa etiam levis 
magis deliberate admissa, dubium ob importunam tentationem, 
anxietas quam ordinario confessario non libenter aperiat, etc. 

Attamen can. 522... facultas... confitendi apud quemlibet 
confessarium pro mulieribus approbatum... additis verbis : « ad 
suae conscientiae tranquillitatem, cautius exprimitur », imo, addi- 
mus, obvio sensu potius videretur hoc requiri ad validitatem 
(can. 39). Non ergo sufficit sola praeferentia naturalis, vel levis 
ratio, non naturale solamen cum tali confessario colloquendi, aut 
merus animi mobilis impetus (un caprice', sed seria ratio ut 
dictum est n. 588, A ; — secus enim inutiliter in canone pone- 
retur restrictio : ad conscientiae tranquillitatem. 


C. Notetur praedictam facultatem factam esse cuique religiosae 
in particulari (si aliqua religiosa, ait canon), ac proinde iuris- 
dictionem non concedi nisi pro casu particulari. Non posset ergo 
superiorissa confessarium quemlibet rogare ut pro sua communi- 
tate absentem vel impeditum ordinarium vel extraordinarium 
suppleret ; nec confessarius pccasionaliter posset totam com- 
munitatem audire. Confessiones enim essent invalidae propter 
defectum iurisdictionis specialis quae a can. 876 omnino exigitur ; 
quodsi secus, actum esset de praescriptione huius canonis. In 
casu itaque vocandus esset, vel confessarius extraordinarius, 
vel unus ex supplementaribus. 


591: Animadversiones.— i.Si confessarii specialiter vocati 
vel occasionaliter quaesiti experirentur, nullam rationabilem cau- 
sam necessitatis vel utilitatis specialis legitimate quod religiosae 
ad illos, non ad ordinarium confessarium, accedant, eas pru- 
denter dimittant. 

2. De qualitatibus confessarii religiosarum ordinarii et 
extraordinarii dicit can. 524. 

3. De eorum approbatione et amotione vide can. 525-527. 


Articulus IV. 
De Restrictione Iurisdictionis 
quoad Peccata reservata. 
S. Th., Suppi, q. 20, a. 2. 


592. Reservatio casuum est avocatio casus ad indicium 
superioris ordinarii, qua simul potestas inferiorum limi- 
tatur (can. 893), seu revocatio casus ad proprium tribunal 

reservantis ita ut nemo absolutionem impertiri valeat pisi 
ipse reservans, eius successor aut superior in officio, vel 
eius delegatus. Ex quo sequitur non omnem limitationem 
potestatis in Confessario esse reservationem, nec omne 
peccatum cuius absolutio confessario aufertur esse reser- 
vatum ; sed ad hoc requiritur ut ad iudicium superioris 
avocetur, et ideo restringatur generaliter apud confessarios 
inferiores potestas ad illud absolvendum. Hinc illi qui 
ordinario iure possunt iurisdictionem concedere audiendi 
confessiones, aut ferre censuras, possunt etiam reservare 
casus, nisi aliter in iure statuatur ; v.g. S. Pontifex pro tota 
Ecclesia, episcopi pro suis dioecesibus, superior generalis 
religionis exemptae aut abbas monasterii sui iuris respectu 
suorum subditorum (C. Trid., sess. 14, c. 7 et can. 11). 

Ita statuit can. 893 : « $ 1. Qui ordinario iure possunt 
audiendi confessiones potestatem concedere aut ferre 
censuras, possunt quoque, excepto vicario capitulari, et 
vicario generali sine mandato speciali, nonnullos casus ad 
suum avocare iudicium, inferioribus absolvendi potestatem 
limitantes. 

$ 2. Haec avocatio dicitur reservatio casuum- 

$ 3. Quod attinet ad reservationem censurarum, servetur 
praescriptum can. 2246 et 2247 ». 


593, Duplex est reservatio : alia peccatorum, alia 
censurarum. — Reservatio duplici modo fieri solet : alia 
fit ratione censurae, quatenus « reservatio censurae impe- 
dientis receptionem sacramentorum importat reservationem 
peccati cui censura adnexa est » (can. 2246, $ 3), et tunc 
si censura non incurritur aut non reservatur aut tollitur, 
nec peccatum reservatur : est reservatio censurarum ; — alia 
fit ratione sui seu peccati; est proprie dicta reservatio 


casuum seu peccatorum. 


Reservationis autem duplex est finis : alter primarius, disciplina- 
ris, nempe bonum publicum, nam bona Ecclesiae disciplina pos- 
tulat ut graviora peccata reserventur illis qui doctrina, prudentia 
et experientia, melius iudicare valeant qua ratione sit malo ob- 
viandum ; alter secundarius, medicinalis, scii, bonum privatum 
fidelium, ut ita ab iis peccatis magis absterreantur atque securius 
emendentur. Finis itaque reservationis nullatenus est poenalis ; 
dum e contra essentialiter poenalis estfinis ipsius censurae. Hinc : 

a) Reservatio peccatorum quae secundum essentiam est 
avocatio peccati ad iudicium superioris ut huic subiiciatur, ex 
consequenti duplicem importat effectum : primo immediate et 
directe afficit confessarium cuius potestas quoad hoc peccatum 
limitatur ita ut ab eo non absolvat valide ; altero mediate et in- 
directe attingit poenitentem qui pro absolutione obtinenda adire 
debet tribunal superioris. — E contra censura immediate afficit 
poenitentem, et, si sit reservata, consequenter confessarium qui, 
stante reservatione, privatur potestate ab illa absolvendi. 

b) Ignorantia reservationis ab ea non excusatl, — quod iam 
omnino certum est in iure novo, quia reservatio primario non est 
poena delinquentis, sed avocatio ad iudicium superioris et 
restrictio iurisdictionis in confessario ; ignorantia autem delin- 
quentis non dat confessario potestatem quam non habet, nec 
impedit primarium reservationis finem. — E contra ignorantia 
censurae ab ea excusat, ac proinde etiam a reservatione adnexa ; 
nunquam tamen ignorantia affectata, nec etiam crassa si delictum 


non requirit plenam cognitionem aut praesumptionem (can. 
2229). 


594. De casibus S. Pontifici reservatis. — In iure? 

A. « Unicum peccatum ratione sui reservatum S. Sedi est 
falsa delatio (per se vel per alios inductos), qua sacerdos 
innocens accusatur de crimine sollicitationis apud iudices 
ecclesiasticos » (can. 894). 

B. Censurae plures sunt reservatae Apostolicae Sedi, 
quarum « aliae sunt reservatae simpliciter, aliae speciali 
modo, aliae specialissimo modo » (can. 2245, $ 2 et 3). 

Inter censuras specialiter reservatas etiam occurrit falsa sollici- 
tationis delatio apud superiores (can. 2363). Ergo idem peccatum, 


sub diversis conditionibus, est reservatum ratione sui et ratione 
censurae, ut declarabitur n. 643 C. 


595. De casibus Ordinario reservatis. — Ordinarii 
potestatem habent reservandi peccata in suo territorio vel 
prp suis subditis, atque censuras reservatas ferendi ; de 
cuius exercitio in iure traduntur quaedam regulae : 


A. Quantum ad peccata reservata : 
1l? «Locorum Ordinarii peccata ne reservent, nisi, re in 


l. Nisi per accidens, si peccatum reservetur sub conditione : si 
reservatio cognoscatur ; i. e. si reservans ignorantes excipiat. 

2. Ex dispositione speciali S. Pontificis, decreto S. Poenitentiariae, 
reservabatur quaque absolutio pervicaciter adhaerentium acces; ut 
dicitur, eazzcae (16 nov. 1928) et legentium diarium huius nominis 
(2 mart. 1929). At, postquam rectores dictae actionis se subiecerunt 
litteris 20 nov. 1938 et 19 iun. 1939, S. Off. 10 iul. 1939 declaravit eam 


non amplius prohiberi in futurum, manentibus tamen sub Indice scriptis 
hucusque prohibitis. 

synodo dioecesana discussa, vel extra synodum auditis capitulo 
cathedrali et aliquot ex prudentioribus ac probatioribus suae 
dioecesis animarum curatoribus, vera reservationis necessitas aut 
utilitas comprobata fuerit » (can. 895). 


20 «Inter superiores religionis clericalis exemptae, unus 
superior generalis, et in monasteriis sui iuris abbas, cum proprio 
cuiusque consilio, peccata, ut supra, subditorum reservare 
possunt, firmo praescripto can. 518, $ 1 et 519 » (can. 896). 

Praecipitur sola auditio synodi, capituli, aut etiam, saltem 
probabiliter, consilii, et quidem ad validitatem secundum can. 
105, i°. At si non obstante voto auditi coetus, reservatio nihilomi- 
nus feratur, tamen valida videtur. 

3? « Casus reservandi sint pauci omnino, tres scii, vel ad 
summum quatuor, ex gravioribus et atrocioribus criminibus 
externis, specifice determinatis ; ipsa vero reservatio ne ultra in 
vigore maneat, quam necesse sit ad publicum aliquod insolitum 
vitium extirpandum aut collapsam forte Christianam disciplinam 
instaurandam » (can. 897). 


B. Quantum ad censuras reservatas 


« Ne reservetur censura, nisi attenta peculiari gravitate de- 
lictorum et necessitate aptius providendi disciplinae ecclesiasti- 
cae et medendi conscientiis fidelium » (can. 2246, $ 1). Quod 
valet de censuris reservatis iure particulari ferendis. At insuper : 

« Censura ab homine est reservata ei qui censuram inflixit aut 
sententiam tulit, eiusve superiori competenti, vel successori aut 


delegato ; ex censuris vero a iure reservatis aliae sunt reservatae 
Ordinario... » (can. 2245, § 2). 


596. Qualitates peccatorum reservandorum. — 
Quinque solent numerari qualitates seu conditiones re- 
quisitae ut peccatum sit reservatum. Debet esse : 


i? Grave seu mortale, tum ratione obiecti, tum ratione 
subiecti i. e. cum perfecta deliberatione et pleno consensu 
commissum : frustra enim venialia reservarentur cum nulla 
sit obligatio ea confitendi. 


2? Externum, etsi occultum : non quod interna reservari 
non possint, sed quod Ecclesia id agere non solet (ne 
continuis anxietatibus subiiciat poenitentes), imo pro 
censuris reservatis id positive excludit (can. 2242, § 1), ita 
ut ipse actus externus de se gravis esse debeat nec sufficiat 
quod actio in se levis ob intentionem internam grave 
peccatum fuerit, uti v. g. levis percussio clerici ex intentione 


graviter percutiendi. Unde peccatum oportet sit mortale 
interne simul et externe. 


30 Specifice determinatum, et non tantum generice : ita 

v. g. non potest reservari totum genus luxuriae aut qui- 
cumque concubinatus (cum plures species contineat), sed 
casus debet circumscribi iis notis vel adiunctis quae reser- 
vationis causa sunt, v. g. sodomia, concubinatus adulteri- 
nus, si propter istam circumstantiam reservandus sit. 

4? In sua specie completum, seu opere consummatum et 
non dumtaxat attentatum, ita ut verba reservationis in 
sensu strictiore verificentur, v. g. si reservatur incestus 
aut sodomia, debet adesse copula carnalis perfecta (cum 
emissione seminis intra vas) scienter, cum consanguinea 
vel affine, aut cum masculo admissa ; si reservatur homi- 
cidium, mors debet esse secuta. 

5? Certum certitudine excludente dubium iuris et facti 
tum ratione peccati tum ratione reservationis, scii, certo 
reservatum, certo commissum et certo mortale. Hinc si 
serio dubitetur utrum lex reservans se extendat ad hunc 
casum, vel utrum peccatum revera commissum fuerit, vel 
utrum sit grave subiective aut obiective, non incurritur 
reservatio : odiosa enim sunt restringenda, unde reservatio 
semper strictam recipit interpretationem et in dubio sive 
iuris sive facti non urget (can. 19; 2246, § 2 et 2245; $ 4). 

Quibus addendum, si agitur de censura incurrenda, quod 
peccatum sit cum contumacia commissum. Contumax dicitur 
in censuris ferendae, qui post monitiones non desistit vel 
poenitentiam detrectat ; in censuris latae sententiae, qui 
sine causa legitime excusante transgressus est legem cui 
adnexa est censura (can. 2242, § 2). 

Ut autem reservatio fiat conformiter ad vota Iuris : 

a) Peccatum non sit reservatum S. Pontifici, imo etiam, saltem 
regulariter, nulla censura affixum, nam iuxta can. 898 : « Prorsus 
ab iis peccatis sibi reservandis omnes abstineant, quae iam sint 
Sedi Apostolicae etiam ratione censurae reservata, et, regulariter 
ab iis quoque quibus censura, etsi nemine reservata, a iure 
imposita sit ». 

b) Reservatio necessaria aut utilis sit ad vitium publicum extir- 
pandum aut Christianam disciplinam instaurandam (can.897). Cum 
autem, ait Vermeersch, Th. M. III, m 430, non in Omni regione 
sperari potest ut vitium réservations omnino extirpari possit, 
si propagationem vitii impediat, id iam satis esse arbitramur 
ut reservatio utilitatem habeat quae votis S. Sedis postulatur. 

c) Censura non sit Sedi apostolicae reservata : tunc enim « Ordi- 


narius nequit aliam censuram sibi reservatam in idem delictum 
ferre » (can. 2247, $ 1i) ne quidem, ut videtur, valide. 

597. Cessatio reservationis. — A. Reservatio pecca- 
torum et censurarum. Quaevis reservatio cessat in periculo 
mortis, in quo omnis sacerdos absolvere potest ab omnibus 
censuris et peccatis iuxta dicta n. 585. 


B. Reservatio peccatorum. Iuxta can. 900 : « Quaevis 
reservatio omni vi caretl 

i? « Cum confessionem peragunt sive aegroti qui domo 
egredi non valent, sive sponsi matrimonii ineundi causa ». 


Quod etiam prodest aegrotis religiosis aut aliis qui in domo 
siunt ubi confessarii habitant, non autem iis qui egredi non 
liaient, sed vere aegroti non sunt ut incarceratis aut parturienti- 


bus ; sponsis vero etsi sponsalia non contraxerint. 


2? « Quoties vel legitimus superior petitam pro aliquo 
determinato casu absolvendi facultatem denegaverit, vel, 
ptudenti confessarii iudicio, absolvendi facultas a legitimo 
superiore peti nequeat sine gravi poenitentis incommodo aut 
sine periculo violationis sigilli sacramentalis ». 


In primo casu, ratio est quod, cognito casu a superiore, finis 
disciplinaris obtineri potest. In altero, incommodum intelligitur 
reservation! extrinsecgum uti sunt ; gravis difficultas redeundi ad 
confessarium simul cum gravi difficultate adeundi alium facultate 
absolvendi praeditum ; periculum gravis scandali v. g. necessitas 
celebrandi ; periculum gravis infamiae v. g. difficultas abstinendi 
a communione sine aliqua nota aut suspicione ; et pro sigillo 
periculum quod superior in suspicionem veniat personae pro 
qua facultas petatur. 


3? « Extra territorium reservantis, etiamsi dumtaxat ad 
absolutionem obtinendam poenitens eX eo discesserit », 
scii, quasi in fraudem legis. 


Quinque igitur sunt casus : aegrotus egredi non valens, — 
sponsus matrimonium initurus, — facultas in determinato casu 
denegata, — grave poenitentis incommodum, — recessus a 
territorio reservantis. 


C. Reservatio censurarum : i? « In casibus urgentioribus 
si nempe censurae latae sententiae exterius servari nequeant 


i. Ex dispositione tamen speciali sacerdotes qui absolverint adhae- 
rentes « actioni gallicae » et fuerint absoluti cessante reservatione, intra 
mensem a die obtentae absolutionis vel convalescentiae debent ad 
S. Poenitentiariam recurrere sub poena excommunicationis specialiter 
S Pontifici reservatae. Sed a 10 iul. 1939 illa dispositio fuit revocata 
in futuram. 

sine periculo gravis scandali vel infamiae, aut si durum sit! 
poenitenti in statu gravis peccati permanere per tempus! 
necessarium ut superior competens provideat, tunc quilibet 
confessarius in foro sacramentali ab eisdem, quoquo modo 
reservatis, absolvere potest, iniuncto onere recurrendi, sub 
poena reincidentiae, intra mensem (i. e. 30 dies)... a 


superiorem... et standi eius mandatis » (can. 2254, $ 1). 
| 


Ubi notetur : a) Facultas conceditur pro censuris a iure (univep- 
sali aut particulari) latae sententiae, non pro censuris ab homine. 

b) Excipitur tamen absolutio sacerdotum ab excommunica- 
tione, ob attentatum civile tantum matrimonium, et actu cum 
muliere caste Viventium eorumque admissio ad participatione 
sacramentorum more laicorum : quàe scii, extra periculu 
mortis, exclusive reservatur S. Poenitentiae ex recenti decre 
(S. Poen. 18-28 apr. 1936 et 4 maii 1937). 

c) Casus urgentiores a iure determinantur : 1. si censura 
servari nequeat sine periculo gravis scandali, ut si propter excom- 
municationem parochi aut magistratus ira aut perturbatio 
oriretur in populo ; — 2. item si sine periculo infamiae, ut si 
omnia iam sint parata ad nuptias, aut parochus vel vicarius cele- 
brationem aut laicus communionem paschalem sine infamia 
omittere nequeat 5 — 3. si poenitenti durum sit in statu gravis 
peccati permanere per tempus necessarium ut superior competens 
proyideat, i. e. per duos vel tres, imo aliquando per unum diem. 
Quod tamen non semper durum est nec omnibus. 

d) Casus indicantur pro absolutione a censuris reservatis, non 
pro peccatis ratione sui reservatis, nominatim tertius ; unde 
videtur Ecclesia magis urgere reservationem si peccatum ratione 
sui quam si solum ratione poenae reservetur, quod ex ipsa rei 
natura intelligi potest. 

e) Absolutio ab istis casibus directa est, sed provisorie sub 
conditione reincidentiae in censuram. 

f) Onus recurrendi in casu imponi debet, et recursus fieri intra 
mensem, vel ab ipso poenitente adeundo superiorem aut dele- 
gatum, vel saltem per epistolam et confessarium, reticitp nomine, 
ad S. Poenitentiariam vel ad episcopum aliumve superiorem 
praeditum facultate (can. 2254, $ 1). Recursus fieri debet non ut 
absolvatur poenitens, cum iam sit directe a censura et peccato 
absolutus, sed ut satisfiat reservation! et ut congrua poenitentia 
et alia mandata de iure iniungenda iniungantur. Quodsi intra 
mensem, dum fieri potuerit, recursus factus non est, poenitens 
reincidit in censuram. 

g) Attamen « nihil impedit quominus poenitens, etiam post 
acceptam, ut supra absolutionem, facto quoque recursu ad 
superiorem, alium adeat confessarium facultate praeditum, ab 
eoque, repetita confessione saltem delicti cum censura, conse- 
quatur absolutionem ; qua obtenta, mandata ab eodem accipiat, 
quin teneatur postea stare aliis mandatis ex parte superioris 
supervenientibus » (ib; $ 2) 

h) « Quod si in casu aliquo extraordinario hic recursus sit 
moraliter impossibilis, tunc ipsemet confessarius... potest abso- 
lutionem concedere sine onere (recurrendi) de quo supra, injunctis 
itamen de iure iniungendis, et imposita congrua poenitentia et 
satisfactione pro censura, ita ut poenitens, nisi intra congruum 
tempus a confessario praefiniendum poenitentiam egerit ac 
(satisfactionem dederit, recidat in censuram » (ib., $ 3). Excipitur 
excommunicatio in absolutionem complicis pro qua semper 
debet fieri recursus (can. 2367, § 1). Item excommunicatio sacer- 
dotum ob attentatum civile tantum matrimonium et cum muliere 
viventium, de quo supra, b) ; quae habenda est ut specialissimo 
«iodo reservata (S. Poen. 18^28 apr. 1936). 

Moraliter impossibilis esse recursus potest,si nec confessarius 
epistolam mittere possit quia abire debet ante responsum et 
absens non potest tuto, quin alii suspicentur, responsum com- 
municare, nec poenitens forsan imperitus, et simul ipsi durum sit 
a[ium confessarium adire (S. Off., 9 nov. 1898, 5 sept. 1900). 


120 « Reservatio censurae in particulari territorio vim 
silam extra illius territorii fines non exserit, etiamsi censu- 
rdtus ad absolutionem obtinendam e territorio egrediatur ; 
cénsura vero ab homine est ubique reservata ita ut censu- 
ratus nullibi absolvi sine debitis facultatibus possit » 
(can. 2247, § 2) 


Confessarius ergo absolvere potest peregrinos vel et incolas 
quae in alio territorio censuram reservatam incurrerunt, dum- 
modo sit particularis alieno territorio et agatur de censura a iure 
et non de censura ab homine. 


30 « Si confessarius, ignorans reservationem, poenitentem 
a censura ac peccato absolvat, absolutio censurae valet, 
dummodo ne sit censura ab homine aut censura specialis- 
simo modo Sedi Apostolicae reservata » (can. 2247, $ 3). 


Valet etiam absolutio peccati, si sit solum ratione censurae 
reservatum : tunc enim si quis fuit a censura absolutus, reservatio 
peccati penitus cessatl. 


598. Efficacia reservationis. — A. 7?ro Peccatis reserva- 
tis. Ex monito can. 899 sufficienter obtineri potest reservationis 
efficacia, quae tamen simul ibi circumscribitur : 

« $ 1. Statutis semel reservationibus quas vere necessarias aut 
utiles indicaverint, curent locorum Ordinarii ut ad subditorum 
notitiam, quo meliore eis videatur modo, eaedem deducantur, 
nec facultatem a reservatis absolvendi cuivis et passim impertiant 
(sed tantum selectis confessariis). 

$ 2. At huiusmodi absolvendi facultas ipso iure competit 
canonico poenitentiario ad normam can. 401, $ 1, et habitualiter 


I. De modo agendi cum excommunicatis, vide plura alia in nostro 
opusculo Quaestiones de Variis Poenitentium Categoriis, c. 3, q. 8. 

impertiatur saltem vicariis foraneis (i. e. decanis), addita, praeser-l1 
tim in locis dioecesis a sede episcopali remotioribus, facultate 
subdelegandi toties quoties coilfessarios sui districtus, si et/ 
quando pro urgentiore aliquo casu determinato ad eos recurrant. 
$ 3. Ipso iure a casibus, quos quoquo modo sibi Ordinarii 
reservaverint, absolvere possunt tum parochi alüve qui paroJ 
chorum nomine in iure censentur (n. 580), toto tempore (etiam 
legitime anticipato aut prorogato) ad praeceptum paschale adimi 
plendum utili (etiam si non ad implendum praeceptum confessio 
instituatur), — tum singuli missionarii quo tempore missioned 
(et forsan ea exercitia spiritualia collective tradita quae ipsis 
aequiparantpr) ad populum (non ad particulare institutum, aut 
consociationem, aut coetum v. g. cleri) haberi contingat ». 


B. Pro censuris reservatis. Attendatur can. 2253 


« Extra mortis periculum possunt absolvere : | 

A censura ab homine, ille, cui censura reservata est... ; ipse 
autem potest absolutionem concedere, etiamsi reus alio domi- 
cilium vel quasi-domicilium transtulerit. | 

A censura a iure reservata, ille qui censuram constituit vel cjui 
reservata est, eorumque successores aut competentes superiores 
aut delegati. Quare a censura reservata Episcopo vel Ordinario, 
quilibet Ordinarius absolvere potest suos subditos, loci vero 
Ordinarius etiam peregrinos ; — a reservata Sedi Apostolicae, 
haec aliive qui absolvendi potestatem ab eo impetraverint sive 
generalem, si censura simpliciter reservata sit, sive specialem, si 
reservata speciali modo, sive denique specialissimam, si reservata 
specialissimo modo ». 

Attamen : 1) « In casibus occultis... potest Ordinarius poenas 
latae sententiae iure communi statutas per se vel per alium 
(scii, confessarium ad hoc delegatum) remittere, exceptis censuris 
specialissimo vel speciali modo Sedi Apostolicae reservatis » can. 
2237, S2; 

2) Confessarii regulares mendicantes,et qui participant mendi- 
cantium privilegia, a casibus Ordinario, non quidem auctoritate 
propria sed de iure reservatis, absolvere possunt ut v. g. a procu- 
ratione abortus. 


599. Animadversiones praeficae. — i. instructiones 
Codicis de servandis in reservatione statuenda generatim sunt 
normae generales secundum quas Ordinarii in sua legislatione 
agere debent, potius quam leges quas ipse S. Pontifex directe 
imponit. Et ideo si episcopi non mutaverint leges dioecesanas, 
aut praeter normas indicatas novos casus reservatos statuant, iis 
nihilominus standum est. At possunt applicari dispensationes 
indicatae can. 899 et 900. 

In Belgio non amplius sunt peccata ab episcopis reservata, 
quamvis a Cone. Mechliniensi (Act. n. 205) praevideatur quod 
introduci possint. 


2. Pro peregrinis, vagis et religiosis, qui vi iurisdictionis 
acceptae ab Ordinario loci absolvuntur, semper et unice existit 

reservatio vigens in loco confessionis. Absolvuntur enim ex 
iurisdictione Ordinarii loci in quo confitentur (can. 874 et 881) ; 
quae lurisdictio afficitur reservatione ibi vigente, cum reservatio 
directe confessarii potestatem restringat (can. 893). — E contra 
parochi extra dioecesin suos subditos a reservatis ab alio episcopo 
possunt absolvere ; atque forsan a reservatis proprio Ordinario, 
:um quidam id asserere non dubitent. 


3. Quando poenitens peccatum reservatum accusat, statim 
ionfessarius inquirat utrum adsint necne conditiones omnes ad 
incurrendam reservationem necessariae. Si constet peccatum 
vere reservatum esse, ac simul confessarius debitis facultatibus 
careat, moneat poenitentem ut vel superiorem aut confessarium 
specialem adeat, vel post paucos dies redeat, quando videlicet 
necessariae facultates obtentae fuerint, quod generatim praefe- 
rant poenitentes ; — nisi tamen sit casus urgentior, quia tunc 
reservatio cessat : respective pro peccato ratione sui reservato 
iuxta can- 900 ; pro censura reservata ad normam can. 2254. 

Quodsi poenitens reservationem ignoraverit, de ea est edocen- 
dus, ut horrorem peccati concipiat. 


4. Confessarius, ut fini reservationis obsecundet, poenitenti 
seriam correctionem infligat, congruam satisfactionem imponat 
atcjue remedia peccati praebeat opportuna. 


Absolvens autem a censuris, praesertim reservatis, ea iniungere 
debet quae a iure vel de mandato requiruntur, scii. i? satisfactio- 
nem realem pro damnis personae laesae ; 2? reparationem 
scandali ; 30 poenitentiam, praeter sacramentalem, scii, canoni- 
cam et quidem congruam, quae aliquando requiritur longa, 
gravis, diuturna (cfr. can. 2242, $ 3 ; 2254, $ 3 ; 2312). 


5. Absolutio a reservatis potest dari directe vel indirecte : 


directe, quando peccatum reservatum expresse declaratur apud 
confessarium qui facultatem habet absolvendi a reservatis ; uti 
est etiam simplex confessarius, casu urgeptiori quo iuxta can. 900 
aut 2254 reservatio cessat ; 


indirecte quando, absque sacrilegio, vel non declaratur, vel 
declaratur apud simplicem confessarium qui a reservatis absol- 
vere non potest : tunc remittitur indirecte, si simul alia peccata 
declarantur a quibus poenitens directe absolvitur. 


Hinc confessarius, speciali facultate carens, qui scienter, 
absque necessitatis casu, a reservatis absolvit, graviter peccat, 
Ecclesiae leges in re gravi violando, imo suspensionem incurrit 
iuxta can. 2366, ac si praesumit ita absolvere ab excommuni- 
catione specialissimo vel speciali modo reservata incurrit excom- 
municationem Papae simpliciter reservatam (c. 2338, $ 1) ; atta- 
men absolutio valida est, si simul cum reservatis aliud peccatum 
declaratum est : directe enim absoluto peccato non reservato, 
indirecte alia remittuntur. Simplex confessarius qui ita agit, 
sicut et ille qui absolvit ex inadvertentia a casu reservato, (praeter 
exceptionem can. 2247, $ 3 statutam), debet hunc errorem 
pro viribus corrigere. Ergo debet monere poenitentem de reset- 

vatione, si facile potest, ut error reparetur et peccatum rursus 
declaretur superiori aut eius delegato ad obtinendam directaml 
eius remissionem ; secus in bona fide eum relinquat, cum in proxi- 
ma confessione possit indirecte absolvi ab hoc peccato et eiusJ 
simul cum aliorum peccatorum, remissionem obtinere, aut ei 
illam iam obtinuit. 


6. Poenitens, ex inculpabili oblivione, omittens peccatum reseri 
vatum in confessione, apud confessarium privilegiatum instituta, 
valide absolutus est. Tenetur tamen postea in confessione mani): 
festare peccatum omissum, sed hoc probabiliter iam non eat 
reservatum. Ratio est quia confessarius privilegiatus censetur 
quantum potest absolvere poenitentem rite dispositum. Ergp 
censetur eum indirecte absolvere a reservátione, quia hanc 
potestatem habet. — Paulo aliter res se habet, si poenitens 
invalide aut sacrilege confessus est. Certum est, si ille peccatum 
reservatum reticuerit, illud non esse remissum, Sin autem 
peccatum reservatum manifestatum fuit, et nullitas aut sacrile- 
gium ob aliam causam accidit, reservatio ipsa videtur esse ablata, 
cum habens facultatem absolvendi de illa rite iudicaverit et 
satisfactionem congruam imposuerit, quae in casu semper erit 
adimplenda. In sequenti confessione igitur poenitens debet re- 
petere totam accusationem et fateri sacrilegium commissuri, 
sed iam a simplici confessario absolvi potest. 

Excipitur, si tempore /ubilaei, sacrilege confessus est peccatum 
reservatum confessario simplici ; nam tempore lubilaei solum- 
modo illi poenitentes fruuntur privilegio absolutionis recipiendae 
a quocumque confessario, qui volunt adimplere omnia quae 
praescribuntur ad lucrandum lubilaeum. Imprimis autem prae- 
scribitur confessio bona. 


QUAESTIO TERTIA. 


DE OFFICIIS MINISTRI IN ORDINE AD USUM 
POTESTATIS. 


600. Duplex in confessario distinguitur speciale mu- 
nus : iudicis atque medici. — Sicut duplex est finis in 
administrando sacramento Poenitentiae, ita et in ministro 
duplex distinguitur officium : iudicis nempe et medici. 
Et quidem 1) officium primarium est iudicis, quia essentiale 
est ministro huius sacramenti, quod institutum est sub 
forma iudicii. Cum autem hoc iudicium non sit condemna- 
torium sed liberatorium et in utilitatem poenitentis, nec 
solum ad praeterita delenda sed et ad futura praecavenda 
institutum ; hinc 2) consequenter confessarius etiam medici 
partes agere debet, vulnera eius sanando ac remedia 
opportuna suggerendo. « Sacerdos, ait S. Thomas, in 


accipiunt sub conditione ministrandi sacramenta ; et cum 
superiore ecclesiastico, qui non committit alicui curam 


animarum nisi sub qgndiggugriNwad munera huius offigji 
fideliter adimpleat : iamvero unum ex his officiis est audire 
en$essiongs fad elipmisihi, caggaispers&utari conscientiam 

urgente subditorum, sub gravi tenentur (per se vel per alium) 

cedentes ea quae necessaria sunt ad sacramentum valide et 
fen mesthpsteata M thd aoéforis fungi debet medicus et iudex, 


notantes docendo et ignorantias depellendo. 

quando extreme aut graviter sed etiam quando communiter 
indigent ; alioquin non esset satis illis provisum ; unus autem 
ex praecipuis actibus pascendi exercetur in sacramento Poeni- 
tentiae. Quod ita tamen est intelligendum ut, propter legitimum 
impedimentum, ad modicum tempus poenitentes remitti possint ii 
cum enim non sit urgens necessitas, lex non Obligat cum tanto 
incommodo. Hinc : 

3) Graviter peccant pastores si declarent se nolle confessiones 
audire nisi raro et paucis diebus determinatis, v. g. semel aut) 
bis quolibet mense ; ac saepe se difficiles et morosos praebeant 
in excipiendis confessionibus : Sic enim confessio odiosa redditur 
et fideles non pauci ab eius praxi deterrentur. 

b) Si quis autem semel aut bis extra urgentem necessitatem 
alicuius confessionem audire renuat, etiam sine legitima rationed 
non peccat graviter, generatim loquendo, quia damnum quod 
infertur facile reparatur. I 

c) Nullo modo autem peccat; si dimittit eos qui nimis frequentejr 
et absque speciali ratione confiteri volunt : hi enim non rationa- 
biliter petunt. 

d) Si parochus idoneos coadiutores habet, non tam stricte 
obligatur ad excipiendas confessiones per seipsum, sed per 
vicarios huic officio satisfacere potest ; nisi nominatim requiratur, 
aut specialis necessitas poenitentis postulet ut confessio a parocho 
audiatur. Attamen omnino decet ut parochi hac in re bonum 
exemplum vicariis praebeant, confessiones audiendo quoties 
gravioribus negotiis non sint impediti. 


B. Ex charitate. Iuxta can. 892, $ 2 : « Urgente necessitate, 
omnes confessarii obligatione tenentur ex charitate confes- 
siones fidelium audiendi, et in mortis periculo omnes 
sacerdotes ». 

Ita iuxta principia de ordine charitatis. 


Hinc : i? Si proximus versetur in mortis periculo, ad audien- 
dam confessionem omnes sacerdotes sub gravi tenentur etiam cum 
sat magno incommodo pro necessitate gravi, imo cum certo 
periculo propriae vitae, pro necessitate spirituali extrema proximi. 

2? Si extra mortis periculum, proximus versetur in gravi neces- 
sitate spirituali, confessarii iurisdictione sufficienti instructi et 
eam exercere soliti, sub gravi tenentur deficientibus aliis, cum 
aliquo detrimento in bonis temporalibus prudenter aestimando ; 
— imo cum gravi incommodo, si communis adsit penuria confessa- 
riorum. 

3? Si proximus peccator versetur in necessitate communi et 
confessionem petat, tenetur confessarius audire, dummodo fieri 
possit sine ullo incommodo nec adsit alius qui opportune possit 
adiri. 

Ut ergo pro simplici sacerdote vel confessario gravis adsit 
obligatio confessiones audiendi cum propriae Vitae periculo, 
tria requiruntur : à) ut necessitas spiritualis proximi sit moraliter 
certa nec proinde alius sit qui opem ferat ; b) ut pariter certa vel 

probabilis sit spes absolvendi moribundum; c) ut ex morte 
sacerdotis maiora mala non sequantur, v. g. probabilis damnatio 
plurium alioruin, si non adsit alius sacerdos in hoc loco. 


602. In munere suo exercendo confessarius respi- 
cere debet tum bonum sacramenti, tum bonum 
poenitentis, tum etiam bonum publicum. — Ut scii, 
rite officio suo fungatur, prae oculis habere debet : 

i? Bonum sacramenti, ita ut magna cum diligentia huius 
validitatem, integritatem et liceitatem,i.e. legitimam admi- 
nistrationem et receptionem procuret, ac honorem Dei. 
| 20 Bonum poenitentis, ut meliore quo fieri potest modo 
sacramentum eiusque fructum iste recipiat ad peccata 
praeterita reparanda et futura praecavenda ; nam sacra- 
raenta sunt propter homines. 

130 Bonum publicum, cavendo ne aliquid minus rectum 
in exercitio muneris scandalum causet aliudve malum in 
communitate. 

Primum ex virtute religionis potius respiciendum est ; 
alterum, sicut et tertium, ex iustitia et charitate. 

Ad munus autem suum perfecte exercendum confes- 
sarius varia implenda habet officia ante actum, — in actu, — 
et post actum confessionis. 


Articulus I. 


De Officiis ante Actum Confessionis 
seu de Confessarii Dotibus. 


603. Ante confessionem confessarius acquirere 
debet dotes requisitas. — Praeter potestatem ordinis 
et iurisdictionis, quae ad valorem sacramenti necessariae 
sunt, plures in ministro requiruntur qualitates seu dotes, 
sine quibus munus suum licite et fructuose pro spirituali 
confitendum salute, exequi non posset. Confessarius itaque 
ad confessiones excipiendas sese praeparare debet, quali- 
tates acquirendo quae necessariae sunt ad hoc munus rite 
adimplendum : ex parte intellectus speculativi, scientiam; 
ex parte intellectus practici, prudentiam ; ex parte voluntatis, 
bonitatem vitae. Ita Rituale rom., t. 3, c. 1, n. 1. 


604. De scientia confessarii. —  Confessarius tenetur 


564 SUMMA THEOLOGIAE MORALIS 


sub gravi, extra casum extremae necessitatis, eam scientiam 
habere quae ad suum munus rite subeundum requiritur et 

competens: non eminens scii, sed mediocris, qua possic 
casus solvere qui communiter occurrunt in loco ubi confess 
siones audire solet, et de difficilioribus saltem prudente] 
dubitare, ut libros vel alios doctiores consulere valeat| 


Deficiente enim hac scientia, proximo et moraliter certo 
periculo se exponit munus suum male explendi, cum iniurig 
sacramenti et poenitentium damno. Nam, ut minister debet 
sacramenti validitatem et integritatem procurare ; ut doctor, 
ignorantes instruere de officiis tenetur ; ut iudex, de peccati], 
dispositionibus, obligationibus urgendis poenitentium debet 
iudicare ; ut medicus, causam spiritualem morborum investigare 
ac opportuna remedia proponere debet. Quae omnia certo re- 
quirunt scientiam non parvam. 


Itaque: 1) Oportet ut confessarius casus solvere possit communiter 
occurrentes. Unde scire tenetur ea quae spectant ad essentiam 
et effectus sacramenti Poenitentiae, ad eius validitatem et licitam 
administrationem et susceptionem ; — principia discernendi 
inter mortalia et venialia tum in genere tum in singulis prae- 
ceptis ; — quae spectant speciem, numerum, circumstantias 
peccatorum necessario declarandas ; —. quae spectant ad resti- 
tutionem famae et. bonorum ; — casus reservatos et censuras 
frequentius occurrentes ; — impedimenta matrimonii et obli- 
gationes statuum ; — radices et occasiones peccatorum et oppor- 
tuna remedia. Quae tamen impossibile est scire aut recte intel- 
ligere, nisi cognoscat princ;p«a generalia scientiae moralis de 
actibus humanis, conscientia, peccatis et legibus. 

Quantum autem ad casus difficiliores, qui ceteroquin raro 
occurrunt, non expedit eos statim solvercg, sed dicendum est 
poenitenti ut det tempus rem maturius considerandi àc libros 
et doctiores consulendi ; qui tamen interea absolvi potest, dum- 
modo decisioni dandae obedire paratus sit. 

2) Scientia requisita mensuranda est ad locum ubi confessiones 
audiri solent: non enim eadem scientia in omnibus confessariis 
requiritur, sed maior vel minor pro locorum, temporum ac 
poenitentium diversitate. Ita v. g. maior requiritur in civitate 
quam in remoto pago, ad quoslibet fideles diversae conditionis 
audiendos quam pro fidelibus eiusdem status aut conditionis. 

3) Scientia praedicta requiritur extra casum necessitatis. Nam, 
si urgeat necessitas, non solum extrema sed etiam gravis, con- 
fessarius minus doctus licite confessiones excipit, cum plerumque 
ignorantia confessarii non validitati sacramenti, sed solum eius 
integritati vel fructuosae eius administration! obstat ; imo in casu 
necessitatis non semper illicitum est administrare sacramentum 
cum periculo ne mancum aut invalidum maneat. Sacerdos 
autem, qui timet ne sacramentum nullum sit, conditionaliter 
tantum absolvere potest. 

4) Graviter peccat sacerdos qui, dum certe noverit sibi competentem 

scientiam deesse, munus confessarii accipit etiam ex sola charitate 
vel obedientia, etiamsi olim periculum examinis bene subierit 
^et approbationem Episcopi habeat, cum haec supponat sed non 
suppleat scientiam ; quamvis tamen in dubio utrum ista desit 
rvel non, iudicium episcopi sequi possit, si iste sacerdotem 
probe cognoscat. Item facile peccat graviter qui per longum 
tempus negligit studium theologiae moralis, si ita se exponat 
periculo committendi graves errores et nocendi poenitentibus. 
1 5) Graviter peccaret episcopus, qui confessarium probaret quem 
sciret esse ignarum, quia sic eius peccato cooperaretur ;— quamvis 
tamen excusari possit si minus idoneum approbet in casu necessi- 
tatis, v. g. pro locis exiguis et remotis, quando doctiorem invenire 
nequeat : melius enim est Pr? fidelibus indoctum habere con- 
fpssarium quam nullum. Quo casu episcopus illum monere 
tenetur de obligatione quamprimum comparandi scientiam 
cbmpetentem. 

6) Graviter quoque peccaret poenitens, qui de industria eligeret 
ineptum confessarium, si ita se exponeret gravi damno spirituali, 
cum praeter damnum quod pateretur, causa esset quod sacra- 
mentum indebito modo ministraretur. 


605. De confessarii prudentia. — Scientiae accedere 
debet prudentia i. e. sapientia practica quae ordinat optima 
media ad finem. Maxime enim necessaria est confessario, 
ut sciat in praxim deducere principia,et generalia praecepta 
applicare secundum personarum et adiunctorum conditio- 
nem ; ita ut nec per excessum nec per defectum peccet, nec 
in laxitatem nec in rigorem impingat, sed tuto ad vitam 
honestam Christianam, et perfectionem ac vitam aeternam 
ducat. 


ludicis enim et medici est ea recte aptare quae ad causas 
indicandas vel morbos curandos requiruntur ; confessarius autem 
est index et medicus animarum ; ad hoc ergo requiritur ut 
cognoscat indolem poenitentis et Ut diversos poenitentes tractet 
non eqdem modo, sed pro diversa eorum indole et conditione. — 
Insuper non raro occurrunt casus difficiles quorum circumstantiae 
in infinitum variari possunt, et in quibus recte procedere nequit 
confessarius, nisi prudentia eum dirigat. 

Debet autem esse prudens, tum erga poenitentem, tum erga 
seipsum, ut neutri noceat ; tum erga rempublicam Christianam 
ne, cum detrimento religionis, scandalum praebeat, sed pro 
viribus bonum publicum procuret. 


A. Erga poenitentem debet esse prudens : 


1) Quantum ad contritionem, ut motiva contritionis proponat 
iuxta singulorum ingenium, indolem et peccata ; et non nimis 
facilis sit ad iudicandum quod poenitens sit contritus, neque 
nimis rigidus, sed ex indiciis et circumstantiis aequum iudicium 
ferat. 

2) In confessione : a) In iudicio ferendo de actionum moralitate, 
ut non obiectum solum, verum et circumstantias subiectivas, 
cuiusvis dispositiones ac conscientiam respiciat, quae saepius 
speciem vel gravitatem immutent. 

b) In interrogationibus,quae nullo modo immodicae, indiscretae, 
aut intempestivae seu inopportunae, sed indoli,aetati et conditioni 
singulorum sint adaptatae, ad cavendum scii, ne simplices et 
innocentes ignota peccata doceat, et in tentationem inducat, aut 
poenitentibus offendat; et nihilominus sufficientes sint ad 
detegendum vulnera latentia ac morborum spiritualium causas, 
occasiones et gravitatem. 

c) In consiliis praebendis, seligendo opiniones et monita secun- 
dum quod exigat bonum spirituale poenitentium, et in instructio- 
nibus, monendo ignorantes vel illos in bpna fide relinquendo, 
generatim prout ipsorum bono magis expedire cognoscat. 

d) In perfecta libertate relinquenda adeundi alium confessarium. 

3) In absolutione, ut recte discernat poenitentis dispositionem 
vel indispositionem, et ut absolutionem concedat, deneget vel 
differat prout saluti eius expediat, potissimum cum occasionariis 
et recidivis. 

4) In satisfactionibus, ut salutares et convenientes imponat, 
accommodatas qualitati peccatorum, magis autem bono poeni- 
tentis ; item ut opportuna remedia suggerat accommodata pec- 
catis, imprimis tollendo peccatorum causas. 

5)Zn consectariis adiunctis confessionis: a)in corrigendis propriis 
erroribus; et b) in custodiendo sigillo ita ut caveat omne pericu- 
lum quod directe vel indirecte aliquid reveletur, et quidem ita 
stricte ut in dubio agat id quod est tutius (II, n. 90-91) ; imo c) in 
abstinendo ab omni verbo de aliorum confessariorum defectibus. 


B. Erga seipsum : a) In exquirendis circumstantiis peccatorum, 
praesertim contra castitatem, ne istis modis valde minutis in 
seipso tentationem excitet. 

b) In vitando feminarum aspectu, praecipue iuniorum. 

c) In agendo caute cum feminis, etiam spiritualitati deditis aut 
ad perfectionem tendentibus, vitando nempe superfluas confabu- 
lationes aut familiaritatem, munuscula non recipiendo, sine neces- 
sitate eas domi non invisendo, rigidum et austerum potius quam 
suavem seipsum exhibendo, etc. 


C, Erga rempublicam Christianam. Quamvis enim confessarius 
ratione officii sui teneatur principaliter incumbere bono poeni- 
tentis, cum tamen sacramenta sint propter Ecclesiam et ipse 
minister sit constitutus propter bonum Ecclesiae, non solum 
bonum privatum sed etiam pro posse ab ipso est procurandum 
bonum publicum, cui non est nocendum et cui bonum privatum 
poenitentis est subordinandum, ut monet S. Alphonsus, Th. M., 
1. VI, n. 615. 

Ut autem prudentiam acquirat attendendum est ad naturam, 
qualitates et conditiones prudentiae secundum doctrinam 
S. Thomael. 


i. Cfr. II, n. n-12 et 23-25. ; et opusculum nostrum De Poeni- 
tentiae Ministro, C. 4, q. i» 2. 

606. De bonitate vitae in confessario requisita. — 
Praeter scientiam et prudentiam requiritur quoque bonitas 
seu honestas vitae. Quae non solum consistit in statu gratiae, 
qui ad vitandam sacrilegam sacramenti fninistrationem est 
necessarius, et ideo in eo qui confessiones audire solet ordi- 
nario requisitus nec occasioni proximae  exponendus 
(n. 78,3) ; — sed et in complexu virtutum quae ad munus 
confessarii rite obeundum desiderantur, tum ut ipse pecca- 
torum ulcera tractando non contaminetur, tum ut alios in 
via sanctitatis dirigere possit. 

Praecipuae virtutes confessario necessariae recenseri solent : 
supematuralis zelus animarum, quo ex sincera charitate erga Deum 
et proximum soli honori Dei et saluti proximi unice consulat 
ac totum se impendat, et poenitentes speciali dilectione paterna 
diligat tamquam spirituales filios Dei ; ad quod requiruntur 
magna mansuetudo misericordiae atque paterna gravitas quae 


reverentiam exigit exclusa omni affectione nimis sensibili ; — 
patientia, — fortitudo, — eximia puritas, — et magna humilitas. 


Articulus II. 


De Officiis in Actu Confessionis. 


607. Varia officia in actu confessionis exercenda 
sunt. — Confessarius enim tenetur cognoscere causam et 
ferre sententiam. Ad cognitionem causae pertinet 1) ut 
iudex, poenitentem interrogare, et iudicium sibi de causa 
efformare ; dein ea occasione etiam 2) ut doctor, instruere 
et monere ; 3) ut medicus, remedia praebere ; 4) ut pater, 
disponere et praeparare; denique ad pronuntiationem sen- 
tentiae 5) ut minister potestatem clavium et sacramentale 
iudicium exercens, absolutionem concedere, negare aut 
differre; nam, ut manet Rituale, t. 3, c. 1, n. 23: 
« Videat diligenter quando et quibus conferenda, vel dene- 
ganda, vel differenda sit absolutio, ne absolvat eos qui talis 
beneficii sint incapaces ». 


608. Principium I. Confessarius, ut iudex, ex officio 
poenitentem quandoque interrogare morali dili- 
gentia tenetur, et quidem per se sub gravi, quoties 


i.De his cfr. S. Alphonsus Homo Ap. tr.21, n. 1 sq.; et Praxis Confes- 
sarii; Aertnijs, Th. P., n. 18 sq. ; Lehmkuhl, Th. M., II, n. 560-565; 
et opusculum nostrum De Poenitentiae Ministro, c. 4, q. 1, a. 3. 

probabiliter indicat eum, sive culpabiliter sive inculpa- 
biliter, quaedam forsan omittere scitu necessaria ad cogni- 
tionem causae vel ad absolutionem. 


Dicitur : 1) quandoque, nam si ex ipsa confessione vel ex con- 
ditione personae poenitentis peccata ex integro et animi dis- 
positiones satis cognoscere existimat, non tenetur interrogare 
confessarius, utpote in casu otiosum. Quod etiam valet de rudibus 
qui satis instructi videntur et peccata diligenter accusant ; 

2) morali diligentia, quia confessarius solum tenetur interrogare 
ad supplendum defectum poenitentis, qui ipse non tenetur ad 
diligentiam maiorem ; et ceteroquin diligentia nimia redderet 
sacramentum onerosum et odiosum ; 

3) per se, sub gravi: agitur enim de re gravi, utpote quae 
spectat ad poenitentis salutem et ad sacramenti reverentiam 3 
quamvis tamen possit dari negligentia leviter culpabilis, ut si in 
longa peccatorum serie una vel altera interrogatio praetermittatur 


Probatur: a) Ex auctoritate Ecclesiae, scii, ex Cone. 
Lat. IV, in decr. de conf. annua : « Sacerdos autem sit 
discretus et prudens... diligenter inquirens, et peccatoris 
circumstantias et peccati » ; et ex Rit. rom., t. 3, c. 1l, 
n. 16 : « si poenitens numerum, species, et circumstantias 
peccatorum explicatu necessarias non expresserit, eum 
sacerdos prudenter interroget ». 

b) Ratione: Confessarius, ut iudex, sententiam ferre 
nequit nisi causam cognoscat, scii, tum illa, quae poenitens 
commisit peccata, quoad numerum, speciem, circumstan- 
tias, tum eius dispositiones, tum etiam saepe occasiones 
peccatorum et causas, quas iste dispositus esse debet relin- 
quere vel impugnare. Ad hoc autem non semper sufficit ut 
poenitentem audiat, sed saepe requiritur ut eum interroget. 
Ergo interrogare tenetur quoties cognoscit vel rationabiliter 
dubitat aut praesumit poenitentem ea non satis manifestare. 


609. De quibusnam est interrogandum. — De 
tribus itaque interrogare tenetur, quae scii, et in quantum 
necessaria sunt ad procurandam 1? validitatem sacramenti, 
2? integritatem confessionis, aut 30 correctionem seu 
emendationem poenitentis. 


1° Ad procurandam validitatem sacramenti, v. g. ad cognoscen- 
dum an sit materia confessionis sufficiens, an poenitens ex vçre- 
cundia aliquid reticeat prout saepe accidit in pueris et puellis, 
an poenitens sit sufficienter dispositus. 

2? Ad integritatem confessionis, v. g. circa peccatorum numerum, 
speciem, circumstantes speckm mutantes ; aut circa peccata de 
quibus poenitentes se accusare non solent ut de peccatis internis, 
de omissione officiorum status, etc. 

3? Ad correctionem poenitentis, v. g. de peccatorum causa et 
occasione, frequentia, gravitate, malitia, etc. 

Non tamen omnes interrogandi sunt, sed ii tantum pro quibus, 
sive ex modo confitendi, sive ex communi statu vel conditione 


personae, confessario est specialis ratio conficiendi adesse unum 
ex defectibus praedictis 


610. Principium II. Confessarius, inspecta causa ex 
sufficienti accusatione vel, si necesse sit, ex supple- 
mentaria interrogatione, ut iudex, ex officio tenetur 
prudens de ea sibi efformare indicium, nempe de 


peccatis commissis et de dispositionibus poeni- 
tentis. 


o 


Probatur : 1? Confessarius tenetur iudicium efformare de 


peccatis, quod necessarium est ad cognoscendum quaenam 
satisfactiones aut remedia sint imponenda et an disposi- 
tiones poenitentis sintsufficientes. Hinc debet iudicium ferre 
de moralitate peccatorum i. e. de eorum specie et gravitate 
tum obiectiva tum subiectiva, in quantum possibile est. 


Et quidem : a) De obiectiva moralitate saltem requiritur ut, 
praeditus habituali scientia principiorum quibus gravitas et 
diversa peccatorum species distingui possit, poenitentem audiat 
et audiendo secundum dicta communia principia iudicet. 

b) De subiectiva moralitate praesumere potest esse eamdem 
ac obiectiva, nisi sit specialis ratio aliter existimandi, aut dubi- 
tandi, quo casu interrogare débet poenitentem. 

c) De omnibus iudicet quantum possit diligentia ordinaria, 
nam non semper possibile est de singulis delictis dicere an sint 
talis speciei et gravitatis, mortalia vel venialia, quod nec magni 
possunt theologi ; quia saepe res in se difficilis est, nec ipse 
poenitens valet semper dicere an plene consenserit. 

d) Quod si praedicta cognitione careret confessarius vel ex 
ignorantia de peccatis falso iudicaret, non ideo invalida esset 
confessio. 

e) Si autem ob distractionem vel strepitum aut cantum quae- 
dam peccata non audierit, oportet interrogare si probabile sit in 
istis forsan adesse materiam gravem. 

f) Non tamen tenetur distincte recordari omnia peccata 
momento absolutionis, sed sufficit quod in confuso recordetur 
statum poenitentis. 


I. De modo quo in praxi sit interrogandum» vide nostras Quaestiones 
de Variis Poenitendum Categoriis, C. 1, q. l et 2. 

2? Confessarius quoque tenetur iudicium ferre de sufficienti 
dispositione poenitentis, quod necessarium est ad cognos- 
cendum quam sententiam pronuntiare debeat, scii, an 
absolutionem concedere aut denegare. 


Dispositio poenitentis dignosci valet coniecturalibus signis, 
de quibus dicetur n. 617. 


Quid autem est confessario faciendum qui de sinceritate 
poenitentis dubitat aut eum novit vel praesumit peccatum 
reticere ? Ipsi attendendum est àd principium : « credendum 
est poenitenti tam pro se quam contra se dicenti », nisi certo 
appareat eum mentiri. Poenitens enim est reus et testis, 
cuius testimonium per se valet solum in hoc tribunali et 
melius est quam quodcumque aliud, cum melius noverit 
ipse quam quilibet alius utrum peccaverit vel non, utrum 
peccatum commissum iam fuerit declaratum vel non. 


Hinc : a) Si dubitetur de sinceritate poenitentis, tenetur con- 
fessarius diligenter interrogare, et hortari potest ad perfectam 
sinceritatem ; sed si poenitens perseveret in sua declaratione, 
credendus est et absolvendus. 

b) Si poenitentem grave peccatum commissum reticere certo 
noverit confessarius, et quidem ex experientia propria, poeniten- 
tem convincere debet ; et si iste negare pergat, dimittendus est 
sine absolutione, nisi putari possit esse in bona fide et ignorare 
gravitatem culpae, aut eam iam confessum esse, aut iustam 
habere rationem reticendi. 

C) Si confessarius noverit testimonio aliorum, de peccato tenetur 
poenitentem specialiter interrogare, sed iste, si negare pergat, 
est absolvendus ; nisi tamen testimonium aliorum esset maioris 
omnino auctoritatis ita ut faceret certitudinem, non tantum 
late dictam sed veram et perfectam. 

d) Si confessarius noverit ex alterius confessione, v. g. complicis, 
uxoris, sponsae, etc., non potest poenitentem interrogare nisi 
generaliter prout interrogare solet, et non specialiter nisi 
etiam personas eiusdem conditionis ita interrogaret ; nec expedit 
a complice licentiam petere utendi notitia acquisita, quia hoc in 
casu redderet confessionem odiosam. Poenitenti autem in tacendo 
perseverante, potest eum absolvere ac si confessionem alterius 
non excepisset ; quia non tenetur uti scientia acquisita in con- 
fessione et ex alia parte sacrilegium impedire non potest ; — imo 
videtur teneri absolvere, saltem sub conditione, quia secuS 
frangeret sigillum, cum sat aperte uteretur notitia confessionis 
ad gubernationem alterius. S. Alphonsus tamen asserit abso- 
lutionem esse denegandam, sed orandum esse aliquatenus et 
negationem absolutionis esse dissimulandam : ex una parte, ait, 
sacerdos non frangit sigillum quia nihil manifestat et neutri 

gravamen causát, ex altera parte reverentiae sacramenti consulit, 
frustrationem eius impediendo. 


6i i. Principium III. Confessarius, ut doctor, ex officio 
instruere tenetur poenitentem, quantum possibile 
est, de iis quae stricte necessaria sunt ad sacramen- 
tum rite suscipiendum, nisi absolutio in aliud tempus 
differri possit; — imo regulariter et per se saltem 
monere de addiscendis Christianis veritatibus et 
praeceptis, tum communibus, tum particularibus status, 
quae poenitens cognoscere debet. 


Dicitur : i? Tenetur instruere seu docere quae necessaria sunt 
ad sacramentum rite suscipiendum ; ergo non de omnibus quae 
poenitens scire tenetur et aliunde discere possit (nisi per accidens 
ex charitate si aliunde addiscere esset alicui impossibile), sed per 
se de omnibus quae scire tenetur ad sacramentum hic et nunc 
rite suscipiendum. Excipitur tamen : a) si docere hic et nunc 
sit jmpossibile et adsit extrema necessitas suscipiendi sacramen- 


tum quod differri non possit ; b) si absolutio in aliud tempus 
possit differri. 


2? De aliis veritatibus et obligationibus addiscendis solum 
tenetur monere et quidem per se et regulariter; quia per accidens 


potest non teneri si exinde maius malum pro poenitente aut pro 
aliis sequatur. 


Probatur: Minister Poenitentiae i) ex officio tenetur 
procurare validam et fructuosam administrationem, et ideo 
doctor est ad docendum illa quae ad validam et fructuosam 
susceptionem sunt necessaria ; et 2) cum sacramentum sit 
ad emendationem et liberationem a peccatis praeteritis et 
futuris, etiam de addiscendis veritatibus cognoscendis et 
obligationibus implendis, ex officio (et non solum sicut 
quilibet homo ex charitate si fieri possit sine incommodo) 
tenetur saltem monere in quantum ad finem praedictum 
conferat, quia ex officio tenetur poenitentem abducere a 


peccato futuro et perducere in viam salutis. Cfr. Rituale 
t. 3, c. 1, n. l4et 18. 


Et sane, cum ad validitatem sacramenti confessarius 
egeat iurisdictione, vel est poenitentis proprius pastor, vel 
ex quadam deputatione locum tenet proprii pastoris. Unde 
ad illum pertinet ex officio subditos docere officia ac obli- 
gatiónes, et media ad defectus vitandos in futurum ; — 
imo cum in ministrando sacramento Sit minister Ecclesiae 

« in bonum reipublicae Christianae constitutus », etiam 
tenetur bonum commune procurare si sit possibile, atque 


« praeferre bonum publicum bono privato poenitentis », ut 
habet S. Alphonsus, Th. M., 1. VI, n. 615. 


Hinc debet : i? docere et quidem ante absolutionem, veritates 
necessarias ad sacramentum hiç et nunc suscipiendum, scii, illas 
quae necessitate medii ad salutem etiam probabiliter tantum sunt 
cognitu necessariae, et illas quae pertinent ad dispositiones 
necessarias contritionis, confessionis, propositi, satisfactionis, 
quoad substantiam et pro captu uniuscuiusque ; 

2? item monere de officiis quae ex peccatis declaratis resultant, 
v. g. quoad restitutionem faciendam, scandalum tollendum atit 
reparandum, odium deponendum, reconciliationem  quaeren- 
dam, etc. 

3? monere de addiscendis veritatibus cognitu necessariis neces- 
sitate praecepti et de officiis vitae christianae tum communibus 
tum particularibus status : a) si ignorantia illorum sit vincibilis, 
vel brevi fiat ; b) etiam si sit invincibilis sed monitionis speretur 
fructus ; c) etiam si non speretur fructus, sed ignorantia aut non 
monitio sit in maius detrimentum, sive ipsius poenitentis (v. g. 
quia exponit periculo peccandi vel perseverandi in peccato), sive 
aliorum aut boni communis. 

Ubi applicandae veniunt regulae traditae in tr. de Charitate, I, 
n. 942, et in tr. de Prudentia, ubi de efformatione conscientiae 
rectae, II, n. 69". 


612. Principium IV. Confessarius, speciatim ut medicus 
spiritualis, ex officio tenetur remedia indicare saluta- 
ria ad perseverantiam poenitentis obtinendam et 
futurum eius lapsum praecavendum. 


Probatur: Sacramentum Poenitentiae etiam institutum 
est ad sanationem animarum earumque praeservationem 
a peccatis futuris ; et ideo illud a partiali suo fine frustaretur, 
si minister non indicaret remedia contra peccata futura. 
« Quamvis poenitentia, ait S. Tfaomas, q. 12, a. 3, ad 3, 
ex prima sui institutione sive intentione respiciat praete- 
ritum, tamen etiam ex consequenti futurum respicit, in 
quantum est medicina praeservans ». Quod confirmatur ex 
Rituali, t. 3, c. 1, n. 18. 

Ad hoc autem cognoscere oportet causas et occasiones pecca- 
torum, atque de iis, si utile sit, interrogare, sicut medicus mor- 


borum causas investigat ; quas causas ceteroquin iam saepius 
est investigare ad diiudicandas dispositiones poenitentis, inter 


t. Magis practica de obligatione instruendi et monendi traduntur 
in nostro opusculo : De Variis Poenitentium Categoriüs. Q, i, q. 3. 

quas requiritur ut ipse dictas causas vitare aut impugnare velit. 
Causas enim et occasiones oportet cognoscere peccatorum, 
i? quia secus non possunt radicitus extirpari, et, nisi extirpentur, 
malos effectus iterum producent; 2? quia pro diversis Causis 
diversa remedia opportuna sunt assignanda. Sic alia remedia 
sunt indicanda contra luxuriam, sive proveniat ex occasione 
externa,sive ex interna complexione,sive ex pravis cogitationibus 
aut tentationibus ; diversa quoque conveniunt secundum diver- 
sam poenitentis conditionem, aetatem aut temperamentum; impri- 
mis autem praestat imponere satisfactiones medicinales ut dictum 
est n. 553, atque aliquando etiam oportet corripere poenitentem. 

Graviter autem desunt officio confessarii qui praeteritorum 
remissione contenti, novae vitae custodiam et infirmitatis medi- 
camentum prorsus negliguntl. 


613. Principium V. Confessarius, ut pater, genera- 
rim tenetur ex charitate, in quantum fieri potest, 
indispositis apta motiva contritionis proponere et 
ita eos ad absolutionem praeparare. 


Dicitur: 1) indispositis: si enim confessarius prudenter iudicet 
poenitentem bene dispositum esse,stricte ad nihil tenetur, quam- 
vis hortari ad contritionem semper expediat quia exhortatio 
confessarii prae ceteris est efficax, et saltem breviter hortari 
potest ad renovandum actum contritionis ; 

2) motiva apta, qualia sunt deformitas peccati, valor divinae 
gratiae, periculum damnationis, brevitas vitae et periculum 
mortis, bonitas Dei et beneficia Christi aliaque similia, pro captu 
et dispositione uniuscuiusque ; 

3) ex charitate, et non stricte ex officio, quia ad hoc sufficit 
absolvere illos qui dispositi sunt, indispositos autem potest 
remittere usquedum disponantur ; sed ex charitate tenetur 
saepius aliter agere ; 

4) in quantum fieri potest, i.e. si adsit fundata spes, et tempus 
disponendi ad contritionem ; nisi tamen in extrema necessitate, 
in qua gravis obligatio est omnia tentandi etiam cum maximo 
incommodo. 


Probatur : Ex charitate unusquisque generatim tenetur 
bonum proximi procurare et ab eo grave damnum avertere, 
saltem si facile fieri possit. Atqui grave damnum incurrit 
peccator qui sine absolutione dimittitur, cum periculo 
exponatur diu in statu peccati mortalis manendi, et forsan 
a confessione deterreatur. Ergo hoc damnum a poenitente 
avertere tenetur confessarius, saltem si facile fieri possit. 
Cum autem poenitens absolvi nequeat indispositus, con- 


i. Plura alia vide in nostro opusculo De Poenitentiae Ministro, c. 4, 
q 2, a. 2, IV. Praestat legere S. Alphonsum, Praxis confessarii n. 6-7 ; 
15-16. 

fessarius in quantum fieri potest, eum disponere debet. 
Unde Rituale I. c, n. 18 : « ad dolorem et contritonem 
efficacibus verbis adducere conabitur, atque ad vitam 
emendandam ac melius instituendam inducet remediaque 
peccatorum tradet ». 


Obligatio per se est gravis, saltem si proximus sit in gravi 
necessitate spirituali et sine magno incommodo ad debitam 
dispositionem induci possit. Ita secundum regulas traditas in 
tr. de Charitate. 


614. Principium VI. Absolutio regulariter et per se, 
et quidem ex iustitia et sub gravi, concedenda est 
poenitenti gravis peccati reo qui certo est bene dis- 
positus.— Quod principium generale enuntiatur in Iure, 
can. 886 : «Si confessarius dubitare nequeat de poenitentis 
dispositionibus et hic absolutionem petat, absolutio nec 
deneganda nec differenda est, sed concedenda ». 

Confessarius enim excipiendo confessionem, quasi con- 
tractu sese obligat ad sententiam ferendam secundum 
Christi institutionem. Atqui, iuxta Christi institutionem, 
beng dispositis per se concedi debet absolutio, cum hoc 
sacramentum praecise ad remittenda peccata fuerit insti- 
tutum. Ergo per se debet vi contractus, et ideo ex iustitia, 
rite dispositos absolvere, qui proinde ius strictum habent 
ad absolutionem ; — et quidem sub gravi, si poenitens sit 
in statu peccati mortalis, quia gravis iniuria est, cum iniuste 
maximo bono privato privetur gratiae sacramentalis. 


Dicitur : 1) gravis peccati reo, quia si sola venialia vel mortalia 
iam remissa habeat, aliquoties differre poenitentem non est pecca- 
tum grave, quia gravis ei iniuria non irrogatur ; imo, si id ex 
rationabili causa fiat, interdum nullum erit peccatum ; 

2) qui certo est dispositus, i. e. moraliter seu quasi certo, certi- 
tudine practica et imperfecta, quae omne prudens et grave 
dubium excludat, ita scii, ut gravis sit ratio id existimandi et 
nulla sit ratio seria dubitandi : de dispositionibus enim maiorem 
habere certitudinem saepe est impossibile ; 

3) regulariter et per se : regulariter enim absolutio statim con- 
cessa magis prodest quam si differatur, quia gratiam sacramen- 
talem praebet qua efficacius tentationi resistere et virtutem 
colere poenitens valeat. Attamen aliquando per accidens differri 
potest absolutio etiam sufficienter disposito : 

a) ut ante absolutionem urgeatur restitutio aut reparatio quae in 
praesenti fieri possit , quod simul est modus aptus explorandi 


Y 

magis et probandi poenitentis dispositionem et certius obtinendi 
officii impletionem ; 

b) etiam si confessarius ut medicus prudenter iudicet id esse utilius 
poenitenti, qui tunc esset irrationabiliter invitus ; cuius tamen 
consensus est expetendus, quia dilatio generatim non proderit 
nisi poenitens ei consentiat. Unde generali regula iam statuitur 
in iure : « poenitenti certe disposito et absolutionem petenti haec... 
nec differenda est » ; 

c) solum ad breve tempus, v. g. ad aliquot horas, ad diem, ad 
octo dies aut paulo plus, quia grave est incommodum diu in 
peccato mortali manere. 


615. Principium VII. Absolutio deneganda est iis qui 
certo moraliter sunt incapaces aut indigni. — Quod 
est omnino certum, cum in utroque casu absolutio sit 
invalida vel saltem infructuosa ; iamvero scienter et 
volenter administrare sacramentum modo certe invalido 
aut infructuoso est grave sacrilegium (n. 88). 


Radicaliter incapaces sunt perpetuo amentes, nondum baptizati, 
certo mortui, nescientes cognitu necessaria necessitate medii, 
et illi qui certo non sunt moraliter praesentes. 

Incapaces quia indigni indicantur a Rituali, 1. c., n. 23 : « Ne 
absolvat eos, qui talis beneficii sunt incapaces : quales sunt qui 
nulla dant signa doloris ; qui odia et inimicitias deponere, aut 
aliena, si possunt, restituere, aut proximam peccandi occasionem 
deserere, aut alio modo peccata derelinquere (v. g. pravam 
consuetudinem aut artem peccaminosam), et vitam in melius 
emendare nolunt ; aut qui publicum scandalum dederunt, nisi 
publice satisfaciant et scandalum tollant ». Quibus addi possunt 
generali modo ii omnes qui gravem obligationem sibi notam 
adimplere nolunt ; vel qui integre confiteri peccata sua recusant, 
nisi gravi ratione ab integritate materiali excusentur. In his 
enim et similibus casibus deest essentialis conditio ad validitatem 
requisita, scii, contritio. 

Notetur autem confessarium : 1) antequam absolutionem 
deneget, hortari generatim debere peccatores ad contritionem 
Ut quantum fieri possit eos disponat, et si ferventi exhortatione 
eos contritos reddat, absolvere possit ; — 2) si denegare abso- 
lutionem debeat, id nonnisi magna cum charitate et benignis 
faciat verbis, rationem exponendo cur aliter agere nequeat, ac 
declarando se libenter absolutionem concessurum statim ac 
poenitens dispositus erit. 


616. Principium VIII- Differenda regulariter est 
absolutio iis qui dubie sunt capaces aut dispositi, 
nisi gravis ratio urgeat eos sub conditione absol- 
vendi. — Quod est omnino certum, napi per se illicitum 
est sacramentum exponere periculo nullitatis aut infructuo- 
sitatis, quia id prohibet reverentia sacramento debita 


576 SUMMA THEOLQGIAE MORALIS 


tamquam sacrilegium ; — nisi per accidens, si adsit ratio 
gravis et proportionata seu necessitas utilitatis notabilis 
proximo statim obtinendae, quia sacramenta sunt propter 
homines. Quod intelligendum est, dum confessarius om- 
nem conatum adhibuerit ad obtinendam dispositionem 
sufficientem, et certa dispositio obtineri nequeat. 

Quotiescumque scii, adest periculum nullitatis pro 
sacramento et periculum notabilis detrimenti pro proximo, 
et utrumque simul vitari nequit, potius vitandum est 
periculum proximi et sacramentum nihilominus conferen- 
dum sub conditione : sacramenta enim sunt propter 
homines,et lex charitatis in casu gravis necessitatis prae- 
valet legi religionis. 


Ita autem in sequentibus casibus ; 

r° In periculo mortis, dum urgeat necessitas hic et nunc 
absolvendi et non adsit nisi materia dubia, aut dubia dispositio, 
aut subiectum dubie capax, v. g. quia dubium est de eius vita aut 
sufficienti ad ministrum praesentia. 

2? In casu Matrimonii mox celebrandi aut Confirmationis 
mox recipiendae, si dubia sit poenitentis dispositio ; item in 
reditu ad Ecclesiam post Baptismum sub conditione reiteratum ‘ 

3? In casu quo poenitens dubie dispositus diu careret occasione 
confitendi. 

4? In casu quo poenitens dubie dispositus exponeretur gravi 
infamiae aut scandalo aliis dando, si non absolutus dimitteretur. 

5? Si valde timendum sit ne dubie dispositus et dimissus in 
desperationem iniiciatur aut ad sacramentum suscipiendum non 
sit rediturus ; non tamen si huius serio minetur, quod potius est 
signum indispositionis. 

6? Si non possit haberi materia nisi dubie gravis ; aut dubium 
sit de sufficiente aut perfecto usu rationis in poenitente, dum 
urgeat praeceptum confessionis aut forsan adsit materia gravis. 

7° Demum in dubio an minister iam absolverit aut rite i. e. 
debita forma absolverit. Qui casus reducitur ad dubium de 
conditione subiecti, quia si poenitens iam esset valide absolutus, 
deesset materia sacramenti, scii, nova confessio. 

Itaque solum sex sunt casus ex parte poenitentis, et unus ex parte 
ministri. 


617. Signa sufficientis in poenitente dispositionis 
aut insufficientis. — Ad ferendum iudicium vere 
fundatum aut moraliter certum de sufficienti poenitentis 
dispositione, requiritur motivum revera grave. 


i. Non ita per se, dum urgeat praeceptum communionis, quia haec 
potest postponi ; — nisi per accidens adsit timor infamiae vel scandali, 
ut dicitur sub 40. 

A. Indicia autem positivae dispositionis sunt : 1) debita 
poenitentis ad confessionem praeparatio, 2) ipsa confessio 
rite peracta, praesertim si spontanee agitur, v. g. ad facilius 
vitandum peccatum et obtinendum statum gratiae, 3) affir- 
matio poenitentis si vera et sincera appareat, 4) modus 
confitendi, scii, modus evidenter candidus et humilis. 

Haec sunt signa ordinaria, quae scii, per se et in ordinariis 
adiunctis sufficiunt ; at quando adest specialis ratio dubi- 
tandi de dispositione aut sinceritate poenitentis, exiguntur 
graviora ex specialibus poenitentis circumstantiis deducta, 
seu extraordinaria signa coniecturalia sive uberioris gratiae, 
sive doloris intensioris, sive firmioris propositi. 


a) Uberioris gratiae, ut 1) si ex motivo supernatural! et peculiari 
confiteatur, v. g. occasione praedicationis, vel mortis amici, aut 
imminentis mali ; 2) si ad confitendum sat magnum incommodum 
subire debuerit, ut longum iter, lucri diei amissionem, magnum 
conflictum externum ; 3) si confessio omnino sponte fiat ex solo 
impulsu gratiae, nulla alia circumstantia externa impellente, 
praesertim in regionibus ubi fides elanguit et respectus humanus 
ad sacramenta non impellit. 


b) Doloris intensioris, ut v. g. 1) si specialia media : ieiunium, 
eleemosynas, orationes, missas, adhibuerit ut bonam institueret 
confessionem ; 2) si dicat verba ex corde manantia, aut edat sus- 
piria et fundat lacrymas, quod est signum in pluribus valens, dum 
non ex motivo humano fiat, at non semper certum aut sincerum; 
3) si confiteatur cum maiore sinceritate, effusione cordis, v. g. 
peccata quae prius culpabiliter omiserit ; 4) si significet se 
peccata sua et periculum damnationis melius apprehendere. 

c) Firmioris propositi, ut 1) si dicat se post peccatum statim 
poenituisse ; 2) si speciatim petat remedia et libenter promittat 
ea adhibere, aut magnam poenitentiam libenter acceptet ; 3) si 
iam aliquo tempore perseveraverit aut ad hoc diligentiam adhi- 
buerit remediis indicatis, v. g. occasionem fugiendo, pravos libros 
comburendo, societati pravorum renuntiando ; uno verbo, si 
iam adsit mutatio vitae ; 4) si difficilius, i. e, post notabilem 
resistentiam, aut rarius in iisdem circumstantiis sit relapsus ; 
5) si difficilem obligationem iam impleverit, v. g. restitutionem 
aut famae vel honoris reparationem aut cum inimicis reconci- 
liationem. 


B. E contra dubie dispositi stricto sensu dicuntur illi 
contra quorum dispositionem ex positivis indiciis gravis 
suspicio oriatur, quin ex altera parte propter rationes 
multo graviores probabile et prudens iudicium de sufficienti 
dispositione formari possit, 

Ex positivis indiciis censentur dubie dispositi: i) qui eodem 
aut peiori modo relapsi sunt, quin remedia a confessario prae- 
scripta adhibuerint et absque serio conatu emendationis ; 2) qui 
frigide tantum respondent se dolere, praesertim si iam saepius 
relapsi sunt ; 3) si magnum affectum ad peccatum ostendunt, 
aut magnam utilitatem ex peccatis hauserunt, vel in passionibus 
satisfaciendis totum studium conferunt ; 4) quando sunt liberioris 
et laxioris vitae, aut peccata sua temere excusant, vel cum con- 
fessario contentionem et altercationem instituunt, aut de peccato 
commisso lactare videntur ; 5) quando ad sacramentum accedunt 
non spontanee, sed solum parentum aliorumve iussu, aut ex mera 
consuetudine, aut ad aliis placendum, vel ex timore ne famam 
amittant ; 6) si recusant poenitentiam moderatam ac viribus 
proportionatam. 

Diximus : a) Ex positivis indiciis. Ergo si contra dispositiones 
gravi ratione probatas nulla militat ratio positiva gravis, vel ratio 
tantum levis et tenuis, tunc poenitens non censetur dubie 
dispositus, quia in rebus humanis et practicis opinio solide 
fundata cui nulla ratio gravis opponitur, aequivalet certitudini 
practicae. Et sic conciliari possunt opiniones aliquorum, qui 
contendunt sufficere dispositionem probabilem, intelligendo 
probabilitatem in sensu stricto philosophico valde maioris 
verisimilitudinis, cum opinione S. Alphonsi qui requirit dis- 
positionem moraliter certam certitudine late dicta et imperfecta 
(IL, n. 80). Quod rj al.ter intelligerent, etiam v. g. de minus pro- 
babili, non recte sentirent. 

b) Quin ex altera parte probabile et prudens iudicium de sufficiente 
dispositione formari possit. Quamvis enim ex uno alterove motivo, 
v. g. ex repentino relapsu, gravis suspicio oriri possit, ex altera 
parte haberi possunt rationes multo graviores de sufficiente 
dispositione, scii, extraordinaria signa contritionis. Opinio autem 
notabiliter probabilior aequivalet practicae certitudini (IL, n. 80). 
Tunc igitur absolutio danda est statim et quidem modo absoluto. 


618. Quaeritur quanam sub conditione dubie 
dispositus sit absolvendus ? — Plures in praxi adhibent 
conditionem : si es dispositus, vel etiam theoretice defen- 
dunt ; dum alii eam reiiciunt, imo disputatum olim fuit an 
absolutio sub tali conditione non sit invalida. 

A. Aliqui Lovanienses et quidam alii ut Collet dixerunt 
hanc conditionem, sicut plures alias, obstare speciali 
indoli sacramenti Poenitentiae, quod est institutum per 
modum iudicii. 

Distinguebant inter conditiones facti, v. g. si vivis, si es bapti- 
zatus, etc. de quibus iudicare non debet confessarius, et con- 
ditiones iuris, v. g. si es dispositus, si vis restituere, etc. de quibus 
iudicare debet. Priores generatim admittebant, quia non invali- 


dant sacramentum ; conditionem vero de qua confessarius iudi- 
care debet, qualis est illa : si es dispositus, reiiciebant utpote 

invalidantem, quia tollit naturam iudicii, cum per eam con- 
fessarius supponat praecise id de quo debet iudicare et iudicium 
ferre. Unde sicut nulla esset sententia iudicis civilis super re 
litigiosa, si diceret : « adiudico tibi rem, si sit tua », ita invalida 
est absolutio si confessarius dicat : « si es dispositus, absolvo te ». 
Haec opinio iam est obsoleta. 

Sententia enim, etiam tempore disputationis, extra scholam 
Lovaniensium communissima, et nunc, post finitam contro- 
versiam, omnino communis tenet sacramentum Poenitentiae 
esse validum, si subsit conditio. Ratio est doctrina generalis 
conditiones de praesenti non invalidate sacramenta ; quia veri- 
ficata conditione, in casu dispositione poenitentis, forma condi- 
tionata aequivalet absolutae, adeoque omnia adsunt ad valorem 
sacramenti requisita. 

Et sane : 1) Talis conditio non tollit omne iudicium. Est enim 
aliquod iudicium dicere : si es dispositus, facio tibi ius quo 
debitum est ut peccatum tibi remittatur et non amplius impu- 
tetur. Etiam in humanis indiciis, sententia conditionata haud 
raro fertur, v. g. « in carcerem ibis, nisi infra tres dies debitum 
solvas », vel « ad carcerem te condemno, sed, si in culpam non 
reincidas, pro tempore a poena immunis eris », aut « condemnaris 
aut liberaris, si in tuo scrinio sit hoc vel illud documentum », 
quod statim a fidis hominibus inquiri iubeturl. 

2) Illa conditio non tollit naturam iudicii huic sacramento proprii. 
Iudicare debet confessarius de dispositione poenitentis ; at, 
secundum S. Thomam, q. 17, a. 3, hoc est iudicium discretionis 
tantum, ut confessarius prudenter et licite absolvat, non autem 
est ipsa sententia iudicialis nec ad eius validitatem est necessa- 
rium. Essentia iudicii hic unice consistit in pronuntiatione 
sententiae absolutionis super reo contrito et confesso ; — secus 
enim invalide absolveret, qui absolvit nihil iudicans de dispositio- 
nibus poenitentis aut positive eum iudicans indispositum dum 
tamen rite est dispositus ; quod nemo admittet. 

3) Ad argumenta adversariorum respondetur: Disparitas est, 
cum iudicio humano, a) Hoc non tribuit ius sed declarat illud 
et ideo nullum est, si fiat sub illa conditione quae praecise 
declarari debet, quia nil declarat si id quod declarare debet in 
conditione supponit : ita enim supponit id quod quaeritur ; 
e contra sacramentum Poenitentiae tribuit ius, quod etiam sub 
conditione fieri potest. — b) Iudicium humanum ab hominibus 
est execution! mandandum, et ideo oportet ut cognoscatur et 
declaretur conditionem verificari ; sacerdotis sententiam Deus 
ipse exequatur, et ideo sufficit ut Deus noverit utrum conditio 
adimpleta fuerit. — ç) Quoad exemplum allatum, negatur 
paritas, quia de essentia iudicii civilis est ut iudex pronuntiet 


r. Cfr. Lehmkuhl, Th. M. II, p. 370, qui addit: « Imo sententia etiam 
humani iudicii et in re civili aliquo modo hanc conditionem implicite 
non raro habet « si modo testimonium testium verum fuerit » ; nisi enim 
hac existimatione atque conditione, quae tamen aliquando falli potest, 
nitatur, iniusta atque ita nulla sit sententia... A pari, sententia sacra- 


mentalis semper niutur in hac suppositione, poenitentem verum dicere 
et vere dolere... » 

cuius sit res ' de essentia iudicii sacramentalis non est pronuntiare 
quod poenitens sit capax, dispositus, vivat, restituerit, etc., sed 
pronuntiare quod ius ei conceditur ad liberationem a peccatis. 


B. p contra, plures e recentioribus, conformiter ad 
mentem S. Alphonsi N ponunt conditionem : si es dispositus. 
Cuius ratio assignari potest differentia inter Poenitentiam 
et alia sacramenta. 


Etenim : i) Dispositio ad iustificationem necessaria, nempe 
attritio, quae non est de essentia aliorum sacramentorum, est 
pars et conditio necessaria huius sacramenti, et addita absolutioni 
ut formae, simul cum confessione et satisfactione ipsam materiam 
sacramenti constituit. Unde sicut alia sacramenta, quando dubium 
adsit de materia, ministrantur sub conditione : si possum, ita 
hoc sacramentum dubie contrito, sub conditione : si es dispositus. 

2) Hinc, aiunt, sacramentum Poenitentiae non potest esse 
simul validum et informe seu infructuosum : si enim validum 
est, dispositio ad iustificationem, scii, attritio adest, ac proinde 
fructus statim obtinetur. 


C. Plures alii reiiciunt conditionem : st es dispositus, et 
non admittunt, sicut et pro aliis sacramentis, nisi con- 
ditionem : si es capax. 


Existimant contritionem, quae est necessaria pars ad valorem 
sacramenti Poenitentiae, non esse eamdem ac illa quae est 
dispositio sufficiens ad iustificationem seu fructum sacramenti, 
ut dictum est n. 506 : primam contritionem aiunt esse illam quae 
externe manifestari potest et practica certitudine a confessario 
diiudicari, scii, quae sit interna et sincera, supernaturalis et 
universalis ; sed ut dispositio ad iustificationem requiritur plus, 
scii, etiam contritio appretiative summa, qua homo ita est dis- 
positus ut peccatum habeat summum malum et efficaciter velit 
omnia pati potius quam illud vommittere : hoc autem fugit 
experimentum humanum nec potest practica certitudine diiudi- 
cari, et ideo non pertinet ad signum sensibile sacramenti. Hinc 
Si prior adsit contritio et desit altera, sacramentum erit validum 
sed infructuosum ; adveniente autem altera dispositione, fructum 
obtinebit et reviviscet. 

Exinde concludendum, aiunt, sicut pro aliis sacramentis, 
absolutionem nunquam esse ministrandam sub conditione : si 
es dispositus i.e. si habes omnes dispositiones requisitas ad sacra- 
mentum bene suscipiendum ; sed sub conditione : si es capax, 
Scii, sacramenti suscipiendi, ad quam omnes aliae conditiones 
ex parte subiecti reduci possunt : si vivis, si es baptizatus, si 
peccasti, si te non absolvi... Formula enim : si es dispositus, in 
casu quo dispositio, scii, contritio appretiative summa, abesset, 
sacramentum redderet prorsus nullum et eius reviviscentiam in 


i. Th. M. I. VI, n. 28. 

perpetuum impediret ; -?. e contra forma : si es capax, sacramen- 
tum relinqueret validum in casu quo contritio illa minor adesset 
quae sufficit, tamquam pars sacramenti, ad valorem, et non 
adesset illa maior quae requiritur ad fructum, scii, iustificatio- 
nem ; ac proinde, si poenitens postea contritionem appretiative 
summam eliceret, eo ipso sacramentum revivisceret et poenitens 
obtineret gratiae effectum eodem modo ac in aliis fit sacramentis. 
Reviviscentia scii, sacramenti non est impedienda. 


In praxi est haec conclusio legitima, etiamsi ultima 
sententia non sit certa, sed tantum probabilis, uti de facto 
est.Exinde enim sequitur ad eam in praxi esse attendendum. 
Nam sacramenta non sunt quocumque modo probabili et 
incerto, sed modo tutiori et certiori pro bono poenitentis 
ministranda, et quidem non ita ut eorum effectus impe- 
diantur, sed ut hominibus tantum proficiant quantum sit 
possibile. Et ideo abstinendum est a conditione : si es 
dispositus, et adhibenda illa alia : si es capax. 


Eadem scii, ratio cur dandum sit sacramentum cum periculo 
infructuositatis vel et invaliditatis, spiritualis necessitas proximi 
seu periculum ne privetur gratia ipsi necessaria, est etiam ratio 
cur non conferatur sub conditione si es dispositus, ut scii, fructus 
sacramentalis, si non in praesenti, saltem in futuro ipsi proven re 
possit. Melius est enim permittere absentiam fructus praesentis 
quam reviviscentiam impedire et fructum futurum ; quia peri- 
culum sacramenti, utpote minus malum, praeferendum est peri- 
culo salutis seu boni spiritualis hominum. Et haec videtur esse 
ratio cur Ecclesia in suis ritualibus de praefata conditione sileat, 
et quamvis plures conditiones enumeret, huius mentionem 


nunquam faciat? imo ista in Ecclesia fuerit ignota usque ad 
saeculum XVII. 


619: Animadversiones.— 1. Si quis poenitens est dubie 
dispositus, omnes conatus adhibendi sunt ut perducatur ad 
certam dispositionem ; tunc solum sub conditione est absol- 
vendus si certa dispositio haberi non possit et tamen grave adsit 


periculum detrimenti spiritualis, quia gratia sacramenti ipsi hic 
et nunc est necessaria. 


2. Non est licitum regulariter aut semper absolvere sub con- 
ditione, quia sacramentum Poenitentiae institutum est per modum 


iudicii ; iudicium autem regulariter pronuntiari debet modo 
absoluto. 


3. Hinc de sufficientia dispositionum confessarius ex officio 
iudicare debet, et reprobanda est praxis eorum qui, ad vitandas 
difficultates, simpliciter absolvunt sub conditione : si es dispositus. 
Eo vel magis quod appositio conditionis nequit omnem irre- 
verentiam materialem ex periculo nullitatis a sacramento 

auferre; et si sine sufficienti ratione apponatur, nec etiam 
formalem et voluntariam (n. 23, II). 


Articulus III. 


De Officiis post Actum Confessionis. 
S. Th., Suppi, q. n. 


620. Tria post actum confessionis officia sunt seu 
obligationes ministri : a) per se 

1) servandi sacramentale sigillum, 

2) non utendi, cum gravamine poenitentis, notitia in 
confessione acceptal, — b) per accidens: 

3) supplendi defectus et corrigendi errores. 


621. Prima obligatio est sigillum sacramentale. — 
Sigillum sacramentalis confessionis est Strictissima obligatio 
sub secreto Servandi ea quae in sacramentali confessione, 
seu in ordine ad absolutionem sacramentalem a poenitente 
declarata sunt et quorum revelatio aliquo modo manifestaret 
peccatum et peccatorem, et ita redderet sacramentum 
onerosum vel odiosum. Vocatur sigillum metaphorice a 
sigillo quo litteras obsignamus quas volumus esse secretas, 
estque obligatio celandi audita in confessione. Breviter 
S. Thomas, a. 3 ; « sigillum confessionis nihil aliud est 
quam debitum confessionem celandi ». 

lamvero, teste can. 889 : « sacramentale sigillum in- 
violabile est ; quare caveat diligenter confessarius ne verbo 
aut signo aut alio quovis modo et quavis de causa prodat 
aliquatenus peccatorem» i. e. personam et peccatum. Stric- 
tissima scii, est obligatio gravis tacendi extra confessionem 
peccata quae confessione sacramentali cognita sunt, nisi poe- 
nitens licentiam loquendi dederit. Quae obligatio ex triplici 
oritur iure, tum naturali, tum divino, tum ecclesiastico. 

1? Ex iure naturali, quia a) inter confessarium et poeni- 


I. Aliud est sigillum seu secretum servandum ; aliud obligatio non 
utendi notitia in confessione acquisita etiam sine laesione secreti. Hoc 
ultimum a quibusdam parum accurate vocatur sigillum accidentale ; 
imo multi de utroque simul tractant promiscue et sine distinctione. 
Oportet tamen ea distinguere : sigillum nempe valde strictius obligat 
quam alterum ; praeterea obligatio sigilli est specialis, de qua expresse 
agit S. Thomas ; altera obligatio est generalis non causandi gravamen, 
quae secundum communia principia declaranda venit, de quo nihil 
speciale occurrit apud S. Thomam. 

tentent intercedit pactum implicitum, vi cuius hic peccata 
sua confitetur nonnisi sub conditione secretum servandi 
perfecte ; hoc est autem secretum commissum ex iustitia 
servandum ; b) insuper lex naturalis prohibet ne alterius 
fama laedatur iniuste. 


2? Ex iure divino, quia Christus implicite voluit sacra- 
mentum Poenitentiae ita ministrari ut fideles ab eo non 
arcerentur ; ad hoc autem oportet confessionem esse secre- 
tam pro peccatis secretis. Qui enim vult finem vult media. 
Christus ergo voluit ea sine quibus confessio stare non 
potest, Atqui confessio stare non potest sine sigillo stricto. 
Ergo. 


30 Ex iure ecclesiastico, uti constat ex Conc. Lat. IV, 
c. 21, et ex can. 889 iam citato. 


Notetur : 1) Argumentatio S. Thomae in statuenda thesi ad 
hoc reduci potest : Nunquam licitum est agere contra signifi- 
cationem sacramenti, quia id est violatio sacramenti, et ideo 
sacrilegium contra reverentiam ipsi ut a Christo instituto debi- 
tam. Atqui per confessionem significatur peccata esse tegenda. 
Ergo vi institutionis sacerdos celare tenetur. Prob. min.: Quae 
exterius aguntur in sacramentis sunt signa eorum quae interius 
contingunt : ita confessio est Signum interioris subiectionis qua 
quis Deo subiicitur. Sed Deus illius qui se subiicit peccata tegit 
quasi nunquam fuissent. Ergo et hoc in sacramento Poenitentiae 
debet significari (a. 1). 

2) Insuper doctrina S. Thomae : « Illud quod sub confessione 
Scitur est quasi nescitum, cum illud non sciat aliquis ut homo 
sed ut Deus » (ad 1) ; hinc : 

3) « Si praecipiatur... quod dicat si aliquid scit de tali peccato, 
non debet dicere, quia debet existimare quod intentio praeci- 
pientis est, si sciat ut homo ; hoc autem non scit ut homo. Et, 
si etiam exprimeret de confessione, interrogatus non debet 
dicere..., quia non est subiectus superiori suo nisi ut homo ; 
hoc autem non scit ut homo sed ut Deus » (ad 2). 

b) « Homo non adducitur in testimonium nisi ut homo, et ideo 
sine laesione conscientiae potest iurare se nescire quod scit 
tantum ut Deus » (ad 3). 

C) « Potest autem confitens facere ut sacerdos illud quod sciebat 
tantum ut Deus, sciat etiam ut homo, quod facit dum licentiat 
eum ad dicendum ; et ideo, si dicat, non frangit sigillum con- 
fessionis; tamen debet cavere scandalum dicendo, ne fractor 
sigilli reputetur » (a. 4). 

d) « Illud quod homo alias scit sive ante confessionem, sive 
post, non tenetur celare quantum ad id quod scit ut homo ; 
potest enim dicere: scio illud, quia vidi. Tenetur tamen celare 
illud, in quantum scit ut Deus ; non enim potest dicere : ego 

audivi hoc in confessione. Tamen propter scandalum vitandum, 
debet abstinere ne de hoc loquatur, nisi immineat necessitas » 
(a. 5). 


622. Natura obligationis sigilli. — Obligatio sigilli 
est religionis simul et iustitiae : religionis, quia illam exigit 
reverentia sacramento debita, quod alias fidelibus odiosum 
foret ; iustitiae, quia protegit ius poenitentis, tum ad 
famam, tum maxime ne laedatur revelando secretum com- 
missum. Unde violatio sigilli duplicem semper malitiam 
importat : iniustitiae ob violatum pactum initum cum 
poenitente vel et ob famam laesam, et sacrilegii ob laesam 
reverentiam sacramento debitam. Confessio scii, ita 
peragitur, ut haec notitia exclusive sacramentalis sit, cum 
sacerdoti non ut homini sed ut ministro Dei fiat, ad solum 
forum Dei et conscientiae pertinens, et sacramento unice 
ordinata. Ergo omnis eius laesio directa est sacrilega, 
tamquam directa usurpatio rei sacrae et profanatio. 

Sigillum stricte urget, ita ut nullam admittat exceptionem 
et in nullo unquam casu relaxari valeat sine certo et prorsus 
libero consensu poenitentis, qui de iure suo cedere potest, 
cum secretum in eius favorem institutum fuerit ; — con- 
sensus autem non potest praesumi sed indubiis signis 
explicite (verbis) vel implicite (factis) debet dari, nec vi, 
dolo, precibus importunis aut metu reverentiali esse 
extortus, nec postea revocatus. 


Hinc nullus finis, quantumvis bonus et utijis, violationem 
sigilli, sive ante sive post mortem poenitentis, sine eius licentia 
excusat 

a) nec bonum confessarii sive temporale, v.g. ad vitam servan- 
dam aut in sui defensionem, sive spirituale, v. g. ut ipse integre 
confiteatur ; 

b) nec bonum ipsius poenitentis vel tertii, etiam ad vitandum 
damnum maius, v. g. ut alteruter corrigatur aut innocens 
declaretur J 

c) nec bonum ipsius reipublicael, v. g. in casu proditoris, ad 
interitum reipublicae praecavendum ; 

d) nec bonum religionis, ad impediendum ne sacramentum 
Eucharistiae, Ordinis, Matrimonii, indigne recipiatur, imo ne 
haeresis vel schisma in partem Ecclesiae spargatur. 


1. Ita Innocentius XI, 18 nov. 1682. 
2. Ita Clemens VIII, 26 maii 1593. 

Nulla enim causa boni assequendi Vel mali vitandi istud 
malum odii erga sacramentum ad salutem omnino necessarium 
compensare potest. Agitur quippe de bono spirituali totius 
Ecclesiae in servanda frequentatione huius sacramenti ad salutem 
omnium instituti, quod praeponderat omni alii bonol. Unde 
etiam in dubio an adsit periculum revelationis seu frangendi 
sigillum, sive sit iuris (v. g. an aliquid cadat sub sigillo), sive 
sit facti (v. g. an aliquid iam sit aliunde cognitum aut dictum 
fuerit in ordine ad confessionem), standum erit pro tutiore parte, 
quia non agitur de sola honestate sed de damno spirituali totius 
communitatis omnibus mediis cavendo (II, n. 90-91). 

Casu tamen quo confessarius noverit grave damnum sibi vel 
tertio, vel reipublicae aut Ecclesiae imminere, poenitentem 
monere potest et debet ut per se vel per alium illud damnum 
impediat (v. g. reum superiori manifestando), et recusanti id 
facere, absolutionem denegare potest utpote indisposito ; sed 
secretum revelare absque poenitentis licentia non poterit unquam. 


623. Radix obligationis sigilli. — Oritur obligatio 
sigilli ex omni et sola confessione sacramentali facta ad se 
accusandum ministro Ecclesiae, ut tali, vel et ad absolutio- 
nem obtinendam, sive completa sive inchoata, valida aut 
invalida ; — etiamsi absolutio, quacumque de causa, non 
fuerit concessa, aut confessio sit sacrilega (v. g. sine dolore 
aut proposito), vel tantum existimata (v. g. bona fide facta 
apud illum qui non habet potestatem). Cum enim sigillum 
sit in favorem poenitentis, obligatio sigilli oritur si ipse 
ex parte sui posuerit necessaria ad confessionem sacra- 
mentalem eamque ad absolutionem ordinaverit. 


Hinc non oritur sigillum 

1) Si quis scienter confiteatur ministro non legitimo, v. g. 
laico vel sacerdoti iurisdictione carenti. 

2) Si apud ministrum legitimum confessionem simulatam 
instituat alia de causa, v. g. unice ad confessarium decipiendum 
vel irridendum, ad eleemosynam obtinendum aut consilium 
petendum vel ad confessarium seducendum, sine intentione 
sacramentum suscipiendi. 

3) Si in confessione declaret aliquid ad confessionem omnino 
non pertinens. In his circumstantiis potest existere secretum 
naturale ; quod si aliquis sub conditione sigilli quid communicet 
sacerdoti et conditio ab isto acceptetur, non tamen adest obligatio 
sigilli sed secretum naturale promissum : tunc scii. « tenetur ex 
promissione hoc modo celare, ac si in confessione haberet, quamvis 
sub sigillo confessionis non habeat » (a. 2, ad 2). 


I. A sigillo sacramentali multum ergo differt secretum naturale, 
1) quia huius laesio per se non est sacrilegium j 2) quia per se admittit 
levitatem materiae ; 3) quia obligatio eius in quibusdam casibus cessat. 

624. Subiectum sigilli. — Sunt omnes illi qui ex 
confessione sacramentali, sive immediate sive mediate, 
sive licite sive illicite, notitiam habeant rei sub sigillo 
comprehensag seu aliquid audierint : per se et primo 
confessarius, secundario et per participationem omnes ad 
quos, casu vel industria, confessionis notitia pervenit. 
Cum enim omnes illi confessionis sacramentalis secreti 
participes fuerunt, etiam obligationis illud servandi parti- 
cipes sunt (can. 889, $ 2). 


In specie, A. immediate notitiam habent: 


1) confessarius sive verus sive fictus etiam laicus, verus Per se, 
fictus vero per accidens ; 

2) confessarius, qui extra confessionem a poenjtente consulitur 
de peccatis accusandis in confessione sibi facienda, quis iam est 
inchoata confessio ; 

3) interpres adhibitus in confessione peragenda, communicans 
scii, in ipso actu confessionis, vel ille qui alterius peccata confi- 
tenda, saltem intra confessionem, conscribit ; 

4) adstantes et vicini confessionem audientes sive casu sive 
ex industria, imo omnes qui conantur audire confitentem eo ipso 
rei sunt violationis sigilli ; non tamen illi coram quibus poenitens, 
dum se audiri advertens, loquitur altius et publice confitetur. 


B. mediate notitiam habent : 

1) superior cui de iure se sistit provisorie absolutus a reser- 
vatis, vel a quo extra confessionem petitur facultas absolvendi 
reservata ; 

2) consultus theologus ad quem casus conscientiae cum licentia 
poenitentis refertur : est enim particeps secreti ; 

3) ii omnes qui a confessario vel ab aliis audierint sacrilege, 
aut imprudenter, aut legitime, peccata in confessione accusata, 
seu quibus sive confessarius, sive alius quilibet, notitiam habens, 
aliquid sub sigillo cadens monstraverit ; 

4) imo qui legerit confessionem alterius scriptam, si scriptura 
fuerit de facto medium confessionis, y. g. si chartam legerit sive 
in actu accusationis, dum poenitens actu ea utitur, sive iam 
confessario traditam, dum in manu eius versatur, sive a confes- 
sario amissam, aut post absolutionem in confessionali relictam ; 
item qui litteras legerit, directas superiori pro facultate a reser- 
vatis. 


C. e contra non tenentur sigillo : 


1) qui legit chartam in qua poenitens sua peccata descripserit 
per modum examinis conscientiae, aut medii ad memoriam 
iuvandam aut ad facilius faciendam confessionem, qua scii, ante 
confessionem usus est vel quam conservavit postea : est enim 
mera praeparatio ad confessionem et solum remote et per accidens 
ordinatur ad confessionem ; 

2) is quem confessarius consulit de licentia poenitentis, sed 

circa confessionem alteri faciendam, vel qui confessionem scribit 
extra confessionem ; 

3) ipse poenitens : obligatio enim sigilli est in favorem poeni- 
tentis. 

Tenentur tamen illi secreto naturali, etiam ipse poenitens, qui 
tacere debet illa ex quibus vel infamia, vel confusio, aut damnum 
sine iusta ratione iniuste oriretur confessario. 


625. Obiectum seu materia sigilli. — Sub sigillo 
cadunt generatim omnia quae confessione sacramentali sunt 
cognita et quorum revelatio peccatorem prodere potest ; 
porro sigillum potest ad aliquid se extendere sive directe 
sive indirecte, per se vel per accidens. 


A. Directe et per se sigillum se extendit ad omne et 
solum id quod in ordine ad confessionem sacramentalem 
est manifestatum. 


Ita : 1) ipsa peccata declarata omnia, etiam levissima, vel solum 
materialia, etiam cogitata aut mere proposita et non impleta, 
interna et externa, praeterita aut futura patranda : mortalia sive 
in specie sive etiam in genere, venialia non in genere sed in tali 
specie vel in gravitate aut multitudine sat notabili ; secreta, et 
etiam publica ut confessa. Nam, ait S. Thomas, a. 5, ad 1 : « Con- 
fessarius potest loqui de furtis notorii furis iam aliunde sibi notis, 
sed non potest dicere : fur confessus est mihi sua furta, quia nullo 
casu dicere potest se aliquid audivisse in confessione » ; 

2) peccatorum obiecta, ut esse possunt peccata aliena, v. g. si 
quis dicat se mala locutum esse de puella gravida, de furto aut 
homicidio Titii, se imprecatum fuisse filio ebrioso aut virginis 
defloratori, se matrem odisse propter adulterium, patrem despe- 
xisse propter tenacitatem ; 

3) circumstantiae, qua tales, etiam post absolutionem declaratae, 
quae sunt vel existimantur necessariae aut utiles ad peccati 
manifestationem, v. g. theatri frequentatio, pravorum librorum 
lectio, nobilitatis iactantia, quantitas furti : ita occasiones, ten- 
tationes, finis peccantis ; 

4) complices peccati qui, legitime aut imprudenter, aliquomodo 
manifestantur, v. g. feci furtum cum fratre. Hinc confessarius 
complicem, sine poenitentis licentia, non potest monere. 


B. Indirecte sed per se, sub sigillo cadunt omnia quae de se 
ducere possunt in notitiam peccati ut a poenitente declarati, 
vel peccatoris. 


Ita 1) absolutionis denegatio probrosa, qualis non est ex der 
fectu materiae aut quia consuetudo est non statim absolvendi ; 

2) indispositio poenitentis ; 

3) satisfactio imposita, nisi sit levissima, quia est occasio 

suspicandi poenitentem reum esse mortalium vel multorum 
venialium; 

4) consilium petitum vel datum, si nexum habeat cum con- 
fessione, v. g. ad defectum corrigendum. 


C. Alia per se nullo modo cadunt sub sigillo, quandoque 
per accidens tamen cadere possunt. 


Ita : i) peccata commissa in confessione, v. g. impatientiae, 
contumeliae vel furti erga confessarium ; 


2) peccata poenitentis aut aliorum aliunde cognita, nisi tamen 
minus certa ex confessione confirmata vel minus accurata com- 
plete declarata fuerint ; 

3) ipsa confessio et absolutionis collatio ; 

4) virtutes, charismata et dona Dei, aut bona opera ; 

5) meri defectus naturales aut morales sive corporis sive 
animi. 

Haec tamen possunt esse obiectum secreti naturalis, ut si clam 
accedendo poenitens verbo vel facto significaverit se nolle 
cognosci quod sit confessus ; — imo per accidens possunt esse 
materia sigili, sive directe, si ut circumstantiae peccatorum 
fuerunt declarata (v. g. abusüs aut ingratitudinis), sive indirecte 
ex adiunctis suspicionem ingerere possunt de peccatis aut statu 
poenitentis, aut de statu aliorum. Ita fieri potest si aliquis reve- 
letur confessus qui clam accesserat, aut ad confessarium extraor- 
dinarium (v. g. religiosus), aut ad illum qui speciali gaudet facul- 
tate v. g. absolvendi a reservatis, aut is qui non soleat multum 
confiteri et accesserit die quo mos non sit, quia adest suspicio 
peccati gravioris vel saltem non ordinarii ; item si dicatur quis 
sola levia confessum, qui graviora habeat accusanda, propter 
suspicionem, scii, sacrilegii aut reticentiae ; item si unus vel 
alter laudetur et absolutus proferatur, dum de aliis nil dicatur : 
tunc enim de aliis facile oritur suspicio. 


626. Violatio sigilli alia est directa seu immediata, alia 
indirecta seu mediata. 


I. Directa fit expresse revelando id quod est materia 
sigilli et simul sufficienter designando personam quae id 
fecit. 

Ad quod tamen necesse non est, sive a) ut persona sit 
audientibus nota, dummodo sit sufficienter determinata seu 
designata, sive b) ut audientes sciant sacerdotem loqui de 
rebus in confessione auditis, sed sufficit ut revera ita lo- 
quatur. Ita v. g. Titius mortalia confessus est, aut homi- 
cidium commisit, —:Petrus non est absolutus, —! praefectus 
talis urbis adulterium commisit, — primus quem audivi 
hodie adulterium confessus est, si audientes possint 

cognoscere. Haec est peccatum mortale ex genere toto, quod 
nullam admittit materiae levitatem; directa enim mani- 
festatio etiam venialium valde odiosa est poenitentibus et 
eos a sacramento arceret ; proinde laesione directa sigilli 
in materia levi, gravis fit iniuria sacramento, 


2. Indirecta violatio fit aliquid dicendo aut faciendo vel 
omittendo, ex quo alii cognoscere vel suspicari possunt id 
quod est obiectum sigilli, cum probabili periculo notitiam 
ingerendi vel suspicionem personae quae id fecit. 


Non tam est formalis violatio sigilli quam violationis 
periculum, scii, cognoscendi simul peccatum et pecca- 
torem. Ad quod non sufficit suspicio mere possibilis, sed 
saltem probabilis; non tamen requiritur ut audientes 
cognoscant personam aut suspicentur, sed ut prudenter 
suspicio fieri possit. Haec est peccatum mortale ex genere 
suo, quod tamen aliquando materiae levitatem admittit, 
quando scii, periculum cognoscendi materiam sigilli et 
sacramentum reddendi odiosum est exiguum et valde 
remotum. 


627. Modi indirecti violandi sigillum. — Varii sunt, 
sive verbis constent sive factis, et pro variis adiunctis ; 
quorum aliquos referimus ex probatis auctoribus. 


A. Verbis: 1) Si confessarius, narrando aliquod factum ex 
confessione, tales memorat circumstantias, ut poenitens facile 
ex lis dignosci possit. Notissimum est exemplum parochi, qui 
post 25 annos sacerdotii narrat in societate, primum poenitentem 
sibi confessum esse adulterium ; paulo post intrat vir et narrat 
omnibus audientibus : fui primus tuus poenitens. 

2) Si, auditis paucorum confessionibus, dicit se tale grave 
peccatum audivisse, licet celet personam, dummodo poenitentes 
cognosci possint ab iis quibus narratur peccatum : singuli enim 
ex illa revelatione aliquam suspicionem contra se patiuntur. 

3) Si, ex iis quae sola confessione noverit, dicit de communi- 
tate (collegio, conventu, pago, oppido, regione, ordine religioso) 
peccatum relative gravius, aut relative multo plura, aut omnino 
specialia vitia, praeter ea quae noscantur ibi committi, etiam 
excluso omni periculo suspicionis de personis determinatis in 
particulari : suspicio enim nihilominus est de singulis, vel saltem 
minor existimatio aut infamia et dedecus redundat in totam 
communitatem, ideoque in poeniteptes quatenus sunt membra 
communitatis ; et detrimentum est eo gravius, quod res authentico 
testimonio confessarii confirmatur. 

Ita qui dicit se in tali conventu audivisse grave peccatum, aut 
in tali ordine religioso committi gravia peccata quae ex sola 
confessione cognoscit; et ille qui asserit in parvo loco (3.000 
circiter perspnarum, aut minus) vitium occultum dominari vel 
morbum venereum, aut talia perpetrari gravia crimina, quae ex 
confessione cognoscit, v. g. multa sacrilegia aut furta ; et qui de 
loco paulo maiore narrat peccatum infamans vel crimen enorme, 
uti sunt incestus aut sodomia ; — non autem si gravia narraret 
solum de religiosis in genere, aut de ordine, si qui esset nume- 
rosior et notorie valde relaxatus, vel etiam maiora diceret de 
magnis urbibus, in quibus talia etiam committuntur. 

4) Si poenitentem tam alta voce alloquitur aut arguit, ut 
circumstantes ab eius responsionibus vel monitionibus intelli- 
gant quid poenitens sit confessus, aut eum graviter peccasse. 

5) Si non a primo initio sed in progressu confessionis, poeni- 
tenti surdastro dicit alta voce : redi, vel aliquid simile. 

6) Si dicit aliquem sibi, ut confessario extraordinario aut 
maioribus praedito facultatibus, confessum esse, aut ad eum 
clam accessisse, aut se tali absolutionem denegasse, vel (nisi 
mos alicubi esset generalis) nondum absolvisse eum, aut nonnisi 
post experimentum, seu ad tempus remisisse, vel nondum 
completam recepisse eius cpnfessionem, vel ei gravem poeni- 
tentiam imposuisse ; nam exinde infertur adfuisse grave crimen. 

7) Si, comparando plures poenitentes, vel explicite, vel impli- 
cite (ut fratres vel condiscipulos), unum vel duos laudat v. g. 
de puritate conscientiae aut de eo quod sola venialia afferat, sed 
de aliis nihil dicit : tunc enim saepius ingeret suspicionem ma- 
teriae cuiusdam momenti, aut mortalis peccati, aut indispositionis. 

8) Si parentes vel superiores poenitentis admonet, ut specialiter 
in iis circumstantiis, v. g. tali loco vel tempore, vigilent. 

9) Si loquitur cum alio confessario de peccato quod poenitens 
utrique confessus est. 


B. Factis: 1) Si confessarius sedens in confessionali, assurgit 
et modo quem adstantes observare possunt, legit tabellam 
casuum reservatorum. 

2) Si gestu visibili, gemitu, exclamatione manifestat miratio- 
nem vel tristitiam. 

3) Si audita confessione, statim ab ecclesia discedit, nil solli- 
citus de poenitentis communione, quae alias esset verisimilis. 

4) Si testimonium confessionis denegat poenitenti, qui coram 
aliis petit, aut in circumstantiis in quibus concedi omnibus 
solet ; de quo vidé infra n. 630, 4. 

5) Si, audita confessione, mutat modum agendi erga poeni- 
tentem, ubi id ab aliis perspicitur qui exinde suspicari possint 
aliquod determinatum aut gravius peccatum fuisse declaratum ; 
de quo nunc magis est dicendum. 


628. Secunda obligatio est non utendi exterius 
quacumque notitia in confessione acquisita. — A 
proprie dicta violatione sigilli differt usus exterior cuius- 

cumque scientiae ex confessione habitae, qui etiam adesse 
potest absque eo quod aliquid reveletur, dum violatio 
proprie dicta sigilli semper fit cum aliqua directa vel in- 
directa revelatione eorum quae sub sigillo cadunt. Qui 
usus, absque licentia poenitentis, generatim illicitus est, 
ut declararunt Clemens VIII, 26 maii 1593 et Innoc. XI, 
18 nov. 1682, in quantum per se aut per accidens posset 
confusionem, verecundiam, malam suspicionem, vel ali- 
quod nocumentum, dedecus, molestiam, damnum aut quod- 
cumque gravamen generare poenitenti vel alteri; non solum 

a) si adsit periculum revelationis directae vel indirectae ; 

b) sed etiam si exinde sequatur gravamen poenitentis 
vel alterius, et ideo odium sacramenti, quod etiam verum 
est si ex non usu multo gravius damnum poenitentis 
sequeretur, ut declaravit Innoc. XI ; 

c) vel si suspicio oriatur violati sigilli, et ideo scandalum. 

Aliis in casibus autem potest confessarius hac sua scientia 
uti, quia non est proprie fractio sigilli nec per se repugnat 
sigillo. 

Hinc can. 890 : « $ 1. Omnino prohibitus est confessario 
usus scientiae ex confessione acquisitae cum gravamine 
poenitentis, excluso etiam quovis revelationis periculo. 


$ 2. Tam superiores pro tempore existentes, quam con- 
fessarii qui postea superiores fuerint renuntiati, notitia 
quam de peccatis in confessione habuerint, ad exteriorem 
gubernationem nullo modo uti possunt ». 

Praedictus usus illegitimus est peccatum mortale ex 
genere suo, quia ex natura sua natum est magnum gra- 
vamen et grave scandalum causare, et ita sacramentum 
reddere valde odiosum ; admittit tamen levitatem materiae, 
v. g. si gravamen exinde oriens sit mediocre. 


Exinde facile statuuntur regulae circa usum notitiae ex 
confessione haustae: 


A. Quantum ad ipsum poenitentem qua talem : 


1) Hlicitum est extra confessionem alloqui poenitentem de 
rebus ex confessione cognitis, sine eius licentia : id causát vere- 
cundiam et odiosum reddit sacramentum. 

2) E contra licitum est a) si poenitens prius loquatur, quia 
implicite dat licentiam ; 

b) statim post absolutionem, quia iudicium moraliter continua- 
tur ; 

C) in confessionibus sequentibus, ubi sacerdos est piinister 
Dei, si aliquo modo utile sit poenitenti vel expediat ad rectitu- 
dinem confessionis praesentis : status enim praeteritus aliquam 
relationem habet ad rectitudinem iudicii praesentis. 

3) Illicitum est revelare peccata in confessione commissa 
(etiam non accusata), defectus naturales aut morales, corporis 
aut animae, ex sola confessione manifestatos, imo dona ex sola 
confessione cognita, si sit cum gravamine poenitentis : v. g. esse 
spurium, eunuchum, ficte nobilem, de gente ludaeorUm aut 
magorum, pauperem, debitis gravatum, ignorantem, incapacem, 
minus expertum in arte, rudem, hebetem, scrupulosum casu quo 
id non in laudem poenitentis cadat ; — e contra licitum est, si 
etiam extra confessionem cognoscatur, v. g. esse balbutient, 
claudum, surdum, aut esse talis conditionis. 


B. Quantum ad exteriorem gubernationem : 

1) Superiores non possunt uti notitia in confessione acquisita, 
etiam si non appareat quod ex tali notitia se dirigant, et quin 
poenitens id advertat : est in gravamen poenitentium, si noscerent 
id licere. Sic uti notitia non possunt ad removendum indignum 
ab officio, ad negandum ei suffragium electionis, ad negandum 
peccatori sacramenta, aut matrimonii assistentiam ob impedi- 
mentum, ad auferendas ei claves, ad ancillam gravidam vel furta 
committentem eliciendam, ad denuntiandum aut inquisitionem 
instituendam. 

2) Item ipse confessarius non potest poenitentem infestis 
oculis aspicere, minus amice quam antea alloqui, sua agendi 
ratione manifestare se de peccatis recordari, eumque minoris 
quam antea facere, eum corripere, dure alloqui, severum vultum 
ei ostendere ; — imo nec ideo recusare confitentem audire, quia 
ex confessione praecedente sciverit esse molestum, scrupulosum, 
conscientia intricatum, tenuiter dispositum, nisi habeat causam 
externam distinctam a confessione, ut si communiter nosceretur 
poenitens esse nimis prolixus in confitendo, aut ob aliud motivum 
id faceretl. 

3) Hinc non est interrogandus confessarius a parentibus, 
magistris, etc. de moribus suorum poenitentium ; nec consulen- 
dus ubi agitur de admissione ad religionem vel promotione ad 
Ordines, sed solam sacramentorum frequentiam testetur. 


C. Quantum ad mores exclusive proprios : 


i) Confessarius propter notitiam confessionis, potest mores 
suos reformare, melius fungi officio, pro poenitente orare coram 
Deo, aut benignius erga eum agere, consulere libros aut sapientes, 
temperare rigorem, in interrogationibus se dirigere, sibi prae- 
cavere a periculo et occasionibus damni spiritualis aut temporalis, 
uti morte, insidiis aut veneno, diligentius invigilare gregi, alios 


i. Potest tamen Confessarius eum dimittere initio confessionis, si 
non sit dispositus aut irrationabiliter petat : item potest in confessione 
eum admonere ne se deinceps accersat. 

instruere aut in generali monere ut sibi caveant, etc., imo abstinere 
a celebratione missae in ecclesia violata aut cum vino venenato, 
dummodo nullam notionem aliis peccati accusati aut eius ac- 
cusationis neque gravamen poenitenti inferat, v. g. quia alii non 
exinde sed aliunde sciunt, aut alio praetextu sacerdos abstineat 
vel recedat ; in dubio tamen petatur licentia poenitentis. 

Ita, etsi poenitens vel alii forte advertant, id oriri ex scientia 
confessionis. « Ratio est, ait Haine, o. c., q. 117, quia nullum 
inde vel pudorem vel incommodum patitur poenitens, nec ob id 
rationabiliter retraherentur homines a confessione, nec denique 
actio vel omissio confessario est revelatio sigilli, cum supponatur 
ita indifferens, ut alias ignari inde in notitiam peccatorum con- 
fessorum venire non possint. Unde si in notitiam veniant, id 
potius oritur ex praevia quam habent scientia, quam ex actione 
vel omissione confessarii ». 

Revera casus, qui praeberet difficultatem, potius est metaphy- 
sicus, ait Lugo, de Poen., disp. 23, n. no, cum nunquam deerit 
medium haec pericula evadendi vel de licentia poenitentis vel 
ex quodam praetextu. 


2) Contionatores possunt loqui de iis quibus non cogitassent 
nisi confessionem excepissent ; non tamen de peccatis particu- 
laribus poenitentium in parvis communitatibus. 


629. Tertia obligatio est supplendi defectus et 
corrigendi errores. — Triplex defectus seu error occurrere 
potest: 1) vel error vitiat ipsum valorem sacramenti, v. g. 
oblivio absolutionis, invalida forma, indispositio poeni- 
tentis, carentia iurisdictionis ; — 2) vel error offendit 
meram integritatem confessionis aut sacramenti, v. g. inter- 
rogatio debita omissa de specie aut numero peccatorum, 
non iniuncta satisfactio ; — 3) vel error spectat obligationes 
poenitentis et infert damnum poenitenti aut tertio, v. g. 
occasio proxima quae non removetur, imposita restitutio 
indebita, non imposita debita restitutio. 


A. Error invalidons sacramentum et poenitenti graviter 
damnosus, de se et regulariter est corrigendus et quidem 
sub gravi et ex iustitia ;— imo etiam cum gravi incommodo, 
si ex gravi culpa confessarii commissus fuit (II, n. 296, A). 
Nam confessarius, ex quasi contractu cum poenitente et 
ideo ex iustitia, tenetur recte disposito absolutionem im- 
pertiri : ex charitate quidem audit confessionem, sed semel 
audita, iam ex iustitia obligatur ad reliqua praestanda ne- 
cessaria (n.614). Ergo si erravit quoad valorem sacramenti, 
ex iustitia corrigere, si possit, tenetur, et si ex gravi culpa 

erravit, etiam cum magno incommodo ; — secus sine gravi 
incommodo, nisi tamen poenitens esset in gravi periculo 
moriendi in statu peccati, ut si versaretur in articulo 
mortis vel in probabili periculo non amplius confitendi, 
quo casu etiam cum gravi incommodo obligaretur con- 
fessarius, Sed ex charitate. 


Iustitia itaque non semper aequali modo obligat, sed 
laesa ex culpa strictius obligat quam laesa sine culpa, sicut 
apparet in casu detentoris bona vel mala fide rei alienae 
quoad restitutionem. Unde gravitas obligationis sicut et 
incommodi subeundi mensuranda est, tum ex gravitate 
damni, tum ex gravitate culpabilitatis aut negligentiae. 


Principium supponit i) errorem poenitenti esse adhuc graviter 
damnosum ; nam si damnum leve est, v. g. quia poenitens 
mortalia non accusaverat, vel si damnum non perseverat, quia 
poenitens alium confessarium adiit a quo valide fuit absolutus, 
aut quia alio modo certo iustificatus fuit (scii. Extrema Unctione 
vel contritione perfecta), iam non urget obligatio ; 

2) errorem provenire ex parte confessarii , nam si error ex 
culpa poenitentis proveniat, quia v. g. scienter erat indispositus, 
confessarius tenetur quidem ad reparandum damnum ut coope- 
rator, sed non tam stricte, — excepto casu extremae necessitatis, 
— quia poenitens sibi aliter providere posset, novam confessionem 
instituendo. 


Modus aptus reparandi defectum diversus est : 


i? Si propter defectum iurisdictionis sacramentum sit invalidum, 
confessarius inducat poenitentem ut iterum confiteatur, et, si ad 
id necesse sit, de invaliditate absolutionis moneat, etiam non 
praevie a poenitente obtenta licentia loquendi de confessione : 
cum enim ratio nullitatis exclusive sit ex parte confessarii, non 
ex defectu poenitentis, nullus ibi est usus de rebus in confessione 
auditis. 

2? Si propter omissionem aut defectum absolutionis, et a) imme- 
diate vel brevi post confessionem id detegatur ac poenitens sit 
adhuc moraliter praesens, potest iterum absolvi, etiam absque 
praevia monitione, dummodo constet eum esse rite dispositum ; 
b) et si nimis distet, ad sacrum tribunal revocetur, dum absque 
incommodo fieri possit ; secus ipse confessarius poenitentem 
adeat et absolvat ; c) si vero error reparatus non fuerit immediate 
aut post breve tempus, confessarius inducat poenitentem ut 
iterum confiteatur ; eum hortetur ut doleat non solum de accusatis 
in praesenti confessione, sed et de praeteritis, praesertim de 
accusatis in ultima confessione ; eumque rite absolvat. 

3? Si ob indispositionem poenitentis, confessarius adeat poeni- 
tentem et eum inducat ut iterum confiteatur sicut dictum est ; 
quod si id fieri efficaciter nequeat, confessarius obtenta prius 


« 

licentia poenitentis cum eo loquendi de re ad confessionem 
spectante, eum de invaliditate moneat, ut error reparari possit. 


B. In casu erroris attingentis solam integritatem sacra- 
menti : 


19 


i? Si confessarius negative impedivit integritatem ex 
omissione (sive ex oblivione sive ex culpabili negligentia), 
non tenetur damnum reparare aut poenitentem monere 
extra confessionem, quia obligatio procurandi integritatem 
confessarium afficit tamquam ministrum sacramenti, i. e. 
intra confessionem, et ex alia parte monitio extra confes- 
sionem de se et generatim molesta est poenitenti ; — in 
alia confessione tamen, ubi confessarius est medicus spiri- 
tualis et minister sacramenti, error est corrigendus si fieri 
potest sine magno incommodo. 

2? Sipositive impedivit integritatem, tenetur confessarius 
monere etiam extra confessionem, prius obtenta poenitentis 
licentia ; dummodo possit absque scandalo et gravi in- 
commodo, et magis stricte si culpabiliter erraverit quam si 
inculpabiliter. 


Ratio est, quia unusquisque tenetur reparare damnum quod 
positive intulit, ac eius causam removere quam posuit ; tenetur 
scii, ne ex sua actione positiva alii damnum capiant, etiam ex 
peccato materiali. Non tamen cum gravi incommodo, quia si 
grave damnum poenitentem a servanda, a fortiori confessarium 
a procuranda integritate excusat; unde paulo minor causa 
excusabit illum inculpabiliter errantem. Et de facto raro tenetur 
corrigere confessarius. 


C. In casu erroris qui infert damnum poenitenti vel tertio, 
simile valet principium ac in casu praecedenti : 

1? Si negative erraverit per omissionem, ex officio tenetur 
erga poenitentem confessarius, etiam extra confessionem, 
ad monendum et corrigendum, si ex illa omissione poenitens 
movetur ad credendum licitum et faciendum quod est 
illicitum vel in damnum tertii ; strictius vel minus stricte, 
cum maiori vel minori incommodo secundum gravitatem 
damni et culpabilitatis. Non autem ex iustitia tenetur ad 
reparandum damnum tertii, quia non tenetur confessarius 
ex officio procurare bonum tertii. 

2? Si autem positive in errorem induxerit poenitentem, 
v. g. pronuntiaverit interrogatus confessarius esse resti- 

tuendum ubi nulla existebat restituendi obligatio, aut e 
converso ; et 


a) error fuerit culpabilis (v: ge ex malitia, ignorantia 
vincibili, gravi negligentia), tenetur confessarius ex iustitia, 
etiam extra confessionem, et in materia gravi sub gravi, 
reparare et restituere sive poenitenti sive tertio : fuit enim 
positive cooperans damno alterius per consilium ; 


b) si error fuerit inculpabilis, item tenetur confessarius, 
si possit absque gravi incommodo, reparare ; — quod si 
non faciat, restituere debebit. 


Ratio est quia tenetur unusquisque ex iustitia, non solum ad 
non inferendum damnum proximo directe et de industria, sed 
etiam ad procurandum ne ex sua actione obveniat proximo 
damnum ; qupdsi errorem dum possit non corrigat, ad restituen- 
dum tenetur ratione omissae retractationis, quae est vere causa 
damni iniusta et efficax qua istud fit voluntarium et culpabile. 
Tenetur autem solum absque gravi incommodo, quia damnum 
non oritur ex iniusta laesione, cum actio fuerit inculpabilis. 


630. Animadversiones. — 1. Iuxta can. 2369 : a) Confes- 
sarius qui sigillum sacramentale directe violare praesumpserit, 
incurrit ipso facto excommunicationem specialissimo modo Sedi 
Apostolicae reservatam. 

b) Qui vero indirecte tantum violaverit sigillum, obnoxius est 
poenis ferendae sententiae, iisdem ac confessarii ad turpia solli- 
citantes (can. 2368, $ 1), nempe suspensioni, aut etiam inha- 
bilitati ad excipiendas confessiones, privationi beneficiorum, 
dignitatum ac vocis activae et passivae j imo, in casu graviore, 
degradationi, 

c) Temeraria, ac proin conscia, violatio sigilli ab interprete 
aut ab aliis omnibus ad quos notitia confessionis quoquo modo 
pervenit, pro reatus gravitate punienda statuitur salutari poena 
(ferendae sententiae), quae etiam excommunicatio esse potest. 


2. In iure ecclesiastico, secundum can. 1757, $ 3, ut incapaces 
repelluntur a testimonio ferendo: « sacerdotes, quod attinet ad 
ea omnia quae ipsis ex confessione sacramentali innotuerunt, etsi 
a vinculo sigilli soluti sint ; imo audita a quovis et quoquo modo 
occasione confessionis ne ut indicium quidem veritatis recipi 
possunt ». 


3. Ne sigillum indirecte frangatur, praestat semper eodem modo 
respondere. lta interrogatus de peccatis, dicat se nil audivisse 
aut cognoscere ; — interrogatus de absolutione data, dicat : 
functus sum officio meo, vel: suntne tales interrogationes facien- 
dae? ; — interrogatus de communione ministranda (v. g. in 
hospitali), dicat : interroga poenitentem an communicare velit. 


DE POENITENTIA 597 


4. De schedula confessionis danda vel neganda notetur : a) talis 
schedula semper dari potest iis omnibus qui vere intendunt 
confessionem saCramentalem, sive absolutis sive non absolutis ; — 
b) schedula denegari nequit poenitenti indisposito, qui vere 
confessus est, si eam extra confessionem petit ; quia ita confessa- 
rius uteretur notitia confessionis cum gravamine poenitentis ; — 
c) item denegari nequit poenitenti in confessione eam petenti, 
dummodo poenitens versetur in circumstantiis iis quibus dari 
soleat, quia indirecte esset violatio sigilli, cum  revelaretur 
poenitentem non rite esse confessum ; — d) denegari debet 
semper illis qui confessionem simulant, etiam si fiat ad schedulam 
obtinendam : tunc enim nulla adest obligatio sigilli; imo con- 
fessarius tribuendo schedulam mendaciter diceret poenitentem 
esse confessum ; posset tamen ob gravia incommoda dicere 
talem ad se accessisse aut eum in confessionali audivisse ; — 
e) testimonium absolutionis concessae nequit scribi pro illo qui 
absolutus non fuit, quia esset mentiri ; si tamen schedula typis 
impressa imprudenter exhiberet testimonium absolutionis, tradi 
deberet et illi qui non fuit absolutus, saltem si generatim tradi 
soleat, aut ipse publice petat: ita propter sigillum ; riec confessa- 
rius mentiretur, sed materialem actum tradendi (vel subsignandi) 
schedulam solum poneret propter rationem proportionate gra- 
vem, in circumstantiis quae sufficienter indicant restrictionem. 


5. Si confessarius in casu difficili, consilio indiget: a) recurrere 
potest ad theologum cui poenitens omnino ignotus est ; — b) si 
id fieri nequeat, casum ita exponat ut periculum revelationis 
evitet, i. e. tamquam fictum, omittendo adiuncta non necessaria, 
ex quo ignorari posset poenitens, et admiscendo falsa quae rei 
substantiam non mutant ; — c) vel, si ita non commode fiat, 
petat a poenitente licentiam consilium capiendi et cum alio 
loquendi de re ad confessionem pertinente ; — d) si vero haec 
denegetur, nec ullo modo possit declinare periculum revelationis, 
ad alium confessarium eum remittat, aut si id aegre fieri possit, 
studio et Oratione diligenter adhibitis, in Deo confidat et diffi- 
cultatem, meliore quo possit modo, ipse solvat. 


QUAESTIO QUARTA. 
DE ABUSU POTESTATIS MINISTRI. 


Pluribus sane modis potestate sua abuti minister potest, qui 
in variis partibus tractatus praeoccupati fuerunt ; unde in 
praesenti solum venit dicendum de duplici abusu ab auctoritate 
ecclesiastica specialius prohibito, nimirum 1) de absolutione 
complicis in peccato turpi ; 2) de sollicitatione poenitentis ad 
turpial. 


i. Quaestiones breviter percurrere in mente habemus. Speciatim 
conferri possunt, etiam pro documentis, De Smet, De Absolutione 
complicis et sollicitatione; Chrétien, De Poenitentia quaedam quaestiones; 
vel et nostrum opusculum : De Poenitentiae Ministro, c. 5. 

Articulus I- 
De Absolutione Com plicis 
in peccato turpi. 

631. Dispositiones iuris canonici de absolutione 
complicis. — Iuxta can. 884 : « Absolutio complicis in 
peccato turpi invalida est, praeterquam in mortis periculo i 
et etiam in periculo mortis, extra casum necessitatis, est 
ex parte confessarii illicita ad normam constitutionum 
apostolicarum et nominatim Constitutionis Benedicti XIV 
Sacramentum Poenitentiae | iun. 1741 ». 

Quae lex etiam sancitur poenis, ex càn. 2367 : 

« $ i. Absolvens vel fingens absolvere complicem in 
peccato turpi incurrit ipso facto in excommunicationem 
specialissimo modo Sedi Apostolicae reservatam ; idque 
etiam in mortis articulo, si alius sacerdos, licet non appro- 
batus ad confessiones, sine gravi aliqua exoritura infamia 
et scandalo, possit excipere morientis confessionem, excepto 
casu quo moribundus recuset alii confiteri. 

$ 2. Eamdem excommunicationem non effugit absolvens 
vel fingens absolvere complicem qui peccatum quidem 
complicitatis, a quo nondum est absolutus, non confitetur, 
sed ideo ita se gerit, quia ad id a complice confessario 
sive directe sive indirecte inductus est ». 


632. Complex est socius et quasi implexus in peccato. 
Qui intelligendus est sine restrictione, cuiuscumque sexus, 
aetatis, et conditionis : quilibet sive masculus sive femina, 
sive puber sive impuber, dummodo sit capax peccati 
gravis ; imo et persona quacum ante susceptum sacer- 
dotium sacerdos peccaverat, ut declaravit S. Off., 22 ian. 
1879. Et ideo hic invalide absolvit complicem, qui genera- 
lem peccatorum confessionem instituit, si confessiones 
anteactae certo fuerint sacrilegae, aut etiam simpliciter 
invalidae. 


Ad complicitatem autem requiritur : 

1) Peccatum mutuum, scii, ut uterque interius et exterius idem 
grave peccatum commiserit ; seu consensus duorum in idem 
peccatum turpe grave et externum, sive uterque cooperetur, ut 
in mutuis colloquiis et amplexibus, sive unus tantum operetur, 
v. g. tactu, dummodo alter externe simul et interne consentiat : 

qui consensus sufficienter adesse praesumitur si nullo modo 
resistat. Hinc non cadit sub lege : a) actus qui est mortalis ex 
una parte, venialis tantum ex altera ; b) neque actus externe 
levis, quamvis interne gravis ex utraque parte ; c) neque actus, 
quantumcumque gravis, cui alter non consentit, imo cui con- 
sensum externum non praebuit, quamquam interne consentiat. 

2) Complicitas formalis : a) eodem tempore peccati; nam in casu 
peccati cum dormiente, invito, totaliter ebrio, amente, aut turpi- 
tudinem peccati ex conscientia erronea ignorante seu bona fide 
non attendente, etiam si in errorem inductus fuerit a confessario, 
non adest complicitas ; — b) tempore absolutionis; nam 1? si 
confessarius durante absolutione inculpabiliter non agnoscat 
suum complicem, vel 2? si dubitet et, prudenter interrogando 
in quantum sine propriae infamiae vel poenitentis scandali 
periculo id queat, dubium removere non possit, vel 30 si sacerdos 
nullo modo (neque in actu peccati neque postea) sit cognitus 
ut sacerdos, sed poenitens omnino ignoret suum complicem 
esse sacerdotem, valida et licita est absolutio. Tunc scii, non 
adest potestatis abusus quem Ecclesia prohibet. 

Nihil tamen refert si confessarius uti complex non sit in 
confessione a poenitente cognitus, dummodo verificetur se 
complicem vere esse ; et confessarius illum talem sciat, et nihilo- 
minus absolvat : in hoc casu absolutio est invalida. 


633. Peccatum turpe est intelligendum sine restri- 
ctione : quodlibet peccatum luxuriae, i. e. contra castitatem 
et sextum praeceptum, non solum perfectum et consum- 
matum, sed etiam imperfectum et inchoatum, uti sunt 
tactus, oscula, amplexus, imo turpiloquia et aspectus, ut 
declaravit S. Off., 28 maii 1873, dummodo sint stricte 
luxuriosa et complicitatem importent ; — non tamen 
peccata contra alias virtutes et praecepta. Unde complicem 
absolvere in peccato iniustitiae, v. g. in homicidio aut in 
furto, speciatim non prohibetur ; licet etiam talis absolutio 
indecens sit. 

Oportet autem peccatum luxuriae sit grave, — externum, 
— mutuum, — non directe remissum, — et certum. 


i? Grave, tum objective tum subiective, materialiter scii, et 


formaliter. Excluduntur itaque peccata levia sive ex imperfectione 
actus, sive ex conscientia erronea, sive ex levitate materiae, dum 
agitur de luxuria voluntaria solummodo in causa. Unde si puer 
ex conscientia erronea certo existimet tactus a sacerdote impudice 
patratos non esse grave peccatum, posset absolvi ab hoc sacerdote. 

20 Externum, ita ut peccatum tum internum tum externum 
sit grave, et etiam ut id qua tale, scii, in ratione actus externi, 
sit graviter peccaminosum. Quapropter excluduntur peccata 
mere interna delectationis morosae et desiderii, et externa sub 


600 SUMMA THEOLOGIAE MORALIS 


omni respectu venialia, et etiam gravia sed quorum malitia gravis 
non plene exterius manifestatur. Hinc si oscula vel tactus ex 
interno affectu luxurioso habita, ut externa non sint in se graviter 
mala, et affectus libidinosus ex quo fiunt non plene manifestetur 
exterius, possunt absolvi. 

3? Mutuum, ita ut complex uterque interius et exterius idem 
grave peccatum contra castitatem commiserit, seu in idem 
peccatum turpe grave et externum consenserit, ut explicatum 
fuit n. praec. 

4? Non directe remissum: Unde si peccatum iam rite fuerit 
accusatum et valide remissum directa absolutione, ita ut iam sit 
materia confessionis libera, potest sacerdos ab illo absolvere 
(S. Off., 29 maii 1867), quamvis tamen suadendum omnino sit 
ne unquam, nisi cogente necessitate, audiat sui complicis con- 
fessionem, propter periculum tentationis vel irreverentiae erga 
sacramentum. 

5? Certum, ita ut excludatur omne dubium fundatum iuris et 
facti ; secus applicanda venit regula : in dubio odiosa sunt 
restringenda. Requiritur ergo ut certum sit peccatum turpe, 
certo grave, qua tale certo externum, certo mutuum et certa 
complicitas in illud. 


Hinc casus complicitatis in peccato turpi probabiliter non adest : 


a) Si dubium est an poenitens graviter peccaverit. 


b) Si adfuit simplex conniventia ex eo quod alter non impe- 
diverit peccatum quod ex officio impedire non debet, aut appro- 
batio auditi sermonis turpis quae alios sermones turpes non 
excitaverit. 

€) Si complex non est socius immediate in ipso actu turpi seu 
peccato secundum se libidinoso, sed tantum in sola conventione 
turpi de seducenda muliere quae revera non seducitur, vel in 
sola permissione aut invitatione turpi peccandi curn coniuge aut 
prole quae tamen non corrumpitur. Non sufficit scii, sola coope- 


ratio ad peccatum turpe alterius. 


d) Si complices sunt in actu externo ex obiecto veniali (ut est 
pressio manus, osculum leve, tactus momentaneus, vel amplexus 
in parte honesta), etsi utrinque interne fiat ex affectu vel inten- 
tione turpi, dummodo nullam adiunctam habeat circumstantiam 
impudicam externam, aut manifestationem qua affectus aut 
intentio impudicitiae externe sufficienter innotescat. 


634. Absolutio complicis est radicaliter invalida 
propter privationem omnis iurisdictionis. Ergo non est, 
ut aliqui putaverunt, casus peccati reservati, quia non 
habetur restrictio sed ablatio potestatis ,-lex enim inhabilitans 
facit ut confessarius omni iurisdictione careat erga com- 
plicem peccatum turpe accusantem (vel culpabiliter tacen- 
tem), ac ipsa absolutio complicis qua talis et non solum 
peccati complicitatis sit irrita, ita ut non detur valida 

absolutio neque directa aliorum peccatorum, nec proinde 
indirecta peccati complicitatis. 


Ita non solum secundum tenorem can. 884, sed etiam expresse 
secundum Constitutiones Benedictinas et instr. S. Off., 20 febr. 
1867 C Unde et in instructionibus a S. Poenitentiaria datis pro 
sacerdotibus a censura propter absolutionem complicis absol- 
vendis, occurrit clausula ut complex moneat poenitentem « de 
nullitate praeteritarum confessionum », et quidem sine ulla 
restrictione aut distinctione inter casum bonae vel malae fidei 
ex parte poenitentis ; imo ex eo quod poenitens dicitur monendus, 
potius supponitur bona fides. 

Quibus non obstant verba S. Poenitentiariae 16 maii 1877 
affirmantia privationem iurisdictionis « esse in ordine ad ipsum 
peccatum turpe, in quo confessarius complex fuit ». Non enim 
ibi negatur privatio iurisdictionis sed affirmatur ; non dicitur 
privationem iurisdictionis afficere solum peccatum complicitatis, 
sed absolutionem complicis in ordine ad peccatum complicitatis, 
ita ut tota iurisdictione privetur confessarius et ad omne pecca- 
tum, sed unice intuitu et ratione complicitatis i. e. quando illud 
peccatum accusatur. Ceteroquin nec posset S. Poenitentiaria 
legem S. Officii aut Constitutionis benedictinae temperare propria 
auctoritate et sine speciali interventu S. Pontificis, de quo in 
casu nihil refertur. 

Hinc, si in urgente necessitate, poenitens complex non valeret 
s, communionem omittere sine gravi scandalo aut infamia, nec 
posset adire alium confessarium, simplici actu contritionis 
perfectae contentus, deberet ad s. communionem accedere, nec 
posset a complici sacerdote absolvi. 


635. Exceptio datur in casu extremae necessitatis 
i. e. in mortis articulo, — et etiam in gravi propinquae 
mortis periculo prudenter existimato quod articulo in 
iure aequiparatur2, — si deest alius sacerdos, etiam non 
approbatus, qui sine gravi aliqua exoritura infamia aut 
scandalo vocari aut accedere possit, et cui poenitens 
confiteri velit : tunc enim perinde est ac si alius sacerdos 
revera deficeret, ait Ben. XIV in const. Apostolici muneris, 
28 febr. 1745. 


r. Unde non valemus intelligere quomodo P. Vermeersch scribere 
potuerit, Th. M.. III, n. 457 : « Noldin... severius nunc putat responden- 
dum esse cum canon invalidam declaret absolutionem ipsius complicis 
et non tantum peccati ; sed secundum praecedentes Constitutiones 
intelligi potest canon qui ad eas remittit ». At praecise secundum prae- 
cedentes Constitutiones est severius respondendum, quod etiam fatetur 
Cappello o. c. n. 620. Hinc adhuc minus intelligimus cur in nova editione 
operis Noldin, huius sententiam P. Schmitt mutaverit. 

2. Id iam ex ipso Codice patet, qui fert can. 884 : « in mortis peri- 
culo », can. autem 2367 : Iin mortis articulo ». 


-— 

A. In hoc igitur periculo, absolutio semper valida est ne 
hac occasione aliquis pereat ; — at ex parte confessarii non 
est licita, nec poena excommunicationis vitatur, nisi desit 


alius sacerdos qui sine magno incommodo vocari possit, qui- 
que moribundi confessionem excipere non detrectet (v. g. ob 


nimiam familiaritatem cum poenitente quae est ei consan- 
guinea aut famula), et cui poenitens confiteri non renuat. 


Excusationis causa erit: 


1) si infirmus a confessario, ei Viaticum deferente, publice 
petat ut suam excipere velit confessionem, quia confessarius, 
sine scandalo et infamiae periculo, maxime si esset parochus, 
id recusare nequiret ; 

2) si moribundus, absque ulla confessarii complicis culpa, 
omnino renuat apud alium sacerdotem confiteri ; 

3) si sine periculo infamiae aut scandali, aut sacrilegae con- 
fessionis, sacerdos complex discedere, aut alius vocari vel acce- 
dere non posset ; 

4) etiam probabiliter, si non adsit nisi sacerdos notorie suspensus 
vel excommunicatus : talis enim non videtur esse qui confessarii 
munus obire possit; et ceteroquin non facile sine infamia aut scan- 
dalo advocaretur. 

E contra, absolutio est illicita, et excommunicatio incurritur : 

1) si, praesente alio sacerdote non impedito vel facile advo- 
cando, sacerdos complex absolvat ; 

2) si alius sacerdos vocari possit, sed sacerdos complex 
periculum infamiae vel scandali confingat ubi non est ; 

3) si sacerdos complex, quantum in se est, opportuna media 
non adhibeat ut periculum infamiae vel Scandalum non sequatur, 
et alteri sacerdoti locus pateat confessionis, v. g. sub aliquo 
praetextu non adveniendo, vel a domo discedendo, morbum 
fingendo, poenitentem praemonendo, alium sacerdotem ad infir- 
mum mittendo etc.; 

4) si adsit sacerdos qui non ipse propriae exponeretur infamiae, 
sed apud quem complex sacerdos infamaretur : respectu unius 
vel non datur infamia, vel eam aliquantam debet complex 
sustinere ob culpam commissam ; secus vix evenire posset ut, 
praesente sacerdote, confessarius complex absolvere non posset. 


B. Periculum mortis est quicumque casus graviter peri- 
culosus, sive ab intrinseco, ex infirmitate vel partu, sive 
ab extrinseco, ex navigatione valde periculosa, praelio 
instanti, percussione illata. Periclitantibus, ex quasiprivilegio 
interpretatione extensiva concesso, aequiparari possunt 
militiae adscript! qui in statu bellicae convocationis seu 
mobilisationis sunt constituti (S. Poen., 29 maii 1915) ; item 
ex natura rei, qui versantur in periculo amentiae perpetuae. 

Nunc autem plures, ulterius progressi, ex epichia, periculo 
mortis acquipararé volunt Casum poenitentis qui in regione 
longinqua, v. g. Missionum, valde timeret ne Unquam aut 
nonnisi post longissimum tempus confessarium habere posset, 
nisi complici confiteretur. At in Constitutionibus Ben. XIV et in 
Codice iuris solus casus mortis periculi excipitur ; quamvis tamen 
occurrentia in regionibus missionum ab ipsis ignorari non 
potuerint : « absolutio invalida est praeterquam in mortis periculo », 
ait codex ; quid clarius ? 

Exceptio igitur extendenda non videtur ad alios casus, praeter 
illos qui communiter censentur aequivalere morti. Interpretatio, 
etiam si esset multorum theologorum aut canonistarum, non 
sufficit ad sensum legis restringendum vel extendendum, sed id 
potest sola interpretatio authentica ; praesertim quod epichiae 
non solet dari locus in legibus irritantibus propter bonum 
commune. Nullum ergo adest fundamentum pro sententia 
indulgentiore, quae proinde non est solide probabilis. Imo, ad 
bonum commune omnino importat ut missionarii qui, ob speciales 
circumstantias, maiori exponuntur periculo, non sibi nimiam 
noscant facilitatem absolvendi complicem et effugiendi conse- 
quentias sui peccatil. 


636. Poena statuta in confessarium delinquentem. 
— Est excommunicatio specialissimo modo Sedi Apostolicae 
reservata (can. 2367), ex qua sequitur irregularitas (can. 
2261, $ 1). Ad poenam contrahendam requiritur : 

a) exparte delicti : absolutio vera vel ficta illius qui accusa- 
vit peccatum complicitatis nondum directe remissum, 
aut qui illud tacet dum a sacerdote complici ad hoc fuit 
inductus 

b) ex parte delinquentis: conscientia gravis peccati, et 
notitia censurae, ita tamen ut ignorantia crassa vel supina 
ab ea non excuset (S. Off., 13 ian. 1892, ad 3 ; can. 2229). 
Aegre dari potest in sacerdote ignorantia quoad existentiam 
censurae ; facilius quoad extensionem eius, quatenus bona 
fide existimari posset casum adesse quo complicem absol- 
vere sit licitum. 


Hinc : 1) Poena non incurritur : 

a) si sacerdos tantum audivit confessionem complicis, dum- 
modo non absolvat nec absolvere fingat ; 

b) si poenitens peccatum comrplicitatis in confessione sua 
sponte reticuit aut inculpabili oblivione, licet id absolventem 


i. Sacerdos complex facile praevidere poterit casum et Romae recurrere 
ut, tacito nomine, et ficta indicatione residentiae, facultatem obtineat 
absolvendi complicem ; ceteroquin, etiam in sententia aliorum, si prae- 
viderit casum, »d id tenetur. 

non fugiat. Privatio enim iurisdictionis et adnexa excommunicatio 
est in ordine ad peccatum turpe in quo confessarius complex 
fuit, ut declaravit S, Poen. 16 maii 1877. 


2) Incurritur autem excommunicatio : 

a) si sacerdos se absolvere, coram ipso poenitente, simulet et 
fingat, uti nunc certum est ex repetitis responsionibus S. Poen., 
9 iul. 1751, 1 mart. 1878 et 19 febr. 1896, et S. Off., to dec. 1883, 
et a Codice ratum in can. 2367, § i : ita v. g. si sine intentione 
absolvat vel formam substantialiter corrumpat, vel orationem 
quamdam et alia verba pronuntiando, aut tacendo, videatur 
poenitenti per signum aut gestum absolvere ; non autem si 
poenitentem  praemonitum cum sola benedictione dimittat, 
dissimulando adstantibus ; 

b) si confessarius induxit poenitentem complicem ad non 
confitendum peccatum cornplicitatis, sive directe monendo ut 
taceat, sive indirecte persuadendo actum iam patratum non fuisse 
graviter malum, vel non esse necessario accusandum, utpote 
v. g. ipsi iam notum, Imo, ex recenti declaratione S. Officii, 
16 nov. 1934, indirecte inducens etiam censendus est « confes- 
sarius qui, siva intra sive extra Confessionem sacramentalem, 
alicui persuaserit in turpibus inter se patrandis aut nullum aut 
certe non grave inesse peccatum cumque consequenter, de aliis 
tantum sibi postea confitentem sacramentaliter absolvit vel 
fingit absolvere ». Quo excommunicatio iam extenditur ultra 
casum cornplicitatis in peccato gravi. 


A dicta excommunicatione regulariter absolvit sola Sedes 
Apostolica í ac in periculo mortis et in casu urgentiore etiam 
potest absolvere simplex confessarius, sed tantum cum onere, 
sub poena reincidentiae, recurrendi, saltem infra mensem, ad 
S. Sedem, etiam si recursus sit hic et nunc impossibilis (can. 2252, 
2254, 2367 j n. 597, C). Unde rigorosius tractatur casus quam 
peccata reservata propter censuram. 


^37. Corollaria. — Ex praedictis sequitur 


I, Sacerdos qui initio confessionis non cognoscit complicem, 
sed tamen ante absolutionem agnoscit, huiic monere debet de 
defectu iurisdictionis et eum dimittere ; ideo enim ipse nullam 
infamationem incurrit. 


2. Qui in articulo mortis illegitime, i. e. non impedito alio 
sacerdote, complicis confessionem incepit excipere, alteri sacer- 
doti locum cedere tenetur et ab absolvendo abstinere ; imo 
etiam si legitime inceperit, deficiente alio confessario, et talis 
superveniat aut mortis periculum iam transierit, debet cessare, 
dummodo id fieri possit sine graviore incommodo. 


3. Qui complicem in mortis periculo, urgente necessitate, 
absolvit, non potest, periculo transacto, excipere confessionem 


ad integrandam accusationem, si peccatum cornplicitatis adhuc 
maneat accusandum, 


4. Qui dubitat an poenitens sit complex, debet inquirere et 

interrogare in quantum prudentia permittat ; quod si nil faciat 
ad dubium solvendum, invalide absolvit, et excommunicationem 


non effugit, quia ignorantia est crassa et supina (S. Off., 13 ian. 
1892). 


638. Animadversio.— Sacerdos qui complicem indebite 
absolvit recurrere debet, per se vel per alium, v. g. confessarium, 
ad S. Poenitentiariam, cui casus exponendus cum omnibus 
circumstantiis. Poenitens complex vero nullam censuram nec 
reservationetn per se incurrit ; atque benigne est a confessario 
excipienda huiusmodi persona, ut propriam miseriam confiteri 
non erubescat, et repetitis confessionibus apud complicem 
peractis amotaque occasione peccandi, absoluta dimittatur. 

At fieri posset quod, occasione confessionis, ad peccatum 
sollicitata fuisset ; de quo nunc est dicendum. 


Articulus II. 


De Poenitentis Sollicitatione 
ad turpia. 


639. Dispositiones iuris canonici. — luxta can. 904 : 
« Ad normam Constitutionum apostolicarum et nominatim 
Constitutionis Benedicti XIV Sacramentum Poenitentiae, 
i iun. 1741, debet poenitens sacerdotem, reum delicti 
sollicitationis in confessione, intra mensem denuntiare loci 
Ordinario, vel S. Congregationi S. Officii ; et confessarius 
debet, graviter onerata eius conscientia, de hoc onere 
poenitentem monere ». 


De poenis in delinquentes additur can. 2368 : 

« $ i. Qui sollicitationis crimen, de quo in can. 904, 
commiserit, suspendatur a celebratione missae, et ab 
audiendis sacramentalibus confessionibus, vel etiam pro 
delicti gravitate inhabilis ad ipsas excipiendas declaretur, 
privetur omnibus beneficiis, dignitatibus, voce activa et 
passiva, et inhabilis ad ea omnia declaretur, et in casibus 
gravioribus degradationi quoque subiiciatur. 

$ 2. Fidelis vero, qui scienter omiserit eum, a quo solli- 
citatus fuerit, intra mensem denuntiare contra praescriptum 
can. 904, incurrit in excommunicationem latae sententiae 
nemini reservatam, non absolvendus nisi postquam obli- 
gationi satisfecerit aut se satisfacturum serio promiserit ». 


640. Sollicitatio ad turpia est provocatio ad grave 
peccatum luxuriae facta a sacerdote cum quadam relatione 

ad confessionem, seu a sacerdote ut confessario ita abutente 
confessione sacramentali vera aut simulata. 

Est peccatum valde grave, a) quia gravis irreverentia 
sacrilegii irrogatur sacramento, et hoc est contra religionem i 
b) quia scandalum constituit adversus charitatem, dum 
lethale damnum infert poenitenti, porrigendo ei pro medi- 
cina venenum ; c) quia, si confessarius sit parochus, continet 
iniuriam specialem contra iustitiam, quoniam ipse ex iustitia 
tenetur verbo et exemplo pascere oves suas, 

Est autem i. provocatio ad peccatum, i. e. actio sive per se 
inhonesta, sive per se indifferens, sed turpem affectum 
exterius manifestans, qua aliquis alterum, in casu con- 
fessarius poenitentem, inducere conatur ad aliquod pecca- 
tum, sive explicite, studiose et de industria, sive implicite 
ita ut modus agendi vel loquendi sponte alliciat. 


Est scandalum poenitenti datum, invitatio seu incitatio quo- 
cumque modo fiat a sacerdotibus, verbo vel facto, seu ut loquitur 
Benedictus XIV, « sive verbis, sive signis, sive nutibus, sive tactu 
(in proprium corpus vel alienum), sive per scripturam aut tunc 
aut post legendam, tentaverint, aut cum eo illicitos et inhonestos 
seripones vel tractatus (i. e. consilia, deliberationes, pactiones) 
...habuerint »» dummodo inductio ad malum fuerit certa : in 
dubio enim nema fama sua privandus, et lex dubia non obligat ; 
unde delictum dubium non censetur delictum. 

Vera autem sollicitatio adest : 

a) sive sit efficax, ita ut persona sollicitata consentiat, sive sit 
inefficax, qua quis sollicitare vel provocare mere tentavit, etiamsi 
altera persona solum postea intellexerit ; 

b) sive sit immediata, ad copsensum poenitentis obtinendum, 
sive sit mediata, vel mediante poenitente, ad aliam personam in 
peccatum inducendum, vel per scripturam postea legendam, ut 
aliquod scriptum circa turpia (prop. 6 damn, ab Alex. VII ; 
S. Off., II febr. 1661, n. i); 

C) cum quacumque persona cuiuscumque sexus, conditionis, 
aetatis : parum enim refert utrum sit vir vel femina, puber vel 
impuber, utrum sollicitetur ad peccandum cum confessario vel 
solitarie, vel cum tertia persona v. g. invents cum puella (S. Poen. 
2 sept. 1904) ; dummodo sit sollicitationis capax, qualis non est 
dormiens, aut, pro sollicitatione per sola verba, surdus aut 
idiomatis ignarus. 


2. Est ad turpia, i. e. inducens ad actus graves contra 
castitatem, sive sint graves in se, sive ex adiuncta cir- 
cumstantia impudica, sive ex affectu libidinoso exterius 
manifestato ; seu ad grave luxuriae peccatum quodcumque, 
etiam internum ut desiderii aut complacentiae. 

Unde crimen sollicitationis de quo agitur, non adest : 

ai si provocatio facta est ad aliud peccatum, v. g. furtum aut 
homicidium, quamvis iure naturali possit aliquando denuntiatio 
esse praecepta (S. Off., it febr. 1661, ad it] ; 

b) si facta est ad aliquod inhonestum, quod non est certo 
peccatum mortale, v. g. aliquid mere sensuale, osculum obiter 
datum ; 

C) si sollicitatio non est completa sed solum praeparatoria, 
ita ut non verum praebeatur scandalum, sed solum inquiratur 
num persona cum aliqua spe tentari possit; vera tamen solli- 
citatio inchoata sufficit. 

Hinc ad diiudicandum in praxi, num sollicitatio adsit, atten- 
dendum est num verba vel facta, si non ex se, saltem ex adiunctis 
turpem affectum significent et ad turpem affectum provocent. 
Ita v. g. si sacerdos donum largitur in confessione, vel tactus 
leviter immodestos committit, etiam pressos et saepius repetitos, 
si exprimit suum amorem erga personam, vel velleitatem cum 
ea nubendi si ipse esset saecularis, aut agnitionem vel laudem 
eius pulchritudinis et venustatis, si quaerit ubi habitet, vel rogat 
eam facturum quod ipse voluerit, vel postulat ut domi eum 
expectet aut, e contra, ut sola in domum confessarii veniat, etc., 
ex adiunctis et subsequent! effectu videndum erit quisnam sit 
sensus (S. Off., n febr. 1661, ad 12 et 16) : an ista solum ex 
imprudentia et levitate, aut forsan ad bonum finem agantur 
v. g. ad monendum de quodam periculo ; vel e contra ex prava 
intentione, quem sensum facile haberent si constaret sacerdotem, 
extra confessionem, turpem amorem erga illam personam fovere, 
aut esse virum ad libidinem pronum. 


3. Est a sacerdote ut confessario, qualiscumque fuerit, 
sive saecularis, sive regularis, sive approbatus, sive non 
approbatus sed iurisdictione carens. 


Hinc non adest obligatio specialis denuntiandi ex lege eccle- 
siastica : 

a) si sollicitans non sit sacerdos, sed clericus inferior vel laicus, 
qui fingunt se esse confessarios ; 

b) etiam, probabiliter, si sit episcopus, quia incertum est an 
designetur sub voce : sacerdos! ; quamvis generatim denuntian- 
dus esset ex lege naturali ; 

C) si interpres, etiam sacerdos, in confessione adhibitus, 
sollicitet ; 

d) si poenitens confessarium ad turpia sollicitet, etiam si iste 
mere consentiat, modo consensus novam sollicitationem implicite 
non contineat ; e contra, si sollicitatio sit mutua, ut si confessarius 
ad unam speciem prius sollicitatus, ipse ad aliam sollicitet, aut in 
principio dissentiat et post tempus sollicitare incipiat. 


4. Debet esse cum relatione ad confessionem seu connexione 
cum sacramento Poenitentiae ; ut explicabitur n. seq. 


i.De hoc in nostro opusculo: DePoenitentiae Ministro,c. 5, q. 2,11,3. 

Distinguitur enim casus noster : 

a)a sollicitatione in administratione alterius sacramenti a 
sacerdote facta sine relatione ad confessionem ; quo casu non est 
denuntiatio specialis facienda ex lege ecclesiastica (S. Off., II feb. 
1661, n. io), quamvis tamen in quibusdam adiunctis possit talis 
obligatio adesse ex iure naturali ; 

b) item a peccato complicitatis, quod committi potest absque 
relatione ad confessionem, etiam antequam aliquis ad sacer- 
dotium elevatus fuerit. 


641. Connexio cum sacramento Poenitentiae re- 
quisita adest, si sollicitatio fiat a sacerdote « vel in actu 
sacramentalis confessionis, — vel ante, vel immediate post 
confessionem,— vel occasione, — aut praetextu confessionis, — 
vel etiam, extra occasionem confessionis, in confessionali, 
sive in alio loco ad confessiones audiendas destinato aut electo, 
cum simulatione audiendi ibidem confessionem ». Ita Bene- 
dictus XIV in const, praedicta. 


1. In actu sacramentalis confessionis, i. e. inter initium 
confessionis et finem : a tempore scii, quo inchoatur 
confessio usque ad ultima absolutionis verba inclusive, 
seu, ut dicitur, inter duas cruces confessarii. 


Sacramentalis autem censetur confessio, modo cepta sit ad 
sacramentalem absolutionem, etsi interrumpatur et ad finem 
non deducatur, ita ut sacramentum aliquo modo manserit incom- 
pletum, vel poenitens quacumque de causa non sit absolutus. 


2. Vel ante, vel immediate post confessionem, i. e. si inter 
confessionem veram et sollicitationem nullaactio externa aut 
collocutio intercedat quae non refertur ad sollicitationem. 


Unde crimen sollicitationis adest, si confessarius immediate 
ante vel post confessionem loquitur ex affectu libidinoso verba 
manifeste obscena, aut tangit inhoneste poenitentem, — vel si 
poenitens, in actu et statu confessionis, iam ad pedes confessarii 
sedens petit confiteri et confessarius annuit et tunc sollicitat, etsi 
poenitens iam confiteri subinde nolit,— vel si confessarius mulie- 
rem sollicitat quae post confessionem ad deosculandam manum 
accedit, — vel si statim ducit in cubiculum aut sacristiam ut 
ibi securius sollicitet, — vel si immediate dicit : expecta pa- 
rumper, et post intervallum (non autem die sequenti) sollicitat, — 
vel si poenitenti sollicitanti consentit, sed statim desistit, et com- 
plementum differt ad aliud tempus (S. Off., 11 febr. 1661, n. 2) : 
ita enim poenitentem in sollicitatione detinet et confirmat. 

E contra, si alia actio aut aliud vere medium intercesserit, 
casus non habetur, ut si sollicitatio altera die fiat quam confessio, 

aut post locutionem de rebus indiffereptibus vel aliud negotium, 
aut si confessarius personam e confessionali iam egressam adeat 
et sollicitet, aut postquam alium poenitentem audivit, nisi tamep 
inceperit in confessione dicendo v. g. : expecta me paulisper, et 
ita dixerit non ad aliud negotium quam ad sollicitationem, 


3. Vel occasione confessionis, i. e. si ex confessione vere 
petita velfacta sumitur motivum vel opportunitas provo- 
candi ad turpia, ita ut confessio sit causa per accidens 
sollicitandi poenitentem. 


Ita i? occasione confessionis petitae : si poenitens (expresse vel 
tacite) petit statim confiteri et, volens incipere, ab hoc impeditur 
a confessario qui eum illico provocat, confessione dilata in 
posterum ; vel si confessarius aegrotantem quasi confessurus 
adit, vocatus ad hoc et rogatus, et hac occasione sollicitat ; 

Vel 20 occasione confessionis auditae : si cpnfessarius in confes- 
sione vel immediate ante aut post confessionem tradit poenitenti 
schedulam vel litteras postea legendas in quibus sollicitat ad 
turpia (prop. 6, damn, ab Alex. VII ; S. Off., 11 febr. 1661, 
n. 1) ; vel si cognoscens inclinationes aut tentationes poenitentis, 
eum sollicitat, modo constet fieri ex auditione confessionis, qua iam 
tunc ad hanc intentionem impulsus fuerit, de quo tamen raro 
constabit. 

E contra, prohabiliter saltem, non sollicitat occasione ipsius 
confessionis : 

a) qui sola notitia abutitur exhausta ex confessione, v. g. de 
fragilitate poenitentis, ad eum sollicitandum : tunc non fit 
occasione ipsius confessionis, sed occasione notitiae ex confessione 
haustae ; 

b) qui tradit confitenti schedulam ferendam alii personae, 
quam confessarius ita sollicitat, modo ipse poenitens nullo modo 
complex sit : tunc enim ipse poenitens non sollicitatur ; 

C) qui rogatus ad confessionem non statim sed alia die vel 
hora, imo, secundum aliquos, etiam nunc excipiendam, sed 
nondum ad modum confessarii sedens nec personam coram se 
gennflexam habens, eam sollicitat (S. Off., 11 febr. 1661, n. 4) : 
tunc enim non fit occasione confessionis, sed occasione petitionis 
confessionis. 


4. Vel praetextu confessionis, etiam confessione non 
secuta, i. e. sub velo aut colore seu specie, vel falsa alle- 
gatione confessionis ad tegendum pravum finem, si nempe 
occasio sumitur a confessione ficta et unice eo fine proposita 
ut sollicitationi inserviat. Quam fpraetexere debet non 
quidem poenitens, sed confessarius ut poenitentem solli- 
citet. 


Ita si aliquam personam ficte invitat ad confitendum, quo fa- 

cilius eam ad tutpia inducat, — aut si accedit ad domum aegro- 
tantis eique de confessione loquitur ad removendos adstantes, 
quibus profectis, eam sollicitat, — vel si ipsam, praetextu 
confessionis, ingredi cubiculum rogat quasi confessionale, et 
tunc sollicitat ; — non autem probabiliter ; 

a) ille qui ad eludendos alios convenit cum persona ut se fingat 
aegrotam : non enim praetextu confessionis sollicitat, sed pecca- 
tum mere exequatur, ita ut praetextus confessionis non ordinetur 
ad sollicitandum, sed ad alios decipiendum ; 

b) nec ille qui, sub praetextu confessionis, licentiam petit a 
superiore ut ad personam se conferat, quam revera sollicitare 
intendit : praetextus enim non est respectu poenitentis sed supe- 
rioris, ita ut praetextu confessionis non sit sollicitatio facta, sed 
solum licentia concessa; 

c) nec ille qui, sub praetextu confessionis, personam invitat 
ut se conferat in ecclesiam, ibique eam, extra confessionale, 
sollicitat : non enim sub praetextu confessionis ipsa sollicitatio, 
sed sola invitatio adeundi ecclesiam facta est j 

d) nec ille qui extra confessionis tempus et locum, personam 
sollicitat eique, ut facilius concedat, promittit se postea eius 
confessionem auditurum : praetextu confessionis ipsa non fit 
sollicitatio, sed solum obtinetur consensus; 

e) nec a fortiori ille qui personae ipsum advocanti et solli-? 
citanti mere consentit. 


5. Vel etiam extra occasionem confessionis, in confessionali, 
sive in alio loco ad audiendas confessiones destinato aut electo, 
sed cum simulatione confessionis. Quae duo adesse debent, 
ita ut fiat in loco confessionis et simul confessio simuletur 
(S. Oif., ii febr. 1661, n. 15) : 


a) simulatio seu figura confessionis habetur si ita agant ut 
specietenus confessionem instituere videantur (v. g. 
sacerdos applicando aures), ita ut adstantes merito arbitra- 
rentur ipsam confessionem excipi. Ad quod requiritur 
etiam 


b) locus confessionis : ut fiat in confessionaliseu in aediculo 
speciali destinato ad audiendas confessiones, uti sunt cella 
vel sacristia ubi surdastri audiri solent, vel loçutorium 
destinatum confessionibus sacerdotum (S. Off., 28 apr. 
1700), aut locus quo monialium confessiones audiantur 
(S. Off» 25 nov. 1874) ; — vel in alio loco quocumque ad 
confessiones electo transeunter pro adiunctis, ut est cubi- 
culum infirmi, aut sacristia vel chorus aut platea pro 
tempore magni concursus fidelium ; — non autem in loco 
praecise electo ad hanc unicam confessionem simulandam. 

Ita si poenitens qui fine sive bono (ut ad consilium petendum) 
sive malo (ut ad confessarium tentandum) venit in locum ad 
confessiones destinatum et ibi sollicitatur cum simulatione 
confessionis ; vel si persona volens aliquid communicare sacerdoti, 
ab eo ducitur in confessionale et ibi, simulata confessione, 
sollicitatur ; vel si ambo turpes sermones miscentes, confessionale 
ingrediuntur et, simulata confessione, in turpiloquiis pergunt 
(Paulus V, io iul. 1614); — non autem si confessarius, sedens in 
confessionali, sed non simulans confessionem, sollicitat personam 
stantem vel sedentem ante confessionale (S. Off., 11 febr. 1661, 
n. 15) 


642. Obligatio denuntiandi sollicitantes. — Obli- 
gatio gravis denuntiandi sollicitantes adest non solum 
generalis ex lege naturali, qua omnes ad hoc tenentur si 
necesse sit ad scandalum removendum ; sed etiam Specialis 
ex lege positiva ecclesiastica, qua obligantur intra mensem 
sollicitati poenitentes, et quidem sub poena excommuni- 
cationis latae sententiae nemini reservatae. 


Cuius praecepti finis non solum est emendatio personae 
particularis, sed potius securitas publica sacramenti et 
animarum, ex certa castigatione sceleris et ex metu inde- 
clinabili confessariorum obtinenda: 


Secundum hoc legis statutum 


A. Denuntiandi sunt omnes et soli sacerdotes, etiam non 
aoprobati aut iurisdictione carentes (S. Off., 11 feb. 1661, 
n. 5 ;et 20 febr. 1867, n. 2), sive saeculares sive regulares, 
cuiuscumque praeeminentiae aut dignitatis (episcopali 
tamen probabiliter excepta, ut supra notavimus n. 640, 3), 
per seipsos sollicitantes ; — non autem meri interpretes 


vel nuntii Sollicitationis, eamve mandantes aut consulentes, 
iuxta S. Off., ii febr. 1661, n. 6 et 7. 


Denuntiandi sunt, etsi sollicitationis factae statim ipsi poeni- 
tuerint vel si cepta sollicitatione statim destiterint (ib., n. 2), aut 
si gravi metu inducti fuerint (ib., n. 9), aut si sollicitaverint 
poenitentem non advertentem malitiam peccati (S- Off., 11 maii 
1707)» — etiamsi crimen a longo tempore fuerit commissum 
et remanserit occultum aut iuridice probari non possit (prop. 5, 
ab Alex. VII damn., 24 sept. 1665), vel nulla praecesserit monitio 
aut correptio fraterna (Alex.VII, 8 ipl. 1660) ; —: vel ipsi in terram 
longinquam profecti sint aut iam emendati, imo qui sponte se 
denuntiaverint (S. Off. 26 iul. 1628), vel et plene convicti 
fuerint et a iudice puniti (S. Off., 11 febr. 1661, n. 13), praesertim 
si agatur de novo crimine vel de sollicitatione alterius : dummodo 

adhuc vivant ; —! non autem defuncti (S. Off., 27 maii 1707 et 
6 mart. 1839 ; S. Poen. 24 apr. 1884). 

Finis enim legis non est sola emendatio sollicitantis, nec sola 
eius punitio, sed utrumque simul ; quare denuntiandi etiam sunt 
illi qui iam emendati sunt, aut iam puniti, quia finis totalis legis 
nondum cessavit ; non autem defuncti, quia finis non amplius 
obtineri potest, sed cessavit totaliter. Quare si aliqui de denuntian- 
do crimine iudicialiter fuerint plene convicti, et simul plene et 
perfecte emendati appareant, ita ut reincidentia non videatur 
timenda, non esset amplius obligatio denuntiandi ; sed id vix 
valet in praxi, cum attento stricto secreto in huiusmodi causis 
servando, vix unquam constet ob quodnam crimen convictus 
fuerit et punitus sacerdos. 


B. Ad denuntiandum obligantur poenitentes  sollicitati, 
etiamsi sollicitationem non intellexerint et nonnisi serius 
cognoverint (S. Off., 11 maii 1707), vel, e contra (S. Off., 
25 iul. et 27 sept. 1624), ipsi consenserint, aut prius 
sollicitaverint ita ut sollicitatio fuerit mutua, cum possint 
hoc reticere, imo et negare, si desuper, quod absit, interro- 
gentur (S. Off., 25 iul. 1624 et 20 febr. 1867, n. 6) ; — 
etiam si longum temporis intervallum intercesserit (prop. 6 
damn, ab Alex. VID, crimen manserit occultum et defectus 
sit probationis, aut si promiserint aut iuraverint se nunquam 
esse denuntiaturum, quia promissio de re illicita non tenet, 
et iuramentum non potest ligare ad iniquitatem ; — imo 
si ab altero denuntiatio jam facta fuerit : lex enim adstringit 
singulos sollicitatos. 


Excusantur tamen : 


1. Ob mortem sacerdotis sollicitantis, ut dictum est. 


2. Ob magnum incommodum extrinsecum, quamdiu durat 
(S. Off., 21 febr. 1630, et 20 febr. 1867, n. 5) : ita damnum 
notabile Seu grave periculum, in bonis vitae, famae, vel fortunae, 
etiam, probabiliter, pro consanguineis valde proximis, nisi ex 
omissione bonum commune religionis graviter periclitaretur ; 
item impossibilitas moralis, quae in quibusdam regionibus sat 
facile haberi potest, denuntiationem faciendi sive oraliter sive 
per litteras (S. Off., 21 feb. 1630 et 22 ian. 1727) ; — non autem 
incommodum praecepto intrinsecum, ut timor cuiusdam in- 
dignationis incurrendae apud sollicitantem, verecundia in mani- 
festanda sollicitatione, periculum levis incommodi aut leve peri- 
culum gravioris ; nec etiam periculum propriae infamiae aut 
publicitatis quod ob captiones adhiberi solitas non datur. 

3. Ob dispensationem S. Officii quae raro conceditur ; peti 
tamen potest si poenitens, etiam irrationabiliter, omnino recuset 
denuntiationem facturum (S. Off., 20 febr. 1867, n. 7) : aliquando 

enim si nimia adsit poenitentis repugnantia, aut non tanta 
denuntiationis utilitas, dispensari potest. 

Praeter ipsum poenitentem, in iure novo iam videtur urgeri 
non posse, ut alii qui sollicitationem certo noverint, ad denuntian- 
dum, vi legis ecclesiasticae obligentur. Canon enim 904 expresse 
dicit : poenitens; quamvis tamen optimi auctores, ut De Smet et 
Vermeersch, ius antiquum hac in re adhuc vigere defendant ; 
sed id non est certum. Nunquam tamen denuntiare debuerunt 
illi qui rem sciebant ex secreto professionali ; nec ipse confes- 
sarius sollicitans debuit denuntiare seipsum (S. Off, 17 nov. 
1624), quamvis, si faciat, mitius tractabitur et erit immunis a 


poenis vindicativis, non tamen semper a medicinalibus (S. Off., 
20 febr. 1867, n. 13). 


Fc. Confessorii sub gravi monere tenentur poenitentes de 
obligatione denuntiandi, etiamsi isti bona fide obligationem 
ignorent, et praevideatur ut denuntiare renuant (S. Off., 
20 feb. 1867, n. 3) : id enim postulat bonum commune ; 
— excepto solo mortis articulo, ne poenitentes in periculum 
damnationis conficiantur Porro confessarii docere debent 
obligationem denuntiandi, tempus intra quod est implenda, 
poenam incurrendam, modum denuntiationem faciendi. 


Si poenitentes absque gravi ratione excusante denuntiare 
renuant, non sunt absolvendi, utpote indispositi (S. Off., 20 febr. 
1867, n. 5) ; sed confessarius recurrere potest ad S. Poenitentiariam 
aut S. Officium, ad instructiones accipiendas vel etiam obtinen- 
dam dispensationem. 

Nec ab obligatione liberantur ex eo quod confiteantur apud 
ipsum confessarium sollicitantem, qui eos monere contra seipsum 
non tenetur, uti patet ex ipsis verbis Constitutionum pontificia- 
rum ; Alexander VII damnavit propositionem 7 : « Modus evi- 
tandi obligationem sollicitationis est, si sollicitatus confiteatur 
cum sollicitante : hic potest ipsum absolvere absque onere de- 
nuntiandi ». 


643. Poenae a iure statutae. — A. Poenae contra 
sollicitantes suntferendae sententiae, ut constat ex can. 2368, 
$ 1 supra citato. Tres infligi possunt : suspensio a celebra- 
tione missae, — suspensio ab audiendis confessionibus vel 
ad eas inhabilitas, — privatio beneficii, vocis activae et 
passivae, dignitatis, et inhabilitas ad ea ; imo, in casibus 
gravioribus, degradatio. Censurae, quia ferendae sententiae, 
censentur esse ab homine iuxta can. 2217, $ 1, 3? ; unde 
non possunt remitti nisi ab Ordinaiio qui illas inflixit, 
aut a superiore competente (can. 2245, $ 2). 


614 SUMMA theologiae moralis 


Non tamen statim a prima denuntiatione possunt infligi, nisi 
forsan fama mala sit et denuntians omni exceptione maior ; sed 
praxis est quod i? post unam vel alteram denuntiationem, tam- 
quam suspectus de crimine, confessarius denuntiatus observetur; 
vel etiam 2? ut paterne moneatur aut, si crimen sit certum, et 
salutari poenitentiae subiiciatur, quales sunt amotio a loco cri- 
minis et exercitia spiritualia peragenda ; denique 3? post tertiam 
denuntiationem in iudicium vocetur. Quod supponit reum admitti 
ad defensionem. 

Quodsi reus sponte comparuerit et delictum sincere confessus 
fuerit, dimitti debet monitus et poenitentia punitus ; nisi iam 
denuntiatio facta fuerit, quo casu poena imminuetur (S. Off., 
20 febr. 1867, n. 13). 


B. Poena contra poenitentes sollicitatos denuntiare négli- 
gentes est excommunicatio latae sententiae nemini reservata, 
ut habet can. 2368, $ 2. Ad quam incurrendam requiritur : 

1) obligatio denuntiandi certa ; 2) omissio culpabilis, 
quae supponit cognitionem obligationis, et etiam censurae, 
ita ut huius ignorantia excuset, nisi sit affectata ; 3) tempus 
unius mensis elapsum, quod currit a momento quo persona 
sollicitata obligationem et tempus implendi ac censuram 
adnexam noverit. 


Poenitens qui excommunicationem incurrit absolvi nequit, 
nisi denuntiationem fecerit, vel saltem facere serio promiserit ; 
quo facto, potest absolvi a simplici confessario, quia censura 
nemini est reservata. « Quodsi postea, mutata voluntate non de- 
nuntiet, censura non reviviscit, ait Noldin, Th. M. III, n. 379, 
quia in iure de reincidentia nihil habetur ». 


C. Poenae contra falsos denuntiatores sunt duae : 


a) Ex can. 894 falsa delatio per se vel per alium (v. g. per 
confessarium) facta apud indices ecclesiasticos est peccatum 
ratione sui S. Sedi reservatum. Ad quod incurrendum 
oportet : 

1) quod denuntietur sacerdos ut reus sollicitationis proprte 
dictae, scii, in connexione ad confessionem, sicut expli- 
catum fuit n. 64I ; 

2) quod denuntiatio sit falsa materialiter et formaliter, 
ita ut confessarius huius delicti non cognoscatur reus, 
quamvis forsan aliorum delictorum similium reus sit ; 

3) quod denuntiatio apud iudices ecclesiasticos facta 
fuerit, quod plures intelligunt strictiore et formali sensu 
de denuntiatione iudiciali. 


DE POENITENTIA 615 


Quodsi ita intelligendum sit, quod tamen certum non est, non 
sufficeret denuntiatio anonyma, aut simplex epistola subsignata. 
A praedicta reservatione non excusat ignorantia, quia reser- 
vano peccati non mera poena est, sed principaliter et immediate 
avocatio ad tribunal superioris et ideo restrictio potestatis 
confessarii, quae solum mediate afficit poenitentem ut diximus 


n. 593 (can. 893, $ 1), et quia a lege inhabilitante nulla ignorantia 
excusatiS(can. 16, § 1). 


b) Ex can. 2363 falsa denuntiatio per se vel per alios 
apud superiores facta incurrit excommunicationem speciali 
modo Sedi Apostolicae reservatam. Quibus terminis omnino 
generalibus comprehendi videtur non solum stricte iuridica 
apud iudices formaliter agentes ut tales, sed quaecumque 
denuntiatio ad superiores directa, etiam per epistolam j — 
non tamen anonyma quippe quae nullam vim habet 
(S. Off., 20 febr. 1867, n. 6). Sane, non sola denuntiatio 
quae fit in ipsa instructione iudiciali, sed etiam illa quae 
id quaerit, et monet de instructione facienda, iam fit apud 
superiores ut tales ; — secus nimis saepe elideretur illa 
poena provide inducta. 


A poena tamen excusat ignorantia, non quidem solius reser- 
vationis, sed censutae, non tamen crassa nec affectata. Ab ipsa 
auteip nemo ullo in casu potest absolvi iuxta can. 2363, nisi : 

1) falsam denuntiationem formaliter retractaverit apud superio- 
rem, vel medium ad hoc sufficiens iam posuerit aut, si hic et nunc 
sit impossibile, id serio promiserit ; 

2) omnia damna ex calumniosa denuntiatione secuta pro viri- 
bus reparaverit ; 

3) acceptaverit gravem et diuturnam poenitentiam. Gravis 
est illa quae pro gravi culpa in sacramento dari per se debet ; 
diuturna quae per sex circiter menses vel ultra durat, attenta 
qualitate personae et operis impositi natura et frequentia. 


Ex quibus omnibus sequitur : 


i. Censuram reservatam latius se extendere quam peccatum 
ratione sui reservatum. 


i. De Smet tamen censet contrarium, quia secundum Constitutionem 
benedictinam ista reservatio est poena medicinalis, a qua, secundum 
can. 2229, $ 3, ignorantia excusat quae non sit crassa. Sed id non 
amplius valet in iure, in quo expresse dicitur, can. 893, reservatio- 
nem limitare potestatem confessarii, et in canone immediate sequenti 
894, falsa delatio dicitur unicum peccatum ratione sui reservatum 
S. Sedi.Ergo non amplius est principaliter poena medicinalis, sed avocatio 
ad tribunal superioris et iurisdictionis restrictio ; ut iam generarim 
agnoscitur. — Ceterum practice raro adest ignorantia, cum denuntiantes 
confessarium debeant a iudice vel delegato moneri de reservatione. 

2. Nihilominus contrahi posse reservationem peccati, quin 
contrahatur reservatio censurae v. g. propter ignorantiam. 

3. Reservationem censurae aliquando cessare, quin cesset 
reservatio peccati, et vice versa cessare reservationem peccati 
V. g. in casu aegroti e domo exire nescientis, quin ideo cesset 
reservatio censurae. 

4. Illum qui ab una absolvere potest, non semper absolvere 
posse ab altera. 

5. Complices etiam utraque reservatione attingi, quippe qui 
per alios denuntiant ; scii, iubentes, mandantes, consulentes, 
rogantes, promittentes, comminantes, etc. uno verbo omnes 
qui positive et efficaciter concurrerunt ad falsam denuntiationem. 


644. Corollaria de sollicitatione dubia. — 1.in dubio 
an actio exercita aut verba prolata prae se ferant et significent 
sollicitationem, si de sola confessarii intentione dubitetur, finis 
adfuisse praesumitur consentaneus actioni exercitae aut verbis 
prolatis. 


2.Si ipsaactio externa non solum secundum se, sed etiam spec- 
tatis omnibus circumstantiis et indiciis tum ex parte rei tum ex 
parte agentis maneat ambigua, ita ut delictum vere dubium sit, 
benigniores partes praeferri possunt et denuntiatio non est de 
praecepto ecclesiastico. 


3. Si certa sit sollicitatio, sed de persona dubitetur, denuntiatio 
facienda est ut superior de persona sollicitantis inquirere possit, 
dum inquisitio facile fieri possit absque periculo infamandi inno- 
centem 5 unde: a) denuntiandum erit si spes probabilis adsit 
quod iudex diligentia sua ignotum detegere valeat ; b) e contra 
qui inter duas personas dubius haeret et utramque in denuntia- 
tione indicare debet, a denuntiatione plerumque abstineat ne 
famae innocentis noceat. 


645. Modus faciendi denuntiationem. — Secundum 
normam iuris : 

A. Denuntiatio facienda est S. Officio vel Ordinario loci 
(can. 904), i. e. episcopo, vel abbati nullius, administratori, 
vicario aut praefecto apostolico, illique qui deficientibus 
praedictis succedit in regimine (can. 198, $ 1, v. g. vicario 
capitulari), aut eorum delegato ; — non autem vicario 
generali sine mandato speciali (can. 2220,8 2), nec a fortiori 
superioribus religiosis (can. 501, $ 2), qui, licet sub nomine 


Ordinarii veniant, non tamen sub nomine Ordinarii loci 
(can. 198, § 2). 


Per se autem denuntiatio facienda est proprio Ordinario 
sacerdotis sollicitantis ; practice tamen fieri etiam potest coram 
Ordinario loci in quo delictum commissum fuit, vel et Ordinario 
poenitentis, qui tunc susceptam denuntiationem transmittere 
ad S. Officium vel ad Ordinarium proprium sollicitantis debet. 

B. Denuntiatio facienda est personaliter et viva voce 
ab ipsa persona sollicitata, 


vel 1) coram episcopo eiusve delegato, et alio ecclesiastico 
viro tamquam notario fungente, ac cum iuramento et sub- 
scriptione nominis (S. Off., 20 febr. 1867, n. 6) ; 


vel 2) coram confessario aut alio ecclesiastico viro, ad hoc 
ab episcopo deputando, sed sine interventu notarii (ib. n. 8). 


Ad quam denuntiationem faciendam, in praxi ordinario prae- 
cedere debet denuntiatio extràiudicialis : 


a) Si persona sollicitata scribere valeat, scribat ipsa ad episco- 
pum, propria manu, ac in litteris non anonymis sed subsignatis 
nomine et domicilio suo, exponat se ad denuntiationem faciendam 
teneri seque rogare ut indicetur modus quo sit facienda, aut 
mittatur persona delegata ad eam excipiendam ; — vel etiam 
delinquentem manifestet, referens locum, tempus, occasionem, 
vices ac singula adiuncta, pecnon utrum in actu confessionis, an 
prius vel post evenerit, nomen quoque ac munus confessarii, 
aut, si id ignoretur, descriptionem accuratam eius personae. 
Paratamque se dicat ut instructionibus ab episcopo dandis 
prompte se conformet ; addendo, si rationes graves adsint, se 
non posse adire curiam episcopalem, sed delegatum mittendum 
exspectare, aUt etiam solo confessario depuntiationem congrue 
fieri. 

b) Si scribere nesciat, aut sine gravi incommodo nequeat, 
episcopum per se vel per fidum internuntium adeat ; —: et si id 
non possit (aut non velit), expedit ut, de licentia poenitentis, 
scribat confessarius (ib., n. 7), non quidem ad denuntiationem 
loco poenitentis peragendam, sed ad informandum Ordinarium, 
sub pseudopominibus, de sollicitationis facto et ad postulandum, 
impossibilitate poenitentis spectata, opportunas instructiones. Ad 
id tamen confessarius stricte non tenetur ; nisi exceptionaliter 
grave damnum publicum immineat. Et si Confessarius nolit, 
expectare poterit poenitens occasionem alterius confessarii qui 
hoc ministerio fungi velit. 

Poenitens qui monuerit Ordinarium, huiusque mandatis stare 
paratus sit, potest absolvi, ac per se sufficit ut deinceps responsum 
Ordinarii expectet. 


C. Ordinarius sedulo inquirere debet utrum persona 
denuntians sit fide digna, et, antequam contra denuntiatum 
procedatur, perspectum habere « quod mulieres vel viri 
denuntiantes sint boni nominis neque ad accusandum vel 
inimicitia vel alio humano affectu adducentur ». 


Ita Instr- S. Off., 20 febr. 1867, n. 10. Modus autem qüo de 
eo inquirere debet definitus fuit a S. Off., in instr. 6 aug. 1897 ; 

modus denuntiationes recipiendi in instr. 20 iul. 18901. 


£4^« Animadversio. — Sacerdos sollicitationis reus per se 
absolvi potest a simplici confessario, dummodo alia omnia 
requisita adsint, quia sollicitatio non est casus reservatus (S. Off., 
13 sept. 1859, ad 3), nisi tamen simul adsit casus absolutionis 
complicis ; sed monendus est Sacerdos ne personae sollicitatae 
confessionem excipiat, ut ita periculum vitet relapsüs. Quod si 
punitus iam sit et suspensus, simplex confessarius a suspensione 
cbsolvere non potest, quia, utpote ferendae sententiae, est tam- 
qjam ab homine et ideo reservata. 


QUINTA PARS. 
DE SUBIECTO POENITENTIAE. 


647. Subiectum Poenitentiae est omnis et solus homo 
viator, baptizatus, peccator, vere contritus et aliquo modo 
confitens. Debet esse : 

1) homo -piator, quia pro illo solo fuerunt sacramenta 
instituta ; 

2) baptizatus, quia Baptismus reddit capaces ad reci- 
pienda alia sacramenta, quae secus reciperentur invalide ; 

3) peccator, i. e. qui post Baptismum commisit saltem 
peccatum veniale, quia virtus poenitentiae non est nisi de 
peccato actuali personali, et sacramentum poenitentiae 
institutum fuit in remissionem peccatorum post Baptis- 
mum commissorum ; quodsi peccator non esset, verba 
absolutionis non verificarentur et absolutio esset invalida ; 

4) contritus, saltem contritione imperfecta ; secus non 
esset vere poenitens, cum contritio sit actus principalis et 
essentialis poenitentiae, sine quo impossibile est obtinere 
remissionem peccati actualis (n. 412 et 483) ; 

5) aliquo modo confitens, seu externe accusans se esse 
peccatorem. Sine accusatione externa enim peccata et 
dispositiones poenitentis essent ignota ministro, qui iudi- 
cium exercere non valeret ; qualiscumque autem externa 


i. De his conferri potest opusculum nostrum De Poenitentiae Ministro, 
c. 5, q. 2, V, Cet X ; ubi etiam confessariis traduntur practicae regulae 
Observandae tum erga sacerdotem sollicitantem, tum erga poenitentem 
sollicitatum, ib. IX. 

accusatio etiam minima ad hoc sufficit, in circumstantiis 
in quibus maior integritas confessionis est impossibilis 
(n. 525). 


Praedicta omnia necessaria sunt ad validitatem sacramenti, 
u' ex antea dictis sufficienter constat, et tamen inter illa quaedam 
directe requiruntur ad capacitatem valide recipiendi sacramentum, 
alia vero potius ad dispositionem bonae et fructuosae receptionis, 
quamvis tamen etiam possint requiri ad validitatem propter 
specialem indolem sacramenti Poenitentiael. 


QUAESTIO PRIMA. 


DE REQUISITIS AD CAPACITATEM VALIDAE 
RECEPTIONIS. 


648. Usus rationis et intentio requiruntur ad capa- 
citatem receptionis sacramenti Poenitentiae. — Ut 
homo sit capax valide recipiendi hoc sacramentum, non 
sufficit Ut sit viator, atque fuerit baptizatus et peccator, 
sed insuper intentio requiritur recipiendi sacramentum ac 
proinde usus rationis. Porro intentio non sufficit habitualis 
et implicita, sed etiam requiritur actualis vel virtualis 
momento quo poenitens partem ponit signi sacramentalis, 
i. e. contritionem elicit et accusationem facit, quae cum 
sint actiones humanae, sine usu rationis et debita intentione 
fieri non possunt (n. 93). Usus ergo rationis requiritur 
in poenitente momento quo format intentionem, contritio- 
nem elicit, accusationem facit. 

Haec profecto clara sunt, sed in praxi praebere possunt 
difficultatem in quibusdam poenitentibus, puta in pueris, 
amentibus, surdomutis, aut in moribundis. De quibus 
speciatim dicemus. 


Articulus I. 


De Pueris, Amentibus, et Surdomutis. 


649. Pueri praecepto confessionis tenentur, si usum 


i. Haec ultima pars tractatus in indefinitum posset extendi, si prin- 
cipia applicarentur cunctis diversis categoriis poenitentium, uti pro 
quibusdam fecimus in opusculis De wvanzs Poenitentium Categoriis, €t 
De Variis Peccatis in sacramentali confessione medendis. Hoc tamen potius 
pertinet ad theologiam pastoralem et ad practicam methodum regendi 
animas in tribunali Poenitentiae. Unde pro his ad opera remittimus 
indolis magis pastoralis. 

rationis adepti sunt, quo inter bonum et malum morale 
satis discernere valeant ad peccandum mortaliter, ac deli- 
berare de seipso, et de fine ultimo totius vitae seu salute 
aeterna. Quam discretionem generatim consequuntur circa 
septennium, paulo ante vel post. 


Id tamen non pendet ex sola aetate sed etiam ex ingenii acui- 
tate et educationis qualitate, aliisque temporis et loci circumstan- 
tiis : ita maturi fiunt prjus in calidioribus quam in frigidioribus 
fegionibus, in civitate quam ruri. 

Usu rationis ad confessionem gaudere censentur quando 
peccata sua distincte explicant, quaestionibus a confessario 
propositis apte respondent, et intelligunt gravia delicta offendere 
Deum aut aeternis puniri suppliciis. E contra si nihil sponte 
dicere possunt vel non recitant nisi formulas memoriae com- 
mendatas, si ad omnes quaestiones propositas affirmative respon- 
dent vel negative absque ullo discrimine, aut si plerumque sibi 
contradicunt, merito censentur rationis usu carere. In dubio 
utrum discretionem sufficientem consecuti sint, extra periculum 
mortis confiteri non tenentur. 


Tres quoad pueros attendendae sunt regulae : 
1? Absolutio certo denegari nequit pueris, qui gravia 
peccata commiserunt, si alias videantur dispositi, unde 
reprehendenda omnino est praxis eorum qui sine abso- 
lutione eos dimittunt qui ad primam communionem adhuc 
non sunt admissi. Nec ut signum indispositionis haberi 
debet si circa confessionale puerilia agunt, ludunt, rident, 
cum haec sirt naturalis levitatis et inconsiderationis et in 
se gravia non sint. 


2? Si dubium sit an usum rationis habeant, aut sufficienter 
sint dispositi, sub conditione absolvendi sunt (« es capax) 
in periculo mortis, vel urgente praecepto annuae confes- 
sionis, imo quoties accusent ea quae de se sunt mortalia, 
ne scii, maneant in statu peccati si forte peccaverint. 

3? Si nonnisi venialia accusaverint, ad contritionem 
excitandi sunt et, si sufficienter sint dispositi, absolvendi 
ne sacramentali gratia careant ; si dubie dispositi post 
exhortationem maneant, quia v. g. dubium sit de sufficienti 
eorum discretione, non sunt absolvendi, etiam sub con- 
ditione, quia non adest ratio sufficiens exponendi sacra- 
mentum periculo nullitatis ; nisi aliquando ratio sit timendi 
ne forte obnoxii sint peccato mortali occulto. 

Plura alia practica videri possum in opusculo nostro pastorali 
De Variis Poenitentiam Categoriis. 


6£0. A mentes perpetui absolutionem recipere nequeunt 
cuius sunt incapaces, non ita semiamentes aut semifatui : 

1) Isti si certo inter bonum et malum morale distinguere 
possunt, quamvis confuse, et aliunde bene dispositi 
videntur, absolvi possunt, non solum semel, sed pluries 
in anno. 

2) Si dubitatur de sufficienti usu rationis eorum et 
utrum possint graviter peccare vel non, meliori quo fieri 
potest modo instruendi ac disponendi sunt et sub conditione 
absolvendi in periculo mortis, imo aliquoties in vita, saltem 
semel in anno, et quoties probabile sit eos esse in statu 
peccati mortalis, ne scii, in peccato maneant si forte 
aliquid commiserint. 


Cum autem semifatui ob ingenii tarditatem, et memoriae 
debilitatem, veritates etiam necessarias vix memoria retinere 
valeant, curet confessarius eos ita disponere ut necessarios actus 
fidei, spei et contritionis eliciant, ita v. g. procedendo : Credisne 
in unum Deum? Credisne tres esse in Deo personas distinctas 
et perfecte aequales... et Filium Dei propter nos hominem 
factum fuisse suoque sanguine redemisse ? Credisne Deum malos 
punire et bonis praemia largiri aeterna? Et ita porro pro motivis 
contritionis. 

Notetur signum sufficiens discretionis non esse quod reverean- 
tur clerum, quaedam mandata rite exequantur, genua flectant 
aut pectus tundant, quia haec facere possunt eo quod vident ea 
ab aliis fieri. At sufficiunt signa qualia indicavimus pro pueris. 


651. Surdo-muti hodie sat facile instrui possunt, et si 
sint instructi, signis confiteri aut scripto. Si vero novis 
methodis instructi non fuerint, confessarius primum ab 
eorum familiaribus inquirat quaenam peccata frequentius 
committant et quaenam signa dare soleant ; deinde in 
aliquem locum occultum eos ducat ubi signis peccata quae- 
dam saltem modo confuso declarare suamque contritionem 
exprimere conentur ; pariter quibusdam signis, v. g. oculos 
et manus ad coelum erigendo, crucifixum ostendendo, eos 
ad contritionem hortetur, et absolute vel conditionate eos 
absolvat, prout certus vel dubius erit de eorum| capacitate. 
Simili quoque modo poenitentiam indicare potest, v. g. 
ostendendo rosarium aut quamdam eius decadem. 

Notetur : a) surdomutos per se et secluso gravi incommodo 
teneri ad scribendam suam confessionem si scribere valeant et 
integre confiteri aliter non possint (n. 519 et 525). At, quia id a 
quibusdam consideratur ut medium extraordinarium, non stricte 
imponatur, nisi aliter confiteri omnino non possint; sed tamen ad 
id faciendum suaviter inducantur, si scribere valeant (v. g. in 
lamina ardosia),cum ita melius procuretur integritas confessionis, 
atque eodem modo sacerdos eis respondere apte possit ; 

b) ad vitandum tamen periculum laedendi sigillum, peracta 
confessione, statim in praesentia poenitentis, scriptura deleatur ; 

c) surdo-mutum eumdemque a nativitate caecum, qui olim 
habendus dicebatur perpetuo amens, utpote incapax insti- 
tutionis, nostra aetate iam non ab omni institutione excludi : 
licet res sit difficilior, non tamen reputatur impossibilis. 


Articulus II. 


De M oribundis. 


652. Moribundi specialem non praebent difficultatem, 
nisi sint sensibus saltem apparenter destituti et loqui non 
possint : tunc enim in iis usus rationis et debita intentio 
deesse possunt ; atque ipsa materia sacramenti. Nam, licet 
ob suum statum sane ab integritate materiali confessionis 
excusentur, nihilominus possunt in contritione aut eius 
sensibili manifestatione ac confessionis essentia deficere, 
quae tamen sunt materia proxima sacramenti aut conditio 
sine qua non absolutionis. 

De iis valet principium : eos absolute absolvendos esse 
si certo sint dispositi eamque dispositionem aliquo modo 
manifestaverint, conditionate quotiescumque aliquo modo, 
etiam tenuiter, probabile sit absolutionem iis esse pro- 
futuram. 


Etenim sacramenta sunt propter homines, et in extremis 
extrema sunttentanda; unde in casu necessitatis extremae licitum 
est uti materia dubia et sacramentum exponere periculo nullitatis, 
dummodo aliqua, etiam tenuis, probabilitas adsit absolutionis 
validae et suscipienti utilis. — Non tamen sufficit mera possi- 
bilitas, cum in rebus practicis probabilitas, non mera possibilitas, 
attendatur ; secus omnes essent rebaptizandi, et omnes sacerdotes 
reordinandi, quia stricte possibile est Baptismum vel Ordinem 
esse collatum invalide. 

Alis verbis : lex religionis est sacramentum non posse exponi 
periculo nullitatis ; lex charitatis obligat in casu necessitatis ad 
assistendum proximo. Charitas autem magis obligat quam religio 
Unde in casu urgentis necessitatis, lex religionis cessat manente 

lege charitatis. Melius est enim sacramentum exponere periculo 
nullitatis, dummodo aliqualiter probabile sit quod sacramentum 
possit esse validum, quam hominem relinquere expositum 
periculo aeternae damnationis. 


Igitur : 1) Moribundus est absolvendus absolute: a) si 
habet in praesenti quaedam sufficientia signa contritionis, 
vel b) si momento absolutionis, sensibus omnino destitutus, 
signa iam praebet nulla, sed antea quaedam praebuit ipsi 
sacerdoti, imo c) si coram testibus petierit sacramentum vel 
sacerdotem et interim loquelam et usum rationis amiserit. 


In istis enim casibus adest contritio virtualiter permanens, et 
confessio sufficiens saltem mediante interprete facta ; a materiali 
autem integritate confessionis certo certius excusat tanta neces- 
sitas. 


2) Moribundus, qui nullum poenitentiae signum praebet 
nec explicite praebuit, absolvendus est conditionate (si es 
capax) : a) si christiane vixerit, vel b) fidem servaverit. 


Hi enim merito praesumi possunt velle christiane mori, insuper 
actum contritionis elicuisse antequam usum rationis amitterent, 
vel et nunc elicere per lucidum aliquod intervallum atque per 
suspiria vel motus oculorum vel labiorum vel alia huiusmodi 
signum sensibile forsan exhibere, etsi sacerdos non distincte 
percipiat. Unde possunt absolvi, sub conditione tamen, quia non 
certa adest contritio, sed solum aliqua contritionis probabilitas, 
et adhuc minor est probabilitas quod externe manifestetur. 


Tales censentur qui catholicae fidei signa servarunt, v. g. 
numismata, rosarium, scapulare, hisque aequiparantur ignoti 
qui probabiliter sunt catholici, eo quod in regione catholica 
vitam degerunt. Imo, moribundus catholicus qui in ipso actu 
peccati v. g. in ebrietate, adulterio, duello, rationis usum amisit, 
secundum aliquos, nihilominus probabiliter absolvi sub conditione 
potest, dummodo ex eius vita habeatur aliqua probabilitas con- 
tritionis, quatenus momento quo usum se amittere senserit, 
mentem forsan mutaverit et peccatum detestatus sit. 


3) Nullo modo est absolvendus ille qui post vitam impie 
peractam, antequam rationis usu privaretur, positive ex 
contemptu recusaverit ; nisi tamen ista ratio agendi revo- 
cata censeri possit, non mera quidem coniectura, sed aliquo 
contritionis signo : secus enim deest omnis conversionis 
probabilitas. 


Quamvis influente gratia insigni certo certius converti sit 

possibile, in casu tamen id est omnino improbabile, utpote 
nulla solida suffultum ratione. 


Notetur in praedictis casibus semper expedire ut sacerdos, 
antequam absolutionem impertiatur, moribundum alloquatur et 
ad contritionem excitet. Experientia enim constat esse mori- 
bundos, qui audire, quamvis non loqui nec signa certa dare 
valeant ; quo casu et ipsi hoc modo ad contritionem iuvantur. 


653. Possuntne in articulo mortis etiam absolvi 
schismatici aut haeretici? — Quamdiu sunt sui com- 
potes et usu rationis gaudeant « vetitum est sacramenta 
Ecclesiae ministrare haereticis et schismaticis, etiam bona 
fide errantibus eaque petentibus, nisi prius, erroribus 
reiectis, Ecclesiae reconciliati fuerint » (can. 731, § 2 et 
S. Off., 17 maii 1916). Quod si id nolint, aut eos in bona 
fide relinquere prudentius iudicaverit sacerdos, curet 
tamen ut eliciant actus fidei, spei, charitatis et contritionis. 
— At si sensibus iam sint destituti : 


1) Schismatici, qui sunt in bona fide, absolvi possunt 
sub conditione, remoto tamen scandalo (S. Off., 20 iul. 1898 
et 17 maii 1916). 


2) Item haeretici qui sunt in bona fide et simul sacra- 
mentum Poenitentiae admittunt ; non tamen si hoc positive 
reficiunt vel etiam negative non agnoscunt, quia illis deest 
intentio illud recipiendi. Et quamvis habeant voluntatem 
sese salvandi, non tamen voluntatem sacramentum reci- 
piendi et confitendi, seu sese salvandi per tale medium. 
Vellent forsan confiteri, si sacramentum Poenitentiae esse 
necessarium salutis medium scirent, nunc autem id non 
volunt (n. 93). 


Recentius quidam benignius censent, etiam arguentes a pari 
ex laudato decreto 17 maii 1916. Sed decretum unice loquitur 
de schismaticis, nullatenus de haereticis ; nec est paritas, quia 
schismatici voluntatem praesumuntur habere recipiendi sacra- 
mentum, non ita haeretici qui illud non admittunt. 

Quidam tamen exceptionem posuit casu quo haereticus, 
antequam sensibus fuerit destitutus, dixerit se velle iuvari modo 
quo sacerdos catholicos iuvare soleat moribundos. Id tamen 
admodum difficulter intelligitur, imo difficilius pro Poenitentia 
quam pro Extrema Unctione : quomodo enim talis haereticus 
dolorem velit concipere et se peccatorem et dolentem manifestare 
in ordine ad absolutionem, quam non admittit? 

654. Quid faciendum cum apparenter mortuis ? — 
Non possunt absolvi (aut inungi) etiam sub conditione, 
si moraliter certo mortui sunt. Sed ex recentibus experi- 
mentis constat vitam per aliquod tempus in corpore posse 
manere, etiam quando quis ultimum suspirium edere visus 
est, quia generatim vita non nisi successive a corpore 
recedit. Hinc quidam ex iis qui apparenter mortui erant 
(V. g. suffocati, aquae vel igni erepti), post tres horas, 
rythmico linguae tractu, ad vitam reducti sunt. Quapropter, 
ceteris positis conditionibus, absolvi (et inungi) possunt ii 
qui tali processu quaedam signa vitae saltem sensitivae 
praebent ; imo, sub conditione, ii qui, quamvis mortui 
videantur, iuxta ordinaria signa, prudenter supervivere 
existimantur. 


In praxi, deficiente certo mortis signo, si non possit hic et nunc 
haberi iudicium medici : 

a) In casu mortis omnino repentinae, absolvi generatim possunt 
infra duas vel tres horas, quia tunc aliquatenus probabile est per 
aliquod tempus manere vitam propter resistentes vires vitales 
quae non subito destruuntur ; non diutius, quia probabile 
amplius non est, etsi stricte possibile sit, in casu extraordinario, 
vel per aliquot dies vitam manere latentem. Excipitur, si mors 
fuerit violenta, v. g. ex compressione vel abruptione membrorum 
principalium, quia tunc mors est evidens. 

b) In casu mortis ordinariae ex diuturno et paulatim con- 
sumptive morbo, non possunt absolvi, quia vitam manere non 
est probabile. 

c) In casu mortis intermediae, ex morbo diuturno sed cum 
influxu repentino novo, quae « complicatio » audit et expectatam 
mortem valde accelerat, videntur posse absolvi per lapsum 
circiter semihorae post apparentem obitum. 


655- Animadversiones. — 1. Si de valore Baptismi 
acatholicorum sit probabile dubium, clam sub conditione baptizari 
debent, antequam absolvantur. 


2. In dubio positivo an aliquis sit paganus, haereticus vel 
catholicus, potest absolvi sub conditione. 


3. Moribundus sui compos absolvi potest quoties contritionem 
renovet et brevem confessionem instituat atque velit absolvi ; 
sensibus destitutus non est rursus absolvendus, nisi adsit ratio 
probabilis certioris dispositionis aut novae necessitatis : non extra 
hunc casum, sicut aliqui dixerunt, singulis ternis vel quaternis 
horis, quia deest ratio sufficiens saepius exponendi sacramen- 
tum periculo nullitatis. 


4. De modo iuvandi moribundos cfr. opusculum nostrum 
De Variis Poenitentium Categoriis, c. 2, q. 6, VII. 

QUAESTIO SECUNDA. 


DE REQUISITIS AD DISPOSITIONEM FRUCTUOSAE 
RECEPTIONIS. 


656. Contritio cum proposito est dispositio re- 
quisita ad fructuosam receptionem sacramentiPoe- 
nitentiae.— Est enim sacramentum mortuorum institutum 
ad remittenda peccata post Baptismum commissa ; ad horum 
autem remissionem requiritur contritio saltem imperfecta 
cum proposito non peccandi de cetero et aliis debitis qua- 
litatibus. Qualitates istae, generatim, sicut ipsa contritio, 
requiruntur etiam ad validitatem sacramenti cuius con- 
tritio est materia ; forsan tamen excipiendum est quod sit 
appretiative summa, quia secundum plures haec non 
exigitur ut conditio validitatis, licet ut dispositio ad fructum 
sacramenti et. iustificationem omnino requiratur. 

Quae omnia fuerunt sufficienter declarata, ubi de con- 
tritione ; nec specialem praebent difficultatem, nisi quan- 
doque in praxi, cum quibusdam poenitentium categoriis, 
de quibus facile dubium esse possit an debitam contritionem 
aut firmum propositum afferant ; uti praesertim de consue- 
tudinariis et recidivis ac de occasionariis 1. 


Articulus F. 
De Consuetudinariis et HR ecidivis- 


657. Consuetudinarius seu habituatus in peccato 
dicitur ille, qui habitum seu constantem propensionem 
internam et facilitatem idem peccatum committendi ex 
consuetudine seu frequenter iteratis actibus contraxit. 
Qui habitus proinde distinguitur 

1) a mera occasione peccati: haec enim est peccatori 
externa, dum habitus est intrinsecus ; qui tamen saepe cum 
occasione connectitur quatenus non raro ex hac oritur vel 
multum augetur ; 

b) ab affectu habituali ad peccatum, quo quis iugi voluntate 
deliberate adhaeret peccato : hic enim est peccatum et in 


i. De his quaestionibus specialiter inspici meretur Ter Haar, »: 


Occasionariis et Recidivis. 

confessione omnino deponendus, dum habitus non neces- 
sario reddit indispositum, cum retractatus etiam involun- 
tarie remanere possit. 


Habitus acquiritur actibus repetitis. Unde ad illum contrahen- 
dum requiruntur tria : 


1) Frequentia seu numerus /lapsuum; quot autem actus requi- 
runtur et sufficiunt nequit absolute determinari, sed a variis 
circumstantiis pendet : a peccantis indole scii, a maiore vel minore 
eius fragilitate ; a peccati natura plus minusve allicientis, cum in 
quibusdam materiis, ut sunt ebrietas vel luxuria, facilius ac 
promptius acquirantur pravi habitus ; a difficultate vel facilitate 
committendi peccati ; a modo quo committitur, maiore vel minore 
deliberatione aut voluntatis adhaesione, etc. 

2) Temporis duratio: qui enim saepius eodem die peccat et 
postea per longum tempus abstinet, non tam facile habitum 
contrahit quam qui regulariter semel aut iterum, quotidie aut 
qualibet hebdomada, peccatum committit. 

3) Ininterrupta continuatio: sicut enim habitus amittitur 
cessatione ab actibus, ita, si actus sint nimis distantes, contrahi 
nequit. Hinc : 


a) Quo facilius aliquod peccatum committitur, eo plures 
requiruntur actus ad habitum contrahendum : ita plures requi- 
runtur actus pro peccatis mere internis quae facilius perficiuntur 
quam pro externis, plures pro peccatis oris quam pro peccatis 
operis, plures pro peccatis externis inchoatis quam pro consum- 
matis, et pro iis quae solitarie perpetrantur quam pro iis quae 
complicem requirunt. 

Ita, iuxta S. Alphonsum, Praxis Conf., n. 70, quinquies in 
mense peccatum externum facti committere, modo inter varios 
actus aliquod intervallum intercedat, sufficere potest ad habitum 
contrahendum, ut si quis singulis hebdomadis per aliquot menses 
in ebrietatem vel pollutionem cadat ; dum si agitur de peccato 
cordis vel oris multo maior requiritur numerus, scii, bis vel ter 
in hebdomada ; si vero de peccatis externis quae nonnisi cum 
complice perpetrari valeant, minor requiritur numerus, ita ut 
ille qui semel in mense fornicatur per annum vel sodomiam 
committit, habituatus dici possit. 


b) Alia est consuetudo ex mera fragilitate contracta, et alia 
quae est deliberate contracta ex perfecta voluntatis electione : sunt 
enim consuetudinarii incontinentes qui peccant solum ex fragili- 
tate seu ex impetu transeunte et quasi extrinseco passionis, ita ut 
habitualiter ipsorum voluntas sit peccato adversa, at transacto 
peccato illud abhorrent et facile poenitent et cupiunta consuetu- 
dine liberari, ut aliquando contingit in iis qui passionibus carnis, 
intemperantiae, vel irae consentiunt, et facile fit in blasphemiis, 
imprecationibus et pollutione ; — e contra consuetudinarii 
intemperati seu habituati in voluntate peccandi, qui peccant ex 
vero habitu et ideo ex malitia voluntatis, seu ex inclinatione 
mala permanente intrinseca et habituali affectu ad peccatum, 
etiam sine impetu passionis : qui proinde non facile peccatum 

detestantur aut ad poenitentiam moventurl, uti saepe fit in turpi 
amore, constanti odio, onanismo coniugali, iniustitia furti, ac 
transgressione praeceptorum Ecclesiae ex acedia vel timore hu- 
mano, vel et in peccatis carnis, pro illis qui de iis gaudent aut ex 
inveterata consuetudine ea quaerunt. Hinc, ait S. Thomas, I-II, 
q. 78, a. 2 : « Quicumque ex habitu peccat, peccat ex certa ma- 
litia ». Peccatum scii, ex passione est quasi mprbus interpolatus ; 
peccatum ex habitu morbus continuus (ib., a. 4). 

Ut animadvertimus II, n. 1032, 2, ille qui habitum vitiosum 
firmo proposito efficaciter retractavit sed nondum extirpavit, 
non est simpliciter intemperatus, cum habitus illi non sit amplius 
voluntarius ; unde si ex inclinatione habitus relicta ipsum 
peccare contingat, magis videtur assimilandus incontinenti qui 
ex passione cadit, quam intemperato qui peccat ex habitu 
voluntario. At, si postea habitum extirpate negligat, habitus 
erit ipsi denuo voluntarius, et ipse rursus intemperatus. 


658. Recidivus in genere dicitur ille qui reincidit in 
peccatum, unde poenitens recidivus est ille qui peccatum 
confessus et de eo monitus in ipsum, etiam semel, rela- 
bitur ; et ideo stricte loquendo et per se potest esse consue- 
tudinarius qui non sit recidivus, ut qui nunquam confessus 
est peccatum in cuius consuetudine perseverat, et potest 
esse recidivus qui non sit consuetudinarius, ut qui post 
confessionem in peccatum aliquoties relabitur. Attamen 
in acceptione theologica hodierna recidivus solet dici ille 
qui, postquam aliquod peccatum confessus sit, in idem 
saepe relabitur absque emendatione, seu in eumdem 
habitum peccati, sive ex causa interna sive ex causa 
externa. Unde cum tali recidivo consuetudinario non est 
confundendus recidivus in peccatum sine habitu vel 
consuetudine, aut recidivus in solam occasionem peccati, 
qualis est ille qui promissionem de removenda occasione 
non tenet et occasionem denuo adit vel non expellit. 

Hinc recidivus alius est formalis, alius materialis. 

Formaliter est recidivus, si relapsus supponitur provenire 
ex defectu firmi propositi voluntatis. 


Ad quod tres simul requiruntur conditiones : a) frequens 
relapsus post plures confessiones, postquam scii, a confessario 
de gravitate culpae, et de mediis ad eam vitandam necessariis 
poenitens fuerit monitus ; b) relapsus in idem peccatum, non autem 
in alia diversi generis ; c) defectus omnis etiam inchoatae emendatio- 
nis, ita ut fere eodem modo, eadem facilitate, statim aut brevi 


I. Cfr. I-II, q. 78, a. 2, ad 3 ; N-I, q. 156, a. 3, ad 2 ; Q. D. de Ver. 
24, a. 10; a. 1l, ad 4 ; de Malo 3, a. 10, 

post confessionem absque serio conatu, sive ad repellendas tenta- 
tiones sive ad media emendationis adhibenda, fuerit relapsus.Ita 
si quis post singulas confessiones frequenter deliberate relapsus 
est, ducto initio ab uno vel altero die post confessionem. 


Materialiter recidivus est, si relapsus supponitur prove- 


nire ex mera infirmitate, inconstantia vel fragilitate volun- 
tatis. 


Talis est qui 1) a confessario non fuerit serio monitus, vel 
2) monitus, non relapsus est in eadem peccata sed in alia diversi 
generis, vel 3) licet monitus et relapsus, aliquam emendationem 
vel imminutionem peccati exhibet, quia non tam saepe peccavit, 
— vel per tempus sat notabile serio tentationibus resistere 
conatus est, — aut aliquod e mediis assignatis adhibuit, etiam 
si propter maiorem tentationis vehementiam vel frequentiam, 
tam saepe ac antea peccavit. 


659. Principia et regulae. — De cgonsuetudinariis et 
recidivis tres solent enumerari regulae practicae : 

A: Simplices consuetudinarii non recidivi regulariter absolvi 
possunt, quoties vere ac sincere parati inveniantur exhibere 
media necessaria ad consuetudinem vincendam. 

Declaratur : Ad dispositionem eorum requiritur et sufficit ut 
consuetudinem retractent, nec retineant voluntarie causam et 
periculum peccati ; retractatur autem per voluntatem non amplius 
peccandi et pravum habitum per media congrua extirpandi. Quae 
media sunt tum generalia seu communia, ut oratio, meditatio, 
recordatio Dei praesentiae, sacramentorum receptio, etc., tum 
particularia, quae pravae consuetudini directe opponuntur, v. g. 


sensuum mortificatio contra impuritatem, abstinentia a potu 
contra intemperantiam. 


Probatur : Confessio rite facta, et declaratio poenitentis 
asserentis se vere dolere et firmiter proponere emendatio- 
nem, sunt signa sufficientia doloris et dispositionis, si non 
obstat praesumptio in contrarium. 

Atqui solus pravus habitus per se non dat talem prae- 
sumptionem : non enim est signum indispositionis sed 
maioris ad peccatum facilitatis et probabilitatis. « Licet 
pravus habitus, ait S. Alphonsus, Th. M., 1. VI, n. 459, 
reddat peccatorem propensiorem ad peccatum, non tamen 
dat praesumptionem suae infirmae voluntatis ». 

Ergo simplex consuetudinarius qui vere et sincere 
paratus est adhibere media, censetur sufficienter dispositus, 
et consequenter potest absolvi, 

Confirmatur : a) sane non requiritur ut consuetudinem iam 
extirpaverit ; 
b) aliunde media praescripta adhibendo, vim consuetudinis 


minuet et paulatim extinguet : consuetudo enim contraria 
consuetudine vincitur. 


Hinc : i) Qui prima vice pravum habitum confitetur, absolvi 
debet, licet nulla emendatio praecesserit, modo eam serio pro- 
mittat : cum enim promissa non violaverit, sincerus est suppo- 
nendus, ac credi potest et debet. 

2) Qui pravam consuetudinem iam saepius confessus est, sed 
de remediis adhibendis monitus non fuerat, absolvi potest, si 
melius instructus, iis uti promittat. Quod enim media non 
adhibuerit, id ignorantiae potius quam malitiae est tribuendum. 

3) Qui monitus, media necessaria non sufficienter adhibuit et 
relapsus est, est recidivus, et ut talis tractandus. 


B. Recidivi materiales aut incontinentes, qui ex fragilitate et 
infirmitate voluntatis relabuntur, regulariter possunt absolvi, 


si serio emendationem proponant et sinceritatis suae disposi- 
tionis signa ordinaria praebeant. 

Etenim prolapsi sunt, vel quia insufficienter moniti, — 
vel post serium conatum emendationis ex maiori tentationis 
vehementia aut frequentia, aut voluntatis in perseverando 
inconstantia, — vel ex mera fragilitate ita ut peccatum 
iis habitualiter displiceat ; qui proinde post lapsum statim 
detestantur peccatum, sed ex infirmitate voluntatis vel ex 
mobilitate et vehementia passionis iterum succumbunt, 
lamvero de horum dispositione ordinario non est dubium. 


C. Recidiviformales et intemperati regulariter non possunt 
absolvi, nisi specialibus signis ostendant se veram habere 
contritionem et firmum propositum. 

Tales recidivi sunt ex mala voluntate, qui obiecto peccati 
adhaerent et ex hoc affectu in nova peccata pelluntur, unde 
suspecti sunt de dispositione. 

Qui enim sincere et fortiter proponit rem sibi moraliter 
possibilem, in casu vitare peccatum et media adhibere neces- 
saria, non tam facile nec tam subito mentem ac voluntatem 
mutat, sed saltem per aliquod tempus perseverat ac media 
adhibet. Unde frequens relapsus ex prava voluntate, 
absque ullo fere conatu et ulla emendatione, prudentem 
generat suspicionem et fundatam praesumptionem non 
sincerum et efficax sed solum infirmum fuisse alicuius 

propositum, et etiam nunc ita esse si eodem modo ac 
antea sub communibus signis proponat. 

Atqui haec praesumptio non destruitur simplici as- 
sertione quae non amplius meretur nisi parvam fidem ; 
sed solum signis specialibus et extraordinariis. 

Ergo talis poenitens de dispositione suspectus manet, 
ac proinde confessarius non potest sibi formare iudicium 
prudens de debita eius dispositione. 


Et ideo tales poenitentes habendi sunt ut dubie dispositi, et 
non possunt absolvi, nisi a) specialem dispositionem aut saltem 
extraordinaria signa bonae dispositionis praebeant, quibus ap- 
pareant moraliter certo dispositi, ita ut absolvi possint absolute ; 
vel b) nisi ratio adsit proportionate gravis, sufficiens scii, ut 
possint absolvi sub conditione, quod verificatur in casibus supra 
enumeratis n. 616. 

Hinc falsa est tum sententia Laxistarum et aliquot modernorum 
dicentium eos ut dispositos haberi et absolvi posse cum signis 
ordinariis, nisi ex circumstantiis positivis simul adsint indicia 
indispositionis, — ut apparet ex damn, ab Inn. XI, prop. 601 ; — 
tum sententia Rigoristarum qui dicebant non esse absolvendos 
nisi diuturna experientia emendationem probaverint 


660. Quomodo sit procedendum in praxi. — Exinde 
constat quomodo practice sit agendum : 


i? Examinandus est recidivus, si numerum lapsuum notabiliter 
imminuerit, aut notabili tempore post confessionem abstinuerit, 
aut strenue pugnaverit etiamsi pluries quam antea lapsus fuerit : 
talis statim absolvi potest, quia serium adhibuit emendationis 
studium, cuius triplex est signum : a) adhibitio mediorum ; 
b) rarior, difficilior aut tardior relapsus ; c) perseverantia per 
aliquod tempus non omnino breve. 

20 Deficiente serio conatu, quaerenda sunt signa specialia aut 
extraordinaria ; quibus positis, statim absolvi potest recidivus. 
Signa autem extraordinaria non sunt necessario dispositiones 
extraordinariae,cum simplex attritio sufficiat; sed huius requisitae 
saltem attritionis signa magis probantia, magis clara, magis 
numerosa ac ea quae ab eodem poenitente antea data fuerant ; 
unde consideranda sunt relative ad indolem poenitentis, ad na- 
turam tentationum, et ad alias circumstantias. Plura indicata 
inveniuntur n. 617. 

30 Deficientibus etiam signis extraordinariis, non statim di- 
mittendus est poenitens, sed ad contritionem paterna ac ferventi 
exhortatione est disponendus, etiam remediis efficacioribus 


i. : Poenitenti habenti consuetudinem peccandi contra legem Dei, 
naturae aut Ecclesiae, etsi emendationis spes nulla appareat, nec est 
neganda nec differenda absolutio, dummodo ore proferat se dolere et 


proponere emendationem ». In casu autem nulla apparet spes emen- 
dationis. 

propositis. Quod opus facilius erit apud recidivum incontinentem 
qui ex ignorantia vel ex mera fragilitate, quam apud intempe- 
ratum qui ex affectu ad peccatum relapsus est. Nihilominus, si 
post exhortationem signa extraordinaria praebeat mutatae volun- 
tatis et remedia adhibere efficaciora promittat, potest absolvi. 

4? Si post ferventem exhortationem, recidivus dubie dispositus 
maneat, potest absolvi sub conditione (s» es capax) si specialis et 
gravis urgeat necessitas, scii, periculum mortis, matrimonium 
hic et nunc contrahendum, gravis difficultas redeundi (nisi 
restitutio facienda sit aut occasio auferenda), periculum infamiae, 
periculum valde fundatum alienationis a sacramento seu eius 
derelictionis, scii, quod poenitens non redeat, aut imperfectus 
usus rationis ; — secus differenda est absolutio, quia dilatio 
necessaria est ad explorandum firmum propositum poenitentis, 
et sacramentum non potest exponi periculo nlillitatis sine urgente 
necessitate. 

50 Denique, si moraliter certo constet recidivum indispositum 
manere, sine absolutione est dimittendus, 

Casu quo absolutio differatur et poenitens dimittatur, id fiat 
a) ad breve tempus v. g. 8 vel 15 dies, non longius ne in despe- 
rationem veniat et saepius peccet ; b) humanissimis, non durio- 
ribus verbis, ne poenitens confessioni valedicat ; c) exponendo 
rationem cur absolutio differatur, ut sic intelligat poenitens 
confessarium ita agere, non ex odio aut ira, sed ex paterna sollici- 
tudine, et quasi invitutn, quia id exigit suum officium ; d) media 
assignando quae adhiberi debeant ad meliorem dispositionem 
obtinendam, ut ita poenitens sciat quid agendum sit ut absolutio- 
nem obtinere possit : dilatio enim per se non valet mutare 
mentem, nisi simul ei praescribantur opportuna remedia. 


661. Monitum. — In praedictis casibus confessarius non 
sit nimis rigidus ne poenitentes in desperationem iniiciat, nec 
etiam nimis benignus ne négligentes in sordibus maneant. 


De recidivo autem rectum iudicium sibi formare tenetur. Ad 
quod regulariter inquirendum, num ab alio confessario iam 
admonitus fuerit et quaenam remedia ei assignata fuerint ; an 
ilis usus sit ; an toties quam antea relapsus sit, num paulo post 
confessionem, an post luctam et praestitam saepius resistentiam ; 
quandonam ultimum peccaverit,etc.Deinde inspiciendum quales 
sint actuales poenitentis dispositiones. Eiusmodi enim interro- 
gatio, ait Aertnijs, Th. M. II, n. 484, q. 2, sicut in cura corpora- 
lium, ita in spiritualium morborum medela fundamentalis est. 

Ita generarim, nisi status poenitentis aliunde sufficienter 
pateat, aut examen in datis adiunctis videatur inutile aut in- 
opportunum. 


662. Corollaria. — Tres conclusiones ponit Marc, Th. 
M.II, n. 1830 : 

1. Recidivus prima vice rediens facilius absolvi potest quam 
secunda aut tertia vice, quia minora requiruntur signa. 


2. Facilius absolvi possunt incontinentes ex passione quam 

intemperati ex habitu, quia in illis praecipue inveniuntur signa 
sufficientia aut extraordinaria, in hisce paucies. 


3. Recidivus formatis, nisi certo indispositus, sub conditione 


absolvi potest in iis tantum casibus (sex) in quibus potest absolvi 
dubie dispositus. 


Articulus II. 


De Occasipnariis. 


663. Occasio peccati est rei vel personae circumstantia 
externa, facilitatem praebens peccandi et ita ad peccatum 
invitans ; quae constituit periculum peccandi. Unde distin- 
guitur a) a principiis internis quae ad peccatum inclinant, 
uti sunt complexio corporis, passiones, concupiscentia, et 
habitus mali ; b) a periculo peccandi quod tum internum 
tum externum esse potest et latius patet : est scii, impulsio 
ad peccandum quae, si a persona vel a re externa proveniat, 
occasio vocatur, si ab intrinseco est, simplex periculum 
dicitur, ita ut omnis occasio sit periculum, sed non omne 
periculum sit occasio ; cl a scandalo quod dicit occasionem 
peccati ab actione externa seu dicto vel facto alterius ; 
unde licet occasio peccati in omni sit scandalo, non tamen 
scandalum est omnis occasio. 

Haec ergo constituitur simul ex duobus : 1) ex parte 
obiecti externi, ab impulsu et opportunitate ad pecca- 
tum alliciente, 2) ex parte subiecti, a propensione seu 
interna inclinatione ad peccandum. 


664. Dividitur occasio : A. Ratione influxus, est remota 
vel proxima, prout solum quamdam alliciendi ad peccatum 
habet vim, vel etiam magnam, seu prout leve constituit 
periculum peccandi, vel grave, ita ut qui se exponit, si 
non saepius, saltem frequenter vel pluries sit peccaturus. 


Gravitas periculi triplici modo a confessario dignosci potest : 

1) experientia poenitentis seu frequentia relapsus, si quis in 
lisdem circumstantiis antea positus plerumque vel saltem fre- 
quenter peccavit, v. g. si decies per mensem peccaverit cum 
ancila, aut etiam si raro personam visitet et singulis vicibus 
cum ea peccet ; 

2) ex communiter contingentibus, deficiente scii, experientia, 
cum alia specialia indicia ex ipsius poenitentis persona haberi 
nequeant; tunc applicanda est regula : quod aliis in iisdem 
adiunctis communiter est occasio peccati, id praesumitur etiam 

huic esse usquedum probetur contrarium, v. g. si iuvenis ad 
libidinem pronus ingreditur lupanar, aut si iunior puella, animo 
levis et voluntate infirma, sola cum vivide sollicitante hero diu 
cohabitat ; 


3) ex circumstantiis et indole poenitentis, maxime ex nota eius 
fragilitate, quamvis ipse in occasione raro fuerit, aut in ea semel 
fuerit et non peccaverit. 


Cum autem periculum plus minusve grave et certum esse 
possit, regulae pro diverso casu strictius vel mitius erunt appli- 
candae. 


B. Ratione personae, est absoluta et secundum se, vel 
relativa et per accidens, prout, attenta hominum fragilitate, 
periculum pro omnibus constituit, — vel solum pro deter- 
minata persona, ratione propriae fragilitatis et particularis 
dispositionis. 


Occasio scii, proxima per se est illa in qua homines communiter 
ut pluries peccant; — per accidens est illa quae, licet respectu 
aliorum non sit, respectu alicuius tamen personae est proxima, 
quia in ea frequenter cecidit, aut quia prudenter titnetur eius 
lapsus. Ita absolute proxima est lectio libri valde obsceni, concu- 
binatus, cubatio cum persona alterius sexus, aspectus fixus rei 
valde obscenae ; — e contra ingressus in cauponam est proxima 
relative pro ebrioso, mercatur» pro iniusto, conversatio cum 
femina pro libidinoso, diuturnum colloquium cum puella 
venusta pro iuvene impuro, choreae pro iuvene fragili, officium 
chirurgi vel confessarii ratione specialis debilitatis, etc. Hinc 
non solum occasio absolute levis potest esse relative gravis, sed 
et occasio absolute gravis potest esse relative levis alicui s parum 
moveatur ratione specialis circumstantiae, frigiditatis, assue- 
factionis, pietatis, vel si specialiter cautelis se munierit et efficaci 
praesidio. 


C. Ratione durationis, est continua et in esse, quae praesens 
est et semper vel habitualiter hominem comitatur, seu 
quae moraliter saltem continue praesens est quin quae- 
ratur ; — et interrupta et in fieri, non in esse, quae absens 
est, et per intervalla solum occurrit aut quaeritur. 


Sic Continua est boni alieni detentio aut beneficii simoniace 
accepti, libri pravi vel picturae obscenae retentio, concubinatus 
vel habitatio cum ancilla quacum peccare soles, frequentatio 
assidua personae ad domum tuam, etc. ; e contra interrupta est 
ingressus in lupanar, aut in cauponam pro ebrio, accessus ad 
convivium, pravum consortium, conversatio cum amasia quae 
non sub eodem tecto versatur, lusus pro eo qui ludendo solet 
blasphemare, frequentatio puellae, popinae, chorearum, etc. 


DE POENITENTIA 635 


D. Ex parte causae, occasio est vel voluntaria vel neces- 
saria, prout facile absque gravi incommodo vitari potest, 
vel removeri nequit aut physice aut moraliter. 


Physice quidem, si nullo modo dimitti possit, ut si quis sit in 
carcere vel navi cupi occasione peccandi, aut in mortis articulo 
nec habeat tempus eam eiiciendi ; moraliter, si occasio dimitti 
nequeat sine peccato, vel gravi scandalo, vel gravi periculo 
incidendi in malum aequale aut peius ("ut si famulus rixetur cum 
sociis pacificis quales in famulatu vix inveniret), vel magno detri- 
mento bonorum vitae, famae aut fortunae (etiam pro divite) qualis 
est amissio officii Év medici, advocati), muneris, status, fortunae. 
Ita v. g. maritus respectu uxoris, filius vel filiafamilias quae domi 
habet occasionem, parentes quibus proles occasionem praebet 
irae, alumnus qui non potest deserere scholam vel collegium, 
officium medici, mercatoris, militiae, conversatio puellae ad 
matrimonium ineundum. 


665. Principium. Gravis ex natura sua adest obligatio 
unicuique, quantum in se est, removendi occasionem 
proximam peccati. 


Probatur : Qui scienter et volenter versatur sine ratione 
sufficienti in occasione proxima, libere vult occasionem in 
qua verisimiliter peccabit, et eo ipso implicite vult pecca- 
tum, ac proinde peccat et absolutione est indignus : non 
enim habet efficacem voluntatem seu propositum non 
amplius peccandi, sed eo quod non vitat grave periculum, 
cum possit, convincitur amare peccatum cuius periculum 
amat. — Vel, e contra : Qui absolute debet velle finem, 
debet et velle media ad illum moraliter necessaria : non 
quidem dubia, sed certa vel certiora ; ergo homo qui 
absolute debet velle vitare peccata, tenetur vitare grave 
periculum seu occasionem removere proximam, quod est 
medium ad hoc moraliter necessarium et certius. 


Unde a) Ecclesia damnavit doctrinam oppositam, scii. Innoc. XI 
prop. 61, 62 et 63, Alex. VII prop. 41 ; 

b) Scripturae quoque generarim monent : « Qui amat pericu- 
lum in illo peribit » Eccli. III, 27 ; « Si oculus tuus dexter scan- 
dalizet te, erue eum et proiice abs te : expedit enim ut pereat 
unum membrorum tuorum, quam totum corpus tuum mittatur 
in gehennam » Mt. V, 29. 

Hinc, qui versatur in occasione proxima, sub gravi tenetur 
removere vel physice obiectum externum ad peccatum mortale 
alliciens, vel, si id fieri non possit, saltem moraliter, opportunis 
scii, remediis quibus proclivitas ad malum sanetur ; — secus 

absolutionis est incapax, quia obligationem gravem implere non 
vult et caret proposito non peccandi de cetero. Ac peccatum 
committit eiusdem speciei ac illud cui se exponere novit, te tanto 
gravius quanto istud sit gravius et proximius eius periculum 
(L n. 177). 

666. Sententia non probanda. — Pauci auctores 
occasionem proximam deserendam, solam dixerunt illam 
quae constituit periculum verisimilius vel moraliter certum 
peccandi, seu in quo homines frequentius vel fere certo 
peccant ; quam derelinquendam esse evidenter demonstra- 
tur argumento supra allato. Non apparet, aiunt, cur graviter 
saltem peccet qui habet etiam solidam rationem existi- 
mandi se in hac occasione quam adit, non esse graviter 
peccaturum : non enim iste eligit rem quae morali necessi- 
tate peccatum secum trahat. Ita v. g. Génicotx, Th. M. II, 
p. 372, post Ballerini, de Pecc., n. 434 sq. et Noldin, 
Th. M. III, n. 399. 

Falso tamen. Etenim 

1) Quando agitur non de sola liceitate et illiceitate agen- 
di, sed de fine absolute obtinendo, non possumus partem 
eligere mere probabilem, imo nec probabiliorem minus 
tutam, sed faciepdutn est id quod est tutius. lamvero 
vitare formale peccatum est finis absolute attingendus. 
Ergo non possumus nos exponere periculo gravi etiam 
mere probabili peccandi mortaliter, sed debemus facere 
tutius et deserere occasionem quae probabile periculum 
includit. Periculum peccati formalis ante omnia absolute 
est fugiendum. 

2) Qui se exponit probabili periculo peccandi, etsi in 
singulis actibus forsan tantum, aliquando tamen veri- 
similiter, imo certo, cadet, quod est absoluta necessitate 
vitandum ; et ideo quoties se exponit illi probabili periculo, 
toties contra finem obtinendum delinquit vitandi peccati, 
quia singulis vicibus temere se exponit gravi periculo 
peccandi. Hoc autem est peccatum mortale ex genere 
suo ; unde mortaliter peccat. 

3) Qui sine ratione se exponit periculo mere probabili 
mortis corporalis graviter peccat, ita qui se exponit periculo 


I. Id tamen in novissima editione operis Génicot fuit mutatum ab 
editore P. Salsmans, qui iam severius loquitur, 

mere probabili mortis animae seu peccati mortalis ; nec 
potest expectare speciale quo eget gratiae auxilium, qui 
periculo peccandi temere sine causa se exponit. 


Hinc ad occasionem proximam relativam non requiritur 
frequentia lapsuum absoluta seu numerus in Se notabilis, sed 
sufficit relativa pro numero vicium quibus occasioni quis fuerit 
expositus. Ita si in duodecim visitationibus quis soleat peccare 
sexies vel quinquies, item si quis puellam visitans quotidie, 
decies peccet in mense, vel si singulis dominicis conveniant, 
duodecies in anno vel aliquanto plus labantur ; item si per bien- 
nium ter quaterve dumtaxat in anno feminam quis inviseret et 
cum ea fere semper peccaret, imo si per triennium Semel tantum 
in anno visitaret et toties peccaret. 


667. Regulae practicae exinde statui possunt 

A. Qui versatur in occasione proxima voluntaria et continua, 
regulariter non potest absolvi nisi prius occasionem proponat 
removere ac etiam removeat. 

Cum enim ablatio occasionis ordinarie sit ardua, adest 
proximum periculum infringendi propositum, et ideo si 
occasio non auferatur ante absolutionem, poenitens de 
facili se decipiet (falso sibi suadendo se esse tentationibus 
restiturum), ita ut propositum inefficax reddatur et occasio 
non removeatur. Unde poenitens qui id advertens huic 
periculo se exponeret esset saltem suspectus de dispositione, 
de qua proinde saepius certitudo moralis haberi non posset : 
cur enim iste confessionem instituit, si non removet 
occasionem? Et tunc confessarius, qui tali periculo illum 
exponeret, peccaret contra suum officium medici. 


Excipe si, deficiente scandalo publico : 

1) poenitens ex ignorantia vel animi levitate non sit conscius 
se in occasione proxima versari aut gravem esse obligationem 
illam removendi, et confessarius praevideat monitionem fore 
inutilem aut nocivam : tunc provisorie relinquendus est in bona 
fide, et paulatim instruendus de occasione fugienda, quod 
melius intelliget si experientia propriae fragilitatis noverit se 
frequenter propter illam peccare ; 

2) vel occasio de facili possit dimitti, v.g. liber pravus, res 
detenta alterius dum restitutio spontanee promittatur ; 

3) vel poenitens signa extraordinaria doloris et propositi 
manifestet, v. g. iam nuntium miserit ancillae de relinquenda 
domo, aut novam ancillam conduxerit ; 

4) vel gravis causa urgeat, ita ut praevia remotio occasionis 
magis noceat, v. g. instans periculum mortis, magna difficultas 
redeundi per longum tempus et accedendi ad alium confessarium 
ut facile fit si poenitens veniat e loco dissito, periculum infamiae 

vel scandali ut facile fit si sacramentum sit recipiendum, grave 
periculum damni spiritualis v. g. alienationis a sacramento. 

In his ultimis casibus admonendus est poenitens se non am- 
plius obtenturum absolutionem nisi promissis steterit ; quod 
si inutiliter admonitus fuerit, ut recidivus est habendus. 

B. Qui versatur in occasione proxima voluntaria et inter- 
rupta, v. g. frequentando ludos, popinas, pravas societates, 
potest aliquot vicibus absolvi, dummodo ab ea cavere firmiter 
proponat; — quod si pluries promiserit, et emendatio nulla 
appareat, ut recidivus est habendus et tractandus, et gene- 
ratim, nisiforsan extraordinaria signa dispositionis praebeat, 
differenda est absolutio, donec occasionem reapse dereliquerit. 

Censetur enim dispositus et ideo est absolvendus, nisi 
a) adsint signa contraria, ut facile fit si pluries promiserit 
et iam habituatus sit, et generatim eruitur ex absentia omnis 
emendationis ; — aut b) nisi melius sit remittere, ipso 
consentiente, ut promptius et firmius occasionem removeat. 


C. Qui versatur in occasione proxima necessaria, regula- 
riter absolvi potest, dummodo vere dispositus sit remediis 
opportunis et efficacibus occasionem reddere remotam; — 
quod si pluries promiserit, et emendatio nulla appareat, est 
dimittendus usquedum se emendaverit, nisi forsan signa 
omnino extraordinaria dispositionis ostendat. 

Ex una parte enim occasio non est peccatum neque 
inducit peccandi necessitatem, sed potest, quamvis difficul- 
ter, superari praesertim cum gratia Dei ; ex alia parte ad 
impossibile nemo tenetur, et ideo qui est in occasione 
necessaria, potius invitus subit periculum quam illud 
amet et quaerat et occasioni se exponat. Unde, si media 
opportuna adhibet, et gratiam victoriae humiliter petit, 
eam sperare potest a Deo, de quo Apostolus ait: «non 
patietur vos tentari supra id quod potestis » (I Cor. X, 13}. 

Hinc: 1) Absolvi potest, dummodo a) occasio in se mala non 
sit; b) iusta adsit causa qualis est impotentia physica, vel pecca- 
tum alias committendum, vel periculum peccati aequalis aut 
maioris, vel bonum spirituale sui vel proximi, vel magna iactura 
in bonis temporalibus vitae, famae aut fortunae : quae causa 
requiritur eo maior quo periculum sit maius ; c) spes sit boni 


eventus, scii, tentationis superandae ; et d) paratus sit poenitens 
media adhibere sufficientia. 


2) E contra, qui post plures monitiones semper eodem modo 
relabitur, etiam mediis adhibitis, ita ut nulla sit emendatio nec 

probabilis spes emendationis, non potest absolvi, sed ut recidivus 
est tractandus ; nisi forsan signa valde extraordinaria praebeat vel 
et nova media specialia adhibere paratus sit, aut occasionem, si 
physice amoveri possit, prius deserat, secundum Mt. V, 29; 
XVI, 26 et XVIII, 9 : secus enim moraliter certo est peccaturus. 
Quoties enim aliquis in quadam occasione moraliter certo 
peccaturus est, tenetur illam fugere etiam cum periculo vitae. 

Et quamvis Ballerini neget suppositum, dicendo ex adhibitis 
mediis necessario sequi emendationem, et ex absentia emen- 
dationis tantum concludi posse media fuisse insufficientia vel 
neglecta ; id tamen, quamvis raro contingat, non est impossibile, 
imo aliquando dantur homines qui serio mediis non utantur, nisi 
absolutio differatur usquedum maiora signa extraordinaria prae- 
beant aut occasionem dimittant. Talis scii, aut emendatus redire, 
aut occasionem amovere debet priusquam absolvatur. 


668. Media quibus occasio necessaria e proxima 


reddi potest moraliter remota. — Recensentur media 
triplicis generis 

i? Alia vim occasionis minuunt, uti sunt verba serio et firmiter 
complici dicta ad exprimendum horrorem peccati patrati 5 hiatus 
oris ad clamandum ; relatio rei alicui facta qui potest remedium 
apponere (superiori, parentibus, hero), vel huius relationis com- 
minatio ; vitatio omnis familiaritatis aut solitariae conversationis 
cum complice ; imo eius aspectum fugere, de eo nec loqui nec 
cogitare in quantum fieri potest. — Si quaedam circumstantiae 
occasionem generent, ut vespertina confabulatio cum ancilla, 
conversatio in secreto cum persona cohabitante, sedulo tollendae 
sunt; pariter si periculum oriatur ex eo quod complex cubicu- 
lum ingrediatur, ianua claudatur et Obseretur; si periculum sitex 
potatione in taberna, ibi nil bibere omnino statuatur, etc. 


2? Alia vim concupiscentiae minuunt, nullum ei fomentum 
praebendo per otium, libertatem sensuum, pravas cogitationes, 
lectiones, intemperantiam, etc., v. g. labor assiduus, ut sic 
vitentur mala quae docet otiositas ; modestia sensuum praesertim 
oculorum ; mortificatio curiositatis ac aliarum passionum, qua 
inclinationibus licitis resistere solitus illicitis facilius quis resistat; 
pravae cogitationis, praesertim de persona amata, sedula vitatio ; 
periculosae lectionis fuga ; ab excessiva potatione abstinentia ; 
moderata corporalis ad concupiscentiae frenum exercitatio, etc. 

3? Alia vires spirituales augent: quolibet mane et vespere 
neCnon urgente tentatione ferventer orare ; quotidie ante ima- 
ginem crucifixi renovare propositum non amplius peccandi ; ad 
B.V. frequenter recurrere ; de novissimis saepe cogitare, vel ante 
somnum sibi dicere : si ita vivere pergam, aeternis devovebor 
suppliciis ; pios libros legere ; pias aspirationes recitare et in 
conspectu Dei ambulare ; eleemosynas dare ; sacramenta assidue 
recipere, et post lapsum statim confessarium adire, etc. 

Haec media non omnia simul adhibenda sunt, sed modo haec, 
modo illa, secundum personae indolem, occasionis naturam 
aliasque circumstantias. 

APPENDIX. 


DE RITU POENITENTIALI, INDULGENTIIS 
ET CENSURIS. 


Potestas clavium in foro interno sacramenti Poenitentiae exercenda 
est ritu ab Ecclesia determinato ; extra sacramentum in foro interno 
exercetur concessione indulgentiarum, in foro autem externo simul et 
interno inflictione censurarum. De his tribus, quia clavium potestati 
sunt adnexa,dicemus omnino breviter in quantum sacerdoti in animarum 
ministerio congruere possit : profundiorem, perfectiorem ac magis 
completam declarationem relinquendo historiographis, theologis maiori- 
bus et iurisperitis. 


Articulus I; 
De Ritu Poenitentialii 


S. Th. III, q. 84, a. 3 ; Suppi, q. 28. 


669. Ritus poenitentialis olirn existebat publicus et solemnis ; 
iuxta hodiernam disciplinam non solet amplius existere nisi privatus. 
In Ecclesia latina generatim viget Rituale romanum ; sunt tamen aliqui, 
ut Praedicatores, qui particularem ritum habent. Iuxta Rituale romanum, 
tit. 3, c. 2: 

«i. Cum sacerdos poenitentem absolvere velit, iniuncta ei prius, et 
ab eo acceptata salutari poenitentia, primo dicit : Misereatur rui... A men. 

2. Deinde dextera versus poenitentem elevata, dicit: Zznautgenriam... 
Arnen. Dominus noster lesus Christus te absolvat; et ego auctoritate ipsius 
re absolvo ab omni vinculo excommunicationis, suspensionis, er interdicti, 


in quantum possum er tu indiges. Deinde ego te absolvo a peccatis tuis, in 


nomine Patris, et Filii, (D er Spiritus sancti. Arnen. 


3. Si poenitens sit laicus, omittitur verbum suspensionis. 


Passio Domini nostri lesu Christi, merita B. Mariae Virginis, et omnium 
Sanctorum, quidquid bonifeceris, et mali sustinueris, sint tibi in remissionem 


peccatorum, augmentum gratiae et praemium vitae aeternae. Arnen. 


4. lusta de causa omitti potest misereatur., erc. er Satis est dicere 
Dominus noster lesus Christus, erc. Ut supra, usque ad illud : Passio 
Domini nostri, etc. 

5. Urgente vero aliqua gravi necessitate in periculo mortis, breviter 
dicere poterit : Eso re absolvo ab omnibus censuris. et peccatis, in nomine 
Patris, et Filii, (D et Spiritus sancti. Arnen ». 

Circa quae notandum : 

1? Pia est consuetudo, NON Obligans sub peccato, ut sacerdos ante con- 
fessionem dicat : Dominus sit in corde tuo et in labiis tuis, ad digne confi- 
tendum omnia peccata tua, in nomine, €tc., Vel saltem crucis signo bene- 
dicat, quo « poenitens... admoneatur ut... flexis genibus signo crucis se 
muniat » (Rit. c. 1, n. 11). 

2? Caeremonia ezevarionis manus, à VEIDO Indutgentiam Usque ad 
formationem crucis in absolutione impertiendam, non obligat sub gravi, 
sicut nec signum crucis sub absolutione ; imo secundum aliquos nec 
sub levi, quod admitti potest, saltem dum non pronuntiatur ipsa forma. 

30 Preces misereatur Ct Indutgentiam Omitti possunt iusta de causa, 
qualis facile occurrere potest in confessionibus frequentioribus, ut si 
magnus adest poenitentium concursus, aut brevioribus, ut si poenitens 
saepius redit vel post absolutionem recordatur peccati, vel ob penuriam 
temporis ; — secus eas omittere non convenit, quamvis absque peccato 
fieri possit, quia non sunt de praecepto, sed de consilio, cum Cone. 

Trid., sess. 14, c. 3, dicat quod » zaudabitirer adiungunrtur ». Quod consi- 
lium rursus inculcat Codex can. 885 : « Etsi preces ab Ecclesia formulae 
absolutoriae adiunctae, ad ipsam liberationem obtinendam non sint 
necessariae, nihilominus, nisi iusta de causa, ne omittantur » Haec 
etiam valent de verbis: Passio Domini... licet quidam existiment hac 
oratione omnia poenitentis opera quodammodo participare efficaciam 
satisfactionis, ut notavimus n. 563, 5, et ideo dicant minus conveniens 
esse eam omittere. 

40 Absolutioni a peccatis ex praecepto Ecclesiae ad cautelam prae- 
mittitur absolutio a censuris ; quia non decet Deo reconciliari per mi- 
nisterium Ecclesiae, qui prius cum ipsa Ecclesia non fuerit recon- 
ciliatus. Unde a) confessarius cerro cognoscens censuram quae impedit 
receptionem sacramenti, gravżrer peccat si prius absolvit a peccatis quam 
à censuris, absolutio tamen est valida in habente potestatem ; b) abso- 
lutionem a censuris omittere ubi confessarius moraliter certus est non 
adesse censuras, de se peccatum non est, sed nihilominus ad cautelam 
rectitudinis est praemittenda ob consuetudinem Ecclesiae ; c) veniale 
per se est si suspicio sit probabilis censurae. 

5? VOX suspensionis Omittitur, si de laicis agitur, quippe qui suspendi 
nequeunt ; at praecipitur pro illis qui sunt in Ordinibus sacris, de con- 
silio adhibenda est pro clericis. 

6? Hinc omissio voluntaria vel corruptio verbi non essentialis in ipsa 
forma, absque sufficienti ratione, est peccatum grave vel leve prout 
mutatio ipsa notabilis reputetur vel non : quamvis enim non invalider 
sacramentum, importat tamen irreverentiam contra Ecclesiae de cultu 
sacro ordinationem. 

Sic omissio verborum : i4 nomine... censetur levis ; e contra mutatio 
verbi : absozvo in aliud aequivalens, aut omissio verborum : a peccatis 


esset notabilis, et etiam omissio absolutionis a censuris potest esse 
gravis, ut dictum est. 


670. Locus confessionis et habitus induendus. — Ex 
Rituali, tit. 3, c. 1, n. 7 sq, : 


a) « Sacramentalis confessionis proprius locus est ecclesia vel oratorium 
publicum aut semipublicum » (can. 908). 


b) « Sedes confessionalis ad audiendas mulierum confessiones semper 
collocetur zz zoco parenti ex conspicuo, er generari in ecclesia vel oratorio 
publico aut semipublico mulieribus destinato ;... crate fixa et tenuiter 
perforata inter poenitentem et confessarium sit instructa » (can. 909). 


c) « Feminarum confessiones extra sedem confessionalem ne audian- 
tur, nisi ex causa infirmitatis aliave verae necessitatis et adhibitis cautelis 
quas Ordinarius loci opportunas iudicaverit. Confessiones virorum 
etiam in aedibus privatis excipere licet » (can. 910). 


d) Sacerdos « superpelliceo, et stola violacei coloris utatur, prout 
tempus vel locorum ferat consuetudo ». 

Grave per se censetur, seclusa necessitate, excipere mulierum confes- 
siones sine cautionibus supra indicatis, scii, extra sedem confessionalem 
seu sine crate inteiposita, Vel et in loco non patenti et conspicuo. Ratio 
est, quia Ecclesia ista praecepit ad consulendum modestiae, et ad prae- 
cavanda gravia, quae occasione ministratae Poenitentiae oriri possent, 
pericula, suspiciones atque scandala. Si tamen semel vel iterum fieret, in 
adiunctis in quibus non sit timendum periculum, suspicio, aut scan- 
dalum, videri posset tantum veniale ; non ita si iteratis vicibus. 

Confessiones virorum in ecclesia vel oratorio publico aut semipublico, 
nec audiendae sunt extra sedem confessionalem (com. int. 24 nov. 1920); 
sed id tantum videtur sub levi praescriptum. 

Articulus FI. 


De Indulzentiis. 
S. Th,, Suppi, q. 25-27. 


671. Indulgentia caszaaz». usu ecclesiastico et sermone theologico 


diCitUr remissio coram Deo poenae temporalis debitae pro peccatis. ad culpam 
quod attinet iam deletis, quam ecclesiastica auctoritas ex thesauro Ecclesiae 


concedit prp vivis per modum absolutionis, pro defunctis per modum 


suffragii (can. 911). Differt ergo tum a sacranientali absolutione et con- 
nexa satisfactione, cuius obligationem non tollit et qua debitum poenae 
minuitur sine aequivalenti compensatione ; tum a privata satisfactione 
quam iustus pro se et pro aliis offerre potest. 

Potestas quae Ecclesiae competit concedendi indulgentias includitur 
in amplissima potestate clavium, uti scimus tum ex traditione Ecclesiae 
qrae ab antiquis temporibus illa potestate usus est, licet non semper 
sub eadem forma, tum exfidei definitione in Cone. Constl, sess. 8, a. 42 
contra Wicleff, et Trid., sess. 25 contra Protestantes ; posse etiam 
concedi defunctis certum est ex Ecclesiae praxi (can. 911 et 913) et ex 
damn. prop. 22 Lutheri et 42 syn. Pist. —  Concessio fit ex thesauro 
Ecclesiae, i. e. ex satisfactionibus superabundantibus Christi et Sancto- 
rum, quas Ecclesia dispensare potest fidelibus ob communionem Sancto- 
rum (Clemens VI, const. Unigenitus; prop, damn, 17 Luth, et 41 syn. 
Pist.). Unde indulgentia non est nisi indirecta absolutio poenarum ; 
directe et formaliter est concessio ex aerario Ecclesiae, ex qua sequitur 
remissio poenae : pro vivis fit per modum solutionis auctoritative factae 
et ipsis applicatae, quatenus Ecclesia ex thesauro suo solvit loco suorum 
fidelium satisfactiones ab ipsis praestandas (q. 25, a. I et ad 2 et 3) ; 
pro defunctis in quos auctoritatem iurisdictionis non habet, per modum 
suffragii tantum, quatenus solutionem offert Deo, simul deprecando ut 
eam defunctis applicare dignetur : in quanam vero mensura id a Deo 
fiat, nescimus. 

Tria igitur ad indulgentiam requiruntur : opus bonum, regulariter 
adhuc praestandum ; — huius occasione solutio ex thesauro Ecclesiae ; — 
consequenter remissio poenae temporalis pro peccatis debitae. 

vaten: autem indulgentiae, non solum in foro externo coram Ecclesia, 
ut olim quidam erronee dixerunt, sed etiam żnforo interno er coram Deo : 
i? quia secundum expressum privilegium Petro datum (Mt. XVI, 19), 
id quod in terra remittit, et in coelo remittitur ; 2? quia si relaxaret 
Ecclesia, non Deus, magis esset deceptio quam vera relaxatio ; 30 atque 
magis damnificaret Ecclesia quam adiuvaret, quia remitteret ad graviorem 
poenam scii, purgatoriij minuendo poenitentiam praesentem (a. li 
cfr. prop. 19 Luth, et 40 syn. Pist). Hinc simpliciter vazemz rantum 
quantum praedicantur « dummodo ex parte dantis sit auctoritas, et ex 
parte recipientis charitas (seu status gratiae), et ex parte causae pietas » 
(a. 2), motivum nempe rationabile et pium : valent tunc de se, secundum 
usum potestatis clavium et mentem concedentis qui solutionem revera 
facit, non autem semper secundum effectutp applicationis, quae in vivis 
dependet a certis conditionibus, et defunctis fit iuxta mensuram divini 
beneplaciti et acceptationis (S. C. Indg., 28 iul. 1840). 

Ne indulgentias lucrandi facilitas ansam praebeat minuendi opera 
bona, notentur verba S. Thomae: « Quamvis indulgentiae multum 
valeant ad remissionem poenae, tamen alia opera satisfactionis stmt 
magis meritoria respectu praemii essentialis : quod in infinitum melius 
est quam dimissio poenae temporalis » (ad 2). 


672. Dividitur indulgentia : A. Rarione quantitatis effectus, alia 
est pzenaria quae ex se seu ex intentione concedentis totam poenam 

remittit ei cui applicatur : ita ut, si ob indispositionem, quia nondum 
obtinuit culpae remissionem omnium venialium, quis « eam plenarie 
lucrari non possit, eam tamen partialiter lucretur pro dispositione quam 
habet» (can. 926) ; — alia est pa-z;az;s quae tantum partem poenae re- 
mittit prout a concedente exprimitur, v. g. unius anni, quadragenae, 
septenae, etc. : ea scii, tantum remittitur poenae purgatorii quantum 
remitteretur si homo poenitentiam, qualis olim agebatur, canonicam 
ageret unius anni, vel quadragesimae, aut septem annorum, etc., cuius 
proinde valor perfecte determinari nequit. Hucusque solebant concedi 
aliquot quadragenae lucrandae , sed istae indulgentiae recentiori tem- 
pore plerumque sunt abrogatae : constat ex. coli. auth. indulg. 1938, 
approb. a S. Poen. 31 dec. 1937. 

B. Rarione rei eui inhaerern alia est personais, quae immediate conce- 
ditur personis quae tale opus perfecerint, sive singularibus, sive com- 
munitati ut Ordini religioso vel confraternitati, cujus socij eam lucrari 
valent dummodo societas sit canonice erecta et ipsi sint legitime adscripti 


(can. 692), etsi statuta eius non semper observent ; — alia zocazis quae 
affixa est loco v. g. altari, ecclesiae, imagini miraculosae loco affixae, 
ab ilis lucranda qui eum devote visitaverint ; — alia eazis adnexa 


possessioni vel usui rei mobilis, ut crucis, rosarii, numismatis, imaginis, 
etc., quae ad validitatem debet esse solida, non vero ex materia confecta 
quae facile confringi vel consumi possit. 

C. Ratione extensionis. ÈS universatis SÌ conceditur omnibus fidelibus 
totius Ecclesiae ; vel parricułaris, quae datur alicui dioecesi, civitati, 
communitati, vel privatae personae. 

D. Ratione aurations. 6S perpetua iN perpetuum concessa, aut zempora- 
zs àd certum tempus limitata, puta ad annum, triennium aut septennium. 

E. Rarione subtecti cui applicatur, alia est pro vivis quae remittit poenas 
per modum Solutionis ; alia pro defuncris. quae remissionem poenarum 
obtinet per modum suffragii ; alia denique pro vivis er defunctis, quae a 
Vivis lucrari potest, sed ab iis etiam cedi potest defunctis applicanda : ita 
ex can. 930 : « animabus in purgatorii detentis indulgentiae omnes a 
R. Pontifice concessae, nisi aliud constet, applicabiles sunt », et in iis 
qui actum heroicum fecerunt, omnes quas lucrari possunt indulgentiae 
sunt defunctis applicabiles. 

Non solet indulgentiarum applicatio aliis viventibus facienda concedi, 
quia non expedit succurrere eis qui, dum ipsi possint, indulgentiis sibi 
lucrandis non curant ; unde pro arbitrio suo « nemo indulgentias acqui- 
rens potest eas aliis in vita degentibus applicare » ; — ex speciai tamen 
S. Pontificis concessione nihil impedit quin aliquando fieri possit : ita 
celebrans in altari privizesiaro pro vivis er defunctis indulgentiam lucratur 
etiam pro vivis, atque pro moribundis lucrandae quandoque quibusdam 
conceduntur indulgentiae. 

F. Ratione modi quo conceditur, DSU MY forma gratiosa Si conceditur 
immediate eo ipso quod quis implet conditionem requisitam ; vel in 
Jorma commissoria SÌ datur per ministerium alterius cui delegatur facultas 
immediate concedendi, uti v. g. benedictio apostolica in articulo mortis. 





673, Concessio indulgentiarum requirit tria : potestatem 
concedentis, — iustam causam, — debitam formam. 


I. Porestas conceaentis. Est in S.Pontifice cui totius spiritualis thesauri 
commissa est dispensatio, quam exercet per se vel per S. Poenitentiariam 
(can. 912 et 258, § 2) ; in aliis ex concessione S. Pontificis derivata, et 
quidem ita ut aliqui potestate ordinaria quasdam indulgentias possint 
elargiri, sed ii tantum quibus id expresse a iure concessum sit (can. 912), 
ut sunt episcopi ; alii solum potestate ipsis delegata, uti conceditur 
nuntiis et legatis apostolicis. « Papa, ait S. Thomas, q. 26, a. 3, habet 
plenitudinem pontificalis potestatis, quasi rex in regno. Sed episcopi 

assumuntur in partem sollicitudinis, quasi iudices singulis civitatibus 
praepositi ; propter quod eos solos in suis litteris »-az-«s vocat, reliquos 
omnes vocat z;es. Et ideo potestas faciendi indulgentias plene residet 
in papa, quia potest facere, prout vult, causa tamen existente legitima. 
Sed in episcopis est taxata secundum ordinationem papae. Er ideo 
possunt facere secundum quod est eis taxatum, et non amplius ». 

Attamen ex can. 913 : «inferiores R. Pontifice nequeunt 1? facul- 
tatem concedendi indulgentias aliis commirrere,rusż id eis a Sede apostolica 
expresse fuerit indultum ; 30 indulgentias concedere gefuncris applica- 
biles ; 3? eigem rei seu actui pietatis vel sodalitio, cui iam a Sede apostolica 
vel ab alio indulgentiae concessae sint, alias adiungere, nisi novae con- 
ditiones adimplendae praescribantur ». 


In specie : à) « Benedictionem papates cum indulgentia plenaria, 
secundum praescriptam formulam, impertiri possunt Episcopi in sua 
quisque dioecesi bis in anno, hoc est die solemni Paschatis Resur- 
rectionis et alio die festo solemni ab ipsis designando, etiamsi iidem 
Missae solemni adstiterint tantum ; Abbates autem vel Praelati nuzzius. 
Vicarii et Praefecti apostolici, etsi episcopali dignitate careant, id possunt 
in suis territoriis uno tantum ex solemnioribus per annum diebus » 
(can. 914). Sed « Regulares, qui privilegium habent impertiendi bene- 
dictionem papalem, non solum obligatione tenentur servandi fornulam 
praescriptam, sed hoc privilegio uti nequeunt, nisi in suis ecclesiis et in 
ecclesiis monialium veltertiariorum suo Ordini legitime aggregatorum; 
non autem eodem die et loco quo Episcopus eam impertiat» (can. 915) ; 
quod intelligendum tamen non est de benedictione apostolica quae in 
fine missionum vel exercitiorum spiritualium religiosis concionatoribus 
impertire permittitur quaeque alia datur formula, sed de privilegio quo, 
sine alia functionis conditione, regulares benedictionem istam dare 
valent. 

b) « Episcopi, Abbates vel Praelati 54:545. Vicarii ac Praefecti apostolici, 
et Superiores maiores religionis clericalis exemptae, possunt designare 
et declarare unum altare priviltegiatum quotidianum perpetuum, dum- 
modo aliud non habeatur, in suis ecclesiis cathedralibus, abbatialibus, 
collegiatis, conventualibus, paroecialibus, quasi-paroecialibus, non 
autem in oratoriis publicis vel semipublicis, nisi sint ecclesiae paroeciali 
unita seu eiusdem subsidiaria » (can. 916). 

€) carainares facultate gaudent « concedendi indulgentias 200 dierum, 
etiam toties quoties lucrandas, in locis vel institutis ac pro personis 
suae iurisdictionis vel protectionis ; item in aliis locis, séd a praesentibus 
solummodo, singulis vicibus, lucrandas » (can. 239, $ x, 24^). 

d) «In dioecesibus suffraganeis merropotira potest tantum... indul- 
gentias 100 dierum, sicut in propria dioecesi, concedere » (can. 274, 20). 

€) « A capta dioecesis possessione, Episcopi resiaentiares habent ius... 
concedendi indulgentias 50 dierum in suae iurisdictionis locis » (can. 
349, $ 2, 20), etiam religiosis exemptis vel in eorum ecclesiis (com. int. 
6 dec. 1930). 

T) « €um consecratur ecclesia vet altare, EpiISCODUS consecraror. licet 
iurisdictione in territorio careat, indulgentiam concedit unius anni 
ecclesiam vel altare visitantibus in ipsa consecrationis die ; in die vero 
anniversaria 50 dierum, si sit episcopus, too si archiepiscopus, 200 si 
S. R. E. Cardinalis » (can. 1166, § 3). 


Notetur communicationem bonorum Operum Ordinis sui quam Prae- 


lati regulares subinde concedant insignibus benefactoribus, nullam conti- 
nere indulgentiae largitionem, sed solam suffragiorum participationem. 


IL. nasce. scii, rationabilis et pia causa. Pontifex enim non est dominus 
thesauri Ecclesiae, sed oeconomus et dispensator ; fidelis autem dispensa- 


tor debet regulas iustitiae et aequitatis servare, nec proinde absque 

iusta causa poenas remittere peccatorum, quae causa esse non potest 
nisi honor Dei et generalis utilitas Ecclesiae (q. 25, a. 2) ; secus dis- 
pensaret contra ipsam Domini voluntatem et potestatem excederet 
atque concessio foret nulla (q. 26, a. 3). Causa ergo debet esse exrrinseca 
seu diversa ab ipsa poena tollenda ; atque requiritur proportionata 
effectui et quantitati indulgentiae : oportet, animadvertit Billuart, a. 4, 
ex Bellarmino, quod finis magis placeat Deo quam satisfactio quae per 
indulgentiam relaxatur atque opus iniunctum sit medium aptum et pro- 
portionatum ad hunc finem consequendum, ita ut largior dispensatio 
ne prodiga sit, exigat graviorem causam ; secus pro parte qua proportio- 
nem excederet esset invalida. 

Hinc a) indulgentia pro tota Ecclesia postulat causam publicam, e 
contra pro indulgentia particulari sufficit causa privata ; 


b) causae publicae enuntiari solent : fidei exaltatio, concordia inter 
principes et populos christianos, hostium Ecclesiae conversio, cultus 
Dei et Sanctorum promotio, reformatio populi, augmentum fidei, 
charitatis et religionis, incitatio ad opera bona et frequentationem sacra- 
mentorum ; 

C) sufficientia causae prudenter aestimanda est, nec solum ex operis 
difficultate, sed ex fine intento et operis in finem utilitate ; quae pro 
indulgentia a R. Pontifice concessa adesse praesumitur ; 

d) potest tamen Pontifex vel Episcopus quandoque indulgentiam 
concedere sine impositione operis, SÌ ad hoc sit rationabilis causa, uti esse 
potest in viro valde digno, aut in articulo mortis. 


Ill. Debita forma, quamvis nulla per se necessario servanda sit in 
indulgentiarum concessione, usu tamen Ecclesiae est quod indulgentiae, 
exceptis forsan mere privatis, scripto authentico exprimantur et edantur. 
Ita : 

1) «Qui a S. Pontifice impetraverint indulgentiarum concessiones 
pro omnibus fidelibus, obligatione tenentur, sub poena nullitatis gratiae 
obtentae, authentica exemplaria earumdem concessionum ad S. Poeni- 
tentiariam deferendi » (can. 920). 

2) «Novae indulgentiae, ecczesss etiam regularium concessae, quae 
Romae promulgatae non sint, ne pervulgentur, inconsulto Ordinario 
loci » (can. 919, $ 1). 

3) « Indulgentiarum libri omnes, summaria, libelli, folia, etc. in quibus 
earum concessiones continentur, ne edantur sine licentia Ordinarii loci. 
Requiritur vero expressa licentia S. Sedis ut typis edere liceat, quovis 
idiomate, tum collectionem authenticam precum piorumque operum 
quibus Sedes Apostolica indulgentias annexuit, tum elenchum indul- 
gentiarum apostolicarum, tum summarium indulgentiarum vel antea 
collectum sed nunquam approbatum, vel nunc primum ex diversibus 
concessionibus colligendum » (can. 1388). 

4) S. Poenit. 31 dec. 1937 decretum edidit de nova sua collectione 
authentica, in qua scii, continentur preces et pia opera, tum ea quae in 
favorem omnium fidelium, cum ea quae in favorem quorumdam coetuum 
usque ad istum diem ditata fuerunt, abrogatis generalibus indulgentiarum 
concessionibus in eadem collectione non relatis. 

Notetur : a) Ad indulgentias rebus applicandas, vel personis, quan- 
doque a ministro servandam esse certam ritus formam, Forma ezainazia 
pro crucibus, coronis, numismatibus est in efformando manu signum 
crucis super res, sine pronuntiatione formulae aut aspersione aquae 
benedictae ; propria vero formula servanda est pro crucibus viae crucis, 
coronis SS. Rosarii aut Septem Dolorum, adscriptione confraternitati 
SS, Rosarii aut s. Scapularis, vel benedictione apostolica in articulo 
mortis.Salvo tamen privilegio Cardinalium ad normam can.239, 5» et6?. 

b) Qui ab apostolica sede facultatem obtinuit res benedicendi cum 

applicatione indulgentiarum ae consensu Ordinarii loci, Ut facultatem 
exerceat vazzze debet esse sacerdos ad audiendas confessiones in dioecesi 
approbatus. Ut zżcżre exerceat, requiritur consensus Ordinarii loci saltem 
tacitus vel implicitus, et si aliter practice fieri nequeat etiam prudenter 
praesumptus (S.C. Indg. 14 iun. 1901) ; pro religiosis tamen si facultate 
non utuntur extra domum religiosam, sufficit tunc licentia superioris etsi 
in rescripto dicatur: de consensu Ordinarii loci (S. C. Indg. 4 iun. 1888). 

c) Indulgentiarum concessiones atque facultates eas impertiendi zare 
sunt interpretandae quia sunt favores (can, 50) ; sed secundum propriam 
verborum significationem CtideO non debent ad casus alios praeter expressos 
extendi (can. 49) ; quod ceteroquin nullius utilitatis esset, cum error 
etiam communis non suppleat defectum veritatis. Cui probabilitas 
opinionis non potest obviare, cum de sola honestate non agatur sed de 
validitate actus ad obtinendum finem (II, n. 94, 4), nec probetur 
Ecclesia supplere. 

Ita qui habet facultatem res pias benedicendi prżvarim ad applicandam 
indulgentiam, non potest ea uti publice in ecclesia vel oratorio coram 


fidelibus congregatis et res benedicendas manu tenentibus (S. C. Indg. 
7 ian. 1843). 


674. Consecutio indulgentiarum requirit capacitatem subiecti 
et impletionem operum praescriptorum. 

A. Subrtectum capax « Sibi lucrandi indulgentias, ex can. 925, $ 1, 
debet esse baprizatus, non excommunicatus, in statu gratiae Saltem in fine 
operum praescriptorum, subditus concedenris » : est enim concessio indul- 
gentiarum actus non ordinis sed iurisdictionis in subditos, qui exerceri 
nequit in non subditos.Attamen fieri potest quod aliquis fiat quoad hoc 
subditus sola sui in territorio praesentia, nam « nisi aliud ex concessionis 
tenore appareat, indulgentias ab Episcopo concessas lucrari possunt 
tum subditi extra territorium, tum peregrini, vagi, omnesque exempti 
in territorio degentes » (can. 927). 

Quomodo autem ille qui indulgentiam concedit, eam ipse sibi lucrari 
valeat, declarat S. Thomas, q. 27, a. 4 : « Indulgentia debet ex aliqua 
causa dari, ad hoc quod aliquis per indulgentiam ad actum aliquem 
provocetur, qui in utilitatem Ecclesiae, et honorem Dei vergat. Praelatus 
autem, ctii cura Ecclesiae utilitatis, et honoris divini propagandi est 
commissa, non habet causam ut seipsum ad hoc provocet, Et ideo non 
potest facere indulgentiam sibi tantum, sed potest uti indulgentia quam 
pro aliis facit, quia pro illis subest causa faciendi ». Et quidem « actum 
iurisdictionis nemo potest in seipsum exercere, sed eis quae auctoritate 
iurisdictionis dantur aliis, potest etiam praelatus uti tam in temporalibus 
quam in spiritualibus... Et ita episcopus potest accipere sibi suffragia 
(. e. satisfactiones) Ecclesiae quae aliis dispensat, quorum effectus 
immediatus est remissio poenae per indulgentias, et non iurisdictionis » 
(ad 1) nam «indulgentia non per modum sententiae datur », « quam 
nullus in seipsum ferre potest », « sed per modum dispensationis cuius- 
dam, quam homo potest facere ad seipsum » (ad 3). 

Sratus gratiae Tequisitus de se sufficit momento quo indulgentia 
lucranda est, scii, in fine operum praescriptorum ; non vero antea, nisi 
opus aliquod, v. g. s. Cornmunio, statum gratiae supponat. Huius 
necessitas frequenter exprimitur hac formula : « corde saltem conrrito » ; 
quae nihil significat nisi illum qui non est in statu gratiae, oportere 
saltem actu contritionis perfectae gratiam sibi recuperare (S. C. Indg. 
17 dec. 1870). Extra hunc casum, non videtur status gratiae requiri pro 
indulgentiis lucrandis in favorem defunctorum, cum isti in gratia sint : 
plures tamen aliter sentiunt ; certum tamen videtur indulgentiam altaris 
privilegiati obvenire defuncto, si sacerdos sacrilege celebret in statu 


peccati, quia valor sacrificii cui adnectitur indulgentia nullatenus pendet 
a celebrante. 

B. Impletio operum praescriptorum hoc modo facienda praescribitur 
can. 925, § 2 : « Ut subiectum capax indulgentias revera lucretur, debet 
habere intentionem saltem generalem eas acquirendi et opera iniuncta 
implere statuto tempore ac debito modo secundum concessionis tenorem». 

Hinc : I. Intentio ad minus habitualis requiritur, i.e. olim habita et 
non retractata, saltem generalis indulgentias omnes lucrandi etiam 
ignotas : est enim indulgentia beneficium quod acceptari debet ; —! nec 
sufficit intentio mere interpretative, quae esset sed non est ; commendatur 
virtualis, atque in casu particulari exigi potest si ordinatio operis ad 
specialem finem id requirat. 

II. Opus iniunctum vere implendum est, ita ut si quis ob ignorantiam 
autimpotentiam illud exequi impediatur, indulgentiam lucrari non possit : 
non enim conceditur nisi sub ea conditione ; nisi tamen aliter a conce- 
dente pro impeditis cautum fuerit. 

III. Oportet generatim opus sit supererogatorium, nam ex can. 932: 
« opere, cui praestando quis lege aut praecepto obligatur, nequit indul- 
gentia lucrifieri, nisi in eiusdem concessione aliud expresse dicatur ; 
qui tamen praestat opus sibi in sacramentalem poenitentiam iniunctum 
et indulgentiis forte ditatum, potest simul et poenitentiae satisfacere et 
indulgentias lucrari ». Item communione paschali possunt indulgentiae 
lucrari, lubilaei indulgentia excepta (S. C. Indg. 1? maii 1844) ; pariter 
religipsarum communitatum statutis vel consuetudinibus piis servatis, 
si non obligent sub peccato. 

IV. Opus praescriptum debet esse in se bonum non substantialiter 
vitiatum, et est implendum zzregre, saltem quoad substantiam, atque eo 
loco, tempore €t moao quo tenore concessionis est determinatum. 

1° Quantum ad tocum, Si cuidam affixa est indulgentia, necessario 
visitandus est. 

20 Ouantum ad tempus : à) « Indulgentia plenaria concessa pro festis 
D. N. I. C. vel pro festis B. M. V., intelligitur concessa dumtaxat pro 
festis quae in calendario universali reperiuntur ». 

b) « Concessa indulgentia pzenaria vez partiatis pro festis Apostolorum, 
intelligitur concessa dumtaxat pro eorum festo natali ». 

c) « Indulgentia pzenaria concessa ut quoridiana perpetua,vel ad tempus 
visitantibus aliquam ecclesiam vel publicum oratorium, ita intelligenda 
est ut quacumque die; sed semel tantum in anno, ab unoquoque fideli 
acquiri possit, nisi aliud in decreto expresse dicatur » (can. 921). 

d) «Indulgentiae adnexae festis vel sacris supplicationibus vel precibus 
novendialibus, septenariis, triduanis, quae ante aut post festum vel etiam 
eius octavario durante peraguntur, rranstatae intelliguntur in eum diem, 
quo festa huiusmodi legitime transferantur, si festum translatum habeat 
officium 01111] missa sine solemnitate et externa celebratione ac translatio 
fiat in perpetuum, vel si transferatur sive ad tempus sive in perpetuum 
solemnitas et externa celebratio » (can. 922). Ergo si solum transfertur 
ad tempus et sine solemnitate et externa celebratione, indulgentia manet 
affixa diei, etiam si sit feria 6 in Parasceve (S. Poen., 18 febr. 1921). 

e} « Ad lucrandam indulgentiam alicui diei affixam, si vzszaeze ec- 
clesiae Vel oratorii requiratur, haec fieri potest a meridie diei praecedentis 
usque ad mediam noctem quae statutum diem claudit » (can. 923). 

3? Ouantum ad modum, Opera iniuncta personatirer praestari debent 
ab eo qui vult indulgentiam lucrari ; attamen, ipso consentiente aut 
mandante, eleemosynae largitio fieri potest ab altero v. g. apatre vel supe- 
riore pro filio vel subdito, aut ministerio alterius v. g. famuli vel amici. 

Speciatim : a) « Si ad lucrandas indulgentias arario in genere ad mentem 
S. Ponrificis praescribatur, mentalis tantum oratio non sufficit; oratio 
autem vocalis poterit arbitrio fidelium deligi, nisi peculiaris aliqua 
assignetur ». Attamen S. Poenitentiaria, 7 dec. 1933, declaravit indul- 
gentias, invocationibus et precibus iaculatoriis adnexas, etiam per 
mentalem tantum earum recitationem acquiri posse. 

b) « Si pecutiaris oratio assignata fuerit, indulgentiae acquiri possunt 
quocumque idiomate oratio recitetur, dummodo de fidelitate versionis 
constet ex declaratione vel S. Poenitentiariae vel unius ex Ordinariis 
loci ubi vulgaris est lingua in quam vertitur oratio ; sed indulgentiae 
Itenitus cessant ob quamlibet additionem, detractionem vel interpor 
ationem ». Quod tamen de iis tantum intelligendum est mutationibus 
quae indulgentiarum substantiam alterent (S. Poen., 26 nov. 1934). 

c) «Ad indulgentiarum acquisitionem satis est orationem alternis 
cum socio recitare, aut mente eam prosequi dum ab alio recitatur » 
(can. 934). 

d) Preces non sunt dicendae szexis genibus aut İN dererminaro loco, NİSİ 
expresse notetur. 

e) Nec determinatus ordo, nisi sit specialiter praescriptus, est in imple- 
tione operum adhibendus, dummodo ultimum in statu gratiae perficiatur. 

C. Conditiones pro plenarüs indulgentiis ordinariae SUNİ confessio et 
communio, ac preces ad intentionem S. Pontificis, quibus saepe conjun- 
gitur visitatio Ecclesiae, quandoque pia exercitia publice peracta. 

1° Confessio et Communio. — à) Dum indulgentia conceditur conrriris 
et confessis aliave simili clausula, confessio sacramentalis necessaria est 
etiam iis qui moralis peccati conscii non Sunt, quamvis pro his non 
requiratur absolutio. 

b) « Ad gquastiber indulgentias lucrandas confessio forte requisita 
peragi potest intra octo dies qui immediate praecedunt diem cui indul- 
gentia fuit affixa ; communio autem in pervigilio eiusdem diei ; urraqgue 
vero etiam intra subsequentem totam octavam » (can. 931, § 1). 

c) «Pariter ad lucrandas indulgentias pro piis exerciriis in triduum, 
hebdomadam, etc. ductis concessas, confessio et communio fieri etiam 
potest intra octavam quae immediate sequitur exercitium expletum » 
(ib. $ 2). 

d) » Christifideles qui solent, nisi legitime impediantur, saltem 2;s zz 
mense ad poenitentiae Sacramentum accedere, aut s. communionem iN statu 
gratiae et cum recta piaque mente recipere quotidie, quamvis semel aut 
iterum per hebdomadam ab eadem abstineant, possunt omnes indul- 
gentias consequi, etiam sie actuali confessione qüae ceteroquin ad eas 
lucrandas necessaria foret, exceptis indulgentiis sive iubilaei ordinarii 
et extraordinarii sive ad instar iubilaei » (ib. $ 3). 

2? Preces ad intentionem S. Pontificis. Solet illa intentio esse pro 
catholicae Ecclesiae prosperitate et exaltatione, pro extirpatione haeresum 
omniumque errantium conversione, ac pro totius populi Christiani pace 
et unitate. lamvero preces recitandae sunt ad uniuscuiusque libitum 
nisi peculiares determinentur (can. 934, $ 1) ; ex declaratione 20 sept. 
1933, sufficit si quis unum Parer., Ave €t Groria recitaverit. Attamen 
pro indulgentia Portiunculae aut alia toties quoties lucranda, requiruntur 
saltem 6 Pater, Ave et Gloria (S. Poen., 10 iul. 1924 ; 13 ian. et 5 iul. 1930). 
Quando praescribitur ut visitetur ecclesia ibique fundantur' preces, 
ita faciendum est. 

30 Visiratio ecclesiae debet esse religiosa ex animo colendi Deum : 

a) Dererminare praescripta,v.g.ecclesiae paroecialis vel illius cui adnexa 
est indulgentia, est in hac ecclesia peragenda et in ea est orandum ad 
intentionem S. Pontificis ; licet aliae conditiones alibi impleri possint, 
susceptio s. communionis autem etiam una cum visitatione. 

b) znaererminare praescripta, fieri potest in quavis ecclesia vel oratorio 
publico ; — non vero sufficit in semipublico vel privato ; quod solum 
cardinalibus et episcopis cum suis familiaribus conceditur pro suis 
propriis sacellis, si pro indulgentia praescribatur visitatio ecclesiae loci 
in quo actu commorantur (can. 239, $ 1, IIe ; et 349, $ L, 1?). 

c) At « fideles utriusque sexus qui, perfectionis studio vel institutionis 
seu educationis aut etiam valetudinis causa in domibus ecclesia vel 
publico sacello carentibus, de consensu Ordinariorum constitutis, vitam 

communem agunt, itemque personae omnes ad illis ministrandum 
ibidem commorantes, quoties ad lucrandas indulgentias praescribitur 
visitatio alicuius ecclesiae nos dererminarae, vel indeterminati alicuius 
publici oratorii, visitare queunt propriae domus sacellum in quo obliga- 
tioni audiendi Sacrum iure satisfacere possunt, dummodo cetera opera 
iniuncta rite praestiterint » (can. 929). Quod non valet pro carcere 
detentis, — nec pro indulgentia Portiunculae, cum haec determinatae 
ecclesiae visitationem exigat. 

d) Hac de re declaravit S. Poen. 20 sept. 1933 : « Conditio visitandi 
ecclesiam aut publicum vel (pro legitime utentibus) semipublicum 
oratorium, adimpletur per accessum ad ecclesiam vel ad oratorium 
saltem cum intentione quadam generali seu implicita honorandi Dpum 
in se vel in sanctis suis, aliqua adhibita prece, et quidem prece prae- 
scripta, si aliqua imposita fuit ab indulgentiae largitore, vel alia qualibet 
sive orali sive etiam mentali pro cuiuscumque pietate ac devotione. 

Quae pro ecclesiae aut oratorii visitatione requiruntur, etiam in vi- 
sitatione alicuius imaginis vel altaris servanda sunt ». 

e) Qui eodem die plures indulgentias vult lucrari quarum unaquaeque 
visitationem requirit ecclesiae, debet, nisi aliter expresse dicatur, tot 
visitationes peragere quot indulgentias velitlucrari ; visitationes autem 
non multiplicantur nisi vero egressu extra Ecclesiam et novo ingressu 
ita v. g. pro indulgentia toties quoties. 

f) Qui die dominica vel festiva ingreditur ecclesiam ad missam audien- 
dam de praecepto, non satisfacit visitationi ad indulgentiam requisitae ; 
plures tamen dicunt satisfacere si tempestive adveniat et ante missam 
inceptam ad intentionem S. Pontificis oret, aut etiam si visitationem 
post missam prolonget et tunc preces fundat. 

40 « Pia exercitia tunc tantum pubzice peracta dicuntur, cum com- 
muniter in ecclesiis vel in publicis aut (pro legitime utentibus) semipu- 
blids oratoriis habentur ; ceteris in casibus prż:varim peracta intelli- 
guntur » (Coli, indulg. 1938, proaem- n. 7). 


D. Commuratio operum quandoque fieri potest : 


a) Iuxta can. 935 : «Pia opera ad lucrandas indulgentias iniuncta, 
confessarii possunt zz. azit commutare prO lis qui, zegirimo detenti impe- 
dimento, eadem praestare nequeant». Quam facultatem etiam extra 
confessionem exercere potest confessarius, dummodo confessionem 
illius, in cuius favorem commutat, hic et nunc valide et licite audire 
possit ; non quidem circa opera quae obiectum seu causam indulgentiae 
substantialiter üÍficerent, ut intentionem, statum gratiae, usum crucifixi, 
exercitia spiritualia quibus indulgentia adnectitur, sed circa conditiones 
praesertim ordinarias confessionis, communionis, precum, ieiunii, vel 
et visitationis ecclesiae, etiam ecclesiae determinatae, ut ad lucrandam 
indulgentiam toties quoties (com. int. 19 ian. 1940). Quod tamen videtur 
intelligendum de ecclesia quae in eodem loco sita sit; — secus enim 
quilibet confessarius omnes poenitentes participes indulgentiarum reddere 
posset omnium quas adire non possent totius orbis ecclesiarum. 

b) Ex can. 936 : « az42; lucrari possunt indulgentias adnexas publicis 
precibus, si una cum ceteris fidelibus in eodem loco orantibus mentem 
ac pios sensus ad Deum attollant ; et si agatur de privatis orationibus, 
satis est ut eas mente recolant signiSve elfundant vel tantummodo oculis 
percurrant ». 

c) Ex concessione speciali 19-22 oct. 1917, muzizaz: indulgentias, pro 
quibus lucrandis recitatio precum una cum aliquo corporis actu iniungi- 
tur, quem peragere impares sunt, lucrari valent fusis dumtaxat precibus. 


E. Animadvertenda. 1. « Indulgentia pzenaria, nisi aliud expresse 
cautum sit, acquiri potest semez rantum in aie. etsi idem opus praescriptum 

pluries repetatur ; parriazis indulgentia, nisi contrarium expresse notetur, 
saepius per diem, €Odem opere repetito, potest lucrifieri » can. 928. 

2. « Uni eidemque rei vel loco plures ex variis titulis possunt adnecti 
indulgentiae ; sed uno eodemque opere. Cul ex variis titulis indulgentiae 
adnexae sint, non possunt plures acquiri indulgentiae, NİSİ opus requisitum 
sit confessio vel communio, aut nisi aliud expresse cautum fuerit » 
(can. 933), ut v. g. quoad indulgentias SS. Rosarii Praedicatorum et 
Crucigerorum quae cumulari possunt ex concessione S. C. Indg. 
12 iun. 1907, et quoad apostolicas simul cum illis quibus opera sunt 
aliunde ditata, ex S. Poen., 17 febr. et 14 iun. 1922. 

3. Nisi aliter constet, mensis in concessione indulgentiarum intelli- 
gendus est spatium 30 dierum continuorum ad normam can. 34, $ 2; 
dies à media nocte ad mediam noctem, nisi aliter notetur ut pro indul- 
gentia diei affixa et lucranda ecclesiae visitatione, quae fieri potest a 
meridie diei praecedentis ad mediam noctem quae statutum diem 
claudit (can. 923). 


675. Cessant indulgentiae: 1° omnes revocatione concedentis, 
eius successoris aut superioris. 

2? remporans elapso tempore ad quod concessa fuerit; unde data 
« ad beneplacitum » expirát concedentis morte (can. 73), concessa vero 
sine ulla temporis limitatione per se perpetuo durat nec expirát morte 
concedentis (can. 70). 

3? personares renuntiatione a S. Pontifice acceptata, atque obitu per- 
sonae physicae cui concessa est, aut personae moralis legitima extin- 
ctione ad normam can. 102. 

4? Reares «time tantum cessant, cum coronae aliaeve res prorsus 
desinant vel vendantur » (can. 924, $ 2). Ergo indulgentias coronae non 
amittunt a) si donentur aliis, aut commodentur ut ipsi lucrari pro se 
valeant indulgentias (S. Poen., 18 febr. 1921) ; b) si desinant esse ex 
aliqua parte ; < si chorda rumpatur aut catena mutetur, quia indulgentiae 
magis affixae sunt glpbujis ; d) si pauca tantum grana amittantur et alia 
substituantur, dummodo maior pars granorum benedictorum conser- 
vetur; e) si quid pro iis recipiatur, non tamquam pretium et titulo 
venditionis, sed titulo eleemosynae aut alio non oneroso. 

50 recares absoluto interitu rei (can. 75) ; attamen « adnexae alicui 
ecclesiae non cessant, si ecclesia funditus evertatur rursusque intra 
quinquaginta annos aedificetur in eodem vel fere eodem loco (v. g. in 
distantia 20 vel 30 passuum) et sub eodem titulo- (can. 924, $ 1). Quod 
etiam de altari valet reaedificato sub eodem titulo et in eadem ecclesia. 


676. Indulgentia altaris privilégiait. — Ita vocatur altare cui 
indulgentia plenaria pro defunctis adnexa est, impletis debitis conditio- 
nibus. Privilegium istud potest esse zocaze, si ipsi altari adnexum est, quod 
debet esse firmum seu fixatum (n.389) ; vel personaze si ipsi sacerdoti 
ubicumque celebranti est concessum ; vel zz» si adnectitur missis 
celebratis in tali altari et a tali sacerdote v. g. contraire aut tertiario. 

Ex iure communi 1) prżviłegio łocati Episcopi, aliique Ordinarii possunt 
unum altare designare privilegiatum quotidianum perpetuum in suis 
ecclesiis, ut notatum est supra h. 673,1, b) ex can. 916. 

2) In die commemorationis omnium fidelium defunctorum, omnes 
missae gaudent privilegio ac si essent ad altare privilegiatum celebratae 
(can, 917, $ 1); item durante huius octavario, sed pro anima tantum 
cui missa applicatur (S. Poen., 31 oct. 1934). 

3) Omnia altaria ecclesiae per eos dies quibus in ea peragitur suppticatio 
XL horarum sunt privilegiata (can. 917, § 2). 

4) Privilegio personari quod etiam obtineri potest speciali concessione 
S. Sedis, iure communi gaudent Cardinales, episcopi etiam titulares, 
vicarii et praefecti apostolici. 

Notetur : a) Ut indicetur altare privilegiatum, nihil aliud inscribatur, 
NİSİ | azrare privilegiarum, perpetuum vel ad tempus, quotidianum vel 
noti, secundum concessionis verba (can. 918, $ 1), omissa scii, omni 
alia inentione ut de eius infallibili efficacia ad liberandam determinatam 
animam purgatorii, 

b) "Pro missis celebrandis in altari privilegiato nequit, sub obtentu pri- 
vilegii, maior exigi missae eleemosyna (can- 918, $ 2); quod esset simonia. 

Ad conditienes implendas ànimadvertere oportet : i? indulgentiam 
plenariam uni tantum applicari posse ; — 2? missam applicandam esse 
exclusive pro defunctis, secus indulgentia non applicatur ; — 30 indul- 
gentiam, — nisi indultum permittat divisionem sacrificii et indulgentiae, 
— tantum applicari posse defuncto pro quo missa offertur, unde si pro 
uno offertur nulla requiritur intentio applicandi indulgentiam, sed ipso 
facto ipsa applicatur ; e contra si pro pluribus missa celebretur, praevie 
a celebrante determinari debet ille cui indulgentiam applicatam velit 
(S. Poen«, 6 iul. 1917) ; — 40 non amplius requiri ut missa dicatur de 
requie, etiam diebus non impeditis (S. Off., 20 febr. 1913) ; — 5? casu 
quo ex speciali induito altare sit privilegiatum pro vivis ez defunctis, prO 
vivis conceditur indulgentia si pro vivis missa applicetur ; pro defunctis 
vero si pro hisce missa applicetur (S. C. Indg. 25 aug. 1897). 

De obligatione suscepta missam celebrandi ad altare privilegiatum, 
dictum est supra n. 378, 40. 


677. Indulgentia Viae Crucis.— Exercitium viae crucis institu- 
tum fuit ad lucrandas omnes indulgentias visitatione reali obtinendas 
stationum viae crucis in lerusalem, i. e. itineris D. N. I. C. a pretorio 
ad Calvariae locum. — Ad quod a) ex parte viae crucis requiritur 1) uf 
sit legitime erecta ) 2) ut adsint 14 cruces ligneae visibiles ; 3) in loco 
ipso (moraliter loquendo) fuerint benedictae in quo stationes erigantur, 
et ante vel post benedictionem affixae, quadam inter eas servata distantia: 
cetera non sunt necessaria ; b) ex parte fidelium requiritur 1) singularum 
stationum visitatio, seu motus localis de una ad diam ; 2) meditatio 
passionis secundum uniuscuiusque capacitatem ad singulas stationes ; 
3) exercitium uno tractu morali peractum seu non moraliter interruptum. 
In publico exercitio, si motus locahs populi perturbationem causatet 
vel ob angustiam loci sit impossibilis, sufficit ut sacerdos, vel in sacellis 
communitatum religiosarum, unus e fratribus vel una e sororibus, 
stationes circumeat, dum multitudo audientium in suo loco consistat. 

Erectio concessa est Ordini Fr. Minorum ; alii, secluso privilegio 
quale personaliter habent cardinales et episcopi, non possunt erigere 
nisi a S. Sede facultatem delegatam obtinuerint. Ad »azazar iam 
sufficit « sacerdos erigens, idcirco rogatus, debita facultate praeditus » 
(S. Poen. i mart. 1938), nec amplius requiritur licentia Ordinarii loci in 
scriptis. Sed ad liceitatem venia Ordinarii loci adsit, aut venia praesumpta, 
si non facile adiri possit. 

Cum autem, deperditis authenticis documentis, dubium erat de in- 
dulgentiis exercitio viae crucis concessis, ad omnem dubitationem in 
posterum auferendam, Pius XI, ut constat ex decr. S- Poen. 20 oct. 1931, 
decernere dignatus est ut: Fideles omnes qui, sive singulatim sive in 
comitatu, saltem corde contrito, pium exercitium viae crucis, legitime 
erectae, ad praescripta S. Sedis, peregerint, lucrari valeant : 

3) Indulgentiam plenariam toties quoties ipsum pium exercitium 
compleverint. 

b) Aliam plenariam pariter indulgentiam si eodem die quo memora- 
tum pium exercitium peregerunt, vel etiam si infra mensem ab eodem 
decies peracto ad s. Synaxim accesserint. 

c) Indulgentiam partialem 10 armorum pro singulis stationibus, si 
forte inceptum exercitium, quavis rationabili causa, ad finem non 
perduxerint > 

Easdem indulgentias lucrari possunt fideles legitime impediti, si habent 
crucifixum viae crucis àb habente potestatem benedictum hocque manu 
tenent (vel unus loco omnium) et simul ab eis recitantur, sine notabili ac 
morali interruptione, 14 Parer, Ave et Groria, unum nempe pro qualibet 
statione, tunc 5 in honorem quinque vulnerum Domitii, ac | ad in- 
tentionem S. Pontificis (S. C. Indg. 16 sept. 1859). Et si quis ob rationa- 
bilem causam impeditur quominus crucifixum manu teneat, sufficit 
illum, durante recitatione, secum deferre (S. Poen., 9 nov. 1933), Non 
vero sufficit crux, sed oportet adsit Crucifixi imago et quidem in materia 
solida et non fragili. Infirmi qui non possunt recitare dictas preces, 
indulgentias acquirere valent vel osculando vel etiam tantum intuendo, 
cum affectu et animo contrito, in aliquem Crucifixum ad hot bene- 
dictum, eis vel a sacerdote vel ab aliqua alia persona exhibitum, et 
recitando, si possint, brevem aliquam orationem vel precem iaculatoriam 
in memoriam Passionis et mortis I. C. D. N. (S. Poen., 25 mart. 1931 
et 18 mart. 1932). 

Quod memorato decreto 20 oct. 1931 fuit confirmatum, et quidem 
«ita ut qui ex rationabili causa omnes praescriptos Parer, Ave €t Gloria 
recitare nequiverint, pro indulgentia plenaria indulgentiam partialem 
10 annorum consequantur pro singulis Parer cum Ave ez Gloria recitatis ; 
er Sj quis, vi morbi, vel tantum osculari vel intueri tantum queat in 
Crucifixum ad hoc benedictum, non vero addere precem jaculatoriam, 
indulgentiam plenariam consequi non impediatur ». 


678. Indulgentia SS. Rosarii. — Rosarium B. M. V. est 
« sacra quaedam formula precandi Deum in honorem B. Mariae, qua per 
quindecim salutationis angelicae decades, interiecta singulis oratione 
dominica, quindecim praecipua redemptionis humanae mysteria piis 
meditationibus percensentur ». Ita in officio SS. Rosarii B.M.V., lect. 4. 
Recitari debet cum corona ad hoc specialiter benedicta quae sit 5 (non 
4aut 6 vel 7) vel 10 vel 15 decadum,et quae inter orandum manu teneri 
debet ac volvi; at si in communi recitetur,sufficit ut unus coronam teneat 
ac volvat, dum ceteri, curis semotis quae attentionem impediunt, ei devote 
in recitatione uniantur. Imo recenter concessum est, ut quoties vel 
causa operis manualis vel propter aliam rationabilem causam oriatur 
impedimentum, quominus eam manu teneant, possint fideles indul- 
gentias lucrari, dummodo recitatione durante, secum quomodocumque 
eam deferant (S. Poen., 9 nov. 1933). 

Quinque saltem decades uno tractu moraliter continuo sunt reci- 
tandae, imo, ex concessione Pii X, rosarii decades possunt separari, 
dummodo recitatio coronae eodem <jie absolvatur (C. Indg. 8 iul. 1908) ; 
confratres tamen Sodalitatis SS. Rosarii indulgentias lucrantur etiamsi 
separent singulas decades, dummodo integrum Rosarium dicant infra 
hebdomadam. Non requiruntur Credo aut sazve Regina iN initio, nec 
oratio aut Litaniae in fine ; nec Gzoria in fine decadum, aut Requiem 
quando rosarium dicitur pro defunctis ; sed singulae decades incipi 
debent à rarer et constare 10 ave. Recitationem comitari omnino debet 
meditatio mysteriorum vitae, passionis et resurrectionis Christi, secun- 
dum uniuscuiusque capacitatem ; mysteria nunc determinata sunt et 
quoad substantiam et ordinem logicum in recitatione mutari nequeunt 
(S. C. Indg. 13 aug. 1726), at quaecumque mysteriorum series medi- 
tetur sive gaudii sive doloris sive gloriae, aut quocumque ordine tres 
series ponantur, sufficit pro indulgentiis lucrandis. 

Ante singulas decades mysterium considerandum annuntiari potest, 
vel et ante singulas salutationes angelicas, cum id non sit vera interpo- 
latio in precibus nec moralis interruptio ; — imo mos interponendi 
brevem annuntiationem mysterii, cuilibet salutationi post vocem « lesu » 
de se reprobatus ob can. 934, $ 2, ex induito pro nonnullis locis permissus 
fuit ; quod indultum iam extensum fuit in favorem omnium qui iuxta 

praedictum morem in quibuslibet locis Rosarium recitare consueverint 
(Si Poen., 22 ian. 1921). 

Benedictio rosarii concessa est Ordini Praedicatorum ; alii, secluso 
privilegio quale personaliter habent cardinales et episcopi, non possunt 
benedicere nisi a S. Sede vel a magistro generali Praedicatorum facul- 
tatem delegatam obtinuerint ; idem est dicendum de erectione Confra- 
ternitatis SS. Rosarii. Id valet pro concessionibus factis ante | apr. 1933 5 
in poeterum, ex decr. S. Poen. 20 mart. 1933, Generalis Praedicatorum 
adhui valet delegare suos ad benedicendas coronas, non amplius extra- 
neos. Hi debent in futurum adire S. Poenitentiariam, nisi ista de novo 
velit privilegium concedere Generali Praedicatorum. 

Suninarium indulgentiarum SS. Rosarii iussu Leonis XIII fuit editum 
et authenticum recognitum 29 aug. 1899 ; quibus postea quaedam aliae 
sunt aaiunctae. Praecipuae sunt : 

l. Pro recitatione SS. Rosarii : fidelibus Omnibus indulgentia 5 anno- 
rum quoties tertiam partem rosarii devote recitent, et io annorum, 
semel in die, si in communi recitent ; —- plenaria in ultima mensis 
dominica si saltem ter in hebdomada una cum aliis tertiam partem 
recitent, Vet Sacramentis refecti ecclesiam quamdam aut oratorium 
publicum, visitent ibique ad mentem orent S. Pontificis ; — item 
plenaria. Si peccatorum veniam obtinuerint et ad sacram Synaxim 
accesserint, quoties coram ss. Sacramento exposito aut in tabernaculo 
asservato tertiam partem devote recitaverint (Pius XI, breve ag 
S. Dominici, 4 sept. 1927). — QuodSi utantur corona a P. Praedicatoribus 
specialiter benedicta, vel ab habente facultatem, indulgentia 100 dierum 
pro quolibet Parer et ave dummodo tertia saltem pars rosarii recitetur, 
et plenaria semel in anno si singulis diebus tertiam saltem recitent par- 
tem et Sacramentis reficiantur. 

2. Pro specialibus exercitiis : indulgentia 5 armorum semel, quolibet 
die, atque plenaria, sub conditionibus ordinariis, pro illis qui per 9 dies 
in honorem Reginae SS. Rosarii piis exercitiis operam dant (S. Poen. 
18 mart. 1932); — item plenaria suetis conditionibus, quolibet ex 
15 sabbatis continuis, si singulis sabbatis Sacramenta suscipiant, et 
tertiam partem Rosarii recitent : qui autem in sabbato sunt legitime 
impediti, exercitium peragere possunt in dominica (S. Poen. 31 aug. 
1936); — item speciales indulgentiae adnectuntur exercitiis. con- 
sociationis Rosarii viventis aut Rosarii perpetui. 

3. Pro festo SS. Rosarii et mense Octobri : praeter indulgentiam toties 
quoties in die festo lucrandam omnibus qui, sacramentis refectis, visitant 
ecclesiam Praedicatorum vel aliud templum aut oratorium publicum 
in quo erecta est Sodalitas SS. Rosarii, conceditur indulgentia 7 anno- 
rum pro quovis die mensis octobris iis qui tertiam partem rosarii reci- 
tent; — insuper una indulgentia plenaria recitantibus tertiam partem 
rosarii die festo et singulis per octavam diebus, et alia si post octavam 
SS. Rosarii saltem decies infra mensem octobris tertiam partem rosarii 
dicant : sub conditione confessionis, communionis et alicuius ecclesiae 
visitationis (S. Poen. 18 mart. 1932). 

4. Confratribus Sodalitaris SS. Rosarii multae conceduntur, v. g. 
indulgentia 100 annorum et totidem quadragenarum, semel in die, 
omnibus confratribus, ob B. Virginis reverentiam, coronam devote 
gestantibus (Pius X, 31 iul. 1906); — indulgentia 5 annorum et totidem 
quadragenarum quoties, recitando rosarium, in salutatione angelica, 
nomen lesu devote proferunt; — item 10 annorum et totidem quadra- 
genarum si ter in hebomada rosarium recitant, pro qualibet vice; 
plenaria si sacramentis refecti, intra spatium unius diei naturalis rosarium 
integrum pro triumpho Ecclesiae recitant et aliquam ecclesiam vel 
publicum oratorium visitant (S. C. Indg. 12 iun. 1907), — item 7 anno- 
rum et totidem quadragenarum quoties devotionibus in ecclesiis Praedi- 
catorum mense octobri institui solitis intersunt, — item plenaria in festo 

Annuntiationis si sacramentis refecti rosarium recitant, multaeque aliae 
lis qui certis diebus visitant capellam vel ecclesiam confraternitatis 
vel quibusdam exercitiis intersunt aut participant. De quibus omnibus 
conferri potest recens opusculum P. Fanfani, De Rosario B. M. Virginis. 
1930, et De Confratemitatibus Ordini Praedicatorum propiis, 1934.1 

Notetur : a) Alias praeter rosarium esse coronas. Ita corona s. Birgittae 
quae constat 6 decadibus quarum singulae continent | Parer, 10 arve, | 
Credo €t | Parer in fine cum 3 aliis ave. et non requirit meditationem 
mysteriorum, sed benedicenda est ab Ordine SS. Salvatoris Lateranen- 
sis, vel ab aliquo ad hoc a S. Sede delegato: quandoque conceditur facul- 
tas applicandi rosariis 5,10 vel 15 decadum indulgentias coronae birgit- 
tinae, quo casu necesse non est adiicere | Parer et 3 ave in fine, sed 
credo dici debet in fine cuiuslibet decadis, et quinque decades tunc 
sufficiunt. Indulgentiae sunt 100 dierum pro quolibet Parer, Ave. Credo 
dummodo sex vel quinque decades recitentur; atque plenaria in articulo 
mortis iis qui semel in hebdomada hanc coronam recitare consueverunt, 
ac plures aliae.— Corona Crucigerorum ab his benedicenda adnexam habet 
indulgentiam 500 dierum quoties Parer vel ave cum ea recitatur, quin 
oporteat integram coronam recitare aut meditationem adiungere. — 
Corona Septem Dolorum B. M. v. quae Ordini Servitarum est propria 
et componitur 7 partibus quae singulae uno Parer et 7 ave constant et 
quibus in fine 3 Ave adduntur. Benedici debet speciali formula et 
pluribus gaudet indulgentiis. 

b) Eidem coronae plures adnecti posse indulgentias v. g. S. Rosarii 
et S. Birgittae, sed ita ut iterata recitatione, nunc istas, nunc illas quis 
lucretur separatim, non autem una recitatione simul et coniunctim 
(can. 933). 

c) Ex speciali tamen concessione Pii X cumulari posse indulgentias 
SS. Rosarii Praedicatorum atque coronae Crucigerorum (S. C. Indg. 
12 iun. 1907) ; quibus iunxit indulgentias apostolicas Pius XI. (S. Poen. 
17 feb. et 14 iun. 1922), et Pius XII (S. Poen. 11 mart. 1939). 

d) SS. Rosarium, prae aliis, fuisse indulgentiis ditatum, ita ut illo 
generatim plures aut potiores acquiri facilius possint, saltem ab iis qui 
Sodalitati SS. Rosarii sunt adscripti. 


679. Indulgentia S. Scapularis. — Scapulare a) debet esse 
exclusive ex lana confectum, unumquodque proprii coloris ; quod tamen 
non est necessarium pro funiculis, excepto scapulari Passionis cuius 
funiculi lanei et rubri sint oportet ; — b) debet esse legitime benedictum 
et impositum ; quod si detritum sit aut amissum, aliud non benedictum 
ipsi substitui potest ; — c) qui suscipit scapulare, plerumque adscribi 
debet confratemitati cuius est insigne ; — d) illud portare debet e collo 
pendens, ita ut una pars pectus, altera scapulas tegat ; nec requiritur ut 
immediate supra corpus geratur, etiam sufficit supra vestes ; — e) si 
quis regulariter illud non defert, suspenduntur indulgentiae, usquedum 
illud resumat ; — f) nec oportet ut de novo admittatur, nisi illud de- 
posuerit ex contemptu aut ex voluntate confraternitatem derelinquendi 
vel scapulare abiiciendi ; — g) qui plura defert, ea satis distincta servare 
debet ita ut panniculi non unum scapulare efforment, et non con- 
suantur nisi a parte superiori sed singuli funiculis adhaereant. 

Praecipua scapularia sunt : 

1l? scaputare B. M. de monte Carmelo, COloris rannei, quod est anti- 
quissimum et eminet singulari protectione, quam B. V. pie creditur 
promisisse illis qui illud devote gesserint in eoque moriantur ; — atque 
speciali privilegio quo sodales, certis sub conditionibus, primo sabbato 
post mortem, potenti B. V. intercessione speciale adiutorium sperare 
possint in ordine ad promptam liberationem a purgatorio. Quod prae- 
dicare Carmelitis Ecclesia permisit (S. Off., 20 ian. 1613). Conditiones 
sunt ut quis castitatem secundum suum statum servet ; ct si legere sciat, 

parvum Officium B. V. quotidie recitet, cui conditioni satisfaciunt 
cltaici et religiosi officium dicentes ad quod tenentur ; qui legere nescit, 
ieiinare debet diebus ab Ecclesia praescriptis, et abstinentiam servare 
ferla 4- et sabbato, excepta die Nativitatis Domini, sed confessarii omnes 
hant abstinentiam commutare possunt. 

2S scaputare SS. Trinitatis, COloris a2; cruce munitum rubri coloris 
et caerulei non acu picta. 

3? scapuiare B. M. V. septem dolorum, COlOrls nigri. 

4? scapulare Immaculatae Conceptionis, COlOrls caeruzei. Quod singulari 
dotatum erat favore, quo sodales in honorem S.Trinitatis, B.M.V. sine 
labe conceptae et ad mentem S. Pontificis recitantes 6 Parer, Ave et 
Gloria, indulgentias Portiunculae, lerusalem, 7 Urbis Basilicarum et 
S. lacqbi de Compostella lucrentur zozes a44oces i. e. semel in die pro 
plenariis. Recenti tamen decreto S. Poen. 22 apr. 1933, haec gratia, sicut 
omnes aliae similes, reducta fuit ita ut recitantes indulgentiam tantum 
partialem 10 annorum lucrari valeant singulis vicibus ; si vero per inte- 
grum mensem hoc peregerint, indulgentiam plenariam, suetis tamen 
conditionibus, acquirere queant. 

5? scapulare Passionis, COlOrls rubri, quod imagine debet esse munitum. 

OmniaWMabent privilegia et indulgentias, de quibus, sicut de omnibus 
quae indulgentias spectant, conferri potest Beringer-Steinen, Die Ablasse, 
quod opus in variis linguis fuit translatum. 

Postquaffi scapulare impositum fuerit, etiam numisma loco illius 
gestari potést. Et quidem ex deer. S. Off. 16 dec. 1910 unicum numisma, 
exhibens effigiem D. N. I. C. suum SS. Cor ostendentis, ex alia parte 
B. M. V. effigiem, deferri potest sed super propriam personam. loco 
omnium scapularium a S. Sede probatorum ; exceptis iis quae Tertio- 
rum Ordinum sunt propria. Numisma benedictum sit oportet tot gisrincris 
benedictionibus quot sunt scapularia quorum loco sufficiatur, et quidem 
a sacerdote qui respectiva facultate benedicendi scapularia polleat. 


680. lubilaeum in sermone ecclesiastico est indulgentia plenaria 
solemnis, quae multa habet privilegia coniuncta et nonnisi certis tem- 
poribus a S.Pontifice conceditur. Non differt ergo ab indulgentia plenaria 
ordinaria, nisi ob circumstantias, ratione scii, solemnitatis, operum 
iniunctorum, privilegiorum ipsi adnexorum atque abundantiae gratia- 
rum quas divina misericordia eo tempore largiri solet, ac maioris spei 
obtinendi totaliter indulgentiam. 

Aliud est oraari4-. quod nunc solet regulariter concedi vigesimo 
quinto anno recurrente, qui VOCatUr annus sanctus: €0 anno celebratur 
Romae et post annum extenditur iubilaeum ad universum orbem per 
sex menses, et quandoque per annum integrum. Aliud est extraordinarium 
quod conceditur ratione magnae solemnitatis, uti anno 1933 pro 
centenario Redemptionis, aut ratione specialis publicae necessitatis : 
hoc est generare Si conceditur universo orbi, vel particuzłare si datur 
provinciae, civitati, vel loco particulari. 


Finis lubilaei non est indulgentiae consecutio, sed aliquod commune 
et magnum Ecclesiae bonum obtinendum, ut provocatio populi Christiani 
ad poenitentiam, solemnior celebratio magni eventus, publicae cessatio 
calamitatis, pax, etc., quem in finem decet ut fideles plura praestent 
opera bona ; ut autem ad ea praestanda allicerentur, plenariam indul- 
gentiam implentibus opera concedit Pontifex atque varia privilegia. 


A. Conditiones pro ordinario iubilaeo praescribi solitae sunt confessio 
rite facta, digna communio, devota visitatio ecclesiarum ad hoc designa- 
tarum cum oratione ad mentem S. Pontificis per plures dies, continuos 
vel interpolatos ; pro extraordinario iubilaeo nonnunquam adduntur 
ieiunium et eleemosyna. Quae implenda sunt durante tempore quo 

iubilaeum currit, undé non sufficit confessio in eius vigilia ; et quidem 
servando regulas traditas a B nedic.o XIV pro iubilaeo a. 1750, nisi Ex- 
presse revocentur (S. Congr. Indg- 15 mart. 1852). / 

t° Opera bona debent esse supererogatoria, non aliunde debiti, et 
debent fieri ex intentione lucrandi iubilaeum ; unde non sufficit confessio 
annua aut communio paschalis, visitatio ecclesiae ad audiendam missam 
de praeceptp, eleemosyna ex legato aut voto debita, ieiunium iam 
praescriptum, nisi Pontifex expresse induisent ; Viaticum tamen siifficit 
(S. Poen. 28 mart. 1900). 

2? Qui post confessionem institutam labitur in peccatum mbrtale, 
iterare confessionem debet quando s. Communionem nondum suscepit ; 
secus ad lucrandum iubilaeum sufficit actus contritionis perfectae 
(S. Poen. 31 iul. X924). Sed, ait Génicot, Th. M. II, n. 412, videmur ite- 
randa confessio ab eo qui peccati alicuius, in confessione prias facta 
per innoxiam oblivionem non enuntiati, reminiscitur (Ben. Xly, const. 
Inter praeteritos'). P 

3? Quot ecclesiae et quoties visitandae sint, et infra quodnam/tempus, 
determinatur a Bulla quae iubilaeum concedit ; item an separatim vel 
eodem die, qui dies computari potest sive more civili de media nocte 
ad mediam noctem, sive more ecclesiastico a primis vesperis ad cre- 
pusculum. Quod si simul processionaliter visitantes omnes ingredi ec- 
clesiam non valeant, sufficit ut isti stent prope foris ecclesiae et multi- 
tudini uniantur ; certum autem non est quod id valeat si ecclesia sit 
clausa, nisiid concessum fuerit, uti quandoque factum est pro basilicis 
romanis (S. Poen. 31 iul. 1924). Religiosi non satisfaciunt, visitando 
ecclesiam suam, nisi habeant indultum. 

4? Ieiunium intelligitur cum abstinentia camis, non sicut olim cum 
abstinentia ab ovis et lacticiniis (can. 1250). Obligat tamen omnes senes 
et pueros ; at ob grave incommodum potest commutari. Quandoque 
praescribitur ut fiat feria 4., 6 et sabbato eiusdem hebdomadae. 

5? Eleemosyna, si iniungatur secundum cuiusque devotionem, parva 
sufficit; si vero secundum facultatem, huic oportet esse proportionata. 


B. Privitegia confessariis etiam ordinariis concedi sozira, sunt : 


l) €ommwrana: €X iusta Causa opera ad iubilaeum requisita, €XCepta 
confessione ; commutatio non est concedenda sine iusto impedimento, 
quod rarissime occurret pro communione et precibus recitandis, nec 
facienda nisi in opus fere aequale. 

2) Absolvendi ab omnibus peccatis er censuris à iure vel ab homine 
reservaris, Sed in foro interno tantum et iniunctis injungendis ; non tamen 
generatim a specialissime reservatis, nec absolvendi complicem. 

3) Absomenai omnes. etiam religiosas ; unde istae habent facultatem 
ex approbatis pro utroque sexu sibi eligendi confessarium in ordine ad 
iubilaeum lucrandum. 

4) nispensandi a quibusdam irregularitatibus OCCUltis sed quoad ordines 
susceptos. 

5) Commurandi dispensando €X luStà Causa in voris privaris etiam iuratis ; 
non tamen in votis religiosis, aut a tertio acceptatis nisi iste renuntiet, 
nec in poenalibus nisi aliud imponendo quod aeque periculum arcet 
peccandi. 

6) Dispensanai, sed in foro interno tantum, a quibusdam impedimentis 
occutris, Ut consanguinitatis tertii aut secundi gradus collateralis, etiam 
attingentis primum, quae ex generatione illicita proveniat, sed in 
ordine ad matrimonium contractum convalidandum ; Vel criminis absque 
machinatione, etiam ad matrimonium contrahendum. 

Facultates possunt esse strictiores aut latiores, de quibus proinde 
semper spectanda est Bulla iubilaei. Ampliores autem conceduntur 
Poenitentiariis maioribus in quatuor Basilicis romanis. 

Facultatibus confessarii gaudent solum in ordine ad iubilaeum lu- 

crandum et in foro interno tantum ; et quidem solum in actu confessionis, 
nisi aliter expresse notetur. Qui bonam confessionem ex intentione 
iubnaei instituit, alia opera vero postea non implet et iubilaeum non 
lucratur, manet valide absolutus aut dispensatus, sed de se peccat ad 
mimis venialiter. Qui autem sacrilege confessus est nec absolutus nec 
dispensatus valide fuit. 


C. Suspensio gratiarum. 1.6. specialium facultatum et priezesiorum ac 
indulgentiarum pontificiarum provivis, SOlet extra Urbem fieri durante 
iubilaep ut fideles illud lucrari curarent. Excipi tamen solent : 


1) indulgentiae pro defunctis, imo illae quae alias pro vivis conce- 
duntur,; durante iubilaeo, defunctis applicari possunt ; 

2) indulgentia in articulo mortis ; 

3) indulgentiae concessae pro oratione Angetus Domini ad campanae 
pulsum j 

4) indulgentiae pro visitatione ss, Sacramenti per XL horas expositi, 
sicut pro.eius comitatu cum ad aegrotps defertur vel pro cereo ad hoc 
misso pen alios deferendo ; 

5) indulgentia Portiunculae, sed Assisii lucranda. 

Et quandoque sunt aliae quae in Bulla recensentur. 


Facultates ex gratia aut privilegio COncessae suspendi solent : absol- 
vendi a peccatis et censuris reservatis, relaxandi censuras, vota commu- 
tandi et jn eis dispensandi, dispensandi ab irregularitatibus et impedi- 
mentis canonicis. Nec facultates confessariorum in foro interno semper 
suspenduntur quantum ad poenitentes qui Urbem adire non possunt. In 
hacre tamen pro diversis iubilaeis potest esse diversitas, unde certam 
regulam non praebet nisi Bulla indicans iubilaeum et determinans prae- 
scriptiones. 


Animadversio.— Quibusdam fidelium categoriis quae in impossibilitate 
versantur adeundi Urbem, concedi solet ut iam durante anno sancto 
iubilaeum lucrentur : ita omnes religiosae et piae feminae vitam com- 
munem agentes et conviventes mulieres et puellae ; anachoretae qui in 
continua clausura et solitudine vivunt, regularem Ordinem profitentes ; 
captivi, carceribus detenti, exilii vel deportationis poenam luentes ; 
infirmi, atque senes qui 70* annum compleverint ; operarii quotidiano 
sibi victum labore comparantes si iter romanum instituere impediantur ; 
et forsan alii si in Bulla indicentur. 

Qui autem anno sancto lucrati sunt iubilaeum, illud rursus lucrari 
possunt si anno sequenti ad universum orbem extenditur. 


Articulus TII. 


De Censuris. 
S. Th,, Suppi, q. 21-24. 


681. Censura est sententia censoris deputati ad corrigendos 
mores, in sermone autem canonico non tam est ipsa sententia, quam poena 
peccatoribus inflicta. Usu iam recepto nunc bicitur exclusive de poena 
medicinali, nullatenus de vindicativa. Definiri potest : poena ecclesiastica 
medicinalis qua homo baptizatus, delinquens et contumax, quibusdam 
bonis spiritualibus vel spiritualibus adnexis privatur, donec a contu- 
macia recedens absolvatur (can. 2241, § 1). Potest esse a żure vel ab 
homine; ferendae QUl latae sententiae; reservata AU non reservata. 

Censura 1) est poena ecczesiastica, ergo privat bonis de quibus Ecclesia 
disponere potest, uti sunt administratio et susceptio sacramentorum, 
suffragia communia et indulgentiae, exercitium Ordinum, sepultura 

ecclesiastica, officia, beneficia et eorum reditus ; zoz autem bonis quae 
immediate a Christo procedunt, uti sunt character sacramenta!i* et 
potestas Ordinis, gratia, virtutes, nec bonis quae proveniunt a singulis 
fidelibus uti sunt opera bona et orationes privatae ; ——2) est poena 
medicinatis àd emendationem scii, peccatoris primario ordinata, ('unde 
nequit ferri in delictum mere praeteritum quod non habet metum 
successivum aut quod iam emendatum est, nec ad determinatum tempus 
aut in perpetuum, sed quando emendatio delinquentis est obtenta, 
absolutio a censura dari geber (can. 2248, $ 2) ; — 3) est poena quae 
supponit contumaciam, Unde nequit ferri nisi praecesserit monirio, Secus 
abesse censetur contumacia : monitio autem alia est zegazis quae fit ab 
ipsa lege pro censuris latae sententiae, alia personazis SEU canonica quae 
fit ab homine, et potest esse repetita cum intervallo aut una peremptoria, 
secundum prudens superioris arbitrium, pro censuris ferendae sententiae 
(can. 2242, $ 2 ; 2233, $ 2 ; 2309) ; quodsi praeceptum particulare iam 
communitum erat censura ferendae sententiae, statim post delictum 
comprobatum haec infligi poterit (com. int. 14 jul. 1922). 


Å. Potestas ferendi censuras implicite includitur in universali potestate 
ligandi quae pertinet ad claves iuxta Mt. XVI, 19, imp pro excommuni- 
catione innuitur Mt. XVIII, 17 ; patet autem ex constanti Ecclesiae 
praxi, ex Cone. Constl., sess. 8, n. 30 contra Wicleff, et sess. 15, n. 19 
contra Hus. Orađinaria potestate censuras ferre possunt generarim omnes 
qui habent ordinariam potestatem iurisdictionis in foro externo, quia 
pertinet ad externum Ecclesiae regimen, scii. S. Pontifex per se vel per 
Congregationes et Tribunalia romana; Concilium oecumenicum ; 
episcopus et vicarius capitularis, non tamen vicarius generalis ; Con- 
cilium particulare ; vicarius et praefectus apostolicus ; abbas et praelatus 
nullius ; superior maior religionis clericalis exemptae secundum statuta, 
et capitulum generale (can. 2220), non vero parochi:—- aezsara Vero 
potestate omnes clerici quibus commissum est ab iis qui habent 
potestatem ordinariam. 


B. Subrtectum censurae est homo baptizatus, viator, et subditus ei qui 
censuram fert (can. 2226), rationis compos dolique capax (can. 2200-01), 
imo pubes (habens annos 14, etiam probabitirer Si Sit femina) iuxta 
vigentem disciplinam pro poenis latae sententiae (can. 2230), 


Hinc censurae sunt incapaces: nOn baptizari, pueri et qui privantur 
usu rationis, mortui, et S. Pontifex utpote superiorem in terris non 
habens nullique subditus. 


Notetur episcopos, extra dioecesim, in subditos posse censuras ferre 
per modum praecepti particularis, non autem per modum sententiae 
iudicialis ;in dioecesi etiam in peregrinos ibi delinquentes, sed generarim 
tantum per sententiam particularem, quia non ligantur censuris territo- 
rialibus, at peregrinus delinquens solet denuntiari proprio Superiori ut 
ab eo puniatur; — métropolitain autem in dioecesis suflraganeis posse 
censuras ferre tempore canonicae visitationis iuxta can. 274, 50. — 
E contra, poena nonnisi a S. Pontifice infligi aut declarari potest in eos 
qui supremum tenent populorum principatum horumque filios ac filias 
eosve quibuS ius est proxime succedendi in principatum ; et nisi expresse 
nomipentur, Cardinales sub lege poenali non comprehenduntur, nec 
episcopi sub poenis latae sententiae suspensionis et interdicti (can. 2227). 


Potest aliquis pzures incurrere censuras, quia pluribus vinculis ligari 
et iisdem bonis privari potest pluribus titulis ; multiplicantur scii, cen- 
surae pro diversitate, aut multiplicatione actuum aut poenarum. Unde 
can. 2244 : « i. Non solum diversae, sed etiam eiusdem speciei censura 
potest in eodem subiecto multiplicari. — 2. Censura latae sententiae 

multiplicatur : a) si diversa delicta, quorum singula censuram secum 
ferunt, eadem vel distincta actione committantur ; b) si idem delictum, 
censura punitum, pluries repetatur ita ut plura sint delicta distincta ; 
c) sidelictum, diversis censuris a distinctis superioribus punitum, semel 
aut pluries committatur. — 3. Censura ab homine multiplicatur, si 
plura praecepta,vel plures sententiae, vel plures distinctae partes eiusdem 
praecepti aut sententiae suam quaeque censuram infligant ». 


C. obiectum seu materia censurae €St delictum externum, grave, con- 
summatum in suo genere nec mere attentatum, cum contumacia coniun- 
ctum seu contemptu saltem virtuali censurae ; potest autem ferri censura 
etiam iri delinquentes ignotos (can. 2242, $ 1). 

Ab ipsa censura excusanr; Dullitas censurae sive Ob defectum juris- 
dictionis; sive ob defectum substantialem ordinis iuridici, sive ob de- 
fectum iustae causae scii, non probatae aut non verae ; — defectus ex 
parte peccati ; — impotentia physica et moralis observandi legem ; — 
metus gravis, nisi delictum vergat in contemptum fidei aut ecclesiasticae 
auctoritatis vel in publicum animarum damnum ; — ignorantia, nunquam 
tamen affectata, nec crassa nisi lex requirat praesumptionem, perfectam 
scientiam aut temeritatem (can. 2205 et 2229). 

Ab effectibus censurae excusanr àllte sententiam iudicis : gravis infamia 
(can. 1232, $ 1), grave scandalum, et grave damnum proportionatum 
Observationi censurae extrinsecum. 


D. Absotutio a censuris Necessaria est ad eas tollendas (can. 2248, § 1), 
unde mortui ab iis absolvuntur si cum poenitentiae signis decesserint, 
ut suffragia et sepultura ecclesiastica ipsis concedantur. 

lamvero, iuxta can. 2253, possunt absolvere : 

1? A censura non reservare, in foro sacramentali quilibet confessarius ; 
extra forum sacramentale quicumque iurisdictionem in foro externo 
habeat in reum. 

2? A censura ab nomine. ille cui censura reservata est ad normam 
can. 2245, $2, scii, qui eam inflixit, aut sententiam tulit, eiusve superior 
competens vel successor aut delegatus ; ipse autem potest absolutionem 
concedere, etiamsi reus alio domicilium vel quasi-domicilium transtulerit. 

Ab homine est si feratur per modum praecepti peculiaris Vel per sen- 
zentiam ludicialem condemnaroriam, etsi in iure statuta ; quare poena 
ferendae sententiae, legi addita, ante sententiam condemnatoriam est 
a iure tantum, postea a iure simul et ab homine, sed consideratur tam- 
quam ab homine (can. 2217, $ 1, 30), 

30 A censura a żure reservata, ille qui censuram constituit vel cui 
reservata est, eorumque successores aut competentes superiores aut 
delegati. 

Quandonam confessarius possit absolvere a reservatis declaratum 
fuit n. 597, c. 

Conditiones ad absolvendum sunt : a) ex parte absolventis, potestas 
legitima et libera voluntas a vi et metu gravi iniuste extorquente immunis 
(can. 2238); b) ex parte absolvendi : ut sit subditus, absolutionem petat 
saltem regulariter, et firmiter promittat se velle exequi mandata Ecclesiae 
de satisfactione et emendatione; c) ex parte delicti, ut pro posse satisfiat 
personae laesae, scandalum reparetur, et imponatur salutaris poenitentia 
praeter poenitentiam sacramentalem. 

Notetur : a) Absolutionem dari posse in foro interno et in foro externp. 
In foro externo data, valet etiam in foro intemo, unde si quis a censura 
reservata fuit absolutus, peccatum non amplius est reservatum. Absolutio 
in foro intemo de se non valet in foro externo ; at remoto scandalo, 
potest absolutus uti talem se habere etiam in actibus fori externi ; sed, 
nisi concessio absolutionis probetur, aut legitime praesumatur in foro 
externo, censura potest a superioribus fori externi, quibus reus parere 

debet, urgeri, donec absolutio in eodem foro habita fuerit (can. 220). 

b) Absolvi posse ab una censura et non ab alia (can. 2249, $ 1). ' 

c) Quandoque solum absolvi ab aliquo censurae effectu : tunc manet 
censura sed tollitur effectus. 

d) Absolutio censurae etiam dari potest absenti, vel et scripto 
(can. 2239). 

e) Absolutio in foro sacramentali continetur in consueta formula 
absolutionis peccatorum ; in foro non sacramentali quolibet modo dari 
potest, sed ad excommunicationis absolutionem regulariter formam 
adhibere convenit in Rituali traditam (can. 2250, $ 3). 


E. Triplex est species censurae : excommunicatio, suspensio et interdictum. 
Nam in republica bene constituta est potestas quosdam sibi noxios 
excludendi a suo corpore sociali, alios male administrantes suspendendi 
ab officio suo, aliis interdicendi certos actus et functiones ; ergo et in 
Ecclesia quae a Christo constituta est ut societas perfecta. 

Secundum can. 2255: a) «excommunicatio afficere potest tantum 
personas physicas et ideo, si quando feratur in corpus morale, intelli- 
gitur singulos afficere qui in delictum concurrerint ; interdictum et 
suspensio, etiam communitatem, ut personam moralem ; 

b) excommunicatio et jnterdictum, etiam laicos ; suspensio, clericos 
tantum ; interdictum, etiam locum ; 

C) excommunicatio est semper censura ; interdictum et suspensio 
possunt esse vel censurae vel poenae vindicativae, sed in dubio praesu- 
muntur censurae ». 

Grayior est excommunicatio, quia maioribus et pluribus bonis privat. 


682. Excommunicatio «(xe-«»a^) est censura qua quis excluditur 
ab ecclesiastica communione fidelium cum effectibus qui in iure enume- 
rantur quique ab ipsa separari nequeunt (can. 2257, $ 1) ; solemniter 
inflicta speciali nomine vocatur anathema (hanvioek). Olim, ait Prümmer, 
Th, M. Ill, n, 499, distinguebatur maior seu perfecta ; et minor quae 
solum privabat a receptione sacramentorum et electione passiva ad 
beneficia, sed haec non amplius existit saltem tamquam censura a iure 
ipso inflicta. Excommunicatio maior aut delinquentem relinquit rozera- 
tum, aut reddit viranaum: toleratus autem vel est simpliciter talis, vel 
sententia declaratoria aut condemnatoria damnatus. Iuxta vigentem 
disciplinam, nemo est vitandus, nisi a) fuerit nominatim a Sede apostolica 
excommunicatus, excommunicatio fuerit publice denuntiata,et in decreto 
vel sententia dicatur ipsum vitari debere (can. 2258) ; vel b) nisi violentas 


manus in personam S. Pontificis iniecerit, quo casu est ipso facto vi- 
tandus (can. 2343, $ t, n. 1). 


A. Effeer«s eXcommunicationis est privare : 


t? iure assistendi divinis officiis, excepta praedicatione, et quidem 
ita ut vitandus sit expellendus aut, si expelli nequeat, ab officio cessan- 
dum, dummodo id fieri possit sine gravi incommodo ; ab assistentia 
vero activa, quae aliquam secumferat participationem in celebrandis 
divinis officiis, repellatur non solum vitandus, sed etiam quilibet post 
sententiam declaratoriam vel condemnatoriàm aut alioquin notorie ex- 
communicatus (can. 2259) ; 

2? licita receptione sacramentorum et, post sententiam declaratoriam 
aut condemnatoriam, etiam sacramentalium (can. 2260, § 1) ; 

3? licita confectione et administratione sacramentorum et sacramen- 
talium, nisi simpliciter toleratus sit a fidelibus rogatus ; at ab excommuni- 
catis vitandis necnon ab aliis, postquam intercesserit sententia condem- 
natoria aut declaratoria, fideles in solo mortis periculo possunt petere 
tum absolutionem sacramentalem, tum etiam, si alii desint ministri, 
cetera sacramenta et sacramentalia (can. 2261) ; 

suffragiis communibus, indulgentiis, publicis Ecclesiae precibus; — 
noñ tamen privatis fidelium orationibus, unde possunt sacerdotes, pri- 
vatim ac remoto scandalo, missam pro excommunicato applicare, sed, 
si sit vitandus, pro eius conversione tantum (can. 2262) ; 

5°\ sepultura ecclesiastica post sententiam condemnatoriam vel decla- 
ratoriam (can. 1240, $ 1); 

6? àb actibus legitimis ecclesiasticis exercendis v. g. a munere patrini, 
et a muneribus ecclesiasticis fungendis concessisque antea privilegiis 
fruendis (can. 2263) ; 

7? ab actibus iurisdictionis tam fori externi quam interni exercendis, 
et quiqem ita ut si lata fuerit sententia condemnatoria vel declaratoria, 
etiam invalidi sint, praeter casum periculi mortis de quo sub 30, secus 
sunt validi, imo liciti si a fidelibus petantur (can. 2264) ; 

8? promotione ad ordines ; — imo iure eligendi, praesentandi, 
nominatidi atque consecutione dignitatis, officii, beneficii, pensionis 
ecclesiasticae aliusve muneris in Ecclesia, ita ut actus positus sit nullus 
si ab excommunicato ponatur vitando vel ab alio post sententiam decla- 
ratoriam vel condemnatoriam. Quo casu nec poterit ordinario gratiam 
ullam pontificiam valide consequi atque manet privatus fructibus digni- 
tatis, officii, beneficii, pensionis vel muneris quod in Ecclesia habet ; 


vitandus autem ipsamet dignitate, officio, beneficio, pensione vel mu- 
nere (can. 2265-66). 


Notetur : à) Communionem in profanis cum excommunicato vitando 
fideles vitare debent, nisi agatur de coniuge, parentibus, liberis, famulis, 
subditis, et generatim nisi rationabilis adsit causa (can. 2267). 

b) Zrregularis ex aeticro. est excommunicatus qui culpabiliter actum 
ordinis clericis in ordine sacro constitutis reservatum ponit (can. 985,7?). 


c) Si obdurato animo per annum insorduerit in excommunicatione, 
est de raeresi suspectus (can. 2340, $1). 


B. xeenmsnsunteneremr Jure Wndns wu dene domerWne PACUTE UA. 


a) Specialissime .S. Sedi reservatam : 


Qui species consecratas abiecerint Vel ad mazum finem abduxerint 
aut retinuerint (can. 2320). 

Abiicere i. e. ut rem vituperabilem aut nullius pretii proficere vel dis- 
perdere, non autem supra mensam, ne perderentur, accurate deponere, 
aut in tabernaculo recondere, nec solum profanare iam abductas aut re- 
tentas. Huius criminis reus insuper est a) suspectus de haeresi, i>) in- 
famis ipso iure, c) deponendus, si clericus. 

2. Qui violentas manus in personam S. Pontificis iniecerint (can. 
2343, $ 1). 

Violentia illa intelligenda est gravis iniuria realis (non verbalis) qua lae- 
ditur personae corpus vellibertas vel dignitas. Huius criminis reus insuper 
est a» ipso facto vitandus, 6) infamis ipso iure, c) degradandus, si clericus. 

3. Reus absolutionis complicis in peccato turpi (can. 2367), eo modo 
quo dictum est supra, n. 636. 

4. Confessarius qui sigillum sacramentale a;-ecze violare praesumpserit 
(can. 2369), de quo dictum est n. 626 et 630, n. 1. 

Praedicti quatuor canones etiam valent pro Ecclesia Orientali. 

5. Violantes secretum S. Officii de informationibus candidatorum ad 
episcopatum requisitis (S. C. C., 24 apr. 1917 ; cfr. can. 239, $ 1, i?). 

6. Qui in conclavi partem habentes, directe vel indirecte secretum 
violaverint in iis quae sp ectant ad electionem S. Pontificis et quae in 
conclavi seu in loco electionis peraguntur (can. 2330, et Pius X, const. 
vacante, 25 dec. 1904). 

Reservationem specialissimam a S. Poenitentiaria exclusive absolvendam 
nuperrime incurrunt : sacerdotes matrimonium mere civile attentantes 

et cum muliere caste viventes, in ordine ad receptionem sacramentorum 
more laicorum (S. Poen. 18-28 apr. 1936). 


b) Speciatiter reservaram S. Sedi: 


1. Apostatae, haeretici, schismatici (can. 2314), animum suum exterius 
prodentes. 

De hac re diximus I, n. 747, 750 et 956. 

2. Suspecti de haeresi si, moniti, post sex menses non se emendent : 
habeantur scii, tamquam haereciti, haereticorum poenis obnoxii (can. 
2315). : 

De quo vide I, n. 747, not. 1. 

3. Opere publici iuris facto, edentes libros apostatarum,  haereti- 
corum, schismaticorum qui apostasiam, haeresim aut schisma pro- 
pugnant, eosdem vel per apostolicas litteras nomipatim prohibitos 
defendentes aut se;e4:e- sine debita licentia legentes vel retinentes 
(can. 2318, $ 1). 

De hac re diximus I, n. 776. 

4. Ad sacerdotium non promotus celebrationem missae simulans vel 
sacramentalem confessionem excipiens (can. 2322). Cfr. n. 90, 1. 

5. Omnes appellantes a legibus, decretis, mandatis R. Pontificis 
pro tempore existentis ad universale Concilium (can. 2332). 

6. Impedientes litteras vel acta S. Sedis vel eiusdem legatorum, 
eorum promulgationem vel executionem directe vel indirecte prohi- 
bentes, aut eorum causa sive eos ad quos pertinent litterae vel acta 
sive alios laedentes vel perterrefacientes (can. 2333). 

7. Edentes leges, mandata vel decreta contra libertatem aut iura 
Ecclesiae ; aut recurrendo ad laicalem potestatem impedientes exer- 
citium iurisdictionis ecclesiasticae (can. 2334). 

Edentes sunt omnes qui concurrere debent ut lex vel decretum 
feratur; non autem actuarii qui mandata exscribunt, nec praecones 
qui ea evulgant, nec illi qui eiusmodi statuta observari faciunt, vel 
applicant aut iis utuntur. 

8. Ad iudicem laicum trahere auaentes Cardinalem, Legatum S. S., 
Officialem maiorem romanae curiae, Ordinarium proprium (can. 2341). 

9. Violentas manus injicientes in cardinalem, legatum S. Pontificis, 
quemcumque episcopum (can. 2343, $2 et 3), 

10. Usurpantes vel detinentes per se vel per alios bona aut iura 
Ecclesiae romanae (can. 2345). 

Usurpare dicuntur qui auctoritative surripiurit et bona occupant 
tamquam sua, ut gubernatores qui bona aut iura Ecclesiae saecularizant, 
non qui ea furantur. Detinentes horum bonorum simt ea ementes vel 
locantes, aut accipientes, non civiles officiales qui ea mere admi- 
nistrant, quia non pro se detinent. 

11. Falsarii litterarum S. Sedis et falsis 5«;2^:-- utentes (can. 2360). 

12. Falso per se vel per alios denuntians confessarium de sollicita- 
tione, apud superiores (can, 2363), de quo dictum est supra, n. 643, C. 


c) Simpliciter reservatam S. Sedi: 


1. Quaestum facientes ex indulgentiis (can. 2327). 

Quaestum faciunt qui pretium quaerunt ex concessione vel publicatione 
indulgentiarum, etiam si lucrum sit in favorem causae piae. Cui poenae 
iam subiiciuntur omnes, etiam episcopi. 

2. Nomen dantes sectae massonicae aliique eiusdem generis con- 
sociationi (can. 2335). 

De hac re diximus I, n. 75°- 

3. Absolvere praesumenztes sine debita facultate ab excommunicatione 

latae sententiae specialissima vel speciali modo S. Sedi reservata (can. 
2338 $ i» de quo dictum est supra, n. 599, 5. 

4. Auxilium vel favorem in delicto impendentes excommunicato Vitan- 
do, et clerici scienter ez sponte in divinis cum eodem communicantes 
et ipsum in divinis officiis recipientes (can. 2338, $ 2), scii, auctoritative. 

5. Ad iudicem laicum trahere auaenres episcopum non proprium, 
praelatum nullius, superiorem religiosum supremum (can. 2341). 

6. Violantes clausuram sive regularium sive monialium, et monalesi 
e clausura illegitime exeuntes (can. 2342). 

T. praesuwmenres USUrpare, per se vel per alios, et in proprios usus 
convertere bona ecclesiastica, sive mobilia sive immobilia, sive corporalia 
sive incorporalia, aut impedire ne eorumdem fructus seu reditus ab 
lis percipiantur ad quos iure pertinent (can. 2346). 

8. Duellantes eorumque complices (can. 2351). 

De quo vide II, n. 366. 

9. Clerici in sacris et religiosi voto solemni castitatis ligati matri- 
monium, etiam civiliter tantum, contrahere praesumentes eorumque 
compare (can. 2388) ; non vero merum concubinatum. 

Clerici, si moniti non resipuerint, degradentur. 

Pro absolutione clericorum in foro externo recurrendum est ad 
S. Officium . »-» absolutione sacerdotum matrimonium tantum civile 
attentantium, et cum muliere caste viventium eorumque admissione 
ad sacramenta mere laicorum, ad S. Poenitentiariam ex decreto 18 apr. 
1936, — de quo supra a». er n. 597, C, 1?, b). 

10. Simoniaci in officiis, beneficiis, dignitatibus eccesiasticis (can. 
2392). 

De hac re diximus II, n. 809, B. et 815, B. 

11. Vicarius capitularis aliive subtrahentes, destruentes, celantes, 


vel substantialiter immutantes documentum ex curia episcopali (can. 
2405). 


d) Ordinario reservaram: 


1. Matrimonium ineuntes coram ministro acatholico, aut illud con- 
trahentes cum pacto explicito vel implicito ut omnis vel aliqua proles 
educetur extra catholicam Ecclesiam, aut liberos baptizandos scienter 
offerentes ministro acatholico, vel eos in religione acatholica educandos 
vel instituendos scżenrer tradentes (can. 2319). 

De hac re diximus I, n. 756, et 762. 

2. Conficientes, aut scienter vendentes, distribuentes, exponentes 
falsas reliquias (can. 2326). 

3. Violentas manus inficientes in simplices clericos vel religiosos 
(can. 2343, § 4). 

4. Procurantes abortum effectu secuto, matre non excepta (can. 2350). 
Quod si sint clerici, deponantur. 

Abortus non est omnis occisio foetus, qualis est embryotomia, nec 
partus praematurus foetus vitalis qui extra matrem vivere possit, sed 
eiectio, de industria et studiose facta, foetus non vitalis, unde mors 
eius sequi nata est. De quo vide II, n. 363. 

5. Religiosus apostata a religione : si religio sit clericalis exempta 
reservatur excommunicatio proprio superiori maiori ; si laicalis aut non 
exempta, Ordinario loci in quo commoratur (can. 2385). 

6. Professi votorum simplicium perpetuorum praesumentes Matri- 
monium contrahere etiam civile, eorumque compars (can. 2388, $ 2). 


e) Nemini reservatam: 


i. Auctores et editores qui sine debita licentia S. Scripturarum 
libros vel eorum adnotationes aut commentarios imprimi curant (can. 
2318, $ 2), de quo dictum est I, n. 776. 

2. Audenres Mandare (auctoritate) seu cogere (vi vel metu) tradi 
sepulturae ecclesiasticae infideles, apostatas, acatholicos, aliosve sive 
excommunicatos sive interdictos cum sententia condemnatoria vel 
declaratoria (can. 2339). 

Canonem quidam intelligunt de cadaveris translatione ad ecclesiam, 
exequiis super illud celebratis, et dispositione in loco fidelibus legitime 
deputato ; alii de sola inhumatione in loco sacro : hac sola data, secun- 
dum priores non incurritur excommunicatio, sed ista interpretatio 
non est conformis iuri antiquo. 

3. Bona ecclesiastica alienare praesumentes, aut in iis alienandis 
consensum praebentes, beneplacito apostolico scienter praetermisso, si 
sint pretiosa, aut excedentia valorem 30.000 fr. (can. 2347, 30), secun- 
dum aestimationem a probis factam, non vero secundum pretium 
publica licitatione obtentum (c. int. 20 iul. 1929). 

Hanc summam plures intelligunt de valore aureo ob incertitudinem 
valoris ; sed haec ratio non videtur valere in regionibus ubi pecunia 
iam est stabilita. 

4. Omnes cogentes (physica vi vel morali V. g. metu, minis, man- 
dato, etc.) ad amplectendum statum clericalem vel religiosum (can. 2352). 

Ad censuram incurrendem, iuxta canonem, requiritur aut ingressus 
in statum clericalem receptione tonsurae, aut ingressus in noviciatum, 
aut emissio religiosae professionis, sive solemnis, sive simplex non 
solum temporanea, sed etiam perpetua. 

5. scienter Omittens denuntiare confessarium a quo sollicitus fuerit 
(can. 2368), de quo dictum est n. 643, B. 

Etiam a censuris nemini reservatis nemo absolvi potest nisi obligationi 
satisfecerit vel se impleturum serio promiserit. 


683. Suspensio /schorsing} €St censura qua ctericus privatur exercitio 
Seu «su cuiusdam potestatis seu functionis quae ipsi competit ratione 
ordinis, officii vel beneficii ; seu « qua clericus officio vel beneficio vel 
utroque prohiberur » (can. 2278). 

Potest etiam non esse censura, sed poena vindicative, vel et poeni- 
tentia quaedam aut mera prohibitio exercendi officium ; non est censura 
Si in perpetuum feratur, vel ad tempus praefinitum, vel ad beneplacitum 
superioris (can. 2298, 20), at in dubio utrum sit censura vel alia poena, 
praesumitur esse censura (can. 2255, $ 2). Pro delicto occulto etiam ferri 
potest ex informata conscientia, sed id Ordinario non licet si potest 
sine gravi incommodo ad iuris normam in subditum procedere (can. 
2186) ; casu quo ex informata conscientia feratur, generarim est poena 
vindicativa, quamvis etiam possit esse censura (cfr. can. 2188). 

Suspensio alia est generazis Vel «pecias prout omni usu privat tum 
Ordinis, tum officii, tum beneficii, — vel solum usu alicuius ex istis ; 
haec rursus est zezazis Vel parriaziıs prout omni usu privat ordinis, officii 
aut beneficii, vel solum usu partiali, qualis est suspensio a divinis, à 
confessionibus, ab ordine pontificali aut a pontificalibus (cfr. can. 2279). 


A. Effectus. Suspensus non prohibetur sacramenta suscipere, dummodo 
sincere doleat de peccatis ; sed 


l) graviter peccar qui sine causa gravi excusante, actum sibi prohi- 
bitum exercet; quod tamen peccatum admittit materiae levitatem, 
v. g. in mero exercitio ordinis minoris ; 

2) ab ordine suspensus €t culpabiliter violans suspensionem exercitio 
ordinis sacri fit irregularis (can. 985, 7?) ; 

3) suspensus mere roterar«s Valide exercet iurjsdictionem, illicite tamen 
nisi sit requisitus ; post sententiam condemnatoriam aut declaratoriam, 
etiam żnvaziae (can. 2284) ; 

4) ab officio suspensus Simpliciter et absolute, usu quoque privatur 

ordinis Sicut iurisdictionis : suspensio scii, ab officio suspensionem ab 
ordine includit (can. 2279, $ 1) ; 

3) qguitibet suspensus prohibetur iure eligendi, praesentandi, nomi- 
nandi ; nequit consequi dignitates, officia, beneficia, pensiones eccle- 
siasticas aliudve munus in Ecclesia, nec promoveri potest ad ordines 
(can. 2283), eodem modo ac dictum est de excommunicatis (can. 2265); 

6) suspensus a beneficio qui fructus bénéficiátes usurpat, ad resri- 
tutionem Obligatur etiam ante sententiam iudicis, et ad eam potest 
etiam cogi canonicis poenis; potest nihilominus in aedibus beneficii 
habitare, atque, nisi aliud expresse dicatur, huius bona administrare 
(can. 2280). 

Notetur ex can. 2285 : si communias seu collegium clericorum delictum 
commiserit, suspensio ferri potest vel in singulas personas delinquentes, 
vel in communitatem uti talem, yel in personas delinquentes et communi- 
tatem. Si primum, valent supra dicta ; si alterum, communitas prohibetur 
exercitio iurium spiritualium quae ipsi, ut communitati, competunt ; 
si tertium, effectus cumulantur. 


B. suspensiones latae sententiae hodie vigentes Sunt: 


a) Censurae S. Sedi reservatae: 


l. Suspensionem incurrunt clerici simoniace ordinationem aliaque 
sacramenta dantes aut recipientes (can. 2371). 

2. suspensionem a divinis CODntrahunt qui ordines recipere praesumunr 
ab excommunicato vel suspenso yel interdicto post sententiam declara- 
toriam vel condemnatoriam, aut a notorio apostata, haeretico vel schisma- 
tico (can. 2372) ; item sacerdotes qui sine debita licentia et litteris 
discessorialibus, temére arroganterqUe ex Europa yel mediterranei oris 
ad Américain yel ad insulas Philippinas demigraverint (S. C. Consist. 
30 dec. 1918). 

3. suspension: Clericus religiosus in sacris, dimissus ob delicta ad 


normam iuris, ipso facto subiacet, donec a S. Sede absolutionem obtinue- 
rit (can. 670-671). 


b) Ordinario loci reservata : 


Suspensionem ab officio incurrit clericus qui ausus fuerit ad iudicem 
laicalem trahere, non obtenta Ordinarii licentia, aliam personam ecclesia- 
sticam quae non sit in maiori dignitate constituta (can. 2341). 


c) Superiori maiori religioso reservata : 


Suspensionem incurrit religiosus fugitivus si sit in sacris (can. 2386) ; 
fugitivus ille est qui ex domo religiosa discedit cum intentione ad tempus 
vivendi extra religiosam obedientiam, postea vero redeundi. 


dy in ess ir vataat 


l. Sacerdos qUi sine necessaria iurisdictione praesumpserit SACYAMEN- 
tales confessiones audire, est ipso facto suspensus a aivinis: qui vero 
a peccatis reservatis absolvere, lpso facto suspensus est ab audiendis 
confessionibus (Can. 2366). 

2. Qui sine litteris vel cum falsis dimissoriis litteris, vel ante canonicam 
aetatem, vel per saltum aa ordines malitiose accesserit, €St ipso facto 
a recepto ordine SUSpensus (can. 2374). 

3. Clericus qui is manus laicorum Officium, beneficium aut dignitatem 
ecclesiasticam resignare praesumpserit, ipso facto in suspensionem 
a divinis incurrit (can. 2400). 

4. Vicarius capitularis legitime concedens zirreras dimissorias pro 
ordinatione, ipso facto subiacet suspensioni a aivinis (can. 2409). 


5. Abbas vel Praelatus nullius QUI benedictionem intra tres menses à 

receptis litteris apostolicis cessante legitimo impedimento ron recepi. 
est ipso facto a żurisdictione Suspensus (can. 2402). 


e) Tamquam poenae vinaicarivae : 


1. Ipso iure suspens: sunt episcopus episcopum sine mandato apostolico 
consecrans, eiusque assistentes, atque consecrationem recipiens, donec 
Sedes apostolica eos dispensaverit (can. 2370). 

2. Suspensi SUNİ religiosi in ordinibus maioribus constituti, quorum 
professio ob admissum ab ipsis dolum nulla fuerit declarata : ao52c sea: 
apostolicae aliter visum fuerit (can. 2387). 

3. In suspensionem per annum ab ordinum collatione lpso facto incurrunt 
qui ordines conferunt sine requisitis litteris testimonialibus, aut titulo 
canonico, aut licentiis necessariis in ordinatione religiosorum (can. 2373). 

4. Superiores religiosi qui illegitime subditos suos ad episcopum alienum 
ordinandos Iemittere praesumpserint, ipso facto suspensi sunt per mensem 
a celebratione missae (can. 2410). 


5. Capitula conventus aliique electos, praesentatoS vel nominatos ad 
beneficium, officium vel dignitatem ecclesiasticam ante litterarum 
exhibitionem admittentes,ipso facto a iure eligendi nominandi vel praesen- 
tanai SUSpensi maneant ad beneplacitum Sedis apostolicae (can. 2394, 30). 


C. Cessatio suspensionis. l. Suspensio lata ur censura tollitur solum 


legitima absolutione. 


2. Suspensio quae est poena vinaicariva aufertur gispensarione legitimi 
superioris, Vel zapsu remporis Si ad tempus sit inflicta ; quod si fuerit ex 
informata conscientia,etiam cessat morte praelati qui eam tulit, nisi per 


legitimum documentum aut coram duobus testibus imposita fuerit 
(can. 24). 


Gfi4.Interdictura(pntzeg ging') €8Sl censura QUAyiaeres.in communione 
cum Ecclesia permanentes, prohibentur usu quorumdam sacrorum quae 
in iure enumerantur (can. 2268, $ 1). Aliud est airecrum SEU personale 
quo inlmediate personis ipsis usus eorum bonorum interdicitur ubique ; 
aliud żnairectum SEU zocaze, quo certis in locis eorumdem dispensatio 
vel perceptio vetatur (ib., $ 2), ita ut immediate afficiat locum, mediate 
personas ibi degentes etiam exteros et exemptos. Est autem generate, 
sj afficit integrum territorium vel universum populum aut totam civi- 
tatem ; vel parricutare, Si afficit determinatam partem alicuius loci vel 
populi, v. g. conventum, ecclesiam aut altare. Item est zoraze quod causát 
omnes effectus interdicti proprios ; vel parriaze quod non prohibet nisi 
quasdam res sacras. 


Notetur a) interdictum generale in integrum territorium vel in uni- 
versum populum rei publicae aut dioecesis ferri tantum posse a S. Sede 
vel de eius mandato ; alia interdicta etiam ab episcopo (can. 2269, § 1) ; 

b) interdictum etiam infligi posse ut poenam vindicativam (can. 2255, 


$2. 


A. Effectus, i. Interdictum afficit personaziter eos, qui eius causam 
dederunt (2338, $ 4) ; reliqui vero versantes in loco interdicti debent 
quidem illud observare, sed possunt sacramenta suscipere sine abso- 
lutione ab interdicto, et extra hunc locum prorsus liberi sunt (can. 2269, 
$ 2 et 2276). 

2. Interdictum zocałe generare in loco interdicto prohibet generatim 
divina officia et ritus sacros, omnemque solemnitatem, cantum, pompam 
in sacra supellectili, sonitum  Campanarum, organorum aliorumve 
instrumentorum musicalium (can. 2270, § 1 et 2271). Attamen : 

a) In 5 festis, Nativitatis Domini, Paschalis, Pentecostes, Corporis 

Christi et Assumptionis B. V., interdictum locale suspenditur, et prohi- 
betur tantum collatio ordinum et solemnis nuptiarum benedictio (can. 
2270, $ 2). 

b) Clerici non personazirer interdicti possunt omnia officia et sacros 
ritus in quacumque ecclesia aut oratorio obire privarim i. e. ianuis 
Clausis, voce submissa et campants non pulsatis (can. 2271, i?). 

c) In ecclesia cathedrali, ecclesiis paroecialibus, vel in ecclesia quae 
unica sit in oppido, permittuntur unius missae celebratio, asservatio 
Ss. Sacramenti, administratio Baptismatis, Bucharistiae, Poenitentiae, 
assistentia matrimoniis exclusa benedictione nuptiali ; mortuorum exe- 
quiae absque quavis solemnitate, benedictio baptismalis et s. oleorum, 
praedicatio verbi Dei. Item s. Viaticum ad infirmos deferri potest sed 
privatim (can. 2271, 20). 

3. In interdicto zocazi parrticutari: a) si interdictum fuerit azrare vel 
sacellum ülicuius ecclesiae, nullum sacrum officium seu sacer ritus in 
eisdem celebrari potest ; — b) si interdictum fuerit coemererium, fidelium 
quidem cadavera sepeliri ibidem possunt, sed sine omni ecclesiastico 
ritu ; — c) si latum fuerit in ecczesiam (Vel orarorium) quae sit capitularis 
nec interdictum sit capitulum, clericis ibidem permittitur ac dictum 
est sub 2, b ; nisi interdicti decretum praecipiat missam conventualem 
celebrari et horas canonicas recitari in alia ecclesia vel oratorio ; — d) si 
latum fuerit in ecczesiam (vel oratorium) quae sit paroeciaris, valent 
dicta sub 2, c ; nisi interdicti decretum aliam ecclesiam pro interdicti 
tempote eidem substituat (can. 2272). 


Notetur ex can. 2273 : Interdicta civitate, interdicta manent loca 
accessoria etiam exempta et ipsa ecclesia cathedralis ; interdicta ecclesia, 
interdicta sunt sacella contigua, non vero coemeterium ; interdicto 
sacello, non est interdicta integra ecclesia nec, interdicto coemeterio, 
interdicta est ecclesia ipsi contigua, sed interdicta sunt omnia oratoria 
in coemeterio erecta. 

4. Interdictum personare prohibet interdictis : a) ne divina officia 
celebrent, nec iis, praedicatione excepta, assistant : ita tamen quod passive 
assistentes non sint expellendi, sed ab activa assistentia, quae aliquam 
secumferat participationem in divinis officiis celebrandis, repellantur 
post sententiam aut alioquin notorie interdicti ; — b) ne sacramenta et 
sacramentalia ministrent, conficiant et recipiant, sicut de excommunicatis 
dicturp est ; — c) a sepultura ecclesiastica, si intercesserit sententia ; —! 
d) a iure eligendi, praesentandi nominandi, a consecutione muneris in 
Ecclesia et a promotione ad ordines, sicut dictum est de excommunicatis 
(Can. 2275). 

Š. Interdictum in communitatem seu collegium ferri potest vel in singulas 
personas delinquentes, vel in communitatem ut talem, vel in personas 
delinquentes et in communitatem. Si primum, servetur quod dictum 
est sub 4; si alterum, communitas seu collegium nequit ius ullum 
spirituale exercere quod ei competat ; si tertium, effectus cumulantur 
(can. 2274). 

Qui autem causam dederunt interdicto, sunt ipso facto personatiter 
interdicti (can. 2338, $ 4). 

6. Interdictum ab ingressu ecclesiae Secumfert prohibitionem ne quis 
in ecclesia divina officia celebret vel eisdem assistat aut ecclesiasticam 
sepulturam habeat ; si autem assistat, non est necesse ut expellatur, nec, 
si sepeliatur, oportet ut cadaver amoveatur (can. 2277). Potest etiam 
privatim orare in ecclesia. 

7. Qui violant interdictum peccant graviter; clerici autem illicite 
exercentes sacrum ordinem fiunt irregulares, can. 985, 70. 


B. znzeraicra tatas sententiae iure communi hodie vigenta SUNL quatuor, 


pep orem opm opm 

quorum primum est speciali modo S. Sedi reservatum, alterum Ordi- 
nario, tertium iudici qui sententiam tulit, quartum nemini. 


i. Universitates, collegia, capitula aliaeve personae morales, quo- 
cumque nomine nuncupentur, a legibus, decretis, mandatis R. Pontificis 
pro tempore existentis ad universale Concilium appellantes, znrerdictum 
speciali modo Sedi apostolicae reservatum incurrunt (can. 2332). 


2. Sponte dantes sepulturam ecclesiasticam infidelibus, apostatis 
a fide, haereticis, schismaticis aliisve excommunicatis aut interdictis, 


contrahunt  ;a&zer-aiczam ab ingressa | ecclesiaeO rdinario  reservatum 


(can. 2339). 


3. Scienter celebrantes vel celebrari facientes divina in locis inter- 
dictis vel admittentes ad celebranda Officia divina per censuram vetita 
clericos excommunicatos, interdictos, suspensos post sententiam decla- 
ratoriam vel condemnatoriam, inrerdictum ab ingressu ecclesiae lpsO iure 


contrahunt, donec, arbitrio eius cuius sententiam contempserunt, congruenter 


satisfecerint (can. 2338, $ 3). 


4. Qui causam dederunt interdicto locali aut interdicto in communi- 
tatern, sunt ipso facto personaliter interdicti (can. 2338, $ 4). 


C. cessario interdicti. Interdictum latum ;4 vinđdicram cessat ad arbi- 
trium praelati ferentis, i.e. vel dispensatione, vel lapsu temporis deter- 
minati. Interdictum latum per modum censurae nOn cessat nisi per abso- 
lutionem habentis potestatem. 


Animadvertit Aertnijs-Damen, Th. M. II, n. 1038, in facultate confes- 
sario concessa, absolvendi a censuris in foro sacramentali non com- 
prehendi facultatem absolvendi ab interdicto ;5-47 sive generali sive 
particulari, vel à pezsenaz generari: huic enim foro nec locus nec com- 
munitas subiicitur ; — e contra interdictum personale particulare. 


TRACTATUS 


DE EXTREMA UNCTIONE- 


INTRODUCTIO. 


685. Quintum sacramentum est Extremae Unctio- 
nis. — Sicut in vita corporali, praeter remedium quod ab 
aegritudine lethali sanat, requiritur aliud quod sanitatem 
perfecte restituat et vires totaliter reddat ; ita in vita 
spirituali, praeter Poenitentiam quae a morbo lethalis 
peccati liberat, aliud requiritur sacramentale remedium 
quod perfecte sanet cunctasque peccati reliquias tollat. 
Hoc est sacramentum Extremae Unctionis, quod proinde 
est quasi Poenitentiae complementum, et ad illam fere se 
habet sicut Confirmatio ad Baptismum ; imo « est ultimum 
et quodammodo consummativum totius spiritualis cu- 
rationis, quo homo quasi ad percipiendam gloriam prae- 
paratur ; unde et extrema unctio nuncupatur ». Ita 
S. Thomas, c. Gent. IV, 73. 


Nomen itaque desumptum est ex eo quod sit ultima in vita 
unctio quae post alias omnes administrari debet infirmis vita 
periclitantibus. Vocatur etiam sanctum oleum (heilig Oliesel), 
oleum | infirmorum, sacramentum exeuntium ; graece gvyėňaiov 


i. e. qratio cum oleo, &yiov éAatiov seu oleum sanctum. 


686. Extrema Unctio definitur : Sacramentum N. L., 
in quo per unctionem olei benedicti et orationem sacerdotis, 
infirmis adultis vita periclitantibus confertur alleviatio animae 
et corporis; seu quod infirmis datur ad salutem animae et 
corporis. 


In qua definitione indicantur 1) materia : unctio olei benedicti ; 
2) forma : oratio ; 3) minister : sacerdos ; 4) subiectum : infir- 
mus adultus vita periclitans ; 5) effectus : alleviatio conferens 
ad salutem animae et corporis 

687, Divisio tractatus. — Tractatus dividitur in 
quatuor quaestionesl : 

i? De ipso Extremae Unctionis sacramento : a) de eius 
institutione ; b) de eius partibus constitutivis seu de ma- 
teria et forma. 

20 De effectibus Extremae Unctionis. 

30 De ministro Extremae Unctionis. 

40 De subiecto Extremae Unctionis. 

Accedit appendix de benedictione apostolica moribundis 
impertienda. 


QUAESTIO PRIMA. 


DE IPSO SACRAMENTO EXTREMAE UNCTIONIS 


Articulus I. 


De Institutione Sacramenti. 


S. Th., Suppi, q. 29, a. 1-3. 


688. Status quaestionis. — Novatores unctioni infir- 
morum dignitatem sacramenti expresse denegarunt ; quam 
contra eos vindicavit et de fide ab omnibus credendam 
definivit Cone. Trid., sess. 14 de E. U., can. 1. 


Iam olim Waldenses et Wicleffitae videntur hoc sacramentum 

neglexisse vel contempsisse. Lutherus vero negavit esse sacra- 

1 mentum, sed retinuit unctionem ut ritum  sacramentalibus 
similem. Calvinus illum putat fuisse olim charisma, nunc vero 

i prorsus inutilem esse ac histrionicam  redolere hypocrisiili. 
j Hodierni Protestantes omnes, Ritualistis ut plurimum exceptis, 
virtutem sacramenti omnino negant, et verba S. lacobi, V, 14-15, 

intelligunt de dono sanandi morbos corporales quo plures eo 

j tempore gaudebant. Protestantes liberales et Modernistae asse- 
runt morem ludaeorum, qui oleo utebantur ad vulnera sananda, 

a Christianis in pium usum fuisse adoptatum et nonnisi lente in 


f i. De Extrema Unctione utiliter conferri possunt : S. Thomas, in 
| Suppi, q. 29-33 cum commentatoribus, inter quos Billuart ; inter 
^ dogmaticos : Billot, Hugon, Tanquerey, Van Noort-Verhaar ; Heim- 

bücher, Die zz. Oetung: Schmitz, De Effectibus extremae unctionis; Kern, 
( De Sacramento Extremae Unctionis; Chardon, Histoire des Sacrements; 
Bord, z'Extreme-Oncrtion: Ruch et Godefroy, in Dzet, de Theor; de 
i Guibert, in Dzer. Apor. + Theologia Mechliniensis, De Extrema Unctione, 

curante Gougnard ; A. Janssens, zzez zz. ozueser Cappello, Tractatus 
1 canonico-moralis de Sacramentis, Il, p. || ; et manualia moralia omnibus 
i nota. 

symbolum gratiae transformatum. Huc spectat Modernistarum 
prop. 48» : «lacobus in sua epistola non intendit promulgare 
aliquod sacramentum Christi, sed commendare pium aliquem 
morem, et si in hoc more forte cernit medium aliquod gratiae, 
id non accipit eo rigore quo acceperunt theologi qui notionem 
et numerum sacramentorum instituerunt ». 


689. TTzeszs.Est in Ecclesia verum et proprie dictum 
sacramentum, a Christo Domino institutum et ab 
Apostolis promulgatum, infirmis unctione extrema 
praebendum. — Est de fide ex C. Trid., sess. 14 de 
E., c. i, et can. 1 et 3 ; quod ita prof. fid. in C. Lugd. 
emissam confirmat atque Cone. Flor, doctrinam. 


Probatur : A. Ex Scripturis, in quibus hoc sacramentum: 
I) Bst insinuatum et quasi praemonstratum, Mc.VI, 12-13: 
Exeuntes praedicabant ut poenitentiam agerent; et daemonia 
multa eiiciebant, et ungebant oleo multos aegros, et sanabant. 


Ubi solus effectus sanitatis corporalis unctioni tribuitur et 
potestati Apostolorum ; quia tamen haec potestas ordinabatur 
ad sanitatem animatum et regnum Dei, insinuabat sacramen- 
talem unctionem instituendam ad salutem animae et corporis. 


2) Etiam expresse promulgatum et fidelibus commendatum, 
lac. V, 14-15 : Infirmatur quis in vobis ? Inducat presbyteros 
Ecclesiae, et orent super eum, ungentes eum oleo in nomine 
Domini, et oratio fidei salvabit infirmum, et alleviabit eum 
Dominus, et, si in peccatis sit, remittentur ei. 


Quibus indicatur a) signum sensibile, scii, materia et forma : 
unctio cum oleo et oratio fidei ; b) a Christo Domino institutum : 
in nomine, i. e. iussu et auctoritate, Domini scii. lesu (I, 1; 
II, 1. ; V, 7, 8) i c) conferens gratiam ex opere operato : oratio fidei 
salvabit infirmum et alleviabit eum Dominus, quae posito signo 
obtinentur nec de solo corpore sunt intelligenda sed etiam de 
animae salute (I, 21 ; II, 14 ; IV, 12; V, 20) et alleviatipne, 
praesertim cum additur : si in peccatis sit, remittentur ei, quod 
sine infusione gratiae fieri non potest ; d) permanens in perpe- 
tuum: omnibus enim fidelibus graviter aegrotantibus| sine 
restrictione commendatur, ac proinde pro omnibus valet. Quae 
ita intelligenda esse, certissime constat ex Traditione. 

Ergo non agitur de dono curandi morbos : tunc enim a) non 
presbyteri vocandi essent, sed charismatic! qui donum curatio- 
num habent ; nec b) pro miraculosa sanatione deberet praescribi 


i. Ex usu N. T. verbum : àcOcvei (v. 14; et kàpvovra. (v. 15), signi- 
ficant infirmitatem gravem. 

materia, scii, unctio, nam miracula diversis signis fiunt iuxta 
inspirationem divinam ; nec c) adderetur : si in peccatis sit 
remittentur ei, quia potestate miraculorum donati, hac potestate 
non possunt condonare peccata. 


B. Ex Traditione. Saeculo IX, in Ecclesia tum Occidentali 
tum Orientali, Extrema Unctio universaliter habebatur ut 
sacramentum infirmis conferendum ad salutem animae et 
corporis ; a saeculo VIII usque ad IVm plura quoque 
existunt de eo explicita testimonia, imo saeculo III in- 
veniuntur sat clarae allusiones. Ex quibus historice probabile 
est sacramentum istud ab initio extitisse et traditionem 
usque ad testimonium lacobi assurgere ; theologice autem 
est omnino certum, quia sub assistentia Spiritus sancti 
fides in Ecclesia conservatur incorrupta, et ideo ex eo quod 
traditio unanimis aliquod punctum fidei quocumque sae- 
culo admittit, probatur illud semper in Ecclesia creditum 
fuisse et ab Apostolis traditum. 


3) Consensus saec. IX constat, tum ex variarum regionum 
Concilis ; Tricinensi, Müguntino I, Aquisgranensi, Cabillo- 
nensi IL, aut episcoporum statutis : Isaac ep. Lingonensis, 
Herardi archiep. Turonensis, Theodulphi ep. Aurelianensis, 
S. Bonifacii ap. Germaniae, Egbert! ep. Eboracensis, etc., tum 
ex diversis testimoniis, uti ^ Amulonis Lugdunensis, lonae 
Aurelianensis, Prudentii Trecensis, Amalarii Metensis, Hay- 
monis  Halberstadiensis. Pro Oriente constat ex Euchologiis 
etiam orthodoxorum, et ex Scriptis theologorum orientalium 
posterioris aetatis qui testantur antiquam fidem suarum Ecclesia- 
rum in hoc sacramentum. 

b) Antea testimonium afferunt : saec, VIII, Beda Venerabilis 
(in lac. V, P. L. CXIII, 39) ; saec. VII, S. Eligius Noviomensis 
(de Rectitudine cath. conversationis, P. L. XL, 1172) ; saec. VI, 
Cassiodorus (Complexiones in ep. Ap., P. L. LXX, 1380) et 
Caesarius Arelatensis (P. L. XXXIX, 2238), atque synodus a 
patriarcha Nestorianorum celebrata ; saec. V, Victor Antiochenus 
(in Mc. VI, 13), Cyrillus AI. (de Ador, in sp. et ver.)), Augustinus 
(Spec, de S. S.), Iohannes Mandakuni ex Armenis, et Inno- 
centius I (ep. 25, c. 8); saec. IV, Euchologia Serapionis, Can. 
Hipp. VL 4, et Iohannes Chrys. (de sac. III, 6). 

c) Saeculo III, Extremae Unctioni alludere videntur : S. A- 
phraates (Dem.23), Eusebius (P.G.X XIV , 267, mi), et Origenes 
(hom. 2 in Lev.) qui tamen, pariter ac Chrysostomus (l. c.), 
non omnino clare a poenitentia moribundorum eam distinguit. 


Non obstat silentium priorum temporum. Nam a) pauca 
tantum supersunt scripta atque plura deperdita sunt, b) Toti 
erant in catechesibus quibus exponebant dogmata fundamentalia 

atque sacramenta a catechumenis recipienda ; aut in defendenda 
veritate religionis Christianae, c) Etiam pauca sunt testimonia 
de Poenitentia ; a fortiori de Extrema Unctione quae non est 
nisi illius pro infirmis complementum, d) Insuper tempore perse- 
cutionum prudentia monebat minimum reducere ritus sacros ; 
unctio autem infirmorum non est sacramentum necessarium, 
e) Ipsum poenitentiae sacramentum erat minus in usu, nec 
recipiebatur pro culpis venialibus ; similiter Extrema Unctio, 
utpote Poenitentiae complementum, f) Usque ad saec. IV Bap- 
tismus saepe differebatur usque ad finem vitae, et Extrema 
Unctio non dabatur poenitentibus publicis, ut ait Innocentius I, 
ep. 25, n. 8; g) Antiqua commentaria in epistolam lacobi perie- 
runt ita ut primus qui extet sit V. Bedae ; evangelium autem 
Marci non invenit interpretem ante Victorem Antiochenum in 
Ecclesia graeca, ante V. Bedam in latina, h) Quodsi hodie, 
ubi usus Extremae Unctionis factus est omnino universalis, 
valde raro de isto sacramento in libris piis aut doctrinalibus fiat 
sermo, mirum videri non debet paucissima de eo vel et nulla e 
quibusdam temporibus ad nos pervenisse. 


C. Ratione convenientiae quam ex S. Thoma, desumptam 
ita declarat Billuart, a. 1 


Chrjstus instituit sacramenta ut fidelibus subveniret pro 
quovis tempore et secundum quemvis statum : sic in ingressu 
Ecclesiae est Baptismus, in progressu et decursu vitae Confir- 
matio, Eucharistia, Poenitentia, etc. ; ergo et in exitu, in quo 
adversarius noster omnes suae versutiae nervos ad nos perden- 
dum intendit, ut habet Cone. Trid., sess. 14, de E.U. in proaem. 
Non est autem aliud quam Extrema Unctio, quae ideo dicitur 
sacramentum exeuntium. 


690. Extrema Unctio est sacramentum unum, licet 
pluribus sub unctionibus ministretur, aut a pluribus 
sacerdotibus quorum singuli diversam unctionem cum sua 
respectiva forma ponant. Quod ita ostendit S. Thomas, 
a.2: 


« Quodlibet sacramentum dicitur unum, in quantum multa 
quae sunt in uno sacramento, adunantur ad unum significandum, 
vel causandum, quia sacramentum significando causát. Et ideo 
quando una actio sufficit ad perfectam significationem, unitas 
sacramenti consistit in illa actione tantum, sicut patet de Con- 
firmatione. Quando autem significatio sacramenti potest esse et 
in una, et in multis actionibus, tunc sacramentum perfici potest 
et una actione, et pluribus, sicut Baptismus una immersione, 
et tribus, quia ablutio, quae significatur in Baptismo, potest 
esse per unam immersionem et per multas. Quando autem 
perfecta significatio non potest esse nisi per plures actiones, 
tunc plures actiones sunt de perfectione sacramenti, sicut patet 
in Eucharistia, quia refectio corporalis, quae significat spiri- 

tualem, non potest esse nisi per cibum et potum. Et simile est 
in hoc sacramento, quia curatio interiorum vulnerum non potest 
perfecte significari nisi per appositionem medicinae ad diversas 
vulnerum radices. Et ideo plures actiones sunt de perfectione 
huius sacramenti ». Et « quamvis illae actiones sint plures sim- 
pliciter, tamen uniuntur in una perfecta actione, quae est unctio 
omnium exteriorum sensuum, quibus hauritur morbus interior » 
(ad 2). « Nec ministrorum pluralitas tollit unjtatem huius sacra- 
menti, quia instrumentaliter tantum operatur ; mutatio autem 
martellorum non tollit unitatem operationis fabri » (ad 3). 


691: Animadversio. Incertum est quando et quomodo 
Christus istud sacramentum instituit. Videtur tamen non insti- 
tuisse ante sacramentum Poenitentiae, nec proinde ante resur- 
rectionem ; illud non exhibuit, quia immediata praeparatio ad 
introitum gloriae non erat concedenda ante Ascensionem, nec 
perfecte videtur illud determinasse, nec ipse promulgavit sed 
apostolis reliquit promulgandum (n. 18 et 71). 


Articulus II. 
De Partibus constitutivis. 


S. Th., Suppi, q. 29, a. 4-9 ; q. 32, a. 5-7. 


692. Materia remota Extremae Unctionis est oleum 
ab episcopo benedictum, ut habent C. Flor., et Trid., c. 1. 
i? Oleum, uti constat ex testimonio lacobi et ex tra- 
ditione ac Ecclesiae praxi, et quidem olivarum, nam 
«oleum proprie non dicitur nisi oleum olivae » (a. 4). 
Convenientiam ostendit S. Thomas : 


« Spiritualis sanatio quae in fine adhibetur, debet esse perfecta, 
quia post eam alia non relinquitur ; et lenis, ut spes, quae exeun- 
tibus est maxime necessaria, non frangatur, sed foveatur. Oleum 
autem lenitivum est et penetrativum usque ad intima, et etiam 
diffusivum. Et ideo quantum ad utrumque praedictorum est 
conveniens materia huius sacramenti. Et quia oleum princi- 
paliter nominatur olivae liquor, cum alii liquores solum ex simili- 
tudine ad ipsum, olei nomen accipiant, ideo oleum olivae etiam 
debet esse quod assumitur in materiam huius sacramenti » (a. 4). 


2° Benedictum, cuius triplex assignatur ratio : 


« ia est quia omnis efficacia sacramentorum a Christo descendit. 
Et ideo sacramenta illa quibus ipse est usus, habent efficaciam 
ex ipso uso suo ; sicut tactu suae carnis vim regenerativam 
contulit aquis. Sed hoc sacramento non est usus, nec aliqua 
corporali unctione ; et ideo in omnibus unctionibus requiritur 
sanctificatio materiae. 

2a est propter plenitudinem gratiae, quae confertur, non solum 
ut tollat culpam, sed etiam reliquias culpae et infirmitatem 
corporis. 

3a est ex hoc quod effectus eius corporalis, scii, sanatio 
corporalis, non causatur ex materiae naturali proprietate ; et 
ideo oportet quod haec efficacia ei per sanctificationem detur » 


(a. 5) 


30 Ab episcopo, ita ut secus nec sacramentum valide 
administrari possit, ut ait S. Off., 13 ian. 1665, nec in casu 
necessitatis oleum a sacerdote benedici possit, ut habet 
14 sept. 1842. Potest tamen sacerdos ex auctoritate aposto- 
lica ad oleum benedicendum specialiter delegari, etiam 
mediante episcopo uti probavit Clemens VIII pro Ecclesia 
graeca (31 aug. 1595), et confirmavit Ben. XIV, Const. 
Etsi pastoralis, 26 maii 1742, atque nunc Codex, can. 945. 


Convenientiam ostendit S. Thomas, a. 6 : Sacramenti « efficacia 
primo est a Christo, et ab ipso in alios descendit ordinate, scii, 
in populum, mediantibus ministris, qui sacramenta dispensant, 
et in ministros inferiores, mediantibus superioribus, qui materiam 
sanctificant. Et ideo in omnibus sacramentis quae indigent 
materia sanctificata, prima sanctificatio materiae fit per episco- 
pum, et usus quandoque per sacerdotem, ut ostendatur sacer- 
dotalis potestas ab episcopali derivata ». 


40 Imo, probabiliter, speciali benedictione, scii. : ad hoc 
benedictum (can. 945). 


In casu tamen necessitatis, deficiente hoc oleo speciali, licitum 
est alio uti oleo sed ab episcopo benedicto, uti est catechume- 
norum aut s. chrisma ; sed sub conditione. 


693. Materia proxima est unctio corporis infirmi oleo 
benedicto facta. Sufficit ad essentiam sacramenti et validi- 
tatem una unctio in capite vel alia parte principali, saltem 
si verba formae sint generalia et non restricta ad unum vel 
alterum corporis sensum, uti iam certum est ex can. 9471 ; 
innuitur quoque a lacobo qui tantum requirit presbyteros 


I. Plures quoque invocant responsum S. Off., 25 apt. 1906 : «in 
casu necessitatis sufficere formam : Per istam sanctam unctionem indulgeat 
tibi Dominus quidquid deliquisti. Arnen ». At responsum directe est de 
forma : sufficit praedicta, nec addere oportet : per sensus. Vel per visum... 
enumerando singulos ; non est de materia. Casu scii, necessitatis 
quo tantum sit tempus faciendi unam unctionem, forma enuntiata 
proclamatur adhibenda. At nondum dicebatur una unctio certo sufficiens 
ad validitatem. 

infirmum ungentes oleo ; et constat ex historia, cum variis 
temporibus et in variis regionibus maxima fuerit quoad 
numerum aut locum in unctionibus diversitas. Aliae 
tamen unctiones quae in diversis ritualibus pro diversis 
Ecclesiis praescribuntur, pertinent ad integritatem sacra- 
menti et ad pleniorem significationem signi sacramentalis. 
In Ecclesia latina fiunt unctiones in sensibus exterioribus, 
cuius convenientiam ostendit S. Thomas, q. 32, a. 5 et 6 : 


« Hoc sacramentum per modum curationis exhibetur. Curatio 
autem corporalis non oportet quod fiat per medicinam toti 
corpori appositam, sed illis partibus ubi est radix morbi. Et 
ideo etiam unctio sacramentalis debet fieri in illis partibus 
tantum in quibus est radix spiritualis infirmitatis... Principia 
peccandi in nobis sunt tria : im est dirigens, scii, vis cognosci- 
tiva, 2m est imperans, scii, vis appetitiva, 3m est exequens, scii, 
vis motiva. Omnis autem nostra cognitio a sensu ortum habet. 
Et quia ubi est in nobis prima origo peccati, ibi debet medicin 
adhiberi, ideo inunguntur loca quinque sensuum, scii. : ocul 
propter visum, aures propter auditum, nares propter odoratum 
os propter gustum, manus propter tactum qui in pulpis digi- 
torum praecipue viget, et propter appetitivam inunguntur ali- 
quibus renes, pedes autem inunguntur propter motivam, qui 
sunt principalius eius instrumentum. Et quia primum principium 
operationis humanae est cognoscitiva, ideo illa unctio ab omnibus 
observatur quae fit ad quinque sensus, quasi de necessitate 
sacramentil ; sed quidam servant alias, quidam vero illam 
servant quae fit ad pedes, et non quae ad renes, quia appetitiva 
et motiva sunt secundaria principia ». 


In praxi: 1) Casii necessitatis fiat unctio « unica in uno sensu 
seu rectius in fronte cum praescripta forma breviore » (can. 947) ; 
casus necessitatis esse potest vel ex parte infirmi ob mortem 
omnino instantem, vel ex parte ministrantis ob periculum 
contagii, vel ex defectu temporis ob multitudinem infirmorum, 
vel ex parte sacramenti ob periculum profanationis. 


2) Attamen, si possibile sit, aliae unctiones sunt addendae 
sub gravi, quia pertinent ad integritatem sacramenti, et quidem 
absolute, non sub conditione (S. Off., 9 mart. 1917) ; unde in 
can. 947 additur: « salva obligatione singulas unctiones sup- 
plendi, cessante periculo », i. e. cessante ratione ob quam sub 
breviore ritu ministratum est sacramentum. 


3) Secundum recentes praescriptiones, « unctio renum semper 
omittatur ; unCtio pedum ex qualibet rationabili causa omitti 
potest » (can. 947, 8 2 et 3). 


i. Notetur S. Thomam non affirmare unctionem quinque sensuum 
esse necessariam, sed observari ae s; esset necessaria. 

4) Quantum ad mutilatos « inungi debent, quanto propin- 
quius fieri potest ad partes illas in quibus unctio fieri debuerat ; 
quia quamvis non habeant membra, habent tamen potentias 
animae, quae illis membris debentur, saltem in radice, et interius 
peccare possunt per ea quae ad partes illas pertinent, quamvis 
non exterius » (q. 32, a. 7). Item si quis usu sensus careat vel et 
semper caruerit, est nihilominus in eo inungendus. 


694. Forma est essentialiter deprecativa, uti constat tum 
ex verbis lacobi in quibus voces : orent et oratio ex nativo 
sensu et ex contextu (v. 13 et 16) indicant orationem 
stricte dictam ; tum ex natura sacramenti quod non 
videtur esse nisi commendatio infirmi in manus miseri- 
cordiae divinae (q. 29, a. 8). Unde forma debet esse 
deprecativa vel expresse, vel saltem aequivalenter, ita ut 
si grammatice et materialiter sit enuntiativa aut imperativa, 
ex ipso tamen tenore verborum vel ex verbis adiectis aut 
ex circumstantiis dignoscatur esse formaliter deprecativa 
quoad sensum. 


Diversis temporibus et in diversis Ecclesiis magna fuit forma- 
rum diversitas, atque plures inveniuntur enuntiativae, optativae, 
imperativae, aut mixtae. Quod facile intelligitur ex eo quod 
Christus non omniiio determinavit sacramentum. Unde can. 
937 : « sacramentum conferri debet per sacras unctiones, adhi- 
bito oleo olivarum rite benedicto, et per verba in ritualibus 
libris ab Ecclesia probatis praescripta ». 

In Ecclesia latina, iuxta Rituale rom., tit. 5, c. 1, n. 20, forma 
nunc adhibenda est : Per istam sanctam unctionem et suam piissi- 
mam misericordiam indulgeat tibi Dominus quidquid per visum 
(auditum, odoratum, gustum et locutionem, tactum, gressum) 
deliquisti. Amen. De qua ait S. Thomas, a. 9: 

« Est competens forma huius sacramenti, quia a) tangit sacra- 
mentum in hoc quod dicitur : per istam sanctam unctionem ; et 
b) illud quod operatur in sacramento, scii, divinam misericor- 
diam; et c) effectum, scii, remissionem peccatorum ». 

Forma brevior, iuxta Rituale, n. 21, adhibenda in casu necessi- 
tatis, est : Per istam sanctam unctionem indulgeat tibi Dominus 
quidquid deliquisti. Amen: Ubi certo essentialia sunt ista : indulgeat 
tibi Dominus quidquid deliquisti, quae indicant effectum princi- 
palem sacramenti. 


695. Animadversiones de requisitis ad liceitatem. 
— t. Oleum in Ecclesia latina adhibendum est purum, nam, ait 
S. Thomas, « non oportet quod balsamum ponatur in materia 
huius sacramenti, quia balsamum propter odorem pertinet ad 
bonitatem famae, qua de cetero non indigent propter se exeuntes, 
sed indigent tantum nitore conscientiae, qui per oleum signi- 

ficatur » (a. 4, ad 1). Nec vinum est cum oleo miscendum, quia 
« vinum sanat mordendo, sed oleum liniendo ; et ideo curatio 
per vinum magis pertinet ad poenitentiam quam ad hoc sacra- 
mentum » (ad 2). Olim tamen in quibusdam Ecclesiis oleo 
admiscebatur quid balsami ; apud quosdam Orientales adhuc 
viget usus miscendi modicum aquae vel vini. 


2. Oleum debet esse benedictum eodem anno ; in casu tamen 
necessitatis adhiberi potest vetus. Quodsi praevideatur quantitas 
eius fore insufficiens, potest non benedictum addi, etiam iterato, 
sed semper in minore quantitate (can. 734 et Rit. tit. 5, c. 1, n. 3). 


3. Oleum adhibendum est sufficiens ad ungendum infirmum, 
ad quod tamen non requiritur magna quantitas, quia oleum de se 
est diffusivum. Non tamen sufficit oleum super sensus distillate, 
sed infirmus est Uniendus. Ob maiorem securitatem ad singulos 
sensus pollex oleo est intingendus. 


4. Unctio facienda est pollice dextero, per modum crucis, in 
utroque organo, incipiendo a dextero; servato ordine in Rituali 
praescripto ; atque sacerdos caveat ne formam absolvat antequam 
ambo paria membra perunxerit (Rit, n. 18). At in ore seu in 
labiis compressis una tantum est unctio facienda. 


5. Extra casum necessitatis, unctiones ipsa ministri manu 
nulloque adhibito instrumento fiant (can. 947, $ 4) ; prohibetur 
itaque usus penicilli vel strophioli. 


6. Etiam in Ecclesia latina potest esse ritus specialis ministrandi 
Extremam Unctionem legitimus. Ita in Ordine Praedicatorum, 
ad ungendum infirmum fratrem, ut invenitur in Processionario 
iuxta ritum dicti Ordinis. 


696: Corollarium .— Sicut in ceteris sacramentis, distingui 
tria possunt in Extrema Unctione 

i? Sacramentum tantum seu signum externum quod significat 
et non significatur, et hoc est unctio cum oleo rite benedicto 
facta simul cum verbis formae praescriptis. 

20 Res quae non significat sed solum significatur, scii, ipsa 
gratia allevians et confortans animam et abstergens peccatorum 
reliquias, ut explicabitur in Q. seq. 

3? Res et sacramentum quod significatur a signo externo et 
simul significat gratiam, et hoc est, ait S. Thomas, « quaedam 
interior devotio, quae est spiritualis unctio » q. 30, a. 3, ad 3. 
Quae verba non intelligenda videntur de actu devotionis qui ab 
infirmo elicitur, sed de passiva deyotione qua infirmus a ministro 
devovetur benignitati Dei, seu de consignatione qua reponitur 
in manus misericordiae divinae. Alii tamen intelligunt de ipsa 
alleviatione seu confortatione, sed haec videtur esse mera res 
quae nihil ulterius significat; alii tenent pro confortatione 
corporis, séd id adhuc minus verum est, quia iste effectus non 
est nisi secundarius ac proinde a principii derivatus. 

QUAESTIO SECUNDA. 
DE EFFECTIBUS EXTREMAE UNCTIONIS. 


S. Th., Suppi, q. 30 ; c. Gent. IV, 73. 


697. Effectus proprius et principalis Extremae 
Unctionis est gratia allevians et confortans animam infirmi 
contra peccatorum reliquias,seu contra spiritualem languo- 
rem et debilitatem quae tollit perfectum vigorem ad actus 
virtutum ; — non vero remissio peccati mortalis. — Alie- 
viationem et confortationem animae esse effectum huius 
sacramenti est de fide, ex Conc. Trid. sess. 14, de E. U., 
can. 2 ; esse effectum primarium et quidem exclusive, 
est sententia S. Thomae. 

Effectus indicatur in ep. lac. V, 15 : Oratio fidei salvabit 
infirmum et alleviabit eum Dominus et si in peccatis sit 
remittentur ei; et ita describitur a Conc. Trid., c. 2 : « Res 
haec gratia est Spiritus sancti, cuius unctio delicta, si quae 
sint adhuc expianda, ac peccati reliquias abstergit, et 
aegroti animam alleviat et confirmát, magnam in eo divinae 
misericordiae fiduciam excitando, qua infirmus a) suble- 
vatus, et b) morbi incommoda ac labores levius fert, et 
c) tentationibus daemonis, calcaneo insidiantis, facilius 
resistit... » 

Probatur ex S. Thoma, q. 30, a. 1 


« Quodlibet sacramentum est institutum principaliter ad unum 
effectum, quamvis etiam alios ex consequenti inducere possit. 
Et quia sacramentum efficit quod figurat, ideo ex ipsa signifi- 
catione sacramenti debet accipi eius principalis effectus. Adhi- 
betur autem hoc sacramentum secundum modum cuiusdam 
medicationis, sicut Baptismus per modum ablutionis. Medicina 
autem est ad pellendam infirmitatem. Unde principaliter hoc 
sacramentum institutum est ad sanandum infirmitatem peccati. 
Unde sicut Baptismus est quaedam spiritualis regeneratio, et 
Poenitentia quaedam spiritualis suscitatio, ita et Extrema Unctio 
est quaedam spiritualis sanatio vel medicatio. 

Sicut autem corporalis medicatio praesupponit corporalem 
vitam in medicato ; ita spiritualis spiritualem. Et ideo hoc sacra- 
mentum non datur contra defectus quibus vita spiritualis tollitur, 
scii, contra peccatum originale vel mortale ; sed contra illos 
defectus quibus homo spiritualiter infirmatur, ut non habeat 
perfectum vigorem ad actus vitae, gratiae vel gloriae : et hic 
defectus nihil aliud est quam quaedam debilitas et ineptitudo, 

quae in nobis relinquitur ex peccato actuali vel originali, et contra 
hanc debilitatem homo roboratur per hoc sacramentum ». 

Hinc sacramentum Extremae Unctionis 

1? confert gratiam gratum facientem cum speciali vigore 
contra infirmitatem ex peccato relictam ; 

2? peccati reliquias abstergit, quorum nomine non veniunt : 
macula culpae et reatus poenae aeternae quae cum ipso peccato 
per Poenitentiam tolluntur ; nec pravae dispositiones aut habitus 
inchoati, qui simul existere possunt cum gratia confortativa, nec 
proprie poenae temporales peccato debitae ; sed quaedam spiri- 
tualis debilitas in ipsa mente existens, qua sublata, etiam iisdem 
habitibus vel dispositionibus manentibus, non ita potest mens 
inclinari ad peccatum (ad 2) ; 

3? attamen, cum sit immediata praeparatio ad introitum gloriae 
(III q. 65, a. I, ad 4), poenas etiam tollit ex consequenti, non 


tamen semper sed tantum iuxta dispositionem et devotionem 
suscipientis. 


698. Effectus secundarii sunt remissio peccatorum 
etiam mortalium, atque interdum sanatio corporalis ubi 


saluti animae expediat. — Certum est ex C. Trid., sess. 14, 
c. 2. 


Probatur : Im, tum ex verbis lacobi : si in peccatis sit 
remittentur ei, tum quia id sequitur ex effectu primario, 
scii, gratia roborativa. 


«Quia hoc robur (contra debilitatem ex peccato relictam) 
gratia facit, quae secum non compatitur peccatum, ideo ex 
consequenti si invenit peccatum aliquod vel mortale vel veniale, 
quoad culpam tollit ipsum, dummodo non ponatur obex ex parte 
recipientis... Et ideo etiam lacobus de remissione peccati con- 
ditionaliter loquitur, dicens : si in peccatis sit, dimittentur, scii, 
quoad culpam : non enim semper delet peccatum, quia non 
semper invenit ; sed semper remittit quoad debilitatem prae- 
dictam quam quidam reliquias peccati dicunt... Unde dicendum 
quod principalis effectus huius sacramenti est remissio pecca- 
torum quoad reliquias peccati ; et ex consequenti etiam quoad 
culpam, si eam inveniat » (a. x). 

Effectus iste qui per accidens aliis sacramentis vivorum pro- 
babiliter competit, certo competit huic sacramento, et quidem, 
ut videtur, per se, licet secundario; ad quod aliquando sola potest 
sufficere attritio. 


IIm explicite enuntiatur in verbis lacobi : oratio fidei 
salvabit infirmum, quae sensu obvio saltem aeque intelli- 
genda videntur de salute corporis ; constat porro ex uni- 
versali traditione et ex Conc. Flor, et Trid.; effectus autem 
provenit ex virtute divina sed si expediat saluti. 


DE EXTREMA UNCTIONE 681 


« Extrema Unctio non facit corporalem sanationem ex proprie- 
tate naturali materiae, sed ex virtute divina, quae rationabiliter 
operatur. Et quia ratio operans nunquam inducit secundarium 
effectum, nisi secundum quod expedit ad principalem, ideo ex 
hoc sacramento non semper sequitur corporalis sanatio, sed 
quando expedit ad spiritualem sanationem; et tunc semper eam 
inducit, dummodo non sit impedimentum ex parte recipientis » (a. 2). 

Hinc : 1) Iste effectus, utpote secundarius, derivatur per 
quamdam redundantiaml ab effectu principali, ut indicatur a 
Conc, Trid., scii, ab animae alleviatione, « qua infirmus suble- 
vatus.. et sanitatem corporis interdum, ubi saluti expedierit, 
consequitur ». 

2) Proinde non datur nisi secundum quod expedit ad princi- 
palem effectum, sanationem animae, et quidem non secundum 
futuram sed secundum praesentem statum et conditionem 
subiecti ; nam, ut explicat S. Thomas, c. G. IV, 73 : « corporalis 
infirmitas interdum utilis est ad animae sanitatem, prout homo 
infirmitatem corporalem sustinet humiliter et patienter, et ei 
quasi in poenam satisfactoriam computatur ; est etiam quan- 
doque impeditiva spiritualis salutis, prout ex infirmitate corporali 
impediuntur virtutes : convenions igitur fuit ut contra peccatum 
aliqua spiritualis medicina adhiberetur, secundum quod ex 
peccato derivatur infirmitas corporalis, per quam spiritualem 
medicinam sanatur infirmitas corporalis aliquando, cum sic 
expedit ad salutem ». 

3) Non datur semper ubi saluti expediat, nam sacramentqmnon 
miraculose restituit sanitatem : si vires corporis sint nimis debili- 
tatae, impedimentum est ex parte recipientis. Saepe tamen quod- 
dam morbi levamen aegroti ex receptione sentiunt sacramenti. 


699. Corollaria. &— Ex praedictis concluditur Extremam 
Unctionem : 

i? Non esse institutam principaliter in remissionem venia- 
lium, ut tenent S. Bonaventura et Scotus, quia tunc vel conce- 
denda esset etiam sanis, vel non concedenda nisi in ipso extremo 
vitae instanti ; utruftique contradicit praxi Ecclesiae. 

20 Nec principaliter ad remissionem mortalium, quia est 
sacramentum vivorum, et Poenitentia medium est necessarium 
ad deletionem mortalis peccati obtinendam (n. 433 et 449). 

3? Ideo, nec indifferenter ad remissionem, prout invenerit, 
venialium aut mortalium non remissorum per Poenitentiam, ut 
dixerunt Bellarminus et Tournely. 

4? A fortiori nec ad remissionem poenarum, cum dari possit 
iis quibus nulla post poenitentiam manet poena luenda ; nec ad 
sanitatem corporis esse principaliter ordinatam. 

5? Non imprimere characterem, tum quia iterari potest, tum 
quia « character non imprimitur nisi in illis sacramentis quibus 
homo ad aliquid sacrum deputatur ; hoc autem sacramentum 
est solum in remedium, et non deputatur per ipsum homo ad 
aliquid sacrum agendum vel suscipiendum » (q. 30, a. 3). 


i. Ita S. Bonaventura, IV Sent, in text. a. r, q. 1, conci. 2 ; S. Albertus 
M., ib. a. 23, I-, n ; S. Thomas, c. G. IV, 73. 

6? Opportune recipi dum infirmus non sit nimis debilitatus, 
atque plenum habeat usum rationis, ad hoc quod ex aptiore 
conditione vel meliore dispositione plenius et certius obtineat 
sacramenti effectus. 

7? Reviviscere stante eodem gravi eiusdem infirmitatis periculo, 


quia tunc iterari nequit sed pro toto tempore huius periculi 
infirmum commendat misericordiae divinae. 


QUAESTIO TERTIA. 


DE MINISTRO EXTREMAE UNCTIONIS. 
S. Th., Suppi, q. 31 ; Gent c. IV, 73. 


700. Minister Extremae Unctionis qui eam valide 
confert est omnis et solus sacerdos (can. 938, $ 1). — 
Est de fide ex C. Trid., sess. 14 de E. U., c. 1 et can. 4, 
confirmante doctrinam C. Flor, ad Arm. Constat ex 
testimonio S. lacobi, ex intellectu traditionis et praxi 


Ecclesiae, et ex natura sacramenti quod est complementum 
Poenitentiae. 


Hinc: 1) Valide confertur a sacerdote excommmunicato aut 
haeretico, dummodo habeat intentionem conficiendi sacramen- 
tum seu faciendi quod facit Ecclesia. 

2) Non potest valide conferri a diacono, sicut dixit Launoy, 
nec a fortiori a laico, et si quandoque usi sint laici oleo infirmo- 
rum, id potest considerari ut quoddam sacramentale. 

3) Ab uno sacerdote conferri potest, uti est mos Ecclesiae 
latinae, nec lacobus exigit plures, sed dixit presbyteros in plurali 
ad indicandum presbyterorum ordinem seu quemdam ex pres- 
byteris ; potest tamen a pluribus simul conferri ita ut singuli 
diversos sensus ungant et unusquisque formam correspondentem 
pronuntiet, vel ità ut omnes simul cunctas unctiones faciant et 
formas dicant. In Ecclesia orientali solet conferri a septem pres- 
byteris, vel a tribus, et iis deficientibus, etiam ab uno. 

4) Non tamen potest sacerdos sibi ipsi conferre sacramentum, 
uti dicebat Clericatus (S. C. P. F. 23 mart. 1844), quod est 
contra sensum formae et contra textum lacobi : orent super eum. 

5) Quodsi inter administrationem sacerdos deficeret, alius 
unctiones nondum factas supplere deberet, dummodo saltem 
nonsit nimis magna distantia et deficiat unio moralis. At si prior 
administratio esset dubie valida, prius sub conditione foret repe- 
tenda, et dein reliqua addenda. 


Doctrinam compendiose tradit S. Thomas : « Ea in quibus 
gratia illuminans mentem confertur, exhibere solum pertinet 
ad sacerdotes, quorum ordo est illuminativus... Diaconus, 


dixerat antea in Suppi, q. 31, a. 2, habet vim purgativam tantum, 

non illuminativam ; unde cum illuminatio fiat per gratiam, 
nullum sacramentum, in quo gratia conferatur, diaconus potest 
dare ex officio ; et ideo nec hoc, cum in eo gratia conferatur... 
Nec requiritur ad hoc episcopus, cum per hoc sacramentum 
non conferatur excellentia status, sicut in illis quorum est 
minister episcopus. Quia tamen hoc sacramentum perfectae 
curationis effectum habet, et in eo requiritur copia gratiae, com- 
petit huic sacramento quod multi sacerdotes intersint et quod 
oratio totius Ecclesiae ad effectum huius sacramenti coadiuvet ; 
unde lacobus dicit : /nducat presbyteros Ecclesiae... et oratio fidei 
salvabit infirmum. Si tamen unus solus presbyter adsit, intelli- 
gitur hoc sacramentum perficere in virtute totius Ecclesiae, 
cuius minister existit et cuius personam gerit » c. G. IV, 73. 


701, Minister ordinarius legitimus ad licitam 
administrationem est parochus loci in quo degit 
infirmus (can. 938), vel qui loco parochi est. — Pertinet 
enim ad pastorem pascere fideles cibo spirituali sacramen- 
torum. 


Hinc : 1) Extra casum necessitatis est illicitum ministrare 
sacramentum absque licentia parochi, saltem rationabiliter prae- 
sumpta, quae Ceteroquin non ubique nec semper praesumi 
potest. Est peccatum ex genere suo grave, quia est alienam 
iurisdictionem usurpare. 

2) In casu tamen necessitatis alius sacerdos ministrare potest, 
ut si parochus in articulo mortis ministrare non possit aut non 
velit. 


3) A iure parochi eximuntur episcopus iuxta can. 397, n. 3, 
et religiosi iuxta can. 514, $ 1-3. 


702. Obligatio ministrandi Extremam Unctionem 
oriri potest ex iustitia vel ex charitate. 


I. Ex iustitia sub gravi tenetur ministe ordinarius, per se 
vel per alium, hoc sacramentum ministrare id expresse 
vel aequivalenter petentibus, atque diligenter curare ut 
infirmi tempestive, dum sui plene compotes sunt, illud 
recipiant, monendo eos qui incurii sunt. Ita Rituale, t.5, 
c. i, n. i et 7, et c. 4, n. 10 ; can. 939 et 944. 


Licetenim sacramentum non sit necessarium, est tamen utilis- 
simum ; boni autem pastoris est suis ovibus providere non tantum 
de necessariis, sed etiam de valde ultilibus ad salutem ; hinc : 

1) Graviter peccat parochus si ex notabili eius incuria expo- 
natur infirmus periculo decedendi sine hoc sacramento. 

2) Non tamen tenetur illud ministrare cum speciali periculo 
vitae, nisi esset sacramentum necessarium vel certius validum, 
ut esse potest sensibus destituto (n. 86). 

IL Ex charitate, deficiente parocho, tenentur alii sacerdotes 
ministrare hoc sacramentum (can. 939) ; quae obligatio 
tamen non est gravis, nisi gravis urgeat necessitas infirmi 
et ipsi id ministrare possint sine magno incommodo. 


At in casu quo sacramentum cuidam esset omnino necessarium 


in extrema necessitate spirituali, urgeret etiam cum periculo 
vitae (n. 87). 


703. Animad versio.— Minister, extra casum urgentissimae 
necessitatis, tenetur ex gravi Ecclesiae praecepto servare totum 
ritum praescriptum ; secus si tempus suppetat, omissa supplenda 
sunt. Grave esset omittere omnes orationes praecedentes, nume- 
rum minuere unctionum, sine ulla veste sacra ministrare. 

Leve e contra est superpelliceum omittere aut stolam nisi 
ratio adsit excusans ; item sine ministro ministrare, cruces 
omittere in ungendo, ordinem unctionum invertere. 

Recitatio Psalmorum poenitentialium ac Litaniarum ab adstan- 
tibus non est de praecepto, et communiter omitti solet. 

Iuxta hodiernam disciplinam Viaticum regulariter ministran- 
dum est ante Extremam Unctionem, at propter iustam rationem 
ordo interverti potest. 


QUAESTIO QUARTA. 


DE SUBIECTO EXTREMAE UNCTIONIS. 
S. Th., Suppi, q. 32 et. 33. 


704. Subiectum Extremae Unctionis capax est 
homo viator baptizatus, usum rationis adeptus et doli 
capax, qui ob infirmitatem in gravi mortis periculo versatur. 
— Constat ex testimonio lacobi, ex Ecclesiae traditione 
et praxi, ex Cone. Flor., decr. pro Arm., et Trid., sess. 14, 
c. 3, ex Rituali, tit. 5, c. 1, n. 8 et ex can. 940. 

Dicitur : 1) viator, tum generatim quia sacramenta 
viatoribus destinantur, tum speciatim quia hoc sacramen- 
tum praeparat ad mortem ; 

2) baptizatus seu fidelis, ut indicatur verbis lacobi: 
Infirmatur quis in vobis; Baptismo enim fit homo capax 
recipiendi cetera sacramenta ; 

3) usum rationis adeptus et doli capax, ut innuitur verbo : 
inducat presbyteros, quod dicit actum humanum, et constat 
ex fine primario sacramenti quod institutum est contra 
reliquias peccati actualis, uti habet forma : Indulgeat 
quidquid deliquisti. Unde adultus qui baptizatur moribun- 

dus, immediate post Baptismum hoc sacramentum recipere 


potest, ut liberetur ab infirmitate relicta ex peccatis actua- 
libus (S. C. P. F., 26 sept. 1821) ; 


4) qui ob infirmitatem in gravi mortis periculo versatur, 
ut indicatur verbo: infirmatur (n.689), et explicite docetur 
a Cone. Flor. ; cum autem senectus vera sit infirmitas, 
etiam senes recipere possunt sacramentum si ob debili- 
tatem e senectute in gravi periculo mortis versantur. 
Periculum mortis non requiritur prorsus imminens sed 
sufficit grave ; unde non solum in exitu vitae seu articulo 
mortis sacramentum conferri potest, sed omni infirmo de 
cuius morte timetur. 


Effectus enim primarius Extremae Unctionis est infirmi alle- 
viatio et confortatio animi, secundarius restitutio  Sanitatis 
corporalis ; uterque supponit infirmitatem mortalem ; secus enim 
infirmus non indigeret speciali sacramento quo confortaretur 
vel sanaretur. Ait S. Thomas, q. 32 : « Hoc sacramentum a) est 
quaedam spiritualis curatio, quae quidem per quemdam corporalis 
curationis modum significatur. Et ideo illis quibus corporalis 
curatio non competit, scii, sanis, non debet hoc sacramentum 
conferri... b) est ultimum remedium quod Ecclesia potest con- 
ferre, quasi immediate disponens ad gloriam. Et ideo illis tantum 
infirmantibus debet exhiberi qui sunt in statu exeuntium, propter 
hoc quod aegritudo nata est inducere mortem, et de periculo 
timetur » (a. 1 et 2). 

Hinc : i? Sacramenti huius capaces non sunt : mortui, — in- 
fideles aut catechumeni, — pueri et perpetuo amentes utpote 
incapaces peccati, quia « non datur contra reliquias originalis 
peccati, nisi secundum quod sunt per actualia peccata quodam- 
modo confortatae ; unde principaliter contra actualia peccata 
datur quae non sunt in pueris » (a. 4, ad 2), — item, ut videtur, 
B. V. Maria quae nec peccatum habuit nec alleviationis indigebat, 
— denique sani aut leviter infirmi licet proximo mortis periculo 
extrinseco expositi, uti damnati ad mortem, periculose navigaturi 
vel praeliaturi nisi postquam lethale vulnus receperint, pericu- 
losam operationem subituri nisi ex infirmitate contracta iam 
sint in periculo mortis aut post operationem factam periculum 
oriatur, mulieres illae quae regulariter cum aliquo periculo 
pariunt, nisi ob specialem infirmitatem timenda sit mors aut ex 
partu vires iam sint valde debilitatae. 

2? E contra sacramentum recipere possunt illi, quibus ex infir- 
mitate non tantum imminens sed etiam probabile est periculum 
intrinsecum mortis, uti omnes qui infirmitatem contraxerunt quae 
probabiliter mortem inferet, veneno infecti, graviter vulnerati, 
qui post incisionem chirurgicam valde debilitantur, et senes 
decrepiti etiamsi nullo speciali morbo laborant, cum ipsa senectus 
sit ipsis morbus insanabilis. 

3? Si dubitetur num infirmus usum rationis attigerit, num in 
periculo mortis reipsa versetur, vel num mortuus sit, sacramen- 
tum ministretur sub conditione (can. 941). 

4? Casu quo, deficiente vero periculo gravi, sacramentum 
ministratum fuerit in periculo mortis mere existimato, si dein 
verum periculum oriatur, est repetendum saltem sub conditione, 
V. g. : si nondum valide es inunctus. 


705. Conditiones requisitae ad susceptionem Ex- 
tremae Unctionis. — Requiritur : 

i? ad validam sacramenti susceptionem intentio, quia 
sacrameptum ab adulto recipi debet modo humano ; in- 
tentio autem sufficit habitualis non retractata, etiam impli- 
cita, qualis est in omnibus qui catholice volunt vivere aut 
mori: ita enim sacramentum iam implicite petierunt vel 
et verisimiliter petiissent explicite, si occasio data fuisset ; 

2? ad fructuosam seu licitam susceptionem, status gratiae 
saltem legitime praesumptus, quia est sacramentum vivo- 
rum, atque Poenitentiae complementum. Unde qui peccavit 
mortaliter, prius debet recipere sacramentum Poenitentiae ; 
vel si hic et nunc sit impossibile,saltem elicere contritionem 
perfectam ; attamen qui bona fide existimat se esse disposi- 
tus, etiam cum sola attritione obtinet sacramenti effectus. 


Hinc : 1) Infirmis qui, cum sanae mentis compotes essent, 
illud saltem implicite petierunt seu verisimiliter petiissent, 
etiamsi deinde sensus vel usum rationis amiserint, absolute prae- 
beatur. Ita can. 943. 


2) Ignotis et aliis de quibus dubitari possit an praedictam 
intentionem petendi sacramentum habeant, ministretur sub 
conditione. 


3) Amentibus qui rationis usum habuerunt, conferri potest 
dummodo intentionem saltem implicitam tunc habuerint reci- 
piendi nec revocatam. 


4) Item furiosis et phreneticis : ipsis tamen sacramentum 
non est conferendum nisi in lucidis intervallis, at necessitate 
omnino urgente, ministrari poterit etiam in crisi, dummodo 
non sit periculum irreverentiae pro sacramento. 


5) Schismaticis aut haereticis, dum usu rationis gaudeant, 
sacramentum non est ministrandum nisi prius haeresim aut 
schisma abiecerint ; sensibus destitutis, si sint in bona fide, 
ministrari potest sub conditione et semoto Scandalo, at regulariter 
solum illis qui Extremam Unctionem sacramentum esse admit- 
tunt, ut dictum est supra, n. 653. 


6) Sacramentum non est conferendum illis qui impoenitentes 
in manifesto peccato mortali contumaciter perseverant ; quodsi 

hoc dubium fuerit, conferatur sub conditione (can. 942), semoto 
tamen scandalo. 

Conditio apponenda est illa quae respicit validitatem sacra- 
menti, non vero illa quae respicit dispositionem ad sacramenti 
fructum, quia non est impedienda sacramenti reviviscentia. Hoc 
est generale principium quod valet pro omnibus sacramentis ; 
unde Extrema Unctio conferatur sub conditione : si es capax, 
vel alia simili, non sub conditione : si es dispositus. Nec existi- 
metur in can. 942 huic regulae poni exceptionem, quia in illis 
qui in manifesto peccato contumaciter perseverant,iam non potest 
cum aliqua probabilitate supponi intentio recipiendi sacramen- 
tum ; unde si de hac contumacia dubium sit, pariter dubium 
erit de intentione, non de sola dispositione. Valet proinde 
regula generalis. 


706. Speciale praeceptum suscipiendi Extremam 
Unctionem per se dari non probatur, quia sacramentum 
non est necessarium ad salutem, nec a lacobo praeceptum 
sed commendatum, ut ait Cone. Trid., sess. 14, c. 1. 


Hinc : 1) Qui illud non recipiunt, per se non peccant graviter. 

2) Per accidens potest adesse grave peccatum, ratione specialis 
periculi tentationum, aut contemptus, aut scandali. 

3) Imo tam magnum salutis medium atque firmum praesi- 
dium, occasione oblata et secluso sat magno incommodo, praeter- 
mittere in proximo mortis periculo, regulariter non fit ex rationa- 
bili motivo, ac proinde solet includere Culpam leVem. Unde 
can. 944: « Quamvis hoc sacramentum non sit de necessitate 
medii ad salutem, nemini tamen licet illud negligere ; et omni 
studio et diligentia curandum ut infirmi, dum sui plene com- 
potes sunt, illud recipiant ». 

Cura incumbit parocho et quidem sub gravi ; etiam cognatis 
et propinquis, qui peculari titulo curam aegroti habent, vel et 
amicis : hi sub gravi tenentur saltem si sacramentum sit necessa- 
rium saluti, imo tunc, iis deficientibus, tenetur omnis homo. 
Curandum autem est plene sui compos infirmus sacramentum 
recipiat, ut plenius et certius percipiat fructus. 


707. Iterari potest Extrema Unctio, quia non confert 
characterem (q. 30, a. 3) nec effectum perpetuum, cum 
sanitas mentis et corporis possit amitti (q. 33, a. 1). Non 
tamen iterari potest in eadem infirmitate et eodem periculo 
mortis, quia commendatio seu repositio aegroti in manus 
misericordiae divinae, quae est res et sacramentum, fit 
pro toto periculo et auxilia confert durante toto periculi 
tempore et in ipso mortis articulo. 


Cessante autem periculo per convalescentiam, si novum peri- 

culum oriatur etiam in eadem infirmitate, uti fieri solet in morbis 
diuturnis, iterari sacramentum potest (a. 2), ut ait C. Trid., 
sess. 14, c. 3. Hinc can. 940, $ 2: « In eadem infirmitate hoc 
sacramentum iterari non potest, nisi infirmus post susceptam 
unctionem convaluerit et in aliud vitae discrimen inciderit ». 


APPENDIX. 


DE BENEDICTIONE APOSTOLICA IN 
ARTICULO MORTIS. 


708. Benedictio apostolica seu absolutio generalis, ut 
vocari solet, moribundis quibus sacramenta ministrantur, etiam conce- 
denda est, argue concedi potest a quocumque sacerdote, iuxta can. 468, 
$ 2: «sacerdoti qui infirmis assistat, facultas est eis concedendi zene- 
dictionem apostolicam CUM indulgentia plenaria in articulo mortis secun- 
dum formam a probatis liturgicis libris traditam, quam benedictionem 
impertiri ne omittat ». 

Nomine absolutionis generalis itaque venit indulgentia plenaria quam 
S. Poqtifex per se vel per delegatos moribundis impertitur, sub forma 
benedictionis : sub hac ratione omnino distinguitur ab indulgentia 
plenaria quam absque ulla benedictione lucrari possunt in articulo 
mortis, vel illi qui rem benedictam aut piam (v. g. crucem aut tabulam), 
secum vel in cubiculo gerendam usque ad mortem, detinent Cui adnexa 
est indulgentia apostolica ; vel membra confraternitatis cui tale privi- 
legium est concessum. 

Absolutio generalis omnibus adultis seu doli capacibus, in gravi peri- 
culo, etiam ex alia quam morbi causa, constitutis, concedi potest, qui 
eam petierunt aut verisimiliter petiissent, aut signa contritionis dede- 
runt; — sed indulgentia suspensa manet et non consequitur effectum 
nisi in vero et physico mortis articulo. Et ideo iterari aut ex pluribus 
titulis dari nec debet nec potest in eadem infirmitate quantumvis diu- 
turna, cum id omnino inutile sit, etiam si postea moribundus in novum 
peccatum mortale lapsus sit ; sed solum iteranda est si infirmus 
convaluerit, et postea in novum periculum inciderit (S. C- Indg., 24 sept. 
1838 ; 12 mart. 1855 ; 12 febr. 1842). 

Conditiones ad eam lucrandam, ex bulla Benedicti XIV, Pia mater, 
5 apr. 1747, in infirmo requisitae sunt : 

a) Ut non sit excommunicatus aut manifeste impoenitens ; quodsi 
sit dubie dispositus, concedatur benedictio apostolica, quoties absolutio 
sacramentalis aut extrema unctio detur, etiam tantum sub conditione 

b) Ut sacramentum Poenitentiae et Eucharistiae, si possit, susceperit ; 
quodsi non possit, sufficit gratiae status dum supremum edit suspirium. 

c) Ut se paratum offerat ad acceptandum quidquid Deo placuerit, 
et mortem ipsam patienter obeundam in satisfactionem poenarum, quas 
peccando ipse promeruit. 

d) Ut SS. nomen lesu ore si possit, sin minus corde, devote invocet ; 
et actum doloris et charitatis eliciat. 

Indulgentia praedicta non potest applicari defunctis. 

TRACTATUS 
DE ORDINE. 


INTRODUCTIO. 


S. Th., Suppi, q. 34, a. 1 et 2. 


709. Sextum sacramentum est Ordinis. — Quinque 
priora ordinantur ad necessitates vitae supernaturalis 
singulorum fidelium ; duo ultima immediate respiciunt 
bonum societatis supernaturalis, scii. Ecclesiae Dei. Oportet 
enim societatem tum a superioribus ordinari et regi, tum 
propagatione perpetuari. Ad quod duo ultima fuerunt 
instituta sacramenta : Ordo et Matrimonium, quorum 
primum immediatius confert ad vitam supernaturalem, 
cum detur iis qui alios sacris initiare debent et vitam 
supernaturalem communicare, dum alterum praebet vitam 
naturalem filis postea in honorem Dei educandis et 
sanctificandis. 


710. Ordo sumitur multipliciter : 


a) Primario est ipsa mutua habitudo seu relatio prioris 
et posterioris, superioris et inferioris, qua referuntur ad 
invicem et quae hac ratione est tam in inferiori quam in 
superiori : ubicumque scii, est aliquid prius et posterius, 
oportet esse aliquem ordinem vel secundum situm, vel 
secundum tempus, vel secundum originem, vel secundum 
potestatem aut officium, et ita porro. Unde Augustinus, 
de Civ. Dei, 1. IX, c. 13, n. 1 : Ordo est parium disparium- 
que sua cuique loca tribuens dispositio. Hoc sensu non 
accipitur ordo in praesenti tractatu. 


b) Secundo est ipse gradus seu status qui hunc ordinem 
facit seu dictam relationem causát, et « quia ratio ordinis, 
prout est relatio, invenitur ubi primo aliquid superius 


Suxnrna Theologiae Moralis III. — 44 


690 SUMMA THEOLOGIAE MORALIS 


altero occurrit, ideo hic gradus eminens per potestatem 
ordo nominatur » (a. 2, ad 4), scii, potestas praeeminentiae, 
vel etiam coetus illorum qui hac dignitate ornantur. Sic 
loquuntur de ordine nobilium, equitum, militum, iudicum, 
advocatorum, clericorum, religiosorum, etc. 

Hinc in sermone ecclesiastico ipsa potestas spiritualis 
et sacra, per excellentiam vocatur ordo. Et quia plures 
gradus diversos complectitur alios aliis subordinates secun- 
dum quamdam hierarchiaml, ordo est hierarchicus. 


c) Sensu translato de effectu ad causam, est ipse ritus 
externus seu actio caeremonialis qua alicui confertur po- 
testatis gradus, et quae proprie est ipsa ordinatio sacra. 

lamvero ordo sacrae potestatis est sacramentum. Quo 
nomine, ut ex dictis patet, principaliter venit ipsa potestas 
interior manens magis quam ritus externus seu actio 
transiens : «ipse character interior est essentialiter et 
principaliter ipsum sacramentum ordinis » (a. 2, ad 1); 
«et ideo character, qui est spiritualis potestas, in defi- 
nitione ordinis ponitur » (ad 2). 


711. Sacramentum Ordinis definitur : Sacramentum 
N. L. quo ritu sacro a ministro competente spiritualis traditur 
potestas et confertur gratia ad offerendum sacrificium aliaque 
officia sacra rite obeunda. 


In hac definitione indicantur : signum externum, — minister, 
— duplex effectus : character seu potestas sacra, et gratia ; 
et finis : sacrificium et alia officia exercenda et rite obeunda. 
Subiectum indicatur implicite ; signum et minister satis indeter- 
minate, cum quoad illa possit esse diversitas tum in opinione 
tum etiam in re. 

Brevius Magister Sententiarum : Signaculum quoddam Ecclesiae, 
quo spiritualis potestas traditur ordinato; ubi duo ponit, scii, 
signum exterius : signaculum quoddam; et effectum interiorem 
quo spiritualis potestas traditur (a. 2). 

Sacramentum vario nomine designatur : ratione signi externi, 
impositio manus, ye'.potovia ; ratione potestatis principalis 
sacerdotium (priesterschap) ; ratione diversi gradus : sacramentum 
hierarchiae; ratione effectus : consecratio sacerdotum et ministrorum. 





I. Hierarchia etymologice est sacer principatus, usu tamen recepto 
dicit distinctionem et subordinationem graduum : sacra potestas gradibus 
distincta. 

712. Divisio tractatus. — Tractatus dividitur in 
quinque quaestiones : 

i° De ipso sacramento Ordinis : a) de institutione ; 
b) de partibus constitutivis. 

20 De effectibus Ordinis. 

30 De diversis Ordinibus. 

40 De ministro Ordinis. 

50 De subiecto Ordinis 


Accedit appendix de irregularitatibus. 


QUAESTIO PRIMA. 


DE IPSO SACRAMENTO ORDINIS. 


Articulus I. 
De Sacramenti Institutione. 


S. Th., Suppi, q. 34, a. 1-3 ; q. 35, a. 1. 


713. Errores. — Ordinem esse sensu proprio verum 
sacramentum generatim negant Protestantes, Ritualistis 
exceptis. Omnes Christiani sunt sacerdotes, sed ob bonum 
pacis ex iis quidam seligendi erunt qui soli munia ec- 
clesiastica exercerent : ministri quidem verbi Dei et ec- 
clesiarum rectores sed nullo speciali charactere induti. 
Unde Ordo non est sacramentum a Christo Domino insti- 
tutum, sed figmentum quoddam humanum excogitatum 
a viris rerum ecclesiasticarum imperitis, aut merus quidam 
ritus eligendi ministros verbi Dei et sacramentorum, 
eosque deputandi ad praedicationem et munia sacra. 


a) Initio Ecclesiae quidam inter Gnosticos discrimen inter 


i. De Ordine utiliter conferri possunt : S. Thomas, in Suppi, q. 34- 
40 ; Billuart, Billot, Hugon, Tanquerey, Pesch, Diekamp, Van Noort- 
Verhaar inter dogmaticos ; Morinus, Commentarius historicus ac dogma- 
ticus de sacris Ordinationibus; Gaspard, Tractatus canonicus de sacra 
Ordinatione; Many, Praelectiones de S. Ordinatione; Coppens, L'im- 
position des mains et les rites connexes; [iXeront, L'Ordre et les Ordi- 
nations: Van ROSSUM, De essentia Sacramenti Ordinis; Pérmelle, za 
Doctrine de S. Thomas sur le Sacrement de TOrdre, ÌN Rev. des Sc., Phil, 
et Theot. 1930 ; Tymczak, Quaestiones disputatae de Ordine; A. Janssens. 
De H. Wijdingen : I. Bisschoppen en Priesters; II. Diaconaat, Subdiaconaat 
em mindere orden Diet, de Theol, Galtier in art. nepesutenm des mains, 
et Michel in art. ©rare; S. Alphonsus et manualia recentia theologiae 
moralis. 

laicos et sacerdotes videntur negasse, de quibus Tertullianus, 
de Praescr.;, XLI: « Hodie presbyter qui cras laicus, nam et 
laicis sacerdotalia munera iniungunt ». Qui error aliquatenus 
transiit ad Waldenses, ut videre est in prof, fidei ipsis ab Inno- 
centio III imposita. 

b) Novatores expresse propugnarunt Ordinem non esse sacra- 
mentum. Ait Luther: «Hoc sacramentum Ecclesia Christi 
ignorat inventumque est ab Ecclesia Papae »; quem generarim 
secuti sunt. 

c) Calvinus, licet admitteret impositionem manuum vocari 
posse sacramentum, negat tamen ipsa conferri gratiam aut 
potestatem offerendi sacrificium ; est scii, mera caeremonia quae 
deputat ad praedicandum verbum Dei et delegat ad sacra munia 
obeunda. 

d) Hodie Protestantes generarim hoc sacramentum reficiunt, 
praesertim Presbyteriani et Baptistae, qui renuunt supernatu- 
ralem characterem in ministris agnoscere. 

e) Anglicani, licet admittant hierarchiam episcoporum et 
ordinationem quae nonnisi ab episcopis valide confertur, negant 
tamen ea dari gratiam. 

f) Liberales et Modernistae contendunt hierarchiam ecclesiasti- 
cam esse institutionem humanam : primum scii, electos esse 
quosdam presbyteros i. e. seniores qui coetibus religiosis praees- 
sent, postea inter eos unum agnitum esse episcopum, quasi 
supremum invigilantem, qui presbyteros et fideles regeret ; quod 
ad providendum necessariae crescentium communitatum or- 
dinationi factum est, non ad perpetuandam missionem et potesta- 
tem apostolicam (Mod. prop. 50). Et cum coena indolem as- 
sumpserit actionis liturgicae, qui ipsi praeesse consueverant 
habiti sunt sacerdotes (prop. 49). 


714. Thesis. Ordo seu sacra ordinatio, qua in Ecclesia 
insigniuntur ministri sacri et sacra potestate do- 
nantur, est verum et proprie dictum N.L. sacra- 
mentum. — Est de fide ex Cone. Trid., sess. 23, can. 3 
et 4, confirmante prop, fidei emissam in Cone. Lugd. II 
et doctrinam Cone. Florentini. Thesis enuntiatur indeter- 
minate, ita ut de aliquo saltem ordine verificetur, ad minus 
de sacerdotio, nullus tamen excludatur. 


Probatur: A. Ex Scripturis inferri potest Christum 
instituisse sacramentum Ordinis. 


i? Christus apostolos ab aliis selegit (Mt. IV, 19 ; X, 
2-4 ; Mc. I, 16-20 ; Le. VI, 13 ; Ioh. XV, 16) et speciali 
modo deputavit et consecravit ad munia spiritualia exer- 
cenda : ad celebrandum Eucharistiae sacrificium et sacra- 
mentum (Le. XXII, 19), ad remittenda peccata (Ioh. XX, 

23), ad docendum omnes gentes et baptizandum (Mt. 
XXVIII, 18-20). 

2° Quae officia, cum perpetua esse deberent, etiam 
voluit ab apostolis transmitti signo sane externo et modo 
visibili, quo solo congruit hominibus. 

30 Quod praestarunt apostoli signo flnpositionis ma- 
nuum (Act. VI, 6 ; XIII, 3; XIV, 22 ; 1 Tim. IV, 14; 
II Tim. I, 6), qua constituebant presbyteros et episcopos 
ad regendas ecclesias (Act. XIV, 22 ; XX, 28), ad dispen- 
sanda mysteria Dei (I Cor. IV, 1), ad invigilandum doctri- 
nae et moribus (I Thés. III, 2; I Cor. IV, 17 ; I Tim. I, 
1-12 ; V, 19-22 ; Tit. I, 5-9). 

40 Ritus impositionis manuum erat signum externum 
conferens gratiam ; ita docet Paulus ad Timothaeum prout 
intellexit traditio : Noli negligere gratiam, quae est in te, 
quae data est tibi per prophetiam (i. e. propter prae- 
dictiones de te factas) cum impositione manuum presby- 
terii.. Admoneo te ut resuscites gratiam Dei, quae est 
in te per impositionem manuum mearum ; non enim dedit 
nobis Deus spiritum timoris, sed virtutis, et dilectionis et 
sobrietatis (I Tim, IV, 14 ; II Tim. I, 6). 

Ex quibus constat Ordinem esse ritum externum gratiae 
collativum ex intentione voluntatis Christi institutum. 


Obiiciunt in textu graeco legi xóàpioua, quod nullatenus 
gratiam gratum facientem significat, sed nihil aliud designat 
nisi gratiam gratis datam. — Resp. : vox etymologice significat 
donum, quod potest indicare non solum gratiam gratis datam, 
sed etiam gratum facientem, ut Rom. V, 15-17 ; I Cor. XII, 
31; XIII, i; in praesenti autem significat tum potestatem 
sacram tum gratiam gratum facientem quae requiritur ad illam 
rite exercendam, ut apparet ex contextu cum tribuat spiritum 
fortitudinis, dilectionis, moderaminis, atque negligi et iterum 
excitari possit. Sicque intellexit Ecclesiae traditio. 


B. Ex Traditione, quae ab initio explicite agnoscit hierar- 
chiam jure divino constitutam episcoporum, presbytero- 
rum et diaconorum, ex iis qui receperunt ordinem seu 
potestatem sacram et officium quoad celebrationem Eucha- 
ristiae et remissionem peccatorum ; a saeculo IV, manuum 
impositione non solum potestatem sacram verum et 
gratiam conferri expresse proponit. 

i0 A saeculo II hierarchia ordinum asseritur a Didachè, 
14-15; Clemente R., ad Cor. 40, 42, 44 ; Ignatio, ad Magn. 6 ; 
Tertulliano, de Praescr. 41. 

20 A saeculo IV gratiam ordinis affirmant inter alios Chrys., 
de sac, III, 4 ; hom. 1 in ep. 2 ad Tim., 2 ; Greg. Nys. or. in 
Bapt. Christi ; Cyrillus AL, in Ioh. XX, 22-231 Aug. c. ep. 
Parm., 1. IL, c. 13, n. 28 ; Innoc. I, ep. 24, n. 4 ; Greg. M., in 
I Reg. IV, 5 ; Theodoretus, in 2 ad Tim., I, 6 ; Leo M., serm. 3. 

3? Eodem tempore id dare affirmant liturgiae et euchologia 
Ecclesiae tum Occidentalis tum Orientalis. 


C. Ex convenientia rationis. Conveniens est in Ecclesia 
esse ordinem sacrae potestatis, illum esse sacramentum 
atque gratiae Causativum ; ut ostendit S. Thomas. 


i? Est ordo potestatis sacrae : « Deus sua opera in sui simili- 


tudinem producere voluit, quantum possibile fuit, ut perfecta 
essent, et per ea cognosci posset. Et ideo ut in suis operibus 
repraesentaretur, non solum secundum quod in se est, sed etiam 
secundum quod aliis influit, hanc legem naturalem imposuit 
omnibus, ut ultima per media reducerentur et perficerentur, et 
media per prima... Et ideo ut ista pulchritudo Ecclesiae non 
deesset, posuit ordinem in ea, ut quidam aliis sacramenta trade- 
rent, suo modo Deo in hoc assimilati, quasi Deo coopeiantes » 
(q- 34, a O. 

2? Ordo est sacramentum : a) quia « propter ordinem fit homo 
dispensator aliorum sacramentorum ; ergo ordo habet magis 
rationem quod sit sacramentum quam alia » ; — b) quia « sacra- 
mentum... nihil est aliud quam quaedam sanctificatio homini 
exhibita cum aliquo signo visibili ; unde cum in susceptione 
ordinis quaedam consecratio homini exhibeatur per visibilia 
signa (nec posset aliter fieri), constat ordinem esse sacramentum » 
(a. 3). 

30 Est gratiae collativus : « Sicut gratia gratum faciens est 
necessaria ad hoc quod homo digne sacramenta recipiat, ita 
etiam ad hoc qupd digne sacramenta dispenset. Et ideo sicut in 
Baptismo, per quem fit homo susceptivus aliorum sacramento- 
rum, datur gratia gratum faciens, ita in sacramento Ordinis, 
per quod homo ordinatur ad aliorum sacramentorum dispensatio- 
nem » (q. 35, a. 1). 


715. Corollaria. — Ex praedictis sequitur : 


i? Ex institutione divina existere in Ecclesia statum clericalem 
a statu laicali distinctum (can. 948), ut contra Protestantes 
definivit G. Trid., seSs. 7, can. 10, et sess. 23, c. 4, can. 6 ; licet 
ex institutione ecclesiastica status clericalis potuerit maiorem 
consequi ambitum. 

20 In Ecclesia ex iure divino existere sacerdotium visibile et 
externum, ut ait C. Trid., sess. 23, c. 1, can. 1. 

3? In Ordine, sicut in aliis sacramentis, tria esse distinguenda : 
a) sacramentum tantum seu signum externum quod significat et 

non significatur, est ritus sacer cum verbis cpnsecratoriis, qui 
diversus est in diverso ordine ; b) res et sacramentum, quod scii, 
significatur a ritu visibili et simul significat gratiam, est sacra 
potestas indelebili charactere tradita ; c) res sacramenti quae 
significatur et non significat, est gratia ad potestatem saçram rite 
exercendam necessaria. 


716. A nimadversio.-— Christus Apostolis tradidit potesta- 
tem consecrandi Eucharistiam in ultima coena, dicens : hoc 
facite in meam commemorationem ; potestatem remittendi 
peccata in die resurrectionis ) potestatem praedicandi ante 
ascensionem. Instituit autem sacramentum Ordinis, simul man- 
dando praedictas potestates in perpetuam Ecclesiae utilitatem 
conferendas esse atque visibili signo transmittendas ; at ipse 
hoc sacramentum non ministravit. 


Articulus II. 


De Partibus Sacramenti constitutivis. 


S. Th., Suppi, q. 34, a. 4 et 5 ; q. 37, a. 5 ; HL, q. 84, a. 4. 


717. Status quaestionis. —: In Scripturis non alius 
indicatur ritus sacrae ordinationis nisi manuum impositio, 
cui adscribitur gratia sacramentalis ; similiter Patres, 
Liturgiae, Euchologia usque ad saeculum IX soli manuum 
impositioni tribuunt collationem sacerdotii. Saeculo VIII 
aut IX apparet porrectio instrumentorum, scii, patenae 
cum oblatis et calicis cum vino, ut indicatur in variis 
Sacramentariis Galliae et Germaniae. A Graecis porrectio 
nunquam recepta fuit, sed saec. XI in liturgiam romanam 
introducta, in tota Ecclesia latina fuit admissa atque 
praecepta ; imo tamquam pars principalior ordinationis 
habita, ut constat ex doctrina Scholasticorum atque ipsius 
Conc. Flor., in decr. pro Armenis. Saeculo XI, altera, 
in fine missae, manuum impositio fuit adhibita in quibus- 
dam Ecclesiis, quae postea communis evasit in Occidente. 
Evolutio in ritibus ordinationis lenta fuit et duravit usque 
ad saeculum XV ; saeculo tamen XIII perfecta erat, 
quantum ad traditionem instrumentorum quae tunc in 
Occidente universaliter erat recepta. 


In Ecclesia latina itaque adest in ordinatione sacerdotum : 
r° Impositio manuum ab episcopo, et presbyteris, super caput 
cuiuslibet ordinandi sub silentio, et dein extensio manuum super 
omnes ordinandos cum oratione : Oremus fratres... exaudi nos... 

et praefatione, quibus respective postulatur pro iis a Deo gratia 
sacerdotalis et dignitas presbyterii. Distingui ibi possunt duae 
impositiones quarum altera est continuatio prioris. 

20 'Traditis stola et casula, et unctis manibus ordinandorum, 
fit traditio instrumentorum, ut dictum est, sub verbis : Accipe 
potestatem offerre sacrificium Deo, missasque celebrare tam pro 
vivis quam pro defunctis. In nomine Domini. 

3? Consecratione Sacrificii et communione peractis, in fine 
altera fit impositio manuum ab episcopo solo super singulos, 
sub verbis : Accipe Spiritum sanctum : quorum remiseris peccata... 


Ex dictis patet in Ecclesia graeca, sicut olim in Ecclesia 
latina, ritum ordinationis non esse nisi impositionem 
manuum cum forma concomitante. Ante constitutionem 
Apostolicam « Sacramentum Ordinis » diei 30 nov. 1947 
multum agitata est quaestio an idem hodie valeat in 
Ecclesia latina, aut quisnam habendus sit ritus validae 
ordinationis temporibus nostris. 


718. Sententiae diversae. —- Ad dictam quaestionem 
solvendam multiplex pronuntiata fuit sententia : 

ia tenet solam primam manuum impositionem esse essentiam 
Sacramenti, tum quia sola in Scripturis invenitur et sola adhibita 
in octo prioribus saeculis, tum quia hodie sola adhibetur apud 
Graecos. Haec sententia est paucorum in medio aevo, post saec. 
XVI plures habuit defensores inter quos Morinus et Martene, et 
saec. XIX facta est longe communior, ita ut Card. Van Rossum 
et Pesch eam dixerint moraliter certam. Ecclesia enim non 
potest mutare materiam et formam sacramentorum ; et etiam, 
si id posset, non probatur talem fuisse Ecclesiae intentionem, 
cum id ex nullo textu iuridigo constet. Quantum ad decretum 
Cone. Flor, multi illud dixerunt disciplinare, non dogmaticum ; 
alii illud dogmaticum agnoscunt, sed, ut Card. Van Rossum, 
dicunt hac in re Concilium errasse. 

2ae contra non agnoscit ut ritum essentialem Ordinis nisi solam 
traditionem instrumentorum. Sic multi scholastici, ita ut a saec. 
XIII ad XV haec opinio fuerit longe communior, atque a Cone. 
Flor, adoptata et usque ad saec. XVIII plures semper habuerit 
defensores ; saec. autem XIX fuit quasi derelicta, sed ultimis 
temporibus rursus defenditur a Hugon et Galtier. 

In ista sententia oportet dicere Christum ritum Ordinis non 
determinasse in ultima specie, Ecclesiam vero alium et alium 
ritum praescripsisse pro variis temporibus et locis. 

3S dicit ritum essentialem consistere tum in traditione instru- 
mentorum qua confertur potestas consecrandi seu in corpus 
Christi verum, tum in ultima manuum impositione qua confertur 
potestas remittendi peccata seu in corpus Christi mysticum. 
Ita Scotus et post eum plures, usque ad saeculum XVIII, inter 
quos Bellarminus et Billuart. 

4a tenet alterutram, nempe aut primam impositionem manuum, 
aut instrumentorum traditionem esse materiam validam. Ita 
pauci saec. XVII et XVIII, ut Amicus, Diana, Esparza, Cleri- 
catus, Hieronymus a S. Augustino O. S. Tr. Haec sententia 
quatenus affirmaret episcopum inter utrumque ritum posse 
eligere, falsa est, quia non pertinet ad ministrum, sed ad Christum 
et Ecclesiam determinare ritus essentiales sacramenti ; quatenus 
vero affirmaret pro diversitate temporum et locorum diversam 
esse materiam secundum diversam Ecclesiae determinationem, 
coincidit cum pluribus aliis opinionibus. 

5a tenet utramque, scii, primam manuum impositionem simul 
ac traditionem instrumentorum esse ;n Ecclesia latina ritum 
ad validitatem sacramenti necessarium. Ita antiquitus forsan 
aliqui, plures vero saec. XVIII et XIX ; recentius defenditur 
a Billot, Tanquerey, Hervé, Noldin, Van Noort. 

6a denique ait materiam constare ex tribus, atque non solum 
traditionem instrumentorum, sed etiam ultimam manuum im- 
positionem aeque ac primam essentialiter requiri ad sacramentum. 
Ita inde a saec. XVII plures : Lugo, Gotti, Egger, Dalponte. 


719. Materia ordinationis sacerdotalis hodiernis 
temporibus in Ecclesia latina consistit in prima manuum 
impositione quae silentio fit, non autem in ejusdem per 
manus dexterae extensionem continuatione nec in ultima 
cui conjunguntur verba : « Accipe Spiritum Sanctum 
quorum remiseris peccata, etc... » 


In Ecclesia graeca et alii quibusdam orientalibus, existit 
sola impositio manuum, licet hic inde quaedam adsint varietates. 


Probatur: i? Ex Constitutione Apostolica « Sacramentum 
Ordinis »l in qua Summus Pontifex Pius PP. XII, divino 
lumine invocato, Suprema auctoritate et certa scientia 
declarat, et quatenus opus sit, decernit et disponit ea 
quae in thesi modo posita habentur. 


20 Quoad partem positivam, necessitatem scilicet et 
validitatem primae manuum impositionis, ex usu con- 
stanti hujus ritus inde a primis temporibus tum in 
Ecclesia latina, tum in Ecclesia graeca. Semper ritus 
iste servatus fuit, non solum in presbyterorum sed 
etiam in episcoporum et diaconorum ordinationibus. 
Quod etiam innuit Cone. Trid., sess. 14 de E. U., c. 3, 


i. Constitutio Apostolica « Sacramentum Ordinis», die 3a novembris, 
1947. Acra Apostolicae Sedis, XL, 1948, pp. 5-7. 

dum ait de ministris Extremae Unctionis quod sint sacer- 
dotes « ordinati per impositionem manuum presbyterii ». 


3? Quoad partem positivam et negativam simul, neces- 
sitatem scilicet et sufficientiam ad substantiam et validi- 
tatem secundum quod dependet a Domini Nostri Jesu 
Christi institutione, ex eo quod Ecclesia Romana semper 
validas habuit ordinationes Graeco ritu collates absque 
instrumentorum traditione. Nec obstat quod in Concilii 
Tridentini Decreto pro Armenis statuitur : « Sextum 
Sacramentum est Ordinis cujus materia est illud per cujus 
traditionem confertur Ordo : sicut Presbyteratus traditur 
per calicis cum vino et patenae cum pane porrectionem) 
etc. » (Denz. 701). Minime enim Concilium Graecis 
imposuit ut ritum ordinationis mutarent vel illi instru- 
mentorum traditionem insererent : immo voluit Ecclesia 
ut in ipsa Urbe Graeci secundum, proprium ritum ordina- 
rentur. Quibus colligitur, etiam secundum mentem Con- 
cili Florentini, traditionem instrumentorum non ex 
ipsius Domini nostri voluntate ad substantiam et validi- 
tatem hujus sacramenti requiril. 


40 Ratione theologica ex ipsis essentialibus sacramenti 
secundum textum ejusdem Constitutionis Apostolicae 
supra citatae : « Constat autem inter omnes Sacramenta 
Novae Legis, utpote signa sensibilia atque gratiae invisi- 
bilis efficientia, debere gratiam et significare quam efficiunt 
et efficere quam significant. Jamvero effectus, qui Sacra 
Diaconatus, Presbyteratus et Episcopatus Ordinatione 
produci ideoque significari debent, potestas scilicet et 
gratia, in omnibus Ecclesiae universalis diversorum 
temporum et regionum ritibus sufficienter significati 
inveniuntur manuum impositione et verbis eam deter- 
minantibus ». 


i. De ipsa tamen recta interpretatione Decreti pro Armenis, de ejus 
valore dogmatico vel disciplinari et aliis controversiis in interpretando 
Decreto nihil statuere voluit Summus Pontifex. Determinat tantum- 
modo quod si in decursu saeculorum aliquando porrectio instrumen- 
torum fuerit necessaria ad valorem sacramenti hoc fuisset ex Ecclesiae 
voluntate (non ex Christi institutione) ità ut quod Ecclesia statuit 
etiam mutare et abrogare valeat. 

Animadversio. Ex dicta Constitutione, quae lata 
est ad omnem controversiam circa ritus essentiales auferen- 
dam et ad conscientiarum anxietatibus viam praecluden- 
dam certissime constat instrumentorum traditionem, et 
continuationem primae manuum impositionis et ultimam 
manuum impositionem non pertinere ad substantiam 
Sacramenti nec in posterum requiri ad validitatem. Quod 
attinet ad tempora praeterita nihil determinat Constitutio 
Apostolica de ritibus ad validitatem necessariis, ita ut 
diversae sententiae supra allatae objectum maneant liberae 
controversiae. 


720. Forma ordinationis sacerdotalis in Ecclesia 
latina in posterum constat verbis « Praefationis », quorum 
haec sunt essentialia, ideoque ad valorem requisita : « Da 
quaesumus, omnipotens Pater, in hunc famulum tuum 
Presbyterii dignitatem ; innoya in visceribus eius spiritum 
sanctitatis, ut acceptum a Te, Deus, secundi meriti munus 
obtineat censuramque morum exemplo suae conversa- 
tionis insinuet ». 

Ita in Ecclesia latina. In Ecclesia graeca enim tota forma est 
in verbis quae comitantur unicam impositionem manuum 
« Divina gratia, quae semper infirma curat et ea quae desunt ad- 


implet, promovet N., devotissimum diaconum, in presbyterum; 
oremus pro eo, ut veniat super eum sanctissimi Spiritus gratia ». 


Probatur ex Constitutione Apostolica « Sacramentum 
Ordinis » verba formae determinante. — Quantum ad 
sensum formae, quia pertinet ad substantiam sacramenti 
a Christo instituta, Ecclesiae nulla competit potestas 
(Conc. Trid., sess. 7, c. 1; Denz. 844. Sess. 21, c. 2 ; 
Denz. 931); verba autem hunc sensum exprimentia 
Ecclesia stabilire potest, immo quandoque debet. Ut 
formam sacramenti igitur consideranda sunt verba appli- 
cationem materiae determinantia, quibus univoce signi- 
ficantur effectus sacramentales quaeque ab Ecclesia qua 
talia accipiuntur et usurpantur. 


721. Corollaria practice. — Cum in sacramentis 
administrandis tutius sit agendum ne exponantur periculo 
nullitatis, ideo in praxi ante Constitutionem Apostolicam 

anni 1947 erat ad omnes opiniones attendendum et omnes 
ritus qui iuxta quamdam opinionem forsan requirebantur 
observandi erant, nullo intermisso ; quia de validitate 
sacramenti non constat nisi omnia rite fuerint peracta. 
Quod si quaedam ex iis omissa aut dubia fuerint, ordinatio 
sub conditione erat repetenda, aut defectus saltem sup- 
plendus. 

Haec omnia etiam post Constitutionem Apostolicam 
valent si de omissionibus et dubiis agatur in ordinationibus 
factis ante diem 28 aprilis 1948 (ante mediam noctem 
inter diem 27 et 28). Ab hac enim die documentum 
juridicum effectum obtinet et dispositiones ejus vim 
retroactivam non habent. 


Hinc pro ordinationibus ante diem 28 aprilis factis : i? Si 
prima manuum impositio omissa fuerit, et quidem sive parti- 
cularis impositio sive subsequens extensio, ordinatio ex integro 
erit repetenda, quia disputant an illa vel haec vel alterutra 
sufficiat (S. Off., 21 iul. 18995 4 iul. 1900; 7 mart. 1902); 
impositio probabiliter fieri debet tactu corporali (ib.), qui tamen 
sufficit mediatus, v. g. in caput coopertum (S. Off., 22 ian. 1290). 

20 Si omissa fuerit, etiam partialiter, traditio consecrati calicis 
et patenae cum utraque specie, sub conditione saltem est ordi- 
natio tota repetenda (S. C. C. 11 febr. 1708; S. Off., 6 iul. 1898 ; 
n ian. 1899): contactus probabiliter requiritur physicus, sed 
sufficit mediatus, unde sufficere videtur tangere unum, quo 
mediante tangantur reliqua. 

3? Consecratio tamen calicis cum patena non videtur requisita 
ad validitatem, quia S. Off. in rescr. 28 ian. 1937 declaravit in 
quodam tali casu ordinationem non esse iterandam. 

4? Si quaedam essentialia omissa fuerint ex verbis formae in 
traditione instrumentorum ; aut sub extensione manuum in 
oratione : Oremus fratres... exaudi, vel in praefatione, pariter 
ex integro erit ordinatio repetenda. 

5? Si ultima fuerit omissa manuum impositio aut forma 
concomitans, erit supplenda (S. C. R. 22 maii 1841 ; S. Off., 
4 mart. 1874 ; 9 dec. 1897). 

6? Certum est unctionem manuum, traditionem vestium, 
impositionem manuum a sacerdotibus assistentibus non esse 
sacramentales, sed mere accidentales ; nihilominus unctio 
omissa, et, probabiliter, traditio vestium est postea supplenda. 

Reordinatio aut suppletio fieri possunt a quovis episcopo, etiam 
extra tempora ac secreto (can. 1007) ; in casu defectus occulti, oc- 
culte fieri debet ad vitandum scandalum et turbationem fidelium. 

Sub novo vero regimine determinato a Constitutione Aposto- 
lica absolute repetenda erit ordinatio si quaedam essentialia 
ex forma, prout supra determinata, fuerint omissa vel etiam si 
prima manuum impositio omissa fuerit vel facta absque tactu 

saltem moralil. Sub conditione ordinatio erit repetenda si 
quid dubium circa essentialia ad validitatem occurrerit. — 
Utrum vero ex integro an tantum pro parte ordinatio sit repe- 
tenda Constitutio Apostolica non determinat. Et quamvis pro- 
babile sit ordinationem ex integro repetendam esse, prudens 
tamen erit in singulis casibus ad Sanctum Sedem recurrere 
secundum statutum explicitum ipsius Constitutionis : * Si 
dubium aliquod Contingat, illud huic Apostolicae Sedi erit 
subiiciendum ». Idem valet de iterandis vel supplendis caere- 
moniis non essentialibus, de quibus in Constitutione nihil 
habetur. 


722. Animadversio. — Non est sacramentum sub condi- 
tione iterandum aut defectus supplendus, nisi de defectu saltem 
adsit positivum dubium ; dubia scii, levia et negativa aut scru- 
pulosa non sunt attendenda. Unde legimus apud S. Alphonsum 
Th. M., 1. VI, n. 757 : < etiamsi quis timeat ne invalide ordinatus 
sit, aut non recordetur se tetigisse sacra vasa, aut non tetigisse 
imaginetur, non illico iterandum esse ordinem, cum sola oblivio 
vel timor non sufficiat ad prudens et rationabile dubium vel 
probabilitatem » Et in praxi ordinatus hac in re confidere 
potest testimonio sacerdotis qui episcopo assistit. 


QUAESTIO SECUNDA. 
DE EFFECTIBUS ORDINIS. 
S. Th., Suppi, q. 35. 


723. Effectus sacramenti Ordinis est gratia ad rite 
fungendum muneribus sacris et potestas ad illa exercenda. 
— Est fide ex C. Trid., sess. 23, c. 3 et 4, can. 4. 

A. Ordo non ponentibus obicem confert gratiam, quod 
est de fide ex C. Trid,, can. cit.,et sess. 7,can. 1 et 6 : gra- 
tiam scii, ad bonum usum potestatis sacrae necessariam seu 
ad rite exercendum ministerium sacrum et dispensanda 
sacramenta ; « augmentum gratiae, ait Cone. Flor., ut quis 
sit idoneus minister ». Nam « cuicumque datur potentia 
aliqua divinitus, dantur etiam ea per quae exeeutio illius 
possit congrue fieri » (a. 1). 


i. De validitate tactus tantummodo moralis etiam in Constitutione 
statutum est : « Ne vero dubitandi praebeatur occasio, praecipimus ut 
impositio manuum in quolibet Ordine conferendo caput Ordinandi 
physice tangendo fiat, quamvis etiam tactus moralis ad Sacramentum 
valide Conficiendum sufficiat. 

Confert autem : 


1) Gratiam habitualem gratum facientem, quae neces- 
saria est ad sacramenta digne ministranda (n. 76) ; — et 
quidem auget eam ad gradum eminentem, quia Ordo est 
dignius omnium sacramentorum post Eucharistiam, cum 
ad munus praestantissimum, ipsam Eucharistiam, imme- 
diate ordinetur : 


«Ad idoneam executionem ordinum non sufficit bonitas 
qualiscumque, sed requiritur bonitas excellens ; ut sicut illi, 
qui ordinem suscipiunt, super plebem constituuntur gradu 
ordinis, ita et superiores sint merito sanctitatis. Et ideo praeexi- 
gitur gratia quae sufficiat ad hoc quod digne connumerentur in 
plebe Christi ; sed confertur in ipsa susceptione ordinis amplius 
gratiae munus, per quod ad maiora reddantur idonei » (ad 3), 
Haec gratia commemoratur ab Apostolo I ad Tim., IV, 14 et 
II Tim. I, 6-7, et universali refertur traditione, a Pontificali ut 
spiritus sanctitatis et totius forma iustitiae, a Cone. Trid., quod 
docet in ordinatione dari Spiritum sanctum, qui non datur sine 
gratia. 


2) Gratiam sacramentalem specialem, quae gratiae 
gratum facienti speciale auxilium praebet et habitualem 
vigorem ad debite exercenda munera sacra, et infirmitatem 
vincendam quae ab officiis retrahit. 


3) Consequenter ius ad gratias actuales, ad hunc finem 
necessarias, per totam vitam opportuno tempore obti- 
nendas. 


B. Ordo confert characterem quo ordinandi consecrantur 
cultui divino tamquam ministri, iisque indelebiliter in- 
haeret sacra potestas, et quidem activa, ad dispensanda 
sacramenta. Est de fide ex Cone. Trid., sess. 23, can. 4, 
et sess. 7, can. 9. Character Ordinis de necessitate sup- 
ponit characterem Baptismi qui reddit capacem ad alia 
sacra recipienda ; de congruitate characterem Confirmatio- 
nis qui reddit idoneum ad exercendum Ordinem. 


Potestas characteris est duplex : 


1? Principalis, circa corpus Christi reale, scii, conse- 
crandi, offerendi et ministrandi corpus et sanguinem 
Domini, ut constat ex ipsa forma sacramenti, ex verbis 
Christi : Hoc facite in meam commemorationem (Lc. 


DE ORDINE 105 


XXII, 19), ex doctrina Apostoli, ad Hebr, V, i et XIII, 
10, et ex Cone. Trid., sess. 23, c. 1, can. 1. 


2? Secundaria, circa corpus Christi mysticum, seu red- 
dendi fideles aptos et idoneos ad sacramentum Eucha- 
ristiae, per verbi divini praedicationem et sacramentorum 
ministrationem, praesertim Baptismi et Poenitentiae (Mt, 
XXVIII, 19 ; Ioh. XX, 23) ; unde in ordinatione confertur 
potestas remittendi peccata (C. Trid., sess. 23, c. i,can. 1). 

Potestas enim conficiendi et dispensandi Eucharistiam 
includit potestatem omnia praestandi quae ad dignam 
Eucharistiae receptionem requiruntur. Homines autem ad 
Eucharistiam remote disponuntur per praedicationem 
verbi, proxime per sacramentorum administrationem, 
maxime Poenitentiae. 


« Eiusdem virtutis esse videtur aliquam perfectionem tribuere 
et ad susceptionem illius materiam praeparare... Cum igitur 
potestas Ordinis ad hoc se extendat ut sacramentum corporis 
Christi conficiat et fidelibus tradat, oportet quod eadem potestas 
ad hoc se extendat quod fideles aptos reddat et congruos ad huius 
sacramenti perceptionem. Redditur autem aptus et congruus 
fidelis ad huius sacramenti perceptionem per hoc quod est a 
peccato immunis : non enim potest aliter Christo spiritualiter 
unir, cui sacramentaliter coniungitur, hoc Sacramentum perci- 
piendo. Oportet igitur quod potestas Ordinis se extendat ad 
remissionem peccatorum per dispensationem illorum  sacra- 
mentorum quae ordinantur ad peccati remissionem, cuiusmodi 
sunt Baptismus et Poenitentia » atque Extrema Unctio. Ita 
S. Thomas, c. Gent. IV, 74. Cfr. q. 37s a. 4, ad 1. 


724- Corollaria. |— 1. Eminens est sacerdotis dignitas, nam 
per characterem configuratur ipsi Christo (q. 40, a. 5, ad 2) et 
participat de potestate et sacerdotio Christi ; unde in ipso, ait 
S. Thomas, II-II, q. 184, a. 8 « requiritur maior sanctitas interior, 
quam requirat etiam religiosus status », a sacerdotio scii, 
seiunctus. 

2. Sacramentum Ordinis quia imprimit indelebilem characterem 
non est iterabile, quod semper creditum fuit in Ecclesia, licet 
aliquando disputationes fuerint de validitate ordinationum ab 
haereticis factarum vel simoniacis ; asaeculo autem XIII consensus 
theologorum hac in re est communis (q. 38, a. 2). 

3. Hinc si cum obice recipiatur sacramentum, remoto obice 
reviviscit ; et quidem in perpetuum, ob characterem semper 
manentem. 

4. Quod si bona fide peccator recipiat sacramentum, id per 


accidens causai gratiam primam, dummodo peccator sit attritione 
dispositus. 

QUAESTIO TERTIA. 


DE DIVERSIS ORDINIBUS. 


S. Th., Suppi, q. 37; q. 35, a. 2 et 5 ; et q. 40. 


725. Plures sunt in Ecclesia ordines, qui ad diversa 
ordinantur officia. — Est certum, imo a Conc. Trid., 
sess. 23, c. 2 et can. 2 definitum tamquam pertinens 
ad catholicam veritatem. 

Rationes profert S. Thomas, q. 37, a. 1 


« Ordinum multitudo est inducta in Ecclesia propter tria : 

i? Propter Dei sapientiam commendandam, quae in distin- 
ctione rerum ordinata maxime relucet tam in naturalibus quam 
in spiritualibus... 

20 Ad subveniendum humanae infirmitati, quia per unum 
non poterant omnia quae ad divina mysteria pertinebant expleri 
sine magno gravamine ; et ideo distinguuntur ordines diversi ad 
diversa officia. Et hoc patet per hoc quod Dominus dedit Moysi 
septuaginta senes in adjutorium. 

3? Ut via proficiendi hominibus amplior detur, dum plures in 
diversis officiis distribuuntur, ut omnes sint Dei cooperatores ; 
quo nihil est divinius, ut Dionysius dicit in Eccl. hier. 3 ». 


726. Septem distinguuntur in Ecclesia ordines 
quibus, velut per gradus, clerici usque ad sacerdotium 
ascendunt. — Est certum ex Conc. Trid., sess. 23, c. 2. 

Rationem distinctionis S. Thomas, a. 2, desumit ex 
relatione ad Eucharistiam, ad quam sacramentum Ordinis 
ordinatur : Sacerdos Eucharistiam consecrat ; tres nobi- 
liores aliquo modo ipsi cooperantur in ordine ad ipsam 
Eucharistiam : diaconus sacerdoti immediate cooperatur, 
in ipso sacramento, et illud non quidem consecrat sed 
dispensat ; subdiaconus materiam praeparat in vasis sacris, 
acolythus vero in vasis non sacris ; tres reliqui cooperantur 
solum in ordine ad praeparandos suscipientes Euchari- 
stiam : exorcista mundat fideles habentes impedimentum 
ex daemonis potestate ; lector subiectum praeparat in- 
struendo, seu rudimenta fidei docendo ; ostiarius ab Ec- 
clesia indignos arcet, solis dignis aperiendo. 


Ita in Ecclesia latina ; et licet tempore Apostolorum ministri 
inferiores nondum fuerint a diaconis discreti, sed eorum potestas 

et officium in diaconatu contentum manserit, ab initiis tamen 
Ecclesiae omnes ordines cum propriis eorum ministeriis in usu 
fuisse cognoscunturl. 

In Ecclesia graeca vero praeter diaconatum non est nisi 
subdiaconatus et lectoratus ; sed ad istos aliorum officia redu- 
cuntur : sic acolythatus et ostiariatus conferuntur simul cum 
subdiaconatu, exorcistatus cum diaconatu. 


727. Omnes ordines probabilius sunt sacramenta, 
sed non constituunt nisi unum Ordinis sacramen- 
tum. — Est sensus obvius Conc. Flor, et Trid., 1. c. 

A. Singuli sunt sacramenta. Probatur : 


Ex Conáliis. Conc. Flor, enim ait : « Sextum sacramentum 
est Ordinis, cuius materia est illud per cuius traditionem Ordo 
confertur » ; quod applicat presbyteratui, diaconatui, subdiaco- 


natui et similiter aliis ordinibus. 

Idem facit pro ordinum forma. Postea addit : Effectus augmen- 
tum gratiae, ut quis sit idoneus minister. 

Similiter Cope. Trid. postquam enumeraverit septem ordines, 
statim sine restrictione addit : Ordinem esse sacramentum. 


20 Ex Pontificali, quod generarim de omnibus ordinibus ait : 
« Moneat episcopus ordinandos, ut tangant instrumenta, quibus 
character imprimitur ». 


3? Ex ratione S. Thomae, Q: 35» a. 2 : « Quidam dixerunt 
quod in solo ordine sacerdotali character imprimitur ; sed hoc 
non est verum, quia actum diaconi nullus potest exercere licite, 
nisi diaconus ; et ita patet quod habet aliquam spiritualem 
potestatem in dispensatione sacramentorum, quam ali non 
habent. Et propter hoc alii dixerunt quod in sacris ordinibus 
imprimitur character, non autem in minoribus. Sed hoc iterum 
nihil est, quia per quemlibet ordinem aliquis constituitur super 
plebem in aliquo gradu potestatis ordinatae ad sacramentorum 
dispensationem. Unde cum character sit signum disrincrivum 
ab aliis, oportet quod in omnibus character imprimatur ; cuius 
etiam signum est quod perpetuo manent, et nunquam iterantur ». 

Ceterum characterem eorum esse indelebilem constat ex eo 
quod per excommunicationem non tollitur. 


i. Ita Conc. Trid., 1. c. — Sic v. s. Cornelius (a. 257,. ep. ad Fab. 
Ant. (H. E. VI, 43) ait « esse in Ecclesia romana presbyteros 46, dia- 
conos 7, subdiaconos 7, acolythas 42, exorcistas autem et lectores cum 
ostiariis 52 ». Horum omnium munus describunt Constitutiones Aposto- 
licae, I. IL, c. 57. Etiam numerantur in Libro Pontificali, decr. Caii papae ; 
liostea in canonibus qui sub nomine veniunt Concilii Carthag. IV. — 
am ante Cornelium, in Traditione apostolica Hippolyti, nominantur 
subdiaconi et lectores ; imo in can. 7 Hippolyti exhibentur lectores 
ut praestanti munere fungentes ita quod debeant esse diaconorum 
virtutibus ornati. Conc. quoque Laod. de pluribus loquitur, etiam de 
exorcistis, qui iuxta can. 26, debent esse ab episcopis ordinati. 

Multi tamen moderni negant, et omnes ordines diaconatui 
inferiores non habent ut sacramenta sed ut mera sacramentalia 
ab Ecclesia instituta, tum quia non semper in Ecclesia fuerunt, 
tum quia non conferuntur impositione manuum quae est ritus 
essentialis Ordinis a Christo institutus. — Resp. Si Christus non 
determinavit signum sacramentale in ultima specie sed illud 
magis determinandum Ecclesiae reliquit, haec potuit ordinare 
Ut potestas quae primitus tota simul in presbyteratu aut in 
diaconatu conferebatur, nunc iam aut alibi in pluribus vicibus 
conferretur per partitiones ; atque etiam ut apte fieret signo licet 
a manuum impositione diverso. «In primitiva Ecclesia, ita 
S. Thomas, q. 37, a. 2, ad 2, propter paucitatem ministrorum, 
omnia inferiora ministeria diaconis committebantur... Nihilomi- 
nus erant omnes praedictae potestates, sed implicite in ima 
diaconi potestate. Sed postea ampliatus est cultus divinus ; et 
Ecclesia quod implicite habebat in uno ordine, explicite tradidit 
in diversis ». 


B. Omnes ordines sunt unum specie sacramentum. Constat 
ex eo quod non plus nec minus in Ecclesia sunt quam 
septem sacramenta. Atque intelligitur ex eo quod sacra- 
mentum Ordinis essentialiter et principaliter consistit in 
potestate sacra characteris, quae in supremo ordine existit 
plene, nempe in sacerdotio, in aliis participative et defi- 
cienter. 


Unde S. Thomas : « Divisio ordinis non est totius integralis 
in suas partes ; neque totius universalis (sicut genus quod 
plures habet species), sed totius potestativi, cuius haec est natura 
quod totum secundum Completam rationem est in uno, in aliis 
autem est aliqua participatio ipsius. Et ita est hic : tota enim 
plenitudo sacramenti huius est in uno ordine, scii, sacerdotio, 
sed in aliis est quaedam participatio ordinis... Et ideo omnes 
ordines sunt unum sacramentum » (q. 37, a. 1, ad 2). 


728. Animadversio. — Tres ordines sacri dicuntur 
speciali titulo, scii, ratione materiae quia circa rem sacram 
versantur. Nam « ordo sacer dicitur dupliciter : uno modo 
secundum se, et sic quilibet ordo est sacer, cum sit sacra- 
mentum quoddam (saltern, secundum alios, sacramentale) ; 
alio modo ratione materiae circa quam habet aliquem 
actum, et sic ordo sacer dicitur qui habet aliquem actum 
circa rem aliquam consecratam. Et sic sunt tres tantum 
ordines sacri, scii, sacerdotium et diaconatus, qui habent 
actum circa corpus Christi et sanguinem consecratum, et 
subdiaconatus, qui habet actum circa vasa consecrata ; et 

ideo eis etiam continentia indicitur, ut sancti et mundi 
sint qui sancta tractant » (a. 3), et a nuptiis arcentur (can. 
132, $ 1). Hinc etiam vocantur maiores, quia dignitate et 
sanctitate alios excedunt. 


Ante saeculum XII tamen subdiaconatus non reputabatur 
ordo maior et sacer ; atque hodie in Ecclesia graeca adhuc inter 
ordines minores recensetur, ubi nec adnexum habet continentiae 
votum. 


729. Potestas et actus singulorum ordinum. — 
Ordines distinguuntur gradu potestatis sacrae et conse- 
quenter actibus diversis ad quos potestas ordinatur. 


1? Presbyteratus est ordo sacer quo confertur potestas 
consecrandi corpus et sanguinem Christi atque remittendi 
peccata. Esse sacramentum est doctrina fidei, ut demonstra- 
tum fuit, n. 714 ; sed de eius materia et forma disputatur, 
ut notavimus, n. 718-720. Quinque numerari solent ipsius 
actus : « sacerdotem oportet offerre, benedicere, praeesse, 
praedicare, et baptizare », ait Pontificale. 


Offerre indicat potestatem circa corpus Christi reale, scii, 
corpus et sanguinem Domini consecrandi, offerrendi in sacri- 
ficium et in communionem dispensandi. Alia referuntur ad 
corpus Christi mysticum : benedicere, etiam solemniter, res et 
personas ; praeesse i. e. divinis officiis, absente episcopo, praesi- 
dere, et sub episcopo populum regere ; praedicare seu verbum 
Dei annuntiare ; baptizare et alia sacramenta in remissionem 
peccatorum conferre, scii. Poenitentiam et Extremam Unctionem. 


2? Diaconatus est ordo sacer, quo traditur potestas 
sacerdoti in missa solemni immediate ministrandi ad 
altare, solemniter cantandi Evangelium, et ex legitima 
commissione solemniter baptizandi, dispensandi Eucha- 
ristiam, ac praedicandi. 


Secundum sententiam iam diu communem, diaconatus est 
sacramentum; quod videtur certum. Nam in ipso adest signum 
sensibile conferens potestatem sacram ; est a Christo institutus, 
cum pertineat ad hierarchiam divina ordinatione institutam, ut 
definit Cone. Trid., sess. 23, can. 6 ; confert etiam gratiam, ut 
deducitur ex eodem Concilio, can. 4 : Si quis dixerit per sacram 
ordinationem non dari Spiritum sanctum, ac proinde frustra 
episcopos dicere : Accipe Spiritum sanctum..., a. s. ; ita autem 
dicunt episcopi in ordinatione diaconorum. 

De ritu diaconatus in Ecclesia latina disputabatur. Alii illum 
reponebant in sola impositione manus tactu physico, cum verbis : 
Accipe Spiritum sanctum ad robur et ad resistendum diabolo et 
tentationibus eius; alii in sola traditione libri Evangeliorum, cum 
verbis : Accipe potestatem legendi Evangelium in Ecclesia Dei, 
tam pro vivis quam pro defunctis; alii in utraque simul. 

Nunc quaestio pro futuro iam decisa est ex Constitutione 
Apostolica supra citata : « In Ordinatione Diaconali materia est 
Episcopi manus impositio quae in ritu istius Ordinationis una 
occurrit. Forma autem constat verbis « Praefationis » quorum 
haec sunt essentiaEa ideoque ad valorem requisita : « Emitte 
in eum, quaesumus, Domine, Spiritum Sanctum, quo in opus 
ministerii tui fidehter »exsequendi septiformis gratiae tuae 
munere roboretur ». 


3? Subdiaconatus est ordo sacer, quo confertur potestas 
ministrandi diacono in missa solemni et solemniter in ea 
cantandi epistolam. Hinc potest materiam sacrificii prae- 
parare, calicem et patenam offerre diacono, sacerdoti 
solemniter celebranti aquam effundere in calicem. 


Materia est traditio calicis consecrati vacui cum patena vacua ; 
forma : Videte cuius ministerium vobis traditur ; ideo vos admo- 
neo, ut ita vos exhibeatis ut Deo placere possitis. Attamen ad 
validitatem requiri consecratio calicis cum patena non videtur 
ex reset. S. Off. 28 ian. 1937. Ad essentiam non pertinent : 
traditio libri epistolarum (vel Missalis) sub verbis : Accipe librum 
epistolarum, et habe potestatem legendi eas in Ecclesia..., nam olim 
epistola legebatur a diacono ; item nec traditio urceolorum quae 
fit ab archidiacono, nec vestium sacrarum. 

Obligationes subdiaconatui adnexae in Ecclesia latina sunt 
recitandi divinum officium et servandi continentiam, cuius vo- 
tum implicite emittitur ordinis susceptione,ut intellexit perpetua 
Ecclesiae traditio ; quodsi aliquis vovere interne renueret, tene- 
retur nihilominus ad continentiam ex praecepto Ecclesiae. 


4? Acolythatus est ordo, quo potestas traditur urceolos 
cum viüo et aqua porrigendi in missa et lumina accen- 
dendi et deferendi ; seu quo confertur officium ministrandi 
sacris ministris in misSa solemni, necnon sacerdoti in missa 
privata. 


Materia et forma est duplex : 1) traditio candelabri cum cereo 
extincto sub verbis : Accipite ceroferarium cUm cereo, et sciatis 
vos ad accendenda ecclesiae luminaria mancipari in nomine Domini; 
— 2) traditio urceoli vacui, cum verbis : Accipite urceolum ad 
suggerendum vinum et aquam in Eucharistiam sanguinis Christi 
in nomine Domini. 

5? Exorcistatus est ordo, quo potestas confertur 
exorcismis Ecclesiae expellendi daemones a corporibus 
baptizatorum vel catechumenorum et aquam benedictam 
praebendi. 


Materia est traditio libri exorcismorum ut est Rituale, cuius 
loco dari potest Pontificale vel Missale ; forma : Accipite et 
commendate memoriae, et habete potestatem imponendi manus super 
energumenos, sive baptizatos, sive catechumenos. — In praxi 
tamen non est licitum solemniter exorcismos proferre in obsessos, 
nisi ex peculiari et expressa Ordinarii licentia, quae non con- 
ceditur nisi sacerdotibus piis et prudentibus (can. 1151). 


6° Lectoratus est ordo, quo confertur potestas verbum 


Dei in Ecclesia legendi, et populum catechizandi in rudi- 
mentis fidei. 


Materia est traditio libri ip quo continentur lectiones Scriptu- 
rae ; cuius loco tradi potest Biblia, Missale, Breviarium ; forma : 
Accipite et estote verbi Dei relatores, habituri, si fideliter et utiliter 
impleveritis officium vestrum, partem cum iis qui verbum Dei bene 
ministraverunt ab initio. 

Antiquitus benedicere consueverant ; notat Pontificale : Lecto- 


rem oportet benedicere panem, et omnes fructus novos ; hodie 


ista potestas ligatur, ita ut illas tantum valide et licite bene- 


dictiones dare possint, quae ipsis expresse a iure permittuntur 
(can. 1147, $ 4). 


7° Ostiariatus est ordo, quo confertur potestas spiritualis 
aperiendi et claudendi ecclesiae ianuas, populum convo- 
candi ad sacrificium, dignos admittendi et arcendi indignos, 
et sacrae supellectilis custodiam habendi. 


Materia est traditio clavium ; forma ; Sic agite quasi reddituri 
Deo rationem pro iis rebus quae his clavibus recluduntur. 


730. Praeambulum ad ordines est tonsura. — 
Tonsura proprie non est ordo, quia non confert potestatem 
sacram, nec a Conciliis aut Pontificali inter ordines nume- 
ratur sed ab iis distinguitur. Unde iuxta theologos com- 
muniter non est ordo, sed praeparatio ad ordines, sicut 
novitiatus ad professionem. Est ritus sacer quo laicus 
transfertur ad statum clericalem ; hic autem ita nominatur 
a KArnpo (sors, haereditas), eo quod ad illum sorte seu 
electione gratuita vocentur, vel Deus sit clericorum pars 
et haereditas. 

Consistit tonsione capillorum in vertice capitis sub verbis, 
a ministro et tonsurando simul proferendis : Dominus pars 
haereditatis meae et calicis mei; tu es, qui restitues haereditatem 
meam mihi. Corona significat dignitatem regiam quam clerici 
adipiscuntur et, ratione subtractionis capillorum, res inutiles et 
mundanas a clericis esse contemnendas ne mens eorum a con- 
templatione divinorum retardetur (q. 40, a. 1). 

Effectus sunt quod tonsuratus i) transferatur ad statum 
clericalem (can. 108, § 1), et ita fiat capax potestatem sive ordinis 
sive iurisdictionis, et beneficia ac pensiones ecclesiasticas obti- 
nendi (can. ii8); 2) fiat particeps iurium et privilegiorum 
clericorum (can. 119-123) ; ac etiam subiectus communibus 
clericorum obligationibus (can. 124-144). 


731. Omnibus ordinibus supereminet Episcopa- 
tus. — Definivit Cone. Trid., sess. 23, c. 4 et can. 7, 
episcopos esse superiores presbyteris, et quidem non solum 
potestate iurisdictionis, sed etiam potestáte confirmandi et 
ordinandi quae est ordinis, Insuper can. 6, in Ecclesia 
catholica esse hierarchiam divina ordinatione institutam, 
quae constat ex episcopis, presbyteris, et ministris i. e. saltem 
diaconis. Ex quo logice sequi videtur episcopos esse iure 
divino superiores presbyteris, licet Concilium id noluerit 
definire. 


Ita contra Aérium saec. IV, Waldenses, Wicleff, Calvinum 
et Presbyterianos. Innuitur in Scripturis, cum inter presbyteros 
a S. Paulo ordinatos, quidam potestatem habebant alios ordi- 
nandi, regendi et iudicandi, ut Timothaeus et Titus (I Tim. V, 
19 ; Tit. I, 5) ; constat autem ex tota traditione, inde ab Ignatio 
Ant., quod probari solet in tr. de Ecclesia. Rationem affert 
S. Thomas, q. 40, a. 4, quia, « humanorum officiorum ordo exigit 
ut in quolibet officio praeponatur unus, qui sit princeps illius 
officii, sicut praeponitur militibus dux. Ergo et sacerdotibus debet 
aliquis praeponi quisit sacerdotum princeps; et hic est episcopus». 


Episcopatus, licet sit ordo seu gradus hierarchicus, 
potestate et officio superior presbyteris, non tamen est 
ordo sacramentalis a presbyteratu adaequate distinctus ; 
secus octo essent ordines, cum tamen in Ecclesia non 
numerentur nisi septem. Etenim : 

i? Distinctio ordinum fit secundum habitudinem ad 
Eucharistiam ; sed quantum ad Eucharistiam non est in 
episcopis diversa habitudo aut potestas ac in presbyteris ; 
ergo nec ordo sacramentalis distinctus, sed solum ordinis 
extensio aut complementum. 

2? Sacramentum Ordinis essentialiter est in potestate 
sacra suprema, cuius aliae sunt consequentiae aut partici- 
pationes. Sed suprema potestas sacra est ad offerendum 
sacrificium seu ad consecrandum corpus et sanguinem 
Domini, quae aequaliter competit sacerdotibus et episcopis. 
Ergo episcopatus non est sacramentum essentialiter a 
presbyterato distinctum ; sed non est nisi potestas secun- 
daria consequenter addita seu presbyteratus extensio. 

3? Episcopatus seu potestas alios ordinandi sacerdotes 
nec concipi potest sine sacerdotio, sed illud necessario 
supponit et includit, cum nemo possit communicare aliis 
potestatem quam non habet. Et ideo non potest valide 
ordinari episcopus, qui non sit aut saltem non ordinetur 
simul sacerdos. Ergo episcopatus non est ordo condivisus 
et per se stans, sed sacerdotii intrinsecum complementum. 


Hinc : i? Sacerdotium non est participatio episcopatus, cum 
potestas excellentior in corpus Christi verum non sit participatio 
potestatis minus excellentis in corpus Christi mysticum ; sed 
episcopatus est ampliatio sacerdotii cuius est plenitudo et con- 
summatio. 

2? E contra diaconatus et ordines inferiores sunt participatio 
potestatis sacerdotalis. 

3° Unde valide ordinari potest sacerdos qui non recepit 
diaconatum aut ordines inferiores, quia eminenter in sacerdotio 
continentur ; e contra qui non est sacerdos non valide conse- 
cratur episcopus, quia episcopatus sacerdotium formaliter sup- 
ponit et extendit. 

4? In episcopatu non imprimitur novus character, sed cha- 
racter sacerdotii potestate ampliatur et quidem  indelebiliter. 

5? Consequenter ex opere operato confertur etiam augmen- 
tum gratiae, ad potestatem episcopalem debite exercendam. 


Episcopatus autem conferri non potest nisi ritu peculiari 
ordinationis, ut constat ex tota traditione Ecclesiae ; quo ritu 
potestas characteris sacerdotis ampliatur, et gratia confertur, 
uti certum est iuxta Cone. Trid., sess. 23, can. 4, quia in ordi- 
natione episcopi datur Spiritus sanctus, cum frustra non dicantur 
verba in ea prolata : Accipe Spiritum sanctum. 

In Ordinatione seu Consecratione Episcopali materia est 
manuum impositio quae ab Episcopo consecratore fit. Forma 
autem constat verbis « Praefationis », quorum haec sunt essen- 
tialia ideoque ad valorem requisita : « Comple in Sacerdote 
tuo ministerii tui summam, et ornamentis totius glorificationis 
instructum coelestis unguenti rore sanctifica ». Constitutio 
Apostolica « Sacramentum Ordinis », 30 nov. 1947. 

Ideo multi moderni dicunt esse verum ordinem distinctum, 

et sacramentum, cum conferat potestatem indelebilem et gratiam ; 
id autem probat episcopatum ad ordines pertinere et ad Ordinis 
sacramentum, nullatenus vero esse sacramentum a presbyteratu 
adaequate distinctum, aut ordinem separatuml. 


732. Corollaria. — 1. Septem tantum sunt ordines 
proprie dicti ; quandoque tamen apud canonistas enumerantur 
octo vel novem, comprehendendo scii, episcopatum vel primam 
tonsuram, sed tunc ordo sumitur sensu latiore et improprio 
(can. 950). 


3. Character ordinis superioris non necessario praesupponit 
characterem ordinum inferiorum, et ideo quamvis illicitum sit 
ordinationem recipere per saltum (can. 977), est tamen valida, 
quia potestates ordinum sunt distinctae et una nori praerequirit 
aliam in eodem subiecto. « Et ideo in primitiva Ecclesia aliqui 
ordinabantur in presbyteros, qui prius inferiores ordines non 
susceperant ; et tamen poterant omnia quae inferiores ordines 
possunt, quia inferior potestas comprehenditur in superiori 
virtute, sicut sensus in intellectu et ducatus in regno. Sed 
postea per constitutionem Ecclesiae determinatum est, quod ad 
maiores ordines se non ingerat qui prius minoribus officiis se 
non humiliavit. Et inde est quod qui ordinantur per saltum, 
secundum canones non reordinanfur, sed id quod omissum 
fuerat de praecedentibus ordinibus eis confertur » (q. 35, a. 5). 


3. Hinc «si quis, ritu orientali ad aliquos ordines iam pro- 
motus, a Sede apostolica indultum obtinuerit superiores ordines 
suscipiendi ritu latino, debet prius ritu latino recipere ordines 
quos ritu orientali non receperit » (can, 1004), 


4. Ordine quandoque datur sacra potestas ad agendum quae 
secus valide aut licite fieri non possent ; quandoque datur ad 
ea quae etiam aliter quis facere posset, sed « suscipit potestatem 


i. Obiiciunt : 1) olim diaconos directe ordinatos fuisse episcopos, 
imo qui non fuerint diaconi ; 2) rem mere pendere a positiva voluntate 
Dei et intentione Ecclesiae, unde nihil impedit dicere totam pleni- 
tudinem sacerdotii simul conferri una ordinatione. 

Resp : Ad im. Non repugnat quod in eadem ordinatione conferatur 
presbyteratus primum et in fine episcopatus ut eius complementum ; 
imo quod eodem signo conferatur principaliter potestas sacerdotii etsimul 
secundario eius complementum, scii, episcopatus, atque ita quandoque 
factum fuit in Ecclesia primitiva ; e contra repugnat quod conferatur 
solus episcopatus qui eminenter includeret sacerdotium, quia episcopatus 
sacerdotium supponit sicut complementum accessorium supponit prin- 
cipale. 

Ad 2m. Res non pendet a sola positiva voluntate Dei, sed voluntas 
quae regitur divina sapientia conformetur oportet naturae rerum : ex 
natura rei potestas offerendi sacrificium est principalis, quae in episcopo 
ampliatur addita potestate ordinandi ; non autem potestas ordinandi 
est principalis quae includeret tamquam minorem potestatem offerendi 
sacrificium. Unde potestas sacerdotii saltem natura prius debet conferri 
quam potestas ordinandi. 

ut ex officio hoc agere possit ; quamvis etiam ab aliis (scii, laicis) 
fieri possit, sed non ex officio. Et ita est in omnibus actibus 
minorum ordinum, quod possint per alios licite fieri, quamvis 
illi ad hoc non habeant aliquod officium : sicut etiam in domo 
non consecrata potest dici missa, quamvis consecratio ecclesiae 
ad hoc ordinetur ut in ea missa dicatur » (q. 37, a. 4, ad 9). 


5. Hierarchia ordinis quasi triplici gradu constat, episcopis, 
presbyteris,et ministris quorum nomine veniunt diaconi aliique 
ipsis inferiores. In episcopis potestas sacra est secundum pleni- 
tudinem, in presbyteris secundum substantiam, in diaconis 
aliisque secundum inchoationem et praeparationem. 


6. Supra omnes episcopos debet esse aliquis superior in 
totam Ecclesiam. Nam « ubicumque sunt multa regimina ordi- 
nata in unum, oportet esse aliquod universale regimen supra 
particularia regimina.. Et ideo cum tota Ecclesia sit unum 
corpus, oportet, si ista unitas debet conservari, quod sit aliqua 
potestas regitiva respectu totius Ecclesiae supra potestatem 
episcopalem, qua unaquaeque specialis Ecclesia regitur ; et 
hiaec est potestas papae » (q. 40, a. 6; cfr. c. Gent. IV, 76). 
Non tamen est ipsis superior potestate ordinis in qua « omnes 
episcopi sunt aequales, et propter hoc quilibet episcopus alium 
potest consecrare » (ad 3) ; sed potestate iurisdictionis regendi, 
quae a papa in omnes debet descendere (ad 1). 


QUAESTIO QUARTA. 
DE MINISTRO ORDINIS. 
S Th., Suppi, q. 38. 


733. Minister ordinarius sacramenti Ordinis est 
omnis et solus episcopus. — Certum est ex Conc. Flor., 
deer, pro Arm. et ex definitione Conc. Trid., sess. 23, 
c. 4, can. 7. 


Constat ex praxi Ecclesiae inde ab initio, uti habetur ex 
Scripturis (Act, VI, 6 ; XIV, 22 ; I Tim. IV, 14 ; V, 22 ; II Tim. 
I, 6 ; Tit. I, 5) et ex antiquis monumentis traditionis et statutis 
Ecclesiae antiquae. 

Ratio congruentiae est, quia ad episcopum,utpote excellentiore 
praeditum potestate in corpus mysticum, pertinet in omnibus 
divinis ministeriis alios collocare, ait S. Thomas, a. 1. 

Episcopus intelligitur omnis qui sit consecratus (can. 951), 
etiam haereticus, schismaticus, intrusus, simoniacus, excom- 
municatus, degradatus : valide scii, ordinat modo ritum es- 
sentialem ordinationis servet (a. 2). 


734. Minister extraordinarius sacrae ordinationis 
est sacerdos ex commissione Pontificia, iure aut induito 

speciali concessa et tantum ad aliquos inferiores ordines 
conferendos (can. 951). Constat ex variis Conciliis, ut 
Nie. II, c. 14 et Trid., sess. 23, de ref., c. 10 ; et ex praxi 
Ecclesiae, de qua S. Thomas, a. 1, ad 3: 


«Papa, qui habet plenitudinem potestatis pontificalis, potest 
committere non episcopo ea quae ad episcopalem dignitatem 
pertinent, dummodo illa non habeant immediatam relationem 
ad corpus Christi. Et ideo 1) ex eius commissione aliquis sacerdos 
simplex potest conferre minores (i. e. inferiores) ordines et 
confirmare, non autem aliquis non sacerdos ; 2) nec iterum 
sacerdos maiores (superiores) ordines, qui habent immediatam 
relationem ad corpus Christi, supra quod consecrandum Papa 
non habet maiorem potestatem quam simplex sacerdos » (ad 3). 
Hoc alterum testantur Const. Ap. III. 20, et S. Epiphanius, 
c. haer. LXXV, 4. 

Sacerdotes itaque delegari possunt ad conferendum : 

i? ordines minores, consequenter etiam tonsuram introduc- 
toriam ; iure ad id delegantur : Cardinales (can. 239, 220), 
Vicarius et Praefectus apostolicus, Abbas et Praelatus nullius 
(can. 957, $ 2), Abbas quoque regularis de regimine (can. 964) ; 
quorum ordinationes tamen, extra fines legitimae administrationis 
collatae, non tantum illicitae sunt, sed etiam invalidae ; 

20 etiam subdiaconatum, quia olim erat ordo inferior ; 

3? forsan diaconatum, licet fieri non soleat, et multi illud 
negent cum S. Thoma (ad 5) ; 

4? non autem ad conferendum  presbyteratum aut episco- 
patum. Et licet pro presbyteris quidam dixerint id aliquando 
fuisse concessum, de concessione tamen dubitatur, aut saltem 
de sensu concessionis factae (quam plures intelligunt de privi- 
legio exemptionis totalis a iurisdictione Ordinarii loci quantum 
ad ordinationes) ; at etiam si authentica esset, factum constitueret 
omnino particulare et solitarium, atque etiam brevi revocatum, 
quod proinde infallibilitate Ecclesiae et R. Pontificis non munitur. 


735. Minister ordinarius legitimus est episcopus 
proprius, vel ille qui ab eo delegatur et legitimas accepit 
litteras dimissorias. — Copstat ex Cone. Trid., sess. 23, 
de reform., c. 8; et ex can. 955. 


A. Episcopus propriys: a) Quoad ordinationem saecula- 
rium, iuxta can. 956 esse potest : 


1) titulo domicilii una cum origine, si ordinandus in eius 
dioecesi domicilium habeat et simul originem ; 


2) titulo simplicis domicilii, si ordinandus in dioecesi 
domicilium habeat sine origine, sed animum in dioecesi 
perpetuo manendi iureiurando firmet ; 

3) titulo incardinationis in dioecesi, quam ordinandus 
recepit sive per primam tonsuram, sive per litteras excar- 
dinationis perpetuae et absolutae a propria dioecesi et 
incardinationis perpetuae et absolutae in hanc alienam 
dioecesim, sive per beneficium residentiale quod ibi obti- 
nuit (can. 111-114). 


Notetur : a) Locus originis filii, etiam neophyti, est illé in quo, 
cum filius natus est, domicilium, aut, in defectu domicilii, 
quasi-domicilium habebat pater vel, si filius sit illegitimus aut 
postumus, mater; — at si agatur de filio vagorum, locus originis 
est ipsemet nativitatis locus ; si de exposito, est locus in quo 
inventus fuit (can. 90). 

b) Qui duo domicilia habet in diversis dioecesibus, ab alterutro 
episcopo ordinari potest, at recepta ordinatione non potest 
amplius ad utramque dioecesim pertinere, quia ordinatione a 
proprio episcopo suscepta eiusdem dioecesi incardinatur. 

c) Potest tamen episcopus dioecesis in qua aliquis domicilium 
habet, eum ordinare pro servitio alius dioecesis, quo in casu 
per primam tonsuram huic alii dioecesi incardinatur (com. int. 
17 aug. 1919). 

d) Nec prohibetur episcopus proprium promovere subditum 
(ratione domicilii), qui in futurum, praevia legitima excardi- 
natione et incardinatione, servitio alius dioecesis destinetur 
(can. 969, $ 2). 

e) Illi qui caret episcopo proprio, nihil remanet nisi quod 
sibi provideat induito apostolico. 


b) Quoad religiosos professos ordinandos, iuxta can. 965, 
est episcopus dioecesis in qua sita est domus religiosa ad 
cuius familiam pertinet ordinandus ; — nisi habeant spe- 
ciale indultum. 


Ad illum igitur superior religiosus litteras dimissorias mittere 
debet ; ad alium vero episcopum eas tantum mittere potest, 
cum 1) episcopus dioecesanus licentiam dederit, aut 2) sit diversi 
ritus, aut 3) sit absens, aut 4) non sit ordinationem habiturus 
proximo legitimo tempore (i. e. sabbatis 4 temporum, sabbato 
ante dominicam passionis, et sabbato sancto), vel denique 5) cum 
dioecesis vacet nec eam regat qui charactere episcopali polleat 
(can. 966, $ 1). Attamen : 


a) necesse est ut singulis in casibus id episcopo ordinaturo 
constet ex authentico curiae episcopalis testimonio (can. 966, $ 2) ; 

b) caveant superiores religiosi ne in fraudem episcopi dioece- 
sani subditum ordinandum ad aliam religiosam domum mittant, 
aut concessionem litterarum dimissoriarum de industria ad id 
tempus differant, quo episcopus vel abfuturus, vel nullas habi- 
turus sit ordinationes (can. 967). 

B. Ab episcopo proprio delegatus potest licite ordinare 
dummodo legitimas acceperit ab Ordinario ordinandi litte- 
ras dimissorias. Sunt litterae quibus competens superior 
dimittit proprium subditum ad episcopum alienum cum 
facultate ab eo ordines suscipiendi; unde differunt a 
litteris testimonialibus quibus datur solum attestatio authen- 
tica de natalibus, aetate, moribus, doctrina, aptitudine 
ordinandi, qui dignus exhibetur cui ordines conferantur. 


Litteras dimissorias pro saecularibus dare possunt quamdiu 
Jurisdictionem in suo territorio retinent : 


i? Episcopus proprius, postquam possessionem suae dioecesis 
legitime ceperit, licet nondum consecratus ; 

2° Vicarius generalis, ex speciali tamen episcopi mandato ; 

3? Vicarius capitularis post annum a sede vacante et de capituli 
consensu; intra annum vero solis arctatis ratione beneficii recepti 
aut recipiendi, aut ratione alicuius officii, cui propter necessi- 
tatem dioecesis sine dilatione sit providendum;— tamen litteras 
dimissorias ne concedat iis qui ab episcopo reiecti fuerunt ; 

4? Vicarius ac praefectus apostolicus, Abbas vel Praelatus 
nullius, licet episcopali charactere careant, etiam ad ordines 
maiores (can, 958). 

Quantum ad ordinationem religiosorum, religiosi exempti a 
nullo episcopo ordinari licite possunt sine litteris dimissoriis 
proprii superioris maioris ; at superiores professis votorum 
simplicium praeviorum i.e. ante professionem perpetuam, litteras 
dimissorias concedere possunt dumtaxat ad primam tonsuram 
et ordines minores, revocato quolibet induito contrario (can. 
964, 2°, 3? et 40). 


Notetur : Vicarius ac Praefectus apostolicus, Abbas vel Prae- 
latus nullius, si charactere episcopali polleant, episcopo dioe- 
cesano aequiparantur quod pertinet ad ordinationem (can. 957, 
$ 1) ; item qui potest litteras dimissorias ad ordines recipiendos 
dare, potest quoque eosdem ordines conferre per se ipse, si 
necessariam ordinis potestatem habeat (can. 959). 


736. Dispositiones speciales Iuris canonici. — 
A. Quoad consecrationem episcopalem : 


« Consecratio episcopalis reservatur R. Pontifici ita ut 
nulli episcopo liceat quemquam consecrare in episcopum nisi 
prius constet de pontificio mandato » can. 953 ; secus agentes eo 
ipso suspensi sunt donec Sedes apostolica dispensaverit (can.2370). 

20 « Episcopus consecrator debet alios duos episcopos adhibere 
qui sibi in consecratione assistant, nisi hac super re a Sede 
apostolica dispensatum fuerit » can. 954 ; nec proinde ad validi- 
tatem: Ex Constitutione Apostolica, 30 nov. 1944, episcopi assis- 
tentes considerandi sunt tanquam  co-consecratores ac eadem 
facere debent ac consecrator principalis. 


i? 

B. Quoad ordinatos ab ipso R. Pontifice. : * Nemini licet ordina- 
tum a R. Pontifice ad altiorem ordinem promovere sine Sedis 
apostolicae facultate » can. 952. 


C. Quoad episcopum proprium : « Episcopus proprius, iusta 
causa non impeditus, per se ipse suos subditos ordinet ; sed 
subditum orientalis ritus, sine apostolico induito, licite ordinare 
non potest » can. 955, $ 2. 


" 


.D. Quoad litteras dimissorias: 


i? « Litterae dimissoriae mitti possunt ab episcopo proprio, 
etiam Cardinali episcopo suburbicario, ad quemlibet episcopum, 
communionem cum Sede apostolica habentem, excepto tantum, 
citra apostolicum indultum, episcopo ritus diversi a ritu pro- 
movendi » can. 961. 

20 « Litterae dimissoriae ne concedantur, nisi habitis omnibus 
testimoniis quae iture exiguntur (ad ordinationem)... » can, 960. 

3? u Quilibet episcopus, acceptis legitimis litteris dimissoriis, 
alienum subditum licite ordinat, dummodo ipse de germana 
litterarum fide dubitare nullatenus possit », nec nova testimonia 
necessaria sint, quia post obtentas litteras tempus decurrit 
sufficiens quo promovendus contrahere potuerit canonicum 
impedimentum : can. 962 et 994. 

40 « Litterae dimissoriae possunt ab ipso concedente vel ab 
eius successore limitari aut revocari, sed semel concessae non 
extinguuntur resoluto iure dantis » can. 963. 

5? «In suspensionem per annum ab ordinum collatione Sedi 
apostolicae reservatam ipso facto incurrunt: qui contra prae- 
Scriptum can. 955, alienum subditum sine Ordinarii proprii 
litteris dimissoriis ordinaverint;...et qui,salvo legitimo privilegio, 
religiosum, ad familiam pertinentem quae sit extra territorium 
ipsius ordinantis, promoverint, etiam cum litteris dimissorialibus 
proprii superioris, nisi legitime probatum fuerit aliquem e casibus 
occurrere, de quibus can. 966 et supra n, 735, A, b (can. 2373). 


E. Quoad tempus ordinationis : 


o 


i? « Consecratio episcopalis conferri debet intra missarum 
solemnia, die dominico vel natalitio Apostolorum. 

2? « Ordinationes in sacris celebrentur intra missarum solemnia 
sabbatis 4 temporum, sabbato ante dominicam passionis, et 
sabbato sancto. 

3? « Gravi tamen causa interveniente, episcopus potest eas 
habere etiam quolibet die dominico aut festo de praecepto *. 

4? «Prima tonsura quolibet die et hora conferri potest ; 
ordines minores singulis diebus dominicis et festis duplicibus, 
mane tamen. 

5? « Reprobatur consuetudo contra ordinationum tempora 
praecedentibus paragraphes praescripta ; quae servanda quoque 
sunt, cum episcopus latini ritus ordinat ex apostolico indultu 
clericum ritus orientalis aut contra » (can. 1006). 


i. Quidam intelligunt de festis praeceptis etiam suppressis, cpnfor- 
miter ad Pontificale; sed id reprobatum fuit a com. int. 15 maii 1936. 


718 SUMMA THEOLOGIAE MORALIS 


F. Quoad locum ordinationis ; 
ip « Ordinationes generales in cathedrali ecclesia, vocatis 


praesentibusque ecclesiae canonicis, publice celebrentur ; si 


autem in alio dioecesis loco, praesente clero loci, dignior, quantum 
fieri poterit, ecclesia adeatur. 
2° « Non prohibetur autem episcopus, iusta suadente causa, 
ordinationes particulares habere in aliis etiam ecclesiis itemque 
in oratorio domus episcopalis autSeminarii aut religiosae domus. 
3? « Prima tonsura et ordines minores conferri possunt etiam 
in privatis oratoriis » can. 1009. 


QUAESTIO QUINTA. 
DE SUBIECTO ORDINIS. 


S. Th., Suppi, q. 39, a. 1-2, et q. 36. 


737. Subiectum capax sacramenti Ordinis est solus 
vir baptizatus (can. 968), et, si sit adultus, habitualem 
saltem habens intentionem suscipiendi Ordinem. 

Incapax igitur est: 

1? Femina, uti constat tum ex Apostolo docenti (I Cor. 
XIV, 34-35 ; I Tim. II, 11-13 ; Eph. V, 22, 24) non esse 
mulieri permissum loqui in ecclesia, nec docere, nec domi- 
nari in virum, sed eam debere discere in silentio cum omni 
subiectione ; tum ex praxi et traditione Ecclesiae. Ratio 
est quia in muliere deficit significatio sacramenti, ut ait 
S. Thomas, q.39, a. | : « cum in sexu femineo non possit 
significari aliqua eminentia gradus, quia mulier statum 
sublectionis habet, ideo non potest Ordinis sacramentum 
suscipere ». Addit S. Bonaventura, in IV, d. 25, media- 
torem, Christum, cuius legatione funguntur sacerdotes, 
esse virum, non mulierem. 

2? Non baptizatus, quia Baptismus est ianua aliorum 
sacramentorum et fundamentum, cum charactere baptis- 
mal! homo capax fiat illa aliaque sacra valide recipiendi. 

30 Adultus qui caret intentione saltem habituali, i. e. 
habita et non retractata, recipiendi Ordinem, uti constat ex 
principiis generalibus theologiae sacramentalis (n. 92-93). 


Hinc : a) Infantes et perpetuo amentes valide ordinantur, sed 
illicite ; nec exinde quadam obligatione tenentur, nisi post 
adeptum sufficientem usum rationis, optionem faciant pro ordine 
suscepto et ita ordinem ratum habeant, ut dicit Ben. XIV, instr. 
Eo quamvis 4 maii 1745, $ 23. 

b) Valide ordinantur ebrii et dormientes, qui antea habuerint 
intentionem non retractatam. 

c) Invalide ordinantur qui, physica vi coacti, prorsus sunt 
reluctantes. 

d) Pariter invalide ordinatur qui ficte accedit, aut modo 
iocantis et ludentis ritum in se fieri sinit. 

e) Qui gravi metu coactus consentit, valide ordinatur ; at 
postea, remoto metu, potest ordinationem ratam habere saltem 
per Ordinis exercitium, ita volens obligationibus se subiicere, 
vel obtenta sententia iudicis ad statum  laicalem sine ullis 
reduci obligationibus (Can. 214, $ 1). 

f) Episcopae, presbyterae, diaconissae, de quibus sermo est 
in historia primitivae Ecclesiae, non recipiebant ordinationem 
sacramentalem ; sed quandoque mere caeremonialem. 

g) Hermaphroditus, si quis sit, valide ordinatur dummodo 
in ipso praedominetur sexus masculinus. 


73S. Subiectum licitae ordinationis est ille qui habet 
dispositiones et conditiones requisitas, scii, statum gratiae 
et vitae probitatem, immunitatem a censuris, irregulari- 
tatibus aliisque impedimentis, characterem confirmationis, 
animum clericandi, et approbationem proprii Ordinarii 
judicantis de dotibus et qualitatibus debitis (can. 968). 


i? Status gratiae requiritur, quae obligatio gravis est saltem 
pro ordinibus qui certo habent dignitatem sacramenti, ut dixi- 
mus n. 96-97 ; ceterum « cum... ordine aliquis constituatur dux 
aliis in rebus divinis, quasi praesumptuosus mortaliter peccat 
qui cum conscientia peccati mortalis ad ordines accedit » (q. 36, 
a. 1). Pro aliis probabiliter est de se levis, quamvis per accidens 
requiratur sub gravi, ratione communionis in ordinatione reci- 
piendae. 


20 Vitae probitas (can. 973 et 974, 20), de qua Cone. Trid., 
sess. 23 de ref., c. 12: « sciant... episcopi... debere ad hos or- 
dines assumi dignos dumtaxat et quorum probata vita senectus 
sit » imo ad presbyteratum qui sint « pietate et castis moribus 
conspicui » (c. 14), et S. Thomas : « Ordines sacri praeexigunt 
sanctitatem; sed status religionis est exercitium ad sanctitatem 
assequendam» II-II, q. 189, a. 1, ad 3. Quod facile intelligitur ex 
eminentia potestatis sacrae et sacerdotii(Cfr.I Tim. Ill et Tit. I). 

Qui vitam honestam non habet sufficienter probatam, vel 
habituatus in vitio turpi, puta luxuriae, nondum sufficienter est 
emendatus, prohibendus est ab ordinibus sacris etiam sub poena 
denegatae absolutionis ; nisi forsan extraordinariae conversionis 
qua plane immutetur et a fragilitate omnino liberetur, indubia 
praebeat signa, quod est rarissimuml. 


I. Cfr. S. Alphonsus, Th. M., 1. VI, n. 53 et opusC. nostrum pe 


Variis Poenitentium Categoriis, C. i q. 4, VII. 

3? Immunitas ab irregularitatibus, censuris aliisque impedimentis, 
quae ex natura sua impediunt exercitium ordinis vel ab Ecclesia 
fuerunt statuta (can. 968). 

4° Character Confirmationis, ut exigit Cone Trid., sess. 23 
de ref., c. 4, et can. 974,1? j secus non censentur satis firmi in 
fide, nec decet ut aliorum duces constituantur qui nondum facti 
sunt Christi milites. Qui tonsuram aut ordines secus susceperit, 
non potest, utpote male promotus, ad alios ordines ascendere, 
nec retinere beneficia de quibus fuit provisus, sine Pontificis 
dispensatione (S. C. C. 27 sept. 1601). 

5? Animus clericandi, i. e. propositum permanendi in statu 
clericali et serviendi Deo per ordinis suscepti ministeria, imo, 
ex can. 973, $ 1, propositum ascendendi ad presbyteratum et 
talis vitae habitudo ut prudenter expectari possit ordinandum 
fore dignum sacerdotem. Ordinatus tamen, si ascendere renuat, 
non potest cogi, nec a recepti ordinis exercitio prohiberi, nisi 
adsit gravis causa vel impedimentum (ib., $ 2). 

6? Iudicium proprii Ordinarii de qualitatibus debitis seu de 
canonica idoneitate ; quod positivis argumentis innixum et 
moraliter certum esse debet, et quidem sub culpa gravi (can. 
973. $ 3) 


739- Qualitates et dotes in ordinando requisitae 


numerari solent : vocatio divina, aetas legitima, scientia 
debita, mores congruentes, et, pro ordinis maioribus, 
titulus sustentationis. 

1. Vocatio divina, ut innuitur Hebr. V, 4 et Ioh. XV, 16. 
Ordinatus enim est mediator homines inter et Deum, a 
quo proinde acceptari debet ; est dispensator mysteriorum 
Dei, unde ab eo legitime est deputandus. 


Cuius signa sunt idoneitas ad statum clericalem et sacerdotium 
ex gratiae et naturae dotibus, recta intentio seu libera, firma 
et constans voluntas obligationes status assumendi et exequendi, 
et plerumque supernaturalis propensio seu gratiae incitamentum, 
licet id lege ordinaria necessarium non sit. Quae signa constituunt 
vocationem internam et in actu primo ; in actu secundo formaliter 
confertur et externe completur per episcopum vocantem nomine 
Deil. 


2. Aetas canonica, ut constat ex Cone. Trid., sess. 23, 
de ref., c. 12, et ex can. 974, 30 et 975. 


Pro tonsura et ordinibus minoribus nulla aetas directe deter- 
minatur ; sed solum indirecte quatenus aliae qualitates requi- 
rantur, uti certa scientia. Pro ordinibus maioribus statuit can. 


I. Cfr. Lahitton, La vecazien saceraoraze ; Hurtaud, za vocation au 


sacerdoce > Mulders, za vocation au sacerdoce. 

975 : « Subdiaconatus ne conferatur ante annum 21m comple- 
tum ; diaconatus ante 22m completum ; presbyteratus ante 
24** completum »; pro episcopatu requiritur annus 30e completus 
ex can. 331, 2°. Quae intelligenda sunt de anno civili et stricte 
intelligenda, ut non possit ordinari absque dispensatione, cui 
paucae tantum horae desunt. 

Dispensatio de aetate pertinet ad s. Sedem; quae rarissime dis- 
pensat ad subdiaconatum, raro ad diaconatum, saepius ad pres- 
byteratum etiam in defectu unius anni cum dimidio. Episcopis 
delegare solet facultatem dispensandi in defectu unius anni, sed 
tantum ad sacerdotium suscipiendum. 


3. Scientia debita, ut constat ex Cone. Trid., sess. 23, 
de ref., c. 13-14, et ex can. 974, 40, qua ordinandus 
sciat : « tantum... quod sufficiat ad hoc quod dirigatur in 
actu ordinis illius..., plus vel minus secundum quod ad 
plura vel pauciora se eius officium extendit ; scii, ut illi 
qui alis praeponuntur curam animarum suscipientes, 
sciant ea quae ad doctrinam fidei et morum pertinent, 


et alii sciant ea quae ad exeeutionem sui ordinis spectant » 
(q. 36, a. 2). 


Ex can. 976: « 1, Nemo sive saecularis sive religiosus ad 
primam tonsuram promoveatur ante inceptum cursum theologi- 
cum. 2. Subdiaconatus ne conferatur, nisi exeunte tertio cursus 
theologici anno, diaconatus nisi incepto quarto anno ; presbyte- 
ratus nisi post medietatem eiusdem quarti anni. 3. Cursus 
theologicus peractus esse debet non privatim, sed in scholis ad 
id institutis secundum studiorum rationem in iure, can. 1365 
determinatam. 


Ex can. 331, 50 episcopus sit laurea doctorjs vel saltem licentia 
in s. theologia aut iure canonico potitus in athenaeo vel instituto 
studiorum a s. Sede probatis, vel earumdem disciplinarum 
vere peritus ; quodsi ad religionem aliquam pertineat, a suis 
superioribus maioribus vel similem titulum vel saltem verae 
peritiae testimonium habeat. 


4. Mores congruentes ordini suscipiendo, quae ex probi- 
tate vitae innotescant ita ut prudenter cxpegtari possit 
ordinandum digne ordinem exercere atque fore dignum 
sacerdotem (can. 974, 2? et 973). 


Ob hanc causam in iure statuitur : a) Dent operam sacerdotes, 
praesertim parochi, ut pueros, qui indicia praebeant ecclesiasticae 
vocationis, peculiaribus curis a saeculi contagiis arceant, ad 
pietatem informent, primis litterarum studiis imbuant divinaeque 
in eis vocationis germen foveant (can. 1353). 

b) Curandum ut ad sacros ordines adspirantes inde a teneris 
annis in Seminario recipiantur ; sed omnes ibidem commorari 
tenentur saltem per integrum sacrae theologiae curriculum, nisi 
Ordinarius in casibus peculiaribus, gravi de causa, onerata eius 
conscientia, dispensaverit (can. 972, $ 1). 

c) Qui ad ordines adspirant et extra Seminarium legitime 
morantur, commendentur pio et idoneo sacerdoti, qui eis invi- 
gilet eosque ad pietatem informet (ib., $ 2). 


5. Titulus sustentationis est cautio qua providetur ordi- 
nando de honesta et perpetua sustentatione (can. 979, § 2). 
Requiritur pro ordinibus maioribus ex Cone. Trid., sess. 
23, de ref., c. 2, et ex can. 974, 70, tum ne clerici vilem 
artem exercere Vel mendicare cogantur, tum ut liberius 
vacent spiritualibus. 


Titulus varius esse potest. 


A. pro clericis saecularibus: 


i? Titulus canonici beneficii (can. 979, $ 1), quod scii, actu 
est obtentum et pacifice possessum. 

20 Eo deficiente titulus patrimonii aut pensionis (ib.), cuius 
quantitas et ratio, ut sit vere sufficiens, statutis vel normis 
Ordinarii definienda est (ib., $ 2). 

3? Deficientibus titulis consuetis, supplere potest titulus ser- 
vitii dioecesis, aut etiam missionis pro locis S. C. de Prop. Fide 
subiectis, ita tamen ut ordinandus iureiurando se devoveat 
perpetuo dioecesis aut missionis servitio (can. 981, $ 1) : ingressus 
in religionem iuramento non excluditur in dioecesi, at excluditur 
in missionibus, sine licentia S. Sedis. 


B. pro religiosis: 


i?^ Titulus paupertatis seu solemnis professionis religiosae, 
pro regularibus, qui scii, vota emiserunt solemnia (can. 982, $1). 

20 Pro religiosis votorum simplicium perpetuorum, titulus 
mensae communis seu congregationis aliusve, ad normam consti- 
tutionum (can. 982, $ 2). 


Notetur : a) Qui titulum amittit, non idep suspensus est, sed 
alium sibi providere debet, nisi, iudicio episcopi, eius congruae 
sustentationi aliter cautum sit (can. 980, $ 1). 

b) Episcopus qui sine titulo canonico scienter ordinaverit 
vel ordinari permiserit subditum, debet ipse eiusque successor, 
eidem egenti alimenta necessaria praebere, donec congruae 
sustentationi aliter provisum fuerit (ib., $ 2). 

c) Quod si episcopus aliquem ordinaverit sine titulo cum 
pacto ut ordinatus non petat ab ipso alimenta, hoc pactum omni 
vi caret (ib., $ 3). 

d) Titulus insufficiens beneficii patrimonio suppleri potest 
et e converso, ut resolvit S. C. C., prout habet Ben. XIV , Quaest. 
can. 46. 

é) Dimissio benefiii, cuius titulo clericus ordinatus fuit, 
irrita est, nisi expressa mentio fiat clericum illius titulo promo- 
tum fuisse, eidemque, de consensu Ordinarii, alium titulum 
substituisse (can. 1485). 

f) Religiosi cum votis temporalibus, ad ordinationis titulum 
quod attinet, iure saecularium reguntur (can. 982, $ 3). 

g) Religiosi qui egrediuntur, sibi alium titulum quaerere 
debent, et interim donec episcopum benevolum receptorem in- 
venerint, aut Sedes apostolica aliter providerit, extra religionem 
sacros ordines exercere nequeunt (can. 641). 


740. Dispositiones speciales iuris canonici de modo 
procedendi ad ordinationes. 


A. Quantum ad examen instituendum de qualitatibus et dotibus 
seu de ordinandi idoneitate, ad mentem can. 973 : 


a) quoad bonos mores, testimonium afferre debet sui supe- 
rioris vel sacerdotis cui commendatus fuerit (can. 993). 

b) quoad debitam scientiam, quilibet promovendus sive saecu- 
laris sive religiosus debet praevium ac diligens examen subire 
circa ipsum ordinem suscipiendum i promovendi ad ordines 
sacros in aliis quoque de s. theologia tractationibus periculum 
faciant, secundum modum et materiam ab episcopo determinanda 
qui proprio iure ordinat vel dat dimissorias litteras, qui tamen 
potest illud alieno episcopo ordinaturo committere si id oneris 
suscipere hic velit (can. 996-997), 


At alienus episcopus ordinans licet possit, non tamen tenetur 
litteris dimissoriis acquiescere quibus asseritur candidatum exa- 
minatum fuisse et idoneum repertum ; sed si pro sua conscientia 
censeat candidatum non esse idoneum, eum non promoveat 
(can. 997, $ 2). 


B. Quantum ad publicationes faciendas ad indagandum de 
ordinandi moribus et de ordinum impedimentis, valet can. 998 : 


«$ i. Nomina promovendorum ad singulos sacros ordines, 
exceptis religiosis a votis perpetuis sive solemnibus sive simpli- 
cibus, publice denuntientur in paroeciali cuiusque candidati 
ecclesia ; sed Ordinarius pro sua prudentia potest tum ab hac 
publicatione dispensare ex iusta causa, tum praecipere ut in 
alis quoque ecclesiis peragatur, tum publicationi substituere 
publicam ad valvas ecclesiae affixionem per aliquot dies, in 
quibus unus saltem dies festus comprehendatur. 


« $ 2. Publicatio fiat die festo de praecepto in ecclesia inter 
missarum solemnia aut alia die et hora quibus maior populi 
frequentia in ecclesia habeatur. 


«$ 3. Si sex intra menses candidatus promotus non fuerit, 
repetatur publicatio, nisi aliud Ordinario videatur ». 

Notetur : a) « Omnes fideles obligatione tenentur impedimenta 
ad sacros ordines, si qua norint, Ordinario vel parocho ante 
s. ordinationem revelandi » (can. 999). 

b) «Parocho qui publicationem peragit, et etiam alii, si id 
expedire videatur, Ordinarius committat ut de ordinandorum 
moribus et vita a fide dignis diligenter exquirat et litteras testi- 
moniales, ipsam investigationem et publicationem referentes, ad 
Curiam transmittat ». Atque < Ordinarius alias percontationes 
etiam privatas, si id necessarium aut opportunum iudicaverit, 
facere ne omittat » (can. 1000). 


C. Quantum ad gradationem, ponit can. 977: 


« Ordines gradatim conferendi sunt ita ut ordinatio per 
saltum omnino prohibeatur », de quo vide n. 732, 2. 


D. Quantum ad interstitia, notetur can. 978 : 


» $ i. In ordinationibus serventur temporum interstitia quibus 
promoti in receptis ordinibus, secundum episcopi praescriptum, 
sese exerceant ». Quod tamen exercitium non est rigorose ptae- 
cepturn. 


«$ 2. Interstitia primam tonsuram inter et ostiariatum vel 
inter singulos ordines minores prudenti episcopi indicio com- 
mittuntur ; acolythus vero ad subdiaconatum, subdiaconus ad 
diaconatum, diaconus ad presbyteratum ne antea promoveantur, 
quam acolythus unum saltem annum, subdiaconus et diaconus 
tres saltem menses in suo quisque ordine fuerint versati, nisi ne- 
cessitas aut utilitas Ecclesiae, indicio episcopi, aliud exposcat ». 


«$ 3. Nunquam tamen, nisi de peculiari licentia R. Pontificis, 
minores ordines cum subdiaconatu duove sacri ordines uno 
eodemque die, reprobata quavis contraria consuetudine, confe- 
rantur; — imo nec primam tonsuram conferre licet una cum 
aliquo ex ordinibus minoribus, neque omnes ordines minores 
una simul », licet consuetudo contraria non reprobetur. 


E. Quantum ad exercitia spiritualia ordinationi praemittenda, 
audiatur can. root : 


«$ i. Qui ad primam tonsuram et ordines minores promo- 
vendi sunt, spiritualibus exercitiis per tres saltem integros dies ; 
qui vero ad ordines sacros, saltem per sex integros dies vacent ; 
sed si qui, infra Semestre, ad plures ordines maiores promovendi 
sint, Ordinarius potest tempus pro ordinatione ad diaconatum 
reducere, non tamen ultra tres integros dies ». 

« $ 2. Si, expletis exercitiis, sacra ordinatio qualibet de causa 
ultra semestre differatur,exercitia iterentur ; secus iudicet Ordi- 
narius utrum iteranda sint, necne ». 

«$ 3. Haec spiritualia exercitia religiosi peragant in propria 
domo vel in alia de prudenti superioris arbitrio ; saeculares vero 
in Seminario, aut in alia pia vel religiosa domo ab episcopo 
designata ». 


F. Quantum ad testimonia episcopo afferenda : 


I. Promovendi saeculares aut religiosi qui, quod pertinet ad 
ordinationem, saecularium iure reguntur, afferant : 

i° Testimonium ultimae ordinationis aut, si de prima tonsura 


agatur, recepti Baptismatis et Confirmationis. 

2? Testimonium de peractis studiis, pro singulis ordinibus, 
ad normam can. 976, requisitis (n. 739, 3). 

3? Testimonium rectoris Seminarii, aut sacerdotis cui candi- 
datus extra Seminarium commendatus fuerit, de bonis eiusdem 
candidati moribus. 

4? Testimoniales litteras Ordinarii loci in quo promovendus 
tantum temporis moratus est ut canonicum impedimentum 
contrahere ibi potuerit (i. e. ex cati. 994 trimestre pro militibus, 
pro aliis semestre post pubertatem, quod inteUigi potest moraliter 
continuum). 

5° Testimoniales superioris maioris religiosi, si cui religioni 
promovendus adscriptus sit (can. 993). 

6° Insuper, iuxta Can. 1001, $ 4, de peractis spiritualibus 
exercitiis testimonium a superiore domus in qua peracta fuerint ; 
vel a superiore maiori, si agatur de religiosis. 


II. Religiosi qui proprio iure reguntur, scii, professi cum votis 
perpetuis, afferre debent litteras dimissorias superioris religiosi, 
quibus is non solum testari debet promovendum professionem 
religiosam emisisse et esse de familia domus religiosae sibi sub- 
ditae, sed etiam de Studiis peractis et de aliis iure requisitis, 
sicut modo dictum est ; quibus acceptis litteris episcopus aliis 
testimonialibus non indiget (can. 995). 


Notetur ex can. 994 : a) Episcopus ordinans, pro sua prudentia, 
exigere potest litteras testimoniales etiam ob brevius commo- 
rationis tempus, et ob tempus quod pubertatem praecesserit. 

b) Si Ordinarius promovendum non satis noverit ut testari 
possit eum nullum impedimentum in suo territorio contraxisse, 
aut si promovendus per tot dioeceses vagatus sit ut impossibile 
aut nimis difficile evadat omnes litteras testimoniales exquirere, 
provideat Ordinarius saltem per iuramentum suppletorium a 
promovendo praestandum. 

c) Si post obtentas litteras et ante ordinationem, promovendus 
in eodem territorio rursus praedicto temporis spatio (3 vel 6 
mensium) moratus sit, novae litterae testimoniales Ordinarii 
loci necessariae sunt. 


G. Instructiones speciales recentissime datae fuerunt a S. C. 
Sacr. et a S. Congr. Relig. 


I. Pro clericis. Ut maiore cum prudentia et certitudine ii qui 
vere vocati videntur, cum plena libertate ad ordines tendunt 
atque digni sunt, seligantur aliis relictis, S. C. Sacr., 27 dec. 1930, 
instructionem dedit de scrutinio ordinandorum instituendo. 
Normas tradit generales circa inquisitiones, quae tamen omnes 
non sunt in singulis casibus faciendae, dummodo de moribus 
explorata sint ea quae requiruntur ut ad ordinem tuto procedi 
possit. 

i. Ante primam tonsuram et ordines minores faciendum est 
scrutinium : 

a) Candidatus, duos saltem ante menses, moderatori semi- 
narii autographam et subscriptam petitionem tradere debet, 
qua significet se libere et spontanea voluntate primam tonsuram 
et ordines minores postulare. 

b) Declaratio candidati, cum attestatione de suscepti? Baptis- 
mo et Confirmatione, a seminarii moderatore, una cum sua 
personali de candidati idoneitate informatione transmittatur 
episcopo j qui eam remittit dicto moderatori vel alii, cum man- 
dato inquirendi. 

ç) Hic a praefectis, a doctoribus, tum separarim tum simul 
congregatis, vel et a deputatis pro disciplina seminarii si de 
persona edocti sint, diligentissime exquiret de qualitatibus et 
moribus candidati, atque collectas notitias cum proprio iudicio 
episcopo remittet. 

d) Episcopus quoque mandabit parocho alumnorum, ut 
inquirat de moribus candidati, de existimatione parentum et rei 
familiaris ratione, de abnormali propensione quam candidatus 
fortasse ex parentibus hauserit, et nominarim si parentes im- 
pellant ad sacerdotium aut timeant damnum in casu ordinationis 
postpositae. Quodsi hoc prudenter suspicetur, episcopus moneat 
ipsos de excommunicatione can. 2352. 

Parocho, si esset cum promovendo coniunctuS, alius sacerdos 
substituatur. 

e) Episcopus ipse a moderatore et eius vices gerente, seorsim 
audiris, expetat quid de candidato, post notitias acceptas et 
examinatas, sentiant; atque etiam alias personas interroget, 
praesertim si aliquid dubii supersit. 

f) Episcopus per se, vel per ecclesiasticam personam in digni- 
tate constitutam, paterne intimius candidatum interroget, 
adhortetur ad fiduciam et consilio adiuvet. 


2. Ante ordines maiores, iterum inspiciendae erunt inquisitiones 
antea factae et sedulo conservatae, atque novae perscrutationes 
de moribus ante subdiaconatum erunt faciendae, servata methodo 
iam explicata. 

Quodsi nulla canonica ratio suadeat alumnum esse arcendum, 
ipse sua manu scribere debebit declarationem,iuramento firma- 
tam, qua fatetur se omnimoda libertate ad s. ordinem accedere, 
riteque perspecta habere omnia onera adnexa. Quae declaratio 
similiter exaranda est ante diaconatum et presbyteratum. 

Quoties episcopus, antequam ad diaconatum aut ad pres- 
byteratum promoveat, pro cetto habeat canditatum esse vocatione 
destitutum, S. Sedem adire debet eique statum rerum candide 
et plane referre. 

Acta in perscrutationibus confecta sub secreto servanda sunt 
in tabulario curiae. 


II. Pro religiosis, instructionem specialem similiter edidit 
S. C. de Relig., 1 dec. 1931, in qua haec speciatim notanda 
veniunt. Cum superioribus competat ius litteras dandi dimis- 
soriales vel testimoniales, obligationes habent similes episcopo- 
rum probandi candidatos. 

1. Ante professionem votorum temporalium, quae praecedere 
debet ordinationes : 

a) Novicii scriptam petitionem superiori deferant, in qua 
expresse testentur suam ad statum religiosum et clericalem 
vocationem, simulque firmum propositum pendant perpetuo se 
militiae clericali, in statu regulari, mancipandi. 

b) Superiores quemquam ad ordines ascendere non sinant, 
quamdiu de eiusdem moribus, pietate, modestia, castitate, ad 
statum clericalem propensione, in studiis ecclesiasticis profectu, 
necnon religiosa disciplina, sibi per accuratum scrutinium non 
constiterit. Ad quem finem  exquirant testimonia magistri 
spiritus aliorilmque, quibus, ob specialem cum alumnis fre- 
quentiam, eorum vitam moresque pernoscere contigerit ; quae 
testimonia sedulo ponderanda sunt. 

c) Superior ipse, per se vel per alium, scientia ac prudentia 
praeditum, sibique adolescentum fiduciae comparandae ido- 
neum, hos interroget ut certior reddatur ipsos libere ac scienter 
ordines in statu religioso appetere. 


2. Ante professionem, sive solemnem sive perpetuam, quae 
praecedere debet ordinum maiorum susceptionem ; vel, ubi 
non sunt vota perpetua, post triennium votorum completum, 
aut, si non sint vota, post triennium completum a prima post 
noviciatum cooptatione in societatem : 

a) Nova inquisitio facienda est, comparando documenta 
prioris inquisitionis cum praesenti statu. Quod si digni et idonei 
inventi fuerint, superiores litteras dimissoriales concedere pos- 
sunt, iis servatis quae in iure canonico propriisque constitu- 
tionibus statuuntur. 

b) Insuper testificationem manu propria subscriptam et 
iurisiurandi fide, coram superiore firmatam, exigere debent, in 
qua candidatus 1. affirmat se libere sacrum ordinem amplecti 
velle cum adnexis oneribus ; 2. haec esse ipsi cognita fatetur 
atque eadem proponit toto vitae curriculo velle servare ; 3. quae 
castitatis voto et coelibatus lege praecipiuntur, testatur se clare 
perspicere, eaque integre servare usque ad extremum vitae, 
Deo adiuvante, firmiter statuit ; 4. denique sincera fide spondet 
iugiter se fore obsequentissime obtemperaturum iis omnibus 
quae sibi a praepositis, iuxta Ecclesiae disciplinam, praecipiuntur. 

c) De quibus omnibus, in dimissorialibus et testimonialibus 
litteris, superiores testari debent episcopo ordinatori ; cui tamen 
liberum est alumnos ordinandos etiam privatim interrogare. 

Ante diaconatum et presbyteratum non sunt tam amplae 
informationes et nova testimonia necessaria. At si in intervallo 
nova acciderint, quae dubiam aut nullam vocationem common- 
strent, praescrutatione diligentissime peracta, additoque viro- 
rum prudentum consilio, novi ordinis susceptionem superiores 
penitus interdicant, remque referant ad S. C. Relig. quae pro 
opportunitate providebit. 

Acta praedicta in archivo sunt asservanda. 


741. Animadversiones.— 1. Promovendi ad subdiacona- 
tum omnes professionem fidei emittere tenentur ex praescripto 

can. 1406, $ x, 7? ; atque Ordinario competit ius eam ante colla- 
tionem singulorum ordinum denuo exigendi, si id necessarium 
vel utile duxerit (S. Off., 22 mart. 1918). 


2. Omnes ad maiores ordines promoti obligatione tenentur 
sacrae communionis in ipsa ordinationis Missa  recipiendae 
(can. 1005) ; quae obligatio pro neo-sacerdotibus certo est gravis, 
ad Missae Sacrificium complendum. 


3. In suspensionem per annum ab ordinum collatione Sedi 
apostolicae reservatam ipso facto incurrunt: qui sine debitis 
litteris testimonialibus subditum proprium, qui alibi tanto tem- 
pore moratus sit, ut canonicum impedimentum ibi contrahere 
potuerit, ordinaverint contra praescriptum can. 993-994 ; aut qui 
aliquem ad ordines maiores sine titulo canonico promoverint 
contra praescriptum can. 974 (can. 2373). 


4. Qui sine litteris vel cum falsis dimissoriis litteris, vel ante 
canonicam aetatem, vel per saltum ad ordines malitiose accesserit, 
est ipso facto a recepto ordine suspensus; qui autem sine litteris 
testimonialibus vel detentus aliqua censura, irregularitate aliove 
impedimento, gravibus poenis secundum rerum adiuncta punia- 
tur (can. 2374). 


5. In fine ordinationis episcopus imponere quaedam onera solet, 
verbis utendo Pontificalis : « Singuli ad primam tonsuram vel 
ad quatuor minores Ordines promoti, dicite semel septem 
psalmos poenitentiales cum Litaniis, versiculis et orationibus ; 
ad subdiaconatum vel diaconatum, nocturnum talis diei. Ad 
presbyteratum vere ordinati, post primam vestram missam, tres 
alias, videlicet, unam de Spiritu sancto, aliam de B. Maria 
semper Virgine, et tertiam pro fidelibus defunctis dicite, et 
omnipotentem Deum etiam pro me orate ». 


lamvero : a) Non constat de obligatione gravi, imo sunt 
auctores qui tenent nec probari obligationem levem, quia episco- 
pus non intendit imponere verum praeceptum. 


b) Nocturnus intelligitur vel nocturnus feriae, vel primus 
nocturnus festi aut Dominicae, prout ordinatio feria, festo vel 
dominica habita fuerit (S, C. R. 27 iun. 1899) ; constat autem 
nocturnus psalmis cum antiphonis, sine lectionibus, invitatorio 
et hymno (19 iul. 1903). At nihil impedit quominus episcopus 
alium nocturnum aut alius diei iniungat. 


c) Tres missae intelliguntur votivae, nisi occurrat festum 
B. M. V. aut dies qua missa de Spiritu sancto dicenda sit : tunc 
ea celebratione oneri satisfit. Missae celebrandae sunt cumpri- 
mum adveniunt dies non impediti. 

d) Nihil prohibet quominus pro missis stipendium recipiatur, 
licet id videri possit minus conveniens. 


6. Expleta ordinatione 


a) Nomina singulorum ordinatorum ac ministri ordinantis, 

locus et dies ordinationis notentur in peculiari libro in curia loci 
ordinationis diligenter custodiendo, et omnia singularum ordi- 
nationum documenta accurate serventur (can. toto, $ i). 


b) Singulis ordinatis detur authenticum ordinationis receptae 
documentum : qui, si ab episcopo extraneo cum litteris dimissoriis 
promoti fuerint,illud proprio Ordinario exhibeant pro ordinationis 
adnotatione in speciali libro in archivo servando (can. 1010, $ 2). 


c) Praeterea loci Ordinarius, si agatur de ordinatis e clero 
saeculari, aut Superior maior, si de religiosis ordinatis cum suis 
litteris dimissoriis, notitiam celebratae ordinationis uniuscuiusque 
subdiaconi transmittat ad parochum baptismi, qüi id adnotet 
in suo baptizatorum libro ad normam can. 470, $ 2 (can. ion). 


appendix. 


DE IRREGULARITATIBUS ALIISQUE 
IMPEDIMENTIS: 


S. Th,, Suppi, q. 39. 


Ordinandus immunis sit oportet a quibuscumque censuris, irregula- 
ritatibus aliisque impedimentis. De censuris diximus supra. Est autem 
differentia inter irregularitatem et simplex impedimentum, quod irre- 
gularitas sit de se perpetua perpetuoque impediens ordinis receptionem, 
nisi dispensatione tollatur ; e contra simplex impedimentum de se sit 
non perpetuum atque certis cesset adiunctis. De quibus breviter sumus 
dicturi ; plura videri possunt apud commentatores Codicis, uti Blat, 
Vermeersch-Creusen, Claeys Bouaert-Simenon. 


742. Irregularitas <(pnbevoeganeia)  etymologice est recessus 
a regula, unde cum in praesenti agatur de sacris ordinibus et de statu 
clericali, :żreguzaris dicitur ille qui extra categoriam est illorum existens 
qui sunt capaces ad statum clericalem assumendum, seu, ut loquitur 
Cone. Nie. Í, azienus a reguła Seu a canone i. e. a registre ecclesiae cui 
clericus adseriptus est per ordinationem. Hinc irregularitas definitur : 
impedimentum de se perpetuum in lege canonica expressum quo prohi- 
betur vir baptizatus primario ab ordinum licita susceptione et secun- 
dario a receptorum ordinum exercitio (can. 968 et 983). 

Irregularitas 1) est :»ea52enz. unde non necessario supponit 
culpam nec proprie habet rationem poenae vindicativae, sed est inha- 
bilitas quae directe statuitur ob dignitatem et decentiam sacri ministerii 


ut in finem ; — 2) perperuum, et ita distinguitur a simplici impedimento 
quod de se cessare potest, dum irregularitas non tollitur nisi dispensa- 
tione ; — 3) zn lege canonica expressum (can. 983), quia iuridicam origi- 


nem habet ius ecclesiasticum, et ita distinguitur ab inhabilitatibus e 
iure divino ortis, quae non solum illicitam reddunt ordinationem sed 
et invalidam (n. 737) ; quapropter s. Pontifex irregularitatem incurrere 
non potest ; — 4) prohibens à sacra ordinatione, quo nomine etiam venit 
prima tonsura, zżcżze recipienda aut ea recepta exercenda ; ita quod dupli- 
cem habeat effectum et illicitam reddat ordinum receptionem atque 
receptorum exercitationem (can. 968). 

Est ergo impedimentum, non irritans seu dirimens, sed mere impe- 
diens a receptione Ordinum aut a receptorum exercitio, non vero ab 
actibus solius iurisdictionis. 

Hinc tum ordinans qui irregularem promovet, tum irregularis qui 
ordinem suscipit vel exercet, graviter peccat, nisi excuset parvitas 
materiae aut grave incommodmn. 

In dubio de irregularitate, si sit dubium iuris, irregularitas non con- 
trahitur ; in dubio facti, Ordinarius dispensare potest in irregularitatibus 
in quibus s. Pontifex dispensare solet (can. 15). 


Oritur proxime €t ipso facto irregularitas, alia ex aerecze. alia ex deticto 
personali j ex parte aptem effectus, est zorazżs quae omnis susceptionem 
aut omnis suscepti ordinis usum impedit, ut est homicidium, vel parriazis 
quae solum ascensum ad superiorem ordinem aut solum alicuius ordinis 
exercitium impedit : ita sacerdos absque culpa pollice privatus a sola 
celebratione missae prohibetur, non autem ab aliis actibus v. g. auditione 
confessionis. 

Cum irregularitates aliaque impedimenta sint inhabilitates, a quibus 
nulla ignorantia excusat nisi expresse dicatur (can. 16), hinc : 


i? «Ignorantia irregularitatum sive ex delicto sive ex defectu atque 
impedimentorum ab eisdem non excusat » (can. 988). 


20 Irregularitates et impedimenta multiplicantur sicut inhabilitates, 
multiplicatis eorum causis nisi aliud caveatur ; hinc : « Irregularitates 
et impedimenta multiplicantur ex diversis eorumdem causis, non autem 
ex repetitione eiusdem causae, nisi agatur de irregularitate ex homi- 
cidio voluntario » (can. 989) ; non igitur ex abortu, nisi in casu quo certo 
sit homicidium. 

3? Omnes irregularitates et impedimenta tolli possunt dispensatione 
regulariter a S. Sede concedenda ; attamen : 

a) < Licet Orainariis per se vel per alium suos subairos dispensare ab 
irregularitatibus omnibus ex aezeze occułto provenientibus, ea excepta 
quae incurritur ex voluntario homicidio am ex abortu, aliave deducta ad 
forum iudiciale » (can. 990, J 1) ; imo idem videtur semper existere 
privilegium apud confessarios regulares. 

b)« Eadem facultas (cum eisdem exceptionibus) competit czzieer con- 


fessario İN Casibus occurs urgentioribus in quibus Ordinarius adiri nequeat 


et periculum immineat gravis damni vel infamiae, sed ad hoc dumtaxat 
ut poenitens ordines iam susceptos €Xercere licite valeat » (can. 990, § 2). 

c) Exceptionaliter Ordinarii, non vero confessarii, etiam dispensare 
possunt ab irregularitatibus publicis, « si difficilis sitrecursus ad S. Sedem 
et simul in mora sit periculum gravis damni, et de dispensatione agatur 
quae a Sede apostolica concedi solet » (can. 81) ; imo, ut dictum est, 
in dubio facti ab omnibus irregularitatibus in quibus S. Pontifex dispen- 
sare solet (can. 15). 


Notetur ex can, 991 : $ 1. In precibus pro irregularitatum ac impedi- 
mentorum dispensatione, omnes irregularitates ac impedimenta indi- 
canda sunt; secus dispensatio generalis valebit quidem etiam pro 
reticitis bona fide, excepta irregularitate quae ex homicidio vel abortu 
voluntario oritur, aliave deducta ad forum iudiciale, non autem pro 
reticitis mala fide. 

$ 2. Si agatur de irregularitate ex homicidio voluntario, etiam numerus 
delictorum exprimendus est sub poena nullitatis concedendae dispen- 
sationis. 

$3 Dispensatio generalis ad ordines valet pro ordinibus quoque 
maioribus ; et dispensatus potest obtinere beneficia non consistorialia 
etiam curata, sed renuntiari nequit S. R. E. cardinalis, episcopus, abbas 
vel praelatus nullius, superior maior in religione clericali exempta» 

§ 4. Dispensatio in foro interno non sacramentali concessa, scripto 
consignetur ; et de ea in secreto Curiae libro constare debet. 


743. Irregulares ex defectu sunt, iuxta can. 984 : 


1? zx defectu natalium, « illegirimi, Sive İllégitimitas sit publica sive 
occulta, nisi fuerint légitimát! vel vota solemnia professi ». 

Illégitimitas non praesumitur, sed probari debef ; legitimatio non 
sufficit civilis sed ecclesiastica. 

Irregularitas non afficit legitimates nec solemniter professos ; ab aliis 
tollenda est dispensatione : hi tamen omnes excluduntur a dignitate 
cardinalis, episcopi, abbatis vel praelati nullius, et superioris maioris 
in religione (can. 991, $8 3; 232, $25; 331, $ 1 ; 320, § 2 ; 504). 

Notetur illegitimos in Seminarium admitti non posse (can. 1363, $ 1). 


20 zx defectu corporis. « corpore vitiari QUi secure propter debilitatem, 
vel aecenze- propter deformitatem, altaris ministerio defungi non valeant. 
Ad impediendum tamen exercitium ordinis legitime recepti, gravior 
requiritur defectus, neque ob hunc defectum prohibentur actus qui 
rite poni possunt ». 

Sic v. g. caeci, vel ita caecutientes ut missale legere nequeant ; omnino 
surdi, muti, vel adeo balbutientes ut vetba pronuntiare nequeant aut 
risum moveant ; pede, brachio vel manu vel digitis necessariis carentes 
scii, pollice aut indice dextro, vel duobus aliis cum medietate palmae ; 
notabiliter deformes ut pigmaei, leprosi, enormiter gibbosi, faciem geren- 
tes valde maculatam, aut nares vel labia habentes abscissa, notabiliter 
claudicantes ; paralytici in brachiis vel manu ita ut hostiam elevare et 
frangere non possint, manibus trementes ut sine periculo effundendi 
sanguinem celebrare nequeant, vertiginosi qui laborant periculo defi- 
ciendi aut notabiliter errandi, abstemii qui nec modicum vini sine periculo 
evomendi degustare possunt, aut incoercibili tussi laborantes. 

In dubio, iudicium ad Ordinarium pertinet ; sed episcopus qui ordines 
confert, hoc indicio stare non tenenir. Post ordines susceptos sacerdos 
facile dispensationem obtinere potest si habeat membrum artificiale, 
bene aptatum, etsi brachium aut manum, aut si caecus evadat et memo- 
riter sciat missam B. V. et defunctorum atque celebrare valeat cum 
assistentia alterius sacerdotis. 


3? Ex defectu animi, « QUÍ epeprici Vel amenres vel a daemone possess: 
sunt Vel reruns: quodsi post receptos ordines tales evaserint et iam 
liberos esse certo constet, Ordinarius potest suis subditis receptprum 
ordinum exercitium rursus permittere ", 

Epileptici sunt qui morbo caduco correpti in terram cadere solent ; 
amentes intelliguntur qui, ex causa permanenti et habituali, vere tales 
sunt vel fuerunt, non vero si accidentaliter, puta vi febris aut vulneris. 


4? Ex defectu sacramenti, « bigami Qui nempe duo vel plura matri- 
monia valida successive contraxerunt ». 

Ita conformiter ad I Tim. IIL, 2, 12 ; Tit. I, 6. Ratio est, tum quia 
bigamus qui carnem suam inter plures uxores diviserit, unionem Christi 
et Ecclesiae iam perfecte repraesentare nequit, et ideo defectus est in 
significatione sacramenti ; tum quia ex praesumptione maculam incon- 
tinentiae prae se fert. Incurritur etiam si ante Baptismum quis plures 
valide duxerat uxores, vel si unam ante et aliam post Baptismum. 


5? Ex defectu famae, € QUI. infamia iuris nOtantur ». 


Infames sunt żpso facto : a) qui sectae acatholicae nomen dederit 
vel publice adhaeserit (can. 2314, $ 1, 30) ; nomine sectae acatholicae 
etiam venit secta atheistica (c. int. 30 iul. 1934). 

b) qui species consecratas abiecerit vel ad malum finem abduxerit 
aut retinuerit (can. 2320) ; 

c) qui cadavera vel sepulchra mortuorum ad furtum vel alium malum 
finem violaverit (can. 2328) ; 

d) qui violentas manus iniecerit in personam R. Pontificis vel cardi- 
nalis aut legati s. Pontificis (can. 267 et 2343) ; 

e) duellantes et eorum patrini (can. 2351) ; 

f) qui, obstante coniugali vinculo, aliud matrimonium, etsi civile, 
attentaverit (can. 2356) ; 

£) laici, legitime damnati ob delicta contra 6m commissa cum mino- 
ribus infra aetatem 16 annorum, vel ob stuprum, sodomiam, incestum, 
lenocinium (can. 2357, $1). 


Sententia iudicis infames declarandi sunt : a) omnes a Christiana fide 
apostatae et omnes et singuli haeretici et schismatici, si moniti non 
resipuerint (can. 2314, $ 1, 2?) ; b) clerici in sacris, sive saeculares sive 
religiosi, qui delictum admiserint contra 6m cum minoribus infra aetatem 
16 annorum, vel rei sunt adulterii, stupri, bestialitatis, sodomiae, leno- 
cinii, incestus cum consanguineis aut affinibus in primo gradu (can. 
2359, $ 2). 


6? zx defectu lenitatis Christianae, < iudex Qui mortis sententiam 
tulit ; qui munus carnificis Susceperint eorumque vozunrarii AC immediati 
ministri iN executione capitalis sententiae ». 


Irregularitatem non incurrunt : iurati quia sententiam non ferunt ; 
iudices qui in sententiam efficaciter non influxerunt ; milites coacti qui 
reum occidunt quia munus non susceperunt, nec eorum dux quia sen- 
tentiam non pronuntiat ; nec qui tabularium erigunt quia non sunt 
immediati corporatores ; qui ante Baptismum sententiam tulit aut 
executus est, quia non potuit Christianam laedere lenitatem. 


744. Irregulares ex delicto sunt iuxta can. 985, modo delictum 
fuerit grave, — externum, sive publicum sive occultum, — atque post 
Baptismum perpetratum, aut ipsa ifiegitima ab acatholicis susceptio 
Baptismatis (can. 986) : 

1l? Ex delicto contra fidem er unitatem Ecclesiae, « apostatae a fide, 
haeretici, schismatici ». 


Qui haeresi vel schismati bona fide sunt adscripti, non sunt irregu- 
lares ; in foro tamen externo tales praesumuntur, et ideo ad cautelam 
dispensatio est petenda. 


2? Ex abusu Baptismi, « qui praeterquam in casu extremae necessitatis 
Baptismum ab acatholicis quovis modo sibi conferri siverunt ». 


Acatholici in casu intelligendi sunt stricto sensu, scii, haeretici et 
Schismatici, non autem probabitirer infideles, qui ceteroquin Baptismum 
non habept ; at quovis modo Baptismus recipiatur sufficit, sive ritibus 
sectae adhibitis sive ritu catholico aut nullo speciali, sive ex libera 
postulatione sive ex libera permissione seu non facta oppositione. 


3? Ex arenratione Matrimonii, «qui matrimonium attentare, aut 
civilem tantum actum ponere ausi sunt, vel ipsnnet vingulo matri- 
moniali aut ordine sacro aut votis religiosis etiam simplicibus ac tempo- 
rariis ligati, vel cum muliere iisdem votis adstricta aut matrimonio valido 
conhjncta ». 


Nihil refert utrum impedimentum ex parte viri existát an mulieris, 
at requiritur plena cognitio et deliberatio, ut indicant verba: ausi sunt; 
non tamen excusat ignorantia irregularitatis. 


DE ORDINE 733 


4? Ex voluntario homicidio vel abortu, « qui voluntarium homicidium 
perpetrarunt aut fetus humani abortum procuraverunt effectu secuto, 
omnesque coopérantes ». 


Homicidium committitur quando, citra Casum legitimae defensionis, 
alteri mors infertur actione directe voluntaria sive in se, ut si mors 
ipsa intendatur, sive in causa, ut si ex negligentia graviter culpabili causa 
sit mortis illatae ; non autem si casualiter ex negligentia levi vel ex mera 
Omissione sequatur. Requiritur pro homicidio sicut pro abortu quod 
fiat effectu secuto ; at irregularitas contrahitur etiam si quis poeniteat 
antequam effectus sequatur. Cooperatores intelligendi sunt qui positive, 
sive physice sive moraliter, influunt efficaciter, ut in iudicio capitali qui 
reum iniuste testificantur, vel condemnant, et in bello iniusto omnes 
qui praeliantur ; — non vero negativi cooperatores, qui non impe- 
diunt, etsi debuissent. 


Notetur : a) In vetere iure oriebatur irregularitas ex defectu lenitatis 
in iis qui in bello causa erant occisionis vel ipsi cooperabantur ; hinc 
S. C. Const., 25 oct. 1918, Ordinariis facultatem concessit cum suis 
subditis ex bello redeuntibus « dispensandi, saltem ad cautelam, quoties 
sacerdotes, clerici et Seminariorum alumni in eam incurrerint non ex 
facto proprio, sed ex necessitate, coacti nempe ad arma capessenda et 
mortem vel mutilationem forte inferendam ». Insuper ait: « quoties 
vero agatur de clericis in sacris, qui non legum necessitate coacti, sponte 
sua se obtulerunt ad arma suscipienda, aut ea susceperunt, pro dis- 
pensatione ad S. Sedem erit recurrendum », quod de iis quoque intelli- 
gendum dixit qui, ex alio servitio, puta infirmorum, sponte sua ad 
militiam pugnantem transierunt, etiamsi mortem vel mutilationem nulli 
intulerint (28 mart. 1919). 


b) Item ex vetere iure, quando sacerdos certus de homicidio dubitabat 
utrum sua actione homicidium causatum fuerit vel actione alterius, 
declarabatur in hoc dubio facti irregularitatem, in ordine ad celebratio- 
nem missae, contrahere. Nunc autem generatim declaratur in dubio 
facti Ordinarium posse dispensare, dummodo in simili casu s. Pontifex 
dispensare soleat (can. 15). Igitur in casu regulariter erit dispensatio 
expectanda ; dubitamus vero an ipse Ordinarius vel potius S. Sedes 
adiri debeat, cum casus homicidii forsan non sit ex illis in quibus 
s. Pontifex facile dispenset seu dispensare soleat. 


5? Ex mutilations vet conatu suicidi « Qul seipsos vel alios mutila- 
verunt vel sibi vitam adimere tentaverunt ». 


Attentatio suicidii et mutilatio debent esse voluntariae et graviter 
culpabiles; mutilatio autem hic intelligitur sensu restricto, ut abscissio 
membri seu partis corporis quod proprium a ceteris distinctum officium 
habet, ut est manus, brachium, pes, oculus, lingua, testiculus, mamma 
feminae, etc., non vero dens, capilli, digitus, nec pars membri ut auri- 
cula ; nec adest si membrum laeditur aut deformatur aut debilitatur, 
etiam si ex eo fieret inutile. Si membra gemina sint vere distincta, sufficit 
unips abscissio ; non autem si unita, Ut nares. 


6? Ex illegitimo exercitio artis medicae, « Clerici medicinam vel chirur- 
gicam artem sibi vetitam exercentes, si exinde mors sequatur ». 


Ut irregularitatem quis incurrat, oportet sit clericus, graviter peccet 
contra legem quae vetat medicinam exercere absque induito apostolico, 
et quod mors tamquam ex causa exinde sequatur etsi mors non sit ipsi 
graviter imputabitis : in hoc enim casu accederet irregularitas ex delicto 
homicidii. 

7? Ex abusu Ordinis, « qui actum Ordinis, clericis in Ordine sacro 
constitutis reservatum, ponunt eo Ordine carentes, vel ab eius exercitio 


" 

poena canonica, sive personali, medicinali aut vindicativa, sive locali 
prohibiti ». 

Requiritur a) ut zażcus Vel czericus inferior qui Ordinem non habet, 
vel ille qui Ordinem habet sed ab eius exercitio canonica prohibitus est 
poena, Sive medicinali seu censura, sive vindicativa, b) o-a;/^«» exerceat, 
non actum merae iurisdictionis, C) non minorem sed sacrum, d) et quidem 
reservatum SlVe ratione sui, qui scii, nullo modo ab illo Ordine carentibus 
exerceri potest, sive ratione solemnitatis qui eo modo non potest nisi ab 
habentibus Ordinem exerceri. 

In specie irregulares fiunt : sacerdos exercens actum ordinis episcopo 
reservatum, ut confirmare, ordinare, ecclesiam aut calicem consegrare ; 
diaconus qui sacramentaliter absolveret vel missam celebraret ; subdia- 
conus qui solemniter baptizaret aut stola indutus officium diaconi 
obiret in missa et Evangelium solemniter cantaret ; clericus qui cum 
manipulo officium subdiaconi ageret in missa solemni et sic epistolam 
cantaret ; sacerdos qui suspensus aut in loco interdicto temere celebrat ; 
clericus in sacris qui censura ligatus cum manipulo epistolam cantat 
in missa solemni, vel cum stola Evangelium 5 — non autem sacerdos 
qui sine iurisdictione absolvit ; nec diaconus qui nqn commissus solem- 
niter baptizat ; nee clericus vel laicus sine manipulo officium subdiaconi 
exercens in missa, vel sine stola cantans Evangelium ; aut fructus vel 
panes benedicens aut exorcismum proferens ; nec qui ordinem exercet 
censurants sed ab alio requisitus vel ob grave incommodum vitandum, 
aut ab ordine prohibitus sed non canonica poena. 

Notetur ex rarionabili causa permitti ut subdiacono substituatur 
clericus saltem tonsura insignitus, qui missae solemni inserviat, sed 
paratus sine manipulo : ita S. C. R. 14 mart. 1906. 


745. Ab ordine Suscipiendo et exercendo sunt sim pliciter 
im pediti, ex can. 987 : 


i? < Filii acatholicorum quamdiu parentes in suo errore permanent »; 
scii, descendentes in primo gradu (com. int. 14 iul. 1922), a parentibus 
acatholicis, haereticis scii, aut schismaticis, etiam si unus tantum sit 
acatholicus et licet matrimonium cum dispensatione fuerit contractuin 
(com. int. 16 oct. 1919). Disputant utrum post mortem parentis acatho- 
lici; impedimentum permaneat. 


2? « viri uxorem habentes », licet ab ea separati. 


3? « Qui officium Vel administrationem gerunt Clericis vetitam (ex can. 
139) cuius rationes reddere debeant, donec, deposito officio et admi- 
nistratione atque rationibus redditis, liberi facti sint ». 


4? « sexe; servitute proprie dicta, ante acceptam libertatem ». 


5? « Qui ad ordinarium zzaere servirium civili lege adstringuntur, 
antequam illud expleverint ». 

Servitium militare ordinarium probabżzirer non est illud speciale quo 
clerici aliquando adstringuntur exclusive aegrotis et vulneratis curandis, 
sed proprie dictum militiae armatae : non quidem illud quod extraor- 
dinarie, bello forsan exorto, exigetur, sed quod ipsi primitus ad militiam 
vocati ad unum vel plures annos praestare debent, licet ad illud forsan 
vocabuntur sed de facto nondum vocati sunt, vel quia aetate impares 
sunt, vel quia, examine recte peracto, ad tempus inhabiles sunt declarati 
(com. int. 2 iun. 1918). 


6? < weopryri donec, iudicio Ordinarii, sufficienter probati fuerint », 
ut iam monet Apostolus, I Tim. III, 6 : neophyti sunt qui in adulta 
aetate ad fidem conversi recenter Baptismum receperunt. 

7° « Qui infşamiafacr: laborant, dum ipsa, iudicio Ordinarii, perdurat :, 
licet sint innocentes. 





TRACTATUS 


DE MATRIMONIO 


INTRODUCTIO. 


S. Th. Suppi, q. 44. 


746. Ultimum sacramentum est Matrimonii. — 
Sicut humana societas quantum ad vitam corporalem est 
a superioribus regenda,et generatione propaganda et perpe- 
tuanda, ita sacramentum Ordinis providet propagationi 
sacrorum ministrorum qui societati spirituali Ecclesiae 
praeesse debent, Matrimonium vero est sacramentum quo 
supernaturaliter providetur propagationi corporali Ecclesiae 
Christi. « Propagatores et ordinatores corporalis vitae, ait 
S. Thomas, c. Gent. IV, 58, secundum duo attenduntur, 
scii, secundum originem naturalem, quod ad parentes 
pertinet ; et secundum regimen politicum, per quod vita 
hominis pacifica conservatur, et hoc pertinet ad reges et 
principes. Sic igitur est in spirituali vita. Sunt enim quidam 
propagatores et conservatores spiritualis vitae secundum 
spirituale ministerium tantum, ad quod pertinet Ordinis 
sacramentum ; quidam vero secundum corporalem et 
spiritualem simul, quod fit per sacramentum Matrimonii, 
quo vir et mulier conveniunt ad prolem generandam et 
educandam ad cultum divinum ». 


747. Matrimonium secundum nomen est quasi 
matris munium i. e. munus seu officium, quia mulier ideo 


nubit ut mater fiat, eique partus est magis onerosus quam 
patri; cum, ait Gregorius IX, 1. Ill Deer. t. 33, c. 2, 


puer adhuc infans... magis materno indigeat solatia quam 
paterno, matrique ante partum onerosus, dolorosus in partu, 

post partum laboriosus fuisse noscatur... et ex hoc legitima 
coniunctio maris et feminae magis matrimonium quam patri- 
monium nuncupatur. Patrimonium, e contra, designat bona 
externa familiae necessaria, quia patris seu viri est quaerere 
victum. 


Ita a) matrimonium appellatur secundum effectum; 


b) secundum essentiam quae est viri et mulieris coniunctio, 
vocatur coniugium i. e. coniunctio duorum sub eodem iugo, 
quia vir et mulier quasi uni iugo adstringuntur, cum se sub- 
mittant uni eodemque vinculo ad onera matrimonii simul susti- 
nenda ; item consortium, quia arctissima corporum et animorum 


societate inter se connectuntur, eiusdem sortis seu conditionis 
participes ; 

c) secundum causam vero, quae est desponsatio seu solemnitas 
contractus qua perficitur : connubium seu nuptiae (a nube seu 
velo), quia antiquitus sponsa, quando viro tradebatur, caput 
velo, pudoris et submissionis causa, obtegebatl. 


748. Realis definitio Matrimonii a Scholasticis tradi- 
tur post Magistrum Sententiarum, 1. IV, d. 27 : Viri et 
mulieris coniunctio maritalis inter personas legitimas, indivi- 
duam vitae consuetudinem retinens. Dicitur : 

i? coniunctio, quasi gemis, quae vox sumitur vel causa- 
liter, active et in fieri, pro actu transeunte mutui consensus, 
seu contractu quo vir et mulier fidem coniugalem sibi 
promittunt ; vel essentialiter, quasi passive et in facto esse, 
pro societate et statu coniugali, seu vinculo permanente 
quod ex mutuo consensu resultat ; 

20 maritalis, tamquam differentia specifica ex proprio 
fine desumpta : coniunguntur scii, vir et mulier in unum 
principium generationis legitimum, et ita matrimonium 
distinguitur ab omni alia coniunctione, puta filiali, fraterna, 
amicali, negotiatoria, etc. ; a marito dicitur maritalis, quia 
maritus est caput coniunctionis matrimonialis ; 

30 viri et mulieris, ut significetur subiectum matrimonii 
quod diversitatem sexuum exigit ; 

40 inter legitimas personas, ut indicetur conditio subiecti, 
nempe ut sint habiles ad contrahendum et nulla lege 
impediti seu impedimento irretiti ; 


i. Nuptiae quandoque tamen specialiter significabant solemnitates 
et festivitates cum contractu matrimoniali conjunctas, vel etiam ipsam 
copulam coniugalem. 

5? individuam vitae consuetudinem retinens, quibus signi- 
ficantur duae proprietates matrimonii : unitas et indissolu- 
bilitas, quod scii, una individua vita, i.e. unius viri et 
unius mulieris, perpetuo et indissolubiliter retineatur 
usque ad alterutrius mortem. 

Cum autem ipsa essentia matrimonii inter baptizatos 
ad dignitatem sacramenti fuerit elevata, eadem est definitio 
sacramenti ; sed ut istud explicite significetur, definitioni 
addi possunt : et gratiam coniugibus necessariam significans 
conferendam. 


Novissimis temporibus alia definitio tradi solet : conventio 
vel unio legitima inter virum et mulierem, mutuum, perpetuum 
et exclusivum ius ipsis conferens, tum ad actus per se aptos ad 
generationem, tum ad vitae communis consortium. 


Ita Conformiter ad can. loSi, $ 2 et 1128. Dicitur : 


i?^ conventio vel unio, quae si active sumitur i. e. pro actu 
seu mutuo consensu quo vir et mulier sese coniungunt, erit 
matrimonium in fieri; si sumitur passive i. e. pro vinculo morali 
permanente quod ex illo mutuo consensu oritur, erit matri- 
monium in facto esse; 

20 legitima, i. e. inita iuxta leges tum naturales tum positivas 
quibus personae contrahentes subiacent quibusque contractus 
earum vel firmatur vel irritatur ; personae autem quae iuxta 
illas leges matrimonium valide et licite inire possunt, vocantur 
iure habiles ; 

3? inter virum et mulierem, quibus verbis designatur subiectum 
huius contractus, quod diversitatem sexuum exigit iuxta ordi- 
nationem naturae ; 

4? ius conferens ad actus per se aptos ad generationem prolis, 
quibus verbis designatur obiectum essentiale, seu ius ad actum 
de se aptum generationi, et finis primarius matrimonii, scii, 
prolis procreatio et consequens educatio. 

Notetur autem ad essentiam matrimonii sufficere ius ad 
actus generationi inservientes, quamvis non habeatur usus istius 
iuris, ut in matrimonio B. Virginis et S. loseph ; vel quamvis 
per accidens generatio de facto non sequatur, ut in matrimonio 
sterili.Sedulo proinde distinguatur: a) ius utendi corpore coniugis 
ad actum coniugalem, quod vocatur ius petendi debitum ; 
b) exercitium seu usus huius iuris, qui ad essentiam matrimonii 
non pertinet. 


5? et ad vitae communis consortium, quod est finis secundarius 
matrimonii. 


Apud Scholasticos, ut vidimus, obiectum et finis matrimonii 
dicitur individua vitae consuetudo, quae essentialiter consistit 
in iure et officio mutuo quoad corpora in ordine ad actum 


coniugalem, integraliter autem continet etiam commune torum, 
mensam et cohabitationem. 

738 SUMMA THEOLOGIAE MORALIS 


749. Qualificationes matrimonii et variae parti- 
tiones. Matrimonium iniri potest inter baptizatos et 
tunc vocatur Christianum, et si sit Validum, est sacramen- 
tum ; vel inter non baptizatos et tunc est contractus mere 
naturalis, et solum existit ut est in officium naturae. Hinc : 


A. Ratione proprietatis et dignitatis primum, si sit 
validum, vocatur ratum (bezegeld) i. e. firmum, Ecclesiae 
ratificatione, approbatione et sacramento firmatum ; alte- 
rum inter non baptizatos, si validum sit, dicitur legitimum 
{wettelijk}. 

Utrumque, ratione effectus, est consummatum (voltrokken 
of geslachtelijk voltooid). 


Ita, si post initum matrimonium inter coniuges locum habue- 
rit coniugalis actus ad quem natura sua ordinatur contractus 
matrimonialis et quo coniuges fiunt una caro, i. e. copula 
carnalis de se apta ad generationem ; quo casu matrimonium 
Christianum dicitur ratum et consummatum (can. 1015). 


B. Ratione celebrationis, matrimonium est i° publicum 
i. e. authenticum, quod in facie Ecclesiae i. e. praemissis 
proclamationibus publice celebratur, servata forma ab 
Ecclesia praescripta ; estque a) solemne quod fit cum 
accidentali solemnitate benedictionis nuptialis et festivi- 
tatis, vel b) minus solemne in quo solum servantur solemni- 
tates substantiales ; 


2? clandestinum, quod omissa forma praescripta con- 
tractum est ; 


30 occultum, quod servata forma praescripta sed omissis 
proclamationibus secreto contrahitur, et dicitur matri- 
monium conscientiae si fiat ea lege ut evulgari et manifestari 
non debeat. 


Nonnisi ex gravissima et urgentissima causa et ab ipso loci 
Ordinario — excluso vicario generali sine speciali mandato — 
permitti potest ut matrimonium conscientiae ineatur (can. 1104), 
nempe si sit moralis necessitas nunc ineundi matrimonium ad 
consulendum conscientiae scopulis et simul sit moralis impossi- 
bilitas illud celebrandi publice ob legem civilem vel alias cir- 
cumstantias. Quo casu, Ordinarius, parochus et testes assistentes 
sub gravi tenentur ad secretum ; et etiam alter coniux, altero 
non consentiente divulgationi (can. 1105). Matrimonium con- 
tractum non describitur in libro ordinario copulatorum, sed in 
libro peculiari servando in secreto archivo curiae episcopalis ; 

itejn liberi nati vel nascendi, post Baptismum susceptum, inscri- 
bendi non sunt in libro paroeciali baptizatorum, sed in libro 
secreto asservato in Curia episcopali (can. 1107). Secreti ser- 
vandi obligatio ex parte Ordinarii cessat : a) si aliquod scanda- 
lum aut gravis erga matrimonii sanctitatem iniuria immineat ; 
b) vel si parentes non curent filios ex tali matrimonio susceptos 
baptizari ; c) aut eos baptizandos curent falsis expressis nomi- 
nibus, quin interim Ordinario intra triginta dies notitiam prolis 
susceptae et baptizatae cum sincera indicatione parentum 
praebeant ; d) vel Christianam filiorum educationem negligant 
(can. 1106). 

A matrimonio conscientiae differt morganaticum, quod contra- 
hitur a viro nobili cum femina humilioris conditionis, eo pacto 
ut tam uxor quam liberi inde nascituri congrua sustentatione 
vel certa bonorum parte contenti sint, a dignitatibus, titulis et 
bonorum successione exclusi, 


C. Ratione validitatis, est 1? verum seu validum, quod 
cum omnibus conditionibus ad valorem requisitis est 
initum, ac proinde sine impedimento dirimente, et est 
licitum vel illicitum, prout etiam absit omnis prohibitio 
aut impedimentum impediens, vel e contra adsit; — aut 
20 invalidum, nullum seu irritum: hoc autem potest esse 
a) attentatum quando mala fide initur, ab utraque vel ab 
alterutra parte, dissimulando v. g. impedimentum ; vel 
b) putativum quando celebratum est coram ecclesia bona 
fide, saltem ex una parte, donec utrique de nullitate certo 


constet, et hoc sufficit ad legitimitatem prolis — Com. 
I. C., die 26 junii 1949. 


Praeterea matrimonium dicitur praesumptum, quod non existit, 
sed a iure, posito quodam facto, tamquam existens praesumitur 
(cfr. can. 1972), ut si externe duo contrahant sed unus interne 
consensum dare renuat. Ita olim, posita copula a sponsis habita, 
iure eos in matrimonium consensisse praesumebatur. 


750. Divisio tractatus. — Cum sacramentum Matri- 
monii non sit nisi ipse contractus qui ex institutione Christi 
factus est signum sacrum et causa gratiae, postquam de 
unoquoque dictum sit secundum se, de utroque quantum 
ad reliqua dicemus simul. Tractatus autem dividitur in 
quatuor partes. 

Prima pars est : De ipso Matrimonio, scii. i? de Matri- 
monio ut est in officium naturae : a) de origine, b) de 
praecepto, c) de honestate, d) de finibus, et e) de essentia 
matrimonii ; — 2? de Matrimonio ut est sacramentum : 

a) de institutione, b) de essentia ac partibus constitutivis, 
c) de ministro ; — 30 de effectibus et bonis Matrimonii ; 
— 40 de causa Matrimonii seu de consensu : a) de quali- 
tatibus, et b) de vitiis consensus ;— 50 de proprietatibus 
Matrimonii : a) de unitate, b) de indissolubilitate ; — 6? de 
Matrimonii regimine. 

Secunda pars est : De celebratione Matrimonii: 1? de 
praeparatione ad Matrimonium seu de sponsalibus ; 
20 de praeviis ad Matrimonium seu de bannorum procla- 
matione ; — 30 de ipso ritu seu forma celebrationis. 


Tertia pars est : De impedimentis Matrimonii: 1? de 
impedimentis in generali ; — 20 de impedimentis impe- 
dientibus ; — 30 de impedimentis dirimentibus : a) de 
aetate, b) de impotentia, c) de ligamine, d) de disparitate 
cultus, e) de ordine et voto, f) de raptu et crimine, g) de 
cognatione carnali, spirituali et legali, h) de affinitate et 
publica honestate ; — 40 de dispensatione ab impedi- 
mentis ; — 50 de Matrimonii convalidatione. 


Quarta pars est : De obligationibus coniugum ; i? de debito 
coniugali : a) de liceitate copulae coniugalis, b) de eius 
circumstantiis, c) de actibus cum ea connexis, d) de ex- 
cessu, et e) de defectu in usu coniugii ; — 2? de cohabi- 
tatione ; — 30 de mutuo amore et adiutorio. 


Accedit appendix de matrimonio in legislatione civili. 


Recentiores plerumque ordinem chronologicum sequuntur 
temporis, vel ordinem codicis iuris canonici ; at cum non sit 
ordo logicus ipsi naturae rerum conformis, sed vel ad peculiarem 
finem electus, non praebet fundamentum divisioni vere scienti- 
ficae, nec convenit syntheticae expositioni. 


751. Momentum tractatus----Id elucet a) generatim ex 
eo quod, si familiae et totius humanae societatis in matrimonio 
fons et origo consistat, ut ait Leo XIII in enc. Arcanum, ex 
honestate et sanctitate matrimonii, salus totius societatis depen- 
deat : familiae scii., Status, atque Ecclesiae ; unde sanctitate 
coniugii violata, in immoralitatem et irreligiositatem populos 
corruisse historia comprobat; — b) speciatim, quia nostris tem- 
poribus inimici religionis ac omnis humanae societatis ipsum 
« humanae consortionis principium et fundamentum », ut ait 
Pius XI in enc. Casti connubii, praesertim impetunt atque eius 
sanctitatem. Quam proinde in bonum publicum simul et priva- 
tum defendere et promovere est sacerdotis. 


DE MATRIMONIO 14 


Hinc in pastorali ministerio tractatus de Matrimonio est unus 
ex utilioribus et magis necessariis ; quapropter sacerdotes 
matrimonii doctrinam, obligationes et leges apprime cognoscere 
debent. Quod facile sane non est : coniugium enim varium 
omnino praebet aspectum, nec solum ethicum, sed et socialem, 
dogmaticum, pastoralem, liturgicum atque iuridicum, cum iure 
canonico regatur simul et civilil. 


i. De Matrimonio utiliter conferri possunt, praeter duas encyclicas 
Leonis XIII Arcanum 10 feb. 1880, et Pii XI casz connubii 3l dec. 
1930 : S. Thomas, in Suppi, q. 41-68 ; c. Gent. Ill, 122-126 ; 136-137, 
et IV, 78, cum commentatoribus ut Ferrariensis, Sylvius, Gonet et 
Billuart ; P. Ledesma, De magno Matrimonii sacremente;. 1h. Sanchez, 
De sancto Matrimonii sacramento; De Smet, De Sponsalibus et Matri- 
monio; Tanquerey, De Marrimonio, in theologia sua dogmatica et 
morali ; Rosset, De Sacramento Matrimonii, tractatus dogmaticus, 
moralis, canonicus, liturgicus et iudiciarius ; Vermeersch, De Casritate, 
et z^. az. III et IV ; Theologia Mechliniensis, Tractatus de Matrimonio, 
ed. 7a curante A. Gougnard ; Dier. ae Théol, art. Mariage. 

Speciatim pro quaestionibus magis speculativis : Palmieri, De Marri- 
monio; Billot, Hugon, Diekamp et alii dogmatici 5 Dermine, za doctrine 
du Mariage chrétien ; J. Leclercq, za ramiue; G. Renard, La Théorie ae 
Pünstitution; A. W. Hoegen, Over den zin van her Huvielijk, een moraal- 
theologische studie. 

Pro quaestionibus moralibus et practicis : S. Alphonsus, Marc, 
Aertnijs-Damen, Ballerini, Lehmkuhl, Haine,  Génicot-Salsmans, 
Noldin-Schmitt, Prümmer, etc. ; Chrétien, Praetectiones de Matrimonio. 

Inter canonistas : S. Raytnundus de Pennafort; Reiffenstuel ; Feye, 
De Impedimentis et Dispensationibus matrimonialibus; De Becker, De 
Sponsalibus et Matrimonio; Gasparri, Tractatus canonicus de Matrimonio, 
1892 ; nova ed. post cpd. 1932; Vlaming, Praelectiones de iure matrimo- 
niati: Chelodi, zus martrimoniare; Wemz-Vidal, zus canonicum, V; 
Cappello, Tractatus canonico-moralis de Sacramentis, lll ; Blat, Com- 
mentarium textus Codicis iuris canonici, III ; Claeys-Bouüaert et SimenOn, 
Manuais Turis canonici ll ; Schaeffer, Das Eherecht nach dem Codex: 
Knecht, Grundriss des Eherechts; Vo Scherer, Handbuch des Kirchen- 
rechts, IE; Linnebom, Grundriss des Eherechts nach dem Codex iuris 
canonici; Leitner, Lehrbuch des Kirch. Eherechtes; [riebS, Praktisches 
Handbuch des geltendes Eherechts: NTOmant, De Matrimonio. 

Inter opuscula magis practice : Durieux, ze Mariage en Droit 


canonique; Salmon, De Matrimonii sacramento tractatus pastoralis ; 
De Smet, Praxis matrimonialis ad usum parochi et confessarii (nov. ed. 
curante Verhamme) ; Bender, zzuwetijk en Huwelijksbelètselten; Tünnissen 
en Vlaming, Huwelijkswetgeving der Katholieke Kerk; Rud. Geis, Sexual- 
ethik; Schilgen, Im Dienste des Schdpfers; Payen, De Matrimonio in 
missionibus. 

Inter commentatores encycl. Casri connubii : Villain de l'Action 
populaire, L'Encycliqgque sur le Mariage chrétien « Casti connubii » ; 
Vermeersch, Catéchisme du Mariage chrétien d'apris f'encyclique Casti 
connubii: Rud. Geis, Die Ehe-Enzyclika Pius XZ Çasti connubii; 
y. Acken, De Ehe-Enzyclika Pius XZ bearbeitet in Frage und Antwort; 


B. Lavaud, Le monde moderne er le mariage chrétien. 
Inter oratores : Monsabré, Le Mariage. 

PRIMA PARS. 


DE IPSO MATRIMONIO. 


QUAESTIO PRIMA. 


DE MATRIMONIO UT EST IN OFFICIUM NATURAE. 


Articulus I. 
De Origine Matrim onii. 


S. Th., Suppi, q. 41 et q. 44, a. 1 ; II-II, q. 154, a. 2; c. Gent. Ill, 122. 


752. Status quaestionis. — Circa originem et essentiam 
matrimonii plures erraverunt, negantes illud esse a natura 
et Deo institutum. Id negant Materialistae, Positivistae, 
Evolutionistae, dicentes illud esse institutionis mere hu- 


manae ; unde eius leges habent ut relativas et mutabiles 
easque non in natura fundatas. 


1) Evolutionistae aiunt esse institutionem relative recentem, 
quae est fructus longioris evolutionis, quae per tria stadia decur- 
rit : a) in primo erat sexuum promiscuitas, ita ut coniunctio 
sexpalis fiebat citra Omnem legem : homo primitivus est animal 
quod instinctu sexuali regitur quodque satisfactionem quaerit 
quacumque causa ; suscitata conscientia morali, statui ceperunt 
regulae : ita unio iam facta est minus transiens, et prohibetur 
inter proximos, at nondum est stabile matrimonium ; — b) in 
altero stadio succedit matrimonium per raptum seu ex violentia ; 
— c) in tertio matrimonium per emptionem, ilondum per consen- 
sum. Sub triplici quoque extitit forma : a) prius extitit matriar- 
chatus, in quo proles exclusive nomen matris gerit et sola haere- 
ditate materna gaudet ; quod non declaratur nisi incertitudine 
prolis ob promiscuitatem ; !— b) tunc fuit patriarchatus poly- 
gamus ; — c) denique matrimonium in monogamia. 

Assertía sunt merae hypotheses nullatenus probatae, aut 
generalisationes non legitimael. Facta autem, quae ab evolutio- 
nistis obiiciuntur, non necessario promiscuitatem supponunt 2. 


1. Constat ex ipso Westermarck, zzszoz» ofhuman Marriage (Origine 
du Mariage dans l'espèce humaine), Qui tamen est evolutionists ; item 
ex Howard, A history of matrimonial institutions, €t ex Leroy, za 
Religion des primitifs. Etiam ex Durkheim, qui tamen ortum vitae fami- 
lialis non ducit ex matrimonio qualiter nunc concipitur, sed ex totem, 
in quo coetus familialis paulatim fuit efformatus atque matrimonium. 
At ethnologi ostenderunt theoriam totemismi contradicere factis. — 
Cfr. Dehove, Les théories de la religion chez Durkheim, in Rev. Ap. 1930. 

2. Sic v. g. sacra prostitutio in templis, necnon ius primae noctis, aut 
praxis hospitibus tradendi propriam uxorem, et aliahuiusmodi sunt abusus, 


DE MATRIMONIO 743 


2) Inter modernos, moderatiores fatentur monogamiam esse 
ceteris formis perfectiorem, ideoque retinendam, divortium 
tamen esse admittendum facilius, quo coniugibus separatis 
pateat novis nuptiis accessus. 


3) Naturalistae e contra, atque communistae pluresque socia- 
listae favent unioni liberae. Naturam humanam habent natu- 
raliter bonam 5 unde homo sequatur oportet naturales incli- 
nationes ut felix existát. Matrimonium ut finem habet mutuam 
voluptatem, ad quam requiritur et sufficit mutuus amor : si haec 
procurare nequeat aut cesset, est divortio solvendum j proles 
quoque si voluptati aut felicitati obstet supprimi potest, nata 
vero curante societate civili est alenda et educanda absque 
parentum interventu. 


Contra quos omnes cum doctrina catholica affirmandum est, 
unionem stabilem matrimonii originem habere in ipsa natura 
humana, atque a Deo esse statutam monogamiam et indissolu- 
bilitatem. 


753. Thesis I. Matrimonium non solum est divinae 
institutionis positivae, sed etiam est homini naturale 
et ideo de iure naturali. — Certum est ex encyclica 
Pii XI Casti connubii, asserente : « Matrimonium non 
humanitus institutum neque instauratum, sed divinitus ; 
non ab hominibus sed ab ipso auctore naturae Deo »; 
unde de pravis erroribus hodiernis postea loquens, ait: 
« praecipua eorum radix est in eo quod matrimonium non 
ab auctore naturae institutum... sed ab hominibus inven- 
tum vocitent ». 


qui ex innata libidine falsoque hospitalitatis conceptu oriuntur ; sed ne- 
queunt dici vestigia pristinae promiscuitatis. Sic ius primae noctis, quo 
neonupta uxore per primam noctem abuti poterat princeps imo, dicunt, 
in quibusdam locis sacerdos, si alicubi extiterit, reducendum esset 
ad abusum mere localem et transeuntem, at nunquam fuit admissum 
quasi legaliter probatum nec apud paganos nec apud Christianos. 
Quod autem venit sub hoc nomine, aliis veris modis intelligi potest. 
i? Apud paganos, pudicitia virginis censebatur divinitati consecrata, 
et ideo ius pudicitiam violandi etiam per copulam coniugalem, erat 
impetrandum a divinitate, a Dei legato, scii, a principe vel a sacerdote, 
y. g. solvendo pretium quod vocabatur ius primae noctis. Quandoque 
ipsa uxor accipiebat aliquod donum in pretium amissae virginitatis, 
quod iterum vocabatur ius primae noctis. 20 Apud Christianos, 
triplici sensu intellectum est ius primae noctis : a) ius consummandi 
matrimonium in determinato quodam loco ; b) merum symbolum 
subiectionis respectu principis occasione matrimonii a  vassalibus 
contracti; c) licentia ex dispensatione proveniens consummandi 
matrimonium a prima nocte, quin observaretur triduum quod medio 
aevo erat transeundum in continentia ad exemplum Tobiae. Cfr. 


Schmidt, Ius primae noctis; Eine geschichtliche Untersuchung. 

Dicitur : a) matrimonium, quo nomine intelligitur unio ordinis 
moralis, obligatorie stabilis et de se perpetua inter virum et 
mulierem. 


b) est divinae institutionis positivae. Teste Genesi, Deus matri- 
monium instituit quando post creationem Adami Evam formavit 
in consortium et adiutorium viri : Non est bonum, ait II, 18, 
hominem esse solum; faciamus ei adiutorium simile sibi; et diversi- 
tatem sexuum instituit ut provideret multiplicationi speciei, 
nam Ut dicitur 1,27 : Masculum etfeminam creavit eos benedixit- 
que illis Deus, et ait: Crescite et multiplicamini et replete terram.— 
Praeterea vere stabilis matrimonii nexus in unitate et perpetuitate 
vinculi coniugalis proponitur verbis Adami : Hoc nunc os ex 
ossibus meis et caro ex carne mea; quamobrem relinquet homo 
patrem suum et matrem, et adhaerebit uxori suae, et erunt duo 
in carne una. —— Quod autem unio constituenda sit per contractum 
seu conventionem voluntatum, patet ex eo quod adhaesio illa 
non intelligitur nisi voluntaria et libera. 


Quapropter Cone. Trid., sess. 24, docet : matrimonii perpetuum 
indissolubilemque nexum primus humani generis parens, divini 
spiritus instinctu pronuntiavit, cum dixit: Hoc nunc os... Cum 
itaque Adam,inspirante tantum Deo, ita dicere potuit, Christus 
illa verba ipsi Deo tribuit et ex illis infert, Mt. XIX, 6 : Itaque 


tam non sunt duo sed una caro; quod ergo Deus conjunxit homo non 
separet. 


c) etiam est homini naturale, non ac si esset ex principiis 
naturae ex necessitate causatum, sed quia ad illud natura inclinat, 
licet a libero arbitrio complendum ; unde ratio humana eius 
necessitatem intelligit, et ideo est de iure naturali. Hinc Aristo- 


teles, Eth. VIII, c. 12 : « homo est magis naturaliter coniugale 
animal quam politicum ». 


Probatur : Deus homines creando ratione ditatos, ad 
imaginem et similitudinem suam, simulque sexu diversos 
et generationi aptos, eo ipso, per humanam naturam, se 
velle ostendit ut genus humanum propagaretur genera- 
tione : non tamen qualibet generatione, sed illa tantum 
quae locum haberet in circumstantiis per se necessariis ad 
bonum prolis, adeoque in matrimoniali viri et mulieris 
conjunctione. Nam i? bonum humanae prolis per se exigit 
ut parentes devinciantur vinculo morali et stabili quod pro 
libitu solvi nequeat : proles enim per se parentibus indiget 
ut bene educetur et ad perfectum statum ducatur ; 20 idem 
requiritur bono coniugum ex mutuo obsequio in vita 
domestica, quorum unus non sufficit sibi in omnibus quae 


ad vitam spectant, sed quaedam opera competunt viro, 
quaedam mulieri. 

Apposite S. Thomas, q. 41, a. i: « Matrimonium est 
naturale, quia ratio naturalis ad ipsum inelinat dupli- 
citer : 


i? quantum ad principalem eius finem, qui est bonum 
prolis. Non enim intendit natura solum generationem 
prolis, sed etiam traductionem et promotionem usque ad 
perfectum statum hominis, in quantum homo est, qui est 
virtutis status. Unde, secundum Philosophum, tria a 
parentibus habemus, scii, esse, nutrimentum et disciplinam. 
Filius autem a parente educari et instrui non posset, nisi 
determinatos et certos parentes haberet ; quod non esset, 
nisi esset aliqua obligatio viri ad mulierem determinatam, 
quae matrimonium facit. 


20 quantum ad secundarium finem matrimonii, qui est 
mutuum obsequium sibi a coniugibus in rebus domesticis 
impensum. Sicut enim naturalis ratio dictat ut homines 
simul cohabitent, quia unus non sufficit sibi in omnibus 
quae ad ipsam vitam pertinent, ratione cuius dicitur horno 
naturaliter politicus ; ita etiam eorum quibus indigetur ad 
humanam vitam, quaedam opera sunt competentia viris, 
quaedam mulieribus. Unde natura movet ut sit quaedam 
viri ad mulierem associatio, in qua est matrimonium ». 


Confirmatur ex Summa contra Gentiles, III, 122 : 


«a) Est enim considerandum quod in animalibus in quibus 
sola femina sufficit ad prolis educationem, mas et femina post 
coitum nullo tempore commanent, sicut patet de canibus. Quae- 
cumque vero animalia sunt in quibus femina non sufficit ad edu- 
cationem prolis, mas et femina simul post coitum commanent 
quousque necessarium est ad prolis educationem et instructio- 
nem, sicut patet in quibusdam avibus... Manifestum est autem 
quod in specie humana, femina minime sufficeret sola ad prolis 
educationem, cum necessitas humanae vitae multa requirat 
quae per unum solum parari non possunt. Est igitur conveniens, 
secundum naturam humanam, ut homo post coitum mulieri 
commaneat et non statim abscedat, indifferenter ad quamcumque 
accedens, sicut apud fornicantes accidit. — Non autem huic 
rationi obstat quod aliqua mulier suis divitiis potens est ut sola 
nutriat foetum ; quia rectitudo naturalis in humanis actibus non 
est secundum ea quae per accidens contingunt in uno individuo, 
sed secundum ea quae totam speciem consequuntur. 


b) Rursus considerandum est, quod in specie humana proles 
non indiget solum nutritione quantum ad corpus, sicut in aliis 
animalibus, sed etiam instructione quantum ad animam ; ... nec 


746 SUMMA THEOLOGIAE MORALIS 


huiusmodi instructionis sunt capaces mox geniti, sed post longum 
tempus, et praecipue postquam ad annos discretionis pervenerint. 
Ad hanc etiam instructionem longum tempus requiritur ; et 
tunc etiam, propter impetus passionum..., indigent non solum 
instructione sed etiam repressione. Ad hoc autem mulier sola 
non sufficit, sed magis in hoc requiritur opus maris, in quo est 
et ratio perfectior ad instruendum et virtus potentior ad casti- 
gandum. Oportet igitur in specie humana non per parvum tem- 
pus insistere promotioni prolis,sicut in avibus, sed per magnum 
spatium vitae. 

Upde, cum necessarium sit marem feminac commanere in 
omnibus animalibus quousque opus patris necessarium est proli, 
naturale est homini quod, non ad modicum tempus, sed diutur- 
nant societatem habeat vir ad determinatam mulierem. Hanc 
autem societatem matrimonium vocamus. Est igitur matrimo- 
nium homini naturalel ». 


Breviter « natura non tantum intendit esse in prole, sed etiam 
perfectum esse, ad quod exigitur matrimonium » q. 41, a. i, ad 4. 


754. Obiicitur : 1? Ergo coelibatus est contra naturam, 
utpote contra inclinationem naturalem ; et ideo peccatum. 
—r Resp. Nego consequens: omne quod est contra incli- 
nationem naturalem non est peccatum, sed id quod est 
contra inclinationem naturalem ex dictamine rationis 
obligantem. Ratio autgm dictat matrimonium non esse 
necessarium et obligatorium pro quolibet, praesertim ob 
maius bonum. 


« Neque exinde sequitur, ait Haine, Th. M. IV, de Matr., 
q. 36, virginitatem et coelibatum, utpote contra inclinationem 
naturae, propterea esse peccata. Non enim omne illud quod est 
contra naturalem inclinationem semper peccatum est; sed 
tantum id quod est contra inclinationem naturalem ex dictamine 
rationis obligantem. Nunc autem multiplicato sufficienter genere 
humano, ratio dictat ad id non esse necessarium matrimo- 
nium in quolibet, et consequenter inclinatio naturalis non 


i. Similiter in II-II, q. 154, a. 2 : « Videmus quod in omnibus ani- 
malibus in quibus ad educationem prolis requiritur cura maris et 
feminae, quod in eis non est vagus concubitus, sed maris ad certam 
feminam, unam vel plures, sicut patet in multis avibus ; secus autem 
in animalibus in quibus sola femina sufficit ad educationem foetus, 
in quibus est vagus concubitus, ut patet in canibus... Manifestum est 
autem quod ad educationem hominis non solum requiritur cura matris, 
a quo nutritur, sed multo magis cura patris, a quo est instituendus et 
defendendus, et in bonis tam interioribus quam exterioribus promo- 
vendus. Et idep contra naturam hominis est quod utatur vago concubitu ; 
sed oportet quod sit maris ad determinatam feminam cum qua per- 
maneat non per modicum tempus, sed diu vel per totam vitam... Haec 
autem determinatio certae feminae matrimonium vocatur; et ideo 
dicitur esse de iure naturali >. 

obligat ad illud. Praeterea licet quandoque agere contra incli- 
nationem naturalem propter maius bonum animae, Ut patet in 
eo qui mortificationis causa abstinet a cibo utili et aliqualiter 
necessario corpori, ad quem tamen habetur naturalis inclinatio ». 


2° Inclinatio naturalis est communis omnibus ; sed non 
apparet in omnibus inclinatio ad matrimonium. — Resp. 
Est in omnibus, sed in omnibus non se exerit sensibiliter, 
eo quod conservationi naturae specificae sufficienter est 
provisum a multis. 


Ita etiam inclinatio naturalis ad defendendum bonum commune 
et rempublicam. 


3° Inclinatio naturalis est tantum ad generationem est- 
que omnibus animalibus communis ; haec autem non est 
ad unionem stabilem ac indissolubilem seu matrimonium. 
— Resp. Inclinatio naturae ex parte differentiae specificae, 
in quantum est rationalis, est tantum ad generationem, 
nego; ex parte generis in quantum est animalibus com- 
munis, subd. : ita est communis ut diverso modo sit in 
omnibus, comc., ita ut eodem modo sit in omnibus, nego. 


« Natura hominis ad aliquid inclinat dupliciter : uno modo, 
quia est conveniens naturae generis, et hoc est commune omni- 
bus animalibus ; alio modo quia est conveniens naturae diffe- 
rentiae, qua species humana abundat a genere in quantum est 
rationalis... Et sicut natura generis quamvis sit una in omnibus 
animalibus, non tamen eodem modo est in omnibus, ita etiam 
non inclinat eodem modo in omnibus, sed secundum quod 
unicuique competit. Ad matrimonium ergo inclinat natura 
hominis ex parte differentiae, quantum ad rationem secundam 
assignatam (scii, mutuum obsequium), unde Philosophus hanc 
rationem assignat in hominibus supra aha animalia ; sed quan- 
tum ad rationem primam (bonum prolis) inclinat ex parte generis, 
unde dicit quod filiorum procreatio communis est omnibus 
animalibus. Tamen ad hoc non inclinat natura eodem modo 
in omnibus animalibus : qUia quaedam animalia sunt quorum 
filii nati statim possunt sufficienter sibi victum quaerere, vel 
ad quorum sustentationem mater sufficit; et in his non est 
aliqua maris ad feminam determinatio ; in illis autem quorum 
filii indigent utriusque sustentatione, sed ad parvum tempus, 
invenitur aliqua determinatio quantum ad tempus illud, sicut 
in avibus quibusdam patet. Sed in homine, quia indiget filius 
cura parentum usque ad magnum tempus, est maxima de- 
terminatio masculi ad feminam, ad quam etiam natura generis 
inclinat » q. 41, ad l. 


755° Corollaria. — 1. Ergo systemata illa falsa sunt, 
quae asserunt matrimonium esse institutionis humanae. 

2. Ergo leges fundamentales matrimonii non relativae sunt 
et mutabiles, sed absolutae et immutabiles : a natura sunt et a 
Deo. « Matrimonium... ab ipso auctore naturae Deo... legibus 
esse communitum..., quae proinde leges nullis hominum placitis, 
nulli ne ipsorum quidem coniugum contrario conventu ob- 
noxiae esse possunt»; « ita ut si quis semel matrimonium 
contraxerit, divinis eius legibus et essentialibus proprietatibus 
subiiciatur ». Ita Pius XI in enc. Casti connubii. 


3. Ergo « unioni maris et feminae essentiale est ut ordinetur 
et quasi in primarium finem tendat in propagationem speciei, 
et non in privatum bonum et felicitatem, utj volunt neoterici 
matrimonii reformatores ». Ita De Smet, De Sponsalibus et 
Matrimonii, n. 77. 


4. Ergo omnis usus facultatis generativae, quatenus non ser- 
vat debitum ordinem generationis et educationis est iure naturae 
illicitus, et ita quidem ut non dubitaverit dicere S. Thomas: 
« post peccatum homicidii quo natura humana iam in actu 
existens destruitur, huiusmodi genus peccati videtur secundum 
locum tenere, quo impeditur generatio (ordinata) huius naturae » 
c. Gent. Ill, 122. 


5. Non tamen omnis actus per se aptus ad generationem eo 
ipso est licitus et honestus, sed ille solum qui locum habet in 
matrimonio, ideoque non tantum pollutio et onanismUs, sed 
et fornicatio repugnat iuri naturali. Usus scii, facultatis genera- 
tivae est matrimonio reservata. Cfr. II-II, q. 154, a. 2. 


6. Cuique capaci est ad matrimonium ius naturale, et quidem 
anterius omni societati humanae. Unde nulla humana auctoritas 
potest illud absolute,/, e. cum omni persona in perpetuum cuidam 
prohibere contra illius antecedentem voluntatem, nam haec 
prohibitio foret contra ius naturale. « Ius coniugii, ait Pius XI, 
naturale et promigenum homini adimere, causamve nuptiarum 
praecipuam, Dei auctoritate initio constitutam, quoquo modo 
circumscribere lex humana nulla potest. Crescite et multiplica- 
mini». Et ideo concludit esse contra naturae ius illos, qui infirmi- 
tate laborant ad filios probabiliter transmittenda, vel matrimonio 
prohibere vel operatione chirurgica reddere steriles. Et S. Of- 
ficium, ad quaestionem : An licita sit directa sterilisatio, sive 
perpetua sive temporanea, sive viri sive mulieris ?, die 24 febr. 
1940, respondit : Negative, et prohibetur lege naturali. 


7. Quantum ad systemata adversa, notetur evolutionis theo- 
riam esse meram hypothesim, non scientifice probatam. Et 
quidem : a) non demonstratur promiscuitas primaeva, cum 
apud maxime primitivos non inveniatur ; b) nam falsum est 
populos primitivos dictos, aut gentes feras Australiae vel Africae 
centralis, esse in eodem statu ac hominem  praehistoricum : 
constat ex ipsorum traditionibus illos non esse vere primitivos 
sed degeneratos ; c) promiscuitas psychologice repugnat, ob zelum 

qui est naturalis effectus amoris; d) apud nationes antiquiores 
in cultura, matrimonium existit sine ullo vestigio evolutionis, 
ut apud Chaldaeos, Aegyptios, Indos, Sinenses, Graecos, Ro- 
manos ; e) in specie, matriarchatus aliter explicari potest : ex 
nexu intimiore prolis cum matre, vel ex polygamia ; f) matri- 
monium per raptum non probatur esse stadium legale in evolutione 
coniugii, cum nullatenus ubique, et tantum raro inveniatur ; 
g) matrimonium per emptionem dicitur, quia pretium dabatur 
pro emptione domus vel dominii, aut compensatio vel et donatio 
gratitudinis ; nullatenus vero de emptione coniugis a parentibus 
contra eius consensum]. 


Articulus II. 


De Praecepto Matrimonii. 


S. Th. Suppi, q. 41, a. 2; II-II, q. 152, a. 2, ad 1 ; c. Gent.III, 136. 


756. Status quaestionis. — Dixerunt plures 


1) matrimonium omnibus capacibus esse obligatorium. 
Ita quidam tempore S. Thomae, quos confutavit scribendo 
contra illos qui perpetuam continentiam  impugnant ; 
hodiernis vero temporibus aliqui acatholici, ut Platen, 
Nystróm, Voivenel? ; 


2) scholastici, post Petr. Lombardum et S. Thomam, 
sat generatim dixerunt praeceptum matrimonii per se obli- 
gare multitudinem, non autem singulos nisi per accidens : 
ita Durandus, Paludanus, Soto, Ledesma, Viguerius, 
Henriquez, Sanchez, Lud. Lopez, Vivaldus Candelabro, 
Vega, et generatim thomistae ; 


3) e contra alii dicunt nullum praeceptum esse matri- 
monii, nec pro multitudine, nec pro singulis ; nisi per 
accidens, in iis circumstantiis in quibus necessarium esset ad 
conservationem generis humani, ut facile intelligebant in 
initio creationis, et forsan adhuc esset si secus genus huma- 


1. Praeter auctores allegatos, pag. 737, n. 1, de hac re conferri pos- 
sunt De Smet, o. c. n. 80-82; Tanquerey, o. c. n. 674 sq. ; Dier, de 
Thiol, MY. Mariage; V. Scherer, zmanabucn des Kirchenrecnrs ; Leitner, 
Lehrbuch des Kath. Eherechtes ; NChmidt, Der Ursprung der Gottesidee; 
Lemonnyer, Le Mariage er 1'Evolution. 

2. Platen, Łe zvrze d'or de la santé; NystrÜüm, Dos Geslachtslében 
und seine Gesetze ; Voivenel, La castidad perversà. 

num periretN Ita recentius Palmieri, et post illum Gaspard, 
DeMatrimonio, n.14:«Verum praeceptum cum obligatione 
quod afficiat speciem et nullum individuum^ne intelligi 
quidem potest... Haec obligatio non demonstratur... Deus 
obtinet finem suum per inclinationem naturalem sine prae- 
cepto ». Et id tenent plures moderni, ut Wernz, Noldin, 
Cappello, saltem ut probabilius, quia tale praeceptum 
est superfluum et inefficax. 


757. Principium I. Est aliquod praeceptum ma- 
trimonii naturale, seu matrimonium cadit aliquo 
sensu sub praecepto naturali. 


Probatur ex Billuart, diss. 1, a. 2, $2: « Medium maxime 
necessarium ad finem a natura intentum cadit sub prae- 
cepto naturae. Atqui matrimonium est maxime necessa- 
rium ad finem a natura intentum, scii, ad debitam et 
congruentem conservationem speciei, ut dictum est. Ergo 
matrimonium cadit sub praecepto naturae. — Neque 
simile est de aliis animalibus quibus non datur praeceptum, 
sed sufficit inclinatio naturalis ad conservationem speciei, 
tum quia sunt praecepti incapacia, tum quia homo, non 
obstante inclinatione naturali, manet adhuc liber ad illi 
assentiendum vel dissentiendum ». 


Apposite S. Thomas, in II-II, q. 152, a. 2, ad I: 


« Praeceptum habet rationem debiti. Dupliciter autem aliquid 
est debitum : uno modo ut impleatur ab imo, et hoc debitum 
sine peccato praeteriri non potest; aliud autem est debitum 
impendendum a multitudine, et ad tale debitum implendum 
non tenetur quilibet de multitudine : multa enim sunt multi- 
tudini necessaria, ad quae implenda unus non sufficit, sed im- 
plentur a multitudine, dum unus hoc, alius illud facit. Prae- 
ceptum igitur legis naturae homini datum de comestione, 
necesse est quod àb unoquoque impleatur ; aliter enim indivi- 
duum conservari non posset. Sed praeceptum datum de gene- 
ratione respicit multitudinem hominum, cui necessarium est 
non solum quod multiplicetur corporaliter, sed etiam quod 
spiritualiter proficiat. Et ideo sufficienter providetur humanae 
multitudini, si quidam carnali generationi operam dent; quidam 


i. Non omnes id admittunt : S. Bonaventura in IV, d. 26, a. 1, q. 3 
et Durandus, ib. a. 3, q. 3, dicunt cessasse praeceptum, multiplicato 
genere humano. 

| vero ab hoc abstinentes, contemplationi divinorum vacent ad 

\ totius humani generis pulchritudinem et salutem : sicut etiam 
lin exercitu quidam castra custodiunt, quidam signa deferunt, 
quidam gladiis decertant, quae tamen omnia debita sunt multi- 
tudini, sed per unum impleri non possunt ». 


758. Principium IIl. Praeceptum matrimonii per se 
3t directe non obligat singulos individuos, nisi forsan 
asu quo paucitas hominum exigeret ut quilibet gene- 
rationi vacaret. — Certum est. 


Ratio est, quia praeceptum non refertur ad perfectionem 
singularem et propriam individui : generatio enim non 
est de necessitate individui, sed de necessitate speciei et 
communitatis ; ad hanc autem non requiritur ut singuli 
nubant, imo nec possibile est quod convenienter ita fiat, 
cum etiam aliis rebus communitati necessariis sit provi- 
dendum. 


Dicitur : a) per se et directe, nam per accidens potest quis 
teneri ratione peculiaris conditionis, v. g. si continentiam alias 
servare non possit, aut media eam servandi non velit adhibere ; 
item ad iniuriam reparandam vel prolem legitimandam aut ad 
promissionem implendam, ad pacem inter principes concilian- 
dam, vel princeps ad vitandum bellum civile, aut ad fidem catho- 
licam in regione conservandam, etc. 


b) nisi forsan casu quo paucitas hominum id exigeret; quia 
sicut in casu necessitatis quilibet teneri potest ad defensionem 
reipublicae, ita ad conservationem speciei, quae non minus 
necessaria est. 


Probatur ex S. Thoma, c. Gent. Ill, 136 : Iis quae 
necessaria sunt unicuique, necesse est et obligatorium ut 
singuli utantur, v. g. cibo et potu ; ea vero quae necessaria 
sunt multitudini, non oportet ut unusquisque procuret, 
imo nec est possibile. Atqui generatio non est de necessi- 
tate individui, sed de necessitate speciei. Ergp non est 
necessarium vel obligatorium quod omnes homines actibus 
generationi vacent. Nam 


a) Multa sunt necessaria multitudini hominum, ut 
sunt cibus, potus, indumentum, domus aliaque, quae 
impossibile est quod per unum procurentur, tum quia 
diversae sunt aptitudines, tum quia activitates diversae 
se excludunt. 

b) Ideo, sicut in corpore diversa membra ad diversa 
ordinantur, ita in societate oportet diversa esse officia, nec 
oportet quod omnes sint agricolae, aedificatores aut milites. 


c) Ita nec oportet quod omnes generationi intendant^ 
praesertim ob bonum magis necessarium vel perfecting 


possunt abstinere, ut ob militiam et defensionem patriae, 
vel ob contemplationem, quae etiam ad bonum societatis 
concurrit. 


d) Imo plures sunt in conditionibus quibus non possent 
convenienter vacare prolis generationi et educationi. 


Nec obstat quod inclinatio sit naturalis ad matrimonium. 
Nam,ut ait S. ThomasJn Suppl.q.41,a. 2: «Natura inclinat ad 
aliquid dupliciter : Uno modo sicut ad id quod necessarium 
est ad perfectionem unius, et talis inclinatio quemlibet obligat, 
quia naturales perfectiones omnibus sunt commímes. Alio 
modo inclinat ad aliquid quod est necessarium ad perfectionem 
multitudinis ; et cum multa sitit huiusmodi, quorum unum 
impedit aliud, ex tali inclinatione non obligatur quilibet homo 
per modum praecepti, alias quilibet homo obligaretur ad agri- 
culturam et aedificationem, et ad huiusmodi officia quae sunt 
necessaria communitati humanae; sed  inclinationi naturae 
satisfit, cum per diversos diversa de praedictis complentur. 
Cum ergo ad perfectionem humanae multitudinis sit necessa- 
rium aliquos contemplativae vitae inservire, quae maxime per 
matrimonium impeditur, inclinatio naturae ad matrimonium 
non obligat per modum praecepti, etiam secundum philosophos. 
Unde Theophrastes probat quod sapienti non expedit nubere ». 
Hinc ait Apostolus, I Cor. VII, 38 : Qui non iungit matrimonio 
virginem suam, melius facit, scii, quam qui iungit. 


759: OQObiiciunt : i? Natura organis generationi destinatis 
dotavit individuum. Organis non uti a natura datis est contra 
ordinem naturae, quae exigit organi functionem, cum nihil 
inutile dederit nec hominis sit eam emendare. Ergo organis 
generationi destinatis non uti est contra ipsum ordinem naturae. 


Resp. Dist. M. : Natura organis generationi destinatis dotavit 
individuum, ad bonum speciei, conc., ad bonum individui, nego. 
Contrad. min. : organis non uti destinatis ad necessitatem et 
bonum individui est contra ordinem naturae, conc., ad necessi- 
tatem et bonum speciei, nego. Cfr. Gent. Ill, 136, ad 2. 


2? Omnis appetitus est necessitas naturae cui est satisfacien- 
dum, ut v. g. appetitus cibi, potus, etc. Omne individuum 
sentit appetitum concupiscentiae sexualis. Ego sicut appetitui 
famae et sitis, ita appetitui sexuali est satisfaciendum. 


Resp. Dist. M. : Appetitui est satisfaciendum qui indicat 

| necessitatem individui, conc.; qui indicat necessitatem speciei, 

\subd. : ab aliquibus in communitate, conc. ab omnibus, nego. 

NXContrad, min. : Omnis sentit appetitum concupiscentiae sexualis, 
qui ordinatur ad necessitatem speciei, conc., qui ordinatur ad 
Necessitatem individui, nego. Dist. cons. : ergo appetitui sexuali 
Íst satisfaciendum ab aliquibus, conc. ab omnibus, nego. Cfr. 
I-II, q; 152, a. 2, ad 1. 


3? Lex physiologica est omne organum, ut maneat sanum et 
robustum, exigere normale et moderatum exercitium, sine 
excessu abusus, ct sine defectu inertiae ; secus debilitatem et 
atrophiam incurrit. Ergo et organo genitali oportet moderate uti. 


Resp. Nego, quia non cessat facultas generandi per non usum. 
Non enim qrganum genitale subiicitur atrophiae. Et sperma, 
quod non inservit finibus matrimonii, auget vigorem individui, 
quia resorbetur partim ita ut sit disponibile pro bono aliorum 
organorum. Quod et affirmant medicil. 


760, Principium IIl. Praeceptum matrimonii per se 
et directe imponitur multitudini seu communitati 
generis humani, cuius est curam habere de sufficienti 
sui conservatione ; ita quod individui obligantur, si necesse 
sit conservationi generis humani. Quod denuntiavit ipse 
Deus, Gen. I, 28 : Crescite et multiplicamini..., cuius ratio 
additur, quia masculum et feminam creavit eos. 


Probatur: 1i? Datur praeceptum matrimonii, ut dictum 
est n. 757 ; non obligat per se et directe singulos in parti- 
culari ; ergo obligat multitudinem, omnes in communi. 


2?Praeceptum habet rationem debiti a creatura rationali 
implendi. Debitum est a multitudine implendum quod 
genus humanum propagetur et conservetur. Ergo hog est 
ipsi praeceptum, atque lex: est enim ordinatio rationis ad 
bonum commune ab eo qui habet curam communitatis 
promulgata, mediante ratione humana. 


Confr: a) praeceptum illud datum est initio generis 
humani omnibus, 


b) nec fuit revocatum cessante necessitate : non enim 
extinguitur praeceptum naturale cessante necessitate, licet 
pro tunc non obliget, ut patet de praecepto eleemosynae. 


i. Cfr Eschbach, Disputationes physiologico-theologicae; Gemelli, 
Non moechaberis ; Féré, L'instinct sexuel; Moll, Handbuch der Sexual 


Wissenschaften ; Forel, Die sexuelle Frage; La question sexuelle. 


Summa theologiae moralis III. — 48 

Oppositio adversariorum ex eo videtur provenire quod non 
recte concipiunt legem naturalem, vel iUam nimis similem 
fingunt legi positivae, cum tamen non sit nisi inclinatio naturae/ 
rationalis ipsa ratione cognoscenda et dictamine rationis enun- 
tianda (1, n. 246). 


Ita v. g. obiiciunt : 


so 


i° Obligatio quae afficit speciem et nullam personam indivi- 
duam nec intelligi potest. — Resp. : transeat, sed afficit personis 
individuas in communi : afficit enim naturam, non in abstracto 
sed in concreto, et ideo afficit omnes naturam possidentes. 


20 Posita generis humani inclinatione ad matrimonium, lex 
est superflua ; imo inefficax quia nullum in particulari obligat. — 
Resp. : ipsa inclinatio naturae ad matrimonium in ente rationali 
est lex naturalis ; alia lex positiva est superflua, transeat. Incli- 
natio autem ipsius naturae non est inefficax et omnes, non 
distributive sed collective, obligat. 


30 Quod omnes tangit, neminem angit. Praeceptum quod 
obligat multitudinem, a plerisque negligetur. Ergo est inutile 
et insufficiens. — Resp. dist. : si agitur de mero onere, conc. ; 
si de opere ad quod natura inclinat, nego. 


4° Praeceptum omnino indeterminatum quoad modum, tem- 
pus, aetatem, personas, repugnat, cum sit inefficax. — Resp. : 
praeceptum positivum indeterminatum quoad circumstantias 
repugnat, conc., praeceptum naturale indeterminatum repugnat, 
nego. Multa sunt praecepta naturalia indeterminata : Deus est 
colendus, iustitia est servanda, contractus sunt iuste ineundi, etc. 
Lex naturalis siquidem est de se indeterminata ; et ideo lex 
positiva necessaria est ad legem naturalem determinandaml 
(I, n. 263). 


761. Animadversio.— In praxi non refert utrum dicatur 
praeceptum proprie dictum imponi multitudini, vel id negetur, 
cum inclinatione naturae individuis indita, simul cum divina 
providentia, sufficienter provideatur conservationi generis hu- 
mani. 


r. Recenter P. Agapito Martin de Sobradillo, O. M. C., in opere: 
La Procréation et la Stérilisation, Obiicit tria : 

i? Difficulter intelligitur obligatio quae primo est individuorum, 
tunc societatis, tunc individuorum si esset necessitas. — Resp. : Semper 
eodem modo afficit omnes collective, differentia est applicationis ex 
circumstantiis. 


2° Multitudo ut talis non habet officia, sed individui : vel omnes 
obligantur, et hoc falsum ; vel si alii abstinent, et in casu sufficit dicere 
qupd tunc est obligatio in his circumstantiis. — Resp. : Tunc obligatio 
applicatur, quia lex generalis est curandi de conservatione speciei. 
3° Societas generare non potest, sed individuus. Ergo ipsa societas 


non est subiectum obligationis generandi. — Resu. : Non societas ut 
talis est subiectum, sed omnes collective. 

Articulus III. 
De Matrimonii KHonestate. 


Th., Suppi, q. 41, a. 3-4 ; q. 49, a. 4-5 ; II-II, q. 152, a. 2 et 4 ; q.153, 
a. 2 ; I-II, q. 34, a. 1, ad 1; c. Gent. Ill, 126. 


762. Status quaestionis. — Plures habuerunt matri- 

- rnonium et copulam coniugalem ut illicita. Ita primis 

saeculis Encratitae, Saturninus, Marcion, Montanistae et 

Ascetae, atque Manichaei, qui, Gnosticorum placitis ad- 

dicti, coniugia humana ideo damnabant quod corpus 

humanum a malo principio esse reputabant. Item postea 
Albigenses. 

E contra, saec. IV Helvidius, lovinianus, Vigilantius 
matrimonium virginitati et perfectae continentiae aequale 
meritis aestimabant. Ita quoque Lutherus | et Calvinus, 
imo plures novatores etiam nuptias virginitati meliores 
dictitabant. 

E contra doctrina catholica tenet matrimonium esse 
licitum et honestum, virginitati tamen postponendum. 


763. Thesis L Matrimonium in se est licitum et 
honestum, Utppte a Deo institutum in finem honestum. 
— Est de fide ex C. Lat. II, can. 23, et ex Conc. Lat. IV, 
et prof. fid. Innoc. III. 

Probatur : 1? Ex revelatione : 


a) indirecte: Nullum peccatum est de praecepto. Sed 
actus matrimonialis est in praecepto, secundum Gen. I, 
28 et I Cor. VIL 3 : Uxori vir debitum reddat... Ergo 
non est peccatum. 

b) directe: Illud est bonum et laudabile quod Deus 
instituit, Christus confirmavit et Apostoli commendarunt. 
Atqui matrimonium Deus instituit (Gen. I, 27 ; II, 18, 
23; Mt. XIX, 6 ; C. Trid., sess. 24), Christus confir- 
mavit (Ioh. II et Mt. XIX, 4 sq.)), Apostoli commenda- 
runt (Hebr. XIII, 4 ; I Cor. VIL, 3, 38 ; I Tim. IV, 1-3; 
V, 14 ; cfr. Eph. V, 22-32). Ergo- 


i. Prius agnoverat Luther virginitatis praestantiam (ante 1520) ; 
postea, mutata sententia, dixit matrimonium necessarium et asseruit 
virginalis continentiae impossibilitatem, secluso miraculo. 


etc Ee 

Quod Patres diserte affirmarunt et defenderunt, ita ut acriter 
invecti sint in antiquos haereticos: Irenaeus passim ; Cl. AL, 
3 Strom. ; Tertull. c. Marcionem ; Hier. c. lovinianum ; Aug., 
de Bono coniugali ; de Nuptiis ; c. Eustathium, ascetam et 
Eusthaticos Syn. Gangrenais s. IV ; c. Priscillianistas s. VI 
Syn. Bragensis, denique C. Lat. II, can. 23 haereticos habet qui 
legitimarum damnant foedera nuptiarum. 


2? Ratione : Actus coniugalis est unicum medium propa- 
gandi genus humanum. Si igitur Deus vult propagationem 
generis humani, vult actum coniugalem, qui proinde de 
se licitus est. Hinc S. Thomas, q. 41, a. 3: 


« Supposito quod natura corporalis a Deo bono sit instituta, 
impossibile est dicere quod ea quae pertinent ad conservationem 
naturae corporalis, et ád quae natura inclinat, sint universaliter 
mala ; et ideo cum inclinatio sit naturae ad prolis procreationem, 
per quam natura speciei conservatur, impossibile est dicere 
quod actus quo procreatur proles sit universaliter illicitus, et 
in eo medium virtutis inveniri non possit. — Nisi ponatur, 
secundum quorumdam insaniam, quod res corruptibiles creatae 
Sunt a malo deo; ex quo forte derivatur illa opinio... et ideo 
est pessima haeresis ». 

Damnare actum coniugalem est damnare naturam, et aucto- 
rem naturae ; quodsi actus coniugalis sit licitus, et matrimonium 
quod essentialiter ad illum ordinatur. 


764: Corollaria.— Cum matrimonium sit legitimum, hinc : 
i?^ Nemo potest propagationem generis humani prohibere. 

2? Actus coniugalis est et meritorius, dummodo fiat ex 
mptivo virtutis (e. g. ad debitum reddendum ex iustitia, ad 
prolem in cultum Dei ex religione), et datis conditionibus 
debitis, quarum praecipua est quod fiat ex charitate, 

3' Usus matrimonii non illicitus est propter peccatum origi- 
nale, cuius yera causa non est usus matrimonii sed voluntas 
Adae : per se usus matrimonii est ad procreationem filiorum ; 
quod etiam simul transmittitur peccatum originale est per 
accidens. Et « turpitudo illa concupiscentiae, quae actum matri- 
monialem semper concomitatur, non est turpitudo culpae, sed 
poenae ex peccato primo proveniens » (a. 3, ad 3). Quod si 
delectationis intensio tollat rationis usum, non tamen tollit 
rationis ordinem, quia actus matrimonialis a ratione est prae- 
ordinatus (ad 6). 


765. Thesis Il. Matrimonium postponendum est 
virginitati et coelibatui servatis ex motivo virtutis, 
— Est de fide contra lovinianum et Novatores ex C. Trid., 
sess. 24, can. lo. 

Probatur : 1) Christus, tum exemplo, quia virginitatem 

servavit et matrem virginem elegit, tum verbo commen- 
davit virginitatem ut opus consilii, Mt. XIX, io sq. ; 
item Apostolus, I Cor. VII, 1-40. 

2) Pfltres, ut Tert. adv. Mare., Cypr., Ambr., Chrys., 
Greg. Naz., Greg. Nys., Hier., Aug. laudant virginitatem. 
Et Papa Sirjcius damnavit lovinianum. 

3) Virginitas praestat matrimonio, « tum 1) quia bonum 
divinum est potius humano bono; tum, 2) quia bonum 
animae praefertur bono corporis; tum etiam 3) quia 
bonum contemplativae vitae praefertur bono activae. 
Virginitas autem ordinatur 1) ad bonum animae, 2) secun- 
dum vitam contemplativam, 3) quod est cogitare ea 
quae sunt Dei; coniugium autem ordinatur 1) ad bonum 
corporis, quod est corporalis multiplicatio generis humani, 
et 2) pertinet ad vitam activam, 3) quia vir et mulier in 
matrimonio viventes necesse habent cogitare 'quae sunt 


mundi, ut patet per Apostolum, I Cor. VII, 33-34. Unde 
indubitanter virginitas praeferenda est continentiae coniu- 
gali » II-II, q. 152, a. 4. 


Confr : a) Abstinere ab aliquibus inferioribus ad Consulendum 
bono superiori est bonum : ita a delectatione corporali propter 
contemplationem veritatis. 

b) Matrimonium de se reddit hominem minus aptum ad 
serviendum Deo, quia proprius matrimonii actus convenit 
homini secundum portionem inferiorem qua similis est brutis, 
quaeque in eo non obedit rationi et maximam habet verecundiam 
coniunctam. 

c) Virginitas removet a sollicitudine saeculi et super res 
terrenas elevat, Ut homo Deo liberius vacare possit. 


766. Animadversiones. — 1. Ignominia est in matri- 
monio sine prole, non in abstentione a matrimonio. 

2. Bonum commune praeferendum est bono privato, si sint 
eiusdem ordinis. 

3. Non instituitur comparatio inter personas, aut inter earum 
perfectionem, vel in talibus adiunctis, sed inter status. 


767. Obiicitur : 1. Bonum commune maius est bono 
privato. Sed coniugium ordinatur ad bonum commune, virginitas 
ad bonum privatum. Ergo coniugium est potius. 

Resp. dist. M.: si bonum privatum sit eiusdem ordinis, 
cone., si diversi et superioris ordinis, nego. Et dist. m. : Virginitas 
est ad bonum privatum, partim, conc., unice, nego, nam confert 
ad bonum commune. In matrimonio scii, spectatur bonum 
corporale, in virginitate bonum spirituale et divinum. 

2. Si bonum est quod unus se continet, melius erit quod 
multi et omnes, 

Resp. dist. : secundum bonum individui, conc., secundum 
bonum speciei, nego. Bonum commune scii, requirit varietatem 
statuum et bonorum, etiam officia inferiora. 


! Articulus IV. 
De Matrimonii Finibus. 


S. Th., Suppi, q. 41, a. i ; q. 44, a. 1; q. 42, a. 2. a. 3, ad 4; a. 48; 

) q. 49, a. 2, ad 1; q. 65, a. 1; q, 67, a. 1, ad 2; c. Gent. Ill, 122. 
768. Notiones. Finis matrimonii proprie est intrinsecus 
) et essentialis, seu operis, ad quem natura sua matrimonium 
institutum est, ordinatur atque per se tendit; — ab illo 
distingui potest finis extrinsecus et accidentalis, seu operan- 
tis, quem operans intendit seu qui a contrahentibus est 


i intentus et adiunctus. 
Finis intrinsecus operis, alius est primarius seu princi- 
l palis, alius secundarius qui primario est essentialiter 
subordinatus et consequens : supponit primarium, nam 
l non est finis nisi dependenter ab illo principali, atque 


i medium ad primarium finem ut securius et certius obti- 
( neatur, ita ut ad finem secundarium ordinari nequeat 
I matrimonium nisi salva ordinatione ad finem primarium x. 


! 769. Principium I. Fines matrimonii, ex parte 
l operis, intrinseci seu essentiales, sunt tres: unus 
i primarius, procreatio et educatio prolis, duo secun- 
l darii, mutuum solatium et adiutorium, ac delectatio 
concupiscentiae sedativa (can. 1013, § 1). 
D 1? Finis essentialis et primarius operis, seu id ad quod 
i matrimonium natura sua, primario et principaliter ordi- 
[ natur,est propagatio speciei humanae,procreatio et educatio 
| prolis ; secus esset alia societas, non matrimonium. Patet 
/ ex supra dictis de naturali origine matrimonii, et ex 
S. Litteris : Crescite et multiplicamini, ait DeUs, Gen. I, 
L 28 ; Volo ergo iuniores nubere, filios procreare, matres- 
f familias esse, ait Paulus de iunioribus viduis, I Tim. V, 
14. Cfr. Tob. VI, 22 ; VIII, 9J I Tim. II, 15. 





1 i. Cfr. possunt : D' Biot, Les burs du mariage, €t Rud. Geis, xazao- 


lische Sexualethik. 

Hinc qui omninode excluderet finem primarium, exclu- 
deret matrimonium, et matrimonium esset nullum. 


2° Finis essentialis sed secundarius operis est etiam finis 
qui natura rei obtineri debet, sed tantum secundario et 
dependenter a fine primario ; unde ad illum finem matri- 
monium etiam per se ordinatur, non tamen tamquam ad 
finem independentem, qui independenter a primario 
intendi posset, sed potius tamquam medium quo melius 
de se obtineatur finis primarius. lamvero finis secundarius 
matrimonii est duplex : 


a) Solamen et mutuum adiutorium quod, Deo et natura 
disponente, coniuges inveniunt in matrimonio, quatenus 
exinde iucundior evadat cohabitatio ad educandam prolem 
necessaria et minus premant onera vitae communis ac 
senectutis (Prov. XXXI, 10-12 ; Eccli. XXVIj 1-2 ; Eph. 
V, 22, 25). Hinc creato primo viro, dixit Deus : Non est 
bonum hominem esse solum, faciamus ei adiutorium simile 
sibi (Gen. II, 18) ; hinc etiam ipsa natura diversis sexibus 
indidit diversas inclinationes et facultates, quae in statu 
matrimoniali sese complent. 


b} Delectationisfruitio et sedatio concupiscentiae adnectitur 
usui coniugii ut securius et certius obtineatur finis gene- 
rationis. Concupiscentia in statu naturae lapsae nonnisi 
difficulter intra rationis limites continetur, sed minus 
excitat ad illigita si illi in matrimonio concedantur licita 
in ordine ad finem primarium. Et sic matrimonium factum 
est remedium concupiscentiae, Unde Apostolus : Propter 
fornicationem autem unusquisque suam uxorem habeat, et 
unaquaeque suum virum habeat... ; quod si non se continent 
nubant : melius est enim nubere quam uri (I Cor. VII, 
2 et 9). 

De finibus matrimonii legatur Augustinus, de Bono 
coniugali, c. 2-5. 


710. Principium Il. Fines accidentales matrimonii 
com plures intendi possunt ex parte operantis, modo 
honesti sint nec opponantur fini primario. 

Complures fingi possunt huiusmodi fines accidentales, 
e. g. pax familiarum concilianda, honor familiae conser- 


aee. a 


—————4 


760 SUMMA THEOLOGIAE MORALIS 


vandus, pax, charitas et amor consanguineis comparanda, 
illustris familiae conservatio, pax reipublicae, divitiae, 
voluptates, honor personalis, senectus tranquilla, etc. ; 
imo secundum S. Thomam, q. 48, a. 2 et ad 1, in infinitum 


possunt tales fines multiplicari. Sunt potius conditio, aut 
occasio, et ratio applicationis ad contrahendum tale matri- 
monium et ad alios fines prosequendos. Ait enim Cat. 
Rom., n. 15 : « Quod si ad eas causas aliae etiam accedant, 
quibus homines inducti matrimonium ineant, atque in 
habendo uxoris dilectu, hanc illi praeponant, ut haeredis 
relinquendi desiderium, divitiae, forma, generis splendor, 
morum similitudo : huiusmodi sane rationes damnandae 
non sunt, cum matrimonii sanctitati non repugnent 
neque enim in s. Litteris Jacob patriarcha reprehenditur 
quod  Rachelem eius pulchritudine illectus, Liae 
praetulerit ». 


Conditio autem requisita est ut honestae sint, secus 
redderent matrimonium illicitum ; nec opponantur fini 


primario, secus et reddere possent invalidum. 


Hinc: r° Contrahere matrimonium ob finem inhonestum, pec- 


catum est : mortale si finis sit graviter, veniale si leviter inhones- 
tus, v.g. si fiat ob vanitatem, vel exclusive ob delectationem. 


20 Matrimonium non potest iniri, si finis eius essentialis et 
primarius ideo per se obtineri nequit, quia initum inter personas 
quae ad ponendum actum de se generandae proli aptum sunt 


per se ineptae, quales sunt eunuchi et spadones. 


30 Imo intentio positiva finis primarii seu generationis ex- 
clusiva, si in pactum deducitur, irritat matrimonium. 

40 A fortiori si in pactum deducitur conditio inhonesta huic 
fini contraria. 


50 Nupturientes qui matrimonium ineunt unice ad finem 
secundarium, v. g. ob mutuum solatium et auxilium, praescin- 
dendo a fine primario, non tamen ilum excludendo, vitant 
inordinationem positivam et proinde excusantur a peccato ; imo 
eo ipso quod non excludunt generationem, implicite includunt, 
quod sufficit ad meram honestatem. Ad perfectionem tamen 
operis requiritur, ut intentio operantis positive conformetur 
primario fini prolis generandae. 


771: Corollaria. — 1. Essentiale est matrimonio ut ordi- 
netur in primarium finem, propagationem convenientem generis 
humani, non in privatum partium bonum et felicitatem. Pri- 
marius finis est procreatio et educatio prolis : a) procreatio, 
quia sine facultate generativa institutio matrimonii nec conci- 

pitur, usus bonus illius facultatis promovet alios fines matri- 
monii, denique iste finis immediate spectat bonum commune, 
cui bonum privatum est subordinandum ; b) educatio, quia sine 
ea opus procreationis est imperfectum ; ergo et ipsa est finis 
primarius. 


2. Unde errant qui solam procreationem ut finem primarium 
habent, et educationem finem secundarium ponunt, cum vita 


humana prolis, physica et moralis, completa intendatur (q. 49, 
a. 2, ad i ; can. 1113). 


3. Errant quoque qui tres fines mere coordinates et aequales 
habent. 


4. Item errant qui putant finem proprium matrimonii esse 
mutuum complementum humanae personalitatis ; prolis vero 
generationem esse quid accessorium ex dicto complemento 
resultans. Dicunt scii, hominem singularem, — sive marem sive 
feminam,— non esse perfectum et completum, sed solum per 
unionem maritalem seu per commutationem proprietatum 
sexualium talem existere. — At non est confundendum com- 
plementum sexuale cum complemento humano seu ad perfectum 
esse hominis requisito, quasi homo non coniugatus censeri 
debeat dimidius tantum homo vel imperfectus. Complementum 
sexuale ideo solum requiritur, ut unum et perfectum sit princi- 
pium generationis, educationis et socialis unitatis domesticae ; 
non autem ut homo individuus sit com pletusl. 


5. Nec mutuus amor et mutua perfectio est finis primarius, 
ut quidam somniarunt, etiam inter catholicos, concludentes 
copulam coniugalem posse licitam esse, etsi impediatur pro- 
creatio prolis, atque abutentes auctoritate Cat. Rom. qui mutuum 
arnorem et perfectionem ponit tamquam causam primam matri- 
monii. Cui alludit Pius XI, in enc. Casti connubii, de matrimonio 
Christiano quod regitur perfectissimo amore supernaturalis chari- 
tatis, scribens : « Haec mutua coniugum interior conformatio, 
hoc assiduumsese invicem perficiendi studium, verissima quadam 
ratione, etiam primaria matrimonii causa et ratio dici potest, si 
tamen matrimonium non pressius ut institutum ad prolem rite 
procreandam educandamque,sed latius ut totius vitae communio, 
consuetudo,societas accipiatur ». Proinde non finis primarius insti- 
tutionis matrimonii dicitur nec finis operis, sed causa ; non sim- 
pliciter sed quadam ratione, scii, primaria causa impellens seu prin- 
cipium movens operantem» et ratio ex qua praecipua excellentia 
et tota perfectio matrimonii derivatur , et solum, si id non 
sumatur pressius ut institutum ad prolem rite procreandam et 
educandam,seu quantum ad finem primarium» sed latius ut totius 
yitae communio, i. e. praecise quantum ad finem secundarium. 

Ceteroquin ipse Pontifex et in eadem encyclica explicite 
primarium finem dicit procreationem prolis, et alios vocat 
secundarios. Quodsi finis primarius esset amor mutuus, facile 


I. Cappello, Tractatus  canenico-meratis de Sacramentis, VOl. Ill, 
De Matrimonio, T]. 8, nota 18. 


n(a SUMMA THEOLOGIAE MORALIS 


exinde deducerent matrimonii dissolubilitatem, seu divortium, 
ob absentiam amoris, cum dicerent matrimonium sine amore 
non posse attingere finem suum primarium, nec proinde valide 
consistere, sed esse dissolvendum. Unde talis opinio est vitanda, 
utpote logice ducens ad conclusiones falsas. 

Dubio de hac re proposito Congr. S. Off. negative responden- 
dum decrevit : « An admitti possit quorundam recentiorum sen- 
tentia, qui vel negant finem primarium matrimonii esse prolis 
generationem et educationem vel docent fines secundarios fini 
primario noti esse essentialiter subordinates, sed esse aeque prin- 
cipales et independentes.» Negative, (Decr. S. Off., i april. 1944.) 


Articulus V. 


De Matrimonii Essentia. 


S. Th., Supp. q. 41, a. i ; q. 42, a. 1, ad 5, eta. 45; q. 44, a. 1; 
q. 45, a. i et 2; q. 48, a. 1 ; III, q. 29. 


712, Status quaestionis. — Matrimonium spectari 
potest in fieri, i. e. in actu quo initur seu conventione 
qua constituitur ; et in facto esse seu in statu constituto. 

A. Circa matrimonium in fieri, 1° putaverunt olim 
plures ad eius essentiam requiri copulam carnalem, 
dicentes matrimonium inchoari in desponsatione seu 
consensu, nondum tamen perfectum existere nisi reali 
traditione in copula exercita. Unde nomen: copulatheoria. 

Ita lulianus pelagianus, Hincmarus Rhemensis, Ivo Camo- 
tensis, Algerus Leodiensis, Gratianus et multi canonistae praeser- 
tim scholae Bononiensis, inter quos magister Rolandus! ; 
contra S. Petrum Damianum, et theologos, praesertim scholae 
Parisiensis cum Petro Lombardo, qui docebant matrimonium 
constitui solo mutuo consensu. At Rolandus, pontifex creatus 
sub nomine Alexandri III, quoad substantiam sancivit doctri- 
nam scholae Parisiensis ; sed secundum opinionem Bononiensem 
statuit matrimonium ratum et non consummatum non esse 
perfecte indissolubile. 

2° Alii noluerunt vocari contractum, vel ad hoc affir- 
mandum haesitantes inventi sunt, tum inter veteres, 
tempore quo nondum efformata erat definitiva doctrina 
iuridica et scholastica de matrimonio, tum etiam inter 
recentes, imo « nonnulli recentiores scriptores... a voce 


contractus veluti abhorrent, quasi tale nomen aut matri- 


i. Sententia postea tribuitur Wicleff et aliquot Protestantibus ; eam 
rursus propugnare cepit Freisen, Geschichte d. Kan. Eherechts, $ 3, sed 
postea eam retractavit. 

monium dedeceat, aut matrimonii conceptum minus 
rectum ingeratl ». 


Finis immediatus, aiunt, actus jneundi matrimonium non est 
obligatio, sed consortium vitae cuius obligationes non voluntate 
contrahentium sed ipso iure determinantur. Ex eo enim quod 
contractum dixerint, nonnulli falso deduxerunt matrimonium 
esse voluntate contrahentium dissolubile atque tegi potestate 
civili, ad modum aliorum contractuum. Unde non est contractus, 
nec realis nec mere consensualis, sed status, institutio, societas. 

Ius romanum nunquam utitur voce contractus ; S. Thomas 
qui haesitanter dixerat contractum in Commentario super 
Sententias, in Summa contra Gentiles id non amplius dicit, 
sed simpliciter ait esse coniunctionem. Et licet de contractu 
loquantur documenta ecclesiastica, sumunt ista contractum in 
sensu latiore ; at in sensu omnino proprio, et melius, non dicitur 
contractus2. 


Doctrina autem catholica tenet matrimonium a) nega- 
tive : non consistere in copula carnali, sed b) positive : 
consensu mutuo externe manifestato. Unde non est 
contractus realis, sed consensualis. 


B. Matrimonium in facto esse est effectus resultans 
ex contractu matrimoniali seu ex matrimonio in fieri: 
ipse status inductus a contractu, societas permanens quae 
efficitur a consensu qui est causa matrimonii. lamvero 
quaeritur in quo praecise sit huius status essentia, seu 
in quo essentialiter consistat. 


Multa sunt quae ad matrimonium pertinent : consensus 
mutUus, expressio externa consensus, mutua traditio, mutua 
potestas in corpus com partis, nexus et vinculum permanens 
inter virum et mulierem, ius mutuum ad actus de se aptos 
generationi seu ad vitam  individuam, obligatio et officia 
vitae individuae, ipsa vitae consuetudo, usus matrimonii. 
Quorum plura pertinent ad causam matrimonii seu ad con- 
tractum, qui est matrimonium in fieri, ac proinde illud in facto 
esse non constituunt, ut tria priora ; quaeritur autem quid 
inter reliqua sit ipsa status matrimonialis essenria. 


"JU. Thesis L Matrimonium in fieri est contractus, 


1. Gasparri, ae Marrimonio, N. 3. 

2. Ita plures iuristae moderni in Germania, ut Scherer, Vering, 
Laemmer, Schulte, Breda; et in Gallia. Conferri de hac re possunt : 
Desforges,Etude risrorique sur ta formation du mariage en droit romain er 
francais. Lefebvre, Le mariage civil n'est-il qu'un contrat] ill Nouv. Rev. 
historique du droit, 1902 H Hauriou, Précis de droit constitutionnet, 1930 K 
G. Renard, La doctrine de rinstitution ; CTN Vie inrett, 1931 : La doctrine 


institutionnelle du mariage; Le Fur, Le droit naturel et la théorie de 


Vinstitution; Delos, in Buzz. Thorn., 1930-33. 

non realis sed consensualis, essentialiter consistens 
mutuo consensu, exterius manifestato et insupple- 
bili, in vitam coniugalem, quo scii, vir et mulier 
mutuo sibi tradunt corpora in ordine ad actus de 
se aptos generationi ; unde, licet essentialiter ordinem 
dicat ad copulam carnalem, haec tamen non pertinet ad eius 
essentiam aut substantialem integritatem (can. 1081). — 
Matrimonium, etiam inter baptizatos, essentialiter esse 
contractum, certum est ex encycl. Leonis XIII Arcanum 
et ex encycl. Pii XI Casti connubii; copulam vero carnalem 
non pertinere ad eius essentiam, communis et certa est 
doctrina, inde a decreto Alexandri III. 


Probatur: A. Ad essentiam matrimonii, non pertinere 
copulam carnalem, patet ex universali traditione, quae 
constat : 


o 


i? ex Patribus : Origene, hom. 6 in Lc., Basilio, de 
s. Christi gen. 3-5 ; Ambrosio, de inst, virg. VI. 42 ; 
Hieronymo, c. Helv. 4; Augustino, de bon. coni. I, 2 ; de 
nupt. et cone. 1,11; c. Iui. 5,12; Siricio papa, ep. 1 et 9; 

2? ex eo quod ipsi atque dein theologi generatim docent 
inter Adam et Evam in paradiso terrestri, et inter B. V. 
Mariam et S. loseph, verum extitisse matrimonium (Mt.I, 
20 ; Le. IL, 5, 48) ; 

30 ex doctrina Conciliorum et Pontificum : ita Nie. I 
in resp. ad Bulg- c. 3 ; Cone. Flor, aiens : « causa efficiens 
matrimonii regulariter est mutuus consensus per verba de 
praesenti expressus » ; C. Trid. clandestina matrimonia, 
libero consensu facta, rata et vera esse matrimonia asserens 
sess. 24, de ref., c. 1, atque matrimonium ratum non 
consummatum dirimi per solemnem religionis professio- 
nem, can. 6 ; 

4? ex regula iuris : « Nuptias non concubitus sed con- 
sensus facit », et ex can. 1081 et 1015, § 1; 

50 ex fidelium, inio et hominum, communi persuasione : 
virum et mulierem sine peccato copulari quia coniuges 
sunt, non esse coniuges quia copulantur. 


B. Matrimonium esse verum contractum constat, cum 
sit mutuus in idem placitum iuris consensus, seu consensus 

obligationem inducens in utraque parte ex iustitia com- 
mutativa, consensus scii, in easdem obligationes status 
matrimonialis et individuae vitae coniugalis. Ut constanter 
affirmatur, v. g. ab Inn. Ill, in deer, Grat, c. 26, X, 
IV, I ; Cone. Trid., sess. 24, de ref., c. 1 ; Pio VI. n iul. 
1789; Pio IX, syll. prop. 66 et 73; Leone XIII, enc. Arca- 
num; Pio XI, enc. Casti connubii ; et C. I. C., can. 1012, 
$1e6t2 ; can. 1015, $ I. Doctrinam tam constantem intelli- 
gendam esse ia sensu latiore, non de contractu proprie 
dicto, videri posset temerarium. 

Obiectum materiale contractus sunt corpora, seu, ut 
S. Thomas dicit, ipsae personae contrahentium : « legi- 
timae personae ad contrahendum », ait q. 45, a. 5. Obiectum 
formale est vitae individuae consuetudo ad quam se 
obligant coniugali vinculo, quod complectitur ius mutuum, 
exclusivum et perpetuum in corpus alterius ad actus de 
se aptos generationi. 


Hinc licet matrimonium non possit esse validum quin 
radicale saltem ius conferat ad copulam carnalem, huius 
tamen iuris usus aut impletio obligationis matrimonialis 
non pertinet ad essentiam eius, sicut nec usus rei de qua 
contrahitur pertinet ad essentiam contractus N 


i. Ius romanum quidem non utitur voce contractus, sed iurisperiti 
dicunt contrahere matrimonium, et commentatores dixerunt con- 
tractum. — Inter scriptores ecclesiasticos. Ambrosius dicit, de inst. 
virg., c. VI : «Non defloratio virginis facit coniugium, sed pacrio coniu- 
gatis l. Eamdem doctrinam tradit Decr. Gratiani, p. 2, c. 27, q. 2, can. 5. 
Petrus Lombardus, in IV Sent. d. 27, c. 3 utitur voce : paczie coniugatis ; 
insuper comparando sponsalia et matrimonium, ait sponsalia esse pro- 
missionem de futuro, matrimonium promissionem de praesenti, ac 
proinde hoc est contractus sicut illa. Item Abaelardus, Ep. Th. chr,, 
C. 3l iyoeaerario ae coniugio contrahendo. ltem s. Raymundus, in Summa, 
IV, t. 2, § 2; S. Bonaventura, in IV, d. 27, a. 2, q. 1 et d. 29, a. un. 
q. 3; S. Albertus M., in IV, d. 27, a. 4, 6, 7 et 8, dicunt contractum. 
Et haec doctrina passim occurrit apud S. Thomam : ita v. g. q. 45, 
a. i et 2 : coniunctio matrimonialis fit ad modum obligationis in con- 
tractibus materialibus ; et a. 2 : in matrimonio fit contractus inter virum 
et mulierem ; et a. 3, ad 2 : etiam in aliis contractibus ; et a. 5 : in matri- 
monio occulto servatur debita materia, quia ibi sunt legitimae personae 
ad contrahendum. Et q. 47, a. 1 : in matrimonio est quidam contractus ; 
et a. 3 : metus perpetuitatem contractus tollit, et ideo ...tollit matri- 
monium ; et. a. 5 : in aliis contractibus fit obligatio sub conditione..., 
ergo cum matrimonium sit contractus... Et q. 49, a. 3, de bonis matri- 
monii dicitur quod ex ipsa pactione coniugali causantur. Et q. 50, 
impedimenta dirimunt contractum ex parte contractus, aut ex parte 
contrahentium : primo modo, cum contractus matrimonii fiat per volun- 

774. Obiiciunt: A. contra primam partem. Copula 
est de essentia matrimonii. 


Nam i? Matrimonium Christianum significat unionem Christi 
cum Ecclesia ; sed haec unio non significatui nisi per coniunctio- 
nem camalem ; ergo coniunctio carnalis ad essentiam matrimonii 
pertinet. — Resp. dist. : Matrimonium Christianum significat 
unionem Christi cum Ecclesia per gratiam et charitatem seu 
unionem moralem, conc. ; significat unionem physicam, subd. : 
mediante copula coniugali, conc.; essentialiter, nego. 

2? Explicat hanc unionem S.Paulus, ad Eph. V,31 sq.: Erunt 
duo in came una: sacramentum hoc magnum est. Ego autem dico: 
in Christo et in Ecclesia; ergo ad essentiam matrimonii pertinet 
unio carnalis. — Resp. Verba : erunt duo in carne una, non 
necessario nec primo significant unionem camalem, sed vinculum 
indissolubile inter coniuges cum iure ad corpus compartis, et 
vinculum dilectionis quo eam diligit sicut propriam carnem. 
Alludit enim Apostolus ad verba Adami : « Hoc nunc os ex 
ossibus meis et caro de came mea... quamobrem relinquet 
homo patrem suum et matrem suam et adhaerebit uxori suae 
et erunt duo in carne una », i. e.in uno principio generationis. 
Quod etiam verificatur antequam coniuges copulam exerceant ; 
unde in istis verbis non directe agitur de copula carnali. 

3? Matrimonium est in officium generationis et in remedium 
concupiscentiae ; sed neutrum habetur nisi per copulam ; ergo 
copula pertinet ad essentiam matrimonii. Resp. nego conseq., 
quia assecutio finis alicuius rei non est de illius essentia. 

Copula ergo carnalis tantum est de integritate matrimonii 
secundaria et accidentali (q. 42, a. 4). 


B. contra alteram partem. Matrimonium non est proprie 
dictus contractus, sed institutio et societas. 


o 


Nam i? Contractus immediate parit obligationes et iura, 
conventio matrimonialis immediate parit statum. —  Resp.: 
matrimonium simul est status et contractus ; essentialiter et in 
esse est institutio et societas, sed causaliter et in fieri est verus 
contractus. Matrimonium enim immediate parit statum coniu- 
galem, sed ut obligatorium, atque omnes obligationes eius. 


tarium consensum, qui tollitur per ignorantiam et per violentiam. 
Et q. 51, a. 2 : sicut emptio est quidam contractus, ita etiam matri- 
monium ; q. 52, a. i : in matrimonii contractu obligatur unus alteri 
ad debitum reddendum ; ignorantia impotentiae tollit contractum ; q. 53, 
a.i: peccat contrahens matrimonium post votum simplex continentiae ; 
tamen quia verus contractus est...; q. 58, a. 1 : in matrimonio est 
contractus quidam... unde sicut in aliis contractibus ; similiter a. 3 ; et 
a. 5 i matrimonium cum fiat per modum contractus cuiusdam, etc. 
Nullatenus igitur S. Doctor locutus est haesitanter, ut quidam dixerit. 
Quod si in Summa c. Gentes non loquatur de contractu, ratio est quia 
non exponit totam matrimonii doctrinam, sed relative pauca habet, 
scii, de statu matrimonii in facto esse et de unitate et indissolubilitate, 
nihil vero de causa et de matrimonio in fieri. 

Etiam potestatem et ius concedit: proprietatem corporis concedit, 
scii, dominium in corpus compartis. Ergo est verus contractus. 

2° Contractus est actus qui obligationem parit inter solos 
contrahentes, et quidem inter aequales, atque immutabiliter ; 
matrimonium et obligationes in aliis parit, est hierarchicum, 
et decursu saeculorum se adaptavit variis circumstantiis. — 
Resp. Matrimonium immediate obligationem parit in contrahen- 
tibus, mediate et consequenter in aliis ; est inter aequales quan- 
tum ad ius essentiale et obiectum primarium, copulam carnalem, 
licet coniuges non sint aequales quoad vitam domesticam ; est 
in essentialibus immutabilis, licet modificationes subierit acci- 
dentales. Etiam alii contractus possunt mediate obligare tertium, 
ut locatio ; instituere hierarchiam, ut v. g, contractus famulatus ; 
nec semper sunt in omnibus immutabiles. 

3? Si matrimonium esset contractus, posset solvi mutuo con- 
sensu, sicut contractus, et regi potestate civili ad modum aliorum 
contractuum. — Resp. dist.; si esset contractus institutionis 
mere humanae circa res temporales, conc.; si esset contractus 
naturalis a Deo institutus, praesertim non mere profanus, sed 
aliquo sensu religiosus, nego. 


775. Corollaria. — Ex praedictis eruuntur sequentia : 


i° Matrimonium est contractus, quia essentialiter est duorum 
in idem consensus, et quidem perfecte bilateralis. 

2? Est contractus excellentissimus, tum ratione obiecti, quod non 
eSt minus quam ipsae personae contrahentium ; tum ratione finis, 
qui est legitima procreatio prolis eiusque educatio ad cultum Dei. 

3? Est contractus naturalis, Utpote ab ipsa natura indicatus et 
impositus. 

4? Ideo tamen non mere profanus est, sed sponte sua est reli- 
giosus, ait Leo XIII, idque independenter a dignitate sacramen- 
tali ; est scii, religiosus et sacer, non quidem intrinsece et essen- 
tialiter, sed secundum rationem extrinsecam, in ordine praesenti 
supematurali : tum ratione originis immediate divinae; tum 
ratione significationis rei sacrae, quae est adumbratio unionis 
incarnati Verbi cum natura humana ; tum ratione finis ad quem 
ordinatu^, scii, procreare et educare filios Deo ad visionem beati- 
ficam, atque, addit Pius XI : « ex eiusdem naturali coniugii officio, 
providentissima Dei conditoris mente instituto, ut quoddam sit 
transvehendae vitae quasi vehiculum, quo parentes divinae omni- 
potentiae Vehit administri inserviunt ». Quapropter « intime 
cum religione et sacrarum rerum ordine conjunctum » est, et hac 
ratjone, ait Leo XIII, « inest eo sacrum et religiosum quiddam, 
non adventitium, sed ingenitum, non ab hominibus acceptum 
sed natura insitum ». Et ideo monumenta antiquitatis et mores 
atque instituta populorum testantur matrimonium esse rem cum 
religione et sanctitate coniunctam nec sine caeremoniis religiosis 
fieri consuetam. 

5( Est contractus non mere privatus, utpote non primario ad 
bonum contrahentium sed ad bonum commune ordinatus, cuius 
indoles non a libera conventione dependet sed a natura et auctore 
naturae determinatur. 

6? Est contractus singularis, tum quia consensus matrimo- 
nialis nulla humana lege suppleri potest (can. 1081, $ 1), tum 
quia eius leges, utpote a Deo et natura institutae, nec hominum 
legibus aut placitis nec ipsorum coniugum contrario convento 
obnoxiae esse possunt, tum quia est de se perpetuus atque indis- 
solubilis. 


70 Matrimonium ergo « divina simul et humana voluntate 
constituitur : ex Deo sunt ipsa matrimonii institutio, fines, leges, 
bona; Deo autem dante atque adjuvante, ex hominibus est, 
per generosam quidem propriae personae pro toto vitae tempore 
factam alteri traditionem, particulare quodlibet matrimonium 
(inter hunc virum nempe et hanc mulierem) cum officiis ac bonis 
a Deo statutis coniunctum ». Ita Pius XI. 


776. Thesis II. Matrimonium in facto esse essentia- 
liter consistit in formali nexu seu vinculo ordinis 
moralis de se permanente quod oritur ex contractu, 
seu in relatione coniunctionis, qua coniuges uniti 
sunt et ad invicem ligantur et formaliter sunt coniu- 
ges seu maritus et uxor; ex quo habetur ulterius mu- 
tuum ius exigendi, sicut mutua obligatio servandi fidelita- 
tem et adimplendi munia coniugii. 


Doctrina indicatur in Scriptura. Gen. II, 24 : « homo... 
adhaerebit uxori Suae : et erunt duo in came una »; quibus 
alludens Christus ait, Mt. XIX, 6 : « Quod ergo Deus coniunxit, 
homo non separet ». Et Apostolus, I Cor. VII, matrimonium 
habet ut vinculum seu ligamen, quo vir est alligatus uxori 
(v. 27), et mulier alligata est quanto tempore vir eius vivit 
(v. a^- 

Similiter in documentis Traditionis, v. g. Alex. III : « Cum 
matrimonium sit maris et feminae coniunctio... » ; Cone. Flor, ait : 
« matrimonii vinculum... perpetuum », et Trid. sess. 24 dicit 
« matrimonii perpetuum indissolubilemque nexum », quo « vinculo 
duos tantummodo copulari et coniu.ngi, Christus Dominus apertius 
docuit... statimque eiusdem nexus firmitatem... confirmavit ». 


Probatur ex naturali matrimonii ordinatione, iuxta 
S. Thomam, q. 44, a. 1 : 


1? Matrimonium est coniunctio : « Coniunctio adunatio- 
nem quamdam importat; unde ubicumque est adunatio 
aliquorum, ibi est aliqua coniunctio. Ea autem quae ordi- 
nantur ad aliquid imum, dicuntur in ordine ad illud 
adunari, sicut multi homines adunantur ad unam militiam 
vel negotiationem exequendam, ex qua dicantur com- 
militones ad invicem, vel socii negotiationis. Et ideo cum 

per matrimonium ordinentur aliqui ad unam generatio- 
nem et educationem prolis, et iterum ad unam vitam 
domesticam, constat quod in matrimonio est aliqua 
coniupctio, secundum quam dicitur maritus et uxor ; et 
talis coniunctio ex hoc quod ordinatur ad aliquid unum est 
matrimonium ». Hinc Gen. II, 24 : erunt duo in carne una. 


2? Haec coniunctio est in genere relationis: « Relatio 
est secundum quam aliqua ad invicem referuntur. Sed 
secundum matrimonium aliqua ad invicem referuntur : 
dicitur enim maritus vir uxoris, et uxor mariti uxor. Ergo 
matrimonium est in genere relationis, nec est aliud quam 
coniunctio » ad unum scii, finem, nempe ad unam gene- 
rationem et educationem prolis, et ad unam vitam domesti- 
cam. 


Praedicta « relatio quae est matrimonium, ex una parte habet 
unitatem in utroque extremorum, scii, ex parte causae (nempe 
finalis), quia ad eamdem numero generationem ordinatur ; sed 
ex parte subiecti habet diversitatem secundum numerum, et 
ideo haec relatio est una ex parte causae, et multiplex ex parte 
subiecti. Et secundum quod est multiplex ex parte subiecti, 
significatur his nominibus : uxor et maritus; secundum autem 
quod est una, significatur hoc nomine : matrimonium » (ad 3). 


Obiiciunt : Matrimonium non est coniunctio. Vinculum 
enim distinguitur a coniunctione ipsa. Unde, si sit vin- 
culum, non est coniunctio. — Resp. Matrimonium est 
vinculum formaliter et non effective ; et ideo est ipsa 
coniunctio (ad 1). Vinculum scii, non sumitur causaliter 
pro re quae vinculat : sic esset contractus ; sed est coniun- 
ctio passiva ex vinculo causali resultans. 


777. Corollaria. — Hinc intelligitur : 


o 


i?^ Quam recte matrimonium definiatur coniunctio, et quidem 
maritalis, qua sint maritus et uxor, quia hoc vinculum coniugale 
fundamentum habet et oritur ex mutua traditione facta, et non 
ex sola promissione de futuro, sicut vinculum obligatorium 
quod oritur ex sponsalibus. 


2? Sicut omnis societas formaliter est relatio seu adunatorum 
coniunctio, ita et societas coniugalis. An sit relatio rationis vel 
realis, disputatur sicut pro societate ; esse realem communius 
docent. 

END 

3? Est tamen relatio specialis, ordinis moralis,importans mutua 
iura et obligationes. 


4? Est relatio mutua, unde adagium : Matrimonium claudicare 
non potest. Üt ait S. Thomas, q. 47, a. 4 : « cum matrimonium 
sit quaedam relatio, et non possit innasci relatio in uno extremo- 
rum sine hoc quod fiat in alio, ideo, quidquid impedit matrimo- 
nium in uno, impedit ipsum in altero, quia non potest esse quod 
aliquis sit vir non uxoris, vel quod sit aliqua uxor non habens 
virum, sicut nec mater non habens filium ; et ideo dicitur com- 
muniter, quod matrimonium non claudicat ». 


Hinc infidelis, licet non teneatur impedimentis et legibus 
matrimonialibus iuris ecclesiastici, nihilominus, obtenta etiam 
dispensatione super impedimento disparitatis cultus, non potest 
valide contrahere matrimonium cum parte catholica, nisi servet 
statuta iuris canonici : hisce scii, ligatur fidelis et ideo indirecte 
infidelis. 


50 Inter omnia supra relata quae ad matrimonium pertinent, 
intelligitur matrimonium non consistere essentialiter : 


a) nec in consensu mutuo, sive externo sive interno, neque 
in mutua traditione corporum, quia ista transeunt remanente 
matrimonio ; 


b) neque in iure mutuo ad copulam aut in huius officio, 
quia ius ad copulam, vel officium, est quid consequens ad matri- 
monium constitutum, ac potest tolli matrimonio remanente : 
ideo enim coniuges habent ius ad copulam, vel obligationem, 
quia matrimonio iuncti ; 


c) neque in usu coniugii seu copula, quia usus et operatio 
supponit essentiam. Unde S. Thomas, q. 42, a. 4 : « ideo erit 
carnalis commixtio de secunda integritate matrimonii (quae 
consistit in operatione), et non de prima » quae est in esse rei. 


6? Matrimonium non consistere in unione animarum, ut 
tribuitur Fichte, quae requiritur ut matrimonium bene vergat : 
mutuus enim amor est conditio necessaria ut matrimonium 
felices sortiatur effectus et ad onera eius sustinenda. Unde 
S. Thomas, q. 44, a. 1 : « Coniunctio corporum et animarum 
ad matrimonium consequitur ». Quandoque tamen unio animarum 
intelligitur ipse mutuus consensus ad matrimonium. 


7? Nec a fortiori consistere in communione bonorum fortu- 
nae, licet haec saltem in quadam mensura sit de convenientia. 


8? Plura manualia moderna non semper recte loqui, dum 
dicunt vinculum constare mutuo iure et obligatione, Seu essen- 
tiam vitae coniugalis consistere in mutuo iure et obligatione ; 
sed dicendum esset essentiam matrimonii seu vinculum secum 
ferre ius et obligationem et haec inde resultare. — Nisi nomine 
obligationis intelligatur vinculum quo ad invicem obligantur, 
seu obligatio radicalis vel ligamen, quo sensu loqui videtur 


S. Thomas, q. 41, a. x et q. 42, a. 1, ad 5. 

778. Animadversio.— Cum secundum essentiam sit conju- 
gale vinculum, matrimonium de hoc dicitur propriissime et 
essentialiter ; de contractu tantum causaliter, qui proprie non 
est matrimonium sed matrimonii causa. Unde matrimonium 
magis' est vinculum quam contractus. 


QUAESTIO SECUNDA. 


DE MATRIMONIO UT SACRAMENTO. 


Articulus I. 
De Institutione Sacramenti. 


S. Th., Suppi, q. 42; III, q. 65, a. 1 ; c. Gent. IV, 78. 


779. Status quaestionis. — Praeter Gnosticos et 
Manichaeos, qui nuptias ut malas damnabant (n. 762-763) 
et ita indirecte characterem sacramentalem iis denegabant, 
hunc directe negarunt Protestantes, licet ex alia parte illas 
bonas dixerint et saepe extollerint. 


Idem ac Manichaei tenuerunt Petrus de Bruis, Arnaldus 
de Brixia, ac generatim Waldenses et Albigenses. Luther 
dixit matrimonium esse rem mundanam et negavit esse sacra- 
mentum» cum ipsi desit divina promissio. Calvinus ait non magis 
rationem sacramenti convenire nuptiis quam agriculturae vel 
arti sutoriae, neque ut sacramentum habitas fuisse ante tempora 
Gregorii I. Recentiores Protestantes matrimonium licet ut 
religiosam institutionem habeant, negant tamen esse sacramen- 
tum, Ritualistis exceptis qui illud reponunt inter sacramenta 
minora. Atque Modernistae plures tenent, prop. 51 : « Matri- 
monium tion potuit evadere sacramentum N. L. nisi serius ip 
Ecclesia ; siquidem, ut matrimonium pro sacramento haberetur, 
necesse erat ut praecederet plena doctrinae de gratia et sacra- 
mentis theologica explicatio ». 


E contra doctrina Ecclesiae est, matrimonium inde ab 
initio futuram unionem Christi cum Ecclesia quidem 
praenuntiasse, at in N. L. esse signum huius unionis iam 
existentjs, atque proprie dictum sacramentum gratiae 
significativum et productivum a Christo derivatae. 


Ut haec doctrina bene intelligatur, notandum : 


a) Duplicem esse Christi cum natura humana unionem : 
unam physicam, alteram spiritualem. Vi prioris trahitur assumpta 

humanitas ad ipsum esse personale Verbi ; vi alterius charitas 
et gratia descendit a Christo capite in Ecclesiae corpus : ita 
secunda unio priorem integrat et complet. 


b) Ulterius unio coniugalis viri et mulieris habet similitu- 
dinem proportionalem cum unione Verbi ad humanitatem, et 
quidem dupliciter : 


1) Ratione finis et operationis ad finem. Nam finis principalis 
matrimonii est homo procreandus et educandus ad cultum Dei ; 
finis autem unionis Verbi cum carne et Christi cum Ecclesia 
est pariter homo ad Dei cultum per gratiam reparandus. Deinde 
in operatione ad finem matrimonii obtinendum, requiritur 
indivisa opera viri et mulieris, pariter ad finem incarnationis 
obtinendum requirebatur theandrica operatio unius personae 
in qua duplex natura: divina et humana ; et post redemptionem 
consummatam, requiritur indivisus influxus Christi et Ecclesiae 
ad vitam spiritualem fidelium. 


2) Ratione relationum inter coniuncta scii, inter Christum 
et Ecclesiam, virum et mulierem, 


In unione coniugali habetur consortium vitae et communi- 
catio iurium, ita tamen ut vir sit caput mulieris, retineatque ius 
regendi et veluti ad se uxorem assumat, non vice versa. Sic 
proportionaliter pro Ecclesia respectu Christi, et pro humanitate 
assumpta respectu divinitatis assumentis. 


Quae si considerentur, matrimonium iam ex sua natura habuit 
quamdam singularem idoneitatem, ut assumeretur tamquam 
signum et symbolum coniunctionis Verbi cum carne et Christi 
cum Ecclesia. Teste autem Scriptura, de facto ad hoc signifi- 
candum assumptum fuit (Eph. V, 32). In antiqua quidem lege 
esse non potuit nisi typus umbratilis et signum mere prognosti- 
cum futurae incarnationis, quare non fuit sacramentum gratiae 
collativum. In N. T. autem matr monia is unio est signum sacrum 
exprimens similitudinem unions iam existentis inter Christum 
et Ecclesiam, imo ordinati r ad finem eiusdem ordinis ac finis 
incarnationis, scii, in prolem formandam, nec quolibet modo 
sed secundum legem gratiae ad Ecclesiae propagationem et 
perennem conservationem ; quapropter in lege Christi coniu- 
gium quoad suam subst ntiam perficitur et elevatur, ita ut sit 
signum collativum et titulus de se exigens atque causa gratiae 
praesentis, adeoque sacramentum proprie dictum. 


780. Thesis. Matrimonium inter baptizatos legitime 
celebratum est verum et proprie dictum N.L.sacra- 


mentum. — Est de fide ex Conc. Trid., sess. 24, can. 
i, et sess. 7, can. 1 et 6, 


Dicitur : 1) matrimonium, et non aliquid ipsi additum, ita 
ut ipsum matrimonium in fieri et in facto esse, nempe contractus 
et vinculum morale exinde resultans, ad dignitatem sacramenti 
fuerit elevatum ; 

2) inter baptizatos: lex enim evangelica, quae matrimonium 
in sacramentum constituit, non applicatur nisi iis qui Baptismate 
ei subiiciuntur, dum infideles matrimonium habent quale in 
lege naturali sancitur ; Baptisma scii, est conditio sine qua non 
potest esse sacramentum matrimonii, sicut nec alia sacramenta ; 


3) legitime celebratum seu validum, ita ut non detur matri- 
monium validum inter baptizatos quod non sit sacramentum ; 


4) est verum et proprie dictum N, L. sacramentum, signum rei 
sacrae in quantum est sanctificans homines, quod nün solum 
significat sed et confert gratiam. 


Probatur: A. Ex Scripturis quae id innuunt Eph. V, 
22-32 : Mulieres viris suis subditae sint sicut Domino. Quo- 
niam vir caput est mulieris, sicut Christus caput est Ecclesiae : 
ipse salvator corporis eius. Sed sicut Ecclesia subiecta est 
Christo, ita et mulieres viris suis in omnibus. Viri, diligite 
uxores vestras, sicut et Christus dilexit Ecclesiam, et seipsum 
tradidit pro ea ut illam sanctificaret... ut sit sancta et imma- 
culata. Ita et viri debent diligere uxores suas ut corpora, sua. 
Qui suam uxorem di'igit, seipsum diligit. Nemo enim unquam 
carnem suam odio habuit: sed nutrit et fovet eam, sicut et 
Christus Ecclesiam. Cuia membra sumus corporis eius, de 
came eius et de ossibus eius. Propter hoc relinquet horno 
patrem suum, et matrem suam, et adhaerebit uxori suae; et 
erunt duo in cdrne una. Sacramentum hoc magnum est, ego 
autem dico in Christo et in Ecclesia. Quibus verbis indicatur 
matrimonium esse a) signum sacrum, b) signum gratiae, 
atque c) signum practicum gratiae collativum. 


o 


i? Est signum sacrum. Recitatis enim verbis Adami, quibus 
intima et arctissima coniunctio viri et mulieris exprimitur ita 
ut sint duo in carne una, Paulus addit : Hoc est sacramentum 
(puvotrjpiov i. e. mysticum signum) et magnum quidem: ego autem 
dico in Christo et in Ecclesia (sic Xpiovov kai s! Trjv e£kxAnoiav 
i. e. in Christum et in Ecclesiam seu versus illum et illam), 
quasi diceret : maritalis unio, si in se spectatur, res videtur 
obvia et naturalis ; attamen magnum mysterium dicenda est, 
eo quod tamquam signum referri debet ad alrissimum Christi 


cum Ecclesia connubium quod miro et mysterioso modo signi- 
ficat. 


2? Est signum gratiae. Significat enim unionem Christi cum 
Ecclesia ; haec autem unio per gratiam perficitur, nam Christus 
dilexit Ecclesiam et seipsum tradidit pro ea ut illam sanctificaret, 
quod sine gratia fieri nequit ; ergo matrimonium est gratiae 
signum. 

3? Est signum pragticum seu gratiae collativum, non signum 
mere speculativum ut in V. T. 

Apostolus formaliter id non docet, sed innuit, ut loquitur 
Conc. Trid., sess. 24, et supponit. Nam 


a) Vox : sacramentum, seu mysticum signum, intelligenda 
est iuxta diversitatem temporum, ita ut in sensu latiore sumatur 
pro nudo signo rei sacrae, quod convenit matrimonio sub lege 
naturae et lege mosaica, nunc in sensu strictiore pro signo sacro 
collativo gratiae, quod convenit matrimonio sub nova lege cuius 
sacramentis proprium est ut producant quod significent. 

b) Apostolus, ex altissima significatione matrimonii, coniuges 
Christianos obligatos esse docet ad excellentissimam charitatem 
qua Christus dilexit Ecclesiam, et ad devotam sublectionem 
qua Ecc-esia Ordinatur ad Christum ; haec autem dilectio et 
Subjectio debent esse quid constans et permanens, sicut dilectio 
Christi et subiectio Ecclesiae sunt permanentes. Atqui ad talem 
charitatem et sublectionem iugiter sibi exhibendam coniuges 
indigent principio permanenti, scii, gratia habituali cum iure 
ad auxilia actualia. Ergo Paulus innuit et supponit gratiam 
illam vere conferri, ob usam cpniUgalem unionem in quantum 
est signum unionis Chr sti et Ecclesiae. 


c) Unio coniugalis, quatenus est signum unionis Christi et 
Ecclesiae, ordinat virum et uxorem ad finem qui iam eiusdem 
ordinis est ac finis incarnationis, scii, ad prolem educandam 
in Ecclesiae conservationem et propagationem. « Christus enim, 
ait S. Robertus Bellarminus, de Matr. c. 4, Christus et Ecclesia 
semper filios spirituales per Baptismum gignunt, per Eucha- 
ristiam nutriunt ; et sic obligantur coniuges Christiani ex ipso 
coniugio ad officia divina. Atqui nunquam committuntur a Deo 
officia quae naturam superant, nisi etiam simul gratia detur per 
quam illa officia exerceantur ut oportet ». Ergo unio coniugalis 
quatenus est tale signum sacrum, exigit gratias convenientes et 
est signum efficax gratiae seu N. L. sacramentum. 


B. Ex Traditione quae dogma proponit, prius implicite, 
dein explicite, ut constat ex testimoniis Patrum, doctrina 
Conciliorum et Pontificum, voce liturgiae et monumentis 


antiquitatis, atque consensu omnium sectarum Orienta- 
lium. 

i? Patres docent : a) Christum matrimonio benedixisse et 
sanctitatem adiunxisse : ita Epiph. haer. 67 ; Cyr. AI. in Ioh. 
II, 2 ; episcopi in syn. Ephesina ; Aug. in Ioh. IX, 2. 

b) Matrimonium esse rem sacram, solemni benedictione 
Ecclesiae obsignandam, et gratiae coniunctam : ita Ign. ad 
Pol. V, 2 ; Tert, ad ux. II, 7-9 ; Orig. in Mt. XIV, 16 ; Ambr 
ep. ad Sir. ; Siricius papa, ep. 1, c. 4 i Epiph. haer. 61 et 67. 

c) Matrimonium Christianum dignitate praevalere supra matri- 
monium infidelium, et hac ratione esse sacramentum ; quod 

proinde de sacramento proprie dicto est intelligendum, unde 
illud comparant Baptismo et Ordini : ita Ambr., de Abraham 
I, 7> Aug., de bono coni., 18 et 24 ; de nupt. et conc. I, 10 ; 
Leo m., ep. 167, n. 4. 


2? Pontifices et Concilia, sicut theologi, inde a saeculo XII, 
saepius explicite recensent matrimonium inter septem Ecclesiae 
sacramenta : ita Lucius III in Conc. Veronensi, a. 1184 i Inno- 
centius III in prop. fid. pro Waldensibus ; prof. fid. in Cone. 
Lugd. II lecta, a. X274 ; Conc. Flor, in decr. pro Armenis. 


3? Libri liturgici, scil. Sacramentaria Latinorum et Euchologia 
Graecorum inde a saec. V, eodem modo loquuntur : in iis 
matrimonium exhibetur res sanctissima inter missarum solemnia 
peragenda, et vocatur sacramentum, atque exoratur Deus ut 
gratiam suam sponsis largiatur. Atque monumenta antiquitatis 
exhibent celebrationem coniugii cum benedictione Christi vel 
sub eius patrocinio peractam. 


4° Dissidentes Ecclesiae Orientales, quarum schisma a saec. V 
ad IX fuit perfectum, omnes admittunt matrimonium esse 
verum sacramentum ; haec doctrina proinde non fuit post 
separationem apud eas introducta, sed ad communem et antiquam 
fidem pertinere ostenditur, 


Et quamvis initio testimonia sint ambigua et obscura, haec 
tamen intelligenda sunt secundum expressam et claram doctrinam 
posteriorum temporum ; quia cum in Ecclesia explicatio doctri- 
nae fiat sub assistentia Spiritus Veritatis, si posterioribus tem- 
poribus matrimonium indubie ponitur esse sacramentum proprie 
dictum gratiam conferens ex opere operato, eo ipso demonstra- 
tur hunc esse sensum implicite contentum in testimoniis fidei 
primitivae et Apostolis revelatum. 


C. Ex ratione convenientiae quae thesim confirmat, et 
quidem dupliciter, tum ex eo quod sacramenta omnibus 
necessitatibus vitae spiritualis providere debent, tum ex 
eo quod in remedium instituta sunt concupiscentiae. 


o 


i?^ Sacramenta instituta sunt pro necessitatibus vitae spiri- 
tualis tam socialis quam individualis. Atqui sicut ad societatem 
spiritualem requiritur ordo potestatis qua regitur, ita requiritur 
matrimonium quo conservatur et propagatur ; porro illi qui 
regere eam aut propagare destinati sunt, officia sua debite 
implere nequeunt sine gratia. Ergo sicut oportebat sacramentum 
instituere ad gratiam conferendam illis qui societatem spiri- 
tualem regunt, ita et matrimonium instituere in sacramentum 
quod gratiam confert illis qui societatem sunt propagaturi. 


2° Sacramenta instituta sunt in remedium peccati originalis 
et pravae concupiscentiae ex eo derivatae. Atqui concupiscentia 
maxime refrenanda est carnalis ad propagationem speciei in- 
clinans ; cui matrimonium opportunum praebet remedium. Ergo 
decebat matrimonium instituere in sacramentum gratiae colla- 

tivum, quo concupiscentia carnalis efficacius freno rationis 
subiiciatur. 


781. Quandonam Christus sacramentum Matri- 


monii instituit? — Id videtur perfecisse in triplici 
stadio : 
i? nuptias consecravit et sanctificavit sua praesentia in 


Cana Galilaeae, Ioh. II, 1-11 ; 


2? essentiales proprietates matrimonii sanxit, unitatem 


scii, et indissolubilitatem, illudque in primitiva perfectione 
restituit, Mt. XIX, 3-9 ; 


30 post resurrectionem suam definitive illud instituit 


ut sacramentum gratiae collativum, institutis scii, ceteris 
sacramentis. 


782. Corollaria. — 1. Christus ad dignitatem sacramenta- 
lem evexit ipsum matrimonium, in fieri scii, et in facto esse, ac 
proinde non solum contractum, nec solum vinculum, sed utrum- 
que ; uti constat ex documentis Ecclesiae quae modo asserunt 
contractum matrimonialem elevatum fuisse ad dignitatem sacra- 
menti, modo idem dicunt de ipso vinculo, ut legenti facile 
patebit. Ita quoque S. Thomas, q. 42, à. 1, ad 1 et 2; a. 3, ad 2 ; 
q. 45, a. i, ad 2. 


2. Hinc, sicut in aliis sacramentis, ita in Matrimonio, distin- 
guuntur tria (qd. 42, a. 1, ad 5 ; a. 3, ad 2 ; q. 44, a. 1, ad 2) : 


a) Sacramentum tantum seu signum externum quod significat 
et non significatur, et hoc est ipse contractus per actus exterius 
apparentes  initus viri et mulieris, seu mutuus consensus 
expressus. 


b Res et sacramentum, quod significatur simul et significat, 
et hoc est obligatio quae innascitur viri ad mulierem ex talibus 
actibus, seu coniugale vinculum repraesentans unionem Christi 
et Ecclesiae : significatur enim et efficitur a contractu, etiam 
significat ac exigit et confert gratiam. 


c) Res quae significatur et non significat, et haec est effectus 
sacramenti, scii, gratia sacramentalis ad officia implenda. 


3. Attamen, cum vinculum sit matrimonium secundum es- 
sentiam, et magis quam cont actus, hinc etiam sacramentum 
matrimonii principalius est in vinculo, quod principaliter signi- 
ficat coniunctionem Christi cum Ecclesia. Illud scii, primo fuit 
elevatum in signum sacrum unionis Christi et Ecclesiae, et 
consequenter etiam mutuus consensus quo constituitur factus 
est ritus sacer. Eodem modo sacramentum Ordinis primario 
est in charactere, potius quam in ritu externo (n. 710). 

783. Animadversio. — Quidam Scholastici, quamvis 
Matrimonium inter sacramenta sanctificantia numeraverint, 
negarunt aut dubitarunt illud conferre gratiam gratum facientem, 
ut Petrus Lombardtis et Durandus. Vera doctrina defenditur 
a S. Thoma, q. 42, a. 3, et quidem omnino firmiter in I-II, 
q. 100, a. 2, ad 6 et c. Gent. IV, 78 ; postea explicite ab 
Ecclesia fuit proposita in Conc. Flor, et Trid. 


Articulus H. 


De Essentia Sacramenti et Partibus 
constitutivis. 


S. Th., Suppi, q. 42, a. 1 eta. 3, ad 2 ; q. 44, a. 1, ad 2 ; q. 45, a. 2 et 5. 


784. Errores. — Doctrina traditionalis in Ecclesia est, 
sacramentum non esse quid extrinsece adiunctum matri- 
monio Christianorum, sed ea intime esse connexa ac realiter 
inseparabilia : ipsum scii, matrimonium elevatum fuisse 
ad dignitatem sacramenti, ita ut inter baptizatos non possit 
validum esse matrimonium quin sit sacramentum. Cui 
doctrinae varii opponuntur errores et sententiae, tam 
circa essentiam quam circa constitutionem huius sacra- 
menti. 


A. Circa essentiam sacramenti: 


i?^ Quidam dixerunt sacramentum esse a contractu matri- 
moniali adaequate distinctum, atque huic extrinsecum utpote ipsi 
accessorium et superveniens, et v. g. in benedictione nuptiali 
sacerdotis, vel in contractu religioso aut coram Ecclesia inito 
consistens. 


Ita Marcus Antonius de Dominis, ep. Spalatensis, haereticus 
factus, in libro De Republica Christiana; item Launoy et Rega- 
listae, et s. XIX Nuytz, prof. Taurinensis, multique politici et 
iuristae civiles. 


2? Alii sacramentum habuerunt a contractu realiter sed 
inadaequate distinctum, ita ut contractus solum esset materia, 
benedictio sacerdotalis forma constituens sacramentum. Ita 
Melchior Canus pluresque theologi post ipsum. 


3? Alii denique nullatenus in re, nec imperfecte distinctum 
esse affirmarunt contractum a sacramento, sed sola ratione, et 
nihilominus esse separabilem, ita ut in quibusdam casibus possit 
validus esse contractus matrimonialis inter baptizatos, quin sit 
sacramentum, ut si intentione sua contractum inire velint, 
sacramentum nolint. Ita "Vasquez, Salmanticenses, Billuart, 
Wirceburgenses. 


B. Consequenter circa partes sacramenti constitutivas, nempe 
materiam et formam : 

i? Alii, ut iam dictum est, ipsum contractum dixerunt sacra- 
menti materiam, formam vero benedictionem sacerdotis : Ego 
vos coniungo... Id forsan tenuit Gulielmus Parisiensis, sed postea 
formaliter docuerunt Melchior Canus, Estius, Sylvius, Tournely 


et alii plures. 


2? Alii consensum internum posuerunt materiam, formam 
vero verba consensum exprimentia. Ita Navarrus, Capreolus, 
Scherer et Schnitzler. 


3? Alii personas contrahentes seu corpora dixerunt materiam, 
formam vero verba quibus corpus tradunt vel consentiunt in 
traditionem corporis. Ita S. Bonaventura, Paludanus, S. Anto- 
ninus, Laymann, Vasquez. 


4? Alii denique materiam dixerunt verba exprimentia con- 
sensum prioris contrahentis, formam verba exprimentia con- 
sensum posterioris contrahentis. Ita Richardus, Victoria, Grisai- 
dus, B. Ledesma, Henriquez, Vivaldus. 


785. Thesis I. Christus ipsum matrimonium eleva- 
vit ad dignitatem sacramenti» ita ut inter haptizatos 
non possit verum esse matrimonium quin sit sacra- 
mentum (can. 1012). — Certum est. 


Probatur: a) Ex documentis traditionis quae id implicite 
supponunt, cum asserant ipsum matrimonium, quod a 
Deo initio fuit institutum, qualiter existebat in officium 
naturae, elevatum fuisse ad dignitatem sacramentalem ; 


hoc autem non est nisi ipse contractus et consequens 
vinculum. 


Hinc Scholastici, sine restrictione de omnibus matrimoniis 
inter Christianos, ipsum consensum mutuum verbis expressum 
dixerunt esse signum sacramentale (S. Th., 1. c.) atque Conc. 
Flor. asSerit : « Septimum est sacramentum M atrimonii..., causa 
efficiens matrimonii regulariter est mutuus consensus per verba de 
praesenti expressus » ; Conc. vero Trid. docet, sess. 24, de ref. 
c. i, matrimonia clandestina rata et vera fuisse matrimonia, 
quamdiu Ecclesia eadem irrita non fecerit, licet in iis non sit 
nisi contractus matrimonialis. 


b) Ex explidtis Pontificum declarationibus, recentiore 
tempore factis. 


Ita Pius VI, ep. 16 sept. 1788 ; Pius IX in brevi 22 aug. 1851; 
in ep. ad reg. Sard. 19 sept. 1852 ; in alloc. 27 sept. 1852 ; in 


Syllabo, prop. 65, 66 et 73 ; Leo XIII in enc. Arcanum, et 
Pius XI in enc. Casti connubii. 


Qbiicitur : In omni sacramento minister intentione sua facere 
potest ut ritus, v. g. ablutio, mere materialiter et externe ponatur 

et non sit sacer seu sacramentum ; ergo et in matrimonio ministri 
contrahentes facere possunt quod non sit sacramentum, sed 
solus contractus. 

Resp. Nego conseq. Ministri possunt impedire quominus sit 
sacramentum, sed simul impediendo contractum, quia Christus 
instituit quod omnis verus contractus matrimonialis inter 
baptizatos sit sacramentum. Differentia est i) quod ritus, in 
aliis sacramentis, v. g. in Baptismo, sit actio mere physica, quae 
manet tabs si materialiter ponatur j actio autem coniugum est 
actio moralis, scii, contractus qui effectum habet vinculum 
morale et obligationem. Unde si intentionem habent actionem 
mere materialiter et externe ponendi, iam deest vinculum et non 
adest contractus. Hinc 2) possibile est intendere ablutionem, 
quin intendatur sacramentum ; impossibile intendere con- 
tractum quin intendatur sacramentum. 


786. Corollaria. — Ex praedicta doctrina sequitur : 


:o 


i? Catholicos, imp haereticos vel schismaticos modo baptizatos, 
dum valide celebrant matrimonium, simul et suscipere sacra- 
mentum , etsi illud ignorent aut negent (q. 51, a. 2, ad 2); — imo 
si id nolint, dummodo praevalente voluntate matrimonium 
inire intendant et sacramentum non omnino excludant : hoc 
enim casu nec valide contraherent. 

2? Sacramentum matrimonii, non quidem re, sed tamen 
ratione distingui a contractu et societate coniugali, ut habet 
S. Thomas, q. 49, a. 2, ad 7 : « Quamvis matrimonium sit sacra- 
mentum, tamen aliud est matrimonio esse matrimopium, et aliud 
est ei esse sacramentum : quia non solum ad hoc est institutum 
ut sit in signum rei sacrae, sed etiam ut sit in officium naturae. 
Ét ideo ratio sacramenti est quaedam conditio adveniens matri- 
monio secundum se considerato ». 

3? Sacramentum matrimonii, sicut contractum, valide iniri 
posse inter absentes, v. g. per litteras, per nuntios, aut per 
procuratorem : ita contra Caietanum (can. 1088). 

4? Matrimonium infidelium, eo quod ambo baptizentur 
coniuges, ipso facto fieri sacramentum, etiam si ignoraverint, 
quia contractus matrimonialis virtualiter in iis perseverat et in 
ipso vinculo subsistit, quod, accedente Baptismo, eo ipso fit 
signum sacrum ; sicut innuit S. Thomas, q. 59, a. 2, ad 1, imo 
S. Paulus Ephesios alloquens ante Baptismum coniugatos : ita 
contra Vasquez, Salmanticenses, Billuart et alios. 

5? Matrimonium e contra, inter fidelem et infidelem nunquam 
e$se sacramentum : cum enim contractus sit numerice unus et 
perfecte bilateralis, non potest esse in uno et non in alio ', ergo 
similiter ut sacramentum quod separari nequit. Matrimonium 
claudicare non potest ; unde vinculum non potest esse strictius 
et firmius in uno ac in altero, esse ratum et sacrum in uno, 
non in altero. Ita sententia communior *. Ceterum S. Off. huius- 
modi matrimonium vocat vinculum naturale. 


I. Quod ut evidentius appareat, animadverte consensum non imme- 
diate significare gratiam sacramentalem sed mediante vinculo, quod in 

787. Thesis II. Partes constitutivae, seu materia et 
forma sacramenti, sunt elementa constitutiva ipsius 
contractus, scii, mutua traditio et acceptatio corpo- 
rum verbis aut signis expressa. — Est sententia hodie 
quasi communis. 


Probatur : Sacramentum matrimonii nihil aliud est quam 
contractus elevatus ad dignitatem sacramentalem ; ergo 
ea est materia et forma sacramenti quae contractus. Atqui 
in contractu traditio rei seu consensus in traditionem 
exterius expressus est materia ; acceptatio seu consensus 
in acceptationem exterius expressus est forma. Ergo ita 
in sacramento matrimonii. Et sane : elementum determina- 
bile habet rationem materiae, elementum determinativum 
rationem formae ; sed in contractu oblatio seu traditio 
est quid determinabile quo inchoatur, completur autem 
in ratione perfecti contractus per acceptationem quae se 
habet ut elementum determinativum ; ergo traditio est 
materia, acceptatio forma. 


Confirmatur, quia consensus in traditionem, licet verbis 
exprimatur, non se habet ut locutio sed ut actio oblativa ; e contra 
expressio acceptationis formaliter est locutio et significatio. 


Hinc : 1) Res quae traditur seu materia remota circa quam 
fit contractus, sunt ipsae personae seu corpora contrahentium, 
vel potius potpstas in corpus alrerius in ordine ad actus de se 
aptos ad generationem ; sed non sunt materia proxima ex qua 
contractus matrimonii constituitut. 


2) Ipse consensus internus, licet necessario requisitus, non 
est tamen ut talis, elementum constitutivum signi t.'terni et 
contractus in ratione actus externi, utpote non sensibilis. 


3) Consensus prioris contrahentis non est sola et tota materia, 
posterioris contrahentis sola et tota forma ; sed uterque ut se 
alteri offerens inchoat contractum et ponit materiam, ut alterum 
acceptans perficit contractum et ponit formam. 


788. Animadversio. — Consensus, ut causans vinculum 
coniugale, est causa efficiens matrimonii ; ut determinans traditio- 
nem compartis, est .forma; ut traditio determinanda ab accepta- 
tione compartis, est materia sacramenti. 


matrimonio christiano est sacrum, utpote speciali modo repraesentans 
unionem Christi et Ecclesiae, et ita signum efficax gratiae. Vinculum 
autem est relatio auae claudicare non potest, et ideo signum est efficax 
gratiae in utroque, vel non est. 

Articulus III. 
De Ministro Sacramenti. 


S. Th., Suppl, q. 44, a. i et 2; q. 45, a. 5. 


789. Thesis. Minister matrimonii sunt ipsi contra- 
hentes,et quidem non solum sub ratione contractus, 
sed etiam sub ratione sacramenti. — Est sententia 
hodie communis et certa, contra Melchiorem Canum et illos 
qui sacerdotem dicebant ministrum sacramenti, et imme- 
diate sequitur ex doctrina articuli praecedentis. 


Probatur: i? Directe. Si ipse contractus matrimonii est 
sacramentum nec ab ipso realiter differt, oportet ut illi 
qui conficiunt contractum, etiam ministri sint sacramenti ; 
hoc autem sunt contrahentes. 


2? Indirecte, ex doctrina et praxi Ecclesiae. 


Constat : a) quia matrimonia clandestina fidelium ante Conc. 
Trid., et etiam nunc in quibusdam adiunctis (can. 1098-99), 
habentur ut vera sacramenta ; 


b) quia ad validitatem matrimonii sufficit praesentia parochi, 
nec requiritur ut quamdam verborum formam proferat ; unde 
documenta illum Vocant testem matrimonii, non ministrum 
sacramenti ; 


c) ex sententia unanimi antiquorum  scholasticorum per 
quinque fere saecula, usque ad tempora Melchioris Cani. 


Obiiciunt : Minister sacramentum confert vice et nomine 
Christi. Sed contrahentes non agunt nec loquuntur nomine 
Christi ; hic non accipit uxorem ut suam. 

Resp. Non loquuntur nomine Christi, in quantum faciunt 
contractum, conc., in quantum faciendo contractum se uniunt 
vinculo sacro et gratia, nego. Nam ut instrumenta Christi reddunt 
vinculum naturale sacrum et gratiam sibi conferunt. 


790: Corollaria. — Exinde sequitur : 


o 


i? In sacramento matrimonii non differre ministrum confi- 
cientem, et subiectum suscipiens. 


2? Nihilominus contrahentes non sunt ministri in quantum 
sunt subiectum ; imp nec omni sub respectu quo sunt contra- 
hentes. In quantum enim comparti tradunt potestatem in pro- 
prium corpus, ponunt materiam sacramenti et ministri non 
sunt, sed solum in quantum acceptando ratam habent donationem 
a comparte factam, ponunt formam et perficiunt obligationis 
vinculum : sic ministri sunt, quia ad ministrum pertinet coniun- 

gere materiam formae ; et ministri sunt Christi, quia in matri- 
monio fidelium obligationem vinculi coningalis Christus princi- 
paliter sancit et obsignat. 

3? HinC ut valide ineant matrimoniuffi, debent contrahentes, 
praeter hoc quod sint iure habiles, nullo impedimento dirimente 
impediti, habere intentionem saltem victualem contrahendi seu 
faciendi quod alii faciunt nubentes, in qua implicite continetur 
intentio faciendi quod facit Ecclesia ; insuper ad hoc quod matri- 
monium sit sacramentum oportet siqt baptizati. 

4? Ad hoc quod fideles etiam licite contrahant, requiritur 
absentia omnis jprohibitionis aut impedimenti impedientis, 
atque status gratiae, quia matrimonium est sacramentum vivo- 
rum. Quod si scienter contrahant in statu peccati, sacrilegio 
peccant, et quidem mortaliter in quantum sacramentum indigne 
recipiunt ; in quantum autem indigne sibi ministrant, licet 
peccent, non tamen probatur eos peccare mortaliter, quia non 
sunt ministri ex officio constituti (n. 76-77). 


791: Animadversio. — « Verba quibus consensus expri- 
mitur matrimonialis, sunt forma huius sacramenti, non autem 
benedictio sacerdotis, quae est quoddam  sacramentale », ait 
S. Thomas, q. 42, a. 1, ad 1. Unde sacerdos dicitur minister 
solemnitatis, non celebrationis aut confectionis ; quod si dicat se 
coniungere sponsos, intelligendum est de  ratihabitione, seu 
Conjunctione coram facie Ecclesiae. 


QUAESTIO TERTIA. 
DE EFFECTIBUS ET BONIS MATRIMONII. 


S. Th., Suppi., q. 42, a. 3; q. 49 et q. 65, a. I. 


792. Effectus matrimonii alii sunt naturales, alii 
supernaturales : alii siquidem ipsi competunt in quantum 
est contractus, alii in quantum est sacramentum. Effectus 
naturales a supernaturalibus perficiuntur, ita ut multo 
perfectiore modo inveniantur in matrimonio Christiano. 


793, Effectus naturales sunt tria bona matrimonii 
intrinseca, quae recensentur a S. Augustino, de bono 
coni. I, 32: « Haec omnia bona sunt, propter quae nuptiae 
bonae sunt : proles, fides, sacramentum ». Quae doctrina 
communiter a Scholasticis fuit recepta et a Cone. Flor, 
adoptata. Bonum prolis est eiusdem procreatio, educatio 
et religiosa institutio. Bonum fidei est mutua fidelitas 

quam coniuges sibi debent, qua positive alter alteri debitum 
reddat coniugale, et negative neuter alienae personae com- 
misceatur. Bonum sacramenti i. e. signi sacri est firmitas 
et indissolubilitas, quam habet matrimonium ratione sacrae 
significationis in quantum signum repraesentans unionem 
indissolubilem Christi et Ecclesiae ; unde competit etiam 
matrimonio infidelium, licet validior sit firmitas in matri- 
monio sacramentali fidelium.Sic Augustinus, de Gen. ad 
lift. IX, 7 : 


«eInfide attenditur neWraeter vinculum coniugale cum 
altero vel altera concumbatur ; in frole, ut amanter susci- 
piatur, benigne nutriatur, (religiose educetur ; in sacramento 
autem, ut coniugium non separetur, et dimissus aut dimissa, 
nec causa prolis, alteri coniungatur. Haec est tamquam 
regula nuptiarum, qua vel naturae decoratur fecunditas 
vel incontinentiae regitur pravitas ». 


Animadvertit S. Thomas, q. 49, a. 3, inter haec tria bona, 
dignius esse tertium, scii, bonum sacramenti, atque etiam 
essentialius si consideretur in se, quia indissolubilitas est pro- 
prietas essentialis matrimonii secundum se quae deesse non 
potest, dum proles et fides, si considerentur in seipsis, pertinent 
ad usum matrimonii et deficere possunt. At si proles et fides 
considerentur secundum quod sunt in suis principiis, ut pro 
prole accipiatur intentio prolis, et pro fide debitum servandi 
fidem, sic sunt essentialia ita quod sine iis matrimonium esse 
non potest ; — imo sic proles primo est essentialissimum in 
matrimonio, et secundo fides, et tertio sacramentum. Eodem 
modo homini est essentialius esse naturae quam esse gratiae, 
quamvis esse gratiae sit dignius. 


794. Effectus supernaturalis matrimonii est gratia 
animorum unitiva et concupiscentiae refrenativa. — 
Quod exponit Cone. Trid., sess. 24 : « Gratiam... quae 
naturalem... amorem perficeret, et indissolubilem unitatem 
confirmaret coniugesque sanctificaret (tamquam genera- 
tores, ut scii, filios ad sanctitatem educare possent), ipse 
Christus venerabilium sacramentorum institutor atque 
perfector sua nobis passione promeruit ». 


Confert Matrimonium : 


o 


i? Gratiam habitualem gratum facientem, quod est de 
fide ex Cone. Trid., sess. 24, can. 1, sicut pro reliquis 

sacramentis : per se quidem secundani, quia sacramentum 
non est institutum ad peccata delenda sed ad coniuges 
sanctificandos; per accidens vero probabiliter primam, si 
bona fide suscipitur a peccatore afirito qui se existimat 
dispositum. Convenit scii, ut illi quimultiplicare et educare 
debent filios Dei, et ipsi constituantur filii Dei per gratiam. 


20 Gratiam sacramentalem specialem, quae gratiae gra- 
tum facienti speciale auxilium /praebet et habitualem 
virium vigorem adiuvantem, ad Sancte implenda coniugii 
officia atque concupiscentiam moderandam quae ab his 
officiis retrahit. Datur scii, ad coniugalem amorem con- 
servandum et perficiendum, adj fidelitatem et castitatem 
coniugalem integre servandam, aid prolem bene educandam 
aliaque onera matrimonii ferenda. 


3? Consequenter ius ad gratias actuales, ad hunc finem 
necessarias, pertotam vitam opportuno tempore obtinendas. 


Itaque sacramentum matrimonii suscipiendo, fideles, ait 
Pius XL, « aperiunt sibi sacramentalis gratiae thesaurum, ex quo 
eupernaturales vires hauriant ad officia et munera sua fideliter, 
sancte, perseveranter ad mortem usque adimplenda. 

Hoc enim sacramentum, in iis qui obicem, ut aiunt, non 
opponunt, non solum a) permanens vitae supernaturalis princi- 
pium, gratiam scii, sanctificantem, auget, sed etiam b) peculiaria 
addit dona, bonos animi motus, gratiae germina, naturae vires 
augendo ac perficiendo, ut coniuges non ratione tantum intelli- 
gere, sed intime sapere firmiterque tenere, efficaciter velle et 
opere perficere valeant quidquid ad statum coniugalem eiusque 
fines et officia pertinet ; c) ius denique iis concedit ad actuale 
auxilium toties impetrandum, quotiescumque ad munera huius 
status adimplenda eo indigeant ». 

Ubi praeter ipsam gratiam gratum facientem, indicantur 
plura : peculiaria addita dona quae potius indicant vires habi- 
tuales permanentes, — boni motus qui sunt inspirationes gratiae 
actualis, — gratiae germina quae videntur esse amborum 
semina in anima deposita et postea suscitanda, — denique ius 
ad actuale auxilium speciale, sed oratione obtinendum, quando 
magis est necessarium. 

Sicut autem, pergit Pontifex, per Baptismum et Ordinem 
homo deputatur et consecratur indelebili charactere ad munia 
sacra, ita coniugali vinculo, quod in christianis vere est sacrum, 
permanenter deputantur et quasi consecrantur ad officia matri- 
monii christiani : non quidem charactete,quia non est signaculum 
physicum nec potestatem sacram concedit, sed ligamine ordinis 
moralis quod tamen est titulus permanens ad sacramentalem 
gratiam coniugibus necessariam. Ex quo concludendum videtur 

hoc sacramentum düfante toto coniugii tempore reviviscere, 
casu quo obex adsit «t removeatur. 


795- Animadversiones.:— 1. Tribus suis bonis cohonesta- 
tur matrimonium eiusque usus, ut ex S. Thoma ostendit Billuart, 
diss. 4, a. 1: « Nemo sapiens debet iacturam aliquam sustinere 
nisi pro aliqua recompensatione alicuius aequalis vel melioris 
boni. Atqui in Matrimonio plures incurruntur iacturae, plura 
damna et incommoda quae his tribus bonis assignatis compen- 
santur. Ergo. Prob. min. : Tria potissimum damna et incommoda 
incurruntur in matrimonio!: lm libido et ex ea resultans detri- 
mentum usus rationis, débilitas corporis et sensuum obtusio ; 
et hoc damnum compensatur bono prolis, seu procreatione 
liberorum quibus genus hurhanum propagatur et Deus perpetuo 
colitur. — 2m damnum est sollicitudo molesta placendi com- 
para, suscipiendi, concipigndi, parturiendi, educandi prolem 
et rebus familiae providendi ; et hoc damnum compensatu^ 
bono fidei, qua alter alteri tenetur reddere debitum, nec potest 
alteri commisceri. — 3m damnum est perpetua quaedam subiectio 
seu servitus qua vir uxori et uxor viro obligatur ; et istud dam- 
num compensatur bono sacramenti i. e. vinculi indissolubilis, 
quo coniuges repraesentant coniunctionem Christi cum Ecclesia, 
tenenturque se invicem diligere, sicut Christus dilexit Ecclesiam... 
Quamquani etiam multo magis compensetur hoc damnum bono 
sacramenti proprie sumpti pro signo efficaci gratiae, quatenus 
sanctificat coniuges, eis confert auxilia supernaturalia ad se 
diligendum, praestandaque suaviter et fideliter usque ad finem 
vitae cetera munia et onera matrimonialia ». 

Haec tamen bona non sunt causa extrinseca, per accidens 
ex parte agentis excusans aliquid quod secus esset malum, 
sed sunt « de ratione matrimonii»,quod ex parte actus honestatur 
ab iis sibi intrinsecis, « quasi causantibus in ipso honestatem 
quae ei secundum se competit », ut ait S. Thomas, q. 49, a. 1, ad 2. 


2. Praedicta bona, licet in omni matrimonio adesse debeant, 
multo tamen perfectiore modo sunt in matrimonio christiano, 
ut luculenter patet ex enc. Pio XI Casti connubii. 


3. Porro bona tanti sunt momenti, ut peccata ipsis opposita 
sint mortalia ex genere, atque exclusio obligationis seu debiti 
eorum a contractu coniugii illum irritum redderet. 


4. In laudata encyclica Pius XI totus est in tribus bonis 
declarandis, et in denuntiandis erroribus et vitiis oppositis 
a) Bono prolis opponuntur onanismus coniugalis, attentatio 
vitae prolis, iniusta prohibitio coniugii aut sterilisatio ob rationes 
eugenicas.— b) Bono fidei, adulterina laesio castitatis coniugalis, 
emancipatio feminae seu laesio subordinationis eius ad virum, 
et laesio amoris coniugalis. — c) Bono sacramenti, saecularisatio 
matrimonii, matrimonia mixta, et divortium. 

QUAESTIO QUARTA./ 


DE CAUSA MATRIMONII SEU DE CONSENSU. 
S. Th., Suppl., q. 45, a. Let 3 ;; q. 48, a. 1. 


796. Principium generale. Consensus partium externe 
expressus in matrimonium dq praesenti est causa 
efficiens ipsius matrimonii et ita necessarius ut 
nulla humana potestate posset suppleri (can. 1081, 
$ 1). — Certum est ex Cone. Flor., ex ep. Pii VI, 11 iul. 
1789 et ex enc. Pii XI Casti connubii. 

Dicitur : i? consensus partium externe expressus per verba 
de praesenti, quo se mutuo accipiant hic et nunc in coniu- 
ges : consensus enim de futuro non facit matrimonium, 
sed solum matrimonii promissionem seu sponsalia ; 

20 est causa efficiens ipsius matrimonii scii, in facto esse, 
seu vinculi coniugalis, si tamen consensus debitis stipatus 
sit conditionibus ; non autem est causa matrimonii in 
fieri, quod formaliter non est nisi partium consensus 
externe expressus ; 

3? est necessarius: vinculum enim coniugale non oritur 
nisi ex contractu (n. 748), qui non est nisi mutuus con- 
sensus ; 

40 ita ut nulla humana potestate poss t suppleri: nulla 
enim humana auctoritas valet tradere dominium corporis 
viri in mulierem nec mulieris in virum, quia non habet 
directam potestatem in corpus et vitam subditorum. 


130 


Probatur : 1? Ex eo quod in matrimonio est mutua 


traditio corporum : Quae sunt unius non traduntur alteri 
sine proprio consensu. Ergo matrimonium, in quo est 
traditio corporum, non est sine mutuo consensu. 


Et sane : Matrimonium, qua contractus et qua sacramentum, 
constat materia et forma, quae consistunt in mutua externa 
traditione et acceptatione iuris ad corpus, seu in verbis vel signis 
consensum exprimentibus quoad illam traditionem et accep- 
tationem. Unde S. Thomas, q. 45, a. 1: « Unus non accipit 
potestatem in eo quod est libere alterius,nisi per eius consensum. 
Sed per matrimonium accipit uterque coniugum potestatem in 
corpus alterius, ut patet ex I Cor. VIIL,cum prius uterque liberam 
potestatem sui corporis haberet. Ergo consensus facit matri- 
monium». 

2° Ex eo quod matrimonium constituitur contractu : 
Contractus sine consensu mutuo nec intelligi potest, nam 
omnis contractus est quoddam pactum mutuum, seu 
duorum vel plurium in idem placitum consensus. Cum 
ergo matrimonium constituatur contractu, consensus ad 
matrimonium constituendum est omnino necessarius. 
Quod si alii contractus'non fiunt sine mutuo consensu, 
ergo a pari matrimonium. 


30 Ex eo quod matrimonium est sacramentum, in quo 
coniunctio spiritualis significatur et obtinetur mediante 
coniunctione materialis (iontractus, ut exponit S. Tho- 
mas, q. 45, a. 1: 


* In omnibus sacramentis est aliqua spiritualis operatio, 
mediante materiali operatione, quae eam significat 5 sicut pet 
ablutionem corporalem in Baptismo fit ablutio interior spiritualis. 
Unde cum in matrimonio sit quaedam spiritualis coniunctio, 
in quantum matrimonium est sacramentum, et aliqua materialis, 
secundum quod est in officium naturae et civilis vitae, oportet 
quod mediante materiali fiat spiritualis virtute divina. Unde 
cum coniunctiones materialium contractuum fiant per mutuum 
consensum, oportet quod hoc modo etiam fiat matrimomalis 
coniunctio ». 


797. Consensus matrimonialis debet mutuo prae- 
stari per actum voluntatis et ferri in matrimonium. 
Hinc definiri potest : actus voluntatis inter personas habiles, 
legitime (i. e. iuxta modum pro valore praescriptum) 
manifestatus, quo utraque pars tradit et acceptat ius in 
corpus, perpetuum et exclusivum, in ordine ad actus per se 
aptos ad prolis generationem (can. 1081, $ 2). 


Licet necessaria sit utriusque voluntas, non tamen 
requiritur in unaquaque parte duplex actus formaliter 
distinctus, sed fieri potest uno actu, quo quis indivisibiliter 
consentit in propriam obligationem quam alteri offert et 
quo simul acceptat virtualiter obligationem alterius. 


Consensus itaque explicite et formaliter non fertur in 
copulam carnalem, sed in ius et potestatem ad copulam, 
implicite et virtualiter in copulam. Copula enim non est 
de essentia matrimonii, sed eius effectus et operatio : 
essentia est mutua translatio potestatis mutuae in alterius 

corpus in ordine ad copulam de se aptam generationi 
prolis. Ergo consensus explicite et formaliter non fertur 
in copulam, sed in potestatem ad eam ; et ita consequenter, 
implicite et virtualiter in ipsam copulam. Hinc S. Thomas, 
q. 48, a. 1 


« Consensus qui matrimonium facit, est consensus in matri- 
monium, quia effectus proprius voltintatis est ipsum volitum. 
Unde sicut carnalis copula se habet ad matrimonium, ita con- 
sensus qui matrimonium causát, est in carnalem copulam. 


Matrimonium autem... non est essentialiter ipsa coniunctio 
carnalis, sed quaedam associatio viri et uxoris in ordine ad 
carnalem copulam... secundum quod eis datur potestas ad 


invicem respectu carnalis copulae.. Unde bene dixerunt... 
quod consentire in matrimonium est consentire in carnalem 
copulam implicite, non explicite : non enim debet intelligi, nisi 
sicut implicite effectus continetur ;n sua causa, quia potestas 
carnalis copulae, in quam consentitur, est causa carnalis copulae, 
sicut potestas utendi re sua est causa usus ». 


Nam 1) consensus in aliquam rem explicite solum fertur in 
id quod est de essentia, et nonnisi implicite in effectum ad quem 
ordinatur tamquam causa. 


Attamen 2) qui consentit in id quod essentialiter ordinatur 
in aliquid, consentit implicite in illud ; sed qui consentit in 
matrimonium, consentit in id quod essentialiter ordinatur ad 
copulam carnalem ; ergo implicite consentit in copulam. Nam 
ius et potestas ad copulam essentialiter ordinatur ad usum, 
sicut potentia ad actum et causa ad effectum. 


Unde 3) consensus est nullus, si ex vi seu conditione con- 
tractus, excludant copulam. 


Quae intelligenda sunt quantum est ex parte contractus, ita 
ut ex vi contractus consentiant implicite in copulam nec ullo 
modo eam excludant ; — non vero quantum est ex parte con- 
trahentium, qui simul possunt, unus vel ambo, habere intentio- 
nem oppositam, scii, non exercendi copulam, aut etiam aliud 
pactum de hoc inire. Uti j atet ex matrimonio B. Virginis et 
S. loseph. 


Consensu valide praestito, eo ipso adest matrimonium. 


798. Corollaria. — 1. Consensus mutuus est causa effi- 
ciens matrimonii dupliciter : 


a) matrimonii, ut est contractus et sacramentum, in fieri. 
Sic consensus, in quantum est internus, est causa externi con- 
sensus, ita ut non solum sit causa efficiens sed etiam Causa 
formalis intrinseca contractus et sacramenti : intentio enim est 
de essentia contractus et sacramenti 5j 


b) matrimonii in facto esse seu coniunctionis viri et mulieris et 
vinculi sacri. Sic consensus ut expressus verbis est causa efficiens 

et extrinseca matrimonii : non est de essentia eius, sed neces- 
sarius ita ut haec sine illo non sit. 


2. Docet Scotus, in IV d. 27, q. 2 n. 2: « Non est dicendum 
quod consensus sit propria causa efficiens illius vinculi. Sed 
est dispositio praevia, sicut baptizari et ordinari est dispositio 
praevia ad characterem ». — E contra, consensus vere efficit 
vinculum ut causa principalis ; quod insuper vinculum sit 
sacrum et gratiam conferat, huius est causa instrumentalis, in 
quantum contrahentes sunt ministri Christi. 


3. Quaerunt Scholastici : an consensus possit ab alio suppleri, 
v.g. a Deo, aut esse matrimonium absque coniugum consensu? 
Certum est consensum non posse suppleri potestate humana 
parentum, reipublicae, S. Pontificis, ut expresse dicitur a 
Pio VI, a Pio XI et in can. 1081, $ 1, tum quia nemo habet 
directam potestatem in corpora subditorum ; — tum quia ius 
disponendi de proprio corpore in ordine ad matrimonium est 
ius naturale primarium, quod antecedit omnem societatem et 
potestatem humanam ; — tum quia id noceret bono communi, 
cum uniones sine consensu et amore infaustissimum habeant 
eventum atque necessario in perniciem vergant, unde ipsi fines 
matrimonii frustrarentur. — At quaestio est an Deus possit 
supplere, quae quaestio a codice reservatur ,cm de sola potestate 
humana loquatur. lamvero : 


a) Certe posset Deus, motione sua efficaci, de nolentibus 
facere volentes, et de non consentientibus, libere in matri- 
monium consentientes. 

b) Certum est Deum rlon posse supplere matrimonium in 
fieri, seu in ratione contractus, ita ut matrimonium contrahatur 
sine mutuo coniugum consensu ; quia consensus est de intrinseca 
eius ratione, et contractus essentialiter sit mutuus consensus. 

c) Quantum ad matrimonium in facto esse seu ad vinculum 
coniugale, videtur potius affirmandum Deum, sine mutuo 
coniugum consensu, fale vinculum posse efficere. Cum enim 
sit supremus dominus corporum et animarum, potest tradere 
viro dominium perpetuum in corpus mulieris in ordine ad 
generationem, et vicissim ; ex qua traditione resultat vinculum 
coniunctioiiis inter utrumque aequivalens vinculo matrimoniali. 
Unde Adam et Eva creari potuissent vinculo matrimoniali 
uniti, etiam si in id non consensissentl. 

Non obstat quod Deus non potest statuere relationem, qualis 
est illa coniunctio, sine fundamento. Nam in casu fundamentum 
huius relationis foret reale, licet diversum, nempe voluntas 
efficax Dei tradentis dominia corporum. 


4. Conditiones requisitae ad validitatem consensus, sunt 
eaedem ac in aliis contractibus. Igitur dicere oportet de quali- 
tatibus requisitis ut consensus iste subsistat, et de vitiis quae 
illum impedire aut invalidare valeant. 


I. luristae moderni so ent negare, sed eorum argumenta potius 
respiciunt matrimonium in fieri. 

Articulus I. 


De Qualitatibus Consensus. 
S. Th., Suppi., q. 45, a. 2-4 ; q. 46 ; q. 47, a. 5. 


799. Consensus in matrimonium debet esse inter- 
nus, externe manifestatus et mutuus. Ita enim essentia- 
liter requiritur ad omnem contractum (II, n. 456). Debet 
esse: 


i? Internus, quia est actus propriae voluntatis ; requi- 
ritur autem ut sit : 


a) Verus, scii, ex intentione matrimonium ineundi eli- 
citus seu mutuo tradendi et accipiendi dominium in 
corpus : nemo enim transfert dominium rei quam habet 
nec gravem sibi imponit obligationem nisi velit, sicut nemo 
potest valide sacramentum ministrare aut adultus illud 
recipere nisi intenderit ; unde non valet consensus fictus, 
simulatus, iocosus. 

b) Perfecte deliberatus: nemo enim censetur gravem 
obligationem assumere nisi cum perfecta cognitione et 
plena advertentia ; nec sufficit consensus inconscius. 

c) Perfecte voluntarius et liber: nemo intendit gravem 
obligationem suscipere pro tota vita nisi consensu directe 
voluntario et plene libero ; non ergo sufficit consensus 
coactus et extortus. 

20 Externe manifestatus et intimatus, tum quatenus 
matrimonium est sacramentum quod debet esse signum 
sensibile, tum quatenus est contractus inter homines 
initus, qui non potest fieri nisi exterius exprimatur signo 
humano et sensibili. 

30 Mutuus, ab utraque parte scii, datus et acceptus, 
atque moraliter simultaneus, ita ut consensui unius non 
retractato accedat consensus alterius ; secus enim non in 
unum consentirent, 


800. Consensus regulariter debet esse verbis ex- 
pressus et ab ipsis contrahentibus personaliter pro- 
latus : est tamen per se validus si signo aut nutu aut 
scripto detur, ope telegraphi vel telephonii,vel per procura- 
torem aut interpretem, nisi lex positiva illum invalidaret. 

Pro matrimoniis in quibus una saltem pars est fidelis, valent 
praescripta iuris canonici. 
A. Quantum ad validitatem : 


i? 


«Ad matrimonium valide contrahendum necesse est ut 
contrahentes sint praesentes sive per se ipsi sive per procurato- 
rem » can. 1088, $ I ; non ergo valide initur per epistolam vel 
nuntium inter absentes. Praescriptum hujus canonis applicatur 
etiam matrimoniis acatholicorum baptizatorum (Resp. C. S. 
Officii, die 26 junii 1949). 

2? « Matrimonium per interpretem quoque contrahi potest » 
(can. 1090). 

3? « Firmis dioecesanis statutis desuper additis, ut matri- 
monium per procuratorem valide ineatur, requiritur mandatum 
speciale ad contrahendum cum certa persona, subscriptum a 
mandante et vel a parocho aut Ordinario loci in quo mandatum fit, 
vel a sacerdote ab alterutro delegato, vel a duobus saltem testibus. 
Quodsi mandans scribere nesciat, id in ipso mandato adnotetur 
et alius testis addatur qui scripturam ipse quoque subsignet ; 
secus mandatum irritum est. Et si, antequam procurator nomine 
mandantis contraxerit, hic mandatum revocaverit aut in amentiam 
inciderit, invalidum est matrimonium, licet sive procurator sive 
alia pars contrahens haec ignoraverint. Ut autem matrimonium 
validum sit, procurator debet munere suo per se fungil » (can. 
1089). 

Secundum responsionem Comm. Interpr. Cod:, diei 31 maii 
anni 1948, mandans ipse debet designare procuratorem in 
individuo et non valet ejusdem designationem alii committere. 

B. Quantum ad liceitatem : 

i? « Sponsi matrimonialem consensum exprimant verbis ; nec 
aequipollentia signa adhibere ipsis licet, si loqui possint » 
(can. 1088, $ 2). 

2° «Matrimonio per procuratorem vel per interpretem 
contrahendo parochus ne assistat, nisi adsit iusta causa et de 
authenticitate mandati vel de interpretis fide dubitari nullo 
modo liceat, habita, si tempus suppetat, Ordinarii licentia » 


(can. 1091). 


801. Consensus potest esse conditionatus, i.e. datus 
sub conditione suspensiva a cuius existentia coptractus 
dependet et cui consensus alligatur, non autem sub 
conditione resolutoria cum matrimonium sit indissolubile, 
lamvero, conformitet ad can. 1092 : 


A. Matrimonium initum sub conditione de praesenti vel 


I. Notetur in casu mandati : t° nomen et cognomen personae 
quacum contrahendum oportet sint ita determinata ut confundi ne- 
queat cum alia persona ; 2? indicationes diei, mensis et anni videntur 
requiri ad mandati validitatem (can. 1659, $ 1 et 1894,40) ; 30 ut actus 
mahdatarii valeat, sufficit ut tempore quo contrahit adsit voluntas 
mandantis, licet antea non extiterit aut occulte revocata fuerit. 

de praeterito, est statim validum si impleatur conditio, vel 
invalidum si haec non impleatur, 


B. Initum sub conditione de futuro: 

i? Si haec est contra matrimonii substantiam, est inva- 
lidum. 

2? Si non est contra matrimonii substantiam, sed 

a) est de necessario vel impossibilis vel turpis, matrimo- 
nium de se validum est et conditio censetur non adiecta, 
quia praesumitur non esse serio accipiendi ; nisi tamen 
quis intenderit consensum vere dependentem reddere a 
conditione, quo casu si haec sit impossibilis, matrimonium 
nunquam erit validum, si sit necessaria aut turpis, non 
erit validum nisi post impletionem ; 

b) si conditio est de contingenti licito, suspenditur 
matrimonium usque ad impletionem conditionis ; hac 
autem impleta, transit eo ipso consensus in absolutum 
et fit irrevocabilis: Unde hoc momento contrahentes 
debent esse in statu gratiae ; at non possunt uti matri- 
monio antequam exploratum sit conditionem esse imple- 
tam. 

Contra substantiam matrimonii est conditio quae contrariatur 
essentiali obiecto contractus matrimonialis, vel fini primario 
matrimonii, aut eius essentialibus obligationibus aut proprie- 
tatibus (cfr. can. 1086, $ 2): ita conditio non tradendi ius in 
proprium corpus, vel vitandi omnem prolem, sterilitatem aut 
impotentiam procurandi, aut ius reservans adulterandi aut ma- 
trimonium pro libitu solvendi. At non sunt contra substantiam : 
voluntas solum frustrandi generationem partialiter, obligationes 
matrimonii mere rlon implendi, aut educandi prolem in haeresi 
vel iudaismo aut infidelitate quia id non opponitur naturali eius 


bono sed solum spirituali, aut solum propositum renuntiandi 
usui matrimonii, 


Articulus II. 


De Vitiis Consensus. 


S. Th., Suppi., q. 47, a. 1-4 ; q. 51 et 52. 


802. Vitia quae consensum impediunt sunt : fictio, 
ignorantia et error, vis et metus. Fictio opponitur 
intentioni contrahendi matrimonium ; ignorantia et error 
perfectae deliberationi ; vis et metus consensui perfecte 
voluntario et libero. 

803. Fictio consensus matrimonialis consistit in eo quod 
contractu? matrimonii initur absque interna intentione. 
Adest quando alter contrahens externe quidem verba aliave 
signa consensum exprimentia rite profert, interne tamen 
consentire renuit et aliam intentionem habet ; quae triplex 
esse potest : omnino non contrahendi ; contrahendi sed 
nullatenus se obligandi ; contrahendi et se obligandi, sed 
non implendi. Prima matrimonium evidenter irritat, 
quia excludit consensum ; item altera, quia duae intentiones 
sese excludunt et intentio nullatenus se obligandi destruit 
intentionem contrahendi ; tertia, quamvis de se sit graviter 
mala quia iniuste deceptiva compartis, non tamen irritat 
matrimonium, quia mera intentio non implendi non ex- 
cludit consensum seu intentionem contrahendi et se 
obligandi, sicut voluntas obligationem assumendi et eam 
violandi non se excludunt. 


In praxi, iuxta can. 1086 : 


i? « Internus animi consensus semper praesumitur conformis 
verbis vel signis in celebrando matrimonio adhibitis ». Unde in 
foro externo non censetur fictio adfuisse, nec compars eam 
tenetur admittere, nisi indubiis indiciis probetur ; uti si simul 
adsint : confessio spontanea simulantis praesertim iuramento 
firmata et statim post contractum edita, manifesta simulationis 
causa, atque circumstantiae antecedentes, concomitantes vel 
subséquentes quae eam evincant. 

2? « At si alterutra vel utraque pars positivo voluntatis actu 
excludat matrimonium ipsum, aut omne ius ad coniugalem 
actum, vel essentialem aliquam matrimonii proprietatem, invalide 
contrahit ». Tunc enim adest intentio non contrahendi vel non 
se obligandi. 

Illicitum est, nulla ratione cogente, ficte contrahere, quia est 
gravem deceptionem et gravem iniuriam inferre comparti. In 
quibusdam tamen circumstantiis licitum esse potest ex gravi 
causa, ut si quis per metum gravem iniustum cogatur ad matri- 
monium ineundum, vel si detegat impedimentum dirimens a 
quo dispensatio hic et nunc obtineri nequeat atque matrimonium 
absque scandalo differri non possit. In his casibus non adest 
simulatio consensus, sed mera dissimulatio denegati consensus, 
cum matrimonium metu extortum aut cum impedimento 
dirimente initum non possit esse validum, ac proinde fictio seu 
restrictio ex circumstantiis intelligi potest : consentio in quantum 
possum. Unde nec adest simulatio sacramenti et sacrilegium : 
id quidem adesset, si materia et forma ponerentur absque 
intentione ; in casu autem non ponuntur materia et forma, quia 
verus contractus non adest nec adesse potest. 

Qui ficte consentit : a) non potest debitum coniugale petere 

nec reddere : esset enim putida fornicatio ; b) tenetur iniustum 
damnum reparare quod comparti -intulit iniuste decipiendo ; 
c) imo ad hoc regulariter tenetur quantocius verum consensum 
praestare, praesertim si damnum aliter reparari nequeat ; nisi 
tamen maiora damna ex eo timeantur, aut consors separationi 
consentiat. 


804. Ignorantia, quo nomine etiam venit inadvertentia 
et error (1,0.80-83), impedit deliberationem requisitam ad 
validum consensum, si est substantialis seu versatur circa 
elementum substantiale. Quapropter distingui possunt ; 


i? Inadvertentia i. e. actualis defectus sufficientis usus 
rationis, quae impedit actum humanum et consequenter 
intentionem debitam et liberum consensum. 


Hinc consensus praestitus in amentia, a perfecte ebriis, hypno- 
tizatis aut dormientibus, furiosis aut stultis est invalidus, ex ipsa 
rei natura. 


2? Ignorantia i. e. defectus habitualis notitiae circa ipsam 
substantiam seu naturam matrimonii: ex ipso iure naturali 
invalidát consensum,quia nihil volitum nisi praecognitum. 


Hinc can. 1082: « $ 1. Ut matrimonialis consensus haberi 
possit, necesse est ut contrahentes saltem noh ignorent matri- 
monium esse societatem permanentem inter virum et mulierem 
ad filios procreandos. 


$ 2. Haec ignorantia post pubertatem non-praesumitur ». 

Non tamen requiritur ut explicite cognoscatur modus quo 
instituitur copula carnalis aut fit generatio ; sufficit noscatur in 
confuso id fieri quadam opera communi corporum, vel matri- 
monium ordinari ad habendos filios ex coniuge, quo cognito 
si quis consentiat, eo ipso implicite consentit in omnia ad hoc 
necessaria vel convenientia. 


30 Error seu falsa apprehensio, quae ignorantiae addit 
iudicium falsum de obiecto consensus. 

Alius est iuris, qui versatur circa ipsum matrimonium, 
eius scii, naturam, aut proprietates vel obligationes ; alius 
facti, circa personam eiusque qualitates ; uterque autem 
potest esse antecedens, qui dat causam contractui, ita ut 
hic alias non fuisset initus, aut mere concomitans, qui non 
influit in contractum, ita ut hic etiam absque errore initus 
fuisset. lamvero : 


A. in errore iuris: a) Error circa ipsam substantiam seu 

naturam matrimonii, licet concomitans tantum, consensum 
reddit invalidum (can. 1082, § 1). 


Ita qui putat matrimonium non esse stabilem societatem, sed 
mere amicalem, vel coniunctionem quamdam fornicariam aut 
mere precariam, aut operae locationem in rem familiarem, vel 
societatem ad educandos filios ab alio emptos, invalide contrahit. 


b) Error circa solas proprietates aut obligationes matri- 
monii, non invalidát consensum, quia est error mere 
accidentalis, etiam si fuerit antecedens, et contrahens, si 
scivisset, matrimonium non iniisset ; — nisi tamen error 
fuerit in pactum deductus seu conditio cui alligatur con- 
sensus: tunc enim fit substantialis, quia est circa obiectum 
primo intentum. 


Hinc can. 1084 : « Simplex error circa matrimonii unitatem 
vel indissolubilitatem aut sacramentalem dignitatem, etsi det 
causam contractui, non vitiat consensum matrimonialem ». Qui 
ergo falso existimat matrimonium esse dissolubile aut non esse 
sacramentum, valide contrahit nisi intendat : non contraho nisi 
sit dissolubile aut dummodo non sit sacramentum. 


B. in errore facti: a) Error circa ipsam personam, licet 
concomitans tantum, invalidát consensumj quia est sub- 
stantialis, circa ipsum essentiale obiectum contractus. 


b) Error circa solas qualitates personae (v. g. quod sit 
virgo, vel dives aut nobilis) non invalidát consensum, quia 
est accidentalis, licet sit antecedens, et contrahens, si 
scivisset, matrimonium non iniisset ; — nisi tamen : 


1. error redundet in substantiam seu in errorem perso- 
nae, ut si quis velit nubere filiam regis, aut primogenitam 
comitis ; 

2. qualitas sit expressa conditio cui alligatur consensus, 
ut si quis dicat : non volo nubere nisi sit virgo, nobilis, 


dives, quia tunc qualitas est principaliter intenta et redun- 
dat in substantiam ; 


3. aut error sit de conditione servili, casu quo pars 
libera contrahens (non ita serva) servitutem alterius ignoret 
eamque liberam esse putet: iure scii, praesumitur qualitas 
liberae esse conditio sine qua non consensus, quia praesu- 
mitur libera nolle inire matrimonium nisi cum libera, et 
ideo generatim talia matrimonia ius irritat. 

Hinc can. 1083 : « $ 1. Error circa personam invalidum reddit 
matrimonium. 


$ 2. Error circa qualitatem personae, etsi det causam contractui, 
matrimonium irritat tantum : 


i? Si error qualitatis redundet in errorem personae. 
20 Si persona libera matrimonium contrahat cum persona quam 


liberam putat, cum Contra sit serVa, servitute proprie dicta ». 


S. Thomas enuntiat principium, q. 51, a. 2 : « oportet quod 
error qui matrimonium impedit, sit alicuius eorum quae sunt 
de essentia matrimonii. Duo autem includit ipsum matrimonium, 
scii, personas duas quae coniunguntur, et mutuam potestatem 
in invicem, in qua matrimonium consistit ». Primum tollitur 
per errorem personae, secundum per errorem circa naturam 
matrimonii. Et ita est ex ipso iure naturali. Excepto tamen 
casu servitutis ignoratae quae tantum ex iure positivo videtur 
matrimonium irritare, licet id aequitate naturali suadeatur ut 
conveniens : servitus enim non omnino obstat fini primario 
matrimonii, etsi individuae Societati et cohabitationi coniugum 
multis modis noceat. Unde S. Thomas, q. 52, a. 1, ad 3 : « iure 
positivo determinante est factum quod servitus ignorata matri- 
monium impediat, ne aliquis sine culpa puniatur : est enim 
quaedam poena uxoris quod habeat virum servum, et e con- 
verso ». Et ideo cum sit dispositio iuris ecclesiastici, non afficit 


directe infideles ; insuper dispensatione tolli posset, at Ecclesia 
de facto non dispensat. 


805. Animadversio. — Conditioni alligare consen- 
sum et eam in pactum deducere, quidam id stricte 
intellexerunt de pacto externo, ac si explicita conditio 
ipsi addi deberet et in ipso contractu esset apponenda. 
Sufficit tamen quod sit men aliter in intentione unius 
contrahentis, et mente sit in pactum deducta tamquam 
conditio cui alligatur consensus seu principaliter intenta, 
sive explicite sive implicite ; uti constat ex ipsa natura 
contractus et ex legibus generalibus quae contractus 
regunt. Nec requiritur ut explicite enuntietur aut pacto 
externo sit adiecta ; licet secus possit deficere medium 
probationis quo in foro externo de ea possit constare, 
quo casu praesumptio iuris est pro valore matrimonii. 


Praedictus sensus constat ex decl. S. Off. 2 dec. 1680 et 
6 apr. 1843 ; et S. C. C. 9 febr. 1732. Unde et S. Rota quae 
prius videbatur exigere intentionem in pactum externum de- 


ductam, id non amplius requirit : sic v. g. explicite I mart, 1913 
et 9 febr. 1915. 

806. Vis et metus impediunt consensum plene volun- 
tarium et perfecte liberum voluntatis. Vis proprie est 
coactio physica reluctanti illata, quae ipsi quidem actui 
interno voluntatis nequit inferri, sed actum externum om- 
nino reddit involuntarium (I, n. 69-70). Metus e converso 
moraliter influit in ipsum internum voluntatis actum, 
apprehensione scii, mali imminentis, ad quod fugiendum 
movet voluntatem ad id volendum quod secus non vellet. 
Ab altero incussus, vocatur vis seu violentia moralis, quae 
voluntarium minuit sed non aufert, nisi exceptionaliter si 
omnem tollat usum rationis (I, n. 71-73). lamvero 


i? Vis physica seu absoluta, cui resisti non potest et 
quae plene invito infertur, irritat matrimonium, quia 
deest internus consensus : ad actum externum cogit cum 
pleno dissensu voluntatis ; quod in celebrando matrimonio 
rarissime accidit, sed tamen possibile est. 

20 Metus gravis, si exceptionaliter omnino tollat usum 
rationis, matrimonium irritat, quia impedit actum huma- 
num et liberum consensum. 

30 Metus gravis et ab extrinseco iniuste incussus 
invalidai consensum, si quis ut ab eo se liberet eligere 
cogatur matrimonium tamquam unicum effugium, sive 
metus quoad substantiam sive quoad modum fuerit 
iniustus, quia consensus est fructus iniustitiae. — E contra 
metus gravis ab intrinseco vel a causa naturali proveniens, 
aut iuste incussus, aut iniustus qui aliter ac matrimonio 
vitari potest, non invalidát matrimonium, quia consensus 
est simpliciter voluntarius nec est effectus iniustitiae ; 
a fortiori metus levis, qualis per se etiam est metus reve- 
rentialis, nisi accedat gravis vexatio. 


Hinc can. 1087: « J i. Invalidum quoque est matrimonium 
initum ob vim vel metum gravem ab extrinseco et iniuste incus- 
sum, a quo ut quis se liberet, eligere cogatur matrimonium. 

$ 2. Nullus alius metus, etiamsi det causam contractui, 
matrimonii nullitatem secumfert ». 

Ante codicem sat generarim dicebant matrimonium solum 
invalidari, dum metus iniuste incutitur ad consensum extor- 
quendum. Id iam non videtur stricte necessarium, ita ut metus, 
etiam alio fine incussus, matrimonium .invalider quod quis 
eligere cogatur ut a metu se liberet ; at casus rarus erit, quamvis 
non impossibilis. 

Vis absoluta et metus tollens usum rationis ex iure naturali 
irritant matrimonium ; an idem dicendum sit de metu solum 
gravi et iniusto disputatur. Plures, praesertim  canonistae, 
existimant irritum ex solo iure positivo ; alii multi, ut S. Ray- 
mundus de Pennafort et S. Thomasl, ex iure naturali ducunt 
nullitatem. Cum enim contractus matrimonialis sit indissolubilis, 
metus iniuste incussus qui alios contractus onerosos reddit 
rescindibiles, contractum matrimonii irrevocabilem debet reddere 
nullum, ut plena libertas contrahentis salvetur necessaria in 
assumendo onere perpetuo. 

Hinc dubius est valor matrimonii ab infideli ex tali metu 
initi, nisi lex civilis illud irritaret. Et Ecclesia, ratione dubiae 
suae potestatis, super vi et metu non potest dispensare et de 
facto non dispensat ; unde matrimonium metu extortum nOn 
revalidatur nisi, metu sublato, consensus renovetur. 


807. Corollarium. — Igitur error accidentalis et 
metus non iniustus, licet dent causam contractui, illum 
non irritant, quamvis contrahens, si scivisset aut timore 
motus non fuisset, non contraxisset. Non enim valet in- 
tentio interpretative scii., sed intentio existens; non quod 
quis voluisset aut fecisset, sed quod voluit et fecit. 


808. Animadversiones. — 1.« Matrimonium gaudet favore 
iuris, quare in dubio standum est pro valpre matrimonii, donec 
contrarium probetur, salvo praescripto can. 1127 : in re dubia 
privilegium fidei gaudet favore iuris » can. 1014. 


Quae intelligenda sunt de dubio positivo et probabili rema- 
nente post inquisitionem. In tali dubio matrimonium praesu- 
mitur validum, donec contrarium probetur ; nisi obstet bonum 
fidei, quod est praestantius. Unde ob bonum fidei, matrimonium 
dubium pro nullo declarari potest, dummodo tamen non timen- 
dum sit scandalum, nec periculum sit laedendi matrimonium 
ratum et consummatum, quod iure divino est omnino indisso- 
lubile et a quo Ecclesia dispensari non potest : ut in casu matri- 
monii consummati inter duas personas dubie baptizatas (cfr. S. Off. 
5 maii-10 iun. 1937). Et in singulis casibus recurrendum est ad 


S. Officium (ibid, et can. 247, $ 3), vel ad aliquem cui facultas 
dispensandi forsan delegata est. 


2. « Scientia aut opinio nullitatis matrimonii consensum matri- 
monialem necessario non excludit » can. 1085 : si nihilominus 
quis intendat, quantum est in se est consentire ; quo casu con- 
sensus, licet iuridice invalidus, physice tamen subsistit. 


3. Hinc « etsi matrimonium invalide ratione impedimenti 
initum fuerit, consensus praestitus praesumitur perseverare, 
donec de eius revocatione constiterit » can. 1093. 


i. Suppi, q. 47, a. 3. 

QUAESTIO QUINTA. 


DE PROPRIETATIBUS MATRIMONII. 


809. Duae sunt essentiales matrimonii proprieta- 
tes : unitas et indissolubilitas tcan. 1013, $ 2). — Sunt 
proprietates, quia ex natura coniugii naturaliter sequuntur, 
et quidem essentiales, quia necessario competunt matri- 
monio perfecto qualiter in lege existit evangelica ; non 
tamen ad ipsam rei essentiam pertinent ita ut sine illis 
amplius concipi nequeat quaecumque coniugii ratio, quae 
sita est in unione stabili et permanenti viri et mulieris in 
ordine ad procreationem et educationem prolis : per- 
manens enim unio esse potest, licet ad plures sit aut 
quandoque dissolvi possit. 


Articulus I. 
De Unitate Matrimonii. 


S. Th., Suppi., q. 65, 66 et 63 ; c. Gent. IV, 124. 


810. Status quaestionis. — Unitas matrimonii consistit 
in coniugali unione unius viri ad unam mulierem, unde 
vocatur monogamia. Cui opponitur polygamia, tum im- 
proprie dicta seu successiva; dum unus vir successive 
ducat plures uxores, vel vice versa ; tum proprie dicta 
et simultanea, dum simul tempore ita fiat. Haec proinde 
est duplex : polyandria seu coniunctio maritalis unius 
uxoris cum pluribus simul viris ; et polygynia seu 
coniunctio unius viri simul cum pluribus uxoribus. 


A. Polygynia simultanea, ante Christum, apud plerosque 
vigebat populos, et nunc adhuc existit apud quosdam infideles, 
ut apud mahumedanos, praesertim ditiores qui plures mulieres 
alere possunt. Polyandria, raro tantum vel exceptionaliter, 
extitit apud quasdam tribus, praesertim ubi pauciores sunt 
feminae quam viri. Quandoque, dum femina duxerat primogeni- 
tum, huius minores fratres ad eam successive accedebant iuxta 
quasdam regulas praefinitas aut consuetudines ; quandoque duo 
aut tres viri unam uxorem ducebant vel et convivebant : ita 
paupertatis causa, aut securitatis dum, successive absentes, ad 
eamdem mulierem redibant. Hi tamen casus erant exceptionales, 

ita ut apud illas tribus, plerumque praevaleret monogamial. 

In lege autem Christiana, sola monogamia est legitima. Nihilo- 
minus docuit Luther polygyniam, etiam sub lege nova, licitam 
esse atque Philippo Hassiae permisit alteram habere uxorem. 
Eumdem errorem propugnarunt Anabaptistae, atque etiam diu 
Mormones. Ex adverso contendebat Calvinus polygamiam etiam 
sub V. L. illicitam fuisse, atque veteres patriarchas qui plures 
simul duxerant uxores, adulterii habebat reos. Ad quod con- 
futandum, quidam catholici benignius locuti sunt, dicentes 
polygyniam iuri naturali non esse oppositam nec ante legem 
evangelicam fuisse iure divino prohibitam. 


B. Polygamia successiva, posita dissolutione praecedentis 
coniugii, non est contra legem naturalem aut divinam. 

Secundas tamen et ulteriores nuptias ut iure divino illicitas 
damnarunt Montanistae, quibus adhaeserunt Tertullianus et 
Novitiani ; illas exosas habuerunt plures Patres qui de ipsis 
durius locuti sunt. Atque apud Graecos, a saec. X, iure eccle- 
siastico, quartae nuptiae habentur invalidae. 


8ii. Thesis I. Iuri naturali repugnat polygamia 
simultanea, ita quidem ut polyandria opposita sit 
praeceptis primariis legis naturalis, polygynia vero 
praeceptis secundariis. 


Declaratur a S. Thoma, q. 65, a. 1 


«Omne illud quod actionem inconvenientem reddit fini, 
quem natura ex opere aliquo intendit, contra legem naturae esse 
dicitur. Potest autem actio esse non conveniens fini vel principali, 
vel secundario; et... hoc... dupliciter. Uno modo ex aliquo quod 
omnino impedit finem... Alio modo ex aliquo quod facit difficilem, 
aut minus decentem, perventionem ad finem principalem vel 
secundarium... Si ergo actio sit inconveniens fini, quasi omnino 
prohibens finem principalem, directe per legem naturae prohibe- 
tur primis praeceptis legis naturae, quae sunt in operabilibus 
sicut communes animi conceptiones in speculativis. Si autem 
sit incompetens fini secundario quocumque modo, aut etiam 
principali ut faciens difficilem, vel minus congruam perventionem 
ad ipsum, prohibetur non quidem primis praeceptis legis naturae, 
sed secundis quae ex primis derivantur, sicut conclusiones in 
speculativis ex principiis per se notis fidem habent... » 


Probatur A. ia pars: Polyandria repugnat primis prae- 
ceptis legis naturalis. Opponitur enim : a) procreationi 
prolis ; quamvis eam non absolute impossibilem reddat, 
eam tamen multum impedit, cum fecunditas mulieris ex 


i. Cfr. Westermarck, o. c., c. 20-32. 


DE MATRIMONIO 80I 


commercio cum pluribus viris valde minuatur, ita ut 
etiam plerumque fiat sterilis, sicut experientia constat in 
meretricibus ; b) bonae educationi prolis quam impedit, 
quia incertum reddit patrem, ac proinde incertam eius 
obligationem filios educandi ; c) insuper subiectioni qua 
mulier viro naturaliter subdita sit oportet. 


Unde S. Thomas : « Unum virum habere plures uxores non 
est contra prima praecepta legis naturae... sed unam uxorem 
habere plures viros, est contra prima praecepta legis naturae, 
eo quod per hoc, quantum ad aliquid, totaliter tollitur, et, 
quantum ad aliquid, impeditur bonum prolis quod est princi- 
palis matrimonii finis. In bono enim prolis intelligitur non 
solum procreatio, sed etiam educatio. Jpsa enim  procreatio 
prolis etsi non totaliter tollatur, quia contingit post impraegnatio- 
nem primam iterum mulierem impraegnari, ... tamen multum 
impeditur... Sed educatio totaliter tollitur, quia ex hoc quod una 
mulier plures maritos haberet, sequeretur incertitudo prolis 
respectu patris, cuius cura necessaria est in educando. Et ideo 
nulla lege vel consuetudine est permissum unam mulierem 
nubere plures viros, sicut e converso » (ad 8). 


Repugnat quoque polyandria praeceptis secundariis, ut ex 
altera parte patebit. 


B. 2a pars : Polygynia repugnat non quidem primis sed 
secundariis legis naturae praeceptis. 


i° Non repugnat primis praeceptis, quia non impedit 


finem primarium matrimonii, cum unus vir sufficiat pluribus 
feminis fecundandis, et educandis filiis exinde natis. 


2? Repugnat praeceptis secundariis 


a) Quia multum impedit finem secundarium : mutuum 
solamen et adiumentum ac amorem, cum non possit unus 
vir generatim satisfacere pluribus mulieribus ad votum, 
unde facile pax turbatur et oriuntur lites : tum si aequaliter 
omnes diligat, propter zelotypiam qua singulae affectum 
viri ad se trahere conantur ; tum si inaequaliter diligat, 
propter invidiam et inimicitiam in iis suscitatam ; tum 
quia communicatio plurium in eadem re amata causare 
zelum et lites solet. 


Sane : i. Amor coniugalis perfectus tendit ad donationem 
totalem ; donatio totalis autem non est nisi inter duos, 
secus non vera erit aequalitas dati et accepti : cum enim 

uxor totaliter tradat corpus suum atque totam vitam suam 
individuam, aequitas naturalis exigit ut vir totaliter et 
suum tradat. 


2. Amor coniugalis est maximae amicitiae. Sed amicitia 
intima et perfecta intendit amorem exclusivum. 


3. Amicitia sicut etiam dignitas uxoris postulat ut sit 
aequalis conditionis cum viro ; pluralitas uxorum autem 
eas reducit ad conditionem inferiorem. 

b) Quia impedit etiam alterum finem secundarium : se- 
dationem concupiscentiae, nam pluralitas uxorum viro potius 
est concupiscentiae incitamentum, mulieribus insufficiens 
remedium cum non possit unus pluribus satisfacere 
uxoribus. 


c) Quia consecutionem finis principalis difficilem reddit et 
nocet educationiprolis, cum pacem turbet et. cohabitationem 
arduam reddat atque impediat unionem completam ani- 
morum quae perfectae educationi filiorum congruat ; nec 
raro timendum erit ne maritus, in praedilectae uxoris 
filios praecipue intentus, ceteros negligat. 

Confirmatur ex eo quod numerus virorum et mulierum 


approximative sit aequalis; unde ipsa natura indicat mono- 
gamiam. 


Audiatur S. Thomas, in c. : 

« Matrimonium habet pro fine principali prolis procreationem 
et educationem... et sic bonum matrimonii assignatur proles. 
Sed pro fine secundario... habet in hominibus solis communica- 
tionem operum, quae sunt necessaria in vita... et secundum hoc 
fidem sibi invicem debent, quae est unum de bonis matrimonii. 
Habet ulterius alium finem (ex ordinatione positiva)... scii, 
significationem Christi et Ecclesiae, et sic bonum matrimonii 
dicitur sacramentum... Pluralitas ergo uxorum neque totaliter 
tollit, neque aliqualiter impedit matrimonii primum finem, cum 
unus vir sufficiat pluribus uxoribus fecundandis, et educandis 
fiffis ex eis natis. Sed secundarium finem, etsi non totaliter tollat, 
tamen multum impedit, eo quod non facile potest esse pax in 
familia, ubi uni viro plures uxores iunguntur, cum non possit 
unus vir sufficere ad satisfaciendum pluribus uxoribus ad 
votum, et etiam quia communicatio plurium in uno officio 
causai litem : sicut figuli corrixantur ad invicem, et similiter 
plures uxores unius viri. Tertium autem finem totaliter tollit, 
eo quod sicut Christus est unus, ita et Ecclesia una. Et ideo 
patet ex dictis quod pluritas uxorum quodammodo est contra 
legem naturae, et quodammodo non ». 

« Non enim requirit matrimonium ut quolibet tempore uxori 

petenti vir debiturn reddat, quantum ad id ad quod matrimonium 
principaliter est institutum, scii, ad bonum prolis, sed quantum 
sufficit ad impraegnationem. Requirit autem hoc matrimonium, 
in quantum est ad remedium institutum (quod est secundarius 
ipsius finis), ut quolibet tempore debitum petenti reddatur. Et 
sic patet quod accipiens plures uxores non se obligat ad impossi- 
bile, considerato principali fine matrimonii, et ideo pluralitas 
uxorum non est contra prima praecepta legis naturae » (ad 7). 

Quomodo autem opponatur pluralitas uxorum praeceptis 
secundariis, magis declaratur in S. c. Gent. IV, 124 : 

« Amicitia in quadam aequalitate consistit. Igitur mulieri non 
licet habere plures viros, quia hoc contra certitudinem prolis, 
liceret autem viro habere plures uxores si non esset liberalis 
amicitia uxoris ad virum, sed quasi servilis ; et hoc etiam experi- 
mento comprobatur : quia apud viros habentes plures uxores, 
uxores quasi ancillae habentur. 

Praeterea, amicitia intensa non habetur ad multos... Si igitur 
uxor habet unum virum tantum, vir autem habet plures uxores, 
non erit aequalis amicitia ex utraque parte. Non igitur erit ami- 
citia liberalis, sed quodammodo servilis. 

Amplius, sicut dictum est, matrimonium in hominibus 
oportet ordinari secundum quod competit ad bonos mores. 
Est autem contra bonos mores quod unus habeat plures uxores, 
quia ex hoc sequitur discordia in domestica familia, ut experi- 
mento patet. Non est igitur conveniens quod unus homo habeat 
plures uxores ». 


812. Thesis II. Iure divino statuitur unitas matri- 
monii, et quamvis in V. Testamento polygynia 
quodam tempore concessa fuerit, in lege evangelica 
tamen unitas omnimoda urgetur sicut in statu inno- 
centiae. — De fide est ex Conc. Trid., sess. 24, can. 2, 
in matrimonio christiano exigi unitatem ex lege divina ; 
cetera sunt certa. 


Probatur : 1? Ex Scripturis, Mt. XIX, 3 sq. : Non legistis 
quia qui fecit hominem, masculum et feminam fecit eos? et 
dixit: Propter hoc dimittet homo patrem suum et matrem, et 
adhaerebit uxori suae, et erunt duo in carne una. Itaque iam 
non sunt duo, sed una caro. Quod ergo Deus coniunxit, homo 
non separet. 


Ubi tria notanda veniunt : a) unitatem matrimonii pertinere 
ad primitivam institutionem, quae est a Deo creante hominem ; 
b) ex natura rei illam requiri, ut nempe duo tantum sint in carne 
una ; unde Innocentius III : « Non dixit tres vel plures, sed 
duo ; nec dixit : adhaerebit uxoribus, sed uxori » ; c) Christum 
ex citatis verbis concludere ad legem unitatis in matrimonio 
servandam : Itaque iam non sunt duo, sed una caro, et ad eius 

firmitatem ita ut non possit deinceps ab homine solvi unitas 
quae est a Deo statuta : Quod ergo Deus coniunxit, homo non 
separet. Ita, notat Cone. Trid., sess. 24, apertius docuit unitatem 
et matrimonium ad primitivam institutionem revocavit. 

Ex quibus dein concludit XIX, 9 (Mc. X, 11 ; Le. XVI, 18) : 
Dico vobis quia quicumque dimiserit uxorem suam, et aliam duxerit, 
moechatur; ergo a fortiori, qui priore retenta, alteram ducit, 
moechatur. Nam ideo moechatur qui alteram ducit, quia prior 
non desinit esse uxor ; quando autem non est dimissa, a fortiori 
remanet uxor ; ergo unio cum altera verum est adulterium. 


2? Ex perpetua doctrina et praxi Ecclesiae, ita constanti 
ut nullum ex adverso produci possit testimonium, nulla 
gens Christiana sit quae polygamiam non reprobaverit, nec 
tentamen a potentibus factum fuerit alteram ducendi 
uxorem quin Pontifices reclamaverint. 


Doctrina constat ex Athenagora, leg. pro chr. 33 ; Theoph. 
Ant., ad Antol. III, 5 ; Min. Eel., oct. 31 ; Clem. AL, strom. 
Ill, 12; Ambr., de Abraham I, 7 ; Nicolao M., resp. ad Bulg. 51 ; 
Innoc. Ill, ad ep. Tiber. ; Cone. Lugd. II in prof. fid. ; Cone. 
Trid., sess. 24 ; Instr. S. O., 28 mart, i860 et 20 iun. 1866. 


30 Ex ratione theologica; Matrimonium Christianum, 
secundum Ap. ad Eph.V,32, est signum repraesentativum 
unionis Christi et Ecclesiae. Atqui non repraesentaret 
hanc unionem, nisi esset unio unius viri ad unam mulierem, 
sicut unio Christi est ad unam Ecclesiam. Ergo. 


In V. L. tamen pluralitas uxorum concessa fuit, uti constat 
exemplis sanctorum qui plures uxores non duxissent nisi id 
licitum iudicassent, nec in hoc a Scripturis reprehenduntur, imo 
istae liceitatem supponunt, v. g. Deut. XXI, 15; XXV, 5; 
Gen. XXI, 12, atque ita intellexit communis sententia Patrum. 
Nec obstat secundarias uxores plerumque vocari concubinas : 
non vocantur ita quia sunt illegitimae, sed quia admittebantur 
tantum ad concubitum, non vero ad communitatem bonorum, 
nec earum filii ad haereditatem patris. 

Quandonam concessio facta sit, nequit accurate determinari ; 
plures existimant paulo post diluvium, quando ob paucitatem 
hominum multiplicandus erat populus Dei. Concessio directe 
facta est Hebraeis per inspirationem internam ; indirecte solum 
aliis. Non erat sola tolerantia, sed positiva permissio, uti etiam 
in documentis asseritur, imo a Pio XI dicitur : primaevam legem 


Deus ad tempus relaxavit, at omnem dispensationem abrogavit 
evangelica lex. 


Cui non obstat illam legem esse naturalem. Ut enim exposui- 
mus (I, n. 258-259), lex naturalis quantum ad universalissima 

principia aut ad illa quae bona vel mala sunt essentialiter, omnino 
mutari et abrogari non potest; quoad illa quae tantum regulariter 
sunt bona vel mala, in praeceptis primariis non potest a Deo 
abrogari nisi ad summum  exceptionaliter in casu particulari, 
in praeceptis vero secundariis od :empus etiam communiter et 
pro omnibus ob maius bonum. Unde S. Thomas, q. 6<, a. 2: 

«Lex de unitate uxoris non est humanitus, sed divinitus 
instituta ; nec unquam verbo aut litteris tradita, sed cordi im- 
pressa, sicut et alia quae ad legem naturae qualitercumque 
pertinent. Et ideo in hoc a solo Deo dispensatio fieri potuit per 
inspirationem internam, quae quidem principaliter patribus 
sanctis facta est ; et per eorum exemplum ad alios derivata est 
eo tempore quo oportebat praedictum naturae praeceptum 
praetermitti, ut maior esset multiplicatio prolis ad cultum 
Dei educandae. Semper enim principalior finis magis observan- 
dus est quam Secundarius. Unde cum bonum prolis sit princi- 
palis matrimonii finis, ubi prolis multiplicatio necessaria erat, 
debuit negligi ad tempus impedimentum quod posset in secun- 
dariis finibus evenire ; ad quod removendum praeceptum pro- 
hibens pluralitatem uxorum ordinatur ». 


813. Thesis III. Polygamia successiva, licet Ecclesiae 
minus probata, iure divino tamen, etiam sub lege 
evangelica, licita est supposita praecedentis coniugii 
solutione, nec unquam fuit universim prohibita ; 
atque inter Christianos verum est sacramentum. — 
Certum est ex Cone. Flor, in quo Eugenius IV declaravit 
« non solum secundas nuptias, sed etiam tertias et quartas 
et ulteriores, si aliquod canonicum impedimentum non 
obstat, licite contrahi posse ». 

Probatur; i? Ex Scripturis, ubi Apostolus secundas 
nuptias explicite dicit licitas, imo ad eas quandoque horta- 
tur : I Cor. VII, 8, 39 ; Rom. VIL, 3 ; I Tim. V, 14. 


2? Ex doctrina Ecclesiae, quae constat ex Patribus et 
Conciliis. 


Ita v. g. Hermgs, mand. IV, 4 ; Clem. Al., strom. HI, 12 ; 
Ambr., de vid. n ; Eph,, haer. 59 ; Hieron., ep. 48 ad Pam. 9 ; 
Aug., de bono vid., 12 et 15 ; Cone. Nie. I, can 8 ; Cone. Lugd. 
in prof. fid. ; Instr. S. C. P. F- 8 sept. 1869. 

Quod si quidam Patres de secundis nuptiis durius locuti sint, 
intelligendi sunt de affectu quo bigami contrahere praesumantur 
non ex intentione prolis sed ob voluptatem, aut ob suspicionem 
incontinentiae. At nunquam decreverunt coniuges istos esse 
separandos. 


Nec dicatur in secundis nuptiis non servari significationem 
sacramenti, nempe conjunctionis unius Christi cum Ecclesia 

una. Nam etiam secundum vel ulterius matrimonium, si secun- 
dum se consideratur, retinet significationem essentialem sacra- 
menti : est enim coniunctio unius ad upam ; defectus tantum^ 
modo est accidentalis, ex eo quod prius fuerit ad alteram, sed 
est pure extrinsecus, cum tantummodo sit in respectu extrinseco 
ad prius matrimonium quod de facto iatn esse desiit. Attamen 
propter defectum illum accidentalem, matrimonium subsequens 
non habet in Ecclesia eumdem honorem ac primum ; atque 


subtrahitur benedictio quando nuptiae sunt secundae saltem ex 
parte mulieris. 


Hinc can. 1142: «Licet casta viduitas honorabilior sit, 
secundae tamen et ulteriores nuptiae validae et licitae sunt, 
firmo praescripto can. 1069, € 2 », quo statuitur licitum non esse 
aliud matrimonium contrahere « antequam de prioris nullitate 
aut solutione legitime et certo constiterit ». 

Et can. 1143 : « Mulier cui semel benedictio solemnis data 
sit, nequit in Subsequentibus nuptiis eam iterum accipere ». 


814- Corollaria. — 1. Infidelibus, post Christum, aeque ac 
fidelibus imponitur lex monogamiae et prohibita est polygamia. 
Nam a) Christus illimitate dixit : quicumque dimiserit uxorem 
suam et aliam duxerit, moechatur ; b) legi naturae eadem ratione 
subduntur non baptizari ac baptizari, et ideo sublata dispensa- 
tione per quam induira fuit polygamia, eo ipso quoad omnes 
legi naturae plenum robur restituitur ; c) ceterum solis fidelibus 
in V. L. directe concessa erat dispensatio, aliis solum per con- 
comitantiam. Unde Ecclesia infideles ad Baptismum non ad- 
mittit, nisi unam retinere velint uxorem, quam prius duxerant, 
cunctis aliis dimissis. Cfr. S. Off. 28 mart. i860. 


2. Lex naturalis et divina non tantum prohibet plures con- 
iunctiones matrimoniales simultaneas, sed eas etiam irritat : 
inefficax enim esset prohibitio nisi foret irritativa. Irritatio scii, 
est necessaria ad finem. Ita explicite S. Off. 20 iun. 1866. 


Articulus I. 
De Indissolublliítate Matrim onii. 
S. Th., Suppi., q. 67 i q. 59, a. 3-6, et q. 61 ; c. Gept. IV, 123. 


815. Status quaestionis. — Matrimonium secundum 
essentiam suam est unio diuturna et stabilis ; ipsa autem 
naturaliter et de se vult esse perpetua, per totam vitam 
continuata usque ad mortem alterutrius coniugis. Haec 
proprietas, quatenus ex intima natura exigitur ut vinculum 
coniugale sit indivisibile, vocatur firmitas; quatenus vero 
nulla causa humana dividi possit aut rumpi, dicitur indisso- 
lubilitas : divina enim potestate dissolvi posse nemo dubi- 

tare potest. Hinc indissolubilitas definitur : proprietas qua 
ob intrinsecam firmitatem inviolabilem vinculum coniugale 
dissolvi nequit. Cui opponitur divortium proprie dictum 
seu solutio matrimonii cum facultate ad novas nuptias 
transeundi 

Duplex autem est indissolubilitas : intrinseca et extrin- 
seca. [ntrinseca est, quatenus matrimonium solvi nequeat 
naturali sua causa intrinseca qua exortum est, scii, mutuo 
consensu contrahentium ; extrinseca, quatenus causa extrin- 
seca seu superioris auctoritate dissolvi non possit. Quibus 
ex adverso stant dissolubilitas intrinseca et extrinseca. 


Indissolubilitas appellari solet bonum sacramenti, quatenus 
repraesentat indissolubilem coniunctionem Christi et Ecclesiae 
(n. 793). Et quamvis certa firmitas iam matrimonio infidelium 
competat, validior tamen est firmitas christiani matrimonii rati, 
propter veram rationem sacramenti proprii dicti, et maxima 
seu perfecta indissolubilitas competit matrimonio Christiano 
consummato propter perfectam rationem sacramenti. 

A. Ante Christum, tempore legis mosaicae, concedebatur 
matrimonium certis sub conditionibus dissolvi posse ; atque 
apud gentes plurimas divortium extitit, quamvis apud nonnullas 
etiam primitivas matrimonium fuerit indissolubile. Christus 
autem concessionem factam revocavit et restituit matrimonium 
ad perfectionem status innocentiae, in quo erat Unio perpetua 
unius viri ad unam mulierem. 

i? Schismatici Graeci, inde a saec. IX, et Orientales, docent 
matrimoniale vinculum dissolvi posse ob adulterium, atque 
insuper admiserunt causas divortii statutas in iure a lustiniano, 
postea vero adhuc alias. 

29 Inter Protestantes, Calvinus dixit dissolvi posse ob adulte- 
rium ; Luther vero etiam ob haeresi g, molestam cohabitationem, 
malignam desertionem, quibus postea aliae additae fuerunt 
causae, Uti saevitiae, lepra, amentia, etc. 

3? Launoy, doctor Parisiensis, docuit iuxta Scripturam et 
antiquam Traditionem matrimonium dissolvi posse ob adulte- 
rium ; adeoque id sola lege ecclesiastica esse prohibitum, et 
canpnem tridentinum esse mere disciplinarem. 

40 Ratipnalistae nonnulli, atque plures politici et iuristae 
civiles, admiserunt divortium ob determinatas quasdam causas 
non solum licitum sed etiam utile aut laudabile esse, illudque 
in legislationem introduxerunt. 

B. Naturalistae vero ulterius progressi libertatem | amoris 
praedicant, ob quam absoluta dissolubilitas licita est ipsis 
coniugibus, qui sicut contractum Ebere inierunt, ita quoque 
illum pro libitu solvere possunt.Unde loco ipsius coniugii stabilis 


i. Quandoque divortium sumitur sensu latiore, pro sola separatione 
a toro vel et quoad habitationem. 

et perpetui, iam < novas matrimonii species esse volunt, 
ait Pius XI : aliud ad tempus (v. g. quo durat mansio in tali 
regione), aliud ad experimentum, aliud amicale quod plenam 
matrimonii licentiam omniaque iura sibi vindicat, dempto tamen 
indissolubili vinculo et prole exclusa, nisi partes suam vitae 
communionem et consuetudinem in pleni iuris matrimonium 
deinde converterint ». 


816. Thesis I. Iure naturali matrimonium est indis- 
solubile intrinsece et extrinsece,ita ut nulla potestate 
humana dissolvi possit, et dissolubilitas intrinseca 
praeceptis primariis adversetur legis naturalis, dis- 
solubilitas extrinseca vero et restricta praeceptis 
secundariis. 


Dissolubilitas intrinseca est illa qua contractus matrimonii 
voluntate ipsorum contrahentium pro libitu auctoritate sua 
privata solvi posset, et quae proinde de se est absoluta : repu- 
gnat primariis praeceptis iuris naturae ; dissolubilitas extrinseca 
est illa qua vinculum matrimoniale solvi posset per causam 
extrinsecam seu per auctoritatem superioris, et quae restricta est 
ad certas conditiones : repugnat saltem praeceptis secundariis 
imis naturae. Hac de causa damnata fuit prop. 67 Syllabi : 
«Iure naturae matrimonii vinculum non est indissolubile, et in 


variis casibus divortium proprie dictum auctoritate civili sanciri 
potest ». 


Probatur: A. ia pars : Intrinseca dissolubilitas qua con- 
tractus pro libitu contrahentium dissolviposset repugnat primis 
praeceptis legis naturae. Destruit enim ipsam societatem 
coniugalem, et reddit impossibilem finem eius principalem : 
propagationem et debitam educationem prolis usque ad 
perfectam aetatem ; ad illum finem requiritur diuturnum 
tempus et concors cura utriusque coniugis, et ideo ipse 
redderetur impossibilis, si pro libitu et omni momento 
separatio coniugum fieri posset. 


B. 28 pars : Extrinseca dissolubilitas, qua auctoritate 
humana determinatis in casibus solveretur matrimonium, non 
necessario repugnat primariis sed secundariis legis naturae 
praeceptis. 

1? Non repugnat primis praeceptis et matrimonii primario 
fini: Hic enim exigit ut non impediatur procreatio et 
educatio prolis. Atqui restricta dissolutio hunc finem non 
semper impedit, v. g. si filii iam sint debite educati, vel 

mulier sit sterilis, vel alia habeantur favorabilia adiuncta. 
Ergo restricta dissolutio non necessario et semper impedit 
finem primarium. Et ideo non videtur absolute repugnare 
primariae intentioni naturae,quod vir uxorem dimittat, vel 
uxor virum relinquat, dummodo dimissio vel discessio 
regatur publica auctoritate et legibus, quibus praecipua 
incommoda caveantur quibusque divortium fiat rarum et 
difficile. 

2? Repugnat tamen secundariis praeceptis iuris naturae. 
Nam: 

a) Multum impedit finem secundarium: mutuum enim 
adiutorium in domesticae vitae consortio est de se perpe- 
tuum et debet durare usque ad mortem ; atque amor tendit 
ad perpetuitatem, cum donatio totalis sit irrevocabilis, et 
si secus, esset inaequalis, cum integritatem mulieris auferat. 
Dissolubilitas autem minus stabilem reddit unionem coniu- 
galem et ita multum nocet fidelitati coniugum et felicitati 
ac paci ; mutuum amorem minuit qui intendit coniunctio- 
nem perpetuam; atque nocet dignitati uxoris, quia tollit 
aequalitatem perfectam ob irreparabilem notam quae 
mulieri resultat ex coniunctione matrimoniali. Hinc S. Tho- 
mas, c. Gent. Ill, 123 : 


« Videtur aequitati repugnare si praedicta societas dissolvatur : 
femina enim indiget mare non solum propter generationem, 
sicpt in aliis animalibus, sed etiam propter gubernationem, 
quia mas est et ratione perfeqtipr, et virtute fortior ; mulier 
vero ad viri societatem assumitur propter necessitatem generatio- 
nis. Cessante igitur fecunditate mulieris et decore, impeditur 
ne ab alio assumatur. Si quis igitur mulierem assumens tempore 
iuventutis, quo et decor et fecunditas ei adsunt, eam dimittere 
posset postquam aetate provecta fuerit, damnum inferret mulieri 
contra naturalem aequitatem. 

Item, manifeste apparet inconveniens esse si mulier virum 
dimittere possit, cum mulier naturaliter viro subiecta sit tamquam 
gubernatori ; non est autem in potestate eius qui alteri subiicitur, 
ut ab eius regimine discedat ; contra naturalem igitur ordinem 
esset, si mulier virum deserere posset. Si autem vir deserere 
posset mulierem, non esset aequa societas viri ad mulierem, 
sed servitus quaedam ex parte mulieris... 

Amplius, amicitia quanto maior est, tanto debet esse firmior 
et diuturnior. Inter vitum autem et mulierem maxima amicitia 
esse videtur : adunantur enim non solum in actu carnalis 
copulae, quae etiam inter bestias quamdam suavem societatem 
facit, sed etiam ad totius domesticae conversationis consortium ; 

unde in signum huius, homo propter uxorem etiam patrem et 
matrem dimittit, ut dicitur Gen. II, 24. Conveniens igitur est 
quod matrimonium sit omnino indissolubile ». 


b) Nocet etiam fini principali, cuius obtentionem multum 
reddit difficiliorem et minus perfectam. Ipsa possibilitas 
separationis, et perspectio novi coniugii, atque fragilior 
unio pacis, minus providam reddit educationem filiorum. 
Insuper matrimonium intentione naturae ordinatur ad 
prolis educationem et sollicitudinem per totam eius vitam. 
Cum enim proles sit commune bonum viri et mulieris, 
eius cura requirit tamdiu societatem utriusque quamdiu 
remanet bonum utriusque, et ideo perpetuo permanere 
debent coniuncti « in quantum per parentes filiis provideri 
debet in totam vitam per debitam praeparationem eorum 


quae sunt necessaria vitae », ut ait S. Thomas, q. 67, a. 
2. Unde, a. 1 


« Matrimonium ex intentione naturae ordinatur ad educatio- 
nem prolis non solum ad aliquod tempus, sed per totam vitam 
prolis. Unde de lege naturae est quod parentes filiis thesaurizent, 
et filii parentum haeredes sint... Et ideo, cum proles sit commune 
bonum viri et uxoris, oportet eorum societatem perpetuo per- 
manere indivisam, secundum legis naturae dictamen. Et sic 
inseparabilitas est de lege naturae ». 


c) Adversatur bono societatis domesticae et civilis, quia 
pacem turbat familiarum, lites multiplicat, morum cor- 
ruptionem adducit ; e contra indissolubilitas bonos mores 
promovet. Quod ostendit S. Thomas, c. Gent, III, 123 : 


« Sic enim erit fidelior amor unius ad alterum, dum cognos- 
cunt se indivisibiliter coniunctos ; erit etiam utriusque sollicitior 
cura in rebus domesticis, dum se perpetuo commansuros in 
earumdem rerum possessione existimant ; subtrahuntur etiam 
ex hoc discordiarum origines, quas oporteret accidere, si vir 
uxorem dimitteret, inter eum et propinquos uxOris ; et fit 
firmior inter affines dilectio ; tolluntur etiam  adulteriorum 


occasiones, quae darentur, si vir uxorem dimittere posset aut 
e converso ». 


817. Thesis II. Iure divino matrimonium statuitur 
indissolubile, et quamvis in V. Testamento sub lege 
mosaica per libellum repudii quandoque dissolvi 
poterat, in lege tamen evangelica indissolubilitas 

urgetur sicut in statu innocentiae, ita ut nulla 
potestate humana nullaque de causa matrimonium 
dissolvi possit, sed solum quibusdam in casibus 
potestate divina. — Est certum ex definitione Cone. 
'Tridsess. 24, et can. 5 et 7. 


Probatur : 1? Ex Scripturis, ubi interrogantibus Pharisaeis 
utrum liceat homini dimittere uxorem quacumque de 
causa, Christus respondit, Mt. XIX, 3 sq. : Non legistis, 
quia quifecit hominem ab initio, masculum et feminam fecit 
eos? Propter hoc dimittet homo patrem et matrem et adhaere- 
bit (gr. agglutinabitur) uxori suae et erunt duo in carne una. 
Itaque iam non sunt duo, sed una caro; quod ergo Deus 
coniunxit homo non separet. Instantibus autem Pharisaeis 
et arguentibus ex libello repudii, addidit Dominus : 
Quoniam Moyses ad duritiam cordis vestri permisit vobis 
dimittere uxores vestras; ab initio autem non fuit sic. 


In illis verbis notetur : a) Christus pronuntiat : Quod Deus 
coniunxit homo non separet. Atqui quod Deus coniunxit, homo, 
absque potestate divinitus facta, illicite et invalide separat. 
Ergo dissolutio matrimonii non tantum illicita, sed etiam invalida 
est. His autem verbis Christus non novam legem condidit, sed 
renovavit primam institutionem ; dicit enim Pharisaeis  : non 
legistis... et deinde affert verba Adami : Hoc nunc os... ; atque 
ita declarat Cone. Trid., sess. 24. 

b) Obiiciunt Pharisaei : sub lege mosaica licuit uxoris dimissio. 
Respondet Christus ab initio non fuisse sicut permisit lex 
mosaica. Ergo ab initio non licuit dimissio uxoris. 

c) Confirmatur verbis sequentibus: Quicumque dimiserit uxo- 
rem... et aliam duxerit, moechatur; et qui dimissam duxerit, 
moechatur (cfr. Mt. V, 32 ; Mc. X, 11-12 ; Le. XVI, 18) ; scii, 
quaevis unio huiusmodi non est unio coniugalis, propter vincu- 
lum permanens cum prima uxore. 

d) Quapropter Apostolus legem indissolubilitatis omnimodae 
urget in matrimonio Christianorum : I Cor. VII, 10-11 39 ; 
Rom. VII, 2-3. 


2° Ex Traditione perpetua Patrum, Conciliorum et 
Pontificum, quorum testimoniis principium indissolubili- 
tatis magna cum uniformitate ac constantia fuit vindi- 
catum. 


Patres à) tribus prioribus saeculis absolutam affirmant indis- 
solubilitatem, etiam in casu adulterii, nec ullum afferri potuit 
testimonium oppositum : ita Hermas, mand. IV, 1 ; lust., ap. I, 
15 5 Athen., leg. pro chr., 32 ; Tertul., adv. Marc. IV, 34; 

Cl. AL, strom. II, 23 ; atque postea : Lact., inst. div. VI, 23 ; 
Hil, in Mt. IV, 22 ; Ambr., in Luc. V,8 ; VIII, i6 ; Hier., 
ep. 77 ; Can. ap. 48. 


b) a saec. IV eadem doctrina affirmari non cessat, non solum 
omnino firmiter in Occidente, sed etiam in Qriente, ubi tamen 
quamdam obscurationem passa est propter assensum facilius 
datum practicae tolerantiae divortii ob causam praesertim 
adulterii vel paucas alias. Unde Patres dolent de praxi contraria : 
ita iam Orig., in Mt. XIV, 23 ; postea Asterius Am., hom. in 
Mt. XIX, 3 ; Aug-, de coni. ad. II, 17. 


c) a saec. IX circiter quasi unanimis est assertio omnimodae 
indissolubilitatiS, apud catholicosl. 


Concilia nominari possunt : Illib. (305), can. 8 et 9 ; Arei, 
(314), can. 10 ; Afr. IV, can. 6 ; Carth. XI (al. Milev.), can. 8 ; 
syn. S. Patr. (450-456), can. 19 ; Andeg. (453), can. 3 ; Nann. 
(658), can. 12 ; Heref. (673), can. 10 ; Suess. (744), can. 9 ; 


Foroiul. (796), can. 10 ; Paris. (829) ; Flor. (1439), decr. pro 
Arm. ; Trid., sess. 24, can. 7. 


Pontifices vindicarunt matrimonii indissolubilitatem : Inno- 
centius 1 et Leo I saec. V ; Gregorius I saec. VI ; Zacharias et 
Stephanus II saec. VIII; Alexander III saec. XII ; Innocentius III 


1. Notetur quoad prima Ecclesiae saecula, doctrinam de matri- 
monii indissolubilitate absoluta nondum fuisse authentico magisterio 
definitam, unde nil mirum si quidam minus docti propter leges et 
praxim civilem erraverint et errantes non fuerint habiti tamquam 
haeretici. In specie, quod praxim Graecorum attinet ; i? Patres graeci 
nunquam doctrinam oppositam admiserunt ; e contra Basilius, Grego- 
rius Naz., Chrysostomus negant leges imperiales aliquid valere hac 
in re pro Christianis, opponuntque legem Evangelii. 2- Leges civiles, 
etiam sub imperatoribus Christianis, retinebant non pauca elementa 
veteris legislationis paganae, quae nonnisi sensim sine sensu potuit 
transformari ; alioquin sub primis imperatoribus Christianis, romanum 
imperium plurimos adhuc numerabat paganos pro quibus imperatores 
ferre poterant leges matrimoniales, neque etiam negandum est impera- 
tores Christianos, nominatim graecos, saepius modum excessisse, sibi 
asserentes iura vere ecclesiastica in subditos Christianos. 30 In Ecclesia 
graeca, dissolubilitas illa in certis casibus nunquam tamquam caput 
doctrinale asserta fuit, sed quasi abusus tolerata ad maiora mala 
vitanda. Unde Eugenius IV, fortasse supponens eiusmodi praxim 
potius ex ignorantia procedere, catholicam doctrinam diserte affirmat 
in Conc. Florentino. Ex altera parte ipse Patriarcha Graecorum, in 
exponenda doctrina catholica contra Lutherum, recensendo septem 
Ecclesiae sacramenta, vindicat indissolubilitatem matrimonii. Ex praxi 
ergo Graecorum minime sequitur, hanc indissolubilitatem pertinere 
potius ad disciplinam Ecclesiae latinae, quam ad doctrinam Ecclesiae 
catholicae. 

2. Concilium Tridentinum noluit tamen directe damnare praxim 
et opinionem Graecorum  schismaticorum, ne obstaculum esset 
unioni; sed agit directe in Protestantes et anathematizat illos qui 
dicebant Ecclesiam errare dum docet matrimonium ob adulterium 


non posse dissolvi; ex quo tamen aeque certo Graecorum doctrina 
attingitur indirecte. 

saec. XIII ; recenter Leo XIII et Pius XI ; atque eam contra 
principes fortissime defenderuntl. 


y\Ex ratione theologica: Matrimonium repraesentat 
unionem Christi et Ecclesiae indissolubilem ; ergo et 


ipsum debet esse indissolubile. 
i 

In lèjge mosaica tamen concessum fuit ut matrimonium 
quandoque solveretur libello repudii (Deut. XXIV, i sq. ; Lev. 
XX, to JXXI, 7) ; at tantum sub certis conditionibus : a) facultas 
non uxori, sed tantum viro competebat, nec viro permittebatur 
qui ante matrimonium cum uxore commercium carnale habuerat, 
vel eam non esse virginem iniuste accusaverat ; b) non qualibet 
de causa uxorem dimittere poterat sed solum propter aliquam 
foeditatem, quae Vox quamdam maculam indicat moralem vel 
et physicam ; c) dimittere non poterat nisi libello repudii scripto, 
quo non solum  providebatur statui uxoris, sed difficilius 
reddebatur divortium ; d) quodsi mulier repudiata novum 
inierit matrimonium, a priore viro non poterit denuo in uxorem 
recipi ; quo fiebat ut vir magis caute procederet. 

Non videtur fuisse mera tolerantia, nam id affirmatur permitti, 
ita ut in conscientia licitum fuerit quemadmodum et ludaei 
intellexerunt : sic autem factum est ad duritiam cordis ludaeo- 
rum, ut ait Christus, seu ut explicat S. Thomas, q. 67, a. 3, 
« propter maius malum cohibendum, scii, uxoricidium, ad quod 
ludaei proni erant propter corruptionem irascibilis ». 

Nec obstat a lege naturali nullum Uberari posse : sunt enim 
quaedam praecepta quae ex concessione Dei exceptionaliter 
possunt non obligare in casu particulariüimo praecepta secundaria 
in quibusdam circumstantiis etiam communiter, sed ad tempus 
tantum et ad maius malum vitandum aut maius bonum obtinen- 
dum. lamvero licet indissolubilitas intrinseca adversetur primis 
praeceptis legis naturalis, non tamen necessario extrinseca et 
restricta ; et ideo, ait S. Thomas, a. 2 : » videtur magis inter 
secunda praecepta legis naturae contineri. Inseparabilitas enim 
matrimonii non ordinatur ad prolis bonum, quod est principalis 
matrimonii finis, nisi in quantum ad hoc quod per parentes 
provideri debet in totam vitam per debitam praeparationem 
eorum quae sunt necessaria vitae. Huiusmodi autem praeparatio 
non est de prima intentione naturae, secundum quam omnia 
bona sunt communia (II, n. 396). Et ideo non videtur esse 
contra primam intentionem naturae dimissio uxoris, et per conse- 
quens nec contra prima praecepta, sed contra secunda legis 
naturae... ! 


i. Non negamus tamen, paucas resolutiones casuum particularium 
a quibusdam episcopis aut conciliis particularibus propositas, fuisse 
falsas aut doctrinae minus conformes, aut Caelestinum III indebite 
extendisse privilegium Paulinum ad casum apostatae relinquentis 
partem Christianam, quod iudicium reformavit Innocentius III. Sed 
facta particularia omnino exceptionalia non impediunt doctrinam 
constantem moraliter unanimem. 

Nam « in bono prolis, secundum quod est de prima intentione 
naturae, intelligitur procreatio et nutritio et instructio, quousque 
proles ad perfectam aetatem ducatur. Sed quod ei provideatur 
in posterum per haereditatis et aliorum bonorum dimissionem, 
videtur pertinere ad secundam legis naturae intentionem » (ad i). 


818. Thesis III. Iure divitto matrimonium validum, 
ratum et consummatum, omni de causa (praeter- 
quam morte) est absolute indissolubile (can. 1118) ; 
matrimonium non consummatum inter baptizatos 
velinter partem baptizatam et partem non baptiza- 
tam dissolvitur potestate divina Ecclesiae concessa 
et nomine Dei ministerialiter exercenda : tum a) ipso 
iure per solemnem professionem religiosam, tum b) per 
dispensationem a Sede apostolica ex iusta causa concessam, 


utraque parte rogante vel alterutra, etsi altera sit invita 
(can. 1119). 


Declaratur : Matrimonium quod nulla potestate terrestri 
dissolvi valet, solvi tamen potest potestate divina, quia 
unusquisque legislator de se solvere potest legem quam 
propria tulit auctoritate ; hanc potestatem suam divinam 
solvendi matrimoniale vinculum posset Deus communicare 
Ecclesiae, ministerialiter tamen nomine suo exercendam, 
lamvero Deus null communicavit, nec ipsi Ecclesiae 
dedit potestatem solvendi matrimonii sacramentum, si 
simul est ratum et consummatum,ita ut absolute nunquam 
possit dissolvi ; matrimonium autem non consummatum, 
posse in quibusdam casibus solvi concessit. 


Ad quod intelligendum valet principium : Matrimonio Christiano 
repugnat quidquid contrariatur ipsi sacramentali eius significationi. 
Atqui dissolubilitas absolute contrariatur sacramentali signifi- 
cationi matrimonii christiani consummati, non ita omnino si 
non sit consummatum. Ergo matrimonium Christianum con- 
summatum est omnino indissolubile, e contra non consumma- 
tuml. 

Principium constat, nam sacramentum ab Apostolo, ad Eph.V, 
32, dicitur matrimonium Christianum, quatenus divina insti- 
tutione est signum sacrum coniu ctionis Christi et Ecclesiae; 
ergo suas leges iam derivare debet ex exigentiis significationis 
huius mysterii, eodem modo quo matrimonium sub lege naturae 
derivat suas leges ex exigentia finium suorum naturalium. Atqui 


i. Cfr. Billot, De Ecclesiae Sacramentis, Il, th. 46. 

quando sacramentum matrimonii suam habet consummationem, 
iam Vsignificat mysterium indivisibilis connubii Christi cum 
Ecclesia praecise in quantum est indivisibile. Ergo et ipsum 
est omnino indivisibile. 

Revera consummatio matrimonii, sicut non facit vinculum 
matrimoniale in esse naturali, ita nec facit ipsum in esse signi 
sacri sdp sacramenti ; at, consummatione accedente praeexistens 
vinculum in esse naturali perficitur, non quoad sui essentiam, 
sed quoad proprietatem perpetuitatis seu indissolubilitatis, quia 
vinculi coniugalis firmitas est maxime propter bonum prolis 
suscipiendae et educandae. Pariter accedente consummatione, 
significatio matrimonii christiani vel signi sacri et sacramenti 
praeexistentis incipit se extendere ad aliquid, ad quod non sese 
extendebat prius nisi tantum fpotentialiter et in actu primo. 
Duplex enim est Filii Dei cum natura humana unio, physica 
et spiritualis : prior attenditur secundum tractionem assumptae 
humanitatis ad esse Verbi personale, altera attenditur secundum 
communionem gratiae a Christo capite in Ecclesiae corpus 
redundantis ; — prior est omnino indissolubilis, quia quod 
Verbum assumpsit nunquam dimisit aut dimittet, altera si cum 
singulis seorsim Ecclesiae membris consideratur, non est omni 
ex parte indissolubilis donec in gloria consummetur. Porro 
vinculum coniugale nondum repraesentat in actu physicam 
hanc unionem Verbi cum carne, antequam coniuges reapse 
effecti sint una caro per matrimonii consummationem» et ideo 
matrimonium ratum nondum est signum coniunctionis absolute 
indissolubilis ; e contra si sit ratum et consummatum. Quod ita 
proponit S. Thomas, q. 61, a. 2, ad i : « Dicendum quod matri- 
monium ante carnalem copulam significat illam coniunctionem 
quae est Christi ad animam per gratiam, quae quidem solvitur 
per dispositionem spiritualem contrariam, scii, per peccatum 
mortale ; sed post carnalem copulam significat coniunctionem 
Christi et Ecclesiae quantum ad assumptionem humanae naturae 
in unitatem personae, quae omnino est indivisibilis ». 

Ergo matrimonium ratum et consummatum nullatenus potest 
solvi, nisi fortasse per illum dispensationis modum qui operationi 
miraculorum assimilatur et pertinet ad solum Deum. 

«Inseparabilitas, quamvis sit de secunda intentione matri- 
monii prout est in naturae officium, est tamen de prima intentione 
ipsius prout est sacramentum Ecclesiae. Et ideo ex quo institu- 
tum est ut sit Ecclesiae sacramentum, manente tali institutione, 
non potest sub dispensatione cadere, pisi forte secundo modo 
dispensationis » i. e. miraculoso (q. 67, a. 2, ad 3). 


Probatur : A. ia pars : Matrimonium ratum et consumma- 
tum est absolute indissolubile, est certa ex Cone. Trid., 
sess. 24, can. 7, nam si indissolubile sit propter adulterium, 
a fortiori ob alias causas. Constat 


i? ex argumentis supra allatis (n. 816), quae per- 
fecte verificantur saltem de matrimonio rato et consummato; 

2? exfacto quod Ecclesia dissolubilitatem non agnctécit. 
Si enim tale matrimonium solvi posset, Ecclesia profecto 
sciret vel Deum in certis casibus id solvere, vel se a Deo 
habere potestatem illud solvendi, vel saltem non negaret 


se hanc potestatem habere. Atqui Ecclesia haec nescit 
ac negat. 


« Cogita, ait Billot, 1. c., quoties R. Pontifices in caiisis quae 
pertinebant ad Christianorum regum matrimonia intervenerint, 
opponentes murum pro domo Israel ; quoties rogati ut prioribus 
coniugiis dissolutis, nova connubia fieri permitterent, semper 
restiterint ; quoties demum hac in re, omni se potestate destitui 
solemniter attestati sint, etiamsi gravissimae causae in medium 
afferrentur, veluti uxoris sterilitas, velut necessitas providendi 
stabilitati reipublicae et regulari in throno successioni, velut 
periculum schismatis et subtractionis populorum ab obedientia 
Sedis apostolicae, etc. Nulla sane evidentior atque illustrior 
confessio esse potuit » absolutae indissolubilitatis. Unde licet 
haec veritas non reperiatur in terminis definita in aliquo Concilio, 
eam tamen pertinere ad catholicam doctrinam est omnino 
certum, atque explicite proponitur a Pio XI in enc. Casti connubii. 


Obiiciuntur verba Domini, Mt. XIX, 9 : Quicumque dimiserit 
uxorem, nisi ob fornicationem, et aliam duxerit moechatur ; et 
qui dimissam duxerit, moechatur.— At immerito illa verba abso- 
lutae matrimonii indissolubilitati opponuntur. Quod patet non 
solum ex locis omnino parallelis (Mc. X, //-/2 et Le. XVI, 18) 
qui nullam restrictionem continent, sed etiam ex ipso textu 
Matthaei, si accurate perpenditur. Revera : i? immediate antea 
Christus absolute pronuntiaverat : Quod Deus coniunxit, homo 
non separet, et reiecerat exceptionem legis mosaicae ; — 2° im- 
mediate postea Christus pronuntiat iterum sine exceptione ulla : 
Qui dimissam duxerit, moechatur; — 30 si inspiciantur ipsa verba, 
patet secundum ea, ad adulterium requiri duo : non tantum 
dimissionem propriae uxoris, sed etiam assumptionem alterius 
mulieris ; a. v. dimissio uxoris in hoc casu, iam est initium 
adulterii, quod perficitur assumptione alterius mulieris. Sed 
tunc fieri debebat evidens exceptio pro prima parte, nempe 
dimissio illa non est adulterium initiatum, si fiat propter legiti- 
mam rationem scii, fornicationem mulieris. Haec exceptio 
refertur apud Matthaeum, omittitur ut evidens apud Marcum 
et Lucam ; at etiam in casu legitimae dimissionis, non rumpitur 
vinculum coniugale, nam addit statim Christus : et qui dimissam 
duxerit, moechatur. Haec est interpretatio stricta iuxta textum, 
in quo exceptio ponitur post verba : qui dimiserit, non vero 
post verba : et aliam duxerit. Unde restrictio : nisi ob fornicatio- 
nem, refertur ad praecedentia : qui dimiserit uxorem, nullatenus 
ad sequentia : et aliam duxerit. Et ideo sensus est : Qui dimiserit 
uxorem, — quod non licitum est nisi ob fornicationem, — et 
aliam duxerit moechatur ; et qui dimissam duxerit moechatur; 

norii vero iste : Qui dimiserit uxorem et aliam duxerit, nisi ob 
fornicationem, moechatur. 

Aflae datae fuerunt interpretationes, sed ista praeplacet, quia 
innititur analysi ipsius textus, atque conformis est dictis Patrum. 


B. pars : Matrimonium non consummatum dissolvi 
potestN 


1? Ipso iure per professionem religiosam solemnem alterius 
coniugis, ^-Est certum ex definitione Conc. Trid., sess. 24, 
can. 6. 

Constat ex traditione Ecclesiae quae colligitur : 


a) ex disertis declarationibus Pontificum Alexandri III et 
Innocentii III ; 


b) ex praxi Ecclesiae, quae saltem a saec. XII constanter 
vigüit, et iam antiquitus existebat N 


Ratio convenientiae est quod status religiosus est excellentior 
statu matrimoniali ; conveniebat autem ut in Ecclesia Christi 
excellentia ilius status non solum doceretur sed etiam facto 
quodam demonstraretur. Notetur autem matrimonium 

a) solvi ipsa valida professione splemni includente votum 
castitatis perfectae et perpetuae, non solo ingressu in religionem ; 

b) non solvi professione simplici sive temporali sive perpetua, 
nec illa quae emittitur in Societate lesu et quae ex privilegio 
matrimonium contrahendum dirimit ; 

c) nec solvi Ordine sacro aut voto solemni quod emittitur in 
ordinatione subdiaconatus. 


2? Etiam dispensatione a Sede apostolica concessa. — 
Videtur sufficienter certum ex praxi Ecclesiae late diffusa, 
quae iam authentice agnoscitur in Codice Iuris. 

A tempore scii. Martini V, multi Pontifices practice 
in se agnoscunt potestatem dissolvendi ob graves rationes 
matrimonia rata eamque exercent usque ad nostros dies ; 
ex qua generali praxi probatur ius S. Pontificis : etsi enim 


r. Antiquissimam hanc esse Ecclesiae praxim, iam testatur Ven. 
Beda saec. VHI, qui refert exemplum Edildridae, reginae Angliae, 
quae reliquit coniugem regem Elfridum et ingressa est monasterium; 
cum vero rex frustra tentasset uxorem revocare, conduxit aliam, Amel- 
bergam, nemine reclamante, nec S. Pontifice pec Beda. — Refertur 
etiam exemplum s. Alexii saec. IV ; s, Caeciliae saec. III ; s. Theclae. 
saec. I, cuius nuptias, teste Epiphanio, haer. 78, solvit s. Paulus. Haec 
facta non cogunt, ait Hugon, Tr. dogm. III, de Matr., a. 3, quia non 
semper constat an fuerit prius verum matrimonium, an tantum 
sponsalia, et postea vera professio religiosa ; attamen fundamentum 
praebent interpretationi doctorum. 


Smanu Theologiae Morali: III. — 5a 

Deus permittere possit, ut hic vel ille Pontifex secundum 
suam privatam opinionem in sud regimine aliquid minus 
honestum admittat aut in casu particulari erret (qui casus 
non cadunt sub infallibilitate), tamen permittere nequit 
ut Pontifices ita sint generarim turpitudinis auctores, et 
causa cur passim illegitime solverentur matrimonia et 
crearentur concubinatus, seu ut constanter errent ; imo 
Pontifices sunt iudices infallibiles propriae auctoritatis. 

Praeterea habent ius dispensandi in voto etiam solemni 
religionis ; atqui hoc vinculum est potius vinculo matri- 
monii rati cum illud solvat ; ergo a fortiori valent dispensare 
in matrimonio tantum rato. 


Ad exercitium huius potestatis requiruntur duo : a) iuridica 
probatio de non consummatione matrimonii ; b) causa legitima, 
qualis est probabilis nullitas matrimonii, moralis impossibilitas 
pro coniugibus simul cohabitandi, timor futuri scandali et 
adulterii, matrimonium civile iam ab una parte cum tertia 
persona initum, periculum fperversionis, morbus contagiosus, 
animorum dissociatio sine spe reconciliationis, etc. ; etiam si 
altera pars sit dispensationi invital. Quod si matrimonium fuerit 
consummatum, aut causa desit legitima, dispensatio est nullius 
valoris. 

Solutio matrimonii non fit iure pure ecclesiastico, cum dero- 


Ecclesia, potestate divina instrumentait huic concessa et nomine 
Dei exercenda. Eodem modo explicari potest quod matrimonium 
solvitur solemni professione religiosa, licet quidam dixerint imme- 
diate solvi a Deo vel etiarn ex ipsa rei natura2. Forsan tamen 
dici posset cum Haine, Th. M., de Matr., q. 71, privilegium 
dissolutionis matrimonii a Deo generatim fuisse collatum votorum 
professioni ; Ecclesiam autem posse conditionem necessariam 
praescribere ut hoc privilegium in casibus particularibus appli- 
cetur atque hac professione matrimonium dirimatur. Quae con- 
ditio hodiedum est votorum solemnitas. 

Disputatur autem utrum Matrimonium ante Baptismum valide 
initum et consummatum, sed post Baptismum unius vel utriusque 
coniugis non amplius consummatum dissolvatur per professio- 


1. De modo procedendi in praxi, cfr. decr. S. Congr. Sacr. 7 maii 
1923 et 27 mart. 1929. 

2. Quandoque adducitur S. Thomas, q. 61, a. 2: « Ante carnaleir 
copulam est inter coniuges tantum vinculum spirituale ; sed postea 
etiam inter eos vinculum carnale. Et ideo sicut post carnalem copulam 
matrimonium solvitur per mortem carnalem, ita per ingressum 
religionis, vinculum quod est ante copulam carnalem solvitur, quia 
religio est quaedam mors spiritualis, qua aliquis saeculo moriens 
vivit Deo ». At patet id non esse nisi argumentum convenientiae. 

neni religiosam. De eo non sufficienter constat, at S. Pontifex 
forsail potest in eo dispensare; unde securitatis causa, in singulis 
casibiis recurrendum est ad S. Sedem. 


Obitciunt : 1° Quod Deus coniunxit homo non separet. I— 
Resp.:VEcclesia in casu agit nomine Dei, utitur potestate divina, 
non potestate sociali propria. Si ius divinum est in se absolute 
determinatum, Ecclesia quidem illi derogare non potest ; at si 
intervenjt factum humanum quod est conditio ut lex divina obli- 
get, tunc Ecclesia censet se posse derogare. Sed in matrimonio 
intervenit factum humanum, scii, consensus matrimonialis, et 
Ecclesia in hunc actum humanum exercet potestatem nomine Dei, 
et sic illum nullum reddit. Sic quoque in voto intervenit libertas 
humana ; et pariter Ecclesia illud nomine Dei remittit. Atque 
ita non proprie dispensat in lege Dei, sed facit quod actus hu- 
manus sub lege Dei amplius non cadat, et subtrahit materiam 
legis divinae. 

20 Ex dissolutione Matrimonii nata sunt sequi magna incom- 
moda, nominatim magnum infertur damnum tertio, nempe 
mulieri ; non potest autem Ecclesia facere ut innocens damnum 
subeat.— Resp. : Cum agatur tantum de matrimonio rato, graviora 
mala, v. g. ex parte prolis, consequenda non verificantur, et 
cum dissolutio non fiat ex privata auctoritate sed a S. Pontifice et 
non nisi gravibus de causis, vel per professionem religiosam quae 
procurat excellentius bonum, alia mala exinde compensantur. 
In specie, quantum ad mulierem : a) damnum non est notabile, 
quia matrimonium est tantum ratum ; b) ipsa donatur libertati 
et potest inire aliud matrimonium ; c)si aliquod damnum parti- 
culare maneat, praevalet saepius bonum commune, quod inter 
alia postulat ut ostendatur statum religiosum esse matrimoniali 
perfectiorem ; d) aliunde coniuges sciunt matrimonium ratum 
posse dissolvi, et ita a priori id acceptant. 


819. Thesis IV. Iure divino matrimonium legiti- 
mum infidelium, etiam consummatum, dissolvi 
potest, si uno ad fidem converso, alter nolit cohabi- 
tare pacifice, vel sine Creatoris iniuria aut spirituali 
damno fidelis (can. 1120). — Certum est ex declaratione 
Innocentii III qui ita interpretatur sententiam Apostoli 
Pauli ; unde id vocatum fuit privilegium Paulinum. Est 
autem hoc privilegium  dissolutionis matrimonii in 
favorem fidei concessum et ab Apostolo in I Cor. VII 
denuntiatum : revera in favorem fidei conceditur, qua- 
tenus aliter homo deterreretur a vera fide amplectenda 
vel retinenda propter necessitatem servandi continentiam 


perfectam, si pars infidelis denegaret pacificam cohabi- 
tationem. 

Probatur : i? Ex Scripturis,saltem ex interpretatione tra- 
ditionis intellectis, I Cor. VIL, 12-15: Si quis frater uxorem 
habet infidelem, et haec consentit habitare cum illo, non 
dimittat illam. Et si qua mulier fidelis habet virum infidelem, 
et hic consentit habitare cum illa, non dimittat virum. Sancti- 
ficatus est enim vir infidelis per mulieremfidelem et sanctificato 
est mulier infidelis per virum fidelem; alioquin filii vestri 
immundi essent, nunc autem sancti sunt. Quod si infidelis 
discedit, discedat : non enim servituti subiectus est frater aut 
soror in huiusmodi: in pace autem vocavit vos Deus. Quibus 
ultimis verbis fideli converso conceditur facultas solvendi 
matrimonium quoad vinculum, casu quo pars infidelis 
pacifice cohabitare nolit. 


Etenim : a) fideli converso concedit Apostolus privilegium 
speciale ; atqui si legitima declararetur sola separatio quoad torum 
et mensam, non vero dissolutio quoad vinculum, nullum in eo 
esset privilegium speciale sed commune remedium, imo nihil 
fuisset concessum Cum cohabitatio in casu sit fideli omnino 
impossibilis, b) Constat ex contextu : in praecedentibus iubet 
Apostolus coniuges fideles, quacumque de causa sSseparatos, 
manere innuptos ; e contra, loquendo de infidelibus, simpliciter 
dicit : si infidelis discedit, discedat, quin parti fideli iniungatur 
manere innuptam. Haec vero differentia non explicatur, nisi 
quia in primo casu manent obstricti ligamine vinculi, in altero 
solvi vinculum potest, ut naturaliter debebant intelligere pagani 
neo-conversi, nec secus esset differentia cum priore casu, 
c) Etiam constat ex ratione addita : non enim servituti subiectus 
est frater aut soror in huiusmodi, i. e. in hac re Christianus non 
est subiectus infideli in servitute, quae servitus esse non potest 
nisi vinculum coniugale : maxime enim obnoxius esset servituti 
erga infidelem, si pars fidelis deberet manere innupta et non 
posset coniugio gaudere ex malitia infidelis. Quod est omnino 
certum ex interpretatione traditionali Ecclesiae. 


2? Ex traditione et praxi Ecclesiae, quae prius indicatur 
apud Patres, uti Chrys., in I Cor. hom. XIX, 31 ; Ambr., 
in Le. VIIL, 2 ; Aug., de fide et op., 28 ; TheophyL et 
Ambrosiaster in h. 1. ; postea explicite et authentice 


proposita fuit a Pontificibus, atque per acta saeculorum 
consecrata. 


Privilegium est iuris divini, cum in iure divino et naturali dis- 
penset ; concedi potuit ob finem boni longe superioris, nempe 
fidei divinae, in casu quo, proptet factum coniugis in infidelitate 
remanentis, fines matrimonii aegre attingi queant : non finis 

secundarius, pacificum domesticae vitae consortium, cum in casu 


excludatur; nec finis primarius, bona prolis educatio, cum pa- 
rente^ circa prolem ita suum dividant affectum, ut in diversa 


ac contraria illam trahere intendant. 

Dubitant utrum privilegium immediate sit a Deo concessum 
et ab apostolo promulgatum, an mediante Ecclesia, quatenus 
potestate ministerial! ab apostolo fuerit concessum Corinthiis, 
auctoritate S. Pontificum ad universalem Ecclesiam extensum, 
ut iam docent plures recentiores. Id tamen aegre admitti posse 
videtur, quia tunc privilegium a S. Pontifice abrogari posset. 
Unde praeferenda est prima sententia, quae ceteroquin est 
S. Officii, ut constat ex stylo curiae et nominatim ex decreto 
II iul. 1866. 


Conditiones ad privilegium Paulinum pro validitate 
requisitae sunt : 


a) Ut alterutra pars infidelis baptizetur, saltem si in 
Ecclesia catholica. Dubitatur enim utrum privilegium 
valeat pro conversis ex infidelitate ad sectam haereticam 
et in ea baptizatis, aliis affirmantibus si Baptismus sit 
validus, quia adest quoad substantiam conversio ad fidem ; 
alis negantibus quia privilegium datur in favorem fidei, 
sola autem vera fides est catholica, unde ait Innocentius III : 
«si alter infidelium ad fidem catholicam convertatur ». 


o 


Hinc applicari nequit : i? si ambo coniuges Baptismum reci- 
piunt : tunc matrimonium eorum iam est ratum ; et a fortiori 
si Baptismo ad fidem conversi dein matrimonio usi sunt : tunc 
est ratum est consummatum ; 

2? si ambo manent infideles, sicut nec pro catechumenis 
nondum baptizatis : Ecclesia non habet potestatem in infideles ; 

3? matrimonio duorum haereticorum, quorum unus con- 
vertitur ad fidem catholicam ; 

4? matrimonio inter duos baptizatos inito, quorum Unus 
apostasia ad infidelitatem transit ; 

5? matrimonio quod fidelis, praevia dispensatione, contraxit 
cum infideli, etiam si deinceps infidelis nolit pacifice cohabitare, 
ut nlonet can. 1120, $ 2. Privilegium enim concessum est solis 
neo-conversis, ne retardarentur a conversione. 


b) Utpars in infidelitate persistens discedat, sive physice, 
sive etiam moraliter tantum, uti scimus ex interpretatione 
Ecclesiae. PAhysice quidem, si non vult cohabitare, i. e. si 
relinquit domum coniugalem et non redit, etiam si fiat 
casu aut inculpabiliter, dummodo id non fuerit malitiose 
a parte fideli causatum post Baptismum. Moraliter vero, 

si non vult cohabitare pacifice, i. e. non sine contumelia 
Creatoris seu blasphemia Christi vel fidei despectu» aut 
spirituali damno sive fidelis, sive etiam educandae prolis 
(S. Off., 14 dec. 1848). 


Ita si infidelis causát rixas et iurgia aliave damna, vel si directe 
aut indirecte fidelem trahere conatur ad aliquid graviter illicitum, 
Ut ad apostasiam, adulterium, educationem prolis in infidelitate, 
ita quod vita coniugalis reddatur moraliter impossibilis et sepa- 
ratio moraliter necessaria ob malitiam infidelis. Hinc : 

1? Si pars infidelis consentit pacifice cohabitare, etsi nolit 
converti, non est locus privilegio Paulino, imo ne quidem quoad 
torum et cohabitationem separatio per se fieri potest, iuxta illud 
Apostoli : Si... consentit habitare cum illo, non dimittat illam... 
Ratio est, quia tunc conversio unius est potius ratio permanendi 
in eodem coniugio propter spem adducendi ad fidem partem 
infidelem, quae in praeparatione animi iam sanctificata apparet, 
cum sine blasphemia Christi consentiat cohabitare. Addit enim 
Apostolus : Sanctificatus est vir infidelis per mulierem fidelem, et 
sanctificata est mulier infidelis per virum fidelem. 

2? Nihilominus « coniux fidelis, licet post susceptum Baptis- 
mum denuo matrimonialiter cum parte infideli vixerit, ius tamen 
novas celebrandi nuptias cum persona catholica non amittit, 
ideoqüe potest hoc iure uti, si coniux infidelis, mutata voluntate, 
postea discedat sine iusta causa, vel etiam non cohabitet pacifice 
sine contumelia Creatoris » can. 1124). 

3? Si, antequam fidelis novas nuptias contraxerit, infidelis sui 
discessus sincere et efficaciter poemtuerit, vel si ipse baptizatus 
fuerit, privilegii usus foret invalidus. 


c) Ut constet de discessu partis infidelis; ad quod regu- 
lariter necessaria est interpellatio tamquam medium 
ordinarium, quaeque ex iure canonico semper fieri 
debet in omni casu, nisi Sedes apostolica aliud decla- 
raverit (can. 1121, $ 2). Unde etiam si ipterpellatio sit 
physice vel moraliter impossibilis, fidelis aliud matrimo- 
nium inire nequit nisi prius obtenta dispensatione Ponti- 
ficis super interpellationem. 


o 


Notetur : i? Obiectum interpellationis partis non baptizatae est 
duplex; coniux scii.baptizatusdebet eam interpellare : «a)an velit 
et ipsa converti ac Baptismum suscipere ; b) an saltem velit secum 
cohabitare pacifice sine contumelia Creatoris » (can. 1121, $ 1). 

2? Tempus interpellationis est « antequam coniux conversus 
et baptizatus novum matrimonium valide contrahat » (can. 1121, 
$ 1) ; ergo facienda est non ante sed post Baptismum receptum 
(S. Off. 3 iun. 1874). 

30 Forma interpellationis statuitur can. 1122: 

«J i. Interpellationes fiant regulariter, forma saltem sum- 
maria et extraiudiciali, de auctoritate Ordinarii coniugis conversi, 
a quo Ordinario concedendae sunt quoque coniugi infideli, si 
quidein eas petierit, induciae ad deliberandum, eo tamen monito, 
fore ut, induciis inutiliter praeterlapsis, responsio praesumatur 
negativa. 

$ 2. Interpellationes etiam privatim factae ab ipsa parte 
conversa, valent, imo sunt etiam licitae, si forma superius 
praescripta servari nequeat ; hoc tamen in casu de ipsis, pro 
fbro externo, constare debet duobus saltem testibus vel alio 
legitimo probationis modo ». 

4° Effectus interpellationis declaratur can. 1123 : « Si inter- 
pellationes ex declaratione Sedis Apostolicae omissae fuerint, 
aut si infidelis eisdem negative responderit expresse vel tacite, 
pars baptizata ius habet novas nuptias cum persona catholica 
contrahendi, nisi ipsa post Baptismum dederit parti non baptizatae 
iustam discedendi causam », qualis esset venditio uxoris aut 
adulterium ex una parte baptizata commissum. 


Quibus positis conditionibus matrimonium solvi potest ; 
at : 

a) Non solvitur nisi in ipso instanti quo novum matri- 
monium a parte fideli contrahitur, unde can. 1126 : « Vin- 
culum prioris coniugii, in infidelitate contracti, tunc 
tantum solvitur, cum pars fidelis reapse novas nuptias 
iniverit ». 

b) Unde, si coniux infidelis ante novas fidelis nuptias 
matrimonium contraxerit, hoc nullum est ; statim vero 
ac pars fidelis matrimonium  inivit, altera pars, sive 
infidelis maneat sive convertatur, libera' est et aliud coniu- 
gium inire potest. 

c) Pars fidelis non potest, sine dispensatione, novas 
inire nuptias, nisi cum alia parte catholica ; atque nonnisi 
raro concedetur dispensatio rursus cum infideli contra- 
hendi. 

d) Casu quo pars conversa fuerit polygama, matrimonium 
quod solvi potest est primum quod contraxerit : cetera 
enim sunt invalida ; unde prima coniuxerit interpellanda. 


820. Applicationes. — Plures casus proponit Priimmer, 
Th. M. III, n. 679. 


i? Si pars baptizata eligit vitam coelibem, pars autem infidelis 
novum contrahit matrimonium, id invalidum est quia nondum 
solutum est primum, et privilegium concessum est pro parte 
baptizata, non pro infideli. 

2? Si uxor baptizata post conversionem vivit maritaliter cum 
Viro infideli, postea vir infidelis assumit alias mulieres in uxores 
nec vult illas dimittere, uxor baptizata potest discedere et novas 
nuptias inire, quia privilegium paulinum non est extinctum. 

3? Si maritus infidelis eiicit e domo uxorem  baptizatam 
novumque matrimonium init et prolem generat, sed postea 
ad fidem convertitur et baptizatur, tenetur secundam uxorem 
dimittere, nisi prior eiecta interim aliud matrimonium valide 
contraxit. Ratio est, quia non pars infidelis, sed fidelis libera 
evasit, et ideo secundum matrimonium viri infidelis est invali- 
dum, saltem si primum eius matrimonium validum fuerit. 

4? Si duo infideles, matrimonio legitimo contracto et dein 
dissoluto, ad alias nuptias convolant, ac postea ad fidem con- 
vertuntur, neuter potest remanere in secundo matrimonio, 
saltem dum eodem fere tempore baptismum suscipiunt : primum 
enim matrimonium legitimum non poterit solvi propria auctori- 
tate, nec de facto solutum fuit per secu das nuptias quae fuerunt 
illegitimae. 

5? Si coniux infidelis committit adulterium, ideoque eiicitur 
a comparte, post aliquos annos autem baptizatur et interpellat 
compartem, sed ista cohabitare recusat, potest inire novas 
nuptias. Adulterium enim commissum abluitur baptismo, et 
pars infidelis irrationabiliter repudiat partem baptizatam. 

6? Si coniux infidelis baptizatur, per aliquod tempus pacifice 
cohabitat cum parte infideli, sed postea committit adulterium 
et ideo a comparte eiicitur, non potest, vi privilegii paulini, 
novas inire nuptias ; quia pars infidelis iuste eiicit partem 
baptizatam. 

70 Simulier infidelis quae plures successive habet maritos bapti- 
zatur, et primus eius legitimus maritus non vult cum ea amplius 
habitare, ultimus autem consentit quidem pacifice cohabitare 
sed non vtdt converti, mulier debet se separare ab ultimo viro 
qui non est legitimus. Quod si hoc valde durum ei sit, petat 
dispensationem super impedimento disparitatis cultus ad matri- 
monium legitimandum et convalidandum: 


821. Nonne potestas Ecclesiae concessa solvendi 
matrimoniale vinculum se extendat ad quosdam 
alios casus? — Ad privilegium Paulinum facilius dedu- 
cendum in praxim, quaedam declarationes et concessiones 
pro peculiaribus locis a Pontificibus factae fuerunt, quae 


nunc vi can. 1125 iam extensae fuerunt ad universalem 
Ecclesiam. Sunt tres constitutiones, datae scii, a Paulo III, 


i iun. 1537, a Pio V, 2 aug. 1571 et a Gregorio XIII, 
25 ian. 1585. 
a) Paulus III polygamis concedit, ut possint unam 


quamlibet ex pluribus uxoribus eligere, cui nubant, si 
non recordantur quam primum acceperint. 

b) Pius V declarat polygamos quamlibet ex uxoribus, 
quae una cum ipsis baptizetur, posse retinere, tametsi 
recordarentur quaenam prima fuerit. 

c) Gregorius XIII concedebat facultatem dispensandi 
cum infidelibus conversis, ut infideli coniuge relicto, 
novum cum quovis fideli possent inire coniugium, modo 
saltem summarie et extraiudicialiter constaret coniugem 
infidelem absentem moneri non posse aut monitum 
tempore praefixo suam voluntatem non manifestasse. 


Horum occasione quaesitum fuit utrum, extra privilegium 
Paulinum, Ecclesia non possit solvere matrimonium in infideli- 
tate contractum 
° postquam una pars baptizetur, licet ante, non tamen post 
Baptismum fuerit matrimonium consummatum ; 

2? imo, si post Baptismum, ab una parte receptum, rursus 
consummatum fuerit ; 

3? consequenter etiam, si utraque parte baptizata, matri- 
monium, licet ante, non tamen denuo fuerit consummatum. 

Ad quod multi recentiores affirmative respondent : a) quia, 
in concessionibus supra relatis, S. Pontifices de facto ultra 
privilegium Paulinum progressi sunt, et de facto pluries solverunt 
vinculum matrimoniale in primo et secundo casu ; b) quia solum 
matrimonium Christianum ratum et consummatum est omnino 
indissolubile ; imo, cum vinculum matrimonii rati inter fideles 
sit fortius matrimonio legitimo, etiam consummato, inter in- 
fideles, si Pontifex prius dirimere possit, a fortiori alterum. In 
primo scii, et secundo casu, matrimonium consummatum non 
est ratum, quia non est sacramentum (n. 786, 5“) ; in tertio casu 
matrimonium est consummatum et ratum, non tamen ratum 
et consummatum. 

Alii tamen negant, et respondentjn dictis concessionibus non 
adesse nisi dispensationem, gravi ratione urgente, ab inter- 
pellatione facienda in casu privilegii Paulini. Matrimonium 
autem ratum, iuxta ipsos, non habet maiorem illam firmitatem, 
quia indissolubilitas est a iure naturali, non a sacramento, sed 
ad summum dici potest illam fuisse ex elevatione ad sacramentum 
validius roboratam. Ceterum in concessionibus voluntate positiva 
factis non semper valet argumentatio a fortiori. Unde existimant 
potestatem ministerialem S. Pontificis se non extendere ad ullum 
matrimonium consummatum, quod semper, etiam inter infideles, 
repraesentat unionem indissolubilem Christi et Ecclesiae. 

Ut notat Noldin, Th. M. III, n. 525 : « ipsa Sancta Sedes a 
dirimenda quaestione consulto abstinet et in suis decisionibus 
nunc eos loquendi modos adhibet, qui expresse non significant 
dissolutionem matrimonii in infidelitate contracti, sed solum 
dispensationem ab interpellatione ». 


i 


822. Corollaria.— 1. Licet matrimonium mutuo consensu 
constituatur, non potest tamen dissolvi mutuo consensu, quia 

natura contractus coniugalis non pendet a stipulatione contra- 
hentium, sed ab ipsa natura et a Deo est determinata et ratione 
finis exigit perpetuitatem. 

2. Et quamvis indissolubilitas exceptionaliter fini matrimonii 
nocere possit, quia tamen ? matrimonium principaliter ordinatur 
ad bonum commune..., ideo in legibus matrimonii magis atten- 
ditur quid omnibus expediat, quam quid uni competere possit. 
Quamvis ergo matrimonii inseparabilitas impediat bonum prolis 
in aliquo homine, tamén est conveniens ad bonum prolis 
simpliciter » (q. 67,3. 1, ad4). Lex scii, respicit id quod commu- 
niteret per se contingit. Incommoda vero quae aliquando per 
accidens ex indissolubilitate sequuntur, caveri possunt separa- 
tione a toro et cohabitatione. 


3. Lex indissolubilitatis coniugibus imponit obligationem 
sollicite servandi animorum concordiam et Christianam chari- 
tatem, atque cavendi quidquid discordiis ac ipsi praesertim 
separationi viam sternere possit. Unde contra bonum sacramenti 
peccant iis omnibus quae individuam vitae societatem pertur- 
bant, uti sunt rixae, iurgia, dissidia, murmurationes. 


4. Lex indissolubilitatis non solum est divortium prohibens 
sed etiam irritans, quod necessarium est ut finem efficaciter 
attingat. 


5. Quanta ex matrimonii indissolubilitate fluant bona, tum 
coniugibus tum proli tum societati, describit Pius XI : 


« A. Et primum quidem coniuges a) hac in firmitate certum 
habent perennitatis signaculum, quod generosa propriae personae 
traditio et intima suorum animorum consociatio suapte natura 
tantoque exigit, cum vera charitas finem nesciat, b) Firmum prae- 
terea adstruitur fidae castitati propugnaculum contra infidelitatis 
incitamenta, si qua interius exteriusve obiiciantur ; anxio timori 
num adversitatis aut senectutis tempore alter coniux sit reces- 
surus, quivis praecluditur aditus eiusque loco quieta statuitur 
certitudo, c) Servandae item utriusque coniugis dignitati ac 
mutuo auxilio praestando quam aptissime providetur, cum per 
indissolubile vinculum perpetuo perseverans coniuges conti- 
nenter admoneantur se non caducarum rerum causa, nec cupidi- 
tati ut inservirent, sed ut altiora et perpetua bona sibi mutuo 
procurarent, nuptiale infisse consortium, quod nisi morte solvi 
non queat. 

B. Liberorum quoque tuitioni et educationi, quae ad multos 
annos produci debet, optime consulitur, cum gravia et diuturna 
huius officii onera Unitis viribus facilius a parentibus ferantur. 

C. Neque minora toti humanae consortioni oriuntur bona. Usu 
enim cognitum habemus matrimoniorum inconcussam firmi- 
tatem uberrimum esse honestae vitae morumque integritatis 
fontem ; hoc autem ordine servato, felicitas salusque rei publicae 
in tuto positae sunt : nam talis est civitas, quales sunt familiae 
et homines, ex quibus ea constat, ut corpus ex membris. 

Quapropter, cum de privato coniugum. et prolis, tum de 
publico societatis humanae bono optime merentur, qui inviola- 
bilem matrimonii firmitatem strenue defendunt ». 

6. Quanta autem bona ex indissolubilitate, tanta ex adverso 
nata sequi sunt ex divortio mala, quod post Leonem XIII ostendit 
Pontifex : « Hinc videlicet, incolumi vinculo, tuta ac secura 
matrimonia conspicimus ; illinc, coniugum secessionibus pro- 
positis vel ipsis divortiorum periculis obiectis, ipsa foedera 
nuptialia mutabilia aut certe anxiis obnoxia fieri suspicionibus. 
Hinc mutua benevolentia consociatioque bonorum confirmata 
mirifice; illinc, ex ipsa secessionis potestate, extenuata miserrime. 
Hinc coniugum castae fidei addita peropportuna praesidia ; 
illinc infidelitati perniciosa incitamenta suppeditata. Hinc libe- 
rorum susceptio, tuitio, educatio provecta efficaciter ; illinc 
gravioribus usque detrimentis affecta. Hinc inter familias cogna- 
tosque discordiis multiplex praeclusus aditus ; illinc discordiarum 
occasio oblata frequentius... Hinc potissimum dignitas officium- 
que mulierum, in societate sive domestica sive civili, redintegrata 
feliciter ac restituta ; illinc indigne depressa, siquidem in peri- 
culum conficiuntur uxores ne cum libidini virorum inservierint, 
pro derelictis habeantur ». 


QUAESTIO SEXTA. 
DE MATRIMONII REGIMINE. 


823. Status quaestionis. — Matrimonii regimen im- 
portat ius et potestatem praecipiendi, iudicandi et puniendi 
in rebus et causis matrimonialibus. Afficit non solum ipsum 
matrimonium in fieri et in facto esse, verum etiam omnia 
quae antecedenter, concomitanter, aut subsequenter cum 
eo connexa sunt, quae ad illud requiruntur aut illud 
impediunt, eiusque obligationes atque effectus, sive inse- 
parabiles sive separabiles, sive spirituales et morales, sive 
temporales seu civiles. Cum autem matrimonium ad 
multiplex bonum ordinetur : ad bonum privatum coniu- 
gum, ad bonum familiae, ad bonum quoque publicum 
societatis civilis et Ecclesiae, sequitur illud diverso posse 
subiici regimini. Notissima sunt verba S. Thomae, c. Gent. 
IV, 78 : « Oportet quod... a diversis dirigatur. In quantum 
igitur ordinatur ad bonum naturae, quod est perpetuitas 
speciei, dirigitur in finem a natura inclinante in hunc 
finem, et sic dicitur esse naturae officium. In quantum 
vero ordinatur ad bonum politicum, subiacet regimini 
civilis legis. In quantum autem ordinatur ad bonum 
Ecclesiae, oportet quod subiaceat regimini ecclesiastico ». 
Hinc quaeritur quonam sub aspectu diverso spectet ad 
regimen ecclesiasticum et civile ; non enim sufficit dicere 

illud regi lege naturali et divina : cum haec plerumque 
sit vaga, indeterminata et incompleta, oportet auctoritate 
humana sociali determinetur et compleatur. 


lamvero : A. quantum ad matrimonium Christianorum : 
i? Luther et alii Protestantes docuerunt non esse sacramentum 
sed contractum civilem et politicum, ac proinde causas matri- 
moniales ad iudices saeculares pertinere ; quapropter non Ec- 
clesia, sed sola potestas civilis impedimenta matrimonium diri- 
mentia statuere potest. Quod damnavit Cone. Trid., sess. 24, 
can. 3 et 4. 

20 Saec. XVII, Marcus Ant. de Dominis apostata, in libro 
De Republica Christiana (a. 1617), et Launoy doctor Parisiensis, 
in opere De regia in matrimonium potestate, dixerunt sacra- 
mentum a contractu matrimoniali esse prorsus distinctum ; 
Ecclesiam statuere posse circa sacramentum, non vero circa 
contractum, nisi ex principum consensu ; contractum scii, utpote 
mere civilem esse potestati politicae subiectum, atque ipso 
irrito, non subsistere sacramentum deficiente materia. Additque 
Launoy canones tridentinos esse disciplinares, non dogmaticos. 
Quod systema damnavit S. Sedes, 10 sept. 1668. 

3? Medio saec. XVIII,eamdem doctrinam propugnarunt multi 
iurisperiti civiles atque etiam lansenistae et eorum syn. Pisto- 
riensis, a. 1786 celebrata, quam damnavit Pius VI, a. 1794 ; 
atque currente perturbatione gallica, legislatio prodiit quae 
matrimonium ut actum mere civilem considerat. Quem errorem 
a Fr. de Paula Vigil, sacerdote Limano in republica Peruviana, 
et a prof. Taurinensi Nuytz renovatum, respective damnavit 
Pius IX, 10 iun. et 22 aug. 1851, atque Syllabo, prop. 68-70. 

4? Catholici plures, ut P. Soto, Catharinus, Sanchez, Pichler, 
Zech, olim tenuerunt matrimonium duplici subiici regimini : 
Ecclesiae scii, in quantum est sacramentum, legi civili in quan- 
tum est contractus, nec solum quoad effectus mere civiles, sed 
etiam quoad liceitatem et validitatem, ita ut, sicut Ecclesia, 
posset etiam ipsa statuere impedimenta prohibentia aut diri- 
mpntia. 

B. quantum ad matrimonium infidelium, quod auctoritati Ec- 
clesiae subiici nequit, plures catholici etiam auctoritati civili 
denegarunt omnem in illud potestatem, sub praetextu quod ex 
natura non sit profanum sed religiosum et sacrum. 

C. quantum ad matrimonium mixtum, fidelem inter et infidelem, 
quaeri potest quare subiiciatur potestati Ecclesiae, atque, hoc 
etiam admisso, nonne simul subiiciatur auctoritati civili cui 
infidelis sit subiectus. 


824. Principium I. Baptizatorum matrimonium 
regitur iure non solum naturali et divino, sed etiam 
canonico, salva competentia civilis potestatis circa 


mere civiles eiusdem matrimonii effectus. Ita 
can. 1016. 

1? Ecclesiam regere posse matrimonium baptizatorum, est 
de fide ex Cone. Trid., sess. 24, can. 3, 4, 9 et 12, qui 
canones non sunt mere disciplinares sed dogmatici, cum 
non tractent de iis quae agenda sunt, sed de ipsa Ecclesiae 
potestate, et intendant « schismaticorum haereses et 
errores exterminare » ; — id facere iure proprio et nativo, 
Don autem iure a potestate civili derivato, constat ex 
Const. Pii VI Auctorem fidei, in propositiones Syn. Pist. 
59 et 60, ubi opposita doctrina damnatur ut haeretica et 
canonum Cone. Trid. eversiva, et ex prop. Syll. 68-70. 


Probatur ex modo agendi Christi et Apostolorum (Mt. V et 


XIX ; Le. XII, 14; I Cor. VII) ; — ex praxi Ecclesiae saltem 
a saec. VI, ut plurimum exercita sine conniventia potestatis 
civilis, ut ostendit Leo XIII in enc. Arcanum; — et ex rei natura, 


quia matrimonium est res sacra, utpote sacramentum, et hac 
ratione potestati Ecclesiae subiectum. 


2? Ecclesiam regere baptizatorum matrimonium iure pleno 
et exclusive, est certum ex Pio VI ita interpretante Cone. 
Trid., can. 12, et declarante omnes causas matrimoniales 
ad solam Ecclesiam spectare (16 sept. 1788) ; item ex 
prop. 74 Syll., ex enc. Leonis XIII Arcanum, et ex can. 1960. 


Probatur tum ex continua praxi Ecclesiae, quae nunquam hanc 
potestatem in principibus agnovit ; — tum ex eo quod ipse 
contractus matrimonialis fuit elevatus ad dignitatem sacramenti, 
unde potestas civilis non posset regere contractum quin eo ipso 
attingeret sacramentum, sacramenta autem non sSsubiiciuntur 
potestati temporali ; — tum quia implicat eamdem materiam 
subiici duabus potestatibus supremis et independentibus, cum 
possent opposita statuere. 

Nec obstat matrimonium non solum ad spirituale sed etiam 
ad corporale bonum ordinari ; quia Ecclesia, regendo matri- 
monium, non solo spirituali sed etiam simul corporali bono 
attendi potest atque debet. 


3? Potestatem civilem iure proprio esse competentem quoad 
effectus mere civiles, est certum uti constat ex ipsa natura 
rei et ex formali Ecclesiae agnitione. 


Probatur eo quod effectus civiles in praesenti non intelliguntur 
effectus ordinis temporalis matrimonio essentiales et ab eo 
inseparabiles, sed effectus mere civiles et separabiles. Hi autem 
ab ipso iure civili essentialiter pendent, uti sunt dos uxoris, 
donatio nuptialis, temporalium bonorum regimen, successio 
haereditaria pro maiori saltem parte, privilegia civilia, etc. Unde 
ex natura rei iure proprio potestate civili reguntur ; et tantum 


mc S e e eau i- 


JEA 


830 SUMMA THEOLOGIAE MORALIS 


si incidenter et accessorie agantur, possunt etiam a iudice ec- 
clesiastico ex propria potestate cognosci ac definiri (can. 1961). 

Ex dictis solent concludere regimen matrimonii baptizatorum, 
effectibus civilibus exceptis, ad Ecclesiam exclusive pertinere 
iure divino; et, eo ipso quod contractus coniugalis evectus fuit 
ad dignitatem sacramenti, subtractum fuisse ius potestatis 
civilis in illum, propter concursum scii, iuris altioris cui cedere 
debet. Hinc iam derelicta videtur sententia plurium Scholasti- 
corum (uti Sanchez, Salmanticensium, Billuart), qui dicebant 
matrimonium ut sacramentum regi ab Ecclesia, ut contractum 
per se regi potestate civili ; at Ecclesiam posse, si opportunum 
iudicaverit, ad se avocare causas matrimoniales easque sibi 
reservare, atque id fecisse, ideoque nunc illas exclusive ad eam 
pertinere ex iure ecclesiastico. Haec enim sententia difficulter 
conciliaretur cum verbis Leonis XIII : « consideranda sacramenti 
dignitas est, cuius accessione matrimonia Christianorum evasere 
longe nobilissima. De sacramentis autem statuere et praecipere, 
ita ex voluntate Christi, sola potest et debet Ecclesia, ut absonum 
sit plane potestatis eius vel minimam partem ad gubernatores 
rei civilis esse translatam ». Fatemur tamen, ut pluribus ex 
argumentis allatis fiat satis, stricte sufficere ut Ecclesiae competat 
ius sibi omnes res matrimoniales reservandi. 


825. Principium Il. Matrimonium infidelium non 
solum iure naturali et divino regitor, sed etiam 
civili. — Regimen horum matrimoniorum exclusive 
pertinere ad potestatem civilem, salvo iure naturali et 
divino, constat ex variis Ecclesiae documentis, v.g. S. Off., 
29 oct. 1739 et 20 sept. 1854 ; S. C. P. F., 8 oct. 1631 et 
26 iun. 1820 ; — ad eam pertinere per se et iure proprio 
videtur verius. 


Probatur : a) quia ad potestatem civilem pertinet ius regendi 
contractus naturales in quantum importat ad bonum commune, 
matrimonium autem infidelium est contractus naturalis qui 
maxime importat ad bonum commune ; — b) quia necessarium 
est ad bonum commune matrimonium regi positivo iure humano, 
cum ius naturale et divinum sit nimis indeterminatum, unde 
magna sequerentur inconvenientia si infidelium matrimonia 
solis legibus et impedimentis iuris naturalis et divini subiiceren- 
tur : non potest autem regi nisi potestate civili, cum Ecclesia 
in infideles eorumque matrimonia nullam iurisdictionem habere 
possit. Unde apud omnes gentes, saltem excultas, fuit de matri- 
moniis legislatio civilis. 

Cui non obstat matrimonium de se naturaliter esse quid sacrum 
et religiosum. Nam a) non est intrinsece sacrum sed mere 
extrinsece (n. 775, 4?) ; b) in ordine naturali non foret duplex 
societas perfecta : altera civilis, altera religiosa, sicut nunc in 
ordine supernatural! extat Ecclesia ; sed foret una quae de 
omnibus rebus humanis curaret ad ducendum homines in felici- 

tatem. Cum autem infideles ad ordinem supernaturalem et ad 
Ecclesiam actu non pertineant, non cessavit pro iis in potestate 
civili ius curandi de omnibus, sicut ipsi subtracta fuit Christia- 
norum cura de re religiosa. 


826. Principium IIl. Matrimonium mixtum, fidelem 
inter et infidelem, ex parte fidelis regitur iure cano- 
nico ; an insuper ex parte infidelis etiam regatur 
iure civili dubitari potest. 

1? Ecclesiam regere posse matrimonium fidelem inter et 
infidelem, et quidem iure proprio, est certum ex ipsa con- 
stanti Ecclesiae praxi, et ex variis can. v. g. 1119 sq., 
136, $ 3, 1070, 1962. 


Probatur quia matrimonium fidelis connaturaliter et de se est 
sacramentum, in bonum Ecclesiae ordinatum ; unde Ecclesiae 
lege est regendum qua directe ligatur fidelis, indirecte autem 
infidelis attingitur, quatenus matrimonium non claudicat. 

Non obstat matrimonium in casu non esse sacramentum ; id 
enim est mere per accidens, propter infidelem in quo est obsta- 
culum, nempe absentia Baptismi. Imo est inchoatio sacramenti 
qua ex parte fidelis omnia ponuntur ad illud necessaria et id 
in statu omnino proximo sit ad completionem, ita ut accedente 
Baptismo alterius, eo ipso existát sacramentum perfectum. 


2? Ecclesiam exclusive posse regere matrimonium inter 
partem fidelem et infidelem est sententia inultorum, quia 
impossibile est ut unum individuum matrimonium a du- 
plici distincta potestate regatur ; in iurium autem colli- 
sione ius altius Ecclesiae praevalet, cui cedat necesse est 
ius inferius societatis civilis. 


Plures tamen docent eiusmodi matrimonium regi tum ab 
Ecclesia tum a potestate civili, unde tenent illud impediri tum 
impedimentis ecclesiasticis quae directe fidelem, indirecte in- 
fidelem attingunt, tum impedimentis, si quae sint, a lege civili 
statutis, quae directe infidelem ligant, indirecte fidelem, quatenus 
matrimonium non claudicat. 


827. Corollaria. — Ex praedictis sequitur : 


o 


i? Potestatem civilem non posse statuere de valore, liceitate, 
vel effectibus essentialibus matrimonii Christianorum, nec con- 
ditiones praescribere, formam aut solemnitatem pro matrimonii 
aut sponsalium celebratione, quia illa reservantur Ecclesiae, sed 
solos posse attingere effectus temporales separabiles seu mere 


civiles ; — e contra pro matrimonio infidelium. 
2? Nec posse impedimenta statuere dirimentia aut etiam 
mere prohibentia pro matrimoniis Christianorum ; — e contra 


pro infidelium. 

3? Nec posse impedimenta ab Ecclesia statuta abrogare vel 
in iis dispensare. 

4? Consequenter non posse baptizatis matrimonium directe 
et absolute prohibere, etiam ob rationes eugenicas, ne scii, proles 
haereditaria infirmitate contaminetur in detrimentum gentis ; — 
imo nec infidelibus, sicut nec Ecclesia id potest baptizatis, quia 
est contra ius naturale primarium quod unusquisque ex natura 
habet ad matrimonium, antecedenter ad omnem societatem 
humanam ; —' posse tamen in materia sibi subiecta aliquid 
statuere (v. g. rei incarcerationem) quo indirecte et per accidens 
quis ab ineundo matrimonio impediatur. 

5? Nec posse baptizatis imponere (quamvis possit suadere) 
examen seu inspectionem medicam, tamquam conditionem sine 
qua matrimonium interdicitur aut non agnoscitur, vel effectibus 
privatur, quia est aequivalenter statuere impedimentum et 
matrimonium prohibere ; et ideo nec infidelibus, si implicaret 
interdictionem matrimonii iis quibus testimonium medici non 
faveret ; — e contra si unice fieret ad urgendam obligationem 
naturalem ante matrimonium revelandi nocivos defectus com- 
parti, absque matrimonii inhibitione, licet etiam id non videatur 
opportunum. 

6? E contra posse promovere et urgere ipsas Ecclesiae de 
matrimonio leges, atque pUnire crimina quae opponuntur legi 
morali circa matrimonium, ut.:adulterium, polygamiam, di- 
vortium, in quantum opponuntur bono communi, cum debita 
tamen subordinatione ad potestatem Ecclesiae ; — non tamen 
directe in ordine ad ipsum matrimonium. 

7? Leges a civili potestate praeter suam competentiam latas, 
invalidas esse nec de se obligare in conscientia. 

8? Generatim tamen christianos teneri ad eas, in quantum 
non obstcent iuri naturali et divino, ne scii, ipsi priventur effectibus 
civilibus et gravioribus damnis obnoxii fiant. 


828. Animadversio. — Ex verbis S. Thomae, q. 50, 
a. un.,ad 4:« Matrimonium, in quantum est in officium naturae, 
statuitur lege naturae ; in quantum est sacramentum, statuitur 
iure divino ; in quantum est in officium communitatis statuitur 
lege civili » non potest deduci potestas societatis civilis ad 
regendum matrimonium christianum in quantum est constitu- 
tum in bonum commune. Nam ipse S. Thomas non admittit 
potestatem civilem posse statuere impedimenta matrimonii sine 
Ecclesiae approbatione, cum q. 57, a. 2, ait : < Talis prohibitio 
est per Ecclesiam approbata ; et inde est quod legalis cognatio 
matrimonium impediat » ; et ad 4 : « Prohibitio legis humanae 
non sufficeret ad impedimentum matrimonii, nisi interveniret 
Ecclesiae auctoritas, quae idem etiam interdicit » Unde textus 
intelligendus quoad matrimonium Christianorum de effectibus 
civilibus ; videtur tamen innuere quaedam matrimonia regi 
civili auctoritate, quam S. Thomas agnoscit in statuendis impe- 
dimentis inter infideles : « Inter infideles est matrimonium... 
prout est in officium naturae. Ea autem quae pertinent ad legem 
naturae, sunt determinabilia per ius positivum, et ideo si prohi- 

betur ab aliquo iure positivo apud infideles contrahere matrir 
monium cum infidelibus alterius ritus, disparitàs cultus impediet 
matrimonium inter eos » q. 59, a. 2, ad 3. 


SECUNDA PARS. 
DE MATRIMONII CELEBRATIONE. 


829. Materia tractanda. —- Nomine celebrationis hic 
veniunt omni? quae ad eam pertinent : 

1i? praeparatio matrimonii quae fieri solet per sponsalia ; 

2? ea quae matrimonio praemitti debent, scii, sponsor 
rum examen et proclamationes bannorum ; 

3? ipsa forma seu ritus sub quo celebratur matrimonium. 

De quibus est successive dicendum x. 


QUAESTIO PRIMA. 


DE SPONSALIBUS. 
S. Th., Suppi., q. 43. 


830. Sponsalia secundum nomen ita vocantur a 
Spondere i. e. sponte promittere, quia antiquitus puella 
in uxorem spondebatur seu promittebatur viro ab illis 
sub quorum erat potestate. Unde quae spondebatur, 
sponsa, cui spondebatur, sponsus, qui promittebat sponsor 
dicebatur, et contractus huius promissionis sponsalia. Est 
ergo contractus de matrimonio postea ineundo bilateralis 
seu futuri matrimonii promissio mutual. 


Est itaque promissio 

1) matrimonii futuri, et ideo distinguitur a matrimonio valido 
non consummato, quod nonnunquam improprie vocabatur spon- 
salia, quo sensu B. loseph nominari solet sponsus B. Virginis 
matrimonium in casu dicebatur sponsalia de praesenti (accipio 
te), et differt a veris sponsalibus de futuro (accipiam te); 


1. Haec altera sectio tractatus, sicut et tertia, pro macna parte est 
canonica. Monere volumus mentem nullatenus esse quaestiones iuridicas 
plenius et perfectius tractare, aut tractatum de matrimonio canonicum 
conficere, sed solum breviter, ordinatim et succinte tradere quae sacer- 
doti in animarum ministerio sint necessaria. 

2. Conferri possunt : Woutets, De Forma promissionis er celebrationis 
matrimonii; €t Dannanin, De Promissione matrimoniali, ll Angelicum 1931. 

2) mutua, non vero mere unilateralis, ab uno facta et ab altero 
acceptata sed sine repromissione. Et quamvis nova legislatio 
canonica de utraque sit eadem (can. 1017), in ordine tamen ad 
matrimonium potius consideranda venit promissio bilateralis seu 
sponsalitia, quia haec, non illa unilateralis, solet praecedere 
matrimonium et est congrua eius praeparatio, licet tamen nulla- 
tenus sit de praecepto. 

Porro sponsalia praemitti solent : a) ut matrimonium maturiori 
consilio et meliore cum dispositione ineatur j b) ut hoc tempore 
intermedio alter alterius indolem et mores melius expeiiatur, et 
possit deprehendi an matrimonio nihil obstet ; c) ut crescat 
sponsorum amicitia et desiderium coniugii, sicut ait Augustinus, 
Conf. VIII, 3 : ne vilem habeat maritus datam, quam non suspira- 
verit amatam. 


831. Sponsalium definitio. — Solent definiri spon- 
salia : Futurarum nuptiarum inter duas personas determinatas 
iure habiles mutua promissio. Dicitur : 


i? Futurarum nuptiarum, quae sunt ipsum sponsalium 
proprium obiectum ; 

2? Promissio, et non mera intentio, desiderium, vel 
simplex propositum etiam verbis expressum, quia id non 
includit intentionem se obligandi quae est elementum 
essentiale promissionis ; 

30 Mutua i.e. reciproca, seu utrimque data et acceptata : 
sic distinguitur a promissione unilaterali ab altero quoque 
acceptata, quae etiam emitti potest, licet nemo praesu- 
matur velle se obligare ad matrimonium nisi sub conditione 
quod alter etiam se obliget. Sponsalia itaque sunt quasi 
matrimonium inchoatum, et sicut non est matrimonium 
sine mutua corporum traditione, ita nec sponsalia sine 
mutua futurae huius traditionis sponsione ; unde spon- 
salia, sicut matrimonium, non possunt claudicare. 

4? Inter duas personas determinatas iure habiles, nam sicut 
matrimonium non potest iniri nisi inter duas determinatas 
personas iure habiles, ita nec sponsalia quae sunt matri- 
monii praeambulum, possunt esse nisi inter duas personas 
determinatas, quae iure habiles nunc sunt ad promitten- 
dum et saltem aliquando erunt ad matrimonium valide 


et licite contrahendum : promissio enim de re impossibili 
vel illicita est nulla. 


Hinc a) invalida sunt sponsalia inita cum impedimento matri- 

monii, quod non potest aut in casu non solet dispensatione auferri; 

b) item inita cum impedimento ignorato ; 

c) e contra valida sunt cum impedimento scienter inita, sed 
pro tempore quo matrimonium cum impedimenti cessatione vel 
dispensatione erit licitum ; 

d) valida sunt inter duas personas mixtae religionis inita post 
dispensationem iam obtentam ; 

e) e contra si inita fuerint dispensatione nondum obtenta, 
ordinario erunt invalida, quia matrimonium mixtum saepius 
est illicitum, nisi intendatur ut medium reparandi iniuriam. 


Conditiones ad sponsalia requisitae sunt generales qonditiones 
omnis contractus : debet scii, esse promissio personalis, vera et 
non ficta, plene deliberata, libera et signis sensibilibus expressa. 
Unde regulae generales de vitiis consensus quae contractum 
invalidant, aut rescindere permittunt, hic simpliciter veniunt 
applicandae. 


832. Forma legalis iure canonico ad validitatem 
requisita sponsalium, imo cuiuscumque promissionis 
matrimonii, indicatur can. 1017 : 

«$ i. Matrimonii promissio, sive unilateralis sive bila- 
teralis seu sponsalitia, irrita est pro utroque foro, nisi facta 
fuerit per scripturam subsignatam a partibus et vel a 
parocho aut loci Ordinario, vel a duobus saltem testibus. 

§ 2. Si utraque vel alterutra pars scribere nesciat vel 
nequeat, ad validitatem id in ipsa scriptura adnotetur et 
alius testis addatur qui, cum parocho aut loci Ordinario vel 
duobus testibus, de quibus in $ I, scripturam subsignet », 

Cum multis periculis et malis occasionem darent 
promissiones privatae, quarum multae erant dubiae vel 
temere aut leviter initae, ex quibus multae lites et inimi- 
citiae ortum habebant, sapientissime ista lex condita est 
invalidans omnem promissionem quae publice in scriptura 
non est contracta. Tres autem requiruntur ad validitatem 
conditiones : 

1i? Ut promissio fiat per scripturam seu in scriptis. 

2? Ut ineatur coram parocho aut loci Ordinario vel 
duobus testibus, 

3? Ut scriptura subsignetur a contrahentibus et a 
parocho aut loci Ordinario vel duobus testibus. 


Itaque : i? Scriptura conficienda est promissio ; non tamen 
debet esse ipsa manu contrahentium scripta, sed sufficit si ab 


alio vel ope machinae sit exarata aut typis impressa. At appo- 

nenda est data seu adscriptio diei, mensis et anni (S. C. C., 
27 iul. 1908, simul cum can. 6), non loci ; data potest indicari 
expresse vel aequivalenter, v. g. nominando diem festi ; sed error 
in data etiam involuntarius irritat actum. 

20 Coram parocho aut loci Ordinario vel duobus testibus : 
Testis qualificatus, nempe Ordinarius et parochus, sub cuius 
nomine etiam veniunt qui in iure loco parochi sunt, intelligendus 
est ille intra limites cuius territorii actus conficitur (S. C. C., 
30 mart. 1908), qui tamen alium sibi substituere nequit, nec 
delegatum ad universalitatem causarum matrimonii, atque sus- 
pensus ab officio vel excommunicatus vitandus invalide munus 
exerceret post sententiam declaratoriam aut cpndemnatoriam (can. 
2279, § 1, 2284, 2266). Unde si coram vicario cooperatore, vel 
coram ipso Ordinario aut parochosed extra suum territorium pro- 
missio ineatur, insuper alter testis requiritur. Testes autem non 
debent habere speciales qualitates ; sufficit ut capaces sint testandi. 

30 Subsignanda est scriptura ab omnibus, et quidem simul et 
unico contextu, contrahentibus et parocho aut Ordinario vel 
testibus simul congregatis (S. C. C., 27 iul. 1908). Subscriptio 
debet fieri personaliter et propria manu, non autem esse instru- 
mento impressa, ope machinae vel typis ; unde invalida est 
promissio facta per procuratorem. Quodsi quis subscriberet 
manu ductus ab alio, valide contraheret dummodo maneret causa 
principalis et etiam solus subsignare valeret licet difficilius ; at 
in praxi res facile erit dubia. 

Quando utraque vel alterutra pars ob ignorantiam nesciat, 
vel ob infirmitatem aut morbum nequeat scribere, id adnotan- 
dum est, et illius loco alius testis adhiberi debet qui cum aliis 
testibus aut cum parocho seu Ordinario subsignet. 

Conditionibus praedictis omissis, promissio erit invalida etiam 
in conscientia, non tamen illicita. Ita est pro omnibus catholicis 
ritus latini, et etiam pro acatholicis baptizatis, non tamen pro 
Orientalibus aut infidelibus dum inter se contrahant. 


833. Effectus sponsalium ex natura rei consequens 
est obligatio gravis in conscientia ineundi matrimonium 
tempore debito, et quidem ex iustitia, quia sponsalia sunt 
promissio bilateralis et onerosa, quae connaturaliter est 
verus contractus bilateralis, et quidem obligans sub gravi, 
cum agatur de re magni momenti. Licet non omnino 
impossibile videatur quod duo exceptionaliter intendant 
se non obligare nisi ex fidelitate, ita tamen intelligi et fieri 
non solet ; unde id non est praesumendum, sed probari 
deberet (II, 478). 

Unde : 1? Sponsi sub gravi tenentur vitare omnia quae 
possunt matrimonium impedire, 

2? Sponsus qui sine sufficienti causa resilit a contractu 
Valido sponsalitio, vel indebite differt matrimonium, invita 

sponsa, peccat graviter contra iustitiam, et ad restitutionem 
tenetur sj exinde damnum reale sponsae ortum sit. 

3? Nec sufficit sponsam dotare, si in hoc non consentiat, 
quia obligatio sponsalium non est alternativa, scii, ducendi 
in matrimonium vel dotandi, sed una principalis i. e. 
matrimonium ineundi, et altera subsidiaria, si prior non 
impleatur, nempe damnum reparandi. 

4? Nihilominus « ex matrimonii promissione, licet valida 
sit nec ulla iusta causa ab eadem implenda excuset, non 
datur actio ad petendam matrimonii celebrationem » 
(can. 1017, 8 3), in foro externo scii, sive iudicialis sive 
administrativa ; quia, ut notat S. Thomas : « matrimonia 
coacta consueverunt malos exitus habere» (a. 1, ad 2). 

50 Actio « datur tamen ad leparationem damnorum, si 
qua debeatur » (can. 1017, $ 3) ; quae quidem actio est 
fori mixti et institui potest coram foro civili vel eccle- 
siastico, non autem suspendit matrimonii celebrationem 
(com. interpr., 2 iun. 1918). 


Notetur: a)Ex invalidis sponsalibus nullam obligationem oriri 
ratione promissionis, cum sit invalida ; oriti tamen per accidens 
posse occasione promissionis factae, v. g. ad damnum illatum 
reparandum, et nominatim si quis invalide promittendo alteram 
partem dolose deceperit (II, n. 384I. 

b) Ex validis sponsaliis de iure naturali graviter illicitum esse 
matrimonium inire cum tertia persona; quod tamen non est impe- 
dimentum matrimonii proprie dictum seu canonicum, quia pro- 
prie non est inhabilitas personae, nec canonica lege est agnitum. 

c) Ex validis sponsalibus etiam illicitum esse, quod matrimo- 
nium tertiae personae promittatur, imo haec altera promissio 
esset invalida utpote de re illicita. 

d) Qui duabus personis matrimonium promisit, tenetur ducere 
primam,nisi haec libere iuri suo renuntiet,ut non raro expedit ; 
hoc in casu nec tenetur ducere alteram ratione promissionis quae 
est invalida, sed si reparandum sit damnum ex eo quod ob spem 
futuri matrimonii in copulam virgo consenserit, vel et exinde 
gravida evaserit, non tamen si ipsa, copulam habendo, sponsalia 
priora cognoverit (II, n. 384). 

e) Ex promissione unilaterali valida etiam oritur in promittente 
obligatio matrimonii contrahendi, sed per se ex fidelitate tantum 
et sub levi ; nisi tamen ex justitia et ideo sub gravi se obligare 
quis intenderit. 


834. Sponsalium dissolutio. — Sponsalia ex iusta 
causa dissolvi seu dirimi possunt, quia non inducunt 
vinculum indissolubile. Causae variae numerantur, quarum 

aliquae absolute, pleno iure et ipso facto sponsalia solvunt, 
aliae solum dant facultatem ea resiliendi sive uni sive 
utrique parti. Praeter dolum et metum qui rescissionem 


permittere possunt parti laesae, omnes causae ad sex 
reduci possunt. 


1? Mutuus consensus libere datus,nec dolo, vi aut metu 
extortus. Cum enim contractus sit natura sua solubilis, 
sicut mutuo consensu initur, ita et dissolvitur. 


Ad quod reducitur impletio conditionis resolutoriae, si sub 
ea sponsalia inita fuerint. 


2? Fractio fidei sponsdlitiae per subsequentem fornicatio- 
nem cum tertia persona, aut attentationem sponsalium, aut 
procationem, matrimonium initum, vel indebitam matrimo- 
nii dilationem. Nam frangenti fidem, fides frangatur eidem. 


Parti laesae inde ius est solvendi sponsalia, non parti frangenti 
fidem. Unde durante matrimonio suspenditur obligatio ex 
sponsalibus orta, eoque soluto reviviscit ; licet in praxi non sit 
nimis urgenda. Fornicationi àequivalent actus graviter impudici 
voluntarie admissi aut cum tertia persona exerciti, si frequenter 
acciderit, ita ut exinde quis fiat graviter suspectus de non 
servanda fide coniugali. Fornicatione ab utroque habita, Utrique 
nascitur ius dissolvendi sponsalia, quia uterque fit suspectus. 


30 Electio status perfectioris, quia in omni promissione 
matrimonii implicite includitur conditio : nisi perfectiorem 
statum elegerim, sicut unicuique ius est. 


Status perfectus est status religiosus et clericalis, vel etiam, 
probabiliter, votum privatum castitatis perfectae aut virginitatis, 
dummodo serio emittatur et sine dolo aut fraude erga alteram 
partem vel eius irreparabili damno. Solvuntur sponsalia ipsa 
professione religiosa aut susceptione Ordinis sacri, quae de se 
important perpetuum impedimentum ; ingressu vero religionis 
vel seminarii solum suspenduntur, ita ut eorum obligatio revi- 
viscat si ingrediens non perseveraverit et altera pars expecta- 


verit iurique suo non renuntiaverit : haec tamen solvere sponsalia 
iure potest. 


40 Impedimentum superveniens matrimonii, dirimens vel 
impediens, quia illud reddit invalidum aut saltem illicitum. 
Si tamen ex culpa unius fuerit appositum, et dispensatione 
tolli possit, tollendum est, exigente comparte, dum fieri possit 
sine graviori incommodo proportionato ad damnum compartis. 
50 Mutatio rerum notabilis quae, sponsalibus contractis, 
superveniat aut innotescat, et prius cognita, ab iis pru- 


DE MATRIMONIO 839 


denter retraheret et contractum impediret. Nemo enim 
censetur promittere ultra suam intentionem ; unde in 
omni promissione implicite includitur conditio : rebus in 
eodem statu manentibus seu nisi superveniat notabilis mutatio. 


Mutatio notabilis esse potest sive in bonis corporis, uti gravis 
infirmitas, morbus insanabilis, magna deformitas, oppressio 
sponsae Virginis ; sive in bonis fortunae, ut notabilis amissio 
bonorum, defectus dotis, notabilis elatio ad altiorem statum ; 
sive in bonis animi, ut haeresis, vitium ebrietatis, apostasia, 
crimen, infamia ; sive in circumstantiis externis, uti graves 
exortae inter familias inimicitiae, animorum discordia et quidquid 
infelix reddit coniugium, discessus in regionem longinquam sine 
sufficiente ratione et sine spe brevioris reditus. 


Hinc adest obligatio manifestandi comparti defectus 
occultos, tum illos qui sunt substantiales aut quorum 
absentia intenditur a comparte ut conditio sine qua non, 
tum accidentales qui alteri damnum inferunt et matri- 
monium reddunt probrosum, non vero illos qui solum 
reddunt minus appetibile. 


6? Dispensatio pontificia ex iusta et urgenti causa. 
Dissolvere enim potest matrimonium non consumma- 
tum i a fortiori sponsalia. Ius scii, ex sponsalibus ortum 
bono publico Ecclesiae est subordinatum, et ideo solvi 
potest ad tnaiora vitanda Ecclesiae mala ex coniugiis 
coactis oriunda. 


S. Pontifex solus dispensare potest, non episcopus ; hic tamen 
iudicare potest an sit causa sufficiens sponsalia dissolvendi. 

Videntur autem posse dissolvi propria auctoritate privata, si 
causa sit evidens. Excipiunt tamen tres casus : a) si ex iure 
particulari alicuius dioecesis aliter statuatur, b) si ex privata 
dissolutione scandalum oriatur, c) si de sufficientia causae 
dubitetur aut dispensatio requiratur. Tunc invocetur publica 
auctoritas ecclesiastica. 


835 Animadversiones. — 1. Dispositiones novae iuris 
canonici non habent effectum retroactivum, et ideo sponsalia antea 
valide inita manent valida ; at non amplius datur actio pro iis ad 
petendam matrimonii celebrationem (com. int., 2 iun. 1918). 
Nec datur actio de iusta causa dissolvendi sponsalia (ibid.). 


2. Sponsalia iniri possunt sub conditione in contractu expri- 
menda, item cum appositione poenae conventionalis solvendae a 
parte quae iniuste recederet, atque etiam sub arrhis. Arrhae 
mutuo traduntur in signum sponsalium et in pignus matrimonii 
contrahendi, ea lege ut repeti possint matrimonio contracto, 

nisi alia sit consuetudo, et restitui debeant si iuste resiliantur 
sponsalia ; e contra iniuste resiliens amittat quod dedit et 
reddere teneatur quod accepit. 

Ab arrhis differunt dona et munera quae sponsi sibi invicem 
tradunt. Quae si valoris sint relative minoris, absolute censentur 
donata : secus si magni sint valoris, regulariter reddenda sunt 
quando matrimonium non sequitur, utpote sub conditione data 
et matrimonii intuitu ; at si unus iniuste resiliat, probabiliter 
servari possunt ab altera parte fideli tamquam compensatio pro 
fide non servata, quamvis sit dissuadendum. 


3. Sponsalia, insciis aut obstantibus parentibus inita, regulariter 
sunt illicita, quia ex pietate et reverentia tenentur filii consilium 
petere a parentibus in re tam magni momenti i non tamen sunt 
per se invalida, quia non de re illicita ; — nisi tamen parentes 
sint matrimonio rationabiliter inviti, et matrimonium, omnibus 
consideratis, sit illicitum : tunc sponsalia sunt invalida, utpote 
de re illicita, ut si matrimonium sit in dedecus familiae, vel 
scandalum aut dissidiae ex eo sint oriturae, aut praevideatur 


fore infelix, non tamen ob solam dispamatem conditionis sponsis 
notam. 


4. Qui sine iusta causa a sponsalibus recedit vel causam ea resi- 
liendi celavit aut culpa sua adduxit, tenetur damnum reparare 
quod alteri parti resilienti infertur : tum positivum ex expensis 
factis et debitis intuitu futuri matrimonii contractis, tum priva- 
tivum ex eo quod difficilius inire matrimonium possit, quod 
facile accidit sponsae et quandoque non plene compensatur nisi 
ipsa convenienter dotetur. 


5. Practice de sponsorum visitationibus et adamantium pro- 
cationibus, magis pertinent ad theologiam pastoralem. De quo 
in opusculo nostro De Variis Poenitentium Categoriis, p. 2, c. 3. 


QUAESTIO SECUNDA. 


DE PRAEVIIS AD MATRIMONIUM ET DE 
BANNORUM PROCLAMATIONIBUS. 


836. Materia tractanda. — Antequam matrimonium 
celebretur, constare debet nihil eius validae ac licitae 
celebrationi obsistere (can. 1019, $ 1). Modus autem quo 
de hac re constare positivis quidem argumentis debet, 
diversus est in periculo mortis et extra huius periculum. 

a) In periculo mortis, si aliae probationes haberi nequeant, 
sufficit, nisi contraria adsint indicia, affirmatio iurata 
contrahentium, se baptizatos esse et nullo detineri impe- 
dimento (can. 1019, $ 2). 

b) Extra mortis periculum, parochus ex officio tenetur 
1) examen sponsorum instituere (can. 1020, $ 1); atque 
2) publice denuntiare matrimonium per bannorum publi- 
cationes (can. 1022) : ne scii, unquam matrimonium contra- 
hatur, cuius validae vel licitae celebrationi aliquid obstet. 


837. Examen sponsorum instituendum est, ut constet 
matrimonio a sponsis celebrando nihil obstare quominus 
illud valide et licite celebrari possit. De quo attendendae 
sunt sequentes iuris ordinationes. 

I. « Parochus cui ius est assistendi matrimonio, oppor- 
tuno antea tempore, diligenter investiget num matrimonio 
contrahendo aliquid obstet » (can. 1020, $ 1). 


Parochus vi officii sui sub gravi tenetur illam facere investi- 
gationem, quia tenetur procurare ea quae ad validam et licitam 
sacramentorum administrationem requiruntur; unde tenetur ille 
cui ius est assistendi matrimonio, et quidem opportuno antea 
tempore i. e. antequam jproclamationes publice denuntientur, 
atque diligenter, quia agitur de re magni momenti. Ipse persona- 
liter examen peragat, nisi iusta causa excusetur. 

Quodsi pluribus ius assistendi matrimonio competat, prae- 
ferendus est parochus sponsae; at de eius consensu potest etiam 
parochus sponsi examen instituere aliaque necessaria procurare. 
Et si sponsus impediatur ne in locum sponsae ad peragendum 
examen se conferat, ilius parochus, ad petitionem parochi 
sponsae, examen instituit huiusque testimonium parocho sponsae 
transmittit. Quae etiam usu vel et forsan statuto particulari dioece- 
seos possent introduci. 

Antequam ad examen progrediatur, parochus praevie in- 
quirat: a) num reapse ius habeat assistendi matrimonio, vel sal- 
tem sponsos examinandi; b) in quibus paroeciis publicationes 
sint faciendae; c) an nupturientes sint sui iuris aut minorámes, 
in ordine scii, ad consensum parentum. 


II. « Tum sponsum tum sponsam etiam seorsum et 
caute interroget 

1° num aliquo detineantur impedimento, 

2? an consensum libere, praesertim mulier, praestent, 

3? et an in doctrina Christiana sufficienter instructi sint, 
nisi ob personarum qualitatem haec ultima interrogatio 
inutilis appáreat » (can. 1020, $ 2). 


Itaque examen instituendum est: 

i? De impedimentis dirimentibus et impedientibus, et quidem 
semper, etiam pro posse in periculo mortis: imprimis coram 
sponsis insimul pro impedimentis publicis, dein cum sponso 

et sponsa seorsum et prudenter pro impedimentis occultis, 
praesertim si peccatum implicent, de quibus prudenter monere 
posset parochus non esse obligationem sibi revelandi impedii 
mentum infamans, sed illud quoque confessario declarari posse 
qui dispensationem procuret. 

Diligenter parochus investiget de gradu consanguinitatis aut 
affinitatis quo nupturientes forsitan iunguntur, seduloque explo- 
ret annon impedimento ligaminis sint obstricti. Quocirca, si 
casus ferat, inquiratur de obitu praecedentis coniugis, de matri- 
monii nullitatis sententia, de dispensatione super rato et non con- 
summato, comparatis ad rem omnibus legitimis documentis 
(S. C. Sacr., 29 iun. 1941). 

Nec solum quaeratur de impedimentis proprie dictis, sed de 
omnibus quae matrimonio licite ineundo obstare possunt, uti 
sunt apostasia ab Ecclesia, adscriptio societati damnatae, status 
peccatoris publici aut notoria censura, rationabilis oppositio 
parentum (can. 1065, 1066, 1034), sponsio aliis facta, formalitas 
civilis nondum impleta aut licentia legalis obtinenda, etc 


2° Semper quoque de libertate matrimonii, praesertim apud 
sponsam, scii, de libera electione matrimonii et cum tali persona, 
ita ut non simplicitate aut dolo decepta, nec importunis precibus 
vel occasionibus seducta, nec vi et metu coacta alterutra pars 
coniugium ineat. 

Necredditis ab iisdem forte negativis responsionibus acquiescat, 
manet S. Cons. Sacr., 29 iun. 1941, sed et alias peragat investi- 
gationes ad libertatem consensus securius evincendam: Probe 
perpendant parochi unum e praecipuis capitibus nullitatis matri- 
moniorum, quae ad ecclesiastica tribunalia deferuntur, in vi 
metuve incusso consistere. 

Si alicubi reperiantur qui nuptias inire praesumant, adiectu 
aliqua conditione aut intentione, consensus sive suspensiva sive 
irritativa, parochus omni studio conetur nupturientes avertere ab 
huiusmodi conditionibus matrimonio adiiciendis, eosque indu- 
cere ad retractandas forte iam adiectas. Quoad vero legitimam 
cuiusdam conditionis de futuro, de praesenti, aut de praeterito 
appositionem, parochus Ordinarium consulat eiusque pareat 
mandatis. 


30 De doctrina Christiana, quod nunquam omittendum est, 
nisi parochus aliunde certo sciat sponsos sufficienter instructos. 
Inquirat 


a) Circa cognitionem necessariam, tum generarim 1. veritatum 
de necessitate cognoscendarum medii atque praecepti, quas 
sponsi scire debent non solum ad propriam Salutem, sed etiam 
ad salutem futurae prolis ab ipsis educandae ; — tum speciatim 
2. obligationum et finium status coniugalis. Quare < ne omittat 
parochus secundum diversam personarum conditionem, sponsos 
docere sanctitatem (et indissolubilitatem) sacramenti matrimonii, 
mutuas coniugum obligationes et obligationes parentum erga 
prolem » (can. 1033), quae tamen instructio noti semper simul 
cum ipso examine sponsorum est facienda, sed quandoque oppor- 
tunius differri potest ut brevi ante matrimonium fiat. 

Quodsi aliquis inveniatur doctrinae Christianae ignarus, pa- 
rochus eum edoceat vel edocere curet prima saltem doctrinae 
Christianae elementa ; at si renuat, non ideo tamen est a matri- 
monio respuendus (com. int., 2 iun. 1918) : non enim est peccator 
publicus. 

b) Insuper circa Baptismum. « Nisi Baptismus collatus fuerit 
in ipso suo territorio, parochus exigat Baptismi testimonium 
ab utraque parte, Vel a parte tantum catholica, si agatur de 
matrimonio contrahendo cum dispensatione ab impedimento 
disparitatis cultus » (can. 1021, $ 1); unde si agatur de matri- 
monio mixtae religionis, etiam a parte acatholica testimonium 
Baptismi exigendum est. 

Addit quoque codex : « Catholici qui sacramentum Confir- 
mationis nondum receperunt, illud, antequam ad matrimonium 
admittantur, recipiant, si id possunt sine gravi incommodo » 
(can. 1021, $ 2), quia postea minus facile recipitur et frequentius 
negligitur. De sacramentis inquirendum est legitimis documentis 
comparatis. Testimonium Baptismi recens esse debet, nec ante 
semestre scriptum, quam matrimonium  ineaturl (S. C. Sacr., 
29 iun. 1941). 


Quodsi de suscepto Baptismo testimonium haberi nequeat, 
sufficit unius testis omni exceptione maioris affirmatio, vel iusiu- 
randum ipsius subiecti, si in adulta aetate sacramentum suscepit 
(can. 779). Affirmationi tamen, etiam  iuratae, nupturientium 
se baptizatos esse, facile ne credat parochus, nisi aliunde id ipsi 
certo constet, fidemque parochi loci originis nupturientium 
petat (S. C. Sacr., 29 iun. 1941). Si vero omnis probatio deficeret 
vel investigatione facta, dubium maneret probabile de Baptismi 
validitate, catholicus esset rebaptizandus sub conditione ; et si 
certo non esset baptizatus aut certo non valide, absolute foret 


baptizandus. 
c) Denique circa praeparationem matrimonii per sacramentorum 
receptionem. Parochus sponsos « vehementer adhortetur ut ante 


matrimonii celebrationem sua peccata diligenter confiteantur, et 
sanctissimam Eucharistiam pie recipiant » (can. 1033). 


III. «Ordinarii loci est peculiares nonnas pro huiusmodi 
parochi investigatione dare » (can. 1020, 8 3). 
Potest ergo modum praescribere sequendum in perquirendo 


de impedimentis aut in sponsis examinandis, atque statuta dioe- 
cesana de hac re edita vim suam retinent. 


838. Lex de publicationibus bannorum. — Banna, 
quae vox germanice significabat edictum iurisdictionis et 
consequenter proclamationem publicam, hic intelliguntur 


I. Testimonium Baptismi exigatur recens, quod multum etiam inservit 
ad impedimenta detegenda, cum recentiore tempore in libro baptiza- 
torum quoque matrimonium, si quod inierint, vel subdiaconatus sus- 
ceptus, vel professip solenmis adnotentur (can. 470, $ 2). 

publicae futuri inter personas matrimonii denuntiationes, 
quae eius celebrationi praemitti debent ut securius et facilius 
detegantur impedimenta forsan obsistentia. 

Lex consuetudine est introducta, quam Conc. Lat. IV, 
c, 51, ad universam extendit Ecclesiam, praescribens 
unam proclamationem ; Conc. vero Trid., sess. 24, c. 1 
de ref., n. 7, statuit ut tres proclamationes fiant, quod 
confirmavit codex iuris, can. 1024. Obligat sub gravi, quia 
multum conducit ad finem magni momenti : vitandi scii, 
matrimonia clandestina, detegendi impedimenta occulta, 
impediendi ne filii matrimonia contrahant invitis parenti- 
bus. Unde tres proclamationes sine urgente necessitate 
omittere est peccatum grave, imo etiam omittere duas, 
nisi forsan absit periculum latentis impedimenti ; omittere 
unam est leve ob parvitatem materiae. 


Lex obligat omnes catholicos, etiam si matrimonium contra- 
hendum publice notum sit et constet nullum adesse impedi- 
mentum, quia lex lata est ad praecavendum periculum commune 
(can. 21). Excipiuntur matrimonia principum quae publicari non 
solent, et casus urgentis necessitatis, ut si in periculo mortis 
matrimonium esset contrahendum ad legitimandam prolem. 
Matrimonia tamen mixta, cum dispensatione ab impedimento 
disparitatis cultus celebranda aut mixtae religionis, de iure non 
sunt publicanda, nisi Ordinarius pro sua prudentia, remoto 
scandalo, id permittere opportunum duxerit, aut iure particulari 


id alicubi toleretur ; quo casu mentio omittatur religionis partis 
non catholicae (can. 1026). 


839. Circumstantiae bannorum. — A. ZTentpus. 
«Publicationes fiant tribus continuis diebus dominicis 
aliisque de praecepto in ecclesia inter missarum solemnia, 
aut inter alia divina officia, ad quae populus frequens 
accedat » (can. 1024). 

Debent ergo fieri publicationes : 

1? tribus diebus dominicis aut festis de praecepto, in 
quibus obligatio missae assistendi fidelibus imponitur ; 

20 continuis, nullo scii, die festo intermisso : veniale 
tantum, vel, rationabili causa existente, nullum esset 
peccatum omittere unum diem festum intermedium ; 

3? in ecclesia, quae per se intelligenda est paroecialis, 
inter missarum solemnia vel inter alia officia, modo fre- 
quens populus adesse soleat. 

Hinc : a) Denuntiationes per se fieri non possunt diebus festis 
in loco ubi fiunt suppressis, etiam si cum magna populi frequentia 
celebrentur ; nisi forsan alicubi esset consuetudo centenaria ab 
Ordinario tolerata aut nisi in casu particulari iste dispenset. 

b) Nec a fortiori die non festivo aut extra ecclesiam, occasione 
cuiusdam solemnitatis religiosae, nisi in casu urgenti, aut ex 
dispensatione Ordinarii pro casu particulari concessa, dummodo 
magnus sit populi concursus, ita ut finis legis attingatur. 

c) Parochus qui in missa denuntiationis faciendae oblitus fuit, 
aut nomina sponsorum ita proclamavit ut ab auditoribus non 
fuerint intellecta, potest debitam proclamationem facere in vesperis 
aut eam in sequentem diem festum differre. 


B. Forma. Publicationes per se fieri debent viva voce 
atque vulgari sermone ; per accidens « potest loci Ordinarius 
pro suo territorio publicationibus substituere publicam, 
ad valvas ecclesiae paroecialis, aliusve ecclesiae, affixionem 
nominum contrahentium per spatium saltem octo dierum, 
ita tamen ut, hoc spatio, duo dies festi de praecepto 
comprehendantur » (can. 1025). 


Forma varia est in variis dioecesibus pro diversis consuetu- 
dinibus aut statutis locorum. Pro affixione eligendus est locus 
bene conspicuus L 


C. Locus. Proclamationes faciendae sunt : 

1? Per se, in paroecia proprii parochi (can. 1023, $ 1), 
et quidem tum sponsi tum sponsae. Est autem proprius 
parochus ille, in cuius paroecia domicilium habent vel 
quasi-domicilium ; vel, si agatur de vagis aut de iis qui non 
habent nisi dioecesanum domicilium vel quasi-domicilium, 
actualem commorationem. 


Hinc : a) Si nupturientes ad eamdem paroeciam pertinent et 
in ea tantum habent domicilium aut quasi-domicilium, in ea 
solum proclamationes faciendae sunt; — nisi aliquando per 
accidens, si antea in alio loco per sex menses alteruter commo- 
ratus sit, ut dicetur sub 20. 


I. Conc. prov. Mechliniense pro toto Belgio statuit, decr. 208: 
«Publicationibus partira substitui potest publica ad valvas ecclesiae 
paroecialis affixio nominum contrahentium, ad hanc scii, normam : 

Iü Nomina singulorum contrahentium, semel saltem, die dominica 
vel festi de praecepto e suggestu proclamanda sunt. 

2? Loco duarum publicationum fieri potest affixio ad valvas ecclesiae 
paroecialis per spatium octo saltem dierum, ita tamen ut, hoc spatio, 
duo dies dominici vel festi de praecepto comprehendantur, etsi publi- 
catio praescripta uno ex his diebus dominicis vel festis fiat. 

Affixio autem fiat in loco prprsus conspicuo ». 

b) Si sint diversarum paroeciarum, tunc proclamationes fa- 
ciendae sunt in ecclesia utriusque. 


c) Si unus vel uterque plura habeat domicilia, vel domicilium 
cum quasi-domicilio, vel plura quasi-domicilia, in omnibus iis 
locis etiam proclamationes sunt faciendae ; uti facile accidere 
potest pro minorennibus extra domum paternam degentibus, 
pro militibus, studentibus, famulis, etc. 


d) Non sunt amplius faciendae proclamationes in loco originis 
aut actualis commorationis, si non sint locus domicilii aut quasi- 


domicilii; — nisi per accidens si a statutis particularibus aut ab 
Ordinario praescribatur. 


2? Per accidens, etiam extra paroeciam, si pars alio in 
loco per sex menses commorata sit post adeptam pubertatem : 
tunc parochus rem exponat Ordinario, qui pro sua pru- 
dentia vel publicationes inibi faciendas exigat, vel alias 
probationes seu coniecturas super status libertate colli- 
gendas praescribat (can. 1023, $ 2). 


Animadverte : a) Si aliqua sit suspicio de contracto impedi- 
mento, parochus etiam pro breviore commoratione consulat 
Ordinarium, qui matrimonium ne permittat, nisi prius suspicio, 
ad normam $ 2, removeatur (can. 1023, $ 3). 


b) In his casibus, numerus proClamationum determinandus est 
ab Ordinario. 


€) Si pars commorata fuerit in longissimis et dissitis regionibus, 
a quibus ut habeatur regularis attestatio libertatis status longius 
tempus requiritur, cum tamen urgeat celebratio matrimonii, 
Ordinarius pro suo prudenti iudicio praescribere potest iura- 
mentum suppletorium (sive parte sive testibus), uti scimus ex 
resp. comm. int. 2 iun. 1918, et ex instr. Congr. de Sacr., 
4 iun. 1921. 

Ceterum hac in re etiam spectandae sunt ordinationes Statu- 
torum particulariuml. 


Notetur parochum per se ipsum vel per alium facere posse 
proclam ationes. 


840. Obligatio revelandi impedimenta. —  Regu- 


l. Ita in Cone. Mechliniensi, n. 206, pro Belgio statuitur de casu quo 
aliquis extra paroeciam per sex menses commoratus sit ; « Parochi est, 
in singulis casibus, diligenter investigare an aliquid matrimonii cele- 
bratiori! obsistat. Quodsi, facta inquisitione, ipsi constat, per documenta 
publica sive ecclesiastica sive civilia, per privata testimonia Vel docu- 
menta fide digna, una cum affirmatione iurata ipsorum contrahentium, 
nihil matrimonio obstare ac praesertim nupturientes liberos esse, pa- 
rochus non tenetur rem Ordinario exponere, nec publicationes in aliena 
paroecia faciendae sunt. 

Si vero, post diligentem investigationem, dubium vel suspicio sit de 


existent! impedimento, Ordinarium consulat eiusque praecepta sequa- 
tur ». 

lariter «omnes fideles tenentur impedimenta, si qua 
norint, parocho aut loci Ordinario, ante matrimonii 
celebrationem, revelare» (can. 1027) ; impedimenta autem 
intelligenda sunt sensu lato, seu cuncta quae obstant 
celebrando matrimonio. 

Obligatio est gravis, quia finis legis est magni momenti, 
scii, impedire matrimonia illicita et invalida, quibus 
irreverentia fieret sacramento, et damna orirentur nuben- 
tibus et filiis, necnon ipsi bono publico. Unde obligatio 
non solum a positivo sed a naturali quoque iure procedit. 


Obligantur omnes, cuiuscumque sint sexus, aetatis aut loci, 
etiam si solus aliquius impedimentum cognoscat neque iuridice 
probare possit, aut impedimentum sit occultum, dummodo cum 
vera probabilitate innotescat. Sunt tamen causae excusantes : 


o 


i? Inutilitas revelationis, ut si parochus impedimentum iam 
noverit, vel ab eo in foro conscientiae sit dispensatum, vel revelatio 
praevideatur certo non profutura. 

20 Aiud medium efficax, qualis est admonitio sponsorum ut 
vel a matrimonio desistant vel pro dispensatione sollicitent. 
Quae monitio semper praemittenda est ubi impedimentum oritur 
ex peccato occulto et est infamans, dummodo speretur pro- 
futura et tempus non urgeat; secus impedimentum parocho 
reveletur immediate. 

3° Grave damnum proportionatum sive proprium sive aliorum, 
puta scandalum. At qui novit impedimentum, tunc tenetur 
impedire matrimonium quantum potest. 

4° Secretum sacramentale, et etiam ratione boni communis 
officiosum, nisi ad tuendum innocentem adversus iniustam aggres- 
sionem illius qui secretum commiserit, revelatio sit necessaria ; 
— non vero secretum naturale, nec promissum etsi sub iuramento, 
nec etiam simpliciter commissum, quia secretum non obligat 
in detrimentum boni communis vel in damnum tertii. 

Secreto excusatus tenetur, si potest, monere nupturientes. 


841. Bannorum dispensatio. — Non solus S. Pontifex, 
sed etiam «loci Ordinarius proprius pro suo prudenti 
iudicio potest ex legitima causa a publicationibus etiam 
in aliena dioecesi faciendis dispensare. Si plures sint Ordi- 
narii proprii, ille ius habet dispensandi, in cuius dioecesi 
matrimonium celebratur ; quodsi matrimonium extra pro- 
prias ineatur dioeceses, quilibet Ordinarius proprius 
dispensare potest » (can. 1028). 


Dispensare ergo potest : 
iQ Solus Ordinarius proprius; ergo invalida est dispen- 

satio concessa ab Ordinario non proprio, etsi in eius 
dioecesi celebretur matrimonium. 


20 Ex legitima causa, secus dispensatio est invalida, quia 
Ordinarius dispensat in lege superioris. 


Causa requiritur proportionata, et ideo : 


10 


i? Eo minor, quo maior probabilitas aut moralis certitudo 
adsit de absentia cuiuscumque impedimenti. 

a) Si moraliter constet nullum esse impedimentum, quaelibet 
rationabilis causa, imo ipsa petitio sponsorum, potest esse causa 
sufficiens dispensandi etiam ab omnibus publicationibus. 

b) Si vero dubium positivum adsit de aliquo impedimento, 
per se et generatim nullatenus valet Ordinarius dispensare ab 
omnibus publicationibus. 

c) Si demum nec moralis certitudo de absentia nec positivum 
dubium de existentia impedimenti habeantur, ob varias causas 
potest Ordinarius dispensare. 


20 Eo maior, quo plura vel omnia remittantur banna. Causae 
autem aliae sunt necessariae ob quas tenetur Ordinarius dispen- 
sare, aliae gratiosae ob quas dispensare potest. 

Causae necessariae ob quas dispensare tenetur sunt grave 
damnum vitandum aut notabile bonum obtinendum ; scii. 

a) periculum ne matrimonium malitiose i. e. sine iusta causa 
impediatur ; 

b) periculum infamiae vel scandali ut si concubinarii, qui 
pro legitimis coniugibus habentur, matrimonium inire velint ; 

c) periculum ne sponsus puellam a se defloratam relinquat ; 

d) periculum mortis, dum proles sit legitimanda aut salus 
moribundi securius procuranda ; 

e) urgens necessitas discedendi cum continuo periculo incon- 
tinentiae ; 

f) partus instans ante factas denuntiationes ; 

g) periculum ne sponsi contenti sint solius matrimonii civilis. 

Causae gratiosae ob quas dispensare potest potius quam tenea- 
tur, sunt: 

a) disproportio magna in respectiva sponsorum aetate vel 
conditione, quae ludibrio exponit ; 

b) nobilitas nupturientium quorum cognationes sunt magis 
notae, atque nuptiae non fiunt sine magna deliberatione et publi- 
citate ; 

c) omnis legitima ratio anticipandi matrimonium, praesertim 
si moraliter constet non esse impedimentum. 

Hae ultimae causae plerumque |légitimant dispensationem 
partialem tantum ; illae autem priores necessitate urgente etiam 
totalem. 

Dispensatio bannorum a denuntiatione impedimentorum non 
dispensat, nec ab obligatione de iis inquirendi ; imo haec tnagis 
videtur urgenda, nisi constet nulla adesse impedimenta. 


Parochus dispensare non potest, nisi ad hoc ab Ordinario 

delegationem accipiat ; in quibusdam regionibus, ut in 
Belgio, delegari solent vicarii foranei seu decani ad 
dispensandum super una vel duabus proclatnationibus. 
Necessitate urgente, potest parochus declarare legem 
bannorum cum tanto incommodo non obligare. 

Ita : i? si periculum sit in mora et Ordinarius adiri nequeat ; 

2? si matrimonium solemniter celebratum, postea ob reper- 
tum impedimentum, renovato consensu sit convalidandum ; 

3° si ob perturbationem publicam denuntiationes fieri ne- 


queant ; 
4? si celebratur matrimonium conscientiae (can. 1104). 


842. Officium parochi. — Inceptis vel peractis publi- 
cationibus, potest vel dubium esse ortum de aliquo impe- 
dimeüto, — vel impedimentum certum detectum, — vel 
nullum detectum nec certum nec dubium. 


A « Exorto dubio de existentia alicuius impedimenti : 

i? Parochus rem accuratius investiget, interrogando sub 
iuramento duos saltem testes fide dignos, dummodo ne 
agatur de impedimento ex cuius notitia infamia partibus 
oriatur, et, si necesse fuerit, ipsas quoque partes. 

2? Publicationes peragat vel perficiat, si dubium ortum 
sit ante inceptas vel expletas publicationes. 

3? Matrimonio ne assistit, inconsulto Ordinario, si 
dubium adhuc superesse prudenter indicaverit » (can. 1031, 
$ 1). 

B, « Detecto impedimento certo : 

1i? Si impedimentum sit occultum, parochus publicationes 
peragat vel absolvat, et rem deferat, reticens nomina, ad 
loci Ordinarium vel ad S. Poenitentiariam. 

2? Si sit publicum et detegatur ante inceptas publica- 
tiones, parochus ulterius ne procedat, donec impedimentum 
removeatur, etsi dispensationem pro foro conscientiae 
tantum obtentam norit; si detegatur post primam aut 
secundam publicationem, parochus publicationes perficiat, 
et rem ad Ordinarium deferat » (can. 1031, $ 2). 


C. « Demum si nullum detectum fuerit impedimentum, 


nec dubium nec certum: 
Parochus, expletis publicationibus, ad matrimonii cele- 


brationem partes admittat» (can. 1031, $ 3). 

843. Animadversiones. — j. « Peractis investigationibus 
et publicationibus, parochus matrimonio ne assistat, antequam 
omnia documenta necessaria receperit, et praeterea, nisi rationa- 
bilis causa aliud postulet, tres dies decurrerint ab ultima publi- 
catione » (can. 1030, $ 1). Unde si ultima publicatio locum ha- 
buerit die dominica, matrimonium per se nonnisi feria 5. contrahi 
potest, conformiter ad can. 34, $ 3, 30. 

Documenta requisita sunt : a) testimonium Baptismatis sponsi 
ex aliena paroecia ; b) attestatio authentica de bannis in aliena 
paroecia proclamatis et de statu libero ; c) in casu speciali, testi- 
monium de dispensatione obtenta super impedimento, de obitu 
prioris coniugis, de nullitate matrimonii, de non consummatione 
matrimonii rati eiusque dissolutione, de iis quae spectant 
privilegium Paulinum. 

Per accidens requiri possunt : ex iure civili, testimonium de 
fprmalitatibus civilibus impletis ; ex iure particulari, testimonium 
confessionis. 


2. Quando nupturientes diversae sunt dioecesis, transmissio 
documentorum peractae inquisitionis ad parochum sponsae fiat 
semper per tramitem cancellariae Curiae episcopalis dioecesis 
sponsi ; vice versa per cancellariam episcopalem sponsae, si quan- 
doque accidat ut matrimonio parochus sponsi (S. C. Sacr., 
29 iun. 1941). 

Quando nupturientium parochi sunt diversae dioecesis, insuper 
praecipit eadem S. Congregatio, ut parochus ad assistendam 
matrimonii non procedat, nisi prius spae Curiae episcopalis 
licentiam | (nihil obstat) consequatur. 

Quo accuratius in re procedatur, parochus ad Curiam mittat, 
et quidem opportuno antea tempore, documenta omnia praema- 
trimonialia una cum exemplari praedito omnibus notitiis de 
quibus ex documentis constat. Hoc exemplari, nihil obstat 
munito, utatur parochus, si aliquando sacerdoti, legitima ceterum 
facultate praedito, concedat licentiam assistendi matrimonio 
extra paroeciam forte contrahendo, illudque dein caute asser- 
vetur in archivo paroeciae ubi nuptiae initae sunt. 


3. « Si intra sex menses matrimonium contractum non fuerit, 
publicationes repetantur, nisi aliud loci Ordinario videatur 
(can. 1030). 

Iudicium Ordinarii proferri potest, sive declaratione generali. 
pro verificatis quibusdam conditionibus»^sive responso particulari. 


4. « Matrimonio vagorum de quibus in can. 91, parochus, 
excepto casu necessitatis, nunquam assistat, nisi, re ad loci 
Ordinarium vel ad sacerdotem ab eo delegatum delata, licentiam 
assistendi obtinuerit. » (can. 1032). 

Vagi sunt illi qui nullibi domicilium aut quasi-domicilium 
habent, etsi iam a mense in paroecia commorentur : ita confor- 
miter ad can. 91 ; iis tamen probabiliter exceptis qui mere momen- 
tanee inveniantur vagi, utpote qui nuper relinquentes domici- 
lium, in via sint ut aliud occupent : finis legis, sicut textus 

Conc. Trid., sess. 24, c. I, e quo sumpta est, respicit habitualiter 
vagos. Quia vero finis legis est maior certitudo status liberi, 
est obtinenda licentia, etsi unus tantum sponsorum sit vagus 5 


quáe generarim opportunius impetrabitur post examen sponso- 
rum sed ante publicationes. 


5. « Parochus graviter filiosfamilias miriores hortetur ne 
nuptias ineant, insciis aut rationabiliter invitis parentibus ; 
quodsi abnuerint, eorum matrimonio ne assistat, nisi consulto 
prius loci Ordinario » (can. 1034). 


QUAESTIO TERTIA. 


DE FORMA SEU RITU CELEBRATIONIS 
MATRIMONII. 


844. Principium generale. — Ad validitatem con- 
tractus coniugalis ex natura rei sufficit consensus delibe- 
ratus mutuus aliquo quocumque modo manifestatus ; at 
ex iure positivo conditiones et formalitates possunt requiri 
ad liceitatem vel ad validitatem : boni publici scii, interest 
quod contractus tanti momenti non ineatur nisi probari 
possit. Unde factum est ut apud omnes fere populos 
consensus nuptialis solemnitatibus ornaretur, atque varia 
forma liturgica aut iuridica vestiretur. Conditiones et 
formalitates potestate civili praescribi possunt in matri- 
moniis infidelium ; in matrimoniis autem Christianorum 
potestati Ecclesiae reservantur (n. 827, i?). Sicut ergo lex 
civilis potest formam solemnem exigere pro validitate 
contractus, vel praescribere conditiones ad valorem testa- 
menti, ita Ecclesia statuere potest formam quasi conditio- 
nem necessariam ut matrimonium sit validum. 


Ex dictis sequitur matrimonium  clandestinum, quod scii, 
iuridice nequit probari testibus, non esse de se et naturali iure 
invalidum, imo nec illicitum. Ante Conc. Trid. nulla forma fuit 
praescripta ad matrimonii validitatem, et matrimonia clandestina 
absque testibus inita non erant invalida ; semper tamen Ecclesia 
illa habuit tamquam regulariter, et exceptionalibus circumstantiis 
exceptis, omnino illicita, ut patet ex Innocentio III et ex ipso 
decreto Conc. Trid. id fatentis, sess. 24 de ref., c. 1 : « Sancta 
Mater Ecclesia ex iustissimis causis illa semper detestata est 
atque prohibuiti| », propter magna pericula et incommoda quae 
solent esse coniuncta coniugiis privatis. 


i. Hinc ab exordiis Ecclesiae Patres exigunt ut matrimonium ineatur 
coram Ecclesia. Ita v. g. Ign., ad Polyc. 5 ; Tert., de Pud. 4. 

Ut efficacius matrimonia clandestina eorumque incommoda 
removeret, Cone. Trid., a. 1564 hanc legem statuit : « Qui aliter 
quam praesente parocho vel alio sacerdote de ipsius parochi seu 
Ordinarii licentia et duobus vel tribus testibus matrimonium 
contrahere attentabunt, eos sancta synodus ad sic contrahendum 
omnino inhabiles reddit et huiusmodi contractus irritos et nullos 
esse decernit ». Ita decrevit ne coniuges postea impune ad alias 
nuptias divertere possent, neque compellerentur ad commanen- 
dum cum coniuge illegitimo ob ignotas anteriores nuptias. 

At decretum Tridentinum non erat obligatorium nisi in sin- 
gulis paroeciis ubi erat promulgatum, quod in multis factum non 
fuit. Hinc pluribus in regionibus non obligabat, et in aliis qui- 
busdam dispensatum in eo fuit pro matrimoniis sive haereticorum 
sive mixtis, ita ut clandestine inita essent valida. Quocirca magna 
existebat pro variis partibus Ecclesiae diversitas in legislatione 
matrimoniali. 

Ad quam difformitatem tollendam, nova disciplina introducta 
fuit et a 19 apr. 1908 obligatoria, qua matrimonium non initum 
coram parocho vel Ordinario vel sacerdote ad hoc delegato et 
duobus testibus esset ubique nullum, salvis quibusdam exceptio- 
nibus ; eaque fere immutata in novo Codice iuris fuit admissa. 
Et ita uniformitas obtenta est in tota Ecclesia latina. Adest tamen 
quaedam differentia inter ius novum et legem tridentinam, quia 
in ista clandestinitas erat inhabilitas personae ad contrahendum 
matrimonium, nunc vero potius est defectus formae iuridicae ad 
contractus validitatem requisitae, et ideo non amplius constituit 
impedimentum strictiore sensu sumptum. 


Obiiciunt Ecclesiam non posse mutare materiam et formam 
sacramentorum a Christo institutam, ac proinde non posse 
facere ut matrimonium clandestinum validum sit invalidum. — 
At Ecclesia non mutat materiam et formam matrimonii, quod 
est contractus legitimus et validus inter baptizatos ; sed ponit 
conditiones ad hoc requisitas quod contractus sit legitimus et 
validus : quibus scii, positis adest materia et forma, et quibus 
non positis iam non habetur materia et forma sacramenti. Eodem 
modo, Ecclesia non potest facere quod absolutio sacerdotis 
jurisdictione gaudeptis non sit sacramentum Poenitentiae, sed 
potest statuere conditiones requisitas ut iurisdictionem habeat 
et sic valide, aut e contra iis deficientibus invalide, absolvat. 


845. Principium Il. Forma iuridica ordinaria, ad 
validitatem matrimonii requisita, est praesentia, 
simul cum duobus testibus, Ordinarii vel parochi 
illius loci in quo matrimonium celebratur. — Constat 
ex can. 1094: «Ea tantum matrimonia valida sunt quae 
contrahuntur coram parocho, vel loci Ordinario, vel 
sacerdote ab alterutro delegato et duobus saltem testibus, 
secundum regulas expressas in canonibus qui sequuntur, 

et salvis exceptionibus de quibus in can. 1098-1099 ». 

1? Requiritur Ordinarius loci aut parochus. Nomine 
parochi veniunt, tum parochus proprie dictus, seu sacerdos 
cui paroecia collata est in titulum vel stabiliter, cum cura 
animarum sub auctoritate Ordinarii loci exercenda (can. 
451, § 1), tum omnes qui in iure aequiparantur parocho. 


Aequiparantur parocho : 


i? Quasi-parochi, qui quasi-paroecias administrant seu partes 
vicariatus apostolici aut praefecturae apostolicae, quibus pecu- 
liaris rector est assignatus (can. 451, $ 2). 

2? Vicarii paroeciales, si plena potestate paroeciali sint praediti 
(ibid.). Hi sunt : 

a) Vicarius curatus, qui paroeciam regit cuius cura habitualis 
ad personam moralem pertinet (can. 471). 

b) Vicarius substitutus, qui parochi, sive beneficio privandi 
et s. Sedem adeuntis, sive ultra hebdomadam absentis,in omnibus 
tenet locum et ad hoc ab Ordinario est designatus et probatus, 
vel iam ante approbationem Ordinarii si parochus repentina et 
gravi de causa discedat ultra hebdomadam (cati. 465, $ 4 et 5, 
et 1923, 8 2 simul cum 474 ; com. int., 14 iul. 1922). 

c) Vicarius oeconomus seu deservitor, qui vacante paroecia ad 
eius regimen est constitutus ; et etiam vicarius Cooperator primus 
vel munere antiquior, vel parochus vicinior, vel superior domus 
religiosae, iuxta casus, qui ante oeconomi constitutionem, 
paroeciae vacantis regimen, nisi aliter fuerit provisum, interim 
assumit (can. 472). 

d) Vicarius adiutor ab Ordinario loci constitutus, qui in 
omnibus parochi, muniis rite obeundis imparis, supplet vicem 
(can. 475). 

Non vero simplices vicarii cooperatores, qui tamen possunt 
ab Ordinario generaliter delegari ad assistendum i sed ita nec 
ordinario nec ubique fieri solet. 

3? Parochi personales qui iurisdictionem non exercent in deter- 
minatum territorium, sed in determinatas personas. Tales etiam 
censentur illi, qui simul cum alio parocho in eodem loco curant 
animarum exercent quoad determinatas personas cuiusdam 
nationalitatis, sermonis aut ritus ; item cappellani vel rectores 
piorum locorum, a parochiali iurisdictione exemptorum, si plena 
donentur potestate parochiali, sed tantum quoad sibi concreditas 
personas et in loco ubi iurisdictionem exercent (S. C. C., 1 feb. 
1908) ; — an etiam cappellani militum, a praescriptis peculia- 
ribus pendet et diversum est in diversis regionibus. 


2? Requiruntur duo saltem testes. In ipsis nulla qualitas 
specialis a iure requiritur ; unde omnes valide assumuntur, 
dummodo hic et nunc rationis usu gaudeant et testandi 


sint capaces. Licite non assumuntur acatholici, excommu- 
nicat!, interdicti, infames, ut de haereticis declaravit 

S, Off., 19 aug. 1891 ; nisi adsit gravis causa et remoto 
scandalo. 


Non requiritur 1) ut testes designati de matrimonio contra- 
hendo praemoniti vel rogati sint , nec 2) ut expressam intentio- 
nem habeant munere testis fungendi ; nec 3) ut libere assistant 
i. e. non coacti aut fraudulenter inducti ; nec 4) ut contrahentes 
eos formaliter assumant qua testes, aut etiam conscii sint de 
eorum praesentia. Suthcit quod testes possint de matrimonio 
contracto testari ; unde testibus idiomatis ignaris, si interpres 
verba explicet consensum exprimentia, valet matrimonium. 


30 Requiritur parochi et testium praesentia : a) simultanea, 
ut omnes eumdem actum nubendi testari possint ; b) phy- 
sica seu corporalis, ita ut testes adsint de visu et auditu, 
et in immediato ambitu vel parva distantia se tenentes 
connaturaliter visu vel auditu percipere valeant quid agatur, 
unde non sufficit communicatio per telephonium vel teles- 
copium ; c) moralis, ut saltem ex circumstantiis percipiant 
matrimonium inter tales personas determinatas contrahi. 


Hinc excluduntur amentes, perfecte ebrii, usu rationis carentes, 
atque caeci simul et surdi ; non autem qui tantum caeci sunt 
aut tantum surdi. 


846. Conditiones ex parte parochi ad validam 
assistendam requisitae enumerantur in can. 1095, § 1 : 

« Parochus et loci Ordinarius valide matrimonio assis- 
tunt : 

i° A die tantummodo adeptae canonicae possessionis 


beneficii ad normam canonum..., vel initi officii, nisi per 
sententiam fuerint excommunicati vel interdicti vel sus- 
pensi ab officio aut tales declarati ; 

2? Intra fines dumtaxat sui territorii ; in quo matri- 
moniis nedum suorum subditorum, sed etiam non subdi- 
torum, valide assistunt ; 

30 Dummodo neque vi neque metu gravi constricti 
requirant excipiantque contrahentiupi consensum ». 


Tria itaque sunt attendenda : 


A. Quantum ad tempus, valida est assistentia a die 
canonicae possessionis beneficii vel initi officii. 


lamvero ; i? Canonica beneficii possessio, pro episcopis habetur 

simul ac in ipsa dioecesi per se vel per procuratorem apostolicas 
litteras ostenderint capitulo Ecclesiae cathedralis (can. 334, $ 3), 
pro aliis fit secundum modum iure peculiari praescriptum vel 
legitima consuetudine introductum (can. 1444, $ 1). 

2? Initum officium requiritur pro illis qui beneficium non 
habent, sed solum officium, uti sunt vicarius generalis episcopi, 
et vicarius substitutus aut adiutor parochi : sufficit scii, quod 
rite nominatus officium exercere incipiat tempore ad hoc prae- 
finito. 

3? Cessat valida assistentia ipsa amotione ab officio vel bene- 
ficio, et etiam per excommunicationem, interdictum vel suspensio- 
nem ab officio, post sententiam, non autem per suspensionem 
a sacris vel a iurisdictione. 


Notetur : a) Etiam putativus parochus vel Ordinarius valide 
assistit, qui scii, talis non est ob defectum occultum sed errore 
communi talis esse reputatur : Ecclesia enim supplet eius potes- 
tatem in errore communi (can. 209) ; item parochus cuius censura 
per sententiam lata a parochianis ignoratur. 

b) Pariter in dubio positivo et probabili iuris vel facti de sua 
competentia ad assistendum in matrimonio (ibid.), quia in hoc 
etiam casu Ecclesia supplet. 

c) Non tamen, ut videtur, parochus vel Ordinarius intrusus, 
qui nec talis est nec a legitima auctoritate, etsi invalide, talis 
nominatus, sed ab illegitima potestate e. g. civili institutus est. 


B. Quantum ad locum, valida est assistentia parochi aut 
Ordinarii infra fines sui territorii. 


:o 


Igitur : i? Intra fines proprii territorii omnium etiam non 
subditorum, extra illos fines nullius etiam subditi matrimonio 
valide assistit. 

2? In domibus et ecclesiis exemptis quae in suo territorio 
sitae sunt, valide quoque assistit, quia tantum ratione persona- 
rum exemptae sunt (S. C. Sacr., 12 mart. 1910) ? e contra si 
quaedam instituta habeant privilegium extraterritorialitatis. 

3? Ubi plures parochi cumulative idem territorium obtinent, 
ratione scii, diversi sermonis, ritus, nationis, singuli in toto 
territorio valide assistunt (S. C. C., 1 feb. 1908), nisi aliter iure 
particulari sit statutum. 

4? Parochi personales in determinatas tantum personas vel 
familias iurisdictionem habentes : si pro determinato territorio 
constituantur, in hoc tantum territorio et pro solis suis subditis 
valide assistunt ; e contra si eorum competentia nullo restringatur 
territorio, ubique valide assistunt subditorum matrimoniis. 

50 Rectores piorum locorum, qui plena potestate paroeciali 
gaudent, non possunt assistere nisi suorum subditorum matri- 
moniis et in loco tantum ubi iurisdictionem exercent (S. C. C., 
I feb. 1908). 

Notetur differentia cum lege trideritina : iuxta eam parochus 
subditorum proprius matrimonio assistere debebat ubique terra- 
rum, ita ut esset lex personalis; nunc autem parochus in solo suo 


< 

territorio valide assistit tnatrimonio etiam non subditorum, ita 
ut lex iam sit territorialis. 


C. Quantum ad modum, oportet ut parochus vel Ordi- 
narius nulla vi nec metu gravi constrictus consensum 
contrahentium requirat. 


Hinc: i? Vis et metus gravis sive a contrahentibus sive ab alio 
incussus etsi non iniuste ad extorquendam .assistentiam, hanc 
invalidát ; non autem metus ab intrinseco vel ab alio eventu 
proveniens, aut ad ipsam observantiam legis ordinatus, nec dolus 
aut fraus, etsi assistentiae causa fuerint. 

2? Non sufficit assistentia parochi mere passiva sed requiritur 
activa : non sufficit ut contrahentes consensum coram parocho 
advertente emittant, sed ipse debet actu positivo consensum 
ipsorum exquirere et recipere. 

Notetur : a) Nihil refert ad validitatem an per se yel per 
interpretem, per verba vel scripturam vel signum parochus 
consensum exquirat. 

b) Lege tridentina sola assistentia passiva parochi require- 
batur, et ita sponsi ex inopinato coram ipso et cum testibus 
apparentes et contra suum b neplacitum consensum elicientes 
valide contrahebant ; hoc incommodum nunc vitatur, cum ius 
actuale requirat activas parochi partes, ita ut ipso reluctante 
consensus emissus non valeat. 


847. Conditiones ex parte parochi ad licitam 
assistentiam requisitae indicantur can. 1097 : 

«$ i. Parochus autem vel loci Ordinarius matrimonio 
licite assistunt : 


o 


i? Constito sibi de libero statu contrahentium ad 
normam iuris (n. 836-842) ; 

2? Constito insuper de domicilio vel quasi-dpmicilio vel 
menstrua commoratione aut, si de vago agatur, actuali 
commoratione alterutrius contrahentis in loco matrimonii ; 
W30 Habita, si conditiones deficiant de quibus n. 2j 
licentia parochi vel Ordinarii domicilii vel quasi-domicilii 
aut menstruae commorationis alterutrius contrahentis, nisi 
de vagis actu itinerantibus res sit, qui nullibi commo- 
rationis sedem habent, vel gravis necessitas intercedat 
quae a licentia petenda excuset ». 


o 


Ubi animadvertendum : i? Non requiritur domicilium aut 
quasi-domicilium, sufficit menstrua commoratio in paroecia Ut 
parochus licite assistat. 

2? Ad illam non requiritur nec sufficit intentio commorandi ; 
sed sufficit et requiritur realiter factum commorationis per 

mensem continuum ; nec requiritur habitatio, sed etiam sufficit 
commoratio per modum hospitis aut operarii. 

3° Commoratio sufficit moraliter continua, cui absentia unius 
alteriusve diei et noctis non videtur obstare imo nec sola absentia 
diurna ; debet tamen esse usque ad diem matrimonii continuata. 

4? Mensis computandus videtur ut in calendario, ita ut prima 
dies non computetur et tempus finiatur die eiusdem numeri 
mensis sequentis expleto (v. g. a 15 ad 15" expletum) ; et si 
talis numerus non habetur, tempus finiatur expleto ultimo die 
mensis sequentis (v. g. 30 ian. ad 28 febr., 31 aug. ad 30 sept.). 
Quidam tamen mensem sumunt sparium 30 dierum continuum. 

5? Actualis commoratio quae datis quibusdam conditionibus 
sufficit, intelligenda est commoratio per tempus alicuius momenti, 
ita ut dici quis possit ibi sedem commorationis habete. 

6? Licentia requisita in casu quo neuter contrahens in loco 
ubi vult nubere habeat domicilium, quasi-domicilium aut 
menstruam commorationem,concedi potest ore vel scripto, ex- 
presse vel tacite, imo generaliter, vel etiam rationabiliter praesu- 
mi ; quo casu decet parochum proprium monere. 

7? A licentia petenda excusat gravis necessitas, nempe notabile 
incommodum ex parte parochi vel nupturientium, uti necessitas 
proficiscendi ob imminens periculum, periculum mortis, error 
domicilii ultima hora detectus, concubinatus finiendus aut 
praecavendus dum tempus desit recurrendi. 

8? Pro vagis qui non habent actualem commorationem, nulla 
requiritur licentia ad licitam  assistentiam ; requiritur tamen 
licentia Ordinarii Vi can. 1032 in ordine ad statum liberum 
sufficienter probatum (n. 843, 30). 


« $ 2. In quolibet casu pro regula habeatur ut matri- 
monium coram sponsae parocho celebretur, nisi iusta 
causa excuset ; matrimonia autem catholicorum mixti ritus, 
nisi aliud particulari iure cautum sit, in ritu viri et coram 
eiusdem parocho sunt celebranda ». 


Duplex regula statuitur obligatoria : 


ia Ut matrimonium coram parocho sponsae celebretur. Haec 
obligat sub levi tantum et ab ea excusat rationabilis causa, ut si 
sponsa acatholica sit, vel parochus sponsi sit alterutrius contra- 
hentium cognatus, vel domus sponsi facilius nuptias peragen- 
das permittat, vel eadem die plura matrimonia celebrentur in 
eadem familia, aut ecclesia paroecialis sponsi sit domui proxima 
et ecclesia sponsae valde remota, etc. Qua iusta stante causa, 
nulla a parocho sponsae requiritur licentia, quamvis deceat 
illum monere. 


2* Ut matrimonium catholicorum mixti ritus celebretur in 
ritu et coram parocho viri. Nisi tamen aliter statuatur iure 
particulari, aut non liceat ratione canonis 1099, $ 1, 30, ut si 
vir alicujus ritus orientalis, in quo non servatur forma latina 

celebrationis matrimonii contrahat cum femina ritus latini quae 
secundum canonem 1099 etc. ad formam tenetur. (Cfr Responsio 
Comm. Interpr. Cod. diei 8 julii anni 1948 ; Acta Apostolicae 
Sedis, XL, 1948, p. 386.) 


«$ 3. Parochus qui sine licentia iure requisita matri- 
monio assistit, emolumenta stolae non facit sua, eaque 
proprio contrahentium parocho remittat ». 


Emolumenta reddenda sunt : 


1) Hla solum quae parocho qua tali ex ipsa celebratione ma- 
trimonii debentur, non autem stipendium missae celebratae aut 
dona ex amicitia facta vel ministris et ecclesiae soluta. 

2) Ex iustitia reddenda sunt, et quidem ante sententiam 
iudicis, quia lex impedit ne parochus emolumenta faciat sua i. e. 
dominium in ea acquirat. 

3) Reddenda sunt parocho sponsae ; si plures sint parochi 
inter eos dividantur, aut forsan dari possunt illi qui secus asti- 
tisset. 

4) Non debent a parocho restitui, si egit ex licentia rationa- 
biliter praesumpta, aut licentiam petere non debuit excusante 
gravi necessitate. 

5) Nec forsan sunt restituenda, si parochus sine iusta causa 
ea remiserit, quia lex videtur intelligpnda de fructibus perceptis ; 
nisi tamen fraudulenter ea sub alio titulo sibi tradenda curaverit. 


848. Principium IIl. Parochus competens vel loci 
Ordinarius alium sacerdotem delegare potest, qui 
loco sui matrimonio valide assistat. — Ita can. 1095, 
$ 2: «Parochus et loci Ordinarius qui matrimonio possunt 
valide assistere, possunt quoque alii sacerdoti licentiam 
dare ut infra fines sui territorii matrimonio valide assistat ». 


Licentia data ad valide assistendum matrimonio, in iure vocatur 
etiam delegatio (can. 1094, 1096 et 1098), quia, licet non sit 
vera transmissio iurisdictionis, est tamen communicatio facultatis 
ponendi actum qualificatum. 

Delegare possunt Ordinarius loci et parochus, cuius nomine 
yenjunt omnes supra indicati (n. 84c), qui proinde omnes 
delegare valent (com. int., 20 maii 1923) ; — non vero vicarii 
cooperatores nisi generaliter delegati fuerint ad assistendum 
matrimoniis (ibid.). 

Attamen : 1) Ordinarius et parochus non valent delegare nisi 
ipsi valide possint assistere ; unde 

a) non valet delegatio extra fines territorii sui ; 

b) nec valet si sint excommunicati, interdicti vel suspensi 
ab officio et sententia intercesserit ; 

c) illi parochi personales qui milii territorio sunt adstricti, 
sicut assistere matrimoniis,ita et delegare valent ubique terrarum. 

2) Delegatus non valet subdelegare, nisi delegans ei hanc 
facultatem expresse concesserit, aut nisi delegatus fuerit gene- 
raliter ad assistendum matrimoniis (com. int., 28 dec. 1927). 


A. Conditiones ad validitatem delegationis enumerantur 
can. 1096, $ I: « Licentia assistendi matrimonio... dari 
expresse debet sacerdoti determinato ad matrimonium 
determinatum, exclusis quibuslibet delegationibus gene- 
ralibus, nisi agatur de vicariis cooperatoribus pro paroecia 
cui addicti sunt ; secus irrita est ». 


Oportet igitur : r° Delegatus sit sacerdos quicumque, etiam si 
non sit praeditus qualitatibus specialibus, v. g. non sit appro- 
natus ad curam animarum. 


2? Sit sacerdos determinatus, licet deleganti nop notus ; unde 
invalida esset licentia data sponsis eligendi Sacerdotem quem 
maluerint, vel cuicumque religioso a superiore designando 
(S. C. Sacr., 12 mart. 1910), vel quemdam indeterminatum sub- 
dclegandi ; valida tamen delegatio plurium v. f. omnium in 
paroecig commemorantium. Parum refert quo modo determinatio 
fiat : nomine, titulo aut officio contrahentium, hora vel loco 
celebrationis, immediate vel mediante altero, v. g. sponso, qui 
delegationem notificet. 


3? Sit determinatus ad determinatum matrimonium, vel plura 
determinata ; non vero ad assistendum omnibus vel certae 
categoriae matrimoniis vel iis quae hoc mense contrahenda sint, 
nisi agatur de vicariis cooperatoribus. Hi enim, sed pro paroecia 
tantum cui inserviunt, valent generaliter delegari ad omnia vel 
certae categoriae matrimonia ; quin tamen ex iure communi eo 
ipso quod cooperatores sint constituti, generaliter delegati sint. 


4? Expresse dari debet delegatio, sive in scriptis, sive verbis, 
sive nutibus aut alio signo explicito vel implicito, sive etiam 
ope telegraphi aut telephonii ; non valet delegatio tacita, prae- 
sumpta, interpretativa, a fortiori non mera tolerantia aut rati- 
habitio post assistentiam. Hinc error substantialis delegationem 
impedit, nimirum error circa ipsam personam delegandi aut 
nupturientium. 


5? Nota delegatio esse debet delegato et ab eo acceptata saltem 
implicite ; nisi tamen delegatio lege aut statuto concedatur. 


Notetur : a) Ut delegatus matrimonio valide assistat, debet 
eodem modo se gerere ac delegans procedere debet, et inter 
fines territorii delegantis exquirere et recipere consensum. 

b) Disputant canonistae utrum sacerdos delegatus post ex- 
communicationem, interdictum aut suspensionem ab officio, 
cum sententia, valide assistat. Plures affirmant, quia deest textus 
formalis validitatem  excludens ; alii negant, quia id dicunt 
sequi ex toto contextu can. 1094-1096. 

c) Cessat delegatio expleto mandato ; elapso tempore aut 
exhausto numero casuum pro quo concessa fuit ; cessante causa 

finali delegationis ; revocatione a delegante facta et delegato 
directe intimata ; non vero morte vel resoluto morte delegantis, 
nisi id expresse statutum fuerit (cfr. can. 207). 

d) In errore communi supplet Ecclesia, si communiter 
putetur aliquem habere facultatem assistendi. 


B. Conditiones ad licite delegandum indicantur can. 1096, 
$ 2 ; « Parochus vel loci Ordinarius licentiam ne concedat, 
nisi expletis omnibus quae ius constituit pro libertate 
status comprobanda ». 


Ergo nonnisi examine sponsorum, investigationibus et denun- 
tiationibus peractis. Ceterum, ut licite assistat sacerdos delegatus, 
observare debet omnia quae a parocho observanda sunt, ut 
dictum est n. 847. 


849. Principium HI. Forma iuridica extraordinaria, 
defectu Ordinarii vel parochi vel sacerdotis delegati, 
ad validitatem quandoque sufficiens, est sola prae- 
sentia duorum testium. — Constat ex can. 1098: 
« S1 haberi vel adiri nequeat sine gravi incommodo parochus 
vel Ordinarius vel sacerdos delegatus qui matrimonio 
assistant... 


i? In mortis periculo validum et licitum est matrimo- 
nium coram solis testibus; et etiam extra mortis periculum, 
dummodo prudenter praevideatur eam rerum conditionem 
esse per mensem duraturam ; 

2" In utroque casu, si praesto sit alius sacerdos qui 
adesse possit, vocari et, una cum testibus, matrimonio assis- 
tere debet, salva conjugii validitate coram solis testibus ». 

Igitur : A. Ad validitatem forma extraordinaria seu 
praesentia duorum testium sufficere tantum potest, si 
grave incommodum obstet ne habeatur vel adeatur paro- 
chus vel Ordinarius vel sacerdos delegatus. 


Sufficit 1) quodeumque incommodum grave, spirituale vel tempo- 
rale, sive partes directe afficiat, sive sacerdotem (Comm. Int. 
Cod., 3 maii 1945), dummodo illud incommodum sit im pedi- 
mentum praesentiae physicae Ordinarii vel parochi (Comm. 
Í. C., 10 martii 1928) etiamsi non sint absentes a loco sed mate- 
rialiter ibi praesentes (Comm. I. C., 25 julii 1931). Tale cense- 
tur: incarceratio nupturientis iuncta impossibilitati habendi 
sacerdotem competentem, occlusio omnium adituum tempore 
belli, commoratio in regione longinqua ubi nullus adsit sacerdos 

competens, iter diuturnum praedictae impossibilitati iunctum, 
etc. ; — e contra non sufficit mera recusatio parochi, nec 
quodeumque damnum materiale ; an sufficiat grave vetitum 
civile, fieri potest (rescr, S. C. Sacr. 24 aprilis 1935 ad ep. Met.), 
sed pendere videtur a natura et gravitate incommodi ; at in 
praxi, ob multa inconvenientia facile oritura, est in singulis 
casibus recurrendum ad competentem auctoritatem ecclesia- 
sticam, ut pluries declaratum fuitl. 

2) Sufficit et requiritur impossibilitas personalis; non requi- 
ritur communis seu localis, nec sufficit communis si desit perso- 
nalis. Ergo illa enasci potest non solum ex defectu vel penuria 
sacerdotum, sed etiam ex persecutione, ex epidimia, ex fama 
poenitentis servanda, ex incommodo gravi ministro in itinere 
timendo, etc. 

3) Non requiritur specialis causa ; quodeumque motivum 
ineundi matrimonium sufficit. 


B. Stante praedicta impossibilitate, in duobus tantum 
casibus, valet matrimonium sic initum, praeter casum 
legitimae dispensationis obtentae super assistentia parochi. 
Casus sunt : periculum mortis, et impossibilitas quae 
moraliter certo praevidetur per mensem duratura. 


i? Periculum mortis, grave seu proximum, ex quacumque 


causa, alterutri contrahentium imminens, certum aut Valde 
probabile, ita ut error in aestimando periculo non noceat validitati 
matrimonii, dummodo aestimatio sit prudens. 


2? Extra mortis periculum, si prudenter praevideatur eam rerum 
conditionem esse per mensem duraturam. In casu : 


a) Non requiritur ut ista conditio rerum iam a mense duraverit 
aut parochus a multo tempore absit, sufficit ut prudenter prae- 
sumendum sit eum infra mensem non fore praesentem, etiam si 
de facto erronea sit aestimatio. 

b) Praesumptio tamen non sufficit probabilis ; requiritur 
moralis certitudo, ex notorio vel ex inquisitione, de perduratione 
eiusdem rerum conditionis, nec sufficit factum absentiae parochi 
(com. int. 10 nov. 1925). 

c) Mensis oportet sit continuus et completus : sumendus 
videtur ut in calendario (n. 847, $ 1); quidam tamen sumunt 
pro spatio 30 dierum. 

d) Validae sunt nuptiae, licet nupturientes in fraudem egerint 
legis, consulto matrimonium differentes ad tempus quo sacerdos 
competens abesset, vel se transferentes in locum ubi sacerdos 
competens haberi vel adiri nequeat. 


I. Cfr. I. De Becker, De recto sensu can. 1098, ÌN Eph. Theol. Lov.. 
1932 > Conc. Meehl. IV, decr. 214. — Quidam censent illam impossibili- 
tatem subsistere, etiam si attingi posset parochus aut Ordinarius mediante 
telegrapho aut telephonio, aut curru automobili, quia ista sunt media 
extraordinaria. At media adhuc esse extraordinaria merito dubitari potest. 
Extraordinarium medium esset aëroplanum. 

C. Ad licite ineundum his in casibus matrimonium, 


requiritur ut alius sacerdos, si praesto sit, advocetur et 
cum testibus assistat. 


Sacerdos praescribitur vocandus, non tamen sub poena inva- 
liditatis ; sufficit ut assistat mere passive, et non debet exquirere 
consensum, sicut nec testes id facere debent. Est autem vocandus 
omnis sacerdos, etiam censuratus, non tamen vitandus. /n periculo 


mortis, sacerdos amplam habet facultatem dispensandi super 
impedimentis, ut dicetur n. 922. 


850. Quinam ad formam iuridicam servandam 
tenentur. — Ait can. 1099 : 


«$i.Ad statutam superius formam servandam tenentur : 


1? Omnes in catholica Ecclesia baptizati et ad eam ex 
haeresi aut schismate conversi, licet sive hi Sive illi ab 
eadem postea defecerint, quoties inter se matrimonium 
ineunt ; 

20 lidem, de quibus supra, si cum acatholicis sive 
baptizatis sive non baptizatis etiam post obtentam dispen- 
sationem ab impedimento mixtae religionis vel disparitatis 
cultus matrimonium contrahant ; 


3? Orientales, si cum latinis contrahant hac forma 
adstrictisl ». 


Itaque legi formam iuridicam praescribenti : 
i? Tenentur omnes, ritus latini, in Ecclesia catholica baptizati, 
qui scii, spectato fine operantis i. e. baptizantis vel Baptismum 
mandantis, baptizantur in ordine ad Ecclesiam catholicam, seu 
formaliser eo fine ut aggregentur Ecclesiae catholicae communioni 


externae ; quales sunt 


a) infantes quos parentes vel locum tenentes baptizari curant 
ut Ecclesiae catholicae membra fiant, 


b) infantes ex parentibus catholicis nati et privatim baptizati 
in casu necessitatis, 

c) adulti qui propria voluntate Baptismum recipiunt ex 
intentione Ut Ecclesiae catholicae aggregentur. 

2? Tenentur etiam conversi ad Ecclesiam catholicam ex haeresi 
vel schismate, qui scii, propria sponte fidem catholicam professi 
sunt, atque acatholice baptizati qui ab infantili aetate, i.e. saltem 
a primo usu rationis, de facto in fide catholica educati sunt: 
dummodo sint ritus latini. 


i. Hinc mulier quae vi can. 98, $ 4, declarat se velle transire in 
matrimonio ineundo ad ritum orientalem viri, tenetur ad formam cele- 
brationis matrimonii (com. int. 29 apr. 1940). 

3? Tenentur hi omnes, etsi postea ab Ecclesia catholica 
defecerint. 

40 Tenentur quoties contrahunt sive inter se, sive cum 
omnibus aliis, qui a lege sunt immunes, sive Orientalibus sive 
acatholicis, etsi cum dispensatione ab impedimento mixtae reli- 
gionis aut disparitatis cultus. Pars scii, a lege immunis, non com- 
municat alteri parti suam immunitatem, sed pars ligata ligamen 
communicat alteri, quae tunc per accidens tenetur. 

50 Tenentur omnes in toto orbe terrarum. 


«$ 2. Firmo autem praescripto $ 1, n. 1, agatholici sive 
baptizati sive non baptizati, si inter se contrahant, nullibi 
tenentur ad catholicam matrimonii formam servandam. » 

Secunda pars hujus paragraph! «item ab acatholicis 
nati, etsi in ecclesia catholica baptizati, qui ab infantili 
aetate in haeresi vel schismate aut infidelitate vel sine ulla 
religione, adoleverunt, quoties cum parte agatholica contra- 
xerint » abrogante est mpttl proprio « Decretum Ne temere » 
diei i aug. anni 1948. A die 1 ianuarii anni 1949 omnes 
ergo in Ecclesia catholica baptizati tenentur ad canonicam 
matrimonii formam servandam. Cum tamen valorem 
retroactivam lex illa non habeat secunda pars can. 1099, 
$ 2 valorem suum retinet pro illis qui matrimonium contra- 
xerunt ante diem i ianuarii anni 1949. 


A forma iuridica itaque servanda : 

i? Immunes sunt : a) non baptizati ; b) baptizati in secta haere- 
tica vel schismatica et numquam conversi; c) catholici ritus 
orientalis, nisi tamen speciali iure ad hoc obligentur. 

20 Immunes tantum sunt, dum inter se contrahant, aut cum 
parte acatholica quae pariter a lege est immunis, et quidem 
ubicumque sint degentes. 

3? Non sunt immunes baptizati in Ecclesia catholica sive a 
Catholicis sive a non-catholicis nati sint, licet ab infantili aetate 
extra Ecclesiam educati sint. 


85I. Monitum de matrimoniis olim celebratis. — 
Legislatio Codicis non habet effectum retroactivum ; unde de 
valore matrimoniorum ante Codicem celebratorum, iudicandum 
est secundum ius tridentinum, aut a 19 apr. 1908, secundum 
legislationem provisoriam decreti Ne temere, 2 aug. 1907. 

Praesertim attendendum est tribus : 

i? Iuxta legem tridentinam parochus assistens erat parochus 
proprius, domicilii scii, aut quasi-domicilii alterutrius nuptu- 
rientium ; nunc est parochus loci. 

2? [us tridentinum, ubi erat promulgatum, de se obligatorium 
erat pro matrimoniis haereticorum inter se; novum ius ea 
excipit. 

3? In quibusdam regionibus dispensatum erat a lege tridentina 
tum pro matrimoniis haereticorum tum pro matrimoniis mixtis ; 
nunc universim in matrimoniis mixtis exigitur praesentia parochi. 


852. Forma liturgica servanda. — Nomine formae 
liturgicae venit complexus rituum et caeremoniarum, quae 
celebrationem | matrimonii Christiani comitantur quae- 
que praescribuntur in libris ritualibus ab Ecclesia probatis 
aut laudabilibus consuetudinibus sunt recepti. De hac 
praecipit can. 1100 : 

« Extra casum necessitatis, in matrimonii celebratione 
serventur ritus in libris ritualibus ab Ecclesia probatis 
praescripti aut laudabilibus consuetudinibus recepti ». 


A. Forma liturgica invenitur in Rituali romano, tit. 7, 
c. 2 ; complectitur tria : illl est interrogatio de mutuo 
consensu et pronuntiatio formulae copulativae, iunctis 
sponsorum manibus, sub verbis : Ego vos coniungo in 
matrimonium in nomine Patris et Filii et Spiritus Sancti, 
vel alis similibus iuxta receptum uniuscuiusque locum ; 
2m est benedictio et traditio anuli ; 3m benedictio solemnis 
cum missa pro sponso et sponsa. 


Non tamen praecepta est specialis forma Ritualis romani, quia, 
ut ipsum Concilium dicit Trid., sess. 24, c. 1 de ref., observari 
possunt alii probati ritus et laudabiles consuetudines ; quod 
omnino convenit, quia sunt saepius praestantiores. 


Gravis est obligatio servandi formam liturgicam ex Conc. Trid. 
sess. 7, can. 13 et ex variis S. C. C. decretis, etiam in secundis 
nuptiis. Unde qui sine legitima causa totam caeremoniam omit- 
teret, graviter peccaret; et catholici qui in casu necessitatis matri- 
monium contraxerunt sine caeremoniis, illas quamprimum» 
supplendas curare debent, quo casu omittitur formula : Ego vos 
coniungo.... 


B. Cum caeremoniis connectitur solemnis benedictio, quae 
sponsis celebrato matrimonio impertitur inter missarum 
solemnia, iuxta ritum missalis romani in missa pro sponso 
et sponsa. Haec tamen benedictio non est stricte praecepta, 
unde sunt etiam quidam loci ubi rarius conceditur. De 
ipsa ait can. 1101 : 


« $ i. Parochus curet ut sponsi benedictionem solemnem 
accipiant, quae dari eis potest etiam postquam diu vixerint 

in matrimonio, sed solum in missa, servata speciali rubrica 
et excepto tempore feriato. 

$2. Solemnem benedictionem ille tantum sacerdos per se 
ipse vel per alium dare potest, qui valide etlicite matrimonio 
potest assistere ». Est enim functio parocho reservata. 


Notetur : a) Benedictio tantum in missa dari potest et quidem 


a celebrante (S. Off., 31 aug. 1881). 

b) Omitti benedictio debet : 

i? tempore feriato, scii, a ia Dominica Adventus ad Domini 
Nativitatem inclusive, et a feria 409 cinerum ad Pascha Resurrec- 
tionis inclusive ; quod dicunt sub gravi praeceptum, nisi Ordi- 
narius licentiam concedat ; 

20 in matrimoniis mixtis (can. 1102) ; 

3° quando mulier iam benedictionem suscepit in nuptiis 
praecedentibus (can. 1143) ; imo sunt loca in quibus nec viris 
viduis benedictio concedi possit, quod iuxta rituale videtur adhuc 


servandum (tit. 7, c. r, n. 18) ; 
4? quando una tantum missa ritu defunctorum celebratur, 


et in die commemorationis omnium fidelium ; quia in missa de 
requie non potest talis benedictio accipi (S. Off., 3 sept. 1817) ; 
quo casu remitti potest ad aliam diem ; 

5? ob interdictum generale afficiens locum, vel particulare 
afficiens ecclesiam in qua nuptiae celebrantur (can. 2271, 2? 
et 2272, $8 3, 2°); 

6? quando matrimonium initur cum notorie excommunicato 


(S. Poen., 10 dec. i860). 

€) Missa pro sponso et sponsa prohibetur diebus dominicis, 
festis i8e et 2ae classis, octavis privilegiatis i31 et 21 ordinis, feriis 
privilegiatis et vigiliis Nativitatis, Epiphaniae et Pentecostes ; 
quodsi benedictio nuptialis dari possit ex licentia Ordinarii, 
dicenda est missa diei addita oratione pro sponsis. 

d) Nihil prohibet unum sacerdotem matrimonii consensum ex- 
quirere et recipere, alterum missam celebrare et solemnem imper- 
tiri benedictionem, dummodo habeant debitam competentiam. 


C. De matrimoniis mixtis valet can. 1102 : 

«In matrimoniis inter partem catholicam et partem 
acatholicam, interrogationes de consensu fieri debent 
secundum praescriptum can. 1095, $ i, n. 3. Sed omnes 
sacri ritus prohibentur; quod si ex hac prohibitione 
graviora mala praevideantur. Ordinarius potest aliquam 
ex consuetis ecclesiasticis caeremoniis, exclusa semper 
missae celebratione, permittere ». 

Ergo in matrimoniis mixtis : 

1? Sacerdos debet semper exquirere et recipere consensum 


etiam a parte acatholica ; nec sufficit ad validitatem assistentia 
mere passiva (com. int., 10 man. 1928). 

2? Omnes ritus sacri per se prohibentur, uti usus vestis sacrae, 
concio proprie dicta, benedictio anuli, benedictio nuptiarum, 
celebratio in ecclesia, etc. 

3? Ob graviora mala vitanda, uti sunt odium in religionem 
catholicam, periculum unionis mere civilis aut perversionis 
partis catholicae, celebratio nuptiarum coram ministro acatholico, 
etc., Ordinarius quasdam caeremonias concedere potest, non 


tamen celebrationem missae nec consequenter benedictionem 
solemnem cum ea connexam. 


Animadverte : a) Sacerdos qui missam celebrat pro sponso 


et sponsa, non tenetur eam ipsis applicare, nisi ita sit specialiter 
contractum. 


b) In fine ritualis romani invenitur formula benedictionis 
nuptialis adhibenda quando missa non dicitur, et formula precum 
quae recitari possunt si benedictio non permittitur. Hae tamen 
non possunt impertiri, nisi ex speciali induito. 


853. Tempus et locus celebrationis determinantur 
in codice iuris 

A. «Matrimonium quolibet anni tempore contrahi potest. 
Solemnis tantum nuptiarum benedictio vetatur a prima 
dominica Adventus usque ad diem Nativitatis Domini 
inclusive, et a feria 4a Cinerum usque ad dominicam 
Paschalis inclusive. Ordinarii tamen locorum possunt, 
salvis legibus liturgicis, etiam praedictis temporibus eam 
permittere ex iusta causa, monitis sponsis ut a nimia 
pompa abstineant » (can, 1108). 


Igitur : 1) Non amplius eXistit impedimentum prohibens, 
Scii, tempus vetitum, quod in quibusdam locis tempore clauso 
matrimonia prohibebat ; possunt tamen iure particulari prohiberi 
certis horis, v. g. vespertinis aut nocturnis. 

2) Solemnis benedictio concedi potest ab Ordinario, salvis 
legibus liturgicis de missa pro sponsis quandoque non dicenda. 

3) A pompa tunc est abstinendum tempore vetito, ut est 
sonitus campanarum, festivitas publica, splendidus ecclesiae 
ornatus, solemnis traductio sponsae cum choreis et musica. Non 
vetantur moderata laetitiae signa. 


B. « Matrimonium inter catholicos celebretur in ecclesia 
paroeciali; in alia autem ecclesia vej oratorio sive publico 
sive serni-publico, nonnisi de licentia Ordinarii loci vel 
parochi celebrari poterit» (can. 1109, $ 1). 


Attamen : i? « Matrimonium in aedibus privatis celebrari 
Ordinarii locorum in extraordinario tantum aliquo casu et 
accedente semper iusta ac rationabili causa permittere possunt; 
sed in ecclesiis vel oratoriis sive Seminarii sive religiosarum, 

Ordinarii id ne permittant, nisi urgente necessitate, ac opportunis 
adhibitis cautelis » (can. 1109, $ 2). Casus extraordinarius esse 
potest impotentia vel difficultas adeundi ecclesiam, vel necessitas 
clam convalidandi matrimonium ; urgens necessitas destructio 
ecclesiae paroecialis. 

2? « Matrimonia vero inter partem catholicam et partem 
acatholicam extra ecclesiam celebrentur ; quod si Ordinarius 
prudenter iudicet id servari non posse quin graviora oriantur 
mala, prudenti eius arbitrio committitur hac super re dispensare, 
firmo tamen praescripto can. 1102, $ 2 », scii, de missa non per- 
mittenda (càn. 1109, § 3). 


854. Animadversiones de matrimonii celebrati 


inscriptione. — Notentur ordinationes sequentes : 

i? « Celebrato matrimonio, parochus vel qui eius vices gerit, 
quamprimum describat in libro matrimoniorum nomina coniu- 
gum ac testium, locum et diem celebrati matrimonii atque alia 
secundum modum in libris ritualibus et a proprio Ordinario 
praescriptum ; idque licet alius sacerdos vel a se vel ab Ordinario 
delegatus matrimonio adstiterit » (can. 1103, $ 1). 

2? «Praeterea... parochus in libro quoque baptizatorum ad- 
notet coniugem tali die in sua paroecia matrimonium contraxisse. 
Quod si coniux alibi baptizatus fuerit, matrimonii parochus 
notitiam initi contractus ad parochum Baptismi sive per se sive 
per curiam episcopalem transmittat, ut matrimonium in baptiza- 
torum librum referatur » (can. 1x03, $ 2). 

Hic ultimus receptas notitias transcribat in suo libro baptiza- 
torum, et nuncium scriptum de peracta transcriptione mittat 
ad parochum qui matrimonio adstitit. Is vero non acquiescat 
donec hunc nuncium receperit ; receptum autem alliget fasci- 
culo documentorum celebrati matrimonii. 

3? « Quoties matrimonium ad normam can. 1098 contrahitur 
(i. e. sub forma extraordinaria), sacerdos, si eidem adstiterit, 
Secus testes tenentur in solidum cum contrahentibus curare ut 
initum coniugium, in praescriptis libris quamprimum adnotetur » 
(can. 1103, $ 3). 

4? « Matrimonium conscientiae non est adnotandum in con- 
sueto matrimoniorum ac baptizatorum libro, sed in peculiari 
libro servando in secreto curiae archivo » (can. 1107). 


TERTIA PARS. 
DE IMPEDIMENTIS MATRIMONII. 


855, Materia tractanda.— Postquam diximus de condi- 
tionibus ad matrimonium ex parte consensus requisitis et de 
vitiis oppositis (n. 797-807), item de iis quae ad validita- 
tem et liceitatem exiguntur ex parte celebrationis Cn.845-850), 
remanet dicendum de conpitionibus ex parte subiecti 

requisitis et de iis quae in ipso possunt matrimonium 
impedire. Igitur, ubi subiectum matrimonii considerandum 
venit, oportet etiam dicere de impedimentis matrimonialibus. 
Nam « omnes possunt matrimonium contrahere, qui iure 
non prohibentur » (can. 1035) : omnes scii, usu rationis 
gaudentes ad matrimonium, et, si sint baptizati, etiam ad 
sacramentum matrimonii, sunt apti dummodo iure ab eo 
non prohibeantur seu impediantur. Hinc dicemus : 

1° De impedimentis matrimonii in generali. 

2? De impedimentis impedientibus. 

30 De impedimentis dirimentibus. 

40 De dispensatione ab impedimentis. 

5? De matrimonii convalidatione. 


QUAESTIO PRIMA. 
DE IMPEDIMENTIS IN GENERALI. 
S. Th. Suppi., q. 50, a. un. 


856. Impedimentum matrimonii (empéchement de 
mariage ; huwelijksbeletsel) in sensu stricto est circumstantia 
externa personam afficiens, quae iure naturali vel positivo 
directe arcet a matrimonio qua tali valide vel licite ineundo, 
seu quae personam ineptam reddit ad matrimonium valide 
vel licite contrahendum. Dicitur 

1? circumstantia externa personam afficiens, ad excluden- 
das illas circumstantias quae consensum aut formam con- 
tractus afficiunt et ita matrimonium impedire possunt, 
sed non directe personas impediunt quominus matrimo- 
nium contrahant ; 

2? quae iure naturali vel positivo arcet, ad excludendum 
omne quod iniuste aut vi a matrimonio retrahit ; 

3? directe, ut distinguatur ab impedimento sensu latiore 
sumpto, pro omni quod etiam indirecte a matrimonio 
contrahendo retrahit, ut si pater vel auctoritas socialis 
iuste praecipiat aliquid quod cum matrimonio contrahendo 
sit incompossibile ; quodque morale impedimentum quo- 
dammodo dici possit, sed non est impedimentum iuridicum 
lege et quidem ex directa intentione constitutum ; 

4? a matrimonio qua tali, in quantum contractus est 

specialis indolis : sic distinguitur ab impedimento late 
sumpto, quod matrimonium non impedit ut est talis 
contractus specialis, sed quatenus impedit omnem con- 
tractum, ut v. g. defectus consensus, aut susceptionem 
cuiuscumque sacramenti, ut v. g. status peccati vel defectus 
intentionis aut Baptismi ; 


50 Valide vel licite ineundo, unde duplicis generis distin- 
guitur impedimentum : dirimens et mere impediens seu 
prohibens. Hoc scii, matrimonium contrahendum solum 
prohibet seu illicitum reddit ; illud vero prohibet et dirimit 
i. e. illicitum simul et invalidum reddit. 

Mere impediens scii, matrimonium prohibet et efficit 
ut licite iniri non possit ; dirimens illud prohibet et efficit 
ut nec licite nec valide iniri possit. Unde impedimentum 
impediens est lex prohibens, dirimens est lex prohibens 
simul et irritans. 


Ita conformiter ad doctrinam S. Thomae. Quaedam enim sunt 
de essentia Matrimonii, quaedam de liceitate eius ; et utrisque 
possunt opponi impedimenta. Unde impedimenta quae contra- 
riantur his quae sunt de liceitate matrimonii, « non efficiunt 
quin sit verum matrimonium, et talia dicuntur impedire matri- 
monium contrahendum, sed non dirimunt contractum... īm pedi- 
menta autem quae contrariantur his quae sunt de essentia 
matrimonii, faciunt ut non sit verum matrimonium, et ideo 
dicuntur non solum impedire contrahendum, sed dirimere iam 
contractum » (q. 50, in c.) ; non « quasi solventia verum matri- 
monium, quod rite contractum est, sed quia solvunt matrimo- 
nium quod contractum est de facto et non de iure ». Nam « si 
impedimentum aliquod matrimonio rite facto  superveniat, 
matrimonium solvere non valet » (ad 7). 


In vetere iure, et etiam apud S. Thomam, vox impedimentum 
sumitur lato sensu, pro omni quod matrimonium impedit non 
solum ex parte personae sed etiam ex parte actus. Ita vis et metus, 
error, sponsalia quatenus impediunt consensum, et post Conc. 
Trid, defectus parochi et testium, quia impedit formam externam 
requisitam tamquam conditionem  validitatis ; imo nonnulli 
omissionem bannorum inter impedimenta impedientia numera- 
runt, quatenus banna regulariter necessaria sunt ad licitam 
matrimonii celebrationem. In novo iure autem, sicut antea a 
quibusdam suggerebatur, sumitur impedimentum pro sola inha- 
bilitate personael; unde vis, metus, error, sponsalia, clandestinitas, 
et a fortiori defectus bannorum, inter impedimenta non amplius 
recensentur. 


I. Quandoque tamen sumitur sensu lato : ita can. 1990 (com. int, 
10 oct. 1929, n. i?) et can. 1971 (com. int. 12 mart. 1929), 

857. Divisio impedimentorum. — Varia ratione 
dividuntur impedimenta : 


A. Ratione causae seu originis, alia sunt iuris naturalis, 
alia iuris positivi, sive divini, sive humani i.e. tum ecclesiastici 
pro baptizatis, tum etiam civilis pro non baptizatis. 


Ecclesiae est agnoscere impedimenta iuris naturalis et divini, 
eaque ut impedimenta assumere et sancire in foro externo : hac 
autem ratione formaliter fiunt canonica impedimenta. 


R. Ratione effectus, alia sunt impedimenta impedientia (pro- 
hibitifs ou prohibants; verhinderende of verbiedende], alia, 
ut iam diximus, dirimentia (dirimants; ontbindende of 
ongeldig makende). 

Hine can. 1036 : 


« $ i. Impedimentum impediens continet gravem prohibitio- 
nem contrahendi matrimonium ; quod tamen irritum non reddi- 
tur si, non obstante impedimento, contrahatur. 

$ 2. Impedimentum dirimens et graviter prohibet matrimo- 
nium contrahendum, et impedit quominus valide contrahatur ». 


C. Ratione extensionis, impedimenta sunt absoluta quae 
omne matrimonium impediunt cum omnibus personis, uti 
aetas, ligamen, votum, ordo ; vel relativa quae illud tantum 
impediunt cum certis personis, uti crimen, cognatio, 
disparitas cultus. 


Sunt autem quaedam correlativa quae existunt ex utraque 
parte, ut crimen vel consanguinitas, quaedam vero ex una parte 
tantum, ut ordo vel disparitas cultus. Nihilominus, ait can. 1036, 
§ 3 :« Quamquam impedimentum ex una tantum parte se habeat, 
matrimonium tamen reddit aut illicitum aut invalidum », quia 
scii, matrimonium non claudicat. 


D. Ratione durationis, sunt perpetua quae de se nunquam 
cessant sed semper manent, ut consanguinitas ; vel tempo- 


ranea quae decursu temporis cessant vel cessare possunt, 
ut aetas aut mixta religio. 


Perpetua tolli possunt sola dispensatione, dummodo sint 
dispensabilia. Dispensabilia sunt illa in quibus Ecclesia dispen- 
sare potest et Solet ; indispensabilia vero in quibus dispensare 
non potest aut non solet. Ab impedimentis iuris naturalis et 
divini dispensare non potest ; ab impedimentis iuris ecclesiastici 
dispensare potest, at a quibusdam paucis non dispensat. 

Indispensabilia sunt : impotentia, ligamen, consanguinitas 
lineae rectae ; probabiliter consanguinitas in primo gradu lineae 
collateralis, atque ordo episcopalis ; rarissime dispçnsatur ordo 

presbyteratus, affinitas in linea recta praesertim consummato 
matrimonio, crimen ex coniugicidio praesertim publico ; raro 
raptus, affinitas in linea recta non consummato matrimonio, 
aetas, nisi forsan in quibusdam regionibus missionum in casu 
aetatis dubiae ; minus raro votum solemne et ordo sacer infra 
presbyteratum. 


Nulla potestas humana, nec civilis nec ecclesiastica, potest 
statuere impedimentum absolutum et perpetuum, quia est contra 
ius naturale quod unusquisque nativum habet ad nubendum ; 
1— nisi tamen supposito facto libero quo aliquis statum per- 
fectiorem elegerit, per votum aut ordinem, et ita implicite 
renuntiaverit matrimonio, aut quo crimen quoddam commiserit 
quod prohibitione matrimonii congruenter puniretur. 


E. Ratione divulgationis et demonstrabilitatis, sunt publica 
vel occulta. Publica sunt si de facto probari in foro externo 
possunt, licet ex natura sua sint occulta ; occulta vero si 
de facto probari non possunt, etsi e natura sint publica. 


Ita conformiter ad can. 1037 : « Publicum censetur impedi- 
mentum quod probari in foro externo potest ; secus est occul- 
tum », et ad resp. com. int., 25 iun. 1932. 


F. Ratione gravitatis, «alia sunt gradus minoris, alia 
maioris », ut ait can. 1042, $ 1. 


< Gradus minoris Sunt : i? consanguinitas in tertio gradu 
lineae collateralis (forsan etiam mixto cum secundo aut primo) ; 
2? affinitas in secundo gradu lineae collateralis ; 30 publica 
honestas in secundo gradu ; 40 cognatio spiritualis ; 50 crimen ex 
adulterio cum promissione vel attentatione matrimonii etiam 
per civilem tantum actum » (ib., $ 2). 


Nulla ratio in iure adest ut divisio ista impedimentis impedien- 
tibus applicetur ; unde § 3: «impedimenta maioris gradus alia 
sunt omnia ». 


858. Animadversio. — Matrimonio prae aliis sacramentis 
assignantur impedimenta, in quantum est contractus et inter 
duos initur. Hinc S. Thomas, ad 1 : « Magis matrimonio quam 
aliis sacramentis impedimenta assignantur propter tres rationes : 
1° quia matrimonium consistit in duobus, et ideo pluribus 
modis potest impediri quam alia sacramenta, quae uni personae 
competunt singulariter ; 20 quia matrimonium habet in nobis 
causam, et in Deo, sed alia quaedam sacramenta solum in Deo ; 
3? quia de aliis sacramentis est praeceptum, vel consilium, sicut 
de bonis perfectioribus ; sed de matrimonio est indulgentia sicut 
de bono minus perfecto. Et ideo ut detur occasio proficiendi in 
melius, plura impedimenta assignantur matrimonio quam aliis 
sacramentis ». 

859. Principium. Salvis impedimentis iuris naturalis 
et divini, habet Ecclesia ipsaque sola potestatem 
statuendi impedimenta, non solum im pedientia sed 
etiam dirimentia, pro Christianorum matrimoniis ; 
sicut e contra auctoritas civilis pro matrimoniis infidelium. 

Ecclesiam statuere posse impedimenta dirimentia est 
de fide definitum in Cone. Trid., sess. 24, can. 4; id posse 
iure. proprio constat ex damnatione prop. 59 syn. Pist. ; 
id posse solam, ad exclusionem auctoritatis civilis, videtur 
sufficienter certum, sed in sensu quo supra expositum est 
n. 824, ubi etiam de competentia dictum est potestatis 
civilis quantum ad coniugia infidelium. 


Neque dicas Ecclesiam, in decreto Cone. Trid., intelligi posse 
coetum fidelium vel ipsos principes Christianos. Nam ubi agitur 
de potestate et de doctrina, Ecclesia non designat nisi praelatos 
qui ex institutione Christi receperunt potestatem regendi et 
docendi ; uti constat ceteroquin ex contextu et ex erronea 
Protestantium quae reprobatur doctrina. 

Consequenter, quantum ad ea quae statuit impedimenta, 


gaudet Ecclesia potestate abrogandi, derogandi, mutandi, dis- 
pensandi (can. 1040). 


860. Sublectum activum ecclesiasticae potestatis 
authentice declarandi,statuendi aut relaxandi matri- 
monialia impedimenta, illi per se sunt quibus iure 
divino competit potestas regendi et docendi Ecclesiam, 
scii. S. Pontifex et episcopi ; tractu tamen temporis factum 
est ut constitutio impedimenti inter causas maiores recen- 
Sseretur, quae reservatae fuerunt supremae auctoritati 
ecclesiasticae ct subtractae potestati singulorum episco- 
porum aut conciliorum particularium : episcopis non 
remanet nisi potestas praecipiendi in casu particulari. 
Ita et in codice iuris : 


i? Can 1038 :« $ I. Supremae tantum auctoritatis ecclesiasticae 
est authentice declarare quandonam ius divinum matrimonium 
impediat vel dirimat. 


$ 2. Eidem supremae auctoritati privative ius est alia impe- 
dimenta matrimonium impedientia vel dirimentia pro baptizatis 
constituendi per modum legis sive universalis sive particularis ». 

Suprema auctoritas in Ecclesia est Concilium oecumenicum, 
atque S. Pontifex sive immediate per se sive mediante organo 
S.S. Congregationum romanarum. 

2? Can. 1039: « $ t. Ordinarii locorum omnibus in suo 

territorio actu commorantibus et suis subditis etiam extra fines 
sui territorii vetare possunt matrimonia in casu peculiari, sed 
ad tempus tantum, iusta de causa eaque perdurante. 

$ 2. Vetito clausulam irritantem una Sedes apostolica addere 
potest ». 

Episcopi ergo non per modum legis sed solum per modum pae- 
cepti possunt matrimonium prohibere in casu peculiari et tantum 
ad tempus, et quidem sub gravi, sed iusta de causa ; non autem 
illud irritare.Iusta causa esse potest: scandalum vitandum,rixae 
vel discordiae praeveniendae,gravia incommoda vitanda, suspicio 
impedimenti, tertiae personae contra matrimonium oppositio. 
Imo etiam parochus, non quidem directe et iudicialiter, sed tamen 
ex officio suo potest indirecte matrimonii celebrationem ad 
tempus prohibere, quatenus ex officio illud prpvisorie interdicit 
usquedum Ordinarius pronuntiet. 

30 Can. 1040 : « Praeter R. Pontificem, nemo potest impedi- 
menta iuris ecclesiastici sive impedientia sive dirimentia abrogare, 
aut illis derogare ; item nec in eisdem dispensare, nisi iure 
communi vel speciali induito a Sede apostolica haec potestas 


concessa fuerit ». 
4? Can. 1041 : « Consuetudo novum impedimentum inducens 


aut impedimentis existentibus contraria reprobatur » 5 unde iam 
non est rationabilis (can. 27, $ 2). 


861. Subiectum passivum impedimentorum sunt 
ili qui subditi sunt legi statuenti impedimenta et hisce 
ligantur. lamvero : 


i? Impedimentis iuris naturalis aut divini ligantur, 
omnes homines tam infideles quam fideles. 

2? Impedimentis canonicis seu iuris ecclesiastici li- 
gantur : 

a) Omnes baptizati, non solum catholici, sed etiam 
haeretici, schismatici, apostatae, excommunicari. 

Nam per se legibus Ecclesiae subiiciuntur, praesertim quae 
directe spectant bonum commune Ecclesiae, uti sunt matri- 
monialia impedimenta ; nisi contrarium expresse declaretur, ut 
factum est pro impedimento disparitatis cultus, et pro forma 


juridica matrimonii, in favorem illorum qui extra Ecclesiam 
catholicam baptizati sunt. 


b) Infideles post Baptismum receptum, non solum iis 
afficiuntur impedimentis quae post Baptismum orta sunt, 
sed etiam iis quorum causa antea fuit posita atque fun- 
damentum est vinculum naturale. 


Vinculum enim naturale perdurat et ideo post Baptismum 
suos effectus producit : ita v. g. vinculum consanguinitatis. 

E contra si tota ratio impedimenti est in voluntate Ecclesiae, 
impedimentum non oritur, uti cognatio spiritualis. 


30 Infideles qui contrahunt matrimonium cum fideli, 
indirecte et per accidens attinguntur impedimentis cano- 
nicis (can. 1036, $ 3), quia matrimonium non claudicat. 

Eodem modo baptizati qui cum infideli contrahunt, forsan 


indirecte ligantur imped.mentis civilibus quibus tenentur infi- 
deles (n. 826). 


862. Impedimentum ignoratum, servatu impossi- 
bile, dubium. 


A. Ignorantia invincibilis, licet a peccato aut poena excu- 
sare possit, non tamen ab impedimento dirimente excusat, 
quia nequit restituere habilitatem quam lex abstulit. 

Nam can. 16, $ 1, ait: « Nulla ignorantia legum irritantium 


aut inhabilitantium ab iisdem excusat, nisi aliud expresse 
dicatur ». 


B. Impossibilitas servandi impedimentum ab eo non excusat 
in casu particulari, quia bonum commune ob quod lata 
sunt impedimenta praestat bono privato ; si vero sit 
communis, ex epichia videtur impedimentum non obligare, 
casu quo communitati fieret nocivum, quod sane raro 
accidere potest. 


Quidam nihilominus admittunt epichiam in uno vel altero 
casu exceptional! necessitatis particularis. 


C. Dubium intelligitur quod post diligentem veritatis 
inquisitionem remanet grave et fundatum de existentia 
impedimenti ; potest autem dubium esse iuris vel facti, 
iuris quidem naturalis et divini, vel solius iuris ecclesiastici, 
lamvero : 


i? In dubio de impedimento iuris naturalis aut divini, 
illicitum est contrahere matrimonium, quia est illud 
exponere periculo nullitatis, cum Ecclesia in iure naturali 
et divino dispensare non possit. Systemata scii, probabili- 
tatis in casu non veniunt applicanda, quia non agitur de 
sola honestate sed de valore actus (II, n. 90-91). 

Excipitur si dubium sit de impedimento impotentiae, quia 


unusquisque praesumitur natura esse aptus ad matrimonium, 
donec contraripm constet. Unde aiunt semper praevalere ius 

nativum hominis ad nubenduml. Hinc can. 1068, § 2 : « Si impe- 
dimentum impotentiae dubium sit, sive dubio iuris sive dubio 
facti, matrimonium non est impediendum ». 


2? In dubio de impedimento iuris ecclesiastici: 

a) In dubio iuris, potest matrimonium contrahi, quia 
impedimentum non urget, nam «leges, etiam irritantes 
et inhabilitantes, in dubio iuris non urgent » can. 15. 


In praxi tamen parochus ad Ordinarium debet recurrere, quia 
posset falso existimare esse dubium iuris ; unde can. 1031, 
$ i, 3? « matrimonio ne assistat, inconsulto Ordinario, si dubium 
adhuc superesse prudenter indicaverit ». 


b) In dubiofacti, non potest licite contrahi matrimonium, 
quia est exponere illud periculo nullitatis, sed petenda 
est dispensatio, casu quo Ecclesia dispenset. 


Notetur iuxta can. 15 :« In dubio autem facti potest Ordinarius 
in eis dispensare, dummodo agatur de legibus in quibus R. Ponti- 
fex dispensare solet ». 


863. Corollaria. — Cum leges de impedimentis matri- 
monialibus non habeant vim retroactivam, hinc : 

1? Matrimonia infidelium valide inita, susceptione Baptism atis, 
non solvuntur eo quod infideles iam ligentur legibus ecclesiasticis 
quae statuunt impedimenta canonica. 

2? Matrimonia ante novam legislationem codicis inita, scii, 
ante 19 maii 1918, reguntur iure vigente eo tempore quo inita 
sunt (com. int., 2 iun. 1918). 

30 Unde invalide inita non fiunt valida ex ipsa suppressione 
impedimentorum, sicut valide inita non fiunt invalida ob novum 
impedimentum statutum. 


QUAESTIO SECUNDA. 
DE IMPEDIMENTIS IMPEDIENTIBUS. 


S. Th., Suppi., q. 53, a. 1; q. 57 ; q. 59, a. 1, ad 5. 
864. Tria sunt impedimenta impedientia: votum 
simplex, cognatio legalis, et mixta religio. 
Olim plura alia recensebantur, ut Ecclesiae vetitum, tempus 
i. Salvo tamen iure tertii ; unde in dubio de impedimento ligaminis 


seu vinculi adhuc permanentis ex anteriore matrimonio, non potest 
novum contrahi matrimonium. 

clausum, sponsalia. At vetitum Ecclesiae non est impedimentum 
iuridicum lege statutum, sed solum per modum praecepti parti- 
cularis matrimonium impedire potest (n. 860) ; tempus non 
impedit matrimonium sed eius splemnitatem ; Sponsalia non sunt 
impedimentum canonicum, quia nulla actione urgeri possunt 
sed iudicio conscientiae relinquuntur nec impediunt matrimo- 
nium in omni casu. 

Pariter apostasia a fide catholica, adscriptio societati ab Ec- 
clesia damnatae, et indignitas ex publico peccato vel censura 
notoria non sunt vera impedimenta, quia matrimonium cum 
ipsis non prohibetur simpliciter. 


865. Principium I. Votum simplex impedit matri- 
monium, nempe votum virginitatis, castitatis per- 
fectae, non nubendi, suscipiendi ordines sacros et 
am plectendi statum religiosum. — Ita can. 1058, $ 1. 


Votum simplex (veu simple; getaone gelofte) est omne votum 
quod non ut solemne ab Ecclesia fuit agnitum (can. 1308, § 2) ; 
quod in quinque casibus prohibet matrimonium : a) votum 
virginitatis seu servandi integritatem carnis et abstinendi a primo 
opere carnali consummato ; b) votum castitatis perfectae seu 
abstinendi ab omni venerea delectatione ; c) votum non nubendi 
seu non ineundi matrimonium ; d) votum suscipiendi ordines 
Sacros, scii, subdiaconatum vel ordines superiores ; e) votum 
amplectendi statum religiosum, qui in omni et sola societate 
habetur, a legitima ecclesiastica auctoritate approbata, in qua 
sodales secundum proprias ipsius societatis leges, vota publica, 
perpetua vel temporaria, elapso tamen tempore renovanda, 


nuncupant atque ita ad evangelicam perfectionem tendunt 
(can. 487-488). 


1) Tale votum matrimonio est impedimentum non solum 
iuris ecclesiastici, sed etiam iuris naturalis et divini, quate- 
nus nempe matrimonium obstarc potest impletioni illorum 
votorum. 

2) Est impedimentum mere impediens, nam, iuxta can. 
1058, § 2, « nullum votum simplex irritat matrimonium, 
nisi irritatio speciali Sedis apostolicae praescripto pro 
aliquibus statuta fuerit » uti factum est pro simpliciter 
professis in Societate lesu. 

3) Unde si quis nihilominus matrimonium vult inire, 
valide contrahit, ut explicat S. Thomas : 


«Promissio alicuius rei non transfert eam in dominium eius 
cui promittitur. Et ideo non ex hoc ipso quod aliquis rem pro- 
mittit aliquam, desinit res illa esse in potestate sua. Cum ergo 

in voto simplici non sit nisi simplex promissio proprii corporis 
ad continentiam Deo servandam facta, post votum simplex 
adhuc remanet homo dominus sui corporis ; et ideo potest ipsum 
alteri dare, scii, uxori, in qua datione sacramentum matrimonii 
consistit, quod indissolubile est. Et propter hoc votum simplex, 
quamvis impediat matrimonium contrahendum, quia peccat 
contrahens matrimonium post votum simplex continentiae ; 
tamen quia verus contractus est, non potest matrimonium per 
hoc dirimi... Ergo... quantum ad modum ligandi, matrimonium 
est fortius vinculum quam votum sim plex, quia per matrimonium 
traditur actualiter vir in potestatem uxoris, non autem per 
votum simplex... ; potior autem est semper conditio possi- 
dentis » (q. 53, a. i et ad 1). 


4) Regulariter tamen peccatum est matrimonium inire 
cum tali voto, quia est illud violare vel eius violationi se 
exponere : 


a) Qui emisit votum virginitatis vel castitatis perfectae, 
graviter peccat matrimonium contrahendo, nisi certus sit, 
ex promissione vel voto alterius partis, se posse virgini- 
tatem aut castitatem perfectam in matrimonio servare ; 
secus enim graviter se exponit periculo voti violandi. 
Qui vovit castitatem perfectam, non potest petere debitum 
coniugale, nisi dispensationem obtinuerit N sed per se 
tenetur reddere petenti qui cum iure exigendi petat ; at 
mortua comparte votum plene reviviscit ; — qui vovit 
virginitatem, non potest petere prima vice, copula vero 
habita ad nihil amplius tenetur, quia votum impletu est 
impossibile nec reviviscit. 


b) Qui tantum emisit votum non nubendi, graviter peccat 
matrimonium ineundo, quia violat votum in materia gravi ; 
matrimonio autem inito, potest debitum petere et reddere 
sicut ceteri coniuges, quia obligatio voti cessat cum impleri 
amplius nequeat. 


i. Censet Em. Card. Gasparri, o. c. n. 429-431, hanc dispensationem 
ipso iure concedi in celebratione matrimonii, non quidem in ordine ad 
illud contrahendum, sed tantum in ordine ad matrimonii usum, atque 
invocat can. mi : «Utrique coniugi ab ipso matrimonii initio aequum 
ius et officium est quod attinet ad actus proprios coniugalis vitae ». Sed 
iste canon, ut communiter fuit intellectus, solum intendit bimestre sup- 
primere quo durante licentia erat denegandi coniugale debitum ; nec 
videtur legislator cogitasse de dispensatione voti, quod ceteroquin non 
aufert zus er ojficium, Sed solum spectat iuris usum quantum est ex parte 
voventis. Et ita visum est omnibus, quotquot de ea re poterimus con- 
sulere, iurisperitis ; npbisque affirmatum fuit hanc novam interpretatio- 
nem non esse conformem praxi curiae romanae. 

c) Ligatus voto ingrediendi religionem vel sacros ordines 
suscipiendi graviter peccat matrimonium contrahendo, quia 
reddit sibi impossibilem voti impletionem. Stricte loquendo 
petere debet a comparte licentiam ingrediendi religionem 
vel ordines sacros suscipiendi ; at illa nullatenus in hoc 
consentire tenetur. Potest reddere et petere debitum, quia 
castitatem non vovit ; at dissoluto matrimonio vel perpetuo 
divortio pronuntiato, votum reviviscit. 


Non semper facile constat quodnam votum fideles emiserint. 
Si dubia sit eorum intentio, exploretur motivum vovendi. Qui 
ex voluntate declinandi onera matrimonii, coelibatum ; qui ex 
desiderio specialem comparandi aureolam, virginitatem ; qui ex 
amore puritatis motus fuit, castitatem vovisse praesumitur. 


Cessat impedimentum, cessante obligatione voti, sive ab intrin- 
Seco, sive irritatione, dispensatione aut commutatione (II, n. 732 
Sq.). Excepto voto castitatis perpetuae et perfectae, ingrediendi 
religionem stricte dictam cum votis solemnibus, aut in ipsa 
professione religiosa emisso, quae sunt reservata, potest Ordi- 
narius a voto dispensare, atque etiam confessarii regulares. 

In praxi, saepius praestat petere voti dispensationem. 


866. Principium IIl. Cognatio legalis, ex adoptione 
orta, in iis regionibus ubi lege civili nuptias reddit 
illicitas, iure quoque canonico matrimonium illici- 
tum reddit. — Ita ex can. 1059. 


Cognatio legalis (parente légale; wettelijke verzvantschap") 
est propinquitas personarum ex legitima adoptione pro- 
veniens ; vocatur legalis quia originem habet ex dispositione 
legis civilis propinquitatem statuenti ob adoptionem ; 
adoptio est personae extraneae in filium vel nepotem 
legitima assumptio. 

Ecclesia hac in re legem civilem diversarum regionum 
fecit suam atque canonizavit, ita ut in quavis regione 
impedimentum matrimonii ex adoptione oriatur vel non 
oriatur, sit impediens aut dirimens, atque ad plures vel 
pauciores personas se extendat, secundum quod ibi statuit 
lex civilis. Cum autem Ecclesia non solum receperit legem 
sed eam canonizaverit, non cessat impedimentum si dis- 
pensatio obtineatur ab auctoritate civili, sed requiritur dis- 
pensatio auctoritatis ecclesiasticae. 

Convenientiam impedimenti ostendit S, Thomas, q. 57, a. 2 : 

«Lex divina illas praecipue personas a matrimonio excludit 
quas necesse erat cohabitare ; ne..., si ad eas liceret uti carnali 
copula, facilis pateret concupiscentiae locus, ad quam reprimen- 
dam matrimonium est ordinatum. Et quia filius adoptatus 
conservatur in domo patris adoptantis, sicut filius naturalis, 
ideo legibus humanis prohibitum est inter tales matrimonium 
contrahi ; et talis prohibitio est per Ecclesiam approbata. Et 
inde est quod legalis cognatio matrimonium impediat ». 

Potest existere in vario gradu : 

l. inter adoptantem et adoptatum eiusque descendentes : 
paternitas legalis; 

2. inter diversos filios adoptivos vel et naturales adoptantis : 
fraternitas legalis; 

3. inter adoptatum et uxorem adoptantis, inter adoptantem 
et uxorem adoptati : affinitas legalis. 

At non ubique ad omnes istos se extendit, sed pro varia lege. 

In pluribus regionibus nullum hodie est impedimentum cogna- 
tionis legalis : ita in Anglia eiusque ditionibus, Neerlandia, 
Lusitania, Austria, Dania, Suecia, Norvegia, atque pluribus 
Statibus Americae ; existit impedimentum sed mere impedielns 
in Belgio, ut declaravit Cone. prov. Mechl. n. 2io, in Galia, 
Luxemburgo, Germania, Helvetia, Hungaria, Romania, Vene- 
zuela; in nonnullis est impedimentum dirimens, ut dicetur n.910. 


867. Principium III. Mixta religio prohibet ne matri- 
monium ineatur inter duas personas baptizatas, 
quarum altera sit catholica, altera vero sectae 


haereticae seu schismaticae adseripta. — [Ita ex 
can. 1060. 


Mixta religio (religion mixte; gemengdegodsdienst) est : 
i? inter duas personas baptizatas : si enim una est baptizata 
in Ecclesia catholica, altera non baptizata, impedimentum adest 
disparitatis cultus ; e contra si una baptizata est extra Ecclesiam 
catholicam, altera non baptizata, nullum habetur impedimentum; 

2? quarum altera sit catholica, scii, in ordine ad Ecclesiam 
catholicam baptizata vel ad eam conversa ; 

3? altera vero sectae haereticae vel schismaticae adseripta : non 
enim sufficit ut pertineat ad sectam areligiosam ; inter acatho- 
licas tamen sectas hic computantur etiam atheisticae (com. int. 
30 iul. 1934). Unde catholicus censetur qui licet fidem ca- 
tholicam externe abiecit, nondum sectae acatholicae sit adserip- 
tus ; qui proinde impedimento canonico non tenetur, dum 
vult inire matrimonium cum catholica, tenetur vero si cum 
adseripta sectae haereticae vel schismaticae vel atheisticae. 


Matrimonium mixtum uti vocari solet, non solum est 
semper impedimentum iuris ecclesiastici, quod « severis- 


l. Optime scripsit Ter Haar : De marrimoniis mixtis eorumque remediis. 

sime Ecclesia ubique prohibet » et iam ab antiquis tempo- 
ribus ; sed etiam plerumque iuris naturalis et divini, ob 
communicationem in rebus sacris quam importat aut 
scandalum quod facile praebet, praesertim ob periculum 
perversionis in fide et moribus pro parte catholica et pro 
prole nascitura. Unde can. 1060, additur : « quod si adsit 
perversionis periculum coniugis catholici et prolis, coniu- 
gium ipsa etiam lege divina vetatur ». 

Licitum tamen esse potest ex dispensatione S. Pontificis, 
si urgeant graves et iustae causae et dummodo removeatur 
periculum perversionis tam partis catholicae quam prolis : 
lex enim Ecclesiae illud prohibens tollitur dispensatione, 
lex vero naturalis et divina urgere cessat, si proximum 
removeatur periculum et simul adsit gravis ratio suffi- 
ciens ad cohonestandam communionem in sacris. Requi- 
ritur itaque : 


i? Dispensatio et quidem Pontificis, cui scii, est reser- 
vata, licet quandoque episcopo delegetur. 

2? lustae et graves causae, proportionatae scii, malo et 
periculo cui tale matrimonium exponit. Tales sunt: bonum 
reipublicae Christianae, timor matrimonii civilis vel coram 
ministro acatholico, spes fundata conversionis partis aca- 
tholicae, proles legitimanda vel bene educanda, vitandum 
scandalum Vel infamia. 


30 Remotio sufficiens periculi, ut exigit lex naturalis, in 
qua nemo dispensare valet. Ad quod Ecclesia exigit 
cautiones, quia non dispensat, nisi 


a) cautionem praestiterit coniux acatholicus de amo- 
vendo a coniuge catholico perversionis periculo, 

b) uterque coniux cautionem praestiterit de universa 
prole nascitura — non vero de prole iam nata ut eruitur 
ex Decr. S. Off., 16 jan, 1942 —rcatholice tantum baptizanda 
eteducanda. Cautiones illae quidem ad liceitatem explicite 
sunt praestandae, ad validitatem vero saltem implicite, i. 
e. actibus e quibus concludendum sit et in foro externo 
constare possit coniuges cognoscere obligationem adim- 
plendi conditiones et manifestasse firmum propositum illi 
obligationi satisfaciendi (Resp. S. Off., 10 maii 1941). 

c) moralis habeatur certitudo de cautionum imple 
mento ; ad quod nuda promissio de se non sufficit. 


Ita iuxta can. 1061, qui addit : « cautiones regulariter in scriptis 
exigantur » et quidem antequam dispensatio petatur. Imo in 
regionibus in quibus cautiones etiam in foro civili Valent modo 
in forma civili praestentur, dispensatio ne concedatur, nisi 
cautiones in dicta forma praestitae fuerint; secus enim dispensatio 
concessa ab iis, qui ex induito dispensant, invalida est (S. Off., 
20 ian. 1932). 

Cautiones semper exigendae sunt, etiam in periculo mortis 
(can. 1043 ; instr. 15 nov. 1858 ; S. Off., 18 mart. 1891) ; secus 
dispensantes ex delegatione invalide dispensant (can. 1043 et 
1061 ; S. Off., 21 iun. 1912 et 14 ian. 1932). Excipitur casus quo 
ad matrimonium convalidandum opus sit sanatione in radice, 
quae quandoque conceditur certis sub conditionibus, etiam si 
pars acatholica non velit praestare cautiones. 


868. Obligationes connexae cum matrimonio mixto 
in memoriam revocantur a codice iuris, et de iis coniux 
catholicus est monendus : 


:o 


i? « Coniux catholicus obligatione tenetur conversionem 
coniugis acatholici prudenter curandi » can. 1062. 

2? « Etsi ab Ecclesia obtenta sit dispensatio super impedimento 
mixtae religionis, coniuges nequeunt, vel ante vel post matri- 
monium coram Ecclesia initum, adire quoque, sive per se sive 
per procuratorem, ministrum acatholicum uti sacris addictum, 
ad matrimonialem consensum praestandum vel renovandum » 
can. 1063, $ i. 

« Non improbatur tamen quod, lege civili iubente, coniuges se 
sistant etiam coram ministro acatholico, officialis civilis tantum 
munere fungente, idque ad actum civilem dumtaxat explendum, 
effectuum civilium gratia » can. 1063, $ 3. 


869. Officia pastoris. — Iuxta can. 1064 ; « Ordinarii 
alique animarum pastores : 

1i? Fideles a mixtis nuptiis, quantum possunt, absterreant. 

20 Si eas impedire non valeant, omni studio curent ne 
contra Dei et Ecclesiae leges contrahantur. 

3? Mixtis nuptiis celebratis sive in proprio sive in alieno 
territorio, sedulo invigilent ut coniuges promissiones factas 
fideliter impleant. 

4? Assistentes matrimonio servent praescriptum can. 
1102 », i. e. faciant interrogationes quibus requirant et 
excipiant contrahentium consensum, sed ab omni ritu sacro 
abstineant, nisi quem, ad graviora mala vitanda, Ordinarius 
permiserit, exclusa semper missae celebratione (n. 852, C). 

Nihilominus, « si parochus certe noverit sponsos hanc legem 
(de non adeundo ministro acatholico ad matrimonialem con- 
sensum praestandum vel renovandum) violaturos esse vel iam 
violasse, eorum matrimonio ne assistat, nisi ex gravissimis causis, 
remoto scandala et consulto prius Ordinario » can. 1063, $ 2. 
Gravissima causa esse potest periculum matrimonii invalidi vel 
apostasiae partis catholicae aut educationis prolis in haeresi. 


Fas sit addere quaedam practica : 


a) Quantum ad dispensationem concedendam, non tantum 
est bonum privatum contrahentium attendendum, sed maxime 
bonum commune. Et ideo in quibusdam regionibus, praxis 
legitime existere potest raro concedendi dispensationem, si istud 
sit medium efficax mixta coniugia generarim impediendi ; sicut 
etiam praxis non concedendi dispensationem nisi postquam pars 
acatholica integrum curriculum instructionum in doctrina catho- 
lica perfecerit ; — contra mentem Ecclesiae tamen esset nunquam 
dispensare. 


b) Si quis sine iusta causa matrimonium mixtum inire velit, 
graviter peccat, et similiter si dispensationem quasi extorqueat 
timorem incutiendo ne matrimonium ineat sine dispensatione ; 
unde per se est absolutione indignus. 


c) Ex concessa dispensatione non semper sequitur plena 
liceitas matrimonii. Ecclesia enim prudenti consilio quandoque 
permittit minora mala et pericula perversionis, ad vitanda 
maiora, ut v. g. apostasiam a fide vel diuturnam permanentiam 
in matrimonio civili. 

d) Catholicus qui illicite inivit matrimonium mixtum, non 
potest absolvi nisi vere poeniteat et sincere prornittat omnes 
cautiones ex sua parte requisitas. Si vero invalide contraxerit 
matrimonium mixtum, v. g. ob defectum formae, et nunc vere 
poeniteat, videndum est an matrimonium sit convalidandum 
vel e contra a convalidatione abstinendum, ut si praeferenda sit 
omnimoda dissolutio vel praevideatur civile divortium ; — secus 
curandum ut convalidetur : renovato consensu post debitas 
praestitas cautiones si possibile sit, vel, si pars acatholica id 
renuat, sanatione in radice dummodo pars catholica promittat 
se pro viribus provisuram educationi catholicae omnis prolis. 
Pars autem catholica ad sacramenta admitti nequit, nisi convali- 
dato matrimonio, aut omnimoda separatione peracta. 


e) In dubio de valore Baptismi partis acatholicae, ad cautelam 
petatur dispensatio non solum ab impedimento mixtae religionis, 
sed etiam a disparitate cultus. 


$70. Poenae in transgressores statutae sunt se- 
quentes 


A. « Catholici qui matrimonium mixtum, etsi validum, sine 
Ecclesiae dispensatione inire ausi fuerint, ipso facto ab actibus 
legitimis ecclesiasticis et sacramentalibus exclusi maneant, donec 
ab Ordinario dispensationem obtinuerint » can. 2375. 

B. « Subsunt excommunicationi latae sententiae Ordinario 
reservatae catholici : 


i? Qui matrimonium ineunt coram ministro acatholico. 

2? Qui matrimonio uniuntur cum pacto explicite vel implicito 
ut omnis vel aliqua proles educetur extra catholicam Ecclesiam. 

3? Qui scienter liberos suos acatholicis ministris baptizandos 
offerre praesumunt. 

4? Parentes vel parentum locum tenentes qui liberos in reli- 


gione acatholica educandos vel instituendos scienter tradunt » 
can. 2319, $ i. 


C. «Ii de quibus in n. 2-4 praeterea suspecti sunt de haeresi » 
can. 2319, $ 2. Unde si moniti causam suspicionis non removeant, 
actibus legitimis prohibeantur ; quodsi intra sex menses a con- 
tracta poena completos sese non emendaverint, habeantur 
tamquam haeretici, haereticorum poenis obnoxii (can. 2315); 
inter quas est excommunicatio S. Sedi specialiter reservata, 


A poena sub A et sub B, 30 et 40 excusat omnis ignorantia 
praeter affectatam. 


871. Animadversiones. — 1l. Licet Ecclesia non 
statuerit impedimentum proprie dictum, reprobat tamen 
matrimonium fidelium cum apostatis, societatum damna- 
tarum asseclis, aut publicis peccatoribus ; quapropter 
monet : 


a) « Absterreantur quoque fideles a matrimonio contra- 
hendo cum iis qui notorie aut catholicam fidem abiecerunt, 
etsi ad sectam acatholicam non transierint, aut societati- 
bus ab Ecclesia damnatis adscript! sunt » can. 1065, $ 1. 

b) « Parochus praedictis nuptiis ne assistat, nisi consulto 
Ordinario, qui, inspectis omnibus rei adiunctis, <i permit- 
tere poterit ut matrimonio intersit, dummodo urgeat gravis 
causa et pro suo prudenti arbitrio Ordinarius iudicet satis 
cautum esse catholicae educationi universae prolis et 
remotioni periculi perversionis alterius coniugis » can. 1065, 
$ 2. 

c) « Si publicus peccator aut censura notorie innodatus 
prius ad sacramentalem confessionem accedere aut cum 
Ecclesia reconciliari recusaverit, parochus eius matrimonio 
ne assistat, nisi gravis urgeat causa, de qua, si fieri potest, 
consulat Ordinarium » can. 1066. 


Gravis Causa esse potest periculum matrimonii civilis, concu- 
binatus, periculum gravioris damni. 

QUAESTIO TERTIA. 
DE IMPEDIMENTIS DIRIMENTIBUS. 


S. Th., Suppi., q. 50. 


872. Tredecim in iure hodierno dirimentia nume- 
rantur impedimenta, cuius rei convenientia ita ostendi 
potest, conformiter ad doctrinam S. Thomae, q. 50: 


«Potest enim aliquis impediri a matrimonio contrahendo vel 
simpliciter vel respectu alicuius personae. Si simpliciter, ut cum 
nulla possit matrimonium contrahere, hoc non potest esse, nisi 
quia impeditur a matrimoniali actu. Quod quidem contingit 
dupliciter : primo quia non potest de facto, sive quia omnino 
non possit, et sic ponitur impedimentum impotentia coeundi... »; 
sive quia nondum possit convenienter, et sic ponitur impedi- 
mentum aetas; « secundo quia, non licite potest, et hoc secundum 
quod ad continentiam obligatur, quod contingit dupliciter : vel 
quia obligatur ex officio suscepto, et sic est impedimentum 
ordinis; vel ex voto emisso, et sic impedit votum. Si autem 
impeditur aliquis a matrimonio non simpliciter, sed respectu 
alicuius personae, vel hoc est propter obligationem ad alteram 
personam, sicut qui uni matrimonio iunctus est, non potest 
alteri coniungi, et sic est ligamen matrimonii ; vel quia deficit 
proportio ad alteram personam, et hoc propter tria : primo quidem 
propter nimiam distantiam ad ipsam, et sic est disparitas cultus; 
secundo propter nimiam propinquitatem, et sic ponitur triplex 
impedimentum, scii, cognatio (sive carnalis, sive spiritualis, sive 
legalis), deinde affinitas quae importat propinquitatem duarum 
personarum ratione tertiae matrimonio junctae, et publicae 
honestatis iustitia, in qua est propinquitas duarum personarum 
ratione tertiae.., iunctae » illegitime ; « tertio propter indebitam 
conjunctionem ad ipsam primo factam, et sic impedit crimen 
adulterii ptius cum ipsa commissi », vel etiam raptus. 


Articulus I. 


De Impedimento A etatis. 


S. Th., Suppi., q. 58, a. 5 i q. 43, a. 2. 


873. Status quaestionis. — Nulla aetas determinata 
(âge; leeftijd} per se requiritur ad matrimonium ineundum, 
supposito usu rationis et sufficienti discretione ad con- 
sensum praestandum ; nec actualis capacitas ad copulam 
de se aptam generationi exigitur, sed sufficit si suo tempore 
habeatur. Convenit tamen quod determinetur aetas, ut 
scii, ineatur matrimonium cum facultate generandi plene 

evoluta, ne sit in detrimentum sanitatis contrahentium et 
prolis, et cum iudicio maturo et sufficienti praeparatione 
ad regendam familiam. 


Hinc omnes fere legislationes ordinationem de aetate continent. 

Sub antiquo iure canonico, determinata erat aetas pubertatis 
legalis ; at absolutum non erat aetatis impedimentum, sed mere 
conditionatum, ita ut malitia suppleret aetatem si antea sufficiens 
aderat notitia matrimonii simul cum potentia ad copulam perfi- 
ciendam : de quo duplici facto requisita erat S. Pontificis vel 
episcopi sententia declaratoria. 

Nunc, in novo iure, iam independenter a conditione pubertatis, 
determinata aetas praescribitur ; quae tamen non est valde 
provecta, quia legislatio Ecclesiae est universalis et convenire 
debet omnibus regionibus, atque providere integritati morum 
quae in periculum versatur ex nimia matrimonii dilatione. 


874. Principium. Vir ante decimum sextum aetatis 
annum completum, mulier ante decimum quartum 


item completum, matrimonium inire non possunt. 
— Ita can. 1067, 8 1. 


Dicitur : a) vir ante decimum sextum, mulier ante decimum 
quartum; unde applicando regulam can. 34, $ 3, 30, dies nativi- 
tatis non computatur, sic ut vir natus die 5» maii 1930, nonnisi 
die 6a maii 1946 annos complevisse censeatur, et mulier eadem 
die nata, solum 6a maii 1944. 

b) ante annum... completum; oportet scii, annos omnino 
completos esse, ita ut, una etiam die deficiente, matrimonium 
sit invalidum. 


Impedimentum est iuris ecclesiastici. Nam : 


1? Aetas inferior, etiam infra pubertatem, non dirimit 
matrimonium iure naturae, cum iuxta istud sufficiat 
sufficiens usus rationis et sufficiens matrimonii notitia, ac 
potestas coeundi saltem futura. 

20 Quia vero status coniugalis est perpetuus et summi 
momenti, ad illum Ecclesia sapienter requirit maiorem 
corporis et animi maturitatem, quae ante certam aetatem 
advenire non solet. 

3? Diversa statuitur aetas pro viro et muliere,quia facultas 
generativa citius in feminis quam in maribus evolvi et 
cessare solet ; unde pubertas legalis etiam diversa consti- 
tuitur, ita ut masculus a decimo quarto, femina a duode- 
cimo anno censeatur pubes iuxta can. 88, $ 2. 

Hinc a) validum est matrimonium, etiam si naturalis pubertas 
nondum advenerit, dummodo adsit aetas legitima, quia Ecclesia 
potentiam praesentem non exigit, sed aetatem ; 


b) e contra invalidum est, si cum pubertate naturali sed ante 
aetatem requisitam initur. 


875- Animadversiones, — 1. Cessat impedimentum lapsu 


temporis, quoad matrimonium contrahendum, adepta scii, aetate 
canonica. 


2. Si vero ante legitimam aetatem fuerit absque dispensatione 
contractum, manet adepta aetate invalidum, estque tunc con- 


sensus renovandus, idque in facie Ecclesiae, si nullitas est 
publica. 


3. Etiam tolli potest impedimentum dispensatione Pontificis, 
quae rarissime conceditur, nisi forsan in quibusdam regionibus 
missionum, in casu aetatis dubiae ; et ideo in dubio facti non 
potest dispensare Ordinarius, quia est de illis de quibus Pontifex 
dispensare non solet extra illas regiones missionum. 

4. Dispensatione concessa et celebrato matrimonio, inter- 


dicitur cohabitatio coniugum usque ad pubertatem, ob periculum 
laedendi castitatem. 


5. Impedimento, utpote ecclesiastico, non subiiciuntur infideles 
si inter se contrahant. Si matrimonium initur inter infidelem 
et fidelem, debet saltem fidelis habere aetatem canonicam, ut 
validum sit matrimonium. 


6. Monet can. 1067, § 2 : « Licet matrimonium post aetatem 
canonicam contractum validum sit, curare tamen debent ani- 
marum pastores ab eo avertere iuvenes ante aetatem, qua, secun- 
dum regionis receptos mores, matrimonium iniri solet ». Ita 
praesertim in regionibus nostris, in quibus merito provectior 
aetas exigitur. 


Articulus II. 


De Impotentia. 
S. Th., Suppi., q. 58, a. 1 et 2. 


876. Impotentia (impuissance ; lichamelijk onvermogeri) 
definitur a S. Raymundo de Pennafort, in Sumina, 1. 4: 
impossibilitas coeundi, seu vitium animi vel corporis vel 
utriusque, quo quis impeditur alii carnaliter commisceri. 

Dicitur: 1) impossibilitas coeundi i. e. exercendi copulam 
perfectam seu actum de se aptum generationi ; unde non 
est mera impotentia generandi seu prolem ex copula 
procreandi, quae simul stare potest cum potentia coeundi 
et oriri ex naturali defectu : haec proprie vocatur sterilitas. 

2) vitium animi vel corporis vel utriusque, quo indicantur 
variae causae spirituales vel corporales ex quibus oriri 
potest impotentia : alia enim est organica ex vitio physico 

seu laesione in organis corporalibus ad copulam requisitis, 
alia functionalis ex causa afficient; vitam physiologicam 
vel psychicam, puta ex vario affectu ut ex odio vel aver- 
sione, ex morbis in systema nerveum influentibus, imo 
ex maleficio, quod tamen nonnisi raro accidit. 

3) quo quis impeditur alii carnaliter commisceri modo scii, 
naturali, etsi generatio possibilis esset modo v. g. arti- 
ficiali. Ad copulam naturali modo perficiendam seu ad 
actuze de se generationi aptum, requiritur ut vir penetret 
cum peni vaginam mulieris et semen seu sperma in vagina 
effundat et deponat, mulier autem in vagina semen recipiat. 


Impotentia varia distinguitur : 


1) Est naturalis Vel artificialis, prout ex causa naturali et 
intrinseca ut ex vitiosa conformatione aut naturali frigiditate, 
vel ex causa accidentali extrinseca oritur v. g. ex morbo, laesione 
aut chirurgica operatione. 

2) Est perpetua, si vel nullatenus vel saltem non moraliter 
tolli possit, mediis scii, ordinariis ligitis nec graviter periculosis ; 
e contra temporanea, si hisce mediis tolli possit aut etiam sponte 
cesset. 

3) Est absoluta, vel relativa, prout est ad omnem vel ad deter- 
minatam personam. 

4) Est antecedens aut consequens, prout matrimonium praecedit, 
aut contracto demum matrimonio supervenit. 


877. Variae causae impotentiae. — Ut tota res bene 
intelligatur, animadvertit Em. Card. Gasparri, o. c., 
n. 509, in humana generatione esse actionem humanam 
et actionem naturae. Actio humana concluditur penetratione 
membri virilis in vaginam et effusione veri seminis in 
eadem ; deinde incipit actio naturae h Actionis humanae 
principium activum est vir, quatenus vas femineum 
penetrat et verum semen in eodem effundat ; principium 
passivum est femina, quatenus verum semen recipit in 
vagina. Actio humana dicitur copula vel coitus. Organa 
huius humanae actionis sunt ex parte mulieris vagina 
recipiens, ex parte viri testiculi effbrmantes et penis 


i. Plures hanc distinctionem ignorant vel nec intelligunt, quae tamen 
hac in re est maximi momenti, atque necessaria ad nonnullas quaestiones 
practicas solvendas. Quandoque ipsa copula, etiam in documentis 
ecclesiasticis, vocatur opus naturae, quia natura eam docet et quia 
tendit ad ipsam naturam transmittendam, non autem quatenus a sola 
natura fieret absque actione hominis ; unde, ne confusio oriatur, ab hoc 
modo loquendi potius videtur abstinendum. 


888 SUMMA THEOLOGIAE MORALIS 


emittens verum semen ; elementum activum prolificum 
est sperma. Actio naturae est praecipue mulieris ; eiusque 
functiones sunt transitus spermatis ad interiora, descensus 
ovuli in uterum per tubas, fecundatio pvuli maturi, evolutio 
foetus in utero, partus ; organa huius actionis sunt ovaria 
in quibus ovula conficiuntur, tubae per quas ovulum ex 
ovario ad uterum descendit, et uterus. 


Itaque : A. Impotentia datur si actio humana ad generationem 
necessaria non est possibilis, seu quotiescumque non adsunt 
Organa expedita ad copulam carnalem, vel stante organo copula 
tamen est impossibilis. Unde : 

a) Apud virum impotentia est: i) absentia penis seu membri 
virilis ; 2) defectus utriusque testiculi vel eorum perfecta contusio 
aut atrophia ita ut semem testiculare producere non valeant ; 
3) vasectomia duplex seu resecatio utriusque canalis semen 
deferentis ; 4) disproportio penis ; 5) hypospadia et epispadia, 
qua meatus non in extremo sed in medio penis aperitur, sive ex 
parte inferiori sive ex parte superiori ita ut semen non possit 
effundi in vaginal; 6) aphrodisia seu nimia caliditas, ex qua 
exaggerata excitatione semen ante copulam perditur, et anaphro- 
disia seu nimia frigiditas, qua erectio penis et expulsio seminis 
impeditur. 

Tria priora faciunt impotentiam absolutam ; quintum et sextum 
relativam ; quartum facit alterutram. Sextum ordinario non 
reddit perpetuo impotentem ; pro tertio disputatur an potentia 
in quibusdam adiunctis restitui possit. 

b) In muliere impotentia est : 1) defectus vaginae aut ostii 
in illa, ita Ut nullatenus perforari valeat ; 2) nimia arctitudo ; 
3) vaginismus, quo ex excessiva excitatione vulva se occludit, 
penetrationem sufferre nequit, et copulam impedit ; 4) hyper- 
trophia vel volumen magnorum labiorum valde auctum, quod 
copulae est obstaculum. 

In primo casu impotentia adest absoluta, in secundo relativa, 
in tertio alterutra nec semper perpetua, item in quarto, cum 
operatione chirurgica defectui mederi possit, 


B. Ab impotentia omnino differt mera sterilitas (onvruchtbaar- 
heid), qua, posita actione humana seu copula carnali perfecta, 
nihilominus ob impedimentum quoddam vel defectum, im- 
possibilis est actio naturae et generatio. 

In viro est absentia seminis prolifici, quia, ob accidentalem 
et transeuntem causam àut obstructionem, semen hic et nunc 
zoospermatibus caret, aut ob morbum testiculorum, vesiculae 
seminalis, uretrae etc., zoospermata vel non satis vivacia sunt, 
vel nimis celeriter pereunt, vel elemento necessario Carent, aut 
ovulum penetrare non apta sunt. 

Qui nunquam posset emittere nisi liquorem aspermaticum, 


i. Hypospadiae quandoque mederi quis potest sola mutatione situs 
in copulando. 

aut tantum zoospermata mortua, potius videretur impotens, 
licet de eo casu disputetur ; at in praxi unusquisque praesumi- 
tur verum semen habere, donec contrarium probetur. 

In muliere est : a) excisio perfecta utriusque ovarii aut perfecta 
eorum atrophia, ita ut nullum adsit ovulum ; b) vitium aut 
turbatio organi quo ovulum maturescere nequit; c) impedi- 
mentum quo fit, sive naturaliter, sive artificialiter (v.g.ex ligatione 
aut sectione oviductus aut excisione uteri), ut nulla ovuli et 
seminis sit possibilis coniunctio. 

Ex quibus iam intelligitur cur absentia testiculorum aut emis- 
sionis seminis in viro sit impotentia, dum absentia ovariorum vel 
ovuli in femina non sit. Quia nempe emissio seminis est de essentia 
copulae de se aptae ad generationem, ovulum autem non est ele- 
mentum essentiale copulae sed solius generationis. Mulieri ovariis 
vel ovulis carenti nihil deest ad ipsam copulam perficiendam. 


C. Nuperrime quidam dixerunt ad copulam carnalem non 
requiri ut semen emittatur et in vagina deponatur, sed sufficere 
ut testiculi illud conficiant, etsi non possit emitti exterius; unde 
vasectomicos habent copulae capaces. Sed licet id sufficere 
poSsit ad copulationem etiam cum quadam delectatione satia- 
tiva, non tamen sufficit ad copulam coniugalem, seu de se 
aptam generationi. Haec enim natura sua, ex ipsa conditione 
actus, ac attentis elementis quibus constat, talis est ut generatio 
sequi possit ; in casu autem actus fit tali modo et conditione, 
ut ex ipsa constitutione organi omnino impossibilis sit emissio 
veri seminis ac consequenter generatio, quia elementum essentiale 
est destructum, nimirum communicatio canalium semen defe- 
rentium. Et quamvis possit eiaculari quidam liquor similis 
semini, non tamen verum semen  zoospermatibus refertum 
(quae sunt elementum essentiale seminis), cum nihil a testiculis 
elaboratum possit emitti ; unde si talem actum diceremus 
de se aptum generationi, sane nos deriderent. 

Vasectomici, hoc sub respectu, similes sunt eunuchis. 

Conservant tamen sSsecretionem  testiculorum internam, et 
ideo appetitum sexualem, ac totum energiam et capacitatem 
ad copulam etiam quadantenus satiativam, et ita obtineri posset 
finis quidam matrimonii secundarius, sedatio concupiscentiae; 
sed cum iste finis sit subordinatus primario fini, non potest 
licite procurati nisi actu de se apto generationi. « Habentur 
enim tam in ipso matrimonio quam in coniugalis iuris usu etiam 
secundarii fines, ait enc. Casti connubii, quos intendere coniuges 
minime vetantur, dummodo salva semper sit intrinseca illius 
actus natura ideoque eius ad primarium finem debita ordinatio ». 
Apud vasectomicos autem natura actus pervertitur, eiusque ordo 
ad generationem  radicaliter tollitur. 

Ita tenet sententia hucusque per plura saecula communis ; 
nec nova videtur solide probabilisl. 


I. Sanchez, 1. VII, disp. 92, n. 7 sq., rememorans opinionem illorum 
qui putant ad copulam matrimonialem sufficere solam penetrationem 
absque seminatione, « quam sententiam, ait, manifeste absurdapi praeter- 
mittimus ». Apud Gasparri, o. c. n. 515, not. 1, p. 308. 

878. Principium. Impotentia antecedens et perpetua, 
sive ex parte viri sive ex parte mulieris, sive alteri 
cognita sive non, sive absoluta sive relativa, matri- 
monium ipso naturae iure dirimit. — Ita can. 1068, $ 1. 

Est impedimentum iuris naturalis et divini, quia de 
essentia matrimonii est mutua corporum traditio in 
ordine ad copulam suapte natura aptam ad generationem. 
Nemo autem corpus suum tradere potest ad actum 
impossibilem, sicut nec valide contractum inire de re 
impossibili. Sed impotens non valet copulam perficere. 
Ergo nec potest valide corpus suUm ad copulam tradere 
seu matrimonium inire. Licet enim copula non sit essentialis 


in matrimonio, de huius essentia tamen est potentia ad 
illam perficiendam. 


Quod ita ostendit S. Thomas, q. 58, a. 1 


a) « Nullus potest se obligate ad impossibile. Sed in matri- 
monio homo se obligat ad carnalem copulam, quia ad hoc dat 
alteri sui corporis potestatem. Ergo frigidus qui non potest 
carnaliter copulari, non potest matrimonium contrahere... 

b) In matrimonio est contractus quidam quo unus alteri 
obligatur ad debitum carnale solvendum. Unde, sicut in aliis 
contractibus non est conveniens obligatio si aliquis se obliget 
ad hoc quod non potest dare Vel facere, ita non est conveniens 
matrimonii contractus si fiat ab aliquo qui debitum carnale 
solvere non possit. Et hoc impedimentum vocatur impotentia 
coéundi, nomine generali ». 


Hinc : i? Impotentia antecedens absoluta dirimit omne matri- 
monium, relativa solum coniugium inter illas personas, inter 
quas eXistit ; et hoc etiam si alteri parti cognita, fuerit, ut expli- 
cite habet can. 1068, licet de hac re olim fuerit disputatum, 
quod indicat S. Thomas, l. c. 

2? Impotentia temporanea non dirimit matrimonium, quia non 
reddit simpliciter ineptum seu incapacem ad copulam, unde non 
impedit susceptam obligationem ad copulam futuram. 

30 Nec impotentia subsequent, licet perpetua, dirimit matri- 
monium, quia supervenit matrimonio valido quod est naturaliter 
indissolubile : si tamen non esset consummatum, solvi posset 
potestate ministeriali S. Pontificis. 

40 Sterilitas matrimonium nec dirimit nec impedit (can. 1068, 
$ 3), quia non est impossibilitas coeundi sed tantum generandi ; 
hinc valide contrahunt senes, et mulieres excisae. 

5? Si, celebrato matrimonio, certo detegitur impotentia ante- 
cedens et perpetua, nullum est matrimonium et ideo separandi 
sunt conjuges huius nullitatis conscii : statim quoad torum, 
etiam quoad habitationem si adsit periculum peccandi, quod 
tamen requirit interventionem auctoritatis Ordinarii (can. 1131, 

$ 1), quia pertinet ad forum externum et natum est generare 
scandalum. Si vero velint cohabitare ut frater et soror, id ipsis 
permitti potest, modo absit periculum incontinentiae et scandali. 

6? Ad iudicem ecclesiasticum pertinet sententiam ferre nulli- 
tatis, probata prius impotentia antecedenti et perpetua, qua 
posita, potest pars immunis ab impotentia novum coniugium inire. 


879. Impotentia perpetua dubia esse potest, sive ante 
matrimonium contrahendum, sive post matrimonium con- 
tractum. 

A. Ante matrimonium: 1. Non potest aliquis matrimo- 
nium contrahere antequam dubium diligenti investigatione 
pro posse solverit ; secus enim periculo se exponit invali- 
dum contrahendi matrimonium et graviter decipiendi 
compartem. 

2. Perdurante dubio post diligentem  investigationem 
potest matrimonium inire, dummodo de dubio moneat 
compartem, quia praevalet ius homini naturaliter com- 
petens ineundi matrimonium, ad quod unusquisque 
censetur naturaliter aptus donec contrarium probetur 
(n. 862, C). Unde can. 1068, $2: «si impedimentum 
impotentiae dubium sit, sive dubio iuris, sive dubio facti, 
matrimonium non est impediendum ». 


Hinc ill qui g vasectomicis impotentiam putant quadam 
operatione forsan posse auferri, consequenter asserunt matri- 
monium ipsis non esse impediendum ; quia dubia est eorum 
impotentia perpetua. At dubium videtur negativum, utpote in 
mera hypothesi fundatum, cum hucusque nec Ullum referatur 
factum, de viro vasectomiam passo cui potentia restituta fueritl ; 
dubia autem negativa non esse, etiam hac in re, attendenda 
communiter docent. Cum itaque illa operatio sit valde proble- 
matica, vasectomicus potius censendus est perpetuo impotens, 
usquedum constet de potentia sibi restituta. Ceterum, si pru- 
dentia monere possit,non de facili esse asserendam impossibili- 
tatem cuiusdam operationis chirurgicae, in quibusdam tamen 
adiunctis videtur ista impossibilis ; unde non intelligeretur quod 
generali quadam regula et sine delectu statueretur matrimonium 
vasectomicis esse permittendum. 


B. Post matrimonium : 1. Qui serio dubitat, debet diligens 
examen instituere, et interea a debito petendo abstinere, 
licet comparti non dubitanti illud reddere teneatur. 

2. Si instituto examine dubium remaneat, potest tentare 
copulam quamdiu spes remaneat illam perficiendi et donec 


i. Antonelli, azeaieina Pastoratis, Ill, pp. 429-431. 

de eius impossibilitate constet, quia standum est pro 
valore matrimonii (can. 1014). 

3. Potest. quoque ad cautelam petere, altero etiam 
dissentiente, dispensationem super matrimonio rato et non 
consummato, modo inconsummatio probari possit ; at si 
simul cohabitaverint, praesumitur consummatum, donec 
contrarium probetur (can. 1015, 8 2). 


880. Animadversiones practicae.— 1.Parochus vel con- 
fessarius, qui a persona matrimonium contractura consulitur 
quae forsan laborat impotentia, debet illam monere ut rem dili- 
genter investigare et examini peritorum medicorum se subiicere 
non omittat. 

2. Si autem post matrimonium contractum, coniux ipsi 
exponat se nunquam perficere posse actum conjugalem, prudenter 
et modeste investigare conetur rei causam ; et si deprehendat 
esse defectum physicum, suadeat ut res perito proboque medico 
aperiatur. 

3. Si vero advertat coniuges in bona fide versari quantum ad 
matrimonii valorem, saepius praestat eos in bona fide relinquere 
ne peiora fiant, saltem si impotentia sit occulta et ideo non sit 
scandalum timendum, maxime siseparatio sit moraliter impos- 
sibilis. E contra si in bona fide non sint vel sciant matrimonium 
esse nullum ; tunc autem casus Ordinario deferatur. 

4. Coniux qui dubie est potens, media adhibere tenetur 
ordinaria ad impotentiam curandam, etiam cum gravi incommodo, 
v. g. vir medicinas corroborantes eius debilitatem, mulier lini- 
menta aliaque media, etiam chirurgicalia, ad medendum arcti- 
tudini. Unde, ait S. Thomas, q. 58, a. 1, ad 5 : Vir, « si non 
possit implere carnalem actum cum virgine et possit cum cor- 
rupta, tunc medicinaliter aliquo instrumento posset claustra 
pudoris frangere et ei coniungi. Nec esset hoc contra naturam, 
quia non fieret ad delectationem, sed ad medicamentum ». 
Potest autem id regulariter fieri absque ullo periculo, ita ut ob 
hoc mulier vix ab eo tolerando excusari posset, ut notat Theob"' 
Mechliniensis, n. 58, IV, ad 2. Non tamen tenetur cum grav. 
periculo, quia id esset medium extraordinarium. 


Articulus II. 
De Vinculo seu Ligamine. 


S. Th., Suppi., q. 65, a. 1. 


881. Impedimentum vinculi seu ligaminis (lien 
conjugal; bestaande huwelijksbaml) consistit in eo quod 
coniux inhabilis est ad novum matrimonium ineundum 
durante vinculo prioris ; ergo est ipsum vinculum prioris 
matrimonii, sive consummati sive non copsummati, quo 

unus coniux alteri sic ligatur, ut eo vinculo durante, cum 
nullo alio matrimonium inire valeat. 


Ad quod impedimentum duae requiruntur conditiones : 

i?^ Ut prius matrimonium sit validum, sive sit consummatum 
sive non consummatum. 

2? Ut vinculum prioris matrimonii non fuerit legitime solu- 
tum, quod fit per mortem, et fieri potest per professionem religio- 
sam solemnem et dispensationem pontificiam pro matrimonio 
non consummato, pro consummato ex privilegio Paulino disce- 
dendi scii, a parte infideli, si necesse sit in favorem fidei. 


882. Principium. Invalide matrimonium attentat qui 
vinculo tenetur prioris matrimonii, quamquam non 
consummati, salvo privilegio fidei.— Ita can. 1069,81. 

Impedimentum est iuris naturalis et divini, quod dirimit 
matrimonium contrahendum. Qui enim ius in corpus 
suum uni tradidit, non potest idem ius alteri tradere, nisi 
prior contractus legitime solutus sit. Fundatur in proprieta- 
tibus matrimonii essentialibus, scii, unitate et indissolu- 
bilitate ; et etiam ligat infideles. 


Hinc : i? Qui bona fide existimans compartem, dum adhuc 
vivat, esse mortuam ad alias nuptias transit, invalide contrahit, 
licet non peccet ; proles tamen ex secunda unione suscepta 
reputatur legitima (can. 1114). 

2? E contra, existimans compartem mortuam adhuc vivere, 
graviter peccat dum novam init unionem, licet haec possit esse 
valida, iuxta dicta n. 808, 2. 

3? Qui post contractas alteras nuptias deprehendit priorem 
coniugem adhuc Vivere, debet se separare a secundo coniuge, 
etsi cum eo prolem genuerit et ex separatione gravia timenda 
sint mala, quia alterae nuptiae certo sunt nullae. Et ad priorem 
coniugem per se tenetur redire, nisi detur iusta separationis 
causa. 


883. Corollarium practicum. — « Quamvis prius 
matrimonium sit irritum aut solutum qualibet ex causa, 
non ideo licet aliud contrahere, antequam de prioris 
nullitate aut solutione legitime et certo constiterit » can. 
1069, $ 2; secuS enim matrimonium exponitur periculo 
nullitatis, et contrahentes periculo adulterii. 


a) Debet certo constare ; ergo non sufficit probabilitas aut 
verisimilitudo, nec a fortiori dubium vel ignorantia orta ex eo 
quod coniux post discessum non miserit nuntium 5 sed requiritur 
vera certitudo moralis. 

b) Debet legitime constare ; ergo in dubio etiam levi oportet 
obtineatur authentica declaratio Ordinarii vel S. Sedis de coniugis 


nlorte, vel de matrimonii prioris invaliditate aut legitima dis- 
solutione vel dissolubilitatel. 


884. Poenae in violatores impedimenti ex mala fide 
agentes notantur in can. 2356 i « Bigami i. e. qui, obstante 
coniugali vinculo, aliud matrimonium, etsi tantum civile, ut 
aiunt, attentaverint, sunt ipso facto infames ; et si, spreta Ordi- 
narii monitione, in illicito contubernio persistant, pro diversa 
reatus gravitate excommunicentur vel personali interdicto 
plectantur », scii, sententia ferenda. 


Articulus IV. 


De Disparitate Cultus. 
S. Th., Suppi., q. 59, a, 1-5. 


885. Disparitas cultus /disparité de culte; verschil van 
eerediensf) est diversitas religiosi cultus quae existit inter 
duas personas,quarum altera valide baptizata est, altera 
non est. Unde de Se existit non solum inter catholicos, 
sed etiam inter acatholicos in haeresi et schismate bapti- 
zatos, ac infideles qui non habent cultum christiamim ; — 
non vero inter catholicos et haereticos vel schismaticos, 


qui eumdem substantialiter cultum habent veri Dei per 
verum mediatorem Christum. 


Spectato iure naturali et divino est generatim impedimentum 
impediens ob perversionis periculum ; ex iure autem ecclesiastico 
universaliter est impedimentum, et quidem dirimens, quod 
paulatim consuetudine est introductum inde a saec. V, quae 
vim legis obtinuit, ita ut ligaret omnes baptizatos etiam acatholi- 
cos a saec. XII ineunte. Nunc autem in novo codice iuris expresse 
statuitur et lex scripta facta est, quae tamen simul limitata fuit 
ad catholicos, ita ut impedimento dirimente iam non ligarentur 


qui, extra Ecclesiam catholicam baptizati, nunquam fuerunt 
catholici. 


886. Principium. Nullum est matrimonium con- 
tractum a persona non baptizata cum persona 
baptizata in Ecclesia catholica vel ad eamdem ex 


i. De modo quo de morte coniugis aut de matrimonii nullitate 
constare debet, cfr. deer. S. Off., 27 apr. 1887 cum instr. 13 maii 1868 ; 
resp. 20 iul. 1898 ; et resp. com. int,, 16 oct. 1919. Natetur licentiam ad 
alias nuptias transeundi dispensationem | includere ab impedimento 
criminis ob solum adulterium, etiam si hujusmodi licentia ab Ordinario 


loci concessa sit (Can. 1053 et. hujus interpretatio a Com. I. C., die 26 
martii 1952). 

haeresi aut schismate conversa. — Ita can. 1070, $ 1. 
Impedimento canonico subiiciuntur : 


1i? Omnes baptizati in Ecclesia catholica; scii. 

a) Adulti seu rationis compotes qui Baptismum volun- 
tarie susceperunt in ordine ad Ecclesiam catholicam. 

b) Infantes qui ex intentione etiam mere interpretativa 
utriusque vel alterutrius parentis aut locum tenentis, 
baptizari fuerunt in ordine ad catholicam Ecclesiam ; etsi 
minister aliter intenderit. 

c) Infantes qui ex intentione solius baptizantis in ordine 
ad Ecclesiam catholicam baptizari sunt, etiam filii acatho- 
licorum, si in casu necessitatis ita baptizentur, ut colligi 
potest ex S. Off., | apr. 1922, vel si illegitime contra praes- 
criptum can. 750-751; hoc ultimum tamen a quibusdam 
revocatur in dubium. 

2? Etiam ad Ecclesiam catholicam ex haeresi aut schismate 
conversi; scii. 

a) Qui propria sponte ad Ecclesiam catholicam redierunt 
et professionem fidei in ea emiserunt. 

b) Pueri qui extra Ecclesiam baptizari, ab infantili 
aetate i. e. saltem ab usu rationis, de facto catholice educati 
sunt. 

30 Et quidem praedicti omnes, licet ab Ecclesia catholica 
postea defecerint; imo etiam ab acatholicis nati etsi in 
Ecclesia catholica baptizari, qui ab infantili aetate in haeresi 
vel schismate aut infidelitate vel sine ulla religione adole- 
verunt (com. int. 29 apr. 1940), licet id ab aliquibus 
negatum fuerit propter paritatem cum can. 1099, § 2. At, 
cum ista exceptio ibi explicite statuatur pro forma cele- 
brationis matrimonii, et e contra in can. 1070 haec 
exceptio nullatenus indicetur, videtur deesse paritas. 

At acatholici extra Ecclesiam catholicam baptizari et ad 
eam nunquam conversi, novo iure, i. e. a 19 maii 1918, 
iam valide contrahunt matrimonium cum infideli. 


Impedimentum quatenus dirimens est iuris ecclesiastici ; 
quatenus prohibens etiam oritur ex iure naturali et divino, tum 
propter perversionis periculum partis fidelis et prolis ; tum quia 
matrimonium in Christianis natum est esse sacramentum quod 
requirit paritatem Baptismi in utroque suscipiente ; tum quia 
matrimonium involvit intimam animorum coniunctionem, cui 

nihil magis adversatur quam disparitas in cultu seu in supremis 
vitae religiosae et moralis principiis. 

Unde II Cor. VI, 14 : Nolite iugum ducere cum infidelibus. 
Quae enim participatio iustitiae cum iniquitate? aut quae societas 
lucis ad tenebras ?, quod principium iuris divini etiam matrimonio 
cum infideli non contrahendo invenitur in traditione Ecclesiae 
applicatum (cfr. I Cor. VII, 39). 

Hinc S. Thomas, q. 59, a. I : « 1? Dicitur II Cor. VI, 14 : Quae 
conventio lucis ad tenebras ? Sed maxima conventio est inter virum 
et uxorem. Ergo ille qui est in luce fidei, non potest contrahere 
matrimonium cum illa quae est in tenebris infidelitatis. 

2? Principalius matrimonii bonum est proles ad cultum Dei 
educanda. Cum autem educatio fiat communiter inter patrem 
et matrem, uterque secundum fidem intendit ad cultum Dei 
prolem educare. Et ideo, si sint diversae fidei, intentio unius 
alterius intentioni contraria erit. Et ita non potest inter eos esse 
conveniens matrimonium. Et propter hoc disparitas cultus 
praecedens im pedit ipsum, ne contrahi possit ».Unde « disparitas 
cultus contraria est matrimonio ratione principalioris boni 
ipsius, quod est bonum prolis » (ad 4). 

Cum proximum autem perversionis periculum quandoque 
possit abesse atque graves rationes commendare matrimonium, 
hinc ius naturale et divinum quandoque non urget, et tunc 
Ecclesia dispensare potest ab impedimento canonico. 


887. Quid in casu Baptismi dubii? — Dubium 
praecedere potest matrimonium contrahendum aut sequi 
contractum. 


A. Quoad matrimonium contrahendum. Si post diligentem 
inquisitionem dubium de receptione aut validitate Bap- 
tismi maneat fundatum, pars catholica dubie baptizatà est 
rebaptizanda sub conditione ; item pars acatholica quae 
velit converti ; quodsi converti nolit, rebaptizari sub 
conditione non potest (can. 731, $ 2) sed, una cum dispen- 
satione mixtae religionis, ad cautelam petatur dispensatio 
super cultus disparitate quae in casu, cum agatur de dubio 
facti, concedi potest ab Ordinario iuxta can. 15. 


B. Quoad matrimonium iam contractum. In dubio vali- 
dum semper praesumitur matrimonium, iuxta can, 1070, 
$ 2: «Si pars tempore contracti matrimonii tamquam 
baptizatà communiter habebatur aut eius Baptismus erat 
dubius, standum est, ad normam 1014, pro valore matri- 
monii, donec certo probetur alteram partem baptizatam 
esse, alteram vero non baptizatam ». Haec tamen est mera 
praesumptio, quae proinde cedit veritati ; unde si persona 

catholice baptizata inscienter contraxerit cum persona non 
baptizata, matrimonium de facto est nullum, et ideo 


convalidandum aut nullum declarandum iuxta can. 1990. 


Ad dijudicandum valorem Baptismi, practicae normae statutae 
fuerunt a S. Officio. 


a) Quantum ad inquisitionem | instituendam, ex resolutione 
17 nov. 1830: 

i? Quoad haereticos, quorum ritualia praescribunt collationem 
Baptismi absque necessario usu materiae et formae essentialis, 
debet examinari casus particularis. 

2? Quoad alios, qui iuxta eorum ritualia valide baptizant, 
validum censendum est Baptisma, nec requiritur ulterius examen 
in casibus particularibus. 

3? Si dubium persistat, etiam in primo casu, censendum est 
validum Baptisma in ordine ad validitatem M atrimonii. 

b) Quantum ad dubium facti, peractis inutiliter investigationibus, 
ex resp. 1 aug. 1883 

i? Praesumendus est Baptismus, si quis parentes habuerit perti- 
nentes ad sectam quae eumdem ut necessarium habet, — vel in 
qua saltem ordinarie administratur et iidem parentes in secta sua 
zelosi fuerint ; — aut, si iuxta unius tantum parentis sectam et 
animi zelosam dispositionem praesumptio faveat Baptismo, modo 
in educatione prolis de facto et indubie primas habuerit partes, 
nec alter coniux cognoscatur positive contrarius collationiBaptismi- 

20 B contra Baptismus non est praesumendus, si acatholica pars 
parentes habuerit pertinentes ad sectam quae Baptismum respuit, 
vel infantium Baptismum non admittit ; —! aut parentes habuerit 
qui profitebantur se nolle ad ullam sectam pertinere seque Ens 
supremum honestis potius moribus quam speciali aliquo cultu 
honorare. 

3° Nihil praesumi potest et ideo in singulis casibus recurren- 
dum ad S. Sedem, si parentes in sua secta, quae ordinarie Baptis- 


mum administrat, socordes fuerint ; — aut ad sectam pertinue- 
rint quae Baptismum non respuit sed eum non habet necessarium 
et in qua ordinarie non administratur ; — aut si, facta inquisi- 


tione, ignoretur an coniux qui Baptismo favet, primas in edu- 
catione habuerit partes. 


888. Animadversiones. — ;i? Cessat impedimentum tum 
conversione et Baptismo infidelis, tum legitima dispensatione, 
quae in locis infidelium facilius, in catholicis regionibus raro 
conceditur, praesertim si agatur de matrimonio cum ludaeo. 

2? Ecclesia tamen nunquam dispensat, nisi ex gravi causa et 
tantum sub cautionibus quae pro mixtis nuptiis exiguntur- 
Ceterum omnia quae de mixtis nuptiis pracscripta sunt (n. 867), 
applicari quoque debent matrimoniis quibus obstat disparitas 
cultus (can. 1071). 

3? Imo invalida est dispensatio, potestate delegata concessa, 
non requisitis vel denegatis praescriptis cautionibus ; atque 
matrimonii nullitatem, si de ea ob hanc causam evidenter constat, 

ipse Ordinarius declarare potest absque recursu ad S. Sedem 
(can. 1990 ; S. Off., 21 iun. 1912). 

4? Dispensatio super cultus disparjtate olim, ex instr. S. Off., 
16 sept. 1824, implicabat dispensationem ab omnibus impedi- 
mentis a quibus exempta est pars infidelis, ut consanguinitas in 
sgcundo gradu lineae collateralis, etc. At S. Off. declaravit id 
non amplius valere, 15 apr,- 20 maii 1931 : ob can. scii. 1036, § 3. 


Articulus V. 


De Ordine sacro et Voto solemni. 


S. Th. Suppi., q. 53, a. 2-4. 


889. Notiones. — Hoc duplex impedimentum quamdam 
similitudinem habet, quia utrumque cum obligatione 
castitatis est connexum : est inhabilités ad matrimonium 
contrahendum orta ex susceptione ordinis sacri vel ex 
emissione voti solemnis in professione religiosa. 


i? Ex ordine sacro (ordre sacré; heilige wijding). A primordiis 
Ecclesiae, tam in Oriente quam in Occidente, vetitum fuit, post 
susceptum ordinem sacrum, inire matrimonium, conformiter 
ad dictum apostoli, I Tim. III, 2 ; quod impedimentum ab initio 
saltem impediens, paulatim factum est dirimens. In Ecclesia 
latina semper servatum fuit, licet non semper ab omnibus, 
ut qui matrimonio iuncti ordines sacros reciperent ab uxoribus 
deinceps separarentur ; atque subdiaconatui adnexa est ab antiquis 
temporibus (a saec. VI) obligatio coelibatus, cui dein additum 
est impedimentum dirimens matrimonium contrahendum, saltem 
a saec. XII. Apud Orientales vero obligatio coelibatus non fuit 
generatim imposita, nec subdiaconatus est ordo sacer; ipsi 
consuetudinem servarunt ut, episcopis exceptis, presbyteri et 
diaconi retinerent uxores ante ordinationem ductas ; mortua 
tamen uxore, novum matrimonium inire non valeant. Quod 
sanxerunt a. 692 in Conc. Trullano. 

2? Ex voto solemni (veu solennel; plechtige gelofte) Votum 
castitatis perfectae et perpetuae, quod emittitur in professione 
religiosa solemni qualis in solis Ordinibus religiosis usuvenit, 
non solum est, sicut votum simplex, impedimentum impediens 
matrimonii, sed etiam dirimens, quod matrimonium reddit inva- 
lidum, ut saltem a saec. XII authentice fuit declaratum. 


890. Principium I. Invalide matrimonium attentant 
clerici in sacris ordinibus constituti. — Ita can. 1072 
conformiter ad Conc. Trid., sess. 24, can. 9. 

Tres conditiones requiruntur ut impedimentum incur- 
ratur : 

i? Ut ordinatio valida sit ; 

2? Ut libere sit suscepta absque coactione aut metu 
gravi ; 

3? Ut suscepta sit cum cognitione saltem confusa obli- 
gationis cum ordine connexae: non enim vult Ecclesia 
hanc obligationem imponere clerico nisi ipse velit. 


Hinc : a) « Clericus qui metu gravi coactus ordinem sacrum 
recepit nec postea, remoto metu, eamdem ordinationem ratam 
habuit saltem tacite per ordinis exercitium, volens tamen per 
talem actum obligationibus clericalibus se subiicere, ad statum 
laicalem, legitime probata coactione et ratihabitionis defectu, 
sententia iudicis redigatur, sine ullis coelibatus ac horarum cano- 
nicarum obligationibus » can. 214, $ 2. 

b) Similiter in casu ignorantiae obligationis, licet haec igno- 
rantia vix adesse possit, nisi in infantibus qui ordinarentur aut 
impuberibus. 

c) In utroque casu, ad sententiam iudicis probatio institui debet 
ad normam can. 1993-1998. 


Impedimentum, in quantum est dirimens matrimonium 
contrahendum, est iuris ecclesiastici ; pro ordine tamen 
episcopatus, ab illo nunquam fuit dispensatum, ita ut 
quis suspicari posset ibi adesse dispositionem iuris divini. 
In quantum autem ordo impedimentum est matrimonii 
contrahendi prohibitivum, inniti videtur convenientiis iuris 
divini; at obligatio coelibatus quae in Ecclesia latina 
adngxa est subdiaconatui certissime est iuris ecclesiastici. 
Disputari autem potest an impedimentum immediate nita- 
tur voto quod adnectitur ordini subdiaconatus, an vero 
legi ecclesiasticae, quamvis ad praxim nihil referat ; iamvero 
obligatio continentiae immediate innititur voto, ita tamen 
ut qui votum elicere non vellet, lege teneretur ecclesiastica, 
sed ipsa inhabilitas ad matrimonium nihilominus videtur 
immediate oriri ex lege ecclesiastica. 


Hinc S. Thomas : « Ordo sacer de sui ratione habet, ex quadam 
congruentia, quod matrimonium impedire debeat; quia in sacris 
ordinibus constituti vasa sacra et sacramenta tractant, et ideo 
decens est ut munditiam corporalem per continentiam servent. 
Sed quod impediat matrimonium, ex constitutione Ecclesiae 
habet. Tamen aliter apud Latinos quam apud Graecos. Quia 
apud Graecos impedit matrimonium contrahendum solum ex 
vi ordinis. Sed apud Latinos impedit ex vi ordinis, et ulterius 
ex voto continentiae, quod est ordinibus adnexum : quod etiam 
Si quis verbotenus non emittat, ex hoc ipso quod ordinem 
suscipit secundum ritum Occidentalis Ecclesiae, intelligitur 

emisisse. Et ideo apud Graecos et alios Orientales sacer ordo 
impedit matrimonium contrahendum, non tamen matrimonii 
prius contracti usum : possunt enim matrimonio prius contracto 
uti, quamvis non possint de novo contrahere. Sed apud Occiden- 
talem Ecclesiam impedit matrimonium et matrimonii usum : 
nisi forte, ignorante aut contradicente uxore, vir ordinem sacrum 
susceperit ; quia ex hoc non potest ei aliquod praeiudicium 
generari... Ordo enim ubique impedit matrimonium contrahen- 


dum, quamvis non ubique habeat votum adnexum » q. 53, 
a. 3 et ad 2. 


891. Animadversiones. — 1. Dispensatio ab hoc impedi- 
mento nunquam conceditur episcopis, rarissime presbyteris et 


potius ob causam publicam, minus raro diaconis et subdiaconis, 
etiam ob causam privatam. 


.2. Licet ordo irritet matrimonium contrahendum, matrimo- 
nium tamen contractum de se non impedit ordinem. Attamen, 
iuxta hodiernam disciplinam Ecclesiae latinae, viri uxorem 
habentes sunt simpliciter ad ordines impediti (can. 987). Unde 
coniugatus qui sine dispensatione apostolica ordines maiores, 
licet bona fide, suscepit, ab eorumdem ordinum exercitio prohi- 
betur (can. 132, $ 3); si vero legitime ad eos promoveatur, 
vivente et consentiente uxore, ad eamdem continentiam tenetur 
ac si ordinatus fuisset ante matrimonium ct ab usu matrimonii 


abstinere tenetur (can. 132, $ 1), ita quod proles esset sacrilega 
et illegitima (can. 1114). 


3- Depositus, degradatus vel redactus ad statum laicalem non 
ideo liberatur ab obligatione coelibatus (can. 213, $ 2) ; nisi 
simul ab ea dispensationem obtinuerit. 


892. Principium II. Invalide matrimonium attentant 
religiosi qui vota solemnia professi sint, aut vota 
simplicia,quibus ex speciali Sedis apostolicae praescripto 
vis addita sit nuptias irritandi. — Ita can. 1073, conformiter 
ad Cone. Trid., sess. 24, can. 9. 

Tres requiruntur conditiones ad impedimentum : 

1? ut quis sit religiosus professus, quod intelligendum 
est de religiosis utriusque sexus (can. 490) ; 

2? ut valide sit professus, ex spontanea et plena libertate 
et secundum alias conditiones can. 572 indicatas ; 

3? ut professus sit castitatem perfectam per vota so- 
lemnia, quae ab Ecclesia ut talia sint agnita (can. 1308, § 2) 
et quae in solis Ordinibus religiosis fiunt, licet in iis non- 
nunquam emittantur simplicia. 


Quandoque voto simplici additur vis irritandi matrimonium, 
uti professioni simplici in Societate lesu emissae ; sed ita ex 

speciali praecepto fit S. Pontificis potius quam ex impedimento 
canonico proprie dicto. 


Ex quonam iure oriatur impedimentum voti solemnis 
diu fuit disputatum. Recentiores generarim ut certum 
habent illud oriri ex solo iure ecclesiastico, tum quia 
votum solemne non differt ex natura sua a voto simplici, 
sed solemnitas tota est ex voluntate Ecclesiae et ex effectibus 
juridicis ab ea adnexis, tum quia Ecclesia nonnunquam ab 
hoc impedimento dispepsavit, etiam ob bonum privatum. 
Alii praesertim antiquitus essentialem ponunt differentiam 
inter votum solemne et simplex : hoc consistit in simplici 
promissione rei Deo tradendae, illud insuper in actuali 
traditione de se irrevocabili in dominium Dei atque spirituali 
consecratione voventis quam Ecclesia nomine Dei acceptat; 
quae quamdiu durat, matrimonium irritat, adeoque ex 
iure naturali et divino. Unde Ecclesia non potest impedi- 
mentum auferre, nisi prius nomine Dei remittat obligatio- 
nem specialem solemnis voti. 


Id conformius videtur S. Thomae qui ita scribit : 

«i? Ille qui facit votum solemne, contrahit matrimonium 
spirituale cum Deo, quod est multo dignius quam materiale 
matrimonium. Sed materiale matrimonium prius contractum 
dirimit matrimonium post contractum. Ergo votum solemne. 

29 Omnes dicunt quod, sicut votum solemne impedit contra- 
hendum, ita dirimit iam contractum. Quidam autem... dicunt 
quod hoc est propter statutum Ecclesiae. Sed hoc non sufficit ; 
quia secundum hoc Ecclesia posset etiam contrarium statuere. 
Quod non videtur verum. 

Et ideo dicendum est, cum aliis, quod votum solemne ex sui 
natura habet quod dirimat matrimonium contractum : in quan- 
tum scii, per ipsum homo sui corporis amisit potestatem, Deo 
illud ad perpetuam continentiam tradens. Et ideo non potest 
ipsum tradere in potestatem uxoris matrimonium contrahendo. 
Et quia matrimonium quod sequitur tale votum, nullum est, ideo 
votum praedictum dirimere dicitur matrimonium contractum... 
Ergo votum solemne habet actualem exhibitionem proprii 
corporis, quam non habet votum simplex » q. 53, a. 2 et ad 3. 


893. Poenae in transgressores. — I (clerici in sacris 
constituti Vel regulares aut moniales post Votum solemne castitatis, 
itemque omnes cum aliqua ex praedictis personis matrimonium 
etiam civiliter tantum contrahere praesumentes, incurrunt in 
excommunicationem latae sententiae Sedi apostolicae simpliciter 
reservatam » can. 2388, $ 1. 

2. Clerici praeterea, si moniti, tempore ab Ordinario pro 

adiunctorum diversitate praefinito, non resipuerint, degradentur 
(can. 2388, $1). 

3. lidem ipso facto et sine ulla declaratione amittunt omnia 
officia ecclesiastica (can. 188, 50). 

4. Clerici in ordinibus sacris et regulares sunt irregulares ex 
delicto (can. 985, 30). 

5. Religiosi incurrunt ipso facto poenam dimissionis ex religione 
(can. 646, 3?). 


Articulus VI. 
De Raptu et Crimine. 


S. Th., Suppi., q. 60, a. 2. 


894. Materia tractanda. — Hoc duplex impedimentuni 
commune habet quod oritur utrumque ex speciali delicto. 
Primum, scii, raptus, a Cone. Trid. fuit inductum, sess. 24 
de ref., c. 6, ad plenam libertatem matrimonii tuendam ; — 
alterum, iam a multis saeculis existens, sed per decretales 
ampliatum et magis definitum, atque denuo confirmatum, 
oritur ex crimine qualificato, sdl. ex adulterio aut coniu- 
gicidio, sub quibusdam conditionibus patrato ; id autem 
introductum ab Ecclesia fuit ut fidei coniugali et coniugum 
incolumitati consulatur, ita quod omni spe coniugii de- 
tracta, ab istis criminibus arceat eaque commissa iuste 
etiam puniat. 


895. Raptus /enlevement; gewelddadige ontvoering, scha- 
king), ut est matrimonii impedimentum, definitur : Violenta 
mulieris invitae abductio sub alterius potestate, matri- 
monii ineundi causa. Dicitur : 


1? Abductio sub alterius potestate, quo nomine venit 
non solum translatio de loco in locum moraliter alium, 
sed etiam detentio sub potestate alterius, quae abductioni 
est moraliter aequivalens. 


Quod olim disputari poterat, nunc àutem est certum ex can. 
1074, $8 3 : « Quod ad matrimonii nullitatem attinet, raptui par 
habetur violenta retentio mulieris, cum nempe vir mulierem in 
loco ubi ea commoratur vel ad quem libere accessit, violenter 
intuitu matrimonii detinet ». 


2? Mulieris invitae, non viri, quia lex respicit id quod 
communiter, non quod raro et exceptionaliter contingit, 

et quia libertas mulieris, utpote infirmioris, magis est 
protegenda. 


Mulier autem intelligitur quaecumque, sive virgo sive corrupta, 
sive aetate minor sive maior, sive sponsa sive vidua, sive honesta 
sive inhonesta aut infamis. 


30 Violenta, per vim scii, physicam, vel moralem ut per 
minas et metum gravem, muliere scii, invita et repugnante. 


Oportet ut violentia inferatur ipsi mulieri in ordine ad matri- 
monium ., unde a) vis illata parentibus non sufficit ; b) nec sufficit 
ut mulier blanditiis, importunis precibus, muneribus aut falsis 
promissionibus inducta voluntarie sequatur, quod dicitur raptus 
seductionis, quia est magis fuga quam raptus; c) non refert 
tamen, sive raptor per se sive per alium mulierem violenter 
abducat, sive penes se sive penes alium eam in sua retineat 
potestate : quo casu mandans impedimentum contrahit, non 
vero mandatarius ; e contra si quis sine mandato pro alio agat, 
non habetur impedimentum ; d) non requiritur quod mulier 
invita sit quoad ipsam abductionem vel detentionem ; sufficit 
quod sit quoad solum matrimonium ineundum. 


40 Matrimonii ineundi causa, non autem alius finis, licet 
pessimi, ut vindictae, vel etiam explendae libidinis : sic 
differt raptus, ut est impedimentum matrimonii, a raptu 
qui est species luxuriae. 


Adest tamen impedimentum, si mulier quae prius ob causam 
libidinis rapta est, deinde invita per vim intuitu matrimonii 
detineatur. 


996. Principium I. Inter virum raptorem et mulie- 
rem, intuitu matrimonii raptam, quamdiu ipsa in 
potestate raptoris manserit, nullum potest consistere 
matrimonium. — Ita can. 1074, $ 1, confirmans Cone. 
Trid., 1. c. 

Triplex ad contrahendum impedimentum requiritur 
conditio : violentia, abductio vel detentio in locum sub 
raptoris potestate, et matrimonii ineundi intentio. Quibus 
impletis, impedimentum existit tantum inter raptorem et 
raptam, et quidem quamdiu ipsa sit in raptoris potestate ; 
nam eo ipso quod mulier Ubertate donatur cessat impedi- 
mentum, unde can. 1074, § 2: «Quod si rapta, a raptore 
separata et in loco tuto ac libero constituta illum in virum 
habere consenserit, impedimentum cessat ». 

Impedimentum est iuris ecclesiastici : etsi enim cum raptu 
plerumque coniunctus sit metus gravis, impedimentum tamen 
raptus non ratione metus matrimonium dirimit, sed est impedi- 
mentum distinctum, quod existit quamdiu sub potestate raptoris 
constituta sit mulier,licet in coniugium sponte et libere consentiat. 


897. Crimen (crime; misdaad of misdrijf) quod est 
matrimonii impedimentum, consistit in iniuria quam 
ambo, qui matrimonium inire intendunt, matrimonio 
unius illorum iam existent! inferunt, seu in complicitate 
qualificata contra coniugii honestatem. 

Ex triplici crimine oritur ac proinde revera triplex est 
impedimentum 


im ob solum adulterium cum promissione vel attentatione 
matrimonii, 

2m ob adulterium cum | coniugicidio ab uno commisso, 

3m ob solum coniugicidium communi opera commissum. 

Denominari solet impedimentum a morte seu caede 
coniugis, et ideo respective dicitur contrahi vel neutro 
machinante seu patrante; — vel uno machinante et pa- 
trante; — vel utroque machinante ac patrante. 


Nam, ut ait S. Thomas, q. 63, a. 2 : 


«i? In ep quo quis peccat, debet etiam puniri. Sed peccat 
contra matrimonium qui uxorem occidit (vel adulterat). Ergo 
debet puniri ut matrimonio privetur. 

20 Uxoricidium ex statuto Ecclesiae matrimonium impedit... 
et... quandoque dirimit contractum : ut quando aliquis interficit 
uxorem suam ut ducat eam cum qua moechatur. Tunc enim 
efficitur illegitima persona simpliciter ad contrahendum cum 
illa, ita quod, si de facto cum ea contraxerit, matrimonium 
dirimitur. Sed per hoc non efficitur simpliciter persona illegitima 
respectu aliarum mulierum ». 


898. Principium Il. Valide contrahere nequeunt 
matrimonium, qui, perdurante eodem legitimo 
matrimonio, adulterium inter se consummarunt et 
fidem sibi mutuo dederunt de matrimonio ineundo, 
vel ipsum matrimonium» etiam per civilem tantum 
actum, attentarunt. — Ita can. 1075, i?. 


Conditiones ad impedimentum requisitae, sunt : 


A. Ex parte adulterii, ut sit verum, formale et consum- 
matum. 

i? Sit verum ita ut alter saltem complex sit valido matrimonio 
ligatus. 

2? Formale ex utraque parte, i. e. ut uterque sciat unius 
saltem eiusdemque complicis statum coniugalem atque ita uni 
eidemque matrimonio inferatur iniuria. 

3° Consummatum per copulam perfectam qua alias matrimo- 
nium consummatur ; copula autem habita perfecta praesumitur. 


B. Ex parte fidei datae seu promissionis, ut sit vera, 
libera, absoluta, et mutuo data et acceptata; vel matrimonii 
attentatio. 


i? Sit vera et seria, non ficta seu iocosa. Lex enim irritans 
est strictae interpretationis (can. 19), unde quaelibet fictio etiam 
mere interna videtur obstare quominus adsit impedimentum. 

2? Libera, non metu gravi vel dolo extorta aut errore substan- 
tiali vitiata. 

3? Absoluta, non mere conditionata, nisi conditio suspen- 
sive ante mortem coniugis impleta sit, quia tunc promissio iam 
transiit in absolutam. 

40 Aftawo data, ut nunc certum est ex tenore canonis, et 
acceptata verbo vel signo ; unde non sufficit quod una pars 
promittat, si altera negative se habeat, a fortiori si reiiciat. 

5? Vel attentatio matrimonii, qua conscii impedimenti liga- 
minis, vere et serio sibi mutuo praestant, licet invalide, consen- 
sum coniugalem : parum refert quo pacto attentatio et in qua 
forma fiat, sive publica a codice praescripta, sive prorsus clan- 
destina, sive mere civili. 


C. Ex parte adiunctorum, ut promissio vel attentatio et 
adulterium scienter fiant stante eodem coniugio, ita ut 
simul violent fidem eidem coniugi debitam l,sive promissio 
autattentatio matrimonii praecedat adulterium, sive sub- 
sequatur. 


Hinc non oritur impedimentum si promissio adulterio accedat 
post mortem coniugis aut si facta fuerit vivente primo coniuge, 
adulterium vivente secundo, vel vice versa ; aut si prius facta, 
ante adulterium fuit retractata et id complici notificatum, nec 
post illud iterata ; — e contra si retractata fuerit post adulterium, 
non cessat impedimentum quod iam est contractum. 


I. Sunt qui requirunt promissionem matrimonio iniuriosam tum 
materialiter tUM farmatiter. Unde si adulter cum uxoris sorore, huic 
postea tantum promittat matrimonium coram ipsa uxore moribunda 
et quidem consentiente et impetrante in gratiam prolis natae, non adesset 
impedimentum. Ita De Smet, o. c., n. 659, et Marc, Th. M. II, n. 2033. 
Sed id non admittit Priimmer, Th. M. III, n. 824, quia consensus 
coniugum non aufert iniuriam matrimonio illatam. 

899. Principium IIl. Valide contrahere nequeunt 
matrimonium, qui, perdurante pariter eodem legi- 
timo matrimonio, adulterium inter se consumma- 
runt eorumque alter coniugicidium patravit. — Ita 
can. 1075, 2°. 


Conditiones requisitae ad contrahendum impedimentum 
sunt : 


A. Ex parte adulterii, ut sit verum, formale, consummatum, 
ut dictum est n. praec. 


Nulla requiritur promissio aut attentatio matrimonii. 


B. Exparte coniugicidii, ut ex machinatione alterutrius 
adulterorum mors secuta sit, sive occidatur coniux proprius, 
sive coniux complicis. 


Oportet igitur : i? Ut mors coniugis ab alterutro adulterorum 
machinetur, actione physica vel morali, et quidem ex intentione 
matrimonium contrahendi cum complice adulterii, probabiliter 
quoque secundum plures, huic manifestata, quae tamen intentio 


praesumitur in foro externo ; non vero ut ambo in occisionem 
conspirent. 


20 Ut mors realiter ex actione sequatur; non ex alia causa, etiam 
si approbetur vel rata habeatur. 
3? Ut adulterium praecedat actum qui est causa mortis. 


C. Ex parte adiunctorum, ut perdurante eodem legitimo 
matrimonio fiant. 


Coniux scii, cui mors infertur idem sit oportet, qui tempore 
commissi adulterii coniux erat. 


900. Principium IV. Valide contrahere nequeunt 
matrimonium, qui mutua opera physica vel morali, 
etiam sine adulterio, mortem coniugi intulerunt. 
— Ita can. 1075, 30. 

Conditiones ad incurrendum impedimentum requisitae 
sunt : 

A. Ex parte machinationis, mutua conspiratio, ut scii, 
uterque alterutrius coniugis caedem machinatus sit. 


Unde non sufficit occisionis ab altero patratae ratihabitio vel 
approbatio. 


B. Exparte coniugicidii, veri coniugis mors vere secuta 
ex utriusque complicis cooperatione sive physica sive morali. 

Non tamen requiritur ut eadem actione positiva cooperati 
sint, sed sufficit quod imus consulat vel consentiat alteri physice 
agenti; imo etiamsi neuter physice cooperetur, sed uterque 
moraliter tantum et per alium, v. g. mandato vel efficaci consilio, 
mortem causet. 


C. Ex parte finis, ut fiat ex intentione matrimonii ineundi 
cum complice. 


Finis enim legis est, ne quis spe matrimonii propriam vel 
alterius coniugem occidat. Requiritur ergo ut saltem in uno 
complice adsit intentio matrimonii atque alteri sit manifestata ; 
quod in fero externo praesumitur. 


901, Animadversiones. — 1. Impedimenta sunt iuris 
ecclesiastici; unde Ecclesia in ijs dispensare potest. Rarissime 
tamen dispensat in impedimento raptus et nisi constet de libero 
consensu mulieris, de quo, ut revera libere emittatur, curare 
erit parochi ; item in coniugicidio ab uno vel utroque machinante, 
praesertim publico. In solo adulterio facilius dispensatur, ad 
vitandum scandalum ; imo in dispensatione super matrimonio 
rato non consummato, et in permissione a S. Pontifice, — non 
item ab Ordinario, — data transeundi ad alias nuptias ob mortem 
praesumptam coniugis, continetur implicite dispensatio super 
hoc impedimento, non vero ab aliis (can. 1053). 

Urgente mortis perjculp, ob gravem causam, dispensatio super 
omnibus conceditur. 


2. Infideles non subiiciuntur istis impedimentis, dum contrahunt 
inter se, etsi postea convertantur ; nisi lex civilis eadem statuerit. 
At si una pars est fidelis et impedimentum contrahat, indirecte 
infidelis attingitur impedimentis : ita non solum pro raptu, quia 
lex inhabilitat raptorem et raptam ; sed etiam pro crimine, dum- 
modo pars fidelis omnes conditiones impleat ad impedimentum 
requisitas, non vero si solus infidelis fecerit. Sic v. g. si fidelis, 
promisso matrimonio, cum infideli adulteret, aut si caedem 
patraverit, vel particeps fuerit machinationis. 


3. Ignorantia impedimentorum, utpote legum  irritantium aut 
inhabilitantium, ab iis non excusat, quod nunc ob can. i6, $ 1 
omnino certum est, etiam de crimine de quo ante codicem dispu- 
tabatur. 


4. Multiplicari impedimenta possunt, multiplicata alius impedi- 
menti causa. Ita : 

a) ratione criminis diversi erga idem matrimonium, ut si adul- 
terio cum promissione matrimonii addatur huius attentatio aut 
coniugicidium ; 

b) etiam ratione multiplicis matrimonii, ut si ambo sint conju- 
gati et adulterium committant aut uterque coniugem caedat ; 
vel si unus successive duo coniugia ineat et durante utroque 
adulterium cum tertia persona committat ipsi matrimonium 
promittens. 

Non autem multiplicantur ex eodem delicto in idem matri- 
monium numerice multiplicato. 


5. In praxi: Si impedimentum raptus cesset, parochus tamen 
matrimonio ne assistat, inconsulto Ordinario, cuius erit iudicare 
num revera cessaverit, et mulier in loco tuto et libero sit. De 
impedimento criminis autem parochus vel confessarius ne in- 
quirat nisi prudens suspicio subsit ; suspecti sunt qui tempore 
anterioris matrimonii in adulterium inciderunt, et qui post 
mortem coniugis sine mora ad novas nuptias transeunt cum 
persona ad domum vel familiam pertinente, praesertim si prior 
coniux ante mortem diu aegrotaverit. Ad quod investigandum 
prudenter rogari potest : num, vivente priore coniuge, iam 
consuetudinem cum illa persona habuerit, aut nimis familiariter 
egerit, an nuptias multum desideraverit, an prioris coniugis 
pertaesus fuerit, eius mortem optaverit, causam aliquam eius 
morti dederit, etc. 


Articulus VII. 


De Cognatione, carnali, spirituali 
et legali, 


S. Th., Suppi., q. 54, 56 et 57. 


902. Cognatio (parenté; verwantschap) hic intelligitur 
propinquitas seu coniunctio personarum, quatenus matri- 
monii est impeditiva ; quae ratione causae seu originis, 
distinguitur triplex : naturalis seu carnalis, — spiritualis, — 
et legalis, prout oritur ex naturali generatione seu filiatione, 


ex spirituali generatione et filiatione, vel ex legali filiatione 
seu adoptione. 


903. Cognatio carnalis seu consanguinitas (parenté 
naturelle, consanguinité ; natuurlijke- of bloedverwantschap) 
est propinquitas seu coniunctio personarum, quarum una 
ab altera, vel omnes ab eodem stipite propinquo per 
carnalem generationem descendunt. Fundatur in com- 
munione sanguinis, quae per naturalem generationem ex 
copula carnali, licita vel illicita, ex patre simul et matre, 
aut ex alterutro derivatur. Unde matrimonium aeque 
prohibetur inter cognatos et agnatos, uterinos, consangui- 
neos et germanos. 


Ut consanguinitas bene intelligatur, distinguere oportet sti- 
pitem, lineam et gradum. Stipes est persona ex qua aliae descen- 
dunt. Linea est series ordinata personarum ab eodem stipite 


düt. 

descendentium. Gradus est mensura distantiae unius personae ab 
altera in eadem consanguinitatis linea. 

Linea alia est recta, quae constituitur ex personis quarum 
una ab altera descendit, et subdividitur in lineam descendentium 
qui ab aliis originem trahunt, et ascendentium a quibus aliae 
oriuntur ; alia transversa, obliqua seu collateralis, quae consti- 
tuitur ex personis quae a communi stipite descendunt, quin 
tamen una ab alia procedat. Haec autem est aequalis vel inaequalis, 
prout personae collaterales pari gradu vel diverso a communi 
stipite distent. 

Ad gradum consanguinitatis computandum, sequentes in iure 
canonico valent regulae ex can. 96 : 

i? In linea recta tot sunt gradus quot generationes ; seu quot 
personae lineam componentes, stipite dempto. Sic pater et filius 
in primo, avus et nepos in secundo gradu consanguinei sunt. 

2? In linea collaterali aequali tot sunt gradus quot generationes 
in uno tractu lineae, seu quot personae in una serie, stipite 
dempto. Sic frater et soror in primo gradu sunt, consobrini in 
secundo. 

3? In linea collatercdi inaequali tot sunt gradus quot gene- 
rationes, in tractu lineae longiore, seu quot personae in serie 
remotiore, stipite dempto. Sic avunculus cum sua nepte con- 
sanguineus est in secundo gradu > ab aliis dicitur : in secundo 
gradu tangente primum, vel secundus mixtus cum primo. Gradus 
inaequalis seu mixtus ex stylo curiae est in petitione dispensa- 
tionis exprimendus. 


Notetur in iure civili universaliter valere regulam : tot sunt 
gradus quot generationes. Hinc in linea recta eadem est compu- 
tatio ac in iure canonico ; in linea collaterali diversa est, ita ut 
gradus ex utroque latere computentur et ideo duplicentur in 
linea aequali, in linea inaequali addantur ad invicem. 


904. Principium I. In linea recta consanguinitatis 
matrimonium irritum est inter omnes ascendentes 
et descendentes tum legitimos tum naturales, i. e. 
indefinite. — Ita can. 1076, $ 1. 

Ratio est reverentia et subiectio ascendentibus debita 
quacum non congruunt officia coniugum ; unde impedi- 
mentum est iuris naturae. Quod ita ostendit S. Thomas, 


q:54,a. 3: 


«i? Illud quod habet natura humana in prima sui conditione, 
est de lege naturae. Sed a prima sui conditione hoc habuit 
humana natura, quod pater et mater a matrimonio excluderentur, 
quod patet per hoc quod dicitur, Gen. II, 24 : Propter hoc relin- 
quet homo patrem et matrem; quod non potest intelligi quantum 
ad cohabitationem, et sic oportet quod intelligatur quantum ad 
matrimonii coniunctionem. Ergo consanguinitas impedit matri- 
monium secundum legem naturae... 

2? In matrimonio illud contra legem naturae esse dicitur per 
quod matrimonium redditur incompetens respectu finis ad quem 
est ordinatum. Finis autem matrimonii per se et primo est bonum 
prolis. Quod quidem per aliquam consanguinitatem, scii, inter 
patrem et filiam vel filium et matrem, impeditur, non quidem 
ut totaliter tollatur, quia filia ex semine patris potest prolem 
suscipere et simul cum patre nutrire et instruere, in quibus 
bonum prolis consistit; sed ut non Convenienti modo fiat. 
Inordinatum enim est quod filia patri per matrimonium iungatur 
in sociam, causa generandae prolis et educandae, quam oportet 
per omnia patri esse subiectam velut ex eo procedentem. Et ideo 
de lege naturae est ut pater et mater a matrimonio repellantur. 
Et magis etiam mater quam pater ; quia magis reverentiae quae 
debetur parentibus derogatur si filius matrem, quam si pater 
filiam ducit in uxorem, cum uxor viro sua aliqualiter debeat 
esse subiecta ». 


905. Principium II. In linea collaterali matrimonium 
irritum est usque ad tertium gradum inclusive, ita 
tamen ut matrimonii impedimentum toties tantum 
multiplicetur quoties communis stipes multipli- 
catur. — Ita can. 1076, $ 2. 

Triplex ratio impedimenti indicatur a S. Thoma, II-II, 
q. 154, a. 9: 1. reverentia parentibus et per consequens 
aliis consanguineis debita qui ex iisdem parentibus origi- 
nem trahunt, cui contraria est turpitudo inhaerens venereae 
commixtioni ; — 2. refrenatio concupiscentiae inter con- 
sanguineos qui familiari consuetudine utuntur; — 3. ex- 
tensio amicitiae cum extraneis. Cfr. q. 54, a. 3. Quibus 
addi potest ratio ordinis physici, quia damnum ex his 
coniugiis, vi haereditatis, facilius oritur proli. 

Impedimentum est iuris ecclesiastici, excepto primo 
gradu: matrimonium scii, inter fratrem et sororem, 
videtur potius potius esse contra ius naturale, non quidem 
primarium sed secundarium, et contra ius divinum. 

Iuxta hodiernam disciplinam : 


1? Impedimentum reddit matrimonium irritum usque ad 
3m gradum inclusive, sed non ultra, etsi remotior gradus 
sit mixtus cum propinquiore, v. g. quartus cum secundo. 
Unde dici potest matrimonium iniri non posse inter eos 
quorum avi sunt fratres vel sorores, posse vero si remotiori 
gradu distent ; — seu a. v. impedimentum non se exten- 
dere ultra consobrinorum filios, et pronepotes. 

Olin, usque ad 7** gradum urgebat, postea a Colic. Lat. IV et 
a Trid., sess. 24, c. 4, reductum fuit usque ad 4m, a novo codice 
iuris usque ad 3m gradum. Ratio est quia, ut explicat S. Thomas, 
q. 54, a. 4, olim consanguinei magis in una familia cohabitare 
solebant ; nunc autem ad remotiores consanguineos quasi nullum 
faedus maioris amicitiae quam ad extraneos habetur. Unde ultra 
inutile est gradus consanguinitatis prohibere, ac etiam pericu- 
losum, quia concupiscentia praevalente, numerosam consangui- 
neorum multitudinem homines non satis observant. 


2? Impedimentum toties tantum multiplicatur, quoties 
communis stipes multiplicatur. Ex multiplicata scii, consan- 
guinitate multiplicatur impedimentum, quoties scii, perso- 
nae communicant in eodem sanguine ob multiplicationem 
stipitis communis, seu quoties a pluribus stirpibus 
descendunt. 


Ante novum codicem iuris, etiam multiplicabatur consangui- 
nitas éx eo quod alteruter vel uterque sponsorum multiplici via 
a communi stipite descendebat ; nunc autem ex eo solum quod 
multiplicatur stipes communis. Id autem heri potest triplici 
modo : a) Si plures viri inter se consanguinei prolem genuerunt 
ex mulieribus inter se consanguineis, b) Si quis successive prolem 
genuit ex pluribus personis inter se consanguineis successive 
ductis, c) Si quis prolem genuit ex persona sibi consanguinea, et 
ascendentes commímes iam sunt inter se consanguinei. Plures 
autem causae multiplicis consanguinitatis etiam in uno casu 
possunt simul occurrere. 


906. Animadversiones. — 1. Impedimentum consangui- 
nitatis, etiam quatenus est ex iure naturae statutum, non solum 
est impediens, sed dirimens, quod necessarium est ut lex effi- 
caciter ab his matrimoniis removeat et attingat finem suum. 

2. Hinc in impedimento quod certo aut probabiliter est iuris 
naturalis aut divini, Ecclesia dispensare non potest; unde can. 
1076, § 3 : « Nunquam matrimonium permittatur, si quod subsit 
dubium num partes sint consanguineae in aliquo gradu lineae 
rectae aut in primo gradu lineae collateralis ». 

3. In aliis gradibus valet Ecclesia dispensare ; et quidem in 
tertio gradu facile, minus facile in secundo gradu aequali, in 
secundo tangente primum difficulter dispensat. Atque iuxta 
can. 1052, valet dispensatio, licet in petitione vel concessione 
error circa gradum irrepserit, modo gradus revera existens sit 
inferior, aut licet reticita fuerit multiplicitas impedimenti in 
aequali vel inferiore gradu. 

4. Infideles, dum inter se contrahunt, subiiciuntur impedi- 
mentis iuris naturalis et divini, non vero impedimentis iuris 
ecclesiastici. Unde matrimonia inita inter infideles consan- 
guineos in linea recta vel in primo gradu lineae collateralis, 
habenda sunt ut invalida ; practice tamen recurrendum est ad 

S. Sedem. Cum aliis consanguineis inita valida sunt, nisi princeps 
civilis impedimentum statuerit ; si impedimentum sit cubium, 
concludendum est pro nullitate matrimonii, in favorem fidei. 

5. Ut facilius detegatur consanguinitas ubi ignotus est stipes, 
supra nomina sponsorum scribantur nomina eorum ascenden- 
tium usque ad tertium gradum. Quodsi nomina inveniantur 
utrique sponso communia, adest impedimentum, et tunc 
computetur gradus quo uterque a tali nomine communi distet; 
secus non adest impedimentum. — Si adsit, speciatim attenden- 
dum ad tres modos quibus multiplicatur K 


907. Cognatio spiritualis /parenté spirituelle ; geestelijke 


i. Liceat tres modos schematice proponere : 
a. Viri consanguinei prolem generantes ex mulieribus consanguineis : 


loannes losephus 


Albertus Maria Raymundus Aloysia 
——— HEN 


Ludovicus Eugenia 


Inter LudOvicum et Eugeniam existit duplex impedimentum in 20 
gradu consanguinitatis, quia duplicem stirpem communem habent, 
parentes scii, tum patris tum matris suae. 

b. Vir ex pluribus consanguineis successive generans prolem : 


loannes 


I 
Martha Margarita 


Petrus Paulus 
I I 
Maria losephus 
Inter losephum et Mariam duplex adest impedimentum consanguini- 
tatis, alterum in 20, alterum in 30 gradu, quia habent duplicem stirpem 
communem, Leonem scii, eorum avum, et loannem eorum praeavum. 
c. Vir prolem generans ex consanguinea, seu ascendentes communes 
iam consanguinei : 








loannes 
I i 
i 

Lucas "Paulus 

----- J— | 
Leo Eugenia Andreas 

| ———ÜPL—l 
losephus Maria 


Inter losephum et Mariarh duplex adest impedimentum consangui- 
nitatis, alterum in 20 gradu, ex stirpe communi Luca, alterum in 30 ex 
stirpe communi loanne. 

verwantschap) est propinquitas seu coniunctio personarum 
exsurgens ex collatione et susceptione sacramenti Baptis- 
matis quo homo spiritualiter generatur. Hinc statuit 
Ecclesia impedimentum dirimens inter parentes spirituales 
et filios spirituales, scii, inter ministrum atque patrinum 
sacramenti ex una parte, et subiectum recipiens ex alia 
parte. 


Ex Confirmatione etiam oritur cognatio spiritualis, quia est 
sacramentum perfectae nativitatis spiritualis ; at in novo iure 


ex hoc sacramento non amplius nascitur impedimentum matri- 
monii. 


908. Principium III. Ea tantum spiritualis cognatio 
matrimonium irritat, quam contrahunt cum bapti- 
zato baptizans et patrimis. — Ita can. 1079 et 768. 

Impedimentum est iuris ecclesiastici, quod proinde a 
solis baptizatis contrahitur. Infideles ipsi nullo modo 
subiiciuntur, nec indirecte, quia cognatio, cum sit relatio 
mutua, ex una parte baptizata oriri nequit ; nec si postea 
baptizentur, quia cognatio spiritualis non fuit, ac proinde 
reviviscere non potest. 

Conditiones requisitae ad contrahendum impedimentum 
sunt : 


A. Ex parte sacramenti, ut Baptismus sit valide collatus. 


Hinc a) etiam oritur ex Baptismo privato sine solemnitatibus 
(can. 762, $8 2) ; 

b) non oritur ex meris solemnitatibus suppletis (ib.) ; 

c) si Baptismus sub conditione renovatur, oritur tantum si 
idem in utroque Baptismo fungaturl (can. 763, $ 2). 


B. Ex parte ministri, ut non solum valide baptizet, sed 
et sit ipse baptizatus. 


Parentes qui prolem baptizant etiam extra casum necessitatis, 
non amplius incurrunt cognationis impedimentum impediens 
usum coniugii. 


i.Id certum est pro patrino,ob 0311.763,8 2. De ministro nihil explicité 
in iure statuitur, et ideo de iure disputari potest. Aliqui dicunt subsistere 
ius anterius, et ideo subsistere impedimentum dubium : quod, cum 
dubium sit dubio facri. de eo est dispensatio petenda ad cautelam, iuxta 
normam can. 15. Alii ex analogia concludunt, sicut pro patrino, cognatio- 
nem non esse ortam. Hinc stante dubio iuris, impedimentum non urget, 
ut ait idem can. 15. 

C. Exparte patrini, ut omítes conditiones adsint requisitae 


ad hoc quod valide patrinum egerit sicut diximus, n. 171 
(can. 765). 


Hing a) si per procuratorem munus patrini exerceatur, solus 
mandans impedimento afficitur, nonmandatàrius ; 

b) si quis ex errore susceperit unum infantem pro alio, non 
censetur contrahere cognationem, nisi habuerit intentionem 
quemcumque suscipiendi ; 

c) omnes çt soli levantes qui designantur contrahunt cognatio- 
nem ; ultra designatos nullus, etsi in actu Baptismi infantem 
tenuerit. 


Post novum codicem iuris non amplius oritur impedi- 
mentum inter baptizantem aut patrinum et baptizati 
parentes. 


Convenientiam impedimenti ostendit S. Thomas : 


«i« Quanto aliquod vinculum sanctius est, tanto magis est 
custodiendum. Sed vinculum spirituale est sanctius quam 
corporale. Cum ergo vinculum propinquitatis corporalis matri- 
monium impediat, videtur etiam quod cognatio spiritualis idem 
faciat. 

20 Sicut per carnalem propagationem homo accipit esse 
naturae, ita per sacramenta accipit esse spiritualis gratiae. Unde, 
sicut vinculum quod ex carnis propagatione contrahitur, est 
homini naturale in quantum est res quaedam naturae ; ita vincu- 
lum quod contrahitur ex sacramentorum susceptione, est aliquo 
modo naturale alicui in quantum est membrum Ecclesiae. Èt 
ideo, sicut carnalis cognatio impedit matrimonium, ita spiritualis, 
ex Ecclesiae statuto » q! 56, a. 1. 

« Sicut in generatione carnali aliquis nascitur ex patre et 
matre, ita in generatione spirituali aliquis nascitur filius Dei 
sicut patris et Ecclesiae sicut matris. Sicut autem ille qui sacra- 
mentum confert, gerit personam Dei, cuius instrumentum et 
minister est : ita ille qui baptizatum suscipit de sacro fonte... 
gerit personam Ecclesiae. Unde ad utrumque spiritualis cognatio 
contrahitur » a. 3. 


Multiplicari impedimentum potest, multiplicato eius funda- 
mento : casu quo idem sit baptizans et patrinus, qui munus 
nempe patrini per procuratorem exerceret, duplex adesset 
cognatio spiritualis inter baptizantem et baptizatum. Non tamen 
multiplicatur ex eo quod aliquis eorumdem parentum plures 
filios in Baptismo teneat (S. Off., 29 apr. 1894) ; eo vel magis 
quod nunc iam nullum oriatur impedimentum cum parentibus. 


909. Cognatio legalis /parenté légale ; wettelijke verwant- 
schap' est propinquitas seu coniunctio personarum orta 
ex adoptione seu filiatione legali ; sicut dictum est n. 866. 

Ecclesia hac in re canonizavit legem civilem respectivam 
uniuscuiusque nationis ; unde in multis regionibus non adest 
impedimentum ex cognatione legali vel est mere impediens. In 
quibusdam tamen est dirimens, de quibus valet principium 
sequens. 


910. Principium IV. Qui lege civili inhabiles ad 
nuptias inter se ineundas habentur ob cognationem 
legalem ex adoptione ortam, nequeunt vi iuris 
canonici matrimonium inter se valide contrahere. 
— Ita can. 1080. 

Ita in Italia, Hispania, Croatia, Slavonia et in quibusdam 
regionibus Americae latinae : Boliviana, Columbiana, Guati- 
malensi, Brasiliana, Peruviana. 

Impedimentum non solum oritur ex iure civili, sed etiam 


ex iure canonico, et ideo noti cessat sine dispensatione auctoritatis 
ecclesiasticae etiam si obtenta fuisset dispensatio civilis. 


Articulus VIII. 
De Affinitate et Publica Honestate. 
S. Th,. Suppi., q. 55. 


911. Materia tractanda. — Praeter propinquitatem 
seu coniunctionem personarum inter se, potest esse pro- 
pinquitas et impedimentum matrimonii ratione tertiae 
personae coniunctae ; quae si sit legitime cotiiuncta per 
matrimonium validum, oritur affinitas, si alio modo 
coniuncta sit ac per validum matrimonium, oriri potest 
publica honestas a matrimonio repellens. 


912. Affinitas /affinité, alliance; aanverwantschap) est 
propinquitas seu coniunctio personarum orta ex matri- 
monio valido, — sive rato, sive rato et consummato, — 
inter virum et consanguineos mulieris, et vicissim inter 
mulierem et consanguineos viri. Fundamentum est verum 
et validum matrimonium, non tantum consummatum sed, 
iuxta ius novum, etiam ratum (can. 97). 

Quod ad mentem S. Thomàe, a. 1, ita ostendi potest : 

«i? Vir et uxor efficiuntur una caro. Si ergo vir secundum 
carnem omnibus suis consanguineis attinet, et mulier eadem 
ratione attinebit eisdem... 

2? Amicitia quaedam naturalis in communicatione naturali 


fundatur. Naturalis autem communicatio est duobus modis, 
secundum philosophum, VIII Eth., 12 : uno modo, per carnis 

propagationem ; alio modo, per coniunctionem ad carnis propa- 
gationem ordinatam. Unde ipse dicit quod amicitia viri ad uxo- 
rem est naturalis » Unde sicut persona coniuncta alteri per 
carnis propagationem quoddam vinculum naturalis amicitiae 
facit, ita si coniungatur per matrimonium. Sed « in hoc differt, 
quod persona coniuncta alicui per carnis propagationem, sicut 
filius patri, fit particeps eiusdem radicis et sanguinis ; unde 
eodem genere vinculi colligitur filius consanguineis patris, quo 
pater conjungebatur scii, consanguinitate »; persona vero 
coniuncta per matrimonium « non fit particeps eiusdem radicis, 
sed quasi extrinsecus adiuncta, et ideo ex hoc efficitur aliud 
genus vinculi, quod affinitas dicitur ». 

Ipsi tamen coniuges non sunt affines inter se, sed sunt princi- 
pium affinitatis, et quasi stipes ex quo gradus affinitatis nume- 
rantur et computantur, nam « coniunctio viri et uxoris est potior 
quam coniunctio uxoris "ad consanguineos viri; nec debet dici 
affinitas, sed matrimonium quod est unitas quaedam (una caro), 
sicut homo est sibi ipsi idem, non consanguineus » (ad i). At 
affinitas viget inter virum dumtaxat et consanguineos mulieris, 
itemque mulierem inter et viri consanguineos, et quidem in 
eadem linea et eodem gradu quo sunt consanguinei (can. 97, 
$ 2 et 3) ; unde utriusque coniugis consanguinei non sunt affines 
inter se. 

Hinc ad dignoscendam et computandam affinitatem tres 
statuuntur regulae : 

i. Affinitas non egreditur copulatos, quia non promanat ad 
utriusque coniugis consanguineos inter se. 

2. Affinitas non parit affinitatem, quia non se extendit ad 
coniugis affines, sed tantum ad eius consanguineos. 

3. Qui sunt consanguinei unius coniugis, Udem in eadem linea 
et gradu sunt affines alterius, quia sunt affines unius ratione con- 
sanguinitatis ad alterum. Ita vir cum matre uxoris suae in primo 
et cum avia eiusdem in secundo gradu lineae rectae, cum sorore 


uxoris in primo, et cum nepte in secundo gradu lineae Collateralis 
affinis est. 


913. Principium I. Affinitas in linea recta dirimit 
matrimonium in quolibet gradu seu indefinite ; in 
linea collaterali usque ad secundum gradum in- 
elusive. — Ita can. 1077, $8 1. 

Ratio impedimenti est similis illi ob quam matrimonium 
impeditur inter consanguineos lineae collateralis, scii. 
reverentia et refrenatio concupiscentiae inter familares et 
cohabitantes, et amicitia extendenda ad extraneos. Ait 
S. Thomas, a. 6 : 

« Affinitas praecedens matrimonium impedit contrahendum et 
dirimit contractum : eadem ratione qua et consanguinitas. Sicut 


enim inest necessitas quaedam cohabitandi consanguineis ad 
invicem, ita et affinibus. Et sicut est quoddam amicitiae vinculum 

inter consanguineos, ita inter affines ». * Unde affinitas... contra- 
hatur matrimonio quod cum affine contrahendum esset, in 
quantum impediret multiplicationem amicitiae et concupiscentiae 
repressionem, quae per matrimonium quaeruntur » (ad 1). 

Impedimentum non est iuris naturalis, sed positivi, non 
divini sed ecclesiastici, etiam in primo gradu lineae rectae, 
cum in hoc quoque casu Ecclesia quandoque, licet rarissime, 
dispenset. Hinc, licet affinitas oriatur ex valido matri- 
monio inter infideles, non tamen exinde oritur impedi- 
mentum affinitatis, nisi lex civilis idem statuerit ; quodsi 
uterque baptizetur, matrimonium eo ipso est ratum et 
oritur impedimentum juris ecclesiastici; quodsi unus 
baptizetur pro illo oritur impedimentum per respectum ad 
consanguineos alterius partis (Cfr. Resp. Congr. S. Officii, 
die 16-31 jan. 1957). 

Iuxta hodiernam disciplinam can. 1077 : 

i? Impedimentum se extendit tantum in linea collaterali 
usque ad secundum gradum inclusive. 

2? Multiplicatur solum a) quoties multiplicatur impe- 
dimentum consanguinitatis a quo procedit, i. e. quoties 
inter consortem et eius consanguineos est multiplex 
communis stipes ; b) iterato successive matrimonio cum 
consanguineo coniugis defuncti. 

Notetur inter duas personas affinitatem haberi posse simul 


cum consanguinitate : si cum consanguinea quis matrimonium 
init, simul affinis fit cum suis consanguineis. 


914, Corollaria. — Ex praedictis deduci possunt se- 
quentia : 

i? Consanguinei viri valide et licite matrimonium contrahunt 
cum consanguineis uxoris, et hi vicissim cum illis. 

2? Duo fratres ducere possunt duas sorores, imo pater et 
filius possunt ducere matrem et filiam. 

3? Privignus ducere potest matrem, filiam, aut sororem 
novercae suae ; et vicissim privigna nubere potest patri, filio, aut 
fratri vitrici sui. 

4? Coniuges superstites fratris et sororis defunctorum possunt 
matrimonium inter se contrahere. 

5? Filius mariti et filia uxoris, ex praecedenti matrimonio 
generati, possunt inter se coniugium inire. 

69 Successive licet ducere duas viduas, quarum defuncti 
mariti erant fratres germani. 


915. Honestas publica (honnéteté publique; openbare 
eerbaarheid) seu quasi-affinitas est quaedam propinquitas 

seu coniunctio personarum, exsurgens ex unione quae 
similitudinem habet cum matrimonio perfecto ex quo 
oritur vera affinitas. Vocatur publica honestas, quia publicae 
honestati congruit quod matrimonium non ineatur cum 
consanguineis personae quacum tam intima fuit publica 
coniunctio (a. 4). 


In iure vetere hoc impedimentum oriebatur ex sponsalibus 
validis et matrimonio rato etiam invalido ; in iure novo ex sponsa- 
libus iam nullum oritur canonicum impedimentum, ex matri- 
monio vero rato sed valido, licet non consummato, oritur affinitas. 
At impedimentum publicae honestatis nunc exsurgit ex matri- 
monio invalido et ex publico et notorio concubinatu, quia utraque 
unio similitudinem habet cum matrimonio valido quod fundat 
affinitatem. 


916. Principium II. Im pediinentiim publicae honesta- 
tis oritur ex matrimonio invalido, sive consummato 
sive non, et ex publico vel notorio concubinatu ; et 
nuptias dirimit in primo et secundo gradu lineae 
rectae inter virum et consanguineas mulieris, ac 
vice versa. — Ita can. 1078. 

Oritur itaque impedimentum : 


i? Ex matrimonio invalido etiam non consummato. 


Ergo ex matrimonio invalido ob quemcumque defectum, 
etiam consensus ; non autem ex matrimonio mere civili, pro iis 
qui subiecti sunt formae iuridicae ab Ecclesia requisitae, nisi 
tamen adsit cohabitatio (com. int., 12 mart. 1929). 


2? Ex publico vel notorio concubinatu. 


Concubinatus est commercium carnale et habituale, ex conven- 
tione expressa vel tacita, inter hunc virum et illam mulierem nulla 
specie vinculi matrimonialis tectum. Est publicus si iam divul- 
gatus est, aut talibus versatur in adiunctis ut prudenter iudicari 
possit et debeat facile divulgatum iri. Est notarius sive notorietate 
iuris, quae locum habet post sententiam iudicis quae in rem 
iudicatam transierit, aut post confessionem delinquentis in iudicio 
factam ; sive notorietate facti, si delictum publice est notum 
nec ulla tergiversatione celari potest (can. 2197). 


3? In primo et secundo gradu lineae rectae inter virum et 
consanguineas mulieris, ac vice versa. 


Ergo non iam dirimit matrimonium cum consanguineis 
consortis in linea collaterali. Hinc invalide iunctus, aut publicus 

vel notorius concubinarius, inire matrimonium potest cum 
putativae uxoris vel concubinae sorore et consobrina, non autem 
cum matre vel avia, nec cum filia vel nepte consortis. 


Impedimentum : 1) est iuris ecclesiastici, unde non afficit 
infideles contrahentes inter se ; 


2) est perpetuum : non tollitur si matrimonium aut con 
cubinatus morte aut separatione cessat, neque probabilitei 
si in validas nuptias convertatur ; quo casu in primo et 
secundo gradu lineae rectae duplex haberetur impedi- 
mentum, affinitatis nempe et publicae honestatis ; 

3) multiplicatur, si alterutra pars invalidum matrimonium 
vel publicum concubinatum inierit successive cum duobus 
vel pluribus consanguineis, in primo vel secundo gradu 


lineae rectae, compartis. Id tamen non explicite affirmatur 
in Codice. 


917. Animadversiones.— 1. Impedimenta descripta, cum 
sint iuris ecclesiastici, non directe attingunt infideles, sed solum 
indirecte ratione partis fidelis. Quodsi uterque  baptizetur 
perdurante unione, impedimentum oritur. Si coniunctio initur 
inter baptizatum et non baptizatum, aut durante coniunctione 
unus baptizetur, oritur impedimentum publicae honestatis inter 
baptizatum et consanguineos etiain üon baptizatos compartis, 
imo inter non baptizatum et consanguineum baptizatum com- 
partis baptizatae ; — an etiam oriatur impedimentum affinitatis 
disputatur : plures negant, quia affinitas oritur ex matrimonio 
rato, in casu autem nondum adest sacramentum ; alii affirmant, 
quia matrimonium ratum in ista parte Codicis intelligendum est 
sensu latiore de omni matrimonio valido, secus ex matrimonio 
invalido inter tales oriretur impedimentum scii, publicae hones- 
tatis, ex matrimonio valido nullum! Res cum certitudine dirimi 
nequit, propter modum loquendi imperfectum Codicis. Item 
si unione iam soluta, unus baptizetur, disputari potest an incur- 
ratur impedimentum > sed id potius negandum videtur, quia 
fundamentum impedimenti non persistit. 


2. Ita in iure novo. In iure antiquo valde diversa erant ista 
impedimenta. Affinitas oriebatur non ex matrimonio sed ex 
cppula perfecta, sive licita sive illicita ; et matrimonium dirimebat 
in linea recta indefinite, in linea collaterali usque ad 4m gradum 
si ex copula licita, usque ad 2m si ex illicita copula oriebatur. 
Honestas vero publica ex sponsalibus oriebatur validis et abso- 
lutis, et ex matrimonio rato, valido aut invalido nisi ex defectu 
consensus : ex sponsalibus dirimebat matrimonium cum con- 
sanguineis compartis in i? gradu in utraque linea, ex matrimonio 
rato etiam invalido usque ad 4“ gradum. Secundum antiquum 


ius diiudicanda est validitas matrimoniorum  initorum ante 
19 maii 1918. 

3. Dispensatione tolli possunt impedimenta. Rarissime tamen 
Ecclesia dispensat cum affinitate in i? gradu lineae rectae praeser- 
tim ex copula licita ; in linea collaterali, praesertim in 20 gradu, 
sat facile, atqüe dispensatio valet licet in petitione vel concessione 
error circa gradum irrepserit, dummodo gradus revera existens 
sit inferior, aut licet reticitum fuerit aliud impedimentum 
ejusdem speciei in aequali vel inferiore gradu (can. 1052). Etiam 
facile conceditur dispensatio a publica honestate in 20 gradu ; 
imo ob gravem causam in i? gradu, dummodo, iuxta can. 1076, 
$ 3, nullum sit dubium quod una pars sit alterius proles. 


QUAESTIO QUARTA. 


DE DISPENSATIONE AB IMPEDIMENTIS. 


918. Dispensatio est legis in casu speciali relaxatio ; 
unde in materia impedimentorum matrimonii, est relaxatio 
impedimenti canonici irritantis vel prohibentis matri- 
monium in casu particulari a legislatore aut ab eius delegato 
facta. 

Alia conceditur in ordine ad contrahendum matrimonium, 
alia ad contractum convalidandum. Alia datur in foro 
externo quae conceditur pro impedimento publico ; alia 
in foro interno quae conceditur pro impedimento occulto, 
et quidem in foro sacramentali vel extrasacramentali prout 
intra vel extra administrationem datur sacramenti Poeni- 
tentiae. 


Data in foro externo valet quoque in foro interno, in foro 
interno data valet solum in conscientia ; quodsi postea publicum 
evadat impedimentum, nisi dispensatio data sit tantum in foro 
sacramentali vel nisi aliud ferat S. Poenitentiariae rescriptum, 
nova dispensatio in foro externo non requiritur (can. 1047). 

Conceditur in forma gratiosa, si immediate ipsi oratori conce- 
ditur et ad ipsum dirigitur ; vel in forma commissoria, si tertiae 
personae committitur exequenda. 


919. Potestas dispensandi. — Cum ad S. Pontificem 
exclusive pertineat impedimenta matrimonio constituere 
sive impedientia sive dirimentia, cumque impedimenta 
sint leges prohibentes vel et irritantes universalis Ecclesiae, 
ipse solus Pontifex potest iure proprio et nativo in iis 
dispensare ; alii solum si ab ipso potestatem acceperint, 
sive iuris communis dispositione, sive speciali induito. 

Potestas autem non solum Ordinariis conceditur, sed in 
specialibus adiunctis etiam parochis et confessariis. 


920. Potestas S. Pontificis. — S. Pontifex : 

i? In impedimentis iuris naturalis et divini non potest 
potestate propria dispensare, quia est lex superioris ; neque 
potestate ministerial! a Deo concessa et nomine Dei exer- 
cenda in impedimentis iuris absoluti, sed solum in iis 
quae sunt iuris conditional! et quorum existentia dependet 
ex actu voluntatis humanae et obligatione libere suscepta : 
neque semper, sed quantum est a Deo concessum, nimirum 
in voto et in vinculo matrimonii rati, atque in vinculo 
matrimonii consummati casu quo concessum est vi privi- 
legii paulini, sicut supra declaratum est. 


Non est tamen dispensatio proprie dicta ; sed S. Pontifex 
nomine Dei remittit seu solvit obligationem voti, atque dissolvit 
vel solubile declarat vinculum matrimonii, et ita mutat materiam 
legis; quo posito, lex naturalis non est amplius applicabilis in 
casu, et eo ipso cessat impedimentum matrimoniale. 


2? In impedimentis iuris exclusive ecclesiastici quibus- 


cumque potest dispensare potestate propria, utpote in 
propria lege. 


Sunt tamen impedimenta in quibus nunquam aut fere nun- 
quam, aut tantum raro dispensat, ut dictum est n. 857, D. 


30 In impedimentis iuris naturalis aut divini dubiis, 
nunquam dispensat, quia non potest exponere dispen- 
sationem et matrimonium periculo nullitatis. 


Notetur S. Pontificem non per seipsum regulariter exercere 
suam potestatem, sed mediante organo SS. Congregationum et 
tribunalium romanorum. 

a. S. Officium dispensat in impedimentis quae cum fide 
specialem connexionem habent, nempe in impedimentis dispari- 
tatis cultus et mixtae religionis, et iudicat de omnibus, quae 
directe vel indirecte circa haec et privilegium paulinum versantur. 

b. S. C. de Religiosis dispensat religiosos a voto castitatis. 

c. S. C. de Sacramentis omnes ceteras dispensationes concedit 
pro foro externo, modo non agatur de Orientalibus. 

d. S. C. pro Ecclesia Orientali competens est ad omnia impedi- 
menta, quoties ima saltem pars sit ritus orientalis ; iis exceptis 
quae ad S. Officium pertinent. 

e. 5. Poenitentiaria dispensat in omnibus im pedimentis occultis 

pro foro interno tantum, tum sacramentali tum extrasacramentali, 
estque etiam competens pro Orientalibus (26 iul. 1930). 

Impedimenta occulta hic latiore sensu sumuntur, ac in defi- 
nitione data can. 1037 (n. 857, E), ità ut hoc nomine etiam 
veniant illa quae tantum nota sunt paucis, pro qualitate loci, et 
discretis personis, sine periculo divulgationis. 


921. Potestas Ordinarii loci. — Ordinarius loci non 
potest dispensare in impedimentis matrimonialibus, nisi in 
quantum id ei a iure communi vel speciali induito est con- 
cessum. 

A. Iure communi: 1? In ordinariis adiunctis, Ordinarius 
loci dispensare potest a) in dubiis facti de impedimenti 
existentia, pro iis impedimentis in quibus S. Pontifex 
dispensare solet (can. 15) ; b) in voto non reservato, dum- 
modo non laedatur ius tertii quaesitum (can. 1313). 

2? Urgente mortis periculo, « locorum Ordinarii ad con- 
sulendum conscientiae et, si casus ferat, legitimationi 
prolis, possunt tum super forma in matrimonii celebratione 
servanda, tum super omnibus et singulis impedimentis 
iuris ecclesiastici, sive publicis sive occultis, etiam multi- 
plicibus, exceptis impedimentis provenientibus ex sacro 
presbyteratus ordine et ex affinitate in linea recta, consum- 
mato matrimonio, dispensare proprios subditos ubique 
commorantes et omnes in proprio tenitorio actu degentes, 
remoto scandalo, et, si dispensatio concedatur super cultus 
disparitate aut mixta religione, praestitis consuetis cautio- 
nibus ». Ita can. 1043. 


Dicitur : a) urgente mortis periculo i. e. non tantum in mortis 
articulo, sed in omni proximo seu gravi periculo ex quacumque 
causa proveniat ; et quidem etiam si impedimentum non afficiat 
moribundum sed partem bene valentem ; 

b) ad consulendum conscientiae i. e. ad tollendum peccatum aut 
occasionem peccati, v.g. ad concubinatum auferendum vel dam- 
num reparandum aut odium exstinguendum ; et si casus ferat, 
legitimationi prolis, etiamsi conscientiae consuli nequeat ob im- 
poenitentiam moribundi : proles legitimanda est naturalis vel 
incestuosa, iam suscepta vel adhuc suscipienda, non autem, ut 
videtur, adulterina vel sacrilega ob can. 1051 ; 

C) tum super forma... tum super omnibus impedimentis iuris 
ecclesiastici, etiam impedientibus, duobus tantum exceptis ; non 
vero super impedimentis iruis naturalis et divini, etiam dubii : 
comprehenditur tamen votum, quod subest potestati eccle- 
siasticae ministeriali, atque ut impedimentum ab Ecclesia tolli 
potest eo modo quo declaratum est n. 892 ; 

d) remoto scandalo, in casu impedimenti publici ; removetur 
autem dispensatione concessa coram testibus ; 

e) et praestitis consuetis cautionibus, si dispensatio concedatur 
super cultus disparitate aut mixta religione ; quae cautiones 
requiruntur ad validitatem, Ut dictum est n. 867. 

Dispensare possunt proprios subditos Ubique, et omnes alios 
dum in proprio suo territorio actu sint degentes, suamque 
potestatem delegandi valent subdelegare, eaque uti in ordine ad 
matrimonium contrahendum vel ad contractum revalidandum ; 
non tamen in potestate includitur facultas sanandi in radice. 


30 In urgenti necessitate : a) possunt Ordinarii locorum 
dispensationem concedere super omnibus iisdem impedi- 
mentis ac in periculo mortis et sub iisdem clausulis, 
quoties scii, impedimentum detegatur, cum iam omnia 
sunt parata ad nuptias, nec matrimonium, sine probabili 
gravis mali periculo, differri possit usquedum a S. Sede 
dispensatio obtineatur. Ita ex can. 1045, § 1. 


Dicitur : a) super Omnibus iisdem impedimentis, non autem super 
forma in matrimonii celebratione servanda, cum in praesenti 
canone non indicetur nec aeque gravis urgeat ratio ac pro 
impedimentis ; quidam tamen censent impedimentum intelligi 
posse sensu latiore et ideo comprehendere defectum formae; 

b) et sub iisdem clausulis, scii, remoto scandalo et cautionibus 
praestitis ; 

C) quoties impedimentum detegatur, ad quod non requiritur ut 
antea omnino ignotum fuerit, sed sufficit quod, antea cognitum, 
tunc solum ad notitiam parochi aut Ordinarii deferatur (com. 
int., i mart. 1921); 

d) cum omnia (ex praescripto Ecclesiae requisita) parata sunt 
ad nuptias nec matrimonium sine probabili gravis mali periculo 
differri possit, ita scii, ut nuptiae moraliter non possint differri, 
et si differrentur, verisimile adesset periculum gravis mali, 
proprii vel alieni, spiritualis vel temporalisl. 

Dispensare possunt per se vel per alium proprios subditos, 
atque etiam probabiliter peregrinos, sed tantum si non adsit 
tempus recurrendi ad S. Sedem, in ordine ad matrimonium 
contrahendum ; imo etiam ad revalidandum contractum, nam 
addit can. 1045, $ 2 : « haec facultas valeat quoque pro convali- 


i. Censet cl. Cappello, o. c. n. 232-233, verba : cum iam omnia sunt 
parata ad nuptias, NON indicare conditionem sine qua non, ita ut etiam 
aliis in adiunctis, ob gravem et urgentem causam, possit dispensari ad 
contrahendum matrimonium. — Sed a) id non sufficienter probat ; 
imo b) videtur dici contra naturalem sensum verborum ; ceterum 
c) ex Resp. Comm., I. C., 27 iulii 1942 admittitur, quoad dispensationes 
matrimoniales, usus tum canonis 1045, tum canonis 81, in genere 
determinantis potestatem dispensandi Ordinariorum et expzicite asseri- 
tur applicationi canonis 81 locum dari si nondum omnia parata sunt 
ad nuptias. Ex quo concludendum videtur sententiam a Capello pro- 
pugnatam salteffi implicite reprobari. 

datione matrimonii iam contracti, si idem periculum sit in mora 
nec tempus suppetat recurrendi ad S. Sedem ». 

b) possunt Ordinarii locorum, si casus non est urgens 
ex eo quod omnia parata sunt ad nuptias, dispensare vi et 
intra limites canonis 81 statuentis potestatem generalem 
dispensandi Ordinariorum (cf. Resp. Comm. I. C., 27 iulii 
1942): « A generalibus ecclesiae legibus Ordinarii infra 
Romanum Pontificem dispensare nequeunt, ne in casu 
quidem peculiari, nisi haec potestas eisdem fuerit expli- 
cite vel implicite concessa, aut nisi difficilis sit recursus 
ad Sanctam Sedem et simul in mora sit periculum gravis 
damni et de dispensatione agatur quae a Sede Apostolica 
concedi solet ». 


B. Speciali induito, sive generali quo ad tempus facultas 
dispensandi habitualis conceditur, sive particulari quo 
conceditur in casu particulari, possunt Ordinarii dispensare 
iuxta tenorem indulti; quod in variis regionibus aut in 
variis casibus potest esse diversum. 


Indulta generalia revocata fuerunt post codicem, decreto 
S. C. Consist., 25 apr. 1918, exceptis facultatibus S. Poenitentia- 
riae ; dein vero, postulantibus episcopis, de novo fuerunt concessa 
sub novis formulis, quae ab una S. C. Consistoriali imploranda 


sunt (20 apr. 1923) omnibus qui S. C. de Propaganda Fide 
vel pro Ecclesia Orientali non sunt subiecti. 


922. Potestas parochi et confessarii, — parochi, 
confessarii aliive sacerdotes de se nullam habent circa 
impedimenta matrimonialia potestatem ; ipsis tamenex iure 
communi, ob specialem necessitatem, atque ex speciali 
induito nonnunquam conceditur. 


A. Ex iure communi : 1? Urgente mortis periculo, et solum 
pro casibus in quibus ne loci quidem Ordinarius adiri 
possit, eadem ac ipse dispensandi facultate pollet tum 
parochus, tum sacerdos qui matrimonio assistit in forma 
extraordinaria, tum confessarius, sed hic pro foro 


interno in actu sacramentalis confessionis tantum. Ita 
can. 1044. 


Dicitur : a) eadem facultate ac Ordinarius, i. e. dispensandi 
tum a forma celebrationis tum ab omnibus impedimentis iuris 
ecclesiastici, publicis et occultis, etiam multiplicibus, — duobus 

tantum exceptis scii, ex ordine presbyteratus et ex affinitate in 
linea recta consummato matrimonio, — sed nonnisi remoto 
scandalo, et praestitis consuetis cautionibus ; 

b) pollet parochus, — sacerdos matrimonio assistens in forma 
extraordinaria, dum haberi et adiri nequeat parochus, — et confes- 
sarius sed tantum in actu sacramentalis confessionis : paro- 
chus quidem erga proprios subditos ubique commorantes et 
omnes in proprio territorio actu degentes ; sacerdos assistens 
matrimonio erga illos quorum matrimonio assistit ; confessarius 
erga poenitentes. An eadem potestate gaudet sacerdos legitime 
ab Ordinario vel parocho delegatus ut matrimonio assistat, 
theoretice dubitari potest, quia Codex silet ; practice tamen 
affirmari potest, quia iuxta can. 200, $ 1, cum delegata potestate 
simul intelliguntur concessa ea sine quibus eadem exerceri non 
posset, unde concedendo delegationem parochus vel Ordinarius 
implicite delegare censetur suam dispensandi facultatem ; 

€) at solum pro casibus in quibus ne loci Ordinarius adiri possit, 
mediis scii, ordinariis. 


2? In urgenti necessitate, quoties impedimentum dete- 
gatur, cum iam omnia sunt parata ad nuptias, nec matri- 
monium (item eius convalidatio), sine probabili gravis 
mali periculo, differri possit usquedum a s. Sede dispensatio 
obtineatur, eadem facultate gaudent iidem ac Ordinarius, 
sed solum pro casibus occultis in quibus ne loci quidem 
Ordinarius adiri possit, vel nonnisi cum periculo violationis 
secreti. Ita can. 1045, $ 3. 


Dicitur : a) eadem facultate ac Ordinarius, i. e. dispensandi 
super omnibus impedimentis iuris ecclesiastici supra recensitis 
et sub iisdem cautelis, non tamen super forma celebrationis 
matrimonii ; 

b) gaudent iidem, scii, parochus, sacerdos matrimonio assistens 
in forma extraordinaria, et confessarius, item sacerdos a parocho 
vel Ordinario ad assistendum delegatus : confessarius autem, ut 
videtur, solum pro foro interno et in actu sacramentalis confes- 
sionis tantum, uti constat ex can. 1044 ad quem refert can. 1045, 
$ 3; licet quidam extendant potestatem confessarii ad forum 
extrasacramentale, quia in isto canone restrictio explicite non 
ponitur ; 

c) solum pro casibus occultis, i. e. non solum pro impedimentis 
natura sua occultis, sed etiam pro impedimentis natura sua 
publicis sed de facto occultis (com. int., 28 dec. 1927) ; 

d) in quibus ne loci Ordinarius adiripossit, vel nonnisi cum periculo 
violationis secreti, quando scii. Ordinarius non possit adiri mediis 
ordinariis, aut non sine periculo violandi secreti etiam non 
sacramentalis. 


B. Speciali induito quandoque sacerdotibus delegatur 
facultas dispensandi super quibusdam impedimentis, sive 

induito particulari quo ipsis committitur executio dispen- 
sationis, sive etiam induito generali ad tempus definitum : 
ita praesertim confessarijs pro foro interno tantum. 


923. Animadversiones. — 1. Parochus, aut sacerdos 
matrimonio assistens, de concessa dispensatione pro foro externo 
Ordinarium loci statim certiorem faciat ; eaque adnotetur in 
libro matrimoniorum (can. 1046). 


2. Nisi aliud ferat S. Poenitentiariae rescriptum, dispensatio 
in foro interno non sacramentali concessa super impedimento 
occulto, adnotetur in libro diligenter in secreto Curiae archivo 
asservando ; quo in casu non necessaria est alia dispensatio 
pro foro externo, etsi postea occultum impedimentum publicum 
eyaserit (cari. 1047). 


3. Dispensatio a confessario in foro interno sacramentali 
concessa nullatenus adnotari potest ; quodsi occultum impedi- 
mentum sic dispensatum publicum evaserit, alia dispensatio 
pro foro externo necessaria est (ibid.). 

Ad quod incommodum praecavendum, confessarius tn praxi 
potestate sua pro posse ne utatur nisi circa impedimenta natura 
et facto occulta. Pro aliis quae possent fieri publica, poenitentem 
ad parochum vel eius delegatum remittat ; aut a poenitente 
licentiam petat adeundi parochum et petendi dispensationem ; 
aut, si ipse sit parochus vel sacerdos assistens, de licentia poeni- 
tentis, extra confessionem dispenset non qua confessarius sed 
qua parochus aut assistens ; solum si ista impossibilia sint, et 
casus urgeat, in confessione dispenset, cum promissione petendi 
dispensationem pro foro externo vel rem committendi S. Poeni- 
tentiariae. 


4. Si petitio dispensationis ad s. Sedem missa est, Ordinarius 
suis facultatibus ne utatur nisi çx gravi urgentique causa ; et 


hoc in casu statim s. Sedem de re moneat (can. 1048, coll. 204). 


5. De facultate cumulandi dispensationes seu dispensandi in 
pluribus simul impedimentis in eodem casu occurrentibus, valent 
normae sequentes : 

a. In matrimoniis sive contractis sive contrahendis, qui 
gaudet induito generali dispensandi super certo impedimento, 
potest, nisi in ipso induito aliud expresse praescribatur, super 
eo dispensare etiamsi idem impedimentum multiplex sit (can. 
1049, § 1). 

b. Qui habet indultum generale dispensandi super pluribus 
diversae speciei imqedimentis, sive dirimentibus sive impedien- 
tibus, potest dispensare super iisdem impedimentis, etiam 
publicis, in uno eodemque casu occurrentibus (can. 1049, $ 2). 

c. Si quando cum impedimento seu impedimentis publicis 
super quibus ex induito dispensare quis potest, concurrat aliud 
impedimentum super quo dispensare nequeat, pro omnibus 
Sedes apostolica adiri debet ; — si tamen impedimentum seu 


impedimenta super quibus dispensare potest, comperiantur post 
impetratam seu obtentam a s. Sede dispensationem, suis faculta- 

tibus uti poterit (can. 1050), i. e. misso vel tantum signato rescripto, 
quamvis nondum recepto vel execution! mandato. 


924. Causae dispensationis. — A lege ecclesiastica ne 
dispensetur sine iusta et rationabili causa, habita ratione 
gravitatis legis a qua dispensatur; alias dispensatio ab 
inferiore data illicita et invalida est. Ita can. 84, § 1. Unde 
dispensationes matrimoniales sine gravi causa impedimento 
proportionata concedi non possunt; ita vero a s. Sede 
concessae illicitae, ab aliis omnibus illicitae et invalidae 
sunt. In dubio tamen de sufficientia causae dispensatio 
licite petitur et potest licite et valide concedi (can. 84, § 2). 

Causae aliae sunt motivae seu finales, quae singillatim 
vel collectim sumptae per se sufficiunt ad dispensationem 
obtinendam, et sine quibus dispensatio non conceditur 
aut non tali modo aut in tali forma ; aliae impulsivae, quae 
etsi per se insufficientes, superiorem tamen disponunt ut 
citius vel facilius dispensationem concedat, sed sine quibus 
etiam et in eadem forma dispensationem concederet. 
Motivae si ut tales a iure expresse agnoscantur, vocantur 
canonicae ; secus rationabiles dicuntur et non canonicae. 


A. Causae canonicae in instr. S. C. P. F. 9 maii 1877 
recensentur sexdecim : 


1° Angustia loci, sive absoluta ut si in loco non sunt plus quam 
300 foci vel 1500 incolae et distat locus ultra milliare seu 1500 
metra a loco proximo (S. C. C., 8 iul. 1876) ; sive relativa, si 
cognatio feminae in hoc loco tam late propagata est, ut virum 
alium paris conditionis praeter impeditum invenire nequeat seu 
huiusmodi coniugii non habeat occasionem. 

2? Aetas feminae superadulta, si virgo aetatem 24 annorum 
expleverit et non inveniat alium sponsum sibi convenientem ; 
haec vero causa non suffragatur viduae quae alias nuptias inire 
cupiat, nec virgini quae 40o"! annum attigerit. 

3? Deficientia aut incompetentia dotis actualis, quae nempe 
obstat quominus femina alium inveniat virum paris conditionis 
praeter impeditum. 

4? Lites super successione bonorum exortae vel earumdem grave 
aut imminens periculum, si non est alius qui vult mulierem in 
hac re adiuvare praeter virum qui cupit eam ducere. 

50 Paupertas viduae, numerosa prole oneratae, vel quae simul 
sit iunior et in periculo incontinentiae versetur. 

6n Bonum pacis seu graves inimicitiae componendae. 

7? Nimia, suspecta, periculosa familiaritas necnon  cohabitatio 
sub eodem tecto, quae facile impediri non posset. 

8° Copula et praegnantia ideoque legitimatio prolis, quae causa 
est ex urgentioribus. 

9? Infamia mulieris, ex suspicione etiam falsa de mala familia- 
ritate cum affine aut consanguineo. 

IQ? Revalidatio matrimonii bona fide et in forma Ecclesiae 
contracti. 

ji? Periculum matrimonii mixti vel coram acatholico ministro 
celebrandi, cum gravissimo fidelium scandalo et gravi damno 
spirituali. 

12? Periculum incestuosi concubinatus. 

130 Periculum matrimonii civilis, 

140 Remotio gravium scandalorum. 

150 Cessatio publici concubinatus. 

160 Excellentia meritorum in Ecclesiae benefactore aut de 
religione optime merito. 


B. Causae non canonicae recenseri possunt sequentes, 
quae plerumque sunt rationabiles et sufficientes : 


i? 


Ex parte oratricis : a) si alterutro vel utroque parente 
orbata est, vel b) ex natalibus illegitimis orta, vel c) infirmitate, 
deformitate aliove defectu detenta, vel d) iam ab alio deflorata, 

2? Ex parte oratoris : a) si infirmitate est detentus, vel b) viduus 
prole oneratus, cui quaerit bonam matrem,vel c) adiutorio huius 
mulieris indigens, v. g. ad gerendam rem domesticam. 

3? Ex parte matrimonii: a) omnia ad nuptias parata ; b) pro- 
positum contrahendi divulgatum vel pertinax ; c) convenientia 
matrimonii ; d) boni mores oratorum ; e) bonum parentum, si 
pater vel mater indiget adiutorio. 


C. Ad valorem dispensationis generatim requiritur ut 
verae sint causae motivae quae aljegantur; insuper debent 
existere non quidem quando dispensatio petitur, sed ante 
concessionem dispensationis si datur in forma gratiosa, 
ante executionem seu fulminationem dispensationis si 
datur in forma commissoria, ac dispensatio manet valida 
licet postea, etsi ante matrimonii celebrationem,causa cesset. 


Attamen : a) Reticentia veri seu subreptio valori non obstat, 
dummodo omnia expressa fuerint quae de stylo Curiae sunt ad 
validitatem exprimenda (can. 42, $ 1). 

b) Nec obstat obreptio seu expositio falsi, dummodo una 
saltem causa motiva vera sit (can. 42, $ 2). 

c) Imo valida est dispensatio, non obstante falsitate unicae 
causae adductae, quando concessio datur hac vel aequivalenti 
formula : ex certis rationabilibus causis, i. e. diversis ac eae quae 
expresse allegantur. Ita quotiescumque agitur de impedimentis 
minoris gradus (can. 1054), quia de his dispensationes conceduntur 
ex rationabilibus causis a s. Sede probatis. 

d) Dispensatio ab impedimentis consanguinitatis, vel affinitatis, 
concessa in aliquo impedimenti gradu, valet, licet in petitione 

vel in concessione error circa gradum irrepserit, dummodo gradus 
revera existens sit inferior, aut licet reticitum fuerit aliud im pedi- 
mentum eiusdem speciei in aequali vel inferiore gradu (can. 1052). 
Hinc, si reticita fuit affinitas concurrens cum consanguinitate 
allegata, non valet dispensatio pro affinitate, nam impedimenta 
sunt diversae speciei. 

e) Data a s. Sede dispensatio super matrimonio rato et non 
consummato, vel facta permissio transitus ad alias nuptias ob 
praesumptam coniugis mortem, secumfert semper dispensatio- 
nem ab impedimento proveniente ex adulterio cum promissione 
vel attentatione matrimonii, si qua opus sit (can. 1053) ; quorum 
igitur impedimentorum reticentia non obstat validitati con- 
cessionis. 


925. Petitio dispensationis. — Ad petendam dispen- 
sationem, exceptis casibus supra expositis in quibus ipse 
parochus vel confessarius dispensare potest, recurrendum 
est ad s. Sedem, vel et ad Ordinarium pro impedimentis 
a quibus ipse dispensare potest. In praxi semper praestat 
ad Ordinarium recurrere, qui, si careat requisita potestate, 
ipse petitionem ad Congregationem romanam competentem 
transmittet ; — nisi tamen agatur de impedimento occulto 
quod petentem apud Ordinarium diffamaret vel periculum 
violandi sigillum adduceret : tunc enim directe ad S. Poeni- 
tentiariam est recurrendum. Ergo pro impedimentis publicis 
in foro externo dispensandis parochus dispensationem petit 
ab Ordinario ; pro impedimentis occultis in foro intemo 
confessarius eam petit ab Ordinario, vel si adsit periculum 
diffamationis aut violationis sigilli, directe a S. Poeniten- 
tiaria. 

Notetur : i? Petitio fit nomine oratorum, non parochi vel 
confessarii, et quidem, si dispensatio pro foro externo petitur 
vel pro foro interno extrasacramentali, expressis, si pro foro 
interno sacramentali, tectis oratorum nominibus. 

2° Ordinarius ad quem dirigenda est petitio, est Ordinarius 
domicilii, quasi-domicilii vel actualis commorationis sponsorum, 
et quidem adeundus est Ordinarius illius qui impedimento 
afficitur ; quodsi impedimentum sit utrique parti commune, 
ab alterutrius Ordinario potest dispensatio peti. 

3? Si cui Ordinarius denegaverit dispensationem, eamdem a 
s. Sede petere potest, etiam nulla denegationis factae mentione ; 
quodsi a s. Sede primum negata fuerit, non potest eadem ab 
Ordinario peti. Imo dispensatio ab una Congregatione negata 
non potest valide ab alia Congregatione aut ab Ordinario concedi 
sine prioris assensu, salvo iure S. Poenitentiariae pro foro 


interno (can. 43). 
Pariter nemo gratiam a proprio Ordinario denegatam ab alio 

Ordinario petat, nulla facta denegationis mentione ; facta autem 
mentione, Ordinarius gratiam ne concedat, nisi habitis a priore 
Ordinario denegationis rationibus. Gratia vero a vicario generali 
denegata et postea, nulla facta huius denegationis mentione, ab 
Episcopo impetrata, invalida est; gratia autem ab episcopo 
denegata nequit valide, etiam facta denegationis mentione, a 
vicario generali, non consentiente episcopo, impetrari (can. 44). 

4? Ex iusta causa potest parochus vel confessarius petere 
dispensationem, insciis illis pro quibus petitur ; et licet ipsi 
possint gratia per rescriptum concessa non uti, rescriptum tamen 
valet ante eius acceptationem, nisi aliud ex appositis clausulis 
appareat (can. 37). 


In libello supplici petitionis exprimenda sunt iuxta 
instr. S. C. P. F. 9 maii 1877 : 


i? Nomen et cognomen oratorum, distincte et nitide, ac 
sine ulla litterarum abbreviations scribendum. 


Error in istis non invalidát dispensationem, si sit accidentalis 
et parvi momenti, modo de identitate personae constet (cfr. can. 
47); e contra si talis situt ambiguitatem inducat circa personam, 
invalidát. Pro dispensatione in foro interno sacramentali, ne 
oratores cognoscantur nomina fictitia sunt adhibenda ; e contra 
in foro extrasacramentali, si dispensatio adnotanda sit in libro 
secreto S. Poenitentiariae vel Curiae episcopalis. 


2? Dioecesis domicilii vel quasi-domicilii oratorum, vel, 
si agatur de vagis, actualis commorationis. 


Ratio est quia executio dispensationis pro foro externo com- 
mitti solet Ordinario. Quodsi petatur dispensatio pro foro 
interno, sed non mediante Ordinario, sufficit indicare lingua 
vernacula locum ad quem mittenda est dispensatio. 


30 Impedimentorum species infima, gradus et numerus 
non solum in diversa sed et in eadem specie. 


Species, scii, utrum  consanguinitas, affinitas, vel publica 
honestas ex matrimonio invalido vel ex concubinatu, crimen adul- 
terii, vel coniugicidii, vel utriusque simul ; gradus utrum simplex 
an mixtus, remotior an propinquior in eadem specie, uti et linea, 
an sit recta vel transversa ; numerus impedimentorum etiam 
eiusdem speciei v. g. utrum duplex vel multiplex consanguinitas 
vel affinitas. Error tamen materialis non invalidai, dummodo 
causa exprimatur sicuti est.Nec solum indicanda sunt dirimentia 
impedimenta, sed etiam mere impedientia licet episcopus in iis 
dispensare possit aut iam dispensaverit ; imo et raptus, etsi iam 
cessaverit ; quia propterea multo difficilius in dirimente conce- 
ditur dispensatio. 

In casu quo unum sit publicum, alterum occultum quod sine 
infamia manifestari nequeat, duplex supplicatio conficitur : una 
super solo impedimento publico peti potest dispensatio ab Ordi- 

nario vel a Congregatione competenti ; altera super impedi- 
mento occulto a Poenitentiaria pro foro interno, sed in hac simul 
exprimendum est publicum impedimentum, addendo huius 
relaxationem alia supplicatione peti in foro externol. 

Hinc, si post fulminatam dispensationem  detegitur aliud 
impedimentum quod ante fulminationem iam existebat, petenda 
est dispensatio omnium impedimentorum, quia prior dispensatio 
fuit invalida ; excepto casu quo reticitum fuerit impedimentum 
consanguinitatis vel affinitatis in aequali vel inferiore gradu, 
quia tunc prior fuit valida, ut iam notavimus n. 906, 3 et 917, 3. 


40 Variae circumstantiae, quae efficiunt ut facilius vel 


difficilius dispensetur. 


Ita utrum agatur de contrahendo vel de contracto matrimonio. 
Si contrahendum, religio exprimi debet si alteruter sponsus sit 
acatholicus ; et aetas si dispensatio petitur in gradibus propinquis 
cognationis aut affinitatis. Si iam contractum, utrum bona fide, 
saltem ex una parte, an cum scientia impedimenti ; an praemissis 
denuntiationibus et iuxta formam praescriptam ; an sit consum- 
matum et utrum bona vel mala fide. Copula incestuosa inter 
sponsos habita ante dispensationis executionem non est amplius 
exprimenda. 


seo Causae dispensationis. 


Non est necesse omnes causas afferre existentes, sed sufficit 
unam vel alteram allegare motivam et canonicam, modo verae 
sint. Praestat tamen, si adsint, plures afferre, ut certior sit suppli- 
cationis effectus, imo praeter canonicas, etiam alias afferre quibus 
canonicae confirmantur. 

Casu quo sit proles legitimanda, ista causa semper utiliter 
exprimitur ; sed omnino exprimi debet quando pro eius legiti- 
matione speciale requiritur indultum, nempe si iam nata sit vel 
nascitura ante dispensationis fulminationem atque dispensatio 
concedatur ex potestate delegata pro casu particulari ; imo 
semper si sit adulterina vel sacrilega (can. 1051). 


6? Status fortunae oratorum, ut taxa solvenda deter- 
minari possit, vel ut dispensatio, si sint pauperes, gratis 


concedatur. 


Non est exponendus, si impetratur dispensatio a S.Poeniten- 
tiaria a qua semper gratis conceditur. Obtenta in forma pauperum, 


i. Plura alia media adsunt obviandi difficultati. Potest confessarius 
*b oratoribus licentiam postulare dispensationem simul pro foro externo 
petendi ab utroque impedimento publico et occulto, facta mentione 
huius licentiae concessae. Vel etiam licentiam incurrendi parvum peri- 
culum suspicionis aut revelationis, ex eo quod ab eodem Ordinario 
simul utraque dispensatio separatim petatur aut ipsi transmittatur 
utraque supplicatio. Etiam potest dispensatio unius impedimenti peti 
mediante alio parocho vel sacerdote alterius loci, altera immediate ab 
episcopo, ita ut secreto servando melius consulatur. 

Si oratores non sunt pauperes, non est invalida ; sed tenentur 
oratores supplere consuetum tributum. 


926. Dispensationis executio. —  Dispensatio exe- 
cutione indiget si in forma commissoria data sit, quia tunc 
tantum exerit effectum quando execution! mandatur seu 
fulminatur ab eo qui ad hoc munus fuit designatus ; e 
contra, si data sit in forma gratiosa, non requirit executio- 
nem sed a momento suae concessionis valet. Curia romana 
dispensationes concedere solet in forma commissoria ; 
episcopi in forma gratiosa si de publico, in forma com- 
missoria si de occulto impedimento agatur. 

Executor : 1? pro impedimentis publicis a S. Congregatione 
solet designari Ordinarius qui supplicem libellum confecit 
aut commendavit, etiamsi nupturientes in aliam dioecesim 
migraverint ; quo casu monendus erit Ordinarius dioecesis 
in qua matrimonium celebrandum est (can. 1055) ; potest 
autem Ordinarius alterum delegare ad dispensationem exe- 
quendam (can. 57); 

2? pro impedimentis occultis solet a S. Poenitentiaria 
dispensatio committi confessario ex approbatis ab Ordina- 
rio ; ab Ordinario concessa pro foro sacramentali confes- 
sario, pro foro interno extrasacramentali parocho vel alii 
sacerdoti qui petitionem transmisit. 


Notetur : A. Quoad conditiones executionis : 
i? Nulla est executio facta antequam executor iam habeat 
dispensationis rescriptum, aut eius notitia ad eum fuerit ex 
officio auctoritate rescribentis transmissa (can. 53). 

20 Executor tenetur omnibus rescripti clausulis attendere et 
fideliter inhaerere : omissio conditionis essentialis executionem 
invalidát (can. 55). Ad validitatem requiruntur clausulae quae 
introducuntur Verbis : si, dummodo, vel aliis aequivalentibus, 
aut si dicatur dispensationem alias esse nullam (can. 39) ; quae 
ablativo exprimuntur ad solam liceitatem pertinent, nisi ex 
natura rei vel ex stylo curiae necessariae sint, uti promissio 
de removendo periculo fidei in dispensatione pro matrimoniis 
mixtis, vel remotio scandali, ad quod tollendum praeferenda 
est separatio coniugum, licet etiam quandoque fieri possit alio 
modo apto. E contra impositio poenitentiae specialis aut eius 


impletio, quamvis rigorose praeceptae, non exiguntur ad validi- 
tateml. 


]. Ubi dicitur : ;zuuünera saturar: gravan. longa. diutarna. perpetua 
poenitentia, debet iniungi poenitentia specialis ;u»;2:-« distincta a sacra- 

3? Tenetur quoque, nisi de impedimento minoris gradus 
agatur, examinare an adhuc in momento executionis veritate 
nitantur preces, an novum impedimentum non sit exortum ; quin 
tamen inquisitione neglecta, executio invalida sit, modo veritas 
precum adhuc subsistat. In foro interno sufficit interrogare 
poenitentem cui per se fidendum. 


B. Quoad modum executionis : 

1? Executio pro foro externo praescribitur scripto facienda 
(can. 56) ; valida tamen est, et, ex gravi causa, etiam licita oretenus 
facta. Pro foro sacramentali facienda est viva voce in actu con- 
fessionis. Pro foro interno non sacramentali generatim viva voce 
facienda est ; nonnunquam tamen scripto, quando impedimentum 
a quo dispensatur est de facto occultum sed natura publicum : 
tunc enim dispensatio data et fulminata registrari debet in libro 
secreto Curiae episcopalis. 

20 Dispensatio debet fieri expresse, designando impedimentum 
a quo dispensatur ; an sit invalida dispensatio implicite seu 
tacite concessa non constat. Etiam expressa mentio est facienda 
facultatis apostolicae vi cuius dispensatio conceditur (can. 1057) : 
quod tamen non est ad validitatem praescriptum. Nulla autem 
praescribitur determinata forma. 

3? Si impedimentum Unam partem tantum afficiat, vel ex una 
tantum parte sit culpabile, sufficit dispensatio facta cum illa 
parte ; secus utraque pars accedere debet sive ad eumdem sive 
ad diversos, et bis dispensatio fulminanda est, quod tamen non 
requiritur ad validitatem. Hinc si duo sunt confessarii, prior 
suo poenitenti rescriptum traditj postquam dispensationem pro 
sua parte fulminavit, ut transmittatur alteri confessario per 
alterum poenitentem (S.Poen., 13 nov. 1748), ad hoc ut congrua 
poenitentia ipsi imponatur. 

4? Si executor in executione quocumque modo erraverit, 
dispensationem iterum executioni mandare potest (can. 59). 


C. Quoad asservationem rescripti dispensationis: 

Rescriptum dispensationis pro foro externo asservari debet in 
archivo curiae episcopalis, decretum vero quo fulminatur in 
archivo paroecialio. Lacerari praescribitur aut comburi post 
executionem rescriptum pro foro interno! ; nisi sit casus im pedi- 
menti natura publici sed de facto occulti : tunc enim, nisi de 
foro sacramentali agatur, asservandum est rescriptum in curiae 
episcopalis archivo, ut fidem facere possit pro foro externo, si 
postea impedimentum reveletur (can. 1047). 


mentali ; quae determinanda est, spectatis tum gravitate criminis, tum 
viribus poenitentis. Sazuraris ezeravis V. g. est per 4 hebdomadas quotidie 
recitare ter Pater et Ave et semel actus fidei, spei et charitatis ; gravis 
er longa €Sl per aliquot menses ld facere vel recitare rosarium semel in 
hebdomada aut confessionem instituere menstruam ; gravis ez diuturna 
id facere saltem per annum ; perpetua est totius vitae. 

r. Nihil tamen obstat ne confessarius pro sua eruditione transcribat 
rescriptum et transcriptum sibi conservet, omissis tamen omnibus 
quae in notitiam ducerent poenitentis, uti sunt nomina, dies et annus. 

QUAESTIO QUINTA. 


DE MATRIMONII CONVALIDATIONE, 


927. Convalidatio matrimonii est ille actus quo matri- 
monium invalide initum redditur validum ; sicut contractus 
invalidus qui valorem accipit, convalidari dicitur. 

Matrimonium sive bona sive mala fide initum potest 
esse invalidum ob vitium, defectum vel impedimentum. 
Huic occurri potest : a) procurando declarationem nullitatis 
ab auctoritate ecclesiastica et coniugum separationem, 
quod tamen ad casus stricte necessarios est restringendum, 
puta quando uterque aut alteruter coniux nullo modo vult 
cum comparte cohabitare aut aliud matrimonium vult 
inire, quando matrimonium praevidetur fore infelix aut 
secum ferre periculum perversionis, vel quando nullitas 
matrimonii nequit sanari, nec maiora timentur incom- 
moda ; b) permittendo ut putativi coniuges cohabitare 
pergant ut frater et soror, quod raro expedit ob periculum 
incontinentiae ; c) dissimulando nullitatem et coniuges in 
bona fide relinquendo.quod non est licitum nisi ob gravem 
et urgentem causam ; d) ordinarie vero matrimonium 
convalidando. 


In praxi, animadvertit Noldin, Th. M. III, n. 657, confessarius 
cavere debet ne incaute matrimonii nullitatem declaret. 

1. Si impedimentum est indispensabile et neutri notum, pru- 
denter consideret, an eos de nullitate et separatione monere 
possit ; si nec sine scandalo separari nec sine periculo peccandi 
cohabitare possunt, eos in bona fide relinquat. 


2. Si impedimentum indispensabile est uni vel utrique notum, 
coniuges omnino separandi sunt. Quaenam autem separatio 
urgenda sit, ex adiunctis dependet ; scilicet ; 

a. Si nullitas matrimonii iuridice probari potest, per sententiam 
iudicis ecclesiastici perfecte separandi sunt ; nisi tamen ob scan- 
dalum aut infamiam vitandam velint cohabitare ut frater et 
soror et id possint sine periculo incontinentiae. 

b. Si nullitas matrimonii iuridice probari non potest et ex 
cohabitatione oritur incontinentiae periculum, sub specie divortii 
a toro et cohabitatione separandi sunt. 

c. Si ex cohabitatione non oritur incontinentiae periculum, 
sufficit, ut a communi toro separentur et tamquam frater et 
soror cohabitent. 


3. Si impedimentum est dispensabile, revalidatio regulariter 

procurari debet ; interim vero, donec matrimonium obtenta 
dispensatione revalidari possit, haec servanda sunt ; 

a. Si matrimonii nullitas publice nota est, coniuges a toro et 
cohabitatione separandi sunt, donec obtineatur impedimenti 
dispensatio. 

b. Si matrimonii nullitas utrique parti tantum nota est, primo 
postulandum est ut interim abstineant ; hoc non erit valde 
difficile si post unum vel aliquot dies haberi potest dispensatio, 
ut v. g. in loco curiae episcopalis vel prope eumdem. Petenda 
est licentia extra confessionem rem peragendi et adeundi 
Ordinarium. Si diu expectandum esset cum periculo inconti- 
nentiae, quod practico remedio vel subterfugio caveri non posset, 
vel si licentia extra confessionem agendi non daretur, confessarius 
dispenset iuxta can. 1045, $ 3 (n. 922, 2°). 

c. Si matrimonii nullitas uni tantum parti nota est, haec 
moneat, dum facile fieri potest, compartem ut interim abstineat; 
si hoc fieri non potest, eodem modo proceditur ut supra, sub b; 
sufficit post dispensationem renovatio consensus partis consciae. 

d. Si matrimonii nullitas neutri parti nota est, confessarius 
deliberet prudenter, an monere possit coniuges quin maiora mala 
sequantur ; si monere potest, procedat ut prius ; si monere non 
potest, relinquendi sunt in bona fide, donec obtineatur dispen- 
satio et matrimonium convalidari possit. 


928. Duplex est convalidationis modus : convalidatio 
simplex et sanatio in radice, inter quas duplex intercedit 
differentia : 

a) convalidatio simplex semper requirit ut renovetur 
consensus, sanatio in radice fit sine consensus renovatione ; 

b) convalidatio simplex respicit futurum ; sanatio in 
radice vim etiam exserit in praeteritum, quatenus per 
fictionem iuris retrotrahitur quantum ad effectus canonicos. 


De utroque modo dicendum est. Cum autem per matrimonii 
inter Christianos revalidationem, quocumque modo fiat, sacra- 
mentum ministretur et recipiatur, curandum est, pro posse, ut 
coniuges sint in statu gratiae quando matrimonium revalidatur, 
i. e. quando renovatur consensus aut applicatur sanatio in radice. 


Articulus I. 


De Convalidatione sim plici. 


929. Convalidatio sim plex est illa qua suppletur id, 
quod ab initio defuit et matrimonium invalidum reddidit. 
Ex triplici causa potest esse invalidum : a) ex inhabilitate 
personae ob impedimentum dirimens ; b) ex defectu vel 

vitio consensus ; et c) ex defectu formae. Unde triplex 
est modus diversus matrimonium revalidandi. 


930. Principium I. Convalidatio matrimonii irriti ob 
im pedimentum. — « Ad convalidandum matrimonium 
irritum ob impedimentum dirimens, requiritur ut cesset 
vel dispensetur impedimentum et consensum renovet 
saltem pars impedimenti conscia ». Ita can. 1133, $ 1. 

Duplex in casu requiritur conditio ad convalidationem : 
cessatio impedimenti et renovatio consensus. 

A. Cessatio impedimenti; unde restringitur convalidatio 
ad impedimenta quae in casu tolli possunt, secus est 
impossibilis. Impedimentum cessare potest : 

1? ab intrinseco, quia ipsum factum quod impedimentum 
constituit existere cessat : ita impedimentum aetatis cessat 
fluxu temporis, ligamen tollitur morte coniugis, disparitas 
cultus conversione partis infidelis, raptus reddita mulieri 
libertate ; 

20 ab extrinseco, sive a) abrogatione legis: ita plura 
impedimenta, a codice iuris abrogata, cessarunt ; sive 
b) dispensatione obtenta secundum normas indicatas in 
quaest. praec. 


Notetur a) prius petendam esse dispensationem antequam 
renovetur consensus, quia dispensatione obtenta personae habiles 
fiunt ad valide contrahendum ; 

b) impedimentum quod causa fuit nullitatis matrimonii tunc 
tantum indigere dispensatione quando adhuc persistit ; unde ad 
convalidanda matrimonia nulla ob impedimentum iuris antiqui 
quod iam est abrogatum, sufficit renovare consensum. 


B. Renovatio consensus praestanda saltem a parte impe- 
dimenti conscia : « haec renovatio iure ecclesiastico requi- 
ritur ad validitatem, etiamsi utraque pars consensum 
praestiterit nec postea revocaverit » (can. U33, $ 2), 

Ex natura sua « renovatio consensus debet esse novus 
volqntatis actus in matrimonium quod constet ab initio 
nullum fuisse » (can. 1134). Requiritur ergo ut pars altera 
vel utraque de nullitate moneatur, ut sciens matrimonium 
esse invalidum,explicite novum consensum praebeat; secus 
renovatio non esset nisi confirmatio prioris consensus, ad 
convalidandum matrimonium inefficax. 

Regulae in renovando consensu attendendae praescri- 
buntur a codice, can. 1135 : 


1? « Si impedimentum sitpublicum:, consensus ab utraque 
parte renovandus est forma iure praescripta », ordinaria vel 
extraordinaria secundum circumstantias, sicut dictum est 
n. 845 et 849 : ut ita de convalidatione publice constet. 

2? « Si sit occultum et utrique parti notum, satis est ut 
consensus ab utraque parte renovetur privatim et secreto ». 

30« Si sit occultum et uni parti ignotum, satis est ut sola 
pars impedimenti conscia privatim et secreto renovet, dum- 
modo altera in consensu praestito perseveret ». 


Notetur : a) Si impedimentum sua natura publicum sit de 
facto occultum, potest forma plus minusve secreta de licentia 
Ordinarii adhiberi, adstringendo testes ad secretum servandum 
et etiam in aedibus privatis matrimonium celebrando. 

b) Si impedimentum occultum utrique parti sit notum, non 
est opus praesentia sacerdotis vel testium ; sufficit ut utraque 
consensum exprimat quibuscumque verbis illum significantibus. 

c) Si impedimentum occultum sit uni parti notum, non requi- 
ritur ut altera pars moneatur impedimenti inscia : in consensu 
quem celebrando matrimonium praestitit, ipsa perseverat usque- 
dum actu positivo voluntatis eum retractaverit ; sed pars impe- 
dimenti conscia consensum explicite renovare debet, quocumque 
modo explicita, ad quod sufficere potest actus mere internus. 


931. Principium II. Convalidatio matrimonii irriti 
ob defectum consensus. — « Matrimonium irritum ob 
defectum consensus convalidatur, si pars quae non con- 
senserat, iam consentiat, dummodo consensus ab altera 
parte praestitus perseveret » Ita ex iure naturali et ex 
can. 1136, $ i. 

Hinc i? omnino requiritur ac sufficit quod pars non 
consentiens valide consentiat, quin oporteat monere com- 
partem, dummodo eius consensus ante praestitus perseveret 
non retractatus, sicut dictum est n. praec. ; 

2? si consensus ex utraque parte defuit, ab utraque parte 
de novo praestari debet, ac si primo contraheretur matri- 
monium ; item si illa quae valide consenserat, postea con- 
sensum fbrmaliter retractavit. 


Modus renovandi consensum indicatur can. 1136 : 
a) «Si defectus consensus fuerit mere internus, satis est ut 
pars quae non consenserat, interius consentiat ». 

b) «Si fuerit etiam externus, necesse est consensum etiam 
exterius manifestare, vel forma iure praescripta, si defectus fuerit 
publicus, vel alio modo privato et secreto, si fuerit occultus ». In 
hoc ultimo casu, novUs consensus, etiam potest exprimi facto, 


uti cohabitatione vel copula coniugali habita ex intentione 
consentiendi in matrimonium. 


932. Principium IIl. Convalidatio matrimonii in- 
validi ob defectum formae, — « Matrimonium nullum 


ex defectu formae, ut validum fiat, contrahi denuo debet 
legitima forma ». Ita can. 1137. 


Est autem in hac forma revalidandum publice vel secreto : 

i? Publice, si nullitas matrimonii publice nota est, scii, 
ad scandalum auferendum ; ad quod tamen non requiritur 
ut in summo gradu publicitatis fiat : ob speciales enim 
rationes potest Ordinarius permittere ut matrimonium 
privatim celebretur, etiam domi, sed coram parocho et 
testibus qui revalidationem sunt divulgaturi, dummodo id 
sufficiat ad scandalum removendum. 

2? Secreto coram testibus tamen omnino fidis et secre- 
tum servaturis, si nullitas matrimonii occulta est seu com- 


muniter ignoretur, nempe ad praecavendum scandalum 
et famam coniugum servandam. 


Fieri potest quod una pars in forma legitima contrahere 
renuat, a) Si tantum renuit pergere ad ecclesiam, sed non renuit 
consensum renovare coram parocho et testibus, coniungi possunt 
in domo vel in alio loco ad quem pergere parati sunt, b) Si renuit 
comparere coram parocho cui nullitas ignota est, sed velit coram 
confessario, potest hic deputari ut cum duobus fidis testibus 
nuptiis assistat, c) Si renuit comparere coram parocho aut sacer- 
doti delegato et testibus, curandum est ut per procuratorem con- 
sensum suum coram parocho et testibus exprimat, d) Si etiam 


hoc renuat, sanatio in radice petenda est, modo constet consen- 
sum non fuisse revocatum. 


Articulus II. 


De Sanatione in radice. 


933. Sanatio in radice ita vocatur, quia radicem matri- 
monii, i. e. consensum, vere sed nulliter praestitum, a nulli- 
tate sanat, ut matrimonium reddat validum et nullitatis 
effectum auferat. Consensus scii, ob aliquod obstaculum, 
ab initio invalidus erat, et invalidus perdurat: cessante 

autem vel per dispensationem relaxata lege consensum irri- 
tante, Ecclesia consensum initio invalidum sanat et simul 
a lege renovandi consensum dispensat ; insuper fictione 
iuris sanationem ad momentum praestiti consensus retro- 
trahit, ut matrimonium quoad effectus iuridicos ita habea- 
tur ac si ab initio validum fiiisset et impedimentum 
nunquam extitisset. 

Hinc can. 1138, $ 1 : « matrimonii in radice sanatio est 
eiusdem convalidatio, secumferens, praeter dispensationem 
vel cessationem impedimenti, dispensationem a lege de 
renovando consensu, et retrotractionem, per fictionem 
iuris, circa effectus canonicos, ad praeteritum ». 


Igitur : A. Sanatio in radice duos effectus habet : convalidatio- 
nem matrimonii et retrotractionem : « convalidatio fit a momento 
concessionis gratiae ; retrotractio vero intelligitur facta ad matri- 
monii initium, nisi aliud expresse caveatur» (can. 1138, $ 2). 

a) Matrimonium valere incipit, non quidem a momento 
celebrationis, ac si pro tempore quo invalidum fuit nunc validum 
redderetur, quod est impossibile ; sed a momento concessionis 
gratiae, i. e. si detur sanatio in forma gratiosa, statim ac rescriptum 
subsignatur, si vero in forma commissoria, statim ac execution! 
mandatur. 

b) Effectus vero canonici per iuris fictionem retrotrahuntur ad 
ipsum initium matrimonii,ac si istud semper validum fuisset ; 
unde filii ex tali matrimonio nati habentur ut legitimi inde ab 
inito matrimonio. 

c) Quandoque tamen retrotractio non fit ad initium matrimonii 
sed ad aliquod tempus intermedium, praesertim in sanatione 
partiali quae respicit tantum prolem legitimandam. 


B. Sanatur matrimonium absque renovatione consensus, porro 
« dispensatio a lege de renovando consensu concedi etiam potest, 
vel una tantum vel utraque parte nescia » (can. 1138, $ 3), quod 
non repugnat, quia dispensatio est relaxatio legis ecclesiasticae 
in casu particulari ; legislator autem a lege eximere potest aliquem 
licet inscium, imo invitum. 

Attamen a) raro concedit sanationem, una parte invita ; 
b) concedit tamen sanationem partialem, quoad effectus iuridicos, 
scii, legitimationem prolis, alterutra vel utraque parte defuncta, 
imo utraque invita ; c) sanationem proprie dictam seu plenam 
utraque parte invita non concedit in casu particulari, sed sana- 
tiones generales aliquando concessae fuerunt pro omnibus matri- 
moniis, etiam si nolint coniuges, modo conditiones requisitae 
verificentur. 


934. Principium. Sanatio in radice non conceditur 
nisi datis certis conditionibus.— Iuxta can. 1139, § 1 

« Quodlibet matrimonium initum qum utriusque partis 
consensu naturaliter sufficiente, sed iuridice inefficaci ob 
dirimens impedimentum iuris ecclesiastici vel ob defectum 
legitimae formae, potest in radice sanari, dummodo con- 
sensus perseveret ». 

Requiritur ergo : 

1? Consensus utriusque partis naturaliter sufficiens, ita ut 
utraque pars verum consensum de se sufficientem praesti- 
terit. Radix enim matrimonii est consensus maritalis, sine 
quo nec matrimonium concipi potest ; qui consensus si 
adfuit, sanabilis est, si autem non adfuit nec sanari potest. 


Hinc can. 1140, $ 1: « si in utraque vel alterutra parte deficiat 
consensus, matrimonium nequit sanari in radice... ; quodsi 
consensus ab initio quidam defuerit, sed postea praestitus fuerit, 
sanatio concedi potest a momento praestiti consensus ». Unde 
matrimonium civile etiam sanari potest, dummodo verus consen- 
sus matrimonialis adfuerit et non solum intentio ineundi illicitam 
coniunctionem, at oportet absit scandalum. 


2? Lex irritans, ecclesiastica quae consensum reddidit iuri- 
dice inefficacem seu invalidum, sive ob impedimentum 
dirimens siveob defectum formae juridicae legitimae. Siadsit 
impedimentum iuris naturalis vel divini, nequit Ecclesia 
illud matrimonium sanare ab inito matrimonio, quja non 
potest ut validum habere contractum, cui obstat impedi- 
mentum a quo dispensare ipsa non potest; a tempore 
quo tale impedimentum cessaverit, forsan illud sanare 
potest, at de facto non facit, saltem regulariter. 


Unde can. 1139, $ 2: « Matrimonium vero contractum cum 
impedimento iuris naturalis vel divini, etiamsi postea impedi- 
mentum cessaverit, Ecclesia non sanat in radice, ne a momento 
quidem cessationis impedimenti ». 


3? Consensus perseverans non revocatus. Ad validitatem 
matrimonii simul consistere debent et habilitas et con- 
sensus nupturientium. Dispensatione potest quidem auferri 
inhabilitas iure ecclesiastico introducta, nequit vero sup- 
pleri consensus qui, si revocatus fuerit, iam non perseverat 
quando inhabilitas aufertur. Ergo omnino requiritur ut 
consensus non fuerit revocatus. 

\ Hinc can. 1140, $ i : « matrimonium nequit Sanari in radice, 
sive consensus ab initio defuerit, sive ab initio praestitus, postea 
fuerit revocatus ». 


Consensus tamen perseverare praesumitur, nisi contrarium 
constet; nullatenus vero censeri potest permanere, si alteruter 
coniux mortuus est aut in perfectam amentiam inciderit, et ideo 
hisce in casibus proprie dicta sanatio in radice concedi non 
potest, licet proles suscepta possit declarari legitima. 


40 Insuper gravis et urgens causa. Est enim sanatio in 
radice dispensatio extraordinaria, quae sine gravi et 
urgenti causa concedi non solet ; imo episcopus aliusve 
delegatus qui id faceret, invalide ageret. 


Gravis Causa esse potest : a) si impedimentum dirimens uni 
parti notum non possit alteri manifestari sine magno incommodo ; 
b) si altera pars ad renovationem consensus adduci nequeat, 
quamvis in matrimonio velit permanere ; c) si ambo coniuges 
sint in bona fide, sed propter graves rationes de nuliitate matri- 
monii moneri nequeant. 


935; Animadversiones.— 1. « Sanatio in radice concedi 
unice potest ab Apostolica Sede » can.1141. Ignotum est quando- 
nam adhiberi cepit sanatio in radice ; certo tamen in usu est inde a 
tempore Bonifacii VIII. S. Pontifex utitur ordinarie S.C.S. Officii, 
S. C. de Sacramentis vel S. Poenitentiaria, pro diversitate casuum ; 
unde est ad illas petitio dirigenda. Quandoque tamen facultas 
sanandi quaedam matrimonia in determinatis adiunctis delegatur 
Ordinariis locorum. 


2. Peti potest sanatio sive a compartibus sive ab alterutra 
earum sive a tertia persona, puta Ordinario vel confessario, 
insciis etiam compartibus. Ad eam tamen recurrere non est 
licitum, nisi in casu quo simplex convaljdatio sit in praxi im- 
possibilis. 


3. In petitione casus accurate est exprimendus, speciatim num 
consensus ab initio adfuerit et perduret in utraque parte, num 
coniuges in bona fide fuerint, et quaenam sint causae quae 
sanationem in radice postulare videntur. 


4. Fulminatio necessaria non est si nullitas matrimonii est 
partibus ignota nec sine gravi incommodo revelari ipsis potest. 

QUARTA PARS. 


DE OBLIGATIONIBUS CONIUGUM. 


936. Triplex in contagibus immediate ex matri- 
monio oritur obligatio seu mutuum officium, ut ex 
ipsa matrimonii natura eiusque finibus constat : 

i? reddendi debitum coniugale, 

2? instituendi consortium tori et cohabitationis, 

3? mutuum sibi amorem praestandi et adiutorium. 


QUAESTIO PRIMA. 


DE DEBITO CONIUGALI. 


S. Th., Suppi., q. 41, a. 3-4 ; II-IL, q. 153, a. 2 ; 
c. Gent., Ill, 122 et 126. 


937. Debitum coniugale (le devoir conjugal; de huwe- 
lijksplichf) est actus proprius vitae coniugalis, scii, copula 
carnalis de se apta generationi, ad quem coniuges ius 
habent et quem mutuo sibi reddere debent, cum in hoc 
essentialiter consistat individua vitae coniugalis consue- 
tudo. Unde constituit primarium inter eos officium, sicut 
matrimonii finis primarius est procreatio prolis, et ideo 
ab Apostolo vocatur quasi per excellentiam coniugale 
debitum: Uxori vir debitum reddat; similiter autem et uxor 
viro (I Cor. VII, 3). In eo igitur sunt coniuges iure aequales, 
unde can. mni: «utrique coniugi ab ipso matrimonii 
initio aequum ius et officium est quod attinet ad actus 
proprios coniugalis vitae ». 

Actus ergo coniugalis per se ad generationem prolis 
aptus, non solum est licitus, si fiat ob debitum finem et 
cum debitis circumstantiis, ut supra probatum fuit (n. 763), 
verum etiam tung est actus ipsius virtutis castitatis, 
qualis statui coniugali convenit ; et ideo datis requisitis 
conditionibus, est quoque meritorius. 

Hinc S. Thomas, II-II, q. 153, a. 2: 


* Peccatum in humanis actibus est quod est contra ordinem 
rationis ; habet autem hoc rationis ordo ut quaelibet convenienter 
ordinet in suum finem ; et ideo non est peccatum si per rationem 
homo utatur rebus aliouibus ad finem ad ouem sunt, modo et 

jrdine convenienti, dummodo ille finis sit aliquid vere bonum. 
Sicut autem est bonum quod conservetur corporalis natura 
unius individui ; ita etiam est quoddam bonum excellens quod 
conservetur natura speciei humanae. Sicut autem ad conser- 
vationem vitae unius hominis ordinatur usus ciborum, ita etiam 
ad conservationem totius generis humani usus Venereorum, unde 
Augustinus dicit : Quod est cibus ad salutem hominis, hoc est 
concubitus ad salutem generis. Et ideo sicut usus ciborum potest 
esse absque omni peccato, si fiat debito modo et ordine secundum 
quod competit saluti corporis, ita etiam et usus Venereorum 
potest esse absque omni peccato, si fiat debito modp et ordine, 
secundum quod est conveniens ad finem generationis humanae ». 
Dicemus : 


o 


i? de liceitate copulae coniugalis, 

20 de circumstantiis copulae coniugalis, 

3? de actibus cum copula coniugali connexis, 
4? de excessu in usu coniugii, 

5? de defectu in usu coniugii. 


Articulus I. 
De Liceitate Copulae coniugalis. 
S. Th., Suppi., q. 49, a. 4-6. 


938. Principium I. Copula coniugibus licita est illa 
quae per se est generationi apta ; ad quod requi- 
runtur tria: penetratio vaginae, effusio seminis 
intra vaginam, retentio seminis a muliere, ut scii, 
in uterum attrahi possitl. Unde graviter peccat ille qui 
unum ex his tribus scienter et volenter non servat aut 
huic proximo periculo voluntarie se exponit. 

Copula coniugalis quae de se apta est generationi, illa 
est qua, ex ipso modo quo exercetur actus, per se et ex 
natura rei conceptio prolis et generatio haberi potest, 
etiamsi aliunde aut per accidens sit impedimentum, ut ex 
sterilitate, senectute, graviditate, aliisque causis. Ad quod 
triplex requiritur conditio : 

i? ut maritus membro virili penetret vaginam mulieris ; 

2? ut in vagina semen effundat et ibi deponat ; 

3? ut mulier semen virile recipiat in vagina. 


Hinc : a) Quamvis conceptio absolute fieri possit sine pene- 
tratione, effundendo semen ad os vaginae, quia sperma motu 
proprio vitali et attractione uteri subintrare non est impossibile ; 


i. Nullatenus attendenda videtur hypothesis, quam aliqui posuerunt, 
de muliere quae non valeret semen retinere ; naturaliter enim fieri non 
potest ut totum semen semel receptum reficiat. 

quia tamen omnino raro et per accidens est, non sufficit ad copulam 
qualem natura eam instituit, nec est modus honestus perficiendi 
copulam etiam si fiat ob bonum finem, v. g. ad contagium morbi 
vitandum, sed graviter illjcitus : tunc enim revera nulla adest 
copulas sed solum duae pollutiones simultaneae. 

b) Parum tamen penetrare vaginam sufficit, quamvis ita agens 
peccare possit affectu, saltem  venialiter, si sine proportionata 
causa ita agit, qualis certo non est solus timor procreandae prolis, 
ut si quis ita conceptionem cavere aut notabiliter difficiliorem 
reddere exoptet, et modum aptiorem generationis evitare velitl ; 
mortaliter si generationem ita totaliter impedire putet et intendat. 

Causa proportionata v. g. est, si mulier recens a partu vel 
infirma in verendis, coitum perfectum non patiatur. 

c) Non tamen sufficeret parumper penetrare vulvam et inter 
labia deponere semen, quia ita solum ad os, nullatenus in ipsa 
vagina deponeretur ; et sic nulla esset copula. 

d) A fortiori ad copulam non sufficit inseminatio  artificialis 
proprie dicta, qua semen extra actum naturalem copulae emis- 
sum, arte quadam in vaginam vel uterum introducatur ; quod 
semper graviter est illicitum. 

1? Ita inseminatio artificialis extra matrimonium qua fecun- 
datur femina semine viri cujuscumque arte obtentum et intro- 
ductum. Ex lege enim naturali et divina proles ortum tantum- 
modo habere potest ex conjunctione matrimoniali. 


I. Haec est quaestio de copula, ut aiunt, gimidiata, quae a pluribus 
coüfessariis considerabatur ut aptum remedium proponendum onanistis. 
lamvero episcopi Neerlandiae istam praxim damnarunt confeSsariorum 
qqi inveteratis onanistis copulam dimidiatam suadebant vel permittebant 
ne amplius peccarent graviter ; quod ceteroquin erat graviter scandalo- 
sum, ac potius ad onanismum viam parare erat natum. Episcopi autem 
petierunt approbationem S. Officii quod, 23 nov.-i dec. 1922, sequens 
dedit responsum : 

i? tolerari non potest confessarios sponte sua docere praxim copulae 
dimidiatae illamque suadere promiscue omnibus poenitentibus, qui 
timent ne proles numerosior nascatur ; 

2? carpendus est confessarius qui, omnibus remediis ad poenitentem 
matrimonio abutentem ab hoc malo avertendum frustra tentatis, docet 
exercere copulam dimidiatam ad peccata mortalia praecavenda ; 

30 item carpendus est confessarius, qui in dictis circumstantiis copu- 
lam dimidiatam poenitenti aliunde notam suadet vel poenitenti intere 
roganti num hic modus licitus sit, respondet simpliciter licere absque 
ulla restrictione seu explicatione. 

Circa quae animadvertit P. Damen, Th. az... II, n. 896, «ratio primi 
responsi est, quia nulli et multo minus confessario licet suadere peccatum, 
sive mortale sive etiam veniale. Ratio secundi responsi est, quia talis 
modus agendi scandalum involvit, cum copula dimidiata facile viam 
sternat ad peiora atque ita de facto quoad prolis diminutionem eumdem 
effectum ac neo-malthusianismus producat, nec ergo ut minus malum 
suaderi possit. Ratio tertii responsi est, quia suasio est scandaloSa et 
responsio confessarii esset falsa, cum id quod est illicitum, licitum 
declaret ». 

Copula autem dimidiata non est si ad orificium aut inter labia semen 
deponatur, quia ita nulla nec dimidiata est copula ; sed si, in introitu 
vaginae eamque, licet parum, penetrando, semen effundatur. 

\ 20 Ita etiam inseminatio qua semen a viro quocumque sumere- 
tur ad fecundandam alterius uxorem (hetero-inseminatio), propter 
iandem rationem. 

\ 30 Ita ultimo inseminatio artificialis in matrimonio qua uxor 
fecundaretur semine maritus proprii non tamen per actum coitus 
dd se aptum ad generationem. Quod locum habet si processu 
artificiali transmittatur ad organa interna mulieris semen quod 
habetur ex pollutione voluntaria vel involuntaria, vel quod 
deponitur ad ostium vaginae, vel quod extrahitur ex organis viri, 
vel quod colligitur ex copula abrupta vel ex copula condomata. In 
his omnibus deest modus naturalis procurandi generationem 
per copulam, nec habetur actio de se tendens ad generationem. 

Sane, in casu non una sed revera duplex est actio hominis 
prior qua semen expellitur vel extrahitur, quae de se nullatenus 
tendit ad generationem, sed e contra est generationis impeditiva, 
utpote semen extra copulam profundens et hac ratione graviter 
fnala, altera artificialis, qua semen postea introducitur in vaginam 
mulieris vel Uterum. Et quamvis sic adhibeatur iam semen ad 
fecundandam uxorem : actio tamen qua expellitur aut e testiculis 
extrahitur, quantum est de se, ex natura sua et ex modo quo fit 
ita semen emittit ut generatio naturaliter impediatur, etsi, per 
accidens, ex alia actione consequenti, huic defectui obvietur ut 
semen artificiali modo ad generationem conferat. Quod nihi- 
lominus est insufficiens ad rectitudinem in priori actione resti- 
tuendam. 

e) Cum penetratio vaginae sit conditio essentialis omnino 
requisita, ideo qui penetrare et debito modo actum perficere 
certo non Valeret, revera est impotens. Quodsi impotentia sit 
dubia, posset coniugatus ita attentare copulam, quamdiu aliqua 
spes sit penetrandi et perveniendi ad copulam perfectam j secus 
si nulla sit spes, quia sola possibilitas generationis non sufficit, 
sed requiritur probabilis possibilitas copulae. 


939, Principium IIl. Omnis copula coniugalis de se 
apta ad generationem per se licita est, dummodo 
instituatur ob rectum finem ; unde oportet ut finis 
ex parte operantis conformetur fini operis. — Unicus 
autemproprius et principalis finis ex natura operis est gene- 
ratio prolis, cui iunguntur duo fines secundarii, sed mere 
subordinate ita ut sint vera media quibus securius obtinetur 


i. Ab inseminatione proprie dicta, quae semper est illicita, differt 
inseminatio artificialis improprie dicta qua scilicet, rite peracta copula 
et semine in vagina vel iritroitu vaginae deposito, semen recolligitur et 
modo artificiali profundius ad uterum transfertur. Si vero ad hoc necesse 
sit semen in syphunculo assumere et etiam syphunculum ex vagina 
extrahere ratione asepseos v.gr., ex eo probabiliter non esset illicitum. 
Sic enim salvum manet opus hominis debite praestitum et tantum 
defectus, in opere naturae corrigitur. — Pro tota quaestione de inse- 
minatione artificiali conferatur : Allocutio Pii Papae XII àd medicos 
catholicos die 29 spptembris 1949. 

finis principalis : delectationis fruitio seu sedatio concu- 
piscentiae, et solamen mutuum seu amor mutuus fovendus 
et servandus (n. 769). Ut ait Pius XI, in enc. Casti Con- 
nubii: « Neque contra naturae ordinem agere ii dicendi 
sunt coniuges, qui iure suo recta et naturali ratione utuntur, 
etsi ob naturales sive temporis sive quorumdam defectuum 
causas nova inde vita oriri non possit. Habentur enim tam 
in ipso matrimonio quam in coniugalis iuris usu etiam 
secundarii fines, ut sunt mutuum adiutorium mutuusque 
fovendus amor et concupiscentiae sedatio, quos intendere 
coniuges minime vetantur, dummodo salva semper sit 
intrinseca ilius actus natura ideoque eius ad primarium 
finem debita ordinatio ». 


Hinc : 1? Coniuges possunt petere copulam coniugalem, sive 
ob finem principalem, sive etiam ob finem secundarium sed 
quatenus subordinetur fini principali atque inserviat. 

2? Imo copula etiam exigi potest ab alterutro coniugum, et 
quidem ex iustitia, ita Ut per se et generatim compare ipsam 
reddere teneatur ; quapropter vocatur debitum coniugale, de quo 
loquitur Apostolus, I Cor. VII, 3-5. Unde ad copulam reddendam 
finis legitimus est reddere comparti quod ipsi ex iustitia est 
debitum ; qui finis tamen semper supponit finem primarium 
ipsius actus seu operis, scii, generationem prolis. 

3? Consequenter docent Scholastici actum coniugalem legiti- 
mari per bona matrimonii, quia per bonum prolis habetur 
intentio debiti finis, per bonum fidei habetur debita materia in 
quantum homo ad suam accedit et non ad aljam ; et per haec 
actus recedit a duobus extremis : a pollutione seu vitio contra 
naturam et a fornicatione, inter utrumque tenens medium, 
sicque constituitur in ratione virtutis moralis quae consistit in 
medio (q. 49, a. 2). 

4? Item docent duobus solum modis coniuges omnino recte 
et honeste posse convenire ita ut totaliter excusentur a peccato, 
nempe causa generandae prolis, quod spectat primum bonum 
scii, prolis, et causa debiti reddendi, quod pertinet ad alterum 
bonum nempe fidei (q. 49, a. 5). Ad quos duos fines reducuntur 
amor coniugalis fovendus et remedium concupiscentiae, quae 
implicite tendunt ad bonum prolis et bonum fidei ; nam qui 
pravae concupiscentiae cederet et peccatum carnis committeret, 
fidem matrimonialem frangeret et bono prolis nasciturae nocere 
posset, et qui amorem necessarium non foveret, haec bona 
periculo exponeret. 


940. Corollaria. — Exinde sequuntur conclusiones 
1? Exercens copulam peccat qui finem primarium posi- 


tive excludit, et quidem graviter si illum impedire intendit, 
vel media ad hoc adhibet. 

\ 2? Ideo, qui copulam perficiendo finem secundarium, 
X. g. delectationem, unice aut praecipue intendit, ita ut 
finis principalis positive excludatur aut  postponatur, 
peccat venialiter: est enim inversio ordinis, scii, usus 
inordinatus rei licitae. Cfr. prop, 9, damnata ab Innocen- 
tioXIl. 

3? Attamen, qui finem secundarium, v. g. sedationem 
concupiscentiae, explicite intendit et a fine primario 
solum abstrahit, licite agit, quia implicite intendit finem 
principalem ad quem ex natura sua tendit actus qui totus 
qualis est nonnisi ad generationem existit. 

4? Item qui incontinentiam in se vel in consorte vitare 
intendit: hic enim directe agit ex motivo virtutis ad con- 
tinentiam servandam; e contra qui solam quaerit delecta- 
tionem, directe agit ex amore voluptatis. Nec obstat quod 
periculum incontinentiae implicat defectum virtutis et 
ideo peccatum: hic defectu^ malus est sed copulae potius 
praesupponitur, at stante hoc defectu, ipsi aptum reme- 
dium praebere coniugali copula rite exercita, non est malum 
sed bonum. 

5? Nec peccat ille qui, ob paupertatem, infirmam valetu- 
dinem vel alium honestum finem, inefficaci desiderio solum 
exoptat ut proles non concipiatur, dum nullo illegitimo 
medio utatur ad generationem impediendam, nec illam 
in actu positive excludat et actus positus generationi 
aptus sit. 

6? Peccat autem, et quidem mortaliter, qui mente adul- 
tera ad propriam accedit conjugem, cogitans de aliena 
persona ut praesente, aut cum ea copulam habere cupiens ; 
non tamen ille qui sine pravo affectu de aliena persona 
cogitando, suam uxorem alterius pulchritudine exornat 
ut ad actum coniugalem se excitet, quamvis id sit pericu- 
losum. Simili modo dicendum est pro uxore cogitante de 
alio viro, vel de eius qualitatibus aut vigore. 

70 Licitus est usus coniugii etiam sterilibus et senibus, 
etiam si sterilitas sit certa, dummodo actum possint per- 
ficere vel spem habeant perficiendi, quia actus de natura 


i. « Opus coniugii ob solam voluptatem exercitum omni penitus caret 
culpa ac defectu veniali ».-r- Cfr. S. Thomas, Suppi., q. 49, a. 5 et 6. 


SUMMA THEOLOGIAE MORALIS 


sua ordinatur ad generationem, et si generatio non sequa- 
tur, id fit per accidens. Unde Ecclesia eorum matrimonia 
benedicit. 

8? Item licitus est actus coniugalis, etiam si praevideatur 
ex fecundatione mulierem abortum passuram vel in lucem 
edituram prolem mortuam, quia talis effectus per accidens 
Occurrit et permitti potest ob aliquem honestum finem 
ipsius actus. 


941. Animadversio. — Ad melius intelligendum quod 
copula licite haberi possit ob diversos fines, quin procreatio 
prolis explicite quaeratur vel et possibilis sit, seu quin actus 
coniugalis directe et immediate propagationi generis humani 
deserviat, animadvertere iuvat cum Prümtner, Th. M. Ill, 
n. 690, oeconomiam propagationis humanae magnopere differre 
a propagatione brutorum : a) Animalia enim feminini sexus non 
solent habere instinctum, imo nec potestatem expeditam gene- 
randi, nisi brevi et determinato tempore cuiuslibet anni, et ita 
quod saepe Unico congressu conceptio perficiatur, quo congressu 
facto, iam abhorreant aliam coniunctionem carnalem ; e contra 
conceptio humana fieri potest quolibet anni tempore et ita ut 
ordinarie non perficiatur nisi iteratis actibus conjugalibus, eaque 
obtenta, non cesset inclinatio ad alias congressiones, b) Anima- 
lium coniunctiones sunt transeuntes, mutabiles, promiscuae ; 
coniunctio maritalis hominum est una et stabilis usque ad 
mortem, c) Coniunctio animalium non ordinatur nisi ad materiale 
bonum propagationis speciei ; e contra copula coniugalis, cum 
sit actus humanus, ordinatur ad proprium finem vitae humanae 
atque bonum coniugum, quod est bonum superius, utpote 
bonum rationis. Quibus omnibus patet, coniugibus a Creatore 
permissam esse copulam carnalem eamque esse licitam, licet 
directe et immediate non habeatur aut intendatur generatio, 
v. g. durante graviditate aut sterilitate, dummodo inserviat 
rationali bono ipsorum coniugum. 


Articulus II. 


De Circumstantiis Copulae 
coniugalis. 


S. Th., Suppi, q. 53,a. 1> q. 58, a. let 45 q. 59, a. 6;q. 62, a. 1 
q. 64, a. i et a. 6-9. 

942. Principium. Actus coniugalis non est licitus in 
concreto, nisi etiam fiat debitis cum circumstantiis. 
— Actus enim humanus moralitatem habet non tantum ex 
obiecto et fine, sed etiam ex circumstantiis ; unde ut sit 
honestus, debet esse ex omni parte bonus, obiecti scii., 
finis et circumstantiarum. Usus ergo matrimonii, sive 

consummatus sive inchoatus, quantumvis de se licitus, 
potest per accidens illicitus esse ratione circumstantiarum, 
et quidem non solum ex parte finis, sed etiam a) ex parte 
personae agentis ratione impotentiae, aut voti, aut matri- 
monii dubie validi; b) ex circumstantia modi ratione situs; 
c) ex circumstantia loci ratione scandali ; d) ex circum- 
stantia temporis ratione periculi aut damni. 


943. Ex circumstantia personae usus matrimonii 
illicitus est: 

1? Ex impotentia : a) Vir qui certo non valet penetrare, 
aut semen non habet aut illud emittere nequit, vel non in 
vaginam deponere, non potest copulam exercere, nec uxor 
cum tali viro. 

b) Si impotentia sit dubia, copulam attentare possunt, 
si sit spes eam perficiendi. 

c) Quod si impotentia sit omnino certa sed temporalis, 
tenentur per hoc tempus abstinere. 


2? Ex voto: a) Coniux qui fecit votum castitatis, ex 
religione prohibetur sub gravi petere debitum, potest 
tamen et debet reddere illi qui ius habet et iuste exigit, 
quia unus non privatur iure ob factum alterius. Posset 
nihilominus etiam petere, si adverteret compartem versan- 
tem in periculo incontinentiae et petere non audentem 
(quod praesertim accidere potest in uxore propter verecun- 
diam) : sic enim reddit potius tacite petenti quam petit. 

b) Si uterque separatim voverit, etiam sciente et an- 
nuente comparte, nullus potest petere quia libere se pri- 
vaverunt usu debiti ; sed si de facto aliquis petit, alter 
tenetur reddere ex iustitia, quia semper manet ius petendi : 
ilicite quidem petit, sed cum iure petit, et ideo peccat 
contra religionem, non contra castitatem. 

c) Si autem uterque voverit mutuo consensu et eodem 
pacto, uterque prohibetur tum reddere tum petere, quia 
pactione uterque mutuo iuri suo petendi, quantum ad 
exercitium, libere renuntiare intendit. 


Uxor indirecte potest irritare votum mariti, in quantum 
suis iuribus contrarium ; maritus votum uxoris, etiam forsan 
directe. Non autem si mutua pactione voverunt, quia tunc huic 
iuri irritationis renuntiarunt. 

3? Ex dubio de matrimonii validitate: a) Dubium de 
validitate matrimonii, si sit ex utraque parte, prohibet 
simpliciter usum usquedum debita facta ftierit inquisitio. 

b) Manente post debitam inquisitionem vero dubio, 
licitus est usus, quia in dubio standum est pro valore 
matrimonii. 

c) Si unus tantum dubitet, durante dubio prohibetur 
petere, sed tenetur reddere quia non potest se exponere 
periculo laedendi iustitiam, nec alter iure suo privatur 
propter dubium compartis ; manente dubio post debitam 
inquisitionem, potest petere et reddere. 


Ita certum est si matrimonium bona fide fuit initum. An autem 
ille qui mala fide matrimonium in dubio contraxit, possit debitum 
petere; et praesertim si matrimonium dubium sit ob impedi- 
mentum ligaminis seu vinculum prioris matrimonii forsan 
perdurans, quod esset in possessione, disputari potest : practice 
tamen sunt auctores qui id licitum putant, quia probabile habent, 
etiam in ultimo casu, applicari posse principium can. 1014: 
«in dubio standum est pro valore matrimonii donec contrarium 
probetur ». 


944. Ex circumstantia modi seu situs illicita 
copula esse potest. — Situs est a natura indicatus secun- 
dum quem vir incubus, mulier succuba, facie ad faciem 
conversi sint oportet : ille enim generatim aptior est ad 
intimiorem corporum penetrationem et ad seminis virilis 
infusionem debitamque susceptionem, ac convenit homi- 
nibus qui non more brutorum sed ex rationabili amore, 
videndo et obloquendo se ac sensuS suos et affectus com- 
municando, actum generationis exercere debent. Hinc 

i? peccat ille qui sine ratione mutat situm naturalem, 
quia est inversio ordinis naturae ; at quocumque modo res 
fiat (stando, sedendo, a latere, a tergo, viro succubo, etc.) 
non est gravis, dummodo actus coniugalis rite possit 
perfici ad generationem aptus, quia hoc solum est essentiale 
et situs est aliquid accessorium : mutatio situs de se non 
pervertit substantiam actus ; 

2? imo si ratio sufficiens adsit ut alius eligatur situs 
quam naturalis, nullum est peccatum. 


Quod accidere potest : aliquando tempore praegnationis ne 
periculum sit abortus, vel ob frigiditatem si situ innaturali 


DE MATRIMONIO 051 


facilius frigidus se excitet, vel ob quandam difficultatem aliter 
copulandi (v. g. ex viri curvitate, obesitate, vel hernia, mulieris 
defatigatione, alterutrius foetido halitu), vel si ita maior esset 
spes fecundationis. 


Notetur autem, secundum medicos, copulam habitualiter 


exercere aut succubendo aut praesertim stando, morbos posse 
inducere pro viro. 


945, Ex circumstantia loci illicita esse potest 
copula, etiam graviter, si fiat loco publico aut non secreto, 
ratione scii, scandali ; unde, persona fortuito superveniente, 
potest abrumpi copula etiam si semen extra vaginam forsan 
effundatur: id enim fit praeter intentionem ad vitandum 
maius malum morale. 


Quocirca monendi coniuges ne sinant pueros ratione compotes 
(nec eparn antea) secum decumbere in lecto aut in cubiculo. 
Quodsi paupertas ad id cogat, caveant ne pueri quid deprehen- 


dant ; in lecto pueros ad latus patris, puellas ad latus matris 
retineant. 


946. Ex circumstantia tem poris potest usus coniugii 
reddi illicitus. — Per se nullo tempore actus coniugalis 
ratione ipsius temporis prohibetur, quia nulla lex aliquod 
tempus excludit : sic licite exercetur diebus solemnioribus 
festivis, diebus ieiunii, ante communionem, etc., quamvis 
de consilio sit hisce temporibus abstinere ; — per accidens 
tamen, si in aliquo determinato tempore exstat causa 
cuiusdam periculi sat gravis, illicitus esse potest sed 
quamdiu exstat illa causa. Ita : 

1? Tempore morbi, si adsit grave et proximum periculum 
vitae v. g. ex contagio. Cum enim nemo sit dominus vitae 
humanae, copula graviter erit illicita, ita ut coniux non 
possit eam petere nec reddere, quin saltem de periculo 
moneat compartem ; haec tamen, accedente iusta ratione, 
ut incontinentia vitanda, pax domestica servanda, adulte- 
rium compartis vitandum, etc.., potest copulam ex 
charitate admittere, nisi mors immineat. Item si grave 
periculum sit valetudinis v.g. ex phtysi, illicita est copula 
absque iusta causa,qualis est vitanda incontinentia in se 
vel in comparte; quapropter saltem moderandus est usus N 


I. Phtysis non tam contagiosus, sed potius hereditarius est morbus, 
saltem eo sensu quod proles hereditate accipiat maximam dispositionem 

« Hic est ordo naturalis, ait S. Thomas, ut prius aliquid in 
seipso perficiatur, et postmodum alteri de perfectione sua 
communicet ; et hic est etiam ordo charitatis quae naturam 
perficit. Et ideo cum uxor in viro potestatem non habeat, nisi 
quantum ad generativam virtutem, non autem quantum ad ea 
quae sunt de conservatione individui ordinata, vir tenetur uxori 
debitum reddere in his quae ad generationem prolis spectant, 
salva tamen prius personae incolumitate.. Uxor non habet 
potestatem in corpus viri,nisi salva consistentia personae ipsius..., 
unde si ultra exigat, non est petitio debiti, sed iniusta exactio, 
et propter hoc vir non tenetur ei satisfacere» (q.64,a.t et àd 2). 

Hinc a) illi qui morbo syphilitico vel venereo est infectus, 
copula est illicita, in illis morbi stadiis in quibus periculum 
moraliter certum existit inficiendi compartem ; 

b) haec tamen ex pharitate admittere copulam potest ; 

c) non est illicita ob periculum inficiendi prolem aut eam in 
egestate relinquendi, quia, ut ait S. Thomas, « melius est sic 
esse quam non esse » q. 64, a. 1, ad 4, praesertim ob visionem 
beatificam animae destinatam. 


2? Illicita tempore praegnationis est copula, si ex ipsa 
sit periculum abortus, quod tamen raro accidit, nisi forsan 
copula saepius et vehementius peragatur. 


30 Item tempore purgationis puerperalis praesertim in- 
cipiente, si inde damnum grave uxori immineat, quod primis 
diebus (2 vel potius 8 aut aliquando plus) facile fieri 
potest ; in his rebus ratio conditionis habenda est cuiuslibet 
personae» et in dubio medicus consulendus. 


Melius tamen est abstinere per 15 dies. Tempore autem 
purgationis puerperalis progrediente aut ad finem versante, item 
tempore /actationis * post copiosum prandium, balneum aut 
venae sectionem, non est illicita copula, quidquid olim aliqui 
dixerint; nec etiam per se durante fluxu menstrui ordinario, vel et 
extraordinario, quia solum levis oritur irritatio ex copula ; nisi 
per accidens si morbus quidam inde multum ingravescereQ. 


ad hunc morbum contrahendum ; syphilis, et etiam fluxus seminis 
gonorrhaea, species plerumque quaedam morbi contagiosi est ; e contra 
leucorrhaea, seu fluor albus quo feminae praegnantes saepe laborant, 
non est maleficus. Cfr. R. Eccl. ae Liège, VIII, maii 1913, n. 6, p. 383. 

l. Tempore lactationis raro conceptio fit. Quodsi fiat, non ideo 
inficitur lac, at minuitur vel et desinit, sed proles aliter nutriri potest, 
yel et lactatione artificiali. 

2. In V. T. temporé menstrui prohibebatur sub mortis poena (Ley. 
XX, 16), sed ratio potest esse quod in regionibus Asiae calidissimis 
mulieres copiosum fluxum patiantur, et saepe pars sanguinis iam omnino 
corrupti in vagina remaneat; unde oriri potuit periculum ne viri gravem 
morbum in genitalibus contraherent. 

Articulus III. 


De Actibus accessoriis cum 
Copula connexis. 


947. Notiones. — Praeter ipsam copulam, etiam sunt 
actus plus minusve cum ea connexi, qui inter coniuges 
in carnali commercio occurrunt ; qui ad triplicem speciem 
possunt revocari : 

a) actus ordinati ad naturam excitandam in actum 
coniugalem seu ad carnem ideo commovendam ; 

b) actus nocivi actui coniugali seu contra naturae ordi- 
nationem, ut pollutio in se vel in causa voluntaria, et 
sodomia improprie dicta, aut proxima ad eas occasio ; 

c) actus qui nec ordinati ad copulam coniugalem nec 
nocivi sunt et dicuntur praeter generationem, v. g. agere 
ob solam voluptatem, inutiliter se tangere. 


948. Principia. — Hinc tria statui possunt principia : 
A. Quidquid fit secundum debitum finem et genera- 


tionem, seu ad actum coniugalem est necessarium vel 
utile, est licitum. 


B. Quidquid fit praeter finem, sed non contra gene- 
rationem, non excedit veniale. 


C. Quidquid est contra finem debitum, generationem 
prolis, est graviter illicitum, et participat de malitia 
adulterii seu fidei violatae. 


Ex quibus principiis diiudicari potest quomodo coniuges 
possunt peccare per excessum, et iam intelliguntur conclusiones 
sequentes. 


949. Principium I. De actibus venereis imperfectis 
inter coniuges praesentes : Actus venerei liciti sunt qui 
ordinantur ad copulam coniugalem habendam aut habitam 
perficiendam. — Itaque : 


1? Liciti sunt actus imperfecti seu impudici, ut aspectus, 
tactus, oscula, amplexus, item colloquia, etiam omnino 
turpia, etc., inter coniuges praesentes exerciti in ordine ad 
copulam nunc habendam, quatenus ad illam perfectius, 

delectabilius et facilius peragendam conducunt : sunt enim 
praeparatio et inchoatio (vel et complementum) huius 
actus tanquam finis ; quod si finis sit honestus, etiam 
media ad illum naturaliter ordinata. Dummodo adhibeatur 
diligentia ne semen emittatur extra vaginam,nec praestetur 
consensus in pollutionem fortuito casu orituram. 


2? Item liciti sunt, cum quadam restrictione, ad foven- 
dum vel servandum mutuum amorem qui est matrimo- 
nio et copulae necessarius, praesertim si hic et nunc adsit 
quaedam gravis et proportionata ratio, v.g. gravis suspicio 
infidelitatis vitanda vel propensionis ad aliam personam, 
necessitas praebendi signum speciale amoris, amputandum 
initium libidinis adulterinae, instans omnino petitio com- 
partis, etc. ; quae ratio eo gravior sit oportet quo maius 
sit periculum pollutionis. Restrictio vero haec est : dummodo 
actus non sint per se et omnino proxime provocantes 
delectationem satiativam seu pollutionem, aut ipsi pollu- 
tioni aequivaleant, nec sit periculum consentiendi in eam 
si aliquando sequatur ; igitur ubi coniuges advertunt 
periculum pollutionis proxime adesse, ab actibus cessare 
debent. 

3° Si autem hic et nunc nulla sit ratio, ita ut coniuges 
hic et nunc copulam perficere non possint aut non velint, 
et illos actus quaerant propter se et intendant solam vo- 
luptatem, illiciti sunt quia in intentione agentis non 
ordinantur ad suum finem naturalem et debitum : per se 
solum venialiter, quia est solus excessivus seu inordinatus 
usus rei licitae ; — etiam graviter si adsit periculum 
proximum pollutionis vel delectationis venereae completae. 


4? Actibus imperfectis adnumeranda est inchoatio copu- 
lae per penetrationem vaginae eo modo facta ut unio 
abrumpatur antequam delectatio satiativa sive apud virum 
sive apud mulierem locum habeat vel proxime futura 
sit. Quae unio vocatur « copula reservata » vel « carezza » 
vel « copula modo orientali » et licita est iisdem sub con- 
ditionibus et restrictionibus ac dictum est sub numero 2°. 
Sacerdotes tamen, secundum monitum C, S, Officii diei 
30 junii 1952, « in cura animarum et in conscientiis diri- 
gendis numquam sive sponte sive interrogati ita loqui 

praesumant quasi ex parte legis Christianae contra « am- 
plexum reservatum » nihil esset obiiciendum ». Quamvis 
enim copula reservata etiam si prolongetur vel frequenter 
repetatur, de se non sit illicita nequidem venialiter, tamen 
periculo exponit conjuges ne nimis indulgeant voluptati 
sexuali propter se et intemperate quaesitae et incidant, si 
non in praxim, saltem in mentalitatem onanisticam 
secundum quam in vita conjugali finis primarius matrimonii, 
procreatio scilicet et educatio prolis, momentum et valorem 
debitum non habet. 


In praecedentibus agitur de tactibus vere impudicis ; pudici 
enim et honesti /iciti sunt etiam cum periculo pollutionis, dum- 
modo aliqualis ratio adsit ac desit periculum consensus ; — e 
contra graviter illiciti sunt tactus vere turpes cum tertia persona 
exerciti. 


950, Principium II. De actibus venereis imperfectis 
solitariis absente com parte ‘Actus venerei imperfectisoli- 
tarie exercitiper se sunt saltem venialiter illiciti. — Ratio est, 
quia actus imperfecti solitarii., absente comparte exerciti, ob 
solam voluptatem fiunt, nisi forsan in quibusdam adiunctis 
utiles sint ad praeparandam copulam futuram, alendum 
appetitum sexualem, aestum obtinendum, etc.... Ergo per 
se illiciti sunt : mortaliter, si adsit periculum proximum 
pollutionis vel delectationis satiativae, aut consensüs in 
illam ; secus ad minus venialiter, quia, secundum plures, 
essentiali ordini coniugii non adversantur sed, ratione 
status coniugalis, de se naturaliter referuntur ad copulam 
matrimonialem licitam, quae tamen hic et nunc excluditur ; 
secundum alios multos e contra semper mortaliter, quia, 
cum coniuges per se non habeant ius in proprium corpus, 
actus illi sunt de se inchoatio pollutionis N nec ordinem 
dicunt ad copulam, nisi aliquando ratione specialium 
adiunctorum. Quam ultimam sententiam S. Alphonsus dicit 
in praxi suadendam, non imponendam. 


Quod intelligendum de actibus externis. Delectatio morosa 
enim de copula cum suo coniuge habita vel habenda, vel eius 


i. Animadvertere tamen liceat actus imperfectos de se non esse contra 
naturam nec iuxta naturam, quia de se nihil tale dicunt. Unde in casu 
idem est, ac si coniuges praesentes actus illos exerceant et copulam 
perficerg nolint. 

desiderium, quia sunt de re licita, non sunt peccata, nisi adesset 
periculum pollutionis : tunc enim sunt peccatum mortale ; aut 
nisi omnino inutiliter et otiose quis iis inhaereret : tunc enim 


sunt veniale ; — delectatio vel desiderium de actibus venialiter 
malis est leve peccatum ; — de actibus sub gravi prohibitis est 
mortale. 


951. Principium III. De actibus venereis sive solitariis 
sive mutuis cum periculo pollutionis aut delecta- 
tionis satiativae habitis : Actus venerei imperfecti, soli- 
tarie vel mutuo exerciti cum periculo proximo pollutionis 
aut satisfactionis completae separatae, sunt de se graviter 
mali. — Ratio est quia terminantur ad luxuriam contra 
naturam, vel huius proximum periculum includunt cui se 
exponere est peccaminosum ; et ita directe sunt contra 
ipsum primarium finem organorum generationi destina- 
torum atque ipsius coniugii, ac proinde graviter mali. 


952. De quibusdam actibus copulae praeparatoriis 
aut eam comitantibus : 


o 


i? Inchoare copulam in vaso indebito, v. g. in vase postero 
vel in ore, cum intentione eam consummandi in vagina ; item 
genitalibus tangere vas posterum aut ore ea lambere, non sunt 
mortale, dummodo praecaveatur profusio seminis et excludatur 
affectus sodomiticus, qui tamen facile aderit si praedicta non 
obiter fiant sed aliquo tempore durent ; — imo si quaerantur 
ut solum medium et praeparatio actus debiti et adsit ratio 
sufficiens, v. g. quia aliter excitari quis non possit, non sunt 
peccatuml. 


20 Mulier potest tactibus sive propriis sive mariti se excitare 
ad delectationem satiativam et perfectam habendam, et ita 
copulam statim complere, postquam vir intra vaginam seminave- 
rit ; — e contra id esset illicitum si vir modo onanistico semina- 
visset extra vaginam, quia tunc nulla esset copula apta genera- 
tioni, ac proinde nullus actus communis complendus ; unde, 
si fieret, adesset peccatum solitarium. 


3? Nec licitum esset viro actum continuare, si uxor se retracta- 
verit, quia non esset nisi inutilis pollutio. 


4? An possit uxor perfectam voluptatem quaerere immediate 
ante seminationem viri, disputant theologi. Non videtur illicitum, 
saltem si vir eam penetret antequam sit sedata. Id fiet sine peccato 
mortali, et quando ratio adsit, etiam sine veniali, si propter 
minorem caliditatem in ipso congressu moveri et aliter delectatio- 
nem completam experiri non possit, vel si ipse vir vix aliter ac 


i. Actus enim incompletus de se non est contra naturam, nec iuxta 
naturam, sed ab utroque abstrahit, ut dictum est. 

visa excitatione uxoris excitetur ac copulam perficere possit : 
videtur enim sufficere quod in actu coniugali ambo coniuges 
moraliter simul aestum voluptatis experiantur. Conandum tamen 
est ut etiam adsit simultas physica, quia naturae magis convenit 
et valetudini, et voluptatem magis fovet et amorem. 

5° Non peccat, saltem mortaliter, uxor, quae consulto cohibet 
commotionem, distillationem et delectationem completam, quia 
ad copulam et generationem non sunt necessariae, et ideo non 
est causa quod semen viri prodige suo fine destituatur. Esset 
tamen reprehendenda si id faceret ex ira vel aversione erga 
maritum, et hortanda ut etiam in hoc facilem se praebeat ut 
placeat viro et unionem amoris foveat. 


953- Animadversio. — Actus Venerei imperfecti, cum 
ex nâtuta sua non sunt liciti nisi in ordine ad copulam, illiciti 
sunt illis quibus petere vel et reddere copulam est absolute 
prohibitum : ita v.g. ratione voti aut impotentiae permanentis. 

Quod tamen non est intelligendum de omnibus tactibus, 
aspectibus aut osculis : Sunt enim tales actus de se liciti in coniu- 
gio, quia coniugi competit eos exercere in corpus consortis quod 
suum est ; nec sunt de se et necessario venerei, sed solum quando 
in iis quaeritur delectatio venerea, aut huiusmodi periculum 
includunt. Sic autem prohibiti sunt iis quibus copula omnino 
prohibetur. 


Articulus IV. 


De Excessu in Usu Coniugii 


S. Th., I-I, q. 154, a. 11-12. 


954. Excessus seu abusus in usu coniugii esse 
potest : 


a) ratione finis, ut si fiat exclusive ob delectationem ; 

b) ratione indebitae circumstantiae, v. g. situs, si actus 
fiat alio modo praeter illum quem natura indicat ; 

c) maxime ratione modi contranaturalis, si ita fiat ut 
ipsa generatio exinde impediatur, v. g. modo sodomi- 
tico, in vase innaturali et organo indebito, scii, in vase 
postero vel in ore. 

lamvero modus peccandi per excessum contranaturalis 
hodiernis temporibus valde frequens est Onanismus, ita 
vocatus ex facto de Onan narrato in Gen. XXXVIII, 9 1. 


i. Praxis illa saepe vocatur Neo-Malthusianismus. Propter rationes 
oeconomicas Malthus (1798) conceptionis limitationem sed mediis licitis, 
scii, abstinendo ab actu coniugali, proposuerat. Nunc autem Neo- 
Malthusianistae media illicita promovent. 

Est copula vaginalis eo modo quaesita quo generatio 
positive impediatur et ex effusione seminis sequi non 
possit; sive quia vir ante seminationem se retrahit et 
semen extra vaginam effundit, sive quia ipse vel mulier 
adhibet instrumentum vel alia media quibus impeditur 
ne semen ad uterum transeat. 


Variis modis fieri potest : 
i? Ex parte viri: a) si copulam incipit in vagina sed se retrahit 
ante seminationem et semen extra vaginam effundit ; b) si induit 
membrum virile vel solum huius glandem aliquo tenui indumento 
seu palliolo (condomx, capote anglaise) intra quod retinetur 
semen. 

2? Ex parte mulieris : a) si, durante copula, utitur pessario 
occlusive (sterilet) i. e. quadam re in imam vaginam introducta 
ad occludendum os uteri ne semen in illum transeat, v. g. 
claustro metallico, spongia, gossypio, filis lini, etc. ; vel pseudo- 
vagina i. e. membrana subtili intra totam vaginam disposita in 
qua semen emittitur ; b) si, copula peracta, facit lotionem vagina- 
lem qua ope syphunculi seu irrigatorii semen expellitur aqua vel 
substantia antiseptica ; aut si, immediate ante vel post copulam 
peragit substantiae chemicae (v. g. pulveris anticonceptionalis) 


iniectionem aut liquoris acidi, qua semen enecatur2?. 


955. Prinàpium. Onanismus et omnis alius modus 
copulam peragendi, quo naturali suo ordine ad 
generationem destituitur,est intrinsece contra natu- 
ram et ideo essentialiter et graviter malus. — Certum 
est ex constanti et formali traditionis Christianae et Ec- 
clesiae doctrina. 

Peccatum mortale est, utpote fini primario matrimonii 
et copulae matrimonialis directe contrarium et fidei coniu- 
gali adversum, merus abusus organorum genitalium contra 
ordinem a Deo et natura institutum, quo rem nobilissimam 
pervertunt in turpissimum actum passionis ignominiae : 
caret enim debito ordine ad finem suum naturalem et 
ad bonum speciei. Unde malitia actui est intrinseca, adeo 
ut nulla causa quamvis urgenti cohonestari valeat. 


I. Ita vocatur quia inventorem habuit doctorem Condom. 

2. Nullus tamen modus est omnino certus. Indumentum praeserva- 
tivum enim (condom vel pseudo-vagina) potest lacerari ; pessarium 
occlusivum male adaptari aut, durante copula, a loco amoveri ; simplex 
retractio vel lotio vaginalis non semper impediunt quominus aliquid 
spermatis ante retractionem eiaculetur, vel ante lotionem in uterum 
iam transierit ; substantia chemica ante copulam sparsa per totam 
vaginam non semper perfectam habet efficaciam. 

Probatur : i? Ratione naturali : Actum de industria a fine 
detorquere ad quem naturaliter destinatur, est agere contra 
naturam et intrinsece malum. Atqui omnis actus coniugalis 
naturaliter destinatur ad procreationem generis humani. 
Ergo illum ab hoc fine detorquere, est contra naturam et 
intrinsece malum. Idque graviter, quia contra naturalem 
ordinem ipsius naturae humanae et directe contra ipsum 
bonum commune humani generis. 


2? Ex doctrina Ecclesiae, quae elucet ex prop. 49 damn, 
ab Inn. XI et multis ac repetitis declarationibus S. Officii 
(20 maii 1851 ; 19 apr. 1853 ; 26 mart. 1897 ; 23 nov. 1922) 
et S. Poenitentiariae (duodecies a 15 nov. 1816 ad 3 iun. 
1916), novissime ex enc. Casti Connubii in qua Pius XI 
non haesitavit declarare talem esse ipsam Christianam 
doctrinam ab initio et semper traditam i « Cum igitur 
quidam, a Christiana doctrina iam inde ab initio tradita 
neque unquam intermissa manifeste recedentes, aliam 
nuper de hoc agendi modo doctrinam solemniter praedi- 
candam censuerint, Ecclesia catholica, cui ipse Deus 
morum integritatem honestatemque docendam et defen- 
dendam commisit, in media hac morum ruina posita, ut 
nuptialis foederis castimoniam a turpi hac labe immunem 
servet, in signum legationis suae divinae, altam per os nos- 
trum extollit vocem atque denuo promulgat : quemlibet 
matrimonii usum, in quo exercendo, de industria hominum-, 
naturali sua vitae procreandae vi destituatur, Dei et naturae 
legem infringere, et eos qui tale quid commiserint gravis noxae 
labe commaculari ». Ubi affirmantur tria : usum matrimonii 
qui de industria vi sua generandi destituitur, 1) esse 
contra legem divinam ; 2) esse contra legem naturae ; et 
3) esse peccatum grave. 


Hinc circa Onanismum statuuntur conclusiones sequen- 
tes : 


i 
item mulier formaliter coopérons seu consentiens, vel quae 
semen lotionibus expellere nititur. Imo qui medio praeservativo 
utitur, illud tamquam Occasionem peccati destruere tenetur ante 
absolutionem ; quod a confessario per se et regulariter est ur- 
gendum. 


i?^ Vir onanista nequit absolvi nisi poeniteat et proponat ; 

2? Uxor non peccat si ob causam mediocriter gravem viro 
onanistae ante seminationem sese retrahenti debitum reddat aut 
etiam ab eo petat ; gravis autem causa, ut constat ex responsis 
S. Poenitentiariae, est si secus incurrat mala gravia v. g. dissidia 
in coniugiOj verbera, adulterium mariti, propriam incontinentiam, 
vel diuturnam ab usu matrimonii abstinentiaml, etc... Ratio est 
quia actio debito modo incipit ita ut de se sit apta generationi ; 
quodsi indebite terminetur, totus reatus se tenet ex parte viri, 
et ex parte mulieris sola adest cooperatio materialis et mediata 
quae propter grave motivum praestari potest peccato alieno. Id 
enim est, ait Pius XI, pati potius quam patrare peccatum. Quod 
intelligendum est : dummodo uxor ipsi modo agendi contra 
naturam non consentiat, sed illum detestetur et ad eum mere 
passive sese habeat, secus esset cooperatio formalis ; — posset 
tamen active cooperari, immediate ante copulam et durante ea 
se excitando, et de voluptate (etiam perfecta) gaudere, quamdiu 
debito modo actio fiat ; item gaudere de bono effectu talis copulae 
v. g. de praeservatione a molestiis et laboribus graviditatis aut 
partus, quamvis id sit periculosum. 

At etiam tunc tenetur mulier propter charitatem monere 
virum et repugnantiam propriam ostendere, idque non una vel 
altera vice sed saepius, non tamen intempestive, sed opportune ; 
imo, si possit, blanditiis, precibus aliisque affectus testimoniis 
virum ab hoc crimine deterrere (S. Poen. 15 nov. 1816), etiam 
denegatione debiti si ita speret procurare emendationem mariti. 


3? Uxor autem non potest voluntarie cooperari et debitum 
reddere viro onanistae instrumentum praeservativum adhibenti, 
sive involucrum ipse induat sive indumentum occlusivum uxori 
imponat, quia est participatio immediata in actione intrinsece 
mala et ideç> est vere patrare peccatum : tunc enim non adest 
copula de se apta generationi. Talis scii, ex utraque parte admissus 
congressus ab initio est vitiatus et intrinsece malus, unde coope- 
ratio voluntaria etiam mere materialis et passiva est omnino 
illicita ; et ideo uxor tepetur pro viribus positive resistere (v. g, 
se agitando vel manibus utendo) et non potest cedere nisi prae- 
valenti vi, ad instar mulieris oppressae, quo casu, ex tali gravis- 
sima causa quantum ad id quod impedire nequjt, mere permissive 
sese habere potest, dummodo omnem consensum in delectatio- 


nem excludat (S. Poen. 19 apr. 1853 et 3 iun. 1916 ; Conc. 
Prov. Mechl. n. 84.) 


4? Item peccaret graviter uxor si virum induceret ad ona- 
nismum, sive directe sive indirecte, v.g. producendo insistentes 


1. Ergo potest copulam petere a viro sese retrahente, et solum ali- 
quando, scü. semel vel altera vice, tenetur abstinere ratione charitatis ; 
non saepius, quia iam esset grave incommodum, dum charitas tamen 
non obligat cum gravi incommodo ad vitandum scandalum mere passi- 
vum. 

2. Idem rreorerice valet pro viro, dum ante seminationem mulier se 
retrahat ; at ;; prax: ordinario non adest gravis ratio sufficiens ex parte 


viri, quia retractionem mulieris sat facile, etiam physica vi, potest 
impedire. 

querimonias de numerosiore prole, de doloribus partus, de 
incommodis gestationis, etc. 


5? Uxore utente pessario occlusivo vel aliis mediis generatio- 
nem impedientibus, debet vir auctoritate maritali illud prohibere 
et eam ab istis removere, imo, si fieri possit, media et instrumenta 
auferre et destruere ; quod si nihil proficiat et gravia incommoda 
timenda sint, censent aliqui virum posse etiam debitum petere 
et copulam perficere, dummodo mere materialiter et passive 
sese Habeat quoad impedimentum generationis. lamvero 


a) Cerro illicitum esset si uxor uteretur pseudo-vagina, quia 
tunc ab initio actus esset intrinsece malus. 


b) E contra probabiliter est licitum, si, contradicente viro, 
pulvere anticonceptionali utatur aut medicamento quo semen 
enecetur, saltem si fiat post actum, vel lotione vaginali illud 
expellere nitatur ; quia tunc idem substantialiter manet et actus 
et organum genitale mulieris : ipse actus enim bene fit et semen 
in vase debito deponitur, vitium autem non est ex modo agendi, 
sed existit independenter ab actu et est ei posterius solique 
Uxor est tribuendum. 


c) Quodsi spongia utatur uxor vel pessario occlusivo, an eadem 
ratio valeat, dirimere nos ipsi non auderemus, sed viderint 
sapientiores". Res non tam clara est, num in casu ipsa copula 
sit ab initio vitiata, licet ab initio et durante copula adsit impedi- 
mentum conceptionis ex occlusione uteri ; quia os uteri non est 
organum quod, sicut penis, partem habet in copula, sed ista 
debito modo perficitur si semen in vagina naturali deponatur. 
Id in casu accidit, licet actio naturae post copulam continuanda 
impediatur, sed a muliere. Unde in praxi, donec Ecclesia pro- 
nuntiet, maritus absolvi poterit, dummodo paratus sit stare 
mandatis S. Sedis. 

Nec obstat : si mulieri illicitum sit cooperari viro utenti 
instrumento praeservativo, pari iure et viro debet esse illicitum 
cooperari mulieri quae simili utitur instrumento. Potest enim 
dubitari an instrumentum, quantum ad copulam, sit omnino 
simile. Et quamvis iura sint paria, non tamen eaedem sunt partes 
viri et mulieris in actu coniugali, sed maiores sunt apud virum ; 


i. P. Vermeersch in prima editione sui operis De Castitate affirmavit, 
sed postea se retractavit (cfr. Periodica de re canonica 1925, f. II, et 
Th. M., t. IV, 69). Actus nunc videtur ipsi ab initio malus, quia vagina 
iam est substantialiter vitiata : haec enim essentialiter est canalis ducens 
ad uterum ; cum autem in casu occludatur, etiam canalis esse cessat. 
Unde mulier quae habet vaginam naturaliter occlusam est impotens. — 
Argumentum» salvo meliori iudicio, non videtur certum. Nam alia est 
occlusio naturalis, alia mere artificialis ; aliud organum propter suam 
structuram occlusum, aliud apte constructum sed occlusum ob acciden- 
tale impedimentum ab extrinseco appositum, quod vaginam relinquit 
perfecte integram. luvat etiam notari hoc modo solum impediri tran- 
situm seminis in uterum et ita ad ovum. lamvero si uterus fuerit ablatus 
vel oviductus interruptus, et transitus ad ovulum iam impossibilis factus, 
actus coniugalis tamen manet licitus ; item, durante graviditate, dum 
transitus in uterum impeditur quia iste clauditur. 

et ideo facilius cooperari vir poterit peccato uxoris, quam ista 
peccato viri. 


956. Corollaria. — 1. Ex principiis enuntiatis responderi 
potest quaestioni : utrum uxor cooperari possit copulae 
sodomiticae ? quae etiam adversatur fini naturali copulae, 
ac fidei coniugali postulanti ne coniuges utantur corpore 
nisi modo generationi apto : neuter enim habet ius in corpus 
alterius contra naturam. lamvero, respondendum est 
sicut pro onanismo artificiali: tali copulae, utpote in- 
trinsece malae et ab initio vitiatae, positive seu active 
cooperari nunquam licitum est, nec etiam mere passive 
cooperari ; — sed oportet ut uxor concubitum viri sodo- 
miticum positive resistendo quantum possit (v, g. agita- 
tione et manibus) impedire conetur, et si invita nihilo- 
minus praevalenti vi cedere cogatur, ut nunquam Vene- 
reae delectationi inde forsan orienti consentiat. Si enim 
onanismo artificiali cooperari nunquam est ipsi licitum, a 
fortiori id valet de modo sodomitico qui magis est per- 
versus (Cfr. S. Poen. 3 apr. 1916). 


2. Ab onanismo et sodomia improprie dicta distingui 
debet actus quo Coniuges congrediuntur animalium more, 
ita tamen ut copula fiat in vagina ; quo casu nonnulli 
dicunt se retrorsum vel a tergo congressos esse. Tunc 
interrogare debet confessarius, utrum hoc modo generatio 
fuerit possibilis ; si respondent eam fuisse possibilem, in- 
fertur actum non fuisse contra naturam sed solum inor- 
dinatum in situ, praeter naturam ; quod peccatum veniale 
non excedit. Sponte de situ in copula habendo sermonem 
nunquam habeat confessarius. 


3. Ab onanismo differt omnino praxis copulam solo 
tempore ageneseos habendi, quo tempore nullatenus aut 
rarius accidit conceptio ; unde ista praxi generatio fit 
parum probabilis. Talis enim agendi ratio non est de se 
peccaminosa, cum coniuges possint sese continere quamdiu 
volunt, et aliunde nil contra finem matrimonii agant 
tempore quo congrediuntur (S. Poen,, 16 iun. 1880); dum- 
modo ita fiat ex recta intentione seu iusto motivo et ser- 
vatis debitis circumstantiis. Merito tamen monent episcopi 

Belgii: « ne autem ipsis coniugibus proponatur tempus 
ageneseos ac si per illud generatio certe vitaretur » 


I. Tempus ageneseos olim a medico Capellmann aliisque fuit ita 
statutum : a decem vel quatuordecim diebus post inceptam usque ad tres 
quatuorve dies ante novam menstruationem ; putabant enim Ovulationem 
ac prpinde fertilitatem cum menstruatione coincidere, ita ut durante 
mense esset mulier : 


fertilis sterilis fertilis 
a die 1 ad 14 a 15 ad 25 a 26 ad 28 


At compertum fuit menstruationem cum ovulatione non coincidere, 
licet sit phenomenon connexum ; sed locum habere inter duas ovu- 
lationes. Ita Dr Siegel statuit mulierem fertilem esse a die 5 ad 20 a 
menstruatione habita, sterilem a die | ad 4, eta 21 ad 28. Nunc 
autem iuxta recentissima experimenta doctoris Knaus, mulier esset 
fertilis a die 11 ad 17 a menstruatione habita, sterilis a die 1 ad 10 et 
a die 18 ad 28. Secundum doctorem Ogino mulier esset fertilis a die 12 
ad 19 ante menstruationem sequentem (exceptionaliter ad diem 24), 
sterilis autem per 11 dies ante menstruationem sequentem et per 9 dies 
(exceptionaliter tantum per 4) post menstniationem habitam. Quod 
ita schematice proponi potest : 


sterilis fertilis sterilis 
Iuxta Siegel: adie | ad 4 a 5ad 20 a 21 ad 28 
Iuxta Knaus : a die 1 ad 10 a ii ad 17 a 18 ad 28 
Iuxta Ogino : a die 1 ad 9 a 10 ad 17 a 18 ad 28 


(except, a i ad 4) (except, a 5 ad 17) 


Circa quae notandum : 


i? Computus est approximativus, unde ad certo vitandam concep- 
tionem abstinere deberent coniuges a die 4 ad diem 19 vel 20 post 
menstruationem. 


20 Experimenta nondum sunt sufficienter certa, quia : a) incertum 
est tempus durante quo ovum et sperma ad fecundationem manent apta ; 
b) experimenta non sunt satis numerosa ad omnimodam certitudinem 
faciendam ; et c) plura non in specie humana sed in animalibus fuerunt 
facta, unde ex eis tantum concludi potest per analogiam. 


3? Ovulatio praecox aut tardior aut supplementaria semper est possi- 
bilis, unde et de facto, fecundationes locum habuerunt aliis temporibus. 


4? Hinc alii dicunt non dari, hac in re, legem generalem, sed rem 
dependere a diversa conditione mulieris ; alii vero dicunt nullum esse 
tempus in quo conceptio non sit stricte possibilis. 

Ex quibus constat quam caute in affirmando vel consulendo hac in re 
procedere debet confessarius ; nec ista doctrina spargenda est in popu- 
lum quia noceret bono communi. 

Speciatim : a) Praxis copulam solo tempore ageneseos exercendi, etsi 
de se non sit illicita, est tamen male sonans, quae exigit rationem co- 
honestantem. 

b) Ergo, ut in casu concreto sit honesta, opus est ut fiat ex bono fine, 
qualis non est vitare omnem prolem, aut voluptati indulgere, aut luxuo- 
sam vel commodiorem vitam mundanam ducere ; secus erit peccatum 
veniale. 

c) Etiam si adsit bonus finis, insuper requiritur ut fiat in circumstantiis 

4. Nec onanismus cum copulae abruptione confundi 
debet. Haec enim licita esse potest propter gravem rationem, 
v. g. ad vitandum scandalum persona ex improviso super- 
veniente, ob spasmum exortum in suris, ob subortam 
infirmitatem : time copula abrumpitur non iam ut semen 
extrinsecus effundatur, sed ex alio fine, unde seminis 
effusio praeter intentionem eveniens pollutioni involunta- 
riae aequiparatur. Deficiente gravi ratione, id per se 
loquendo non est mortale, dummodo coniuges in hoc 
consentiant neç adsit periculum seminandi extra vas: 
illa enim penetratio vasis feminei tunc reputatur ad instar 
tactus impudici, qui inter coniuges permittitur vel saltem 
non est mortalis, secluso periculo pollutionis. 


Diximus : 


a) si ambo consentiunt, nam si alter se retrahit sine alterius 
consensu, certo graviter peccat contra obligationem reddendi 
debitum, ut magis patebit ex art. seq. ; 


b) per se loquendo, nam saepe est mortale quia frequenter 
adest periculum ex tali retractione effundendi semen, nisi coniuges 
experti sint oppositum, quo casu, ordinario tamen non possunt 
excusari a veniali ; 


C) si non adsit periculum pollutionis; unde peccat graviter 
maritus qui, sine causa iusta, seminationem cohibeat, postquam 
uxor delectationem completam experta sit vel ad eam proxime 
sit parata, quia ita est causa quod actio uxoris fini suo destituatur 
et sit mera pollutio. 


5. Graviter intentione peccant mulieres quae inefficaci 
ratione (vano remedio, cohibendo distillationem, surgen- 
do ad mingendum) copulam sterilem reddere voluerint. 


debitis, v. g. de mutuo consensu et absque periculo incontinentiae ; 
secus adesset peccatum mortale. 

d) Hinc talis praxis non est publice proponenda, nec etiam privatim 
positive suadenda, quia id natum est generare scandalum, imo ducere 
ad onanismum : cum enim utriusque praxeos sit idem effectus, nonne 
periculum adest quod utriusque differentiam non satis perspiciant, 
et tandem modo innaturali, faciliore et securiore, sint usuri? 

e) Sed guandoque potest confessarius caure illam praxim suggerere : 
ita si adsit ratio sufficiens omnem conceptionem vitandi et poenitens 
non possit continentiam servare, posset confessarius dicere ;4 roc casu 
id non esse malum ; vel si inveteratus onanista sit incorrigibilis, cui 
talis modus agendi proponi posset ut minus malum. 

Haec est doctrina satis communis inter moralistes. 

Nec marito talia in hunc finem iubenti parere possunt 
nisi prius ipsum de suo errore monuerint. 

Quodsi medium adhibeant voluntarie quo expellatur aut 
enecetur semen receptum, actus exterioris graviter pecca- 
minosi reae sunt ; hinc mulieres vaginam regulariter irrigare 
non debent statim, sed solum aliquot (2 vel 3) post copu- 
lam horisx. 


Sub nullo itaque praetextu citius fieri potest munditiei, aut con- 
suetudinis, aut sanguinis affluxus cum pruritu, aut fluoris albi, 
vel inflammationis vaginalis, aut sanitatis; quae causae ceteroquin 
non sunt proportionatae, imo generatim lotio vaginalis potius est 
sanitati nociva * Esset tamen lotio immediate post copulam 
licita,si esset medium hic et nunc necessarium ad infectionem aut 
morbum contagiosum avertendum, quod sane raro accidit. 


957. Animadversio. — Praeter inordinationem contra 
naturam, Onanismo intrinsecam, etiam plura mala ex eo nata 
sunt sequi consectaria, ut notat Tanquerey (Suppl, ad tr. de Matr., 
n. 41-43) : 


«a) Ipsi coniuges saepe ex eo multa mala patiuntur ; sicut 
enim filii sunt commune bonum et commune vinculum quo firmius 
et arctius coniuges connectuntur, ita ex adverso qui prole carent 
multo facilius dissentiunt et ab invicem separantur. Nec dicatur, 
ad hunc finem attingendum unum vel alterum filium sufficere ; 
nam quo numerosior proles, eo firmior coniugum unio ; aliunde 
haud raro onanistae puniuntur praematura morte unius vel 
alterius filii quem genueram ; hinc saepe parentes filii unici 
angoribus et timoribus premuntur, ne forte hic e vivis rapiatur 
et familiae nomen deleatur. — Praeterea copula maritalis quae, 
legitime peracta, remedium est concupiscentiae, eam non sedat 
sed incendit quando onanistice perficitur ; femina praesertim 
non complete delectatur, nec quiescit nisi cum uterus Virili 
semine eius ardorem temperante irrigatur. — Hinc etiam uno 
ore conclamant medici onanistas multis morbis obnoxios esse, 
qui praesertim ex nervorum excitatione oriuntur: ; commotio 
enim quam concubitus causát non sedatur nisi virilis spermatis 
naturali effusione ac susceptione. 


b) Proles etiam haud raro ex onanismo parentum aliquod 
detrimentum patitur, quod ita describit Concil. Pictaviense 
(1868) : saepe saepius accidit ut filius ille indulgentius educetur, 
aut Deo iubente vitam breviter finiat, aut, aetate deterior factus, 


i. Cfr. de hac re opusculum nostrum De c«eszizare et Luxuria, ed. 4:, 
p. 119-120, in nota. 

2. Ita Dr Schockaert, Les dangers de avortement et du nip-matthusia- 
nisme pour L'organe féminin, ln Revue médicale de Louvain, 1932. 

3. Vel etiam mulierem ex defectuosa variarum praxium applicatione 
aut ex mediis chemids, De quo rursus Dr Schockaert in dicto articulo. 

dulci fratrum sororumque amore ac praesidio destitutus, seipsum 
amans, parentibus non obediens, elatus, ingratus, sine affectione, 
familiam suam ignominia moeroreque afficiat. 


c) Nec minus societati nocet onanismus. Si quidem praeci- 
puum societatis robur ac praesidium in numero ac virili civium 
educatione situm est ; iamvero onanismus, generationem impes 
diendo, civium numerum minuit, ita ut nationes olim florente- 
paulatim deficiant ; obstat pariter virili puerorum educationi : 
ubi enim unicus est filius, generatim indulgentius educatur, 


voluptati potius quam officio addicitur, ac saepe patriae omnino 
inutilis evadit ». 


958. Monitum pro confessariis. — De Onanismo 
etiam interrogandi et monendi sunt fideles in confessione. 
De quo S. Poen., 10 mart. 1886 ; et Instr, ep. Belgii 19091 ; 
atque Conc. prov. Mechl., n. 84-86 ; imo ipse S. Pontifex 
in enc. Casti Connubii scribere non dubitat : « Sacerdotes 
igitur, qui confessionibus audiendis dant operam, aliosque 
qui curam animarum habent, pro suprema nostra aucto- 
ritate et omnium animarum salutis cura, admonemus, 7e 
circa gravissimam hanc Dei legem fideles sibi commissos 
errare «Mani,etmulto magis, ut ipsi se ab huiusmodi falsis 
opinionibus immunes custodiant, neve in iis ullo modo 
commeant. Si quis vero confessarius aut animarum pastor, 
quod Deus avertat, fideles sibi creditos aut in hos errores 
ipsemet induxerit, aut saltem sive approbando, sive dolose 
tacendo in iis confirmant, sciat se supremo iudici Deo 
de muneris proditione severam redditurum esse rationem, 
sibique dicta existimet verba Christi, Mt. XV, 14: Caeci 
sunt, et duces caecorum ; caecus autem, si caeco ducatum 
praestet, ambo in foveam cadunt ». 

Agitur enim de malo gravissimo, ubique sparso et bono 
communi valde nocivo, de quo bona fides iam vix existere 
possit, cuius praxis apud bonos et pios facile erit aliis ob 
scandalum damnosa, quaeque ob silentium confessariorum 
existimabitur permitti aut tolerari posse. 


i. Cuius instructionis ad instar commentarii haberi potest opusculum 
auctoris A. Knoch, Z.'Onanisme conjugal er le tribunal de la Pénitence. 
Praeterea conferri utiliter possunt : Znsrrucrio pro confessariis de usu er 


abusu matrimonii, Eichstaett, Seminarium 1931 ;— A mi du Cterge, 1931. 
— Creusen, Z'Onanisme conjugal, in w. R. TA.. 1932. 

Quibus inspectis confessarius : 

i?^ Nisi positivo iudicio appareat poerlitentem ab illo vitio 
immunem, regulariter ignotos coniuges interroget saltem inter- 
rogatione generali, sed clara : utrum omnia in matrimonio recte 
se habeant, an opus naturae non impediant, an nihil circa hoc 
perturbet conscientiam. 





20 Si onanista detegatur, nunquam potest positive permittere 
vitium, et regulariter monere debet, non solum si absit bona 
fides aut probabilis sit spes fructus, sed etiam his deficientibus, 
imo, monet S. Poen. 10 mart. 1886, « si praevideat plures a bona 
fide esse deturbandos, multosque sacramenta derelicturos » : tum 
generatim, quia si confessarii generatim silerent, nocerent bono 
communi, tum in casu particulari si timeatur ne silentium 
confessarii divulgetur, vel exemplum fidelibus sit scandalum. 
« Hac enim in re, ait Conc. Prov. Mechl., n. 85, praestat severi- 
tate uti magis quam indulgere laxitati ». 


30 Extraordinarie solum, in casu raro, si ista absint incom- 
moda et periculum scandali atque nimii abusus, poenitentem 
poterit relinquere in bona fide, quae facilius existere potest in 
uxore, dum est in gravi morbo aut totam rem relinquit marito. 


4? Quodsi coniux, attento modo quo vitium committatur, co- 
pulam bene inchoare vel inchoatam admittere legitime possit, de 
hac facultate eam instruat, ut ipsa vitet deinceps peccata formalia. 


50 Remedia quoque contra vitium praebeat : 

a) ostendat gravitatem peccati quod fini primario actus coniu- 
galis et matrimonii directe adversatur, ac gravem obligationem 
illud derelinquendi ; 

b) exponat effectus nocivos in prole nata, et in parentibus 
qui systema nerveum debilitant, aut ex instrumentis male appli- 
catis vel chemicis lotionibus ; 

c) si poenitens obiicit difficultatem alendi et educandi nume- 
rosiorem prolem, fiduciam excitet in Dei providentiam,et exponat 
familias numerosiores generatim esse aliis feliciores, et emergere 
energia membrorum maiorique unione ac virili amore ; 

d) si mors ex novo partu timeatur, insinuet periculum a 
medicis nonnullis facile exaggerari, neminem hac in re posse 
certum  praenuntiare eventum, naturam ceteroquin mulieri 
praegnanti adiumentum ferre, ac artem medicam ita profecisse 
ut periculum potius possit averti ; 

e) tandem discreto modo ut se contineant aut rarius congre- 
diantur suadere potest, vel quandoque iis caute insinuare adesse 
tempus fecundation! minus aptum, eo modo quo supra fuit 
expositum, n. 956, 3. 


6? Denique recidivo sine Ulla emendatione regulariter abso- 
lutio differatur, nisi signa extraordinaria afferat. 

Articulus V. 


De Defectu in Matrimonii Usu. 


S. Th., Suppi., q. 64; q. 59, a. 6; q. 62. 


959. Defectus in usu coniugii non habetur si alteruter 
coniux, de consensu compartis, vel uterque, ex mutuo 
consensu, non velit uti iure suo ad actus vitae coniugalis, 
sed quando, altero ius suum urgente et debitum coniugale 
iuste exigente, alter illud sine iusta ratione denegat. Cum 
enim usus coniugii sit virtute morali castitatis regulandus, 
quae est in medio rationis, in eo, sicut excessus, ita et 
defectus esse potest. De quo valent principia sequentia. 


960. Principium L Actus coniugalis per se est obli- 
gatorie reddendus comparti ius ad illum habenti 
et iuste exigenti. — Copula enim ex iustitia exigi potest 
ab alterutro coniugum quia habet potestatem in corpus 
compartis, et quidem ex contractu bilaterali oneroso, ita 
ut per se et generatim compars ipsam reddere teneatur ; 
quapropter debitum coniugale solet vocari. Unde coniuges 
hac in re sunt iure aequales (can. un), estque inter eos 
iustitia stricte dicta et commutativa. Hinc Apostolus, 
I Cor. VII, 3-4 : Uxori vir debitum reddat; similiter autem 
et uxor viro. Mulier sui corporis potestatem non habet, sed 


vir. Similiter autem et vir sui corporis potestatem non habet, 
sed mulier. 


A. Petendi nulla per se est. obligatio, quia nemo tenetur uti 
iure suo ; per accidens obligatio ex charitate et pietate potest 
existere, v. g. si iudicet coniux (praesertim vir) compartem 
versantem in periculo incontinentiae non audere ex verecundia 
petere, aut si usus coniugii necessarius appareat ad fovendum 
amorem vel dissidia avertenda. 


B. Reddendi existit obligatio per se gravis ex iustitia, quoties 
una pars rationabiliter, serio et legitime petit, sive expresse sive 
tacite, quia ad usum coniugalem corpora mutuo tradiderunt in 
contractu matrimoniali ; id autem negare de se gravem molestiam 
affert alteri. Per accidens tamen erit levis, ut si raro denegetur 
debitum, v. g. saepius petenti semel in mense, si ad breve tempus 
differatur, v. g. a die ad noctem, : nocte ad mane, si alter remisse, 
non instanter, petat et neganti facile acquiescat ; dummodo in 
his circumstantiis absit periculum incontinentiae aut alterius 
gravis incommodi. 

961. Principium II. Cessat obligatio debitum coniu- 
gale reddendi in uno, cessante iure petendi in altero. 
— Quod multiplici ratione fieri potest : 


a) Si coniux petens admiserit adulterium  (sodomiam 
proprie dictam, bestialitatem) formale, certum, consum- 
matum : frangenti enim fidem, fides frangitur. Excipe si 
alter similiter peccaverit, vel peccati complex fuerit, vel 
peccatum sciens et volens condonaverit (can. 1129). 

b) Si petens usu rationis prorsus carent vel in statu 
perfectae ebrietatis sit, quamdiu status duret : qui 
enim caret usu rationis non petit rationabili et humano 
modox. 

c) Si copula sit causa gravis periculi seu incommodi 
extrinseci, vel pro reddente, vel pro petente, vel pro prole 
iam conceptal; sufficiente tamen accedente ratione 
(v. g. vitandis dissidiis vel sui aut compartis incontinen- 
tia), posset aliquis, ex charitate, comparti reddere et pro- 
prio periculo se exponere, nisi tamen ex copula mors 
immineret?. 


l. Etiam potest esse periculum pro prole concipienda ex copula 
post multam potationem inebriativam instituta, scii, ne fatua nascatur, 
vel surdomuta, vel ebrietati obnoxia. 

2. In specie adest grave incommodum negandi: 

a) si uxor incipienti cancro uteri laborat, ita ut post coitum copiosae 
sanguinis emissioni subiicatur ; 

b) si coitum subit cum dolore valde acuto qui in singulis copulis 
repetitur ; 

C) si ipsa graviter aegrotat vel si compars morbo contagioso laborat, 
uti lepra, morbo venereo, qui vel celeris infectionis periculum adducit, 
vel insuperabilem horrorem commovet ; 

d) si alteruter vitio organico cordis laborat: tunc enim coitus non so- 
lummodo valde nocet, sed mortem etiam subitaneam producere potest ; 

e) si uxor experientia aut media' iudicio novit se in partu grave 
mortis periculum subire. 

Hinc dicit P.Vermeersch, o.c. n. 225: « Si medicus novam conceptio- 
nem cerro exiriosam uxori fore declaret, uxor copulam declinare debet. Si 
autem mors non ita immineat, uxor in periculum ob gravem causam 
se inferre potest. Etenim, cum ipsa conceptio dubia sit, nec ortum 
nec proximum periculum esse videtur. De his autem medicum simul 
peritum et timoratum adire oportet. Non desunt enim qui propter 
modica indicia personas parum continentes honesto coniugii usu incon- 
siderate prohibent. Quare Génicot existimat rarissime tale peri- 
culum ex futuro partu constare ob quod gravis obligatio sit abstinendi 
coniugii ». 

3. [d esse ad mentem S. Thomae constat ex eius responsione ad 4, 
a. i q. 64. 

d) Si compare petat immoderate v. g. pluries (ter qua- 


terve) in eadem noctel. 
e) Si petat modo non solum ex parte agentis sed ex 


parte ipsius actus illicito, v. g. ut flat onanistice, sodo- 


mitice, cum scandalo aliorum, etc. 


Gravius autem nocumentum requiritur ad debitum absolute 
negandum, quam ad eiusdem redditionem  differendam vel 
restringendam. Ita debilitas uxoris aut magna defatigatio, quae 
non sufficit ad copulam absolute denegandam, potest esse ratio 
ad redditionis dilationem vel ad eam denegandam adeo frequen- 
tem qualis a viro expetitur. Hinc : 


Peccant graviter uxores quae in reddendo debito se difficiles 
et morosas praebent cum periculo incontinentiae aut adulterii 
in viro, aut cum animo illum deterrendi a petitione ; item si 
debitum non concedunt nisi coacte, si viro dure et contumeliose 
suas petitiones exprobant, imo si obstinate negant, etiam pro 
una vice dum serio et instanter petit. 

2? Graviter etiam peccant viri qui, sive ex avaritia ad vitan- 


dam prolem, sive ex malevolentia, raro cognoscunt uxores suas. 


i? 


3? Tenentur coniuges ad torum communem (can. 1128) 
propter obligationem reddendi, ideo per se illicitum est uni, 
absque consensu alterius vel cum periculo incontinentiae, diutius 
abesse i id enim aequivalet denegationi debiti ; per accidens 


licitum est propter graves causas v. g. bonum notabile reipublicae 
vel familiae. 


4? Hinc iniustus est ille qui illicite se separat vel divortium 
civile postulat. 


50 Illicitum est coniugibus se inhabiles reddere ad copulam 
aut generationem, nimiis laboribus, vigiliis, austeritatibus, aut 
a fortiori pollutionibus, adulteriis aliisve actibus illicitis. Unde 
gravis et specialis iniustitiae rei sunt mariti qui, invita uxore, 
vasectomiam ideo admiserint vel castrationem ut generare non 
possint, vel corpus ita extenuant ut actui coniugali fere impares 
se reddant, vel artes neo-malthusianas exercent ; item ex adverso 
uxores quae, inscio vel invito marito, non ex necessitate praesentis 
infectionis, sed ad sterilitatem obtinendam aut graviditatem 
futuram, etiam periculosam, vitandam, excisionem ovariorum 
vel interruptionem oviductus sibi procurant, aut pessarium 
occlusivum ad ostium uteri apponunt, aut aliis mediis neo- 
malthusianis utuntur ; item medici qui arte sua praedictas 
excisiones aut operationes exercent aut aliquo modo iis coope- 
rantur. 


6? Non excusantur coniuges ab obligatione reddendi propter 


i. Non solent viri, multo minus uxores, modum excedere in petendo 
debito nisi primis a contracto matrimonio mensibus, quo tempore edam 
exigua erit difficultas moralis, seu quia vir rarius ius strictum urgere 
intendit, seu quia modeste deprecantj uxori libenter annuet (Génicot, 
Th. M., IL, n. 554) 


DE MATRIMONIO 971 


incommoda inhaerentia matrimonio, v.g. numerosiorem prolem, 
incommoda gestationis, difficultates ordinarias partus, dolores 
graves et insolitos sed breves, dolores leves licet diuturnos, etc..., 
quia haec onera sunt matrimonio adnexa et ineundo matrimonium 
ea susceperunt. 


7? Videtur tamen uxor a reddendo debito excusari, si vir 
culpa sua in summa egestate uxorem relinquat, aut prolem alere 
nolit, aut nullam curam familiae habeat. 


962. Animadversiones. — 1. Ordinarie non tenetur 
confessarius nec eum decet interrogare uxores, nisi modestiore 
quo possit modo, num debitum reddiderint, v. g. an obediant 
viro in rebus quae ad matrimonium spectant, vel an aliquid 
conscientiam angat circa matrimonium ; de ceteris taceat nisi 
interrogatus fuerit. Plerumque hac in re interrogandae sunt 
uxores parum timoratae, praesertim quando se maritis suis iratas 
fuisse confitentur. Haec autem interrogatio ordinario omittenda 
est cum uxoribus timoratae conscientiae. 


2. Interrogatus confessarius triplicem regulam supra indicatam, 
n. 948, proponere potest coniugatis qui circa turpiora quae inter 
se agant anxietate premuntur ; — ab ulterioribus interrogationi- 
bus circa naturam facti generatim abstineat ; — praeterea singuli 
edoceantur : a) maritus ut debitum non petat iis temporibus 
quibus copula uxori graviter noxia esse potest, v. g. tempore 
purgationis vel gravis morbi ; b) uxor se sub gravi peccato teneri 
viro obedire in debito reddendo, nisi ex iusta causa excusetur, 
v. g. ob infirmitatem. 


3. Puellam interrogantem quid sibi licitum sit aut prae- 
ceptum in matrimonio mox contrahendo, iubeat confessarius 
interrogare matrem vel aliam consanguineam cui fidere possit ; 
quodsi nullam huiusmodi feminam praesto habeat, honestiore 
modo et breviter doceat. Ad maritum illam simpliciter remittere 
ut omnibus huius desideriis se conformet, iam hodie non videtur 
expedire, cum tot viri iam media contra naturam quaerant ; — 
nisi casu quo honestas mariti sit omni exceptione maior. Non- 
nunquam provisorie dicere poterit: viro esse obediendum, nisi 
clare constet de peccato ; quod si dubium sit, illud esse postea 
confessario exponendum. 


4. Caveat confessarius ne coniugibus de variis coeundi modis 
intempestivas aut nimias quaestiones faciat, quippe quae non 
modo inutiles sint, sed et scandalum gignere possint. Quare si 
poenitens prudentem suspicionem ingerat, satis erit confessario 
inquirere num adfuerit aliquid contra naturam vel voluntaria 
pollutio ; de ceteris non loquatur nisi interrogatus. 


5. In matrimonio, ut feliciore modo res procedant, attendant 
coniuges ut in usu coniugii alterius satisfactioni potius quam 
suae propriae consulant * speciatim : 


a) ut vir : i. non fero sed suavi modo ad uxorem accedere 

incipiat ; 2. discrete utatur iure suo, et ita 3. affectum amoris 
in uxore foveat et augeat ; 

b) similiter uxor marito praebeat : 1. facilitatem qua parata 
sit reddendo debito ut placeat viro, item 2. munditiem, ac 3. ordi- 
nem et nitorem domus. 


6. Castitati matrimoniali duplex occurrit periculum ex duplici 
vitiosa inclinatione : ad adulterium scii, et ad onanismum. 


A. Ad primum impediendum vitandae veniunt occasiones : 
ne itaque maritus ita imprudens sit ut frequentem societatem 
uxoris aut amicitiam ad alios viros foveat ; item uxor : a) ne 
aliam feminam iuniorem, v. g. sororem aut pulchram ancillam, 
ad virum introducat aut domi retineat ; b) ne marito frequen- 
tationes theatrales aut mundanas separatas permittat ; c) ne ipsa 
cubitum separatum habeat. 


B. Ad onanismum vitandum oportet imaginationem reprimere 
simul ac egoismum. Speciatim coniuges : 

a) in vera humilitate, modesta sua conditione contenti, non 
altioris desiderio torqueantur, 

b) divitiis cumulandis aut otio praeferant laborem pro alendis 
numerosis filiis, 

c) in spiritu Christianae abnegationis, variis delectationibus 
privari velint pro bona institutione prolis. 


7. Ceterum ut castitatem coniugalem exercere valeant, oportet 
ut coniuges, virtute praediti, passionem dominentur et conti- 
nentiam per tempus servare apti sint, ut quandoque necessarium 
est durante praegnatione, vel tempore partus et purgationis, Vel 
propter morbum aut infirmitatem. Quodsi id possint, etiam sat 
facile vitare onanismum valebunt. 


QUAESTIO SECUNDA. 


DE CONIUGUM COHABITATIONE. 


S. Th., Suppi., q. 62. 


963. Cohabitatio seu vitae communis consortium est 
altera obligatio ad quam coniuges per se tenentur ex iusti- 
tia, et sine qua moraliter impossibile est officia implere 
pertinentia ad individuam vitae consuetudinem, cuius 
proinde est pars integralis. Complectitur de se consor- 
tium tori, mensae et tecti. 


964, Principium I. Coniuges servare debent vitae 
coniugalis communionem, nisi iusta causa eos 
excuset. — Ita can. 1128. 

Constat ex ipsa coniugii natura, et ex finibus matrimonii 
qui exigunt individuum et inseparabilem convictum. Unde 
legitur Gen. IL, 24 et Mt. XIX, 5 : Relinquet homo patrem 
et matrem, et adhaerebit uxori suae; et I Cor. VIL, 10 : Iis 
qui matrimonio iuncti sunt, praecipio non ego, sed Dominus, 
uxorem a viro non discedere. 


Hinc : r° Neuter coniugum potest discedere, altero invito, ad 
longum tempus, nisi adsint iustae causae, nempe ob bonum 
publicum, vel ad alendam aut tuendam familiam, vel ad vitan- 
dum damnum. 


20 Si vir diu debeat alibi manere, tenetur, si commode potest, 
uxorem eo adducere ut secum cohabitet, vel frequenter eam 
invisere. Similiter vir per se teneretur comitari uxorem, si 
necessitas eam ad mutandum domicilium cogeret. 


3? Regulariter uxor tenetur sequi virum mutantem domicilium, 
etiamsi mutet sine iusta causa, modo causa non sit turpis ; imo 
etiam si longe discedat et ibi per multum tempus sit moraturus ; 
— nisi ita uxor exponeretur gravi periculo vitae aut valde gravis 
detrimenti, unde rjon teneretur sequi virum huc illuc vagantem, 
nisi ipsa, ante matrimonium, virum vagantem esse noverit. 


4° Communio tori intelligenda est qualis ex ipsa natura 
coniugii exigitur ; unde non est necessario sumenda sensu 
strictiore, etsi ita plerumque sit in usu, sed sufficit consortium 
thalami, distincto adhibito lecto. Imo subsistere potest, si vir 
et mulier distincta habeant contigua inter se iuncta cubilia, licet 
in praxi, ob inconvenientia facile oriunda, iste usus sit minus 
probandus, utpote unioni animorum nocivus. 


965. Principium H- Divortium a toro et habitatione 
licitum esse potest iustis de causis, quales sunt 
adulterium coniugis, grave periculum animae vel 
Corporis, et mutuus consensus. — Certum est ex defi- 
nitione Conc. Trid., sess. 24, can. 8, contra Protestantes 
qui, dissolutionem vinculi admittentes ob adulterium, 
omnes causas separationis reficiunt. 

Principium constat tum ex verbis Christi, qui declarat 
id quandoque licitum (Mt. XIX, 29), atque explicite 
adulterium tamquam causam legitimam separationis indicat 
(Mt. V, 31 ; XIX, 9), tum ex apostolo qui supponit id 
ob causam legitimam fieri posse (I Cor. VII, 11 sq.), tum 
ex iure (can. 1128-1131), tum denique ex eo quod cohabi- 
tatio non ad essentiam matrimonii pertineat, sed tantum 
ad eius integritatem. 

Separatio fieri potest in perpetuum vel ad tempus, 
totaliter vel partialiter. 


966. Prima causa separationis est adulterium 
coniugis, iuxta can. 1129, § 1 : «propter coniugis adul- 
terium, alter coniux, manente vinculo, ius habet solvendi, 
etiam in perpetuum, vitae communionem ; nisi in crimen 
consenserit, aut eidem causam dederit, vel illud expresse 
aut tacite condonaverit, vel ipse quoque idem crimen 
commiserit » Quod explicite declaravit ipse Christus, 
Mt. V, 32 : Omnis qui dimiserit uxorem suam, excepta 
fornicationis causa, facit eam moechari (cfr. XIX, 9). Ratio 
est quia fidem promissam frangendo, adulter omne ius 
amisit erga compartem quantum ad officia coniugalia. 

Ut autem ius separationis conferat, adulterium debet 
esse formale, consummatum, moraliter certum, cui alter non 
consenserit aut causam dederit, et nec condonatum nec mutuum. 


Debet esse 


1? formale i. e. scienter et libere commissum ; 

2? consummatum ipsa copula cum seminatione, etsi onanistice 
peracta, cui aequiparantur sodomia proprie dicta et bestialitas 
in quibus par est ratio iniuriae illatae ; non vero sufficiunt 
actus impudici, etiam graves, absque copulatione ; 

3? moraliter certum, ita ut de eo vere constet, secus non potest 
alter iure possidentis privari; quin tamen requiratur physica 
certitudo quae in tali materia difficulter obtinetur ; 

4? cui alter coniux non consenserit aut causam dederit, ut explicite 
dicitur in can. 1129, $ 1 : causam dare censetur qui uxorem 
deseruit aut debitum coniugale saepius reddere omiserit ; 

5P nec condonatum : si enim libere fuerit condonatum, a coniuge 
innocenti, hic ipso facto iuri suo discedendi renuntiavit. Potest 
autem condonatio fieri expresse aut tacite; « tacita condonatio 
habetur, si coniux innocens, postquam de crimine adulterii 
certior factus est, cum altero coniuge sponte, maritali affectu, 
conversatus fuerit ; praesumitur veta, nisi sex intra menses 
coniugem adulterum expulerit vel dereliquerit, aut legitimam 
accusationem fecerit » (can. 1129, $ 2) ; 

6? nec mutuum : crimen enim unius crimine alterius compen- 
satur ; nihil autem refert, uter coniuguin prius vel pluries 
adulterium patraverit. 

Notetur virum non teneri uxorem dimittere adulteram, nisi 
desset unicum medium ad eius emendationem, aut ad scandalum 
vitandum ne putaretur fautor delicti eo quod retineat ipsam, 
nec timeantur maiora mala ; uxorem vero probabiliter nunquam 
teneri virum dimittere. 

967. Altera causa separationis potest esse grave pe- 
riculum animae vel corporis, quale oritur ex adiunctis 
enumeratis in can. 1131, $ 1 : «si alter coniux sectae 
acatholicae nomen dederit ; si prolem acatholice educaverit ; 
si vitam criminosam et ignominiosam ducat; si grave 
seu animae seu corporis periculum alteri facessat ; si 
saevitiis vitam communem nimis difficilem reddat, haec 
aliaque id genus, sunt pro altero coniuge totidem legitimae 
causae discedendi, auctoritate Ordinarii loci, et etiam 
propria auctoritate, si de eis certo constet, et periculum 
sit in mora ». 


Circa quae notandum 

i° « In omnibus his casibus, causa separationis cessante, vitae 
consuetudo restauranda est. Sed si separatio ab Ordinario pro- 
nuntiata fuerit ad certum incertumve tempus, coniux innocens 
ad id non obligatur, nisi ex decreto Ordinarii vel exacto tem- 
pore » (can. 1131, $ 2). 

2? Raro ob supervenientem haeresim vel apostasiam expedit 
separatio, ex qua saepius pro coniugibus aut societate timenda 
sunt maiora damna ; nisi grave esset fidei periculum pro uxore 
vel prole (Tit. III, 10). 

3? Periculum animae est incitatio seu inductio ad grave pecca- 
tum, cum gravi consensus periculo praesertim si secus tolli non 
possit (Mt. XVIII, 9 ; Le. XIV, 26) ; non vero sufficit mera 
peccati occasio. 

4? Periculum corporis oriri potest ob furorem compartis vel 
ex morbo contagioso, quo casu licita est separatio a toro, ut 
dictum est n. 961. 

5? Saevitiae habentur si coniux consortem crudeliter tractat, 
ut si maritus uxorem capitali odio prosequatur, eius vitae insidias 
paret, mortem vel mutilationem serio minetur ; non vero sufficit 
verberatio, nisi sit valde gravis et immoderata atque pluries 
repetita, aut in posterum repetenda. 

6? Molesta cohabitatio ex iurgiis et rixis continuis, denegatione 
alimentorum, derelictione in aegritudine, magna incuria in 
administrandis bonis, imminutione ad conditionem vilioris servae, 
etc. etiam causa esse potest separationis, quia ita salus animae 
et corporis periclitatur. 


968. Tertia causa legitimae separationis potest 
esse mutuus consensus : sive quoad torum sive quoad 
habitationem, sive ad tempus sive in perpetuum. 

Ex verbis Christi constat id licitum esse ad perfectionem: 
Omnis, qui reliquerit domum... aut uxorem propter nomen 
meum, centuplum accipiet et vitam aeternam possidebit 
(Mt. XIX, 29) 

Hinc : 1) Si matrimonium non fuerit consummatum, unicuique 
coniugum est ius eligendi statum perfectiorem, imo ipsa profes- 
sione religiosa solemni matrimonium ratum dissolvitur, ut 
dictum est n. 818, B. 

2) Attamen ex iure vigenti, ad ingrediendam religionem vel 
ut vir possit recipere ordines sacros, praeter condensum compar- 
us requiritur dispensatio appstolica (can. 542 et 987) ; a fortiori 
si matrimonium fuerit consummatum. 

3) Separatio a tecto perpetua requirit interventum episcopi, 
non vero temporanea quae licita est ob causam proportionatam, 
ut dictum est n. 964. 

4) Separatio a toro, ex mutuo consensu, fieri potest propria 
auctoritate, sed regulariter non expedit nisi ad tempus, ob peri- 
culum nempe incontinentiae, monente apostolo, I Cor. VII, 5: 
Nolite fraudare invicem, nisi forte e consensu et ad tempus, ut 
vacetis orationi (aut si alia iusta causa existát) ; et iterum reverti- 
mini in idipsum, ne tentet vos Satanas propter incontinentiam 
vestram. 


969. Corollaria. — 1. Separatio quoad habitationem, 
cum sit de foro externo, regulariter fieri non potest auctoritate 
privata vel de consilio confessarii, sed exigit interventum aucto- 
ritatis publicae, unde uxor etiam malitiose deserta non censetur 
legitime separata nisi a iudice ecclesiastico obtinuerit separatio- 
nem (com. int. 14 iul. 1922) ; e contra separatio quoad torum 
quae de se occulta est, et ideo institui potest privata aucto- 
ritate. Speciatim attendenda veniunt Statuta particularia; ex iure 
autem communi : 

a) Si agitur de amplectendo statu religioso vel clericali, semper 
requiritur dispensatio s. Sedis, ut dictum est n. praec. 

b) Si separatio fiat ob adulterium, requiritur sententia Ordi- 
narii, nisi adulterium sit certum et notorjum, quo casu licitum 
est discedere propria auctoritate. 

c) Si separatio fiat ob alia motiva, fieri debet auctoritate 
Ordinarii, et solum propria auctoritate si de eis certo constet 
et periculum sit in mora (can. 1131, $ 1) ; mora ergo cessante 
recurrendum est ad Ordinarium. Separatio autem forma admi- 
nistrativa decernenda est, nisi ab Ordinario aliter statuatur ex 
officio vel ad instantiam partium, eademque forma est quoque 
in secundo gradu servanda (com. int. 25 iun. 1932). 


2. Pars innocens servat ius revocandi partem dimissam, modo 
altera pars de consensu prioris expresso vel tacito statum matri- 
monio contrarium non susceperit (can. 1130) ; altera tamen a 
redeundo excusaretur si graves saevitias merito timeret sibi 
inferendas. 


3. Non tamen tenetur pars innocens rursus admittere alteram 
ad vitae consortium, si perpetua separatio legitime facta fuerit 
ob adulterium (can.1130); si vero agatur de separatione tempo- 
raria ob alias causas, « causa separationis cessante, vitae consue- 
tudo restauranda est ; sed si separatio ab Ordinario pronuntiata 

fuerit ad certum incertumve tempus, coniux innocens ad id non 
obligatur, nisi ex decreto Ordinarii vel exacto tempore » (çan. 
H3i> $ 2}. 


4. «Instituta separatione, filii educandi sunt penes coniugem 
innocentem, et, si alter coniugum sit acatholicus, penes coniugem 
catholicum, nisi in utroque casu Ordinarius pro ipsorum filiorum 
bono, salva semper eorumdenl catholica educatione, aliud decre- 
verit » (can. 1132). 


970. Animadversiones practicae.— 1. Cum gravia mala 
soleant esse separationis consectaria, parochus et confessarius 
pro posse ab ea coniuges dissuadeant, nisi certae causae adsint 
quae illam vere necessariam reddant. 


2. Non coniugum nec potestatis civilis est, sed solius auctori- 
tatis ecclesiasticae, causam separationis examinare et de ea 
sententiam ferre ; quare confessarius coniugem, qui vult causam 
separationis proponere, ad iudicem ecclesiasticum dirigat. 
Coniux, regulariter per parochum, ad auctoritatem Ordinarii 
recurrere debet. 


3. Coniuges qui, inconscii obligationis ad episcopum recur- 
rendi, ob gravia motiva putant privata auctoritate aut iudicio 
Civili separationem instituere aut iam separati sunt, regulariter 
monendi sunt nec facile sunt in bona fide relinquendi, tum quia 
saepe motiva non sunt sufficienter certa, tum quia de se et 
ordinario timendum est scandalum, maxime si periculum sit 
novae unionis civilis. 


4. Quantum ad sacramentum Poenitentiae : a) Non est a 
sacramentis arcenda uxor, quam publice constat fuisse a viro 
suo inique expulsam ; sed maritus non est absolvendus nisi 
vitae consortium restituat. — b) Non est inquietandus, qui ob 
adulterium notorium secessit a comparte ; reus autem non est 
admittendus ad sacramenta, nisi iniuriam et scandalum repara- 
verit. — c) Absolutione indigni sunt, qui ob infelix matrimonium 
v. g. ob mutuam aversionem, privato consilio se separarunt ; 
nisi constet eos versari in bona fide. Quo casu tamen regulariter 
monendi sunt, ut dictum est, nisi certum esset monitionem fore 
inutilem et simul certum esset non timendum esse scandalum 
aut aliud gravius malum. 


QUAESTIO TERTIA. 


DE MUTUO AMORE ET ADIUTORIO. 


971. Amor mutuus atque adiutorium est necessaria 


conditio atque fundamentum vitae coniugalis. Non intelli- 


gitur tam intima ac individua vitae consuetudo quae in 

debito coniugali sibi reddendo perficitur et consortio tecti 
et tori integratur, ita ut coniuges sibi invicem ad exclusio- 
nem alterius personae adhaereant, non intelligitur, diximus, 
nec illa firma consistere potest, absque intima unione 
animorum constanti amore roborata, et absque mutuo 
adiutorio ad invicem praestando in variis domesticae vitae 
necessitatibus. Et sane : 


1? Ad hunc amorem inclinat natura, quae movet ad 
matrimonium et ad mutuum viri et mulieris amorem, ut 
sub huius influxu sibi invicem subsidio sint et adiutorio ; 
quem amorem fovet et nutrit copula maritalis, promovet 
et firmat communis proles. 

2? Dilectionem praecipit Christiana doctrina : « Viri, ait 
Apostolus, Eph, V, 25, 28, diligite uxores vestras, sicut 
et Christus dilexit Ecclesiam, et seipsum tradidit pro ea... 
Ita et viri debent diligere uxores suas ut corpora sua. Qui 
suam uxorem diligit, seipsum diligit» ; et similiter vult 
ut mulieres « viros suos ament, filios suos diligant ; pru- 
dentes, castas, sobrias, domus curam habentes, benignas, 
subditas viris suis » Tit. II, 4-5. 

30 Ratio quoque confirmat: Ubi enim est specialis 
coniunctio, specialis oportet esse dilectio. Inter maritum 
et uxorem specialis omnino et maxime intima adest 
coniunctio in coniugali vita, ita ut etiam sint una caro. 
Ergo inter illos specialis omnino et intima debet esse 
dilectio ; ex qua natum est sequi mutuum subsidium et 
adiutorium, quia verus amor est naturaliter operosus. 


Vero et intimo amori coniugali adversatur : 

a) amor, ut dicitur, platonicus erga personam solutam diversi 
sexus nutritus ; quo coniux cor suum alteri coniugi subtrahit ut 
det extraneae personae, coniugi tamen corpus ad actus coniugales 
relinquit ; 

b) a fortiori amicitia adulterina, quae cum extraneis personis 
libidinosum affectum admitteret vel actum ; cui indulgendum 
dicunt nostris diebus, cum affectum ad coniugem restrictum 
« obsoletam quamdam censent mentis animique debilitatem, aut 
abiectam et vilem zelotypiam », et «eo vel magis quod non 
pauci habeant congenitam indolem sexualem, cui intra angustos 
connubii monogamici limites satisfacere non possint », ut de- 
nuntiat Pius XI ; 

C) item caeca indolis convenientia atque mera ingenii sympathici, 
quam moderni quidam tamquam coniugii fundamentum substi- 

tuere intendunt germano amori coniugali, seu deliberatae ac 
constanti animorum conjunction! et mutuae charitati, et « qua 
cessante, relaxari vinculum docent quo solo uniuntur animi ac 
plene dissolvi » ; 


d) denique zelus coniugalis, qui non solum ex imprudentia vel 
culpa alterius coniugis oriri potest, sed etiam ex mera suspi- 
cione zelosi,atquein eo estquod, ubique et in omnibus actionibus 
compartis,signa perspiciat amoris diminuti erga ipsum et amorem 
indebitum erga alienam personam. Cui defectui Optimum reme- 
dium, ait Prümmer, Th. M. Ill, n. 688, «est candidus et 
apertus modus loquendi et agendi inter coniuges semper adhi- 
bitus, sine omnibus ambagibus et secretis. Tamquam regula 
consulenda est : Uterque coniux in vita sua privata, nihil celet 
compartem suam ». Quod sane ad vitam suam professionalem, 


monet laudatus auctor, et ad secreta commissa non est exten- 
dendum. 


972. Officia respective viri et uxoris. — Omnis 
amor oportet esse ordinatus ; in amore autem coniugali 
debet esse ordo subordinationis, quia vir diligitur a muliere 
ut caput eius, et mulier a viro non tamquam serva aut 
ancilla sed ut socia et amica. Hinc ait apostolus, Eph. V, 
22-23: Mulieres viris suis subditae sint sicut Domino ; quoniam 
vir caput est mulieris, sicut Christus caput est Ecclesiae 
(item I Petr. Ill, i ; I Cor. XI ; Col. III, 18 ; I Tim. II, 12 ; 
Tit. II, 5); sicut etiam addit : Viri, diligite uxores vestras 
sicut et Christus dilexit Ecclesiam, quam sibi elegit scii, ut 
sociam. Unde, quamvis vir et mulier aequales sint iure, 
quoad ea quae propria sunt personae humanae in ordine 
scii, ad ultimum suum finem, et quantum ad ipsum pri- 
marium contractus matrimonialis obiectum seu coniugale 
debitum, minime tamen aequales sunt, sed inaequales 
quantum ad ea quae spectant vitam domesticam. 

Et ideo alia sunt officia viri, alia mulieris. 

A. Vir est caput mulieris et familiae, et ideo debet 

i? mulierem protegere, 


2? congruam sustentationem ei praebere secundum 
statum suum, 

30 dirigere eam ac gubernare, non tamen ut servam, 
sed ut sociam et amicam, et ideo curare ut munia sua 


adimpleat et eam corrigere delinquentem, moderate tamen 
et iuxta suam dignitatem, 


4? diligenter administrare res temporales familiae. 

B. Mulier est socia viri, sed ipsi tamquam capiti subdita, 
et ideo debet 


1° reverentiam ipsi exhibere ut capiti et rectori, 

2? obedientiam praestare in gubernatione domus et 
bonis moribus, 

3° diligentur curare rem domesticam. 


Contra quae respective peccare possunt variis delictis, ut 
notavimus II, n. 831-832. 


Ut autem monet Pius XI, subordinatio illa : 

1) non libertatem negat neque aufert quae ad mulierem 
pleno iure pertinet, sive pro personae humanae praestantia 
praesertim in ordine ad suum ultimum finem, sive in primario 
ipsius coniugii officio, in quibus duobus est viro aequalis, sive 
etiam pro aliis nobilissimis uxoris, matris, sociae muneribus, quae 
a viro abrogari sane non possunt, licet sub eius regimine, cum 
debita ad eum subordinattone, sint exercenda ; 

2) consequenter, neque obsecundare mulierent iubet quibus- 
libet viri optatis, ipsi forte rationi vel uxoris dignitati minus 
congruentibus ; 

3) nec denique uxorem aequiparandam docet personis, quae 
in iure minores dicuntur, quibus liberum suorum iurium exer- 
citium concedi non solet. 

Sed vetat exaggeratam licentiam aut aequalitatem, quae es- 
sentiali ordini societatis domesticae adversatur cum maximo 
totius familiae detrimento et proximo ruinae periculo. 

Nunc autem moderni complures hanc subordinationem « in- 
dignam esse alterius coniugis erga alterum servitutem effutiunt ; 
aequalia inter coniuges omnia esse iura ; quae cum unius servi- 
tute violentur, quamdam mulieris emancipationem superbissime 
praedicant... peragendam. Hanc autem triplicem... statuunt, et 
socialem, oeconomicam, physiologicam vocant :  physiologicam 
quidem, quatenus mulieres ab oneribus uxoris, sive coniugalibus 
sive maternis, pro sua libera voluntate solutas aut solvendas 
volunt... ; oeconomicam vero, qua volunt mulierem, etiam 
inscio et repugnante viro, libere posse sua sibi negotia gerere, 
administrare, liberis, marito familiaque tota posthabitis ; socialem 
denique, quatenus ab uxore curas domesticas sive liberorum 
sive familiae removent, ut, iis neglectis, suo ingenio indulgere 
valeat, et negotiis officiisque etiam publicis addicatur. 


At né haec est vera mulieris emancipatio neque illa rationi 
congruens... ; potius est muliebris ingenii et maternae dignitatis 
corruptio et totius familiae perversio, qua maritus privatur 
uxore, proles matre, domus familiaque tota vigili semper éustode 
Quinimo in ipsius mulieris perniciem vertitur haec falsa libertas 
et non naturalis cum viro aequalitas ; nam si mulier ab regia 
illa descendit sede, ad quam per Evangelium intra domesticos 
parietes evecta est, brevi in veterem servitutem, — sin minus 
specie, re tamen vera, — redigetur, ut apud ethnicos erat, merum 
viri instrumentum ». 


= m m- 


a= 

Et quamvis haec mulieris subordinatio varia esse possit pro 
variis personarum, locorum, temporum conditionibus, atque 
sociales et oeconomicae conditiones mulieris nuptae, ob mutatos 
conversationum humanarum modos et usus, aliquo pacto mutari 
debeant etcivilia uxorisiura ad huius temporis necessitates aptari, 
imo nec semper reprobandum videatur ut negotiis etiam publicis 
mulier aliquatenus indulgeat : ita tamen, habita ratione eorum 
quae exigunt diversa sexus feminei indoles naturalis et commune 
familiae bonum, et « modo essentialis ordo societatis domesticae 
incolumis maneat, qui altiore quam humanae, i. e. divina aucto- 
ritate atque sapientia conditus est, et nec legibus publicis nec 
privatis beneplacitis mutari potest »: «ipsam familiae structuram 
eiusque legem praecipuam, a Deo constitutam et firmatam, evertere 
aut tangere nunquam et nusquam licet ». 


973. Animadversio. — De obligationibus diximus coniu- 
gum, in quantum formaliter coniuges sunt, quae proinde imme- 
diate et per se ex ipso matrimonio oriuntur. Aliae ipsis competere 
possunt erga prolem, in quantum parentes, aut erga alios do- 
mesticos, in quantum curam domus habentes, de quibus dictum 
est ubi de virtute pietatis, II, n. 824 et sq. 


974. Perfectio amoris in christiano coniugio im- 
pletur, in quo tenet principatum nobilitatis, ait Pius XI, 
ex divina scii, charitate 


«Postulat matrimonii fides ut vir et uxor singulari quodam 
sanctoque ac puro amore coniuncti sint ; neque ut adulteri inter 
se ament, sed ut Christus dilexit Ecclesiam : hanc enim regulam 
Apostolus praescripsit, cum ait: Viri, diligite uxores vestras sicut 
et Christus dilexit Ecclesiam, quam certe immensa illa charitate, 
non sui commodi gratia, sed sponsae tantum utilitatem sibi 
proponens, complexus est. Charitatem igitur dicimus, non carnali 
tantum citiusque evanescente inclinatione innixam, neque in 
blandis solum verbis, sed etiam in intimo affectu positam atque, 
siquidem probatio dilectionis exhibitio est operis, opere externo 
comprobatam. Hoc autem opus in domestica societate non modo 
mutuum auxilium complectitur, verum etiam ad hoc extendatur 
oportet, imo hoc imprimis intendat, ut coniuges inter se iuventur 
ad interiorem hominem plenius in dies conformandum perficien- 
dumque ; ita ut per mutuam vitae consortionem in virtutibus 
magis magisque in dies proficiant, et praecipue in vera erga Deum 
proximosque charitate crescant, in qua denique universa Lex 
pendet et Prophetae. Scii, absolutissimum totius sanctitatis 
exemplar hominibus a Deo propositum, quod est Christus 
Dominus, omnes cuiuscumque sunt conditionis et quamcumque 
honestam vitae rationem inierunt, possunt ac debent imitari, 
atque, Deo adjuvante, ad summum quoque Christianae perfectio- 
nis fastigium, ut complurium sanctorum exemplis comprobatur, 
pervenire. n 

Haec mutua coniugum interior conformatio, hoc assiduum 
sese invicem perficiendi studium, verissima quadam ratione, ut 
docet Cateqhismus Romanus, etiam primaria matrimonii causa 
et ratio dici potest, si tamen matrimonium non pressius ut 
institutum ad prolem rite procreandam educandamque, sed 
latius ut totius vitae communio, consuetudo, societas acci- 
piatur ». 


Vere itaque tenet amor, in matrimonio christiano, 
principatum nobilitatis,non quidem ratione finis, ac si esset 
coniugii finis primarius, ut quidam erronee interpretati 
sunt, exinde concludentes copulam licite exerceri ad 
amorem fovendum, quantumvis ipsa conceptio impediatur; 
— sed quia est primaria causa ad matrimonium impellens, 
ac ratio ex qua praecipuam suam excellentiam consequi 
potest atque totam suam significationem. 

Ne autem intelligatur amor carnalis Voluptatis, ita ut 
coniugium non esset, ut quidam dixerit, nisi honestum 
quoddam luxuriae tegumentum ; sed amor nobilis dilectio- 
nis, verae coniugum ad invicem devotionis, propriaeque 
abnegationis. 

Quod parentum Christianorum filii, quotquot sunt, ipsi 
potuerunt experiri quanta cum devotione et charitate 
parentes se ament et filios suos, et quantum, mutuo 
exercitio virtutum et officiorum adimpletione, in medio 
difficultatum et onerum sese perficere valeant. Ita, adiu- 
vante divina gratia, coniugium Christianum factum est 
vera schola sanctitatis et eminentis perfectionis, atque 
potuit ad maiora erigere, imo ad exercitium heroicae 
virtutis. 


APPENDIX. 
DE MATRIMONIO IN LEGISLATIONE CIVILI. 


975. Matrimonium civile vocari solet contractus maritalis coram 
magistratu civili et iuxta praescripta legis civilis celebratus, atque ex 
solius formae civilis observantia valorem in foro civili accipiens, extra 
omnem societatis religiosae interventum et sanctionem. 

Triplici sub specie occurrit, estque proinde : 

t? Obtigatorium, quando omnibus indiscriminatim imponitur, et omnes 
contrahentes obligantur ad consensum matrimonialem corarti magistratu 
civili exhibendum ut eorum matrimoniup in foro civili pro valido 

habeatur. Ita in multis Europae regionibus. Et quamvis matrimonium 
religiosum etiam inire libere possint, illud tamen, tamquam res mere 
privata, nullum effectum habet in foro civili, quod non curat de legibus 
matrimonialibus Ecclesiae ; imo quandoque a lege prohibetur quominus 
matrimonium religiosum celebretur ante civile matrimonium. 

2? Facuttatiyum, quando contrahentibus quibuscumque facultas seu 
optio datur ineundi matrimonium religiosum aut civile, illudque cele- 
brandi aut coram societate religiosa aut coram magistratu civili, ita ut 
utrumque in foro civili pro valido habeatur et utrique effectus civiles 
tribuantur. Ita in Anglia et. pluribus Statibus Americae septentrionalis, 
et etiam, post concordatum recenter initum, in Italia. 

3° Subsidiarium SEU necessiraris, quando contrahentibus solum in casu 
necessitatis permittitur ut matrimonium ineant coram magistratu civili, 
vel quia, religiosum matrimonium non habent ut quidam infideles vel 
areligiosi et indifferentes, vel quia ad religiosas nuptias inveniuntur 
inhabiles. Ita erat in Austria, et nunc est in Hispania. 

lamvero : 


A. Quantum ad valorem: 


ze Matrimonium civile, tum infidelium, tum acatholicorum extra 
Ecclesiam catholicam baptizatorum nec ad eam conversorum, inter se 
contrahentium, est validum, dummodo intentionem habeant verum 
ineundi matrimonium nec obstet impedimentum quo ligentur dirimens. 
. 20 Matrimonium civile catholicorum inter se, vel inter partem catho- 
licam et acatholicam aut infidelem, est invalidum matrimonium, eo iam 
solo quod non celebretur in debita forma, sdl. coram parocho et duobus 
testibus. 

.3° Matrimonium civile non potest esse, in intentione catholicorum, 
nisi consensus matrimonialis coram magistratu civili eo fine initus, ut 
matrimonium in foro civili tamquam verum et legitimum agnoscatur 
et effectus civiles obtineat. 

Hinc : a) Graviter peccant catholici qui verum matrimonium coram 
magistratu civili inire intendunt, et qui notorie in matrimonio civili 
vivunt, habendi sunt ut publici peccatores utpote in turpi concubinatu 
viventes (S. Poen., 15 ian. 1866), neque ad sacramenta admitti possunt, 
nisi prius aut ab invicem separentur aut in foro Ecclesiae coniungantur. 

b) Civiliter iuncti, qui coram Ecclesia contrahere intendunt, examini 
sponsorum coram parocho subiiciendi sunt, eorumque matrimonium, 
si non adsit gravis ratio hac in re dispensandi, publice est proclamandum. 

c) Matrimonium dvile exdusive initum, habet rationem matrimonii 
attentati, unde si concurrit cum adulterio, quia una pars coniugata 
est, ex eo oritur impedimentum criminis (can. 1075, § 1)1 5 vero 
sit cum cohabitatione, impedimentum publicae honestatis (can. 1078), 
Atque exinde clerici in sacris et religiosi incurrunt excommunicationem, 
imo et qui cum iis contrahunt (cap. 2388). 


B. Quantum ad ticeitatem: 


° Ecclesia reiidt et damnat matrimonium mere dvile posse valere 
aut sufficere pro Christianis ; atque proscripsit hanc propositionem, 
331 Syllabi : Vi contractus mere dvilis potest inter Christianos constare 
veri nominis matrimonium. Unde illidtum est matrimonium dvile 


inire ex intentione ipsum coniugale vinculum contrahendi coram ma- 
gistratu civili. 


2" Licite tamen matrimonium dvile iniri potest, dummodo matri- 
monium in foro Ecdesiae initum sit aut mox ineundum, atque intentio 
restricta sit ad ponendas conditiones requisitas ut hoc matrimonium 
agnoscatur validum et effectibus civilibus donetur. 

3? Imo regulariter exsurgit obligatio indirecta contrahendi matri- 
monium civile, ubi est obligatorium, quia charitas contrahentes urget, 
tum pro seipsis tum pro filiis, ut matrimonium effectibus civilibus 
donandum curent. Ita S. Poen., 15 ian. 1866. 

Praestat matrimonium ecclesiasticum contrahere ante matrimonium 
civile. Ita per se ; at ubi id a lege prohibetur, nupturientes moneantur : 


a) ne contractum civilem ineant antequam certo constet eorum 
matrimonio nullum obstare impedimentum ; 

b) tempore, quod inter matrimonium civile et religiosum intercedit, 
ipsos non esse coniuges, nec proinde ut coniuges conversari posse; 

c) curandum esse ab iis, ut utrumque matrimonium eodem die cele- 
bretur, vel saltem ut inter utrumque exigua tantum mora intercedat, 
sicut ait S. Poen., in instr, allegata. 


C. Quantum ad cooperationem à magistratu civili et testibus praestitam : 
Licite illi assistere civili matrimonio possunt : 


i? Quoties fideles coram magistratu civili comparentes, solum inten- 
dunt agnitionem obtinere matrimonii et magistratum reddere certiorem 
de matrimonio contracto vel contrahendo, quia hi nihil intendunt nec 
faciunt nisi licitum. 

20 Etiam si contrahentes catholici solum matrimonium civile inire 
intendunt, dummodo gravis adsit assistendi causa, nam ut testem 
assistere actui malo non est ex.natura sua semper intrinsece malum, 
sed ex causa proportionata licitum. 

3? Imo nec semper illicitum videtur, si contrahentes impedimento 
affecti invalidum matrimonium inire intendunt, vel si coniux valido 
matrimonio iunctus, obtenta civilis divortii sententia, vivente adhuc 
comparte, matrimonium civile inire attentat : dummodo adsjt gravissima 
causa evitandi damni, saltem si magistratus declaret se nOn intendere 
nisi caeremoniam civilem et non curare de valore in conscientia et coram 
Ecclesia, aut si haec significatio ex circumstantiis sufficienter innotescat. 
Quod magis patebit ex infra dicendis, ubi de divortio civili. Ita de se, 
et nisi maius sequatur malum. 


97^. Stipulationes iuris civilis de conditionibus matri- 
monii variae sunt pro variis regionibus, ita ut in opere indolis gene- 
ralis non videatur expedire ad particularitates iurium descendere.Spectant 
autem sponsalia, matrimonii praeparationem ut consensum parentum et 
faciendas denuntiationes, formam celebrationis, mutua iura coniugum 
et officia, conditiones ad consensum requisitas, habilitatem personarum 
et impedimenta. lamvero stipulationes iuris civilis : 


i? Quoad matrimonia infidelium sunt validae, quia in casu potestas 
civilis est competens ; nisi contradicant iuri naturali aut divino. 

20 Quoad matrimonia fidelium, per se non sunt validae, quia in his 
potestas civilis nullam habet competentiam ; exceptis iis quae spectant 
effectus, mere civiles. 

3? Nihilominus, per accidens, recta possunt statuere, quantum ad 
rem, et ita vim habere, in quantum scii, confirment ius naturale, 
divinum aut canonicum vel ipsis conformes sint. 

4? Non est licitum fidelibus eas servare ex intentione agnoscendi 
hac in re potestatis civilis competentiam. 

5? Generatim tamen, ad vitanda incommoda, servandae sunt in 
quantum iuri naturali, divino et ecclesiastico non adversentur, praesertim 
si valor matrimonii in foro civili ab iis pendeat ; sed ea intentione ut 
fideles nil aliud faciant quam ut civilem caeremoniam exequantur. 


Plures stipulationes spectant potestatem  maritalem aut paternam, 


DE MATRIMONIO 985 


legitimitatem filiorum, bonorum regimen, haereditatem, capacitatem 
uxoris et minorennium, etc., sed ista respiciunt virtutem iustitiae. 


977. Divortium civile «(a:worce civil: burgerlijke echtscheiding) 
vocatur illud quod a magistratu civili iuxta praescripta legis civilis pro- 
nuntiatur, ita ut in foro civili vinculum matrimonii contracti censeatur 
iam non existere et ideo facultas sit novas ineundi nuptias. lamvero, 
sicut matrimonium civile, ita in pluribus regionibus etiam existit divor- 
tium civile ; de quo haec notanda veniunt. 


A. Quantum ad valorem, divortium civile : 


i? Non dissolvit ipsum matrimonium in conscientia et coram Deo, 
nec matrimonium infidelium, cum id natura sua sit indissolubile nec 
Deus legi civili potestatem dederit illud solvendi. 

20 Potest nihilominus per accidens declarare veritatem, si nempe 
matrimonium de facto sit nullum aut legitime fuerit solutum in casibus 
supra indicatis, n. 818-821. 

3? Dissolvit »azae contractum mere civilem, ita ut matrimonium 
iam non donetur effectibus mere civilibus qui unice a lege civili pendent. 


B. Ouantum ad ticeitarem, lex divortium civile concedens coniugibus 
vero matrimonio iunctis, est iniqua, quia duplicem erroiem et iniuriam 
involvit contra exclusivam Ecclesiae competentiam in vinculum matri- 
moniale, et contra indissolubilitatem matrimonii rati et consummati, 
atque divortiis favendo consectaria inducit nociva pro individuis, familiis 
et societate. Attamen : 


i? Licitum est, etiam parti catholicae, divortitun sollicitare, et ma- 
gistratui illud pronuntiare, dum solum adest matrimonium civile, quia 
matrimonium scii, non est verum et, pro catholicis, ab Ecclesia invalidum 
declaratum, vel quia auctoritate Ecclesiae legitime fuit solutum ; dum- 
modo non fiat ex animo agnoscendi competentiam fori civilis, sed uno 
fine ut libertas civilis acquiratur ineundi novas nuptias (S. Off., 
9 sept. 1823). 

2? Item licitum est vinculum veri matrimonii defendere contra partem 
quae divortium civile exquirit, atque divortium denegate, dummodo 
nihil fiat quod a principiis iuris naturalis et canonici deflectat (S, Off., 
20 maii 1860 ; 3 apr. 1877 ; 24 iun. 1885). 

3" Imo non videtur semper illicitum petere et pronuntiare divortium 
civile, quia non probatur esse intrinsece malum, quamvis sit actus male 
sonans qui cohonestari debeat ; unde non erit licitum nisi a) animus 
desit agnoscendi competentiam fori civilis, b) gravis omnino adsit causa 
vitandi mali quod secus vitari non potest, c) non fiat ex intentione 
contrahendi alias nuptias, d) nec exinde sequatur maius malum vitandum. 

Docuerunt tamen plures id esse intrinsece malum, atque nunquam 
licitum esse divortium petere vel pronuntiare. Divortium civile, aiunt, 
ex natura sua inducit libertatem civilem partium, pronuntiat coniuges 
veros deinceps coram lege civili nullum ius vel officium matrimoniale 
ad invicem habere et filios fore illegitimos, matrimonium cum tertia 
persona fore validum, legitimas relationes et filios legitimos cum omnibus 
consequentiis. Atqui existente vinculo sacro matrimonii, illa civilis 
partium libertas est intrinsece mala. Ergo divortium civile est intrinsece 
malum. Et sane, si lex divortium sanciens est iniqua, pariter sententia 
illud pronuntians. 

Alii vero censent divortium civile non esse intrinsece malum, ita ut 
ex iusta causa aliquando peti vel pronuntiari possit, et sic ratiocinantur : 
Divortium civile est solutio solius vinculi civilis a vinculo sacro omnino 
distincti ; est solutio vinculi reapse non existentis et denegatio effectuum 
mete civilium. Atqui solutio vinculi reapse non existentis est per se 

moraliter indifferens, nam sicut matrimonium civile est actus per se 
indifferens respectu matrimonii sacri, ita indifferens per se est annullatio 
ilius actus. Ergo divortium civile est per se moraliter indifferens ; 
quamvis ratione circumstantiarum saepius sit malum. — Lex autem 
iniqua est ex intentione legislatoris et ex pravis consequentiis ; sed 
intentio legislatoris non cadit sub lege, etin executione legis ab ea separari 
potest ; consequentiae vero nocivae in casu particulari abesse possunt, 
aut maiore bono consequendo vel malo vitando compensari ita ut suffi- 
ciens sit ratio eas permittendi. 

Nec quaestio ex auctoritate fuit soluta ; nam decisiones Sedis aposto- 
licae, quamvis pluries fuerunt datae, non tamen videntur rem dirimere, 
nec sunt generales sed potius spectant casus particulares. Plures sunt 
severiores (v. g. S. Off., 25 iun. 1885 et 27 maii 1886), sed explicari 
possunt specialibus adiunctis gravioris scandali aut cooperationis in 
introducenda divortii lege ex animo hostili erga Ecclesiam lata, ut in 
Gallia ; at etiam quaedam sunt mitiores, et nominatim pro Belgio, ubi 
lex iamdiu existit nec ex animo hostili lata fuit, mediante nuntio apostolico 
responsum fuit severiore declaratione pro Gallia data nihil in Belgio 
fuisse immutatum (14 sept. 1886). 


C. Quantum ad cooperationem divortio civili a magistratibus, advocatis, 
procuratoribus aliisque officialibus praestitam : 

Cum petitio et pronuntiatio divortii civilis non sit intrinsece mala et 
quandoque licite fieri possit, etiam licita esse potest cooperatio materialis 
ipsi praestita, nec solum in eo casu quo licita sit petitio aut pronuntiatio, 
sed etiam sisitillicita: dum cooperatio sit mediata, adsit causa propor- 
tionate gravis, et non sit maius malum aut scandalum vitandum. 


D. Zn praxi, certum est plura et gravissima mala ex civili divortio 
consequi, nam exinde invalent falsae notiones de competentia iudids 
civilis quoad causas matrimoniales, imo circa indissolubilitatem matri- 
monii j insuper denegantur matrimonio valido effectus quorum nonnulli 
ex iure naturali et divino profluunt, ut legitimitas filiorum postea pro- 
creatorum ; tandem novum permittitur matrimonium civile cum omni- 
bus effectibus civilibus. 

Quapropter ut tales effectus permitti valeant, requiritur gravis et 
proportionata causa. Haec vero żnreraum adesse potest tum pro ipsis 
coniugibus, tum pro advocatis et procuratoribus, tum etiam pro iudicibus. 
Nam maxime interest Ecclesiae et reipublicae ut viri in Ius muneribus 
constituti sint vere et practice catholici. Praeter hanc rationem boni 
communis urgere possunt rationes ordinis privati sive quoad bona 
teinporalia, sive quoad sustentationem et educationem familiae, sive 
quoad legitimam separationem obtinendam in locis ubi lex nullam 
aliam concedat nisi divortium proprie dictum. Itaque : 


i? Excusatur cooperatio iudicis moraliter coacti aut ad sententiam 
divortii pronuntiandam aut ad mimus suum reponendum, saltem si 
moneat se non velle attingere nisi effectus civiles vel zæ sufficienter 
notum sit ; nisi tamen maius timeatur scandalum omnino vitandum. 


20 Excusatur cooperatio procuratoris et advocati, quando vel ipsi 
moraliter coguntur agere vel saltem partes ipsae fidte agunt in 
petendo divortio ; non vero excusatur cooperatio advocati qui libere 
susdpit causam divortii illidte introductam, nam mala quae ex divortio 
dvili sequi diximus, non compensantur pecunia quam advocatus posset 
lucrari. 


3? Imo ipsae partes in gravissimis drcumstantiis fidte possunt petere 
divortium ad gravissima mala vitanda, v. g. quando dyile divortium 
apparet tamquam medium unicum impediendi ne spurii adulterini in 
familiam introducantur. Similiter, quando tribunal educationem filio- 

rum daret coniugi inhonesto et culpabili, nisi pars innocens prius peteret 
divortjum, aut si pars innocens timeret subsistentiam insufficientem in 
sola separatione corporum. 

Verum fatendum : 

a) Non satis fundatas esse multas rationes quas partes catholicae 
afferunt petendo divortio, ipsosque advocatos catholicos non semper 
satis. perpendere gravitatem motivorum exigendorum. Unde Sedis 
apostolicae decisiones memores, ad auctoritatem Ordinarii recurrere 
Soleant ab eaque flagitent in casibus particularibus utrum introductio 
causae divortii tuta conscientia fieri possit. 

b) Spedatim in Belgio, cum iam eadem iura et privilegia, sicut di- 
vortio, ita et separatione a toro et habitatione generarim obtineri possint, 
aegre existere potest causa suffidens petendi divortium ; in casu raro 
non est tamen omnino impossibile, et ideo ad diiudicandum an adsit 
ratio suffidens, recurrendum est ad Ordinarium, ut praescribit Conc. 
prov. Mechliniense, n. 81. 

c) Id etiam valet pro Gallia. Ibi tatnen, ratione scandali, rigorosior 
praxis erat iniuncta, et ideo : num et quibusnam in casibus, mutatis 
forsan circumstantiis, iam lidtum esse possit benigniorem praxim sequi, 
id diudicare non pertinet ad privatos, sed ad episcopos, ad quos 
proinde in singulis casibus recurrere oportet. 


De his inspid meretur Kiselstein, iN Rev. Eccl. de Liège, 1923 et 
juil. 1927. 


978. Separatio a toro et habitatione seu, ut dicitur, corporum 
er bonorum (séparation de corps et de biens} Vel a 2oro:ercGnensa (scheiding 
van rafel en bed), Ubi iure dvili sandtur, a fortiori lidte quaeri potest, 
non tamen cum animo agnoscendi competentiam fori dvilis quoad 
matrimonia fidelium. Hinc lidtum est parti catholicae separationem 
iuridice exquirere, et iudid eam pronuntiare, dum adsit causa iusta ab 
Ordinario comprobata, aliud tribunal non possit adiri ut in foro dvili 
separatio valeat, et nullus alius sit effectus quam dicta separatio (S. Off., 
19 dec. 1860 et 3 apr. 1877). 


979. Corollarium: — Si qui absque licentia Ordinarii divortium 
obtinuerunt, parochi et confessarii : 


1° Eos inducant ad poenitendum de admissa culpa. 


20 lubeant partem, quae divortium petiit, ut reconciliationem pro 


posse procuret, si ista sit moraliter possibilis, nec adsit causa suffidens 
separationis corporalis. 


3? Secus, ad Ordinarium recurrendum est ut ad sacramenta possit 


ipsa admitti, quia separatio pertinet ad forum externum, utpote 
factum publicum. 


4? Quodsi novum inierunt matrimonium dvile,suntipso facto infames 
infamia iuris (can. 2356), privantur sepultura ecclesiastica (can. 2357, 
$2 cum 1240, S i» 6?), et non possunt admitti ad sacramenta, nec'in 
morte, nisi concubinatum cessaverint et scandalum reparaverint ; est 
autem hoc scandalum in eo quod mulier pergit nomen viri portare, quod 
ambo in contemptum divinae legis simul manent et quod insuper in 
occasione proxima publice versantur peccati. 

Non sufficit, regulariter, ut propositum condpiant vivendi tamquam 
frater et soror, quod in praxi aegre ad executionem deducitur nec 
proinde exequendum praesumi potest, et quod non est medium aptum 
tollendi scandalum : factum enim cohabitationis illorum qui civiliter 
iuncti sunt est pravum exemplum, de se et necessario ad malum inducens. 
Qui plura cupit, adeat nostras Quaessones de Variis Peccatis in sacra- 
mentali confessione medendis, C. II, B, q. 2, VIII. 


INDEX ALPHABETICUS 
RERUM NOTABILIUM. 


Numerus indicat subdivisiones articulorum, non paginas. 


Abbas. Eius, in suo territorio, potestas, ». Episcopus : IL.) III.) 

Ablutio s materia proxima baptismi 123. Ablutio per immersionem, 
infusionem velaspersionem 123,124. Ablutio requisita ad baptismi : 
validitatem 124, liceitatem 125. 

Abortus. Punitur excommunicatione 682-B-d-4. Baptismus foetus 
abortivi 157—160. 

Abruptio conjugalis debiti 956-4. 

Absens absolvitur : invalide a peccatis 447-2?, valide a censuris 681- 
D-3?-d. 

Absolutio : forma sacramenti Poenitentiae 417-4, 441. Non est tota 
sacramenti essentia 437-4. Debet esse indicative, non deprecative 
442, 443. Eius significatio 444. Requisita ad eius validitatem : quoad 
verba 445, quoad modum : vocalis 446-A, facta praesenti 446-B, 
447-3, sine conditione de futuro 446-C. Eius invaliditas si fiat : per 
litteras, perinternuntium 447-10, per telephonium, 447-6?, cum con- 
ditione de futuro contingenti 81-3?. Eius ritualis formula 669. Con- 
ditio adhibenda est : « si es capax ^, non : « si es dispositus » 618. 
Absolutio : concedenda ex justifia 614, deneganda incapaci vel 
indigno 615, differenda dubie disposito 616, 617, deneganda vel 
differenda ratione conditionis pOenitentium : «.Poenitens.Absolutio 
in articulo mortis 447-5, 652, quoties iteranda 655-3. Absolutio 
complicis «. Complex. Absolutio a reservatis «. Reservatio. II. Abso- 
lutio generalis seu Benedictio papalis 673-I-a. Absolutio generalis 
seu Benedictio apostolica in articulo mortis 708. 

Acatholici. v. Haereticus. Infideles. 

Acceptatio in matrimonio 787, in sponsalibus 830, 831. 

Accusatio falsa sollicitationis 643-C. 

A colythatus, ordo piinor 729-4?. Eius materia et forma 729-40. Potestas 
per eum collata 729-4?. Requisita aetas 739-2, scientia 739-3. Acoly- 
thatus probabiliter est sacramentum 727. 

Actio ad petendum matrimonium 833-4?-5?, 835-1? 

Adiutorium mutuum inter coniuges 971—974. 

Administrator apostolicus. Eius ordinaria iurisdictip in foro sacra- 
mentali 580-1. 

Admonitio poenitenti facienda 611. 

Adnotatio baptismi, confirmationis, matrimonii, ». Inscriptio. 

Adoptio, ut impedimentum matrimonii : prohibens 866, dirimens 
909, 910. 

Adoratio SS. Eucharistiae 240. 

Adulterium, cum promissione vel attentatione matrimonii, seu impe- 
dimentum criminis 898, 975-A-c, item, cum coniugicidio 899, 
v». Crimen. Dispensatio ab hoc impedimento 924-C-e. Adulterium 
compartis : causa licita imperfecti divortii 966; requisitae conditio- 
nes 966, privans iure petendi debitum 961. 


* Multas gratias agimus optimo confratri, R. P. Van Langenhove, 
qui magna cum cura tabulas alphabeticas pro tota Summa Theologiae 
Moralis bene voluit conficere. 

Adultus, ut subiectum Baptismi 142-4. Eius obligatio suscipiendi 
Baptismum 143; requisitae dispositiones 144, 145. Caeremoniae, 
vel caeremoniarum suppletio, in Baptismo adultorum 169-4. 
Advena, quoad absolutionem a censuris 681-D-20. 


Advocatus. Eius cooperatio ad divortium civile 977-B-2?-3?, C, D-2?- 
3?' 978. : 

Aegroti. Eorum privilegium recipiendi S. Communionem non leiuni 
283-5, f- Infirmi, Cessatio, quoad ipsos, reservationis peccatorum 
597-B. 

Aetas qua suscipi potest : Confirmatio 192, S. Communio 275, fieri 
debet communio prima paschalis 295, prima confessio 649. Aetas 
requisita ad suscipiendos varios ordines 739-2. Aetas ut est impe- 
dimentum matrimonii dirimens 873—875. Dispensatio ab impe- 
dimento aetatis 857, 875. 

Affectata ignorantia non excusat a censuris 681-C. 

Affinitas, impedimentum matrimonii dirimens 912—914. Dispensatio 
ab hoc impedimento 913, 917. 

Agenesis. Tempus ageneseos in actu coniugali 956-3. 

Aggravantes circumstantiae quando in confessione sint declarandae 
522-D. 

Agnus Dei, benedictio constitutiva et invocativa 108-3, reservata 
S. Pontifici 110-2. Agnus paschalis, sacramentum Veteris Legis 6. 

Alapa, caeremonia Confirmationis : eius significatio 193. 


Altare 389-A. Altare fixum, mobile, fixatum, ;2;4.. petra sacra cum 
sanctorum reliquiis, ;2;4.. praeceptum celebrandi in altari conse- 
Crato, ibid.. ez Notae à-C, prohibitio recondendi subtus altare defunc- 
torum cadavera, ;2;z.. nora e, altarium  exsecratio, ;»;«. Altaris 
ornatus 389-B. Altare privilegiatum 676. Missa celebranda in altari 
privilegiato 378-4?-b. 

Alumni religiosorum : quoad Viaticum 339; absolutionem recipiendam : 
valide 581-b, 588, licite 588-C; extremam unctionem 701-3. 
Amentes sunt capaces : Baptismi 146, Confirmationis 190. Amentes 
quinam sint capaces S. Communionis et Viatici 275, Absolutionis 

sacramentalis 650, Extremae Unctionis 704-4, 705-3. 

Amor : Dei perfectus et imperfectus 493-3. Amor Dei : initialis, in 
attritione 500, perfectus, in contritione 493. Amor mutuus inter 
coniuges 971—974. 

Amplexus impudici inter coniuges 949. 

Anathema 682. 

Animae purgatorii. Applicatio, animabus illis : sacrificii Missae 354, 
356, satisfactionum 547,548-4—6, indulgentiarum 671, 676, 680-C. 

Annus sanctus, seu iubilaeum ordinarium 680. 

Anticipatio : Missae, quoad horam canonicam 387-B, applicationis, 
in Missa 353-2-4. 

Antimensia (Graecorum) 389-A-nota ». 


Apostasia à fide catholica non est verum matrimonii impedimentum 
864. 


A postatae, tenentur, per se, ad Ecclesiae leges 861. Arcentur a munere 
patrini : in baptismo 171-3, in confirmatione 195, a munere testis 
in celebratione matrimonii 845-2. Ipsis, defunctis, denegatur appli- 

Fi catio Missae publica, non tamen privata 356. 

Apparitiones Christi in SS. Eucharistia 254. 


Applicatio formae ad materiam in sacramentis 14, 15. Applicatio, in 
sacrificio Missae : fructüs generalis 350-10, 351, 354, fructüs specia- 
lissimi 350-3?, 351, fructüs specialis 350-2?, 352, 356; quomodo et 
quando a celebrante sit facienda 349. Quid in casu : duplicis appli- 
cationis 353-10, applicationis anticipatae 353-2—4. Pro quibus liceat, 

vel non liceat applicare 356. Applicatio facienda ratione : officii 
365—369, beneficii 370, 372, stipendii 373—379, obedientiae et voti 
382, promissionis 383-2. Applicatio indulgentiarum ». Indulgentia. 

Appretiative summa: contritio 483. 

Approbatio confessarii 582-1?, 583-D, 604-5. 

Aqua, materia Baptismi I20, quaenam sit materia valida, invalida, 
dubia 121, usus aquae consecratae, benedictae 122. Aqua in confi- 
ciendo pane eucharistico 217-2. Aqua cum vino sub gravi miscenda 
in Missa 222-4, 223. Aqua lustralis 108-3. 

Arrha, in sponsalibus 835-2. 

Artes liberales quaenam interdicantur clericis 744-6°. 

Aspectus impudici inter coniuges 949. 

Aspersio, modus baptizandi 123, quaenam valida 124, licita 125. 

Assensus fidei requiritur in baptismo adultorum 144. 

Asservatio SS. Eucharistiae 393. 

Assistens (sacerdos) celebranti Missam 389-E-nota c. 

Assistentia parochi, vel Ordinarii, vel delegati, in celebratione matri- 
monii 845. Conditiones assistentiae : validae 846, licitae 847. Assis- 
tentia ex delegatione 848. Assistentia testium, in forma celebra- 
tionis iuridica : ordinaria 845-2, extraordinaria 849. — Assistentia 
in contractu sponsalitio 832. 

Attentatio matrimonii. Eius invaliditas : ex Ordine sacro 890, ex voto 
solemni castitatis 892. Poenae canonicae in attentantes 893. Atten- 
tatio : cum crimine qualificato, seu impedimentum criminis 897, 
cum matrimonio mere civili 975-A-c. 

Attentatum matrimonium 749-C. 

Attentio requisita : in ministro sacramentorum 85-2. 

Attritio 497. Eius honestas ac utilitas 498, 501. Eius efficacia 499. An 
requirat amorem initialem 500. Sensus adagii : ex artrito fiz contritus 
503. Attritio requisita in baptismo adultorum 144-C. 

Augmentum gratiae, in sacramentis vivorum 38, speciatim, in SS. 
Eucharistia 262, 265. 

Auricularis confessio 509-II-c. 

Aurora, quoad celebrotionem Messoee 387-B. 

Austeritates, ut sunt opera satisfactoria 556, 557-3?-b. 

Azymus panis, materia SS. Eucharistiae in Ecclesia latina 218-3. Huius 
consuetudinis antiquitas ac rationabilitas 219. Azymus panis non 
requiritur ad validitatem consecrationis, ;2;4. Facultates a iure con- 
cessae circa distributionem vel receptionem S. Communionis in 
azymo vel in fermentato, ibia. 


Balsamum, oleo admixtum, in materia Confirmationis 181. 

Banna nuptialia 838. Eorum obligatio, ;2;4. Officia parochi quoad procla- 
mationes 842, 843. Proclamationum : tempus, forma, locus 839. 
Sunt regulariter omittendae in matrimoniis mixtis 838. Fidelium 
obligatio revelandi impedimenta 840. Dispensatio a bannorum 
proclamatione 841. 

Baptismus. (Tractatus de Baptismo. Divisio Tractatüs : 114) . 

I.) Baptismi : definitio 1x2, varia nomina X13, a Christo institutio 
115—117 jmateria remota 120 : qualis ad validitatem 121, ad licei- 
tatem 122, quaenam habenda ut valida, invalida, dubia 121 ; materia 
proxima 123 : qualis ad validitatem 124, ad liceitatem 125 ; forma 
126—129 : verba ad validitatem requisita 127, verborum mutationes 
quibus forma fit invalida vel dubia 127, 129-2, requisita ad licei- 
tatem formae 128, forma praescripta in Ecclesia graeca, żbia.. 
simultanée materiae et formae applicatio 129, 14-ûota 1. 

ILI.) Baptismi : effectus : regeneratio X30, remissio peccatorum 
13Q-A, gratia 130-B, remissio poenarum 131, character 112-70, 


CES 

130-C, signum, res, res et sacramentum 118; necessitas 133; 
baptismus fluminis, flaminis et sanguinis 134, 135. Peccatum in 
eius nimia dilatione 148. 

III.) Baptismi minister 136; minister : ordinarius 137, extraordi- 
narius 138, baptismi privati 139. Ordo inter ministros servandus 
139-20. Ministri plures simul baptizantes 140. Testes baptismi 
141-L Patrini, eorumque obligationes 171. Baptismi : subiectum 
142—-163, caeremoniae i69,1ocUs et tempus 170, inscriptio 172. 

IV.) Baptismi : initerabilitas 132, iteratio sub conditione 164—168, 
iteratio sub conditione in impedimento disparitatis cultus 887. 
Baptismi distinctio a sacramento Poenitentiae 428, 429, 463-B. Eius 
valida sed illicita susceptio est materia sacramenti Poenitentiae 
436-2. Errores circa Baptismi : institutionem 115, materiam 119, 
necessitatem 133, subiectum 147. 

Baptisterium 170-2. 

Bellum. Militia quaenam impedit simpliciter susceptionem et exer- 
citium ordinum 745-50. 

Benedictio apostolica in articulo mortis 708. Benedictio papalis 673-I-a. 

Benedictio ; paramentorum et ustensilium Missae 389-B-Dj SS. Oleo- 
rum, 181,692; nuptiarum solemnis 791,852-B, C, 853-2; nuptiarum 
simplex 852-C-m sne. Benedictio nuptialis : peti non potest a 
ministro excommunicato aut personaliter interdicto 110-A; quando 
et quibus sit impertienda, quando omittenda 852-B-C. 

Benedictiones annumeratae sacramentalibus 107, sunt : constitutivae, 
vel invocativae, vel constitutivae simul et invocativae 108. Earum : 
efficacia 109, minister 110-A, ritus 110-B, subiectum 110-C. Bene- 
dictiones reservatae 110-A-1—3. 

Beneficium ecclesiasticum 370. Beneficium simplex in fundatione 
missarum 370-2. —1! Beneficiatus fundatione missarum 370, eius 
obligationes 371, 372, quoad reductionem numeri missarum 372-3, 
quoad stipendia 372, 374-30. 

Bibliopolae. Ipsis interdicta negotiatio ex stipendiis missarum 380. 

Bigamia $881, v». PolygamlA. Poenae canonicae in bigamos 884. 

Binatio missae 387-C, quoad stipendium 374-20. 

Bona tria matrimonii 793, 795. 


Caeremoniae sacramentorum 104, earum utilitas 105, obligatio eas 
servandi 106. Caeremoniae : Baptismi 169, earum suppletio 169-4; 
Confirmationis 193; Missae, ». Celebratio, S. Communionis et 
Viatici 392-C; Poenitentiae 669; Ordinationis 729; Matrimonii 852. 

Calendarium, pro Missa celebranda 390. 

Calix, cum patena, in Missa 389-C. Eius exsecratio 389-C, in fine. 
Materia remota in ordinatione subdiaconi 729-3. Calix cum vino, 
patena cum oblatis, materia remota ordinationis presbyteri 717—719. 

Candelabrum, in ordinatione acolythi 729-4?. Candelabra in cele- 
bratione Missae 389-B-30. 

Candelae, in celebratione Missae 389-8-3?, in expositione SS. Sacra- 
menti 393-3*. 

Canon Missae. Omissiones vel mutationes in canone 390. Consecratio 
hostiarum incepto iam canone allatarum 215-5. 

Capellanus militum. Eius iurisdictio in foro sacramentali 580-1, eius 
facultas delegandi 581-1. Eius facultas quoad assistentiam in Matri- 
monio 845-1? ;4 fine. 

Cardinales habent privilegium eligendi sibi confessarium 583-A-i5; 
habent iurisdictionem ordinariam in foro sacramentali 580-1, quam 
delegare non possunt 583-E; possunt : concedere indulgentias 


quasdam 673-I-c, administrare Confirmationem 187-1, conferre 
minores ordines 734. 

Castitas. Castitatis votum : simplex, impediens matrimonium 865, — 
solemne, dirimens matrimonium 889—892. Castitas coniugalis 937. 


Casus reservati, v. Reservatio. Casus « urgenriores », in quibus cessat 
reservatio 597;C; in quibus concedi potest dispensatio super impe- 
dimentis matrimonialibus : ab Ordinario 921, a parocho vel a confes- 


sario 922 ; in quibus concedi potest dispensatio super irregularita- 
tibus, 742-30. 


Causae s excusantes ab integritate materiali confessionis 525, 526. 
Causae dispensandi ab impedimentis matrimonialibus 924 : Causae 


« canonicae » 024-A, causae «non canonicae» SEU 
924-rB. 


Causalitas sacramentorum, v. Sacramentum III.) 

Cautelae, v. Cautiones. 

Cautiones praestandae in matrimonio mixto 867-3?, dispensatione 
super impedimento disparitatis cultus 888-2-3. 


Celebratio Missae, I.) Dies. Quotidianae celebrationis commendatio. 
Dies excepti 387. Hora. Disciplina hodie vigens. Exceptiones, spe- 
ciatim in nocte Nativitatis Domini 387-B. Quoties in die. Gravis 
prohibitio celebrandi pluries in die, cum exceptis diebus et casu 
binationis 387-C. Tempus missae impendendum 387-D. Dies quibus 
prohibetur Missa pro sponso et sponsa 852-B-6*-c. 


II.) Locus : regularis 388, eXceptionalis : oratorium privatum, 
privata coemeteriorum aedicula (de licentia Ordinarii), oratoria 
domestica (ex induito Apostolicae Sedis), 388-1?; (extra locum 
regularem) supra petram sacram 388-2^?, in altari portatili 388-30. 
Quid liceat navigantibus in mari 388-4*. Prohibetur celebratio in 
templis haereticorum vel schismaticorum 388-4^, item in ecclesia 
exsecrata, violata, interdicta 388-4°. 


III.) Requisita ad celebrationem: altare eiusque ornatus 389, 
calix cum accessoriis 389-C, vestes sacrae 389-D, minister inser- 
viens, 389-E. Quid : de sacerdote celebrante in aliena ecclesia 388-5?, 


de presbytero assistente 389-E-2-C. Ritus sub gravi vel sub levi 
servandi 386, 390. 


IV.) Defectus in celebratione occurrentes : ex omissione caere- 
moniarum 391, ex interruptione Missae 391-B, ex defectibus in 
pane, in vino, Vel in utraque materia 391-C. 

Censura, poena ecclesiastica. Eius definitio 681. Ecclesiae potestas 
ferendi censuras 681-A, potestas ordinaria et potestas delegata 
681-A. Censurarum : subiectum 681-B, obiectum 681-C. Reser- 
vatio censurarum, ». RESERVATIO. Absolutio a censuris 681-D, 
597-C, praemittenda absolutioni a peccatis eee-vozs 4, absolu- 
tionis conditiones 681-D, absolutio in foro interno et externo 681-D, 


absolutionis formula 6se;-5—: fine. Censurarum species: excommu- 
nicatio 682, suspensio 683, interdictum 684. 


Cereus, in Confirmatione 193-4, ÍP ordinatione acolythi 729-4?. Cerei 
in celebratione Missae 389-B-3?-4?-a, in expositione SS. Sacra- 
menti 393-3? 

Certitudo confessarii de peccatis et dispositionibus poenitentis 610. 

Cessatio iurisdictionis : ordinariae 580-3, delegatae 583-C; suspensionis 
683-C, interdicti 684-C, impedimentorum matrimonii, ». Dispen- 
satio, 

Character sacramentalis. Eius : definitio 59, existentia 60, essentia 
61-—63, indelebilitas 64, effectus 62, 63, 66. Sacramenta quae cha- 
racterem imprimunt 65. Character : Baptismi 130-C, Confirmationis 
184-B, Ordinis 723-B, 731-3-4, 732-2. 

Chirurgica operatio. Eius liceitas vel necessitas ad baptizandum 
foetum 155. 


« rationales » 

Chrisma, materia remota Confirmationis 181. 

Chrismatio, num sit de essentia Confirmationis 179, 180. Est sacra- 
menti materia proxima 182. 

Cibi vetiti : ratione legis ieiunii eucharistici 282. 

Circumcisio, sacramentum Veteris Legis 5. Eius : significatio 6-żnfine, 
effectus 53—55. 

Circumstantia. Circumstantiae quaenam in confessione sint decla- 
randae 522-D. 

Clandestinum matrimonium 74.9-B-2. Hodierna legislatio canonica 
circa ipsum 844. Clandestinitas non est impedimentum stricte 
dictum, ibia., 856-in fine. 

Clavis tabernaculi eiusque custodia 393-2°-b, Clavis, materia remota in 
ordinatione ostiarii 729-70. Potestas clavium 419-570. Christus eam 
contulit Ecclesiae 421—424, 426. Est potestas illimitata 423. Eius 
exercitium in Ecclesia primitiva 425. 

Clericus, Significatio nominis 730. Translatio laid, per primam tonsu- 
ram, ad statum clericalem 730. Statûs clericalis existentia 715-1°. 
Clericorum privilegia et obligationes 730. Clerici maioristae sub- 
liduntur impedimento ordinis 890; poenae canonicae in tnaioristas 
matrimonium attentantes 893. 

Coelibatus ecclesiasticus, obligatio orta ex susceptione subdiaconatus 
729-3°, oritur immediate ex voto subdiaconatui annexo, ;e:a.. 890 et 
simiil ex lege ecclesiastica, ;»;4. Conditiones contrahendae obliga- 
tionis 890. Eius obligatio in Ecclesia orientali 889. 

Coemeterium. Sepultura fidelium in coemeterio interdicto 684-A-3. 

Coena. De die Ultimae Coenae controversia 210. Sacrificium Coenae 
comparative ad Sacrificium Missae 324-4. 

Cognatio legalis ut est matrimonii impedimentum : prohibens 866, 
dirimens 909, 910. Impedimenti dispensatio, ut est prohibens 866, 
dirimens 910. 

Cognatio naturalis, sive carnalis, v». Consanguinitas. 

Cognatio spiritualis, effectus : Baptismi 171-5-B, Confirmationis 
195-in sne. Est impedimentum dirimens matrimonii ortum ex 
Baptismo, non ex Confirmatione 907. Existit inter baptizatum — ac 
baptizantem et levantem 908. Requisitae, ut existát, conditiones 908. 
Non existit, ex Novo Iure, inter baptizati parentes — ac baptizan- 
tem et patrinum 908-C, nec inter baptizatum et infidelem bapti- 
zantem 908-B. Impedimenti multiplicatio 908-iw zne. 

Cohabitatio coniugum 963. Eius obligatio 964. Causae permittentes 
separationem 966—970, ». Divortium. Cohabitatio coniugum fra- 
terna 927. 

Colloquia impudica in usu matrimonii 949. 

Commendatitiae litterae sacerdotis in ecclesia aliena celebraturi 388- 
in fine. 

Commercium, ex Missarum stipendiis, prohibitum 380, 

Communicatio civilis cum excommunicato vitando 682-A zn fine- 
clerici communicantes excommunicationem incurrunt 682-B-C-4. 


Communio. I.) Valida SS. Eucharistiae sumptio 268. Eius modus : 
sacramentalis, spiritualis, sacramentalis simul et spiritualis 269. 
Communio specierum est de integritate, non de essentia, sacrificii 
Missae 317. 

JI. Communionis subjectum 270. Requisita, in adulto ad sump- 
tionem validam, intentio, 270. Requisitae, ad sumptionem fructuo- 
sam, dispositiones : ex parte animae : praeter fidem, probatio statüs 
gratiae 271, vel confessio sacramentalis 271-273, instructio et dis- 
cretio 275, reverentia ac devotio 276; ex parte corporis : habitus 
decens 279, mundities 280, ieiunium 281. Cibi et potus, quoad frac- 
tionem ieiunii 282, causae a ieiunio excusantes 283,284, privilegium 

infirmorum 283-5?, sacerdotum 283-6?, 284. Malitia communionis 
sacrilegae 274. 

III.) Communionis necessitas : quoad sumptionem : realem 291, 
in voto 292. Necessitas ex praecepto : divino 293, 294, ecclesiastico, 
seu obligatio communionis paschalis 295, in ordine ad matrimo- 
nium 837-II c. Communio sub una vel sub utraque specie, quoad 
necessitatem vel opportunitatem 297—299. Communio sub specie 
vini quandonam sit laicis licita 300. 

IV.) Administrandae Communionis minister : ordinarius 336, 
extraordinarius 337. Minister Viatici, v. Viaticum Quid liceat 
clericis diacono inferioribus, vel etiam laicis 338. Ministri requisita 
iurisdictio vel licentia 339, 340. RituS dispensationis quoad tempus, 
locum, defectus occurrentes 392. 

Communio frequens 286. Eius, etiam si quotidiana, commendatio 287. 
Conditiones requisitae 288, optandae dispositiones 288-a-b. Offi- 
cium : confessarii 288-c, parochorum et condonatorum 289-1, 
superiorum 289-2. Commendanda : communionis libertas 289-4-5, 
hebdomadaria confessio 289-6. 

Communio spiritualis 290. 


Communitates, sive collegia aut societates : ut possunt esse subjecta 
interdicti ecclesiastici 684-A-5. 

Commutatio : operum pro lucrandis indulgentiis praescriptorum 
674-D, pro iubilaeo, 680-B; satisfactionis sacramentalis 562. 

Com petentia Episcopi ordinantis 735. 

Complex. Revelatio complicis, facta confessario 526. Inquisitio de 
nomine complicis, vetita confessario 526-3. Casus licitae inquisi- 
tionis, ;2:4. — Absolutio complicis in peccato turpi 631—638; com- 
plidtas : ratione personae complicis et ratione turpis peccati 632, 
peccati requisitae qualitates 633. Complicitas non restringit sed 
aufert confessarii in complicem iurisdictionem 634, reddit absolu- 
tionem invalidam 634. Absolutio complicis in mprtis articulo vel 
periculo 631, 635. Periculum mortis quodnam sit 635-B. Poenae 
canonicae in confessarium delinquentem 636, quandonam incur- 
rantur vel non 636. Delinquentis absolutio 636-1n žne. 638. Quid 
confessario agendum ne absolvat complicem 637. 

Concubinatus : ut arcens a receptione sacramentorum 89; ut inducens 
impedimentum publicae honestatis 916; est causa canonica obti- 
nendae dispensationis ab impedimentis matrimonialibus 924-A-12, 
I5. 

Conditio. Administratio sacramentorum sub conditione 84, 85-3. 
Iteratio baptismi sub conditione 164, item, sacrae ordinationis 722. 
Sacramentalis absolutio sub conditione 446-C, an sit valida 618. 
Conditio «si es capax » praeferenda conditioni: «si es dispositus » 
618-C. Conditio in contractu : sponsalitio 835, matrimoniali 801. 
Conditiones contra substantiam matrimonii 80r. 

Confessarius. I.) Minister sacramenti Poenitentiae, eiusque potestas 
ordinis et potestas iurisdictionis 568. Distinctio utriusque potestatis 
569. Habitudo potestatis confessarii ad potestatem clavium 570. 
Necessitas, ad validitatem sacramenti : potestatis ordinis 572—574, 
potestatis iurisdictionis 576—578. Confessarii iurisdictio, z/.Iuris— 
dictio. Reservatio. Confessarii facultates speciales, ». Iurisdictio. 


II.)Confessarii obligationes,in genere: audiendi confessiones, ex 
iustitia 601-A, éx charitate 601-B; acquirendi scientiam 604, pru- 
dentiam 605, bonitatem vitae 606. 

Eius obligationes in actu confessionis 607 : interrogare poeniten- 
tem 608, 609, ferre iudicium de eius peccatis ac dispositionibus 610, 
eum instruere et monere 611, ei apta indicare remedia 612, ei, indis- 
posito, apta contritionis motiva proponere613. Obligationes quoad 

absolutionem : ipsam, ». Absolutio, ratione variae poenitentium 
conditionis, ». Poenitens, Obligationes quoad imponendam satis- 
factionem ». Satisfactio. Obligationes speciales : monere pecca- 
torem peccati reservati reum 599-3-4, monere personam Sollicitatam 
ut sollicitantem denuntiet 642-C, monere onanistas 957, monere 
coniuges divortium petentes 970, 979. 

Eius obligationes post actum confessionis : servare secretum, 
v». Sigillum, non uti notitia ex confessione habita 628, corrigere : 
errores impedientes sacramenti : validitatem 629-A, integritatem 
629-B; errores damnificantes poenitentem 629-C. 

Eius peccata ex abusu sacramenti, v. Complex. Sollicitatio 


JI. Confessarii prudentia : in permittendo : primam puerorum 
communionem 275-6°, frequentem communionem 289, in tractando 
suspectum de reticentia 610-2, in inquirendo, in casu necessitatis, 
de nomine complicis 526-3, in dimittendo suum complicem apud se 
confiteri volentem 637, in procurando denuntiationem confessarii 
sollicitantis 645, in tractando consuetudinarios et recidivos 660, 
661, 662, in imponendo satisfactionem sacramentalem 549, 550, in 
absolvendo a peccato reservato 599-3—5, in absolvendo Sub condi- 
tione 619, in servando sigillum 630-3—5, in inquirendo de impedi- 
mento criminis 901-5, in iudicando de impotentiae impedimento 
880, in declarando nullitatem matrimonii 927, in interrogando et mo- 
nendo de onanismi malitia 958, in instruendo poenitentem de coniu- 
gali debito 962, in tractando coniuges divortio separatos 970, 979. 


Confessio, pars sacramenti Poenitentiae 507. Eius divina institutio ac 
necessitas 509, 510, eius utilitas 509-111. Confessionis praeceptum : 
divinum 512, ecclesiasticum (de annua confessione) 513. Confes- 
sionis definitio 514. Est actus virtutis poenitentiae 515. Eius requisi- 
tae qualitates 517. Confessio vocalis, eiusque necessitas 518, 519. 
Confessionis integritas, formalis et materialis, eiusque necessitas 521 . 
integritas : quoad ipsa peccata 522-A, 527, quoad peccatorum : 
numerum 522-B, speciem infimam, 522-C, circumstantias, 522-D, 
quoad peccata dubia, 522-D, 523. Causae ab integritate materiali 
excusantes 525 : ignorantia vel oblivio 525-A, impossibilitas physica 
525-B, impotentia moralis 525-C, periculum diffamationis : ipsius 
confitentis 525-C, alterius personae 526. Confessionis fidelitas seu 
sinceritas 529-531. Confessionis effectus 532. 

Confessionale 670, quoad peccatum sollicitationis 641-5. 

Confirmatio, (Tractatus de sacramento Confirmationis. Divisio Trac- 
tatüs 175.) Confirmationis : notio, definitio, varia nomina 173, 174, 
a Christo institutio 177,178, materia 180 : remota 181, proxima 182, 
forma 183, effectus 184, signum tantum, res, res et sacramentum 46. 
Eius ; minister : ordinarius 186, 188, extraordinarius 187, 189, 
subiectum 190, necessitas 191, necessitas in ordine : ad S. Ordi- 
nationem 738-4?, ad matrimonium 837-11-3-b; initerabilitas 185-2, 
caeremoniae 193, tempus et locus 194. Patrini 195. Errores circa eius 
institutionem 176. 

Congregationes (Sacrae) adeundae pro dispensatione in impedimentis 
matrimonialibus 920-30,925, pro matrimonii sanatione in radice 935. 

Coniugale debitum. Non estde essentia matrimonii 773,774-A, 777-5?. 
Eius liceitas 763-764, 937. Eius liceitas vel illiceitas: ex modo 
938, ex fine intento 939—941], ex circumstantiis : personae 943, 
sitüs 944, loci 945, temporis 946, habitudinis corporalis 946-1—3. 
Liceitas vel illiceitas actuum in ordine ad debitum 949, 952. IIH- 
ceitas talium actuum : si solitarii 950—952, si mutui 951, 952, 
956-5. Abusus debiti coniugalis 954 : onanismus 954, eius malitia : 
in se 955, in suis effectibus 957; sodomia improprie dicta 956 ; 
debiti : exercitium modo non naturali 956-2, exercitium tempore 

ageneseos 956-3, abruptio 956-4-5. Reddendi debiti: obligatio 
960, 961-1?—6?, obligationis cessatio 961. Debiti petitio : in 
pasu voti castitatis 943-2?, in dubio de validitate matrimonii 943-30, 
in casu onanismi 955-2?—5?, in casu morbi 946. Debitum redditum, 
de se non impedit S. Communionem 280-2*. 

Coniuges. Eorum obligationes in usu matrimonii, v». Coniugale debi— 
tum. Obligatio cohabitationis 963—970, ». Divortium. Obligatio 
mutui amoris et adiutorii 971—974. 

Coniugicidium, impedimentum matrimonii, v. Crimen. 

Consanguinitas, impedimentum matrimonii dirimens 903. Computatio 
graduum secundum ius canonicum et ius civile 903. Consangui- 
nitatis multiplicatio 995-2. Invalidatio in linea recta 904, in linea 
collaterali 905. Ecclesiae potestas quoad dispensationem 906-2-3. 
Impedimentum quoad infideles 906-4. 

Conscientia. Matrimonium conscientiae seu occultum 749-B-3. 

Consecratio, actio conficiens Eucharistiam 206-C. Verba consecratio- 
nis ut constitutiva Sacramenti 245. Consecratio facta virtute ver- 
borum 226. Specialia quaesita : quoad intentionem consecrantis 
212-3?, quoad hostias in altari positas inscio sacerdote 212-3-b, vel 
extra corporale relictas 212-3-d, quoad guttas vini calici inhaerentes 
212-3-f, 215-3, quoad consecrationem unius materiae sine altera 
213s an talis consecratio licite fiat ad praebendum viaticum 214. 
Consecratio, ut est essentia Sacrificii 315, ». Missa 

Consecrationes, quae sunt sacramentalia 108. Earum minister no. 
Consecratio: episcopi 736-A, chrismatis 181. 

Consensus : Consensus parentum ad ineunda sponsalia 835-3?. Con- 
sensus, forma et materia Matrimonii 787, 788, eius necessitas 796, 
797, 798, eius obiectum 797, eius requisitae qualitates 799, eius 
expressio 800, eius forma conditionata 801, eius vitia 802—807, 
ut causa efficiens matrimonii 798-1-2, an possit suppleri 798-3. 
Consensus: renovandus ad convalidationem matrimonii 930, 931, 
non renovandus, si perseveraverit, in sanatione in radice 934. 

Consuetudinarius 657, quoad absolutionem 659. 

Consuetudo, seu habitus, peccandi 657, quandoque declaranda in con- 
fessione 522-D. 


Continentia. Eius obligatio ex ordine sacro 729-3?, ex voto, durante 
matrimonio 943-2°. 

Contritio. Eius : notio 474, necessitas medii et praecepti 475, definitio 
476; est actus virtutis poenitentiae 477. Eius : obiectum, scii, culpa 
478, 479; eius requisitae qualitates : vera et interna, formalis et 
explicita 481, supernaturalis 482, summa : appretiative, non inten- 
sive 483, universalis 484. Contritio debet referri ab absolutionem 
489, eam praecedere 491,ei moraliter uniri 490—492. Etiam requi- 
ritur in baptismo adultorum 144. 

Contritio perfecta et imperfecta 493. Contritionis, extra sacra- 
mentum, sed cum eius voto, efficacia 494, 495. Variae theologorum 
opiniones circa eam, ex qua oriri debet, virtutem 496-3, charitatem 
496-5, charitatis perfectionem 496-1, 505, charitatis causam moti- 
vam formalem 496-4. Contritionis effectus : ut est pars sacramenti 
504-1, ut est actus virtutis 504-2. An sacramentum Poenitentiae 
possit esse sitnul validum et informe 506. Sensus adagii : ex artrito 
fit contritus 303. 


Contumacia, conditio censurae 596-5®, 681. 


Convalidatio matrimonii 927. Fit : vel per simplicem convalidationem 
vel per sanationem in radice 928. Convalidatio simplex : in casu 
impedimenti dirimentis 930, eius conditiones : cessatio impedi- 
menti 930-A, renovatio consensus, 930-B. Convalidatio : in casu 
consensüS vitiosi 931, in casu defectûs formae 932. Sanatio in radice 

933. Eius effectus : convalidatio, retrotractio 933-A. Dispensatio 
a renovando consensu 933-B. Dispensationis conditiones ex parte 
consensus 934. Confessarii officia : in convalidatione 927, in sana- 
tione in radice 935. 

Convictores (religiosorum), v. Alumni. 

Cooperatio ad haeresim et infidelitatem quantum ad sacramenta 79. 
Cooperatio ad matrimonium civile 975-C, ad divortium 977-C. 

Copia confessarii 272-B. 

Copula, v. CONIUGALE DEBITUM. 

Coronae SS. Rosarii et aliae 678. Quoad amissionem benedictionis et 
indulgentiarum 675. 

Corpus. Corporis dispositiones in S. Communione 278—284, in cele- 
bratione Missae 384, 389-D zn fine. Órregularitates ex defectibus 
corporalibus 743-2. 

Corruptio verborum in forma sacramentali 19—21. 

Crassa ignorantia non excusat a censuris, nisi lex requirat praesump- 
tionem, 681-C. 

Crimen. Irregularitates ex crimine, seu delicto 744. Crimen : impedi- 
mentum matrimonii dirimens 897 : ex adulterio cum promissione 
vel attentatione matrimonii 898, ex adulterio cum coniugicidio 
899, ex solo coniugicidio 900. Impedimentum : est dispensabile 
901-1, non ligat infideles 901-2, eius ignorantia non excusat 901-3. 
Eius multiplicatio 901-4. 

Crux Christi. Crux altaris 389-B-3. Indulgentia : Viae Crucis 677, 
Crucifixi Viae Crucis 677-C. 

Culpa, proprium obiectum contritionis 478. 

Cultás disparitas, impedimentum matrimonii dirimens 885—888. 


Daemon. Adiuratio daemonis (exorcismus) quando et a quibus fieri 
possit 729-5. 

Damnum ut causa excusans ab integritate materiali confessionis 525-C-5. 

Debitum, v». CONIUGALE DEBITUM. 

Decani. Eorum facultas : concedendi licentiam ad binationem 387-C, 
absolvendi a reservatis 598-2, dispensandi a proclamatione banno- 


rum 841. 
Decentia requisita in S. Communione 278—280. 
Declaratio nullitatis matrimonii 927. — Declaratio mortis coniugis pro 


novo ineundo matrimonio 883-b. 

Defectus. An cadant sub sigillo sacramentali 625-C. Defectus confes- 
sionis, a confessario reparandi 629. Defectus, excusantes ab inte- 
gritate materiali confessionis 525. Irregularitates ex defectu 743. — 
Defectus occurrentes in celebratione Missae 391, in dispensatione 
S. Communionis 392-D. 

Defunctis applicatio : sacrificii Missae 356, indulgentiarum 671, 672-E, 
indulgentiae altaris privilégiát! 676, v. eriam Animae. 

Delatio, v. Denuntiatio. 

Delegata iurisdictio, v. Iurisdictio. 


Delegatio sacerdotis : ad ministrandum Confirmationem 187, 189, ad 
audiendas confessiones, ». Iurisdictio, ad conferendos minores 
ordines 734, ad assistendum celebrationi Matrimonii 848 (quae 
nequit fieri ad assistendum sponsalibus 832). Delegatio diaconi ad 
ministrandum : baptismum solemnem 138, S. Communionem 337. 
Delegatio clerici ad ferendam censuram 681-A. 

Delictum quale est censurae obiectum 681-C, v. eriam Crimen. 

Denegatio : sacramentorum 88, 89, S. Communionis 277, 279; abso- 
lutionis : ratione incapacitatis vel indignitatis 615, ratione peculiaris 
condicionis in poenitente, ». Poenitens. 

Denuntiatio confessarii sollicitantis, ». Sollicitatio. Denuntiatio 
impedimentorum : ad sacros ordines 740-B-3, ad matrimonium 840. 

Desiderium operis coniugii 950. — Baptismus desiderii 135-2. 

Destructio peccati, intenta a virtute Poenitentiae 398, effecta per Poeni- 
tentiae sacramentum 444, 453—456; per contritionem perfectam 
476, 494—496; per attritionem cum sacramento 499, . eriam 
Remissio. 

Detestatio peccati in contritione 476, 481. Non est proprie actus poeni- 
tentiae 405. 

Deus, causa poenitentiae 404. 

Devotio in S. Communione requisita 276. 

Diabolus, ». Daemon. 

Diaconatus, ordo maior et sacramentum 729-2?.Requisita aetas 739-20, 
scientia 739-30. Diaconus, minister extraordinarius : baptismi 
solemnis 138, dispensationis SS. Eucharistiae 337. Non est minister 
Extremae Unctionis 700-2. Quas dare potest benedictiones 110-4. 
Non probatur peccare mortaliter, si, in statu peccati mortalis 
existens : ministrat in Missa solemni 77-5, dispensat SS. Eucharis- 
tiam 77-3, nec fit irregularis si solemmter baptizat sine delegatione 
138. Deferat stolam in susceptione SS. Eucharistiae 279-5?. 

Dies, quibus non licet celebrare Missam 387, dispensare S. Commu- 
nionem 392, celebrare missam pro sponso et sponsa 852-B-c, dare 
solemnem nuptiarum benedictionem 852-B-b. Dies, quibus fieri 
potest sacra ordinatio 736-E. 

Dilatio : baptismi infantis 148, baptismi adulti 143, confirmationis 188, 
191, 192, communionis paschalis 295-6, missae celebrandae : ex 
officio 368-4, ex beneficio 371-2, ex stipendio 378-3; conversionis 
et poenitentiae 414, 415; sacramentalis : absolutionis 616, satisfac- 
tionis 560. 

Dilectio coniugum ad invicem 971—974. 

Dimissoriae litterae 735-B. A quibus concedi possunt pro ordinandis : 
religiosis 735-A-b, saecularibus 735-B. Earum necessitas quoad 
Episcopum ordinantem 736-D, quoad ordinandos 740-F-ll, 741-3. 

Discessus e territorio : quoad absolutionem a reservatis 597-B-30, 
597-C-20, quoad celebrationem matrimonii 847. 

Disparitas cultus 885—888. Eius dispensatio 888. 

Dispensatio ab irregularitate 742. —  Dispensatio ab impedimentis 
matrimonialibus 918 : potestas S. Pontificis et SS. Congregationum 
919, 920, Ordinarii loci 921, parochi, sacerdotis delegati, confessarii: 
922, 923, habentis indultum 922-B, 923. Dispensationis causae 924: 
causae < canonicae » 924-A, causae « rarienates » SEU « non canonicae » 
924-B; obreptio et subreptio in expositione causarum 924-C. Dis- 
pensationis : petitio 925, quaenam in libello supplici exprimenda 
925, executio 926, v. singula impedimenta dispensabilia (857, D). 

Displicentia peccati, in contritione 476. Non efficitur directe per actum 
poenitentiae 398-3-1. 

Dispositio ad gratiam, a sacramentis effecta, seu < res ez sacramentum - 
46, 48; est causa reviviscendae sacramentorum 57-m-c, 58. — Dis- 
positiones requisitae in sacramentorum : ministro 76, subiecto 96, 
speciatim quoad : Baptismum (adultorum) 144; Eucharistiam 
dispositiones animae 270—277, et corporis 278—285; Poenitentiam 
656. Signa, quoad poenitentem, dispositionis sufficientis aut insuffi- 
cientis 617-A, dispositionis dubiae 617-B, indispositionis 615. 

Dissensus parentum, an obstet liceitati sponsalium 835-3. 

Dissimulatio denegationis Sacramentorum 90. 

Dissolubilitas matrimonii adversatur : iuri naturae 816, iuri divino 817. 
Dissolubilitas : matrimonii rati tantum 818-B, matrimonii infide- 
lium, seu privilegium Paulinum 819. Dissolubilitas sponsalium 834. 

Distractio in S. Communione 276. 

Divortium. I.) Divortium proprie dictum 815, adversatur iuri naturali 
816, iuri divido 817. Eius liceitas : in matrimonio rato tantum 818, 
ex privilegio Paulino 819, 820, 821. 

1L) Divortium imperfectum. Eius causae legitimae 964—968. 
Necessaria dispensatio S. Sedis, si fiat ob ingressum in religionem 
vel statum clericalem 968, 969. Necessaria sententia Ordinarii si fiat 
ob alia motiva 969. lura et obligationes compartis innocentis, 
969-2-3, educatio prolis 969-4. 

JII. Divortium civile 977. Eius valor 977-A, liceitas 977-B. An 
sit intrinsece malum 977-B-3. Qmd liceat : parti catholicae 977-B- 
1-2, magistratui civili 977-C-D, iudici 977-D-10, advocato 977-D- 
2-3. Separatio civilis a toro et habitatione 978. 

Dolor, de peccato, actus virtutis poenitentiae 405. Dolor in contritione, 
quoad huius : essentiam 474, 476, obiectum 478, qualitates 481-484. 
Dolor in attritione, 497, 498, 501. 

Domicilium, quasi-domicilium. Quomodo requiruntur pro baptismo 
137, pro sacra ordinatione 735-A, pro proclamatione bannorum 
839-C, pro celebratione matrimonii 847. 

Donationes inter sponsos 835-2. 

Duellum. Excommunicatio in duellantes eiusque complices, 682, B,c, 8. 


Ecclesia, ut est societas. Eius potestas in matrimoniis baptizatorum : 
quoad vinculum 818,821, quoad causas matrimoniales 823,824,826, 
quoad impedimenta 859, 860, quoad, dispensationem in impedi- 
mentis 918—921. 

Ecclesia, ut est templum. Gravis prohibitio celebrandi missam 
in ecclesia exsecrata 388. Observanda a sacerdote celebraturo in 
aliena ecclesia 388 ;^;z^-. Ecclesia visitanda ad lucrandas indulgen- 
tias 674-C-3. Ecclesia, locus ordinationis, 736-F, celebrationis 
matrimonii 853-B. 

Ectopicus foetus. Quoad eius baptismum 153. 

Educatio filiorum acatholica est ratio separationis, 967. Cui coniugum 
incumbat, facto divortio 969-4. 

Effectus malus in confessione declarandus 522-A-30. 

Electio status perfectionis solvens : sponsalia 834-3, matrimonium ratum 
tantum 818-B. 

Eleemosyna ut opus poenale satisfactorium 550-3, 556, 557, pro 
lucranda iubilaei indulgentia 680-5?. Eleemosynae pro missis, v. 
Stipendium. 

Epiclesis, in Consecratione 224. 

Episcopales casus et censurae 595; reservationis : conditiones 595, 
597, cessatio 597. Censurae a iure episcopo reservatae : excommuni- 
cationes 682-d, suspensiones 683-B-b, interdictum 684-B-2. Abso- 
lutio a casibus et censuris episcopalibus, ». Rbservatio II.) 

Episcopatus, ordo presbyteratui supereminens, ab eo non adaequate 
distinctus 731. Non imprimit novum characterem 731-4. Eius 
materia et forma 731-5. Requisitae : aetas 739-2, scientia 739-3. 
Potestas collata 732-4. 

Episcopus. I.) Eius potestas ordinis 731. Est minister ordinarius : Con- 
firmationis 186, 188, Ordinis 735, 736; est minister, ex mandato 
apostolico, consecrationis episcopalis 736-A. Episcopo reservantur : 
consecratio chrismatis 181, benedictio olei infirmorum 692-3, con- 
secrationes constitutivae et quaedam benedictiones 108, no.Potest 
sibi eligere confessarium 583-A-10, concedere indulgentias quas- 
dam 673. 


IL. Episcopus, ut Ordinarius loci  «z:9 posita spectant omnes 
Ordinarios locorum.) Potest, ex iure sibi reservato, baptizare solem- 
niter 137, dare licentiam solemniter baptizandi : sacerdoti 137, ac 

diacono 138. Potest : delegare diaconum ad dispensandam SS. Eu- 
charistiam 337, dare licentiam binandi 387-C-2, permittere exposi- 
tionem SS. Sacramenti 393-3, taxare stipendia missarum 375, tenetur 
ad celebrandam missam pro grege 366. Potest, ex ordinaria jurisdic- 
tione, excipere subditorum confessiones 580, approbare et delegare 
confessarios 581, 582, in specie, confessarios religiosarum 589; 
procedere contra confessarium de sollicitatione accusatum 645. 
Potest dare benedictionem papalem cum indulgentia plenaria 673-a. 
Potest concedere dimissorias pro saecularibus, etiam ad maiores 
ordines 735-B, conferre primam tonsuram et ordines minores 734-1^, 
et (supposita ordinis potestate) maiores ordines 735-B-4 wora, per- 
mittere exorcismum 729-50. Potest : assistere, ut testis qualificatus 
contractui sponsalitio 832, iudicare de sufficientia causae solvendi 
sponsalia 834-6?, dispensare a bannorum proclamatione 841, a procla- 
mationum forma consueta 839-B, assistere matrimonio 845, 846, 
847, delegare sacerdotem ad assistentiam 848, permittere solemnem 
nuptiarum benedictionem 853, prohibere, in certis casibus, matri- 
monium 860, dispensare, in urgenti necessitate, super impedimentis 
matrimonialibus 921-30. 

III.) Episcopus, ut Ordinarius. (zic posita spectant omnes. etiam 
locorum. Ordinarios.) POtest.ex iurisdictione ordinaria, dispensare, 
ac dare licentiam dispensandi, SS. Eucharistiam 339, vigilare super 
exoneratione missarum 381, designare unum altare privilegiatum 
673-1-b. Potest ferre censuras 681-A, reservare casus et censuras 
595, sacerdotes sibi subditos delegare ad confessiones subditorum 
audiendas 581-b, dispensare in quibusdam irregularitatibus 742. F. 
etiam : Superior religiosus. 


Error in matrimonio : error iuris et error facti 804-3. Error vitians 
consensum matrimonialem 804-3?. — Error communis ad supple- 
tionem iurisdictionis sacramentalis 586. Obligatio confessarii corri- 
gendi errores 629. Error non est, ex novo Iure, impedimentum 
matrimonii stricte dictum 856. 

Eucharistia. Eius perfectio ac varia nomina 197-198. Eius figurae 199. 
Eius differentia ab aliis sacramentis 206. 

I.) Tractatus de SS. Eucharistia ut est sacramentum. Divisio 
Tractatüs 202. Eucharistiae : definitio 201, existentia 203, essentia 
204, 205, unitas 207, 208, institutio a Christo 209, 210, signum 
tantum, res, res et sacramentum 206-B. 

II.) Eucharistiae siznum ran. Eius materia remota 217. requi- 
sita ad consecrationis : validitatem, ex parte utriusque materiae 
212, in specie, ex parte panis 216,217, ex parte vini 220; liceitatem, 
ex parte utriusque materiae simul consecrandae 213, 214, in specie, 
ex parte panis 218, 219, ex parte vini 222, 223. Eius forma 224, 
formae : essentialia 225, virtus instrumentalis 226; forma consecra- 
tionis : panis 227—229, vini 230—232. 

III.) Eucharistiae res er sacramentum : praesentia Christi vera, 
realis et substantialis 234—240; per transsubstantiationem 241 
245; sub speciebus panis et vini: remanentibus 246—248, sine 
subiecto 255—257j sub utraque specie 249; vi verborum, vel etiam 
per concomitantiam 250; sub tota specie 251; per modum substan- 
tiae 2521253. Apparitiones Christi in Eucharistia 254. Cessatio realis 
praesentiae 258—260. 

IV.) Eucharistiae res, seu eecz«s : primarius, i. e. unio cum 
Christo per gratiam et charitatem 261,266; secundarius, in generali : 
nutritio spiritualis 262, in specie : praeservatio a peccatis 263, 
adeptio gloriae 264, remissio poenatum 267. Gratiae impedimenta 
265. Eucharistiae : sumptio, ». Communio; asservatio et expositio 

V.) Eucharistia ut est sacrificium, v. Missa 
Errores contra Eucharistiae : existentiam 203, essentiam 204, 

formam 224. Contra Christi : praesentiam 234, 237-D, 239, modum 
praesentiae 242. Contra permanentiam accidentium 246. 

Examen s confessariorum 582, ordinandorum 740, sponsorum 837, 
conscientiae 528. 

Excommunicatio 682. Excommunicationes hodie vigentes 682. 

Excommunicatus, 682, toleratus, vel vitandus, bona et munera ei 
interdicta 682. Tenetur impedimentis matrimonii etiam ecclesias- 
ticis 838. 

Exempti : v». Religiosi III.) 

Exercitia spiritualia ab ordinandis peragenda 740 E. 

Exomologesis 424-B-nàia, 507-5?. 

Exorcismus 108-4, 729-50. 

Exorcistatus, ordo minor 729-50. Requisitae : aetas 739-20, scientia 
739-3. x aN * 

Explicita intentio ministri sacramentorum 83. 

Expositi infantes, quoad baptismum 166. 

Expositio SS. Sacramenti 393. 

Exsecratio s altaris 389-A-in žne. calicis et patenae 389-C-in sine. 
sacrarum vestium 389-D-in je. 

Extensio iurisdictionis sacramentalis : ordinariae 580, delegatae 582-2. 


Extrema Unctio. (Tractatus de Extrema Unctione. Divisio Tractatüs 
687.) Eius : notio ac nomina 685, definitio 686, existentia 688, 689, 
unitas 690, a Christo institutio 691, materia remota 692, proxima 
693, 695, forma 694, effectus 697—699. Huius sacramenti : signum, 
res, res et sacramentum 696. Eius minister, quoad validitatem 700, 
quoad liceitatem 701. Obligatio ministrandi ex iustitia 702-1, ex 
charitate 702-11. Eius subjectum 704, requisitae in eo conditiones 
705. Sacramenti : commendatio 706, iterabilitas 707; eius ritus ac 
caeremoniae 703. Benedictio apostolica in articulo mortis 708. Erro- 
res contra sacramenti existentiam 688. 


Facultates confessariorum speciales, ». Iurisdictio III.) 

Fama. Periculum famae, excusans ab integritate materiali confessionis 
525-C. 

Familiares S. R. E. Cardinalium, quoad electionem confessarii 583-A 2. 
Familiares religiosorum, ». Alumni. 

Fecundatio artificialis 938-d. 

Femina, incapax sacrae ordinationis 737. 

Feriatum tempus 852-B, 853. 

Fermentatus panis, n. Azymus. 

Fervor amoris, remittens peccata venialia 457, 459, 460-2, 4. 

Festa : in quibus non licet celebrare missam in oratorio privato 388-1?, 
in quibus celebranda est missa pro grege 366, conferri possunt 
ordines 736-E. 

Fictio in sacramentis : suscipiendis 56, 57, administrandis 90. Fictio : 
confessionis, in peccato sollicitationis 641-4, absolutionis, in casu 
complicitatis 631, 636, consensüs in contractu matrimoniali 803. 

Fidelitas seu sinceritas in confessione 529—531. 

Fides coniugalis 793, 822-5, sponsalitia 833, 834-2*. 

Filii. Sunt matrimonii : finis 769, bonum 822-5. 

Fines matrimonii 768—770. 

Flamen. Baptismus Flaminis 135. 

Foetus quando censeatur animatus 159. Foetus, in utero baptizatus, post 
ortum rebaptizandus est sub conditione 154-iv. An extrahi debeat 
ut baptizetur 155. Modus baptizandi foetum non editum 156. 
Fpetus abortivus 157, 158, modus ipsum baptizandi 159. 

Forma canonica : sponsalium 832, matrimonii 845. Forma sacramen- 
torum 12, v. singula sacramenta. 

Forum internum et externum 569. lurisdictio in foro interno quibus 
competit : Ordinaria 580, delegata 581. Effectus, quoad forum 
externum, absolutionis a reservatis quae in foro interno datur : in 
casu periculi mortis 585-4°-5°, religioso utenti privilegio eligendi 
confessarium 588-A, in casu urgentis necessitatis 597-C, a confes- 
sarfo reservationem ignorante 597-C-3, a confessario sine debita 
facultate scienter absolvente 599-5. Dispensatio super impedimentis 
matrimonialibus: in foro extem09i8-—92i,inforointemo922,923. 
Executio in utroque foro, dispensationis in forma commissoria 926. 

Fructus, seu effectus SS. Eucharistiae 261—264, quomodo impediantur 
265. Fructus Sacrificii Missae 350—352, 360, 361. 

Fuga periculorum peccandi 663—668. 

Fulminatio dispensationis 926. 

Fundatio missarum 370—372. 

Funus. Funera fidelium tempore interdicti 684-A-3-6. 


Gradus in consanguinitate 903. Gradus : qui matrimonium irritant 904, 
905, in quibus Ecclesia dispensare potest 906-2, 3. Graduum com- 
putatio 906-5. Gradus in impedimentis : affinitatis 913, publicae 
honestatis 916. 

Gratia : Gratia sanctificans, effectus sacramentorum 30-31. Gratia 
sacramentalis, seu res sacramenti 34, 46; eius formalis ratio 35, eius, 
in diversis sacramentis : diversitas 36, inaequalitas 38, 40. Gratia 
prima et gratia secunda 39. Gratia, ut effectus Sacrificii Missae 
347-c. 

Gregonanae missae 378-4-g. 

Grex. Obligatio celebrandi missam « pro grege » 365—369. 


Habitualis intentio, in ministro sacramentorum 81, in adulto, ad sacra- 
menta suscipienda 93—97. 

Haereticus. Haereticorum baptismus sub conditione 168-et zora. idem 
baptismus in ordine ad matrimonium : contrahendum 887-A, iam 
contractum 887-B. Eorum baptismus filiorum, insciis aut invitis 
parentibus 151. Possunt conferre baptismum necessitatis 139. 
Examen baptismi ab ipsis collati 168. Ipsis interdicitur : munus 
patrini in baptismo 171-3, in confirmatione 195, ac munus testis in 
matrimonii celebratione 845-2. Licet privata missae pro ipsis appli- 
catio 356-2?. Quid liceat quoad eorum : absolutionem in articulo 
mortis 653, extremam unctionem 705-5. Canones Ecclesiae circa 
eorum matrimonia : quoad formam iundicam 850, quoad formam 
liturgicam 852, 853-B-2, quoad impedimenta generarim 861, quoad 
impedimentum mixtae religionis 867, 868, et disparitatis cultüs 
886. Haeresis compartis ut motivum imperfecti divortii 967. 

Honestas publica, impedimentum matrimonii 915—917. 

Hora : Missae celebrandae 387-B, S. Communionis ministrandae 392. 

Hostia. Hostiarum requisitae qualitates ad consecrationem : validam 
217, licitam 218,219. Licitus usus minoris hostiae, deficiente maiore 
218-3. An sint consecratae hostiae : repositae in altare, inscio cele- 
brante 212-3-b, relictae extra corporale 212-3-c, clausae in ciborio, 
vel pyxide, cooperto, 212-2. Licet consecrare hostias allatas incepto 
iam canone 215-5, non vero peracta consecratione 215-5, nec Beet 
consecratas auferre ante communionem celebrantis 320-6-7. Quo- 
modo sint Consecrandae hostiae, quae miscentur hostiis iam conse- 
cratis 215-2. Asservatio hostiarum consecratarum, earumque reno- 
vatio 393-1. Regulae canonicae in distributione S. Communionis 
servandae 392-D. 

leiunlum eucharisticurn 281-282. .. Communio. leiunium ut opus 
poenale satisfactorium 556, 557-3?-b. 

Ignorantia. An excuset ignorantia : reservationis, a reservatione, cen- 
surae, a censura 593.b, irregularitatis, ab irregularitate 742, impe- 
dimenti matrimonialis, ab ipso incurrendo 862, (cfr 901-3.) 
Ignorantia : vitians consensum matrimonialem 804. Ignorantia : 
excusans ab integritate materiali confessionis 525. 


Illegitimi filii. Eorum inscriptio in libto baptismati 172-2. Eorum irre- 
gularitas quoad sacros ordines vel beneficia 743-10. 

Immersio, in baptismo, quoad validitatem 123, liceitatem 125. 

Im modestia habitüs in sacra Communione 279. 

Immunitas ecclesiastica. Poenae canonicae in violatores : excommuni- 
cationes : S. Sedi reservatae : specialissime 682-B-a, specialiter 
682-B-b-8—10, simpliciter 682-B-C-5, 7; Ordinario reservatae 682- 
B-d-3,nemini reservatae682-B-e-3; suspensiones: reservatae683-B, 
non reservatae 683-B-d-3. 

Im pedim enta matrimonii. Eorum : definitio 856, essentia, ex Novo Iure 
856-In sa». geneticae divisiones 857. Impedimenta : prohibentia et 
dirimentia 856-5, 857-B, dispensabilia et indispensabilia 857-D. 
Ecclesiae potestas statuendi impedimenta 858, 859. Potestas S. Pon- 
tificis 860. Quid possint Ordinarius loci et parochus 860. Quinam 
impedimentis subiiciantur 861. Quomodo obligat impedimentum 
ignoratum, servatu impossibile, dubium 862. Praescripta de impe- 
dimentis inquisitio 836. Parochi officia : in sponsorum examine 837, 
in proclamatione bannorum 839, in dubio de existentia alicuius 
impedimenti 842-A, detecto impedimento certo 842-B. Fidelium 
obligatio revelandi impedimenta 840. 

Impedimenta prohribentia 864 : votum simplex 865, cognatio 
legalis 866, mixta religio 867—871. 

Impedimenta airimenria 872 : aetas 873—875, impotentia 876— 
880, vinculum seu ligamen 881—884, disparitas cultüs 885—888, 
ordo sacer et votum solemne 889—893, raptus et crimen 894- 
901, consanguinitas 902-906, cognatio spiritualis 907, 908, cognatio 
legalis 909, 910, affinitas 912—-914, honestas publica 915—917. 

Dispensatio ab impedimentis, ». Dispensatio. 

Impedimenta ordinationis 745. 

Imperfectio moralis. Ut est obiectum virtutis poenitentiae remotum 
399-6, 436-1, ut est materia confessionis sacramentalis 436, 527-3. 

Impletio satisfactionis sacramentalis 558—561. 

Implicita intentio in sacramentorum : ministro 81, subiecto 93, 

Impoenitentia 415-3. 

Im positio : nominis in baptismo 169-3 > manuum : in confirmatione 
179,180,182-6^?, in poenitentia, an sit de essentia sacramenti 437-3, 
in sacra ordinatione 717—719. 

Im potentia excusans : ab integritate materiali confessionis 525, a satis- 
factione sacramentali 561, ab impedimento matrimoniali 862-B. — 
Impotentia, impedimentum matrimonii dirimens 876—880. 

Im puberes, v. IMinorennis. 

Inadvertentia ut est vitium consensüs matrimonialis 804. 

Incardinatio, titulus sacrae ordinationis 735-30. 

Incontinentia. Incontinentes in peccato 657-3-b. 

Indispositio poenitentis, eiusque signa 615. 

Indissolubilitas matrimonii 815. Est intrinseca et extrinseca 815. 
Oritur ex iure naturali 816, ex iure divino 817. Indissolubilitas, ex 
iure divino, matrimonii rati et consummati 818; dissolubilitas matri- 
monii legitimi etiam consummati in favorem fidei, seu ex privilegio 
Paulino 819—821. Dissolubilitas matrimonii rati tantum 818-B. 

Indulgentia. I.) Eius notio 671. Potestas Ecclesiae concedendi indui- 

gentias, harumque valor in utroque foro 671. Variae indulgentiarum 
divisiones 672. Conditiones concessionis : potestas concedentis 
673-1; iusta causa 673-11; debita forma 673-111, forma publicationis 
673-111-3, forma applicationis 673-111-3-a; conditiones consecutionis : 
quoad personam 674-A, quoad opera praescripta 674-B, quoad 
operum commutationem 674-D, quoad multiplicatam consecutio- 
nem 674-E. Interpretatio: concessionis 674-IH-3-C, facultatis con- 
cedendi, huiusque usus 673-111-3-b, c. Cessatio indulgentiarum 675. 

II.) Indulgentia plenaria 672-A. Eius conditiones 674-B-IV-C 
E. Indulgentiae : altaris privilegiati 676, Viae Crucis 677, SS. Rosari» 
678, S. Scapularis 679, lubilaei 680, benedictionis papalis 673-I-ai 
benedictionis apostolicae in articulo mortis 708. 

Infamatio, v. Fama. 

Infans, ». Minorennis, 

Infideles s Possunt conferre baptismum necessitatis 139. An valide ac 
licite baptizentur eorum filii, insciis aut invitis parentibus 149, 150. 
Licite applicatur eis privarim Sacrificium Missae 355, 356. Eorum 
matrimonia : subsunt legi unitatis 814, reguntur etiam iure civili 
825, sunt dissolubilia in favorem fidei, seu ex privilegio Paulino 819— 
821. Matrimonium infidelis Cum fideli, regitur iure canonico 826; 
quibus impedimentis subiaceat pars infidelis quando baptizatur 861. 

Infirmitas, excusans : a lege ieiunii eucharistici 283-5, ab integritate 
materiali confessionis 525, ab integra imponenda sacramentali satis- 
factione 550-3, 551. — Infirmitas qualis requiratur ad Extremam 
Unctionem 704. 

Infirmus. Eius privilegium quoad ieiunium eucharisticum 283-5. Pru 
dentia servanda in ministrando infirmis S. Communionem 260,280. 

Informe sacramentum, eiusque reviviscentia 57, 58. An sacramentum 
Poenitentiae possit esse simul validum et informe 506, 533. Informia 
sponsalia 832, matrimonium informe 844. 

Infusio, in baptismo 123. Requisita ad eius validitatem 124-b, licei- 
tatem 125. 

Inhabilitas ex irregularitate 742, quos afficit : ex defectu 743, ex delicto 
744, ex simplici impedimento 745. Inhabilitas contrahendi matri" 
monium est essentia impedimentorum 856-i'n rne. 

Inscriptio : baptismi 172, confirmationis 187-5, 196, stipendiorum 
missarum 381, matrimonii 854, dispensationis ab impedimento 
matrimoniali 923-2-3, rescripti dispensationis 926-C. 

Instructio poenitentis : officium confessarii fin. Instructio requisita 
pro baptismo adulti 144, pro S. Communione 275, pro matrimonio 
837-n. 

Instrumentorum traditio, materia sacrae ordinationis 717—719. 

Intégrales partes sacramenti Poenitentiae 471—473. 

Integritas confessionis, v. Confessio 

Intem perati in peccato 657-3-b. 

Intentio. Intentio ministri, in sacramentis 80. Requisitae conditiones : 
ex parte ipsius intentionis 81, ex parte eius obiecti 81-4. Insuffi- 
cientia intentionis externae 82. Intentio *faciendi id quod facit 
Ecclesia » 81-4, 83. Illiceitas vel liceitas intentionis conditionatae 
84,85-3,618-C, 801. Intentio suscipientis sacramenta 92. Requisitae 
conditiones : ipsius intentionis 93-A, eius obiecti 93-B, non sufficit 
mere interpretativa 93-3. 

Interdictum, censura 684. Interdicta hodie vigentia 684. 

Interpellatio, in privilegio Paulino 819-2-c. 

Interpres : in confessione 525-B-3, in matrimonio 800. 

Interpretatio indulgentiarum 673-in-c. 

Interrogatio : poenitentis, officium confessarii 608, 609, sponsorum, 
officium parochi 837-n. 

Interruptio : formae, in sacramentis 20-n-ni; missae 391-B. 

Interstitia, in ordinatione 740-D. 

Intimatio concessae iurisdictionis 582-3, dispensationis ab impedi- 
mentis matrimonii 926. 

Irregularitas 742. Irregularitates : ex defectu 743, ex delicto 744. 

Iteratio : Baptismi, sub conditione 164; S. Communionis et Viatici, 
eodem die 294, Viatici, in eadem infirmitate 296; confessionis inva- 
lidae 629, absolutionis pro moribundo 555. Extremae Unctionis 
707, S. Ordinationis, sub conditione 721, 722, consensüs, in conva- 
lidatione matrimonii 930-B. 

lubilaeum 680. 

Iudex. Eius cooperatio ad divortium civile 977-D-10, 978. 

lIuramentum suppletorium : in ordinatione 740-F-nota b, in sponsaT 
libus 839-C-2-C, 842-A-10, in matrimonio 836. 

Iurisdictio. I.) Iurisdictio publica ecclesiastica 569. 

II.) Iurisdictio in foro interno, seu sacramentali 568. Eius dis- 
tinctio a potestate ordinis 569. Eius habitudo ad potestatem cla- 
vium 570. Eius definitio 569-3. Eius concessio per superiores eccle- 
siasticos 576, 577, necessitas concessionis ad validitatem sacramenti 
577» 578. Eius distinctio in ordinariam et delegatam 579 ; quibus 
competit : ordinaria 580, delegata 581; canones Ecclesiae circa 
iurisdictionem delegandam : religiosis 581, sacerdotibus per mare 
itinerantibus 582-5. Iurisdictionis : conditio, i. e. approbatio sacer- 
dotis 582-1,583-D, extensio 582-2,583-A, concessionis modus seu 
forma 582-3, revocatio et suspensio 582-4, subiectum 582-5, cessatio 
583-C. Iurisdictionis ab Ecclesia suppletio 584; suppletio in periculo 
mortis 585, in casu erroris communis 586, in casu dubiae iurisdic- 
tionis 586-B. Iurisdictionis limitatio quoad religiosos 588, quoad 
religiosas 589,590. Iurisdictionis restrictio quoad reservata, v. Reser— 
vatio. 

III.) Facultates connexae : szapzeis confessarii. Eius facultates, 
concedi solitae, tempore lubilaei 680-B-C; facultas absolvendi : in 
determinato casu, a reservatis peccatis 597-B-2, in casibus urgen- 
tioribus, a censuris latae sententiae 597-C; facultas dispensandi, in 
casibus occultis urgentioribus, super irregularitatibus ex delicto 
occulto 742-3-b, item, dispensandi super impedimentis matrimo- 
nialibus 922, 923-3, 923-5-c, Facultas : confessarii regularis exempti 
absolvendi a casibus in religione reservatis 588-A, item, confessarii 
regutaris, dispensandi ab irregularitatibus ex delicto occulto 742-3-a, 
item, confessarii ordinis mendicanris, absolvendi a casibus Ordinario 
a iure reservatis 598-B-2, item, canonici Poenirentiarii, parochorum 
€t nzssionariorem quoad casus quos Episcopus sibi reservavit 598- 
A-2-3. 


lusiurandutn, v. luramentum 
Kalendarium, quoad Missae celebrationem 390. 


Aicus, minister extraordinarius : Baptismi 139, S. Communionis 74-3, 
non tamen regulariter nec Viatici 338-2; casus in quibus ipsi licet 
sumere Eucharistiam sub specie vini 300. Ministrans, in statu 
mortalis peccati, baptismum non probatur peccare mortaliter 77-1. 
Confessio olim laicis facta 573, 574-4. 

Lectoratus. Ordo minor 729-6?. Requisita : aetas 739-2, scientia 739-3. 

Legitimatus filius; quoad irregularitatem ex defectu natalium 743-1°. 

Lenitas. Irregularitates ex defectu lenitatis 743-6?, 744-4?-nota a. 

Libellus s pacis, in ordine ad remissionem peccatorum olim usitatus 
574-2; repudii, apud Hebraeos 817-3; supplex, ad petendam dis- 
pensationem super impedimentis matrimonialibus 925. 

Libertas, conditio consensus matrimonialis 799, 837-11. Libertas amoris, 
contra matrimonii indissolubilitatem 815-B. 

Ligamen, impedimentum matrimonii 881—884. 

Litterae dimissoriae 735-B, 736-D, 741. Litterae testimoniales 735-B, 
740-F-l-n, 739. Litterae commendatitiae sacerdotis in aliena ecclesia 
celebraturi 388-4?. 

Locus debitus : pro Missa celebranda 388; pro administratione : Bap- 
tismi 170-2, Confirmationis 194, S. Communionis 392-B, Poeni- 
tentiae 670, ordinationis 736-F; pro bannorum proclamatione 
839-C, pro celebratione matrimonii 853-B. Locus originis, pro 
ordinando 735-A-3. 

Loquelae defectus, excusans ab integritate materiali confessionis 525- 
B-3. 

Luxuria in usu coniugii, ». Coniugale debitum 


Macerationes : ut sunt opera poenalia satisfactoria 557-3-b. 

M agister novitiorum, quoad eorum confessiones 588-C. 

Magistratus civilis. An ipsi liceat assistere matrimonio civili 975-C, 
pronuntiare : divortium civile 977-B-1—3, C,D, separationem a toro 
et habitatione 978. 

M alitia. « azazizia supplet aetatem » 813. 

Mandatum, ad contrahendum matrimonium 800-3. 

Maritus. Eius obligationes et iura in usu matrimonii, ». Coniuges. 
Eius erga uxorem officia pietatis 972. 

Martyrium : baptismus sanguinis 135. 

Massones. Sunt excommunicari 682-B-c; si notorii, non possunt fungi 
munere : patrini in Baptismo 171-3-4, nec in Confirmatione 195, 
nec testis in matrimonio 845-2; in Ecclesia Catholica baptizari, 
tenentur ad formam matrimonii canonicam 850. Sectae massonicae 
adscriptio non constituit strictum matrimonii impedimentum 867-3, 
871. 

Mater. In procuratione directa abortus excommunicatur 682-0-4. Eius 
obligatio quoad caesaream operationem 155. 

Materia sacramentorum 12, 13; v. singula sacramenta. 

Matrimonium. (Tractatus de Matrimonio. Divisio Tractatüs 750. 
Matrimonii : nomen 747, definitio 748, distinctiones, ratione 
proprietatis 749-A, celebrationis 749-B, validitatis 749-C. 

I.) Matrimonium, utest in officium naturae. Eius: 0rigo752— 755; 
praeceptum : est aliquod praeceptum naturale 756,757, quod per se 
non obligat singulos individuos 758, 759, sed directe imponitur 
communitati generis humani 760, 761; honestas, in se 762—764, 
postponenda virginitati servata ex motivo virtutis 765—767; fines : 
essentiales 769, accidentales 770, 771; essentia 772 : essentia i» ez. 
seu consensualis contractus 773—775, essentia zn facto esse, Seu 
vinculum 776; proprietates 777. 

IL) Matrimonium, ut est sacramentum. Eius elevatio ad 
dignitatem sacramenti 779, 780, 783. Sacramenti a Christo institutio 
781, 782. Sacramenti a contractu inseparabilitas 785, 786. Sacra- 
menti materia et forma 787, 788, 791. Eius minister 789, 790. Eius 
causa efficiens, i. e. consensus 796 : consens(s : necessitas 796—798, 
obiectum 797, requisitae qualitates 799, expressio 800 : quae esse 
potest conditionalis 801 ; consens(s vitia: fictio 803, ignorantia 804, 
error iuris 804-3-A, facti 804-3-B, vis et metus 806. Sacramenti : 
effectus : naturales 793, supernaturales 794; signum, res, res et 
sacramentum 782-2?; proprietates : unitas 810—814, ». Unitas, 
indissolUbilitasSis—822, v. Indissolubilitas. Matrimonium gaudet 
favore iuris 808, 943-3“. 

III. Matrimonii : Regimen : per Ecclesiam 823, 824; per civilem 

potestatem 823, 825, 827, 828, quoad mixta matrimonia 826; Cele- 
bratio : sponsalia 830—835, ». Sponsalia, examen sponsorum 837, 
proclamationes 838—8415 ». Banna, officia parochi 842, 843; Obser- 
vanda forma iuridica : ordinaria 844, 845 : ad validitatem 845, 846, 
ad liceitatem 847, assistentia sacerdotis delegati 848, ad iuridicam 
formam quinam teneantur 850, forma iuridica extraordinaria 849, 
vetita matrimonii celebratio coram ministro acatholico 868-2, 870, 
forma liturgica 852-853. Inscriptio matrimonii 854. Matrimonium : 
conscientiae 749-B-3, morganiticum, ;2;a. 

IV.) Matriffionii : impedimenta 855, .. Impedimentum; convali- 
datio 927, v». Convalidatio; sanatio in radice 933—935. Obligationes 
coniugum 936, ». Coniuges. 

V.) Errores circa matrimonii: originem 752, obligationem 756, 
honestatem 762, sacramentalem dignitatem 779, essentiam 784, 
unitatem 810, indissolubilitatem 815, regimen ecclesiasticum 813. 

Matrimonium civile 975. Distinguitur : obligatorium, facultativum, 
subsidiarium 975. Ipsum contrahunt : valide, acatholici, invalide, 
catholici, horum peccata et censurae 975-A. Conditiones quibus 
licite a catholicis iniri potest vel debet 975-B. Potest subiici sana- 
tioni in radice 934-10. Cooperatio magistrates civilis et testium 
975-C. Stipulationes circa ipsum iuris civilis 976. 

Matrina, v. Patrinus. 

M edica (ars). Irregularitas ex eius usu illegitimo 744-6. 

Medicinae quoad ieitmium eucharisticum 281, 282-2?-d. 

Medicinales poenae, ». Censura, 

Medium. Necessitas medii : in sacramentis 102, speciatim ; in Baptismo 
133, in Eucharistia 291— 295,11 Poenitentia, ut est virtus 411—413, 
ut est sacramentum 449, in contritione 475, in confessione 509, 
511, 512. 

Mendacium in sacramentali confessione 529—531. 

Mensa communis, titulus sacrae ordinationis 739-5-B. 

Merita Christi in sacramentis 42, in Sacrificio Missae 359, in indul- 
gentiis 671. 

Metus, vitium consensüs matrimonialis 806. Excusat a censura 681-C. 
Non constituit impedimentum matrimoniale stricte dictum 856-m 
Jine. 

Militia, v. Bellum 

Minister sacramentorum : principalis 73, secundarius : ordinarius, 
extraordinarius 74. Ad validitatem sacramenti non requiritur, in 
ministro, nec fides, nec sanctitas 75, sed requiritur : potestas 74; 
intentio 80, huius qualitates 81, intentio « externa > non sufficit 82, 
sufficit implicita 81-2, 83, intentio praedominans 83-5?. Ad licei- 
tatem sacramenti requiritur, in ministro : status gratiae 76—78, 
attentio 85-2; grave peccatum ministrantis : sine intentione requisita 
84-1?, sub conditione occulta, extrinseca vel intrinseca sacramento 
84-2-3, casus dubii, a peccato saltem gravi excusantes 84-A-C. 
Obligatio ministrandi, si minister habet curam animarum $86, si non 
habet 87. Obligatio denegandi sacramenta 88, 89,90-2. Simulatio et 
dissimulatio sacramentorum 90. Eorum petitio a ministro indigno 79. 

Minister inserviens Missae 389-E. 


Minorennes. I.) Minorennes, qui a iure canonico, vocantur : infantes, 
vel pazvaz 142-4. Eis conferuntur : valide et licite Baptismus 147, 
et Confirmatio 192; valide, non licite. Eucharistia 270, 275 et Ordo 
737. Ecclesiae canones : circa baptizandos infantes : iudaeorum et 
infidelium 149, 150, haereticorum et schismaticorum 151, catholi- 
corum 148, 152; circa infantes expositos 166, infantem in utero 
matris baptizandum 153, 154; circa impedimentum disparitatis 
cultus, prout contrahitur ab infantibus in Ecclesia baptizatis 886. 

IL.) Minorennes, qui a iure canonico vocantur impuberes, tam 
pueri quam puellae 874-3?. Ab adepto rationis usu tenentur lege 
communionis paschalis 295. Quid eis liceat quoad S. Communionem 
et Viaticum 275, quoad confessiones 649, quoad Extremam Unctio- 
nem 704. Ecclesiae canones, quoad ipsos, circa poenas latae senten- 
tiae 681-B, circa impedimentum aetatis 874, disparitatis cultûs 886. 

III.) Minorennes : qui a iure canonico censentur puberes 874-3; 
quantum ad impedimentum aetatis 874. Subiiciuntur poenis latae 
sententiae 68irB. 


Missa. (Tractatus de Missae sacrificio. Divisio Tractatüs 309.) 

I.) Ratio sacrificii in Missa, ». Sacrificium Missae nomen ac 
definitio 308. Missae : existentia 311, 312, materia, seu victima 
Oblata 313, 314, essentia, i. e. consecratio 315, 316, cum, ad integri- 
tatem, communione specierum 317, 318. Missae sacrificium : est 
essentialiter repraesentativum cruentae immolationis Christi 321, 
repraesentat symbolice et mystice per separationem specierum 322, 
seu, sacramentaliter 322-30, offertur hac ipsa incruenta seu symbo- 
lica immolatione 323; non est immolatio vere nova, nec fit nova hos- 
tia 324-1-, 2, est substantialiter unum, cum sacrificio Crucis, sacri- 
ficium, modaliter duplex, 324-3, idem est, quoad substantiam, cum 
sacrificio coenae, ab eo differt tamen accidentaliter 324-4. 

II.) Missae: fines et effectus 341—343; effectus: a quonam depen- 
dent 345, quomodo obtinentur 346—348; fructus, ». Applicatio, 
valor 35&—361; conveniens ordinatio 390-B. 

. III.) Sacrificii : minister principalis 326—329; minister secunda- 
rius 330—333; quonam sensu Ecclesia et fideles dicuntur offerentes 
334; minister dispensationis Eucharistiae, v». Communio. Obligatio 
celebrandi : ex sacerdotio 363, 364, ex officio pastorali 365—369, 
ex beneficio simplici missarum fundatarum 370—372, ex obedientia 
et voto 382, 383, ex stipendio, ». Stipendium. Requisita ad licite 
celebrandum 384 : ieiunium 281—285, mundities corporis 280, 
status gratiae 271—274, observantia caeremoniarum et rituum 385, 
386, v. eriam Celebratio Missae. 

Errores circa Missae : institutionem 310, 312, ministrum 329, 
33?» 335- 

Missionarii. Eorum facultas absolvendi a reservatis 598-A-3. 

Mixta religio, impedimentum matrimonii 867. Conditiones obtinendae 
dispensationis 867, 868. — Mixtum matrimonium 867. Regulariter 
omittendae stmt : bannorum proclamationes 838-in zne. et omnes 
ritus sacri 852-C. Obligationes Ordinarii vel parochi 869, 871. Obli- 
gationes ipsorum contrahentium 868. Peccatum illicite contrahen- 
tium 869-b. Poenae in eos, si catholici, canonicae 870. 

M ola, quoad baptismum 159-5. 

Moniales, ». Religiosae. 

Monitio poenitentis, officium confessarii 611. Monitio canonica ante 
censuram 681-3. 

Monogamia 810—814, ». Unitas matrimonii. 

Monstrum, quoad baptismum 161—163. 

Morbus qualis requiritur ad validitatem Extremae Unctionis 704-4; 
morbus contagiosus, an excuset ab obligatione administrandi sacra- 
menta 86, 87, ab integritate materiali confessionis 525-C-i, ab obli- 
gatione reddendi debitum conjugale 961. 

Morganaticum matrimonium 749-B-in sne. 

Moribundi. Regulae agendi cum ipsis : in administratione sacramen- 
torum 93-Bj in specie : Baptismi 145, Eucharistiae 94-3-a, 277, 
Poenitentiae, quoad confessionem 525-B, quoad absolutionem 447- 
5°, 652, 655-3°, quoad absolutionem haeretici vel schismatici 653, 
Extremae Unctionis 705. Facultas dispensandi moribundos ab impe- 

dimentis matrimonialibus, concessa : Ordinario 921, parocho et 
confessario 922, 923. 

Mors. Mortis periculum, permittens : Baptismum adultis 145, Eucha- 
ristiam : puero 275, non confesso 272, non ieiuno 283, Mortis 
periculum, tollens omnem casuum et censurarum reservationem 585, 
permittens absolutionem complicis 635, excusans ab integritate 
materiali confessions 525-C, excusans a proclamatione bannorum 
836-a, a forma canonica matrimonii 849-B. Mortis periculum : ut 
causa dispensationis in impedimentis matrimonialibus 921, 922, ut 
conditio Extremae Unctionis 704-4. Benedictio apostolica in articulo 
mortis 708. 

Mortale peccatum. Eius remissio per poenitentiam 453—456 ; est 
materia remota et necessaria sacramenti Poenitentiae 433. Eius 
conditiones : ut cadat sub censura 681-C, sub reservatione 596. 

Mortificationes. Ut sunt opera poenalia satisfactoria 556, 557.3. 

Mortui. Sacramenta dicta « mortuorum » 38, 39. Apparenter mortui 
quoad absolutionem et extremam unctionem 654. 

Mundities corporis, in S. Communione requisita 280. 

Mutatio materiae et formae in sacramentis 19. 

Mutilati. Modus eis administrandi Extremam Unctionem 693-4. 


Motus, quoad confessionis modum 525-B-30, quoad lucrandas indul- 
gentias 674-D-b. 


Naturales filii, ». I1legitimi 

Navigantes in mari. Quid eis liceat quoad celebrationem Missae 388-4, 
quoad confessiones audiendas 582-5. 

Necessitas. Baptismus necessitatis 139,141, necessitas medii, .. Medium 

Negotiatio vetita cum stipendiis missarum 380. 

Neoconversi. Eorum baptismus sub conditione et confessio 168. Eorum 
baptismus sub conditione in ordine ad matrimonium 887. Canones 
Ecclesiae circa conversos ex haeresi aut schismate, quoad formam 
iuridicam matrimonii 850, quoad impedimentum disparitatis cultus 
886 ; conversi ex infidelitate : sunt simpliciter ab ordine impediti, 
donec sufficienter probati fuerint 745-6? ; quibus tenentur matri- 
monii impedimentis 861-2-b, quibus conditionibus uti possunt pri- 
vilegio Paulino 819-2*. 

Nomen baptizando eligendum 169-3. 

Nonnati 153. Canones Ecclesiae circa eorum baptismum 154, circa 
operationem caesaream 155. Modus eos baptizandi 156. 

Novitii. Canones Ecclesiae circa eorum confessarios 581-b, 588-B-C. 

Nullitas: censurae 681-C; matrimonii, ex vitio consensus 803-806, ex 
defectu formae iuridicae 844, ex impedimento dirimente 856 ; sacra- 
menti ex defectu materiae et formae 20, ex defectu ministri 80-82, 
ex defectu subiecti 92-03. v. singula sacramenta. 

Numerus peccatorum : quomodo in confessione declarandus 522; 
numerus approximativus quomodo diiudicandus 522-B. 

Numismata. Modus ea ditandi indulgentiis 673-111-3-a, b. Numismata 
quae loco scapularis deferri possunt 679-5*. 

Nuptiae. Tempus vetitum pro earum solemni celebratione 843-A-3. 
Earum solémnis benedictio, ». Benedictio. 


Obex gratiae in sacramentis 56, 57. Eius remotio et sacramentorum revi- 
viscentia 57-c. Obex non impedit impressionem characteris in 
Baptismo 130-C, in Confirmatione 184-B, in Ordine 724. An obex 
semper impediat validitatem sacramenti Poenitentiae 58-4?, 506. 

Oblatio sacrificalis 303, 304. Oblatio Christi in Sacrificio Missae, v». 
Missa I.) 

Obligatio voti, v. Votum. 

Oblivio, excusans a confessione ante communionem vel celebrationem 
Missae 271, excusans ab integritate materiali confessionis 525-A. 
Oblivio inculpabilis peccati reservati, in confessione, non invalidát 
absolutionem 599-6. 

Obreptio, quoad dispensationem super impedimentis matrimonialibus 
924-C. 

Obstetrices, Sunt instruendae de recto modo baptizandi 141-2. Modus 
examinandi baptismum ab ipsis collatum 141-3, 165. 

Occasio, occasionarius, v. Poenitens. 

Occultus peccator, quoad sacramenta concedenda vel deneganda 89. 
Potestas dispensandi ab irregularitatibus ex delicto occulto 742-3. 
Occultum matrimonium 749-B-3. Occulta matrimonii impedimenta 
857-E. Dispensatio super impedimentis occultis, concessa ab Ordi- 
nario loci 921, a parocho vel confessario 922, 923. 

Odium peccati in contritione 476. 

Officium pastorale, imponens applicationem Missae pro grege 365— 
369. 

Oleum. Eius usus in Baptismo 169, in Confirmatione 181, in Extrema 
Unctione 692, 695, in Ordine 717, 721-5. 

Omissio alicuius partis in Missa celebranda 390, 391-A. 

Onanismus inter coniuges 954, eius malitia : in se 955, in suis effectibus 
957. Coniugis cooperatio, quando licita 955-2-5, illicita 955-3-5. 
Onanistae quoad absolutionem 955-1, 958. 

Operatio caesarea 155. 

Opus operatum, opus operantis, in sacramentis 30. 

Qratio ut est opus poenale satisfactorium 556, 557-3-c. 

Orationes liturgicae sub quanam obligatione dicendae : ante et post 
Missam 390, post distributionem S. Eucharistiae 392-C-2, post 
Viaticum 392-C-3, ante et post absolutionem sacramentalem 669, 
ante Extremam Unctionem 703 ; v. eriam Preces. 

Oratoria, quoad : celebrationem Missae 388 ; distributionem SS. Eucha- 
ristiae 392-B ; collationem minorum ordinum 736-F. 

Ordinandus. Requisitae in ordinando conditiones ad ordinationem 
validam 737, licitam 738. Requisitae in eo qualitates ac dotes : 
vocatio divina 739-1, aetas canonica 739-2, scientia debita 739-3, 
mores congruentes 739-4, sustentationis titulus 739-5. Dispositiones 
iuris canonici quoad eorum : examen 740-A, publicationes 740-B, 
gradationem 740-C, interstitia 740-D, exercitia spiritualia 740-E, 
testimoniales vel dimissorias litteras 740-F, professionem fidei 
741. Instructiones speciales recentissime datae, pro clericis 740-G-1, 
pro religiosis 740-G-n. Poenae canonicae in indebite accedentes 
741-2-3. Preces ordinatis ab Episcopo impositae 741-4. 

Ordinans, seu Episcopus proprius, ordinandi saecularis 735-A, ordi- 
nandi religiosi 735-A-b. Ordinans delegatus, praeviis dimissoriis 
litteris 735-B. Delegatio, ex commissione Pontificia, sacerdotis ad 
conferendos ordines presbyteratu inferiores 734. Delegatio, ex iure, 
sacerdotis ad conferendos ordines minores 734-10. Canones Eccle- 
siae circa testimonia Episcopo proprio afferenda 740-F, circa litteras 
dimissorias 736-D, 735-B, circa dimissorias concedendas ab Ordi- 
nario religioso 735-A-b, 735-B-4, 740-F-n, circa ordinationis 
tempus 736-E, locum 736-F. 

Ordinarius loci, ordinarius 645. Eorum iurisdictio, ». Episcopus IL.) 
JII. 

Ordo inter ministros baptismi necessitatis X39. 

Ordo, sacramentum. (Tractatus de Ordine. Divisio Tractatus 772.) 
Ordinis : notio 710, definitio 711, existentia 714, a Christo institutio 
716. Eius materia 717—719, 721. Eius forma 720, 721. Ordinis : 
signum, res, res et sacramentum 715-3% e*us effectus : gratia 723, 

character 723-B, 732-2. Distinctio ordinum 725, 726; ordines 
maiores 728; tonsura non est ordo 730, singuli ordines sunt sacra- 
menta 727-A, constituunt unum Ordinis sacramentum 727-B; 
potestas et actu? singulorum ordinum 729, 732-4. Supereminentia 
episcopatüs 731, ». Episcopatus. Ordinis : minister ordinarius : ad 
validitatem 733, ad liceitatem 735, 736, minister extraordinarius 
734; v. Ordinans. Ordinis subiectum, ». Ordinandus. Ordinis 
initerabilitas 724-2; iteratio sub conditione 721, 722. — Errores 
circa Ordinis institutionem et essentiam 713. 


Ordo sacer, impedimentum matrimonii dirimens 889—891. 
Orientales, v. Ritus. 

Ornatus : altaris 389-B, celebrantis 389-D. 

Oscula impudica inter coniuges 949. 

Ostentum. Eius baptismus 161—163. 

Ostiariatus, ordo minor 729-70. 


Panis, materia Eucharistiae 216—219. Defectus Circa materiam panis 
occurrentes 391-C, 

Papa, c. Pontifex 

Paramenta sacra 389-D. 

Parentes, Cui parentum incumbunt erga filios officia in casu divortii 
969-4. Obligatio parentum quoad baptismum filiorum 148, 137-5, 
139-c, 171-3; quoad eorum sponsalia 835-3. 


Parochus, ac sacerdotes parocho a iure aequiparati 580, 845. Parochus 


« proprius » sponsorum 832, 839-C; parochus «proprius > matri- 
monium contrahentium 845—847. 


I.) Parochi iurisdictio. z5«:44: : facultatem : baptizandi solerrmiter 
137, ad idem delegandi alium sacerdotem 137, vel diaconum 138; 
facultatem dispensandi, in sua paroecia, S. Eucharistiam 339, 
idemque committendi diacono 337; iurisdictionem Ordinariam, pro 
suo territorio, in foro sacramentali 580, facultatem absolvendi sub- 
ditos, toto tempore paschali,? casibus quos Ordinarius sibi reservavit 
598-A-3, etiam extra dioecesim 599-2; facultatem delegandi sacer- 
dotem qui matrimonio assistat 848 ; facultatem dispensandi, in casu 
urgentis necessitatis, ab impedimentis matrimonialibus 922, 923- 
1—3;— Non inctuair | potestatem : ferendi censuras 681-A, subdele- 
gandi iurisdictionem sacramentalem 583-E, statuendi impedimenta 


matrimonii stricte dicta 860, dispensandi a bannorum proclamatio- 
nibus 841. 


IL.) Parochi officia : administrare sacramenta 86; curare ut parvuli 
quamprimum baptizentur 148; celebrare missam pro grege 366 ; 
suadete communionem frequentem 289; invigilare ne pueri indebite 
S. Eucharistiam suscipiant 275, 296-3; curare ut infirmi recipiant 
Viaticum 296-2, item, Extremam Unctionem 702; audire confes- 
siones 601; facere publicationes ordinandorum 740-B; instituere 
examen sponsorum 836, 837, banna proclamare 838, 839, investigare 
impedimenta ac necessaria colligere documenta 842, 843; adnotare 
in libro speciali : collatum baptismum 172, collatam confirmationem 
196, contractum matrimonium 854, 926-C. 


Ill.) Officia parocho ae se reservare | conferre baptismum splem- 
nem 137; Eucharistiam ad infirmos publice deferre 339-2, item, 
Viaticum, sive publice sive privatim 339-4; admittere pueros 
ad primam communionem solemnem 296-4, exonerare funda- 
tiones missarum suae ecclesiae 372-2; administrare Extremam 
Unctionem 701, 702; assistere sponsalibus 832; assistere Matri- 
monio 845, 847; dare solemnem nuptiarum benedictionem 852-B. 
Benedictiones parocho reservatae 110-A-2. 

Passio Christi, origo virtutis sacramentorum 50; repraesentatur in 
Sacrificio Missae 320—322. 

Patrimonialia clericorum bona, ut sunt titulus sustentationis ordinati 
739-5. 

Patrimis : in baptismo, et muneris patrini effectus 171; in confirma- 
tione, munerisque effectus 195. Munus patrini : quibus prohibetur 
I7I-3-4» 195. 

Peccatores publici, quinam sint 89; eis denegari debent : sacramenta 
89, Viaticum 277, Extrema Unctio 705-5-6, forma matrimonii 
canonica 871, ecclesiastica sepultura, 682-5?, 979. Peccatores occulti 
quoad receptionem sacramentorum $89. 

Peccatum ut materia confessionis 432-433, 521-522, ut distinctum in 
mortale et yeniale, v». Mortale, Veniale. 

Peccatum origmale remittebatur, ante Christum, sacramento legis 
naturae, deinde circumcisione 54, 55, deletur in Lege Nova per 
baptismum 130, non tolluntur eius reliquiae 131, non est proprie 
poenitentiae obiectum 399-4, 478-4. 

Peregrini, quomodo teneantur censuris ab Episcopo loci latis 679-B. 
A quonam possint : baptizari 137-2, absolvi sacramentaliter 582-5, 
absolvi a reservatis, in loco originis : peccatis 597-B, censuris 597- 
C-2. Quis sit parochus proprius pro eorum : sponsalibus 832, procla- 
mationibus 839-C, matrimonio 847. 

Periculum peccati distinctum ab occasione peccati 663, 664. Pericula 
animae vel corporis, causae legitimae imperfecti divortii 967. Peri- 
cula mortis, v.Mogs. (paritreraue : Fama, Scandalum Sigillum, etc.) 

Petra sacra altaris 389-A. Eius exsecratio 387-A-m rine. 

Pietas. Officia pietatis mutua inter coniuges 971—974. 

Plenaria indulgentia 672, 674-B-rv, C. E, ». Indulgentia Il.) 

Pneumatici 574, 420-C. 

Poena. Remissio poenarum : per Baptismum 130, per Sacrificium Missae 
347-2, per Poenitentiam 461—465, 565, per indulgentias 671. 
Remissa culpa, non semper remittitur omnis poena 463. — Poena 
vindicative et poena medicinalis ». Censura, Poenae medicinales in 
satisfactione sacramentali 553. 

Poenalis lex. Opera poenalia in satisfactione sacramentali 555—557. 

Poenitens, ut subiectum sacramenti Poenitentiae 647. Requisitae, in 
poenitente, conditiones ad sacramenti susceptionem : validam 648, 
et fructuosam 656; requisita : in pueris 649, in semiamentibus 650, 
un surdo-mutis 651, in moribundis 652, in moribundis haereticis et 
schismaticis 653, in apparenter mortuis 654. 

IL.) Poenitens : consuereainari«s. seu habituatus in peccato 657 ; 
requisitae conditiones contrahendi habitüs 657-1-3; consuetudinarii 
incontinentes et intemperati 657-4, consuetudinarius non recidivus 


658; quoad absolutionem 659; — reciaivus 658 : formalis et mate- 
rialis 658, quoad absolutionem 659-B-C; officia confessarii circa 
ipsos 660-—661; occasionarius. Occasio peccati 663 : remota et 


proxima 664-A, absoluta et relativa 664-B, continua et interrupta 
664-C, voluntaria et necessaria 664-D; obligatio removendi occa- 
sionem 665, 666; absolutio concedenda vel deneganda 667; media 
ad removendas occasiones 668. 

Poenitentia. (Tractatus de) 

L) Poenitentia, ut est virtus. Divisio Tractatus 394. Definitio 
poenitentiae secundum quod est vel actus, vel habitus 395. Est 
virtus specialis, una, connexa cum iustitia 396. Eius obiectum mate- 
riale, materiale primarium et formale 398, eius obiectum remotum, 
seu peccatum personale 399. Eius habitudo ad alias virtutes 401, ab 
eisqUe distinctio 402—404. Eius medium 403-1. Distinctio actuum 
poenitentiae ratione finis 400. Poenitentiae : actus eliciti, i.e. contri- 

tio, confessio, satisfactio 405 ; actus imperati 406. Poenitentiae : 
subiectum : proximum, i. e. voluntas 408, remotum, i. e. omnis 
homo capax peccati 409, 410 ; necessitas : medii 411, 412, praecepti 
413, 414 ; necessaria duratio 451-2. 


ILI.) Poenitentia, ut est sacramentum. Divisio Tractatüs 418 
Sacramenti : necessitas 416, definitio 417. Potestas, cuius est effectus 
i. e. potestas clavium 419 ; huius potestatis : a Christo collatio 421 
—424, extensio 423, exercitium sub forma iudicialis actüs 422-B-30, 
426, distinctio a potestate baptizandi 422-8-3?, usus in Ecclesia 
primitiva 424-C, 425. 

III.) Sacramenti : existentia 427, 428, distinctio a baptismo 429. 
Eius : materia remota 432 : necessaria 433, sufficiens 434 ; materia 
proxima : quae non est impositio manüs 437-3, nec sola sententia 
iudicialis 437-41 nec sola confessio 437-4-c, sed est poenitentis 


contritio, confessio et satisfactio 438. Eius forma, i. e. absolutio, 
v. Absolutio. 


IV.) Sacramenti : a Christo institutio 448, necessitas, in re vel in 
voto 449, necessitas ad probationem statüs gratiae ante celebratio- 
nem Missae Vel S. Communionem 272, 273, iterabilitas 450, 451. 
Eius effectus 452, ex opere operato 456-3? : deletio peccatorum 
mortalium 453—456, peccatorum venialium 460, remissio poena- 
rum 461—465, reviviscentia virtutum 466, reviviscentia meritorum 
467—470. Sacramenti signum tantum, res, res et sacramentum 430. 
Sacramentum validum simul et informe 506, 533. 


V.) Sacramenti : partes integrates 471—473, .. Contritio 
Confessio. Satisfactio ; minister, ». Confessarius ; subiectum, 
». Poenitens ; ritus poenitentialis 669, 670. 


VI.) Errores circa Poenitentiae : ut est virtus : essentiam 407, 
necessitatem 411 ; ut est sacramentum : existentiam 420, 427, neces- 
sitatem 449, 464, efficaciam 420, 423, materiam proximam 437, 
necessitatem contritionis 475, 494, efficaciam attritionis 497, neces- 
sitatem confessionis 508, necessitatem satisfactionis 535, 538, effica- 
ciam absolutionis 439, 444, 456-3, necessitatem : potestatis ordinis 
571, potestatis iurisdictionis 576. 

Poenitentiaria (Sacra). Eius officium circa dispensationes super impe- 
dimentis matrimonialibus 920-3 ; modus petendi dispensationem 
925. Recursus ad S. Poenitentiariam post absolutionem, in casu 
urgentiori, a censuris latae sententiae 597-C. 

Poenitentiarius (canonicus). Eius iurisdictio : in foro sacramentali 
580-2, 583-E ; circa reservata 598-2. 

Pollutio graviter culpabilis impedit, post confessionem, S. Communio- 
nem sub veniali 280-3°. 


Polyandria, v». Polygamia. 


Polygamia: successiva vel simultanea, polyandria vel polygynia 810. 
Polygamia simultanea repugnat iuri naturae 811, polyandria ; eius 
praeceptis primariis 811-A, polygynia : eius praeceptis secundariis 
811-B, item iuri divino 812. Polygamia successiva est licita et est 
verum sacramentum 813. Etiam infidelibus prohibita est polygamia 
simultanea 814. 

Pontifex Romanus. Eius potestas regendi Ecclesiam 732-6. Eius iuris- 
dictio in utroque foro 569. Eius potestas : regendi baptizatorutn 
matrimonia 824, 826, statuendi impedimenta matrimonialia 859, 
860, in ipsis dispensandi, 919, 920, dispensandi in matrimonio rato 
tantum 818-B. Summo Pontifici : reservatus casus 594, reservatae 
censurae 594 : excommunicationes 682-B-a-c, suspensiones 683-B, 
interdictum 684-B-1 ; reservata consecratio episcopalis 736-A, 
ordinatio 736-B, reservatae benedictiones ixo. 

.Potestas: Potestas ordinis 723-B, 569. Potestas iurisdictionis 569. 
\ Potestas clavium 419-422-A, 570. In confessario : potestas ordinis 
\ 571-572, potestas iurisdictionis 576-578. 

Potus, quoad ieiunium eucharisticum 282. 

PÉaeceptum quoad sacramenta 102, baptismi 133, 143, communionis 

X 293-295, confitendi peccata ante communionem 271-272, confitendi 

\ quamprimum pro celebrantibus absque praevia confessione 273, 
servandi ieiunium naturale ante communionem 281-284, poeni- 
tentiae 413-416, confessionis 511-515, matrimonii 577-760, servandi 
in celebratione matrimonii formam iuridicam 845 sq., et liturgicam 
852, celebrandi Missam 363 sq. ». Missa III.) Utrum sit prae- 
ceptum con&mationis 191, extremae unctionis 706. 

Praedominans intentio : in ministro sacramentorum 83-5, in appli- 
catione fructüs specialis Sacrificii Missae 353-1. 

Praefectus apostolicus. » Vicarius apostolicus. 

Praelatus religiosus, ». Superior religiosus. — Praelatus nullius, 
v. Episcopus Il.) III.) 

Praesentia realis Christi in Eucharistia 234—240, ». Eucharistia III.) 
Praesentia materiae requisita ad consecrationem 212. Praesentia 
poenitentis, ad validam absolutionem 446, 447. 

Praesumpta intentio suscipiendi sacramenta 9313. Praesumpta conces- 
sio iurisdictionis sacramentalis 582-3. Praesumptum matrimonium 
749-C. 

Preces. Obligatio dicendi : preces pro lucrandis indulgentiis 674-B-IV, 
pro indulgentiis plenariis 674-C-2, pro indulgentia iubilaei 680-A ; 
v. etiam : Orationes. 

Presbyter, v. Sacerdos. 

Presbyteratus ordo 729-10. Eius materia 717—719. Eius forma 720. 
Eius effectus : gratia 723-A, character 723-B. Requisita aetas 739-2, 

. scientia 739-3. [teratio, in dubio, ordinationis 721, 722. 

Privilegium. Altare privilegiatum 676. Privilegium status ad electionem 
confessarii 583-A-2. Privilegium Paulinum 820, 821. 

Proclamationes : ordinandorum 740-B ; nuptiales, ». Banna. 

Procurator s in baptismo 171-3 ; in sponsalibus 832-3, in matrimonio 
800-A-1-3 ; B-2. 

Professio fidei, ab ordinandis emittenda 741-1. 

Proles, ». Filii, 

Promissio futuri matrimonii, v. Sponsalia. Promissio matrimonii in 
impedimento criminis 898. 

Propositum, conditio contritionis 476, 486—488. 

Pubertas, quoad impedimentum aetatis 873, quoad censuras 681-B. 

Publicum : peccatum 98-B ; matrimonium 749-B. 

Puer, puella, v». MinoreNnes II.) 

Putativum matrimonium 749-C. 

Pyxis 393-1. 


Quadragesimae tempus, quoad celebrationem matrimonii 853. 
Quaestus illicitus ex missarum stipendiis 380. 
Quasi-domicilium, ». Domicilium 

Quasi-parochi 845. 


Raptus, impedimentum matrimonii 894—896. 

Ratum matrimonium 749-A. Dissolubilitas matrimonii rati tantum 
818-B. 

Rebaptizatio, sub conditione 164—168. 

Recidivus 658, ». Poenitens. 

Recursus. Onus recurrendi ad superiorem post absolutionem a censura 
597-C. 

Reductio missarum fundatarum 372-3 

Regulares, D. Religiosi IV.) 

Reincidentia. Absolutio ad reincidentiam 597-C. 

Religiosae. Canones iuris circa earum confessiones 589, 590; circa 
Extremam-Uhctionem 701-3, et Viaticum 339-4. 

Religiosi. 1.) Religiosi omnes. Ipsis vetitum munus patrini in Baptismo 
et Confirmatione 171-4, z95-infine. Eorum facultates : quoad missas 
mediae noctis Nativitatis Domini 387-5, quoad expositionem SS. 
Sacramenti 393-3; quoad electionem confessarii 588. Eorum exem- 
ptio a iure parochi quoad Extremam Unctionem 701-3. 

IL.) Religiosi ezez;c& non exempr. Eorum, quoad ordinationem : 
Episcopus proprius 735-A-b, litterae testimoniales 740-F, titulus 
ordinationis 739-8-2, publicationes 740-B. Eorum iurisdictio sacra- 
mentalis 581-a, 582-1. 

III.) Religiosi czerici exem; Eorum, quoad ordinationem : Episco- 
pus proprius 735-A-b, litterae dimissoriae 735-A-b, 735-B-4, 740- 
F-Il, titulus ordinationis 739-5-8-2, publicationes 740-B. Accipiunt 
iurisdictionem et approbationem ad audiendas confessiones ab 
Ordinario loci 581-a, 582-1, 583-D, et simul a proprio superiore 
pro huius subditis 581-b; possunt absolvere a reservatis in sua reli- 
gione 588-A-1; tenentur observare taxam dioecesanam pro missa- 
rum stipendiis 375-3. 

IV.) Religiosi regutares : praeter dicta z) er 11r) possunt dispensare 
ab irregularitatibus ex delicto occulto 742-3-aj dare benedictionem 
papalem cum indulgentia plenaria 673-a. — Regulares mendicantes 
possunt dispensare in votis non reservatis 865-in ^... item absol- 
vere a casibus Ordinario a iure reservatis 598-B-2. V. eriam SUPE- 
RIOR RELIGIOSUS. 

Reliquiae peccati, earumque sanatio : per poenitentiam 465-2, per 
Extremam Unctionem 697. — Reliquiae sanctorum ponendae in 
sepiulchro altaris 389-A. 

Remeda peccatorum, a confessario imponenda 553. 

Remissio peccatorum per Baptismum 130. — Remissio, per Poeniten- 
tiam : peccatorum mortalium 453—456, peccatorum venialium 457 
—460. -— Remissio peccatorum : per contritionem perfectam 
494—496, 503, 505, per attritionem cum sacramento Poenitentiae 
499, per Extremam Unctionem 697, 698, per Eucharistiam 263, 
per Missae sacrificium 347, 348. Ecclesiae potestas remittendi pec- 
cata 420—426. Remissio peccatorum in Veteri Lege 416-1-3. — 
Remissio poenarum, ». Poena 

Renovatio consensüs, in convalidatione matrimonii 930-B, 931. 

Reordinatio, sub conditione 721, 722. 

Reparatio damni ob iniustam rescissionem sponsalium 835-4. 

Repudium. Libellus repudii apud Hebraeos 817-3. 

Res s Res sacrae. Earum ad Dei cultum deputatjo 108—no. — Res 
symbolica in signo sacramentali 10, n. Res quae sunt materia 
sacramentorum 12, 13. Res sacramenti 46. Res et sacramentum 


46, 47-3- 
Rescissio sponsalium 834. 
Rescriptum dispensationis in causis matrimonialibus : eius usus 


926-A, eius asservatio 926-C. 

Reservatio casuum : I) quid sit 592. Potestas reservandi casus cuinam 
competat 592. Reservatio duplex : peccatorum et censurarum 593. 
Reservationis : finis 593, effectus : reservatio afficit confessarium, 
censura poenitentem 593-a. Casus S. Pontifici reservati 594. Potestas 
Ordinariorum circa reservationem : peccatorum 592, 595, censu- 
rarum 595-B, 599-1. — Qualitates peccati : ut sit reservatum 596, 
ut possit reservari 596-5-a, b, ut annexa censura incurratur 596-5°, 

ut annexa censura sit reservata 596-5-c, effectus, quoad reserva- 
tionem, ignorantiae 593-b. Cessatio omnis reservationis in mortis 
periculo 597-4, 586, extra mortis periculum : quoad peccata 597-B, 
quoad censuras 597.-C. 

II.) Facultates absolvendi : a reservatis censuris 681-D; a censuris 
Ordinario a lure reservatis 598-B, a casibus quos Ordinarius sibi 
reservaverit 598-A; v. eriam lurisdictio III.) Absolutionis condi- 
tiones 681-D. Absolutio directa vel indirecta 599-5. Absolutio : data 
à confessario qui reservationem ignorat 597-C-3; data poenitenti 
qui declarationem peccati reservati in confessione omisit 599-6; 
danda cum onere recurrendi ad superiorem, sub poena reincidentiae 
597-C; valor absolutionis datae : in foro externo, pro foro interno; 
in foro interno, pro foro externo 681-D-wta 1. Absolutio a censuris 
praemittenda absolutioni a peccatis 669-4. Obligationes confessarii 
erga reum 599-3, 4. Poenae canonicae in confessarios indebite absol- 
ventes 599-5. 

Reticentia peccatorum in confessione 520—531. Confessarii modus 
agendi erga poenitentem de reticentia suspectum 610-2. 

Retrotractio : effectus sanationis matrimonii in radice 933. 

Revalidatio, v. Convalidatio. 

Revelatio complicis, in confessione 526. Revelatio impedimentorum : 
ordinationis 740-B, matrimonii 840. 

Reviviscentia meritorum et virtutum per sacramentum Poenitentiae 
466—470, reviviscentia sacramentorum 57-C, 58. 

Revocatio iurisdictionis sacramentalis 582-4. 

Ritus. Catholicis, ritus orientalis, licet, devotionis causa, suscipere 
S. Communionem ritu latino 219, non tamen Viaticum nisi urgente 
necessitate, ;2;4. Canones Ecclesiae circa eorum promotionem, ritu 
latino, ad sacros ordines 732-3, 736-C. Tenentur ad formam cano- 
nicam matrimonii dum contrahunt cum catholicis ritus latini, non 
tenentur dum contrahunt inter se 850; idem valet quoad eorum 
sponsalia 832. Ritus sacramentales, ». Caeremoniae. 

Rosarium B. Mariae V. 678. 

Rubricae, v. Caeremoniae, 


Sacerdos, Eius dignitas 724. Est minister secundarius sacramentorum 
74; est minister extraordinarius : Confirmationis 187:—189; Ordina- 
tionis, ex delegatione, ad aliquos minores ordines conferendos 734, 
Eius, ex sacerdotio, celebrandi obligatio 363. Sacerdos assistens in 
missa 389 z-;4^ fine. in missa quae celebratur in navi 388-4. 

Sacramentalia 107—no. 

Sacramentum.(Tractatus de Sacramentis in genere. Divisio Tractatüs 4.) 

I.) Sacramenti : nomen ac notio 3, definitio 5, 6. Sacramenta : 
sunt in genere sien: 5-A, 7; sunt signa conventionalia symbolica 9, 
10, quae constant rebus et simul verbis N, i. e. materiá et formá 12. 
Materia ; est res exterior huiusque usus 13-3, distinguitur : remota 
et proxima 13-4; forma sunt verba 12, quae sunt consecratoria 32. 
Ad validitatem Sacramenti requiritur unio materiae et formae 14, 
ab eodem facienda ministro 15. Materiae et formae : determinatio 
facta a Deo 16, mediante Christo 17, 18. Utriusque vitanda mutatip 
19, essentialis vel accidentalis 20, habens sacrilegii malitiam 22. 
Utriusque usus in dubio de earum validitate 23. 

II.) Sacramentorum : necessitas 25— 28, effectus 29 : principalis, 
v. Gratia, secundarius, ». Character. In omni sacramento distin- 
guuntur tria : sacramentum, seu signum tantum, res, res et sacra- 
mentum 46, 47-3. 

III.) Sacramentorum causalitas, ex opere operato 30—33; causa- 
litas an sit : accidentalis 42-A, moralis 42-B, 43, instrumentalis 44, 

instrumentalis dispositiva 45, 46, instrumentalis perfectiva et phy- 
sica 48, an sit virtus intentionalis vel realis 49; causalitatis : origo 
50—52; conditio, i. e. absentia fictionis et obicis 56, 57; tempus 575 
reviviscentia 57-c, 58. 

IV.) Sacramentorum : causa instituens : Deus 68, Christus 69—72 ; 
causa ministrans, ». Minister ; causa suscipiens, i. e, subiectum 91; 
requisita, ad validitatem, subiecti : capacitas 91, intentio, saltem 
habitualis implicita 93—95, non sufficit intentio mere interpretative 
93-A-3, nec sola intentio salutis 93-B; requisitae, ad liceitatem, 
subiecti dispositiones 96, 97. 

V.) Sacramentorum : numerus 98, ordo 100—103, caeremoniae 
104—106. Errores circa sacramentorum efficaciam 31—33. 

VI.) Sacramenta Veteris Legis quae fuerint s-z-^-nora, 5-B-1- 
nora. Eorum : imperfectio 7-2; differentia a sacramentis N. L.: 
ratione finis 5-3, 28-2, ratione significationis 6, 11-c; modus prae- 
figurandi sacramenta N. L. 28-3, 507; causalitas 53—55. 

Sacrificium. Eius nomen ac notio 302. Sacrificii stricte dicti definitio 
303. Sacrificii essentia : externa oblatio, Deo facta, rei sensibibs, 
significans internam animae Deo oblationem 303, 304-1 ; sacrificii 
formale constitutivum in ratione actûs religiosi et in ratione externi 
sacrificii 304-3 ; sacrificii formale Constitutivum ut est immutatio vel 
destructio rei oblatae 303-3, 304-7; destructio rei oblatae : qualis 
constituat sacrificium 303-3, destructio fit sacrificalis per significa- 
tionem 304-4, huius significationis positiva institutio 304-5. — 
Sacrificii diversae species 305. Sacrificia Veteris Legis 305. Duplex 
Novae Legis sacrificium : Sacrificium cruentum in cruce 306; 


Sacrificium incruentum in Eucharistia, eius perpetuitas, eius fructus 
307, ». Missa. 


Sacrilegium in indigna sacramentorum : ministratione 76— 78, 84, 
susceptione 97. Communio sacrilega 274, per eam non satisfit prae- 
cepto paschali 295-6-b, nec praecepto Viatici 294-3. Confessio sacri- 
lega : quid valeat quoad absolutionem a censuris 599-6; per eam non 
satisfit praecepto confessionis annuae 513-3. 

Sanatio in radice 933—935, ». Convalidatio. 

Sancti. Missa in eorum honorem 344. 

Sanctificatio hominis, per sacramenta 5-3. 

Sanctitas requiritur in sacerdote 723-1. Non requiritur ad validitatem 
sacramenti in huius ministro 75. 

Sanguis. Baptismus sanguinis 134, 135, 


Satisfactio, actus poenitentiae 405. Satisfactio, pars sacramenti Poeni- 
tentiae 534. Satisfactio : in proposito, in re 534; sacramentalis, extra- 
Sacramentalis 534; de congruo, de condigno 537. Est actus virtutis 
poenitentiae, iustitiae annexae 536.EIUS necessitas : in se 535,11 or- 
dine ad sacramenti validitatem et integritatem 539. Gravis obligatio 
confessarii iniungendi, regulariter ante absolutionem, sacramenta- 
lem satisfactionem 540--542. — Conditiones satisfactionis extra- 
sacramentalis 543 : in operibus satisfactoriis 544, in satisfaciente : 
pro se 545, pro aliis 546, 548-1—3, pro defunctis 547, 548-4—6.— 
Sacramentalis satisfactionis debita quantitas et qualitas 549 : ratione 
peccatorum 550-1, ratione poenae adhuc solvendae 550-2, ratione 
facultatis poenitentium 550-3, ratione operis imponendi 552, 555— 
557, ratione medelae praestandae 553; causae minuendi satisfactio- 
nem 551, 554. — Satisfactionis : acceptatio et impletio 558, 559; 
implendae : modus 560, 563, 566; implendae, causae excusantes 
561; effectus 564—567. — Satisfactio iniungenda reo absoluto a 
censura 599-4, 597-C-i-g. 

Satisfactiones Christi, applicatae per sacramenta 50, per indulgentias 
671. 

Scandalum. Periculum scandali : excusans a ieiunio eucharistico 283-3, 
ab integritate materiali confessionis 525-C-4. 

Scapularia, eisque annexae indulgentiae 679. 

Schedula confessionis, danda vel deneganda 630-4. 

Schismatici. Eorum conditionis effectus canonici, ». Haeretici. 

Scientia requisita in confessario 604, in ordinandis 739-3. — Usus 
scientiae, seu notitiae, in confessione acquisitae 628. 

Secretum confessionis, ». Sigillum, Secretum : servandum in matri- 
monio conscientiae 749-B-3; excusans ab obligatione revelandi 
matrimonii impedimenta 840-4. 

Sectio caesarea 155. 

Semianaentes, semifatui : quoad S. Communionem 275-3, quoad 
absolutionem 650. 

Senes Í quoad : Extremam Unctionem 704, matrimonium 878-4. 

Sensibus destituti : quoad receptionem Sacramentorum, ». Moribundi. 

Separatio, ». Divortium 

Sepultura ecclesiastica : prohibetur excommunicato 682-A-50; fieri 
prohibetur in coemeterio interdicto 684-A-3; pro defuncto, cui 
denegata fuerit, non Ijcet publice applicart missam 356. 

Servitus ut impedit matrimonium 804 ;4 fine. 

Sigillum sacramentale621.Ex quibus oritur iuribus 621.Eius obligatio: 
ex religione, ex iustitia 622, ex omni et sola sacramentali confessione 
623. Quinam ad sigillum teneantur 624, quaenam sub sigillo cadant 
625. Sacrilegium in violatione sigilli 622, violatio sigilli : directa, 
indirecta 626 : per verba 627-A, per facta 627-B. Poenae Canonicae 
in violantes sigillum 630. Periculum violandi sigillum : tollit, in 
aliquo determinato casu, reservationem peccati 597-B-20; excusat 
ab integritate materiali confessionis 525-C-3 ; permittit dispen- 
sationem ab impedimento matrimonii occulto 922-A-2-d ; excusat 
ab obligatione revelandi matrimonii impedimenta 840-5. 

Signum. Signa, in poenitente, indispositionis 615, dispositionis suffi- 
cientis 617-A, dispositionis dubiae 617-B. — Signa Vocationis ad 
statum clericalem 739. Signum, in sacramentis 9—11. 

Simulatio, in sacramentis, v. Fictio. 

Sinceritas, seu fidelitas, confessionis 529—531. Munus confessarii in 
dubio de sinceritate poenitentis 610-2. 

Sodomia inter coniuges 956. 

Solemnia vota, impedimentum matrimonii 892. 

Solemnitates nuptiarum prohibitae tempore clauso 853. 

Sollicitatio ad turpia 640. Requisita : ex parte ipsius sollicitationis 640, 
ex parte eius connexionis cum sacramento 641. Obligatio denun- 
tiandi 642; denuntiandi qui sunt 642-A, denuntiare qui debent 
642-B; obligatio confessarii monendi personam sollicitatam de obli- 
gatione denuntiandi 642-C; obligatio in casu dubiae sollicitationis 
644. Poenae canonicae in sollicitantes 643-A, 646, in sollicitatos 
denuntiare négligentes 643-B, in falso denuntiantes apud indices 


ecclesiasticos 643-C-a, apud superiores 643-C-b. Modus faciendi 
denuntiationem 645. 


Species infima peccatorum est in confessione declaranda 522. — Species 
eucharisticae, ». Eucharistia III.) In sacrificio Missae, species non 
sunt pars rei oblatae 313, sicut nec offertur panis aut vinum 314. 
Communio sub utraque specie non est omnibus fidelibus necessaria 
297, et Ecclesia melius iudicavit ut non sumatur sub utraque specie 
298. Communio sub una specie non confert minorem gratiam 299, 
297. Communio sub specie vini, certis in casibus, permittitur laicis 
300, 


Spiritus Sanctus. Peccata in Spiritum Sanctum quo sensu dicuntur 
irremissibilia 423. 


1020 SUMMA THEOLOGIAE MORALIS 


Sponsalia. Eorum nomen ac definitio 830, 831. Eorum canonica forma 
832. Eorum effectus 833, 835-1, 4. Legitimae causae dissolvendi 
sponsalia 834. Sponsalia inita : sub conditione, cum appositione 
poenae conventionalis, sub arrhis 835-2; insciis aut invitis paren- 
tibus 835-4. Sponsalium proclamatio, ». Banna. 

Sponsi 830. Eorum obligationes 833, 835-4. Eorum iura ad solvenda 
sponsalia 834. Examen sponsorum a parocho peragendum 837. 
Cautiones a sponsis praestandae in casu : mixtae religionis 867- 
in fine. disparitatis cultus 888, quid agendum, quoad utrumque 
impedimentum, in casu baptismi dubii 887. Cessatio, pro sponsis, 
reservationis peccatorum 597-B-1, censurarum 597-C. Dispensatio, 
quae ipsis concedi potest, in casu urgentis necessitatis, super impe- 
dimentis matrimonialibus 921, 922, 901-10. Missa pro sponso et 
sponsa 852-B-m sine. 

Status clericalis 715-1; suscipitur per primam tonsuram 730. 

Status seu potestas civilis quoad matrimonium : non potest regere 
matrimonia fidelium 824-2, 827, nisi quoad effectus civiles 824-3, 
859 ; regere potest matrimonia infidelium 825, et forsan matrimo- 
nium inter fidelem et infidelem 826. Non potest absolute et in 
perpetuum prohibere a matrimonio vel imponere sterilizationem 
155-6. Status : quoad matrimonium civile 975, 976, quoad civile 
divortium 977, quoad civilem separationem a toro et habitatione 978. 

Status gratiae : non requiritur ad valide conficienda et ministranda 
sacramenta 75, sed requiritur ad eorum licitam confectionem et 
ministrationem 76—79, itam ad licitam susceptionem sacramen- 
torum vivorum 96, in specie : SS. Eucharistiae 271—-274, 333, sacrae 
ordinationis 738-1?; requiritur ad lucrandas indulgentias 674-A. 

Status liber. Comparanda moralis certitudo de libero statu : ordinan- 
dorum 740-B, sponsorum 836, 837, 842, 843, 847-1. 

Sterilitas 876-1, 877-B. 

Sterilizatio 755-6. 

Stipendium Missae 373; eius liceitas et origo 373; eius titulus, i. e. 
sustentatio sacerdotis 375; eius taxatio, per decretum Ordinarii 
loci, vel loci consuetudinem 375, 1-2, 376; obligatio iustitiae ex 
stipendio orta 377; obligatio implenda : quoad personam, numerum, 
tempus, locum, qualitatem aliasque circumstantias 378,379. Canones 
Ecclesiae circa stipendiorum inscriptionem 381. Prohibita nego- 
tiatio ex missarum stipendiis 380. — An liceat sacerdoti : accipere 
stipendia : pro secunda et tertia missa in die Nativitatis, in die Ani- 
marum, pro secunda missa in binatione 374-2, pro fructu specia- 
lissimo 350-3; an liceat neosacerdoti accipere stipendia pro missis 
ab Episcopo consecrante impositis 741-4-d. An liceat accipere 
stipendium pro missa antea applicata 379-A-1, pro missa alio titulo 
iam debita 379-A-2, unum stipendium pro sola celebratione, aliud 
pro applicatione eiusdem missae 379-A-4; duplex stipendium pro 
eadem missa 379-A-3 ; accipere, etiamsi sit religiosus exemptus, 
stipendium supra vel infra taxam dioecesanam 375-3, 376. — Ad 
quid teneatur sacerdos qui unam missam, ex stipendio debitam, 
celebrare omiserit 377; qui stipendium sine culpa perdiderit 379-C : 
qui missas gregorianàs interruperit 378-4-g. — Qualis dilatio mis- 
sarum celebrandarum permittatur 378-3, 379-E, F. — Quid prae- 
scriptum quoad stipendia Episcopo dioecesano transmittenda 381-2, 
3, vel alio sacerdoti tribuenda 378-1 ; an liceat talium stipendiorum 
partem retinere 380-2. 


Subdelegatio sacerdotis : ad assistendum matrimonio 848, nequit fieri 
ad assistendum sponsalibus 832; nec fieri potest subdelegatio iuris- 
dictionis sacramentalis 579-3. 


Subdiaconatus 729-3, est ordo sacer et probabiliter sacramentum 727 


INDEX ALPHABETICUS 1021 


—'128. Requisita : aetas 739-2, scientia 739-3. Potest conferri a 
sacerdote delegato 734. Subdiaconus ministrans in statu peccati 
mortalis non probatur peccare mortaliter 77-5. 


Subditus. Modi quibus poenitentes possunt fieri subditi eorum qui 
ordinariam habent jurisdictionem 583. Subditus, quantum ad bap- 
tismum 137, quantum ad Viaticum 345-2"-4, quantum ad extremam 
unctionem 701, quantum ad ordinem 735, quantum ad matrimonii 
celebrationem 847. 

Subreptio, in petitione dispensationis super impedimentis matrimo- 
nialibus 924-C. 

Suffragium. Defunctis indulgentiarum applicatio per modum suffragii 
671. Privatio suffragiorum, effectus excommunicationis 682-A-4. 

Superior religiosus. I. Superiores quibus co»: facultas : concedendi 
licentiam celebrandi extra ecclesiam vel oratorium 388-2, desi- 
gnandi unum altare privilegiatum 673-t-b, imponendi sacerdoti 
subdito missae celebrationem 382-2 ; iurisdictio ministrandi : Eucha- 
ristiam 339-1, Viaticum 339-4, Extremam Uijctionem 701-3; iuris- 
dictio ad audiendas subditorum confessiones 580-2, 588; potestas 
concedendi subditis sacramentalem iurisdictionem .581-b, 582; 
potestas absolvendi subditos a censuris Ordinario a iure reservatis 
598-B; potestas reservandi peccata 592, 595-A-2, 3, potestas ferendi 
censuras 681-A, 595-B; facultas dispensandi ab irregularitate ex 
delicto occulto 742-3. 


II. Superiores quibus ;4-«»: : obligatio celebrandi missam pro 
grege 365, 366; officium vigilandi super onera missarum 381; 
officium deputandi confessarios pro suis subditis 588, 58i-b-2, 
officium concedendi litteras dimissorias 735-A-b, 735-B-4, Vel testi- 
moniales 740-F-1, n. 
Superiorissae tenentur suis subditis permittere liberam confessarii 
electionem 589-B, C. 
Suppletio, per Ecclesiam, iurisdictionis sacramentalis 584—586. 


Surdo-mutus, quoad S. Communionem 275-5, quoad confessionem 
519, 525-B, C, quoad absolutionem 651, quoad indulgentias lucran- 
das 674-D-b. 

Surdus : quoad confessionem 525-C; quoad munus testis in matrimonii 
celebratione 845-2, 3. 

Suspensio s iurisdictionis sacramentalis 582-4, gratiarum ac facultatum, 
tempore iubilaei 680-C. Suspensio, censura 683; suspensiones hodie 
vigentes 683. 

Sustentatio sacerdotis, titulus stipendii 375. Titulus sustentationis, 
ordinando necessarius 739-5. 


Tabernaculum 393-2. 

Tactus physicus : baptizandi 124-2-b, 171-3; instrumentorum in Ordi- 
natione 719-2, 721-2. — Tactus impudici inter coniuges 949—953. 

Taxa, in dispensatione super impedimento matrimoniali 925-6. 

Taxatio stipendiorum missarum 375, 376. 

Telegraphus, telephonium : valide adhibentur ad notificandam con- 
cessam iurisdictionem 582, ad praestandum consensum matrimo- 
nialem 800, invalide in absolutione sacramentali 447-6. 

Tempus : pro collatione baptismi 170, pro collatione confirmationis 194, 
pro dispensatione S. Communionis 392-A, pro impletione prae- 
cepti paschalis 295-5, PrO celebratione Missae 387, pro celebratione 
missarum ex stipendio debitarum 378-3, pro collatione sacrorum 
ordinum 736-E, pro proclamatione bannorum 839-A. Tempus quo 
prohibetur solemnis nuptiarum benedictio 852-B, 853. Tempus 
vetitum : impedimentum matrimonii hodie sublatum 853. 

Testim oniales litterae ordinandorum, 735-B, quaenam in eis sint expri- 
menda 740-F, a quibus afferri debeant 74O-B-3-b, 740-F. 

Testimonium, seu schedula, confessionis 630-4. Testimonia ab ordi- 
nandis Episcopo afferenda 740-F. — Testimonia a sponsis parocho 
afferenda 837-11-3-b. 
Testis. Testes in baptismo necessitatis 141-1, in sponsalibus 832, in 
celebratione : matrimonii 845, 849, matrimonii civilis 975-C. . 
Timor. Timor Dei, eius distinctio a virtute poenitentiae 403-3. — Timor 
gehennae et poenarum in attritione 497- 498, 501. 

Tituli : competentiae Episcopi ad conferendos ordines 735; sustenta- 
tionis, pro Ordinandis 739-5. 

Toleratus (excommunicatus), 682. 

Tonsura, praeambulum ad sacros ordines 730. Requisita : aetas 739-2, 
scientia 739-3. 

Traditio instrumentorum, materia proxima sacrae ordinationis 717— 
719. 

Transsubstantiatio 241—245. 

Trinitas (Sanctissima) : est: necessario exprimenda in forma Baptismi 
127-5; credenda a baptizandis adultis, et a poenitentibus 144, 


Unctio : in Baptismo 169, in Confirmatione 181, 182, in Ordinatione 
717, 721-5. ». Extrema Unctio. 

Unio cum Christo in S. Communione 261,266. Unio materiae et formae 
in sacramentis 14, 15. 

Unitas, proprietas matrimonii 809. Ei opposita polygamia 810. Poly- 
gamia simultanés repugnat iuri naturae 811, cuius praeceptis pri- 
mariis repugnat polyandria 8II-A, secundariis, polygynia 811-B. 
Liceitas, in lege mosaics, polygyniae 812-3; obligatio, in lege evan- 
gelica, monogamiae 812, 814. Liceitas polygamiae successivae 813. 

Usurpatio ordinis sacri inducit irregularitatem 724-7. Usurpatio bono- 
rum ecclesiasticorum punitur excommunicatione 682-B-b-io. 

Usus notitiae in confessione acquisitae 628. 

Uxor. Eius officia pietatis : erga maritum 872, Eius debita vel iura in 
casu vofi castitatis 943. Eius cooperatio : ad onanismum viri 955, 
ad alios matrimonii abusus 954, 956. Uxori liciti vel illiciti ad opus 
coniugii praeparatorii vel id comitantes actus 952. 


Vagi 843-3. Vagi : quoad baptismum 137-1; absolutionem a peccatis 
582-5, 583-A-3, absolutionem a reservatis 599, lucrandas indul- 
gentias 674-A, proclamationes bannorum 839-C-1, celebrationem 
matrimonii 843-3, 847. 

Valor sacrificii Missae 358—361. 

Vasa sacra et accessoria, in Missa, eorum usus, eorum consecratio vel 
benedictio, eorum exsecratio 389-C. 

Veniale peccatum, materia sacramenti Poenitentiae libera sed sufficiens 
434. Eius remissio : per fervorem charitatis 457, 459, 460-2, 4; per 
poenitentiam 399-2, 457,1-4, sine nova infusione gratiae habitualis 
458; per sacramentum Poenitentiae 460,435; per Eucharistiam 263, 
per Extremam Unctionem 698. Remissio unius venialis sine altero 
460-3. Requisita : attritio 457, 460, 484-3, et propositum 488-4. 
Sola peccata Venialia non imponunt obligationem confessionis 
paschalis 513-2. Venialia quomodo impediunt fructum S. Commu- 
nionis 265. 

Veracitas, v. Veritas. 

Veritas, veracitas ; ut est qualitas confessionis 529. 

Vestes sacrae, in Missa, earum usus, benedictio, exsecratio 389-D, 
vestes sacrae in dispensando : S. Communionem 392-C, S. Com- 
munionem vel yiaticum infirmis 392-C-3. 

Vetitum Ecclesiae, ut impedit matrimonium 864, 860. 

Via crude 677. 

Viaticum. Eius ex praecepto divino obligatio 294; praecepto non satisfit 
per sacrilegam communionem 294-3; praeceptum non obligat infir- 
mum qui eadem die Communionem suscepit 294-10. Requisita in 
suscipiente : intentio 270, instructio ac discretio 275 ; non requiritur 
ieiunium 283; quoties iterari potest 296; quibus denegari debet 
277. Eius minister ordinarius 339-10, 2?—4, obligatio ministrandi 
etiam cum vitae periculo 86. An possint, in casu necessitatis, sacerdos 
et diaconus sibi ministrare Viaticum 338-1?, an idem liceat clericis 
aliis, vel laicis 338-2. An possit sacerdos, ad praebendum Viaticum, 
celebrare non ieiunus 284-3, consecrare unam materiam 214. — 
Modus deferendi ac ritus ministrandi Viaticum 392-C-3; illicite 
ministratur sub specie vini 300, vel, extra urgentem necessitatem, 
ritu diverso a proprio moribundi ritu 219; defectus praecavendi 
392-D-4. 


Vicarius Appstolicus : quoad iurisdictionem in utroque foro, .. 
Episcopus IL) III.) 

Vicarius Capitularis : quoad iurisdictionem drdinariam in utroque 
foro, v. Episcopus IL) III); excipitur reservatio casuum 692. 
Vicarius Generalis habet iurisdictionem ordinariam in foro interno 
580; non habet potestatem ordinariam ferendi censuras 681-A, nec 
reservandi sibi casus 592. Potest,ex speciali tatnenEpiscopi mandato, 

concedere litteras dimissorias pro saecularibus 735-B-2. 

Vicarius foraneus, seu Decanus, potest aliquando permittere bina- 
tionem 387-C; ipsi habitualiter impertiatur facultas absolvendi a 
peccatis ab Ordinario reservatis, addita facultate, certis contenta 
limitibus, subdelegandi confessarios 598-2; potest aliquando dispen- 
sare a proclamatione bannorum 841. 

Vicarii paroeCiales, Ut sunt testes qualificati in celebratione matrimonii 
845, sponsalium 832. 

Vinculum matrimoniale 776. Eius proprietates : firmitas et indissolu- 
bilitas 815. — Vinculum, seu ligamen, impedimentum matrimonii 
881. 

Vinum, materia remota Eucharistiae 211. Eius requisitae qualitates: àd 
validitatem sacramenti 220, 221, ad liceitatem 222. Gravis obligatio 
admiscendi vino consecrando modicissimam aquae quantitatem 
222-4*,223. Guttulae vini calici inhaerentes an sint consecratae 215-3. 
Defectus in Missa occurrentes circa materiam vini 391-C. 

Violatio sigilli sacramentalis 626, 627. 

Vir, v. Maritus. 

Virginitas. Votum virginitatis : est causa iusta solvendi sponsalia 834-3; 
est impedimentum matrimonii prohibens 865. 

Vis, vitians consensum matrimonialem 806, 8p7, non est impedimentum 
matrimonii stricte dictum 856-»« se. 

Visitatio ecclesiae, ad lucrandas indulgentias 674-C-3. 

Vitandus (excommunicatus), 682. Excommunicationis effectus quoad 
vitandos 682-A. Applicatio missae pro vitando 356, 357. 

Vivorum sacramenta 38, 39. 

Vocatio divina, in ordinando requisita 739-1. 

Votum. Discrimen inter votum simplex et votum solemne 892. Votum 
castitatis vel virginitatis quoad sponsalia iam contracta 834-3. Votum 
castitatis a coniugibus emissum 943. — Votum ut est matrimonii 
impedimentum : prohibens 865, dirimens 892. 

Votum, seu desiderium : Baptismi 134, Eucharistiae 292, Poenitentiae 
449. 


Zelus animarum, in confessario 606. Zelus coniugalis 971-d. 

Prologus 


DE SACRAMENTIS 


Introductio generalis 
TRACTATUS 
DE SACRAMENTIS IN GENERALI 
Introductio 


Prima Pars. De Essentia Sacramenti 


Quaestio prima. De Notione et significatione signi sacramentalis 
Quaestio secunda. De Partibus signi sacramentalis. 

Art. I. De Materia et Forma sacramentorum ....................... 

Art. II. De Unione Materiae et Formae......................... 
Quaestio tertia. De Determinatione signi sacramentalis 

Art. I. De Causa determinante materiam et formam 

Art. Il. De Mutatione materiae et f orm ae....................... 


Secunda Pars. De Necessitate Sacramentorum 
Quaestio unica. De Sacramentis diversorum temporum 


lertia Pars. De Effectibus Sacramentorum 


Caput I. De Effectu principali : Gratia........................... esses. 


Quaestio prima. De Gratia causata.............eeeee e 
Art. I. De Gratia gratum faciente a sacramentis causata 
Art. II. De Gratia Speciali seu sacramentali....................... 
Art. III. De Inaequali sacramentorum gratia....................... 

Quaestio secunda. De Modo quo sacramenta gratiam causant 
Art. I. De Causalitate sacramentorum proprie dicta et efficienti 
Art. Il. De Causalitate sacramentorum instrumental! 
Art. III. De Virtute causativa sacramentorum =- - - >- 
Art. IV. De Causalitate sacramentorum V. Legis. 

Quaestio tertia. De Tempore quo gratia causatur a sacramentis 


Caput II. De Effectu secundario : Charactere....................... 


Quaestio prima. De Existentia characteris............................. 
Quaestio secunda. De Essentia characteris............................. 
Quaestio tertia. De Sacramentis characterem 1mprimentibus. 

Quarta Pars. De Causa Sacramentorum 63 


Quaestio prima. De Causa Instituente 

Quaestio secunda. De Causa Ministrante 
-Art. Z. De Variis Ministris sacramentorum - 
Arr. rr. De Fide et Sanctitate ministri ad licitam ministratio- 








nem: requisitIs:2 teen operi REPRE Red 68 
arr. zzz. De Intentione ministri ad validam ministrationem 
pii EE 73 
arr. zv. Delis quibus sacramenta sunt ministranda. -= - - 79 
Quaestio tertia De Causa Suscipiente - - - - - - -— - 84 
arr. z. De Conditionibus ad validam susceptionem requisitis . 84 
arr. zz. De Conditionibus ad licitam susceptionem requisitis . 88 


Quinta Pars, De Numero Sacramentorum 


Quaestio prima: De Numero Septenario sacramentorum - - - 88 
Quaestio secunda. De Ordine sacramentorum.................. sss 91 
Appendix. De Caeremoniis sacramentorum et Sacramentalibus . 93 
Arr. z. De Caeremoniis sacramentorum .............ssesesssee 93 
arr. zr. De Sacramentalibus........................... 93 


TRACTATUS 


DE BAPTISMO 











Introductio; ne na pere Uno dede 
Quaestio prima, De Ipso Baptismi Sacramento.. 
arr. z. De Baptismi Institutione 
Az. zr. De Materia Baptismi 
arr. zzz. De Forma Baptismi 
Quaestio secunda. De Effectibus Baptismi 
Quaestio tertia, De Baptismi Necessitate 
Quaestio quarta, De Ministro Baptismi.............. 
Quaestio quinta, De Subiecto Baptismi. 
Arr L. De Adultis baptizandis A - 
Arr. zz. De Pueris baptizandis...................... 
arr. zrr. De baptizandis Acatholicorum Filiis.. 
Arr zv. De baptizandis Nonnatis..... ............. sy 
Arr- v. De baptizandis Foetibus abortivis..................sss 130 
Arr. vz. De Monstris baptizandis . — 5... 
Arr. vzr. De Rebaptizandis sub conditione 
Appendix. De Caeremoniis Baptismi 





TRACTATUS 


DE CONFIRMATIONE 








Introductio... Es 141 
QUaesTio prima, De Ipso Confirmationi? Sacramento - - - - 142 
arr. z. De Institutione Confirmationis Me dA iam SIR EA ROS 142 


Ar. zz. De Partibus Confirmationis constitutivis.... 
Quaestio secunda, De Effectibus Confirmationis 
Quaestio tertia. De Confirmationis Ministro 
Quaestio quarta. De Subiecto Confirmationis.. 
Appendix, De Confirmationis Caeremoniis 

TRACTATUS 
DE SS. EUCHARISTIA 
IntroduCctor 4 bec bn DURO tes 161 
Sectio A. De Ipso Eucharistiae Sacramento 163 


Prima Pars. De sacramento externo 


Quaestio prima. De Ipso Sacramento seu Signo 165 


Arr z. De Existentia Sacramenti Eucharistiae 





Arr. rr. De Essentia Sacramenti Eucharistiae. ...166 
Arr. rzr. De Eucharistiae Institutione — |... 169 
Quaestio secunda. De Materia Eucharistiae —  ..............sseesssss 170 
Arr z. De Materia in generali.............. ...170 







Arr zr. DePane —............. 176 
Arr zzz. De Vino — eese ...179 
Quaestio tertia, De Forma Eucharistiae.. ... 182 
Az rz. De Forma in generali................... eee 182 
Arv rr. De Forma consecrationispanis..............sssseee 186 
Arr rrr. De Forma consecrationisvini — ............eeee 188 


Secunda Pars. De Corpore et Sanguine Christi 
quae sunt Res et Sacramentum 


Quaestio prima, De Actione qua Christus fit praesens.................... 190 
Arr z. De Reali Praesentia C hristi................... 190 

